
I^HAGYMADRODD 


Gydâ  liyfr.yclwch  mawr  yr  ydwyf  yn  cyflwyno  y 
gyfrol  gyntaf  o  -Bregethau  fy  anwyl  gyfaill,  y  di- 
weddar  Bíirchedig  E'dward  Mohgax,  i  sylw  fy  nghyd- 
whidwyr,  yn  hollol  hyderus  mai  gyda'r  un  teimlad  y 
bydd  yu  cael  ei  derbyn  ganddynt  hwythau»  Y  mae 
pawb  sydd  yn  cofio  Mr.  Morgan  yn  cofio  hefyd  am  ei 
ragoriaethau  neillduol  ac  arbenig  fel  pregethwr.  Yr 
oedd  ei  ddonian  gweinidogaethol  o  raddau  uchel 
anghyífredin.  "  Ysgrifenydd  wedi  ei  ddysgu  i 
deyrnas  nefoedd"  ydoedd,  "yn  dwyn  allan  o'i  drysor 
bethau  newydd  a  hen,"  ac  yn  eu  dangos  i'r  tyrfaoedd 
yn  y  fath  oleuni  nes  y  byddent  yn  synu  at  eu  gogon- 
iant.  Yr  oedd  ganddo  alhi  anarferol  i  ddylanwadu 
ar  deimladau  ei  wrandawyr  ;  a'r  dylanwad  hwnw, 
bob  amser,  o  nodwedd  hollol  bur  a  theg.  Heblaw  y 
byddai  ei  bregethau  yn  ddieithriad  yu  gyflawn  o''r 
efengyl,  ac  yn  Uwythog  o  feddyhau  cryfion,  gwrcidd- 
iol,  a  phrydferth,  ar  ei  hystyr  a'i  chynwysiad, — yr 
oedd  y  fath  gyfoeth  o  amrywiaeth,  a  phriodohleb,  a 
thlysni  yn  ei  gymhariaethau,  y  fath  fywyd,  ac  yni,  a 

gwres  yii  ei  deimlad,  y  fath  eglurder,  a  clioe.thder,  a 
nerth  yu  ei  iaith,  y  fath  hylithrwydd  esmwyth,  diball, 
a  diataliad  yu  ei  draddodiad,  y  fath  dreiddgarwch,  a 
phereidd-dra,  a  thynerwch  yn  ei  lais,  ac,  yn  euwedig 
y  fath  eueiuiad  nefol  yu  gyíîredin  ar  ei  ysbryd  ef  ei 
huuan,  fei  y  byddai  y  gwraudawyr,  gau  amkf,  yn 
cael  eu  swyno  yu  gwbl  gauddo,  a  lliaws,  y  mae  lle  i 
obeithio,  yn  derbyn  lleshad  tragywyddol  trwyddo. 
Buasai  ^-^n  resyn  dirfawr  i'r  fath  bregethau  a'r  eiddo 
ef  fyned  ar  ddifancoll.  GweUr  yu  awr  uad  oes  perygl 
o  hyny.  Ac  y  mae  yn  ddiameu  y  bjdd  yu  dda  iawn 
gau  laweroedd  gael  yn  eu  cyraedd,  wedi  eu  hysgrif- 
enu  yn  fanwl  a  chyflawn  gan  yr  awdwr  ei  huuau,  y 
pregethau  y  cawsaut  y  fath  hyfrydwch  a  budd  wrth 
eu  gwrando,  fel  ag  i'w  galhiogi  i  ail  fwyuhau,  i  ryw 
raddau,  yr  hyn  a  deimlid  ganddynt  pan  yn  eu  clywed 
o  euau  y  pregethwr  by w.  Y  mae  yr  holl  ragoriaeth- 
au  a  hyuodent  y  pregethau  fel  ag  y  traddodid  hwynt, 
cau  belied  ag  y  gelhd  eu  dodi  ar  bapyr,  i'w  cael  yu 
y  pregethau  argraffedig,  ac  y  mae  athrylith  a  dawn 
neillduol  Mr.  Morgau  i'w  canfod  yn  gwreicliioni  yu 
mhob  tudalen  o  houyut.  Ac  aufynych  iawn  y  cyfar- 
fyddir  â  chyfrol  mor  gyflawu  o  feddylgarwch  cywrain, 
hyawdledd  uerthol,  gwreiddioUier  drychfeddul,  ac 
ardderchawgrwydd  cymhariaethau,  a'r  un  sydd  yn 
awr  yu  Uaw  y  darlleuydd.  Y  mae  y  pregethau  wedi  eu 
hargniíFLi  braidd  yn  hollol  íel  y  gadawyd  hwynt  gan  yr 
awdwrei  hunan,  oddieithr  y  cywiriadauangenrheidiol 
tuag  at  tu  parotoi  i'r  wasg.  Weithiau  mi  a  gymerais 
fy  rhj'ddid  i  gylleuwi;  oddiar  fy  adgof  o'r  bregeth  yn 
cacl  ei  tliraddodi.  aiubell  íivíeiriad  a  adewid  íiauddo 

efyn  ei  ysgrif  yii  anorplienol.  Ond  yn  dra  anfynycli 
y  bii  dim  angenrheidrwydd  am  hyny^  gan  fod  yr 
awdwr  yn  parotoi  mor  fanwl  a  gofelus.  Myfi  hefyd 
sydd  gyfrifol  am  y  geiriad  neiUduol  a  ddefnyddir 
uwchben  pob  pregeth,  er  dynodi  y  mater  arbenig  a 
ddygir  ger  ein  bron  yuddi.  Y  mae  y  gwaith  o  ran 
plygiad,  llythyren,  argraíFwaith,  &c.,  ynmhobmoddî 
mi  a  dybiwn,  yu  gyfryw  ag  y  buasai  Mr.  Morgan  ei 
hunauyn  ddymuno,  ac^  mewn  gwirionedd,  yn  anrhyd- 
edd  i'r  Cyhoeddwr.  Ychydig  iawn  o  lyfrau  sydd  yn 
eiü  hiaith  a  allant,  o  ran  ymddangosiad  aUanol,  ym- 
gystadhi  âg  ef  Gan  obeithio  y  bydd  darlleniad  y 
pregethau  yu  íendithiol  i  filoedd  yn  ein  gwhid,  a  hyny 
am  oesoedd  lawer,  yr  wyf  yu  dymuno  ei  gyílwyno 
yn  y  modd  mwyaf  calonog  i  sylw  fy  nghydwladwyr. 

OWEN   THOMAS. 

4G,  Cátheeixe  Steeet,  Ln^EEPOOL, 
Medi  Ifed,  187G. 


Teg  i  mi  fy  hunan  yw  hysbysu,  mai  orgraíF  y 
swyddfa  yn  yr  hon  yr  argreffid  y  gwaith  ydyw  yr  un, 
a  ddilynir  yn  y  llyfr,  ac  nid  yn  hollol  yr  un  a  ddewis- 
asid  genyf  fi  fy  hunan. 

MAB  AC    ETIFEDD. 

ID  oes  dim  yn  fwy  eglur  mewn  creadigaeth  a 
rhagluniaeth  na  dibyniad  y  naill  beth  ar  y  llall ; 
y  peth  hwn  yn  achos,  a'r  peth  yna  yn  eflFaith.  Yr 
eífaith  drachefn  yn  troi  yn  achos  o  rywbeth  arall, 
fel  ag  y  mae  yr  oll  yn  ymddangos  fel  un  gyfres  fawr  o  achosion 
ac  effeithiau,  cysylltiedig  â'u  gilydd,  a  dibynol  ar  eu  gilydd,  fel 
dolenau  mewn  cadwen.  Eto,  nid  ydyw  y  cysylltiad  a'r  dibyniad 
hwn  mewn  un  modd  yn  rhyddhau  dyn  o'i  gyfrifoldeb,  nac  yn 
ysbeilio  Duw  o'i  lywodraeth  fanwl  ac  uniongyrchol  ar  bob  peth. 
Rhagdybir  hyn  yn  y  Bibl,  a  chynwysir  ynddo  esiamplau 
lliosog  o  hono.  Dangosir  fod  sefyllfaoedd  neillduol  yn  anwa- 
hanol  gysylltiedig  â  dosbarth  neillduol  o  bethau ;  megis  bod  yn 
y  cnawd,  neu  fod  yn  yr  Ysbryd, — dwy  sefyllfa :  â'r  gyntaf  y 
mae  yn  gysylltiedig  syniad  y  cnawd,  anmhosibilrwydd  rhyngu 
ei  fodd  Ef,  a  marwolaeth, — dyna  bethau  y  sefyllfa ;  â'r  ail  'y 
mae  yn  gysylltiedig  fywyd  a  thangnefedd.  Neu,  y  cysylhiad 
â'r  Adda  cyntaf : — y  mae  cyfres  o  bethau  ofnadwy  ynglŷn  â'r 
sefyllfa  yna,  pethau  sydd  yn  anocheladwy  yn  terfynu  mewn 
marwolaeth.  Neu,  y  cysylltiad  â'r  ail  Adda: — y  mae  ynglŷn 
â'r  seíyllfa  yna  fod  yn  etifedd,  yn  etifedd  i  Dduw,  yn  gyd- 
etifedd  â  Christ.  Ac  os  y  bydd  pob  un  drosto  ei  hun  yn  rhoddi 
cyfrif  i  Dduw,  ac  y  bernir  pob  un  yn  ol  ei  weithredoedd,  eto 
bydd  y  gweithredoedd  hyny  yn  cael  eu  barnu  mewn  cysylltiad 
â  sefyllfa  y  neb  oedd  yn  eu  cyflawni  hwynt:  os  yn  y  cnawd  y 

B 


8  Mab  nc  Etifedd. 

bydd  hwnw,  ni  allant  ryngu  bodd  Duw ;  oblegid,  i  gael  y  ífrwyth 
yn  dda,  rhaid  cael  y  pren  yn  dda  yn  gyntaf.  Ac  er  nad  ydyw 
bod  yn  yr  Ysbryd  yn  atal  i  bechod  fod  yn  bechod  (y  mae  pechod 
yn  fawr  ddrwg  yn  y  sant  perffeithiaf,  fel  yn  y  pechadur  mwyaf), 
eto  y  mae  y  gwahaniaeth  mwyaf  rhwng  bod  peth  yn  cael  ei 
gyflawni  oherwydd  gwendid  egwyddorion  da,  rhagor  oherwydd 
amddifadrwydd  llwyr  o  honynt.      Gall  y  Cristion,  oherwydd 

hyn,  ddywedyd  am  bob  pechod, — "Nid  myfi, ond  y  drwg 

sydd  yn  bresenol  gyd  a  mi."  Y  mae  y  Cristion  yn  Nghrist ; 
ac  un  o'r  pethau  sydd  yn  anwahanol  gysylltiedig  â'r  sefyllfa 
yna  ydyw, — "  y  maddeuir  anwiredd  y  rhai  a  drigant  ynddi." 

Yn  awr,  i  ddyfod  i  gysylltiad  â  dosbarth  neillduol  o  bethau, 
y  mae  yn  rhaid  dyfod  i  sefyllfa  benodol :  y  mae  y  pethau  a'r 
sefyllfa  yn  anwahanol  gysylltiedig  â'u  gilydd.  Nis  gellir  osgoi 
y  naill  tra  yn  y  llall.  Oherwydd  hyn,  y  mae  y  Bibl  yn  aros  cy- 
maint  gydâ'r  sefyllfa,  i  roddi  argraíf  ar  y  meddwl  mai  hyn  ydyw 
y  peth  mawr  y  dylem  ni  bryderu  yn  ei  gylch.  Plentyn,  gefyn; 
— gwas,  mab; — dyna  sefyllfaoedd  gwahanol.  Nid  yr  hyn  sydd 
yn  fy  nghyfarfod  sydd  yn  bwysig  i  mi,  ond  beth  ydwyf,  h.y. 
beth  ydyw  fy  sefyllfa.  Os  gelyn  ydyw  fy  sefyllfa,  yna  nid  ydy w 
hawddfyd  yn  arwydd  i  mi  er  daioni.  Os  plentyn  ydyw  fy 
sefyllfa,  nid  ydyw  bhnderau  yn  argoel  i  mi  o  farn  Duw.  Os 
gwas  ydyw  fy  sefyllfa,  nid  ydy w  fy  rhoddi  ar  farch  dros  ychydig 
yn  werth  sylwi  arno.  Os  tywysog  ydyw  fy  sefyllfa,  nid  ydyw 
fy  rhoddi  i  gerdded  yn  y  llaid  dros  ychydig  yn  werth  sylw 
ychwaith. 

Dyna  sydd  gan  yr  apostol  yn  y  testyn : — sefyllfa  a'i  phethau, 
perthynas  a'i  breintiau:  "Os  mab,  etifedd  hefyd."  Ni  a  alwn 
eich  sylw  atynt  yn  y  drefn  yna  am  ychydig. 

I.  Y  berthynas  :  ^'■mabr  II.  Ei  rhagorfreintiau  :  '■'•  ctifcdd  i 
Ddiiiü!^ 

I.  Y  bcrthynas  :  ^'■mabP  Y  mae  y  gair  mab  yma  yn  cynwys 
mwy  na  pherthynas  naturiol  creadur  a  Chreawdwr.  Fe  elwir 
Adda  oherwydd  y  berthynas  yna  yn  "fab  Duw,"  a  dynion  yn 
gyffredin  yn  "hiliogaeth  Duw."  Fel  y  cyfryw  y  maent  yn 
dwyn  delw  Duw;  fel  y  mae  mab  yn  dwyn  delw  tad,  sef  ei  ddelw 
naturiol,  er,  ar  ol  y  cwymp,  nad  y  foesol  a'r  ysbrydol.  Ond  y 
mae  yr  hyu  a  gysylltir  à'r  berthynas  yn  y  testyn,  scf  ei  plicthau. 

yn  dangos  ar  unwaith  mai  nid  hwnyna  ydyw  ystyr  yr  enw 
"mab"  yma.  Y  mae  i'r  enw  hefÿd  ystyr  ddyfnach  yn  y  testyn 
nag  sydd  iddo  yn  y  lleoedd  y  dywedir  fod  Israel  fel  cenedl  yn 
feibion.  "Eiddo  y  rhai,"  medd  yr  apostol,  "yw  y  mabwysiad." 
Nid  ydoedd  y  berthynas  yna  yn  ddim  ond  un  allanol,  amserol ; 
ac  felly  nid  oedd  y  pethau  cysylltiedig  â  hi  ond  allanol  ac 
amserol,  fel  y  berthynas  ei  hunan.  Yn  y  testyn,  fe  ddefnyddir 
y  gair  "mab"  i  ddangos  y  berthynas  ddirgeledig,  ysbrydol  a 
gwirioneddol,  y  dygir  pechadur  iddi  yn  nhrefh  yr  efengyl,  yr 
hon  berthynas  sydd  yn  wahanol  yn  ei  natur  i  bob  perthynas 
arall  sydd  rhwng  yr  anfeidrol  a  neb  o'i  greaduriaid.  Y  mae'i 
angel  yn  fab  Duw,  fel  y  dengŷs  yr  ysgrythyr  hono: — "Pan 
gyd-ganodd  sêr  y  bore,  ac  y  gorfoleddodd  holl  feibion  Duw." 
Ond  y  mae  yn  rhaid  fod  rhyw  wahaniaeth  yn  natur  perthynas 
angel  â  Duw  a  pherthynas  "  mab"  y  testyn;  oblegid  fe  beidiodd 
nifer  mawr  o  angyhon  a  bod  yn  feibion,  ac  fe  beidiodd  Duw  a 
bod  yn  Dad  iddynt  hwythau.  Yr  oedd  hono  yn  berthynas 
y  gelHd  ei  newid,  oblegid  fe'i  torwyd  hi ;  ond  nid  felly  un  y 
testyn :  y  mae  hon,  nid  yn  unig  yn  un  na  newidir,  ond  yn  un 
nad  eUir  ei  newid. 

Cyferbynir  hi  yn  y  Testament  Newydd  â  thair  sefyllfa  arall, 
sef  gelyn,  estron,  a  g^yas.  Cyn  i'r  Galatiaid  paganaidd  gael  eu 
dwyn  i'r  berthynas  hon,  yr  ydym,  yn  yr  adnod  ar  ol  y  testyn, 
yn  cael  eu  bod  yn  gwasanaethu  y  rhai  wrth  naturiaeth  nid 
oeddent  dduwiau  :  y  maent  yna  yn  elynion.  "  Weithian," 
medd  yr  apostol  wrth  yr  Ephesiaid,  "  nid  ydych  chwi  mwyach 
yn  ddieithriaid  a  dyfodiaid,  ond  yn  gyd-ddinasyddion  â'r  saint, 
ac  yn  deulu  Duw."  Y  sefyllfa  y  cyfeiria  yr  apostol  ati  yna  yw 
estron.  "  Felly,"  medd  yr  apostol,  '  nid  wyt  ti  mwy  yn  wàs, 
ond  yn  fab:'  dyna  y  drydedd.  Y  riiae  graddolrwydd  i'w  weled 
yn  y  taii  sefyllfa.  Y  mae  y  gyntaf,  gefyn,  yn  hollol  wrthwyneb 
i  sefyllfa  y  testyn.  Y  mae  yr  ail,  sef  estron,  yn  dangos  sefy-llfa  o 
ddieithrwch  a  phellder.  Y  mae  y  drydedd,  sef  gwas,  yn  dangos 
math  o  berthynas  rhwng  pleidiau,  ond  ei  bod  hi  yn  un  bell. 
Y  mae  bod  yn  estron  yn  well  na  bod  yn  elyn ;  y  mae  bod  yn 
was  yn  well  na  bod  yn  estron  ;  ond  y  mae  y  "mab  "  yma  yn 
rhywbeth  gwell  na'r  oll :  mab,  ac  nid  gelyn ;  mab,  ac  nid 
estron  ;  mab,  ac  nid  gwas.     Dyma'r  berthynas. 

Perlhynas  seiliedig  ar  ras  ydyw.  Y  mae  y  ddau  air,  gelyn 
ac  estì'on,  y  rhai  a  fuant  unwaith  yn  ddarluniad  o  wrthddrychau 
y  berthynas  hon,  yn  dangos  fod  yn  rhaid  mai  un  seihedig  ar 
ras  ydyw;  felly  y  mae  yn  un  sydd  yn  rhoddi  i'w  pherchen,  yn 
wyneb  deddf,  hawl  mewn  pethau  nad  oeddent  yn  perthyn  iddo 

fel  arall.      "  Wedi  iddo  ein  rhagUmiaethu  ni  i  fabwysiad, er 

mawl  gogoniant  ei  ras  ef :"  oddiyna  y  cychwynodd  hi.  Ond 
os  perthynas  seihedig  ar  ras  ydyw,  sef  ar  "  foddlonrwydd  ei 
ewyllys  ef,"  pa  le,  meddir,  y  mae  ei  sicrwydd  hi  ?  Oblegid  y 
mae  yn  debyg  i  Eleazer  o  Damascus  fod  yn  fabwysiedig  gan 
Abraham,  ac  i  Ismael  fod  yn  fabwysiedig  gan  Sarah ;  ond  aeth 
Eleazer  yn  was  yn  ei  ol,  ac  Ismael  yn  '  fab  y  gaethes  '  drachefn, 
yn  lle  bod  yn  fab  y  wraig  rydd.  Ond  am  hon,  er  mai  perthynas 
o  ras  ydyw,  nid  oes  dim  ansicrwydd  yn  perthyn  iddi,  am  mai 
perthynas  ydyw  sydd  yn  dyfod  i  ni  yn  rhinwedd  undeb  â 
Christ,  gan  ein  bod  yn  gyd-etifeddion  âg  Ef,  yr  hyn  sydd  yn 
dilyn  y  berthynas.  Y  mae  yn  rhaid  fod  rhyw  gyffelybrwydd 
yn  y  berthynas  ei  hun  i'r  eiddo  Ef:  îe,  oni  ddywedir  ei  fod 
wedi  ei  wneuthur  ymhob  peth  yn  gyfíelyb  i'w  frodyr,  yn  ei 
gysylltiadau  â  phethau  y  byd  hwn?  Y  mae  ei  frodyr  hefyd 
wedi  eu  gwneuthur,  yn  eu  perthynas  â  Duw,  ymhob  peth  yn 
gyffelyb  iddo  yntau,  hyd  y  goddef  natur  feidrol  fod  yn  debyg  i 
un  anfeidrol.  Beth  ydyw  ei  berthynas  Ef  â  Duw.  Y  mae  yn 
uniganedig  Fab  Duw  ;  felly  nid  all  neb  dd^ŵd  i'w  le  Ef  byth. 
Isaac  a  ddaeth  i  lanw  lle  Eleazer  ac  Ismael,  yr  hyn  a  fu 
yn  achlysur  iddynt  hwy  gael  eu  bwrw  allan ;  ond  y  mae 
perthynas  yr  uniganedig  â'r  Tad  yn  gyfryw  ag  y  mae  anmhos- 
ibilrwydd  yn  natur  pethau  i  neb  ddyfod  i'w  le  Ef.  Yn  ei 
berthynas  â'i  frodyr,  "  cyntafanedig  "  ydyw  "  ymhlith  brodyr 
lawer."  Y  mae  hon  hefyd  yn  berthynas  na  ellir  ei  newid  byth. 
Cysylltwch  y  ddwy  â'u  gilydd,  ac  fe  welir  sicrwydd  perthynas 
y  testyn.  Yn  ei  berthynas  â  Duw,  uniganedig  Fab  ydyw ;  yn 
ei  berthynas  â'i  frodyr,  cyntafanedig  ydyw.  Y  mae  sicrwydd 
parhad  perthynas  y  brodyr  yn  gorphwys,  ar  fod  yr  Hwn  sydd 
yn  gyntafanedig,  yn  ei  berthynas  â  hwynt,  yn  uniganedig  yn 
ei  berthynas  â  Duw.  Felly  y  mae  eu  perthynas  hwy  à  Duw, 
hyd  y  gall  y  meidrol  fod  yn  gyffelyb  i'r  anfeidrol,  yn  gyffelyb  i 
berthynas  yr  unigancdig  à'r  Tad.     Yr  oedd  yn  bosibl  cymeryd 

lle  Ismael,  gan  mai  ar  foddlonrwydd  ewyllys  yr  oedd  y  bertliynas 
yn  ymddibynu :  gallasai  yr  un  peth  ag  a  roddodd  fod  iddi  ei 
difodi ;  ac  felly  y  bu.  Ond  nid  un  felly  oedd  perthynas  Isaac : 
yr  oedd  hono  o'r  fath  natur  fel  nad  allesid  ei  difodi.  Mab, 
unig  fab  Isaac, — a  phe  buasai  yn  bosibl  uno  rhai  âg  Isaac  mor 
agos,  fel  ág  i  wneuthur  Isaac,  oedd  yn  uniganedig  yn  ei 
berthynas  â'i  dad  Abraham,  yn  gyntafanedig  yn  ei  berthynas  â 
hwynt ;  yna,  buasai  mor  anhawdd  difodi  eu  perthynas  hwynt  âg 
Abraham,  ag  oedd  difodi  perthynas  Isaac  ei  hun.  Y  mae  hyn 
yn  cael  ei  wneuthur  yn  nhrefn  yr  efengyl ;  fel,  er  mai  perthynas 
seiHedig  ar  foddlonrwydd  ewyllys  ydyw,  y  mae  hi  mor  sicr  a 
pherthynas  tragwyddol  Fab  Duw  â'r  Tad.  Dyna  hi  yn  sicr  o 
ran  dim  a  all  ddyfod  oddiallan  i'w  thori.  Y  mae  hi  mor  sicr 
oddimewn  hefyd,  oblegid  y  mae  pawb  sydd  ynddi  wedi  derbyn 
ysbryd  mab^^ysiad :  felly  nid  mab  yn  ngolwg  cyfraith  yn  unig 
ydyw,  ond  mab  mewn  gwirionedd.  Am  eu  bod  yn  feibion  yn 
yr  ystyr  gyntaf,  sef  trwy  fabwysiad,  yr  anfonodd  Duw  "Ysbryd 
ei  Fab"  i'w  calonau.  Nid  ysbryd  meibion:  gallasent  gael 
hwnw,  a  bod  fel  angyHon :  ond  "  Ysbryd  ei  Fab^''  Ysbryd  yr  unig- 
anedig,  y  cyntafanedig.  Onid  ydyw  hyn  yn  rhoddi  math  o 
debygolrwydd  yn  y  berthynas  ?  Y  mae  yr  un  peth  yn  cael  ei 
ddarlunio  mewn  lle  arall,  yn  dywallt  cariad  Duw  yn  y  galon. 
Amlygiad  o'r  ysbryd  hwn  ydyw  "llefain  Abba,  Dad."  Yr  oedd 
y  mabwysiad  yn  rhoddi  hawl  i  wneyd  hyny, — gallu  i  fod  yn 
feibion  i  Dduw;  ond  derbyniad  ysbryd  mabwysiad  sydd  yn 
rhoddi  y  teimlad,  y  mae  Abba,  Dad,  yn  amlygiad  o  hono.  Er 
bod  Ismael  yn  fabwysiedig  gan  Sarah,  eto,  fe  ddangosodd,  yn  ei 
waith  yn  gwawdio  Isaac,  nad  oedd  ynddo  ysbryd  mabwysiad ; 
am  hyny  fe  dorwyd  y  berthynas.  Ond  nis  gall  dim  ansicrwydd 
byth  godi  i  berthynas  y  testyn  o'r  cyfeiriad  yna.  Y  mae  pob 
mab  yn  "llefain  Abba,  Dad."  Dyma  berthynas  pechadur  â 
Duw  yn  nhrefn  yr  efengyl;  ac  wrth  edrych  arni,  nid  rhyfedd 
ydoedd  i'r  apostol  ddywedyd: — "Gwelwch  pa  fath  gariad  a 
roes  y  Tad  arnom,  fel  y'n  gelwid  yn  feibion  i  Dduw."  Y  mae 
dau  beth  mewn  cysylltiad  â'n  galw  ni  yn  feibion,  yn  amlygu 
mawredd  y  cariad.  Ymhlith  yr  hen  genhedloedd,  nid  oedd  neb 
yn  mabwysiadu  estroniaid  ond  y  rhai  a  fyddent  heb  blant  o'u 
heiddo  eu  hun.      Fe  waherddid  gwneyd  hyny  gan  gyfraith 

ymysg  y  Rhufeiniaid  ;  ond  y  mae  yn  debyg  nad  oedd  llawer  o 
achos  rhoddi  y  gyfraith  hono  mewn  gweithrediad,  am  na 
theimHd  odid  un  amser  demtasiwn  i'w  tliroseddu  hi.  Nid 
ydoedd  yn  beth  hynod  gweled  Abraham  wedi,  neu  yn  bwriadu 
mabwysiadu  Eleazer  i  fod  yn  etifedd  iddo,  pan  ydoedd  yn 
ddiblant,  ond  buasai  yn  beth  rhyfedd  ei  weled  yn  gwneuthur 
hyny  wedi  geni  ei  fab  Isaac  :  eto  hynyna  a  wnaed  â  ni.  Nid  am 
nad  oedd  ganddo  Fab  y  mabwysiadwyd  ni  gan  Dduw ;  na,  yr 
oedd  iddo  Fab,  a  hwnw  yn  uniganedig  Fab.  Nid  am  nad  ydoedd 
yn  caru  y  Mab  hwnw  y  mabwysiadwyd  ni ;  na,  yr  oedd  yn 
hyfrydwch  iddo  beunydd,  yn  anwyl  Fab,  yn  briod  Fab  :  eto, 
wele  y  cariad  tragwyddol  yn  rhedeg  ar  y  ddynoliaeth.  Gwel- 
wch  pa  fath  gariad  !  Dyma  beth  newydd  na  chlybuwyd  am  ei 
fath  o'r  blaen,  ac  ni  chlywir  am  ei  debyg  byth  mwy. 

Eilwaith,  ein  galw  ni  yn  feibion,  gwelwch  eto  -ç^fath  gariad  ! 
Ni  a  allasem  gael  ein  cadw,  sef  cael  dianc  rhag  y  digofaint  sydd 
ar  ddyfod,  heb  ein  dwyn  i'r  berthynas  o  feibion.  Yr  wyf  yn 
meddwl  fod  sail  yn  y  Bibl  i  wneyd  sylw  fel  hyn, — sef,  y  gallasem 
ni  gael  ein  cadw  fel  y  cafodd  y  Gibeoniaid  eu  harbed  rhag 
dinystr  gan  Josua,  heb  eu  dyrchafu  i  fwynhau  breintiau  Israel ; 
neu  fel  yr  arbedwyd  Adoniah  a  Simei  gan  Solomon,  ond  heb 
eu  hadfer  i'w  holl  freintiau  blaenorol.  Fe  allesid  cadw  Moses 
gan  ferch  Pharaoh  rhag  dinystr  plant  yr  Hcbrëesau,  heb  ei 
ddyrchafu  i  lys  ei  thad ;  felly  gallasai  dyn  gael  ei  gadw  rhag 
dinystr  heb  ei  wneuthur  yn  fab.  Onid  hyn  a  awgryrair  yn 
narluniadau  y  Bibl  o  fawredd  gras  yr  efengyl  ?  Bywyd,  a  bywyd 
helaethach;  iachawdwriaeth,  ac  iachawdwriaeth  gymaint;  gras, 
a  rhagorol  olud  o  hono.  Y  mae  un  o'r  Puritaniaid  yn  dywedyd, 
fod  ein  rhagluniaethu  ni  i  fabwysiad  trwy  lesu  Grist,  yn  rhyw 
beth  mwy  na'n  hethol  ni  ynddo  i  fod  yn  sanctaidd.  Y  mae 
cyfiawnhau  yn  rhywbeth  mwy  na  maddeu ;  ond  y  mae  mab- 
wysiadu  yn  rhywbeth  mwy  na  chyfiawnhau.  Fe  elwir  sylw  at 
fawredd  cariad  Duw  at  ddyn,  pan  y  dywed  yr  apostol  Paul  fod 
Duw  yn  canmol  ei  gariad  tuag  atom;  ond  y  mae  yr  apostol 
loan  yn  galw  sylw,  nid  at  ei  fawredd,  ond  at  ei  natur : — gwelwch 
pa  fath  gariad,  cariad  na  welwyd  ei  debyg  yn  cael  ei  amlygu  at 
neb  creadur ;  ond  y  mae  ei  fawredd  yn  dyfod  i'r  golwg  yn  ei 
natur.     Nid  cariad  yn  gwneyd  digon  i'n  cadw  ni,  ond  cariad  na 

allasai  wneyd  dim  mwy,  gan  iddo  ein  gwneyd  yn  feibion.  Nid 
cariad  a'i  freichiau  yn  ddigon  hir  i'n  codi  ni  o'r  pydew  erchyll ; 
buasai  hyny  yn  ein  cadw  ni,  ond  cariad, — wedi  ein  codi  i'r 
lan,  a  ymaflodd  ynom  wedi  hyny,  ac  a'n  dyrchafodd  hyd  eithaf 
hyd  y  breichiau  tragywyddol.  Meibion  i  Dduw, — hon  ydyw  y 
sefyllfa  y  mae  y  testyn  yn  son  am  dani. 

II.  Gadewch  i  ni  edrych  ar  ychydig  o  freintiau  y  sefyllfa  neu 
y  berthynas  hon  :  "  Os  mab,  etifcdd  hefyd  i  Dduw  trwy  Grist." 

Y  mae  yma  ddwy  neu  dair  megis  ar  wyneb  y  testyn  :  i. 
Rhyddid.     2.  Sicrwydd.     3.  Digonoldeb. 

I.  Braint  gyntaf  y  mab  ydyw  rhyddid.  Y  mae  yr  apostol  yn 
y  benod  hon  yn  cyferbynu  sefyllfa  y  gwas  a  seíyllfa  yr  etifedd 
â'u  gilydd  ;  y  gwas  yn  gaeth,  yr  etifedd  yn  rhydd.  Sefyllfa  y 
gwas  ydoedd  sefyllfa  eglwys  yr  Hen  Destament.  Bachgen — 
dim  rhagor  rhwng  hwnw  a  gwas.  Yr  oedd  hi  yn  gaeth  dan 
Avyddorion  y  byd.  Ysbryd  caethiwed  oedd  ei  hysbryd  hi. 
Ond  yn  awr  wedi  derbyn  Ysbryd  mabwysiad  ;  nid  gwas  mwy, 
ond  mab, — etifedd.  Y  mae  caethiwed  wedi  ei  symud,  a  rhyddid 
wedi  dyfod  i'w  le.  Rhyddid  yn  gyntaf  yn  ei  berthynas  â  Duw, 
ac,  yn  ganlyniad  o  hyny,  yn  ei  berthynas  â  phob  peth  arall. 
Wedi  i  berffaith  gariad  plentyn  fwrw  allan  o'r  fynwes  ofn 
gwas,  y  mae  yno  ryddid  yn  wir.  Nid  oedd  yr  atalfeydd  oedd 
o  dan  yr  Hen  Destament  i  gadw  dynion  yn  y  pellder,  ond 
amlygiad  o  bellder  perthynas,  a  phellder  teimlad  yr  eglwys  y 
pryd  hyny:  cerubiaid  i  gadw  rhag  myned  at  bren  y  bywyd, 
llèn  i  atal  rhag  myned  i'r  cysegr  sancteiddiolaf,  teríyn  o 
amgylch  y  mynydd  rhag  i  neb  hylldremu.  Dyna  siampl  o 
honynt ;  ond  yn  awr,  nid  oes  yr  un  o'r  atalfeydd  yna  ar  ífordd 
rhyddid  y  mab,  yr  etifedd. 

Y  mae  rhywbeth  annrhaethadwy  o  werthfawr  mewn  rhyddid 
o  bob  natur.  Rhyddid  gwladol, — teimlad  dyfnaf  calon  dyn, 
mewn  llawer  amgylchiad,  ydyw  cariad  at  hwn  :  nid  oes  yr  un 
aberth  yn  ormod  i'w  wneuthur  er  ei  fwyn.  Y  mae  yn  well 
gan  filoedd  farw  na  bod  hebddo.  Dyna  ydyw  hwnw,  dyn  yn  cael 
ei  righís,  ei  liawliau,  ei  iawnderau, — yn  cael  cyfiawnder  ymhob 
peth.  Ond  y  mae  rhywbeth  annrhaethol  uwch  na  hynyna  mewn 
rhyddid  mab.  Y  mae  rhyddid  y  deiliaid  o  fewn  i  derfynau 
deddf;  ond  y  mae  hwn  uwclilaw  dcddf.    Pethau  yn  perthyn  i'r 

gweision  ydyw  deddfaUj  nid  i'r  etifedd.  Y  mae  y  gwas  yn  cael 
ei  rwymo  gaiiddynt,  ond  y  mae  yr  etifedd  yn  wr  rhydd  erddynt 
oll.  Ysbrydion  gwasanaethgar  ydyw  yr  angyUon  er  eu  holl 
ogoniant.  Y  mae  llawer  lle  na  chaiíî  angel  ddim  myned  iddo. 
Ni  chawsant  erioed  eistedd  ar  y  ddeheulaw  ;  ond  y  mae  y 
ddeheulaw,  a  phob  man  arall,  yn  rhydd  i'r  mab. 

Y  mae  rhywbeth  mewn  rhyddid  etifedd  sydd  yn  rhoddi 
meddiant  iddo  ar  bob  peth.  Yn  lle  talu  teyrnged,  ei  chael  hi 
y  mae  ef.  Fe  dâl  gorthrymder  deyrnged  o  ddioddefgarwch 
iddo.  Fe  dâl  cystudd  deyrnged  o  amynedd.  Y  mae  pob  peth 
yn  ei  dderbyn  fel  etifedd.  Pan  oedd  Tywysog  Cymru,  ychydig 
flynyddoedd  yn  ol,  yn  teithio  yn  y  Dwyrain,  ac  yn  America, 
yr  ydoedd  yn  wr  rhydd  i  fyned  i  bob  man,  ac  i  fwynhau  pob 
peth.  Y  lleoedd  yn  y  Dwyrain  oedd  yn  arfer  bod  yn  gauedig 
i  ddieithriaid,  yr  oeddent  oll  yn  agor  eu  pyrth  led  y  pen  iddo 
ef.  Ond  y  fifaith  ei  fod  ef  yn  etifedd  coron  Prydain  oedd  y 
rheswm  am  hyny.  Felly  yma,  y  mae  gan  etifedd  y  testyn 
ryddid  ;  ac  onid  priodol  y  galwodd  yr  apostol  ef  yn  rhyddid 
gogoniant  plant  Duw.  Ni  fedrwn  ni  ddim  sylweddoli,  ond  yn 
dra  anmherífaith,  beth  ydyw  hyn, — Beth  ydyw  cael  creadigaeth 
heb  yr  un  porth  ar  un  o'i  hystafelloedd.  Pob  pren  yn  mharad- 
wys  heb  yr  un  cerub  i'w  gadw;  y  Shechinah,  a  holl  ddirgeled- 
igaethau  y  sancteiddiolaf  heb  yr  un  llèn  i'n  hatal  i  fyned 
atynt.     Rhyddid  gogoneddus ! 

2.  Y  rhagorfraint  nesaf  ydyw  sicrwydd — etifedd.  Nid  oes 
sicrwydd  perffaith  yn  perthyn  i  ddim  ar  y  ddaear ;  ond  y  peth 
agosaf  at  hyny  ydyw  etifeddiaeth.  Fe  all  y  marsiandwyr 
mawrion  fyned  yn  dlodion,  am  fod  masnach  yn  anwadal ;  ond 
am  y  dyn  sydd  yn  byw  ar  ei  etifcddiaeth,  y  mae  sicrwydd  na 
weHr  mo  hwnw  felly.  Y  mae  hi  yn  disgyn  o  oes  i  oes,  heb  fod 
yn  agored  i  anwadalwch  a  chyfnewidiadau  masnach.  Ac  onid 
ydyw  ein  masnachwyr  a'n  marsiandwyr  sydd  yn  llwyddo  i 
gasglu  cyfoeth  yn  amcanu  prynu  ystàd — etifeddiaeth — âg  ef,  er 
mwyn  trwy  hyny  sicrhau  ei  barhad  yn  y  teulu  ì  Os  mab, 
etifedd.  Dyna  sicrwydd  meddiant.  Darfu  i  Abraham  roddi 
rhoddion  i  feibion  Ceturah ;  ond  Isaac  oedd  yr  etifedd,  ac  iddo 
ef  y  rhoddodd  efe  yr  hyn  oll  oedd  ganddo,  sef  yr  etifeddiaeth. 
Yr  ydjm  yn  colH  golwg  yn  y  fan  ar  feibion  Cclurah:  digon 

tebyg  iddynt,  er  y  rhoddion,  syrthio  i  ddinodedd,  ac  feallai  i 
dlodi ;  ond  nid  felly  Isaac,  yr  etifedd.  Yr  ydym  yn  cael  ei  hanes 
ef  yn  parhau  i  fyw  yn  fras  ar  ei  ystâd.  Pa  un  ai  ar  roddion  ai 
ar  eich  etifeddiaeth  yr  ydych  chwi  yn  byw  ì  Os  ar  roddion,  pa 
faint  bynag  sy  genych  o  honynt,  y  mae  yn  fwy  na  thebyg  y 
gwehr  chwi  yn  dlawd ;  ond  os  ar  etifeddiaeth,  beth  bynag  a'ch 
cyferfydd,  ni  chyfarfyddwch  chwi  â  thlodi  byth.  Y  mae  yr 
Arglwydd,  fel  Abraham,  yn  rhoddi  rhoddion  i  bawb,  ond  i'r 
etifedd  y  mae  yn  rhoddi  cymaint  ag  a  fedd.  Y  mae  hyn  yn  ein 
harwain  at  y 

3ydd  sylw,  Digonoldeb, — eíifcdd  i  Ddino.  Beth  ydy w  maint 
ystâd  yr  etifedd  ì  Ni  ofynai  neb  gwestiwn  fel  yna,  os  byddai 
yn  gwybod  am  ystâd  y  Tad,  oblegid  hono  ydyw  hi.  Os  gofyn- 
wch  chwi  i  mi,  beth  yw  maint  etifeddiaeth  "mab"  y  testyn? 
yr  ateb  goreu  a  fedraf  fi  ei  roddi  i'r  cwestiwn  ydyw,  mai  etifedd 
i  Dduw  ydyw.  Maint  ystâd  y  Tad  ydyw  mesurau  ystâd  yr 
etifedd.  Pe  gofy'nech  chwi,  Beth  yw  etifeddiaeth  Duw  ì  yr 
ateb  fyddai,  Efe  ei  Kun.  Y  mae  ei  weithredoedd  yn  rhyfedd; 
ond  nid  ydynt  ond  amfygiadau  o  fewn  terfynau  o  bethau  sydd 
ynddo  Ef  ei  Hun  yn  ddiderfy'n.  Y  mae  Duw  yn  anfeidrol  fwy 
na'i  weithredoedd.  Y  mae  llawer  o  ryfeddodau  yn  natur  dyn ; 
ond  nid  digon  iddo  fyw  arno  ei  hun  am  ddiwrnod.  Ond  y  mae 
Duw  wedi  byw  arno  ei  Hun  am  dragwyddoldeb :  er  bod  ei 
ddeall  yn  aneirif,  yr  oedd  digon  o  ryfeddodau  yn  ei  hanfod  i 
lenwi  y  deall  aneirif,  digon  o  ddaioni  yn  ei  natur  i  foddloni  yr 
ewylfys  ac  i  lenwi  y  galon  ddwyfol.  Gelwir  Ef  y  Bendigedig, 
nid  am  fod  eraill  yn  ei  fendigo ;  yn  yr  ystyr  yma  y  mae  goruwch 
bendith  a  moHant  pawb ;  ond  am  ei  fod  yn  fendigedig  ynddo  ei 
Hun.  Y  mae  yn  annibynol  ar  bob  peth.  Wele  etifeddiaeth 
"  etifedd  "  y  testyn !  nid  yn  unig  y  mae  yn  werthfawr  yn  awr, 
ond  y  mae  yn  etifeddiaeth  y  byddis  yn  gwneuthur  darganfydd- 
iadau  ynddi  tros  byth.  Yr  oedd  llawer  etifeddiaeth  ar  y  ddaear 
yn  werthfawr  gan'  mfynedd  yn  ol ;  ond  erbyn  heddy w  y  maent 
yn  fil  mwy  gwerthfawr  nag  oeddent  y  pryd  hyny,  oherwydd 
darganfod  trysorau  ynddynt  nad  oedd  neb  yn  tybio  eu  bod  yno 
gan'  mfynedd  yn  ol.  Yn  etifeddiaeth  etifedd  y  testyn  y  gwneir 
darganfyddiadau.  Y  mae  cryn  nifer  Avedi  eu  gwneyd  eisoes. 
Yr  Arglwydd  ydoedd  yr  enw  i'r  Cynddiluwiaid;    ond  erbyn 

dyddiau  Abraham  y  mae  yn  Dduw  Hollalluog,  neu  Holl- 
ddigonol:  erbyn  dyddiau  Moses  y  mae  yn  Jehofah,  ceidwad 
cyfamod,  maddeuant,  &c.;  yn.  nyddiau  y  Salmydd,  yr  ydoedd 
yn  Dduw  byw;  erbyn  amser  y  Testament  Newydd,  yr  ydoedd 
yn  Dduw  y  cariad,  ac  yn  Dad  yn  y  nefoedd.  Trysorau  yr 
etifeddiaeth  yn  dyfod  i'r  golwg  ydoedd  hyn;  ac  fe  wneir 
darganfyddiadau  ynddi  tros  byth.  Gall  y  gair  acw  daflu  goleu 
ar  ei  maint  hi: — "Cyd-etifedd  â  Christ."  Y  mae  rhai  yn  tybio 
mai  sicrwydd  y  meddiant  sydd  yn  cael  ei  ddangos  yma ;  y  Mab 
naturiol  a'r  mab  mabwysiedig  yn  cyd-etifeddu ;  felfy  nis  gallai 
y  naill  werthu  yr  etifeddiaeth  heb  gydsyniad  y  llall.  Y  mae 
hynyna  yn  wirionedd,  ond  nid  hynyna  ydyw  yr  ystyr  yma, 
Cyd-etifeddu  â  Christ  ydyw  etifeddu  fel  Crist ;  nid  o  ran  graddau, 
ond  o  ran  natur.  "  Y  gogoniant  a  roddaist  i  mi,  a  roddais 
iddynt  hwy."  "  Yr  w;y^yn  ewylfysio,  lle  yr  wyf  fi,  fod  o  honynt 
hwythau  hefy'd  g>'da  myfi."  "Dos  i  mewn  i  lawenydd  dy 
Arglwydd ;"  nid  y  llawenydd  y  mae  dy  Arglwydd  yn  ei  roddi 
iti,  ond  y  llawenydd  a  roddwyd  iddo  Ef  ei  Hun  yn  wobr  am 
ddioddef  y  groes.  "  Yr  hwn  sydd  yn  gorchfygu,  rhoddaf  iddo 
eistedd  gyda  mi  ar  fy  ngorseddfainc."  Cyd-etifeddu  â  Christ 
eto,  i  wybod  pa  fodd  y  mae  Efe  yn  etifeddu.  Darllenwch  y 
benod  gyntaf  o'r  epistol  at  yr  Hebreaid,  a  chwi  a  welwch  fod 
gwahaniaeth  nad  elhr  traethu  ei  faint  rhyngddo  a'r  creaduriaid 
mwyaf  urddasol — "eistedd  ar  ddeheulaw  y  Mawredd  yn  y 
goruwch-leoedd," — "  enw  mwy  rhagorol "  ganddo  nag  un  angel : 
Duw  yn  Dad  iddo ;  yntau  yn  Fab :  holl  angj^'Hon  Duw  yn  ei 
addoH ; — "yn  etifedd  pob  peth."  Dyna  gip-olwg  ar  y  gogoniant 
a  roddwyd  iddo  ef.  "Y  gogoniant  a  roddaist  i  mi,  a  roddais 
iddynt  hwy."  Y  mae  undeb  mor  berífaith  rhwng  y  Tad  a'r 
Mab,  fel  y  mae  y  cymundeb  yn  beríîaith ;  beth  bynag  ydyw  y 
Tad  iddo  ei  Hun,  y  mae  yn  hyny  hefyd  i'r  Mab:  "fel  y 
byddont  hwythau  un  ynom  ni" — "cyfranogion  o'r  ddwyfol 
anian." 

"  Os  mab,  etifedd  i  Dduw  tr^vy  Grist."  Nid  ydoedd  yn 
rhyfedd  i  Luther  alw  y  gwirionedd  gwerthfawr  hwn  yn 
obenydd  o  fân-blu  i  Gristion  roddi  ei  ben  yn  dawel  arno,  heb 
i  ofn  na  phryder  gyraedd  ei  fynwes  o  unrhyw  gyfeiriad.  Onid 
oes  rhywbeth   yn   y  berthynas   yn  ddigon  i  beri   i  bawb  ei 

dymuno  hi.  Gwir,  meddwch,  ond  ni  waeth  i  mi  heb  ddymuno 
perthynas  o'r  natur  yna.  Nid  oes  fodd  i  mi  ddyfod  i  mewn 
iddi.  Mi  a  glywais  am  un  hen  frawd  yn  pregethu  yn  flasus 
am  y  cyfamod  yn  ei  gadernid,  fel  modrwy  gron,  a  dau  fachgen 
yn  ymddiddan  â'u  gilydd  wrth  fyned  o'r  odfa, — "  Onid  oedd 

yn  pregethu  yn  rhagorol  ì      Onid  oedd  o  yn  dweyd  yn 

ogoneddus  am  y  cyfamod,  fel  modrwy  gron  ?  "  "  Oedd," 
meddai  y  llall,  "  ac  yn  hapus  iawn  i'r  rhai  sydd  o'i  fewn  :  ond 
rywfodd,  ni  buaswn  i  yn  fy  myw  yn  gallu  gweled  un  bwlch  i 
mi  i  fyned  trwyddo  i  mewn  iddo."  Ond  nid  felfy  y  mae  hi 
yma.  Y  mae  yma  fwlch  i  fyned  i  mewn ;  a  dyma  fo,  trwy 
Grist.  Cysyllta  dy  hun  â  Christ,  ti  a  Hthri  i  mewn  ar  unwaith 
i'r  berthynas.  "  Cynifer  ag  a'i  derbyniasant  ef,  efe  a  roddes 
iddynt  allu  i  fod  yn  feibion  i  Dduw  ; "  a  diben  yr  efengyl  ydyw 
ceisio  eich  perswadio  i  dderbyn  Crist.  Derbyn  Ef — dyna  di 
yn  fab;  "  ac  os  mab,  etifedd  hefy'd  i  Dduw."  Hyny  a  fyddo 
ein  rhan  ni  oll.     Amen.* 


[  *  Adysgrifenwyd  y  bregeth  hon  gan  yr  Awdwr,  lon.  27,  1871.] 


PREGETH  II. 

MAN  I  KI  I  GOFÎO  Dü\V,  AC  I  DDmV  EIN  COFIO  NINAU. 

ExoDUS  XX.  24  :  "  Ynihob  man  lle  y  rhoddwyf  goffadwriaeth  o'm  henw,  y 
deuaf  atat,  ac  y'th  fendithiaf." 

LEFAR\VYD  y  testyn  gan  Dduw  wrth  Moses  ar 
Sinai,  yn  fuan  ar  ol  rhoddiad  y  ddeddf.  Yn  y  rhan 
gyntaf  o'r  ddeddf,  gosodir  allan  berthynas  dyn  â 
Duw,  a'r  dyledswyddau  sydd  yn  codi  o'r  berthynas  hono. 
Gwaherddir  iddo  ddmviau  eraill  heblaw  yr  Arglwydd ;  a  gwa- 
herddir  iddo  hefyd  wneuthur  delw  o'r  gwir  Dduw:  a  geUir 
edrych  ar  y  testyn  fel  cyfarwyddyd  iddo  gyda  golwg  ar  wasan- 
aeth  Duw;  Duw  yn  rhoddi  coíîadwriaeth  o'i  enw,  ac  yn  y  fan 
hono  yn  dyfod  i'w  fendithio. 

Y  mae  cyfeiriad  cyntaf  ac  uniongyrchol  y  testyn  at  yr  allor, 
y  tabernacl,  a'r  deml,  pa  rai  yn  arbenigol  oeddent  y  lleoedd  lle 
yr  oedd  yn  rhaid  addoH :  ynddynt  yr  oedd  coíîadwriaeth  enAv 
Duw,  ac  iddynt  yr  oedd  Efe  jm  dyfod  i  fendithio.  Dechreuwyd 
galw  ar  enw  yr  Arglwydd,  sef  addoh  yn  gyhoeddus,  neu  yn 
gynulleidfaol,  yn  nyddiau  Seth ;  a  thrwy  ysbaid  maith  y  ddwy 
fil  a  mwy  o  flynyddoedd,  o  hyny  hyd  roddiad  y  ddeddf,  y  mae 
yn  ddiau  fod  duwioHon  yn  arfer  gwneuthur  hyny,  a'i  wneuthur 
hefyd  yn  ol  a  thrwy  gyfarwyddyd  dwyfol.  Ond  gallwn  gasglu, 
nad  oedd  gweledigacth  eglur  ar  y  mater,  a'i  fod  yn  debycach  i 
oddefiad  nag  i  orchymyn ;  hyny  yw,  fod  addoli  yn  gyhoeddus  yn 
debycach  i  wneyd  prawf  i  edrych  a  atcbai  y  peth  y  dibcn,  nag 
i  ymarfer  â  pheth  oedd  wedi  ei  fwriadu  i  ddiben  penodol,  ac 
oedd  yn  sicr,  o'i  iawn  arfer,  o  ateb  y  dibcn  hwnw.  Pan  ddaeth 
Noah  o'r  arch,  fe  aberthodd  ac  a  oífrymodd  boeth-ofí"rymau ; 

hyny  yw,  dybygid,  fe  wnaeth  y  peth  fcl  experìment :  ac  y  mae  yr 
hanes  dilynol  yn  dangos  i'r  anturiaeth  droi  allan  yn  llwydd- 
ianus;  oblegid  fe  aroglodd  yr  Arglwydd  arogl  esmwyth  ei 
füddlonrwydd  ar  y  gwasanaeth,  ac  fe  fendithiodd  Noah  a'i 
feibion  mewn  canlyniad  iddo.  Ond  yn  awr,  wrth  Sinai,  yr 
oedd  cyfnewidiad  mawr  ar  gymeryd  lle;  yr  ansicrwydd  oedd 
ynglyn  â'r  gwasanaeth  cyhoeddus  yn  cael  ei  symud  ymaith,  a'r 
hyn  oedd  o'r  blaen  yn  fath  o  experiment  yn  dyfod  yn  drefn. 
Nid  dynion  yn  galw  ar  enw  yr  Arglwydd  fel  un  yn  preswyHo 
yn  y  nefoedd, — fel  un,  feallai,  a  wrandawai  ar  eu  llef;  ond  Efe 
ei  Hun  yn  rhoddi  coffadwriaeth  o'i  enw  ar  y  ddaear,  ac,  wrth 
wneuthur  hyny,  yn  rhoddi  ei  air  y  gwrandawai  Efe  arnynt. 
Mewn  cymhariaeth  i'r  hyn  oedd  yn  bod  o'r  blaen,  yr  oedd  yn 
briodol  galw  hyn  yn  breswyho  gydâ  dyn  ar  y  ddaear,  fel  y 
gwneir  gan  Solomon  ar  gysegriad  y  deml.  Hyn  oedd  tŷ  yr 
Arglwydä  dan  yr  hen  oruchwyHaeth, — lle  i  Dduw  breswyHo 
gydà  dyn  ar  y  ddaear ;  ac  y  mae  addewid  ^^r  Arglwydd  lesu  yn 
profi  nad  ydyw  newid  goruchwyhaeth  wedi  newid  dim  ar 
garictor  y  tŷ;  canys  lle  bynag,  medd  Efe,  y  "mae  dau  neu  dri 
wedi  ymgynull  yn  íy  enw  i,  yno  yr  ydwyf  yn  eu  canol  hwynt." 
Felly,  er  i'n  testyn  gael  ei  lefaru  o  dan  yr  hen  oruchwyHaeth, 
mewn  cysylltiad  â'r  tabernacl  a'r  deml,  y  mae  addewid  yr 
Arglwydd  lesu  yn  dangos  y  gelHr,  gydà  phob  priodoldeb,  ei 
gymhwyso  at  bob  man  y  mae  addoH  ynddo.  Y  mae  y  fan 
hono  yn  He  coffadwriaeth  enw  Duw,  ac  yn  lle  y  gehir  ei  ddisgwyl 
Ef  iddo  i  fendithio.  Nid  y  tŷ  hwn,  neü  unrhyw  dŷ  araH,  fel 
adeilad  noeth  a  olygir  fehy;  ond  y  tŷ  mewn  cysyhtiad  â'r 
gwasanaeth  penodol,  ac  â'r  gyfundrefn  o  foddion  gras  a  ddygir 
ymlaen  ynddo :  yn  y  cysyHtiad  hwnw  y  mae  yn  dŷ  i  Dduw, — 
yn  fan  coffadwriaeth  ei  enw.  Nid  oedd  y  tabernacl  yn  ddim  ar 
wahan  oddiwrth  y  gwasanaeth  pwysig  oedd  yn  cael  ei  ddwyn 
ymlaen  ynddo;  ond  mewn  undeb  â  hwnw,  yr  oedd  yn  He 
gogoneddus  ac  ofnadwy,  yn  He  preswylfa  a  gogoniant  Duw. 
Fehy  nid  yw  yr  adeilad  hon,  yr  ydym  ni  yn  awr  ynddi,  yn 
ddim  ynddi  ei  hun;  ond  yn  ei  chysyHtiad  â  chyfundrefn  o 
foddion  gras,  a  threfn  iachawdwriaeth,  y  mae  yn  briodol 
cymhwyso  ati  yr  enw  goruchel  o  dŷ  yr  Arglwydd ;  y  fan  y  mae 
coffadwriaeth  enw  Duw  ynddo,  a'r  fan  y  mae  Efe  wedi  addaw 


20  Cofio  DllW. 

dyfod  i  fendithio.     Yn  y  testyn,  y  mae  y  tŷ  yn  cael  ei  ddangos 
mewn  dau  olygiad: — 

I.  Fel  lle  i  ni  gofio  Duw: — "ymhob  man  lle  y  rhoddwyf 
goíFadwriaeth  o'm  henw." 

II.  Fel  lle  i  Dduw  ein  cofio  ni:  "y  deuaf  atat,  ac  y'th 
fendithiaf." 

I.  Y  mae  yn  lle  i  ni  gofio  Duw :  "  cofiFadwriaeth  o'm,  henw." 
Wrth  enw  y  deallir  amlygiad  gweledig  o  natur  a  chymeriad  y 
gAvrthddrych  a  enwir.  Yr  oedd  yr  enwau  a  roddodd  Adda  ar 
y  creaduriaid  yn  Eden  yn  amlygiad  o  natur  y  creaduriaid 
hyny.  Y  mae  pechod  wedi  dyrysu  hyn  fel  pobpeth  arall,  fel 
nad  ydyw  enw  ar  y  ddaear,  ond  yn  rhy  anaml,  yn  amlygiad 
cywir  o  natur  neu  gymeriad  y  gwrthddrych  a  enwir.  Ond  yn 
y  byd  ysbrydol  y  mae  y  ddeddf  mewn  grym  eto  :  yno  eto,  fel  y 
mae  enw  pob  un,  felly  y  mae  yntau.  Gan  hyny,  wrth  enw  yr 
Arglwydd  y  golygir,  yr  amlygiadau  hyny  sydd  yn  dangos  pa 
fath  un  ydyw  Ef  ei  Hun.  Wrth  '  goíFadwriaeth  o'i  enAv,'  yr 
ydym  i  ddeall  mai  fel  hyn,  hyny  yw,  yn  gyson  â'r  amlygiadau 
hyn,  y  mỳn  gael  ei  adwaen.  Exod.  iii.  14,  15.  "  Dyma  íy  enw 
byth,  a  dyma  fy  nghoffadwriaeth  o  genhedlaeth  i  genhedlaeth." 
Y  mae  Moses,  pan  yn  cael  ei  anfon  ganddo  at  Israel,  yn  gofyn 
iddo,  "Beth  yw  dy  enw  di .?  "  Yr  ateb  ydyw,  "Ydwyf  yr 
Hwn  ydwyf."  "  Ydwyf, — dyma  fy  enw  byth  :  "  a  pha  amfygiad 
newydd  bynag  a  all  ddyfod  i'r  golwg,  ni  bydd  ond  amfygiad 
newÿdd  o'r  hen  enw;  oblegid,  "dyma  fy  nghoffadwriaeth  o 
genhedlaeth  i  genhedlaeth."  Y  mae  yr  enw  yn  cynwys  y 
dadguddiad  y  mae  Duw  trwy  ei  weithredoedd  wedi  ei  wneuthur 
o  hono  ei  Hun  ;  a'r  coffadwriaeth  yn  cynwys  yr  argraff  a  wna 
y  dadguddiad  hwnw  ar  y  byd  o  genhedlaeth  i  genhedlaeth. 

Y  mae  y  tŷ,  fel  cartref  enw  Duw,  yn  cynwys  fod  ynddo 
amlygiad  o  fod  Duw  yn  bod,  ac  hefyd  o  ba  fath  un  ydyw.  Elfen 
gyntaf  addoh  ydyw  credu  fod  Duw  yn  bod.  "  Y  mae  yn  rhaid 
i'r  rhai  sydd  yn  dyfod  ato,  gredu  ei  fod;"  ac  y  mae  yn  y  tŷ 
fantais  arbenig  i  hyny,  am  fod  yr  "enw"  ncu  yr  amfygiad  o 
Dduw  sydd  yma  yn  gyfryw  na  elHr  mo'i  wadu.  Y  mae  iddo 
lawer  yn  pregethu  ei  fod;  y  mae  y  nefoedd  yn  dadgan  ei 
ogoniant,  a'r  ffurfafen  yn  mynegi  ei  hun  yn  waith  ei  ddwylaw 
Ef     Y  mae  wedi  ysgrifenu  ei  enw  ar  y  nefoedd,  ac  y  mac  hcfyd 

yn  ardderchog  ar  yr  holl  ddaear ;  ond  y  mae  llawer  yn  nghanol 
y  pethau  hyn  yn  haeru  nad  ydyw  yn  bod.  Nid  ydyw  cerfiad 
llythyrenau  yr  enw  mor  ddwfn  yna,  fel  nad  all  llygäd  deall 
llygredig  fethu  ei  ddarllen;  ond  am  y  tŷ,  mae  yr  enw  mor  eglur 
yma,  fel  nad  elhr  d^rfod  iddo,  a  gwadu  ei  fod  Ef  yn  bod.  Rhaid 
i'r  neb  a  fynai  ei  wadu,  giHo  o'r  tŷ.  Y  mae  Ydwyf  wedi  ei 
ysgrifenu  yno  yn  rhy  eglur  i  neb  ei  wadu.  Proífesa  rhai  nad 
ydynt  yn  dangos  dim  parch  i'r  tŷ,  na  byth  yn  dyfod  iddo,  eu 
bod  yn  credu  fod  Duw  yn  bod :  ond  pan  y  chwilir  i'w  enw,  pan 
yr  hoHr  hwynt  ynghylch  eu  Duw,  fe  weHr  mai  nid  credu  yn  y 
Duw  byw  y  maent,  ond  mewn  idea,  mewn  dychymyg  o'u 
heiddo  eu  hun,  mewn  rhyw  un  sydd  yn  rhy  fawr  i'w  addoH  ; 
sydd  â'i  anfeidroldeb  yn  gyfryw  fel  ag  i'w  osod  yn  rhy  beH  i'w 
garu  a'i  barchu.  Neu  ynte,  credu  y  maent  mewn  rhyw  fod 
sydd  yn  ei  weithredoedd,  fel  enaid  mewn  coríî;  fel  ag  y  mae  eu 
duw  hwynt,  naiH  ai  yn  cael  ei  goHi  yn  y  peHder  oddiwrthynt, 
neu  yn  cael  ei  goHi  yn  ei  Avaith :  ond  ni  waeth  pa  un  o'r  ddau, 
oblegid  y  mae  y  naiH  syniad  fel  y  HaH  yn  eu  gwneuthur  mewn 
gwirionedd,  "  heb  Dduw  yn  y  byd."  Y  mae  Deistiaeth  yn  arwain 
yn  anocheladwy  i  Atheistiaeth.  Nid  oes  neb  mewn  gwirionedd 
yn  credu  fod  Duw  yn  bod,  ond  y  rhai  sydd  yn  darHen  ei  enw  yn  y 
tŷ.  Yma  yr  wyfyn  cofio  ei  fod  yn  bod :  yn  Fod  HoHaHuog; 
HoHbresenol ;  HoHwybodol ;  yn  ddoeth  o  galon ;  ac  yn  meddu 
heíyd  ar  y  priodoHaethau  moesol  hyny  a  sicrhant  drefn  a  daioni 
eithaf  ei  greadigaeth  fawr.  Y  mae  anfeidroldeb  yn  perthyn  iddo 
ymhob  peth.  Y  mae  yr  anfeidroldeb  hwn,  er  ei  fod  mewn  un 
ystyr  yn  ei  osod  yn  annrhaethol  beH,  mewn  ystyr  araH  yn  ei 
osod  yn  annrhaethol  agos.  Am  ei  fod  yn  anfeidrol  y  mae  yn 
preswyHo  tragwyddoldeb :  am  ei  fod  yn  anfeidrol,  nid  ydyw 
nepeH  oddiwrth  yr  un  o  honom.  Yr  ydym  yn  byw,  yn  symud, 
ac  yn  bod,  ynddo  ar  y  ddaear.  Y  mae  yn  ei  weithredoedd,  ac 
eto  y  mae  ar  wahan  oddiwrthynt, — yn  Dduw  personol,  ac  yn 
Dduw  byw :  ac  nid  ychydig  ydyw  gwerth  y  tŷ,  pe  nad  atebai 
yr  un  diben  ond  peri  i  ni  deimlo  fod  Duw  yn  bod. 

I^y  enw :  y  mae  hyn  yn  cyfeirio  yn  benaf  at  ba  fath  un  ydy w 
y  Duw  mawr.  Ni  chafodd  ddigon  o  le  i  ysgrifenu  ei  enw  yn 
un  man  ond  yn  y  tŷ.  Nid  oedd  dim  araH  yn  ddigon  mawr 
i  gynwys  ond  Hythyren  ncu  ddwy  o  hono.     Yr  oedd  yr  enw  yn 

h-ny  na'r  ddaear,  yn  lletach  na'r  môr,  yn  rhy  fawr  i  wyneb  y 
nefoedd  ei  gynwys.  Nid  oedd  neb  ^ai  gweled  ond  llythyren 
neu  ddwy  o  hono  ar  unwaith,  dim  ond  rhanau  ei  ífyrdd;  a'r 
canlyniad  oedd,  fod  y  doethion  yn  methu  ei  wneyd  allan;  a 
methu  y  buasent  byth,  am  nad  oedd  y  llythyrenau  oll  ddim  yno. 
Ond  yn  y  tŷ,  y  mae  yr  enw  yn  gj'flawn,  fel  y  dywedodd  y 
bardd : — 

"  Pa  ddawn  sydd  jn  y  Duwdod  ma-srr, 
Nad  yw  'n  ysgrifen  yma  i  lawr?" 

Fy  enw :  y  mae  hyn  nid  yn  unig  yn  dangos  perffeithrwydd  y 
dadguddiad  o  Dduw  sydd  yn  ei  dŷ,  ond  jm  cyfeirio  at  natur  y 
dadguddiad  hwnw, — at  amlygiadau  penodol.  Yr  oedd  dau 
enw  yn  perthyn  i  Dduw  dan  yr  Hen  Destament:  un  yn  enw 
cyffredinol,  a'r  llall  yn  enAV  neillduol,  sef  Elohim  a  Jchofah. 
Elohim  oedd  Duw  y  greadigaeth;  Duw  'r  gallu,  y  mawredd, 
a'r  anfeidroldeb.  Jehofah  oedd  y  Duw  hwn  fel  yr  Ydwyf  mawr 
yn  dwyn  o  amgylch  ac  yn  gweithio  allan  iachawdwriaeth  ei 
bobl.  Pan  yn  ymddiddan  â  Moses,  fe  ddywed  wrtho,  "  Myfi 
yw  Jehofah."  Exod.  v.  iii.  Nid  ydyra  i  feddwl  nad  oedd  yr 
enw  fel  enw  yn  adnabyddus  i'r  Patriarchiaid,  oblegid  y  mae  yn 
ddiau  ei  fod;  ond  y  meddwl  ydyw,  na  bu  dim  dadblygiad 
neu  ddadleniad  ar  yr  enw ;  ni  ddaeth  i'r  amlwg  yn  y  cymeriad 
o  Jehofah.  O  dan  yr  enw  Duw  Hollalluog  yr  ymddangosodd  i 
Abraham,  Isaac,  a  Jacob:  gallu  a  amlygwyd  yn  ei  wahanol 
oruchwyliaethau  tuag  atynt  hwy.  Ond  yn  awr,  medd  Efe : — 
"Myfi  yw  Jehofah;"  yr  Annibynol,  yr  Holl-ddigonol,  yr  Ang- 
h^rfnewidiol,  y  Tragywyddol ;  ac  fel  y  cyfryw,  Cywirwr  cyfamod, 
Cyflawnwr  addewidion:  a  chan  mai  Jehofah  ydwyf,  rhaid  i 
Israel  ddyfod  o'r  caethiwed.  Gan  i  mi  wneyd  cyfamod  âg 
Abraham,  rhaid  naill  ai  newid  fy  enw  i  neu  y  mae  yn  rhaid  i 
Israel  newid  eu  lle.  Am  ei  fod  yn  Jehofah  y  gwnaeth  Efe 
gyfamod:  "Myfi,  wele,  mi,"  medd  Efe,  pan  yn  ei  adnewyddu, 
"a  wnaf  fy  nghyfamodâ  thi;"  fel  pe  dywedasai,  Paid  sôn  am  dy 
annheilyngdod  na  dim  arall,  oblegid  yn  yr  anfeidrol  gyflawnder 
sydd  ynof  fi  íy  Hun,  y  mae  yr  holl  reswm  am  dano :  am  fy  mod 
yn  Ydwyf  y  mae  yn  cael  ei  wneuthur.  Nid  oes  genyt  ti  ddim 
i'w  roddi;  nid  oes  arnaf  inau  eisiau  dim:  Ydwyf  yr  Hwn 
Ydwyf.     Wedi  gwneuthur  cyfamod,  am  ei  fod  yn  Jehofah,  y 

mae  yn  ei  gofio.  Yr  un  perífeithrwydd  anfeidrol  ag  oedd  yn 
ei  gymell  i'w  wneuthur,  sydd  yn  ei  gymell  i'w  gadw. 

Y  mae  ei  enw  fel  Duw  Hollalluog  yn  dangos  y  gall  lywodr- 
aethu  pob  peth,  a'u  troi  yn  wasanaethgar  i'w  bobl;  ond  y  mae 
yr  enw  Jehofah  yn  dangos  fod  ynddo  Ef  ei  Hun  ddigon  iddynt 
ar  wahan  oddiwrth  bob  peth.  Y  mae'r  cyntaf  yn  dangos  y  gall 
Ef  beri  i'r  haul  sefyll  i'w  gwasanaethu ;  i'r  dyfroedd  groesi  eu 
deddfau  er  eu  mwyn ;  i'r  tân,  a'r  cenllysg,  a'r  gwynt  ystormus 
wneuthur  ei  air  Ef  iddynt.  Y  mae  hyn  yn  beth  mawr;  ond  y 
mae  yn  yr  enw  Jehofah  fwy :  y  mae  ynddo  beth  fel  hyn : — Ni 
raid  iddynt  fyned  at  yr  haul  i  ymofyn  goleuni,  neu  i'r  meusydd 
i  chwiHo  am  ymborth,  neu  i'r  afonydd  a'r  ffynonau  i  chwiHo  am 
ddwfr;  y  mae  Jehofah  yn  ystordy  o  bob  peth  ei  Hun.  Fel 
Duw  Hollalluog,  gallasai  droi  pob  peth  oedd  mewn  bod  o'u 
plaid ;  ond  pe  digwyddai  fod  rhy  fach  i  gyflenwi  ein  hanghenion 
mewn  bod,  nid  ydyw  hyny  o  ddim  pwys :  y  mae  Efe  yn  Ydwyf 
YR  HwN  Ydwyf  ei  Hun ;  am  hyny  gall  alw  y  pethau  nid  ydynt 
fel  pe  byddent.  Hwn  ydyw  yr  enw  y  mae  coffadwriaeth  o 
hono  yn  y  tŷ. 

Coffadwriaeth  o'r  enw :  nid  yr  enw  yn  unig  sydd  'yma,  ond 
hefyd  coflfadwriaeth  o'r  enw,  ìnemorial.  Y  mae  llawer  peth  yn 
cael  ei  wneuthur  er  coíîadwriaeth  ymysg  dynion ;  ond  yn  ol  y 
maent  oU  yn  edrych, — nid  ymlaen.  Cofio  rhywbeth  a  fu  yn 
unig  y  maent,  heb  ddim  sail  yn  y  peth  i  ddisgwyl  peth  cyffelyb 
ar  ei  ol.  Codwyd  llawer  coffadwriaeth  i  WelHngton  ar  ol 
brwydr  Waterloo,  ond  nid  oedd  y  coflfadwriaethau  hyny  yn 
ddim  cysur  i'r  wlad  erbyn  i  ryfel  y  Crimea  a'r  India  ddyfod, 
oblegid  yr  oedd  WeHington  wedi  marw :  ond  am  gofíadwriaeth 
y  tŷ,  coffadwriaeth  fyw  ydyw ;  Perchen  yr  enw  yn  gwneuthur 
rhywbeth  yn  barhaus  i  brofi  gwirionedd  yr  enw.  Y  peth  hwnw 
ydyw  y  cofiFadwriaeth  :  fel  pe  dywedasai  yr  Anfeidrol,  Hon  yw 
y  Hanerch  ar  yr  hon  y  dywedaf  eto,  "Myfi  yw  Jehofah."  A 
dweyd  trwy  wneyd  y  mae  Duw:  bydoedd  Qç.dià.  bydded  Duw  yn 
y  greadigaeth :  gweithredoedd  ydy w  coffadwriaeth  ei  enw  yn  y 
tŷ.  "Megis  y  mae  dy  enw,"  medd  y  Salmydd,  "  feHy  y  mae  dy 
fawl  hyd  eithafoedd  y  tir:"  y  mae  dy  weithredoedd  yn  cyfateb 
i'r  enw,  ac  yn  Hanw  yr  hoH  dir  â  dy  fawl.  "Megis  y  clywsom, 
feHy  y  gAvelsom  yn  ninas  Arglwydd  y  Huoedd,  yn  ninas  ein 

Duw  ni."  Ni  a  glywsom  yr  enw  cyn  cychwyn  oddi  cartref : 
ni  a  welsom  bethau  yn  y  ddinas,  a  barant  i  ni  ei  gofio  yn 
dragy wydd, — '  Cofifadwriaeth  o'i  enw.' 

Y  mae  Duav  yn  bresenol  yn  barhaus  yn  y  greadigaeth :  nid 
ydyw  cynal,  ar  ryw  ystyr,  ond  parhad  o'r  weithred  o  greu. 
Ond  y  mae  yn  dra  hawdd  anghofio  hyn :  y  mae  seíydlogrwydd 
a  pharhad  pobpeth  y  greadigaeth  yn  dyfod  i  feddwl  Itygredig 
dyn  yn  demtasiwn  i  anghofio  Duw  presenol.  Yr  un  haul  sydd 
yn  bod  yn  barhaus  yn  y  fiTurfafen :  yr  un  bydoedd  sydd  yn  y 
nefoedd  o  hyd;  oherwydd  hyny  y  raae  yn  haws  i  ni  deimlo  a 
dywedyd,  "Fe  fu  Duw  yma,"  na  theimlo,  "y  mae  Duw  yma 
yn  awr."  Ond  pe  buasem  yn  ei  weled  yn  lluchio  haul  newydd 
yn  awr  ac  eilwaith  i'r  flfurfafen,  yn  llanw  rhyw  gẁr  o'r  ëangder 
â  chyfundrefn  newydd  o  fydoedd  yn  awr  ac  yn  y  man,  buasai 
yn  rhy  anhawdd  peidio  teimlo  a  dywedyd,  "Y  inae  Duw  yn 
wir  yn  y  lle  hwn," — nidfe  fu  yma.  Peth  fel  hyn  ydyw  cofFad- 
wriaeth  yr  enw  sydd  yn  y  tŷ :  nid  cofio  Duw  a  fu,  ond  cofio 
Duw  sydd  yn  parhau  i  gyhoeddi  ei  enw  a'i  weithredoedd  yn 
Ydwyf.  "Ti  a  ddrylliaist  ben  lefiathan;  rhoddaist  ef  yn  fwyd 
i'r  bobl  yn  yr  anialwch."  Gwaredigaeth  y  Mòr  Coch  a  ofygir 
wrth  ddryllio  pen  y  lefiathan.  Wrth  ei  roddi  yn  fwyd  i'r  bobl 
yn  yr  anialwch,  y  golygir — nid  y  byddent  byw  wrth  gofio 
gwaredigaeth  y  môr,  ond  y  caent  fyw  am  ddeugain  mfynedd  ar 
waredigaethau  cyffefyb  i  hono.  Yr  oedd  yno  rywbeth  yn  peri 
iddynt  gofio  bob  dydd  mai  Duw  y  IMòr  Coch  oedd  Duw  yx 
anialwch  hefyd.  Fel  y  cfywsant  ar  lan  y  mòr,  felfy  y  gwelsant 
am  ddeugain  mfynedd,  yr  enw  a'r  coffadwriaeth. 

Y  mae  yn  wir  fod  Duw  yn  gwneuthur  llawer  o  bethau  nad 
ydyw  ei  enw  ddim  yn  eglur  eglur  arnynt,  er  na  wnaeth  Ef 
ddim  nad  elHr,  ond  ei  ystyried,  canfod  mai  ei  waith  Ef  ydyw; 
ond  am  bethau  y  tŷ,  y  mae  yr  enw  arnynt  mor  eglur  fel  y  gall 
y  neb  a  redo  ei  ddarllen.  Yr  oedd  rhai  o  wyrthiau  yr  Aipht 
yn  gyfryw  ag  yr  oedd  yn  bosibl  eu  priodoli  i  ryw  un  heblaw  i 
Dduw.  Gwnaeth  y  swynwyr  bethau  cyffefyb :  ond  yr  oedd 
yno  un  y  bu  raid  i  anghrediniaeth  ei  hun  ardystio  fod  bys  Duw 
ynddi.  Y  mae  yn  bosibl,  oblegid  y  mae  llawer  yn  gAvneyd 
hyny,  priodoH  pethau  natur  i  ddamwain, — i  ddcddfau, — ^i 
ncrthoedd, — i  rywbeth  heblaw  i  Dduw  personol, — i  Dduw  byw. 

Y  mae  yr  enw  arnynt  oll;  ond  arnynt  yn  y  fath  fodd  fel  na 
wêl  neb  ond  yr  ystyriol  ef :  ond  am  bethau  y  tŷ,  y  mae  wedi  ei 
stampio  mor  ddwfn  arnynt  fel  nas  gellir  ei  guddio.  Y  mae 
dynion  gydâ'i  weithredoedd  ereill  yn  rhy  fynych  yn  ei  ysbeiHo 
o'r  clod  oddiwrthynt,  felygwnai  y  swynwyr  gydà'r  gwyrthiau: 
gwnant  fydoedd  o  gyd-gyfarfyddiad  daraweiniau,  a  llanwant  y 
bydoedd  hyny  â  chysuron  trwy  ddeddfau  natur  heb  Dduw :  ond 
yn  y  tŷ  bydd  yn  rhaid  cyfaddef,  "  Y  mae  Duw  yn  y  lle  hwn," 
am  fod  yr  enw  yn  tanbeidio  ar  bob  peth  sydd  yno.  Beth  a 
welwn  ni  yno  ?  Y  blaid  gryfaf  yn  deisyf  ar  y  wanaf  i  ddyfod  i 
gymod ;  y  neb  a  ysbeiHwyd  o'i  hawHau  cyfreithlawn  yn  myned 
i'r  draul  i  geisio  iawn  ei  Hun  ;  y  Deddf-roddwr  yn  Hunio  trefn 
i  faddeu  i'w  elyn  !  Gwaith  pwy  ydyw  y  pethau  hyn  ì  Y  mae 
yr  olwg  gyntaf  arnynt  yn  peri  i  ni  deimlo  mai  nid  gwaith  dyn 
ydynt.  Pwy  biau  y  pethau  hyn  .?  Y  mae  yr  argraff,  y  stamp^ 
yn  dangos  mai  eiddo  Duw  ydynt. 

Yr  enw  à'r  coffadwriaeth.  Jehofah  ydyw  yr  enw :  yr 
esboniad  goreu  i  ni  arno  ydyw  edrych  arno,  os  goddefwch  iaith 
feUy,  yn  ei  waith.  Pa  fath  un  yw  Jehofah  .?  Wel,  os  gwaith 
sydd  i  ateb,  dyna  y  fath  un  ydyw, — un  a  fedr  wneuthur  Amor- 
iad  yn  dywysog  Duw; — un  a  fedr  wneuthur  cyfaiH  o  eilun- 
addolwr  Ur  y  Caldeaid ;  un  a  fedr  drosglwyddo  ei  eiddo  mawr, 
ac  Ef  ei  Hun  hefyd,  iddo  mewn  cyfamod.  Pa  fath  un  yw 
Jehofah  ?  Os  gwaith  sydd  i  ateb,  un  ydyw  a  fedr  wneyd  cenedl  o 
slafiaid  yn  feibion  ac  yn  ferched  iddo  ei  Hun, — dryHio  eu 
cadwynau,  plygu  pob  peth  i'w  gwasanaethu;  a  phe  digwyddai 
na  byddai  digon  mewn  bod  i  hyny,  gaU  "alw  y  pethau  nid 
ydynt,  fel  pe  byddent."  Dyma  yr  enw:  coffadwriaeth  o  hẃn 
sydd  yn  y  tŷ.  Pethau  fel  y  rhai  hyn  a  wneir  gan  Berchen  yr 
enw  yn  y  tŷ  hyd  ddiwedd  amser:  gwneyd  gelynion  yn  gyfeiH- 
ion,  estroniaid  yn  blant,  trosghvyddo  ei  gyfoeth  mawr  mewn 
cyfamod  i  dlodion,  agor  moroedd  o  rwystrau,  boddi  byddinoedd 
o  elynion,  peri  i'r  nefoedd  wneyd  i  fyny  am  hoH  ddiffygion  y 
ddaear.  Dyma  fydd  fy  nghoffadwriaeth  o  genhedlaeth  i  genhedl- 
aeth.  Maddeuwr  oedd  ei  enw  yn  amser  Moses :  dyma  ydy w  ei 
goffadwriaeth  eto.  Un  yn  myned  heibio  i  anwiredd,  oedd  ei 
enw  yn  yr  hen  oesoedd :  dyma  ydy w  ei  goffadwriaeth  eto.  Tŵr 
cadarn  i'r  sawl  a  ymddiriedant  ynddo  oedd  ei  enw  yn  nyddiau 


20  Cofio  DllW. 

ein  tadau :  dyma  ydyw  ei  goffadwriaeth  eto.  Y  mae  yn  y  tŷ 
le  i  ni  gofio  Duw. 

n.  Y  mae  y  tŷ  hefyd  yn  lle  i  Dduw  ein  cofio  ninau.  Dau 
ddiben  yn  fwyaf  cyflFredin  sydd  i  roddiad  enw  ar  unrhyw  beth, 
sef,  naill  ai  i'r  gwneuthurwr  gael  clod  oddiwrth  y  peth  hwnw ; 
neu  ynte  i  g^^mell  y  neb  a  wêl  yr  enw  at  y  gwneuthurwr  i  geisio 
peth  cyfFelyb.  Ond  bwriedir  i'r  enw  yn  fynych  ateb  y  ddau 
ddiben  hyn.  Rhydd  y  creíftwr  medrus  ei  enw  ar  ei  gywrein- 
waith  i  gael  clod  oddiwrth  ei  waith,  ac  hefyd  i  gymell  ereill  i 
ddyfod  ato  i  geisio  pethau  cyífefyb.  Y  mae  yr  Arglwydd  wedi 
rhoddi  ei  enw  yn  y  tŷ  i'r  ddau  ddiben,  sef,  i  fod  yn  gôf-golofn 
o'i  g3'meriad  byth,  yn  amfygiad  tragywyddol  o'i  ogoniant  uchaf, 
ac  hefyd  i  g>'mell  ereill  i  ddyfod  ato  i  geisio  ganddo  wneuthur 
pethau  cyíFelyb:  yn  ngeiriau  y  Salmydd,  ^''ì  fyiiegi  enw  yr 
Arglwydd."  Dyna  un  diben  i  roddiad  yr  enw:  "i'w  fynegi." 
Ac  hefyd.  "fel  y  gosodai  yr  oes  a  ddêl,  sef  y  plant  a  enid,  eu 
gobaith  ar  Dduw."  Dyna  ddiben  arall.  Yn  awr,  y  mae  dyfod 
i'r  tŷ  i  gofio  Duw  yn  y  cymeriad  hwn, — i'w  gofio  fel  Jehofah, 
yn  sicrhau  y  daw  yntau  yno  i'n  cofio  ninau,  sef  i  wirio  yr  enw 
i  ni  hefyd:  "y  deuaf  atat,  ac  y'th  fendithiaf;"  y  deuaf  atat  yn  y 
cymeriad  yna, — yn  yr  enw  hwn.  Pan  y  mae  Duw  yn  cyhoeddi 
ei  enw  yn  unrhyw  le,  y  mae  hyny  bob  amser  yn  cynwys  ei  fod 
yn  dyfod  i'r  golwg  yn  y  cymeriad  hwnw.  Os  dywed  ei  fod  yn 
Dduw  Hollalluog,  gellir,  yn  y  canlyniad,  ddisgwyl  amlygiadau 
neillduol  o  allu.  Os  cyhoedda  Efe  ei  Hun  yn  Arghvydd  y 
lluoedd,  gellir,  yn  y  canlyniad,  ddisgwyl  gweled  pob  llu  yn 
plygu  iddo.  Os  cyhoedda  Efe  ei  Hun  yn  Jehofah  yn  ei  dŷ, 
gellir  disgwyl  g%veled  yno  hoU  gyfoeth  yr  enw  yn  d^rfod  i'r 
golwg.  Y  mae  yr  enw  hwn  oll  yn  fendithion:  "y  deuaf  atat, 
ac  y'th  fendithiaf." 

I.  Daw  atom  yn  ei  dŷ  i'r  fan  lle  yr  ydym, — y  wedd  fyddo 
arnom  :  Jehofah  3^dyw.  Y  mae  hyn  yn  dangos  c^'faddasder  y 
bendithion  i  ni  yn  ein  sefyllfa  ymhob  gwedd  arni.  Nid  oes 
yma  neb  3^  rhy  annheilwng  i'w  derbyn.  Jehofah  sydd  yn 
bendithio.  Nid  oes  yma  yr  un  trueni  nad  ellir  ei  symud  : 
Jehofah  sydd  yn  bendithio.  Nid  oes  yma  yr  un  angen  nad 
ellir  ei  ddigoni :  Jehofah  sydd  yn  bendithio.  Y  mae  angen 
dyn  yn  fawr  hefyd.     Y  mae  angen  y  ddaear  am  ddwfr,  mewn 

ystyr  naturiol,  mor  fawr,  fel  y  gellid  ameu  weithiau  a  ydyw  yn 
bosibl  ei  ddiwallu.  Rhaid  iddi  gael  afonydd  a  nentydd  i  redeg 
rhwng  ei  mynyddoedd,  a  thrwy  ei  dyffrynoedd,  onidê  fe  ä  ei 
dyífrynoedd  ffrwythlawn  hi  yn  ddiflfeithfäoedd,  ac  fe  drenga 
holl  anifeiHaid  y  maes.  Rhaid  i'w  ffurfafen  hi  gael  ei  thöi  â 
chymylau, — i'r  rhai  hyny  ddiferu  gwHth  a  gwlaw  ar  borfeydd 
yr  anialwch,  fel  ag  i  "beri  i'r  gwellt  dyfu  ar  y  mynyddoedd, 
a  llysiau  at  wasanaeth  dyn:"  yn  ychwanegol  at  hyn,  y  mae 
yn  perthyn  i'r  ddaear  filoedd  lawer  o  greaduriaid,  elfen 
by wyd  pa  rai  ydyw  dwfr :  ond  er  maint  ac  er  amrywiaeth  yr 
angen,  y  mae  mewn  un  môr  ddigon  i'w  cyflenwi  oll :  digon  i 
döi  ei  flfurfafen  â  chymylau,  digon  i  beri  i  afonydd  ymddolenu 
trwy  ei  dyffrynoedd,  digon  i  ddiodi  holl  anifeihaid  y  maes, 
digon  i  dòri  syched  asynod  gwylltion  yr  anialwch,  digon  i 
wneuthur  trigfa  y  dreigiau  a'u  gorweddfa  yn  gyfle  corsenau  a 
brwyn ;  ac  ar  ol  gwneuthur  yr  hoU  bethau  a  enwyd,  y  mae 
ynddo  ddigon  wedi  hyny  i'r  aneirif  greaduriaid  sydd  o'i  fewn 
yn  chwareu  ynddo.  Nid  yw  angen  y  ddaear  am  ddwfr  ond 
cysgod  gwanaidd  o  dy  angen  ysbrydol  di  yn  ei  amrywiaeth  ac 
yn  ei  faint :  i  ddangos  ei  amrywiaeth,  fe'i  darlunir  yn  dlodi,  yn 
ddallineb,  yn  gaethiwed,  yn  new^n,  yn  noethni :  i  ddangos  ei 
faint,  fe'i  darhmir  ef  yn  bob  trueni  wedi  cydgyfarfod,  sef  yn 
farwolaeth.  Ond  y  mae  bendithion  y  tŷ  yn  ei  gyfarfod  ymhob 
gwedd  arno ;  oblegid  Jehofah  sydd  yn  bendithio ;  ac  yn  ngeiriau 
y  bardd : 

"  Môr  sydd  ynot  o  fendithion, 

Heb  waelodion  iddo  'n  bod  I  " 

Os  oes  eisiau  claddu  dy  feiau  di,  fe  wna  y  môr  hyny :  os  oes 
eisiau  mwydo  dy  ddaear  di  â  chawodau,  y  mae  defnydd  gwlaw 
hefyd  yn  y  môr  :  os  oes  eisiau  tòri  syched  dy  ddymuniadau  di, 
y  mae  yn  yr  afonydd  sydd  yn  rhedeg  o'r  môr  ddigon  i  hyny, 
îe,  pe  byddai  eu  syched  hwynt  fel  syched  y  Behemoth.  Ni 
thýni  di  afon  ei  hyfrydwch  Ef  oU  i'th  safn  yn  dragywydd. 
"Môr  sydd  ynddo  o  fendithion."  Y  mae  y  bendithion  yn  eich 
ffitio  chwi,  yn  gymwys,  yn  gyfaddas  i  chwi. 

2.  Ni  a  welwn  eu  gwerth :  "y  deuaf  atat."  Y  mae  yn  dyfod 
â  hwynt  ei  Hunan:  yr  oeddent  yn  rhy  weithfawr  i'w  hanfon 
gydâ  neb.     Anfon  y  rhai  tymhorol  y  mae :  caiff  yr  haul  ddyfod 

â'r  goleuni  i  ni ;  y  ddaear  ddyfod  â  bara  i  ni;  fel  gydag  Elias, 
caiff  rhyw  gigfran  gario  y  bara  a'r  cig,  cynhaliaeth  y  corff :  ond 
am  fendithion  y  tŷ.  nid  yw  yn  anfon  y  rhai  hyn; — ^bara  y 
bywyd,  daw  â  hwnw  ei  Hunan.  "Hwn  a  ddyry  Mab  y  dyn  i 
chwi." — Rhaid  iddo  gael  maddeu  dy  bechodau  di  ei  Hun. 
Rhaid  iddo  gael  rhoddi  gras  ei  Hun.  Yr  ydoedd  Avedi  anfon 
llawer  rhodd  werthfawr  i  Jacob  gydâ'i  dad  Isaac ;  ond  yr  oedd 
ganddo  un  rodd  rŷ  werthfawr  i'w  hanfon  g>'dâ  neb, — daeth  â 
hono  ei  Hun.  Fe'i  cyfarfu  yn  Bethel  i  roddi  ei  Hun  yn  Dduw 
iddo.  Peth  go  fFodus  i  Jacob  oedd  dyfod  y  noson  hono  ar 
ddamwain  i  le  a  drodd  allan  i  fod  yn  dŷ  Dduw.  Bu  felly  i 
filoedd  ar  ei  ol  ef."     "  Mi  a'th  gyfarfyddaf  yno." 

Ond  yn  awr  cyn  terfynu,  mi  a  ddymunwn  i  chwi  sylwi  ar 
ryw  ddau  beth ; — 

1 .  Gan  fod  yma  dŷ  i  Dduw,  ni  ddylai  neb  o  honoch  fod  heb 
ei  fendithio.  Fe  fu  y  bendithion  unwaith  yn  brinion  ar  y 
ddaear.  Yr  oedd  y  wlad  o  ba  un  yr  oeddent  yn  dyfod  yn  bell, 
a'r  ffordd  iddi  yn  lled  ddieithr.  Yr  oedd  yr  aur  a'r  arian  yn 
lled  brinion  yn  Jerusalem  cyn  dyddiau  Solomon,  ac  nid  dieithr 
hyny,  oblegid  yr  oedd  Ophir  a  Tarsis,  eu  gwlad  hwynt,  yn  bell 
oddiyno,  a'r  cymundeb  â'r  lleoedd  hyny  yn  beth  anaml  ac 
anghyffredin.  Ond  fe  ffurfiodd  Solomon,  trwy  ei  longau, 
gysylltiad  rhwng  Jerusalem  â  gwledydd  yr  aur,  a'r  canlyniad 
a  fu  i'r  arian  ddyfod  mor  aml  yn  Jerusalem  a'r  ceryg.  Yr 
oedd  bendithion  iachawdwriaeth  unwaith  yn  bell  iawn  o'r 
ddaear,  oblegid  gwlad  y  felldith  oedd  hon;  ond,  erbyn  heddyw, 
nid  felly  y  maent;  a'r  rheswm  am  hyny  ydyw,  i  ryw  un  â'i 
enw  yn  Rhyfeddol,  gychwyn  i  fordaith  gryn  lawer  mwy 
peryglus  na'r  un  o  Esion-Gaber  i  Tarsis.  Hynod  oedd  y  Gwr 
hefyd,  iddo  fentro  i'r  fath  anturiaeth;  ond  er  y  peryglon  a'r 
ystormydd,  fe  ddaeth  yma  yn  ddiogel,  yn  llwythog  o  fendithion. 
Yn  awr  y  maent  yn  eich  ymyl.  Y  mae  maddeuant  yn  eich 
ymyl.  Sut  y  gwyddoch  chwi  ?  Onid  ydych  yn  nhŷ  y  Maddeu- 
wr  ?  Y  mae  bywyd  tragwyddol,  nid  yn  y  nefoedd,  ond  yn  un  o 
fendithion  y  tŷ  ar  y  ddaear.  Os  äi  di  i'r  byd  arall  hebddynt, 
bydd  pawb  yn  barod  i  ofyn,  Pa  fodd  y  daethost  /í'yma  hcbddynt? 

2.  Cofiwch  m^i  yn  ei  dŷ  y  mae  yn  bendithio.  "Ymhob 
man  lle  y  rhoddwyf  goffadwriaeth  o'm  hcnw,  y  deuaf  atat,  ac 

y'th  fendithiaf."  Bendithio  mewn  trefn,  yn  ol  cynllun  2l phlan 
y  mae  Efe.  A  dyma  un  ran  arbenig  yn  y  drefn  a  sefydlwyd 
ganddo.  Peidiwch  a  disgwyl  iddo  fyned  ar  draws  ei  ordeiniad- 
au  ei  hunan  i'ch  achub  chwi,  a  disgwyl  iachawdwriaeth  gan 
esgeuluso  ei  moddion. 

Chwi  sydd  yn  byw  yn  yr  un  wlad  â'r  tŷ,  gwyHwch  syrthio 
yn  fỳr  o'i  fendithion.  Os  hyny  fydd,  da  fuasai  i  chwi  pe  nas 
ganesid  chwi :  IHthro  i'r  pydew  diwaelod, — myned  dan  felldith 
dragyw3^ddol,  o  amgylchoedd  bryn  y  fendith  !  Yr  Arglwydd  o'i 
ras  a'ch  gwaredo  rhag  hyny.     Amen. 

[Medi  26,  1864.] 


PREGETH  III. 


YR   YSBRYD   A  R   EGLWYS   ITs    GALW. 


Datguddiad  XX.  17. — "Y  mae'r  Ysbryd  a'r  briodas-ferch  yn  dywedyd, 
Tyred.  A'r  hwn  sydd  yn  clywed,  dyweded,  Tyred.  A'r  hwn  sydd  a 
syched  arno,  deued  :  a'r  hwn  sydd  yn  ewyllysio,  cymered  ddwfr  y 
bywyd  yn  rhad." 


MAE  y  testyn  ymhlith  geiriau  olaf  y  Datguddiad 
dwyfol.  Fe  lefarodd  yr  Arglwydd  lawer  gwaith  a 
llawer  modd  yn  ysbaid  y  pedair  mil  o  flynyddoedd 
oedd  rhwng  rhoddiad  yr  addewid  gyntaf  a  sehad  i  fyny  lyfr  y 
Datguddiad.  Ond  er  bod  cryn  amrywiaeth  yn  y  dull  y  lleferid, 
nid  oedd  dim  gwahaniaeth  yn  nghynwys  y  genadwri,  ond  yn 
unig  y  gwahaniaeth  sy  rhAvng  goleuni  llai  ac  un  mwy,  dat- 
guddiad  llai  a  datguddiad  mwy  eglur.  Seren  ddydd  oedd  yr 
addewid  gyntaf :  dilynwyd  hono  gan  y  wawr,  ac  yna  daeth  yr 
haul  i'r  golwg,  goleuni  yr  hwn  a  ddygodd  fywyd  ac  anllygred- 
igaeth  i  eglurder.  Yn  awr  y  mae  y  datguddiad  dwyfol  Avedi 
ei  orphen:  y  mae  y  nefoedd  wedi  distewi  fel  nad  oes  yr  un 
gair  i'w  ddisgwyl  oddiyno  mwy;  a  swm  y  cwbl  a  glybuwyd, 
yn  ei  berthynas  ymarferol  â  dyn,  ydyw  y  testyn: — ^^Ymaeyr 
Ysbryd  a'r  briodasferch  yn  dyiüedyd,  TyredP 

Yr  ydym  yn  cael  y  bardd  Coleridge  unwaith  yn  nghanol 
golygfeydd  mawreddog  ac  arddunol  mynyddoedd  yr  Alps,  yn 
tybio  ei  fod  yn  clywed  yr  oll  yn  adsain  y  gair  Duw :  yr  oedd 
argrafÉ  Duwdod  mor  eglur  ar  y  clogwyni  ysgythrog,  ar  yr  eira 
oesol,  ar  y  meusydd  o  rew,  ac  ar  holl  wylltineb  yr  olygfa,  fel 
yr  oedd  yr  enw  yn  troi  yn  sain  i  glust  y  bardd,  a  phobpeth  yn 

seinio  ac  yn  adseinio,  fel  swn  dyfroedd  lawer,  ỳ  gair  Duw  ! 
Duw  !  Duw !  Peth  cyffelyb  i  hynyna  ydyw  y  testyn.  Y  mae 
loan,  cyn  rhoddi  y  pin  ysgrifenu  o'i  law,  pan  ar  orphen  y  llyfr, 
yn  ymwrandaw  â  lleisiau  y  datguddiad  dwyfol  trwy  bedair  mil 
o  flynyddoedd,  ac  yn  eu  clywed  oll  yn  ymdoddi  i'w  gilydd,  ac 
yn  ymdori  uwchben  byd  andwyol  a  cholledig,  yn  iaith  y  testyn, 
Tyred,  tyred,  dcited,  cymered. 

Galwadau  Duw  fel  Duw  iachawdwriaeth  ar  y  byd  i  ddych- 
welyd  ato,  ydyw  y  testyn  hwn.  Y  mae  rhai  esbonwyr  yn  tybio 
mai  gwahoddiad  i'r  Arglwydd  lesu  ydyw  i  ddyfod  i  gyflawni 
prophwydoHaeth  y  llyfr  hwn.  Fe  allai  dechreu  yr  adnod  oddef 
yr  esboniad  yna;  ond  nis  gellir  cymhwyso  ei  diwedd  hi,  "yr 
hwn  sydd  yn  ewyllysio  cymered  o  ddwfr  y  bywyd  yn  rhad," 
ond  at  bechadur  sychedig  a  thruenus ;  am  hyny  y  mae  yn  dra 
thebygol,  os  nad  yn  sicr,  mai  at  yr  un  un  y  cyfeiria  gwahodd- 
iadau  dechreu  yr  adnod.  Felly,  pa  fodd  bynag,  y  cawn  ni 
edrych  arni,  fel  galwadau  neu  wahoddiadau  yr  efengyl  ar  fyd 
colledig:  "  Y  maeyr  Ysbryda'r  briodasferch  yn  dywedyd,  Tyred." 

Y  ddau  beth  a  ddaw  o  dan  ein  sylw  oddiwrth  y  testyn  ydynt, 
I.  Y  ff'urf  sydd  yma  ar  yr  alwad:  "yr  Ysbryd, — y  briodas- 
ferch, — ^yr  hwn  sydd  yn  clywed,  yn  dywedyd  Tyred,"  &c. 

II.  Ei  chyffredinolrwydd  a'i  heangder:  "yr  hwn  sydd  yn 
ewyllysio,  a'r  hwn  sydd  a  syched  arno." 

I.  Y  ffurf  sydd  yma  ar  yr  alwad.  Yn  hyn  ni  a  welwn  ei 
didwylledd  a'i  difrifwch:  "yr  Ysbryd  yn  dywedyd,  Tyred." 
"Yr  Ysbryd,"  sef  yr  Ysbryd  Glân;  ond  nid  yr  Ysbryd  fel  ysbryd 
prophwydoHaeth ;  sonir  am  dano  felly  yn  y  Llyfr  hwn ;  ond  y 
meddwl  yma  ydyw,  yr  Ysbryd  fel  awdwr  y  datguddiad  dwyfol', 
trwy  ba  un  y  llefarodd  y  dynion  sanctaidd.  Nid  ydyw  yn 
golygu  yma  ychwaith,  yr  Ysbryd  fel  y  mae  yn  ymryson  â 
meddwl  dyn,  ac  yn  ei  gymell  i  ddychwelyd.  Y  mae  yr  Ysbryd 
yn  dywedyd,  "Tyred,"  yn  y  wedd  yna:  ond  gan  mai  peth 
allanol,  ar  wahan  oddiwrth  y  dyn,  ydyw  "Tyred"  y  briodas- 
ferch,  y  mae  yn  fwy  cyson  i  ni  ddeall  "Tyred"  yr  Ysbryd  felly 
hefyd;  sef,  yr  Ysbryd  yn  dywedyd,  "Tyred,"  yn  y  datguddiad 
dwyfol. 

"  Y  briodasferch," — sef  yr  eglwys.  Y  mae  yr  alwad  yn  dyfod 
mewn  dwy  ffurf  wahanol,   sef  trwy  yr  Ysbryd,  yn  y  Llyfr,  a 

thrwy  y  briodasferch,  yr  eghvÿs.  Y  mae  yr  un  gwahaniaeth 
rhyngddynt  ag  ydoedd  rhwng  arch  Noah  a  phregeth  Noah.  Yn 
y  naill  yr  oedd  Noah  yn  hysbysu  mewn  geiriau,  ac  yn  y  llall 
yn  dangos  mewn  gweithred.  Galwad  ar  yr  hen  fyd  i  ddych- 
wefyd  ydoedd  y  naill  a'r  llall ;  ond  yr  oedd  ychydig  wahaniaeth 
yn  y  fFurf  oedd  ar  yr  alwad  trwy  yr  arch,  i'r  íFurf  oedd  ar  yr  un 
alwad  trwy  y  bregeth :  felly  y  mae  yr  un  gwahaniaeth  rhwng 
"Tyred"  yr  Ysbryd  a  "Thyred"  yr  eglwys. 

I.  "Tyred"  yr  Ysbryd,  sef  galwad  yr  efengyl  fely  cyflwynir 
hi  i  sylw  gan  yr  Ysbryd  yn  y  datguddiad  dwyfol.  Y  mae  yr 
Ysbryd  yn  dywedyd,  "Tyred,"  yma  mewn  ämryw  ffyrdd. 

(i.)  Y  mae  yn  dywedyd,  Tyred,  trwy  y  darluniadau  a  rydd 
yn  y  Llyfr  o  gyflawnder  a  chyfoeth  trefn  Duav.  Fe  fenthycir  i 
ddangos  y  cyfoeth  hwn  bob  peth  sydd  yn  ddymunol  ac  yn 
hawddgar  i  bob  math  ar  ddyn, — o'r  athronydd  sydd  wedi  coethi 
a  diwyllio  ei  feddwl  i'r  perffeithrwydd  mwyaf  y  mae  yn  alluog 
o  hono,  i  laAvr  at  y  rhai  na  wyddant  am  fwynhad  uwch  na 
mwynhad  y  synwyrau  a'r  teimladau  corffbrol.  I'r  naill  y  mae  'r 
Ysbryd  yn  dangos  y  drefn  yn  ddoethineb  Duw,  yn  ddoethineb 
mewn  dirgelwch,  yn  fawr  amryw  ddoethineb,  yn  ddirgelwch 
duwioldeb,  gan  gynyg  eu  harwain  ymlaen  i'r  un  dosbarth  a'r 
angyhon,  i  gyd-astudio  ac  i  gyd-edrych  â  hwynt  ar  y  pethau 
rhyfedd  sydd  yn  gynwysedig  ynddi.  I'r  llall  y  mae  yr  Ysbryd 
yn  dangos  y  drefn  yn  fara,  yn  ddwfr,  yn  fwrdd  wedi  ei  huHo 
gan  ddoethineb  ac  arno  bob  danteithion,  pasgedigion  breision, 
gAvin  a  llaeth,  îe,  gloew-win  puredig.  I'r  hwn  a  fynai  feddianu, 
y  mae  yr  Ysbryd  yn  ei  dangos  hi  yn  drysor,  yn  anchwiliadwy 
olud  o  gyfoeth,  yn  etifeddiacth  yn  y  goleuni.  I'r  neb  a  fynai 
anrhydedd,  dengys  yr  Ysbryd  hi  yn  deyrnas,  yn  goron,  yn 
deyrnwialen,  ac  yn  orseddfainc.  I  ddyn,  fel  creadur  euog  fe'i 
dengys  hi  yn  faddeuant,  i  symud  ymaith  y  gosb ;  yn  gyfiawn- 
had  bywyd,  i  adferyd  i'r  holl  freintiau  a  gollw^-d.  I  ddyn,  fel 
creadur  halogedig,  yn  ngafael  afiechyd  moesol,  fe'i  dengys  hi 
yn  falm  i'w  glwyfau,  ac  yn  cyn^^g  â'i  dwfr  glân  a'i  hisop  ei  buro 
oddiwrth  bob  halogrwydd  cnawd  ac  ysbryd ;  fel  nas  gellir  cael 
yr  un  olwg  ar  ddyn,  nad  ydyw  yr  Ysbryd,  trwy  y  darhmiad  a 
rydd  o  gyflawnder  cyfoeth  y  drefn  yn  y  Bibl,  yn  galw  arno,  yn 
y  cymeriad  hwnw,  "Tyred." 

Ond  y  mae  un  olwg  neu  wedd  neillduol  ar  ddyn  ar  gyfer  yr  hon 
y  mae  "  Tyred  "  yr  Ysbryd  yn  y  Bibl  yn  annhraethadwy  werth- 
fawr,  sef  fel  y  mae  yn  greadur  â  pharhad  tragywyddol  iddo.  Y 
mae  ymwybyddiaeth  yn  y  fynwes  ddynol  nad  terfyn  i  ni  ydyw 
angau  fel  i'r  anifail,  ond  fod  rhyw  beth  ar  ol  hyny.  Ond  y  mae 
y  'stâd  hono  mor  ddieithr  fel  nas  gwyddom  ddim  am  dani ;  etQ 
y  mae'r  ymwybyddiaeth  sydd  yn  y  fynwes  o'n  bod  i  hanfodi 
mewn  ystâd  felly,  yn  ein  gwneyd  yn  ofnadwy  i  ni  ein  hunain, 
ac  yn  peri  fod  y  meddwl  yn  hofian  mewn  dychryn  ar  gyffìniau 
y  tywyllwch  sydd  rhwng  y  sefyllfa  bresenol  a'r  ddyfodol.  Fe 
fynai  ei  alluoedd  sydd  yn  dyhëu  am  le  i  ymagor,  a'i  ddymun- 
iadau  sydd  yn  sychedu  am  rywbeth  i'w  llenwi,  gael,  y  tu  hwnt 
i'r  Uinell  derfyn,  ryw  beth  llawer  amgenach  na  dim  a  gaed  y  tu 
yma  iddi ;  tra  y  mae  ei  ofnau  yn  sibrwd  wrtho  y  gall  mai  fel 
arall  y  mae  y  mater  yn  bod :  ond  y  mae'r  Ysbryd  yn  y  Llyfr 
yn  symud  y  gorchudd  oddiar  y  dyfodol,  ac  yn  dwyn  i'r  olwg 
sefyllfa  a  lle,  y  mae  holl  natur  dyn  yn  teimlo,  ond  eu  cyraedd, 
y  bydd  hi  wedi  cyraedd  digonolrwydd,  fel  na  bydd  yn  bosibl 
dymuno  mwy.  Ac  wrth  ei  dangos  hi,  "y  mae'r  Ysbryd  yn 
dywedyd,  "Tyred;"  ac  o  bob  ''Tyred"  o'i  eiddo,  nid  oes  yr  un 
yn  fwy  gwerthfawr  i'r  meddwl  na'r  "Tyred"  sydd  yn  dyfod  o 
ororau  y  byd  anweledig. 

Fe  ddangosodd  y  diafol  i'r  Argiwydd  lesu  oddiar  gopa  y 
mynydd  uchel  hwnw  holl  deyrnasoedd  y  byd,  a'u  gogoniant, 
gan  eu  cynyg  oll  yn  wobr  iddo  am  ei  addoH;  felly  y  mae'r 
Ysbryd  yn  y  Llyfr,  fel  oddiar  gopa  mynydd  uchel,  yn  dangos 
moroedd,  ynysoedd,  a  chyfandiroedd  trefn  Duw,  gan  ddywedyd, 
wrth  ddangos  pob  golygfa,  **  Tyred."  Fe  addawodd  yr 
Arglwydd  wlad  Canaan,  neu,  yn  hytrach,  fe  adnewyddodd  yr 
addewid  lawer  gwaith  i  Abraham  yn  Sichem,  ymhen  ychydig 
ar  ol  iddo  ddyfod  i'r  wlad,  pryd  y  dywedodd  wrtho,  "I'th  had 
di  y  rhoddaf  y  tir  hwn:"  yn  Bethel,  yn  ngolwg  gwastadedd 
Sodom,  y  dywed  wrtho  drachefn: — "Cyfod  dy  lygaid,  ac  edrych 
o'r  lle  yr  wyt  ynddo,  tua'r  gogledd,  a'r  dehau,  a'r  dwyrain,  a'r 
gorllewin :  canys  yr  hoU  dir  a  weh,  i  ti  y  rhoddaf  ef,  ac  i'th  had 
byth."  Pan  yn  Mamre,  fe  ddywed  wrtho,  "I'th  had  di  y 
rhoddais  y  wlad  hon,  o  afon  yr  Aipht  hyd  yr  afon  fawr,  afon 
Euphrates."     Yn  Beerseba,  fc  ddywcd  wrtho  drachefn,  "Mi  a 

roddaf  i  ti,  ac  i'th  had  ar  dy  ol  di,  wlad  dy  ymdaith."  Yr  oedd 
yr  addewid  yn  cael  ei  hadnewyddu  mewn  gwahanol  fanau,  y 
mae  yn  debyg,  i  gyfarfod  â  gwahanol  anigylchiadau  Abraham, 
ac  feallai,  i  gyfarfod  à  golygfeydd  newyddion  yr  amrywiol 
leoedd  yr  oedd  yn  ymdaith  ynddynt,  fel  lle  bynag  y  disgynai 
llygad  Abraham,  pa  un  ai  ar  y  mynydd  da  hwnw  Libanus,  ai 
ar  wastadedd  yr  lorddonen,  ar  Beerseba  yn  y  dehau,  neu  ar  was- 
tadedd  Moreh  yn  y  gogledd,  yr  oedd  yr  Arglwydd  yn  ei  gyfarfod 
ymhob  man,  ac  yn  dywedyd,  "I  ti  y  rhoddaf  hi."  Yn  gyffelyb 
i  hynyna  y  mae  yr  Ysbryd  yn  datguddio  trefn  Duw.  Y  mae  'r 
olygfa  yn  gwahaniaethu,  fel  yr  oedd  yn  Sichem  a  Mamre, 
gwastadedd  yr  lorddonen  a  Beerseba,  i  Abraham,  eto  yr  un 
ydyw  gwahoddiad  yr  Ysbryd  ymhob  man, — "Tyred."  Yn 
nghyfraith  Moses,  yr  wyf  yn  cael  y  drefn  wedi  ei  phaentio  yn 
gy^nifer  o  ddarluniau  tarawiadol.  Yn  ysgrifeniadau  y  pro- 
phwydi  yr  wyf  yn  ei  chael  yn  ymddangos  fel  dinas  neu  wlad 
yn  y  pellder  ar  y  gorwel  draw,  y  niwHach  a'r  tarthoedd  yn  ei 
chuddio  hi  ymron  o  olwg.  Yn  yr  efengylau  a'r  epistolau  yr 
wyf  yn  ei  chanfod  hi  wedi  ei  dwyn  i  oleuni.  Ond  lle  bynag  yr 
edrychaf,  yr  wyf  yn  gweled  "Tyred,"  mewn  llythyrenau 
mawrion,  eglur,  ar  bob  darluniad.  "Y  mae  yr  Ysbryd  yn 
dywedyd,  Tyred." 

(2.)  Y  mae'r  Ysbryd  yn  dywedyd,  "Tyred,"  trwy  ddangos 
anmhosibilrwydd  dianc  ond  yn  y  ffordd  hon.  Os  nad  elai 
Hobab  gydâg  Israel  gynt,  yr  oedd  ganddo  le  arall  i  fyned;  ond 
am  Israel  ar  làn  y  Môr  Coch,  os  nad  agorai  yr  Arglwydd  ffordd 
o  ymwared  iddynt,  nid  oedd  gobaith  am  danynt,  oblegid  yr 
oedd  Pihahiroth,  Baalsephon,  a  Pharaoh  yn  cau  y  llwybrau 
ereill,  ac  wrth  wneyd  hyny  yn  eu  cau  hwythau  i  fyny  i  ddinystr, 
neu  i  iachawdwriaeth  yr  Arglwydd.  Felfy  y  mae'r  Ysbryd, 
trwy  bob  darluniad  a  rydd  o  gymeriad  Duw,  ac  o  berthynas 
dyn  âg  Ef,  yn  cau  dyn'ymhob  cyfeiriad  ond  un, — o  dan  farn 
Duw.  Y  mae  priodohaethau  ofnadwy  y  natur  ddwyfol  yn  cael 
eu  dangos  ganddo  yn  eu  holl  ofnadwyaeth.  Nid  ydyw  cymer- 
iad  y  Tad  ddim  yn  cael  ei  ddangos  yn  fwy  hawddgar,  nag 
ydyw  cymeriad  y  Brenin  o  ofnadwy.  Fe  ddengys  fod  y  Barn- 
Avr  mor  gyfiawn  ag  ydyw  y  Tad  o  drugarog :  fclfy  y  mae  dianc 
trwy  gcisio  gosod  ein  cyfiawnder  ein  hunain  yn  beth  anmhosibl, 

oblegid  y  mae  gorsedd  y  Barnwr  mor  wèn,  fel  yr  ä  ein  gwisgoedd 
goreu  ni  yn  fratiau  budron  yn  llewyrch  tanbaid  ei  disgleirdeb 
hi.  Y  mae  dianc  trwy  guddio  a  chelu  yn  beth  yr  un  mor 
anmhosibl;  oblegid  fe  ddengys  yr  Ysbryd  mai  "Duw  gwybod- 
aeth"  ydyw,  a  bod  "ei  lygaid  yn  cyniwair  trwy  yr  holl 
ddaear,"  fel  "na  lecha  neb  mewn  dirgel  leoedd"  rhagddo. 
Y  mae  dianc  trwy  ffoi  yn  anmhosibl  hefyd;  oblegid  i  ba  le 
y  gellir  ffoi,  mewn  amser  neu  dragywyddoldeb,  oddi  ger  bron  y 
Duw  sydd  yn  llenwi  nefoedd  ac  uffern  y  naill,  a  dwyrain  a 
gorllewin  y  llall  ?  Ac  y  mae  rhyw  un  wedi  ei  roddi  gan  yr 
Ysbryd  yn  rhybudd  ar  bob  un  o'r  ffyrdd  yna,  i  ddangos  an- 
mhosibilrwydd  dianc  ar  hyd-ddi.  Os  am  ymladd  yr  ydych,  na 
wnewch  hyny,  medd  yr  Ysbryd  trwy  Pharaoh :  "pwy  a  ym- 
galedodd  yn  ei  erbyn  ef,  ac  a  Iwyddodd  ?"  Os  am  ffoi  yr  ydych, 
ni  Iwyddwch  chwi  ddim  felly,  medd  yr  Ysbryd  trwy  Jonah. 
Os  am  guddio  eich  pechodau  yr  ydych,  ofer  fydd  hyny,  medd 
yr  Ysbryd  trwy  Achan.  Os  am  geisio  gosod  eich  cyfiawnder 
eich  hun  yr  ydych,  ni  Iwyddwch  chwi  ddim  felfy,  medd  yr 
Ysbryd  trwy  Paul.  Os  am  wneyd  iawn  yr  ydych,  "gwerth- 
fawr,"  medd  yr  Ysbryd,  "yw  pryniad  yr  enaid,  a  hyny  a  baid 
byth." 

Y  mae  pob  lle  tiad  oes  diogelwch  ynddo,  fel  y  lle  y  mae, 
wedi  ei  nodi  yn  eglur  gan  yr  Ysbryd.  Yr  un  fath  a  chart  y 
morwr :  fe  geir  yn  hwnw  y  graig  wedi  ei  nodi  allan,  y 
porthladd  wedi  ei  farcio,  y  lleoedd  diogel  a'r  lleoedd  peryglus 
wedi  eu  dangos  ;  ond  lled  anmherffaith  yw  y  perffeithiaf  o 
honynt :  oblegid  fe  geir  llai  o  ddwfr  yn  y  porthladd,  weithiaUj 
nag  yr  oedd  y  chart  yn  ei  addaw  fel  y  mae  y  llong  yn  methu 
myned  i  mewn ;  fe  darewir  wrth  graig,  bryd  arall,  nad  oedd  hi 
ddim  i  lawr  ar  y  chart;  ac  y  mae  y  llong  yn  myned  yn 
ddrylliau ;  neu  fe  ddeuir  o  hyd,  ambell  dro,  i  borthladd  nad 
oedd  y  chart  yn  son  dim  am  dano.  Ond  y  mae  chart  yr  Ysbryd 
yn  un  perffaith  :  y  mae  y  creigiau,  y  peryglon,  y  cilfachau,  a'r 
oll,  wedi  eu  rhoddi  i  lawr  ynddo,  fel  maì  ofer  ydyw  ceisio  cael 
allan  yr  nnpassage  os  na  bydd  i  lawr  ar  y  chart.  Y  mae  rhai  o'r 
daearyddwyr  yn  tybio  fod  North-  West passage  i'r  Dwyrain  yn 
bod,  sef  drwy  ororau  y  pegwn  Gogleddol ;  a  phe  gelHd  dyfod  o 
hyd  i  hwnw  y  byrheid  llawer  ar  y  ffordd  i'r  gwledydd  dwyr- 

einiol,  gAvledydd  y  c^ŵetli  a'r  moethau ;  ond  y  mae  Syr  John 
Franklin,  a  llawer  un  arall  a  fu  yn  chwilio  am  dano,  wedi  colli 
eu  bywydau  yn  y  cais  :  yn  lle  cyraedd  y  Dwyrain  gynes, 
gyfoethog,  cawsant  eu  rhewi  i  farwolaeth  yn  ngororau  y  pegwn. 
Nid  oedd  yr  hen  charts  ddim  yn  dweyd  fod  yno  un  passage,  ac 
fe  gostiodd  yn  ddrud  i  Syr  John  ac  eraill  beidio  eu  credu 
hwynt.  Y  mae  ein  Hathronwyr  ninau, — Mill,  Carlyle,  ac  eraill, 
— yn  ceisio  darganfod  passage  newydd  i  ddedwyddwch,  ífordd 
fèrach  i  gyfandir  hapusrwydd  ac  anfarwoldeb,  na  myned  heibio 
i  Bethlehem,  a  rotmdio  Cape  Calfaria ;  ond  y  mae  chart  yr 
Ysbryd  yn  dywedyd  nad  oes  yr  un  ;  "  Nid  oes  enw  arall  dan  y 
nef,  wedi  ei  roddi  ymhlith  dynion,  drwy  yr  hwn  y  mae  yn 
rhaid  i  ni  fod  yn  gadwedig."  Y  mae  yr  Ysbryd  yn  dywedyd, 
"Tyred,"  trwy  gau  i  fyny  bob  ffordd  ond  ffordd  yr  efengyl. 

3.  Y  mae  yr  Ysbryd  yn  dywedyd,  "  Tyred,"  trwy  ddangos 
c^rfaddasder  ffordd  trefn  Duw  i  bob  pechadur.  Y  mae  hi  mor 
gyfaddas  ag  ydyw  ymborth  i'r  newynog,  gwisg  i'r  noeth,  iechyd 
i'r  claf,  cyfoeth  i'r  tlawd,  a  bywyd  i'r  marw.  Nid  cyfaddasder 
cyffredinol  i'r  ddynoliaeth  fel  natur  a  olygir  ;  gallasai  hyny 
berthyn  i'r  drefn  ddwyfol,  ac  eto  fod  ynddi  rywbeth  yn 
ddiffygiol  i  lawer  dyn  unigol,  fel  y  gall  hinsawdd  a  chynyrchion 
gwlad  fod  yn  dda  i'r  cyffredin  o  ddynion,  ac  eto  fod  yno  rai  nad 
ydyw  y  naill  na'r  llall  ddim  yn  cyd-ddwyn  â  hwynt:  ond  y 
mae  yn  yr  efengyl  rywbeth  sydd  mor  berffaith  gyfaddas  i  bob 
dyn  yn  bersonol,  a  phe  na  buasai  hi  ddim  yn  perthyn  i  neb 
arall  ond  iddo  ef.  Felly  yr  oedd  hi  gyda'r  Arglwydd  lesu  : 
nid  yr  un  rhinwedd  oedd  yn  myned  allan  o  hono  i  bawb ;  un 
yn  cael  ei  olwg,  un  arall  ei  glyw,  un  arall  ei  lanhau  ;  yr  oedd 
pob  un  a  ddeuai  ato  yn  cael  rywbeth  oedd  yn  cyfateb  mor 
berffaith  i'w  angen  ef  a  phe  na  buasai  dim  ynddo  i  neb  arall,  ac 
yr  oedd  pob  un  yn  cael  ganddo  hefyd  rhywbeth  heblaw  digoni 
yr  angen  oedd  yn  y  teimlad  ar  y  pryd  ;  gwellâu  y  parlys  oedd 
caÌ8  y  claf  hwnw,  fe  gafodd  hyny,  a  maddeu  ei  bechodau  hefyd, 
peth  nad  oedd  yn  ei  geisio.  Felly  y  mae  yn  yr  efeng^'l,  y  peth 
arbenig  yr  wyt  ti  yn  teimlo  ychydig  angen  am  dano,  ac  y  mae 
ynddi  hefyd  bethau  ar  g}ŵr  anghenion  dyfnion  dy  natur  nad 
wyt  yn  awr  ddim  yn  ymwybodol  o  honynt.  **  Tyred,"  medd 
yr  Ysbryd,  i  geisio  y  cyntaf,  ac  wrth  ddcrbyn  y  cyntaf,  ti  a  gei 

yr  ail  hefyd.  Yr  oedd  Dafydd  yn  gAvahodd  Barzilai  i  fwynhau 
llawnder  ei  balas  yn  Jerusalem,  ond  nid  oedd  cyfaddasder  yn  y 
llawnder  hwnw  i'r  angen  yr  oedd  Barzilai  yn  ei  deimlo.  Pe 
buasai  gan  Dafy' dd  fodd  i  adferyd  byAviogrwydd,  yni,  a  hoywder 
ieuenctyd,  i  hen  ŵr  pedwar  ugain  oed,  yna  buasai  y  pethau 
eraill,  yr  oedd  Dafydd  yn  eu  haddaw,  yn  dyfod  yn  werthfawr. 
Y  mae  yr  efengyl  yn  ei  chyfoeth  yn  c^rfarfod  pob  dyn  yn  anghen- 
ion  ei  deimlad,  ac  y  mae  ganddi  ystôr  wrth  gefn  at  yr  holl 
anghenion  eraill  a  ddaw  i'r  teimlad,  fel  y  cyflawnir  y  rhai  sydd  yn 
y  teŵnlad  yn  awr.  Y  mae  yr  Ysbry'd,  trwy  ddangos  y  cyfaddasder 
neiUduol  hwn,  yn  dyAvedyd  wrth  bob  dyn  unigol,  "  Tyred." 

Pan  gymhellir  rhai  i  ymfudo  i  wledydd  tramor,  rhyw 
ddosbarthiadau  neillduol  yn  gyfEredin  a  gy'mhellir  :  i  ambell  le 
fe  ddywedir  nad  gwiw  i  neb  fyned  ond  amaethwyr ;  i  leoedd 
eraill  ni  chymhellir  neb  ond  mwnwyr  :  bryd  arall  fe  ddywedir 
am  rai  lleoedd,  nad  doeth  i  neb  fyned  os  na  fydd  ychydig 
gyfoeth  yn  ei  law.  Ond  galwad  yr  Ysbryd  ar  fyd  truenus 
ydyw,  "  Tyred."  Ar  bwy  y  mae  yn  galw }  Wel,  cymer 
gysur,  y  mae  yn  dy  alw  di,  pwy  bynag  wyt.  Ac  os  mynit  ti 
sicrwydd  am  hyn,  edr^^h  drwy  y  Lfyfr  ar  y  rhai  a  ddaethant 
eisoes,  ond  odid  na  weH  di  dy  ddelw  dy  hun  yn  rhai  o  honynt. 
Dyna  un,  Manasseh  ydyw  ei  enw :  fe  gafodd  bob  m.antais 
grefyddol, — ei  dad  yn  dduwiol,  crefydd  yn  uchel  yn  y  wlad  ar 
y  pry'd ;  ond  ni  bu  yr  oll  ond  yn  help  iddo  ef  d^rfu  yn  gawr 
mewn  drygau.  Os  wyt  ti  yn  debyg  i  hwnyna,  wrthyt  ti  y  mae 
yr  Ysbryd  yn  dy^vedyd  "  Tyred."  Dyna  dyrfa  draw,  Corinth- 
iaid  y  gelwir  hwynt,  yr  oeddent  wedi  eu  trybaeddu  ymhob 
pydew  budr  a  feddai  y  diafol :  os  oes  delw  y  rhai  yna  arnat  ti, 
wrthyt  ti  y  mae  yr  Ysbryd  yn  dywedyd,  "  Tyred."  Dyna  un 
a  erlidiodd  lawer  ar  ddisgyblion  yr  lesu,  a  chwythodd  gelanedd 
a  bygythion  yn  eu  herbyn,  Saul  y  gelwir  ef :  os  oes  llinellau  yn 
dy  gymeriad  di  yn  debyg  i  hwnyna,  wrthyt  ti  y  mae  yr  Ysbryd 
yn  dywedyd,  "  Tyred."  lë,  dyna  rai  a  drochasant  eu  dwylaw  yn 
ngwaed  y  Bendigedig,  luddewon  Jerusalem  y  gelwir  hwynt :: 
os  oes  rhywbeth  yn  dy  hanes  di  yn  debyg  i'r  rhai  yna,  a  thi  a: 
"wyddost  fod,  oblegid  tydi  a  fu  yn  ei  ail  groeshoeho,  er  hyny,. 
wrthyt  ti  y  mae  yr  ysbryd  yn  dywedyd,  "  Tyred.,'  "  Y  mae. 
yr  Ysbryd yn  dywedyd,  Tyred. 

2.  Y  mae  y  briodasferch,  sef  yr  eglwys,  yn  dywedyd,  "  Tyred." 
(i.)  Y  mae  hi  yn  dywedyd,  "  Tyred,"  trwy  ei  bod  yn  gorfforiad 
mewn  gweithred  o'r  hyn  y  mae  yr  Ysbryd  yn  ei  ddywedyd  yn 
y  Bibl  mewn  gair.  GelHr  cymhwyso  ati  hi  yn  hyn  ddarluniad 
yr  apostol  o  ffydd,  a  dywedyd  mai  hi  sydd  yn  rhoddi  hanfodiad, 
bodolaeth  weledig,  i'r  pethau  ;  fel  y  maent  yn  dyfod,  trwy  yr 
eglwys, — nid  rn  eiriau,  ond  yn  bethau  ;  nid  yn  ddarluniau  ond 
yn  sylweddau.  Y  mae  pob  "  tyred  "  o  eiddo  yr  Ysbryd  yn  y 
Llyfr,  yn  troi  felly  yn  "  dyred  "  mewn  gweithred  yn  yr  eglwys ; 
fel  yr  oedd  y  breichledau  a'r  tlysau,  â  pha  rai  yr  addurnodd 
gwas  Abraham  Rebecca,  yn  troi  ei  ddarluniad  mewn  geiriau 
am  gyfoeth  ei  feistr  yn  bethau  sylweddol  i'w  canfod  a'u  teimlo. 
"  Y  mae  hwn  yn  derbyn  pechaduriaid,"  medd  y  Llyfr;  hyny 
yw,  medd  yr  Ysbryd,  "  Tyred."  "  Gwir  yw  y  gair,  ac  yn 
haeddu  pob  derbyniad,  ddyfod  Crist  lesu  i'r  byd  i  gadw 
pechaduriaid;"  hyny  yw,  medd  y  briodasferch,  "  Tyred." 
"  Trugarog  fyddaf  wrth  eu  hangyfiawnderau,  a'u  pechodau  a'u 
hanwireddau  ni  chofiaf  ddim  o  honynt  mwyach,"  medd  y 
Llyfr;  hyny  yw,  medd  yr  Ysbryd,  "  Tyred."  "Mi  a  gefais 
drugaredd,  fel  y  dangosai  lesu  Grist  ynof  fi  yn  gyntaf  bob  hir- 
oddef,  er  esiampl  i'r  rhai  a  gredant  rhagllaw  ynddo  ef,  i  fywyd 
tragywyddol ;"  hyny  yw,  medd  y  briodasferch,  "  Tyred."  Math 
o  hysbysiad  (advertisement)  y w  y  Bibl  o  drefn  Duav,  o  eiddo  yr 
Ysbryd.  Prawf ymarferol  o  wirionedd  yr  hysbysiad  yw  yr  eglwys. 
Trwy  fod  felly  y  mae  hi  fel  y  trostan  oedd  yn  cario  ffrwythau 
Canaan  yn  yr  anialwch  er  profi  gwirionedd  geiriau  yr  ysbîwyr 
am  y  wlad  ;  neu  fel  cerbydau  Joseph  i  ddwyn  ei  dad  i  Gosen, 
i  brofi  gwirionedd  y  dystiolaeth  ei  fod  yn  fyw ;  neu  fel  y  ddau 
lygad  da  oedd  gan  y  dyn  a  anesid  yn  ddall,  yn  profi  i  bawb 
wirionedd  ei  eiriau  mai  prophwyd  oedd  lesu  o  Nazareth.  Ac 
y  mae  bod  yr  eglwys  yn  y  wedd  hon,  yn  dwyn  yr  anweledig 
bethau  yn  weledig,  yn  gwneyd  pawb  yn  ddiesgus.  Y  mae  i 
chwi  gael  byw  yn  nghymydogaeth  eglwys,  yr  un  peth  ag 
ydoedd  i'r  Cynddiluwiaid  gael  byw  yn  nghymydogaeth  yr 
arch.      Y  mae  yr  hyn  ydyw  yr  eglwys  yn  dywedyd,  "  Tyred." 

(2.)  Y  mae  y  briodasferch  yn  dywedyd,  "Tyred,"  nid  yn 
unig  trwy  yr  hyn  ydyw,  ond  hcfyd  trwy  ei  hesiampl.  "  Myncd 
yr  ydym  ni,"  mcdd  yr  eglwys  yn  ei  hesiampl ;    ac  y  mae  y 

'^myned"  yna  yn  troi  yn  "Dyred"  yn  nghlustiau  y  byd.  Nid 
ydym  yn  gwybod  i'r  Israeliaid,  pan  yn  gadael  yr  Aipht, 
wahodd  neb  o'r  bobl  gymysg  i  fyned  gydâ  hwynt,  ond  yr 
oedd  y  ffaith  fod  y  genedl  yn  myned  ynddi  ei  hun  yn  gwa- 
hodd, — yn  dywedyd,  "Tyred."  Un  o  ddibenion  mawrion 
sefydlu  eglwys  ar  y  ddaear  ydyw  iddi  trwy  ei  hesiampl 
ddywedyd,  "Tyred,"  wrth  y  byd.  Ac  y  mae  rhyw  ochr 
ddeniadol  a  chalonogol  iawn  yn  ''Nhyred"  y  briodasferch,  yn 
y  wedd  hon,  sydd  yn  gorchfygu  llawer  temtasiwn,  ac  yn  lladd 
llawer  o  ofnau  y  fynwes.  Buasai  aml  Israehaid  gynt,  yn 
enwedig  yn  nghÿrau  eithaf  y  wlad,  heb  fyned  i  fyny  i  Jerusalem 
i'r  gwyliau  arbenig,  oni  buasai  fod  mintai  yn  myned:  buasai 
pellder,  dieithrwch,  a  pheryglon  y  ffordd  yn  eu  digaloni ;  ond 
gan  fod  mintai  yn  myned,  ond  odid  na  fyddai  yno  ryw  Hobab 
oedd  yn  adwaen  y  ffordd  yn  dda,  ac  a  fyddai  felfy  yn  lle  Hygaid 
iddynt; — rhyw  Ddafydd  i  ganu  y  deddfau  yn  nhŷy  pererindod, 
fel  ag  i  beri  iddynt  anghofio  meithder  y  daith ;  rhy w  Samson  i 
ladd  pob  bwystfil  a  allai  ymosod  arnynt.  Yr  oedd  y  fintai  yn 
lladd  holl  ofnau  a  digalondid  y  fynwes,  ac  yn  dywedyd  wrth  y 
gwanaf,  "Tyred."  Pe  na  buasai  neb  yn  myned  oddiyma  i'r 
nefoedd,  dylasit  ti  fyned ;  ond  y  mae  fod  yma  fintai  yn  myned 
yn  dy  wneuthur  di  yn  fwy  diesgus  am  beidio ;  oblegid  y  mae 
yn  y  fintai  bob  math:  pwy  bynag  wyt,  y  mae  ynddi  rywun 
tebyg  i  ti.  Ynddi  "y  mae  Benjamin  fychan  a'u  llywydd, 
tywysogion  Judah  a'u  cynulleidfa;  tywysogion  Zabulon,  a 
thywysogion  NaphtaH."  Judah  y  mawr,  Benjamin  fychan, 
Zabulon  a  Naphtali,  pobl  anghoeth  Galilea  y  Cenhedloedd ;  felly, 
pa  un  bynag  a  fynit  ai  coethder  Judah,  ai  symledd  gwladaidd 
Zabulon  a  Naphtali,  y  mae  i'w  gael  yn  y  fintai.  Y  mae  y  briodas- 
ferch,  trwy  ei  hesiampl,  yn  dywedyd,  "  Tyred,  wrth  bob  math. 
3.  "  Yr  hwn  sydd  yn  clywed,  dyweded,  "Tyred."  Yr  eglwys, 
mewn  dull  ymosodol  ar  y  byd,  ydyw  hyn,  yn  dywedyd, 
"Tyred,"  trwy  y  weinidogaeth  gyhoeddus,  yr  hon  sydd  yn  llef 
yn  llefain  trwy  yr  oesoedd  ar  y  byd,  "Tyred."  "  Yr  hwn  sydd 
yn  clywed :"  y  mae  y  gwir  weinidog  wedi  clywed  mor  efEeithiol 
ei  hun,  fel  nas  gall  ymatal.  Y  mae  angenrhaid  wedi  ei 
osod  arno,  fel  Paul.  "  A  ni  yn  gwybod  ofn  yr  Arglwydd,  ydym 
yn  perswadio  dynion." 


40  Vr    Yshryd  nr  Eghcys  yii  galw. 

Ond  gellir  cymeryd  y  gair,  "yr  hwn  sydd  yn  clywed,"  yn  er 
eangder  mwyaf,  fel  ag  i  gyn^A^s  pob  Cristion.  Y  mae  pob 
un,  fel  Phylip,  wedi  cael  y  Messiah  ei  hun,  i  chwiHo  am  ryw 
Nathanael,  i  ddywedyd  wrúi  hAvnw,  "Tyred." 

II.  CyfFredinolrwydd  ac  eangder  yx  alwad:  "Yr  hwn  sydd 
a  syched  arno,  deued,"  &c.  Paham  yv  amheua  neb  ddigonol- 
rwydd  ac  eangder  y  ddarpariaeth  yn  wyneb  gwirionedd  fel 
hwn  ?  Y  mae  bod  gan  bawb  awdurdod  i  wahodd  ati  yn  pen- 
derfynu  y  pwnc  gyda  golwg  ar  ei  heangder.  Pe  un  fechan 
fuasai,  buasid  yn  gofalu  peidîo  anfon  llawer  allan  i  wahodd,  a 
rhoddi  cyfarwyddiadau  lled  fanwl  i'r  rhai  a  anfonid.  Ond  yn 
lle  hyny,  y  mae  "Tyred"  yn  dyfod  o  bob  cyfeiriad,  ac  oddi- 
wrth  bawb.  Rhy wbeth  yn  gy^elyb  i  olygfa  a  welodd  loan  yn  y 
nefoedd, — tyrfa  fawr yn  dywedyd  â  llef  uchel,  "Alelwia:  iachawd- 
wriaeth,  a  gogoniant,  a  gallu,  i'r  Arglwydd  ein  Duw  ni;"  "  ac 
eìlwaith  y  dywedasant,  Alelwia:"  gydà  hyny,  y  mae  y  pedwar 
henuriad  ar  hugain  yn  cymeryd  i  fyny  yr  anthem,"  ac  yn 
dywedyd,  "  Amen ;  Alelwia."  Yna  y  mae  tyrfa  fawr  arall,  fel 
yn  clywed  yr  adsain,  ac  yn  cymeryd  i  fyny  yr  anthem,  ac  yn 
dywedyd,  "Alelwia."  Yr  oedd  pawb  a  glywai  yr  anthem  yn 
uno  ynddi,  nes  oedd  Alelwia  yn  dilyn  Alelwia, — Alelwia  yn 
adsain  Alelwia  o  bob  cyfeiriad  trwy  y  nefoedd  fawr  i  gyd. 
Lled  debyg  ydyw  y  testyn.  Y  mae  yma  "Tyred"  yn  dilyn 
"Tyred."  Yr  Ysbryd  yn  dywedyd,  "Tyred;"  y  briodasfercb 
yn  cipio  i  fyny  y  gair,  ac  yn  dywedyd,  "  Tyred ;"  rhywun  arall 
yn  clywed,  ac  y  mae  hwnw  yn  dywedyd,  "  Tyred;"  rhywun  yn 
clywed  hwnw,  a  hwnw  eilwaith  yn  dywedyd,  "  Tyred ;"  nes  y 
mae  "  Tyred,"  fel  anthem  Alelwia  y  nefoedd,  yn  seinio  ac  yn 
adseinio  o  bob  cyfeiriad.  O  fiwsig  bendigedig  uwch  ben  byd 
truenus  !  Y  mae  yn  bryd  i  ni  ofyn,  Pa  ddylanwad  y  mae  yn 
ei  gael  arnoch  ì  Onid  ydych  yn  ateb  yn  ol,  "  Wele  ni  yn 
dyfod .?"-—"  Nac  ydym,"  medd  rhai  o  honoch,  "  oblegid  nid 
ydym  yn  sicr  mai  ni  sydd  yn  cael  ein  galw."  Os  hynyna  sydd 
yn  eich  cadw  draw,  nid  yw  yn  anhawdd  penderfynu  y  pwnc 
yna.  Ai  nid  oes  arnoch  ychydig  syched  am  fendithion  ^nr 
efengyl  ì  "  O,  oes ;  mi  garwn  gael  ei  maddeuant  hi ;  y  mae 
arnaf  hiraeth  am  ei  thangnefedd  hi."  Yr  wyt  ti  wedi  dy  nodi 
yn  y  testyn:    "Yr  hwn  sydd  a  syched  arno,  deued." — "Ni 

íedraf  fi  ddim  dweyd,"  medd  un  arall,  "  fod  arnaf  lawer  o 
syched  am  danynt,  ond  mi  ewyllysiwn  inau,  íawcr  diwrnod, 
fod  yn  eu  meddu."  Yr  wyt  tithau  i  lawr:  "  Yr  hwn  sydd  yn 
ewyllysio,  cymered  ddwfr  y  bywyd  yn  rhad." 

Paham  y  gwnawn  ni  ymddyrysu  wrth  geisio  darllen  llyfr  y 
dirgeledigaethau  sydd  yn  perthyn  i  Dduw,  yn  lle  darllen  llyfr 
ein  mynwesau  ein  hunain  ì  Nid  oedd  y  wraig  o  Ganaan  ddim 
yn  ymrwystro  gydà  llyfr  Duw,  hyd  yn  nôd  wedi  clýwed  ei 
ddarllen ;  ond  y  mae  fel  yn  dywedyd  wrth  yr  Athraw,  Nid  yw 
o  bwys  genyf  at  bwy  yr  ydwyf  wedi  dy  anfon  :  y  mae  cythraul 
yn  fy  merch  i,  yr  wyt  tithau  yn  medru  eu  bwrw  hwynt  allan, 
cymorth  fi  !  "  Cymerwch  o  ddwfr  y  bywyd  yn  rhad :''''  nid  heb 
arian  yn  unig,  ond  heb  werth ;  heb  deilyngdod,  personol,  teuluol, 
eglwysig,  neu  genedlaethol.  Os  deui  at  y  gŵr  ni  ofyn  Efe  ddim  i 
ti,  Pwy  wyt  ti  ?  na  phwy  yw  dy  deulu  1  y  cwestiynau  sydd  yn 
dychrynu  llawer  un  ;  y  cwestiynau  a  ddyrysodd  frodyr  Joseph, 
ac  a  ddahent  y  wraig  o  Samaria.  A  ddarfu  i  chwi  sylwi  ar  yr 
hyn  a  ddywedodd  yr  Athraw  wrthi  hi  ?  '  Pe  buasit  ti  yn  gofyn 
i  mi,  mi  a  roddaswn  i  ti  ddwfr  bywiol,'  heb  ofyn  cwestiynau  i 
ti.  Os  deui  di  ato  yn  awr,  ni  ofyna  efe  ddim  i  ti,  pa  sawl 
blwyddyn  yr  wyt  ti  wedi  ei  wrthod,  neu  paham  y  darfu  i  ti  ei 
ail  groeshoeho  :  na,  yn  rhad I  Yr  wyf  yn  diweddu  fel  y 
dechreuais  gyda'r  testyn:  "  Y  mae  yr  Ysbryd  a'r  briodasferch 
yn  dywedyd,  Tyred.  A'r  hwn  sydd  yn  clywed,  dyweded, 
Tyred.  A'r  hwn  sydd  a  syched  arno,  deued  :  a'r  hwn  sydd  yn 
ewyllysio,  cymered  ddwfr  y  bywyd  yn  rhad."     Amen. 

[Mawrth  7,  a  Mai  22,  1808.] 


PREGETH    IV. 


EDIFEIRWCH    PECHADUR    YN    LLAWENYDD    I  R   ANGYLION. 


Luc  XV.  10  :    "  Felly,  meddaf  i  chwi,  y  mae  llawenydd  yn  ngŵydd  angylion 
Duw  am  un  pechadur  a  edifarhäo." 


E  buasem  yn  cyfarfod  â  theithiwr  wedi  dyfod  o  wlad 
bell  hollol  anadnabyddus  i  ni,  ond  yr  hon  er  hyny 
oedd  yn  wlad  ag  yr  oedd  awydd  mawr  ynom  am 
wybod  rhywbeth  yn  ei  chylch,  buasem  yn  disgwyl  iddo  yn  y 
fàn  foddloni  ein  chwilfrydedd,  trwy  roddi  i  ni  adroddiad 
cyflawn  yn  ei  chylch,  yn  cynwys  darluniad  o'i  golygfeydd, 
o  arferion  ei  thrigoUon,  o'u  syniadau  am  wahanol  bethau,  fel 
y  gallasem  wybod  ymha  bethau  yr  oedd  y  wlad  yn  debyg  i'n 
gwlad  ni,  ac  ymha  bethau  yr  oedd  hi  yn  annhebyg :  ond  pe 
buasai  y  teithiwr  hwnw,  yn  lle  boddloni  ein  cywreingarwch 
trwy  ateb  ein  cwestiynau,  bron  yn  gwbl  ddistaw  ynghylch  y 
wlad  y  daethai  o  honi,  heb  wneuthur  ond  ychydig  gyfeiriadau 
un  amser  ati,  a'r  ychydig  hyny  yn  awgrymiadau  i  gyffroi  ein 
chwilfrydedd  yn  hytrach  nag  i'w  digoni,  buasai  raid  i  ni  gasglu 
fod  ganddo  ryw  ddiben  penodol  i'w  gyraedd  trwy  ei  ddistaw- 
rwydd,  naill  ai  gydà  golwg  arno  ef  ei  hun,  neu  ynte  gydâ  golwg 
arnom  ni,  onidê  ni  buasai  yn  cuddio  pan  yr  oedd  mor  hawdd 
iddo  ddatguddio.  Daeth  lesu  Grist  i'r  ddaear  o  fyd  cwbl 
anadnabyddus  i  ni,  byd  sydd  yn  cael  ei  orchuddio  gan 
dywyllwch  fel  y  fagddu,  ond  er  hyny,  y  mae  swyn  o'r  fath 
gryfaf  yn  y  tywyllwch  i  ni,  fel  yr  ydym  yn  teimlo  awydd  cryf 
i  wybod  beth  sydd  y  tuhwnt  iddo.      ISIýncm,  pe  byddai  bosibl, 

ei  ymlid  ef  oU  i  ffordd.  Gallasai  lesu  Grist  âg  ychydig  eiriau 
wneuthur  hyny,  a  dwyn  golygfeydd  y  byd  dieithr  hwnw  yn 
fywiog  ger  bron  trigohon  hwn  ;  ond  yn  lle  gwneuthur  hyny,  y 
mae  bron  yn  gwbl  ddistaw  yn  ei  gylch,  oddieithr  ei  fod  yn 
gwneyd  awgrym,  yn  awr  ac  yn  y  mán,  megis  yn  agor  bwlch  yn 
y  cwmwl  du  am  eihad,  fel  y  gwna  y  fehten  yn  nghwmwl  y 
daran,  er  mwyn  i  ni  gael  trem,  a  dyna  yr  oll,  ar  y  goleuni  sydd 
y  tu  hwnt  i'r  tywyhwch.  Diau  fod  diben  pwysig  i'w  ateb 
drwy  hyn,  er  na  ddylem  ni  ddim  bod  yn  rhy  benderfynol  beth 
oedd  y  diben  hwnw ;  ond  gaUwn  fod  yn  benderfynol  o  hyn,  fod 
y  tywyllwch  yn  well  i  ni  na'r  goleuni.  Pe  buasai  y  datguddiad 
yn  fwy  eglur  nag  ydyw,  anfantais  i  ni  a  fuasai  hyny.  Gwyddom 
i  blant  Israel  deithio  ymlaen  ymhell  tua  Chanaan,  cyn  iddynt 
anfon  ysbîwyr  i  gael  gwybodaeth  fanwl  am  y  wlad,  ac  er  i'r 
ffeithiau  a  gafodd  yr  ysbiwyr  hyny  gael  eu  camosod  a'u 
camhwio  ganddynt,  diau  mai  ffeithiau  oeddent ;  a  ffeithiau  yr 
oedd  anhawsderau  ar  ffordd  eu  cysoni  â'u  gilydd,  ac  am  hyny 
yr  oeddent  yn  troi  yn  dramgwydd  i'r  genedh  Annrhaethol 
well  iddynt  a  fuasai  rhodio  ymlaen  yn  y  tywyllwch,  gan 
foddloni  ar  addewid  Duw,  ac  ar  ychydig  awgrymiadau  oedd 
yn  draddodiad  yn  eu  phth  am  y  wlad,  na  chael  y  wybodaeth 
fanwl  a  gawsant  gan  yr  ysb'iwyr.  FeUy,  pe  buasai  lesu  Grist 
yn  datguddio  yn  fanwl  i  ni  y  byd  arall  a'i  helyntion,  buasai 
llawer  o  bethau  yn  y  datguddiad  yn  annrhaethol  anhaws  i  ni 
eu  cysoni  â'u  gilydd,  na'r  hyn  a  ddywedodd  yr  ysbíwyr  am 
Ganaan,  sef  bod  ynddi  gewri,  ac  er  hyny  ei  bod  yn  wlad  yn 
difa  ei  thrigohon ;  a  sicr  ydyAV  y  buasai  y  pethau  hyny  yn  troi 
yn  dramgwyddiadau.  Y  mae  y  cuddio  mor  werthfawr  i  ni  ag 
ydyw  y  datguddio  ;  ac  y  mae  genym  gymaint  o  achos  diolch 
am  fod  ein  Duw  ni  yn  trigo  yn  y  tywyllwch,  ag  sydd  genym 
am  ei  fod  yn  trigo  yn  y  goleuni. 

Ond  er  mai  cuddio  yw  y  rheol,  eto  y  mae  ychydig  eithriadau 
iddi ;  y  mae  yma  ychydig  o  ddatguddio ;  y  mae  yma  ychydig 
o  awgrymiadau  wedi  eu  rhoddi  i  ni,  y  rhai  yn  ddiau  ydynt 
wedi  eu  bwriadu  i  fod  yn  fantais  i  ni  wybod  rhyw  bethau 
trwyddynt  am  y  byd  arall ;  ac  un  o  honynt  yw  y  testyn : 
"  Felly,  meddaf  i  chwi,  y  mae  llawenydd  yn  ngvvydd  angyhon 
Duw  am  un  pcchadur  a  cdifurhüo."     Y  mae  yn  hawdd  i  ni 

gyfeiliorni  am  ddibenion  yr  awgrymiadau  hyn  ;  ond  y  mae  hyiî 
yn  wirionedd  cyífredinol  am  danynt  oll,  sef,  eu  bod  oll  yu 
tueddu  i  ddangos  pwysigrwydd  y  byd  hwn  a'i  helyntion.  Y 
mae  llawer  o  bethau  ynddo,  ac  mewn  cysylltiad  âg  ef,  â  thuedd 
ynddynt  i  beri  i  ni  deimlo  fel  arall  yn  ci  gylch.  Os  edrychwn 
arno  yn  ei  berthynas  â  bydoedd  eraill  y  flfurfafen,  y  mae  yn  fyd 
bychan  iawn.  Y  mae  ein  perthynas  ymddangosiadol  ninau  âg 
ef  yn  ei  wneuthur  yn  llai  eto ;  oblegid  beth  yw  ein  hoes  ni 
ynddo  ond  megis  tarth  ?  Ac  onid  oes  cymaint  o  bethau  yn  yr 
oes  hòno  yn  ymddangos  mor  wàg,  fel  yr  ydym  yn  barod  i 
ddywedyd  gyda'r  Pregethwr,  "  Gwagedd  o  wagedd,  gwagedd 
yw  y  cwbl."  Ond  pan  yr  egyr  y  cwmwl  am  darawiad  amrant, 
i  ni  weled  Lazarus  yn  mynwes  Abraham,  a  gweled  y  goludog 
yn  uíFern,  yr  ydym  yn  teimlo  nad  bychan  ydyw  ein  byd  ni,  ac 
mai  nid  ofer  a  dibwys  ydy w  yr  hyn  a  wneir  ynddo  :  neu  fel  yn  y 
testyn,  i  ni  weled  angyhon  Duw  yn  llawenhau  wrth  weled  un 
pechadur  yn  edifarhau,  yr  ydym  yn  teimlo  fod  helyntion  un 
dyn,  pa  mor  ddinôd  a  dibwys  bynag  y  dichon  iddynt  ymddangos 
i'n  golwg  ni,  a  phwysigrwydd  a  mawredd  yn  perthyn  iddynt, 
y  tuhwnt  i'n  gallu  ni  yn  ein  sefyllfa  bresenol  i'w  hamgyífred. 

Yn  y  goleuni  hwn  y  caf  alw  eich  sylw  at  y  testyn.  Y 
gwirionedd  a  gyflwynir  ger  ein  bron  ydyw,  Pwysigrwydd 
dychwehad  pechadur,  yn  dyfod  i'r  golwg  yn  y  sylw  y  mae  yn 
ei  gael  gan  angyhon  Duw,  ac  yn  yn  yr  eíFaith  y  mae  yn  ei  gael 
arnynt.  "  Felly,  meddaf  i  chwi,"  sef,  fel  y  mae  y  wraig  a'i 
chyfeillesau  yn  llawenychu  am  y  dryll  arian,  "  felly,  y  mae 
llawenydd  yn  ngŵydd  angyhon  Duw  am  un  pechadur  a 
edifarhäo." 

I.  Pwysigrwydd  dychwcHad  pechadur.  Ac  y  mae  hyn  yn 
dyfod  ger  ein  bron  yn  y  testyn  mewn  pedwar  o  bethau  : — 

I.  Rhaid  bod  dychwcHad  pechadur  yn  bwysig,  gan  eifodyn 
tynu  sylw  angylion  o  gwbl.  Y  maent  hwy,  o'u  cymharu  â  ni, 
yn  ddoeth  o  galon,  ac  yn  gedyrn  o  nerth;  wedi  eu  creu  â'u 
galluoedd  mawrion  mewn  ystâd  o  bcrlTeithrwydd  neu  addfed- 
rwydd ;  ac  yn  ychwanegol  at  hyny,  y  maent  wedi  cael  eu  dysgu 
gan  brofiad  miloedd  o  flynyddoedd,  mewn  byd  y  mae  pob 
pcth  ynddo  yn  ymddangos  fel  y  mae.  Y  maent  yn  dal  cymundeb 
digyfrwng  â  gwirionedd  yn  ei  fCynhoncU  :    y  niaent  yn  ei  gael 

heb  adlewyrchiad, — yn  uniongyrchol  o'r  Haul  ei  hun,  heb  i'r 
un  o  gysgodion  y  nos  dywyHu  arno.  Yn  ychwanegol  at  nerth 
eu  galluoedd  fel  creaduriaid,  a  manteision  eu  sefyllfa,  y  maent 
hefyd,  fel  y  dengys  y  Bibl,  yn  gydnabyddus  â  llawer  iawn  o 
bethau  mawrion.  Cael  eu  hunain  y  mae  dynion  yn  nghanol 
rhyfeddodau  Duw,  heb  wybod  nemawr  am  danynt; — ceisio 
chwiHo,  a  hyny  yn  ofer  yn  aml,  beth  ydynt .''  sut  y  dygwyd 
hwynt  i  fod  ì  beth  ydyw  eu  perthynas  hwynt  â'u  gilydd  ? 
Ond  cafodd  angyHon  y  fantais  o  weled  Hawer  o'r  pethau  mawr- 
ion  yn  Cael  eu  gwneyd.  Yr  oeddent  hwy  yn  edrych  ar  y  byd 
hwn  yn  cael  ei  greu  ;  a  diau  ydyw  nad  oedd  hyny  ond  esiampl 
o'r  hyn  oedd  wedi  digwydd  yn  eu  hanes  yn  fynych.  Ac  y  mae 
yr  enwau  sydd  arnynt,  megis  "  tywysogaethau  ac  awdurdodau,"^ 
yn  dangos  eu  bod  mewn  sefyHfaoedd  o  bwys  ac  ymddiried,  yn 
cario  ymlaen  lywodraeth  rhyw  ranau  o'r  ymherodraeth 
ddwyfol.  Oherwydd  y  pethau  hyn,  nid  dieithr  a  fuasai  eu 
clywed  yii  dywedyd,  pe  buasai  rhywun  yn  eeisio  tynu  eu  sylw 
at  y  ddaear,  fel  y  rhai  hyny  yn  amser  adeiladu  y  deml  : — 
"Gwaith  mawr  yr  ydym  ni  yn  ei  wneuthur,  fel  nas  gaHwn  dahi 
sylw  i  le  mor  fychan  a'r  ddaear."  Ac  yr  oedd  rhywbeth  yn 
hoH  ymwneyd  angyHon  â  dynion,  trwy  yr  oesoedd,  yn 
ymddangos  fel  pe  hyn  a  fuasai  eu  teimlp.d.  Y  niae  cryn  lawer 
a  fỳnont  â'r  byd  hwn ;  ond  hynod  mor  ddigymdeithas  â 
dynion  y  maent  wedi  bod  er  y  dechreuad ;  mor  anaml  y  maent 
yn  dyfod  yma  yn  weledig ;  mor  fỳr  fydd  eu  harosiad  pan 
ddeuant ;  càn  Heied  a  hysbysir  ganddynt !  Ac  eto,  fe 
ddengys  y  testyn,  er  mawredd  eu  natur,  uchder  eu  sefyHfa,  aç 
urddasolrwydd  eu  swydd,  fod  dychweHad  pechadur  yn  beth 
mor  bwysig  fel  y  mae  yn  tỳnu  sylw  angyhon  y  nef. 

2.  Ni  a  welwn  eto  fod  dychweHad  pechadur  yn  bwysig,  gaw 
fod  iachawdwriaeth  im  ^7/rtz'<^  yn  gwneyd  hyij:  "llawenydd  am 
un  pechadur."  Y  mae  Hiosogrwydd  yn  fynych  yn  gwneyd  i 
fyny  am  fychandra  a  diddymdra  unigoHon.  Nis  geHir  edrych 
ar  y  môr  mawr  Hydan,  heb  i'r  meddwl  gael  ei  lenwi  â  syndod, 
— heb  i'r  enaid  gael  ei  eangu  gan  yr  olygfa ;  mi  fyddaf  fi  yn  ei 
weled  o  bob  dydd,  ac  ni  byddaf  byth  yn  bHno  edrych  arno:. 
ond  y  mae  wedi  ei  wneyd  i  fyny  o  ddiferynau  bychain  iawn,. 
ac  ni  theimHr  dim  wrth  cdrych  arnynt  ar  wahan,  o'r  hyn  a 

deimlir  wrth  edrych  arnynt  wedi  cyd-gyfarfod  i  wneuthur  mòr 
mawr.  Y  mae  y  mynydd  tragywyddol,  sydd  a'i  grib  yn  cartrefu 
ymysg  y  cymylau,  yn  llanw  y  meddwl  â  theimlad  o  aruchel- 
edd,  ac  i  raddau  yn  ei  ddyrchafu  uwchlaw  pethau  bychain  y 
ddaear ;  ond  er  ei  faint,  y  mae  wedi  ei  wneyd  i  íyny  o  ronynau 
bychain  iawn,  ac  ni  byddai  yr  un  gradd  o'r  teimlad  sydd  yn  y 
fynAves  wrth  edrych  ar  y  mynydd,  ynddi  wrth  edrych  ar  y  gron- 
ynau  hyny  ar  wahan.  Felly  am  dyrfa  o  ddynion ;  y  mae  rhy  w 
fawredd  yn  perthyn  i  dyrfa  fawr;  er  y  gall  mai  bychan  a  di- 
nôd  ydyw  pob  un  sydd  yn  ei  gwneyd  i  fyny.  Y  mae  y  Salm- 
ydd  yn  cjanharu  tyrfa  i  dwrf  tònau  y  môr ;  ac  y  mae  y  dyn  sydd 
heb  deimlo  parchedigaeth  i  dyrfa,  yn  un  â  diífyg  maAvr  yn  ei 
ben  neu  yn  ei  galon,  os  nad  yn  y  ddau.  Yn  unol  â'r  syniadau 
hyn,  gallasai  nifer  mawr  y  rhai  cadwedig  dynu  sylw  angyhon, 
heb  i'r  peth  ymddangos  yn  hynod,  er  bod  pob  un  unigol  o 
honynt  yn  ddibwys.  Ac  y  mae  y  Bibl  yn  galw  sylw  yn  fynych 
at  nifer  y  rhai  cadwedig:  "  tyrfa  nad  all  neb  ei  rhifo  "  a  welodd 
loan:  "y  llawer"  yn  rhan  oedd  yr  addewid  i'r  Gwaredwr. 
Cyflawniad  o  hòno  a  welodd  Esay  pan  oedd  y  cenhedloedd  yn 
rhodio  at  oleuni  yr  eglwys,  mor  aml  eu  nifer,  fel  eu  cymherir 
hwynt  i  gwmwl  yn  cuddio  wyneb  y  fFurfafen.  Ond  yn  y  testyn, 
un  pechadur  sydd  yn  tynu  syhv,  nid  yr  holl  dyrfa  o  waredig- 
ion, — nid  cenedl, — nid  cenhedlaeth.  Yr  oedd  holl  garedigion 
rhyddid  yn  y  wlad  hon  yn  llawenhau  wrth  glywed  yn  ddi- 
weddar  fod  pedair  miHwn  o  gaethion  wedi  eu  rhyddhau  yn  yr 
America.  Yr  oeddent  wedi  cfywed  am  unigoHon  yn  myned  yn 
rhydd  lawer  gwaith  o'r  blaen,  heb  deimlo  llawer  o  lawenydd : 
ond  yn  awr  yr  oedd  Ihosogrwydd  y  nifer  yn  cynyrchu  llawenydd 
mawr  yn  eu  mynwesau.  Ond  y  mae  llawenydd  yn  ngwydd 
angyhon  Duw  am  un.  Nid  oedd  byddin  y  Syriaid  ddim  yn 
ymladd  â  bach  nac  â  mawr,  ond  âg  un  yn  unig ;  ond  erbyn 
deall  }•  rheswm  am  y  peth,  nid  rhyfedd  hyny, — brenin  oedd  yr 
un  hwnw  ;  ac  yr  ocdd  ei  gysyhtiadau  a'i  sefyllfa  yn  ei  wneyd 
yn  bwysig,  fel  ag  yr  oedd  ei  orchfygu  ef,  er  nad  oedd  ond  un, 
yn  orchfygu  yr  holl  fyddin  wrthwynebol.  Ond  nid  brenin  s^^dd 
yn  y  testyn  ;  nid  un  yn  dàl  perthynas  mòr  bwysig  à  chreadig- 
aeth  Duw,  fel  y  byddai  ei  gael  ef  yn  sicrhau  tyrfa  i'w  ddilyn  : 
na ;    un    pechadur   ydyw.         Gall    mai    Zachëus,   y   pubHcan 

dirmygus  a  fÿdd ;  neu  Manasseh,  yr  hwn  yr  oedd  cenedl  gyfan 
yn  llawenychu  wrth'weled  anghenfil  o'i  fath  mewn  cadwynau; 
neu  Mair  Magdalen,  yr  hon  oedd  yn  warth  i'r  rhyw  y  perthynai 
iddo,  ac  y  tybiai  pawb  y  buasai  y  byd  yn  llawer  gwell  hebddi. 
Bydded  felly:  "y  mae  llawenydd  ynngŵydd  angylion  Duw  am 
un  pechadur  a  edifarhäo."  Y  mae  yn  rhaid  fod  bod  yn  gad- 
wedig  yn  beth  annhraethol  fwy  pwysig  nag  yr  ydym  ni  yn  ei 
dybio,  onidê  ni  buasai  dychwehad  im  yn  tynu  sylw  angyHon. 

3.  Mae  pwysigrwydd  cadwedigaeth  yn  dyfod  i'r  golwg,  gan 
fod  y  gwaith  yn  ei  gychwyn  yn  achosi  llawenydd  i  angylion: 
"  am  un  pechadur  a  edifarhäo^  Fe  ddywedir  i  ni,  pan  fu  farw 
Lazarus,  i  angylion  ddwyn  ei  enaid  ef  i  fynwes  Abraham :  ac 
esiampl  oedd  hyny,  y  mae  yn  ddiamheuol,  o'r  hyn  sydd  yn 
cymeryd  lle  g>'dâ'r  holl  gyfiawnion;  a  phe  buasem  ni  yn  darllen 
fod  llawenydd  yn  ngŵydd  angylion  Duw  ar  adeg  o'r  fath  yna 
nid  mor  ddieithr  a  fuasai  y  peth :  ond  nid  hwnw  yw  Uawenydd 
y  testyn;  nid  golwg  arno  wedi  cj^raedd  adref  sydd  yn  ei 
gynyrchu,  ond  golwg  arno  yn  cychwyn.  Edifarhaii ; — nid  ei 
weled  yn  Nghanaan  sydd  yn  eu  gwneyd  hwy  yn  llawen,  ond 
ei  weled  rhwng  Pihahiroth  a  Baal-Sephon.  Nid  canfod  y 
publican  yn  ẃr  cyfiawn  yn  ei  dŷ  sydd  yn  eu  gwneyd  yn  llawen, 
ond  ei  ganfod  yn  bechadur  yn  curo'i  ddwyfron  yn  y  deml.  Nid 
gweled  Josua  yn  ei  ddillad  gwychion  sydd  yn  eu  gwneyd  yn 
llawen,  ond  ei  weled  yn  teimlo  yn  anhapus  yn  y  rhai  budron. 
Nid  gweled  y  mab  afradlon  à'r  wisg  oreu  am  dano,  a  danteith- 
ion  goreu  tŷ  ei  dad  ger  ei  fron,  sydd  yn  achosi  llawenyddy  testyn ; 
ond  ei  weled  yn  methu  maddeu  iddo  'i  hun,  yn  ei  garpiau  yn  y 
wled  bell,  am  adael  ty  ei  dad.  Pechaduryn  edifarhau, — yn  gadael 
yr  Aipht  ysbrydol :  nid  wyf  yn  sicr  y  gellir  ei  alw  yn  hyny,  ond 
.  yn  flino  arni.  Os  nad  ydyw  yn  cychwyn  o  Babilon,  y  mae'n 
wylo  ar  làn  ei  hafonydd  hi.  Edifarhau, — nid  oes  cyfnewidiad 
mawr  oddiallan :  hyny  sydd,  tipyn  o  gyfnewidiad  yn  y  meddwl 
ydyw  eto,  nid  yw  yn  beth  mawr; — nid  ydyw  yn  heddwch: 
na,  teimlad  euog  yn  y  gydwybod, — nid  tangnefedd  uwchlaw 
pob  deall  yn  y  galon.  Feallai  y  gellir  rywbryd  ei  alw 
yn  heddwch  â  Duw,  yn  obaith  da  trwy  ras,  yn  ddelw  Duw. 
Ond  heddyw,  nid  ydyw  ond  enaid  fel  colomen  Noah,  yn  methu 
canfod  yr  un  brigyn  ar  wyneb  y  ddaear,  na'r  un  arch  ar  wyneb 

y  dyfroedd,  i  gael  dim  gorphwysdra.  Pechadur  yn  edifarhau, — 
y  clefyd  yn  dechreu  troi :  bydd  y  dyn  ar  ei  glaf-wely  am  amser 
maith  eto;  ond  y  mae  y  clefyd  wedi  troi.  Pe  g^yelem  ni 
bethau  yn  eu  goleuni  priodol,  ni  a  deimlem  fod  bod  yn 
gadwedig,  cael  gafael  ar  fywyd  tragywyddol,  yn  beth  pwysig, 
gan  fod  gweled  osgo  at  ei  gael  yn  llanw  mynwes  angylion  â 
llawenydd.  Er's  ychydig  flynyddau  yn  ol,  fe  chwythwyd  llong 
gan  ystorm,  i  fyny  yn  lled  bell  i'r  traeth, — mor  bell  fel  nad  oedd 
braidd  obaith  yn  mynwes  neb  y  gwelid  hi  ^m  nofio  byth  wed'yn, 
oherwydd,  yr  oedd  hi,  nid  yn  unig  yn  bell  oddiwrth  y  môr, 
ond  wedi  suddo  hefyd  yn  isel  yn  y  tywod:  ond  erbyn  amser 
gorllanw  (spring  tidej  uwch  na  chyffredin,  fe  dorwyd  ffosydd 
dyfnion  o  gwmpas  y  llong,  i'r  llanw  mawr  gael  ei  hamgylchu 
hi.  Ac,  O  !  gydâ'r  fath  bryder  yr  oedd  pawb  o  honom  yn 
edrych  arni, — ^yn  craffu  ar  y  llanw  yn  codi  yn  uwch  uwch  o 
hyd ;  ond  yr  oedd  y  llong  yn  parhau  yn  sefydlog  fel  craig ;  ond 
wedi  hir  ddisgwyl,  o'r  diwedd  dyna  y  dyrfa  yn  rhoddi  bloedd 
nes  rhwygo'r  awyr. — Beth  sydd  wedi  digwydd  ?  a  ydyw  y 
llong  wedi  myned  i'r  môr  ?  Nac  ydyw.  A  ydyw  hi  wedi 
nofio  ?  Nac  ydyw.  Beth  oedd  y  floedd  yna,  ynte  ?  Dim,  ond 
am  ei  bod  hi  yn  dechreu  ysgwyd, — yn  dechreu  siglo  tipyn. 
Pechadur  yn  edifarhau, — Beth  yw  hyny  ?  Y  llong  oedd  wedi 
ei  chladdu  yn  ddwfn  yn  hen  draeth  pechod  yn  dechreu  siglo ; 
llanw  mawr  cariad  Duw  wedi  rhedeg  o'i  chwmpas  hi  yn  sianel 
lawn  y  groes,  nes  y  mae  hi  yn  dechreu  ysgwyd.  Y  mae 
angyhon  yn  crechwenu  wrth  ei  gweled  hi  yn  ysgwyd.  "Llaw- 
enydd  yn  ngŵydd  angyhon  Duw  am  un  pechadur  a  edifarhäo." 
4.  Y  mae  pwysigrwydd  cadwedigaeth  i'w  ganfod,  wrth  fod 
edifeirwch  un  pechadur  yn  destyn  llawenydd  i  holl  angyhon 
Duw.  Y  mae  hyn  ar  unwaith  yn  rhoddi  cadwedigaeth  pob 
pechadur  yn  gyd-stâd  â  phethau  mawrion  yr  ymherodraeth 
ddwyfol ;  oblegid  nid  ydyw'r  holl  angyhon  yn  cymeryd  rhan 
ond  yn  y  pethau  mawrion.  Os  bydd  cyfundraeth  o  fydoedd  i 
gael  eu  creu,  y  maent  oll  yno  yn  cyd-ganu  ac  yn  cyd-orfoleddu  y 
pryd  hyny.  Os  bydd  tanllyd  gyfraith  i  gael  ei  chyhoeddi,  y 
maent  ar  Sinai  yn  ugain  mil  a  mwy  i  roddi  mawredd  ar  yr  am- 
gylchiad.  Os  bydd  Duw  yn  ymddangos  yn  y  cnawd,  y  mae  y 
gorchymyn  yn  myned  allan,  "Ac  addolcd  holl  angyhon  Duw 

Ef ;"  ac  mewn  ufudd-dod  i'r  gorchymyn,  y  maent  yn  Bethlehem 
yn  IHaws  o  lu  nefol  yn  molianu  Duw,  gan  ddywedyd : — *'  Gogon- 
iant  yn  y  goruchaf  i  Dduw,  ac  ar  y  ddaear  tangnefedd,  i  ddynion 
ewyllys  da."  Os  bydd  Buddugoliaethwr  Calfaria  yn  myned 
adref,  y  maent  yn  gerbydau  Duw  heb  rifedi,  yn  gwneyd  i  fyny 
y  gosgorddlu  sydd  yn  myned  gydâg  Ef  i  mewn  trwy  y  drysau 
tragywyddol  i'r  ddinas.  Os  bydd  byd  i  gael  ei  farnu,  y  mae  y 
Barnwr  yn  dyfod,  a'r  holl  angyHon  sanctaidd  gydâg  Ef.  Ond 
am  lawer  o  bethau  eraill,  oeddent  yn  ym.ddangos  i  ni  yn  fawr- 
ion,  rhyw  un  neu  ddau  o'r  angyhon  fydd  yn  cyflawni  y  pethau 
hyny.  Un  angel  dinystriol  a  fu  yn  taraw  yr  Aipht  yn  ei 
chyntafanedig.  Un  angel  a  darawodd  bedwar  ugain  a  phump 
o  filoedd  yn  ngwersyll  y  Syriaid.  Dau  angel  a  fuant  yn  dinystrio 
dinasoedd  y  gwastadedd.  Ond  y  mae  cadwedigaeth  un  pech- 
adur  mor  bwysig  fel  y  mae  yn  llawenydd  yn  ngŵydd  holl 
angylion  Duw,  pan  y  mae  hyn  yn  cymeryd  lle.  Y  mae  hyn 
yn  dangos  fod  cadw  pechadur  yn  perthyn  i'r  un  dosbarth  o 
bethau  a  chreu  bydoedd,  a  rhoddi  deddf  iddynt, — ag  3'm- 
ddangosiad  Duw  yn  y  cnaw^d, — a  dychwehad  y  Buddugoliaeth- 
wr  adref,  ac  a  barnu  y  byd.  Y  mae  bod  yn  gadwedig  o  bwys 
mwy  nag  yr  ydych  chwi  yn  ei  dybio:  rhaid  naill  ai  bod 
angylion  neu  chwi  yn  camsynied;  naill  ai  y  mae  eu  pryder 
hwynt,  neu  y  mae  eich  difaterwch  chwi  yn  afresymol.  A  pha 
un  sydd  fwyaf  tebyg  o  fod  felly,  bernwch  chwi  !  Yr  angel  sydd 
yn  barnu  yn  iawn.  O  na  chaech  chwi  weled  y  mater  yn  yr  un 
gdleuni  â'r  angel,  nes  dyfod  i  lefain,  "  Beth  sydd  raid  i  ni 
wneuthur  fel  y  byddom  gadwedig." 

Wedi  edrych  fel  hyn  ar  y  goleuni  y  mae  llawenydd  angyhon 
yn  ei  roddi  ar  bwys  eich  cadwedigaeth  chwi  a  minau,  ni  a 
edrychwn,  i  ddyfnhau  yr  un  argraíf, — 

II.  Ar  rai  o  elfenau  neu  achosion  y  llawenydd.  Yr  wyf  yn 
meddwl  y  geUir  eu  cael  hwynt  heb  ystumio  nemawr  neu  ddim 
ar  y  gwirionedd  yn  y  ddameg  y  llefarwyd  y  testyn  mewn 
cysylltiad  â  hi,  sef  Dameg  y  Dryll  Arian.  Dryll  arian  ydoedd, 
— dryll  arian  wedi  ei  adferyd  yn  ol  i'w  le  ydoedd, — dryll  arian 
y  cymerwyd  trafferth  fawr  i  gael  gafael  arno.  Felly  yr  oedd  ei 
werth  ynddo  ei  hun, — ei  weled  yn  ei  le  priodol, — a  gweled  na 
bu  yr  holl  drafferth  ddim  yn  ofer,  yn  achos  llawenydd  y  wraig 

a'i    chyfeillesau :      Paham    y    mae    angylion    yn    llawen? 

I .  Y  m.ae  gwerth  yr  hyn  sydd  yn  cael  ei  gadw  yn  un  achos 
o'r  llawenydd:  enaid,  dryll  arian.  2.  Elfen  arall  o  hono  ydyw 
gweled  creadigaeth  Duw  yn  dyfod  i'w  lle,  i  drefn :  y  dryll  yn 
dyfod  o'r  llwch.  3.  Elfen  arall  ydyw,  gweled  trefn  Duw  wedi 
ateb  ei  diben :  yr  ysgubo  a'r  ceisio  yn  ddyfal  heb  fod  yn  ofer. 

I.  Y  mae  gwerth  yr  hyn  sydd  yn  cael  ei  gadw  yn  achos  o'u 
llawenydd :  dryll  arian.  Gall  nad  oedd  y  dryll  ddim  yn 
cynwys  swm  mawr  o  arian ;  er  hyny,  yr  oedd  y  fetel  o  ba  un  y 
gwnaed  ef,  a'r  argraíF  oedd  arno,  yn  peri  ei  fod  yn  werthfawr 
yn  ngolwg  pawb,  ac  yn  agor  drws  iddo  i  bob  man.  Yr  oedd 
llawer  o  bethau  yn  mhabell  Iwydaidd  y  wraig  y  buasai  yn  ofer 
disgwyl  iddynt  gael  eu  derbyn  i  mewn  i  balas  y  brenin;  a  phe 
derbyniasid  hw^ait,  anharddwch  fuasent  i'r  palas  :  ond  am  y 
dryll  arian,  ni  buasai  y  palas  ei  hun  ddim  yn  cael  ei  ddi- 
anrhydeddu  gan  bresenoldeb  hwn.  Y  mae  yr  enaid  sydd  i'w 
gadw  neu  i'w  golli,  yn  werthfawrocach  nag  aur,  na  chŷn  o 
aur  Ophir.  Ond  mor  aml  y  gelHr  dweyd  am  dano  yn  ei 
berthynas  â  ni,  mai  gwerth  ydyw  yn  nwylaw  fíyliaid,  sef  yn 
meddiant  rhai  sydd  heb  ddirnadaeth  am  ei  werth.  Buasai 
dynion  cyflfredin  yn  edrych  ar  y  perlau  drudfawr,  y  Koh-i- 
noor  a'r  cwbl,  sydd  yn  y  Tŵr  yn  Llundain,  heb  feddwl  nemawr 
o  honynt,  er  eu  bod  yn  werth  canoedd  o  íìloedd  o  arian:  ie, 
gallasai  pethau  bychain,  gwael,  nad  ydynt  ond  teganau  plant 
o'u  cymharu  â'r  perlau,  gael  eu  prisio  yn  uwch  ganddynt  hwy, 
na'r  perlau  ;  ond  ffyhaid  a  wnaent  hyny ;  diffyg  cydnabyddiaeth 
â  phethau  gwerthfawr  a  fyddai  yr  achos  o  hyny.  Y  mae 
angyHon  yn  gydnabyddus  â  phethau  gwerthfawr  :  medrant 
hwy  brisio  y  perlau.  Gwyddant  hwy  rywbeth  am  werth  enaid, 
sef  y  gwerth  y  mae  nerth  galluoedd,  a  meithder  parhad  yn  ei 
roddi  arno.  Nid  ydym  ni  yn  deall  ei  werth  yn  llawn  yn  yr  un 
o'r  ystyriaethau  yna.  Nid  ydym  yn  ymwybodol  o'r  gallu 
arswydlawn  sydd  yn  ein  meddiant.  Fe  welwyd  cyn  hyn 
blentyn  hynod  yn  marw  yn  chwech  oed :  yr  oedd  ei  alluoedd 
yn  gryfion  iawn,  ei  ddeall  yn  fywiog,  ei  farn  yn  addfed,  pob 
peth  o'i  gwmpas  yn  awgrymu  fod  mawredd  anghyffredin  yn 
pcrthj^nu  iddo  ;  ond  nid  oedd  ef  ei  hun  yn  ymwybodol  o  hyny: 
ond  yr  ocdd  ganddo  frawd,  un  ar  hugain  oed,  yn  gwybod  y 

pethau  hyn  oll.  Gofynai  hwnw  yn  fynych  am  dano,  Beth  a 
fydd  y  bachgen  hwn  ?  Yr  oedd  efe  yn  ei  farnu,  nid  yn  gymaint 
wrth  ddim  a  wnaeth,  ond  wrth  yr  hyn  a  wnai,  os  câi  fyw,  wedi 
i'w  alluoedd  mawrion  gael  eu  perífethio.  Felly  ninau,  nid 
nid  ydym  yn  ymwybodol  o'r  gallu  sydd  ynom ;  ond  y  mae  ein 
brodyr  hynaf  ni,  yr  angylion,  yn  gwybod  beth  ydyw. 
Gwyddant  hwy,  oddiwrth  eu  hymwybodolrwydd  eu  hunain,  ac 
oddiwrth  eu  sylw  ar  eraill,  beth  ydyw  gallu  enaid.  Gwyddant 
hwy  beth  ydyw  enaid  wedi  ei  gadw  :  gwyddant  hwy  trwy  sylw 
beth  ydyw  enaid  wedi  ei  goHi.  Enaid  wedi  ei  gollì !  Pwy 
nad  oedd  yn  teimlo  gresyndod  wrth  ddarllen  am  y  Dr. 
Prichard  a  gafodd  ei  grogi  yn  ddiweddar  yn  Glasgow  ì — dyn 
ag  ydoedd  wedi  cael  yr  addysg  oreu,  ac  wedi  arfer  symud  yn 
rhai  o  gylchoedd  parchedicaf  cymdeithas.  Ac  yr  oedd  y 
teimlad  hwn  yn  llanw  ein  mynwes  mewn  dull  mwy  arbenig 
eto,  wrth  ddarllen  am  Constance  Kent,  y  foneddiges  ieuanc, 
un  ar  hugain  oed,  yr  hon  oedd  wedi  ei  dwyn  i  fyny  yn  foethus, 
ei  haddysg  wedi  bod  o'r  fath  oreu,  ei  rhagolygon,  can  belled  ag 
y  gallasai  sefyllfa  yn  y  byd  eu  gwneyd  felly,  o'r  fath  fwyaf 
dymunol ;  eto,  am  ei  phechod  ysgeler,  yn  cael  ei  halltudio  am 
byth  oddiwrth  yr  holl  bethau  hyn,  a  gagendor  fawr  yn  cael  ei 
sicrhau  rhyngddi  a'r  byd  ymhob  ystyr  ag  yr  oedd  yn  werth  bod 
ynddo  :  ni  bydd  ei  gymdeithas  byth  mwy  yn  ddim  iddi  hi ; 
ni  bydd  ei  ddarganfyddiadau  na'i  helyntion,  eled  ymlaen  neu 
eled  yn  ol,  yn  ddim  iddi  hi ;  y  mae  pob  cysylltiad  rhyngddi 
a'i  pherthynasau  wxdi  ei  dòri, — cyfeillesau  neu  gyfeillion  nid 
oes  iddi  hi  mwy, — nid  oes  ganddi  ddim  i'w  obeithio,  dim  i'w 
gadw,  dim  i'w  ofni, — y  mae  hi  wedi  marw; — oblegid  beth  yw 
bywyd,  wedi  colli  y  pethau  yna,  ond  marwolaeth  ì  Drych 
rhy  wan  o  lawer  ydyw  hwn  i  ddangos  fel  y  mae  angylion  yn 
edrych  ar  enaid  wedi  ei  golli ; — holl  hanfodiad  y  creadur  wedi 
bod  yn  ofer ;  fel  y  gellir  ysgrifenu  uwch  ben  pob  un  o'i 
alluoedd,  colledig.  Llygad  cryf  y  deall  hwnw,  wedi  ei  agor  i'w 
lawn  faint,  yn  myned  i  wlad  na  bydd  dim  goleuni  ynddi  byth. 
Colledig ; — calon  oedd  wedi  ei  Ilunio  o  bwrpas  i  garu,  yn 
myned  i  fyd  na  bydd  yno  yr  un  gwrthddrych  o'i  fewn  i'w  garu 
yn  dragywydd.  Colledig  !  cydwybod  oedd  wedi  ei  gwneuthur  yn 
gartref  tangnefedd,  i  ymweithio  yn  heddwch  fel  yr  afon  trwy 

yr  holl  enaid,  yn  myned  yn  gartref  y  pryf  a  fydd  yn  ymwingo 
yn  drueni  ynddi  byth.  Colledig!  nid  rhjrfedd  fod  angylion 
sydd  yn  gwybod  y  pethau  hyn  yn  llawenychu  wrth  weled  yr 
arwydd  lleiaf  fod  pechadur  yn  debyg  o  osgoi  y  fath  drueni ;  ac 
fe  ŵyr  angel  hefyd  beth  ydyw  enaid  wedi  ei  gadw.  Fe  ŵyr 
ef  y  fath  beth  mor  hyfryd  ydyw  i  lygad  mawr  y  deall  gael 
edrych  ar  Haul  y  Cyfìawnder  ; — mor  felus  ydyw  i'r  galon  gael 
rhedeg  drosodd  mewn  cariad  na  siomir  mo  hono  byth  yn  ei 
wrthddrych.  Fe  ŵyr  angyHon  y  fath  le  difyr  sydd  yn 
nghymanfa  a  chynulleidfa  y  rhai  cyntaf-anedig ;  fe  wyddant 
hwy  beth  ydyw  y  bywyd  o  hedd  y  mae  edrych  ar  yr  Oen  yn 
nghanol  yr  orseddfainc  yn  ei  roddi  i'r  fynwes.  Am  eu  bod, 
bechadur,  yn  gwybod  ychydig  am  werth  dy  enaid,  y  maent  yn 
sylwi  mor  bryderus  arnat  ti  yn  moddion  gras. 

2.  Elfen  arall  yn  eu  llawenydd  ydyw  gweled  creadigaeth 
Duw  yn  ail  ddyfod  i  drefn.  Y  dryll  yn  dyfod  o'r  llwch ;  chaos, 
trybhth  y  codwm  yn  cilio  yn  raddol  i  roddi  lle  i  greadigaeth 
newydd,  yn  yr  hon  y  bydd  cyfiawnder  yn  cartrefu.  Y  maent 
yn  llawen  am  eu  bod  yn  gweled  yr  addewid  yn  dechreu  cael  ei 
chyflawni  o  "  grynhoi  ynghyd  yn  Nghrist  yr  holl  bethau  sydd 
yn  y  nefoedd  ac  ar  y  ddaear,  ynddo  Ef."  A  dim  ond  eu 
cael  ynddo  Ef,  bydd  yr  oll  yn  un  gyfundrefn  berffaith,  a  fydd 
yn  gymaint  o  glod  i  ddoethineb  Duw  ag  a  fydd  hi  i'w  ddaioni 
a'i  ras. 

3.  Yr  elfen  olaf  o'r  llawenydd  ydyw  gweled  trefn  Duw  yn 
ateb  ei  diben :  goleuo  y  ganwyll,  ysgubo  y  tŷ,  a  cheisio  yn 
ddyfal,  wedi  llwyddo  i  gael  gafael  yn  y  dryll  a  gollasid.  Pan 
y  mae'r  anturiaeth  i  wneuthur  unrhyw  beth  wedi  bod  yn  fawr, 
y  mae  y  llawenydd  o  weled  yr  anturiaeth  yn  ateb  ei  diben  yn 
fawr  hefyd.  O  holl  anturiaethau  ymherodraeth  Duw,  y  ddyfais 
i  gadw  oedd  y  fwyaf ;  y  fwyaf,  os  ystyrir  y  doethineb  oedd  yn 
angenrhcidiol  i'w  chynllunio;  y  gallu  oedd  yn  angenrheidiol  i 
orchfygu  y  rhwystrau  oedd  ar  y  ffordd ;  y  cyfoeth  oedd  raid  ei 
gael  i'w  chario  hi  allan.  Yr  oedd  yma  gwestiwn  dyrys  i 
ddoethineb  i'w  ateb,  sef,  pa  fodd  y  gelHr  cysylltu  gogoniant  yn 
y  goruchaf  i  Dduw,  ac  ewyllys  da  i  ddynion  â'u  gilydd  ?  Fe 
ganfu  doethineb  y  ffordd,  ond  cael  Person  digon  mawr  i  lanw 
y  gwagle  â'i  haeddiant  ei  liun.     A  phun  ocdd  lii  wrth  chwiHo 

am  dano  yn  gofyn,  "Pwy  a  anfonaf  ?"  wele  rywun  yn  ei  hymyl 
yn  ateb,  "Wele  fi,  anfon  fi."  Ac  ara  fod  ei  fraich  yn  grcf,  fe 
gysylltodd  y  ddau;  a  phan  oedd  Efe  yn  dibenu  y  gorchwyl,  i 
roddi  prawf  i  bawb  ei  fod  wedi  gwneyd  hyny,  fe  lefodd, 
"  Gorphenwyd."  Fe  lanwodd  y  gair  fynwes  angylion  â  llawen- 
ydd ;  ac  y  mae  pobpeth  sydd  yn  eu  hadgofio  o  hyny  yn  eu 
gwneyd  yn  llawen  eto.  Pechadur  yn  edifarhau,  beth  yw  hyny  ? 
Prawf  fod  "  Gorphenwyd "  Calfaria  wedi  cysylltu  gogoniant 
Duw  ac  ewyllys  da  i  ddynion  â'u  gilydd.  Er  mor  ddymunol 
fuasai  cysylltu  Ewrop  ac  America  â'u  gilydd,  y  mae  medr  ein 
dynion  celfydd  ni,  a  chyfoeth  ein  marsiandwyr  ni,  wedi  methu  :  fe 
dorodd  y  rhaflf  tua  chanol  y  môr.  Pe  buasent  wedi  eu  cysylltu, 
buasai  Ewrop  ac  America  yn  gwybod  hyny  bob  dydd,  am  y 
buasai  rhywbeth  yn  pasio  trwy  y  rhaíî,  o'r  naill  gyfandir  i'r 
llalL*  Mil-fil  o  weithiau  anhaws  na  hynyna  oedd  cysylltu 
gogoniant  Duw,  ac  ewyllys  da  i  ddynion  â'u  gilydd  ;  ond  fe 
wnaed  hyny  mewn  Iawn  :  a  phob  tro  y  mae  pechadur  yn 
edifarhau,  yr  ydym  yn  cael  prawf  newydd  fod  y  cysylltiad  yn 
parhau.     Y  mae  yna  rywbeth  yn  pasio  trwy  y  rhaflF. 

1.  Os  ydyw  angylion  yn  pryderu  cymaint  ynghylch  colli 
neu  gadw  dy  enaid  di,  pa  synwyr  sydd  mewn  i  ti  dy  hun  fod 
yn  ddifater  ?  Ac  os  yn  ol  y  byddi  di,  fe  fydd  pryder  angylion. 
ynghylch  hyny  yn  un  elfen  fydd  yn  dy  gondemnio  di  y  dydd 
diweddaf 

2.  Pa  un  ai  testyn  llawenydd  i  angyHon,  ai  ynte  i  gythreul" 
iaid^  a  roddi  di  ar  ddiwedd  yr  odfa  hon  ? 

3.  Y  mae  bod  cadwedigaeth  yn  dechreu  mewn  peth  mor 
fychan  ag  edifarhau,  yn  dy  wneyd  yn  ddiesgus  byth  os  yn  ol  y 
byddi. 

[Awst  4,  186.5.] 


*  Fe  gyfansoddwyd  y  bregeth,  y  mae  yn  amlwg  oddiwrth  y  sylw  hwn,  cyn  aií 
osodiad  y  pellebyr,  ar  ol  toriad  y  rhaff  y  tro  cyntaf,  ar  draws  y  Werydd. 
Erbyn  hyn,  ac  er's  blynyddoedd  bcllach,  fel  y  mae'n  hysbys,  y  raae'r  orchest 
wedi  ei  chwblhau. 


PREGETH    V. 


ALLAN    O    GRIST   AC    YN   NGHRIST. 


I.  CoRiNTniAîD  I.  30  :  "  Eithr  yr  ydych  chwi  o  hono  ef  yn  Nghrist  lesu, 
yr  hwn  a  wnacthpwyd  i  ni  gan  Dduw  yn  ddoethineb,  ac  yn  gyfiawnder, 
ac  yn  sancteiddrwydd,  ac  yn  brynedigaeth." 


ID  oes  dim  yn  rhoddi  y  fath  olwg  isel  ar  ddyn  ag  a 
rydd  yr  efengyl ;  ac  nid  oes  dim  yn  dyrchafu  dyn 
mor  wirioneddol  uchel  a'r  efengyl.  Pan  y  ceisia 
ofn  guddio  ei  noethder  ysbrydol  â  rhyw  ddail  diwerth  fel  y 
gwnai  ein  rhieni  cyntaf  yn  Eden  gynt,  y  mae'r  efengyl  yn 
dyfod  ymlaen  ac  yn  eu  tynu  oll  i  ffordd,  gan  ei  ddangos  yn  holl 
erchylldra  ei  drueni.  Nid  yn  unig  y  mae  hi  yn  dangos  pechod 
yn  ei  Uw  ei  hun,  "pechod  yn  bechod,"  "yn  dra  phechadurus;" 
— ond  y  mae  hcfyd  yn  dangos  nad  ydyw  y  pethau  a  ystyrir  yn 
rhinweddau,  ond  blodau  yn  tyfu  ar  domen,  neu  wyrddlesni  yn 
gorchuddio  cŷff  marw,  neu  wyn-galchiad  ar  fedd  llawn  o  esgyrn 
a  llygredigaeth  :  erbyn  eu  barnu  wrth  safon  iawn,  nid  rhinwedd, 
nid  da  ydynt,  "  nid  oes  ynof  fi  ddim  da  yn  trigo." 

Yn  ncchreu  y  llythyr  at  y  Rhufeiniaid,  ni  a  gawn  ddarluniad 
o'r  byd  yn  ei  ystâd  druenus,  yn  gorwedd  mewn  drygioni :  nid 
yn  ddrwg, — gallasai  fod  felly,  a  gweddiUion  daioni  ynddo, — 
ond  yn  ddrygioni :  pob  elfen  o  ddaioni  wedi  ciUo,  y  tywyUwch 
yn  dywyUwch  eithaf,  am  fod  pob  peledryn  o  olcuni  wedi 
ymadael.  Yn  nechreu  yr  epistol  at  y  Corinthiaid,  ni  a  gawn 
gyfeiriad  at  yr  hyn  oedd  yn  cael  ei  wneuthur  i  geisio  diwygio  y 
byd,  trwy  yr  hyn  a  elwir  yma  yn  ddoethineb  ;  ond  nid  oes  dim 

dìwygio  ar  farwolaeth.  Addurnwch  fedd  y  faint  a  fynoch,  ni 
newidia  addurniadau  ddim  ar  ei  garacter.  Nid  ydyw  cuddio 
Hygredigaeth  yn  ei  ddifodi.  Nid  oes  dim  gwellhau  ar  y  byd  ; 
y  mae  yn  rhaid  ei  ail  wneyd,  ei  greu  o'r  newydd.  A  welsoch 
chwi  yr  adeilad  yna  ?  Ei  ben  wedi  syrthio  iddo,  a  phob  darn  o 
hono  sydd  heb  gael  ei  wneyd  yn  gwbl  gydwastad  â'r  llawr  yn 
hollol  adfeiliedig ;  y  muriau  yn  agenau,  ac  fel  yn  crynu  ar  eu 
sylfeini ;  gallant  syrthio  unrhyw  foment :  ofer  ydyw  sôn  am 
adgyweirio  yr  adeilad  yna ;  os  gwneir  dim  iddo,  rliaid  ei  ail 
Avneyd  o'i  sylfaen  i  fyny.  Dyna  y  natur  ddynol :  yr  oedd  y 
ddoethineb,  y  mae  yr  apostol  yn  sòn  am  dani,  yn  ceisio  adgy weirio 
ychydig  arni ;  ond  yr  oedd  hi  yn  methu  gwneyd  dim  hyd  yn  nod 
i'r  darnau  goreu  o'r  adeilad ;  yn  methu  dyrchafu  y  doethion  eu 
hunain,  heb  sôn  am  ddosbarthiadau  isaf  cymdeithas.  Ond  y 
mae'r  efengyl  yn  dechreu  gyda'r  gwehiHon,  ac  yn  eu  hail  wneyd : 
nid  gwellhau  ychydig  arnynt,  ond  eu  creu  o'r  newydd,  ac  felly 
"yn  gwaradwyddo  y  doethion."  Yr  oeddent  hwy  yn  methu 
perarogli  y  byd,  i  gadw'r  farwolaeth  rhag  llygru ;  ond  mae  yr 
efengyl  yn  gwneyd  peth  annhraethol  fwy,  sef  ei  fywhau.  Y 
mae  hi  yn  ei  ail  wneyd  o'r  gwaelod  i  fyny ;  yn  puro  dosbarth- 
iadau  isaf  cymdeithas ;  ac  yn  ymweithio  i  fyny,  hes  meddianu 
brenhinoedd  a  phendefigion  y  ddaear. 

Yr  oedd  bod  yr  efengyl  yn  gwneyd  hyn  yn  peri  "  na  orfoledd- 
ai  un  cnawd  ger  ei  fron  Ef:  Yr  oedd  trefn  Duw,  trwy  ei  bod 
yn  gwneyd  hyn  i  ysgubion  y  byd,  "yn  gwaradwyddo  y  doeth- 
ion."  Yr  oedd  swynw^^r  yr  Aipht  gynt  yn  medru  gwneyd 
pethau  tebyg  i  weithredoedd  Moses,  ac  felly  yn  tynu  ychydig 
yn  ymddangosiadol  oddiwrth  fawredd  a  rhagoriaeth  y  rhai 
hyny ;  ond  y  mae  doethion  y  byd  hwn  wedi  methu  gwneyd 
dim  tebyg  i'r  hyn  y  mae'r  efengyl  yn  ei  wneyd,  er  cael  defnydd- 
iau  mwy  manteisiol  i  weithio  arnynt  nag  a  gafodd  hi,  "fel  na 
orfoleddai  un  cnawd  ger  ei  fron  Ef."  Ac  nid  yn  unig  y  mae  y 
drefn  o  ran  ei  chynlluniad,  a'i  chyfaddasder  i  gyraedd  ei 
hamcan,  yn  gyfryw  ag  i  guddio  gorfoledd  oddiwrth  ddynion, 
ond  y  mae  yn  null  ei  chymhwysiad  hefyd,  i  gyraedd  yr  amcan 
hwnw,  yn  gAvneyd  yr  un  peth,  "fel  na  orfoleddai  yr  un  cnawd 
ger  ei  fron  Ef."  "  Eithr  yrydych  chwi," — chwychwi  sydd  wedi 
profi  dylanwad  trefn  Duw, — "o  hono  Ef,"  y  Tad ;  "yn  Nghrist 

lesu,  "yn  y  Mab ;  "  o  hono  Ef," — o'i  ras  a'i  ewyllys  da  Ef,  fel  yx 
achos  cymheUiadol  i  sylwi  arnoch,  "o  hono  Ef,"  trwy  ei  drefn 
Ef,  fel  y  íîordd  y  dygwyd  chwi  i'r  sefyllfa  yr  ydych  ynddi ;  *í  o 
hono  Ef,"  trwy  ei  Ysbryd,  y  gweithiwr  mawr  a  gariodd  allan  y 
meddwl  o  ras  yn  ol  y  drefn.  "  O  hono  Ef,"  fel  yr  oedd  brodyr 
Joseph  yn  Gosen  o  Joseph :  Joseph  feddyhodd  am  eu  caeî 
hwynt  yno  ;  Joseph  gynlluniodd  y  ífordd  i'w  cael  hwynt  yno  ; 
Joseph  a  ddarparodd  yr  hyn  oedd  yn  angenrheidiol  i  gario  y 
cynllun  i  weithrediad :  Yr  oeddent  hwy  yn  Gosen  o  hono  ef : 
felly  yr  ydych  chwithau,  "o  hono  Ef  yn  Nghrist  lesu." 
"Ynddo:" — ynddo  mewn  ystyr  gyfreithiol,  trwy  undeb  cyf- 
amodol ;  ynddo  hefyd  yn  wirioneddol  trwy  undeb  bywiol. 
"Yn  Nghrist,"  trwy  undeb  cyfreithiol  neu  gyfamodol,  fel  yr 
oedd  y  natur  ddynol  yn  Adda.  Yr  oedd  yr  undeb  hwnw  yn 
peri  fod  cyfraith  yn  edrych  ar  bawb  sydd  ynddo  fel  un  person ; 
un  Adda  mawr  ydyw  yr  holl  ddynohaeth  yn  llygad  cyfraith ; 
"  aeth  marwoîaeth  ar  bob  dyn,  yn  g^^-maint  a  phechu  o  bawb," 
yn  yr  undeb  hwnw.  Felly,  un  Crist  ydyw'r  Eglwys  yn  llygad 
cyfraith  :  y  mae  hi  yn  gymeradwy  yn  yr  Anwylyd,  am  fod  yr 
Anwylyd  ei  Hun  yn  gy'meradwy  :  ei  gymeradwyaeth  Ef  ydyw 
ei  chymeradwyaeth  hi.  "Yr  Hwn  a  wnaethpwyd  i  ni  gan 
Dduw  :"  a  wnaethpwyd  ; — y  mae  hyn  yn  cynwys  yr  apwyntiad 
a'r  cyfaddasiad  a  fu  ar  y  Person  mawr  i'r  gwaith :  y  neillduad 
tragywyddol  arno  yn  Waredwr,  a'r  holl  amg^dchiadau  yr  aeth 
trwyddynt,  a'r  cwbl  a  ddioddefwyd  ganddo,  er  ei  gymhwyso  fel 
y  cyfryw. 

Wedi  myned  dros  y  testyn  fel  hyn,  ni  a  drown  yn  awr  i 
edrych  ar  dair  golygfa  a  allwn  ganfod  ynddo.  I.  Dyn  allan  o 
Grist.  II.  Crist  yn  cael  ei  wneyd  ar  gyfer  dyn.  III.  Dyn  yn 
Nghrist.  Wrth  edrych  ar  yr  olygfa  gyntaf,  ein  hiaith  a  fydd, 
"  Wel,  dyma  drueni."  Wrth  edrych  ar  yr  ail,  nis  gaUwn  lai 
na  dywedyd,  "  Wel,  dyma  gyfoeth."  Ac  wrth  edrych  ar  y 
drydedd,  ein  teimlad  a  íÿdd,  "Wel,  dyma  ddedwyddwch." 
Dymunwn  gael  eich  sylw  am  3-chydig  at  y  tair  golygfa :  y 
trueni,  y  cyfoeth,  a'r  dedwyddwch. 

I.  Dyn  allan  o  Grist.  Y  mae  y  sefyllfa  hon  yn  cael  ei  rhag- 
dybio  yn  y  testyn  ;  ac  ni  a  allwn,  oddiwrth  ddarpariaeth  trefn 
Duw  ar  gyfer  dyn,  gasglu  pa  bcth  ydyw  sefyllfa  dyn  allan  o 

Grist;  oblegid  y  mae  pob  darluniad  sydd  yma  o  gyfoeth  y 
drefn,  yn  ddarluniad  hefyd  o  fawredd  y  trueni.  Os  ydyw  Crist 
yn  ddoethineb,  y  mae  dyn  yn  ffolineb:  os  ydy^v  Crist  yn 
gyfiawnder,  y  mae  dyn  yn  euog :  os  ydyw  Crist  yn  sancteidd- 
rwydd,  y  mae  dyn  yn  halogedig  :  os  ydyw  Crist  yn  brynedig- 
aeth,  y  mae  dyn  yn  gaethwas.  Y  mae  ymhob  un  o'r  pethau 
hyn  ar  wahan  haen  o  drueni,  ond  erbyn  eu  casglu  at  eu  gilydd, 
y  maent  yn  drueni  ar  drueni, — plygiau  o  drueni  ar  drueni.  Nis 
gall  dyn  ystyriol  ddim  myned  heibio  i  wallgofd\',  heb  i  deimlad 
pruddaidd  ei  feddianu ;  y  mae  yr  un  teimlad  yn  ddyfnach  eto 
yn  ei  fynwes  wrth  fyned  heibio  i  garchar,  y  byddo  un  condemn- 
iedig  yn  un  o'i  gelloedd ;  y  mae  teimlad  cyfFelyb  yn  y  fynwes 
WTth  fyned  heibio  i  ysby tŷ  y  rhai  anfeddyginiaethol ;  ac  y  mae 
yn  neillduol  felly,  wrth  edrych  ar  gadwen  y  caethwas :  ond  y 
mae  yn  rhaid  cael  y  cwbl  o'r  rhai  yna  at  eu  gilydd, — y  gwall- 
gofdŷ,  y  carchar,  yr  ysbytŷ,  a  chadwen  y  caethwas, — i  ddangos 
cyflwr  dyn  allan  o  Grist.  Y  mae  yn  íîol, — dyna  fe  yn  ddeiliad 
gwallgofdỳ :  y  mae  yn  angh^^fiawn, — dyna  fe  yn  nghell  y 
condemniedig :  y  mae  yn  ansanctaidd, — dyna  fe  yn  ysbytŷ  y 
rhai  anfeddyginaethol :  y  mae  yn  gaethwas, — dyna'r  cadwynau 
am  dano.  Ni  waeth  o  ba  gyfeiriad  yr  edrychir  ar  y  natur 
ddynol,  trueni  a  welir  o  bob  man :  newidiwch  y  safie  yn  barhaus, 
cewxh  olwg  newydd  arni ;  ond  ni  bydd  hono  ond  gwedd  newydd 
ar  drueni.  Os  edrychir  ar  y  natur  yn  ei  pherthynas  â'r  gwrth- 
ddrychau  sydd  o'i  hamgylch,  fe  welir  ei  bod  hi  wedi  dyrysu, 
öblegid  y  mae  hi  yn  dywedyd  am  y  da  mai  drwg  ydyw,  ac  am 
y  drwg  mai  da  ydyAV.  Os  edrychir  arni  yn  ei  pherthynas-â 
deddf,  fe  welir  ei  bod  hi  yn  euog,  a  bod  dedfryd  condemniad 
arni.  Os  edrychir  arni  yn  mherthynas  ei  gwahanol  alluoedd 
hi  â'u  gilydd,  fe  welir  fod  clefyd  marwolaeth  wedi  ymaflyd 
ynddi.  Os  edrychir  arni  yn  ei  pherthynas  à  chreaduriaid  eraill, 
fe  welir  ei  bod  yn  was  gweision,  yn  gaeth  i  bawb.  A  dyna  ydyw 
uffern  y  byd  a  ddaw, — gwallgofdŷ  yr  ymherodraeth  ddwyfol ; 
dienyddle  y  rhai  condemniedig;  ysbytŷ  yr  incurables^  y  rhai 
anfeddyginiaethol ;  a  thŷ  caethiwed  y  ^slafiaid.  A  chofiwn  mai 
nid  darluniad  o'r  natur  yn  ei  chyfanswm  ydyw  hyn  :  buasai  yn 
wirionedd  tra  galarus,  pe  buasai  o'r  teulu  rai  yn  íFol,  eraill  yn 
anghyfiawn,  eraill  yn  ansanctaidd,  ac  eraill  yn  gaethion ;  ond  y 

mae'r  mater  yn  annhraethol  waeth  na  hynyna; — darluniad 
ydyw  hwn  o  bob  dyn  yn  bersonol.  Y  mae  yr  holl  haenau  hyn 
o  drueni,  yn  perthyn  i  bob  un  sydd  yma  yn  awr  allan  o  Grist ; 
ac  nid  yw  dy  fod  di  heb  deimlo  y  trueni,  yn  ddim  ond  prawf  o 
wirionedd  y  nôd  cyntaf  yn  y  darluniad,  sef  dy  fod  yn  wallgof. 
Ni  a  adäwn  olygfa  gyntaf  y  testyn,  heb  aros  dim  yn  hwy  i  sylwi 
arni ;  ond,  wrth  ei  gadael,  gwyhwn  rhag  ei  hanghofio:  ac  ni  a 
dröwn 

II.  I  edrych  ar  Grist  lesu  yn  cael  ei  wneuthur  ar  gyfer  dyn : 
"  Yr  Hwn  a  wnaethpwyd  i  ni  gan  Dduw."  Wedi  edrych  ar 
drueni  dyn,  ar  nifer  a  maint  ei  anghenion,  y  mae  cwestiwn  y 
disgyblion,  a  chwestiwn  y  tywysog  hwnw  yn  Israel,  yn 
ymgynyg  i'r  meddwl : — O  ba  le  y  ceir  digon  i'r  fath  dyrfa  o 
anghenion  ì  A  phe  gwnelid  ffenestri  yn  y  nefoedd,  a  elUd 
digoni  cynifer  a  hyn  ?  Pe  casglesid  holl  gyfoeth  y  nefoedd  a'r 
ddaear  at  eu  gilydd,  holl  adnoddau  yr  ymherodraeth  ddwyíol 
i'r  un  man :  doethineb  angyhon,  cyfiawnder  cerubiaid,  sanct- 
eiddrwydd  seraphiaid,  buasai  trueni  y  ddynohaeth  yn  ei  lyncu 
mewn  amrantiad  o'r  golwg,  fel  y  llyncai  cors  leidiog  y  cwbl  a 
deflid  iddi.  Os  oedd  ymwared  i  ddyfod,  yr  oedd  yn  rhaid 
edrych  am  dano  y  tu  allan  i  derfynau  yr  ymherodraeth 
dd^yyfol.  Gyda  pharch  y  dywedwyf,  nid  yn  unig  nid  oedd 
dim  digon  o  g^ŵeth  yn  ymherodraeth  Duw  ar  gyfer  y  trueni, 
ond  nis  gallasai  yr  anfeidrol  ddim  crcii  digon  ar  ei  gyfer.  Fe 
wnaeth  y  "  Bydded  "  hollalluog  bethau  mawrion  a  rhyfedd;  fe 
lanwodd  yr  eangderau  â  bydoedd,  a  diau  ydyw  y  gallasai  wneyd 
myrdd  myrddiynau  o  rai  cyffelyb  iddynt ;  fe  boblogodd  y  rhai 
hyny  â  chreaduriaid  ardderchog  iawn ;  ond  am  a  wn  i,  gallasai 
yr  Arglwydd  greu  creaduriaid  annrhaethol  ddoethach  a 
chyfoethocach  ymhob  ystyr  o'r  gair,  na  dim  o'r  rhai  a  grewyd 
eto  :  ond  yr  ocdd  y  "  Bydded  "  yna,  er  mor  alluog  ymhob  man, 
yn  ddinerth  uwchben  trueni  y  natur  ddynol.  I  wneuthur 
rhywbeth  i  hwn,  y  mae  yn  rhaid  edrych  i  le  arall,  os  ydoedd  lle 
arall  i'w  gael ;  ac  fe  wnaed  hyny, — "  Duw  a  edrychodd  iddo  ei 
Hun."  Gan  na  wnai  cyfoeth  creadigol  mo'r  tio,  fe  drodd  at 
gyfoeth  y  natur  ddwyfol  ei  hun,  cyfoeth  y  Duwdod,  ac  fe 
gyfaddasodd  hwnw  i  redeg  i  lenwi  gwagle  ein  colledigaeth  ni. 
"Yr  Hwn  a  wnaethpwyd  i  ni  gan  Dduw."      Nid  gwneyd  y 


Allaii  0   Grisi  ac  yn  Nghrist.  59 

cyfoeth  a  feddylir.  Yr  oedd  hwnw  yn  bod  yn  y  natur  ddwyfol 
erioed :  yr  ydoedd  yn  rhy  fawr  i'w  wneyd :  nid  ei  greu  a 
gafodd.  Trosglwyddo  y  c^rfoeth  trwy  apwyntiad,  ac  mewn 
canlyniad  i'r  apwyntiad,  gan  ei  gyfaddasu  i  ni  ydyw  "gwnaeth- 
pwyd "  y  testyn.  Yr  ydoedd  yr  apwyntiad  yn  flfurfio 
perthynas  rhyngddo  â  ni,  ac  y  mae  y  berthynas  yn  dyfod  â 
chyfoeth  y  person  mawr  yn  eiddo  i  ni.  Ond  y  mae  un  gwneyd 
eto  yn  angenrheidiol,  cyn  y  bydd  mewn  gwirionedd  yn  gyfoeth 
i  ni,  sef  ei  gyfaddasu.  Y  mae  y  bariau  aur  mawrion  sydd  yn  y 
Bank  of  England,  yn  Llundain,  mewn  ystyr  yn  gyfoeth  i'r 
deyrnas ;  ond  cyfoeth  ydyw  nad  elHr  ei  ddefnyddio  heb  yn 
gyntaf  ei  g}'faddasu,  trwy  ei  fathu  yn  wahanol  ddarnau  ;  fe 
gylchreda  felly  ymhlith  y  deihaid,  Yr  oedd  y  Person  mawr 
Hwn  yn  g^ŵethog  eisoes:  "yr  Hwn  ac  Efe  yn  gyfoethog." 
A  phan  eneiniwyd  Ef  yn  Grist  i  ni,  fe  drosglwyddwyd  ei 
gyfoeth  Ef  yn  gyfoeth  i  ni  trwy  apwyntiad  ;  ond  yr  oedd  yn 
rhaid  iddo  ddyfod  yn  dlawd  i  gyfaddasu  y  cyfoeth  yna  at  ein 
g^\^asanaeth  ni;  a  dyna  oedd  y  groes,  lle  i  fathu  aur  y  natur 
ddwyfol  i'w  gyfaddasu  yn  gyfoeth  i  ni, — y  inint  lle  y  trowyd  y 
bariaii  mawrion  o  aur  y  Duwdod  yn  gyfoeth  i  bechadur.  Yr 
oedd  doethineb  gwreiddiol  ei  natur,  yn  dyfod  yn  ddoethineb  i 
ni  trwy  y  pethau  a  ddioddefai :  ei  gyfiawnder  gwreiddiol  yn 
cael  ei  gyfaddasu  i  ni  tr\vy  angau  y  groes :  ei  sancteiddrwydd 
gAvreiddiol  yn  dyfod  yn  sancteiddr\\^dd  i  ni  trwy  farw  ;  a'i 
allu  a'i  gyfoeth  yn  dyfod  yn  brynedigaeth  i  ni  trwy  ddioddef, 
"  á  wnaethpwyd  i  ni."  Yr  ydoedd  Moses  yn  dlws  i  Dduw  pan 
yn  faban ;  dysgwyd  ef  yn  holl  ddoethineb  yr  Aipht :  yr  oedd 
ynddo  ysbryd  rhagorol ;  yr  oedd  ganddo  dalentau  heb  eu  hail ; 
ac  yr  ydoedd  perthynas  hefyd  rhyngddo  a'r  bobl ;  ond,  er  hyn  oll, 
yr  oedd  yn  rhaid  iddo  fod  am  ddeugain  mlynedd  yn  Midian  i 
gyfaddasu  y  rhagoriaethau  oedd  ynddo  i  fod  yn  iachawdwriaeth 
i'w  frodyr.  Felly  Joseph :  nid  yn  yr  Aipht  y  cafodd  yntau  ei 
ragoriaethau ;  yr  oeddent  ynddo  cyn  dyfod  yno ;  ond  dioddef- 
iadau  a  digwyddiadau  yr  Aipht,  a  droisant  y  rhagoriaethau 
hyny  yn  bris  Gosen  i'w  frodyr.  Felly,  fe  berífeithiwyd 
Tywysog  ein  Hiachawdwriaeth  ni  trwy  ddioddefiadau ;  fe  drodd 
y  dioddefiadau  ei  holl  ragoriaethau  yn  bris  ac  yn  ddefnydd  ein 
bywyd  ni.      Dyma  ei  ddoethineb  Ef  yn  lle  ein  ffolineb  ni :    ei 

gyfiawnder  Ef  yn  cuddio  ein  heuogrwydd  ni ;  ei  sancteidd- 
rwydd  Ef  yn  lle  ein  haflendid  ni ;  a'i  brynedigaeth  Ef  yn  lle 
ein  caethiwed  ni.  Bellach  fe  ddaw  yr  afradlon  gwallgof  ato  ei 
hun,  am  fod  un  wedi  ei  wneyd  yn  ddoethineb  i  ni ;  bellach, 
gelHr  agor  carchar  y  condemniedig,  a  dywedyd  wrthynt, 
"  Ymddangoswch,"  am  fod  un  wedi  ei  wneyd  yn  gyfiawnder  i  ni ; 
bellach,  gellir  myned  at  wely  y  claf  a  dybid  oedd  yn  anfeddyg- 
iniaethol,  a  dywedyd,  "  Cyfod,  a  rhodia,"  am  fod  un  wedi  ei 
wneuthur  yn  sancteiddrwydd  i  ni;  bellach,  gellir  myned  i 
ganol  y  caethion,  a  drylho  eu  holl  gadwynau,  gan  ddywedyd 
wrthynt  am  iddynt  rodio  mewn  rhydd-deb,  am  fod  un  wedi  ei 
wneuthur  yn  brynedigaeth  i  ni. 

"/«/."  Pa  un  ai  cael  eu  cyfrif  i  ni  y  mae  y  pethau  hyn,  ai 
ynte  cael  eu  cyfranu  i  ni .?  Y  mae  ystyr  ymha  un  y  maent  yn 
cael  eu  cyfrif  i  ni :  yn  ein  perthynas  â  Duw,  ynddo  Ef  yn  unig 
y  byddwn  ni  yn  gymeradwy  by th ;  ni  wèl  y  Tad  mo  honom  ond 
yn  y  Mab.  Nid  beth  ydym  ni,  ond  beth  ydyw  Ef  ydyw  y 
cwestiwn  yn  llygad  deddf.  Edrychir  arnom  gan  y  ddeddf  yn 
ddoeth,  am  ei  fod  Ef  felly  ; — yn  gyfiawn  am  ei  fod  Ef  felly ; — 
yn  sanctaidd,  am  ei  fod  Ef  felly ; — yn  rhyddion,  am  ei  fod  Ef 
felly.  Yn  yr  ystyr  hon  yr  ydym  wedi  ein  cyflawni  ynddo  Ef, ' 
— wedi  ein  perffeithio  ynddo  Ef ;  ac,  fel  y  cyfryw,  yr  ydym  yn 
eistedd  gydag  Ef  yn  y  nefolion  leoedd.  Ond  y  mae  ystyr  arall 
ymha  un  y  gellir  dywedyd  fod  y  pethau  hyn  yn  cael  eu  cyfranu 
i  ni ;  "  O'i  gyfliawnder  ef  y  derbyniasom  ni  oll,  a  gras  am  ras." 
Y  mae  ei  ddoethineb  Ef  yn  ein  gwneyd  ninau  yn  ddoeth  i 
iachawdwriaeth ; — ei  gyfiawnder  Ef  yn  peri  fod  cyfiawnder  y 
ddeddf  yn  cael  ei  gyflawni  ynom  ni; — ei  sancteiddrwydd  Ef  yn 
peri  ein  bod  ninau  yn  cael  ein  glanhau  oddiwrth  bob  pechod  ; 
— a'i  ryddid  Ef  yn  ein  gwneuthur  ninau  yn  rhyddion  yn  wir. 
"Efe  a  gymer  o'r  eiddof  fi,  ac  a'i  mynega  i  chwi."  Y  mae  Crist 
trosom  ni  yn  ddoethineb,  yn  gyfiawnder,  yn  sancteiddrwydd, 
ac  yn  brynedigaeth.  Y  mae  Crist  ynom  ni  yn  ddoethineb,  yn 
gyfiawnder,  yn  sancteiddrwydd,  ac  yn  brynedigaeth.  Fel  y 
mae  trosom  ni,  efe  ydyw  cynrychiolydd  ei  bobl,  yn  yr  Hwn  y 
maent  yn  cael  eu  cymeradwyo.  Fel  y  mae  yn  Grist  ynom  ni,  Efe 
ydy w  y  cynllun,  y  cynddelw,  y  model,  yn  ol  yr  Hwn  y  maent  yn 
cacl  eu  llunio  "i  fod  yr  un  ffurf  â  dclw  ei  Fab  Ef."     Fclly,  fe 

fydd  pobpeth  y  mae  Duw  yn  ei  weled  ynddo  Ef,  i'w  weled 
ymhen  ychydig,  gan  holl  greadigaeth  Duw,  ynddynt  hwythau 
hefyd.  Bydd  y  dyrfa  gadwedig  yn  cymeryd  eu  henwau  oddi- 
wrth  eu  rhagoriaethau ;  ond  erbyn  sylwi  ar  yr  enwau,  nid 
ydynt  ond  adsain  o  enwau  y  testyn.  Doethineb  ydyw  Crist  yn 
ngolwg  Duw  :  doethion  ydyw  ei  bobl  yn  ngolwg  creadigaeth 
Duw.  Cyfiawnder  ydyw  Crist  yn  ngolwg  Duw:  cyfiawnion 
ydyw  ci  •bobl  yn  ngolwg  creadigaeth  Duw.  Sanct  ydy w  Crist 
yn  ngohvg  Duw :  saint  ydyw  ei  bobl  yn  ngolwg  creadigaeth 
Duw.  Prynedigaeth  ydyw  Crist  yn  ngolwg  Duw:  gwŷr 
rhyddion  ydyw  ei  bobl  yn  ngolwg  creadigaeth  Duw. 

Y  mae  yn  ymddangos  fod  yn  nhrefn  y  geiriau,  arddangosiad 
o'r  drefn  ymha  un  y  mae  y  saint  yn  cyfranogi  o'r  pethau  hyn, 
Doethineb  yn  gyntaf,  sef  goleuo  llygad  y  meddwl  i  weled  y 
trueni ;  cyfiawnder  wedi  hyny,  sef  rhedeg  i  gysgod  craig  fawr 
ei  gyfiawnder  Ef  i  ddianc  rhagddo.  Sancteiddrwydd  wedi 
hyny,  sef  y  natur  yn  cael  ei  phuro  oddiwrth  bob  halogrwydd ; 
yna  prynedigaeth,  sef  gwaredigaeth  Iwyr  oddiwrth  hoU  ganlyn- 
iadau  y  trueni.  Fel  yn  y  greadigaeth  gyntaf,  goleuo  i  ddechreu ; 
yna  trefnu  y  trybhth,  cael  y  dwfr  a'r  tir  ar  wahan ;  yna  harddu 
wyneb  y  ddaear  â  phob  math  o  brydferthwch ;  ac  yn  ddiweddaf 
oll,  cael  Sabbath  tawel  i  orphwys.  Y  mae  y  drefn  yn  dechreu 
gyda  thywyllwch  caddug  y  galon  ;  ac  y  mae  hi  yn  diweddu  yn 
nghanol  goleuni  y  nefoedd.  Doethineb; — prynedigaeth  ;  dyna 
y  ddau  eithaf ; — yr  Aipht  a  Chanaan :  ond  y  mae  y  cwbl  sydd 
rhwng  y  ddau  yn  y  drefn.  Cadwen  gref  ydyw  hi,  yn  ddolen 
mewn  dolen ;  ac  os  wyt  ti  yn  siwr  fod  Crist  yn  ddoethineb  i 
ti  heddyw,  mor  sicr  a  hyny,  bydd  yn  brynedigaeth  i  ti  ryw 
ddydd  a  ddaw. 

III.  Edrychwn  yn  olaf  ar  y  drydedd  olygfa : — dyn  yn  Nghrist. 
Yn  y  gyntaf,  ni  â  welsom  drueni;  yn  yr  ail,  ni  a  welsom 
gyfoeth ;  ac  yn  awr  ni  a  edrychwn  ar  y  trueni  a'r  cyfoeth  yn 
ngafael  eu  gilydd,  sef  dyn  yn  Nghrist.  Dau  syhv  a  wnawn  ni 
arno : — 

I.  Y  mae  dyn  mewn  bôd  yn  Nghrist.  Fe  dybir  fod  cyfeiriad 
yn  yr  ymadrodd,  '■^ yr ydych  chwi,^^  at  y  "  nidydynt"  blaenor- 
ol, — "  pethau  nid  ydynt."  •  Y  mae  pechod  wcdi  taflu  dyn, 
ymhob  ystyr  yr  oedd  yn  werth  bod  yn  ddyn,  allan  o  fod.    lawn 

y  darlunir  y  sefyllfa  yn  un  golledig.  Y  mae  pob  un  o'r  darlun» 
iadau  o  honi  a  rag-dybir  yn  y  testyn,  yn  cynwys  y  meddwl 
hwn.  Onid  ydyw  preswylydd  y  gwallgofdŷ  wedi  ei  golli  i'w 
deulu  ì  Iddynt  hwy  y  mae  fel  pe  na  byddaì  yn  bod.  Onid  yw 
y  carcharor  sydd  yn  nghell  y  condemniedig  wedi  ei  golli  i'w 
wlad  ì  Ni  ddisgW3'lir  na  theyrnged  na  threth,  na  chymwynas 
oddiar  ei  law  ef  iddi  byth.  Onid  yw  yr  hwn  sydd  yn  ngafael 
cleíyd  marwol  wedi  ei  golli  i  holl  ddibenion  bywyd  ì  Rhaid  i'r 
byd  fyned  ymlaen  yn  ei  bobpeth  hebddo  ef.  Y  dydd  yr  ymaflodd 
y  clefyd  ynddo,  fe'i  collwyd  ef  i'w  holl  amcanion.  Yn  gyffefyb 
i  hyn  y  mae  dyn  wedi  ei  golh : — wedi  ei  golli  o  bhth  teulu 
Duw ; — wedi  ei  golH  o  blith  deiHaid  yr  ymherodraeth  ddw^rfol ; 
wedi  ei  golH  i  hoü  ddibenion  bywyd  rhesymol  ac  ysbrydol. 
Nid  ydyw  teulu  Duw  ddim  yn  yngan  ei  enw  ef  un  amser ;  nid 
ydyw  ei  le  ef  ddim  yn  wâg  yno,  fel  He  Dafy'dd  gynt  wrth  fwrdd 
Saul ;  nid  ydyw  ysgrifenydd  y  ddinas,  pan  yn  galw  enwau  y 
dinasyddion,  byth  yn  galw  enw  dyn.  Pan  y  bydd  eisiau  rhyw- 
mi  i  gyflawni  gorchwyHon  goruchel  perthynol  i'r  Hywodraeth, 
nid  oes  neb  yn  meddwl  am  i  ddyn  eu  cyflawni  hwynt.  Paham  .? 
Nid  ydyw  mewn  bod.  Y  mae  wedi  ei  goHi  ymhob  ystyr  y  mae 
Yû.  werth  bod  yn  ddyn.  Ond  yn  Nghrist,  dyma  fe  mewn  bôd 
eto.  "  A  fu  gollcdig,  ac  a  gafwyd."  Y  mae  wedi  ei  greu  o'r 
newydd  yn  Nghrist.  Trowch  beHach,  He  y  mynoch,  dewch  o 
hyd  i  ddyn.  Ewch  i  mewn  i  deulu  Duw,  cewch  gfywed  enw 
dyn  yn  Nghrist  yno,  fel  aelod  Hed  bwysig  o'r  teulu.  Ewch  i 
ddinas  y  Breniu  mawr,  cewch  weled  euw  "  dyn  yn  Nghrist"  ar 
restr  y  dinasyddion.  Darllenwch  yn  Hyfr  coffadwriaethau 
hanesion  amseroedd  yr  ymherodraeth  ddwyfol,  i  weled  pwy 
sydd  wedi  g^^nieyd  rhyw  waith  teilwug  o  fod  ar  gof  a  chadw, 
cewch  weled  fod  "  dyn  yn  Nghrist  "  wedi  hysbysu  i'r  tywysog- 
aethau  a'r  awdurdodau  fawr  amryw  ddoethineb  Duw.  Yr 
oedd  rhÿwbeth  rhyfedd  yn  lesu  Grist :  pa  beth  bynag  a  gys- 
yHtid  âg  Ef,  yr  oedd  yn  neidio  aHan  i  fod  yn  y  fan.  Cysylltcr 
Bcthlchem  âg  Ef,  ac  er  ei  bod  hi  yn  Heiaf  ymysg  miloedd 
Judah,  hi  fydd  mewn  bod  o'r  dydd  hwuw  aHan.  CysyHter 
Nazarct]i  â  Christ,  ac  er  na  wyddai  y  byd  ddim  am  dani  o'r 
blaen,  ni  bydd  heb  wybod  mwy.  CysyHter  Golgotha,  Lle'r 
Beuglog,  âg  Ef,  a  bydd  ei  enw  wedi  ei  ysgrifcnu  yn  fwy  parhaus 

na  phe  buasai  wedi  ei  gerfio  â  phin  o  haiarn  ac  â  phlwm  yn  y 
graig.  Ac  os  cei  dithau,  fy  nghyfaill,  dy  gysylltu  â  Christ,  er 
dy  fod  yn  awr  y n  un  o'r  pethau  nid  ydynt,  ti  gei  fod^  ti  gei  fod 
hyth^  ynddo  Ef. 

2.  ^^  Dyn  yn  Nghrisf''  eto, — nid  yn  unig  y  mae  yn  bod,  ond 
y  mae  y  bod  hwnw  yn  un  urddasol,  cyfoethog,  a  gogoneddus. 
Byddwn  yn  arfer  dywedyd  fod  pechod  dyn  yn  tynu  sylw  ato, 
ac  felly  y  mae  y  peth  yn  bod ;  ond  ei  wneyd  yn  hynod  y  mae 
hyny,  ac  nid  yn  enwog.  Y  mae  cryn  wahaniaeth  rhwng  y 
ddau  beth.  "  Y  neb  a  gam-drŷ  ei  ffyrdd,"  medd  y  gwr  doeth, 
"  a  fydd  hynod."  "  Ni  bydd  had  yr  annuwiol  enwog  byth," 
medd  y  prophwyd.  Ond  y  mae  y  "  dyn  yn  Nghrist "  yn  enwog, 
— "yn  enwog  yn  hoU  dir  dy  warth."  Nid  ydyw  yr  hynod- 
rwydd  sydd  ynglŷn  â  phechod  ddim  yn  parhau  ond  dros 
ychydig.  Y  mae  sylw  y  deyrnas  yn  cael  ei  dynu  dros  amser 
bỳr  at  y  dyn  sydd  wedi  lladd  ei  gyd-ddyn ;  ond  wedi  i'r 
llofrudd  gael  ei  ddienyddio,  y  mae  ei  enw  yn  pydru,  yn  colli  o 
fod ;  felfy  fe  dýn  y  dyn  annuwiol  sylw  mawr  am  ddiwrnod  ei 
brawf,  ond  gydâg  iddo  fyned  i'r  dienyddle,  bydd  ei  enw  yn 
pydru,  ac  yn  myned  dros  gof  am  byth  yn  llywodraeth  Duw. 
Ond  nid  un  hynod  ydyw  y  dyn  yn  Nghrist,  ond  un  enwog,  un 
urddasol.  Yr  oedd  dyn  yn  Eden  yn  greadur  hardd,  ond  nid 
ydoedd  ei  urddas  yn  ddim  at  ddyn  .yn  Nghrist.  Nid  ydoedd 
holl  ragoriaethau  dyn  yn  Eden  ond  rhagoriaethau  y  glaswelltyn 
a'i  flodeuyn, — prin  yr  oeddent  yn  werth  ymffrostio  ynddynt, 
gan  fod  y  meddiant  arnynt  mor  ansicr.  Yr  oeddent  fel  had  yn 
tyfu  ar  y  graig:  er  cychwyn  yn  obeithiol,  nid  oedd  yno  ddigon 
o  ddaear  i  fforddio  maeth  i  wrthweithio  gwres  y  demtasiwri, 
am  hyny  fe  wywodd  y  cwbl  pan  ddaeth  y  gwres.  Ond  am 
ddyn  yn  Nghrist,  y  mae  ei  ragoriaethau,  ei  rasusau  ef,  yn  planu 
eu  gwreiddiau  mewn  daear  ddyfnach  na'i  ddaear  deneu  ef  ei  hun. 
Y  maent  yn  sugno  eu  maeth,  eu  cynhaliaeth,  o  frasder  y  Duw- 
dod ;  ac  am  hyny  gormod  camp  i  ddim  poeth-wynt  a  fedd  y 
diafol  wywo  y  rhai  hyn  byth.  Ac  er  y  gwywa  y  glaswelltyn, 
ac  y  syrth  ei  flodeuyn,  y  mae  y  rhai  hyn  yn  aros  yn  dragywydd. 

''''  Dyn  yn  Nghristr — Gellir  edrych  ar  y  testyn  fel  inventory^ 
fel  cofres,  o'i  gyfoeth:  ac  wrth  edrych  trosti,  dyna  fydd  ein 
teimlad, — "Wel,  y  mae  gan  hwn  bob  peth."  Yr  oedd  gan 

drigolion  Tyrus  lawer  math  o  gyfoeth;  ond  yr  oedd  yn  rhaid 
iddynt  gael  eu  hymborth  o  wlad  arall.  Yr  oedd  gan  Solomon 
amrywiaeth  mawr  o  gyfoeth;  ond  yr  oedd  yn  rhaid  iddo  yru  i 
Ophir  i  geisio  aur.  Yr  oedd  trigolion  Läis  yn  byw  mewn 
gwlad  dda  odiaeth,  ond  nid  oedd  ganddynt  ddim  amddiffyn 
ynddi.  Ond  am  y  dyn  yn  Nghrist^  y  mae  ganddo  gysur; 
cysur  yr  Aiphtiaid  oedd  byw  ar  ystordai  Joseph,  cysur  yr 
Israehaid  oedd  byw  ar  fanna  y  nefoedd.  Diogelwch :  diogelwch 
yr  euog  wrth  gyrn  yr  allor,  diogelwch  y  llofrudd  yn  y  ddinas 
noddfa,  diogelwch  Noah  yn  yr  arch.  A  gogoniant:  gogoniant 
mwy  na'r  eiddo  Dafydd  pan  ddaeth  yn  ddaw  i  Saul, — 
mwy  na'r  eiddo  Joseph  pan  yn  ail  gerbyd  Pharaoh, — mwy  na'r 
eiddo  Mordeeai  pan  yn  cael  march,  gwisg,  a  choron  y  brenin. 
Ac  i  goroni  y  cwbl,  fe  bery  y  cyfoeth.  Fe  fu  Solomon  yn 
ddoethaf  ar  y  ddaear ;  ond  fe  ddaeth  cwmwl  dros  ei  ddoethineb, 
cyn  diwedd  ei  oes.  Fe  fu  Joab  yn  gymeradwy  gyda'r  brenin, 
ond  fe  gollodd  ei  gyfiawnder  cyn  marw.  Fe  fu  Sedeciah  yn 
eistedd  ar  orsedd,  ond  fe  ddiweddodd  ei  oes  er  hyny  yn 
garcharor  caeth.  Ond  am  y  "  dyn  yn  Nghrist,"  \yyà.áfrcshness., 
irder  a  newydd-deb  ieuenctid  ar  ei  gyfoeth  ef  byth. 

Yn  yr  adnod  o  flaen  y  testyn,  fe  waherddir  i  un  cnawd 
orfoleddu.  Ac  nid  heb  reswm  y  gwneir  hyny,  oblegid  ymha 
beth  y  gorfoleddai  cnawd  1  Os  nad  gweddus  ydyw  i  íFol 
orfoleddu  yn  ei  wallgofdŷ,  neu  gondemniedig  yn  ei  gell,  neu 
gaethwas  yn  ei  gadwynau,  nid  gweddus  ydyw  i  gnawd,  sef  dyn 
heb  Grist,  orfoleddu.  Ond  yn  yr  adnod  ar  ol  y  testyn,  fe 
ganiateir,  ie,  fe  orchymynir  ymffrostio  yn  yr  Arglwydd  :  dyn 
yn  Nghrist  ydyw  hwnyna.  Os  nad  wyt  ti  yn  Nghrist  fy 
ngh}ŵill,  nid  ydyw  gorfoledd  ddim  yn  beth  gweddus  i'ti.  Pa 
bethau  bynag  s^-dd  genyt, — os  oes  yna  ragorion, — ^y  maent  oll  yn 
ymddibynu  ar  amgylchiadau  cyfnewidiol  iawn  :  nid  yn  unig 
rhai  a  allaìit  newid,  ond  rhai  a  fyddant  yn  sicr  o  newid.  Oni 
buasai  yn  beth  ífol  iawn  i  un  o'r  Israeliaid  yn  yr  anialwch 
ymffrostio  ei  fod  wedi  llwyddo  un  bore  i  gasglu  dau  cymaint  o 
fanna  a'i  gymydogion  ?  ni  buasai  ei  fanna  yn  werth  dim  iddo 
erbyn  tranoeth  ;  peth  am  ddiwrnod  yn  unig  ydoedd.  Felly  am 
gyfoeth,  sefyllfaoedd  urddasol,  a  phethau  cyffelyb,  3'r  ymffrostia 
llawer  ynddynt,  nid  ydynt  ond  pethau  diwrnod  :    fe  ddeffry  eu 

perchen  hwynt  dranoeth  y  ddaear,  i  weled  fod  ei  fanna  wedi 
myned  yn  ddiwerth, — ei  fawredd  wedi  ciHo.  Y  mae  yn  mhro- 
phwydoliaeth  Esay,  ddarluniad  o  urddasoHon  y  ddaear  yn  disgyn 
i  Hades  i'r  byd  anweledig ;  ac  yn  defFro  yno,  i  ganfod  fod  eu 
mawredd  hwynt  i  gyd  wedi  ciHo,  wedi  darfod  am  byth.  Y 
maent  yno  fel  cynifer  o  hen  foneddigion  wedi  colH  eu  hetifedd- 
iaethau  :  ond  am  y  **  dyn  yn  Nghrist,"  gorfoledded  hwn.  O 
ddyn  dedwydd  !  dyn  dedwydd  !  dyn  dedwydd  !  dyn  dedwydd 
byth! 

Cyn  terfynu,  y  mae  genyf  un  cwestiwn  i'w  oíyn  mewn 
perthynas  iddo : — A  adwaenoch  chwi  ddyn  yn  Nghrist  ì  Yr 
oedd  Paul  yn  adwaen  un  feUy.  Yr  ydoedd  Hawer  o  bethau  o 
gwmpas  y  dyn  hwnw,  nad  ydoedd  yn  siwr  yn  eu  cylch;  ond 
yr  oedd  yn  sicr  o  un  peth  am  dano,  sef  ei  fod  yn  "ddyn  yn 
Nghrist."  Os  wyt  ti  yn  ameu  a  wyt  ti  yn  adwaen  dyn  feUy, 
yn  dy  berson  dy  hun,  cred  yn  Mab  Duw,  ti  a  fyddi  yn  Nghrist 
o'r  foment  hono  aHan. 

[Gorpheaed  EbriU  12,  1867.] 


PREGETH  VI. 


ARBED   YN    HELAETH. 


EsAY  1t.  7.  :    "Efe  a  arbed  yn  helaeth. 


MAE  llawer  o'r  Bibl  yn  cael  ei  gymeryd  i  fyny  mewn 
ceisio  argyhoeddi  dyn,  naill  ai  o  gyfiawnder  Duw, 
neu  ynte  o'i  drugaredd  ; — profi  ei  fod  yn  gyfiawn  yn 
ei  holl  fEyrdd,  a  bod  ei  drugaredd  ar  ei  holl  weithredoedd.  Y 
mae  hyny  o  hanes  y  natur  ddynol  a  gofnodir  yn  y  Llyfr,  yn 
dwyn  tystiolaeth  i'r  pethau  hyn:  barnau  y  Llyfr  yn  dwyn 
tystiolaeth  i'w  gyfiawnder,  a'r  gyfres  hir  o  waredigaethau  a 
groniclir  ynddo,  yn  dwyn  tystiolaeth  i'w  drugaredd.  Y  mae 
yn  haws  argyhoeddi  dyn  o  gyfiawnder  Duw  nag  o'i  drugaredd : 
oblegid  y  mae  rhy wbeth  yn  y  fynwes  ddynol  sydd  yn  disgwyl  i 
Dduw  fod  yn  gyfiawn;  ond,  yn  annibynol  ar  ddatguddiad 
dwyfol,  nid  oedd  yma  ddim  yn  disgwyl  iddo  fod  yn  drugarog. 
Yr  oedd  gwaith  Adda  yn  ymguddio  yn  yr  ardd  yn  dystiolaeth 
ein  natur  ni  mai  cyfiawn  yw  Duw,  ac  yn  addefiad  yr  un  natur 
nad  oedd  ynddi  ddim  ag  oedd  yn  disgwyl  am  drugaredd  oddi- 
wrtho.  Yr  oedd  cydwybod  yn  tystio  ei  fod  wedi  digio,  ond 
cyn  iddo  Ef  ei  Hun  amlygu  hyny,  nid  oedd  yma  yr  un  awgrym 
fod  trugaredd  hefyd  yn  eiddo  iddo. 

Diben  mawr  y  Bibl  yw  argyhoeddi  y  byd  o  hyn.  Y  mae 
yma  oleuni  ar  gyfiawnder  Duw  na  cheir  mo  hono  yn  unman 
arall;  ond  esboniad  eglurach  ydyw  hyny  ar  bcth  oedd  yn 
adnabyddus  o'r  blaen;  ond  am  drugaredd,  datguddiad  ydyw  o'r 

hyn  na  welodd  llygad,  na  chlywodd  clust,  ac  na  ddaeth  i  galon 
dyn  i  feddwl  am  dano.  Ac  y  mae  hi  o  dan  rai  o'i  gwahanol 
ffurfiau  a'i  hamrywiol  enwau  yn  dyfod  gerbron  yn  barhaus; — 
yn  dosturi,  yn  ras,  yn  gariad,  yn  drugaredd ;  ac  y  mae  penod  y 
testyn  yn  llwythog  o'i  ffurfiau  addfed  hi.  Y  mae  yr  olwg 
arnynt  yn  deg,  fel  ffrwythau  prenau  paradwys.  Fel  y  mae  eu 
hamrywiaeth  a'u  cyflawnder  yn  dwyn  i'n  cof  y  pren  sydd  o 
ddau  tu  yr  afon  yn  dwyn  deuddeg  rhyw  fPrwyth,  a  phob  mis  yn 
ei  roddi ;  felly  y  mae  yma  gyflawnder  o  ffrwythau,  ac  y  maent 
bob  amser  yn  newydd. 

Y  mae  eu  cyflawnder  yn  dyfod  i'r  golwg  yn  nghyffredinol- 
rwydd  y  gwahoddiad  i'w  mwynhau.  "  Oh  deuwch  i'r  dyfroedd 
bob  un  y  mae  syched  arno,  ie,  yr  hwn  nid  oes  arian  ganddo." 
Y  mae  eu  gwerth  i'w  ganfod  yn  y  darluniad  a  geir  o  honynt: 
**gwin  a  llaeth,"  brasder  a  daioni.  Eu  cyfaddasder  i'n  sefyllfa, 
fel  i'n  hangen,  yn  rhadlonrwydd  y  cynygiad  o  honynt,  "  heb 
arian  ac  heb  werth."  Ac  yn  niogelwch  y  meddiant  arnynt, 
pan  unwaith  y  ceir  ef :  "  ac  mi  a  wnaf  gyfamod-  tragywyddol  â 
chwi."  Felly,  er  mai  trugareddau  ydynt,  y  maent  yn  "  sicr 
drugareddau  Dafydd."  Y  mae  enw  Dafydd  wedi  arwain  y 
prophwyd  i  edrych  ar  y  llwybr  yr  oedd  y  drugaredd  fawr  hon 
wedi  dyfod  o  fewn  cyraedd  gafael  i'r  cenhedloedd,  sef  trwy  i'r 
Messiah  gael  ei  roddi  yn  flaenor  i'r  bobloedd.  Yna  y  mae 
anogaeth  yn  cael  ei  rhoddi  i'r  cenhedloedd  i  geisio  yr  Arglwydd, 
tra  y  galler  ei  gael  ef,  ac  i  alw  arno  tra  íÿddo  yn  agos.  Ac  yn 
y  testyn,  fe  fanyhr  ar  fawredd  y  drugaredd,  rhag  bod  rhyw  un 
yn  ofni  fod  neillduolrwydd  yn  ei  amgylchiad  ef,  oedd  yn  eì  gau 
allan  oddiwrthi :  "gadawed  y  drygionus  ei  ffordd,  a'r  gwr 
anwir  ei  feddyhau,  a  dychweled  at  yr  Arglwydd  ;"  a'r  cymhell- 
iad  iddo  wneuthur  hyny  ydyw  y  testyn:  "Efe  a  arbed  yn 
helaeth." 

Ymadrodd  eang,  penagored,  heb  derfynau  iddo  ydyw  y 
testyn.  Y  mae  yn  y  Bibl  weithiau  fath  o  fesuriad  ar  drugaredd 
Duw,  fel  pan  ddywedir  ei  bod  hi  goruwch  y  nefoedd,  ac  o 
dragywyddoldeb  i  dragy wyddoldeb ;  ond  erbyn  sylwi,  nid 
mesurau  mo  honynt,  oblegid  y  maent  oll  yn  rhedeg  i  anfeidrol- 
deb.  Ond  yn  y  testyn,  y  mae  trugaredd  heb  un  mesur  arni : 
"Efe  a  arbed  yn  helaeth."     Eto  y  mae  yn  rhaid  i  ni  wneyd 

rhyw  fesuriad  arni,  zy\\  y  gall  y  meddwl  gael  gafael  yn  y  syniad 
sydd  yn  y  testyn.  Y  mae  trugaredd  yma  fel  rhyw  gyfandir 
mawr,  heb  ei  fesur,  na'i  ddosranu.  Y  mae  ei  fawredd  felly  yn 
ein  hatal  i  ymsynio  am  ei  fawredd  ;  ond  wedi  i  ni  gael  mesur 
darn  o  hono,  y  mae  y  meddwl  yn  cael  mantais  i  ymgolli  mewn 
syndod  uwch  ben  y  gweddill.  Y  mae  yn  anhawdd  i  ni,  sydd 
yn  byw  mewn  ynys  fechan  fel  Prydain,  ffurfio  syniad  cywir  am 
faintioH  America ;  ond  wedi  i  ni  glywed  fod  un  o'i  thaleithiau 
yn  fwy  na'n  hynys  ni  oll,  y  mae  y  meddwl  trwy  hyny  yn 
ymagor  i  gael  cipolwg  ar  y  gweddill.  Rhaid  i  ninau  gymeryd 
dull  cyffelyb  i'n  cynorthwyo  gyda'r  testyn  :  ceisio  mesur  darn 
o'r  cyfandir  i'w  gymharu  â  rhywbeth  adnabyddus  i  ni,  er  mwyn 
i  hyny  ein  harwain  i  golH  ein  hunain  mewn  syndod  uwch  ben 
y  gAveddill;  "  Efe  a  arbed  yn  helaeth." 

Y  mae  dwy  fantais  mewn  cysylltiad  â'r  testyn  i  ni  fesur  yr 
ymadrodd,  "  Arbed  yn  helaeth."  Gellir  ei  fesur  wrth  y  dryg- 
ionus  sydd  yn  cael  ei  arbed,  neu  ynte  wrth  yr  Arbedwr  :  hyny 
yw,  cysylltu  y  ^air  "  helaeth  "  â'r  naill,  neu  â'r  llall.  Y  mae 
adnod  y  testyn  yn  awgrymu  ei  fod  i'w  fesur  wrth  y  drygionus : 
"  Gadawed  y  drygionus  ei  ffordd;  a'r  gŵr  anwir  ei  feddyliau ;  a 
dychweled  at  yr  Arglwydd."  Ai  nid  ydyw  yn  beryglus  iddo 
ddychwelyd,  ac  yntau  â  chymaint  o  feiau  yn  perthyn  iddo,  yn 
ddrygionus,  ac  yn  ŵr  anwiredd  ì  Nac  ydyw :  y  mae  ein  Duw 
ni  yn  "  arbed  yn  helaeth."  Y  mae  ei  drugaredd  yn  fwy 
helaeth  na  drwg  haeddiant  y  drygionus  :  "  Efe  a  arbed  yn 
helaeth."  Y  mae'r  adnod  ar  ol  y  testyn  fel  yn  awgrymu  fod 
yr  arbed  helaeth  i'w  fesur  nid  wrth  haeddiant  y  drygionus,  ond 
wrth  ragoriaethau  yr  Arbedwr  :  "  Canys  nid  fy  meddyliau  i  yw 
eich  meddyliau  chwi ;  ac  nid  eich  lîyrdd  chwi  yw  fy  ffyrdd  i, 
medd  yr  Arglwydd,"  Nid  oes  dim  cymhariaeth  rhwng  fy 
arbediad  i  a  dim  sydd  yn  perthyn  i  chwi :  uwch  yw  fy  meddyl- 
iau  i,  uwch  yw  fy  ffyrdd  i,  nid  o  gymaint  ag  ydyw  y  nefoedd 
yn  uwch  na'r  ddaear,  ond  o  gymaint  ag  yr  ydwyf  fi  yn  fwy  na 
chwi :  yr  wyf  yn  arbed  fel  fy  Hun,— "  yn  arbed  yn  helaeth." 

I.  Ni  a  gymerwn  y  troseddwr  yn  fantais  i  gael  cipolwg  ar 
helaethrwydd  yr  arbed.     "  Efe  a  arbed  yn  helaeth." 

I.  Y  mae  y  gwahoddiad  hwn  yn  dangos  ei  fod  ef  yn  barotach 
i  arbcd  nag  ydyw  y  drygionus  i  ddychwclyd.      Nid  oes  eisiau 

prawf  pellach  o  hyn  nag  mai  oddiwrtho  Ef  y  daeth  y  cais 
cyntaf  am  heddwch.  Y  troseddwr  fydd  yn  arfer  erfyn  am 
arbediad,  ac  nid  yr  hwn  y  troseddwyd  yn  ei  erbyn  yn  deisyf  am 
cael  cyfle  i  arbed.  Pan  fydd  hi  felly,  y  mae  y  prawf  cryfaf  o 
barodrwydd  i  arbed.  Pe  buasai  Absalom  yn  clywed  Dafydd  3'n 
gorchymyn  i  Joab  fod  yn  dyner  wrth  y  llanc,  afraid  fuasai  iddo 
chwiHo  am  yr  un  prawf  arall  fod  arbed,  ac  arbed  yn  helaeth, 
yn  nghalon  ei  dad. 

Prawf  o  barodrwydd  Duw  i  arbed  ydyw  yr  arddangosiad  a 
wneir  ganddo  o  fawredd  ei  drugaredd.  Nid  yw  yr  Arglwydd 
yn  dangos  pethau  er  mwyn  eu  dangos,  ond  i  amcan  neillduol : 
ac  y  mae  yn  anmhosibl  peidio  darllen,  "  Efe  a  arbed  yn 
helaeth,"  ar  yr  arddangosiad  sydd  yn  y  Bibl  o'i  drugaredd. 
Ffordd  dynion  i  atal  gwrthryfel  ydyw  gwneuthur  arddangosiad 
o  nerth,  er  mAvyn  i  hyny  dystio  yn  effeithiol,  os  troseddir,  y 
cospir ;  ond  ífordd  Duw  ydyw  arddangos  trugaredd,  fel  y 
byddo  i  hyny  Avneuthur  argrafE  ddofn  ar  feddwl  y  drygionus ; — 
er  troseddu, — "  Efe  a  arbed  yn  helaeth."  **  Ni  ddanfonodd 
Duw  ei  Fab  i'r  byd  i  ddamnio'r  byd :  pe  hyny  fuasai  ei  amcan, 
daethai  yma  âg  ofnadwyaeth  Hollalluogrwydd  o'i  amgylch,  a 
thân  ysol  sancteiddrw^-dd  yn  difa  y  ffordd  y  cerddai.  "  Ond 
fel  yr  achubid  y  byd"  y  daeth:  am  hyny,  fe  ddaeth  yma  mor 
llawn  o  drugaredd,  fel  os  na  ddaw  neb  i'w  cheisio  hi,  fe  gerdda 
oddiamgylch  i  chwilio  am  le  i'w  chyfranu.  lë,  gelhr  dywedyd 
am^  drugaredd,  ei  bod  hi  fel  môr  yn  amgylchu  ynys  fechan 
amser  :  o  hono  mae  pob  cwmwl  sydd  yn  gwlawio  brasder  ar  yr 
ynys  yn  codi ;  iddo  yr  ydym  yn  ddyledus  am  y  tarth  a'r  gwhth 
sydd  yn  cadw  pobpcth  yn  wyrddlas  o  fewn  yr  ynys ;  ac  arno  y 
mae  llong  rhagluniaeth  ac  iachawdwriaeth  yn  nofio  heddyw. 

2.  Y  mae'r  ymadrodd  yn  cynwys  fod  ganddo  fwy  o  drugaredd 
nag  sydd  gan  yr  anwir  o  feiau.  Cyfieithiad  llytliyrenol  y 
testynydyw: — "Efe  a  liosoga  i  arbed ;"  multiply  to  pardo7i; 
"  amlhâ  arbed ; "  yn  ol  y  darlleniad  ar  ymyl  y  ddalen  yn  Gymraeg 
a  Saesneg.  Y  mae  y  beiau  yn  IHosogi,  y  swm  yn  myned  yn 
fwy-fwy  o  hyd  ;  ac  fe  aHasai  yr  anwir  ddwyn  hyny  yn  rheswni 
tros  beidio  dychwelyd ;  a  dywedyd,  pe  buaswn  yn  dychwelyd 
er's  deng  mlynedd  yn  ol,  buasai  gobaith  am  danaf ;  ond,  erbyn 
hyn,  y  mae  fy  meiau  wedi  IHosogi  cymaint  rhagor  oeddent  y 

pryd  hyny,  fel  nad  oes  dim  gobaith  i  mi.  Na,  medd  y  testyn, 
nid  yw  hynyna  ddim  yn  rheswm  dros  beidio  dychwelyd ; 
oblegid,  os  ydyw  y  beiau  yn  lliosogi,  y  mae  Duw  yn  medru 
lliosogi  i  faddeu.  Rhoddwch  feiau  pob  dydd  at  eu  gilydd  am 
oes  led  faith,  bydd  y  swm  yn  ddigon  i'n  gwneyd  i  anobeithio, 
oni  bai  fod  yr  Arglwydd  yn  medru  gwneyd  swm  ar  ei  gyfer, — ■ 
lliosogi  i  faddeu.  Yr  oedd  gan  Absalom  swm  mawr  o  bechod- 
au,  a  'gallasai  Dafydd  wneyd  cryn  swm  ar  gyfei  swm 
Absalom,  trwy  roddi  holl  drugaredd  calon  tad,  a  hawlfraint 
brenin,  i  beidio  cosbi,  at  eu  gilydd:  ond  yr  oedd  un  peth  ar 
ffordd  swm  Dafydd  i  fyned  yn  ddigon  mawr,  sef  cyfraith  y 
wlad ;  am  hyny  yr  oedd  beiau  Absalom  yn  fwy  IHosog  nag 
arbediad  Dafydd.  Ond  gall  ein  Duw  ni  roddi  holl  dynerwch 
calon  Tad,  a  hawlfraint  Brenin  i  beidio  cosbi,  a  hono  wedi  ei 
phwrcasu  â  swm  mor  fawr  ag  iawn  y  groes,  at  eu  gifydd :  ac 
fe  wna  y  ddau  swm  anfeidrol  Hosocach  na'r  beiau  amlaf  "  Efe 
a  hosoga  i  arbed." 

Gall  fod  yma  gyfeiriad,  nid  yn  unig  at  nifer  y  beiau,  ond  at 
amrywiaeth  eu  natur,  a  graddau  eu  hysgelerder.  Fe  faddeua 
dynion  ryw  fath  o  bechodau ;  ond  am  fath  arall  nid  oes  madd- 
euant  iddynt :  ac  os  cyflawnir  y  rhai  y  maent  yn  eu  maddeu, 
drachefn  a  thrachefn,  fe  dderfydd  y  maddeuant  i'r  rhai  hyny. 
"  Gwared  fi  oddiwrth  waed,"  meddai  Dafydd  :  "  mwy  yw  fy 
anwiredd  nag  y  geUir  ei  faddeu,"  meddai  Cain.  Dyna  ddau 
bechod  o'r  fath  fwyaf  ysgeler;  ond  y  mae  yn  IHosogrwydd 
pardynau  Duw,  bardwn  ar  gyfer  y  ddau.  Ac  er  bod  y  pechadur 
yn  ẃr  anwiredd,  yn  syrthio  ganwaith  i'r  un  bai ;  ie,  un  darn 
difwlch  o  bechod  ydyw  ei  oes ;  eto,  dyma  ddarn  o  drugaredd 
yn  fwy  nag  ef :  y  mae  yn  cuddio  yr  anwiredd  fel  yr  oedd  y  cauad 
aur  yn  cuddio  y  llechau  yn  yr  arch.    "  Efe  a  arbed  yn  helaeth." 

3.  Y  mae'r  ymadrodd  hefyd  yn  dangos  mai  nid  gadael  i'r 
drygionus  ddianc  yn  brin  y  mae  Duw,  ond  "  arbed  yn  helaeth." 
Y  mae  ambell  ddiangfa,  braidd  na  byddai  yn  well  gan  un 
ddioddef  y  gosb  na'i  dcrbyn,  am  ei  bod  hi  mor  brin,  fel  er 
dianc,  y  mae  y  dyn  yn  byw  yn  nghyffiniau  y  gosb  wedi  hyny. 
Cafodd  y  rhai  a  ddirmygasant  Ddafydd  ddianc,  ond  diangfa 
brin  oedd  hi :  er  dianc,  nid  oedd  ond  cam  rhyngddynt  â'r 
dinystr  ;  ac  fe  roddodd  Simei  y  cam  yna  wcdi  dianc  unwaith. 

Ond  arbediad  helaeth  ydy w  arbediad  Duw :  byAvyd,  a  bywyd 
yn  helaethach.  Y  mae  rhyddhau  y  person  oddiwrth  rwymau  i 
gosp,  a'i  godi  i  gymundeb  agos  â'r  brenin,  yn  ddau  beth  tra 
gwahanol ;  gall  y  cyntaf  fod  heb  yr  ail :  ond  y  mae  y  ddau  yn 
niangfa  Duw.  Yr  oedd  gwaredu  o  gaethiwed  y  priddfeini  yn 
beth  mawr ;  ond  yr  oedd  cymeryd  i  wlad  yn  llifeirio  o  laeth  a 
mêl  yn  beth  mwy.  Y  mae  graddau  yn  nghosbedigaethau  y 
ddaear,  ac  fe  ystyrir  fod  dianc  y  fwyaf  i  gael  un  lai  yn  arbed  ; 
— dianc  rhag  y  crogi,  i  gael  alltudio  yn  ei  le.  Ond  nid  diangfa 
felly  yw  diangfa  y  drygionus :  nid  yn  unig  ni  wna  Duw  mo'i 
ddienyddio,  ni  alltudia  mo  hono  ychwaith.  "Arbed  yn  helaeth." 

Y  mae  Ezra  yr  offeiriad,  wedi  cael  ei  hun  a'i  frodyr  yn  hen 
wlad  èu  tadau,  yn  dywedyd  mewn  syndod,  wrth  edrych  ar 
helaethrwydd  y  waredigaeth,  fod  yr  Arglwydd  wedi  rhoddi 
iddynt  "  ddiangfa  fel  hyn."  Wel,  pa  fath  un  ydy w  ?  Cael 
dyfod,  y  mae'n  debyg,  i  baradwys  o  le,  i  wlad  lawn  o  bob 
cysuron?  O  na,  dim  o'r  fath  beth.  Gwlad  anrheithiedig — heb 
deml,  heb  brifddinas,  heb  nac  âr  na  medi  wedi  bod  ynddi  er's 
blynyddoedd :  drain  a  mieri  wedi  gorchuddio  ei  daear,  ei 
phalasau  yn  adfeiliedig,  y  cathod  a'r  dylluanod  yn  ateb  eu 
gilydd  yn  eu  hystafelloedd  hwynt ;  gelynion  cyfrwys  yn  eu 
hamgylchu,  fel  nad  oedd  iddynt  heddwch  na  dydd  na  nos.  Nid 
braint  fawr,  debygid,  oedd  cael  dyfod  i  wlad  fel  yna;  ond  galwai 
Ezra  hyny,  mewn  syndod  a  diolchgarwch,  yn  "  ddiangfa  fel 
hyn."  Os  oedd  y  ddiangfa  yna  yn  un  helaeth,  beth  fydd 
diangfa  pechadur  yn  nhrefn  Duw  ì  Beth  fydd  cael  dywedyd  ar 
balmant  y  nefoedd,  "  Diangfa  fel  hyn  !  "  Pa  fath  un  ydyw  ì 
I  ateb  y  cwestiwn,  edrychwch  o'ch  cwmpas, — dyna  orsedd  yn 
ymyl,  yr  enfys  o'i  hamgylch  yn  brawf  na  ddaw  yr  un  ystorm  o 
honi  byth ;  coron  gogoniant  ar  dy  ben,  palmwydd  buddugol- 
iaeth  yn  dy  law,  a'th  galon  mor  lawn  o  lawenydd,  fel  y  bydd 
hwnw  yn  bwrlymu  allan  yn  fawl  diddiwedd;  ac  i  goroni  yr  oll, 
tragywyddoldeb  yn  argraflfedig  ar  y  cwbl. 

"  Diangfa  fel  hyn  ! "  Nid  oedd  yr  afradlawn  yn  meiddio 
gobeithio  am  nemawr  iawn  gan  ei  Dad,  ac  yn  ofni  na  chai  ef 
ddim  :  cael  ei  wneuthur  fel  gwas  cyflog  oedd  eithaf  ei  obaith  ; 
ond  yn  lle  bwrdd  gweision,  gwledd  plentyn  a  gafodd  ;  yn  lle 
gAvisg  gwas,  cafodd  yr  oreu  oedd  gan  ei  Dad  ;    ac  yn  lle  myned 

i  mewn  yn  lladradaidd  i  ystafell  y  gweision  cyflog,  cymerwyd  ef 
i'r  oreu  oedd  yn  y  tŷ,  a  mynwyd  cynghanedd  a  dawnsio  i'w  groes- 
awu  ef  yno.  Yr  oedd  honyna  yn  gryn  ddiangfa  o  wlad  y  moch 
a'r  cibau  ;  ond  nid  ydyw  ond  drych  i  bechadur  i  weled  helaeth- 
rwydd  arbediad  ein  Duw  ni :  "Efe  a  arbed  yn  helaeth." 

II.  Gallwn  edrych  am  esboniad  ar  y  testyn,  "  Efe  a  arbed  yn 
helaeth,"  at  yr  Arbedwr. 

I.  Efe  a  arbed  yn  fwy  helaeth  nag  y  gwna  Efe  ddim  arall. 
Wrth  fesur  y  mae  yn  ymddadleu ;  wrth  linyn  y  mae  yn 
gweinyddu  cyfìawnder,  a  barn  wrth  bwys.  Pan  yn  cospi,  nid 
nid  yw  yn  rhoddi  ar  ddyn  fwy  nag  a  haeddai.  Y  mae  yn  wir 
fod  cryn  helaethrwydd  yn  perthyn  i  rai  o'r  barnau ;  eto  y  mae 
terfyn  i'r  helaethaf  o  honynt.  Yr  oedd  dinystr  dinasoedd  y 
gwastadedd  yn  gyífredinol  iawn,  ond  diangodd  tri.  Cymerodd 
y  diluw  fyd  crwn  cyfan  ymaith,  ond  diangodd  wyth.  Yr  ydoedd 
y  barnau  a  ddisgynasant  ar  eiddo  a  phlant  Job  yn  llymdost 
a  chyffredinol  iawn ;  eto,  yr  oedd  rhyw  un  yn  dywedyd,  ar  ol 
pob  un  o  hon^mt,  "  Myíì  fy  hun  a  ddiengais."  Y  mae  teríyn 
i'r  farn ;  ac  Aveithiau  y  mae  yr  Arglwydd  fel  yn  edifarhau  ar 
ganol  y  gwaith,  fel  yn  achos  Ahab :  ond  am  yr  arbediad,  y  mae 
hwn  heb  derfyn.  Nid  arbed  Ninifeh  oll,  ond  wyth  enaid  :  na, 
yn  ddieithriad.  Ac  nid  oes  cymaint  ag  un  esiampl  ar  gael  o'i 
fod  yn  edifarhau  ar  ganol  y  gwaith :  yn  hytrach,  y  mae  yn  ei 
wneyd  dan  ganu.  Rhanodd  Dafydd  wlad  Moab  â  thri  llinyn ; 
dau  i  ladd,  ac  un  i  gadw  yn  fyw.  Yr  oedd  y  lladd  yn  llawer 
mwy  helaeth  na'r  arbed :  ond  wrth  linyn  yr  oedd  y  ddau  yn 
cael  eu  gwneyd.  Ond  yma  y  lladd  sydd  wrth  linyn,  a'r  arbed 
heb  fesur  arno ;  ie,  y  mae  mor  helaeth,  hyd  nes  y  mae  y 
greadigaeth  sanctaidd  yn  syllu  mewn  syndod  arno.  Fe  ganodd 
ser  y  bore,  ac  fe  orfoleddodd  meibion  Duw  yn  yr  olwg  ar 
ryfeddodau  Duw  y  Creawdwr;  ond  y  maent  wedi  cynefino  â'r 
rhai  yna,  ac  yn  s}^nu  yr  awr  hon  uwchben  rhyfcddodau  Duw  yr 
Achubwr :  ar  yr  hyn  bethau  y  maent  yn  chwenychu  edrych  byth. 
Y  mae  yn  hyn  g}'mhelliad  o'r  fath  gryfaf  i'r  drygionus  chwilio 
am  ei  fywyd  ;  oblegid,  pa  orchestwaith  bynag  a  wnaeth  Duw 
mewn  ffordd  o  farn  i  ddangos  ei  fawredd,  fe  all  wneyd  peth 
mwy  mewn  ffordd  o  achub.  Y  mae  Efe  yn  arbed  yn  helaeth- 
ach  nag  y  gwna  Efe  ddim  arall. 

2.  Y  mae  helaethrwydd  yr  arbediad  yn  ymddangos  yn  ei  fod  wedi 
trefnu  pob  peth  arall  yn  fantais  i  arbed.  Y  mae  pob  Uywodraeth 
uniawn  yn  trefnu  pobpeth  hyd  y  gall  yn  fanteisiol  i  atal  trosedd, 
ond  nid  i  arbed  troseddwr :  buasai  hyny  yn  gymhelhad  i  droseddu : 
ond  y  mae  Duw  wedi  gwneuthur  pobpeth  yn  fanteisiol  i  arbed. 
Ac  wrth  edrych  ar  gymaint  a  wnaeth  i  hyny,  rhaid  penderfynu 
ei  fod  am  arbed  yn  helaeth,  oblegid  ni  byddai  yr  un  arbed  arall  yn 
cyfiawnhau  mawredd  y  darpariadau.  Yr  oedd  yn  rhy  anhawdd 
edrych  ar  Israel  yn  Nghanaan  heb  dderbyn  argraíf  fod  Duw  yn 
meddwl  arbed  yn  helaethy  rhai  a  drigent  yno :  eu  cyfleu  ar  wahan 
oddiwrth  bawb  i'w  cadw  rhag  dylanwad  esiamplau  drwg  ;  trefnu 
aberth  ar  gyfer  pob  bai,  i  droi  oddiwrthynt  y  gosb  ddyladwy 
am  dano  ;  a  phan  yn  cosbi,  yn  nghanol  barn  yn  cofio  trugatedd. 
"  Duw  oeddit  yn  eu  harbed,  íe,  pan  dd'íeHt  am  eu  dychymyg- 
ion."  Cysgod  oedd  hyn  o'r  holl  drefn  i  arbed  pechadur.  Gall 
ei  bod  mor  anhawdd  gweled  hyny  yn  y  drefn  yn  y  dechreu  yn 
fynych,  agydoedd  gweled  beth  oedd  diben  gwerthiad  Joseph ;  ond 
fel  y  treiglodd  blynyddoedd  ymlaen,  fe  ddaeth  yn  bur  eglur  mai 
cadw  yn  fy w  bobl  lawer  oedd  mewn  golwg.  Ac  oni  bai  i  gadw 
yn  fyw  bobl  lawer  gymeryd  lle,  gallesid  dweyd  fod  y  drafferth 
yn  rhy  fawr, — y  boen  yn  fwy  na'r  budd.  Nid  yw  yr  Arglwydd 
ddim  yn  arfer  cymeryd  traíferth  fawr  i  gyraedd  diben  bychan 
ac  isel.  Os  bydd  y  ddarpariaeth  yn  fawr,  y  mae  y  diben  yn 
sicr  o  fod  yn  oruchel.  Yn  ngoleuni  hyn,  edrychwch  ar  yr  hyn 
a  wnaeth  i  gael  arbed,  a  chwi  a  deimlwch  wirionedd  darluniad 
y  testyn  o  hono, — arbed  )m  helaeth.  I  edrych  ar  y  ddarpariaeth, 
rhaid  dechreu  yn  nhragy wyddoldeb,  i  weled  Trindod  yn  eistedd 
mewn  cyngor  uwchben  y  gwaith.  Yr  ail  Berson  tragywyddoi 
yn  ymrwymo  cymeryd  ei  wneuthur  yn  gnawd,  i  droi  y  cyngor 
hedd  yn  weithred  o  drugaredd.  Yr  Ysbryd  tragywyddol  yn 
ymrwymo  mewn  cyfamod  i  ddwyn  o  amgylch  ddibenion 
gogoneddus  y  cyngor  hwnw.  Edrychwch  drwy  chwe'  mil  o 
flynyddoedd,  ni  a  welwn  bob  peth  yn  cario  allan  gynlluniau  y 
cyngor.  Pedair  mil  o  flynyddoedd  yn  cydbwyntio  at,  ac  yn 
cael  eu  gorpheniad  yn  nghyflawnder  yr  amser  yn  Bethlehem  : 
o  hyny  hyd  yn  awr,  y  mae  pob  peth  yn  cydweithio  i  gyraedd 
yr  un  diben.  Ond  pan  y  dêl  hi  yn  gyflawnder  amser  un- 
waith  ac  eilwaith,  yr  ydyra  ni  yn  gweled  hyny;    ond  y  mae 

pob  adeg  o'r  fatli  yn  hanes  y  byd  yn  dangos  mai  cadw  yn  fy w 
bobl  lawer  oedd  diben  pob  peth  a  fu  yn  cydweithio  i'w  dwyn 
hi  o  amgylch.  Y  mae  yn  rhaid  i  arbed  helaeth  gymeryd  lle, 
cyn  y  bydd  yn  deilwng  o  ddarpariaeth  mor  fawr. 

Pan  nad  oedd  ond  ambell  un  i  gael  ei  achub  yn  moreu  y 
byd,  ambell  waith  y  byddai  y  Duw  mawr  yn  ymddangos,  megis 
i  Abraham,  Isaac,  a  Jacob,  heb  aros  nemawr  gydâ  hwynt :  ond 
pan  yr  oedd  am  achub  cenedl,  fe  ddaeth  i  drigo  gydà  dyn  ar  y 
ddaear,  fe  ledodd  ei  dabernacl  yma,  i  fy w  yn  ei  ymyl :  ond  yn 
Methlehem  Judah,  wele  Ef  wedi  dyfod  yn  Dduw  yn  y  cnawd. 
Ai  tybed  y  gall  rhyw  angel  ofyn,  "I  ba  beth  y  bu  y  golled 
hon,"  oddiwrth  weled  fod  y  gwaith  yn  rhy  fawr  i'r  diben  oedd 
i  gael  ei  ateb  ganddo  ?  Na;  fe  arbed  yn  ddigon  helaeth  i 
gyfiawnhau  ei  Avaith  yn  ymddangos  yn  y  cnawd,  yn  dioddef,  ac 
yn  marw.  Y  drygionus,  yr  anwir,  a  all  fod  yma  yn  awr  yn 
ofni  dyfod  ymlaen  i  ofyn  ei  fywyd, — teimlad  Cain,  feallai,  yn  y 
fynwes,  "  mwy  yw  fy  anwiredd  nag  y  gellir  ei  faddeu," — clyw, 
nid  beth  sydd  yn  deilwng  i  ti  yw  y  pwnc  dan  sylw  yn  yr  achos, 
ond  beth  sydd  yn  deilwng  i  Dduw  wedi  ymddangos  yn  y 
cnawd ;  beth  sydd  yn  deilwng  i  ddwyfol  waed  y  groes.  Nid 
pa  fath  arbediad  yr  wyt  ti  yn  ei  haeddu  ydyw'r  cwestiwn,  ond 
pa  fath  arbediad  sydd  yn  deilwng  o'r  draul  a  gymerwyd  i'w 
dwyn  o  amgylch.  Os  bydd  yr  arbediad  yn  deilwng  o'r  drafferth, 
— ac  fe  fydd, — nid  rhaid  i  ti  ameu  nad  ydy w  yn  ddigon  helaeth  i 
ti.     "  Efe  a  arbed  yn  helaeth." 

3.  Arbed  yn  helaeth,  yn  olaf,  ydyw  arbed  yn  deihvng  iddo 
Ef  ei  Hun.  Y  mae  y  gwahaniaeth  hwn  rhwng  trugaredd  a 
chyfiawnder  :  nid  ydyw  cyfiawnder  yn  ymddibynu  am  ei  hyd 
a'i  led  ar  y  person  a  fydd  yn  ei  Aveinyddu.  Dyn  cyfiawn  yw 
dyn  cyfiawn,  beth  bynag  fyddo  ei  dlodi  neu  ei  gyfoeth,  ei  nerth 
neu  ei  wendid:  nid  oes  dim  sydd  yn  perthyn  i'r  dyn  yn  rhoddi 
at,  neu  yn  tynu  dim  oddiwrtho;  ond  y  mae  trugaredd  yn 
cymeryd  ei  mesurau  oddiwrth  faint  y  neb  sydd  yn  ei  meddu  hi. 
Y  mae  i  gyfiawnder  ei  derfynau  yn  ei  natur  ei  hun,  ac  nid  ydy w 
newid  lle  yn  newid  dim  ar  y  rhai  hyny :  cyfiawnder  yw  cyf- 
iawnder  yn  y  nefoedd  fel  ar  y  ddaear ;  yn  Nuw  fel  mewn 
creadur:  ond  nid  oes  terfynau  i  drugaredd  ;  maint  y  neb  sydd 
yn  ei  meddu  hi  sydd  i  fesur  ei  maint  hi.      Nid  ydyw  cyfiawn- 

der  brenin  ddim  i  fod  yn  fwy  nag  eiddo  y  gwaelaf  o'r  deiliaid. 
Y  mae  yn  wir  y  byddai  difFyg  cyfiawnder  mewn  brenin  yn 
ymddangos  yn  fwy  gwrthun  nag  mewn  un  o'r  deiliaid,  am  fod  ei 
sefyllfa  oruchel  yn  fantais  i  hyny ;  ond  am  y  peth  ei  hun,  nid 
ydyw  i  fod  yn  fwy.  Ond  y  mae  trugaredd  brenin  i  fod  yn  fwy 
nag  eiddo  y  deiHad  o  gymaint  ag  y  mae  y  brenin  ei  hun  yn 
fwy.  Beth  yw  maint  trugaredd  Duw  ?  Yr  un  faint  a  Duw  ei 
Hun.  Pan  y  ceir  allan  derfyn  i'r  naill,  fe  geir  allan  derfyn  i'r 
llall ;  ac  onid  bron  yn  yr  un  geiriau  y  darlunir  hwynt  yn  y 
Bibl  ?  Y  mae  Efe  ei  Hun  "o  dragywyddoldeb  i  dragywyddol- 
deb,"  felly  y  mae  ei  drugaredd.  "  Y  nefoedd,  a  nefoedd  y 
nefoedd,  nid  allant  ei  gynwys  Ef ;"  felly  y  mae  ei  "  drugaredd 
goruwch  y  nefoedd."  Paham  na  buasai  rhyw  air  yn  cael  ei 
roddi  i  ddangos  helaethrwydd  yr  arbediad  ?  Gellir  ateb  y 
cwestiwn  yna  trwy  ofyn  un  arall : — Paham  na  fedr  rhywun 
fesur  anfeidroldeb  ?  Hyd  nes  y  gellir  gwneuthur  hyny,  rhaid 
boddloni  ar  y  darluniad. — Y  mae  yn  arbed  fel  Efe  ei  Hun ;  a 
thybia  rhai  mai  hwn  ydyw  meddwl  yr  adnodau  sydd  yn  difyn 
y  testyn  :  "  fel  y  mae  y  nefoedd  yn  uwch  na'r  ddaear,  felly 
uwch  yw  fy  ffyrdd  i  na'ch  íTyrdd  chwi,  a'm  meddyHau  i  na'ch 
meddyHau  chwi."  Nid  yw  eich  trugaredd  chwi  ddim  mwy  na 
chwi  eich  hun :  nid  yw  fy  nhrugaredd  inau  ddim  Hai  na  mi  fy 
Hun ;  ac  y  mae  yr  un  faint  o  wahaniaeth  rhyngddi  â'ch  un 
chwi,  ag  sydd  rhyngwyf  fi  a  chwithau.  Pan  gfywodd  un  o'r 
Paganiaid-.oedd  wedi  dechreu  adwaen  ein  Duw  ni  yr  adnod 
ryfedd  hono  : — "  FeHy  y  carodd  Duw  y  byd,  fel  y  rhoddodd  Efe  ei 
unig-anedig  Fab,  fel  na  choller  pwy  bynag  a  gredo  ynddo  ef, 
ond  caffael  o  hono  fywyd  tragywyddol."  "Ai  nid  ydych  yn 
rhyfeddu  ?"  meddai  rhywun  wrtho:  "  Nac  ydwyf  fi,"  oedd  yr 
ateb,  "  it  is  jicst  like  him  :"  y  mae  yn  actio  fel  Ef  ei  Hun. 

Y  mae  yn  y  fan  hon  ddrws  ëang  i  bechadur  :  Duw  yn 
trugarhau  yn  deilwng  iddo  ei  Hun.  A  dyna  yr  hyn  sydd  yn 
deilwng  i  un  ydyw  yr  hyn  sydd  yn  gyson  â'i  garacter  :  yr  hyn 
sydd  yn  deilwng  i  dad  yw  tynerwch ;  yr  hyn  sydd  deilwng  i 
frenin  ydyw  cyfiawnder  ;  yr  hyn  sydd  deilwng  i  gyfoethog  ydy w 
haeHoni.  Caracter  ein  Duw  ni  yw  hyn  : — "  Trugarog  a  gras- 
lawn  yw  yr  Arglwydd  ; "  "  ei  drugaredd  sydd  ar '  ei  holl 
weithredoedd."     "Duw,   cariad   yw."      Arbed   helaeth   ydyw, 

arbed  teilwng  o'r  caracter  yna.  Fe  roddodd  Solomon  i  frenhines 
Seba  ei  holl  ddymuniad  ;  ac  y  mae  yn  sicr  nad  dymuniadau 
bychain  oedd  y  rhai  hyny.  Nid  gofyn  fel  cardotyn  a  wnaeth 
brenhines,  ond  fel  brenhines.  Fe  roddodd  Solomon  fel  brenin,  ac 
am  ei  fod  ef  yn  fwy  na'r  hon  oedd  yn  gofyn,  yr  oedd  yn  gallu 
fEorddio  rhoddi  holl  ddymuniad  brenhines  Seba,  a  brenhinol 
haehoni  Solomon  tros  ben  hyny.  Yr  oedd  yn  rhoddi  nid  yn 
deilwng  i'r  neb  oedd  yn  gofyn,  ond  yn  deilwng  iddo  ei  hun. 
Gall  enaid  dyn,  yr  ysbryd  i  fyw  byth  sydd  o'n  mewn,  ofyn 
llawer  :  wrth  edrych  ar  eangder  ei  alluoedd,  a  maint  ei  angen, 
braidd  na  ddywedem  ni  weithiau  mewn  amheuaeth,  "  Pe 
gwnelid  íîenestri  yn  y  nefoedd,  a  ddigonid  y  rhai  hyn  7  pe 
hysbyddid  holl  drysorau  y  brenin  tragywyddol,  a  gai  y  rhai  hyn 
hyd  i'r  gair  digon  ì  "  Ond  gwyn  fyd  na  roddai  rhywun  brawf 
ymarferol  ar  y  mater,  fel  y  rhoddodd  brenhines  Seba  ar 
Solomon  ;  buan  y  ceid  gweled  y  cewch  chwi  eich  holl  ddymun- 
iad,  a  rhywbeth  heblaw  hyny, — y  brenhinol  haelioni  dros  ben  : 
Duw  yn  arbed  yn  deilwng  o  hono  ei  hun;  "yr  Hwn  a  ddichon 
wneuthur  yn  dra  rhagorol  y  tu  hwnt  i  bob  peth  yr  ydym  ni  yn 
eu  dymuno  neu  yn  eu  meddwl."  Byddai  cael  llenwi  y  dymuno 
a'r  meddwl  yn  ddigon  i  hysbyddu  holl  drysordai  y  greadigaeth 
i  gyd ;  ond  y  mae  y  tra  rhagorol  y  tu  allan  i  derfynau  y  rhai 
yna ;  ac  y  mae  dichon  Duw  yn  llenwi  y  terfynau  cyntaf,  ac  yn 
gwneuthur  y  rhywbeth  tra  rhagorol  y  tu  allan  iddynt.  "  Efe 
a  arbed  yn  helaeth." 

A  oes  yma  rhyw  bechadur  mawr  yn  gwrandaw  ì  A  ydyw  y 
drygionus  yma  ?  A  ydyw  y  gŵr  anwiredd  yma  ì  Os  ydyw, — 
cly w  !  y  mae  genyf  air  i'w  ddywedyd  wrthyt : — Mi  a  wn  am 
noddfa  i  ti.  Nid  yn  y  nefoedd ;  nid  yn  uffern ;  nid  yn  y 
tywyllwch  ;  nid  yn  eithafoedd  y  môr.  "  I  ba  le  ynte  y  caf  fi 
fyned?"  Wel,  at  ein  Duw  ni.  "Y  mae  fy  nghydwybod," 
meddi  dithau,  "a'r  diafol,  yn  dywedyd  wrthyf,  mai  yn  erbyn 
hwnw  yr  wyf  wedi  troseddu."  Digon  gwir  ;  ond  hwnw  ydyw 
y  Duw  a  fedr  arbed.     "  Efe  a  arbed  yn  helaeth." 

^[Adysgrifenwyd,  Gor,  1,  1865.] 

JACOB   A  R   FENDITH. 


HosEA  xii.  3 — 6  :  "  Yn  y  groth  y  dnliodd  efe  sawdl  ei  frawd,  ac  yn  ei  nerth  y 
cafodd  allu  gydâ  Duw.  le,  cafndd  nerth  ar  yr  angel,  a  gorchfygodd  : 
wylodd  ac  ymbiliodd  âg  ef  :  cafodd  ef  yn  Bethel,  ac  yno  yr  ymddiddanodd 
â  ni :  sef  Arglwydd  Dduw  y  lluoedd  :  yr  Arglwydd  yw  ei  gofîadwriaeth. 
Tro  dithau  at  dy  Dduw  ;  cadw  drugaredd  a  barn,  a  disgwyl  wrth  dy  Dduw 
bob  amser." 


MAE  yn  eglur  wrtíi  waîtfi  ysgrifenwyr  y  Testament 
Newydd  yn  cyfeirio  mor  fynych  at  hanes  duwiolion 
yr  Hen  Destament,  fod  Ysbryd  Duw  wedi  bwriadu 
iddynt  fod  yn  esiamplau  i'r  eglwys  o  rywbeth  mewn  crefydd, 
hyd  ddiwedd  amser.  Y  mae  y  nifer  lliosog  a  nodir  yn  dangos 
crefydd  mewn  gwahanol  fifurfiau,  ac  felly  yn  profi  pa  faint 
bynag  a  all  fod  amrywiaeth  y  ddynoliaeth,  fod  crefydd  yn 
cyfaddasu  ei  hun  at  bob  math  ar  ddyn.  Y  mae  gwahaniaeth 
mawr  rhwng  caracter  naturiol  yr  amrywiol  esiamplau  a  nodir ; 
ond  y  mae  eu  calonau  oll  yn  cael  eu  sancteiddio  gan  ofn  Duw. 
Ynglŷn  â  hyn,  yr  ydym  ynddynt  yn  cael  gweled  crefydd  yn 
buddugoHaethu  ar  ddrwg  ymhob  ffurf.  Pa  un  bynag  ai  yn  y 
fFurf  o  dwyll,  fel  yn  Jacob  ;  neu  chwantau,  fel  yn  Dafydd  ;  neu 
uchelgais  hunanol,  fel  yn  Saul  o  Tarsis ;  y  mae  hi  yn  y  diwedd 
yn  ei  orchfygu.  Y  mae  yr  haul  yn  peri  i  bob  peth  deimlo  ei 
ddylanwad,  y  graig  fel  y  blodeuyn  ;  y  mae  yn  paentio  y  naill, 
ac  yn  cynhesu  y  llall :  nid  ymgudd  dim  oddiwrth  ei  wres  ef : 
felly  crefydd,  nid  ymgudd  yr  un  math  o  ddrwg  oddiwrth  ei? 
dylanwad  hi. 

Galw  ein  sylw  ati  y  mae  y  testyn  yn  ei  pherthynas  â  Jacob. 
Yr  oedd  Jacob  yn  garacter  pur  anmherffaith  ;  yn  fwy  felly  na'r 
cyffredin  a  enwir  yn  y  Bibl.  Nid  ydym  yn  cael  ei  fod  yn  euog 
o  bechodau  rhyfygus,  megys  syrthio  yn  ysglyfaeth  i  ryw 
chwant  fel  Noah  nea  Dafydd;  neu  i  ddirywiad  mawr  fuasai  yn 
wadiad  ar  ei  berthynas  â  Jehofah,  ac  yn  ei  arwain  i  addoli 
eilunod.  Ond  yr  oedd  diffyg  mwy  pwysig  na  hynyna  yn  ei 
garacter,  sef  diffyg  cywirdeb,  diffyg  didwylledd,  yr  hyn  beth  a 
fu  yn  achos  o  holl  brofedigaethau  ei  fywyd.  Yr  oedd  y 
caracter  naturiol,  dybygid,  yn  fanteisiol  i'r  gwall  moesol  hwn  i 
wreiddio  ynddo.  Fe  ddywedir  ei  fod  yn  **  ŵr  dysyml,"  hyny 
yw,  tawel,  llonydd,  o'i  gymharu  âg  Esau  wyllt;  ond  nid  yw 
hyny  yn  golygu  ei  fod  yn  ŵr  unplyg,  yn  garacter  tryloew:  yn 
hytiach  gŵr  cyfrwys  ydoedd  ;  ac  yr  oedd  y  cyfrwysdra  hwnw 
yn  dirywio  yn  fynych  i  ddichell ;  ac  yr  oedd  yn  rhy  dueddol, 
yn  y  rhan  fwyaf  o'i  oes,  i  geisio  cyraedd  ei  amcanion  trwy 
ddichell,  yn  hytrach  na  cheisio  eu  cyraedd  mewn  ffordd 
uniawn,  agored,  ac  anrhydeddus. 

Yr  ydoedd  wedi  ei  nodi  allan  yn  nhrefniad  yr  Anfeidrol,  fel 
y  gangen  o'r  teuUi,  yn  a  thrwy  yr  hon,  yx  oedd  bendith 
Abraham  i  ddisgyn  ;  ac  y  mae  efe  ei  hun  yn  amlygu  awydd  cryf 
am  gael  cyfranogi  o  honi.  Yn  ol  trefn  natur,  i  ran  Esau  yr 
oedd  y  fendith  i  ddisgyn  ;  ond  yr  oedd  yr  hyn  a  wnaeth  Jacob 
yn  y  groth,  yn  rhyw  arwydd  neu  arddangosiad  o'r  hyn  a  wnai 
ar  hyd  ei  oes,  sef  disodh  ei  frawd.  Fe  brofodd  Esau  ei  hun 
trwy  werthu  yr  enedigaeth-fraint,  yn  annheilwng  o'r  fendith  ; 
ond  nid  oedd  hyny  yn  cyfiawnhau  dim  ar  y  dull  a  gymerodd 
Jacob  i  gael  meddiant  o  honi.  Ac  nid  ydoedd  ei  fod  wedi  ei 
ethol  yn  ol  arfaeth  Duw  i  hyn,  fcl  y  cawn  ni  yn  y  llythyr  at  y 
Rhufeiniaid,  yn  tỳnu  dim  oddiwrth  ddrwg  y  moddion  a  fab- 
wysiadwyd  ganddo  i  gyraedd  yr  amcan.  Fe  dynwyd  y  drwg 
hwn  yn  llwyr  o  hono  pan  y  newidiwyd  ei  enw,  fel  nad  oes 
genym  ddim  o'i  olion  yn  dyfod  i'r  golwg  yn  ei  hanes  wedi 
hyny.  "  Gŵr  dysyml,"  yn  llawn  ystyr  y  gair,  a  fu  ar  ol  h^-ny 
hyd  ei  fedd. 

Nid  ydyw  yn  hawdd  penderfynu  pa  un  ai  dwyn  Jacob 
ymlaen  y  mae  y  prophwyd  yn  y  testyn,  fel  esiampl  i  gondemnio 
Israel ; — y  tad,  sef  Jacob  yn  orawyddus  am  y  fcndith  ;   y  plant, 

sef  Israel,  yn  ei  dibrisio,  trwy  fod  yn  anffyddlawn  i  gyfamod  eu 
Duw ;  ai  ynte  ei  ddwyn  ymlaen  y  mae  i  ddangos  mai  rhai  trofäus 
ac  anhyblyg  i  ewyllys  Duw  oeddent  o'u  cychwyn  ; — mai  un  felly 
oedd  y  tad,  ac  mai  rhai  felly  ydyw  y  plant.  Yr  wyf  braidd  yn 
tueddu  i  feddwl  mai  yr  olwg  olaf  hon  sydd  fwyaf  cyson  â'r 
cyd-destyn.  "Ephraim,"  medd  yr  Arglwydd  trwy  y  proph- 
wyd,  "  a'm  hamgylchynodd  à  chelwydd,  a  thŷ  Israel  â  thwyll. 
Ephraim  sydd  yn  ymborthi  ar  wynt,  ac  yn  dilyn  gwynt  y 
dwyrain :  ar  hyd  y  dydd  yr  amlhäodd  gelwydd  a  dinystr ; 
amod  a  wnaethant  â'r  Assyriaid  ;  ac  olew  a  ddygwyd  i'r  Aipht. 
Ac  y  mae  gan  yr  Arglwydd  gvvyn  ar  Judah  ;  ac  efe  a  ymwel  â 
Jacob  yn  ol  ei  ffyrdd;  yn  ol  ei  weithredoedd  y  tàl  iddo'r 
pwyth."  Hos.  xi.  12;  xii.  i,  2.  Yr  hyn  a  roddir  yn  eu 
herbyn  ydyw  twyll,  celwydd,  rhagrith  ;  proífesu  eu  bod  yn 
bobl  i  Jehofah,  ond  trwy  gymeryd  y  llo  aur  i'w  addoli,  yn 
dangos  y  mynent  eu  ífordd  eu  hunain  i  dalu  gwarogaeth  iddo ; 
— proffesu  eu  bod  yn  ymddiried  ynddo,  ac  eto,  yn  gwneuthur 
cyngrair  â'r  Assyriaid,  ac  â'r  Aiphtiaid,  i'w  cael  hwynt  yn 
noddwyr  iddynt :  yn  ei  "  amgylchynu,"  yn  y  wedd  hon  â 
thwyll.  Y  mae  yr  Arglwydd,  oherwydd  hyn,  yn  dweyd  fod 
ganddo  gŵyn  yn  eu  herbyn:  efe  a  ymwêl  â  Jacob  yn  ol  ei 
ffyrdd.  Y  mae  yn  galw  yr  hiliogaeth  yn  Jacob,  ac  yn  myned 
oddiwrth  y  plant  at  y  tad,  i  gael  canfod  ynddo  yr  un  peth,  sef 
un  yn  cymeryd  ei  ffbrdd  ei  hun  i  geisio  cyraedd  bendithion 
cyfamod  Duw,  ac  hefyd  i  ddangos  trwyddo  y  ffbrdd  i  hyny. 
Yn  yr  ystyr  yma  y  defnyddiwn  ni  y  testyn.  Ni  a  gawn  edrych 
ar  Jacob  mewn  dwy  wedd  : — 

I.  Fel  esiampl  o  un  yn  ceisio  cyraedd  bendithion  cyfamòd 
Dmv  trwy  ei  ddyfeisiau  ei  hun. 

II.  Fel  un  wedi  cael  gafael  ynddynt  yn  nhrefn  Duw. 

I.  Fel  esiampl  o  un  yn  ceisio  cyrhaedd  bendithion  cyfamod 
Duw  trwy  ei  ddyfeisiau  ei  hun.  Y  mae  y  testyn  yn  cyfeirio  at 
yr  awydd  oedd  yn  Jacob  am  gael  meddiant  ar  y  bendithion 
hyn.  Ynddo  ef  yr  oedd,  nid  y  plentyn,  fel  y  dywedir,  ond  y 
baban,  yn  dad  i'r  dyn.  "Yn  y  groth  y  daHodd  efe  sawdl  ei 
frawd."  Wedi  gweled  hyn,  nid  oedd  eisiau  gofyn,  Beth  fydd 
y  bachgen  hwn  ?  Yr  oedd  y  weithred  yna  yn  bortrëad  o'r 
caracter.      Diau  fod  Jacob  yn  gwybod,  er  yn  ieuanc,  ei  fod  ef 

wedi  ei  nodi  allan  gan  Dduw  i  dderbyn  bendith  cyfamod  Abra- 
ham.  Yr  oedd  hyny  3'n  gynwysedig  yn  yr  h^m  a  hysbyswyd 
i'w  fam  cyn  ei  eni,  sef  y  byddai  i'r  hynaf  wasanaethu  yr 
ieuengaf ;  ac  y  mae  yn  sicr  na  chadwodd  Rebecca  mo'r  wybod- 
aeth  hon  oddiwrth  ei  hanwyl  blentyn  Jacob.  Nid  ydoedd  ei 
syniad  am  ystyr  ysbrydol  y  fendith,  ond  tra  anmherífaith,  os 
oedd  ganddo  ryw  syniad  am  hyny  o  gwbl ;  ond  yr  oedd  yn  bur 
fyw  i'r  manteision  allanol  neu  ddaearol  a  berthynent  iddo.  Ac 
yr  oedd  yn  orawyddus  am  y  rhai  hyn,  sut  bynag  yr  oedd  ei 
deimlad  am  gynwys  ysbrydol  y  fendith.  Y  mae  hyny  heb 
eithriad  i'w  ganfod  ynddo,  hyd  y  cyfnod  pwysig  yn  ei  hanes, 
pan  y  newidiwyd  ei  enAV, — sef  defnyddio  cynllun  o'i  eiddo  ei  hun 
i  gael  gafael  rhwydd  ar  freintiau  y  cyfamod ;  fel  un  yn  methu 
credu  y  byddai  i'r  Duw  a  wnaeth  y  cyfamod,  ac  a'i  nododd  ef 
allan  fel  yr  un  oedd  i  dderbyn  ei  fendithion,  gael  allan  Iwybr  i 
hyny,  er  pob  rhwystr  allanol  a  allai  fod  ar  y  ffordd.  Mor 
wahanol  oedd  ei  ymddygiad  i  eiddo  y  patriarch  Abraham:  fe 
aberthodd  ef  ei  fab,  gan  adael  i'r  neb  a  wnaeth  y  cyfamod 
chwiHo  am  Iwybr  i'w  gyílawni.  Ond  yr  oedd  y  rhwystr  lleiaf 
ar  y  ffordd,  yn  peri  i  Jacob  gynllunio  rhyw  Iwybr  bach,  c^rfrwys, 
o'i  eiddo  ei  hun.  Yr  oedd  yn  naturiol  tybio  fod  hawHau  yr 
enedigaeth-fraint  i  fod  yn  eiddo  yr  hwn  oedd  i  gael  bendithion 
y  cyfamod ;  ond,  yn  lle  gadael  i'r  Argìwydd  ddwyn  y  rhai  hyny 
yn  gyfreithlawn  i'w  feddiant,  y  mae  Jacob  yn  cymeryd  mantais 
annheg  ar  ei  frawd  Esau,  ac  yn  cael  gan  hwnw  werthu  yr 
enedigaeth-fraint  iddo ;  a  phan  ddeallodd  ef  a'i  fam  fod  Isaac 
yn  myned  i  fendithio  Esau,  yr  hyn  beth,  yn  ol  eu  tyb  hwy,  ac 
yn  hyn  yr  oeddent  yn  gywir,  oedd  yn  trosglwyddo  bendithion 
y  cyfamod  iddo,  wele  Jacob  mewn  undeb  â'i  fam,  yn  ymostwng 
i  gyflawni  un  o'r  gweithredoedd  mwyaf  twyllodrus  a  gyflawn- 
wyd  erioed  i  ddwyn  y  fendith ;  ac  yntau,  ar  yr  un  pryd,  y  mae 
yn  sicr,  yn  gwybod  mai  efe  oedd  dewisedig  y  nefoedd.  Ond  yr 
oedd  fel  yn  credu  fod  cynllun  Duw  yn  sicr  o  ddyrysu,  os  na 
ddeuai  ei  dwyll  ef  i  atal  hyny.  Y  mae  yr  Arglwydd  yn  ym- 
ddangos  iddo  amryw  weithiau  ;  a  diben  pob  ymddangosiad 
ydoedd  i  roddi  prawf,  yr  hwn  a  ddylasai  fod  yn  sicrwydd  i 
Jacob,  o  amddiffyniad  ymhob  perygl,  ac  o  gyflawniad  holl 
addewidion  y  cyfamod  iddo.     "Ni'th  adawaf,"  medd  yr  Ar- 

glwydd  wrtho,  pan  yr  ymddangosodd  iddo  y  waith  gyntaf, 
"  hyd  oni  wnelwyf  yr  hyn  a  leferais  wrthyt."  Ond  er  hyn  y 
mae  efe  yn  disgyn  at  ei  gynlluniau  cyfrwys  ei  hun  i  gyraedd  ei 
amcanion  gydâ  Laban.  Pan  y  m.ae  yn  meddwl  am  ddychwelyd 
i  Ganaan,  y  mae  yr  Arglwydd  yn  ymddangos  iddo,  ac  yn 
dywedyd  wrtho,  "Dychwel,  a  mi  a  fyddaf  gydâ  thi."  Ond 
rhaid  i  Jacob  gael  dyfod  â'i  gynllun  cyfrwys  ei  hun  i  hyny.  Y 
mae  yn  myned  ymaith  yn  lladradaidd,  pan  y  mae  Laban  yn 
cneifio  ei  ddefaid,  fel  pe  buasai  arno  ofn  y  buasai  Laban,  pe  yn 
gAvybod  am  ei  fwriad,  trwy  gryfder  yn  ei  atal,  ac  felly  yn  dyrysu 
cynllun  Duw.  Wedi  dyfod  i  gyffiniau  y  wlad,  pan  yn  agosâu 
at  diriogaeth  Esau,  ac  yn  ddiau  yn  dechreu  ofni  hen  fygythion 
ei  frawd,  wele  angylion  Duw  yn  ei  gyfarfod,  ac  y  maent  yn  cael 
eu  galw  yn  w^ersyll  Duw,  yr  hyn  sydd  yn  cyfeirio  atynt  fel 
byddin  i  amddiffyn,  i  roddi  sicrwydd  i  Jacob  y  byddai  i  Dduw 
ei  amddiffyn  ef  rhag  ei  frawd ;  ond  yr  oedd  yn  rhaid  iddo  ef 
gael  cynllunio  gydâ  hyn  eto,  sef  anfon  yr  holl  anrhegion  iddo, 
gan  ddisgwyl  cryn  lawer  oddiwrth  ddylanwad  y  rhai  hyny.  Ac 
wedi  iddo  gael  ei  adael  ei  hunan,  ac  i'r  gŵr  rhyfedd  hwnw  ym- 
drechu  âg  ef,  y  mae  yr  un  peth  yn  dyfod  i'r  golwg  ynddo  yno 
heíyd.  Ni  wyddom  ni  ddim  pa  bryd  y  daeth  Jacob  i  ddeall 
pwy  oedd  y  Gẃr  oedd  yn  ymdrechu  âg  ef :  y  mae  yn  debyg 
iddo  ddeall  cyn  iddo  gyffwrdd  â  chyswllt  ei  forddwyd  ;  a'i  fod 
yn  penderfynu  mỳnu  y  fendilh,  megis  trwy  gryfder,  yn  ol  ei 
arfer.  Ond  dyma  wers  fawr  ei  fywyd  yn  cael  ei  rhoddi  iddo. 
Dyna'r  glun  wedi  myned  yn  ddinerth  :  ffarwel  bellach  am  gael 
y  fendith  trwy  gryfder.  Rhaid  cymeryd  rhyw  gynllun  arall,  a 
dyma  fo : — "  wylodd  ac  ymbiliodd  à'r  angel."  Dyna  Jacob  yn 
rhoddi  ei  gynlluniau  ei  hun  i  fyny  am  byth  wed'yn,  ac  yn 
syrthio  i  mewn  â'r  cynllun  dwyfol  gydâ  phob  peth,  gan  adael 
i'r  Duw  oedd  wedi  addaw,  gyflawni  addewidion  ei  gyfamod, 
heb  gymorth  ei  ddichellion  a'i  gyfrwysdra  ef. 

Y  ddau  beth  beius  yn  Jacob  sydd  yn  dyfod  i'r  gol wg  y n  y  pethau 
hyn  oedd,  ymddiried  i'w  ddeall  ei  hun  i  gynllunio,  ac  ymddiried 
i'w  fedr  ei  hun  i  roddi  y  cynlluniau  mewn  gweithrediad.  Am- 
canu  rhodio  yr  ydoedd  wrth  olwg,  ac  nid  wrth  ffydd.  Eisiau 
cael  gwybod  mwy  nag  yr  oedd  Duw  wedi  ei  ddatguddio.  Yr 
oedd  y  cai  efe  etifeddu  y  fendith  wedi  ei  ddatguddio ;    ond  yr 

oedd  y  cynllun  ì  dd^vyn  hyny  o  amgylch  yn  guddiedig ;  a 
cheisio  gwneuthur  hwnw  iddo  ei  hun  oedd  yn  arwain  Jacob  i 
holl  brofedigaethau  ei  fywyd.  Y  mae  trefn  Duw  yn  gyffelyb 
eto.  Y  mae  y  peth  mawr  wedi  ei  ddatguddio  yn  eglur  i  ni, 
fel  i  Jacob,  sef  na  cholhr  pwy  bynag  a  gredo, — mai  cadwedig 
fydd  pob  un  a  alwo  ar  enw  yr  Arglwydd, — fod  y  Cadarn  y 
gosodwyd  cymorth  trueiniaid  arno  yn  abl  i  gadw  yr  hyn  a 
roddir  ato  erbyn  y  dydd  hwnw.  Ond  y  mae  yma  lawer  iawn 
o  bethau  yn  guddiedig,  megis,  Beth  ydyw  bwriadau  Duw  1 
pwy  ydyw  y  llawer  y  mae  iawn  y  groes  yn  bridwerth  drostynt  ì 
pa  sicrwydd  s^^dd  genym,  pe  cychwynem  ni,  gan  fod  cymaint 
yn  troi  yn  anfEyddlawn,  nad  ceisio  gosod  pen  arnom  ein  hun- 
ain  a  wnaem  ninau,  i  ddychwelyd  i'r  Aipht  ?  Y  mae  y  pethau 
cuddiedig  hyn,  a'u  cyffelyb,  yn  troi  yn  dramgwydd  i  lawer: 
am  hyny,  y  maent  yn  cynllunio  pa  fodd  y  mae  y  fendith  i 
ddyfod,  gan  ei  disgwyl  hi,  ar  hyd  y  blynyddoedd,  yn  ol  y 
cynllun  a  dynir  ganddynt  hwy  eu  hunain.  Ond  wrth  wneuthur 
hyn,  y  maent  yn  gollwng  dros  gof  mai  trwy  anialwch  y  mae 
myned  i  Ganaan  eto ;  ac  nad  oes  dim  fifyrdd  mewn  anialwch, 
neu  o'r  hyn  lleiaf,  eu  bod  yn  gyfryw  nad  oes  neb  yn  eu 
hadwaen  ond  Duw.  Rhaid  eu  cerdded  heb  eu  hadwaen,  neu 
ni  chyrhaeddir  Canaan  byth  :  rhaid  myned  drwy  y  cuddiedig, 
i  gael  gafael  ar  y  datguddiedig ; — drwy  y  nos,  i  gael  hyd  i'r 
dydd  sydd  yr  ochr  draw.  Y  mae  tywyllwch  Duw  yn  well 
na'n  goleuni  ni.  Ni  wna  hwnw  i  ni,  mwy  nag  i  Jacob,  ond  ein 
harwain  ar  gyfeihorn. 

2.  Bai  arall  Jacob  oedd, — ymddiried  i'w  fedr  ei  hun  i  wneyd 
y  gwaith.  Yr  oedd  gan  Jacob  hyder  diderfyn  ynddo  ei  hun, 
yn  yr  ystyr  hwn,  hyd  noson  fawr  Peniel.  Y  mae  yma  rai  yn 
debyg  iddo  yn  hyn  hefyd.  Nid  ydych  hyd  yma  yn  gweled 
eich  cynlluniau,  mwy  na  rhai  Jacob,  yn  ateb  y  diben.  Nid 
ydych  wedi  etifeddu  y  fendith  ;  ac  eto  nid  ydych  yn  bwriadu 
marw  hebddi,  am  eich  bod  yn  ymddiried  yn  eich  medr  eich 
hun  i  wneyd  y  gwaith  mawr,  mewn  byr  amser  yn  niwedd  y 
daith.  Ond  yr  ydych  yn  camgymeryd  am  eich  nerth,  fel  am 
eich  doethineb  :  fe'ch  argyhoeddir  chwi,  fel  yr  argyhoeddwyd 
Jacob,  na  ddaw  eich  cryfder  ddim  â  chwi  i  feddiant  o'r  fendith. 
II.  Edrychwn  ar  Jacob  fel  esiampl  o  un  wedi  cael  meddiant 

ar  fendithion  cyfamod  Duw,  yn  nhrefn  Duw.  Y  mae  amryw 
bethau  yn  Jacob  yn  esiampl  o'r  modd  y  mae  pechadur  yn  cael 
bendithion  trefn  Duw.     Ni  a  edrychwn  ar  un  o  honynt. 

1 .  Y  mae  yn  un  wedi  darfod  â  phob  peth  o'i  eiddo  ei  hun  : 
"  wylodd,  ac  ymbiHodd  âg  ef."  Peth  olaf  y  plentyn  ydyw 
wylo.  Y  mae  pob  dyfais  o'i  eiddo  i  gyraedd  ei  amcan  wedi 
methu  cyn  hyny.  Nid  oedd  un  fel  Jacob  ddim  yn  ymollwng  i 
wylo  tra  y  gallodd  ef  wneuthur  unrhyw  beth  arall.  Gwel- 
som  ei  fod  yn  un  cyfoethog  mewn  dyfeisiau,  ond  yn  awr  y 
maent  wedi  daifod  oU  :  y  peth  mawr  yr  oedd  ganddo  y  fath 
hyder  ynddo  wedi  ei  adael ;  ac  y  mae  yn  suddo  fel  Pedr  yn  y 
môr,  o  ran  dim  a  all  efe  ei  wneyd  ei  hun  i  ochel  hyny.  Nid 
oes  yr  un  Ahitophel  yn  dyfod  at  Fab  Duw.  Trefn  i  rai  wedi 
treulio  cymaint  oll  ag  a  feddant  ydyw  trefn  yr  efengyl ;  eu  holl 
gynghorion  wedi  eu  troi  yn  ffolineb  ;  eu  holl  nerth  wedi  troi 
yn  wendid :  rhai  wedi  aberthu  eu  rheswm  doeth,  fel  yr  aberth- 
odd  Abraham  Isaac  ;  rhai  yn  taflu  ffrwyth  eu  dyfais  a'u  medr 
am  flynyddoedd  fel  bratiau  budron  o'r  golwg,  fel  y  t-aflodd 
Paul  ei  gyfiawnderau.  Nis  gall  neb  roddi  ei  droed  ar  ffon 
gyntaf  yr  ysgol  sydd  i  ddringo  i'r  nefoedd,  ond  rhai  heb  ddim 
ganddynt ;  dim  doethineb,  dim  nerth,  dim  arian,  dim  gwerth, 
dim  haeddiant,  dim  teilyngdod.  Hi  a  fydd  i'r  rhai  hyny; 
feallai  mai  ynfydion  ydynt :  pe  byddent  felly,  cyrhaeddant  ffon 
uchaf  yr  ysgol.  Cafwyd  cryn  drafferth  i  gael  gan  Jacob  daflu 
y  cwbl  i  ffordd  ;  ond  fe  ddaeth  yn  dywysog  gydà  Duw  y  noson 
y  g^ynaeth  efe  hyny. 

2.  Peth  arall  a  welwn  ni  yn  Jacob  oedd  teimlad  dwfn  o'i 
angen  am  y  fendith.  Gall  mai  agosrwydd  y  perygl  oddiwrth 
Esau  oedd  wedi  bod  yn  achlysur  i  ddwyn  Jacob  i  ymdeimlo  â'i 
sefyllfa,  ond  achlysur  yn  unig  a  fu  hyny.  Y  mae  Esau  yn  myned 
o'r  golwg  yn  llwyr,  fel  nad  oes  air  o  sòn  am  dano;  ac  y  mae 
holl  fywyd  trofäus  a  thwyllodrus  Jacob  yn  cael  ei  drefnu  o  flaen 
ei  wyneb,  nes  y  mae  yn  canfod  fod  Duw  yn  dyfod  yn  ei  erbyn 
fel  gefyn ;  ac  y  mae  cael  heddwch  Duw  yn  Hyncu  pob  peth 
arall  iddo  ei  hun.  Y  mae  ei  waith  yn  wylo  ac  yn  ymbil,  yn 
brawf  o  ddyfnder  ei  deimlad  o'r  angen  am  y  fendith.  Yr  oedd 
gwagder  yn  ei  fynwes,  tlodi  yn  ei  ysbryd,  na  fuasai  holl  gyfoeth 
Laban  yn  llenwi  dim  arno,  nac,  yn  wir,  cyfoetli  y  greadigaeth 

i  gyd.  Nid  oedd  ond  trysorau  yr  anfeidrol  ei  hunan  yn  ddigon 
mawr  -i'w  llenwi.  Yn  y  fendith  yn  unig  yr  oedd  ei  obaith.  Yr 
oeddjacobwedibodarhyd  ei  oes,  yn  awyddus  ambethauallanol, 
daearol,  cyfamod  Duw  ;  ond  wedi  iddo  ymdeimlo  âg  angenion 
ysbrydol  ei  natur,  y  mae  y  pethau  yna  yn  myned  o'r  golwg. 
Yr  oedd  defaid  ac  anifeiliaid  yn  ysgafnach  na  gwegi  yn  ei  olwg. 

Y  fendith,  sef  flfafr  y  Gẃr  oedd  yn  ymdrechu  âg  ef,  oedd  wedi 
llyncu  pob  peth  iddi  ei  hun.  Gallasai  fyw  heb  yr  anifeiliaid, 
ond  nid  heb  y  fendith.     "  Wylodd,  ac  ymbiliodd  âg  ef." 

3.  Peth  arall  a  welir  ynddo  ydoedd  penderfyniad  di-ildio  i 
ddal  ati  nes  cael  y  fendith.  "  Ni'th  olfyngaf,  oni  'm  bendithi." 
Yr  oedd  ei  nerth  wedi  pallu,  ond  yr  oedd  ei  benderfyniad  yn 
parhau.      Glynai  fel  y  cranc  wrth  y  graig.     "  Ni'th  olfyngaf." 

Y  mae  hyn  yn  nodweddu  pawb  a  gawsant  y  fendith,  o  Jacob 
hyd  Ehas,  o  Ehas  hyd  y  wraig  o  Ganaan.  "  Treiswyr  sydd  yn 
ei  chipio  hi."  Y  mae  pawb,  yn  ngwlad  efengyl,  yn  ceisio  y 
fendith  weithiau ;  ond,  fel  y  rhagrithiwr  yn  Ifyfr  Job,  ni 
weddiant  ar  Dduw  bob  amser.  Y  maent  yn  diffygio,  ac  am 
hyny  yn  syrthio  yn  fỳr  o  honi ;  fel  y  mwnwr  yn  digaloni  cyn 
taraw  ar  y  wythien. 

Yr  ydym  yn  gweled  Jacob  a'i  holl  ddoethineb  wedi  pallu  ;  ei 
obaith  wedi  colli  ymhob  cyfeiriad,  ond  o  gyfamod  Duw ;  ei 
enaid  yn  gfynu  wrth  Dduw  yn  ei  drefn.  Beth  a  fu  y  canfyn- 
iad  ?  "  Gorchfygodd  !  "  Dyma  weledigaeth :  sylwch  arni.  Mae 
yn  fwy  rhyfedd  na'r  un  a  welodd  Moses  yn  Horeb.  Nid  oedd 
yno  ond  un  o  ddeddfau  natur  wedi  colH  ei  grym ; — tân  yn 
methu  liosgi  y  berth ;  ond  ar  Peniel,  wele  Hollalluogrwydd  ei 
Hun  yn  cael  ei  orchfygu :  yr  Hwn  yr  oedd  gormod  o  dywyll- 
wch  dirgelwch  o'i  amgylch  i  roddi  enw  arno  yn  cael  ei  orchfygu  ; 
Arglwydd  y  lluoedd  yn  cael  ei  orchfygu.  Yr  oedd  Jacob  yn  synu 
ei  hun  at  y  peth,  a  da  y  gallasai :  "  Gwelais  Dduw,"  meddai, 
"  wyneb  yn  wyneb,  a  diangodd  fy  einioes." 

I  roddi  prawf  sicr  o  wirionedd  yr  hyn  a  ddigwyddodd  yn 
Peniel,  fe  ddywed  y  testyn  : — "cafodd  ef  yn  Bethel."  Yr  oedd 
hyn  ymhen  bfynyddoedd  ar  ol  Peniel.  Yno  fe  ail-gadarnhawyd 
yr  enw  newydd,  ac  fe  ail  roddwyd  addewidion  y  cyfamod  iddo. 
"  Ac  yno  yr  ymddiddanodd  â  ni."  Yr  oedd  Duw  trwy  yr  hyn 
a  wnaeth  yn  Peniel  a  Bethel  yn  ymddiddan  â  ni.     Nid  ni 

Hosea  fydd  genym  yma,  ond  ni  y  Cymry.  Beth  y  mae  yn  ei 
ddywedyd  drAvy  Jacob  ?  "  Tro  dithau  at  dy  Dduw:  "  oblegid  y 
mae  yn  dywedyd, — 

1 .  Y  mae  yn  bosibl  ei  orchfygu.  Y  mae  hj'n  yn  beth  rhyfedd  ; 
pryfyn  y  llwch,  abwydyn  y  ddaear,  yn  gorchíygu  gydà  Duw. 
Beth  sydd  mor  ddiamddiffyn  a  dyn  ?  Pwy  sy  mor  wan  ag  ef  ? 
Gall  yr  haul  ei  daraw  y  dydd, — y  lleuad  y  nos, — pob  elfen 
fyned  yn  drech  nag  ef.  Gellir  dywedyd  wrtho,  "  Os  pechi,  pa 
niwed  a  wnai  di  iddo  ef  ? "  Ni  elli  di  eífeithio  dim  ar  y  cymylau, 
heb  sôn  am  ddim  pellach  :  ond  wele  yr  Hwn  sydd  yn  eistedd 
ar  amgylchoedd  y  ddaear,  yr  Hwn  sydd  yn  gwneuthur  y 
cymylau  yn  gerbyd  iddo,  ac  yn  marchog  ar  adenydd  y  gwynt, 
yn  cymeryd  ei  orchfygu  gan  ddyn  :  dagrau  dyn  yn  agor  calon 
Duw ;  ymbiHau  dyn  yn  dadgloi  holl  ystordai  y  Jehofah  !  Fe 
wnaeth  cyíîyrddiad  Duw  glun  Jacob  yn  rhy  wan  i  ymladd  byth 
wed'yn  :  gyda  pharch  y  dy wedwyf,  fe  wnaeth  dagrau  Jacob 
fraich  Duw  yn  rhy  wan  i'w  daraw  ef  yn  dragywydd  ! 

Y  mae  yn  bosibl  ,ei  orchfygu ;  a  dim  ond  gwneyd  hyn,  ni 
raid  pryderu  am  orchfygu  gydà  neb  na  dim  arall.  Beth  fydd 
Esau  a'i  bedwar  cant  o  w}r, — trigolion  Sichem, — a'r  hen 
Ganaaneaid  a'r  Aiphtiaid  ?  Wedi  gorchfygu  gydâ  Duw, 
Tywysog  fydd  Jacob  bellach. 

Y  mae  yn  gysur  i  ni  gofio  beth  sydd  yn  gorchfygu,  dagraii. 
Nid  doniau,  ond  dagrau.  Dadleuon  gwendid  ydy  w  dagrau ;  ac 
y  niaent  yn  ddadleuon  o  fewn  cyraedd  pawb. 

2.  Peth  arall  y  mae  yn  ei  ddywedyd  Avrthym  drwy  Jacob 
ydyw,  Nad  oes  dim  wedi  digwydd  yn  ein  hanes  a  all  ëin. 
rhwystro  i  gael  y  fendith  yn  nhrefn  Duw.  Yr  oedd  Jacob 
wedi  pechu  llawer,  ac  wedi  cyflawni  rhai  pechodau  ysgeler 
iawn  ;  ond  erddynt  oll,  fe  orchfygodd.  Hanes  digon  du  yw  dy 
hanes  dithau  ;  ond  nid  oes  dim  wedi  digwyddo  fel  na  elli  di 
Iwyddo.  Nid  oes  yna  yr  un  pechod  mor  fawr  nad  oes  yn 
y  fendith  fodd  i'w  faddeu :  nid  oes  yna  yr  un  ystaen  yn  dy 
natur  mor  ddAvfn,  nad  oes  yn  y  fendith  fodd  i'w  godi.  Os 
oedd  trugaredd  mor  alluog  yn  nyddiau  Jacob,  pan  nad  oedd  yr 
un  rheswm  drosti,  beth  ydyw  hi  wedi  cael  rheswm  cryf 
Calfaria  wrth  ei  chefn  ? 

3.  Y  mae  yn  dywedyd  wrthym  hcfyd,  nad  oes  dim  yn  y  dyfodol 

a  all  ein  rhwystro  ni  i  orchfygu  a  chael  y  fendith.  Bethbynag 
sydd  ymlaen,  y  mae  yn  y  Neb  sydd  yn  bendithio  ddigon  ar  eu 
cyfer;  oblegid  "  Arglwydd  Dduw  y  lluoedd,  yr  Arglwydd  yw 
ei  goíFadwriaeth,"  ydyw.  Dyma  ddigon,  os  oes  digon  mewn 
bod.  Nid  oedd  ryfedd  i  Jacob  ddweyd  bore  dranoeth  ar  ol 
gorchfygu  : — "  Y  mae  genyf  fi  bob  peth." 

Dilynwch  esiampl  Jacob  mewn  ymdrechu  am  y  fendith. 
Peidiwch  boddloni  heb  gael  rhywbeth  ger  bron  gorsedd  gras  a 
newidia  eich  enw.  Fe  gafodd  Jacob  lawer  gan  Dduw  cyn 
dyfod  i  Peniel,  ond  yno  y  cafodd  ef  ddigon  i  newid  ei  enw.  Y 
mae  llawer  pechadur,  ac  y  mae  yma  rai  o  honynt,  wedi  cael 
enw  newydd  byth,  wrth  ymbil  gydâ  Duw. 

[Dyild  Mercher,  Chwefror  16eg,  1870.] 


PREGETH  VIII. 


lACHAWDWRIAETH    \-X   OL   GRAS   A   THRWY    FFYDD. 


RhüFEINIAJD  iv.  16  :  "  Am  hyay  o  ffydd  y  mae,  fel  y  byddai  yn  ol  gras  ;   fel 
y  byddai  yr  addewid  ya  sicr  i'r  holl  had." 


I  kAj^nI  a  gawn  yn  nghân  yr  angylion,  uwchben  meusydd 
!  Ict^  I  Bethlehem,  fod  genedigaeth  Ceidwad  yn  amlygiad 
IJr.^^.SJ  o'r  gogoniant  mwyaf  yn  Nuw,  ac  hefyd  o'r  ewyllys 
da  mwyaf  tuag  at  ddynion.  Felly  hefyd,  gellir  dy  wedyd  fod 
cadwedigaeth  trwyddo,  yr  hyn  a  elwir  yn  y  testyn  yn  gadw 
trwy  ras,  yn  rhoddi  y  gogoniant  mwyaf  i  Dduw,  ar  yr  un  pryd 
ag  y  mae  yn  amlygiad  o'r  ewyllys  da  helaethaf  tuag  at  ddyn- 
içn.  "  O  ífydd  y  mae,  fel  y  byddai  yn  ol  gras:"  dyna  y  Duw 
anfeidrol  yn  cael  y  gogoniant.  "O  ffydd  y  mae,  fel  y  byddai 
yn  ol  gras,  fel  y  byddai  yr  addewid  yn  sicr:"  dyna  yr  ewyllys 
da  helaethaf  yn  cael  ei  amlygu  tuag  at  ddynion.  Nid  oedd 
ond  dwy  íFordd  i  gadw  yn  bosibl ;  sef,  naill  ai  trwy  haeddiant 
dyn,  neu  trwy  ras  Duw  ; — trwy  ddeddf,  neu  trwy  ffafr, — dyn  yn 
teilyngu,  neu  Dduw  yn  rhoddi.  Y  mae  yr  apostol,  yn  nechreu 
y  Ilythyr  hwn,  yn  dangos  nas  gallai  cadwedigaeth  ddyfod  yn 
y  ffordd  gyntaf,  sef  trwy  deilyngdod,  a'i  bod  yn  dyfod  trwy  yr 
ail,  sef  trwy  ras.  Dengys  nas  gallai  ddyfod  trwy  haeddiant, 
oblegid  yr  oedd  pawb  wedi  pechu;  cenhedloedd  ac  luddewon 
wedi  defnyddio  pob  mantais  a  gawsant  i  wasanaethu  Duw, — a 
thrwy  hyny  i  deilyngu  ei  ffafr  pe  buasai  y  peth  yn  bosibl, — i 
bechu  yn  ei  erbyn.  Hyny  o  wirionedd  am  Dduw  ag  oedd  yn  cael 

ei  ddatguddio  yn  y  greadigaeth,  atelid  ef  gan  y  paganiaid  mewn 
anghyfiawnder ;  "oblegid  a  hwy  yn  adnabod  Duw,  nis  gogon- 
eddasant  ef  megis  Duw,"  neu  yn  meddu  manteision  i  hyny. 
Gwir  nad  oedd  ganddynt  ddeddf  ysgrifenedig ;  ond  yr  oedd  eu 
natur  hwynt  yn  ddeddf  iddi  ei  hun :  eto  yn  profi  fod  gweithred 
y  ddeddf  yn  ysgrifenedig  ar  eu  calon  trwy  ei  thori,  ac  nid  trwy 
ei  chadw.  Ac  am  yr  luddew,  oedd  wedi  cael  breintiau  mwy, — 
cael  deddf  ysgrifenedig,  ac  ynddi  amlygiad  cyflawn,  eglur,  o'r 
hyn  a  gais  yr  Arglwydd,  nid  oedd  hono  yn  gwasanaethu  i  ddim 
ond  i  ddangos  ei  drueni.  Yr  oedd  hi,  fel  goleuni  yr  haul,  yn 
dangos  ll^^gredigaeth ;  ac,  fel  ei  wrês,  yn  ei  gynhyrfu.  "Nid 
adnabuaswn  i  drachwant,  oni  bai  ddywedyd  o'r  ddeddf,  na 
thrachAvanta:"  dyna  ddangos  pechod.  "Y  ddeddf  a  ddaeth  i 
mewn  fel  yr  amlhäi  y  camwedd :"  dyna  ei  gynhyrfu.  Nis  gall 
deddf  i  rai  fel  hyn  wneuthur  dim  ond  "  peri  digofaint."  Pe 
buasai  rhyw  weithredoedd  yn  teilyngu  bywyd,  gweithredoedd 
deddf  a  fuasai  y  rhai  hyny ;  oblegid  nid  yw  gweithred  creadur 
yn  teilyngu  dim,  oni  wêl  yr  Arglwydd  yn  dda  gysylltu  rhyw 
ddaioni  fel  gwobr  am  ei  chyflawni.  Fe  wnaed  hyny  yn  y 
ddeddf:  "Gwna  hyn,"  meddai,  "abywfyddi."  Eto  gwasan- 
aethu  i  ddangos  pechod,  ac  nid  i  gj'fiawnhau,  yr  oedd  y  ddeddf : 
"am  hyny  trwy  weithredoedd  y  ddeddf  ni  chyfiawnheir  yr  un 
cnawd  yn  ei  olwg  ef."  "  Athraw  at  Grist "  oedd  y  ddeddf ;  ac 
fel  y  cyfryw,  yr  oedd  hi  yn  cyd-gau  y  rhai  oedd  dani  i  fyny  i 
ffydd  yr  efengyl.  Ac  am  y  rhai  a  gyfiawnhawyd  o  dan  yr  Hen 
Destament,  nid  trwy  weithredoedd  y  ddeddf  y  bu  hyny.  Y 
mae  yr  apostol  yn  enwi  dau  o'r  enwogion,  sef  Abraham  a 
Dafydd;  a  phe  buasai  rhyw  rai  wedi  eu  cyfiawnhau  trwy 
weithredoedd  y  ddeddf,  diau  mai  hwy  a  fuasent  y  rhai  hyny. 
Ond  "  beth  a  ddywed  yr  ysgrythyr  ?  Credodd  Abraham  i 
Dduw,  a  chyfrifwyd  iddo  yn  gy^fiawnder."  Ac  "y  mae  Dafydd 
hefyd  yn  datgan  dedwyddwch  y  dyn  y  mae  Duw  yn  cyfrif  cyf- 
iawnder  iddo  heb  weithredoedd."  A'r  casgUad,  oddiwrth  yr 
holl  ymresymiad,  ydyw  y  testyn; — "  am  hyny  o  ffydd  y  mae, 
fel  y  byddai  yn  ol  gras,"  &c. 

Y  mae  y  gwirionedd  hwn  yn  cael  ei  ddangos  yn  cglur  yn  y 
testyn,  Fod  cadwedigaeth  trwy  ffydd  yn  gadwedigaeth  yn  ol 
gras  ;  a  chadwedigaeth  yn  ol  gras  yn  gadwcdigacth  sicr.      "  O 

ffydd  y  mae,  fel  y  byddai  yn  ol  gras," — "  fel  y  byddai  yr 
addewid  yn  sicr.''     Ond  yn 

I.  Gan  ei  bod  hi  o  ras,  am  hyny  o  ffydd  y  mae;  neu 
gan  mai  o  ffydd  y  mae,  rhaid  ei  bod  yn  ol  gras.  Os  cyfiawnhad 
trwy  fiEydd  ydyw,  rhaid  ei  fod  yn  gyfiawnhad  trwy  ras  ;  neu  os 
cyfiawnhad  trAvy  ras  ydyw,  rhaid  ei  fod  yn  gyfiawnhad  trwy 
ffydd.  Y  mae  gras  yn  arwain  at  ffydd,  a  ffydd  yn  arwain  at 
ras.  Y  mae  ffrwythau  y  pren  o'r  un  natur  ag  ef  ei  hun  ;  ac  y 
mae  natur  y  pren  yn  sicrwydd  am  natur  y  ffrwyth.  Os  ffydd 
ydyw  y  ffrwyth,  y  mae  yn  sicr  mai  gras  ydyw  y  pren  ;  ac  os  gras 
ydyw  y  pren,  y  mae  yn  rhaid  yn  hyn  mai  ffydd  fydd  y  ffrwyth. 
Y  mae  y  drefn  felly  yn  dechreu  ac  yn  diweddu  mewn  gras. 
Gras  ydyw  sylfaen  a  chonglfaen  yr  adeilad.  Y  mae  hi  yn 
pwyso  ar  ras  fel  ar  sylfaen.  Y  mae  pob  peth  sydd  ynddi  yn  ol 
gras  fel  y  conglfaen  :  y  mae  pob  maen  yn  yr  adeilad  i  fod  yn  ol 
hwn  :  "  fel  y  byddai  yn  ol  gras." 

Edrychwchar  y  pleidiau, — Duw  a  dyn,  yn  eu  perthynas  â'u 
gilydd.  Os  cedwir,  rhaid  mai  yn  ol  gras  y  bydd  hyny  ;  oblegid 
o  du  Dduw,  ni  a  welwn,  i.  Nad  oedd  arno  ddim  o'n  hofn  ni. 
2.  Nad  oedd  arno  ddim  o'n  heisiau  ni.  3.  Ni  buasai  yn  ddim 
tlotach  wedi  ein  colH  ni. 

1.  Nid  oedd  arno  ddim  o'n  hofn  ni.  Yr  oedd  ar  Dafydd  ofn 
meibion  Serfiah,  ac  am  hyny  ni  chymerai  arno  weled  eu  cam- 
ymddj'^giadau.  Gofynai  yn  bryderus  i'r  wraig  o  Tecoa, — "  A 
ydỳw  llaw  Joab  gyda  thi  ?  "  cyn  y  meiddiai  gario  allan  yr  hyn 
a  ofynai  hi,  ac  a  ddymunai  ei  galon  yntau.  Ond  os  edryehwn 
ni  ar  y  nefoedd,  gydag  Elihu,.  ddim  ond  unwaith,  a  sylwi  ar  y 
cymylau  y  rhai  sydd  uwch  na  ni,  ni  a  welwn,  "os  pechwn  ni, 
na  wnawn  ni  ddim  niwed  iddo  ef;  os  aml  fydd  ein  hanwir- 
eddau,  nad  yd^T-m  yn  gwneuthur  dim  iddo  ef.'  Y  mae  ei 
orseddfainc  wedi  ei  darparu  yn  y  nefoedd,  ac  am  hyny  y  mae 
hi  yn  ddigon  pell  tu  hwnt  i  gyraedd  ein  braich  fèr  ni,  fel  nad 
oes  arno  ddim  o'n  hofn. 

2.  Nid  oedd  arno  ddim  o'n  heisiau  ni.  Nid  oedd  ar  Dar'ius 
ddim  ofn  Daniel,  oblegid  caethwas  oedd  Daniel,  a  Darîus  yn 
ymherawdwr  galluog  ;  ac  fel  y  cyfryw  yr  oedd  ei  fraich  yn 
ddigon  cref  i  lethu  y  caethwas  i  ddinystr ;  ond  nis  gallasai 
fforddio  gwneuthur  hyny, — yr  oedd  arno  ei  eisiau.      Yr.oedd 

Daniel  yn  llanw  lle  pwysig,  a'r  ysbryd  rhagorol  oedd  ynddo  yn  ei 
wneuthur  yn  un  heb  ei  fath  ymysg  hoU  ddeiHaid  Darius :  ond 
nid  oedd  ar  y  Duw  anfeidrol  ddim  o'n  heisiau  ni ;  ni  buasai  yr  un 
o  olwynion  peiriant  mawr  ei  ymherodraeth  yn  sefyll  am 
daraAYÌad  amrant,  pe  buasem  ni  yn  cael  ein  diíodi.     Felly, 

3.  Ni  buasai  y  Brenin  tragywyddol  ddim  tlotach  wedi  ein 
colH  ni.  Un  o  ddadleuon  Esther  ger  bron  Ahasferus  dros  ei 
harbediad  ei  hun  a'i  chenedl  oedd,  y  byddai  eu  dinystrio  yn  gryn 
goHed  i'r  brenin,  am  fod  y  deyrnged  a  dalai  cymaint  o  bobl  yn 
swm  mawr.  Ond  ni  byddai  cyHid  y  Brenin  tragywyddol  yr  un 
ífyrHng  yn  Hai  er  ein  dinystrio  ni,  gan  nad  oedd  ein  cenedl  yn 
arfer  talu  yr  un  dreth  iddo.  Os  amlyga  Duw  ei  Hun  yn 
Dduw  iachawdwriaeth  i'r  fath  yma,  y  mae  yn  rhaid  mai  gras 
yn  unig  a'i  cymheHa  Ef  i  hyny. 

Edrychwn  ar  y  drefn  eto  yn  ei  pherthynas  â  dyn,  ac  ni  a 
welwn  yr  un  peth ;  oblegid,  i.  Nid  oes  dira  teilyngdod  ynddo. 
2.  Nid  oes  dim  hawddgarwch  ynddo.  3.  Nid  oes  dim  gwerth 
ynddo. 

I.  Nid  oes  dim  teilyngdod  ynddo.  Feddywedir  weithiaufod 
dyn  yn  fwy  teilwng  o  gael  gwneuthur  hyn  iddo  na'r  angel 
syrthiedig,  am  mai  ei  Hthio  gan  yr  angel  a  gafodd.  Gwir  yw 
mai  ein  temtio  a  gawsom,  a  buasai  hyny  yn  rhoddi  teilyngdod 
ynom  rhagor  yr  angel,  pe  buasem  yn  dangos,  trwy  edifarhau 
mewn  üwch  a  Hudw,  ein  bod  yn  gofidio  am  i  ni  wrandaw  ar 
lais  y  temtiwr  ;  ond  yn  He  hyny,  y  mae  ein  hoH  ymddygiad  ni 
wedi  syrthio  yn  profi  nad  ydyw  yn  ddrwg  genym  am  a  fu. 
Ac  y  mae  dyn  yn  rhy  aml  yn  profi  ei  hun  yn  debyg  i'r  angel 
syrthiedig,  trwy  droi  yn  demtiwr  fel  yntau  :  a  phe  buasai  gan 
ddyn  fynedfa,  fel  a  fu  gan  yr  angel,  at  natur  sanctaidd,  y  mae 
yn  dra  thebyg  y  buasai  yntau  wedi  andwyo  rhyw  fyd  dedwydd, 
fel  yr  andwyodd  y  diafol  hwn.  Diífyg  cyfleustra,  ac  nid  diffyg 
tuedd,  ydyw  yr  achos  nad  ydyw  dyn  yn  debyg  i'r  angel  syrth- 
iedig,  yn  mawredd  y  drwg  y  mae  yn  ei  gyflawni.  Y  mae  yr 
hoH  fyd  yn  gorwedd  mewn  drygioni ;  yn  rhodio  yn  ol  tywysog 
Hywodraeth  yr  awyr:  gan  eu  bod  yn  gorwedd,  nid  oes  yna 
ddim  ymdrech  am  ddianc  o'r  ystad ;  gan  eu  bod  yn  rhodio,  y 
maent  wrth  eu  bodd  ynddi,  Am  hyny  nid  oes  dim  tcilyngdod 
ynddo. 

2.  Nid  oes  dim  hawddgarwch  ynddo.  Fe  fu  ein  natur  ni  yn 
hardd, — pi  hawddgar  unwaith ;  ond  delw  Duw  oedd  yr  hawdd- 
garwch  hwnw.  Nis  gall  dim  ond  sancteiddrwydd  fod  yn 
hawddgar  i  Dduw.  Prydferthwch  sancteiddrwydd  ydyw 
prydferthwch  y  Jehofah  ei  Hun;  ac,  iddo  Ef,  nid  oes  prydferth- 
wch  ond  prydferthwch  sancteiddrwydd.  Sonir  weithiau  genym 
am  fawredd  creadur  fel  rhywbeth  sydd  yn  rhoddi  hawddgarwch 
iddo:  yn  hytrach  fel  arall  y  mae;  po  mwyaf  y  byddo  creadur, 
os  heb  sancteiddrwydd,  pellaf  oll  ydyw  oddiwrth  fod  yn  hawdd- 
gar.  Y  mae  y  diafol  yn  greadur  mawr,  ond  nid  oes  dim 
hawddgarwch  ynddo,  îe,  y  mae  yn  mhellach  oddiwrth  fod  felly 
na  dyn,  o  gymaint  ag  y  mae  yn  fwy  creadur  na  dyn. 

3.  O  ganlyniad,  nid  oes  dim  gwerth  mewn  dyn.  Ymha 
beth  y  gwnai  yr  Anfeidrol  gyfrif  o  un  fel  hwn  ?  Gan  nad 
ydoedd  yn  adlewyrchu  ei  ddelw,  gwell  fuasai  hebddo  ;  oblegid 
yr  ydoedd  fel  blotyn  du  ar  wyneb  ei  greadigaeth  deg.  Y  mae 
yn  wir  fod  dyn  yn  awr  wedi  dyfod  yn  werthfawr ;  yn  gyfryw 
ag  y  bydd  yn  addurn  i'r  nefoedd  byth;  îe,  dynion  ydynt 
dlysau,  pethau  gwerthfawrocaf  cahinet  y  Duwdod.  Ond  trefn 
Duw  sydd  wedi  eu  gwneyd  felly.  Gwelsom  cyn  hyn  ddodrefn- 
yn  tra  phrydferth  a  gwerthfawr  yn  addurno  palas  boneddwr; 
ac  erbyn  holi  beth  oedd  ei  ddefnydd,  feallai  mai  pren  a 
gloddiwyd  o  hen  fawnog  anghysbell  yn  nghanol  y  mynyddoedd 
a  fyddai  hwnw;  ac  na  buasai  neb  yn  tybio,  wrth  edrych  arno, 
ei'fod  yn  werth  dim  ond  i'w  losgi :  ond  erbyn  heddyw  ni 
chymerai  y  gwr  boneddig  ddim  canoedd  o  bunau  am  y  dod- 
refnyn.  Ond,  skill  yr  artist,  medr  y  gwneuthurwr  a'i  gwnaeth 
yn  werthfawr;  nid  gwerth  y  defnydd  oedd  ynddo.  Felly  dyn, 
fe  fydd  yntau  ymhen  ychydig  yn  rhy  werthfawr  i'w  adael  yn 
unman  tu  allan  i'r  nefoedd;  ond  trefn  Duw  fydd  wedi  ei 
wneuthur  felly. 

Wel,  os  cedwir  un  fel  hwn,  rhaid  mai  o  ras  y  bydd  hyny : 
felly  y  mae  y  peth  yn  bod,  medd  y  testyn  ;  ac  iddo  fod  felly,  "o 
ffydd  y  mae,  fel  y  byddai  yn  ol  gras." 

I.  Gan  mai  o  ffydd  y  mae,  y  mae  y  drefn  yn  dwyn  yr  un 
ddelw  trwyddi ;  Duw  i'w  ganfod  yn  amlwg  ynddi  o'i  chychwyn 
i'w  pherffeithiad,  "  fel  y  byddai  yn  ol  gras."  Y  mae  yr  un 
ddelw  ar  bob  dernyn  o  arian  bathol;  nid  y  maint  sydd  yn  proíî 

i  bwy  y  maent  yn  perthyn,  ond  y  ddelw:  os  delw  Cesar  fydd 
ar  y  ffyrling,  y  mae  hono  mor  wirioneddol  eiddo  iddo  a'r 
sauereign.  Felly  y  mae  y  ddelw  sydd  ar  bob  rhan  o  drefn 
cadw,  5^  profi  ei  bod  hi  oll  "  yn  ol  gras."  Y  mae  y  meddwl 
cyntaf  am  y  drefn  wedi  cael  bodolaeth  yn  mynwes  Duw;  y 
cynllun  o  honi  wedi  ei  lunio  gan  ddoethineb  Duw;  y  gwaith 
wedi  ei  gario  ymlaen  ar  draul  Duw;  ac  y  mae  yn  cael  ei 
gymhwyso  at  ei  wrthddrychau,  a  Duw  mor  amlwg  yn  hyny  ag 
ydoedd  yn  nghynlluniad  y  drefn.  Duw  a  feddyliodd  am  achub : 
ni  chafodd  Efe  mor  meddwl  gan  neb,  nac  oddiwrth  ddim ;  fe 
gododd  rywsut  yn  ei  fynwes  Ef  ei  hun:  dyna  hi  yn  cychwyn 
mewn  gras.  Duw  a  ddygodd  holl  draul  y  drefn ;  iddo  ei  Hun 
3^r  edrychodd  am  Oen  y  poeth-oíîrwm :  dyna  y  drefn  wedi  ei 
chario  allan  yn  weithredol  yn  ras.  Un  cam  sydd  eto,  sef  cael 
y  pechadur  a'r  drefn  i  afael  eu  gilydd ;  ac  os  ceir  hwnw  o  ras, 
bydd  yr  un  caracter  iddi  oll.  Wel,  "o  ífydd  y  mae  "  yn  y  fan 
hon,  gan  hyny  dyna  hi  ''yn  ol  gras"  eto;  gras  yn  ddechreu, 
gras  yn  ganol,  gras  yn  ddiwedd. 

Y  meddwl  sydd  gan  yr  apostol  yma  ydyw,  nad  oes  dim  mewn 
íFydd  sydd  yn  teifyngu  bywyd ;  oblegid  y  mae  yn  dàl  ífydd  a 
gweithredoedd  ar  gyfer  eu  gilydd.  Y  mae  gweithredoedd,  pe 
gelHd  eu  cyflawni,  yn  teilyngu;  ond  am  ffydd  nid  oes  ynddi  hi 
ddim  sydd  yn  teifyngu  cyfiawnhad.  Cymerer  unrhyw  olwg 
arni :  mỳn  rhai  mai  yn  y  deall  y  mae  ei  heisteddle,  ac  felly  mai 
cydsyniad  ydyw  â  gwirioneddau  a  gyflwynir  i'w  sylw:  tra  y 
mỳn  eraill  fod  ymddiried  yn  ei  natur  hi,  ac  feHy  bod  ei 
heisteddle  hi  yn  yr  ewyUys  ;  ond  nid  ydyw  y  naill  olwg  na'r 
llall  ddim  yn  cynwys  fod  teilyngdod  ynddi.  Y  mae  hi  trwy 
apwyntiad  Duw  yn  gyfrwng  cyfiawnhad,  ond  nid  yn  ei  deilyngu, 
nac  mewn  un  modd  yn  ddefnydd  o  hono;  oblegid,  pe  byddai 
credu  yn  weithred,  y  mae  hi  yn  weithred  nad  ydyw  dynion 
byth  yn  arfer  cysylltu  teilyngdod  â  hi.  Y  mae  peidio  credu, 
pan  y  mae  prawf  yn  cael  ei  roddi  o  wirionedd  tystiolaeth,  yn 
fai, — yn  bechod  dirfawr.  Y  mae  yr  hwn  sydd  heb  gredu  tyst- 
iolaeth  Duw  am  ei  Fab,  yn  gwneuthur  Duw  )'n  gelwyddog. 
Dyna  bechod  nas  gellir  traethu  maint  ei  ysgelerder.  Ond 
nid  ydyw  yn  difyn  oddiwrth  hynyna,  fod  credu  yn  rhin- 
wcdd  i  deifyngu  gwobr  oddiar  law  Duw.      Nid  ocs  ncb  yn 

arfer  teimlo  fod  credu  yn  teilÿngu,  yn  ei  gysylltiad  â  dynion  ; 
ac  nid  ydyw  cysylltu  y  weithred  (pe  byddai  yn  weithred)  à 
Duw,  yn  newid  dim  ar  ei  natur  hi.  "  O  ffydd  y  mae,  fel  y 
byddai  yn  ol  gras."  Beth  ydyw  ffydd  ì  Y  ddaear  sêch  yn 
llefain  ar  y  nefoedd.  Os  gwehr  hi  yn  tarddu  ac  yn  tyfu,  eto 
bydd  y  clod  am  hyny  i'w  briodoli,  nid  i'r  eginyn  oedd  ynddi 
hi  ei  hun,  ond  i  wlaw  y  nefoedd  a  ddisgynodd  arni. — Beth 
ydyw  ffydd  ì  Y  tlawd  yn  cyfaddef  wrth  y  cyfoethog,  nad  oes 
ganddo  ddim.  Os  gwelir  ei  dŷ  ef  yn  llawn  mewn  canlyniad, 
bydd  raid  diolch  am  hyny,  nid  i'r  cyfaddef,  ond  i  galop  dyner 
a  llaw  hael  y  cyfoethog. — Beth  ydyw  ffydd  ì  Y  cardotyn  yn 
estyn  ei  law  i  dderbyn  anchwiliadwy  olud.  Os  gwelir  ef  wedi 
ei  ddyrchafu  i  gyfoeth  ac  anrhydedd,  bydd  hyny  i'w  briodoH, 
nid  i  estyniad  y  llaw,  ond  i'r  cyfoeth  a  dderbyniodd  ef  ynddi. — 
Beth  ydyw  íîydd  ?  Jacob  yn  esgyn  i  gerbydau  Joseph,  i  gael 
ei  gludo  i'r  Aipht.  Os  gwelir  ef  yn  mwynhau  brasder  Gosen, 
bydd  yn  rhaid  diolch  am  hyny,  nid  i'w  waith  ef  yn  esgyn  i'r 
cerbyd,  ond  i  fynwes  haelfrydig  Joseph. — Beth  yw  ífydd  ?  Pedr 
pan  yn  suddo  i'r  eigion,  yn  llefain,  "  Cadw  íi,  canys  darfu  ara 
danaf !"  Os  gwehr  ef  wedi  dianc  rhag  boddi,  bydd  yr  enw  am 
hyny  i'w  briodoH,  nid  i  lefain  Pedr,  ond  i  fraich  hollalluog  yr 
lesu  a  ymaflodd  ynddo.  **  O  ffydd  y  mae,  fel  y  byddai  yn  ol 
gras." 

2.  Drachefn,  y  mae  cysylltu  cyfiawnhad  â  ffydd  yn  arddang- 
osiad  neillduol  ei  fod  yn  ol  gras, — oblegid  y  mae  yn  cael  ei 
gysylltu  â  pheth  hawdd,  ac  â  pheth  am  ei  fod  felly,  sydd  a 
thuedd  uniongyrchol  ynddo  i  ddwyn  dyn  yn  ymwybodol  o 
ddyfnder  ei  drueni,  wrth  deimlo  na  fedr  ef  ddim  gwneuthur  y 
peth  hawdd  hwn.  Nid  â  rhywbeth  yn  y  nefoedd, — ^yn  y 
dyfnder, — neu  y  tu  hwnt  i'r  môr,  y  mae  by wyd  wedi  ei  gysylltu, 
fel  nad  all  neb  ddywedyd,  Pwy  a  esgyn  ?  pwy  a  ddisgyn  ?  neu 
pwy  a  dramwya  ?  ond  à  pheth  sydd  yn  nghyraedd  pawb ;  peth 
y  maey  natur  ddynol — fel  natur — ymhob  man,  ac  o  dan  bob  math 
o  amgylchiadau,  yn  ei  wneuthur,  sef  credu  tystiolaeth  :  "  tyst- 
iolaeth  dynion  yr  ydym  yn  ei  derbyn."  Y  mae  hynyna  yn  un  o 
nodweddion  ein  natur  ni.  Hynyna  y  mae  yr  efengyl  yn  ci 
geisio,  derbyn  tystiolaeth,  a  hono  yn  un  â  phob  sicrwydd  yn 
pcrthyn  iddi,  oblegid  tystiolaeth  Duw  ydyw.     ''  Y  mae  tyst- 

iolaeth  Duw,"  medd  yr  apostol,  "ynfwy," — yn  fwy  sicr, — yn 
fwy  haeddol  o  bob  derbyniad,  na  thystiolaeth  holl  ddynion  y 
byd.  Derbyn  hono  ydyw  derbyn  bywyd  ;  oblegid  yr  hwn 
sydd  yn  credu  ni  ddemnir,  "  eithr  efe  a  aeth  trwodd  o  farwol- 
aeth  i  fywyd."  Ac  er  na  ddygir  neb  byth  i  gredu  ond  gan 
ragorol  fawredd  nerth  Duw,  un  o'r  pethau  angenrheidiol  i  hyny 
ydyw  dwyn  pechadur  i  deimlo  fod  ei  drueni  yn  fawr  arno,  pan 
na  fedr  wneuthur  i  Dduw  yr  hyn  y  mae  yn  ei  wneuthur  i 
bawb  arall.  Mae  deall  natur  ei  anallu  ei  hunan  yn  ddarpariaeth 
ar  ddyn  i  ymafl^^d  yn  nerth  Duw.  Nid  anallu  y  dyn  a  syrthiodd 
ymysg  lladron  ar  y  ffordd  i  Jericho  i'w  ymgeleddu  ei  hun 
ydy w,  ond  anallu  Absalom  i  garu  Dafydd,  oedd  yn  frenin  ac  yn 
dad  iddo.  Pe  dywedasai  y  prophwyd  beth  mawr  wrthym, 
gallasem  berswadio  ein  hunain  mai  mawredd  y  peth  oedd  yn 
ein  hatal  i  gydsynio  â'r  telerau,  ac  felly  golli  golwg  ar  y  gwir 
achos,  sef  gelyniaeth  ein  calon ;  ond  fe  ddywedodd  beth  mor 
hawdd,  fel  nasgallwn,  ond  ystyried,  lai  na  theimlo  nad  oes  dim 
i'n  hatal  i  gydsynio  ag  ef  ond  çin  drwg.  **  Ni  fynwch  ddyfod 
ataf  fì ; "  a  phan  y  daw  y  teimlad  yna  i'r  fynwes,  y  mae  y 
pechadur  ar  drothwy  teyrnas  Dduw  :  ac  y  mae  cysylltu  bywyd 
â'r  peth  tebycaf  fel  moddion  naturiol  i  gynyrchu  y  teimlad,  yn 
amlygiad  o  ras  y  drefn.  "  O  ffydd  y  mae,"  yn  yr  ystyr  yma 
hefyd,  "  fel  y  byddai  yn  ol  gras." 

II.  Y  mae  cadw  o  ras  trwy  íFydd  yn  gadwedigaeth  sicr; — 
"  fel  y  byddai  yr  addewid  yn  sicr  i'r  holl  had."  Wrth  yr 
addewid  yr  ydym  i  ddeall  holl  gynwys  trefn  Duw,  ac  yn 
enwedigol,  nôd  eithaf  y  drefn,  sef  y  nefoedd,  o'r  hon  yr  oedd  y 
Ganaan  ddaearol,  cyfeiriad  at  ba  un  sydd  yn  yr  ymadrodd,  yn 
gysgod.  Trwy  gredu  y  daeth  yr  addewid  i  Abraham,  sef  trwy 
ffydd,  ac  o  ras  ;  ac  fel  y  cafwyd  y  cysgod  trwy  gredu,  felly  hefyd 
y  mae  y  sylwedd  i'w  gael, — ^yr  addewid,  diwedd  ein  ffydd, 
iachawdwriaeth  ein  heneidiau. 

I.  Y  mae  cadw  trwy  fPydd  yn  gadw  sicr,  am  fod  ffydd  yn 
ffurfio  undeb,  ac  felly  berthynas,  rhwng  pechadur  â  Mab  Duw. 
Y  mae  yr  addewid,  gan  hyny,  ;yn  rhwym  o  fod  yn  sicr  iddo.  Y 
mae  perthynas  yn  ddigyfnewid :  felly  y  mae  y  cyfoeth  sydd  yn 
dyfod  yn  rhinwedd  perthynas  yn  un  y  gellir  ymddibynu  arno, 
tra  y  mae  yr  un  a  ddisgwylir  fel  gwobr  gwaith  yn  ansicr  o 

angenrheidrwydd ;  oblegid  gall  rhywbeth  ddyfod  i  ddifwyno 
neu  ddinystrio  y  gwaith  cyn  ei  orphen,  a  thrwy  hyny,  syrthio 
yn  fỳr  o'i  wobr.  Yr  oedd  Jeroboam  a  Rehoboam  mewn 
cysylltiad  â  Solomon,  yn  byw  gydag  ef  yn  y  brenhindŷ  ;  ond 
gwas  oedd  un;  mab  oedd  y  llall.  Yr  oedd  y  wobr  i'r  cyntaf 
yn  gysylltiedig  â  gwaith;  ond  trwy  goHi  ei  gymeradwyaeth 
gyda'i  feistr  Solomon,  fe  gollodd  Jeroboam  y  wobr;  ond  yr 
oedd  y  wobr  yn  dyfod  i'r  ail  yn  rhinwedd  perthynas :  felly  fe 
gafodd  Rehoboam  yr  urddas  a'r  cyfoeth  am  ei  fod  yn  fab.  Y 
mae  y  gwas  yn  derbyn  am  ei  fod  yn  gweithio  :  y  mae  y  mab  yn 
derbyn  am  ei  fod  yn  perthyn  i  berchenog  y  cyfoeth.  "Dyro  i 
mi  y  rhan  a  ddigwydd  o'r  dà,"  meddai  y  bachgen  afradlon  wrth 
ei  dad;  nid  "y  rhan  a  enillais  i,"  hyny  a  fuasai  iaith  gwas, 
"  ond  yr  hyn  sydd  yn  dyfod  i'm  rhan  yn  rhinwedd  perthynas." 
Y  mae  fFydd  yn  íFurfio  perthynas  rhwng  pechadur  à  Mab  Duw, 
am  hyny  y  mae  yr  addewid  yn  sicr :  chwi  a  gewch  y  rhan 
sydd  yn  digwydd  o'r  dà. 

2.  Y  mae  cadw  trwy  ffydd  yn  Nghrist  yn  gadw  sicr,  oblegid 
y  mae  efe  wedi  derbyn  yr  addewid.  "  I  Abraham,"  medd  yr 
Apostol,  "  y  gwnaethpwyd  yr  addewid,  ac  i'w  had,"  sef  i 
Grist.  Y  mae  rhai  yn  deall  y  geiriau  yma,  nid  am  lesu  Grist 
fel  Cyfryngwr,  ond  Crist  a'i  eglwys,  sef  y  corff  hwnw  y  mae  y 
saint  yn  aelodau  o  hono,  a  Christ  yn  ben  ac  yn  gyflawnder 
iddo.  Ond  beth  bynag  am  y  syniad  yna,  iddo  Ef  y  gwnaed  hi, 
a  thrwyddo  ef  y  mae  hi  yn  dyfod  yn  eiddo  i  bechadur.  "  Fel  y 
delai  bendith  Abraham  ar  y  Cenhedloedd  trwy  Crist  lesu."  Y 
mae  sicrwydd  mawr  yn  y  fan  hon  :  nid  addewid  ydyw  hi 
bellach  i  Grist, — y  mae  Efe  wedi  ei  derbyn  hi.  Hi  a  fu  yn  hir 
yn  addewid  iddo  Ef ;  addewid  y  digelwyddog  Dduw,  yr  hon  a 
addawyd  iddo  Ef  cyn  seihady  byd,  addewid  bywyd  tragywyddol. 
Yr  oedd  hono  yn  addewid  eang,  yn  addewid  fawr  iawn.  Yr 
oedd  hi  yn  cynwys  nefoedd  ddiddiwedd,  a  phob  peth  oedd  yn 
eisiau  ar  bechadur  i'w  ddwyn  ef  yno.  Yr  oedd  ynddi  edifeirwch, 
yr  oedd  ynddi  faddeuant,  yr  oedd  ynddi  gyfiawnhad  bywyd,  yr 
oedd  ynddi  buro  y  natur ;  ond  â  swm  mawr,  mor  fawr  a'i 
werthfawr  waed,  fe  gafodd  Ef  gyflawniad  o  honi,  fel,  erbyn  hyn, 
y  mae  cyfoeth  cyngor  a  bwriadau  Duw,  sef  cynwys  yr  addewid, 
yn  feddiaut  gan  y  dyn  Crist  lesu ;  a'r  fomcnt  yr  unir  pechadur 

âg  Ef,  fe  f^^dd  hyny  a  fedd  y  Pen  yn  feddiant  gan  bob  aelod  o'r 
coríf  hefyd  :  "  yr  addewid  yn  sicr."  Yr  oedd  Joseph  wedi 
derbyn  holl  fawredd  a  chyfoeth  yr  Aipht  gan  Pharaoh  yn 
wobr  gwaith  ;  ond  yr  oedd  ei  frodyr  yn  derbyn  y  pethau  hyn 
yn  rhinwedd  perthynas.  Yr  oedd  bod  Joseph  wedi  eu  derbyn 
yn  sicrwydd  am  eu  parhad  iddynt  hwy  tra  y  byddai  efe  byw  ; 
ac  oni  buasai  lluddias  gan  farwolaeth  i  Joseph  barhau,  buasai 
Gosen  a'i  llawnder  yn  parhau  iddynt  hwythau.  Ond  y  mae 
lesu  Grist  yn  byw  bob  amser ;  am  hyny  fe  ddichon  yn  gwbl 
iachau.     Y  mae  yr  addewid  yn  sicr  tra  y  bydd  Efe  byw. 

3.  Y  mae  cadw  trwy  íFydd  yn  sicr,  am  fod  y  diogelwch  neu 
y  sicrA\ydd  yn  dibynu  yn  gwbl  ar  un  arall.  Nid  all  dim  ynom 
ni  ddyfod  ag  ansicrwydd  i'r  drefn.  Nid  oes  a  fỳno  nifer  ein 
beiau  nac  ysgelerder  ein  beiau  ni  ddim  â'r  mater,  mwy  nag 
sydd  a  fyno  ein  rhinweddau.  Nid  yw  annheilyngdod  na 
theilyngdod  ddim  yn  dyfod  i'r  cwestiwn.  Y  mae  yr  enwaediad 
yn  cael  eu  cyfiawnhau  trwy  ffydd,  a'r  dienwaediad  wrth  ffydd  : 
nid  yw  y  drefn  yn  sylwi  dim  ar  y  tipyn  gwahaniaeth  a  all  fod 
rhyngddynt  hwy.  Y  mae  yr  addewid  yn  sicr  i'r  ddau  trwy 
ffydd.  Os  oes  digon  yn  yr  addewid,  y  mae  hi  yn  sicr.  Cwest- 
iwn  arall  ydyw  ei  digonolrwydd  hi ;  ond  erbyn  heddyw,  nid  yw 
hwnw  yn  gwestiwn,  oblegid  y  mae  y  Rhagflaenor  wedi 
myned  i'r  nefoedd,  ac  y  mae  yn  awr  yn  eistedd  ar  ddeheulaw 
Duw ; — prawf  bythol  o  ddigonolrwydd  yr  addewid. 

Beth  a  debygech  chwi  am  drefn  Duw  i  gadw  pechadur, — 
trefn  o  ras,  trefn  trwy  ffydd,  ac  er  hyny  yn  sicr  ?  Y  mae 
pethau  na  cheir  mo  honynt  gydà'u  gilydd  ymysg  dynion  yn 
cydgyfarfod  ynddi  hi.  Yn  gyffredin,  os  bydd  rhywbeth  yn 
rhad,  nid  oes  llawer  o  werth  ynddo  ;  neu  os  bydd  yn  werthfawr, 
nid  ydyw  yn  rhad.  Y  mae  rhai  o'r  llongau  yn  cario  drosodd 
i'r  America  yn  lled  rad,  ond  yn  gyffredin,  byddant  yn  hen,  heb 
fod  yn  gryfion,  ac  felly  heb  fod  yn  safe  neu  yn  sicr  iawn ;  ond 
am  y  rhai  diogel,  newydd,  cryfion,  cyflym,  nid  ydyw  y  rhai  yna 
ddim  yn  rhad.  Ond  y  mae  trefn  Duw  yn  rhad  ac  yn  sicr 
hefyd  :  o  ras,  trwy  ffydd,  yn  sicr.  Gras, — dyna  drefn  Duw  yn 
ei  holl  gyfoeth  :  sicr  ydyw  hi  yn  meddiant  pechadur,  a  ff\'dd 
sydd  yn  ffurfio  y  cysylltiad  rhyngddynt.  Cred  :  a  dyna  holl 
gyflawnder  trefn  Duw  yn  eiddo  sicr  i  ti. 
[Hydref  24,  1865.] 


PREGETH    IX. 


TEYRNAS    DDISIGL. 


Hebreaid  xii.  28  :  "  Oherwydd  paham,  gan  ein  bod  ni  yn  derbyn  teyrnas 
ddisigl,  bydded  genym  ras  ;  trwy  yr  hwn  y  gwasanaethom  Dduw  wrth  ei 
fodd,  gydâ  gwylder  a  pharchedig  ofn." 


ASGLIAD  ymarferol  ydyw  y  testyn  oddiwrth  ym- 
resymiad  yr  apostol  trwy  gorff  y  llythyr.  Gellir 
cynwys  y  gwirionedd  sydd  ynddo  yn  y  geiriau 
hyn: — Bod  sefydlogrwydd  crefydd  Crist  yn  rheswm  dros 
ffyddlondeb  iddi  ac  ymlyniad  wrthi.  Y  mae  crefydd  lesu 
Grist  yn  canmol  ei  hun  wrth  ddyn  ymhob  golwg  arno,  pa  un 
bynag  a  wnawn  ai  edrych  ar  ei  gyflwr,  ar  ei  alluoedd,  ar  ei 
ddymuniadau,  neu  ar  ei  ddisgwyhadau  a'i  ofnau.  Yn  llyfr 
Job,  fe  ddarlunir  rhyw  rai  mor  dlawd,  fel  yn  nghanol  angerdd- 
oldeb  yr  ystorm,  o  eisiau  diddosrwydd  gwell,  "  y  cofleidant 
graig;"  mwy  na  hynyna  ydyw  tlodi  cyflwr  dyn;  ond  y  mae  yr 
efengyl  yn  ei  gyfarfod  yn  ei  holl  eangder,  ac  y  mae  ei  darpar- 
iaeth  gyfoethog  yn  gyfled  ag  ef.  Ac  nid  gwneuthur  i  fyny 
angen  ei  gyflwr  yn  unig  y  mae,  ond  digoni  hefyd  â'i  gwrth- 
ddrychau  holl  alluoedd  ei  feddwl,  tawelu  ei  ofnau,  a  llenwi  ei 
ddymuniadau  ;  ac  nid  gwneuthur  hyny  am  y  presenol  yn  unig, 
ond  am  y  dyfodol  hefyd ;  fel  nas  gall  ofni  dim  na  bydd  hi  yn 
amddiffyn  rhagddo,  na  dymuno  dim  nad  oes  ganddi  hi  fodd 
i'w  ddwyn  i'w  feddiant :  am  hyny  gelUr  dadleu  ei  hawhau  i 
sylw  a  derbyniad  oddiar  bob  ystyriaeth. 

Yn  y  llythyr  hwn,  fe  gymhellir  yr  Hebreaid  i  íFyddlondeb 
iddi,  yn  benaf  oddiar  yr  ystyriaeth  o'i  rhagoriaeth  hi  ar  yr  hen 
oruchwyHaeth :  dangosid  nad  oedd  hono  ond  rhagymadrodd 
neu  arweiniad  i  mewn  i  hon.  Cysgodau  oedd  ei  phob  peth  hi 
o  sylweddau  hon.  Yn  y  paragraph  y  darllenwyd  y  testyn  o 
hono,  y  mae  Sinai  a  Sion  yn  cael  edrych  arnynt  fel  yn  cyn- 
rychioli  y  ddwy  oruchwyHaeth ;  y  naill  yn  fynydd  teimladwy, 
yn  gartref  y  tân,  y  cwmwl,  a'r  dymestl;  y  llall  yn  fangre 
dawel,  ymha  un  y  preswyHai  y  "myrddiwn  o  angyHon," 
**  cymanfa  a  chynuHeidfa  y  rhai  cyntaf-anedig,"  "ysbrydoedd  y 
cyfìawn,  y  rhai  a  berífeithiwyd,"  "Duw,  Barnwr  pawb,"  ac 
"  lesu,  Cyfryngwr  y  testament  newydd," — fel  mewn  dinas  dawel. 
Ar  sefydliad  goruchwyHaeth  Sinai,  fe  grynodd  y  ddaear  yn 
Uythyrenol,  yr  hyn  oedd  yn  arddangosiad  o'r  hyn  oedd  yn 
cymeryd  Ue  mewn  ystyr  ysbrydol :  fe  ysgydwyd  ac  fe  gynhyrf- 
wyd  ei  gaUuoedd  cryfaf  hi,  pan  oedd  yr  Arglwydd  yn  sefydlu 
cenedl  Israel  i  fod  yn  eglwys  iddo  ei  hun.  Ond  nid  oedd  y 
cynhyrfiadau  yna  ond  bychain  o'u  cymharu  â'r  rhai  oeddent  i 
gymeryd  He  ar  sefydHad  goruchwyHaeth  yr  efengyl :  i  hyn  yr 
oedd  yn  rhaid  "cynhyrfu  nid  yn  unig  y  ddaear,  ond  y  nef 
hefyd."  Ni  fu  dim  o  hyn  mewn  ystyr  fythyrenol,  fel  gydâ'r 
oruchwyHaeth  gyntaf ;  ond  yn  ysbrydol,  fe  fu  cynhyrfiadau  a 
chwyldröadau  mor  fawrion,  a  phe  buasai  y  nefoedd  a'r  ddaear 
mewn  ystyr  fythyrenol  yn  cael  eu  hysgwyd.  Yr  oedd  y  byd 
yn  cael  ei  aflonyddu  ;  nid  corwynt  yn  chwythu  yr  adeilad  i  lawr, 
ond  y  ddaear  yn  siglo  o  dan  ei  seiliau  nes  ei  chwalu.  Ac  yn 
mheHach  eto,  nid  y  ddaear  yn  unig  yn  ysgwyd,  ond  y  nefoedd 
hefyd  yn  ysgwyd,  fel  nad  gwaith  heb  ymaflyd  yn  ngholofnau  y 
nefoedd,  mwy  nag  yn  nghreigiau  a  mynyddoedd  y  ddaear 
ydoedd :  yr  oedd  pobpeth  yn  siglo ;  ond  yr  oedd  hyn  oH  yn 
cymeryd  He  i  ddwyn  i  mewn  deyrnas  ddisigl,  sef  teyrnas  Mab 
Duw,  y  deyrnas  a  welodd  Daniel,  y  Hywodraeth  dragywyddol 
nad  ä  ymaith,  a'r  frenhiniaeth  na  adewir  i  bobl  eraiH. 

Y  mater  cynwysedig  yn  y  testyn  ydyw,  Fod  sefydlogrwydd 
y  deyrnas  hon  yn  gymheHiad  i  ddiwydrwydd  a  ffyddlondeb 
gydà  hi.  Wrth  y  deyrnas  hon  yr  ydym  i  ddeaU  yn  gyfEredin 
yr  oruchwyHaeth  a  ddygwyd  i  mewn  gan  y  Messiah.  Yr  oedd 
cenedl  Israel  yn  deyrnas  i  Dduw  yn  ystyr  lythyrenol  y  gair: 

Duw  oedd  ei  Brenin,  ei  Deddf-roddwr ;  nid  oedd  yr  un  a  elwid 
yn  frenin  ganddynt  hwy  yn  ddim  ond  rhaglaw  o  dan  frenin  y 
nefoedd.  Ond  er  eu  bod  hwy  yn  deyrnas  i  Dduw,  eto  disgwyl- 
ient  am  deyrnas  fwy  rhagorol :  am  hyny,  pan  gyhoeddodd  loan 
Fedyddiwr  fod  teyrnas  nefoedd  wedi  agoshau,  nid  oedd  yn 
angenrheidiol  iddo  ef,  nac  i'r  Arglwydd  lesu  ychwaith,  egluro 
y  geiriau  iddynt.  Y  mae  yn  wir  nad  oeddent  yn  gywir  yn  eu 
syniad  am  natur  y  deyrnas,  eto  yr  oedd  yr  idea^  y  meddyl- 
ddrych  o  deyrnas  yn  beth  adnabyddus  iddynt. 

Nid  wyf  yn  meddwl  aros  nemawr  gydag  ystyr  y  gair  teyrnas 
yn  y  testyn.  Y  mae  ystyr  ëang  iddo.  Y  mae  yn  cynwys  y 
meddwl  o  ly wodraeth  Duw  ar  yr  ysbryd ;  ynghyd  âg  eífeithiau 
dedwydd  y  llywodraeth  hono.  "Teyrnas  Dduw,  o'ch  mewn 
chwi  y  mae."  Dyna'r  llywodraeth  ar  yr  ^'^sbryd.  "  Nid  yw 
teyrnas  Dduw  fwyd  a  diod ;  ond  cyfìawnder,  a  thangnefedd,  a 
llawenydd  yn  yr  Ysbryd  Glân."  Dyna  ei  heffeithiau  dymunol 
hi.  Yn  ychwanegol  at  hyn,  fe  olyga  yr  ymadrodd  hefyd,  y 
datguddiad  eglur  o'i  gwrthddrychau  mawrion  sydd  yn  yr 
efengyl;  mewn  gair,  ystâd  beríîeithiedig  yr  eglwys,  yr  hon 
ystâd  sydd  yn  cynwys  y  mewnol  a'r  allanol ;  neu  yr  hyn  sydd 
yn  gjmwysedig  mewn  bod  y  deyrnas  wedi  ei  pheríîeithio  o'n 
mewn  ni,  ac  mewn  bod  y  deyrnas  wedi  ei  pherffeithio  y  tu  allan 
i  ni ;  y  nefoedd  ynom  ni,  a  ninau  yn  y  nefoedd.  Yn  yr  ystyr 
ëang  hwn  y  deallwn  ni  y  gair  teyrnas  yn  y  testyn: — "  Gan  ein 
bod  yn  derbyn  teyrnas  ddisigl,"  &c. 

I.  Ni  a  edrychwn  ar  y  darluniad  sydd  yma  o'r  deyrnas, — 
"disigl." 

II.  Y  cymhelliad  sydd  yn  codi  o  hyny  i  ffyddlondeb  gydâ 
hi,  ac  ymlyniad  wrthi : — "  Bydded  genym  ras." 

I.  Y  darluniad: — "  teyrnas  ddisigl,"  sef  anghyfnewidiol  a 
pharhaus.  Y  mae  hi  felly  mewn  ystyr  gymhariaethol :  y  mae 
hi  felly  mewn  ystyr  wirioneddol. 

I.  "  Disigl,"  mewn  ystyr  gymhariaethol.  Yn  yr  adnodau  o 
flaen  y  testyn,  ni  a  gawn  y  deyrnas  yn  cael  ei  chyferbynu  â'r 
nefoedd  a'r  ddaear  ;  y  rhai  hyny  yn  ysgwyd,  a'r  deyrnas  yn 
ddisigl.  Gellir  cymeryd  y  nefoedd  a'r  ddaear  yn  llythyrenol, 
fel  yn  arddangos  y  greadigaeth  weledig  yn  ei  pherthynas  â 
theyrnas  Mab  Duw.      "  Pethau  wedi  eu  gwneuthur  "  ydynt. 

medd  yr  apostol ;  ac  felly  pelhau  i'w  symud  ydyw  eu  pob  peth 
hwynt,  "fel  yr  aroso  y  pethau  nid  ysgydwir,"  sef  /  "  deyrnas." 
Yr  olwg  iawn  ar  bob  peth  creadigaeth  a  rhagluniaeth  ydyw 
edrych  arnynt  yn  eu  perthynas  â  theyrnas  Duw :  tra  yn  gwas- 
anaethu  y  deyrnas,  y  maent  yn  ateb  diben  eu  gwneuthuriad : 
wedi  iddynt  beidio  bod  o  wasanaeth  i'r  deyrnas,  y  maent  yn 
cael  eu  symud,  "  megis  pethau  wedi  eu  gwneuthur."  Y  mae'r 
ymadrodd  hwn  yn  cynwys  y  meddylddrych  o  bethau  amserol, 
israddol,  dros  ychydig ; — tra  y  mae  y  deyrnas  yn  ddisigl,  ac  yn 
drag3'wyddol.  Nid  awn  yn  awr  i  olrhain  y  gwirionedd  gogon- 
eddus  am  berthynas  teyrnas  Mab  Duw  â'r  holl  greadigaeth,  fel  y 
darlunir  ef  yn  y  Bibl,  nac  i  geisio  dangos  fod  y  deyrnas  yn  sefyll 
yn  yr  un  berthynas  â'r  greadigaeth  ag  y  mae  ei  Phen  hi  yn 
sefyll  ynddi.  Y  mae  pob  peth  wedi  ei  wneuthur,  nid  yn  unig 
trwyddo  Ef,  ond  erddo  Ef: — felly  y  mae  pob  peth  wedi  ei 
wneuthur  erddi  hithau.  Ond  gwaith  rhy  anhawdd  i  ni,  o'r 
pantle  isel  yr  ydym  yn  sefyll  arno,  ydyw  canfod  cysylltiad  pob 
peth  â'r  deyrnas :  yn  wir,  nis  gallwn  ni  ddim  gweled  am  flyn- 
yddoedd  lawer  pa  fodd  y  dylanwada  un  amgylchiad,  megis  y 
rhyfel  diweddar  a  fu  yn  Ewrop  rhwng  Prwsia  ac  Awstria,  ar 
deyrnas  Mab  Duw,  pa  faint  llai  y  gallwn  ni  ddeall  perthynas 
fawr  gyffredinol  holl  bethau  y  ddaear  â'r  deyrnas.  Am  hyny, 
dylai  ein  bychandra  a'n  hanwybodaeth  ein  gwneyd  yn  bur 
ochelgar,  rhag  bod  yn  rhy  sicr  am  efEeithiau  union-gyrchol 
goruchwyliaethau  neillduol  o  eiddo  Duw  ar  y  byd :  ond  am  y 
gwirionedd  mawr  cyffredinol,  nis  gallwn  fod  yn  rhy  benderfyn- 
ol,  sef,  Bod  perthynas  rhyngddynt  oll  â'r  deyrnas. 

Y  fath  olygfa  ogoneddus  y  mae  y  gwirionedd  hwn  yn  ei 
hagor  o  flaen  y  meddwl :  pob  peth  y  ddaear  yn  cydg^'farfod 
mewn  un  pwynt,  sef  yn  nhcyrnas  Mab  Duw,  fel  y  mae  yr 
afonydd  yn  cydgyfarfod  yn  y  môr.  Hi  yw  y  sylwedd  o  ba  un  y 
mae  pobpeth  arall  yn  gysgod  :  ei  henwau  hi  ydyw  yr  hoU 
enwau  sydd  genym  ar  bethau  gwerthfawr  y  ddaear ;  eu 
benthyg  gan  y  sylwedd  a  gafodd  y  cysgod.  Nid  benthyca 
oddiar  y  greadigaeth  a  wnaeth  iachawdwriaeth,  ond  rhoddi 
benthyg  iddi,  fel  y  rhoddodd  y  cysegr  nefol  fenthyg  enwau 
ei  bethau  i  gysegr  bydol  Moses.  Nid  yr  haul  sydd  yn  y 
ffurfafen  ydyw  yr  Haul  gwirioneddol :    Haul   y    Cyíiawnder 

ydyw  hwnw.  Cysgod  o  hwnw  yw  ein  haul  ni,  ac  am  ei  fod  yn 
gysgod  cafodd  ei  enw.  Nid  y  gwir  fara  ydyw  yr  hwn  a  elwir 
genym  ni  yn  fara :  bara  y  bywyd  ydyw  hwnw.  Benthyg  yr 
yr  enw  a  gafodd  ein  bara  ni.  Nid  y  wir  winwydden  ydyw  yr 
hon  yr  ydym  ni  yn  ei  galw  yn  winwydden  :  cysgod  o  bethau  y 
deyrnas  ydyw  y  cwbl ;  yr  hon,  wedi  i'r  pethau  eu  hunain  ddyfod 
i  gael  eu  dadblygu  yn  llawn,  bydd  y  pethau  hyn  wedi  ateb  eu 
diben,  a  gelHr  eu  symud  ymaith. — "  Pethau  wedi  eu  gwneuthur." 

Yn  hanes  y  byd  fel  ei  cynwysir  yn  yr  hen  Destament,  ni 
a  welwn  gyflawniad  llythyrenol  o  eiriau  y  prophwyd  Ezeciel 
(xxi.  27.)  "  Dymchwelaf,  dymchwelaf,  dymchwelaf  hi ;  ac  ni 
bydd  mwyach,  hyd  oni  ddelo  yr  hwn  y  mae  yn  gyfiawn  iddo ; 
ac  iddo  ef  y  rhoddaf  hi."  Y  maent  yn  cael  eu  cyflawni  yr  un 
mor  llythyrenol  yn  awr,  ond  ein  bod  ni  mewn  sefyllfa  anfan- 
teisiol  i  weled  hyny.  Pan  y  mae  adeilad  fawr,  megys  palas 
brenin  neu  dywysog  yn  myned  i  gael  ei  chodi,  gwneir  darpar- 
iadau  blaenorol,  cyfatebol  i  fawredd  yr  adeilad ;  fe  godir  tai  a 
bythod  (sheds)  o  gwmpas  y  lle  cyn  dechreu  yr  adeilad.  Ar 
yr  olwg  gyntaf  ar  y  rhai  hyny,  gellid  tybied  eu  bod  i  barhau ; 
ond  pethau  er  mwyn  yr  adeilad  ydynt  oll :  pan  y  bydd  y  palas 
wedi  ei  orphen,  fe  dỳnir  y  tai  a'r  sheds  i  lawr.  "Pethau  wedi 
eu  gweuthur  ; "  felly  yma,  y  mae  y  testyn  yn  ein  cymell  i 
edrych  ar  bob  peth  fel  sheds,  fel  tai  allan  ( oiit-biiildiìigs ) ,  at 
wasanaeth  adeiladwaith  mawr;  ac  y  mae  yn  ein  harwain  i 
edrych  ar  amser,  pe  byddai  yn  amser  hefyd,  pan  y  bydd  yr  holî 
bethau  sydd  wedi  eu  gwneuthur  yn  cael  eu  symud.  Deallir 
wrthy  '■'•  pethaii "  y  greadigaeth  weledig,  a  goruchwyHaethau 
rhagluniaeth ;  y  nefoedd  a'r  ddaear  wedi  ciHo,  a  He  ni  chaid 
iddynt ;  pob  teyrnas  wedi  diflanu,  hoH  oHon  ymherodraethau 
cadarnaf  y  byd  wedi  eu  dileu,  fel  na  bydd  dim  wedi  ei  adael  i 
ddangos  iddynt  fod  yma  erioed.  Ond  wedi  i'r  pethau  a  symudir^ 
a  ysgydwir,  fyned  o'r  golwg,  y  mae  yma  rywbeth  yn  bod  wed'yn 
— "teyrnas  ddisigl." 

2.  Y  mae  hi  yn  ddisigl  o'i  chymharu  â  goruchwyHaeth 
Moses.  Mỳn  rhai  esbonwyr  mai  hyn  ydyw  ystyr  y  testyn. 
Nid  wyf  yn  tybio  eu  bod  yn  gy wir  wrth  gyfyngu  y  testyn  at  yr 
ystyr  hwn  yn  unig  ;  ond  y  mae  yn  ddiau  fod  hyn  yn  gynwys- 
edig   ynddo.      Yr   oedd   grym    mawr   i'r    ystyriaeth   hon   i'r 

Hebreaid,  am  eu  bod  h^vy  yn  ymwybodol  o'r  mawredd  a  rodd- 
wyd  arnynt  fel  cenedl,  trwy  gael  eu  gwneuthur  yn  de^^rnas  i 
Dduw.  Nid  ychydig  ydoedd  rhagoriaethau  yr  luddew  am  ei 
fod  yn  un  o  blant  y  deyrnas.  Yr  oedd  hyn  wedi  ei  wneyd  ar 
lawer  adeg  yn  wrthddrych  sylw  a  chenfigen  y  byd,  fel  y  gelHd 
gofyn  am  y  genedl,  "  Pa  genedl  mor  fawr"  a  hwynt .''  Yr 
oeddent  yn  eu  gwareiddiad,  eu  gwybodaeth,  eu  moesau,  a'u 
dedwyddwch  gwladol,  heb  eu  hail  ar  y  ddaear.  I'r  deyrnas  yr 
oeddent  yn  ddyledus  am  hyn  oll ;  fel  y  mae  yr  Aipht  yn 
ddyledus  am  ei  fiFrwythlondebi'whafon  :  coUi  hono  afuasai  colH 
ei  ffrwythlondeb ;  felly,  colli  pabell  neu  gysegr  Duw,  a  fuasai 
colH  pob  peth  iddynt  hwythau.  Yr  oedd  y  deyrnas  wedi  gosod 
mawredd  arnynt;  ond  mawredd  sigledig,  mawredd  yn  cael  ei 
ysgwyd  ydoedd.  Yr  ydoedd  yn  ymddibynu  i  fesur  ar  garacter 
y  rhai  a  fyddent  yn  Henwi  swyddau  y  deyrnas :  os  byddai  y 
rhai  hyny  yn  digwyddo  bod  yn  ddynion  da,  fel  Moses,  Dafydd, 
Jehoiada,  &c.,  yr  oedd  heddwch  y  wlad  ar  y  pryd  fel  afon  ; 
ond  yr  oedd  ansefydlogrwydd  ynddi  ar  y  goreu,  oblegid  fe 
wyddai  pawb  y  Huddid  i'r  rhai  yna  gan  farwolaeth  barhau  ; 
a  pha  beth  fyddai  caracter  yr  ofFeiiiad  a  ddeuai  ar  ol  Jehoiada, 
— y  brenin  a  ddeuai  ar  ol  Dafydd  ?  os  byddai  eu  caracter  yn 
wahanol,  fe  ateHd  heddwch  a  llwyddiant  y  wlad.  Os  meibion 
EH  fydd  yr  offeiriaid,  fe  ddaw  y  PhiHstiaid  i'r  wlad,  er  bod 
pabeH  Duw  yn  Siloh.  Os  Rehoboam  fydd  y  brenin,  fe  rwygir 
y  frenhiniaeth  er  pob  peth  a  wnaeth  Dafydd  a  Solomon.  Yr 
oedd  yn  angenrheidiol,  nid  yn  unig  cael  cyfansoddiad  (con- 
stitntion)  da,  cyfreithiau  cyfiawn,  ond  yr  oedd  yn  rhaid  cael 
brenin  ac  oífeiriad  da  i'w  gweinyddu  hwynt,  onidê  fe  siglai  pob 
peth.  O  ddififyg  hyn,  fe  welwyd  y  genedl,  er  ei  bod  yn  deyrnas 
Dduw,  yn  wasgaredig  ar  hyd  gwledydd  Assyria,  yn  gaethion 
yn  Babilon, — heb  deml, — heb  offeiriad, — heb  aberth. 

Ond,  medd  yr  apostol,  nid  teyrnas  fel  yna  yr  ydym  ni  yn  ei 
derbyn  ;  ond  un  ddisigl.  Y  mae  y  constitution  yn  gyfryw  ag  y 
geHir  dywedyd  am  y  neb  sydd  yn  byw  odditano,  "  Pa  genedl 
mor  fawr"  a  hwynt?  Ac  y  mae  y  gweinyddiad  yn  gyfryw  na 
raid  pryderu  yn  ei  gylch.  Ni  raid  i  ni  ddim  hoH  beth  fydd 
caracter  y  neb  a  fydd  yn  oíîeiriad  y  flwyddyn  nesaf,  na  gofyn 
bcth  a  wna  y  g\vr  a  ddaw  ar  oly  brenin  prcscnol,  oblcgidy  niac 

Gweinyddwr  hoU  swyddau  y  deyrnas  yn  gyfryw  na  luddir 
iddo  gan  farwolaeth  barhau.  Y  mae  ei  phob  peth  hi  yn  ddisigl. 
Yr  oedd  yr  hen  deyrnas  wrth  siglo  yn  colli  rhai  o'i  rhagorion 
yn  fynych :  fe  fu  ganddi  arch  a  thrugareddfa,  ond  fe'i  hysgyd- 
wyd  hi  fel  y  collodd  hi  y  rhai  hyny :  fe  fu  gwialen  Aaron,  a'r 
crochan  aur  a'r  manna,  ganddi,  yn  brofion  gweledig  o'r  gofal 
dwyfol  drosti ;  ond  wrth  ysgwyd,  hi  gollodd  y  rhai  hyny :  fe 
fu  y  "Shechinah,"  sef  yr  arwydd  o'r  presenoldeb  dwyfol,  ganddi, 
ond  collodd  hwnw  hefyd  :  mewn  gair,  yn  y  diwedd  hi  gollodd 
y  cwbl,  nes  y  chwalwyd  hi  o  fod  yn  deyrnas  Dduw.  Ond  yr 
ydym  ni  yn  derbyn  teyrnas  na  cholHr  yr  un  o'i  phethau  hi 
byth.  Disigl ; — ni  wehr  mo  honi  heb  drugareddfa,  ni  weHr  mo 
honi  hi  heb  y  Shechinah;  a  hwn  fydd  enw  y  ddinas,  "  Yr  Ar- 
glwydd  sydd  yno."  Y  mae  ei  Hoífeiriad  hi  o  urdd  Melchisedec, 
ac  nid  o  urdd  Aaron ; — ei  Brenin  hi  yr  olaf  o  hnach  Dafydd, 
am  ei  fod  i  eistedd  ar  ei  orseddfa  yn  dragywydd :  "  teyrnas 
ddisigl." 

2.  Y  mae  yn  ddisigl  hefyd  mewn  ystyr  wirioneddol.  Gallasai 
fod  yn  ddisigl  o'i  chymharu  à  phethau  sigledig,  ac  heb  fod  yn 
ddisigl  yn  ystyr  eangaf  y  gair  ;  fel  y  dy wedir  am  y  ddaear,  *'  hi  a 
saif  byth,"  hyny  yw,hi  a  saif  byth  o'i  chymharu  à'r  pethau  sydd  ar 
ei  hwyneb  hi,  pa  rai  sydd  yn  newid  yn  barhaus ;  ond  yn  ystyr 
briodol  y  gair,  ni  saif  hi  ddim  byth.  Y  mae  hi  yn  heneiddio 
fel  dilledyn,  ac  yn  prysuro  at  ei  diwedd.  Yn  wir,  ystyr  gym- 
hariaethol  fel  hyn  sydd  ymron  i  bob  peth  y  gwyddom  ni  am 
danynt.  Yr  hyn  sydd  yn  gyfoeth  mawr  mewn  un  oes,  tlodi 
cymhariaethol  ydyw  mewn  oes  arall.  Yr  hyn  sydd  yn  wybód- 
aeth  eang  mewn  un  wlad,  anwybodaeth  cymhariaethol  ydyw 
mewn  gwlad  arall.  Y  mae  oracl  y  pentref  gwledig  yn  fynych 
yn  ddyn  digon  disylw  yn  y  ddinas.  Mewn  gwlad  o  wastadedd- 
au  mawrion,  fe  gyfrifir  pob  bryn  bach  yn  fynydd,  am  nad  oes 
yno  yr  un  mynydd  gwirioneddol.  Gall  un  fod  yn  fwy  na 
phawb  mewn  un  man,  ond  erbyn  symud  i  fan  arall,  gall  gael  ei 
hun  yn  llai  na'r  lleiaf.  Ond  y  mae  y  deyrnas  yn  ddisigl,  nid 
yn  unig  o'i  chymharu  â  phethau  sigledig,  ond  yn  ddisigl  wirion- 
eddol;  oblegid, — ■ 

I.  Y  mae  ei  phethau  yn  gyfryw  nad  all  unrhyw  gyfnewidiad 
dynu  dim  oddiwrth  eu  mawrcdd  hwynt.  Nid  ydyw  haul  ein 
o 

byd  ni  ddim  yn  haul  i  bawb.  Y  mae  haul,  o  bosibl,  iddo  ef  ei  hun. 

Y  mae  perthynas  y  ddaear  âg  ef  yn  ei  Avneuthur  yn  haul  i  ni,  ond 
pe  symudem  ni  iddo  ef  ei  hun  i  fyw,  ni  ddöem  i  berthynas  â 
pheth  mwy  nag  ef :  fe  newidiai  hyny  ein  syniad  ni  am  ei  fawr- 
edd  ef ;  ond  y  mae  pethau  y  deyrnas  yn  gyfryw  nad  all  unrhyw 
g)ŵiewidiad  newid  dim  arnynt :  byddant  yn  fawrion  byth.  Am 
gyfoeth  y  ddaear,  y  prinder  o  hono  yn  gyífredin  sydd  yn  ei 
wneyd  yn  gyfoeth.  Pe  ceid  mwy  o  gyflawnder  o  aur  ac  arian, 
fe  leihäi  hyny  eu  gwerth  hwynt.  Nid  oedd  dim  bri  ar  arian 
yn  nyddiau  Solomon,  oherwydd  ei  amldra;  ond  nid  prinder 
sydd  yn  gosod  gwerth  ar  bethau  "teyrnas"  y  testyn.  Bydd  ei 
chyfoeth  hi  yn  gyfoeth  byth,  am  fod  anchwiliadwy  olud  o  hono. 

Y  mae  pob  un  sydd  yn  derbyn  y  deyrnas  yn  frenin  ac  yn  offeir- 
iad ;  ond  ni  bydd  fod  gorsedd  a  meitr  gan  dy  gymydog  yn 
lleihau  dim  ar  werth  dy  orsedd  a'th  feitr  di :  yn  hytrach  y  mae 
cydraddoldeb  yn  codi  y  gwerth  i  bob  un. 

Hefyd  y  mae  treighad  oesoedd  yn  dwyn  o  amgylch  gyfnewid- 
iadau  yn  syniad  y  byd  am  werth  pethau.  Pe  ymddangosai 
Pharaoh,  Senacherib,  a  Nebuchodonosor,  yn  awr  yn  eu  gwisg- 
oedd  brenhinol,  ac  yn  yr  holl  rwysgfawredd  a'u  hamgylchynai 
yn  llysoedd  yr  Aipht,  Ninifeh,  a  Babilon,  ond  odid  nad  cynyrchu 
gwên  ar  ein  hwyneb  a  wnai  eu  diwyg  barbaraidd,  ac  nid  ein 
llenwi  â  syndod :  y  mae  amser  wedi  newid  cymaint  ar  syniadau 
y  byd  am  y  pethau  hyn.  Ond  am  holl  bethau  y  deyrnas,  beth 
bynag  a  all  ddigwyddo,  yn  nhreighad  oesoedd  amser,  a  thra- 
gywyddoldeb  hefyd,  ni  ddigwydda  dim  a  bâr  i  neb  wenu  wrth 
edrych  arnynt.  Bydd  y  gỳnau  gwynion,  cyfiawnder  y  saint^ 
yn  y  ífasiwn  byth ;  bydd  coron  y  bywyd  o'r  un  gwerth  yn 
ngolwg  pawb  ymhen  mihynau  o  oesoedd  ag  ydyw  hi  heddyw. 
"Disigl." 

2.  Y  maent  yn  ddisigl  am  nad  all  unrhyw  gynefindra  à  hwynt 
dỳnu  dim  oddiwrth  eu  gwerth  yn  ein  teimlad  ni.  Y  mae 
terfynau  i  fwynhad  o  bethau  goreu  y  ddaear :  eler  tros  y  terfyn- 
au  hyny,  fe  gyll  y  pethau  eu  gwerth  yn  ein  teimlad  ni ;  ac  yn 
wir,  er  cadw  o  fewn  y  terfynau,  y  mae  cysondeb  y  meddiant 
arnynt  yn  pylu  y  meddwl  i  deimlo  eu  gwerth  hwynt.  Yn  yr 
ymdrech  am  danynt,  neu  yn  yr  amddifadrwydd  o  honynt,  wedi 
bod  unwaith  yn  eu  mcddianu,  y  mae  y  rlian  fwyaf  o'r  liya  a 

elwir  yn  fwynhad  o  honynt  yn  gynwysedig.  Ond  odid  nad 
ydyw  y  brenin  yn  cael  mwy  o  fwynhad  o'r  goron  cyn  ei  gwisgo 
hi  erioed,  neu  wedi  ei  cholli  hi,  nag  a  gafodd  pan  oedd  hi  ar  ei 
ben  ef.  Ond  am  bethau  y  deyrnas,  y  mae  yn  anmhosibl 
cynefino  â  hwynt.  Y  mae  tri  gair  am  danynt  yn  epistol  Pedr 
sydd  yn  dangos  hyn  : — anllygredig,  dihalogedig,  a  diddiflanedig. 
Anllygredig, — dim  elfenau  drafodedigaeth  ynddynt  hwy  eu 
hunain:  dihalogedig, — y  maent  yn  gyfryw  nad  all  dim  y  tu 
allan  iddynt  eu  hunain  eflFeithio  arnynt ;  fe  halogwyd  pethau  y 
baradwys  gyntaf,  er  mor  ragorol  oeddent :  diddiflanedig, — 
bythol  wyrdd  ydyw  hyny,  bob  amser  yr  un  fath :  nid  oes  dim 
cynefino  yn  bosibl  yma.  Dyma  ychydig  o  garacter  y  deyrnas. 
Onid  priodol  y  gelwir  hi  yn  "  deyrnas  ddisigl .?"  A  dylai  y  cip- 
olwg  hwn  ar  ei  natur  hi  ein  parotoi  i  wrandaw  ar  anogaeth  y 
testyn,  sef, — 

II.  Y  cymheUiad  sydd  yn  codi  o  sefydlogrwydd  y  deyrnas 
i  ffyddlondeb  gyda  hi,  ac  ymlyniad  wrthi : — "Bydded  genym 
ras."  Hyny  yw,  fel  y  tybia  rhai,  bydded  genym  ysbryd  diolch- 
gar,  ac  amlygwn  yr  ysbryd  diolchgar  hwnw  mewn  gwasanaethu 
Duw  wrth  ei  fodd,  sef  ei  addoli  a'i  gydnabod  fel  Duw  iachawd- 
wriaeth  yn  ei  Fab,  gan  wyHed  rhag  i  unrhyw  demtasiwn  ein 
llithio  i  anffyddlondeb  i'r  efengyl,  oblegid  byddai  hyny  yn 
ymadaw  oddiwrth  Dduw  byw,  Y  mae'r  apostol  Paul  yn  fynych 
yn  dwyn  ymlaen  y  cymhelHad  hwn  i  fFyddlondeb  :  "  Yr  wyf  yn 
atojwg  i  chwi,  er  trugareddau  Duw,  roddi  o  honoch  eich  cyrfF 
yn  aberth  byw,  sanctaidd,  cymeradwy  gan  Dduw ;  yr  hyn  yw 
eich  rhesymol  wasanaeth  chwi ;"  sef,  er  yr  amlygiad  o  ddaioni . 
heb  ei  gyífelyb  sydd  yn  y  drefn  i  gyfiawnhau  yn  rhad  trwy  ei 
ras  Ef,  ac  i  adnewyddu  eich  natur  i  sancteiddrwydd,  fel  ag  i'ch 
gwneyd  yn  gymwys  i  ogoniant  Duw,  "er"  y  pethau  hyn, 
"  rhoddwch  eich  cyrff  yn  aberth  byw,"  &c.  "Chwi  a  adwaen- 
och  ras  ein  Harglwydd  lesu  Grist,  iddo  ef,  ac  yntau  yn  gyf- 
oethog,  fyned  er  eich  mwyn  chwi  yn  dlawd,  fel  y  cyfoethogid 
chwi  trwy  ei  dlodi  ef."  Wel,  am  hyny,  trugarhewch  chwithau 
wrth  y  tlodion.  Ac  un  o'r  cymhellion  cryfaf  i  ffyddlondeb  i 
unrhyw  un  ydyw  ysbryd  diolchgar  iddo :  un  o'r  pethau  a  fydd 
yn  cyfymu  y  nefoedd  byth  yn  dỳn  mewn  rhwymau  ufudd-dod 
wrth  orsedd  Duw  ydyw  ysbryd  diolchgar.     Nid  rhyfedd  oedd  i 


io6  Tcyrnas  Ddisigl. 

Mair  Magdalen  olchi  traed  yr  Arglwydd  lesu  â'i  dagrau,  wedi 
iddo  fwrw  saith  o  gythreuliaid  allan  o  honi.  "  Y  mae  gydâ 
Thi  faddeuant  fel  y'th  addoler."  A  phe  byddem  ni  yn  byw  yn 
fwy  yn  ngolwg  y  "  deyrnas  ddisigl,"  byddai  genym  fwy  o  ys- 
bryd  gwasanaethu;  ac  y  mae  anífyddlondeb  ynom  ni  mor 
afresymol  ag  ydyw  o  wrthun,  a  ninau  "  yn  derbyn  teyrnas 
ddisigl."  Buasai  derbyn  rhywbeth  "  disigl "  yn  beth  mawr  i 
rai  nad  oes  ond  pethau  sigledig  erioed  eto  wedi  bod  yn  eu 
meddiant.  Y  mae  rhyw  wall  ymhhth  pob  etifeddiaeth  a 
gawsom  ni — iechyd,  cyfeilHon,  cyfoeth,  bywyd.  Fe  fu  ambell 
un  sydd  yma  yn  tybio  unwaith  fod  ganddo  iechyd,  ond  daeth 
rhywun  ymlaen  i  chwiHo  i'r  ////,  a  cholH  y  treial  a  wnaeth.  Ni 
a  fuom  yn  tybio  fod  cyfeiHion  a  pherthynasau  yn  eiddo  i  ni ; 
ond  y  mae  angau  yn  awr  ac  eilwaith  yn  dyfod  ac  yn  chwiHo 
i'n  hawl  ni,  ac  efe  sydd  yn  eniU  y  treial  bob  tro.  Y  mae  genym 
fywyd  hyd  yma,  ac  yr  ydym  yn  ceisio  perswadio  ein  hunain 
mai  ni  a'i  piau ;  ond  fe  ddaw  y  gelyn  diweddaf  cyn  hir  i  brofi 
ein  hawl  i  hwn  hefyd  ;  ac  yn  ol  yr  arfer,  coHi  y  treial  a  wnawn 
ni  y  tro  hwnw  hefyd.  Y  mae  diffyg,  y  mae  flaw  yn  y  titl  i'r 
cwbl.  Yr  oedd  yn  naturiol  disgwyl  y  buasai  clywed  am  bethau 
disigl  yn  cynyrchu  digon  o  ysbryd  diolchgar  i  beri  i  ni  wasan- 
aethu  y  Rhoddwr  yn  ffyddlawn,  ac  yn  enwedigol  feHy  gan  fod 
y  pethau  hyny  yn  "  deyrnas  ddisigl." 

Ond  y  mae  yn  debyg  mai  gwir  ystyr  yr  ymadrodd,  "  Bydded 
genym  ras,"  ydyw,  ymdrechwn  am  y  gras  hwnw  a'n  gaHuoga 
ni  i  wneyd  y  dcfnydd  iawn  o'r  fantais  sydd  yn  ein  meddiant  i 
ddyfal  barhau  yn  fifydd  yr  efengyl,  a  thrwy  hyny  sicrhau  medd- 
iant  o'r  "  deyrnas  ddisigl."  Y  mae  yn  y  meddwl  o'i  bod  hi  yn 
"  ddisigl  "  ddau  gymheHiad  cryf  i  hyn  : — 

I.  Ymdrechwn  i  wneyd  defnydd  o'r  fantais,  oblegid  nid  oes 
berygl  i  ni  gael  ein  siomi  yn  ein  hymdrech  i  gael  meddiant  ar 
bethau  y  deyrnas.  Y  mae  pethau  y  ddaear  yn  gyfryw  ag  y  mae 
damwain  yn  perthyn  iddynt  oH.  Nid  yw  y  rhedfa  yn 
eiddo  y  cyílym,  na'r  rhyfel  yn  eiddo  y  cedyrn,  na  ch^rfoeth  yn 
eiddo  y  pwyHog,  &c.,  hyny  yw,  nid  yw  yr  ymdrech  ddim  yn  sicr 
o  gael  ei  goroni  â  Hwyddiant.  Ond  yma  y  mae  sicrwydd  o 
hyny;  ac  nid  oes  dim  tebyg  i  hyder  diysgog  yn  sicrwydd 
cyrhaeddiad  amcan,  am  roddi  nerth  yn  yr  ysbryd  i  ymdrcchu 

i'w  gyraedd ;  îe,  y  mae  hyd  yn  nôd  posibilrwy dd  cyrhaeddiad 
unrhyw  amcan,  a  dybir  yn  werthfawr,  yn  ddigon  o  gymhelliad 
gan  fwy  na  haner  trigolion  y  byd  heddyw  i  ymdrechu  i'w 
gyraedd.  A  ydyw  y  dyn  ieuanc'  yna,  sydd  yn  gadael  ei  gartref 
i  fyned  i  gloddfëydd  aur  Awstralia,  yn  sicr  y  llwydda  i  gael  y 
cyfoeth  y  mae  ei  galon  wedi  ei  gosod  arno  ?  O,  nac  ydyw :  fe 
ŵyr  fod  llawer  un  wedi  aflwyddo ;  ond  y  mae  fod  llwyddiant  o 
fewn  i  derfynau  posibilrwydd,  yn  gymhelHad  digon  cryf  i'w 
godi  i'r  holl  ymdrech  mawr  y  mae  yn  ei  wneyd  i  geisio  ei 
gyraedd.  Os  ydyw  y  posibilrwydd  i  gael  y  peth  yn  rhoddi 
cymaint  o  nerth  yn  ysbryd  dyn,  pa  faint  mwy  y  mae  y  sicrwydd 
o'i  gael  yn  ei  roddi  ?  Ac,  yn  wir,  y  mae  ansicrwydd  mawr  yn 
lladd  ysbryd  ymdrech.  Y  mae  amseroedd  o  gynhyrfiadau  ac  o 
ryfeloedd  gwladol  yn  ddieithriad  yn  amseroedd  o  ddirywiad 
gwladol;  ac  os  parhant  yn  hir,  o  dlodi  gwladol  hefyd,  oblegid 
nid  oes  dim  calon  neu  hyder  mewn  neb  i  ymdrechu  i  gasglu 
cyfoeth,  am  y  gall  ansefydlogrwydd  pethau  beri  i'w  llafur  oll 
fod  yn  ofer,  pan  yn  ymyl  cael  ei  goroni  â  llwyddiant.  Ond  y 
mae  cred  ddiysgog  yn  sicrwydd  cyrhaeddiad  y  peth,  fel  rheol, 
yn  arwain  i  Iwyddiant.  Ond  y  mae  y  gred  hon  mewn  llawer 
mynwes,  gydâ  golwg  ar  bethau  y  ddaear,  heb  ddim  sail  iddi,  ac 
am  hyny,  nid  ydyw  yr  ymdrech  yn  cael  ei  goroni  â  llw^^ddiant. 
Ond,  fy  mrodyr,  'byddwn  ni  sicr,  a  diymod,  a  helaethion  yn 
ngwaith  yr  Arglwydd  yn  wastadol,  a  ni  yn  gwybod  na  bydd  ein 
llafur  ni  ddim  yn  ofer :'  ni  ddaw  yr  un  chwyldröad  ar  y  deyrnas 
pan  y  byddwn  yn  ymyl  llwyddo  i  gael  gafael  ar  ei  chyfoeth  hi, 
fel  ag  i'n  siomi  yn  ein  disgwyliadau.  Wedi  holl  drafferth- 
Jehosaphat  yn  ffitio  allan  ei  longau  i  fyned  i  Tarsus,  fe'u  dryll- 
iwyd  yn  yr  ystorm  yn  Esion-Gaber,  a  thrwy  hyny  siomwyd 
Jehosaphat  yn  ei  ddisgwyliadau  am  y  cyfoeth :  ond  ti  elli  di 
anturio  cyfeirio  llong  fechan  gweddi  tua  phorthladd  y  drydedd 
nef :  ni  ddaw  dim  gwynt  y  Dwyrain  i  ddrylHo  hono,  fel  ag  i 
siomi  dy  ddisgwyHadau.  Ti  elH  anturio  rhedeg  yr  yrfa :  ni 
ddaw  yr  un  Ahimaas  i  fyned  heibio  i  ti  ar  y  gwastadedd,  ac  fcHy 
dy  siomi  di  am  y  goron :  "  teyrnas  ddisigl." 

2.  Gan  fod  y  deyrnas  yn  ddisigl,  ni  siomir  mo  honom  wedi 
i  ni  gael  meddiant  ar  y  pethau.  Y  fath  gymheHiad  i  ymdrech 
ydyw  hyn  !     Yr  oedd  y  Pregethwr  yn  teimlo  diflasdod  yn  y 

meddwl  wedi  iddo  ymdrechu  i  wneuthur  gwaith  mawr  yn 
Jerusalem,  fod  yn  rhaid  iddo  ei  adael  i'r  neb  a  fyddai  ar  ei  ol ; 
"A  phwy  a  ẃyr,"  meddai,  "ai  doeth  ai  annoeth  fydd  efe  ?  eto 
efe  a  fydd  feistr  ar  fy  holl  lafur  i."  Ond  am  bethau  y 
deyrnas,  ni  theimla  neb  a  gaiíf  feddiant  arnynt  y  diflasdod  hwn 
byth,  am  y  byddant  yn  feddiant  iddynt  yn  oes  oesoedd. 
"  Teyrnas  ddisigl,"  am  h)my  ni  adewir  mo  honi  i  bobl  eraill. 
"  Os  doeth  íyddi,  doeth  fyddi  i  ti  dy  hun."  Os  týri  di  ei  golud 
hi  yn  garneddau,  tydi  dy  hun  a  gaiflf  eu  casglu.  Ti  elli  fentro 
cerfio  dy  enw  â  phin  o  haiarn  ac  âg  ewin  o  adamant  ar  ei  phob 
peth  hi  y  foment  y  deuant  i  dy  feddiant.  Gwaith  digon  ofer  yn 
aml  ydyw  ysgrifenu  enw  ar  etifeddiaethau  a  theyrnasoedd  y  byd 
hwn.  Pa  sawl  enw  a  fu  ar  aml  un  o  honynt  er's  mil  o  flynydd- 
oedd ;  a  pha  sawl  enw  a  fydd  arnynt  eto  cyn  i'r  udgorn 
diweddaf  seinio  ?  Nid  ydyw  fod  eich  enw  chwi  ar  un  o  honynt 
heddyw,  brawf  yn  y  byd  mai  eich  enw  chwi  fydd  arni  gan' 
mfynedd  i  yn  awr.  "Eu  meddwl  yw,"  medd  y  Salmydd,  "y 
pery  eu  tai  yn  dragywydd,  a'u  trigfeydd  hyd  genhedlaeth  a 
chenhedlaeth :  enwant  eu  tiroedd  ar  eu  henwau  eu  hunain." 
Ond  y  gwirionedd  ydyw,  "Dyn  mewn  anrhydedd,  nid  erys." 
"  Gadawant  eu  golud  i  eraill."  Bydd  eu  tiroedd  ar  enw  pobl 
eraill  yn  fuan  iawn.  Ond  am  bethau  y  deyrnas,  ni  adewir  mo'r 
rhai  hyn  i  bobl  eraill. 

Cyn  terfynu,  goddefwch  i  mi  ofyn,  A  oes  genych  rywbeth 
na  bydd  raid  i  chwi  ei  adael  i  bobl  eraill  ? — rhywbeth  na  bydd 
raid  i  chwi  ddim  gwneyd  ewyllys  arno  ?  Nid  oedd  gan  Paul 
fawr  o  bethau  y  byd  hwn,  pan  yr  oedd  amser  ei  ymddatodiad 
wedi  nesäu.  Yr  ydym  yn  ei  gael  yn  anfon  at  Timothëus  i 
ddyfod  â'r  gochl  iddo  o  Tröas,  ynghyd  â'r  Ifyfrau,  yn  enwedig 
y  memrwn.  Nis  gwn  yn  iawn  i  ba  beth  yr  anfonai  am  danynt, 
gan  ei  fod  yn  myned  i  farw,  os  nad  i  gael  gwneyd  ei  ewylfys  ar 
yr  hen  fantell  a'r  Ifyfrau,  sef  eu  rhoddi  i  ryw  gyfeillion  a  fyddent 
gydag  ef  pan  y  deuai  yr  awr :  ond  yr  oedd  ganddo  bethau  nad 
oedd  yr  un  ewylfys  i  gael  ei  wneyd  arnynt,  "  O  hyn  allan 
rhoddwyd  coron  cyfiawnder  i'w  chadw  i  mi,"  &c.  Yr  oedd 
ganddo  "  deyrnas  ddisigl." 

Dyma  gynulleidfa  o  honom  y  gellir  dywedyd  am  danom  mai 
■"  pobl  y  golled  fawr  "  ydym ;    oblegid  yr  ydym  wedi  cael  un 

"golled  fawr,"  ni  a  gollasom  baradwys,  a  cholled  fawr  oedd 
hono.  Ond  nid  oedd  hi  fawr  o  beth  at  y  golled  sydd  yn  bosibl 
i  ni,  sef  colU  "  teyrnas ;"  oblegid  os  enilli  di  y  deyrnas,  ti  wnei 
golled  paradwys  i  fyny,  a  thipyn  gyda  hyny ;  ond  os  colH  di  y 
deyrnas,  dyna  dlodi  na  bydd  gobaith  ei  lenwi  byth  !  Wel, 
bydded  genym  ras  i  wneyd  defnydd  o'r  fantais  i  gael  y 
'*  deyrnas."     Amen. 

[Gorphenaf  17,  18G7.J 


PREGETH    X. 


BEDYDD   DIODDEFIADAU. 


LüC  XII.  .50. — "Eithr  y  mae  genyf  fedydd   i'm  bedyddio  âg  ef  ;   ac  mor 
gyfyng  yw  arnaf  hyd  oni  orphener  !  " 


MAE  yr  Arghvydd  lesu  yn  y  benod  hon  yn  dango3 
natur  ei  deyrnas,  i'r  myrddiwn  pobl  oeddent  wedi 
ymgynull  i  wrandaw  arno.  Yn  gyntaf  oll,  dengys 
iddynt  ei  bod  hi  i  gael  ei  seilio  mewn  gwirionedd  oddifewn; 
ac,  fel  canlyniad  naturiol  hyny,  i'w  hamlygu  ei  hun  oddiallan, 
mewn  ymryson  â'r  byd.  Gan  nad  ydoedd  na  rhagrith  na 
thwyll  yn  perthynu  iddi,  nis  gallai  lai,  mewn  byd  oedd  yn 
llawn  o  dwyll  a  rhagrith,  na  bod  fel  Ismael,  a'i  llaw  yn  erbyn 
pawb.  Yr  oedd  yn  rhaid  i'w  deiliaid  hi  ymwadu  â  hwynt  eu 
hunain,  am  fod  yn  anmhosibl  perthyn  i  deyrnas  o'r  fath  heb 
ddioddef  llawer; — teyrnas  ag  ydoedd  yn  ei  natur  a'i  dibenion 
mor  hollol  groes  i'r  byd.  Ond  er  bod  dioddef  yn  perthyn  iddi, 
dygir  ymlaen  yma  gymhellion  digon  cryfion  i  ddioddef  y  pethau 
chwerwaf.  Pe  yr  elai  y  gwrthwynebwyr  i'r  eithafion  pellaf, 
nis  gallant  ond  lladd  y  corff ;  ac  y  mae  yn  well  dioddef  hyny 
na  digio  y  Duw  a  all  ladd  corff  ac  enaid.  "  Hwnw  a  ofnwch;" 
ac  ond  gwneuthur  hyn,  nid  oes  perygl  i  neb  fy  ngwadu  i  ger 
bron  dynion. 

Pan  oedd  yr  Athraw  mawr  yn  traethu  y  pcthau  hyn,  y  mac 
rhyw  un  o'r  dyrfa  yn  dywedyd  wrtho: — "Athraw,  dywed  wrlh 
wrth  fy  mrawd  am  ranu  â  myfi  yr  etifeddiaeth."  Adn.  13. 
Wcdi  rhoddi  sèn  i'r  dyn  am  geisio  y  fath  beth,  y  mae  yn 

cymeryd  achlysur  oddiwrth  ei  gais,  i  ddangos  gwir  natur  y 
berthynas  sydd  rhwng  dyn  a  phethau  y  byd  hwn.  Yn  gyntaf, 
dengys  nad  ydynt  yn  bethau  anhebgorol  angenrheidiol  iddo  ; 
oblegid  nid  yw  bywyd  neb  yn  ymddibynu  ar  amlder  y  pethau 
sydd  ganddo.  Ac  wedi  i  ddyn  drafferthu  llawer  gydâ  hwynt, 
dengys  trwy  ddameg  y  gŵr  goludog  y  cnydiodd  ei  dir  yn  dda, 
y  gall  mewn  un  noson  gael  ei  ysgar  oddiwrthynt  oll.  "  Y  nos 
hon  y  gofynant  dy  enaid  oddiwrthyt,"  &c.  Ac,  heblaw  hyny,  y 
mae  yn  dangos  nad  ydyw  y  draflFerth  a'r  pryder  mwyaf  yn  eu 
cylch  mewn  un  modd  yn  sicrhau  y  meddiant  ansicr  hwn  arnynt : 
"  Pwy  o  honoch,  gan  gymeryd  gofal,  a  ddichon  ychwanegu  un 
cyfudd  at  ei  faintioli .? "  Ond  am  bethau  teyrnas  Dduw,  y  rhai  hyn 
ydynt  bethau  gwirioneddol  dyn,  y  mae  traíferth  a  phryder  yn 
eu  cylch  yn  sicrhau  y  meddiant  o  honynt.  Am  hyny,  medd 
efe,  "  ceisiwch  deyrnas  Dduw ;  a'r  pethau  hyn  oU  a  roddir  i 
chwi  yn  ychwaneg."  (adn.  25,  31.)  Ac  am  bethau  y  byd,  yr 
ymddygiad  priodol  at  y  rhai  hyn,  ydyw  ymddwyn  tuag  atynt 
gan  gofio  mai  goruchwylwyr  ydym  ar  eiddo  gvvr  arall ;  gan 
ofalu  bod  yn  oruchwylwyr  ffyddlawn  a  doeth,  oblegid  fe  ddaw 
y  Perchen,  heb  fod  yn  hir,  i'n  galw  i  gyfrif ;  ac  os  ni  ellir  rhoddi 
cyfrif  llawen,  fe  gurir  y  gwas  hwnw  â  llawer  flFònod. 

Nid  ydyw  yn  hawdd  canfod  cysylltiad  y  testyn  âV  cyd-destyn 
yn  yr  adnodau  o'i  flaen.  Mewn  atebiad  i  gwestiwn  Pedr,  y 
mae  lesu  Grist  yn  rhoddi  eglurhad  pellach  ar  y  pwys  o  fod  yn 
oruchwylwyr  ffyddlawn;  ac  feallai  mai  cymheUiad  i  hyny,  yn 
cael  ei  dynu  oddiwrth  fiEyddlondeb  y  Rhagflaenor,  ydyw  y 
testyn :  fel  pe  dywedasai,  Nid  wyf  yn  gofyn  i  chwi  wneyd  dim 
nad  wyf  yn  ei  wneyd  fy  hun  ;  os  ydy w  yn  rhaid  i  chwi  ddioddef 
i  fod  yn  fíÿddlawn  trosof,  na  ryfeddwch ;  y  mae  dioddef  yn 
anwahanol  gysylltiedig  â  natur  fy  nheyrnas.  "Mi  a  ddaethum 
i  fwrw  tân  ar  y  ddaear  ;  a  pheth  a  fynaf  os  cyneuwyd  ef 
eisoes.?"  (adn.  49.)  "Ydych  chwi  yn  tybied  mai  heddwch  y 
daethum  i  i'w  roddi  ar  y  ddaear  ?  nag  è,  meddaf  i  chwi ;  ond  yn 
hytrach  ymrafael."  (adn.  51.)  Ac  yr  wyf  fi  fy  Hun  yn  dioddef : 
"y  mae  genyf  fedydd  i'm  bedyddio  âg  ef;  ac  mor  gyfyng  yw 
arnaf  hyd  oni  orphener  !  " 

Ond  fe  dybia  rhai  mai  dychwelyd  y  mae  yr  Arglwydd  lesu, 
yn  y  testyn  a'r  adnod  o'i  flaen,  at  y  mater  oedd  o  dan  ei  sylw 
p 

cyn  i'r  dyn  geisio  ganddo  ddywedyd  wrth  ei  frawd  am  ranu  âg 
ef  yr  etifeddiaeth : — dioddef  drosto  oedd  hwnw.  Peidiwch  cam- 
synio  am  natur  fy  nheyrnas ;  mi  a  ddaethum  i  fwrw  tân  ar  y 
ddaear ; — tân^  sef  by wyd  uwch,  annhraethol  uwch,  na'r  un  oedd 
yma,  yn  ei  natur,  yn  ei  ddibenion, — egwyddorion  a  fyddant  fel 
tân,  yn  difa  yn  raddol  bob  peth  croes  iddynt  eu  hunain,  ac 
felly  yn  puro  y  byd.  Ond  bydd  goruchwyUaeth  danllyd  o'r 
fath,  pan  ddêl  i  gyíFyrddiad  â'r  byd,  o  angenrheidrwydd  yn 
cynyrchu  y  gwrthwynebiad  mwyaf,  fel  ag  y  bydd  tai,  ac  ardal- 
oedd,  a  theyrnasoedd  yn  ymranu :  tri  yn  erbyn  dau,  a  dau  yn 
erbyn  tri ;  y  tad  yn  erbyn  y  mab,  a'r  ferch  yn  erbyn  y  fam. 
"  A  pheth  a  fynaf  os  cyneuwyd  ef  eisoes  ?  "  Neu,  mi  a  fynwn, 
pe  byddai  modd,  iddo  fod  wedi  cael  ei  gyneu  eisoes.  Er  mai 
Tywysog  tangnefedd  ydwyf,  mi  a  fynwn, — y  mae  awydd  ang- 
erddol  yn  fy  mynwes,  weled  y  cynwrf  hwn  ar  y  ddaear.  Ond  y 
mae  genyf  fedydd  i'm  bedyddio  âg  ef,  &c.,  cyn  ygall  hyny  fod. 

Y  mae  yma  ddau  deimlad  yn  d'od  i'r  golwg,  sef  aAvydd  ac 
ofn;  a  chynyrch  y  ddau  ydyw  cyfyngder;  '*mor  gyfyng  yw 
arnaf,  hyd  oni  orphener."  Yr  awydd  am  weled  canlyniadau  y 
dioddef,  yn  peri  iddo  frysio  ymlaen  tuag  ato ;  a'r  ol wg  ar  fawr- 
edd  y  dioddef,  yn  peri  iddo  gilio  oddiwrtho ;  a  rhwng  y  ddau,  fe 
ddywed,  "Mor  gyfyng  yw  arnaf !  "  Teimlad  cyffelyb  ydoedd 
i  eiddo'r  apostol  Paul  yn  yr  achos  o  hono:  *'y  mae  yn  gyfyng 
arnaf  o'r  ddeutu ; "  chwant  bod  gydà  Christ,  o  un  tu,  a  chwant 
am  fy w  yn  y  cnawd  o'r  tu  arall ;  y  ddau  chwant  yn  tỳnu  mewn 
dau  gyfeiriad  gwrthwyneb,  nes  peri  cyfyngder;  felly  yma. 
Ond  ni  a  edrychwn  yn  awr  ar  y  cyfyngder  fel  yn  cael  ei  achosi 
yn  benaf  gan  ei  ddioddefiadau. 

Y  mae  mawredd  dioddefiadau  yr  Arglwydd  Icsu  i'w  weled 
yn  ei  fod  yn  sôn  am  danynt  o  gwbl.  Anfynych  y  mae  dyn 
gwir  fawr  yn  sôn  nemawr  am  ei  ddioddefiadau  ei  hun ;  ond  os 
bydd  gwir  fawredd  yn  perthyn  iddo,  y  mae  yn  dosturiol  iawn 
wrth  ddioddefiadau  pobl  eraill.  Y  mae  yn  sicr  o  fod  yn  barod 
i  agor  ei  enau  dros  holl  blant  dinystr,  a  llaw  hefyd,  hyd  y  gall, 
i'w  cynorthwyo.  Ond  heb  sòn  am  ddynion,  y  mae  y  dosbarth 
uchaf  o  greaduriaid  yn  y  greadigaeth  afresymol,  megis  y  Uew, 
yn  ymnciUduo  i  farw  mcwn  unigrwydd,  fel  i  gehi  ei  ofid 
oddiwrth  lygaid  pawb..     Yr   ocdd   y  íTaith  noctli  o  fod  Icsu 


Bedydd  Dioddefiadaii.  ,  I15 

Grist,  un  oedd  â'r  fath  fawredd  yn  perthyn  iddo,  yn  sôn  fel  hyn 
am  ei  ddioddefîadau,  yn  brawf  fod  ofnadwyaeth  nad  elHr  ei 
draethu  yn  perthyn  iddynt.  Yr  oedd  lesu  Grist  wedi  gwneyd 
llawer  o  bethau  mawrion  eisoes ;  megis  dibrisio  ei  Hun,  cymeryd 
arno  agwedd  gwas,  diosg  gwisg  frenhinol  gogoniant  oddiamdano ; 
ond  nid  ydyw  yn  crybwyll  gair  am  y  pethau  yna.  Yr  oedd 
cryn  wahaniaeth  rhwng  preseb  Bethlehem,  tlodi  Nazareth,  a'r 
wlad  yr  oedd  efe  wedi  arfer  byw  ynddi.  Yr  oedd  cryn  wahan- 
iaeth  rhwng  dirmyg  dynion,  ac  addoHad  angyhon  y  nef ;  ond 
nid  ydyw  yn  sôn  gair  am  hyn.  Nid  nad  oedd  Ef  yn  teimlo  y 
gwahaniaeth  oedd  rhwng  ffurf  Duw  ac  agwedd  gwas ;  ond  yr 
oedd  yn  cadw  y  teimlad  i'w  fynwes  ei  Hun.  Ond  yr  oedd 
rhywbeth  mor  arswydus  yn  ei  ddioddefiadau,  fel  yr  oedd  yn 
cael  ei  wasgu,  gan  y  rhagolwg  arnynt,  i  gwyno  gan  gyfyngder 
enaid;  a  phe  buasai  modd  iddo  beidio,  diau  ydyw  na  buasai  na 
chŵyn  nac  ochenaid  wedi  diferu  dros  ei  wefusau ;  oblegid,  er  ei 
fod  yn  gwbl  blygedig  i  ewyllys  ei  Dad,  yr  oedd  y  pethau  hyn 
yn  rhoddi  achlysur  i  dybio  nad  ydoedd  felly.  Rhaid,  gan 
hyny,  fod  ei  ofid  y  tuhwnt  i  ofid  pawb ;  gan  fod  y  fath  un,  fel 
y  dywed  y  Salmydd,  yn  *'rhuo  gan  aflonyddwch  calon." 

Drachefn  :  yr  oedd  bod  ei  ddioddefiadau  yn  tỳnu  ei  sylw  fel 
hyn  yn  bell  cyn  eu  dyfodiad,  yn  dangos  eu  mawredd.  Yn  yr 
ardd,  yr  oeddent  wedi  dechreu ;  yno  yr  oedd  wedi  myned  i  gẁr 
y  cwmwl  tywyll,  yn  yr  hwn  yr  ydoedd  i  gyfarfod  â  Duw  dig- 
lla^n :  ar  y  groes,  yr  oedd  mewn  unigrwydd,  wedi  ei  adael  gan 
bawb,  fel  nad  ydoedd  mor  ryfedd  ei  fod  yn  yr  ardd  yn  chwysu  y 
gwaed,  ac  Jir  y  groes  yn  llefain, — "  Fy  Nuw,  fy  Nuw,  paham  y'm. 
gadewaist.?"  Ond  yn  awr,  yr  oedd  y  ffurfafen  yn  glir  uwch  ei 
ben;  y  cwmwl  megis  heb  godi  o'r  môr;  yr  anialwch  unig 
ymhell  oddiwrtho :  eto  yr  oedd  y  pethau  mor  ofnadwy  yn  y 
pellder,  fel  y  maent  yn  ei  ddwyn  i  gyfyngder  rhy  fawr  i'w 
ddarlunio.  "Mor  gyfyng  yw  arnaf !"  "Y  mae  genyf  fedydd 
i'm  bedyddio  âg  ef !"  Ond  ni  a  edrychwn  eto  ar  y  dioddefiadau 
yn  ngoleuni  darluniad  y  testyn  o  honynt :  "  Bedydd  i'm 
bedyddio  âg  ef." 

I.  Y  mae  y  darluniad  hwn  o  honynt,  yn  cynwys  ei  fod  wedi 
ymgyflwyno, — ymgysegru,  yn  yr  oll  ag  ydoedd,  i  ddioddef. 
Geilw  ei  ddioddefiadau  wrth  yr  enw  "bedydd"  fwy  nag  un- 

waith.  "A  ellwch  chwi  yfed  o'r  cwpan  yr  ydwyf  fi  ar  yfed  o 
hono,  a'ch  bedyddio  â'r  bedydd  y  bedyddir  fi  ?"  Y  mae  bed- 
yddio  i  unrhy w  beth  neu  berson  yn  arwyddo  ymgyflwyniad  neu 
ymgysegriad  llwyr  i'r  peth  neu  y  person  hwnw.  Bedydd 
edifeirwch  oedd  un  loan,  yn  arwydd  allanol  fod  y  bedyddiedig 
yn  ymroddi  i  hyny.  Bedyddiwyd  yr  IsraeHaid  i  Moses  yn  y 
cwmwl  ac  yn  y  môr,  sef  i  fod  yn  gwbl  a  llwyr  dan  ei  awdurdod 
a'i  arweiniad.  "  Oni  wyddoch  chwi  am  gynifer  o  honom  ag  a 
fedyddiwyd  i  Grist  lesu,  ein  bedyddio  ni  i'w  farwolaeth  ef .?" 
"  Canys  cynifer  o  honoch  ag  a  fedyddiwyd  yn  Nghrist,  a  wisg- 
asoch  Grist:"  hyny  yw,  fe'n  bedyddiwyd  i  Grist  cyfan, — i'w 
íywyd  a'i  farwolaeth.  Am  hyny  yr  ydym  i  feirw  gydâg  Ef,  ac 
i  fyw  gydâg  Ef, — i'w  wisgo  Ef :  yr  ymgyflwyniad  iddo  i  fod 
yn  un  llwyr.  Felly  y  mae  galw  y  dioddefiadau  yn  fedydd  yn 
dangos  llwyrdeb  ymgyflwyniad  Mab  Duw  i  ddioddef. 

Y  mae  dau  fesur  ar  fawredd  dioddefiadau,  sef,  gallu  y  neb  a 
fyddo  yn  eu  gweinyddu  hwynt,  a  gallu  yr  hwn  a  fyddo  odditan- 
ynt.  "  Nac  ofnwch  y  rhai  sydd  yn  lladd  y  corff,  ac  wedi  hyny 
heb  ganddynt  ddim  mwy  i'w  wneuthur,"  (Adn.  4.)  Bydd  eu 
holl  allu  hwynt  ar  ben,  cyn  cyffwrdd  y  rhan  bwysig  o  honoch. 
Dyna'r  dioddef  yn  cael  rhoddi  terfyn  iddo  gan  allu  y  neb  oedd 
yn  gweinyddu  y  dioddefiadau.  Bryd  arall  y  mae  gahu  y 
dioddefydd  yn  penderfynu  mesur  y  dioddef.  Yn  hyn  y  mae  yr 
Anfeidrol  bob  amser  yn  gorfod  ymddadleu  wrth  fesur,  ie,  hyd 
yn  nôd  yn  uffern.  Pe  na  wnelai  Efe  hyny,  fe  ddifodid  y 
dioddefydd  gan  y  dioddefiadau.  Rhoddwch  bryfyn  i  ddioddef 
cymaint  ag  a  all,  ni  bydd  y  dioddefiadau  ond  bychain,  am  nad 
ydyw  gallu  pryfyn  ond  bychan.  Rhoddwch  anifail  i  ddioddef 
hyd  eithaf  ei  allu,  bydd  y  dioddefiadau  yn  llawer  mwy  na'r 
eiddo  y  pryfyn,  am  fod  gallu  y  creadur  yn  fwy.  Rhoddwch 
ddyn  i  ddioddef,  bydd  y  dioddefiadau  yn  anghymharol  fwy: 
rhoddwch  angel,  byddant  yn  fwy  eto ;  fel  y  mae  y  natur  yn 
codi,  y  mae  y  gallu  i  fwynhau,  ac  o  ganlyniad,  i  ddioddef,  yn 
mwyhau.  Ond  ni  welwyd  yr  un  dyn  erioed  ar  y  ddaear 
yn  dioddef  hyd  eithaf  ei  allu.  Mae  y  dioddefiadau  mwyaf  yn 
eu  perthynas  â  natur  dyn  yma,  fel  y  môr  yn  ei  berthynas  â'r 
ddacar.  Y  mae  y  môr  yn  gorchuddio  rhanau  helaeth  o'r 
ddaear ;  ond  y  mae  yma  lawer  o  dir  sych  er  hyny ;  fclly  y  mae 

rhanau  helaeth  o  natur  dyn  ar  y  ddaear  nad  all  y  dioddefiadau 
mwyaf  ddim  eu  cyraedd  hwynt.  Ond  yr  oedd  lesu  Grist  wedi 
ei  fedyddio  i  ddioddef ;  felly  nid  oedd  dim  yn  perthyn  iddo  nad 
oedd  wedi  ei  gysegru  i  ddioddef.  Pe  na  buasai  ond  creadur 
yn  unig,  buasai  rhywbeth  arswydus  yn  y  meddwl  i  un  o'i 
alluoedd  ëang,  mawrion  Ef,  ddioddef  hyd  eithaf  y  galluoedd 
hyny.  Y  mae  gallu  Satan  i  ddioddef  yn  fawr ;  ond  yr  oedd 
gallu  lesu  Grist,  yn  ei  ddynoliaeth,  yn  ddiameu  yn  llawer 
mwy.  Yr  oedd  Efe  yn  gyntaf-anedig  pob  creadur ;  ond  yr 
oedd  Efe  yn  fwy  na  chreadur,  yn  "  ddyn  â'r  Duwdod  ynddo  'n 
trigo ;"  ac,  er  nad  ydoedd  y  natur  ddwyfol ,  ddim  yn  dioddef, 
eto,  yr  oedd  ei  hundeb  hi  â'r  ddynol  yn  rhoddi  cymhv.ysder, 
ni  ddywedaf  anfeidrol,  ond  y  fath  na  fedr  iaith  mo'i  ddarlunio, 
i'r  ddynol  i  ddioddef.  Yr  oedd  y  dioddefiadau  yn  ddioddefiad- 
au  y  person,  am  hyny  y  mae  y  gwaed  yn  ddwyfol  waed. 
Bedyddiwyd  Ef  fel  Person  dwyfol  i  ddioddef,  ac  am  ei  fod  felly 
fe  fu  farw.  Efe  yn  unig  oedd  yn  ddigon  mawr  i  hyny. 
Gellir  dywedyd  gydag  arbenigrwydd,  '''■  Crist yw  yr  Hwn  a  fu 
farwP  Y  mae  holl  blant  dynion  yn  ceisio,  ond  y  mae  y 
gorchwyl  yn  rhy  fawr  iddynt  ddyfod  drwyddo.  Y  mae  y  dyrfa 
annedwydd  sydd  yn  ufFern  wrth  y  gwaith,  ond  methu  dyfod 
drwyddo  y  maent  hwythau  :  pe  llwyddent,  byddent  yn  rhydd- 
ion  o'r  awr  hono  allan.  Fe  ymroddodd  Mab  Duw  at  y  gwaith  ; 
ac  er  ei  fod  yn  orchestwaith  heb  ei  ail,  yr  oedd  Efe  yn  ddigon 
maj^^r  i  dyfod  i  ben  âg  ef.  "  Crist  yw  yr  Hwn  a  fu  farw."  Beth 
yw  hyny  ?  Dàl  y  digofaint  i  gyd, — derbyn  holl  gyflog  pechod 
ar  unwaith.  Fe'i  hofifrymodd  ei  Hun.  Beth  ydyw  hyny  ì  Pe  ■ 
ceisiwn  ddarlunio,  ni  fedrwn  ddweyd  dim  haner  mor  ddarlun- 
iadol  ag  ydyw  yr  ychydig  eiriau  hyn  : — "  Efe  a'i  hoífryraodd  ei 
Hun."  Nid  ydyw  yr  hyn  ydym  ni  yn  ei  weled,  ;megis  rhoddi 
ei  gefn  i'r  curwyr,  ei  gernau  i'r  rhai  a  dynent  y  blew,  ei  wyneb 
i  waradwydd  a  phoeredd,  ei  draed  a'i  ddwylaw  i  hoeUon,  ei 
ystlys  i'r  waywffon,  ei  ben  i'r  goron  ddrain,  ei  glustiau  i 
wrandaw  dirmyg  a  gwaradwydd ;  nid  yw  y  pethau  hyn  ond 
arwyddion  yn  y  dyn  oddiallan  am  yr  hyn  oedd  o'r  golwg  yn  y 
dyn  oddimewn :  iaith  y  Bi.bl  ydy w  iddo  '  dywallt  ei  enaid  i 
farwolaeth.'  Y  mae  rhy wbeth  heblaw  by wyd  y  corff  yn  y  fan 
yna, — rhywbcth  ocdd  yn  llun'd  yr  ymadrodd,  "  Efe  a'i  hoffrym 

odd  ei  Hun."    Yr  oedd  yma  ymgysegriad  lhvyr  i  ddioddef :  "y 
mae  genyf  fedydd  i'm  bedyddio  âg  ef." 

II.  Y  mae  y  gair  "  bedydd/'  nid  yn  unig  yn  dangos  llwyrdeb 
ei  ymgysegriad  Ef  i  ddioddef,  ond  hefyd  mawredd  yr  hyn  a 
ddioddefodd.  Bedyddiwyd  Ef  i  ddioddef,  a  bedyddiwyd  Ef  â 
dioddefiadau.  "Y  mae  genyf  fedydd  i'm  bedyddio  âg  ef."  Y 
mae  yr  ystyr  yma  i'r  gair  "bedydd:" — "bedyddio  â'r  Ysbryd 
Glân  ac  â  thân  ;" — "  chwi  a  fedyddir  â'r  Ysbryd  Glân  cyn 
nemawr  o  ddyddiau; — "Efe  a  dywalltodd,"  medd  Pedr,  "y 
peth  yma,"  sef  yr  Ysbryd  Glân  :  cyflawnder  ydyw  y  meddwl 
yn  y  fan  yna. — Bedyddio  i  ddioddef,  i  ddangos  ei  fod  wedi  ei 
gysegru  hyd  eithaf  ei  alluoedd  i  hyny :  bedyddio  â  dioddefiad- 
au  yn  dangos  cyflawnder  y  dioddefiadau  a  ddaeth  i'w  ran. 
"  Dyfnder  a  eilw  ar  ddyfnder,  wrth  sŵn  dy  bistylloedd  di :  dy 
holl  dònau  a'th  lifeiriaint  a  aethant  drosof  fi."  Y  cysgod  sydd 
yn  llefaru  yna,  am  yr  hyn  a  gyflawnwyd  yn  llythyrenol  ar  y 
gwrth-gysgod.  Oddiwrth  y  diluw  y  cymerwyd  y  gymhariaeth  : 
ífenestri  y  nefoedd  yn  cael  eu  hagor,  y  dyfroedd  yn  disgyn  yn 
bistylloedd, — y  naill  bistyll  yn  gahv  ar  bistyll  arall,  hyd  nes  y 
mae  pistyll  yn  disgyn  trwy  bob  un  o  flfenestri  y  nefoedd ;  yna 
y  naill  ddyfnder  ar  y  ddaear  yn  gahv  ar  ddyfnder  arall, — yn 
cyfarch  eu  gilydd  gan  ddywedyd,  Y  mae  y  nefoedd  yn  gwneyd 
ei  goreu,  gadewch  i  ninau  wneyd  ein  goreu  hefyd :  ymrwyg- 
wch,  fEynhonau  y  dyfnder  mawr,  i'ch  hoU  gynwys  ymdywallt 
allan  yn  ddiluw.  Ac  ymhen  ychydig,  wele  holl  Hfeiriant  y 
naill,  a  holl  donau  y  llall,  wedi  cydgyfarfod  ;  nes  y  mae  mynydd 
uchaf  y  ddaear  wedi  ei  gladdu  o  dan  bymtheg  cufydd  a  mwy  o 
ddŵr,  a  diluw  yn  ymroHo  o  begwn  i  befgwn.  Dyna  'r  cysgod ; 
ond  os  mynwch  chwi  weled  y  gwrth-gysgod,  edrychwch  i 
Galfaria :  arno  Ef  y  bu  y  pistylloedd  yn  gwahawdd  eu  gilydd  i 
ymdywallt ; — y  naill  ddyfnder  yn  gwahawdd  y  llall  i  fwrw  allan 
eu  holl  gynwys  arno.  Ni  agorwyd  yr  un  o  ffenestri  y  nefoedd 
erioed  cyn  hyny.  Hyny  o  ddigofaint  a  ddisgynodd  ar  y 
ddaear,  leakio,  ymwthio  trwy  y  íFenestri  a  wnaeth.  Nid  yn 
unig  ni  rwygwyd  dim  o  ífynhonau  y  dyfnder  mawr  o'r  blacn, 
ond  ni  chodwyd  yr  un  o'r  Ihf-ddorau  {flood-gaíes)  o'r  blaen,  ond 
megis  am  fynyd :  yr  oedd  dorau  trugaredd  yn  cau  i  fyny  fòr 
digofaint  yn  y  fan.     Ond  yn  awr,  wele  hfeiriant  y  nefoedd,  a 

thònau  y  ddaear  yn  cydgyfarfod, — y  tònau  yn  ymchwyddo  y 
naill  yn  uwch  na'r  llall,  nes  y  mae  y  dioddefydd  dwyfol  wedi 
ei  orchuddio :  "  Daethum,"  (medd  ef),  "  i  ddyfnder  dyfroedd, 
a'r  íFrwd  a  lifodd  trosof." 

Y  mae  rhywbeth  arswydlawn  yn  yr  olygfa :  cyfaddasder 
anfeidrol  i  ddioddef  ar  y  naill  law,  a  digofaint  anfeidrol  i'w 
ddioddef  ar  y  llaw  arall.  Golygfa  ddychrynllyd  ydy w  gweled 
dau  allu  mawr  ar  y  ddaear  yn  ymryson  à'u  gilydd ;  dwy  deyrnas, 
neu  ddwy  ymherodraeth  fawr,  yn  rhyfela :  mwy  arswydlawn 
na  hyny  a  fyddai  yr  olwg  ar  ddwy  o  ddeddfau  natur  yn  ymryson 
â'u  gilydd  ;  ond  mAvy  na  hyny  fyddai  gweled  creaduriaid  mawr- 
ion  y  byd  ysbrydol  wedi  myned  i  ymryson :  y  mae  mawredd 
ymherodraethau  yn  perthyn  i  bob  un  o  honynt ;  y  maent  yn 
dywysogaethau,  yn  awdurdodau,  yn  feddianau.  Y  mae  Milton^ 
wrth  ddarlunio  y  rhyfel  fu  rhyngddynt,  yn  eu  dangos  yn  tỳnu 
mynyddoedd  o'r  gwraidd  i'w  lluchio  at  eu  gilydd.  Ond  y  mae 
y  golygfëydd  yna  oll  yn  difìanu  yn  ymyl  yr  hon  a  welwn  ni  ar 
Galfaria.  Ni  ddylem  feddwl  fod  ymryson  rhwng  y  Tad  a'r 
Mab.  Yr  oedd  ymryson  angeuol  rhwng  y  Mab  a  gallu  y 
tywyllwch:  ond  bu  yn  ufudd  i'w  Dad  hyd  angau :  ond  hyn,  yr 
oedd  mỳnu  anfeidrol  o  bob  tu  ;  yr  oedd  y  Tad  yn  mỳnu  drylHo 
hyd  eithaf  ei  allu,  a'r  Mab  yn  mỳnu  dioddef  hyd  eithaf  ei  alhi 
yntau. 

Gofynwyd  cwestiwn  am  oesoedd  heb  gael  ateb  iddo: — "Pwy 
a  edwyn  nerth  dy  sorianl  ? "  Nid  yr  hen  fyd :  fe  gladdwyd 
hwnw  o'r  golwg  gan  ddyferyn  o  hono.  Nid  Sodoma  a 
Gomorah,  Admah  a  Seboim:  fe  laddwyd  y  rhai  hyny  gan 
angerdd  y  tân,  heb  sôn  am  fyned  i'r  ffwrn.  Nid  Pharaoh  :  fe 
ddyryswyd  hwnw  a'i  fyddin  gan  un  drem.  Nid  y  colledigion : 
y  mae  minion  y  môr  yn  uffern  iddynt  hwy,  heb  sôn  am  y 
dyfnderoedd.  Ond  yn  y  gair  "Gorphenwyd,"  dyma  ateb  iddo. 
Gorphenwyd !  Beth  yw  hyny  ?  Un  wedi  suddo  nes  cael 
gwaelod  y  pydew;  un  wedi  dàl  i  yfed  nes  gwaghau  phiol  y 
felldith; — un  wedi  adwaen  "nerth  y  soriant"  trwy  ei  ddioddef. 
Fe'i  bedyddiwyd  Eí  â  dioddefiadau.  Y  mae  galw  y  dioddef- 
iadau  yn  '■'•fedyddr 

III.  Yn  dangos  hefyd  fod  y  dioddefiadau  yn  ol  trefn.  Yr 
oedd  pob  bedydd  wedi  ei  sefydUi  i  ddibcnion  penodol,   ac  o 

drefniad  rhywun  heblaw  y  bedyddiedig.  Felly  yr  oedd  hwn 
Avedi  ei  roddi  trw}'^  derfynedig  gyngor.  Gweithio  allan  g}- nllun 
yr  oedd  ag  y  bu  doethineb  Duw  yn  ei  drefnu.  "Y  mae 
genyf  fedydd  i'm  bedyddio  âg  ef."  Ymaeybedyddyn  ycynllun. 
Felly  yr  oedd  yn  rhaid  i  Grist  ddioddef  y  pethau  hyn :  rhaid 
trefh, — rhaid  apwyntiad,  oedd  hyn.  Gan  hyny,  y  mae  y 
darluniad  hwn  o'i  ddioddefiadau  yn  dangos  : — 

IV.  Fod  y  dioddeíìadau  yn  drosglwyddiad  arno  i  ystâd 
newydd,  ac  i  berthynasau  newyddion.  Peth  rhwng  dwy  ystâd 
ydyw  bedydd; — peth  yn  trosglwyddo  ydyw  o  sefyllfa  îs  i  un 
uwch.  Fel  yr  oedd  y  diluw,  i'r  hwn  y  cyfFelybir  bedydd  gan 
Pedr,  yn  trosglwyddo  Noah  o'r  hen  fyd  i'r  byd  newydd ;  felly 
yr  oedd  bedydd  y  dioddefiadau,  yn  trosglwyddo  Mab  Duw  o 
un  sefyllfa  i  un  arall.  Gall  fod  cyfeiriad  at  hyny  yn  yr  ym- 
adrodd, — "  Hyd  oni  orphener."  Nid  gorphen  y  dioddefiadau 
yn  unig  nac  yn  benaf  a  feddylir ;  ond  gorphen,  sef  cyraedd  eu 
diben  hwynt,  ac  felly  cyraedd  ystâd  y  byddai  ynddi  o  hyny 
allan.  Yr  oedd  gorpheniad  y  gwaith  yn  dal  perthynas  â  phawb 
y  gwyddom  ni  am  danynt,  trwy  nefoedd,  daear,  ac  uffern. 
Ond  at  efFeithiau  hyny,  arno  Ef  ei  hun  yn  ei  g^^sylltiad  â'r  byd, 
y  cyfeirir  yma.  Gwir  ydyw  fod  gorpheniad  y  gwaith  yn  ei 
ddyrchafu  goruwch  pob  tywysogaeth  ac  awdurdod,  "ie,  goruwch 
yr  holl  nefoedd  ;  ond  nid  awydd  am  y  'stâd  yna  fel  ystâd  oedd 
yn  ei  fynwes,  ond  awydd  am  fod  yn  Dywysog  ac  yn  lachawd- 
wr,  i  roddi  edifeirwch  a  maddeuant ;  ac  yr  oedd  yn  rhaid  iddo 
gyraedd  yr  ystâd  hòno  cyn  y  byddai  felly.  Cymerodd  ei 
fedyddio  gan  loan  i  gychwyn  y  gwaith :  cymerodd  ei  fedyddio 
gan  ei  Dad  i'w  orphen.  Efe  a  beríìeithiwyd  yn  Dywysog 
iachawdwriaeth  trwy  ddioddefiadau.  Rhoddodd  heibio  garacter 
y  saer  yn  medydd  loan;  ac  wele  Ef  yn  dyfod  i  fyny  o'r  lordd- 
onen  yn  Brophwyd  ac  yn  Ddysgawdwr.  Rhoddodd  heibio  y 
caracter  o  fod  yn  Greawdwr  yn  medydd  y  dioddefiadau,  i  gael 
gwobr  y  caracter  o  Geidwad  pechadur.  Yn  nechreu  Hyfr  y 
Datguddiad  y  mae  yn  galw  rhyw  enw  sydd  arno  yn  enw 
newydd,  "fy  enw  newydd  i ;  "  ac  yn  niwedd  y  llyfr  yr  ydym 
yn  cael  beth  oedd  hwnw, — "  Brenin  brenhinoedd  ac  Arglwydd 
arglwyddi.'  Yr  oedd  yn  hyny  o'r  blaen  fel  Creawdwr,  ond  yn 
awr  y  mae  felfy  fel  Ceidwad  ;  ac  y  mae  yr  hen  cnw  yn  cael  ei 

lyncu  i  fyny  yn  yr  enw  newydd.  Yr  oedd  yn  Dduw  byw 
erioed,  ond  wedi  ei  fedyddio  à  dioddefiadau,  y  mae  tiriogaeth 
angau  ysbrydol  yn  clywed  ei  leferydd  ;  fel  y  gall  yn  awr,  nid 
yn  unig  anadlu  ar  bridd  marw  nes  ei  wneyd  yn  enaid  byw, 
ond  ar  enaid  marw  nes  ei  wneyd  yn  ysbryd  i  fyw  byth  mewn 
gogoniant. 

Yn  awr,  awydd  angerddol  am  gyraedd  yr  ystàd  hon  oedd  yn 
ei  fÿnwes.  Yn  yr  adnod  o  flaen  y  testyn,  fe  eilw  yr  hyn  a 
wnai  ynddi  yn  "fwrw  tàn  ar  y  ddaear," — bywyd  ysbrydol, 
bywyd  nefoedd.  Yr  oedd  y  natur  ddynol  wedi  myned  yn 
gnawd,  sef  yn  gwbl  lygredig;  ond  pe  bawn  i  wedi  gorphen  fy 
ngwaith,  mi  a  fwriwn  dân  ar  y  ddaear  a  fywiocäi  y  cnawd  nes 
ei  wneyd  yn  ysbryd ; — a  godai'y  ddaear  o  fod  yn  fynwent  i  fod 
yn  baradwys; — a  ymhdiai  dawch  angau  o  honi,  ac  a'i  llanwai 
â  gwrês  bywyd  o  ben  bwygilydd.  Anadl  oedd  y  bywyd 
cyntaf :  fe  gollwyd  hwnw:  tân  fydd  y  nesaf, — bywyd  treiddiol, 
pur,  nerthol, — bywyd  a  fydd  gymaint  yn  uwch  na'r  cyntaf,  ag 
ydyw  angau  yn  îs  na'r  cyntaf. 

"  Hyd  oni  ot'phenerj''  oedd  iaith  y  Person  mawr  pan  lefarwyd 
y  testyn ;  ond  erbyn  hyn  y  mae  y  gair  Gorphenwyd  wedi  ei 
seinio,  ac  y  mae  'r  adsain  wedi  treiddio  trwy  holl  ymherodraeth 
Duw.  Fel  y  mae  y  creigiau  a'r  mynyddoedd  yn  adsain  twrf  y 
daran  i'w  gilydd,  fclly  y  mae  holl  ranau  yr  ymherodraeth 
ddwyfol  yn  adsain  twrf  Corphenwyd  y  groes.  Mynyddoedd 
cyfiawnder  a  gipiodd  y  sain  gyntaf;  adseiniwyd  ef  ganddynt 
hwy  i  ddyfnderoedd  y  barnedigaethau :  seiniodd  y  gair  fel  svvn 
dyfroedd  lawer  trwy  y  nefoedd.  Am  a  wn  i,  na  bu  yn  cael  ei 
adsain  gan  batriarchiaid,  offeiriaid,  a  phrophwydi,  i'w  gilydd, 
am  ddeng  niwrnod  a  deugain.  Gorphenwyd,  meddai  Abraham 
wrth  Moses ;  Gorphenwyd,  meddai  Moses  wrth  Dafydd ;  Gor- 
phenwyd,  meddai  Dafydd  wrth  Esay;  Gorphenwyd,  meddai 
Esay  Avrth  Malachi.  Ond  ymhen  y  deng  niwrnod  a  deugain, 
wele  "  Gorphenwyd"  y  nefoedd  yn  seinio  fel  gwynt  nerthol  yn 
rhuthro  ar  y  ddaear ;  ac  o  hyny  hyd  yn  awr,  y  mae  rhai  o 
fynyddoedd  yr  hen  ddaear  yn  cipio  i  fyny  y  gair ;  y  mae  creig- 
iau  a  gelltydd  Cymru  yn  ei  adsain  er's  oesoedd ;  a'i  sŵn  sydd 
yn  ein  cymell  i  ddyfod  i  leoedd  fel  hyn,  i  ddisgwyl  gweled  y 
tàn  yn  cael  ei  fwrw  ar  y  ddaear. 

Golwg  ddigon  pruddaidd  yd}av  gweled  calon  haelfrydig,  a 
llaw  a  llogell  wâg ; — tosturi  yn  llenwi  y  fynwes,  heb  ddim  gallu 
yn  y  fraich  i'w  weini.  Fe  fu  Mab  Duw  felly.  Dyna  oedd  ei 
ystâd  pan  yn  llefaru  y  testyn.  Wrth  edrych  ar  y  byd  oedd  yn 
gorwedd  mewn  drygioni,  yr  oedd  ei  galon  fawr  yn  cael  ei 
chynhyrfu  gan  dosturi  tuag  ato ;  ond  nid  oedd  llwybr  cyfreith- 
lawn  i'r  tosturi  hwnw  redeg  allan  yn  drugaredd  i'w  ymgeleddu. 
Ond  yn  awr,  y  mae  wedi  ei  berffeithio :  nid  oedd  eisiau  calon 
gynhesach  nag  oedd  ganddo; — nid  oedd  eisiau  braich  gryfach 
nag  oedd  ganddo  :  ond  yr  oedd  eisiau  ei  gael  Ef  ei  hun  i  ystâd 
newydd,  i'w  alluogi  i'w  defnyddio  o  blaid  pechadur ;  ac  y  mae 
yn  dda  genyf  ddywedyd,  y  mae  Efe  wedi  ei  chyraedd  er's  talm: 
fe  all  fwrw  y  tân  pryd  y  m}-no  bellach.     Mỳned  yr  awr  hon  ! 

[Adysgrifenwyd,  Tach.  4ydd,  1864.] 


PREGETH  XI. 


GRAS  YR  EFENGYL  l'N  GYMHELLIAD  I  W  DERBYN. 


2  CORINTHIAID    vi.  1. — "Aninau,  gan  gyclweithio,  ydym  yn  atolwg  i  chwi 
na  dderbynioch  ras  Duw  yn  ofer." 


[ID  oes  mewn  un  ran  o'r  Bibl  ddesgrifiadau  mwy 
cyflawn  o  athrawiaeth  fawr  yr  efengyl  nag  a  geir  yn 
epistolau  Paul ;  ac  nid  oes  mewn  un  ran  ychwaith 
apeliadau  mwy  difrifol  rhag  ei  derbyn  hi  yn  ofer  nag  a  geir 
ynddynt  hwy.  Yr  oedd  y  gogoniant  a  lewyrchai  ar  feddwl  yr 
apostol  wrth  syllu  ar  athrawiaeth  yr  efengyl,  yn  cynyrchu 
awydd  angerddol  yn  ei  feddwl  am  i'r  fath  drefn  ogoneddus  gael 
ei  derbyn  gan  y  byd.  Ac  ni  a'i  cawn  yn  dadleu  hawliau  yr 
efengyl  i  gael  ei  derbyn  lawn  mor  aml  oddiwrth  ei  gogoniant 
hi  ei  hun,  ag  y  gwna  oddiwrth  angen  ein  cyflwr  truenus  ni  am 
dani.  Wedi  colli  ei  hun  mewn  syndod  uwchben  gogoniant 
trefn  yr  efengyl  yn  yr  wythfed  benod  o'r  epistol  at  y  Rhufein- 
iaid,  yn  y  nawfed  benod  y  mae  yn  amlygu  awydd  mor  gryf  am 
i'r  fath  drefh  gyfoethog  gael  ei  derbyn,  fel  y  dymunai  fod  yn 
anathema  ei  hun,  er  mwyn  i'w  frodyr  fod  yn  gadwedig.  Wedi 
edrych  yn  y  benod  gyntaf  o'r  Hebreaid  ar  fawredd  a  gogoniant 
person  yr  Arglwydd  lesu,  y  mae  yn  troi  at  yr  Hebreaid 
i  ddywedyd  wrthynt  fod  yn  rhaid  dal  yn  well  ar  y  pethau, 
onidê,  pa  fodd  y  diengid,  a  hithau  yn  iachawdwriaeth  gymaint. 
Yma  hefyd,  wedi  darlunio  cyfoeth  gras  Duw,  y  mae  yn  atolwg 
ar  y  Corinthiaid,  na  dderbyniont  y  gras  hwnw  yn  ofer. 

Y  mae  yn  anhawdd  gwybod  pa  un  ydyw  y  mwyaf  rhyfedd, 

ai  bod  trefn  o  gwbl  i  gadw  yn  bod,  ai  ynte  fod  neb  heb  fod  yn 
gadwedig  yn  y  drefn  hono.  Yr  oedd  y  cyntaf  yn  ymddangos 
mor  annhebyg  ag  ydoedd  i  Ethiop  newid  ei  groen,  a  Uewpard 
ei  frychni,  neu  i  esgyrn  sychion  íyw  eilwaith.  Buasai  yr 
annhebygolrwydd  yna  yn  cael  ei  deimlo  gan  bawb  yn  anmhos- 
ibilrwydd  i'r  peth  gymeryd  lle ;  ac  eto,  er  syndod  i'r  holl 
greadigaeth,  y  mae  yr  hyn  oedd  yn  anmhosibl  gyda  dynion 
wedi  ei  brofi  yn  bosibl  gydà  Duw.  Yr  oedd  y  doethineb 
dwyfol  yn  ddigon  "mawr  ac  amryw"  i'w  gweled  hi,  i'w  pharotoi 
hi,  ac  i'w  chwilio  hi  allan ;  a  graslonrwydd  dwyfol  yn  ddigon 
cyfoethog  i  droi  cynllun  doethineb  yn  ffaith, — i  wneyd  yr 
arfaeth  dragywyddol  yn  iachawdwriaeth  barod.  Y  mae  yr  ail 
beth,  ar  ryw  ystyr,  mor  ryfedd  a'r  cyntaf, — wedi  cael  y  fath 
drefn,  pa  fodd  y  mae  neb  heb  ei  derbyn  ?  Buasai  cael  trefn  gyf- 
iawn  ac  anrhydeddus  i  ollwng  un  condemniedig  yn  rhydd,  yn 
ymddangos  yn  beth  anmhosibl  i  unrhyw  lywodraeth  ;  a  phe 
cawsid  un  felly,  nid  ychydig  a  fuasai  yn  rhyfeddu  uwch  ei 
phen.  Ond  peth  mor  ryfedd  a'r  drefn  ei  hun  a  fuasai  gweled 
y  rhai  condemniedig  yn  gwrthod  gras  y  drefn.  Y  mae  y  testyn 
syndod  dyblyg  hwn  i'w  gael  yn  nhrefn  Duw,  ac  ymddygiad 
dyn  tuag  ati.  Y  mae  angyHon  yn  rhyfeddu  y  drefn, — yn 
chwenychu  edrych  arni.  Y  mae  Mab  Duw  ei  hun  yn  rhyfeddu 
fod  neb  heb  ei  derbyn  hi.  "Ac  efe  a  ryfeddodd  wrth  eu 
hanghrediniaeth." 

Anogaeth  i  dderbyn  trefn  yr  efengyl  ydyw  y  testyn,  yn  codi, 
nid  yn  gymaint  oddiwrth  y  trueni  anocheladwy  sydd  yn  dilyn 
ei  gwrthod  hi,  ag  oddiwrth  ogoniant  yr  efengyl  ei  hun  fel 
amlygiad  o  ras  Duw.  Gelwir  hi  yma  wrth  yr  enw  gras  Duw. 
Y  ddau  beth  a  ddaw  o  dan  ein  sylw  fydd  : — 

I.  Nodi  rhai  o'r  pethau  y  mae  gras  Duw  yn  yr  efengyl  yn 
dyfod  i'r  golwg  ynddynt. 

II.  Edrych  ar  y  modd  y  mae  yn  beryghis  i  ni  dderbyn  y  gras 
hwn  yn  ofer. 

I.  Nodi  rhai  o'r  pethau  y  mae  gras  Duw  yn  3T  efengyl  yn 
dyfod  i'r  golwg  ynddynt.  Y  mae'r  efengyl  yn  ras  i  gyd,  o'i 
sylfaen  i'w  phen  conglfaen  ;  fel  y  mae  wedi  gwreiddio  neu 
ffynhonellu  yn  Nuw,  ac  hefyd  fel  y  mae  yn  dal  perthynas  à  ni. 
Yn  Nuw,  hunan-gynhyrfiol  gariad  ydy vv  ;  i  ni,  cymwynas  heb  ei 


Gras  yr  Efengyl yn  gyînhelliad  iio  derhyn.  123 

hail  i'r  truenus,  a'r  truenus  hwn w  yn  annheilwng  ydy w ;  fel  mai 
gras  ydyw  hi  ymhob  cysylltiad.  Ond  yr  oedd  llygad  yr  apostol, 
y  mae  yn  ddiameu,  yn  y  testyn,  ar  y  pethau  penodol  sydd  yn 
amlygiad  o  ras,  oeddent  newydd  fod  dan  ei  sylw  yn  yr  adnodau 
blaenorol.     Y  mae  yma  bedwar  0  honynt. 

I.  "Duw  yn  deisyf"  arnom  ddyfod  i  gymod.  2.  Y  Duw 
hwnw  wedi  gwneyd  peth  mawr  i  gael  ífordd  cymod,  sef  gwneyd 
"  yr  hwn  nid  adnabu  bechod,  yn  bechod  drosom  ni."  3.  Y 
Duw  hwnw  yn  cynyg  peth  mawr  i  ni,  sef,  ein  gwneyd  ni  "yn 
gyíìawnder  Duw  ynddo  ef."  4.  Wedi  gosod  hyn  oll  yn  y 
wedd  fwyaf  manteisiol  i  gael  argraff  arnom  :  "  a  ninau,  gan 
gydweithio."  Y  mae  gras  fel  awyrgylch  o  ogoniant  yn 
amgylchu  pob  un  o'r  pethau  hyn,  ac  y  maent  oll  gydâ'u  gilydd 
yn  ffurfio  aAvyrgylch  ogoneddus  o  amgylch  yr  efengyl,  sydd 
yn  ei  gwneuthur  hi  yn  efengyl  gras  Duw.  Gadewch  i  ni 
edrych  arnynt  eto : — 

I.  "  Duw  yn' deisyf "  arnom  i  ddyfod  i  gymod.  Duw  yn 
llefaru :  wele  fawredd  !  Pan  y  mae  Duw  yn  llefaru,  yr  ydys  yn 
disgwyl  i'r  amgylchiad  fod  yn  deilwng  o'r  mawredd :  naill  ai 
fe  fydd  bydoedd  yn  y  gwagle,  neu  fe  fydd  Sinai  yn  crynu,  neu 
"  Libanus  a  Sirion  yn  llamu  fel  llwdn  unicorn,"  i  ddangos 
mawredd  yr  Hwn  sydd  yn  llefaru.  "Duw  yn  deisyf"  arnom 
ni !  Y  mae  y  mawredd  yn  troi  yn  ras :  Y  mae  y  gwrthddrychau 
yma  mor  ddistadl  i  Dduw  lefaru  wrthynt.  Yr  oeddem  yn  ddigon 
mawr  i'n  damnio ;  ond  yr  oeddem  yn  rhy  fychain  i  neb  feddwl 
am  ein  hachub  ond  Duw.  Er  nad  oedd  Simei  ond  ci  marw,  yr 
oedd  yn  ddigon  mawr  i  Abisai,  un  o  dywysogion  y  fyddin,  dori . 
ei  ben  ef ;  ond  yr  oedd  yn  rhy  ddistadl  i  neb  feddwl  am  ei  gadw 
yn  fyw  ond  y  Brenin.  Nid  ydyw  pwy  fydd  y  gwrthddrychau 
i  effeithio  dim  ar  gyfiawnder:  Y  mae  ei  anrhydedd  ef  yn  gofyn 
am  i'r  cleddyf  ddisgyn  ar  y  bychan  fel  ar  y  mawr ;  ond  y  mae 
y  gwrthddrych  i  effeithio  ar  ras.  Fe  all  hwnw  fod  mor  ddistadl 
fel  y  teimlai  mai  colled  ydyw  ei  amlygu  tuag  ato ;  neu,  gall 
fod  mor  annheilwng,  fel  y  byddai  ei  amlygu  yn  brawf  o  wendid 
yn  hytrach  nag  o  ddim  arall.  Teimlai  Abisai  felly  yn  achos 
Simei:  yr  oedd  y  troseddwr  wedi  cydnabod  ei  fai,  ond,  "ai 
oherwydd  hyn,"  meddai  Abisai,  "ni  roddir  Simei  i  farwolaeth?" 
Felly  ninau,  er  mor  fychain,  yr  oedd  anrhydedd  cyfiawnder 

dwyfol  yn  gofyn  am  i'r  cleddyf  ddisgyn  arnom ;  ond  yr  oedd 
ein  distadledd  a'n  hannheilyngdod  yn  gyfryw,  debygid,  fel  ag 
i'n  cau  allan  o  sylw  daioni  Duw  byth :  ond  eto  lleferydd  Duw 
yw~yr  efengyl.  Yr  oedd  i  frenin  fod  yn  drugarog  at  elynion  yn 
beth  dieithr  ar  y  ddaear  yn  amser  Benhadad  ;  ond  yr  oedd  un 
felly  yn  Israel :  eto  trugaredd  i'w  chael  trwy  erfyn  am  dani 
ydoedd.  Beth  pe  buasai  brenin  Israel,  yr  hwn  oedd  newydd 
brofi  fod  ganddo  ddigon  o  allu  i  ddinystrio  Syria,  yn  dyfod  ei 
hun  i  erfyn  ar  y  Syriaid  am  dderbyn  trugaredd,  buasai  hyny 
yn  beth  dieithr  yn  Avir.  Duw  yn  deisyf  arnoch,  "  cymoder 
chwi  â  Duw."  Dyma  ras  !  Yr  oedd  y  canwriad  yn  teimlo  ei 
hun  yn  rhy  annheilwng  i  lesu  o  Nazareth  ei  hun  ddyfod  o  dan 
ei  gronglwyd  ef:  yr  oedd  yn  fwy  nag  yr  oedd  ef  yn  ei  haeddu 
o  sylw  iddo  ddweyd  y  gair  yn  y  fan  lle  yr  oedd.  Llawn  mor 
briodol  y  gallasai  y  natur  ddynol  ddywedyd,  pan  y  mae  Duw 
yn  dyfod  i  erfyn,  "  Gormod  !  gormod  !  o  ba  le  y  mae  hyn  i 
mi,  fel  y  delai  yr  Anfeidrol  ei  hun  i  gynyg  y  cymod  !" 

2.  Y  Duw  hwn  wedi  gwneyd  peth  mor  fawr  a  gwneyd  "yr 
hwn  nid  adnabu  bechod,  yn  bechod  drosom  ni,"  i  gael  ífordd 
gyfreithlawn  i  gynyg  cymod.  Dyma  esboniad,  pe  byddai  yn 
esboniadwy  hefyd,  ar  faint  y  gras.  Hawl-fraint  na  chostiodd 
hi  ddim  iddynt  ydyw  gallu  i  weinyddu  gras  i  lawer  :  priodol 
ydyw  dweyd  wrthynt,  "  Derbyniasoch  yn  rhad,  rhoddwch  yn 
rhad."  Ond  nid  felly  Duw:  er  ei  fod  yn  rhoddi  yn  rhad,  fe 
gostiodd  iddo  Ef  wneuthur  yr  Hwn  nid  adnabu  bechod  yn 
bechod,  i  gael  gwneyd  hyny.  Ni  chostiodd  hi  ddim  i  dad  yr 
afradlawn  i  amlygu  gras  ei  fynwes  ond  rhoddi  gorchymyn 
ynghylch  y  gwisgoedd  a'r  wledd,  ac  ymresymu  â'r  mab  hynaf 
i'w  ddiddigio.  Nid  wyf  yn  dweyd  nad  oedd  cariad  y  tad  yn 
fawr ;  ond  rhaid  i  ni  ei  fesur  yn  ngoleuni  yr  hyn  a  wnaeth : 
myned  i'r  wardrobe  i  chwiHo  am  y  wisg  oreu  ;  i  bhth  yr 
anifeiHaid  i  chwiHo  am  y  Ho  pasgedig ;  symud  digofaint  y  mab 
hynaf  trwy  siarad  âg  ef.  Y  mae  gras  Duw  i'w  brisio  yn 
ngoleuni  y  rhwystrau  a  symudodd  i  gael  ymddangos.  Yr  oedd 
ystôr  ddiderfyn  o  hono  yn  Nuw,  digon  i  orchuddio  y  cwbl,  yn 
gyffelyb  fel  y  gwnai  y  dyfroedd  â'r  ddaear  yn  more  amser ;  ond 
fe  gauwyd  y  dyfroedd  i  mewn  à  throsoHon  ac  â  dorau  :  feUy  yr 
■oedd  trosoHon  a  dorau  cyfiawndcr  yn  cau  gras,  ac  yn  dywedyd 

wrtho,  "  Hyd  yma  y  deui,  ac  nid  yn  mhellach ;"  hyd  yma,  sef 
llwytho  y  diniwed  â  daioni,  coroni  y  cyfiawn  â  mawredd, 
gwasgaru  rhoddion  heb  rif  i'r  diniwed ;  ond  yr  oedd  dyn 
truenus  yn  mhellach  na'r  terfyn  yna;  eithr  ni  oddefai  y  bàrau 
a'r  trosoHon  i  ymchwydd  tònau  gras  ei  gyraedd,  ond  trwy 
wneuthur  yr  Hwn  nid  adnabu  bechod  yn  bechod  drosom  ni. 
Fe  symudwyd  trosohon  a  dorau  cyfiawnder,  fe  all  ymchwydd 
y  tònau  bellach  gynyddu  nes  myned  yn  ddiluw  dros  bobman. 
Nid  oes  dim  bellach  i  ddywedyd,  "  Hyd  yma  y  deui."  Yr  oedd 
hyn  yn  amlygiad  o  ras  nad  ellir  cael  ei  gyffelyb  byth.  Gad- 
ewch  i  ni  edrych  ar  y  weledigaeth.  Pe  buasai  yn  cymeryd  un 
o'r  troseddwyr  i'w  gosbi,  ac  yn  gadael  i'r  gweddill  ddianc, 
buasai  hyny  yn  ras  mawr :  fel  y  gwnaeth  Joab  âg  Abel-beth- 
maachah  ;  fe  arbedodd  y  ddinas  wedi  cael  pen  Seba  dros  y  mur. 
Y  mae  yr  hyn  a  wnaeth  gras  yn  beth  nad  oes  dim  mesurau  i'w 
gael  arno  :  gwneyd  Hwn  yn  bechod, — yr  oedd  yn  beth  mwy  na 
rhoddi  yr  holl  greadigaeth  yn  ein  lle  ni.  Beth  fuasai  rhoddi 
yr  haul  yn  lle  y  ddaear  fechan  ?  Chwaneger  eto  fydoedd  y 
gyfundrefn  heulog  at  hyny;  chwaneger  hefyd  bob  byd  a  phob 
creadur  a  wnaeth  Duw ;  y  mae  "  Hwn  "  y  testyn  yn  anfeidrol  fwy 
gwerthfawr  na  hwynt  oll,  oblegid :  "yr  hwn  nid  adnabu  bechod  " 
ydyw.  Yr  Avyf  yn  meddwl  fod  ystyr  ddyfnach  i'r  ymadrodd  "  nid 
adnabu  bechod,"  na  bod  heb  ei  gyflawni.  Yr  oedd  angel  heb 
adnabod  pechod  yn  yr  yst^/r  yna.  Tybed  nad  ydyw  yn  golygu 
un  pas  gallasai  adnabod  pechod  .''  Yr  oedd  mor  anmhosibl  iddo 
bechu  ag  ydoedd  i'r  Duwdod  bechu ;  oblegid  Duw  wedi  ym- 
ddangos  yn  y  cnawd  ydoedd.  Os  nad  all  y  dyn  newydd  bechu 
am  ei  eni  ef  o  Dduw,  a  thrwy  hyny  gyfranogi  o'r  ddwyfol 
anian,  y  mae  yn  rhaid  nad  all  "  Hwn  "  y  testyn,  gwir  a  thra- 
gywyddol  Dduw  ddim  pechu.  Hyn  ydyw  eithafion  ystyr  "nid 
adnabu  bechod."  Yn  hyn  y  mae  mawredd  y  gras  yn  dyfod  i'r 
golwg:  "  Hwn  "  yn  cael  ei  wneuthur  "yn  bechod," — pech- 
aberth,  fel  y  mỳn  rhai  ddeall  y  gair.  Yr  oedd  yn  aberth  am 
ei  fod  yn  ol  trefn  y  cyfamod  yn  ein  lle  ni ;  ond  y  mae  rhy wbeth 
mwy  mewn  cael  ei  wneuthur  yn  bechod  na  hyny.  Nid  ydyw 
dioddef  yn  Ue  un  arall  ddim  ond  peth  arwynebol,  megis  yn  y 
corfF:  nid  ydyw  yn  cyraedd  dyfnderoedd  y  natur ;  y  mae  yr 
enaid  yn  rhy  bell  i'r  cleddyf  yna  ei  gyraedd :    ond  cr  mai 

dioddef  yn  ein  lle  yr  oedd  yr  Hwn  nid  adnabu  bechod,  trwy 
gael  ei  wneuthur  yn  bechod,  beth  bynag  oedd  hyny,  fe'i  gwnaed 
yn  gyfryw  ag  oedd  yn  gallu  tywallt  ei  enaid  i  farwolaeth  ;  ei 
enaid  yn  gallu  tristâu  hyd  angau;  ei  natur  fawr  i'w  dyfnder- 
oedd  yn  dioddef.  Nid  mawredd  y  person  yn  gosod  gwerth  ar 
ei  dioddefiadau,  ond  person  anfeidrol  wedi  ei  wneuthur  yr  hyn 
a  elwir  yma  yn  "bechod"  er  mwyn  i  holl  fawredd  y  Person 
droi  yn  gymhwysder  i  ddioddef,  i'r  dioddefiadau  fod  yn  iawn 
drosom  ni.  Dyma  ras  !  Yr  oedd  Dafydd  yn  teimlo  fod  dwfr 
pydew  Bethlehem  yn  werth  gwaed,  am  i'w  gedyrn  beryglu  eu 
bywyd  wrth  ei  gyrchu,  er  na  chollodd  yr  un  o  honynt  ddiferyn 
o  waed  :  os  oedd  dwfr  pydew  Bethlehem  mor  werthfawr,  beth 
ddylai  fod  gwerth  efengyl  y  bu  raid  gwneyd  yr  Hwn  "  nid 
adnabu  bechod  yn  bechod,"  i'w  chael  hi.  Dyma  blŷg  eto  yn  y 
gras  :— 

3.  Y  Duw  hwnw  yn  cynyg  peth  mor  fawr  a'n  gwneuthur 
ni  "yn  gyfiawnder  Duw  ynddo  Ef."  Nid  ein  cyfrif  yn 
unig,  ond  ein  gwneyd  ni  felly.  Y  mae  cyfrif  y  Barnwr  yn 
ei  berthynas  â  dyn  yn  cynwys  peth  fel  hyn :  er  mai  trwy 
gyfrifiad  o  bechod  Adda  yr  aethom  ni  yn  bechaduriaid  yn 
wyneb  cyfraith,  yr  oeddem  drwy  hyny  hefyd  yn  myned  yn 
bechaduriaid  mew.n  gweithred  ;  felly  trwy  gyfrifiad  o'i  gyfiawn- 
der  Ef  y  gwneir  ni  yn  gyfiawnder  Duw  yn  wyneb  cyfraith.  Y 
mae  yr  un  peth  yn  sicrhau  hefyd  y  gwneir  ni  yn  gyfiawnder 
Duw  ynom  ein  hunain.  Nid  yw  hyn  ddim  yn  cynwys  y 
byddwn  ni  yn  teilyngu  bywyd  tragywyddol :  na,  dawn  Duw  y w 
bywyd  tragywyddol,  trwy  lesu  Grist.  Nid  all  creadur  ddim 
teilyngu.  Ond  y  mae  mawredd  y  gras  yn  dyfod  i'r  golwg  yn 
ei  fod  yn  teyrnasu  trwy  gyfiawnder  i  fywyd  tragywyddol.  Ni 
wn  i  a  gyfeiHornwn  i  wrth  ddywedyd  fod  yma  gymaint  o 
ras,  nes  y  mae  yn  myned  o'r  golwg  mewn  cyfiawnder.  Y  mae 
rhai  trugarog  ac  elusengar  ar  y  ddaear,  a  digon  o  ras  ynddynt 
i  weinyddu  ymwared  i'r  truenus,  ond  nid  digon  i  guddio  y  gras 
hwnw :  codant  ysbytai  i'r  clcifion,  elusendai  i'r  hen  a'r  meth- 
edig,  a  sefydliadau  daionus  i  fod  yn  swcwr  i'r  amddifaid  a'r 
weddw;  ond  y  mae  rhyw  arwyddion  ar  bawb  sydd  yn  derbyn 
y  flfafrau  hyn  i  ddangos  mai  eluscn  ydynt  iddynt.  Mae  y  tŷ, 
ncu  y  wisg  yn  bradychu  y  pcth.     Nid  yw  y  gras  yn  myncd  yn 

gyfiawnder,  yn  y  rhai  sydd  yn  ei  dderbyn,  nes  myned  o'r  golwg 
ei  hun,  fel  nad  ellir  gwybod  nad  ar  eu  heiddo  eu  hun  y  maent 
yn  by w.  Y  mae  yn  dda  iawn  cael  y  sefydhadau  hyn ;  ond  yr 
ydys  yn  teimlo  fod  derbyn  eu  cymwynasau  yn  radd  o  ddar- 
ostyngiad  ar  ddyn.  Ond  y  mae'r  efengyl  yn  gwneyd  pechadur 
yn  gyfiawnder  Duw.  Nid  rhoddi  hawl  iddo  fel  dyn  tlawd  i 
gael  byw  mewn  elusendy  yn  y  byd  a  ddaw  y  mae ;  O  na, — nid 
oes  dim  elusendai  ^^n  y  nefoedd.  Byw  yn  ei  dŷ  ei  hun  y  mae 
pob  un  o  holl  drigoHon  y  trigfanau  tragywyddol.  Y  mae  coron 
ar  bob  pen  yno;  ond  "coron  cyfiawnder"  ydyw  hi  iddynt  oll. 
Y  maent  yn  gyfiawnder  Duw,  neu  yn  ddwyfol  gyfiawn.  Y 
mae  hyn  yn  eu  codi  i'r  fath  ystâd  nad  all  hen  bendefigaeth  y 
nefoedd  byth  edrych  i  lawr  arnynt.  Y  mae  hen  bendefigion  y 
ddaear  yma,  sydd  â'r  teitl  yn  y  teulu  er's  canoedd  o  flynydd- 
oedd,  yn  dueddol  i  edrych  i  lawr  ar  y  Peers  newyddion  sydd 
yn  cael  eu  gwneyd  yn  y  dyddiau  hyn.  Ond  gan  fod  y  saint  yn 
ddAvyfol  gyfiawn,  dyma  urdd  uwch  o  bendefigion  na'r  un  yn  y 
nefoedd !  Nid  anghofia  y  saint  byth  mai  gras  a'u  cadwodd 
hwynt.  Fe  fydd  hyny  yn  yr  anthem  yn  dragywydd — "Iddo 
ef  yr  hwn  a'n  carodd  ni,  ac  a'n  golchodd  oddiwrth  ein  pech- 
odau  yn  ei  waed  ei  hun;"  ond  ni  bydd  dim  o'u  hamgylch  i 
beri  i  neb  arall  gofio  hyny.  Dyma  ras  mawr  :  nid  digon  mawr 
yn  unig  i  roddi  y  nefoedd,  ond  digon  mawr  i'w  rhoddi  hi  fel 
cyfiawnder. — Y  plyg  olaf  yn  y  gras  a  nodwn  ydyw, — 

4.  'Hyn  oll  yn  cael  ei  roddi  yn  y  Avedd  debycaf  o  effeithio 
arnom  ni:  "A  ninau,  gan  gydweithio."  Cydweithio  â  Duw; 
Duw  trwom  ni.  Y  mae  cyfoeth  o  ras  yn  dyfod  i'r  golwg  yn 
hyn.  Y  mae  Duw  yn  anfon  at  y  byd  trwy  rai  a  fedrant  lefaru 
oddiar  brofiad,  ac  y  mae  felly  yn  esiampl  i'r  byd  o'r  hyn  y  maent 
yn  ei  gynyg  iddo.  "A'n  cymododd  ni  âg  ef  ei  hun,"  medd  yr 
apostol,  "ac  a  roddodd  i  ni  weinidogaeth  y  cymod."  "  Yr  hwn 
oeddwn  o'r  blaen  yn  gablwr,  ac  yn  erhdiwr,  ac  yn  drahaus; 
eithr  mi  a  gefais  drugaredd,"  a'm  gosod  yn  y  weinidogaeth. 
Yr  oedd  yn  engraifft,  yn  spccimen,  o'r  hyn  a  fedrai  y  drefn  ei 
wneyd.  Fe  Wnaeth  gras  â  Paul,  ac  y  mae  yr  un  peth  yn  cael 
ei  wneyd  â  phob  gwir  weinidog,  fel  y  bu  raid  i'n  cenhadon  ni 
wneyd  yn  Cassia.  Nid  allent  gael  y  plant  i'r  ysgol  er  pob 
perswadio;   ond  fe  ddahwyd  un  neu  ddau  o  honynt,  ac  fe'u 

gwisgwyd  mewn  gwisgoedd  gwerthfawr  yn  ngolwg  y  Cassiaid, 
ac  fe'u  gollyngwyd  i  bîith  eu  cymdeithion :  yna  yr  oedd  y  plant  yn 
ddigon  gwell  pregethwyr  na'r  cenhadon ;  wedi  cael  esiampl  o'r 
hyn  a  gaent,  fe  lanwyd  yr  ysgol.  Dyna  wnaeth  gras  â  Paul :  ei 
ddal  ef,  a  thynu  y  bratiau  budron  oddiam  dano,  a'i  wisgo  â'r 
wisg  oreu,  er  mwyn  iddo  gael  bod  yn  esiampl  o'r  hyn  yr  oedd 
yn  ei  gymell.  Y  mae  y  dwyfol  yn  fwy  dylanwadol  arnom  ni 
trwy  y  dynol  nag  fel  arall.  Am  hyny  y  mae  gras  wedi  rhoddi 
y  trysor  hwn  mewn  llestri  pridd.  Paham  na  buasai  yr  angel 
yn  cael  pregethu  ì  Am  fod  dyn  yn  well  pregethwr  i  ddyn  na'r 
angel.  Fe  anfonir  angel  i  hysbysu  i  Cornehus  i  ba  le  i  anfon 
am  bregethwr;  ond  ni  chaiíF  ê  ddim  pregethu  ei  hun,  am  fod 
Pedr  yn  well  pregethwr  nag  ef :  ac  yr  oedd  yr  Arglwydd  yn 
penderfynu  y  cai  CorneHus  glywed  yr  efengyl  yn  y  dull  tebycaf 
o  gael  dylanwad  arno.  "O  bhth  dy  frodyr,"  meddai  Moses 
wrth  Israel  gynt,  "y  gosodi  arnatfrenin;  ni  eUi  roddi  arnat  ŵr 
dieithr  yr  hwn  nid  yw  frawd  i  ti;"  ac  un  achos  o  hyn  oedd,  er 
mwyn  iddo  gael  dylanwad  arnynt.  Am  yr  un  rheswm  y  mae 
gweinidogion  y  gair  ymhob  oes,  fel  rheol,  yn  cael  eu  codi  o 
ganoh-add  ac  iselradd  cymdeithas,  o  gorfE  y  bobl,  gan  mai 
iddynt  hwy  y  maent  i  efengylu.  Y  mae  rhai  felly  yn  debycach 
o  gael  dylanwad  arnynt.  Yr  oedd  yr  ofiEeiriaid  gynt  yn  llwyth 
neillduedig,  yu  fath  o  bendefigaeth,  i  weini  rhwng  dynion  a 
Duw;  ond  pan  y  byddai  rhai  yn  cael  eu  hanfon  oddiwrth 
Dduw  at  ddynion,  sef  y  prophwydi,  mynych  iawn  y  byddent 
hwy  yn  cael  eu  cymeryd  o  goríF  y  bobl.  Yr  oedd  hyny  yn 
fantais  iddynt  gael  mwy  o  ddylanwad  arnynt.  Y  mae  gras  yr 
efengyl  yn  dyfod  i'r  golwg  mewn  peth  tebyg  eto:  nid  y  dieithr 
sydd  yn  cael  ei  anfon,  ond  brodyr  i  chwi  yn  llawn  ystyr  y  gair. 
Dyma  blyg  ar  ol  plyg  o  ras :  cymaint  o  hono,  fel  y  mae  yn  beth 
rhyfedd  fod  yn  rhaid  atolwg  ar  neb  rhag  ei  dderbyn  yn  ofer. 
Ond  gan  fod  hyny  yn  bosibl,  nid  ydyw  yn  rhyfedd  fod  y  neb 
sydd  yn  gweled  mawredd  gras  yn  atol wg  rhag  iddo  gael  ei 
dderbyn  yn  ofer.     Ni  a  edrychwn — 

II.  Pwy  sydd  yn  gwneyd  hyny.?  Ni  a  gawn  yn  hanes  yr 
Arglwydd  lesu  ddrych  i'w  gweled.  Yno  ni  a  welwn  fod  tri 
dosbarth  yn  gwneyd  hyn.  (i.)  Y  rhai  sydd  yn  codi  yn  erbyn 
y  gras.     (2.)  Y  rhai  sydd  yn  ddioíal  ac  yn  ddifatcr  yn  ei  gylch. 

(3.)  Y  rhai  sydd  yn  peidio  talu  sylw  uniongyrchol  iddo.  Ni  a 
gawn  esiampl  o'r  rhai  cyntaf,  sef  codi  yn  erbyn  y  gras,  yn  y 
rhaì  oedd  yn  dywedyd,  "  Ni  fynwn  ni  hwn  i  deyrnasu  arnom;" 
"hwn  yw  yr  etifedd,  deuwch,  lladdwn  ef."  Ni  a  gawn  esiampl 
o'r  ail,  sef  y  difater,  yn  y  rhai  a  wahoddwyd  i'r  swper  mawr. 
Ni  a  gawn  esiampl  o'r  trydydd,  sef  peidio  talu  sylw  yn  y  fan, 
yn  hwnw  oedd  yn  aros  i  gael  claddu  ei  dad  cyn  dilyn  yr 
Arglwydd  lesu.  Yr  oedd  y  tri  dosbarth  yn  derbyn  gras  Duw 
yn  ofer. 

1.  Codi  yn  erbyn  y  gras.  Y  mae  holl  anffyddwyr  ac  amheu- 
wyr  ein  gwlad  yn  y  dosbarth  hwn.  Ni  fynant  mo  hwn  i 
deyrnasu  arnynt;  ac  yn  y  ddameg  arall,  y  mae  y  rheswm  am 
hyny:  y  maent  am  ei  ladd,  er  mwyn  i'r  etifeddiaeth  fod  yn 
eiddo  iddynt  hwy  eu  hunain.  Lladd  yr  efengyl  yn  ei  character 
a  lladrata  ei  heiddo  priodol  hi  i'w  philosophi  a'u  cyfundraethau 
hwy  eu  hunain,  a  dinystrio  y  gweddill.  Dwyn  ymaith  yr 
Arglwydd  o'r  efengyl  am  na  fynant  mo  hono  yn  Achubwr ;  ac 
ni  bydd  yna  yr  un  Achubwr  wedi  i'r  Arglwydd  gael  ei  ddwyn 
ymaith, — dim  ond  dyn.  Dwyn  ymaith  yr  aberth,  nid  oes  yna 
ddim  ond  marwolaeth  merthyr  wedi  hyny :  ni  bydd  yna  yr  un 
lawn.  Lladrata  y  dwyfol  oll  o'r  efengyl,  ydyw  lladrata  yr 
efengyl  ei  hun.  "Y  mae  yma  esiampl  y  dyn  Crist  lesu 
wedi'n,"  meddwch  chwi ;  gwir,  ond  beth  a  wna  esiampl  i  fyd 
marw  ?  Rhaid  cael  rhywbeth  i  roddi  bywyd  ynddo  yn  gyntaf, 
yna,  fe  fydd  yr  esiampl  o  ryw  werth  iddo  wedi'n.  Y  mae 
miloedd  yn  ein  teyrnas  yn  derbyn  gras  Duw  yn  ofer  yn  yr 
ystyr  hwn :  yn  ysbeilio  y  cysegr  o'i  ddodrefn :  ond  beth  yw 
cysegr  da  heb  drugareddfa  a  Shechinah  ì — yn  cymeryd  yr  afal 
aur  ymaith,  beth  yw  y  gwaith  arian  Avedi'n  .? 

2.  Y  rhai  sydd  ddifater  yn  ei  chylch.  Nid  oedd  y  bobl  hyny 
yn  beio  dim  ar  y  swper  ;  ond  yr  oedd  rhywbeth  mwy  gwerth- 
fawr  nag  ef  yn  eu  golwg  yn  eu  gwneyd  yn  gwbl  ddifater  yn  ei 
gylch.  Nid  oeddent  yn  dweyd  nad  oedd  daioni  calon  y  Brenin, 
a'i  gyfoeth  hefyd,  yn  cael  eu  hamfygu  yn  y  swper  ;  ond  yr  oedd 
eu  sylw  hwynt  yn  cael  ei  gymeryd  i  fyny  mor  Iwyr  gan  bethau 
eraill,  fel  yr  oedd  y  swper  yn  ofer  iddynt  hwy.  Y  mae  gan  y 
diafol  ddau  ddosbarth  o  bethau  i  ddinystrio  â  hwynt,  sef  y 
cyfreithlawn  a'r  gwaharddedig,  ac  y  mae  y  cyfreithlawn   yn 

fwy  effeithiol  i  ddinystrio,  yn  ngwlad  efengyl,  nag  ydyw  y 
gwaharddedig.  Y  mae  y  gydwybod  yn  afionyddu  yn  herwydd 
y  dosbarth  olaf  o  bethau ;  ond  y  mae  hi  yn  ddistaw  yn  herwydd 
y  cyntaf.  Yn  nyddiau  Jeremiah  a'r  prophwydi,  cyn  y  caeth- 
gludiad,  yr  oedd  eilunod  yn  llenwi  y  wlad,  a  Jehofah  a'i  was- 
anaeth  yn  cael  eu  hesgeuluso :  ond  ar  ol  y  dychwehad  o  Babilon, 
nid  oedd  yr  un  eilun  yn  y  wlad,  er  hyny  yr  oedd  Jehofah 
a'i  wasanaeth  yn  cael  eu  hesgeuluso.  Y  bobl  yn  rhy  brysur 
gydâg  adeiladu  eu  tai,  planu  gwinllanoedd,  cael  y  wlad  i  drefn,  i 
dalu  sylw  iddo  Ef  a'i  wasanaeth.  Yr  oedd  y  diafol,  trwy  y 
pethau  cyfreithlawn  hyn,  yn  cyraedd  yr  un  amcan  a  thrwy  yr 
eilunod, — y  pethau  gwaharddedig.  Felly  eto,  y  pethau 
cyfreithlawn  sydd  yn  peri  fod  degau  o  filoedd  yn  ein  gwlad 
ni  yn  derbyn  gras  Duw  yn  ofer:  eu  meddyliau  yn  cael  eu 
cymeryd  i  fyny  mor  llwyr  gan  bethau  cyfreithlawn  ynddynt  eu 
hunain,  nes  myned  yn  gwbl  ddifater  ynghylch  yr  efengyl. 

3.  Y  rhai  sydd  yn  peidio  talu  sylw  uniongyrchol  iddi.  Nid  yw 
y  dosbarth  hwn  yn  ddifater  fel  y  llall:  yn  hytrach  penderfyn- 
ant  dderbyn  yr  efengyl,  ond  nid  yn  awr ; — rhaid  iddynt  yn 
gyntaf  gladdu  eu  tad.  Y  maent  yn  gweled  graddau  o'i  gogon- 
iant  hi,  yn  teimlo  graddau  o'i  hangen  hi ;  ond  disgwyl  y 
maent  am  amser  cyfaddas.  Am  hyny,  eu  hiaith  heno  ydyw, 
"Dos  ymaith  ar  hyn  o  amser."  Nid  yw  cymod  yr  efengyl 
ddim  yn  yr  amser  dyfodol,  ond  yn  y  presenol.  Nid  peth  yn 
cael  ei  gynyg  i'ch  sylw,  i  chwi  gael  gwneuthur  i  fyny  eich 
meddwl  yn  ei  gylch  erbyn  rhyw  amser  a  ddaw  ydyw  :  na,  nid 
oes  amser  a  ddaw  yn  perthyn  iddo.  Y  mae  eich  ymddygiad 
chwi  ato  yr  awr  hon  yn  cael  ei  ysgrifenu  fel  eich  penderfyniad 
chwi  yn  llyfr  Duw.  Ni  all  neb  ddywedyd  yn  y  farn  ei  fod  heb 
dderbyn  yr  efengyl,  am  i  angau  ei  dori  i  lawr  cyn  iddo  gael 
gwneyd  i  fyny  ei  feddwl :  na,  y  mae  eich  ymddygiad  chwi  heno 
yn  benderfyniad  yn  nghyfrif  Duw.  Beth  a  fydd,  pa  un  ai  ei 
derbyn  hi,  ai  ei  gwrthod  ?  Y  mae  yr  adnod  ar  ol  y  testyn  yn 
profi  mai  yn  awr  yw  yr  amser  i  benderfynu  :  "  Wele  yn  awr  yr 
amser  cymeradwy;  wele  yn  awr  ddydd  yr  iachawdwriaeth." 
Daeth  Simei  at  Dafydd  yn  yr  iawn  adeg;  mewn  amser  bodd- 
longar,  Dafydd  mewn  tymer  maddeu.  Mae  yn  "  amser  bodd- 
longar "  gyda   Duw   yn   awr.     Y   niac   arnaf  ofn    cymhwyso 

gormod  ar  iaith  y  ddaear  at  yr  Anfeidrol,  onid  ê  mi  fuaswn  yn 
dweyd  ei  fod  mewn  tymer  i  faddeu,  mewn  hwyl  i  faddeu  ;  íe, 
ni  a  gawn  air  yn  y  Bibl  sydd  yn  cynwys  hyn  : — Parod  i  faddeii. 
Pan  aberthodd  Noah,  ar  ol  dyfod  o'r  arch,  fe  ddywedir  i'r 
Arglwydd  arogli  arogl  esmwyth  ar  yr  aberth,  a  dywedyd,  "  Ni 
chwanegaf  felldithio  y  ddaear  mwy  er  mwyn  dyn  :  "  ac  fe 
wnaeth  gyfamod  manteisiol  iawn  â  Noah,  ac  â'n  daear  ni,  o  dan 
ddylanwad  arogl  esmwyth  yr  aberth.  Y  mae  aberth  Crist  wedi 
arogli  mor  beraidd  yn  y  nefoedd,  nes  y  mae  wedi  gwneyd 
heddyw  yn  ddydd  iachawdwriaeth  yma.  Fe  wna  y  Duw  mawr 
gyfamod  â  thi  a  drŷ  yn  fantais  dragywyddol  i  ti,  o  dan  ddylan- 
wad  arogl  peraidd  yr  aberth. 

Y  mae  yn  ddigon  eglur  fod  derbyn  y  gras  yn  ofer  yn  bwysig, 
pe  na  buasai  genym  ddim  i  brofi  hyny  ond  nifer  a  chymeriad  y 
rhai  sydd  yn  atolwg  ar  y  byd  beidio  gwneyd  hyn.  Byddwch 
yn  credu  yn  mhwysigrwydd  rhai  pethau  oddiwrth  sylw  ar 
garacter  y  rhai  sydd  yn  ei  bleidio.  Yr  oedd  miloedd  yn  ein 
teyrnas  yn  credu  fod  rhyddid  i'r  caethion  yn  beth  pwysig,  nid 
am  eu  bod  yn  gwybod  nemawr  am  gaethiwed  eu  hunain,  ond 
oherwydd  eu  bod  yn  canfod  nifer  o  ddynion  goreu  y  wlad  yn 
llafurio  â'u  holl  egni  i  ddwyn  hyny  o  amgylch.  Rhaid  fod 
derbyn  gras  Duw  yn  ofer  yn  beth  pwysig,  oblegid  edrychwch 
ar  y  rhai  sydd  wedi  bod  trwy  yr  oesoedd  yn  erfyn  ar  y  byd  i 
beidio  gwneyd  hyn :  yn  eu  pHth  y  mae  Paul,  Pedr,  loan,  a'u 
calonau  yn  llosgi  gan  zel,  a'u  tafodau  wedi  eu  gwneyd  yn 
hyawdl  gan  gariad,  yn  erfÿn,  yn  perswadio.  Y  mae  eu  holyn- 
wyr,  yn  ystyr  deilwng  y  gair  yna,  yn  fyrdd,  a  myrdd  o 
fyrddiynau.  Mawr  yw  mintai  y  rhai  a'i  pregethant  Ef.  A 
phe  buasai  eisiau  mwy  o  brawf  o  bwysigrwydd  y  peth,  buaswn 
yn  eich  cyfeirio  at  y  creaduriaid  disglaer  a  gogoneddus  draw, 
sydd  yn  sylwi  mor  bryderus  ar  y  derbyniad  a  gaiíf  y  genadwri ; 
ac  y  mae  llawenydd  yn  eu  gŵydd  hwynt  bob  tro  y  bydd  yr 
"  erfyn  "  yn  ateb  y  diben.  Neu  mi  a  fuaswn  yn  dadleu  pwys- 
igrwydd  y  peth  oddiwrth  yr  ystyriaeth  mai  yn  ofer  yr  ä  pob 
peth  i  chwi,  os  derbynir  gras  yn  ofer.  Yr  ydym  ni  wedi 
myned  yn  ofer  eisoes,  fel  llestr  pridd  yn  myned  yn  ddrylliau 
wedi  holl  drafferth  y  crochenydd ; — fel  peiriant  cywrain,  yn 
dyrysu   cyn    dechreu   gweithio; — fcl   creaduriaid    ofnadwy    a 

rhyfedd,  yn  marw  cyn  dechreu  by w.  Yr  ydym  ni  yn  ofer ;  ond 
y  mae  gras  wedi  cael  allan  Iwybr  i  adferyd  o'r  oferedd  yna : 
holl  ddibenion  ein  gwneuthuriad  yn  cael  eu  hateb,  fel  na  fydd 
dim  specimens  gwell  yn  llywodraeth  yr  Anfeidrol  o  gywrein- 
waith  dwyfol  yn  ateb  ei  ddiben  na  ni:  bydd  gras  wedi  ein 
llenwi  mor  gywrain,  fel  y  mynegom  ni  y  moliant  byth.  Ond 
os  derbyniwn  ras  yn  ofer,  dyna  ni  ein  hunain  yn  ofer  am 
dragywyddoldeb,  a  phob  peth  arall  yn  ofer  i  ni.  "  Am  hyny, 
yr  wyf  yn  atolwg  i  chwi,  na  dderbynioch  ras  Duw  yn  ofer." 

[Nos  Wener,  Tachwedd  26ain,  1868.] 


PREGETH  XII. 


DUW   MEWN   ABERTH. 


ExODDs  xxÌT.  11. — "  Ac  ni  roddes  ei  law  ar  bendefìgion  meibion  Isi-ael  ;  on-i 
gwelsant  Dduw,  a  bwytasant  ac  yfasant." 


HAI  o  enwau  y  Testament  Newydd  ar  eglwys  yr  Hen 
Destament  ydynt,  "  bechgyn,"  "caethion,"  ac 
"  etifeddion  o  dan  oedran."  Dengys  yr  enwau  hyn 
mai  rhai  o  dan  addysg  ac  awdurdod  oeddent ;  a'u  llywodraeth- 
wr  a'u  hathraw  ydoedd  y  ddeddf.  "  Ni  pherffeithiodd  y 
gyfraith  ddim,"  hyny  yw,  nid  oedd  yn  ddiben  eithaf  neu  olaf; 
yn  hytrach  moddion  ydoedd  i  gyraedd  hwnw.  Testyn  mawr 
addysg  y  ddeddf  ydoedd  Duw  yn  ei  natur,  a'r  berthynas  oedd 
rhwng  Israel  âg  Ef.  Yr  oedd  tri  pheth  penodol  yn  cael  ei 
ddysgu  iddynt,  pan  yn  dyfod  o'r  Aipht: — i.  Mai  un  tyner  oedd 
Duw.  2.  Mai  un  ofnadwy  ydoedd.  3.  Mai  un  trugarog  a 
daionus  ydoedd,  er  ei  fod  yn  un  ofnadwy.  Y  mae  yn  ddigon 
tebygol  fod  eu  caethiwed  blin  hwynt  wedi  peri  iddynt  feddwl 
yn  galed  am  Dduw  eu  tadau.  Nis  gwyddom  i  ba  raddau  yr 
oeddent  wedi  eu  llygru  gan  eilun-addoHaeth  yr  Aipht;  ond  y 
mae  yn  sicr  nad  oedd  eu  dirywiad  wedi  dileu  oddiar  eu  meddwl 
y  traddodiad  am  Dduw  eu  tadau,  oblegid  fe  orchymynir  i  Moses 
yn  ei  gyfarchiad  cyntaf  iddynt,  ddywedyd  mai  Duw  eu  tadau 
oedd  wedi  ei  anfon  ef  atynt.  Ac  y  mae  yn  eglur  yn  ngoruch- 
wyHaethau  yr  Arglwydd  tuag  atynt,  mai  ei  amcan  cyntaf  oedd 
cynyrchu  yn  eu  mynwesau  feddyhau  caredig  am  Dduw.  Fe 
ddywed  wrthynt  mai  tosturi  atynt  a  barodd  iddo  ddisgyn  i'v/ 

gwaredu,  a'i  fod  yn  myned  i'w  harwain  i  wlad  yn  llifeirio  o 
laeth  a  mêl.  Yn  nghychwyn  eu  taith,  tosturi  heb  eithriad 
oedd  yn  cael  ei  amlygu  tuag  atynt,  a  hyny  yn  wyneb  cyndyn- 
rwydd  mawr.  Pan  duchanasant  yn  Marah,  oherwydd  y  dwfr, 
nid  digofaint  a  ddaeth  i'r  golwg,  ond  tynerwch,  yn  dangos 
pren  i'w  bereiddio.  Pan  duchanasant  eilwaith,  wedi  i'r  bara 
ddaríod,  nid  eu  taraw  mewn  cyfiawnder  a  wnaed,  ond  gwlawio 
arnynt  mewn  trugaredd  fara  o'r  nefoedd.  Tuchanasant  yn 
Rephidim  drachefn  o  eisiau  dwfr,  ac  fe  dröwyd  y  gallestr  yn 
llyn  dyfroedd  iddynt.  Yr  oedd  yr  amrywiol  bethau  hyn  yn 
ddigon  i'w  hargyhoeddi  mai  un  da  a  daionus  oedd  yr  Arglwydd; 
ond  nid  ydoedd  y  daioni  hwn  ddim  wedi  eu  tywys  i  edifeirwch : 
am  hyny  y  mae  yr  Arglwydd  wrth  Sinai  yn  rhoddi  gwers 
newydd  iddynt,  yr  ail,  sef  dysgu  iddynt  fod  y  Duw  da  hwn,  yn 
Dduw  sanctaidd,  cyfiawn,  ac  ofiiadwy.  Dangoswyd  iddynt  yn 
yr  Aipht  ei  fod  yn  un  felly  i'w  elynion:  yn  awr  dygai  hwynt  i 
deimlo  ei  fod  yn  un  felly  iddynt  hwythau  hefyd.  Nid  ydym 
yn  darllen  eu  bod  yn  ofni  Duw  cyn  hyn.  "  I'ch  profi  chwi," 
medd  Moses,  "  y  daeth  Duw,  ac  i  fod  ei  ofn  ef  ger  eich  bron, 
fel  na  phechoch."  Ymaflodd  dychryn  ynddynt  i'r  fath  raddau 
fel  yr  oeddent  yn  ofni  cael  eu  lladd  yn  y  fan.  Yr  oedd  golygfa 
Sinai  yn  un  mor  ofnadwy,  fel  na  bu  ei  bath  o'i  blaen,  ac  ni 
bydd  ei  thebyg  ar  ei  hol,  hyd  nes  y  daw  Mab  y  dyn  ar  gymylau'r 
nef.  Yr  oedd  pob  elfen  angenrheidiol  i  gynyrchu  ofn  wedi 
cydgyfarfod  yno:  y  taranau  yn  rhuo,  y  mellt  yn  gwibio, 
tywyllwch  annaturiol  ar  gopa'r  mynydd,  tân  dieithrol  yn 
fflamio  yn  y  tywyllwch,  Sinai  yn  crynu  hyd  ei  sylfeini,  udgorn 
Duw  yn  seinio  yn  hirllaes,  a'r  Duw  anfeidrol  ei  Hun  yn  llefaru 
o  ganol  y  tân,  a'r  taranau  a'r  mellt,  fel  y  tybia  rhai,  yn  cymer- 
yd  lle  ar  ddiwedd  llefariad  pob  gorchymyn.  Yr  oedd  yr  olygfa 
wedi  cynyrchu  y  fath  ddychryn  yn  meddwl  y  bobl,  fel  yr 
oeddent  yn  gweled  fod  yn  rhaid  cael  rhyw  Iwybr  i  ddal  cymun- 
deb  â  Duw,  nad  oeddent  hwy  eto  yn  gwybod  dim  am  dano, 
neu  o'r  hyn  lleiaf  ddim  wedi  gosod  pris  teilwng  arno. 

Wedi  dysgu  iddynt  y  ddwy  wers  yna,  yr  oedd  arnynt  eisiau 
un  eto,  sef  gwers  i  uno,  neu  i  gysoni,  y  ddwy  gyntaf  â'u 
gilydd.  Yr  oeddent  wedi  cael  prawf  fod  Duw  yn  un  tyner  a 
thrugarog.     Yr  oeddent,  ar  ol  hyny,  wedi  cael  prawf  ei  fod  yn 

un  ofnadwy ;  ac  yr  oedd  perygl  i'r  ail  wers  ddileu  oddiar  eu 
meddyliau  holl  argraflfy  gyntaf :  am  hyny,  yn  y  drydedd  wers, 
y  maent  yn  cael  prawf  o'i  fod  yn  un  tyner  a  thrugarog,  er  ei 
fod  yn  un  ofnadwy.  A  hyny  sydd  yn  cael  ei  ddangos  yn  y 
testyn  hwn. 

Yr  oedd  ofnadwyaeth  golygfa  Sinai  wedi  peri  i'r  bobl  ddymuno 
i  Moses  gyfryngu  rhyngddynt  â  Duw.  Ac  wedi  iddo  ef  dder- 
byn  y  cyfreithiau  sydd  yn  y  tair  penod  flaenorol,  a'u  hysgrifenu 
mewn  llyfr,  a'u  mynegi  i'r  bobl,  y  maent  hwythau  yn  eu  cym- 
eradwyo,  ac  yn  addaw  eu  cadw,  ac  i  sicrhau  y  cyfamod  a  wnaed 
y  pryd  hyny  rhyngddynt  â  Duw,  gorchymynodd  Moses  i 
lanciau  meibion  Israel  aberthu  i'r  Arglwydd  islaw  y  mynydd ; 
a  chymerwyd  gwaed  yr  aberth  gan  Moses  i  gadarnhau  y 
cyfamod  yn  ol  arfer  y  dyddiau  hyny.  Ar  ol  gwneuthur  hyn, 
y  mae  Moses  yn  cymeryd  Aaron,  Nadab,  ac  Abihu,  a  deg  a 
thriugain  o  henuriaid  Israel,  gydag  ef  i  fyny  i  ran  o  Sinai  at 
Dduw.  Nid  ydyw  yn  bur  hawdd  penderfynu  beth  oedd  diben 
hyn.  Gall  eu  bod  wedi  eu  galw  i  gfywed  Moses  yn  cael  ei 
wahodd  i  fyny  i'r  mynydd  at  Dduw  i  dderbyn  deddfau  a  barn- 
edigaethau,  ac  felfy  i  fod  yn  dystion  i'r  bobl  mai  geiriau  Duw 
oedd  yn  cael  eu  llefaru  ganddo:  ond  tebycach  mai  y  diben 
mawr  oedd  i'r  pendefigion  hyn  fod  yn  dystion  i'r  bobl,  mai 
Duw  da  a  thyner  oedd  y  Duw  ofnadwy  Hwn,  mewn  aberth. 
Rhoddwyd  prawf  gweithredol  ar  y  cyfamod  oedd  wedi  ei 
wneuthur.  Yr  oedd  yr  Arghvydd  wedi  gwahardd  iddynt  ar 
berygl  bywyd  ddyfod  dros  y  terfyn  oedd  o  amgylch  y  mynydd ; 
ond,  yn  eu  cynrychiolwyr,  y  maent  wedi  dyfod  drosto;  ac  er 
hyny  ni  roddes  ei  law  arnynt.  Yr  oedd  yr  Arglwydd  wedi 
gwahardd  iddynt  hyll-dremu,  onid  ê  y  cwympid  hwynt ;  ond 
yn  awr  y  maent  yn  cael  gweled  Duw,  ac  yn  lle  cael  eu  lladd,  y 
mae  yr  olwg  yn  troi  yn  hyfrydwch  iddynt :  y  maent  yn  bwyta, 
ac  yn  yfed,  ger  ei  fron  Ef.  Y  mae  y  Duw  yr  oedd  ei  gyfiawn- 
der  a'i  sancteiddrwydd  yn  peri  iddynt  lewygu  gan  ei  ofn  y  tu 
allan  i'w  gyfamod,  yn  Dduw  yr  oeddent  yn  gallu  ymhyfrydu 
yn  ei  bresenoldeb,  a  gwledda  ger  ei  fron  yn  y  cyfamod  hwnw. 
Nid  oedd  yr  amfygiad  newydd  hwn  o  Dduw  ddim  yn  cymylu 

nac  yn  cuddio  yr  amfygiad  blaenorol.     Yr  oedd  y  cwmwl  yn 
gorchuddio  y  mynydd,  gogoniant  yr  Arglwydd  yn  aros  arno ; 

3l  Sinai,  y  mae  yn  debygol,  yn  parhau  i  grynu ;  feallai  fod  y 
taranau  wedi  distewi  gyda  rhoddiad  y  ddeddf ;  ond  y  mae  yn 
eglur  oddiwrth  yr  hanes  fod  yr  olygfa  yn  parhau  yr  un  mor 
ddychrynllyd,  oblegid  ymhen  saith  niwrnod  ar  ol  hyn,  pan 
aeth  Moses  i  ganol  y  cwmwl,  yr  oedd  gogoniant  yr  Arglwydd 
yn  difa  fel  tân  ar  gopa  y  mynydd.  Oddiwrth  hyn,  ni  a  welwn 
nad  oedd  Duw  yn  peidio  â  bod  yn  un  i'w  arswydo  yn  ei  holl 
amgylchoedd,  er  fod  pendefigion  meibion  Israel  yn  cael  bwyta 
ac  yfed  ger  ei  fron.  Nid  ydoedd  mawredd  y  ddeddf  yn  cael  ei 
gymylu  trwy  iddo  ef  beidio  rhoddi  ei  law  ar  y  pendefigion ; 
felly  eto,  nid  yw  yr  Arglwydd  wrth  gyfarfod  â  phechadur  mewn 
aberth  yn  cuddio  dim  a  amlygwyd  ganddo  mewn  un  man  arall. 
Nid  y  tu  cefn  i'w  ddeddf  y  mae  ei  drugaredd  yn  dyfod  i'r  golwg, 
ond  gerbron  ei  hwyneb:  ar  fynydd  y  ddeddf  y  mae  yn  cael  ei 
gweinyddu  yn  awr  ;  ac  ni  chyfarfu  yr  Arglwydd  byth  â'r  genedl 
ar  ol  h^-n,  na  byddai  y  ddeddf  yn  bresenol  yn  y  cyfarfod. 
Cauad  y  ddeddf,  yn  y  sancteiddiolaf,  oedd  man  trugaredd. 

Y  gwirionedd  a  ddaw  o  dan  ein  sylw  oddiwrth  y  testyn 
ydyw: — yr  hyn  ydyw  Duw  mewn  aberth.  Y  mae  }ti  y  testyn 
dri  pheth  yn  dangos  hyny  :— 

I.  "  Ni  roddes  ei  law  arnynt."  II.  "  Gwelsant  Dduw."  III. 
"  Bwytasant  ac  yfasant "  ger  ei  fron.  Ni  chwympwyd  hwynt; 
ni  roddes  ei  law  arnynt.  Datguddiodd  ei  hun  iddynt :  gwel- 
sant  Dduw. ,  Ffurfiwyd,  nid  yn  unig  heddwch,  ond  cyfeillgar- 
wch  rhyngddynt,  oedd  yn  hyfrydwch  ac  yn  fwynhad  o'r  fath 
uchaf :  bwytasant  ac  yfasant. 

I.  "Ni  roddes  ei  law  arnynt."  Y  mae  rhai  yn  esbonio  y 
rhoddi  y  llaw  hwn  fel  hyn  : — Ni  chuddiodd  hwynt,  fel  Moses, 
yn  nghysgod  ei  law,  i  ddangos  ei  ogoniant  iddynt.  Ond  y  mae 
yr  esboniad  yna  yn  gwneuthur  y  rhan  gyntaf  o'r  adnod  yn 
anghyson  â'r  hyn  sydd  yn  dilyn.  Neu,  "  Ni  roddes  ei  law," 
medd  eraill : — Ni  chynysgaeddodd  hwynt  â  dawn  prophwydol- 
iaeth.  Ond  y  mae  yn  ddiameu  mai  eu  taraw,  neu  eu  lladd,  a 
feddyUr  wrth  y  'rhoddi  llaw '  yn  y  testyn.  Nid  yn  unig  y  mae 
yr  ymadrodd  "rhoddi  llaw"  yn  cael  ei  ddefnyddio  yn  yr  ystyr 
hwn  yn  y  Bibl,  ond  y  mae  yn  eglur  fod  yma  gyfeiriad  at  y 
bygythiad  blaenorol,  os  deuent  dros  y  terfyn  y  lleddid  hwynt 
yn  farw ;    ac  hefyd  at  y  dyb  oedd  yn  eu  pHth,  sef  mai  marw  a 

wnaent  yn  y  presenoldeb  dwyfol,  "  Os  nyni  a  chwanegwn 
glywed  llais  yr  Arglwydd  ein  Duw  mwyach,  marw  a  wnawn." 
Ond  yma,  "Ni  roddes  ei  law  arnynt."  Yr  oedd  hyn  yn 
beth  rhyfedd  iawn,  pan  ystyriwn  ni  yr  amgylchiadau :  oblegid 
dyfod  i'r  golwg  yn  Ddeddfroddwr  yr  ydoedd;  ac  yr  oedd 
anrhydedd  ac  urddas  y  ddeddf  yn  ei  roddi  dan  angenrheidrwydd 
i  wgu  ar  ac  i  gosbi  ei  throseddwyr.  Y  mae  yr  angenrheid- 
rwydd  hwn  yn  ei  natur  Ef  ei  Hun  ;  'ie,  er  ei  fod  yn  Ben- 
Arglwydd,  ac  fel  y  cyfryw  fod  pob  peth  yn  bosibl  iddo,  eto  y 
mae  perffeithrwydd  ei  natur  yn  rhoddi  terfyn  i'r  posibilrwydd ; 
fel  y  mae  yn  anmhosibl  i  Dduw  fod  yn  gelwyddog,  feUy  y  mae 
yn  anmhosibl  iddo  beidio  rhoddi  ei  law  mewn  cosb  ar  bechod. 
Os  ydyw  deddf  Duw  yn  condemnio  pechod,  y  mae  natur  Duw 
ei  Hun  yn  gwneyd  hyny.  Y  mae  Duw  a  phechod  yn  elynion 
anghymodlawn  i'w  gifydd.  Y  mae  pechod  yn  myned  yn  erbyn 
y  Bod  o  Dduw.  Y  mae  Duw  o  angenrheidrwydd  natur  yn 
myned  yn  ei  erbyn  yntau.  Am  hyny,  pan  y  mae  yn  dyfod  i'r 
golwg,  fe  ddisgwylir  gan  bawb  iddo  ddyfod  fel  cosbwr  pechod ; 
ac  felfy  y  byddai  ei  arfer.  Pan  ddisgynodd  i  edrych  ar  y 
ddaear  cyn  y  diluw,  gwae  a  fu  i'w  phechaduriaid  hi.  Pan 
ddisgynodd  i  Sodom,  nid  hir  y  bu  ei  mÝì'g  hi  heb  esgyn  i'r 
nefoedd  fel  mŵg  fFwrn.  Pan  ddisgynodd  yn  y  Môr  Coch,  fe 
deimlodd  Pharaoh  fod  yn  rhyhwyr  iddo  ffoi.  Ac  yn  awr  y 
mae  wedi  disgyn  ar  Sinai,  ac  y  mae  pawb  a  phobpeth  yn  teimlo 
ofnadwyaeth  y  lle  a'r  amgylchiadau.  Nid  ymddangosiad,  nid 
rhith,  nid  show,  oedd  yn  cymeryd  lle  ar  Sinai  i  ddychrynu 
plantos,  i  godi  ofn  lle  nad  oedd  ofn :  na,  reality, — peth  gwir- 
ioneddol  arswydlawn.  Byddai  mor  gywir  dywedyd  mai  show, 
— mai  rhith  ydyw  yr  hyn  sydd  yn  uífern,  ag  a  fyddai  dywedyd 
hyny  am  Sinai.  Fe  ŵyr  y  goludog  mai  nid  show  sydd  yno  ; 
nid  fflamau  wedi  eu  paentio  ar  y  llian  ydynt :  nid  gofygfeydd 
y  chwareudy  mo  honynt.  Nid  hyny  oedd  ar  Sinai  chwaith. 
Ystâd  ddifrifol  ar  bethau  ydyw  hon  hefyd,  nad  all  y  Duw  a 
biau  y  ddaear  ddim  dyfod  iddi  na  bydd  hyny  yn  wae,  yn 
ddinystr,  yn  angau  iddi.  Ond  yma  y  mae  yn  cyfarfod  â 
phendefigion  meibion  Israel  heb  roddi  ei  law  arnynt.  Y  mae 
hyn  yn  beth  newydd  yn  hanes  dyn :  priodol  ydyw  i  ni 
droi,  fel  Moscs  gyda'r  berth,  i  edrych   ar  y  weledigaeth  ;  a'r 

peth  cyntaf  a  welwn  ni  ydyw  aberth.  Hwn  s^^^ld  yn  esbonio 
yr  olygfa :  rhaid  bod  ynddo  yr  hyn  yr  oedd  cyfiawnder  yn  ei 
ofyn  fel  cosb  pechod ;  nid  rhan  o  honi,  ond  y  gosbedigaeth : 
oblegid,  gan  fod  angenrheidrwydd  natur  yn  galw  ar  Dduw 
gosbi  o  gwbl,  yr  oedd  yr  un  peth  yn  galw  arno  gosbi  hyd 
eithaf  haeddiant  y  trosedd.  Ac  os  nad  ydyw  yn  rhoddi  ei  law 
ar  y  troseddwr,  rhaid  fòd  cosbedigaeth  wedi  bod  oedd  yn  gosb- 
edigaeth  heddwch  iddo ;  feHy  y  mae  yr  un  rhaid  mewn  aberth 
dros  beidio  rhoddi  llaw,  ag  ydoedd  y  tu  allan  iddo,  dros  ei 
rhoddi  hi.  "  Onid  oedd  raid  i  Grist  ddioddef  y  pethau  hyn." 
"Os  myfi  yr  ydych  yn  ei  geisio,  gadewch  i'r  rhai.hyn  fyned 
ymaith."  Y  mae  cadw  wedi  ei  godi  yn  awr  i  dir  uwch  na'r 
ewyllys  da  noeth.  Y  mae'r  aberth  wedi  newid  yr  holl  berth- 
ynasau  rhwng  y  nefoedd  a'r  ddaear, — wedi  gwneuthur  Sinai 
ofnadwy  yn  Sion  ogoneddus.  Fe  ddywedir  fod  llethrau  mynydd 
Vesuvius  yn  yr  Ital  yn  brydferth  iawn ;  y  tir  yn  íTrwythlawn, 
yr  hinsawdd  yn  hyfryd,  a'r  gofygfeydd  yn  ogoneddus  ;  ond  y 
mae  un  peth  arswydlawn  yn  perthyn  iddo, — y  mae  er's  yn  agos 
i  ddwy  fil  o  flynyddau  yn  fynydd  tanlfyd.  Y  mae  yn  awr  ac 
eilwaith  yn  bwrw  allan  afon  o  dân,  peth  a  fydd  yn  ddinystr  i 
bob  peth  y  ffordd  y  rhed  hi.  Y  mae  wedi  gwneyd  hyn  tua 
thri  ugain  o  weithiau  yn  ystod  dwy  fil  o  flynyddoedd,  ac  wedi 
bod  yn  ddinystr  i  filoedd  o  ddynion.  Pe  byddai  yn  bosibl 
diffodd  y  tân  yn  nghrombil  y  mynydd,  byddai  yn  lle  heb  ei  ail 
i  fyw  arno  wed'yn.  Yr  oedd  tiriogaeth  sanctaidd  y  ddeddf  yn 
lle  dymunol  dros  ben  i  drigo  ynddo.  Yno  yr  oedd  holl  bendef- 
igion  yr  ymherodraeth  yn  byw.  Yr  oedd  y  climate  mor  hyfryd, 
y  gofygfeydd  mor  ogoneddus.  Ond  y  mae  mynydd  y  ddeddf 
er's  talm  yn  fynydd  tanlfyd,  yn  Sinai  ofnad^yy  i  fod  yn  ei 
gymydogaeth.  Ond  y  mae  aberth  wedi  difíbdd  y  tân,  ac  wedi 
ei  droi  yn  S'ion,  màn  dymunoldeb  a  phrydferthwch,  er  parhau 
yn  Sinai  mewn  cadernid  a  diogelwch ;  yn  fangre  trugaredd,  er 
ei  fod  yn  gartref  cyfiawnder.  "  Wcdi  eich  cyfiawnhau  yn  rhad 
trwy  ei  ras  ef," — dyna  drugaredd  ;  "  trwy  y  pryncdigaeth  sydd 
yn  Nghrist  lesu,"^ — dyna  gyfiawnder. 

Peth  lled  ryfedd  oedd  gweled  Haman  yn  anrhydeddu  Mor- 
dechai ;  y  g^^r  mwyaf  urddasol  yn  yr  ymherodraeth  yn  anrhyd- 
eddu  yr  un  ocdd  yn  ddolur  hygad  parhaus  iddo :  ond  nid  mor 

ryfedd  hynyna  ag  ydyw  gweled  cyfiawnder  yn  gweinyddu 
trugaredd  : — "  Megis  y  maddeuodd  Duw," — dyna  drugaredd ; 
"É-r  mwyn  Crist  i  chwithau," — d^ma  gyfiawnder.  Y  mae  ein 
dinas  ni,  nid  yn  unig  yn  ddinas  gyfoethog,  am  mai  hi  yw 
cartref  trugaredd ;  ond  y  mae  hi  hefyd  yn  ddinas  gadarn, 
oblegid  y  mae  cyfiawnder  yn  gaerau  ac  yn  rhagfur  iddi.  Yr 
oedd  caerau  o  gwmpas  y  dinasoedd  noddfa  gynt.  Pe  buasent 
yn  faes-drefi,  sef  heb  gaerau  a  phyrth,  buasai  yn  lled  anhawdd 
cadw  dialydd  y  gwaed  allan  o  honynt,  a'u  gwneyd  mewn 
gwirionedd  yn  noddfa  i'r  llofrudd ;  ond  yr  oedd  y  caerau  a'r 
pyrth  yn  diogelu  y  neb  a  íföai  yno.  Fe  ffödd  Joab  gynt  at 
gyrn  yr  allor,  i  ddinas  trugaredd,  i  chwilio  am  ei  fywyd ;  ond 
nid  oedd  caerau  o  gwmpas  y  ddinas  y  pryd  hwnw,  ac  am  hyny 
fe'i  dahwyd  ef  yn  ninas  trugaredd  ei  hun  :  ond  erbyn  heddyw, 
y  mae  hi  wedi  ei  murio ;  y  mae  cyfiawnder  fel  mynyddoedd 
cedyrn  o'i  hamgylch,  a  thrugaredd  yn  byw  yn  ei  chanol  hi :  am 
hyny  "  maddeuir  anwiredd  y  bobl  a  drigant  ynddi."  Ni  rydd 
neb  ei  law  ar  un  o'r  trigohon  byth.  "  Pwy  a  rydd  ddim  yn 
erbyn  "  preswylwyr  y  ddinas  ?  "  Duw  yw  yr  hwn  sydd  yn 
cyfiawnhau."  "  Os  yw  Duw  drosom,  pwy  a  all  fod  i'n  herbyn .?" 
Hyn  ydyw  Duw  mewn  aberth.  A  ydych  wedi  ei  gyfarfod 
feUy  ?  Os  nad  ydych,  y  mae  myned  dros  y  terfyn  yn  ol  i  chwi, 
ac  os  ewch  drosto  heb  aberth,  cewch  deimlo  mai  peth  ofnadwy 
ydyw  syrthio  yn  llaw  y  Duw  hwn. 

II;.  Yr  ail  beth  a  gawsant  ydoedd  gweled  Duw.  Yr  oedd  y 
pethau  dieithr  oeddent  wedi  cymeryd  lle  ar  Sinai  cyn  hyn  yn 
peri  i'r  bobl  deimlo  fod  Duw  yno;  ond  nid  oeddent  yn  ei  weled: 
ac  yn  Ifyfr  Deuteronomium,  fe  ddywedir  na  welsant  ddim  llun ; 
ond  yma  fe  ddywedir  iddynt  weled  Duw,  ac  yn  yr  adnod  o  flaen 
y  testyn,  ni  a  gawn  ddarluniad  o'r  ofygfa.  Ond  y  mae  yn 
eglur  am  y  darluniad,  fel  llawer  un  arall  yn  'y  Bibl,  mai  cais 
ydyw  i  ddarlunio  peth  nas  gellir  rhoddi  desgrifiad  o  hono.  Fe 
ddywedir  fod  yr  hyn  a  welsant  fel  Saphir,  fel  corfE  y  nefoedd  o 
ddisgleirdeb.  Y  mae  rhai  yn  meddwl  mai  yr  ail  Berson  a 
ymddangosodd  yno,  ac  mai  cyfeirio  at  hyn  y  mae  loan  pan  y 
dywed,  "  Ac  ni  a  welsom  ei  ogoniant  ef."  Ond  y  mae  yn  rhaid 
nad  hyn  a  fu,  onidê,  nid  priodol  a  fuasai  dywedyd,  "  Na  wel- 
sant  lun  dim."      Y  mae  eraill  yn  darllen  y  geiriau  fel  hyn  : — 

"  A  gwelsant  ogoniant  Duw  Israel."  Y  gwir  yw,  ni  ŵyr  neb 
beth  a  welsant ;  ond  gwelsant  ryw  olygfa  yr  oeddent  hwy  yn 
ei  hystyried  yn  weled  Dtiw.  Ac  y  mae  hyn  i'w  gael  mewn 
aberth ;  oblegid  ynddo  y  mae  Duw  yn  ei  ddatguddio  ei  Hun  fel 
y  mae,  a  thrwyddo  y  mae  meddwl  dyn  yn  dyfod  i  ystâd  gym- 
wys  i  weled  Duw.  Y  mae  awydd  gwreiddiol  yn  ysbryd  dyn 
am  weled  Duw,  er  ei  fod  wedi  myned  yn  elyn  iddo :  eto  y  mae 
ei  feddwl  fel  nodwydd  y  cwmpas ; — gall  hòno  gael  ei  hysgwyd 
a'i  symud  ychydig  gan  lawer  peth,  ond  nid  oes  dim  â  digon  o 
ddylanwad  arni  i'w  sefydlu  yn  ddiysgog  ond  y  pegwn  ;  felly  nid 
oes  ond  Duw  yn  ddigon  mawr  i  wneyd  hyny  â'ch  ysbryd 
chwi.  Am  hyny  nis  gall  ein  gwynfyd  ni  ddim  dyfod  o  un  man 
ond  o  weled  Duw.  Oni  ellwch  chwi  gynwys  y  byd  hwn  oll  ? 
ac  ni  fedrwch  chAvi  ddim  nofio  yn  hyny  o  ddwfr  ag  a  fedrwch 
chwi  ei  ddal ;  y  mae  yn  rhaid  cael  digon  i'ch  dal  chwi  cyn  y 
medrwch  chwi  chwareu  ynddo.  Y  mae  y  ddaear  yn  myned 
leilai  o  hyd  fel  y  mae  dyn  yn  cynyddu.  Pan  oedd  gwybodaeth 
yn  ei  mabandod,  yr  oedd  llyn  Tiberias  yn  cael  ei  alw  yn  fôr,  a 
Mor  y  Canoldir  yn  fôr  mawr  :  yr  ynysoedd  hyn  yn  cael  eu 
hystyried  yn  eithafoedd  y  ddaear:  ond  pan  ddarganfyddwyd  y 
Môr  Tawelog,  fe  aeth  Tiberias  yn  llyn,  a'r  môr  mawr  yn  un 
bychan.  Pan  ddarganfyddwyd  Awstralia  a  New  Zealand, 
daeth  yr  ynysoedd  hyn  i  ganol  y  ddaear  yn  lle  bod  yn  eithafoedd 
iddi  hi.  Fe  fydd  y  byd  hwn  yn  myned  leilai  o  hyd,  yn  yr  un 
graddau  ag  y  bydd  dyn  yn  cynyddu  ;  a  chyn  hir  chwi  gewch 
eich  hun  yn  ddigon  mwy  na'r  byd,  îe,  yn  fwy  na  bydoedd  yr 
ymherodraeth  ddwyfol  oll.  Y  mae  yn  rhaid  i  ysbryd  dyn  gael 
gweled  Duw ;  ac  mewn  aberth  yn  unig  y  mae  hyny  yn  bosibl. 
Cuddio  ei  Hun  y  mae  ymhob  man  arall  :  yma  yn  unig  y  mae 
yn  datguddio.  Y  mae  rhywbeth  yn  myned  o'r  golwg  wrth  i 
beth  arall  ddyfod  i'r  golwg,  ymhob  man  ond  mewn  aberth. 
Am  hyny  yr  oedd  yr  amlygiadau  o  Dduw  yn  cynyrchu  naill  ai 
anobaith  neu  ryfyg.  Pan  y  byddai  cyfiawnder  a  sancteidd- 
rwydd  yn  y  golwg,  iaith  dyn  a  fyddai,  "  Pwy  o  honom  a  drig 
gydâ'r  tân  ysol  ?"  Pan  y  byddai  golud  o  ddaioni  yn  y  golwg, 
diystyru  hwnw  mewn  rhyfyg  y  byddai  calon  dyn.  Nid  oedd 
yr  amlygiadau  yn  cydweithio  i  gynyrchu  yr  un  eÉEaith,  am 
nad    oedd    ond     rhai    o'r    priodoHaethau    yn    y     golwg     ar 

unwaith.  Pan  y  byddai  un  yn  y  golwg,  byddai  y  llall,  i  bob 
diben  ymarferol,  fel  pe  na  buasai  yn  bod.  Nid  oedd  gallu  yn 
cynyrchu  ymddiried,  am  nad  oedd  trugaredd  yn  y  golwg;  na 
thrugaredd  yn  cynyrchu  ufudd-dod,  am  nad  oedd  cyfiawnder 
yn  y  golwg.  Ond  mewn  aberth, — yn  aberth  ei  Fab, — y  mae 
Duw  i'w  weled,  sef  ei  holl  garacter  i'w  ganfod,  neu  ei  holl 
briodoHaethau  yn  cyd-ddisgleirio.  Nid  adlewyrchiad  o'i  ogon- 
iant  sydd  yma,  ond  ei  wir  ddelw,  a  hono  mewn  cyfrwng  y 
gallwn  ni  edrych  arni.  Gellir  edrych  ar  oleuni  yr  haul  yn  y 
lleuad ;  ond  y  mae  yna  lawer  iawn  o  rywbeth  yn  cael  ei  golli ; 
a  phe  byddai  rhywun  heb  weled  yr  haul  ond  yn  y  lleuad,  byddai 
yn  briodol  dywedyd  ei  fod  heb  weled  yr  haul  o  gwbl.  Ond 
gellwch  edrych  ar  yr  haul  yn  y  dwfr  clir,  a  chanfod  ei  wir 
ddelw :  yno  nid  yw  yr  haul  yn  colH  dim,  ac  nid  yw  eich  llygaid 
chwithau  yn  cael  dim  niwed  wrth  syllu,  Yn  gyífelyb  i  hyn  y 
mae  Duw  i'w  weléd  mewn  aberth. 

Mi  ddymunwn  wasgu  at  eich  meddwl  eto  fod  yn  rhaid  i 
chwi  gael  gweled  Duw.  Ni  chaifiF  y  llygad  ddim  digon  o 
edrych  nes  ei  weled.  Os  nad  ydych  yn  teimlo  hyny  yn  awr, 
heb  adwaen  eich  natur  yr  ydych.  Y  mae  pethau  bychain,  isel, 
feallai,  yn  cael  eich  holl  sylw  yn  awr, — pethau  y  mae'r  anifail 
yn  gydstâd  â  chwi  ynddynt :  beth  a  fwytâwn  ì — beth  a  yfwn  ? 
Ond  y  mae  byd  yn  bod,  ac  yn  hwnw  y  byddwn  ni  yn  fuan,  nad 
oes  dim  o  bethau  yr  anifail  ynddo.  "  Nid  ydynt  yn  gwreica 
nac  yn  gwra,"  yn  y  byd  hwnw,  "  eithr  y  maent  fel  angylion 
Duw."  Os  felly,  rhaid  tỳnu  dedwyddwch  o'r  un  pethau  a'r 
angel,  neu  fod  hebddo  byth.  O  weled  Duw  y  mae  dedwydd- 
wch  yr  angel  yn  tarddu,  sef  o  sylwi  ar  yr  amlygiadau  o  Dduw 
sydd  wedi  dyfod  i'r  golwg  yn  ei  waith,  yn  enwedig  yn  y  drefn 
i  gadw,  "  fel  y  byddai  yn  hysbys  i'r  tywysogaethau  ac  i'r 
awdurdodau  yn  y  nefolion  leoedd  trwy  yr  eglwys,  fawr  amryw 
ddoethineb  Duw ;"  "  ar  yr  hyn  bethau  y  mae  yr  angylion  yn 
chwenychu  edrych."  Rhaid  i  ninau  ddysgu  edrych  ar  y  pethau, 
neu  fe  fydd  syched  ein  henaid  heb  ei  dori  byth.  Os  nad  ydym 
wedi  ei  gyfarfod  mewn  aberth,  yr  ydym  yn  araddifad  o'r  purdeb 
calon  sydd  yn  gymhwysder  i'w  weled ;  ac  hefyd  yr  ydym  heb 
ddyfod  i'r  fan  y  mae  i'w  weled. 

III.  "Bwytasantac  yfasant"  gcr  ei  fron:  dyma  gyfeillgarwch;, 

Y  mae  hyn  yn  fwy  na'r  heddwch,  ac  yn  fwy  hyd  yn  nôd  na'r 
gweled.  Yr  oedd  rhai  o  ebyrth  cyfraith  Moses  yn  cael  eu  difa 
oll  gan  y  tân,  neu  yr  oeddent  oll  yn  eiddo  Duw,  megis  y  pech- 
aberth.  Yr  oll  a  elHd  ei  gasglu  oddiwrth  y  rhai  yna,  oedd  fod 
gobaith  na  chosbid  am  y  bai, — na  roddai  Efe  ei  law  arnynt ; 
ond  yr  oedd  eraill  yn  myned  yn  bellach  na  hynyna,  (yn 
enwedig  yr  aberth  hedd ;)  yr  oedd  yr  aberthwr  yn  cael  gwledda 
ger  bron  yr  Arglwydd  ar  yr  aberth.  Nid  symud  y  gosb  yn 
unig  oedd  yma,  ond  derbyn  yn  ol  i'r  teulu,  ac  ail  gychwyn 
cymdeithas  a  chyfeillgarwch.  Cysgod  oedd  y  pethau  hyn :  yn 
aberth  y  groes  y  mae  sylwedd  yr  holl  ebyrth. 

1.  Gan  ein  bod  yn  bwyta  ac  yn  yfed  ger  ei  fron,  y  mae  yma 
gyfeillgarwch  agos.  Gwneyd  gwledd  i  eraill  a  wnaeth  y  brenin 
yn  y  ddameg :  fe  ddaeth  i  mewn  i  edrych  y  gwahoddedigion, 
ond  nid  i  gydfwyta  â  hwynt.  Ond  yr  oedd  yr  aberthwr  yn 
bwyta  yr  aberth  hedd,  a'r  oíFeiriad,  cynrychiolydd  Duw  yn 
cydfwyta.  ''  Duw  a  dyn  yn  gwaeddi,  digon  !  yn  yr  lesu,  yr 
aberth  hedd."  "  Os  clyw  neb  fy  llais  i,  ac  agoryd  y  drws,  mi 
a  ddeuaf  i  mewn  ato  ef,"  nid  i  edrych  arno  yn  swpera,  O,  na, — 
"  ac  a  swperaf  gydâg  ef,  ac  yntau  gydâ  minau."  Cyfeillgarwch 
agos  ! 

2.  Cyfeillgarwch  na  newidir  mo  hono  ydyw,  oblegid,  cyfeill- 
garwch  cyfamod  ydyw.  Yr  oedd  yn  rhaid  cael  aberth  gynt,  cyn 
y  byddai  grym  mewn  cyfamod ;  ond  wedi  lladd  yr  aberth,  ac  i'r 
pleidiau  gydfwyta,  yr  oedd  cyfeillgarwch  i  fod  yn  barhaus.  Yr 
oedd  deddfau  lletygarwch  yn  y  Dwyrain  yn  gwahardd  i  ddyn 
ddîal  ar  ei  elyn  penaf,  os  deuai  dan  ei  gronglwyd  ef  ei  hun  :  yr 
oedd  gwledd  yn  cael  ei  gwneyd  iddo,  ac  yr  oedd  anrhydedd 
gŵr  y  tŷ  yn  galw  arno  beryglu  ei  fywyd  ei  hun,  os  byddai  raid, 
i  amddiffyn  bywyd  ei  elyn  tra  y  byddai  dan  ei  gronglwyd  ef : 
ond  gydà  bod  y  gelyn  wedi  myned  allan,  yr  oedd  y  rhwymau 
hyn  oll  yn  darfod,  a  mynych  y  byddai  yr  hwn  a  wnaeth  y 
wledd  yn  dilyn  yn  brysur  ar  ei  ol,  ac  wedi  'r  cyfan  yn  trochi  ei 
ddwylaw  yn  ei  waed.  Ond  os  gwledd  cyfamod  fyddai  hi,  nid 
oedd  pcrygl  hynyna.  Gwledd  cyfamod  oedd  hon  wrth  Sinai, 
am  hyny  yr  oedd  y  cyfeillgarwch  i  barhau.  Os  cyfarfyddi  di  à 
Duw  yn  aberth  ei  Fab,  bydd  yno  wledd  cyfamod  y  dydd  y 
cyfarfyddwch  chwi ;  ac  o'r  dydd  hwnw  allan  bydd  yn  Gyfaill  i 

ti  trwy  gyfamod  na  newidir.  Nid  yn  unig  ni  wna  Ef  ei  Hun 
ddim  dial  arnat,  ni  chaiíf  neb  arall  wneyd  hyny  ychwaith.  Y 
maent  o'r  dydd  hwnw  allan  yn  saint,  yn  rhai  neillduedig,  wedi 
gwneyd  cyfamod  âg  Ef  trwy  aberth. 

Yr  ydym  oll  i  gyfarfod  â  Duw ;  ond  ni  a  allwn  ei  gyfarfod  yn 
Dduw  y  dial,  ac  nid  yn  Dduw  yr  heddwch  ;  yn  Dduw  yn 
cuddio  ei  Hun  â  thew  gymylau  y  tywyllwch,  ac  nid  yn  Dduw 
i'w  weled; — yn  Dduw  yn  ein  herbyn  byth,  ac  nid  yn  Dduw 
drosom  meAvn  cyfamod. 

Os  mynech  chwi  iddö  fod  fel  arall,  gosodwch  bris  ar  yr 
aberth,  ac  ar  y  cyfle  i  gael  ei  ddefnyddio.  I  wybod  beth  ydyw 
cyfarfod  â  Duw  hebddo,  edrychwch  ar  ddychryn  Israel  wrth 
Sinai,  neu  ar  Pharaoh  yn  ffoi  yn  y  môr.  Os  oedd  hi  mor 
ofnadwy  arno  cyn  dyfod  at  y  terfyn,  beth  oedd  hi  wedi  myned 
drosto.  ''Y  rhai  a  ddioddefant  yn  gosbedigaeth  ddinystr 
tragy wyddol  oddi  ger  bron  yr  Arglwydd,  ac  oddiwrth  ogoniant 
ei  gadernid  ef."  Ond  mewn  aberth,  ti  elli  wledda  ger  ei  fron 
Ef  yn  yr  olwg  ar  "  ogoniant  ei  gadernid  ef " 

[Adysgrifenwyd  Hyd.  24,  1866.     1853.] 


PREGETH  XIIL 


lACHAWDWRIAETH    A    FTOD    BYTH. 


lAiAH  lii.  6. — "Dyrcliefwch  eich  Uygaid  tua'r  nefoedd,  ac  edrycli'R-cli  ar  y 
ddaear  isod :  canys  y  nefoedd  a  ddarfyddant  fel  mwg.  a'r  ddaear  a 
heneiddia  fel  dilledyn,  a'i  phreswylwyr  yr  nn  modd  a  fyddant  meirw  ; 
ond  fy  iacliawdwriaeth  i  a  fydd  byth,  a'm  cyfamod  ni  dderfydd." 


ID  rhaid  i  ni  gael  tystiolaeth  o  un  man  i  wirio  y 
gosodiad  sydd  yn  nghanol  y  testyn,  sef  bod  "  pres- 
wylwyr  y  ddaear  yn  meirw,"  oblegid  y  mae  yr 
ieuangaf  sydd  yn  alluog  o  sylw  wedi  gweled  â'i  lygaid  ei 
hunan  wirionedd  yr  ymadrodd  yma  lawer  gwaith.  Wrth 
gymharu  y  ddaear  â'r  rhai  sydd  yn  ei  phreswylio,  y  mae  yn 
briodol  dywedyd  gydà'r  Pregethwr,  ei  bod  hi  yn  sefyll  byth; 
ac  nid  oes  gwell  cymhariaethau  genym  i  ddangos  parhad  ac 
anghyfnewidioldeb  na'r  nefoedd  a'r  ddaear.  Dangosir  parhad 
y  deyrnwialen  yn  nhŷ  Dafydd  trwy  ddywedyd  y  byddai  i'w 
orseddfainc  fod  fel  yr  haul,  ac  y  byddai  iddi  gael  ei  sicrhau 
"yn  dragywydd  fel  y  lleuad."  Nid  oedd  iaith  gadarnach  i 
ddangos  parhad  enw  y  Messiah  na  dyy.-edyd  y  byddai  iddo 
barhau  "tra  fyddai  haul."  Ac  os  ydyw  parhad  yn  perthyn  i 
ryw  bethau  gweledig,  y  nefoedd  a'r  ddaear  ydyw  y  rhai  hyny  ; 
a  hwy  ydyw  yr  unig  bethau  sydd  yn  ein  cysylltu  ni  â  phres- 
wylwyr  cyntaf  y  ddaear.  Ni  elHr  dywedyd  am  ddim, — Fe  fu 
llygaid  ein  tad  Adda  yn  edrych  ar  y  rhai  hyn,  ond  yr  haul,  y 
lleuad,  a'r  sêr.  Y  mae  yr.  arch  y  bu  Noah  yn  nofio  ynddi  wedi 
darfod ; — y  dderwen  y  bu  Abraham  yn  eistedd  dani  wedi 
dychwelyd  i'w  llwch ; — y  cawell  y  bu  Moses  yn  nofio  ynddo, 

a'r  berth  a  welodd  efe  yn  llosgi  ac  heb  ei  difa, — y  mae  y  naiU 
wedi  ei  golli  yn  dragywydd,  a'r  llall  wedi  ei  difa  gan  amser  er's 
miloedd  o  flynyddoedd  bellach.  Ond  wrth  edrych  ar  y  nef- 
oedd,  yr  ydym  yn  syllu  ar  yr  un  haul  ag  a  wnaeth  yr  enfys  i 
Noah,  a  rhag  pelydrau  yr  hwn  yr  ymgysgodai  Abraham  o  dan 
dderwen  Mamre; — yr  un  haul  ag  a  safodd  wrth  orchymyn 
Josua,  ac  a  guddiodd  ei  wyneb  pan  oedd  Arglwydd  y  bywyd 
yn  marw. 

Y  mae  dyn,  lawer  gwaith,  wedi  ceisio  gwneuthur  rhywbeth 
i  barhau,  i'w  gysylltu  ef,  pe  byddai  modd,  â  phob  oes  ddyfodol ; 
ond  nid  oes  dim  yn  gwneuthur  hyny  ond  y  nefoedd  a'r  ddaear. 
Y  mae  ei  gestyll  cadarnaf,  ar  ol  cadw  ei  enw  mewn  cof  am 
ychydig  ganoedd  o  flynyddoedd,  yn  bhno  ar  y  gwaith,  ac  yn  ei 
ollwng  i  ymgymysgu  â  llwch  anghof.  Nid  cartref  anfarwoldeb 
mewn  un  ystyr  ydyw  y  byd  hwn :  os  mynwn  i'n  henwau  barhau, 
mae  yn  rhaid  eu  gosod  i  fyny  gydâg  iachawdwriaeth,  oblegid 
deddf  pob  peth  y  ddaear  ydyw  "ymddangos  dros  ychydig,  ac 
wedi  hyny  yn  diflanu."  Er  cymaint  a  wnaeth  Solomon  i 
geisio  cerfio  ei  enw  ar  rywbeth  yn  y  byd  hwn,  ni  eUir  edrych 
ar  ddim  y  bu  efe  yn  syllu  arno  ond  y  nefoedd  a'r  ddaear.  Y 
mae  y  tai  mawrion  a  theg,  â'u  sylfeini  wedi  eu  dynoethi ; — y 
deml  wych,  lle  y  molianai  miloedd  Israel  eu  Duw,  a'i  meini  yn 
y  tyrau  llwch  ; — y  llynau  dwfr  a'r  llwyni  coed,  y  mae  y  naill 
wedi  sychu,  a'r  lleill  wedi  meirw.  Y  Babilon  fawr  ar  ba  un  y 
bu  llygaid  Nebuchodonosor  yn  syllu,  yr  hon  a  dybiodd  fuasai 
yn  cadw  ei  enw  mewn  coffadwriaeth  hyd  genhedlaeth  a  chen- 
hedlaeth,  nid  ydyw  ei  lle  yn  adwaen  dim  o  honi  hithau  mwy. 
Gwywdra  a  darfodedigaeth  ydyw  nodwedd  y  byd  hwn.  Y  mae 
pob  peth  y  ddaear,  yn  gyffelyb  i  ddyn,  yn  tyfu,  yn  addfedu,  yn 
gwywo,  ac  yn  marw.  Y  mae  ei  chrefyddau  hi  felly :  pa  le  y 
mae  y  delwau  y  bu  yr  hen  Abraham  yn  eu  haddoH  yn  Ur 
y  Caldeaid  ? — pa  le  y  mae  hen  grefydd  yr  Aipht, — ei  hoffeiriaid, 
a'i  themlau  ? — pa  le  y  mae  Baal,  Dagon,  ac  Astaroth? — pwy 
sydd  heddyw  yn  addoli  duwiau  Ninifeh  a  PhiHstia?  Hyn 
hefyd  ydy w  cymeriad  hoH  gymdeithasau  y  byd  hwn.  Y  teulu- 
oedd  enwocaf,  hyd  yn  nod  teulu  Dafydd  ei  hun,  y  maent  wedi 
suddo  fel  tòn  yn  y  môr,  ac  wedi  eu  coHi  yn  dragywydd.  Y 
teyrnasoedd  a'r  ymherodraethau  mwyaf,  y  mae  y  rhai  hyn 

hefyd  ar  ol  tyfu  ac  addfedu,  yn  dechreu  gwywo,  ac  yn  ebrwydd 
yn  marw.  Y  mae  ychydig  ganoedd  o  flynyddoedd  yn  ddigon  i 
ddadsylfaenu  yr  orsedd  gadarnaf, — i  symud  y  brenhinllys,  ac  i 
newid  y  deddfau.  Trwy  ryw  ddirgel  drefn,  y  mae  y  deyrn- 
wialen  yn  dyfod  o'r  palas  i'r  carchardŷ ; — y  goron  yn  cael  ei 
rhoddi  oddiar  ben  y  tywysog  ar  ben  y  caethwas ; — y  gweision  ar 
feirch,  a'r  tywysogion  yn  cerdded.  Cyfnewidioldeb  ydyw 
deddf  anwrthwynebol  y  byd  hwn  :  y  mae  pob  peth  yn  gorfod 
pfygu  iddi.  Ni  all  dim  barhau  ond  sancteiddrwydd.  Y  mae 
hyd  yn  nod  pechod  yn  colli  ei  flas,  fel  ag  y  mae  yn  rhaid 
cyfnewid  y  campau  annuwiol  i'r  naill  oes  ar  ol  y  llall.  Fe 
fuasai  digrifwch  Ninifeh  yn  ddiflas  i  Rufain,  a  digrifwch 
Rhufain  yn  ddiflas  i  Lundain ;  oblegid  y  mae  deddf  cyfnewid- 
ioldeb  yn  plygu  pob  peth  iddi  ei  hun. 

Y  mae  cyfnewidioldeb  a  diflaniad  pethau  y  ddaear  yn  cyfer- 
bynu  yn  hynod  â  meddwl  dyn.  Y  mae  ymwybodolrwydd  yn 
y  meddwl  nad  oes  dim  diflanu  yn  perthyn  iddo  ef ;  am  hyny  y 
mae  yn  ceisio  gosod  ei  ddelw  ei  hun  ar  rywbeth  arall, — cael 
rhywbeth  arall  i  gydbarhau  âg  ef.  Os  pryn  efe  etifeddiaeth,  ni 
foddlonir  ef  àg  un  am  gant  neu  ddau  o  flynyddoedd, — y  mae  yn 
rhaid  iddo  ei  chael  hi  am  byth.  Os  adeilada  efe  dŷ,  y  mae 
rhyw  anian-reddf  yn  ei  gynhyrfu  i  geisio  gosod  ei  ddelw  ei  hun 
ar  hwnw.  Nid  3^dyw  dyn  yn  gwneuthur  dim  ar  raddfa  deng 
mfynedd  a  thriugain  neu  bedwar  ugain  mlynedd :  na,  y  mae  yn 
gweithredu  y  cyfan  ar  raddfa  dragywyddol; — ^yn  ysgrifenu  ei 
enw,  nid  fel  y  gall  yr  oes  a  ddel  ei  ddarllen,  ond  holl  oesoedd  y 
byd  ; — yn  meddianu  etifeddiaeth,  nid  am  ysbaid  ei  oes,  ond  er 
ei  chael  hi  i  fod  yngl^'n  wrth  ei  enw  yn  dragywydd.  Ond  ni 
phlŷg  pethau  y  ddaear  ddim  i  ddeddf  y  meddwl.  Cyfnewid- 
ioldeb  ydyw  eu  deddf  hwy;  parhâd  yw  deddf  y  meddwl: 
heneiddio  fel  dilledyn  y  maent  hwy;  myned  rhagddo  mewn 
ieuenctid  bythol  y  mae  y  meddwl. 

Ond  os  ydyw  y  tadau  yn  huno, — crefyddau  yn  cael  eu  geni, 
ac  yn  marw, — teyrnasoedd  yn  codi,  ac  yn  malurio, — ^y  mae  pob 
peth  y  nefoedd  a'r  ddaear  yn  parhau  fel  yr  oeddent  o  ddechreu- 
ad  y  greadigaeth :  o'u  cymharu  â  phob  peth  arall,  y  maent  yn 
sefyll  byth ;  ond  o'u  cymharu  â  gwirionedd  y  testyn,  y  mae  y 
ncfoedd  yn  darfod  fel  mwg,  a'r  ddaear  yn  heneiddio  fel  dilledyn. 

Ond  y  mae  rhywbeth  yn  sefyll, — "  Fy  iachawdwriaeth  i  a  fydd 
byth,  a'm  cyfìawnder  ni  dderfydd." 

Y  mae  yr  Arglwydd  yn  nechreu  y  benod  yn  galw  ar  ei  bobl 
i  barhau  yn  eu  hymddiried  ynddo,  oddiwrth  yr  hyn  yr  oedd 
Efe  wedi  wneuthur  iddynt  eisoes;  ac  er  ei  bod  hi  yn  isel  iawn 
ar  Sion  y  pryd  hwnw,  eto  yr  oedd  Efe  yn  addaw  gwneuthur  ei 
hanialwch  hi  fel  Eden,  a'i  diífaethwch  fel  gardd  yr  Arglwydd. 
A  rhag  y  byddai  ei  ffydd  yn  rhy  wan  i  gredu  hyny,  y  mae  Efe 
yn  peri  iddynt  edrych  yn  ol  ar  y  graig  y  naddwyd  hwynt  o 
honi,  ac  ar  geudod  y  íFos  o  ba  un  y  cloddiwyd  hwynt;  a  chan 
ei  fod  wedi  gwneuthur  cymaint  erddynt  eisoes,  oni  allai  Efe 
wneuthur  hyn  hefyd  1  Ac  nid  hyn  yw  yr  oll;  ond  yn  y  bedwar- 
edd  adnod,  y  mae  yn  galw  arnynt  eilwaith  i  wrandaw : — 
''Gwrandewch  arnaf,  fy  mhobl;  clustymwrandewch  â  mi,  fy 
nghenedl :  canys  cyfraith  a  ä  allan  oddiwrthyf,  a  gosodaf  fy 
marn  yn  oleuni  pobloedd."  Nid  yn  unig  yr  ydwyf  yn  myned 
i  wneuthur  peth  mawr  i  chwi,  ond  y  mae  y  gyfraith  yn  myned 
allan  oddiwrthyf  at  y  cenhedloedd  :  hefyd,  yr  wyf  yn  myned  i 
osod  ''fy  marn  yn  oleuni  pobloedd."  Neu,  yn  ol  cyfìeithiad  yr 
Esgob  Lowth,  galw  ar  y  cenhedloedd,  ac  nid  ar  ei  bobl  gyf- 
amodol,  y  mae  Efe  yn  y  bedwaredd  adnod  : — "  Gwrandewch, 
bobloedd;  clustymwrandewch,  genhedloedd," — yr  ydwyf  yn 
myned  i  wneuthur  peth  mawr  i  chwithau  hefyd,  oblegid  y  mae 
y  gyfraith  yn  myned  allan  oddiwrthyf  atoch  chwi, — y  mae  fy 
nghyfìawnder  yn  agos, — y  mae  fy  iachawdwriaeth  wedi  cychwyn 
— wedi  myned  allan;  ac  er  nad  allaf  eich  cyfeirio  chwi  yn  ol, 
fel  yr  oeddwn  yn  gwneuthur  à'm  pobl,  at  yr  hyn  yr  ydwyf 
wedi  ei  wneuthur  i  chwi  eisoes,  fel  prawf  o'm  fîyddlondeb  a'm 
gallu  i  gyflawni  hyn  hefyd ;  eto  y  mae  genyf  brawf  i  chwithau 
mai  nid  cellwair  â  chwi  yr  wyf,  ond  y  byddaf  yn  ffyddlawn  i'm 
gair,  ac  na  newidiaf  yr  hyn  a  ddaeth  allan  o'm  genau: — 
"Dyrchefwch  eich  llygaid  tua'r  nefoedd,  ac  edrychwch  ar  y 

ddaear  isod fy  iachawdwriaeth  i  afydd  byth,  a'm  cyfìawn- 

der  ni  dderfydd." 

Nid  awn  i  gymeryd  dim  o'ch  amser  i  geisio  cael  allan  ysbryd 
neillduol  y  gair  "  iachawdwriaeth"  yn  y  testyn,  oblegid  paystyr 
bynag  a  eUir  ei  roddi  iddo,  i  hwn  y  daw  pob  un,  ond  ei  olrhain: 
— trefn  Duw  i  achub.     Os  wrth  y  genedl  luddewig  y  llefarwyd 

ef,  ni  allasai  yr  un  iachawdwriaeth  iddynt  hwy  ond  hon  fod 
byth;  ac  os  wrth  y  cenhedloedd,  rhaid  mai  hon  a  olygir,  am 
nad  oedd  yr  un  dymhorol  mewn  addewid  iddynt  hwy.  "  Fy 
iachawdwriaeth  i  a  fydd  byth,  a'm  cyfiawnder  ni  dderfydd;" 
neu,  fel  y  golygir  wrth  y  gair  "  cyfiawnder  "  yn  fynych  yn  y  llyfr 
hwn,  "  fy  íîyddlondeb  i'm  haddewidion  ni  phalla."  Y  mae  y 
Bibl  yn  tynu  ein  sylw  at  "  iachawdwriaeth "  ymhob  ystyr : 
weithiau  at  ei  h^'nafiaeth  hi, — "hen  drugareddau:" — brydarall 
at  ei  maint  hi, — "  iachawdwriaeth  gymaint ;" — ond  yma  at  ei 
pharhad,  hi  "0  fydd  bythP  Y  mae  ei  pharhad  hi  yn  cael  ei 
ddangos, — 

I.  Trwy  gymhariaeth  :  "y  nefoedd  yn  darfod  fel  mwg,  y 
ddaear  yn  heneiddio  fel  dilledyn,  a'i  phreswylwyr  yr  un  modd 
yn  meirw." 

II.  Trwy  ymadrodd  penodol  :  "  a  fydd  byth," — "  ni  dder- 
íydd." 

I.  Y  gymhariaeth.  Fe  allai  fod  y  gymhariaeth  wedi  ei 
bwriadu  yn — 

(i.)  I'r  luddewon.  Yr  oeddent  hwy  drwy  y  blynyddoedd  yn 
edrych  arnynt  eu  hunain  yn  anwyliaid  y  nef.  Pan  y  cyhoedd- 
id  rhyw  addewidion  gan  y  prophwydi,  iddynt  hwy,  had 
Abraham,  yr  oedd  yr  oll,  yn  eu  tyb  hwy ;  ond  y  mae  yr  Ar- 
glwydd  yn  eu  hargyhoeddi  o'u  camsyniad,  drwy'r  prophwyd, 
yn  adnod  y  testyn.  Fe  allai  na  fyddai  yn  llawer  o  gam  âg  ef, 
ei  gymeryd  mewn  ystyr  flSgyrol: — "Dyrchefwch  eich  llygaid 
tua'r  nefoedd," — eich  eglwys  a'i  seremoniau  ;  "  edrychwch  ar  y 
ddaear  isod," — eich  llywodraeth  a'ch  trefn  wladol;  y  mae 
diwrnod  heb  fod  ymhell  pan  fydd  eich  eglwys  chwi  yn  diflanu 
fel  mwg  ,•  eich  Ifywodraeth  wladol  yn  heneiddio  fel  dillèdyn, 
ac  yn  myned  yn  chwilfriw ;  a  chwithau,  y  preswylwyr,  yn  eich 
cymeriad  o  genedl  neillduedig  i  Dduw,  wedi  marw:  ond  nid 
y w  fy  iachawdwriaeth  i  ddim  yn  gfymedig  wrthych  chwi ; — 
pan  fydd  eich  eglwys  chwi  wedi  diflanu  fel  mwg,  eich  Hywodr- 
aeth  wladol  wedi  heneiddio  fel  dilledyn, '  a  chwithau  y  preswyl- 
wyr,  wedi  marw,  "fy  iachawdwriaeth  i  a  fydd  byth,  a'm 
cyfiawnder  ni  dderfydd." 

(2.)  Y  mae  y  gymhariaeth  yn  dangos  anghyfnewidioldeb 
trefn  iachawdwriaeth.     Y  mae  yr  un  gymhariaeth  yn  cael  ei 

dwyn  ymlaen  yn  Salm  cii.  25,  i  dangos  anghyfnewidioldeb 
Duw  :  felly  gellir  ei  defnyddio  hi  yma  i  ddangos  anghyfnewid- 
ioldeb  trefn  iachawdwriaeth.  Ni  bu  ond  un  drefn  i  gadw  enaid; 
a'r  holl  wahaniaeth  rhwng  yr  oruchwyliaeth  hon  a'r  hen  ydyw, 
bod  y  drefn  yn  cael  ei  datguddio  trwy  arwyddion,  mewn  dameg 
iddynt  hwy,  ond  yn  cael  ei  llefaru  yn  eglur  wrthym  ni.  Ni 
fydd  yr  un  ífordd  arall  i  gyfiawnhau  yr  annuwiol,  ond  trwy 
Gyfryngwr.  Y  mae  hon  wedi  pasio  yn  ddeddf  yn  y  llys ;  ac  fe 
ä  y  nef  a'r  ddaear  heibio  cyn  yr  ä  un  iod  nac  un  tipyn  o  honi 
heibio.  Yn  yr  un  un  y  mae  yr  holl  Israel  ysbrydol  i  ym- 
ogoneddu.  Y  mae  llawer  fFordd  i  uffern,  ond  nid  oes  ond  un 
i'r  nefoedd  ;  ac  ofer  ydyw  disgwyl  am  ddatguddiad  o  ryw  ffordd 
arall ;  oblegid  deddf  ddidroi-yn-ol  yr  orsedd  ydyw,  na  fydd  yr 
un  o  feibion  Adda  byth  yn  gymeradwy  ond  yn  yr  Anwyfyd ; 
— na  fydd  dim  cymundeb  rhwng  nefoedd  a  daear  yn  dragywydd 
ond  mewn  Cyfryngwr.  Ac  er  mor  groes  i  falchder  pechadur 
ydyw  ymostwng  i  Gyfryngwr,  eto  nid  oes  iachawdwriaeth  yn 
neb  arall.  Y  mae  y  cyhoeddiad  sobr  wedi  dyfod  o'r  orsedd  dair 
gwaith, — "  Hwn  y w  fy  anwyl  Fab ;  gẅrandewch  ef."  Os  oes  a 
fynoch  chwi  ddim  â  mi,  dyma  y  man  cyfarfod.  Y  mae  y  Mab 
wedi  cael  pob  awdurdod  i  gyhoeddi  telerau  y  cymod,  ac  os  nad 
ymostyngwch  chwi  i'r  rhai  yma,  gellwch  ddisgwyl  hyd  oni 
byddo  heb  nefoedd, — nes  y  byddo  y  nefoedd  wedi  .diflanu  fel 
mwg,  a'r  ddaear  wedi  heneiddio  fel  dilledyn, — am  glywed  rhy w 
delerau  eraiII,.ond  yn  gwbl  ofer,  oblegid  y  mae  yr  iachawdwr- 
iaeth  hon  i  fod  byth. 

Y  mae  y  nefoedd  wedi  cyfnewid  mewn  Ilawer  dull,  a'r  ddaear 
wedi  heneiddio  mewn  llawer  ystyr,  ond  y  mae  iachawdwriaeth 
yn  parhau  yr  un  drwy  yr  oesoedd  heb  gyfnewidiad  na  chysgod 
tröedigaeth.  Pe  deuai  ein  tad  Adda  i  ymweled  â'r  ddaear  yn 
awr,  mi  feddyliwn  mai  prin  y  medrai  efe  ei  hadwaen.  Fe 
allai  mai  gormod  gorchwyl  iddo  yntau,  fel  ag  y  mae  i'w  blant, 
fyddai  dangos  sefyllfa  Eden, — pwyntio  allan  y  fan  lle  yr  oedd 
pren  y  bywyd  yn  tyfu, — oblegid  y  mae  pechod  wedi  crychu 
wyneb  y  ddaear,  fel  y  mae  yn  anhawdd  i'r  neb  a'i  gwelodd  hi  yn 
ieuanc,  ei  hadwaen  hi  yn  awr.  Ond  os  metha  efe  adwaen  yr 
hen  drigfan,  fe  adnabyddai  iachawdwriaeth  mewn  moment.  Pe 
sonid  wrtho  am  waedy  groes,  byddai  yn  barod  i  ateb: — "Ffydd 

yn  hwnyna  dawelodd  fy  nghydwybod  euog  inau;" — am  gyfìawn- 
der  y  Meichiai, — "Dyma  'r  IHan  main,  gwyn  a  glân,  a  guddiodd 
warth  noethni  fy  hen  godwm  i ;" — am  orsedd  gras, — "Dyna  'r 
ysmotyn  y  cyhoeddwyd  gollyngdod  i'm  henaid  inau."  Nid  yr 
un  fath  yr  ydys  yn  trin  y  ddaear  yn  awr  ag  yr  oedd  Isaac  yn 
trin  y  meusydd  goreu ;  ond  yr  un  fath  yn  gwbl  y  mae  yn  rhaid 
trin  calon  pechadur  iddo  ddwyn  fErwyth  i  Dduw  ag  y  trinwyd 
calon  Isaac.  Y  maent  wedi  cael  allan  ffordd  ferach  i'r  India  o 
lawer  nag  'oedd  gan  y  tadau,  ond  nid  oes  neb  wedi  darganfod 
mynedfa  newydd  i'r  nefoedd :  y  mae  yn  rhaid  dilyn  yr  un  chart 
ag  oedd  gan  Dafydd, — Uywio  wrth  yr  un  cwmpas  ag  Esaiah. 
Y  mae  gwelhant  mawr  mewn  morwriaeth  yn  awr ;  y  mae  ein 
llongau  ni  yn  llawer  mwy  cywrain  na  llongau  Solomon  a 
Hiram, — yn  fwy  priodol  i'w  galw  yn  llongau  buain  na  llongau 
dyddiau  Job,  ond  nid  oes  yr  un  gwelHant  wedi  ei  gael  allan 
eto  ar  long  iachawdwriaeth.  Y  mae  hi  yr  un  fath  i  ni  ag 
oedd  hi  i  Solomon ;  yr  un  faint  yw  traul  y  fordaith  heddyw  ag 
yn  nyddiau  Hezeciah ;  ac  os  nad  ydyw  hi  yn  fuan  iawn,  y  mae 
hi  yn  ddiogel  ryfeddol,  ni  chfybuwyd  i  neb  gael  ei  golH  oddiar 
ei  bwrdd  hi  erioed.  "Ni  choHais  i  yr  un."  Y  mae  dynion 
wedi  cael  ahan  íîordd  newydd  i  ysgrifenu  ac  argraíFu  eu 
meddyHau  i'w  gifydd ;  ond  nid  oes  yr  un  íFordd  newydd  i 
ysgrifenu  y  gyfraith  ar  galon  pechadur.  Y  mae  yn  rhaid  tori 
y  llythyrenau  yr  un  fath  ar  dy  galon  di  ag  y  gwnaed  ar  galon 
Enoch  a  Noah.  Y  mae  peHder  yn  cael  ei  ddiddymu  gan 
amser :  yn  ein  dyddiau  ni  y  mae  China  yn  nes  i  ni  o  lawer  nag 
oedd  hi  i'r  henafìaid;  ond  nid  oes  dim  yn  tynu  y  nefoedd  yn 
nes  o  daith  un  diwrnod  i  ni  nag  oedd  hi  iddynt  hwythau.  Y 
mae  y  ffordd  o'r  Aipht  i  Ganaan  eto  yn  myned  rhwng  Pihahi- 
roth  a  Baalsephon,  trwy  ganol  y  Môr  Coch,  ar  hyd  y  diffaethwch 
gwâg  erchyh,  heibio  i  odreu  Sinai  gymylog; — y  mae  hi  yn 
amgylchu  mynydd  Seir,  trigfa  yr  Edomiaid, — yn  myned  trwy 
anialwch  Moab,  ar  hyd  godreu  mynydd  yr  Amoriaid,  ac  yn 
arwain  hyd  at  yr  lorddonen,  yn  y  fan  y  mae  hi  letaf  a  dyfnaf ; 
ond  o'i  hir  deithio,  y  mae  hi  yn  sicr  o  ddwyn  pawb  i  Ganaan  : 
a  phwy  bynag  a  geisio  fyned  i  mewn  ryw  fEordd  araH,  fe  gyfer- 
fydd  â'r  un  siomedigaeth  a'r  dynion  hyny  yn  Israel,  y  rhai  y 
daeth  yr  Amoriaid  aHan  i'w  hyniHd  a'u  difetha,  oblcgid  nid  oes 

amddiffyn  Duw  ar  un  ffordd  ond  hon.  Ar  hon  y  mae  cwmwl 
a  niwl  y  dydd,  a  llewyrch  tàn  fflamllyd  y  nos  :  "  iachawdwr- 
iaeth  a  fydd  byth. " 

Gallwn  gymeryd  y  gymhariaeth  yn  y  fan  hon  eto  yn 
ffìgyrol.  Pa  le  y  mae  yr  eglwysi  a  fuant  mor  flodeuog  yn  moreu 
Cristionogaeth, — eglwysi  Asia  Leiaf,  Italia,  a  Groeg  .'* — yr  holl 
ugeiniau  oeddent  o  Jerusalem  i  Ilyricum,  y  manau  y  bu  Paul 
a  Pedr  yn  cyhoeddi  eu  cenadwri  ? — y  lleoedd  y  bu  loan  Aur- 
Enau,  Awstin,  a'r  holl  dadau  Cristionogol,  yn  efengylu  ?  Y 
maent  oll  wedi  diflanu  fel  mwg.  Nid  y w  creigiau  Arabia  ddim 
yn  adsain  enw  yr  lesu  byth  yn  awr.  Y  mae  holl  ddinas- 
oedd  yr  Aipht  wedi  anghofio  iaith  Canaan.  Ethiopia  a  fu  yn 
estyn  ei  dwylaw  yn  brysur  at  Dduw, — y  mae  Crist  yr  Arglwydd 
yn  enw  dieithr  i'w  hiaith  hithau,  er's  canoedd  o  flynyddoedd- 
Ynfydrwydd  fyddai  anfon  llythyr  yn  awr  at  y  saint  yn  Pontus, 
Galatia,  Cappadocia,  Asia,  a  Bithynia.  Yn  ofer  y  cychwynai 
Paul  a  Barnabas  yn  awr  i  ymweled  â'r  eglwysi  ymhob  dinas  y 
buant  yn  pregethu  y  gair  iddynt.  Y  maent  oll  Avedi  diflanu  fel 
mwg.  Ond  pa  le  y  mae  yr  hen  iachawdwriaeth  ?  a  ddiflanodd 
hi  gyda  hwynt  ?     Na  ddo  ;  "  hi  a  fydd  byth." 

Y  teyrnasoedd  y  bu  hi  gynt  yn  ffỳnu  ynddynt,  y  maent 
hwythau  wedi  heneiddio  fel  dilledyn.  Ymherodraeth  Rhufain, 
oedd  yn  ei  rhwysg  a'i  mawredd,  â'i  therfynau  ymron  yn 
gydwastad  â  therfynau  y  byd  adnabyddus, — y  mae  hi  wedi 
henerddio ;  a  llawer  o  deyrnasoedd  ac  ymherodraethau  a 
gododd  i  fyny  ar  ei  hol  hi,  fel  hithau  y  maent  wedi  darfod- 
Ac  y  mae  aml  un  yn  awr  ymron  a  chyraedd  yr  adeg  y  bydd 
hi  yn  cael  ei  newid  fel  gwisg  wedi  myned  yn  rhy  hen  i  gael  ei 
defnyddio  yn  hwy.  Ond  pa  le  y  mae  yr  iachawdwriaeth  a  fu 
yn  lefeinio  y  teyrnasoedd  a'r  ymherodraethau  yna — a  heneidd- 
iodd  hi  g}'da  hwynt  ?  Na  ddo  ;  y  mae  hi  yn  parhau  mewn 
ieuenctid  tragywyddol, — hi  "  a  fydd  byth." 

Y  preswylwyr,  y  cenhedloedd  fuant  yn  ei  chynal  hi  mewn  pro- 
ffes  gynes — y  maent  hwythau  yr  un  wedd  wedi  meirw :  y  Parth- 
iaid,  y  Mediaid,  a'r  Elamitiaid,  trigoHon  Mesopotamia,  Judea» 
Cappadocia,  Pontus,  Asia,  Phrygia,  a  Phamphylia,  yr  Aipht,  y 
Cretiaid  a'r  Arabiaid,  y  rhai  a  fuant  oll  yn  llefaru  yn  eu  hiaith  eu 
hunain   fawrion   weithredoedd    Duw, — y   maent   wedi   marw. 

V 

Holl  fugeiliaid  Parthia  oedd  yn  barod  i  ddywedyd  wrth  bawb 
am  Fugail  enaid — ^y  maent  wedi  marw.  HoU  drigolion 
glanau  Euphrates  yn  Mesopotamia,  oedd  yn  cynal  gair  y 
bywyd, — y  maent  wedi  marw.  Gwinllanwyr  Pamphylia,  oedd 
wrth  drin  eu  gwin^A^dd  yn  barod  i  ddywedyd  wrth  yr  holl 
fforddohon  am  y  wir  winwydden, — y  maent  wedi  marw.  Fe 
fu  y  Scythiad  yn  rhoddi  holl  dân  ei  galon  g^mes  i  garu  y 
Gwaredwr :  fe  fu  yr  Arabiaid  yn  deffro  i  adsain  eu  diffaethwch 
â  moliant  yr  Hwn  a  fu  farw  ar  y  pren  :  fe'  fu  hen  ddaear  sech 
yr  Aipht  yn  cael  ei  mwydo  â  dagrau  y  rhai  oedd  yn  edrych  ar 
yr  Hwn  a  wànwyd  ar  Galfaria  :  y  mae  y  preswylwyr  hyn  oll 
wedi  marw ;  ond  pa  le  y  mae  yr  iachawdwriaeth, — a  fu  hi  farw 
gyda  hwynt  ?     Na  ddo :  hì  "  a  fydd  byth." 

2.  Gallwn  gyraeryd  y  gymhariaeth  yn  ei  hystyr  mwyaf 
llythyrenol,  i  fesur  iachawdwriaeth.  Pa  un  a  ydyw  y  nefoedd 
a'r  ddaear  sydd  yr  awrhon,  wedi  eu  rhoddi  i  gadw,  trwy  air  yr 
Arglwydd,  i  dân,  i  gael  eu  diddymu  ai  peidio,  nis  gw^^ddom ; 
ond  os  nad  ydynt  i  gael  eu  diddymu,  y  mae  cyfnewidiad  mor 
fawr  i  gymeryd  lle  arnynt,  fel  ag  y  bydd  yn  briodol  galw  y  rhai 
nesaf  yn  "  nefoedd  newydd  a  daear  newydd;"  ac  y  mae  yn 
briodol  dywedyd  am  y  rhai  cyntaf  hyn,  fod  y  naill  yn  diflanu 
fel  mwg,  a'r  llall  yn  heneiddio  fel  dilledyn. 

Y  mae  bys  Duw  wedi  ysgrifenu  dau  enw — fe  ysgrifenodd 
"Ydwyf"  ar  lyfr  creadigaeth,  a  "  Duw  cariad  yw"  ar  lyfr 
iachawdwriaeth ;  ond  y  mae  llythyrenau  y  llyfr  cyntaf  yn 
diflanu  yn  raddol  fel  mwg,  a'r  defnyddiau  yn  heneiddio  yn 
feunyddiol  fel  dilledyn.  Ond  am  yr  ail,  y  mae  defnyddiau  a 
llythyrenau  hwn  yn  drag^^wyddol ;  ac  nid  yw  o  gymaint  pwys 
fod  y  cyntaf  yn  heneiddio  ac  yn  diflanu,  oblegid  nid  oedd  yn 
cael  fawr  iawn  o  sylw  mewn  cymhariaeth,  am  fod  yr  ail  wedi 
sugno  sylw  pawb,  hyd  yn  nod  angylion,  oedd  mewn  gwell 
mantais  i  ddarllen  y  llyfr  cyntaf  na  ni  o  lawer,  fel  mai  yr  ail  yw 
eu  hoff  lyfr  hwythau, — ar  hwn  y  maent  yn  chwenychu  edrych; 
ac  ni  chofir  y  cyntaf,  ac  ni  feddyhr  am  dano,  yn  fuan,  oblegid 
fe  fydd  pawb  wedi  eu  llenwi  â  gorfoledd  yn  dragywydd  uwch- 
ben  rhyfeddodau  cynwys  yr  ail. 

Ysgaffald  ydyw  creadigaeth  wedi  ei  chodi  i  gacl  adeiladu  tẃr 
iachawdwriacth  :  ymhen  ychydig  fe  fydd  y   Duw   mawr  yn 

cynhyrfu  y  ddaear,  a'r  nef  hefyd, — yn  ysgwyd  y  cyfan, — nes  y 
bydd  yr  ysgaffaldiau  oll  yn  syrthio.  I  ba  beth  ?  "  Fcl  yr 
aroso  y  pethau  nid  ysgydAvir:"  fel  y  caffo  pawb  fantais  i  ganfod 
tŵr  iachawdwriaeth  yn  ei  holl  ogoniant  a'i  harddwch;  a  syllu 
ar  hwn  fydd  gwaith  tragywyddoldeb  wedi'n. 

Y  mae  gweithrediadau  dyn,  o'u  cymharu  â'i  oes,  yn 
ymddangos  yn  dragywyddol.  Mor  ryfedd  y  mae  parhad 
pyramidiau  yr  Aipht  yn  cyferbynu  âg  oes  y  rhai  a'u  hadeilad- 
asant !  Y  mae  oes  y  rhai  a  adeiladasant  Athen  yn  ymddangos 
yn  ddim  yn  ymyl  ei  hoes  hi ; — oes  y  rhai  a  adeiladasant  Lundain 
yn  ymddangos  megis  mynyd  awr  yn  ymyl  ei  pharhad  hi.  Ond 
er  parhad  y  gweithrédiadau,  y  mae  y  ddaear  o'i  chymharu  â'r 
gweithredoedd  hyn  yn  dragywyddol.  Y  mae  pyramidiau  yr 
Aipht  yn  ieuainc  o'u  cymharu  â'r  hen  Nilus  sydd  yn  ei  dyfr- 
hau  hi.  Nid  yw  Athen  ond  megis  er  doe  o'i  chymharu  â'r 
hen  Olympus  sydd  yn  y  naill  du  iddi ; — Llundain  ond  yn  ei 
mabandod  yn  ymyl  yr  hen  afon  sydd  yn  rhedeg  drwyddi. 
Ond  gosodwn  y  nefoedd  a'r  ddaear  yn  ymyl  iachawdwriaeth,  y 
maent  hwythau  yn  myned  yn  ddira.  I'n  golwg  ni,  beth  a  all 
barhau  yn  hwy  na'r  haul, — a  all  sefyll  mor  hir  a'r  ddaear  ì  Y 
mae'r  haul  wedi  gweled  gosod  i  lawr  gadarn  sylfaen  Ninifeh : 
fe'i  gwelodd  hi  yn  cynyddu,  nes  yr  oedd  ynddi  ddeuddeng 
myidd  o  blant :  fe'i  gwelodd  hi  yn  gwywo, — yn  heneiddio, — 
nes  o'r  diwedd  i'r  bwthyn  olaf  syrthio.  Y  mae'r  haul  wedi 
gw^led  sylfeini  Babilon  yn  cael  eu  tòri :  fe'i  gwelodd  hi  yn 
cynyddu  fel  planhigyn  wrth  afon,  nes  myned  yn  gadarn  iawn  fel 
derwen ;  fe'i  gwelodd  hi  yn  gwywo — yn  heneiddio — ac  yn  ' 
darfod,  nes  myned  yn  anghymwys  drigfan  i'r  cathod  a'r 
dylluanod.  Ond  er  iddo  weled  diwedd  myrdd  o  bethau,  y  mae 
un  peth  na  wêl  yntau  ddim  o'i  ddiwedd — "iachawdwriaeth." 

Beth  a  all  sefyll  mor  hir  a'r  ddaear?  Y  mae  llawer  peth 
wedi  ceisio,  ond  colli  y  dydd  a  wnaethant  oll.  "Byth  y  byddaf 
arglwyddes,"  meddai  dinas  Nebuchodonosor ;  ond  ymaith  yr 
aeth  hi.  Fe  safodd  teml  Diana  yn  hir;  ond  ymaith  yr  aeth 
hithau.  Y  mae  tỳrau  yr  Aipht  Avedi  goroesi  pob  peth  arall ; 
ond  fe  saif  y  ddaear  pan  ânt  hwythau  i  ffordd.  Un  ymherod- 
raeth  a  ä  ymaith,  ac  ymherodraeth  arall  a  ddaw;  ond  y  ddaear 
a  saif.     Un  gyfundrefn  o  grefydd  a  ä  ymaith,  a  chyfundrefn 

arall  a  ddaw;  ond  y  ddaear  a  saif.  Fe  ä  gwybodaeth  a  dysg- 
eidiaeth  yraaith  o'r  dwyrain,  a  deuant  i  fyny  yn  y  byd 
gorllewinol ;  ond  y  ddaear  a  saif.  Fe  ä  Paganiaeth  ymaith,  a 
daw  Mahometaniaeth  yn  ei  lle;  ond  y  ddaear  a  saif.  Fe  ä 
eilunaddoliaeth  ymaith  o  ymherodraeth  Rhufain,  a  daw 
Pabyddiaeth  yn  ei  le;  ond  y  ddaear  a  saif.  Ond  y  mae 
diwrnod  heb  fod  ymhell  pan  ddeffry  y  Cristion,  ac  erbyn  iddo 
edrych  i  fyny  ni  bydd  nefoedd, — hi  fydd  wedi  diflanu  fel  mwg. 
Edrych  o'i  amgylch  ar  y  ddaear, — ni  fydd  ei  lle  yn  adwaen 
dim  o  honi  hithau  mwy, — hi  fydd  wedi  ei  symud  fel  hen 
ddilledyn  o'r  golwg.  Ond  os  b^'^dd  yr  haul  naturiol  wedi 
diâanu,  fe  fydd  Haul  Cyfiawnder  yn  ei  lawn  rym.  Os  bydd  y 
saith  seren  ac  Orion  wedi  eu  colli,  fe  fydd  seren  Bethlehem  mor 
ddisglaer  ag  erioed.  Os  bydd  creigiau  Eryri  wedi  eu  diddymu, 
fe  fydd  hen  dalgraig  iachawdwriaeth  yn  ei  llawn  faint.  Os 
bydd  y  nefoedd  yn  myned  ymaith  gydâ  thwrf,  fe  fydd  iach- 
awdwriaeth  yn  sefyll.  Os  bydd  y  ddaear  a'r  gAvaith  fydd 
ynddi  yn  llosgi,  fe  fydd  iachawdwriaeth,  fel  y  tri  llanc  yn  y 
ffwrn,  heb  ei  difa  gan  y  íBamau,  ac  nid  ä  sawr  y  tàn  arni.  Pan 
y  bydd  coed,  gwair,  a  sofl  creadigaeth  yn  llosgi, — fe  fydd  aur, 
arian,  a  meini  gwerthfawr  iachawdwriaeth  yn  parhau.  "Fy 
iachawdwriaeth  a  fydd  byth,  a'm  cyfiawnder  ni  dderfydd." 

Pabell  wedi  ei  chodi  gan  y  Duw  mawr  i  breswyHo  am 
ychydig  ynddi  ydyw  y  greadigaeth:  'y  mae  Efe  wedi  taenu  y 
nefoedd  fel  llèn,  ac  wedi  ei  lledu  hi  fel  pabell  i  drigo  ynddi.' 
Y  mae  y  Salmydd  yn  edrych  arno  yn  tj^nu  y  babell  i  lawr,  yn 
pfygu  i  fyny  y  lleni, — "fel  gwisg  y  newidi  di  hwynt."  Ond 
"Castell y creigiau," — tŵr dinas, — y w  iachawdwriaeth.  Ymae Efe 
yn  meddwl  preswylio  yn  dragy wydd  yn  hon :  dyma  ei  drigfan, 
oblegid  'chwenychodd  hi.'  Cicaion  yw  creadigaeth:  y  mae 
rhyw  bryf  wedi  taraw  ei  gwraidd  hi  er's  amser  maith  bellach  : 
y  mae  hithau  yn  gwywo  yn  raddol ;  ac  o'i  chymharu  âg  iach- 
awdwriaeth,  y  mae  yn  briodol  dywedyd  am  dani,  mai  mewn 
noswaith  y  bu,  ac  mewn  noswaith  y  darfu:  ond  nid  mewn 
noswaith  y  bu  pren  iachawdwriaeth ; — na,  y  mae  yn  estyn  ei 
wreiddiau  i'r  tragywyddoldeb  diddechreu;  nid  mewn  noswaith 
y  derfydd  ychwaith, — na,  y  mae  ei  frigau  yn  ymledu  yn  y 
tragywyddüldeb  diddiwcdd  ;    am  hyny  fc  fydd  ffrwyth  arno,  a 

chysgod  dano,  i  bechadur  yn  dragywydd — fe  "  fydd  byth." 
Y  mae  y  gymhariaeth  yn  dangos  hefyd  anymddibynoldeb  yr 
iachawdwriaeth  ar  bawb  sydd  yn  dwyn  cysylltiad  â  hi.  Y  mae 
y  rhai  hyn  yn  meirw  yr  un  wedd,  neu  fel  y  pryfÿn  distadlaf, — y 
rhai  a  dybid  yn  golofnau  oddidani,  ac  i  olwg  ddynol  yn  an- 
hebgorol  angenrheidiol  i'w  pharhad  hi.  Ar  ol  i  ambell  un  o'r 
rhai  hyn  syrthio,  yr  oedd  llawer  yn  disgwyl  gweled  iachawd- 
wriaeth  yn  syrthio  hefyd,  fel  yr  oedd  y  barbariaid  yn  disgwyl 
gweled  Paul  wedi  iddo  gael  ei  frathu  gan  y  wiber^  ond  ar  ol 
hir  ddisgwyl  nid  oes  dim  niwed  yn  digwydd  iddi  hi.  Y  mae  ei 
bywyd  hi  wedi  ei  guddio  yn  Nuw;  a  thra  y  bydd  Efe  yn 
anfarwol,  fe  fydd  hithau  felly.  Ar  ol  i  Paul  syrthio,  gallesid 
meddwl  y  buasai  y  philosophyddion  yn  meddianu  y  maes ;  ond 
fe  gododd  aml  ymresymwr  medrus  i  fyny  ar  ei  ol  ef.  Pan  aeth 
Barnabas  i  lawr,gallesid  meddwl  y  buasai  hollfeibion  a  merched 
galar  yn  tori  eu  calon ;  ond  fe  gododd  aml  "fab  diddanwch  "  i 
fyny  ar  ei  ol  ef.  Pan  fu  farw  yr  hen  loan  serchog,  gallesid 
meddwl  y  buasai  yr  eglwys  yn  myned  yn  chwilfriw  ;  ond  fe 
ddaeth  aml  ddisgybl  anwyl  ar  ei  ol  ef,  i  godi  dwylaw  sanctaidd, 
gan  erfyn  ar  y  saint  i  garu  eu  gilydd.  Ac  i  ddyfod  yn  nes 
adref,  pa  le  y  mae  ein  hen  dadau  ninau  1  Onid  oeddem  yn  eu 
tybied  yn  golofnau  anhebgorol  angenrheidiol  i  gynhaliaeth 
achos  Duw  yn  ein  plith.  Ni  byddai  ein  cymanfa  ni  ddim  yn 
gymanfa  hebddynt  hwy ; — ein  cyfarfod  misol  ddim  yn  deilwng 
o'r  enw  os  na  fyddent  hwy  yno ;  ond  y  maent  yr  un  wedd  wedi 
marw.  Ni  chafodd  Sir  Feirionydd  yr  un  cyngor  gan  Charles 
ddoeth,  er's  dros  ddeng  mlynedd  ar  ugain.*  Y  mae  tafod  medrus 
Rowlands  wedi  distewi  er's  dros  haner  can'  mlynedd.  Elias 
danllyd,  hyawdl,  fu  yn  desgrifio  Sinai  o'n  blaen,  nes  yr  oeddem 
yn  gweled  y  tân  ;  a  fu  yn  tynu  y  farn  i'n  hymyl,  nes  yr  oeddem 
bron  yn  teimlo  ein  hunain  yno; — fu  yn  gweiddi,  "Wele  Oen 
Duw,"  nes  oedd  Calfaria  a'r  groes  yn  ymagor  yn  eu  holl  ogon- 
iant  o  flaen  ein  meddwl.  Y  mae  yntau  wedi  marw ;  ond  yr 
hen  iachawdwriaeth  a  ddiferodd  yn  felus  oddiar  eu  'tafodau,  nid 
aeth  hi  ddim  ymaith  gydâ  hwynt.  Pan  oeddent  hwy  yn 
myned  ymaith  yn  y  cerbyd,  syrthiodd  hi  yn  ol  fel  mantell 
Elias:  fel  gwialen  Moses,  arosodd  hi  yma  ar  eu  hol  hwy.  Er 
*  Pregethwyd  hoii  jn  181(;. 

y  dywedwn  ni  mewn  galar,  gydagEliseus,  "Fy  nhad,  fy  nhad," 
wrth  eu  gweled  3'n  myned,  ni  ddywedwn  ddim  fod  "  cerbyd 
Israel  a'i  farchogion "  wedi  eu  colli; — iachawdwriaeth  i'n 
hamddiffyn  wedi  colli;  na,  hi  "a  fydd  byth."  Ac,  yrí  lle  ei 
bod  hi  yn  marw  gydâ  hwynt,  y  maent  hwy  yn  cael  byw  gydâ 
hi.  Ac  yn  wir,  er  mor  ddiflanedig  yw  pethau  ar  y  ddaear  yma, 
— er  ei  bod  wedi  ei  llunio  o  ddefnyddiau  darfodedig  iawn, — 
eto  fe  rydd  iachawdwriaeth  ryw  fath  o  anfarwoldeb  iddi  hithaa 
hefyd.  Fe  fydd  ei  henw  hi  byth  yn  gadwedig  gydag  iach- 
awdwriaeth.  Yr  oedd  yr  hen  ymfudwyr  i  America  yn  fynych 
yn  galw  eu  tir  a'u  treíydd,  eu  mynyddoedd  a'u  dyffrynoedd, 
wrth  enwau  lleoedd  felly  yn  y  wlad  hon,  o  ba  un  yr  oeddent 
hwy  wedi  dyfod.  Yr  oedd  hen  wlad  eu  genedigaeth  yn  cael 
rhyw  fath  o  fod  newydd  yn  myd  pell  y  Gorllewin.  Felly  y  mae 
iachawdwriaeth  wedi  anfarwoli  y  ddaear :  fe  fydd  hen  wlad  ein 
genedigaeth  yn  cael  ei  thragywyddoli  yn  myd  newydd  iach- 
awdwriaeth.  Ni  fuasai  fawr  o  sôn  am  Bethlehem  ymhen 
miloedd  o  oesoedd  ar  ol  dydd  y  farn,  oni  bai  fod  Gwaredwr 
pechadur  wedi  ei  eni  yno.  Fe  fuasai  rhosyn  Saron  wedi  ei 
anghofìo  yn  y  nefoedd,  oni  buasai  iddo  fod  yn  enw  ar  Anwylyd 
Sion  ar  y  ddaear.  Fe  fuasai  enw  Calfaria  wedi  symud  i  anghof 
fel  ei  Iwch,  oni  bai  fod  Arglwydd  y  bywyd  wedi  marw  yno. 
Beth  bynag  a  gyfíyrddo  âg  iachawdwriaeth,  y  mae  rhyw  rinwedd 
yn  myned  allan  o  honi  sydd  yn  ei  anfarwoli  yn  y  fan.  Hi  "  a 
fydd  byth." 

II.  Y  mae  parhad  iachawdwriaeth  yn  cael  ei  ddangos  trwy 
ymadroddion  penodol.  Hi  "afydd  byth,"  ac  "ni  dderfydd ;" 
ac  y  mae  pob  peth  yn  cadarnhau  fod  y  geiriau  i'w  cymeryd  yn 
eu  hystyr  ëangaf ;  oblegid — 

I.  Ni  buasai  hi  ddim  yn  iachawdwriaeth  i  ddyn  heb  fod  byth. 
Ni  wyddora  ni  ddim  beth  ydyw  anfarwoldéb:  ni  fedrwn  ni 
ddim  ffurfio  un  syniad  am  dragywyddoldeb  ;  ond  y  mae  bod 
ein  meddwl  yn  gallu  ymdaflyd  ymlaen  i'r  byd  a  ddaw,  er  mai 
byd  afluniaidd  a  gwâg  i  ni  ydyw,  a'n  bod  yn  methu  cael  lle 
i  roddi  ein  troed  i  lawr  ynddo,  eto,  y  mae  ein  bod  yn  teimlo 
fod  rhywbeth  a  elwir  *•  tragywyddoldeb  "  yn  bod,  er  na  fedrwn 
ei  ddesgriíîo, — fod  ein  meddwl  yn  gallu  rhodio  cilfachau  rhyw 
ddyfnder  sydd  tu  hwnt  i  byrth  marwolaeth, — y  mae  hyny,  i  ni, 

y  peth  agosaf  at  brawf  sicr  fod  y  fath  le  yn  ein  haros.  Ac  er 
bod  yr  enaid  yn  neidio  yn  ol  mewn  dychryn  rhag  diddymdra, 
eto,  pan  y  gelHr  ei  ddwyn  i  sefyll  uwch  ben  yr  ochr  arall, 
braidd  na  chiliai  yn  ol  gyda'r  un  dychryn  rhag  byw  byth, 
oblegid  onid  ydyw  yn  feddwl  arswydus  ac  ofnadwy  fod 
perthynas  rhyngwyf  fi  ag  anfeidroldeb, — fy  mod  i  yn  gydstad 
â  Duw  mewn  parhad  ?  Nodwch  allan  ryw  bwynt, — rhoddwch 
ef  cyn  belled  ag  y  mynoch,  dywedwch,  fihwn  o  oesoedd  am  bob 
tywodyn  ar  làn  y  môr, — yr  wyf  ymhen  ychydig  yn  cael  fy 
nghymodi  â'r  parhad  maith  yna, — yn  dysgu  edrych  ar  y  nôd 
pell  draw  heb  ddychrynu,  oblegid  y  mae  ga.n  fy  meddwl  ryw- 
beth  i  ymaflyd  ynddo  yn  y  fan  yna.  Ond,  dywedwch  fy  mod 
i  fyw  byth ;  yr  wyf  yn  boddi, — yn  arswydo, — uwchben  y 
meddwl  yna.  Ni  fedraf  íîurfio  un  dychymyg  am  hyny ; — y 
mae  yn  feddwl  rhy  fawr  i'm  henaid  bach  i  ei  gynwys  am 
foment.  Ond  er  nad  allaf  ei  amgyífred  yr  wyf  yn  teimlo  ei 
wirionedd,  oblegid  y  mae  cysgodau  y  b^^d  a  ddaw  yn  syrthio  ar 
fy  ysbryd  i.  Yr  wyf  yn  teimlo  sugn  cryf  tragywyddoldeb  yn  fy 
nhỳnu  yn  gyfìym  iddo  ei  hun  ;  ac  yn  nghanol  mynydau 
hapu&af  y  byd  hwn,  y  mae  rhyw  awel  o'r  byd  a  ddaw  yn 
chwythu  niwl  y  byd  hwnw  yn  brudd-der  dros  fy  meddwl,  nes 
y  mae  holl  ogoniant  hwn  yn  diflanu  yn  y  fan.  Y  mae  y  ddolen 
yma  sydd  yn  fy  nghysylltu  âg  anfeidroldeb  yn  fy  ngwneuthur 
yn  ddychryn  i  mi  fy  hun.  Beth  a  wnaethai  creadur  fel  hyn  âg 
un  iachawdwriaeth  heb  law  un  dragywyddol .?  Ac  nid  yn  unig 
buasai  ei  pharhad  yn  rhy  fyr  i  ateb  i  ddyn,  ond  hefyd  ni  fuasai 
yn  alluog  i  ddigoni  yr  enaid  am  ddiwmod  heb  fod  yn  dragy- 
wyddol.  Un  o'r  pethau  anhebgorol  angenrheidiol  i  wneuthur 
y  llawenydd  sydd  ar  ddeheulaw  Duw  yn  ddigonolrwydd 
llawenydd  ydyw  ei  fod  yn  un  tragywydd,  oblegid  ni  all  yr 
enaid  ddim  ymollwng  i  fwynhau,  os  gall  weled  diwedd  ar  y 
mwynhad  hwnw  :  a'r  brif  atalfa  iddo  roddi  ei  holl  nerth  ar 
bethau  y  byd  hwn  ydyw  ei  fod  yn  gallu  gweled  y  diwedd.  Y 
rheswm  dros  fod  y  rhai  sydd  â  gwragedd  iddynt  megis  pe 
byddent  hebddynt — y  rhai  sydd  yn  wylo  megis  heb  wylo — ^y 
rhai  sydd  yn  Ilawenhau  megis  heb  lawenhau — y  rhai  sydd  yn 
prynu  megis  heb  feddu — ydyw  am  fod  yr  amser  yn  fỳr.  Y  mae  y 
diwedd  fel  angel  â  chleddyf  noeth  yn  ei  law,  yn  cadw  yr  enaid 

rhag  myned  i  mewn  i  baradwys  amser ;  a  phe  buasai  amser 
iachawdwriaeth  yn  f}'r,  er  ei  hoU  ragoroldeb,  buasai  yn 
annichonadwy  iddi  wneuthur  un  enaid  dyn  yn  ddiddan  am 
ddiwrnod : — fe  fuasai  yn  llawenhau  yn  yr  Arglwydd,  megis 
heb  lawenhau — fe  fuasai  y  Gwaredwr  ganddo,  megis  pe 
buasai  hebddo — ac  er  prynu  yr  etifeddiaeth  fawr,  buasai 
megis  heb  feddu ;  fe  fuasai  gweled  y  diwedd  yn  ei  gadw 
mor  wirioneddol  rhag  mwynhau  paradwys  iachawdwriaeth 
a  phe  buasai  cerub  â  chleddyf  tanllyd  ysgwydedig  rhyngddo 
a  hi.  Ac  y  mae  pawb  sydd  wedi  sylwi  ar  yr  awydd 
sydd  yn  ei  fynwes  am  gael  llawer  o  bethau  y  byd  hwn, 
yn  gweled  mai  oddiar  y  teimlad  yma  y  mae  yn  ceisio  cael  rhyw 
foddion  i  argyhoeddi  y  meddwl  na  wêl  ef  ddim  o'u  diwedd, 
oblegid  nis  gall  dyn  ddywedyd  wrth  ei  enaid,  gorphwys,  bwyta, 
}^f,  bydd  lawen,  os  na  fydd  ganddo  dda  lawer  wedi  eu  rhoddi 
i  gadw  am  lawer  0  flynyddoedd. 

Fel  y  dywedodd  un,  nid  oes  yr  un  cybydd  ar  y  ddaear  ond 
dyn.  Y  mae  y  morgrugyn  a'r  wenynen  yn  llanw  eu  celloedd 
drwy  ryw  reddf  (instinct)  sydd  ynddynt ;  ond  y  mae  tra- 
gywyddoldeb  dyn  yn  ei  wneyd  yn  gybydd  :  y  mae  casglu  trysor 
mor  naturiol  iddo  ag  ydyw  anadlu ;  ond  gwreiddyn  ei  drueni 
ydyw  ei  fod  wedi  methu  y  gwrthddrychau  :  yn  ceisio  cuddio 
pethau  y  ddaear,  fel  y  cuddiodd  Jeremiah  y  g"wregys  mewn 
hollt  yn  y  graig,  yn  y  man  diogelaf ;  eto  y  mae  gwyfyn  darfod- 
edigaeth  yn  eu  hysu,  a  phryfyn  diddymdra  yn  eu  bwyta;  a 
phan  y  bydd  mwyaf  o'u  heisiau,  ni  fyddant  dda  i  ddim; — yn 
pentyru  aur  y  byd  hwn,  yn  lle  yr  aur  sydd  wedi  ei  buro  trwy 
dân  ; — yn  ceisio  cael  gan  y  IHnynau  syrthio  iddo  ar  un  o  leoedd 
hyfryd  y  byd  hwn,  yn  lle  ar  un  o  etifeddiaethau  teg  gwlad  yr 
addewid; — yn  galw  un  o  dai  darfodedig  y  byd  hwn  ar  ei  enw 
ei  hun,  yn  lle  un  o  drigfanau  tragywyddol  y  Jerusalem  fry. 

Drachefn,  oni  buasai  ei  bod  hi  byth,  fe  fuasai  iachawdwriaeth 
yn  llawn  chwerwdcr  i'w  meddianydd.  Yn  ol  graddau  y  cysur 
yr  ydym  yn  ei  gael  o  unrhyw  wrthddrych,  yn  ol  hyny  y  bydd 
chwerwder  y  boen  o  feddwl  am  ei  golli.  Y  mae  galar  rhieni 
ar  ol  plentyn  hoíf  yr  un  faint  ag  oedd  eu  serch  ato.  Felly 
yn  ol  graddau  rhagoroldeb  iachawdwriaeth  y  buasai  y  chwerw- 
der  o'i  cholH.    Gwell  i  ni  fuasai  peidio  cael  profi  bara  y  bywyd 

erioed,  os  rhaid  i  ni  gael  ein  troi  yn  ol  at  yr  hen  gibau  eto ; — 
peidio  yfed  unwaith  erioed  o  afon  Duw,  oni  chawn  ni  barhau  i 
yfed  byth  o  honi; — peidio  teimlo  am  foment  yr  hyfrydwch 
sydd  mewn  iechyd  enaid,  os  rhaid  i  ni  fyned  yn  ol  i  afael  yr 
hen  bla  drachefn.  Ofn  peth  fel  h}^  ydyw  yr  atalfa  fawr  i  ni 
fwynhau  iachawdwriaeth  yn  y  byd  hwn.  Y  mae  hi  yn  rhoddi 
dogn  dydd  yn  ei  dd^'^dd  i'r  Cristion  gwan;  ond  y  mae  ef  mor 
amheus  ar  y  ddaear, — y  mae  wedi  cael  ei  siomi  gymaint  o 
weithiau,  nes  y  mae  yn  fynych  yn  ofni  y  siomir  ef  ganddi  hi 
hefyd, — am  hyny  y  maeyn  methu  mwynhauyr  hyn  syddganddo 
heddyw,  rhag  ofn  y  bydd  ef  heb  ddim  yfory.  Y  mae  ofni  dydd 
trallod  yn  chwerwi  dydd  hyfrydwch  a  llawenydd; — ofn  angau 
yn  atalfa  ar  íFordd  perfifaith  fwynhad  bywyd.  Ac,  fel  y  dywed- 
odd  un,  feallai  y  bydd  raid  i'r  enaid  fod  am  beth  amser  yn  y 
nefoedd,  cyn  y  llwyr  argyhoeddir  ef  ei  fod  wedi  cyraedd  y 
pethau  nid  ysgydwir :  yn  debyg  fel  y  byddwn  ni,  pobl  y  tir,  ar 
ol  bod  mewn  llong  am  ychydig  oriau,  wrth  ddyfod  o  honi,  yn 
dyfod  â'i  hysgogiadau  gydâ  ni,  nes  y  byddwn  yn  gweled 
ac  yn  teimlo  y  ddaear  a'r  tai  yn  ysgwyd  fel  hithau;  a  rhaid  i  ni 
fod  am  beth  amser  ar  y  tir  cyn  y  deuwn  i  deimlo  yn  iawn  foii 
pethau  nid  ysgydwir  o'n  hamgylch.  Felly,  feallai  y  bydd  hen 
long  amser  wedi  cynhyrfu  cymaint  ar  enaid  y  Cristion,  nes  y 
bydd  ef  yn  gweled  ac  yn  teimlo  pob  peth,  hyd  nod  yn  y  nef- 
oedd,  yn  ysgwyd  am  ychydig.  Pe  dywedai  fhyw  angel  wrtho 
fod  y^  dedwyddwch  sydd  yn  ei  amgylchu  i  fod  yn  feddiant  iddo 
dros  byth,  feallai  y  byddai  y  newydd  yn  rhy  dda  i'w  gredu 
mewn  moment, — mai  llesmeirio  a  wnai,  fel  y  gwnaeth  yr  hen 
Jacob  pan  y  cfywodd  fod  ei  fab  Joseph  yn  fyw.  Feallai  mai 
gwaith  am?er  fydd  ei  Iwyr  argyhoeddi  ei  fod  wedi  gadael  byd  y 
siomedigaethau,  ac  wedi  cyraedd  o'r  diwedd  y  pethau  nid 
ysgydwir ;  ond  y  foment  y  cyll  efe  deimlad  cynhyrfus  y  ddaear, 
fe  ymoUynga  i  fwynhau; — caiíf  holl  ffrwd  ei*  serchiadau  redeg 
allan  ar  Dduw  yn  natur  dyn.  Ni  ddywed  ef  ddim,  "  Hyd  yma 
yr  äi  di "  wrth  ei  serch  ; — na,  ni  fydd  anghymedroldeb  yn  bosibl 
yn  y  nef,  na  gofal-  dros  dranoeth  yn  angenrheidiol  yno,  oblegid 
fe  fydd  "byth"  iachawdwriaeth  wedi  llwyr  ddileu  hwnw. 

Tragywyddoldeb  iachawdwriaeth  sydd  yn  tỳnu  arswyd  y  byd 
a  ddaw  o  feddwl  y  Cristion.      Gwlad  ddieithr   i   mi  fyddai 
w 

America,  oblegid  nid  oes  genyf  yr  un  berthynas  yno  ;  ond  y 
maé  yno  lawer  o'm  cenedl,  a  rhai  a  adwaen  i.  Gwlad  ddi- 
eithrach  o  lawer  fyddai  Affrica  ;  nid  oes  yno  neb  a  adwaen  i ; 
ond  y  mae  yno  Saeson,  y  rhai  yr  wyf  yn  medru  eu  hiaith. 
Ond  dieithrach  na  hyny  o  lawer  fyddai  Arabia,  oblegid,  er  bod 
yno  ddynion,  ni  fedrwn  i  yr  un  gair  o'u  hiaith.  Dieithrach 
na'r  oll  fyddai  gororau  y  pegwn  gogleddol,  oblegid  nid  oes  yno 
ddim  dynion — unigrwydd  ofnadwy  sydd  yno — fe  orlenwid  yr 
enaid  â  braw  wrth  feddwl  am  y  fath  le.  Dyna  y  fath  le  yw 
tragywyddoldeb  i  ddyn  heb  iachawdwriaeth ;  ond  y  mae  hi  yn 
poblogi  yr  unigrwydd  ofnadwy  yna ;  y  mae  hi  yn  ^'^msymud  ar 
wyneb  y  tryblith,  y  chaos^  nes  y  mae  y  tragywyddoldeb  aflun- 
iaidd  a  gwag  yn  dyfod  yn  fyd  gogoneddus  o  flaen  y  meddwl.  Y 
mae  hi  yn  cymodi  meddwl  y  Cristion  â'r  wlad  trwy  ddywedyd 
wrtho, — "  Dy  genedl  di  sydd  yn  preswylio  yn  yr  holl  drigfan- 
au;" — trwy  sibrwd  yn  ei  glustiau, — "  Dy  Frawd  sydd  yn  Uyw- 
odraethu  y  cyfan:  na  fydd  amheus;  y  mae  holl  drysorau  y 
wlad  dan  law  Joseph.  Ac  er  bod  yr  anfeidroldeb  yna  yn  dy 
ddychrynu,  eto,  nac  ofna,  ni'th  adawaf  yn  dragywydd, — ni'th 
roddaf  i  fyny  byth.  A  cher  bron  pa  lŷs  bynag  y'th  elwir  i 
ateb,  pan  na  saif  neb  gydà  thi,  mi  a  safaf  ac  a'th  nerthaf  yn  oes 
oesoedd." 

2.  Ni  buasai  iachawdwriaeth  yn  deilwng  o  Dduw,  heb  fod 
byth.  Gallasai  fod  yn  ogoneddus  dragywyddol  heb  wneuthur 
iachawdwriacth ;  ond  yr  oedd  yn  anmhosibl  iddo  fod  yn  ogon- 
eddus  wrth  wneuthur,  heb  wneuthur  un  dragywyddol.  Yr 
oedd  Moses  yn  dwyn  caracter  Duw  yn  ddadl  dros  ddwyn  y 
genedl  wrthnysig  i  wlad  yr  addewid  ;  a  Josua  yn  dwyn  yr  Enw 
mawr  yn  rheswm  dros  iddo  eu  hamddifíyn  yno  :  felfy  y  mae  y 
caracter  a'r  Enw  o  blaid  dygiad  Israel  i  Ganaan,  ac  o  blaid  eu 
hamddiffyniad  yno.  Pe  byddai  i'r  saint  farw  yn  yr  anialwch, 
cwmwl  ar  garacter  eu  Duw  fyddai  hyny.  Pe  byddai  i  ryw 
anffawd  ddigwydd  iddynt  yn  ngwlad  yr  addewid,  beth  a  ddeuai 
o'i  Enw  mawr  Ef .? — Nid  aeth  Efe  ddim  i  adeiladu  tŵr  iach- 
awdwriaeth  heb  fwrw  y  draul  yn  gyntaf.  Ni  chaiff  neb  ddy- 
wedyd  iddo  ddechreu  adeiladu,  ac  na  allodd  orphen.  Ac  yn 
wir,  yr  oedd  y  modd  y  gweithid  iachawdwriaeth  yn  myned  yn 
bur  bell  i  brofi  ei  bod  hi  i  barhau  yn  hir.      Y  mae  pob  pcth 

sydd  a  pharhad  ynddo  yn  cael  ei  ddwyn  o  amgylch  yn  raddol 
iawn.  Gair  a  ddygodd  y  greadigaeth  i  fod.  A  dywedyd  yn  ol 
dull  dyn,  nid  aeth  y  Duw  mawr  ddim  i  drafferth  gyda  hon, 
oblegid  nid  oedd  i  barhau  yn  hir :  yr  oedd  hi  i  ddiflanu  fel 
mwg,  ac  i  heneiddio  fel  dilledyn  ;  ond  fe  ddynoethodd  ei  fraich 
i  wneuthur  y  wisg  ni  heneiddia,  sef  cyfiawnder  tragywyddoî,  i 
bechadur.  Ac  fe  fuasai  yn  gywilydd  gan  y  Duw  mawr  ei  alw 
yn  Dduw  i  bechadur,  oni  bai  ei  fod  wedi  parotoi  "dinas  iddo. 
Pan  y  mae  brenhinoedd  y  ddaear  yn  rhoddi  rhoddion,  nid  angen 
y  derbynydd  ydyw  eu  rheol  hwynt,  ond  eu  caracter  eu  hunain; 
— nid  beth  a  ddigona  y  derbynydd,  ond  beth  fydd  yn  deilwng 
o'r  rhoddwr.  Felly,  pan  aeth  y  Duw  mawr  i  roddi  rhodd  i 
feibion  Adda,  fe  benderfynodd  roddi  rhywbeth  a  fyddai  yn 
deilwng  o  hono  ei  hun.  Ac  y  mae  y  ddinas  sydd  wedi  ei  phar- 
otoi  y  fath  fel  na  fydd  raid  iddo  gywilyddio  meddwl  mai  Efe 
a'i  rhoddodd  hi.  "Nid  cywilydd  ganddo  ei  alw  yn  Dduw 
iddynt  hwy,  oblegid  eíe  a  barotodd  ddinas  iddynt;" — dinas  ag 
iddi  sylfeini  hefyd:  digon  o  barhad  ynddi.  Ac  y  mae  hyny 
wedi  ei  ysgrifenu  ar  ei  holl  adeiladau, — "  Saer  ac  adeiladydd 
yr  hon  yw  Duw ; "  ac  y  mae  hi  yn  anfeidrol  deilwng  o  hono. 

Y  mae  yr  iachawdwriaeth  hon  yn  drag}^''yddol, — 

I.  Yn  ei  natur  ei  hun.  Nid  oes  dim  elfenau  dinystr  ynddi, 
oblegid  y  mae  Alpha  ac  Omega  hon  yn  gwbl  yn  Nuw.  Pe 
buasai  y  ran  leiaf  o  honi  wedi  ei  roddi  i  ymddibynu  mewn 
rhy\y;  ystyr  ar  greadur,  o  ran  dim  a  wyddom  ni,  gallasai 
chwyldroadau  y  byd  tragywyddol  beri  i  rywbeth  fyned  o  dan  y 
sylfeini,  a  thỳnu  yr  adeiladau  i  lawr,  oblegid  c^'ínewidioldeb 
ydyw  caracter  creadur,  hyd  yn  nod  y  perffeithiaf  yn  y  nef. 
Ond  ar  graig  y  Duwdod  y  mae  yr  oll  o  honi  yn  sefyll:  "Myfi 
yr  Arglwydd  ni'm  newidir ;  am  hyny  ni  ddifethwyd  chwi, 
meibion  Jacob."  Pe  buasai  ei  pharhad  hi  yn  ymddibynu  ar 
nerth  braich  y  Cristion  cryfaf  yn  y  nef,  ni  fuasai  sicrwydd  na 
welsid  meibion  Adda  yn  syrthio  yn  un  llwyth  mawr,  hyd  yn 
nod  oddiar  fynydd  Duw,  i'r  pydew  diwaelod ;  ond  gan  mai 
breichiau  tragywyddol  sydd  yn  eu  dal,  y  mae  holl  elfenau 
dinystr  yn  ddigon  pell  oddiwrthynt. 

Y  mae  rhai  yn  profi  anfarwoldeb  yr  enaid  oddiwrth  fod  y 
meddwl  yn  sylwedd  syml  ( simple)^  nad  oes  ynddo  ddim  elfenau 

i  wrthdaraw  eu  gilydd,  am  hyny  nad  oes  ynddo  ddim  ar  ei 
íFordd  i  fy w  byth.  Felly  yn  gwbl  y  mae  iachawdwriaeth :  rhyw- 
beth  syml,  digymysg,  ydyw,  a  chariad  yw  hwnw.  Cariad  yw 
y  dechreu,  y  canol,  a'r  diwedd;  a  chariad  byth  ni  chwymp 
ymaith  :  oblegid  gan  mai  er  ei  fwyn  ei  hun  y  mae  yr  Arglwydd 
yn  trugarhau,  fe  barha  i  wneuthur  hyny  hyd  nes  y  caiíî  ryw 
achos  ynddo  ei  Hun  i  beidio:  a  pha  bryd  y  bydd  hyny  ? 
"Myfi  yr  Arglwydd  ni'm  newidir."  Fel  y  mae  iachawdwriaeth 
wedi  tarddu  o  gariad  Duw,  y  mae  haelfrydedd  y  Jehofah  yn 
brawf  y  pery  hi,  oblegid  fe  fydd  yr  un  rheswm  am  iddo  garu  i 
dragywyddoldeb  ag  oedd  iddo  garu  o  dragywyddoldeb.  Fel  y 
mae  hi  yn  werth  gwaed,  y  mae  cyfiawnder  Duw  yn  brawf  y 
pery  hi ;  gan  fod  y  Bugail  wedi  ei  daraw,  y  mae  cyfiawnder  yn 
dywedyd  uwchben  y  praidd,  "  Gadewch  i'r  rhai  hyn  fyned 
ymaith."  Ac  fel  y  mae  yn  waith  Ysbryd  Düw,  y  mae  doeth- 
ineb  Duw  yn  brawf  y  pery  hi,  oblegid  pa  bryd  y  methodd  Efe 
a  gwneuthur  dim  i  ateb  y  diben? — Er  myned  o  amgylch  ogylch 
y  Sion  hon,  ac  ystyried  ei  rhagfuriau,  ac  edrych  ar  ei  phalasau, 
nid  oes  yr  un  agen  i'w  chanfod  mewn  un  man, — dim  elfenau 
dinystr  o'i  mewn, — dim  hadau  marwoldeb  yn  ei  natur  :  hi  "a 
fydd  byth." 

2.  Hi  a  fydd  byth  yn  ei  hargraffiadau  ar  feddyHau  pawb.  Ni 
wn  i  a  fydd  y  Bibl  sydd  yn  ei  chynwys  hi  byth  ai  peidio : 
y  mae  yn  lled  debyg  na  bydd ;  ac  ni  bydd  raid  ei  ysgrifenu  âg 
inc  ar  bapyr,  oblegid  fe  íydd  Ysbryd  y  Duw  byw  wedi  ei 
ysgrifenu  ar  galonau  yr  eglwys,  fel  ag  y  dealHr  ac  y  darllenir 
ef  gan  yr  holl  greadigaeth.  Fe  fydd  wedi  ei  ystrydebu 
( stereotyỳed)  yn  enaid  y  Cristion:  y  geiriau  sydd  yn  awr  yn 
inc  a  phapyr,  byddant  yn  ysbryd  ac  yn  fywyd  ynddo  ef  byth. 
Fe  fu  y  gyfraith  ymron  cael  ei  cholH  unwaith,  pan  y  torodd 
Moses  y  Hechau ;  ond  nid  oes  berygl  i  ddim  feUy  ddigwydd  i 
iachawdwriaeth,  oblegid  y  mae  wedi  ei  cherfio  ar  lechau  nad 
oes  modd  eu  tori.  Copi  o  galon  Barnydd  cyfiawn  yw  y 
gyfraith :  copi  o  galon  Tad  trugarog  yw  yr  efengyl,  wedi  ei 
Hiwio  yn  ei  garacter  Ef,  fel  y  mae  Hiwiau  3^r  enfys  yn  rhedeg 
i'w  gilydd,  nes  y  mae  y  naiH  yn  dangos  pr^^dferthwch  y  HaU. 
Ni  fydd  eisiau  phylacterau  yn  y  nef  i  gadw  iachawdwriaeth  yn 
nghòf  y  trigoHon,  oblcgld  corff  iachawdwriaeth  a  fydd  yr  eglwys. 

Fe  fydd  ei  hargraffiadau  hi  yn  dragywyddol  ar  bawb.  Pan 
ofynodd  rhywun  i  baentiwr  enwog  unwaith,  Paham  yr  oedd 
yn  cymeryd  cymaint  o  draíferth  gyda'i  waith  ?  "  Yr  wyf  yn 
paentio,"  meddai,  "  i'r  oes  a  ddel :"  felly  yr  ydwyf  finau  a'm 
brodyr  bob  Sabbath  yn  paentio  i'r  oes  dragywyddol.  Meddwl 
sobr  a  phwysig  ydyw  hwn.  Ysgrifenwch  ar  y  traeth, — tòrwch 
y  llythyrenau  yn  fawrion  ac  yn  ddyfnion ; — ewch  yno  ymhen 
chwe'  awr,  fe  fydd  pob  llythyren  wedi  ei  dileu ; — ond  yr  wyf  fi 
yn  ysgrifenu  yma  yn  awr ;  er  nad  oes  genyf  bin  o  haiarn,  nac 
ewin  o  adamant,  eto,  fe  fydd  pob  llythyren  ar  dy  enaid  di  byth, 
— y  mae  pob  IHnell  yn  un  dragywyddol.  Hyny  yr  ydym  yn 
ei  wneuthur  bob  odfa, — gwneuthur  y  bwysi  myrr  yn  fwy  i'r 
gwrandawyr  :  chwi  ewch  oU  o'r  byd  hwn  â  bwysi  myrr  yr 
efengyl  yn  llaw  yr  enaid,  ac  fe  fydd  yn  arogl  bywyd  i  fywyd, 
neu  yn  arogl  marwolaeth  i  farwolaeth  iddo  byth, 

Mold  ydyw  y  Bibl  i  ba  un  y  mae  pob  Cristion,  yn  ol  geiriau 
yr  apostol,  yn  cael  ei  draddodi ; — y  flFurf  o  athrawiaeth  i  ba  un 
y'ch  traddodwyd.  Y  mae  efe  yno  i  ufuddhau  o'r  galon  iddi, 
yn  cymeryd  ei  lunio  yn  ystwyth  ganddi, — ac  fe  fydd  pob  argraíf 
sydd  ar  y  fold  ar  ei  enaid  yntau  byth.  Argraíî  y  cariad  sydd 
arni  hi,  wedi  ymweithio  yn  gariad  trwy  ei  enaid  ef ;  y  sanct- 
eiddrwydd  sydd  arni  hi,  wedi  ei  wneuthur  yntau  yn  sanctaidd 
hefyd.  Argraíî  mawredd  Duw  sydd  arni  hi,  wedi  ei  wasgu  i  le 
creadur,  sef  llai  na  dim.  Fe  fydd  hollddigonedd  wedi  rhoddi 
cwbj  ymddibyniad, — pen-arglwyddiaeth  wedi  rhoddi  argraff  o 
berífaith  ufudd-dod ;  fe  fydd  ei  hol  hi  oll  ar  enaid  y  Cristion  ; 
ac  fe  fydd  ei  hargraff  ar  yr  annuwiol  hefyd.  Nid  ydyw  ef  ddim 
yn  ufuddhau  o'r  galon  iddi,  nac  yn  cymeryd  ei  lunio  yn 
ystwyth  ganddi ;  ond  fe  âd  hi  ei  hargraff  arno  byth.  Fe  fydd 
hollddigonedd  Duw  yn  ei  lethu  yn  dragywydd ; — sancteiddrwydd 
yn  peri  i  lygredigaeth  ysu  ei  enaid  fel  tân  ;  cariad  yn  cyneu 
gelyniaeth  yn  fflam  yn  ei  fynwes ; — mawredd  Duw  yn  peri  iddo 
rincian  danedd  mewn  anobaith  ;  pen-arglwyddiaeth  yn  cyneu 
ei  uffern  byth,  oblegid  bydd  e'n  lladd  pob  meddwl  am  ddianc. 
Enaid  nefoedd,  neu  enaid  uffern,  pob  un  o  honom  fydd  i  ni  fod 
yn  hen  fold  iachawdwriaeth.  Ufuddha  iddi  yn  awr, — cymer 
dy  lunio  yn  ystwythaidd  ganddi, — fe  fydd  ei  thragywyddoldeb 
yn  dragywyddoldeb  o  ddigrifwch  wedi'n. 

3.  Y  mae  yn  dragywyddol  yn  ei  holl  fendithion.  Yr  ydym 
yn  cael  ambell  beth  lled  werthfawr  ar  y  ddaear ;  ond  yr  ydym 
yn  methu  cael  neb  i  argraffu  anfarwoldeb  ar  un  o  honynt. 
Ond  y  mae  iachawdwriaeth  wedi  argraffu  tragywyddoldeb  ar 
bob  bendith :  gan  hyny  fe  bery  dy  wisg  di,  Gristion,  yr  un 
faint  a  thithau.  Fe  barhaodd  gwisgoedd  yr  Israehaid  tra  y 
parhaodd  yr  anialwch ;  felly  fe  bery  dy  wisg  dithau  tra  y  pery 
tragywyddoldeb, — "cyfiawnder  tragywyddol."  Fe  redodd  yr 
afon  gyda'r  IsraeHaid  tra  yr  oedd  ei  heisiau  ;  felly  fe  rêd  hen 
afon  iachawdwriaeth  yn  finfin  â  ffordd  faith  y  bywyd  di- 
ddarfod.  Caiff  y  Cristion  yfed  o  honi  yn  y  màn  y  mỳn  ef,  a 
dyrchu  ei  ben  mewn  llawenydd,  wedi  ei  adnewyddu  bob  tro 
gan  ei  dyfroedd  bywiol ;  a  chan  eu  bod  yn  dragywyddol,  fe 
fydd  ei  bendithion  hi  yn  eu  blas  byth.  Dros  amser  y  mae 
pethau  y  byd  hwn ;  feUy  yr  ydym  yn  bhno  ar  haf  parhaus  :  y 
mae  yn  hyfryd  iawn  am  ychydig  ar  ol  gauaf  oer,  ond  yr  ydym 
yn  cynefino  âg  ef  yn  union.  Gwledd  bob  dydd  a  beidiai  a  bod 
yn  wledd ; — Sabbath  drwy  yr  wythnos  a  beidiai  a  bod  yn  Sab- 
bath  ;  ond  ni  chynefini  di  byth  â  bendithion  iachawdwriaeth  ; 
— fe  fydd  blas  ar  faddeuant  yn  dragywydd.  Nid  aiff  heddwch 
â  Duw  byth  yn  beth  chwerw :  gwledd  wastadol,  ddiddiwedd, 
fydd  calon  lawen,  cydwybod  dda.  GelUr  ysgrifenu  ar  bob 
bendith, — ar  bob  mwynhad, — "Ni  dderfydd."  Y  mae  yn 
briodol  dywedyd  am  bethau  y  ddaear,  "  Na  chyffwrdd,  na  ar- 
chwaetha,  na  theimla  ;" — paham  ì — y  maent  oll  yn  Ifygredig- 
aeth  wrth  eu  harfer, — yn  darfod  rhwng  ein  dwylaw ;  ond 
bywyd  ac  anlfygredigaeth  ydyw  ei  holl  fendithion  hi; — "  ni 
dderfydd,"  hi  "  a  fydd  byth." 

Swm  y  cwbl  a  gfybuwyd  yw  hyn  : — ni  welir  byth  mo  Sîon 
yn  weddw,  na'i  phlant  yn  amddifaid,  oblegid  y  mae  wedi  ei 
dyweddio  yn  dragywydd  â'i  phriod.  Fe  all  Sîon  lawenhau  yn 
gyfreithlawn  ; — iddi  hi  gweddus  y  w  mawl ; — oblegid  ni  chaiff 
neb  ofyn  am  dani  byth,  "  Ai  hon  yw  Síon  ì  "  fel  y  gofynwyd 
am  hono  gynt,  "Ai  hon  yw  Naomi?"  Na,  ni  ofynir  byth, 
"  Ai  hon  yw  Síon  ?  "  oblegid  nid  eistedd  yn  weddw,  ac  ni  chaiff 
wybod  beth  yw  diepiledd.  "  Bloeddia  a  chrochlefa,  breswyl- 
ferch  Sîon,"  ymffrostia  yn  dy  ran,  oblegid  hi  "  a  fydd  byth." 

Chwithau,  blant  y  byd  hwn,  os  oes  genych  dai  a  thiroedd. 

gwaith  ynfyd  iawn  yw  ymffrostio  ynddynt,  oblegid  rhyw  hen 
bethau  ydynt  ar  y  goreu  ; .  ac  y  mae  diwrnod  yn  ymyl  y  bydd- 
ant  wedi  myned  yn  rhy  hen  i  gael  eu  goddef  mewn  bod.  Os 
oes  genych  lawer  o  aur  y  ddaear,  ni  wnewch  ond  dangos  diffyg 
synwyr  mawr  wrth  ymffrostio  ynddo :  dan  draed  y  mae  e'  yn 
y  nefoedd.  Nid  yw  yn  werth  dim  ond  i  wneyd  yr  heolydd. 
Ac  yn  wir,  ni  chewch  chwithau  ddim  cysur  o  hono  ar  y  ddaear, 
os  na  chaiff  e'  fod  bron  yn  yr  un  lle  ag  y  mae  yh  y  nefoedd. 
Os  ca'  fe  ddyfod  i  fyny  tua'r  galon,  fe  ysa  hono  fel  cancr, — fe 
fwyty  eich  cysur  yn  y  byd  hwn,  ac  a  ddamnia  eich  eneidiau  yn 
y  byd  a  ddaw.  Ond  nid  oes  genych  hawl  i  ymffrostio  mewn 
dim  :  ymffrostied  y  morgrugyn  yn  ei  dwmpath, — ymffrostied 
y  pryf  copyn  yn  ei  wê, — ymffrostied  y  wenynen  yn  ei  chell, — 
y  mae  ganddynt  hwy  hawl  i  hyny,  oblegid  fe  barhant  cyhyd  â 
hwythau  ;  ond  nac  ymffrostied  creadur  tragywyddol  mewn 
dim  ond  pethau  tragywyddol.  Ac  os  na  bydd  genym  rywbeth 
tragywyddol,  ymhen  ychydig  bachigyn  eto  ni  bydd  genym 
ddim.  Pe  collet  ti  dy  wraig  y.bore  fory, — pe  byddai  i  gorwynt 
yr  Arglwydd  ladd  dy  blant, — pe  byddai  i  dân  Duw  losgi  dy 
anifeiliaid, — i  weision  Satan  dòri  dy  garacter, — i'r  cornwydydd 
blin  ddifa  dy  iechyd, — i  angau  ymborthi  ar  dy  gorff, — beth 
íyddai  genyt  i  ti  dy  hun  wedi'n  ?  A  chyn  i'r  hen  ddaear  yma 
roddi  llawer  tro  eto,  fe  fydd  iaith  gweision  Job  yn  briodol  i 
enaid  pob  un  sydd  yma,  pan  fydd  ef  yn  cael  ei  hunan 
wedi  dyfod  allan  o  ryferthwy  angau,  ar  finion  tragywyddol- 
deb : — "  Myfi  fy  hunan  yn  unig  a  ddiengais  :  mi  gollais  fy  nhai 
a'm  tiroedd, — fy  aur  am  harian, — fy  nghyfeillion  a'm  perthyn- 
asau, — mi  gollais  fy  nghorff  yn  yr  ystorín, — mi  gollais  y  cyfan 
ond  fy  hunan  ;  ac  yn  awr  beth  sydd  yn  eiddof  fi  ì  "  Dyna," 
medd  un,  "  yw  angau, — cael  dy  ddiosg  o  bob  peth  ond  cyd- 
wybod."  Yr  wyt  yn  awr  yn  myned  i'r  dafarn  i'w  boddi, — i'r 
cwrani  llawen  i'w  syfrdanu  hi, — yn  ei  serio  â  haiarn  poeth  dy 
chwantau, — yn  ymsuddo  i  ofalon  y  byd  hwn, — i  glai  tomfyd  y 
ddaear, — i  gael  llonydd  ganddi.  Ond  dyna  fydd  angau,  colli 
pobpeth  ond  cydwybod.  Nid  awn  ni  â  dim  i'r  byd  a  ddaw  ond 
rhy wbeth  a  ä  yn  hono ;  naill  ai  pryf  euogrwydd,  neu  heddwch 
iachawdwriaeth  Duw. 

Wrth  edrych  yn  ddifrifol  ar  fy  nghymydogion,  braidd  na 

feddyliwn  i  fod  y  testyn  wedi  ei  gam-eirio,  ac  mai  fel  hyn  y 
dylasai  fod:  "  iachawdwriaeth  a  ddiflana  fel  mwg, — y  Bibl  a 
heneiddia  fel  dilledyn,  ond  y  nefoedd  a  fydd  byth,  a'r  ddaear 
ni  dderfydd."  Onid  ydym  yn  cymeryd  gormod  o  lafur  gydâ 
pheth  heb  ddim  titl  iddo  ?  Ynfyd  y  cyfrifech  chwi  ddyn  a 
roddai  lawer  am  etifeddiaeth  heb  yr  un  titl  iddi,  gan  nas  gŵyr 
pa  foment  y  bydd  hi  yn  myned  o'i  feddiant.  Pentyra  gyfoeth 
y  ddaear,  etifeddiaeth  heb  yr  un  titl  fydd.  Gall  myrdd  o 
ddamweiniau  ei  chymeryd  oddiarnat:  trysora  wybodaeth  yn 
dy  feddwl, — etifeddiaeth  heb  yr  un  titl  fydd; — awr  o  glefyd  a 
all  ei  chymeryd  oddiarnat  oll.  Ond  pryn  hen  faes  iachawdwr- 
iaeth, — ^y  mae  titl  i  hwn :  chwi  ellwch  roddi  holl  alluoedd  eich 
enaid  i  lafurio  ynddo,  oblegid  y  mae  y  meddiant  yn  un  tra- 
gywyddoh  Duw  Ysbryd  Glân  a  dòro  y  swyn  sydd  yn 
ngwagedd  y  byd  hwn,  nes  dwyn  creaduriaid  a  fydd  byth  i 
ddewis  iachawdwriaeth  a  fydd  byth,  a'r  rhai  fydd  yn  rhifo  blyn- 
yddoedd  y  byd  a  ddaw  heb  ddarfod,  i  ddewis  "cyfiawnder  ni 
dderfydd." 

[Dydd  lau,  Rhagfyr  10,  18á6.] 

DIDDYMU   AMGAU. 


2  TiMOTHEUS  I.  10: — "Yr  liwTi  a  ddiddymodd  angau,  ac  a  ddug  fywyd 
ac  anllygredigaeth  i  oleuni  trwy'r  efengyl." 


ÌAU  beth  anmhosibl  eu  desgrifio  ydyw  bywyd  ac 
angau.  Y  raae  y  cyntaf  yn  meddiant  pawb  o  honom 
— peth  yn  ein  meddiant  na  wyddom  ni  ddim  beth 
ydyw.  Y  mae  yr  olaf  o  flaen  ein  llygaid  yn  aml,  ond  y  mae 
mor  anamgyffredadwy  i  ni  a'r  cyntaf.  Ni  a  wyddom  ein  bod 
yn  fyw,  ond  nis  gwyddom  beth  ydyw  bywyd.  Ni  a  wyddom 
fod  angau  yn  ein  haros;  ond  beth  ydyw  hyny  nis  gwyddom. 
Yn  eu  cychwyn  cyntaf,  y  mae  y  ddwy  ystâd  yn  ymddangos  fel 
yn  ymyl  eu  gilydd.  Y  mae  ymylau  tiriogaeth  bywyd,  ac 
ymylau  tiriogaeth  angau  yn  dra  chyffelyb.  Pa  fodd  yr  ydym 
yn  'gweled  â'r  llygad  ì — yn  cly wed  à'r  glust  ì — ^yn  llefaru  â'r 
tafod  .?— yn  gallu  symud  ein  haelodau  wrth  ein  hewyllys  ?  Yr 
ateb  ydyw,  am  ein  bod  yn  fyw.  Paham  nad  ydyw  Ifygad  y 
corff  yna  yn  gweled — y  clustiau  yn  cfywed — y  tafod  yn  llefaru 
— a'r  aelodau  yn  symud  7  Yr  ateb  ydyw,  Am  ei  fod  yn  farw. 
Y  ddau  air  yma,  byw  a  marw, — bywyd  ac  angau, — ydyw  yr 
holl  eglurhad  a  fedrwn  ni  ei  roddi  ar  y  dirgelwch ;  ond  wedi 
yr  oll  nid  ydynt  yn  eglurhad.  Os  ydym  yn  eu  derbyn  fel  y 
cyfryw,  yr  ydym  yn  boddloni  ein  hunain  â  geiriau  yn  lle 
pethau :  oblegid  dirgelwch  y w  by wyd,  a  dirgelwch  y\v  angau ; 
ac  y  mae  pob  peth  sydd  yn  gysylltiedig  â  hwynt  yn  ddirgelwch 
hefyd.  • 

Yr  ydym  ni  yma  yn  fyw  ;  gan  hyny  y  mae  r-üb  peth  yn  fyw 

i  ni, — yr  awyr — y  goleuni, — y  tir — a'r  dwfr.  Y  mae  gallu 
genym  i  gymdeithasu  â'r  greadigaeth.  Yn  y  fynwent  yna,  y 
maent  yn  feirw  ;  gan  hyny  y  mae  pob  peth  yn  farAv  iddynt  hwy. 
A  ydyw  angau  ynte  yn  ddifodiad  ar  y  greadigaeth  i  bob  un  o 
hiHogaeth  Adda  ?  Ai  ynte  trosglwyddiad  ydyw  i  ystâd  uwch, 
i'n  galluogi  ni  i  gymdeithasu  yn  berffeithiach  â'r  greadigaeth  ? 
Y  mae  cwestiynau  o'r  fath  yma  wedi  cael  eu  gofyn  gan  raì 
meddylgar  ymhob  oes ;  oblegid  y  mae  y  byd  hwn  wedi  bod,  er 
ei  ddechreuad,  yn  ddirgelwch  i  ryw  ychydig  o  ddewisohon  sydd 
ynddo.  Yr  oedd  rhai  wedi  meddwl  fod  angau  yn  derfyn  ar  eu 
bodolaeth ;— pan  y  byddent  farw  eu  bod  yn  peidio  a  bod.  Yr 
oedd  eraill  yn  ceisio  dianc  oddiwrth  ddifodiad  trwy  gymorth 
athrawiaeth  "trawsfudiad  eneidiau."  Yn  angau  credent  fod 
rhan  ysbrydol  dyn  yn  cael  ei  huno  â  chorff  newydd ;  ond  nid 
oedd  eu  holl  ddyfeisiau  yn  egluro  y  dirgelwch  :  y  cwbl  oeddent 
yn  ei  wneuthur  oedd,  ei  symud  o'r  naill  fan  i  fan  arall.  Ac 
nid  ydyw  y  Bibl,  er  ei  fod  yn  llyfr  goleuni, — ^yr  unig  haul  sydd 
yn  ein  byd  ni, — yn  egluro  y  dirgelwch  yn  gwbl.  Y  mae  yn 
ei  ddesgrifio  mewn  geiriau  cymhariaethol :  megis,  —  "Cyflog 
pechod  yw  marwolaeth ;"  ond  beth  ydyw  y  peth  ei  hun  ?  Nid 
ydyw  hyn  ond  dangos  dilynydd  beth  ydyw,  sef  pechod.  Nis 
gellir  ateb  y  cwestiwn  yn  gyflawn.  Nid  ydyw  Duw  wedi  ei 
ddatguddio ;  ac  yn  ofer  y  chwilia  rheswm  dyn  i  mewn  iddo, 
oblegid  y  mae  tywyllwch  a  elHr  ei  deimlo  yn  ei  amgylchu.  Y 
mae  yn  rhaid  i  ni  ymfoddloni  heb  ei  ddeall,  ac  na  fydded  i  neb 
o  honom  gael  esboniad  trwy  brofiad  o'r  hyn  ydyw  hanfod 
angau, — ei  rym — ei  chwerwder — a'i  gofyn. 

Y  mae  yr  hyn  a  eUir  ei  wybod  am  angau  yn  gyn^yysedig 
mewn  cip-olygfëydd  a  geir  yn  y  Bibl,  ac  mewn  desgrifiadau 
cymharol.  Y  mae  angau  bob  amser  yn  arwyddo  trueni  y  corff 
neu  yr  ysbryd,  ac  yn  fynych  y  ddau.  Yr  oedd  Moses  yn  gosod 
gerbron  yr  Israehaid  "einioes  ac  angau,"  yr  hyn  oedd  yn  gyf- 
ystyr  â  "bendith  a  melldith,"  neu  ddedwyddwch  a  thrueni.  Y 
mae  Solomon  yn  dywedyd  fod  difyn  drygioni  yn  tywys  i  angau, 
neu  drueni.  Y  mae  "  Uyncu  angau  mewn  buddugoliaeth  "  yn 
cynwys  difodi  pob  trueni ;  yn  eijwedig  yr  achos  o  hono  ;  oblegid 
fe  ddywedir  yn  ymyl  hyny,  y  bydd  i'r  "Arglwydd  sychu 
ymaith  ddagrau   oddiar  bob  wyneb  : "  hyny  yw,  trwy  fyncu 

augau,  fe  gymer  yraaith  achos  y  dagrau.  Ac  fel  y  mae  angau 
yn  arwyddo  trueni,  felly  y  mae  bywyd  yn  arwyddo  dedwydd- 
wch.  "  Dangosi  i  mi  Iwybr  y  bywyd," — beth  ydyw  hyny  ?  Y 
"digonolrwydd  llawenydd  sydd  ger  ei  fron  yn  dragywydd." 

Y  mae  angau,  weithiau,  yn  golygu  trueni  yn  y  byd  hwn  ; 
ond  yn  fwy  cyfFredin,  y  mae  yn  golygu  trueni  tragywyddol.  Y 
mae  yr  Arglwydd  lesu  yn  addaw  i'r  rhai  a  gredant  )mddo,  na 
welant  farwolaeth  yn  dragyw^^dd :  nid  ânt  i  afael  trueni  y  byd 
arall.  Y  mae  y  rhai  sydd  yn  ufuddhau  i  bechod  yn  ufuddhau  i 
beth  sydd  a'i  ddiwedd  yn  farwolaeth — yn  drueni  yn  y  byd  a 
ddaw.  Nid  ydyw  trueni  amser  ond  cysgod  sydd  yn  cael  ei  daflu 
o'r  byd  arall :  yno  y  mae  y  sylweddau.  Nid  ydyw  angau  y  byd 
hwn,  ymhob  ystyr,  ond  cysgod  o  angau  y  byd  a  ddaw. 

Y  mae  y  Bibl  wrth  lefaru  am  angau  wedi  ymostwng  at  y 
duedd  sydd  mewn  dynion  i  bersonoH  pob  peth,  ac  yn  galw  ein 
sylw  at  effeithiau  angau  fel  at  weithredoedd  person  rhyw  ormes 
deyrn  wedi  cymeryd  trawsfeddiant  ar  y  byd.  Yn  llyfr  Job, 
gelwir  ef  yn  "frenin  dychryniadau."  Y  mae  sôn  am  "  deyrn- 
asiad  braw  "  (reigii  of  terror)  yn  Ffrainc ;  ond  y  mae  teyrnas- 
iad  angau,  er  y  dechreu,  wedi  bod  yn  deyrnasiad  dychryniadau. 
Y  mae  yr  apostol  Paul  yn  dilyn  y  fhgy'r,  ac  yn  dangos  pa  fodd 
y  cafodd  efe  yr  orsedd ;  ac  wedi  iddo  ei  chael  hi,  ei  fod  wedi 
teyrnasu  ar  bawb  o  Adda  hyd  Moses,  ac  o  hyny  hyd  yn  awr. 
Ei  gymeriad  gan  y  deiliaid  ydyw  gelyti.  Y  mae  yn  myned 
allan  i'w  pHth  ar  farch  du,  yn  cymeryd  rhai  o  honynt  bob  tro 
i'w  ystafelloedd  ;  ac  unwaith  yr  eir  yno,  "  nis  gweryd  iawn 
mawr."  Y  mae  wedi  myned  allan  yn  gorchfygu,  ac  i  orchfygu ; 
— nid  oes  bwrw  arfau  nac  amodau  heddwch  i'w  cael  yn  y  rhyfel 
hwnw. 

Ni  a  welwn  yn  ngoleuni  y  Bibl  mai  angau  ydyw  trueni  am- 
serol  y  corff  a'r  enaid:  maluriad  a  math  o  ddifodiad  ar  y  corff 
wedi  iddo  gael  ei  ysgar  oddiwrth  yr  enaid  ;  a  thrueni  tragywydd- 
ol  y  ddau  wedi  eu  hail  uno  yn  y  byd  a  ddaw, — bwrw  y  corfF  a'r 
enaid  i  uffern,  yr  hyn  ydyw  yr  ail  farwolaeth.  Dyma  oedd 
rhan  anocheladwy  pob  un  o  hiliogaeth  A^da,  oni  buasai  am 
wirionedd  y  testyn : — "  Yr  Hwn  a  ddiddymodd  angau,"  &c 
Gallem  sylwi  yn  y  fan  hon,  cyn  dyfod  yn  uniongyrchol  at  y 
tŵstyn,  fod  angau,  nid  yn  unig  yn  boenus  i'r  natur  ddynol,  ond 

hefyd  yn  ymddangos  yn  cyraylu  caracter  Duw.  Yr  oedd  ei  ddî- 
ddymu  yn  fendith  anmhrisiadwy  i'r  greadigaeth,  ac  yn  cyfiawn- 
hau  cymeriad  y  Creawdwr.  Yr  oedd  yr  angau  hwn  yn  gwneuthur 
yn  ofer,  i  olwg  y  greadigaeth,  holl  amcanion  a  dibenion  Duwyn 
y  cyfan,  ac  yn  ymddangos  fel  yn  dyrysu  amcanion  y  Tragy  wyddol. 
Y  mae  y  greadigaeth  i'w  hystyried  yn  amlygiad  o  Dduw, — 
o'i  allu, — o'i  ddoethineb, — a'i  ddaioni ;  ac  yr  oedd  hi  yn  canol- 
bwyntio  mewn  dyn.  Efe  oedd  ei  hoífeiriad  i  offrwm  ei  mawl ; 
— ^yr  oedd  pob  peth  yn  dyfod  â'i  aberth  iddo  ef,  a  thrwyddo  ef 
yx  oedd  i  gael  ei  gyflwyno.  Efe  oedd  i  roddi  i  Dduw  gadernid 
ei  Enw,  ac  i  dalu  y  deyrnged  oedd  yn  ddyledus  i'w  ddoethineb 
a'i  ddaioni ;  ond  yr  oedd  yr  angau  cyffredinol  yma  yn  dirymu 
y  profion  o'i  briodoliaethau, — yn  cymylu  y  gallu,  y  doethineb, 
a'r  daioni.  Cymerwch  y  greadigaeth  fel  amlygiad  o  allu  Duw. 
Yr  oedd  hi  yn  yr  ystyr  yma  yn  canol-bwyntio  mewn  dyn.  Ar 
ryw  olwg,  y  mae  cynhaliaeth  creadur  mor  amrywiog  a  dyn  yn 
dangos  gallu  mor  amlwg  ag  ydyw  cynal  y  ffurfafen.  Os 
metha  unrhyw  beth  a  chyraedd  y  nôd  y  gallesid  disgwyl  iddo 
ei  gyraedd,  y  mae  y  methiant  yn  cael  ei  briodoH  i  ddiffyggallu 
yn  y  peth  ei  hun,  neu  yn  rhywun  arall  oedd  yn  dwyn  cysylltiad 
âgef.  Yr  oedd  Moses  yn  dwyn  y  ddadl  hon  ymlaen  yn  rheswm 
dros  i'r  Arglwydd  beidio  gadael  yr  Israeliaid  yn  yr  anialwch : 
os  gwnai,  fe  briodolai  y  Cenhedloedd  hyny  i  ddiffyg  gallu  i'w 
dwyn  i'r  man  apwyntiedig.  Y  fath  gwmwl,  yn  yr  ystyr  hwn, 
ar  allu  Duw  ydy w  angau !  Y  mae  yn  cymylu  y  prawf  yn  fawr, 
os  nad  yn  ei  ddirymu  yn  gwbl,  oblegid  y  mae  holl  blant 
dynion  yn  methu  cyraedd  y  nôd.  Y  maent  yn  cychwyn  y  daith 
yn  gyflym,  ond  yn  ddieithriad  yn  methu  dal  eu  ffordd.  Nid 
ydyw  bywyd  ond  cyfres  o  erthyliadau, — cynygiadau  a  raeth- 
iadau.  Y  mae  un  yn  cychwyn  ac  yn  sefyll  mewn  diwrnod :  y 
mae  un  arall  yn  parhau  am  ychydig  fisoedd,  ac  yn  sefyll :  y 
trydydd  yn  cael  ei  gario  trwy  ychydig  o  flynyddoedd;  ond 
ymhen  y  deng  mlynedd  a  thriugain,  neu  bedwar  ugain 
mlynedd,  y  mae  ei  nerth  yn  boen  a  blinder,  ac  yn  ebrwydd  yn 
darfod.  Hyn  fu,  a  hyn  ydyw  hanes  y  byd :  ceisio  byw,  a  gorfod 
marw; — y  nerth  yn  cael  ei  ostwng  ar  y  ffordd  cyn  cyraedd  y 
nôd,  a'r  dyddiau,  o  ganfyniad,  yn  cael  eu  byrhau.  Y  mae  y 
natur  ddynol  yn  gyflv;lyb  i  gareg  yn  gadael  y  dafl  :  wrth  edrych 

arni  yn  cychwyn,  gellid  meddwl  yr  äi  hi  byth ;  ond  y  mae  sugn 
cryf  y  ddaear  yn  ei  thỳnu  yn  nes  iddi  ei  hun  bob  modfedd  o'r 
daith,  nes  o'r  diwedd  ei  thỳnu  yn  llonydd  i'w  mynwes.  Y 
mae  dyn  yn  cychwyn  fel  y  gareg,  yn  edrych  fel  pe  y  parhäi 
i  fyned  byth ;  ond  y  mae  sugn  cryf  angau  yn  gostwng  ei  nerth 
bob  dydd,  nes  o'r  diwedd  ei  ddwyn  yn  llonydd  i  fynwes  ei  hen 
fam,  y  ddaear.  Ni  a  edrychwn  ar  yr  haul  yn  rhedeg  ei  yrfa  fel 
cawr  bob  dydd  ; — ar  y  sêr  yn  cadw  eu  cylchoedd  yn  ddiball, — 
ac  a  ddywedwn,  "  Eiddo  Duw  yw  cadernid;  "  ond  pan  dröwn 
i  edrych  ar  goron  y  greadigaeth  yn  gwywo  ac  yn  marw,  cawn  ein 
temtio  i  ddywedyd,  ''Nis  gall  Duw  ei  gynal  ef "  Pan  edr^'ch- 
wn  ni  ar  y  mynyddoedd  oesol  a'r  bryniau  tragywyddol,  ni  a 
ddarllenwn  dragywyddol  allu  arnynt ;  ond  pan  edrychwn  ni  ar 
adfeiHon  angau,  ac  ar  alanastra  y  bedd,  braidd  na  ofynwn  ni, 
"  A  fyrhäodd  braich  3^r  Arglwydd,  fel  na  allo  achub  ì  A  ydyw 
cadernid  yn  eiddo  iddo  .?  "  Y  mae  angau  fel  hyn  yn  cymylu 
gallu  Duw. 

Edrychwch  eilwaith  ar  y  greadigaeth  fel  amlygiad  o  ddoeth- 
ineb  Duw.  Y  mae  hi  yn  yr  ystyr  yma  hefyd  yn  canol-bwyntio 
mewn  dyn.  Os  nad  ydyw  lle  bychan  mor  fanteisiol  i  amlygiad 
gallu,  y  mae  yn  fwy  felly  i  amlygiad  doethineb.  Y  mae  gallu 
yn  dangos  ei  hun  yn  yr  hyn  sydd  fawr ;  doethineb  yn  yr  hyn 
sydd  fychan.  Os  ydyw  eangder  y  flfurfafen  yn  peri  i  ni  deimlo 
mai  galluog  yw  Duw,  y  mae  dyn  yn  peri  i  ni  deimlo  mai  un 
doeth  ydyw.  Y  mae  ei  goríf  wedi  ei  g^'wreinio  yn  "  ofnadwy 
a  rhyfedd;  "  ac  y  mae  yr  enaid  yr  amlygiad  perffeithiaf  ar  y 
ddaear  o  ddoethineb  Duw:  y  ddau  wedi  eu  cyfaddasu  mor 
berffaith  i'r  greadigaeth  allanol.  Y  greadigaeth  wedi  ei 
gwneuthur  i  ddyn,  a  dyn  iddi  hithau.  Buasai  hi  yn  fud,  oni 
bai  am  ddyn.  Nis  gallasai  yntau  ddim  bod,  oni  bai  am  dani 
hi.  Yr  oedd  y  greadigaeth  yn  oíferyn  cerdd  i  ddatgan  mawl 
yr  Hwn  a'i  gwnaeth ;  ond  dyn  oedd  y  cerddor :  nis  gallasai  efe 
ganu  yn  llafar  hebddi.  Buasai  ei  thànau  hithau  yn  ddistaw 
hebddo  yntau.  Ond  y  mae  yr  angau  hwn,  trwy  gymeryd 
ymaith  y  cerddor,  mewn  effaith,  yn  gwneuthur  yr  oíferyn  yn 
ofer,  ac  yn  cymylu  doethineb  y  Lluniwr.  Pan  syllwn  ni  ar 
ogoniant  y  greadigaeth — edrych  ar  ei  mynyddau  tragywyddol, 
a'i  bryniau  oesol, — gwrandaw  ar  sisial  ei  hafonydd,  ac  ar  sibrwd 

ei  choed  hi, — codi  ein  penau  i  fyny  i  dremio  ar  y  ffurfafen,  yr 
hon  sydd  yn  nenfwd  (canopy )  brith  wedi  ei  daenu  i  ad- 
lewyrchu  gogoniant  ar  bob  peth  y  ddaear ;  nis  gallwn  lai  na 
dywedyd,  "Mor  ogoneddus  3'dyw  y  tŷ  hAvn  !  "  Ond  y  mae  y 
meddwl  yn  saethu  i'r  enaid,  nad  ydyw  preswylydd  y  tŷ  ddim 
i'w  fwynhau  ond  am  ddyrnfedd — lled  llaw — o  amser.  Ai  doeth, 
medd  rheswm  dynol,  oedd  codi  y  fath  balas  i  adeg  mor  fèr. 

Y  mae  doethineb  yn  ymddangos  yn  nghyfaddasr^yydd  y 
moddion  i  ddiben.  Ai  prawf  o  ddoethineb  ydy w  ffurfio  peiriant 
mor  gywrain  a  dyn,  a'i  chwalu  cyn  iddo  ateb  bron  un  diben  .? 
Ai  doeth  fyddai  adeiladu  llong  ardderchog  i  groesi  afon  ?  Ai 
synwyr  fyddai  adeiladu  tŷ  hardd  ar  sylfaen  sigledig  ?  Ai 
arwydd  o  wybodaeth  fyddai  cymer^^d  bl^-nyddoedd  i  gywreinio 
offeryn  oedd  i  gael  ei  ddryllio  cyn  gynted  ag  y  gorphenid  ef  ? 
Cymerwch  olwg  ar  alljoedd  enaid  dyn  ; — yr  awydd  anniwall- 
adwy  sydd  ynddo  am  wybodaeth  ; — edrychwch  arno  yn  chwilio 
pob  man  am  ddoethineb, — yn  hoH  pawb  am  drigle  deall, — yn 
mỳnu  gwybod  y  paham,  a'r  pa  fodd,  am  bob  peth ; — ac  wedi  y 
cyfan,  yr  enaid  hwnw,  fel  merched  y  gele,  yn  gwaeddi,  "  Moes, 
moes."  Y  mae  e  wedi  ei  daflu  i  ganol  creadigaeth,  lle  y  mae 
pob  peth  yn  newydd  iddo :  mỳnai  ddeall  y  cyfan  ;  ond  y  mae 
bron  yn  methu  deall  dim.  Y  mae  pob  peth  yn  rhyfedd  iddo  ; 
eto  y  mae  yn  teimlo  rhyw  allu  o'i  fewn  i  ymwneyd  â'r  rhyfedd- 
odau  hyn ;  ond  gydâ'i  fod  yn  dechreu  agor  ei  lygaid  i'w  gweled, 
y  mae  yn  huno  yn  yr  angau.  Ai  doethineb  oedd  llunio  y  fath 
alluoedd  gogoneddus  i'w  siomi  ?  Pan  edrychwn  ni  ar  y  gre- 
adigaeth  allanol,  ni  a  welwn  brofion  aneirif  o  ddoethineb.  Os 
ydyw  y  nefoedd  wedi  ei  llenwi  gan  allu  Duw  â  bydoedd,  a'r 
rhai  hyny  wedi  eu  gosod  dan  ddeddfau  doeth,  nid  ydym  yn 
gweled  dim  yn  anghyson  yna.  Os  ydyw  y  Duw  mawr  wedi 
bod  ar  ryw  olwg  yn  wastraffus  o'i  allu — wedi  creu  bydoedd  o 
anferth  faintioli — wedi  eu  cyfleu  gyda  chymaint  o  ddoethineb, 
nid  oes  yna  ddim  anghyson,  oblegid  y  maent  yn  parhau.  Nid 
oedd  y  drafferth  ddim  yn  ofer,  oblegid  y  mae  y  gwaith  yn 
sefyll.  Ond  gyda  dyn,  y  mae  y  teimlad  o'r  anghysondeb  mwyaf 
yn  llenwi  ein  meddwl,  nes  y  gofynwn  ni  gwestiwn  Judas, 
"  Paham  y  bu  y  golled  hon?  "  Y  mae  angau  yn  ymddangos 
yn  gwmwl  ar  ddoethineb  Duw. 

Drachefn,  os  edrychwn  ni  ar  y  greadigaeth  fel  amlygiad  o 
ddaioni  yr  Arglwydd,  nid  oes  dim  yn  cymylu  cymaint  ar  hwn 
ag  angau.  With  edrych  ar  y  greadigaeth,  gellid  meddwl  fod 
y  profion  o  ddaioni  yn  beríîaith, — nad  oes  dim  yn  niffyg  tuag 
at  sicrhau  mai  un  da  ydyw  Duw, — oblegid  y  mae  y  greadigaeth 
yn  "  llwythog  o  ddaioni ;"  ac  y  mae  ein  calonau  ninau  "  wedi 
eu  llenwi  â  lluniaeth,  ac  â  llawenydd."  Yn  nghanol  y  mwyn- 
iant  yr  ydym  yn  barod  i  ddywedyd  mai  paradwys  ydyw  y  byd 
hwn ;  ond  y  foment  y  cofiwn  am  angau,  yr  ydym  yn  cael  ein 
dyrysu.  Pan  ystyriom  ni  fod  y  natur  ddynol  mor  gyfaddas  i 
fwynhau — fod  y  ddaear  mor  gyfaddas  i  weini  mwynhad  iddi, — 
ond  bod  angau  yn  dyrysu  y  cyfan,  prin  nad  ä  ein  calonau 
anghrediniol  i  ofyn,  Tybed  mai  y  Duw  da  a  wnaeth  y  byd  ? 
Y  mae  yr  oll  yn  ymddangos  fel  yn  ein  gwawdio — ^yn  gwatwar 
ein  dedwyddwch.  Yr  ydym  yn  gyfFelyb  i'r  tywysog  hwnw  yn 
mhorth  Samaria  :  gweled  yr  ydym  â'n  llygaid,  ond  y  mae 
angau  yn  dyfod  rhyngom  ni  a'r  mwynhad.  Paham  y  cawsom 
ni  weled  ynte  ?  Trwy  ein  holl  fywyd  yr  ydym  yn  rhodio  mewn 
cysgod,  ac  yn  ymdrafferthu  yn  ofer.  Nid  ydyw  ein  galluoedd 
yn  ateb  fawr  ddiben  yma  ond  i'n  gwneyd  yn  fwy  truenus.  Os 
ydynt  yn  ein  galluogi  i  weled  prydferthwch  y  greadigaeth,  y 
maent  hefyd  yn  ein  cymhwyso  i  sugno  trueni  oddiwrthynt.  Yr 
ydym  yn  teimlo  tuedd  o'n  mewn  i  ymestyn  yn  ddiddiwedd; 
ond  y  mae  angau  yn  ymyl  i  siomi  y  duedd.  Yr  ydym 
yn  teimlo  math  o  dragywyddoldeb  yn  ein  calonau ;  ond 
y  mae  angau  gerllaw  i'n  difodi  ni  o'n  teimlad.  Os  gwelwn  ni 
lanerch  oleu  mewn  un  man,  ni  wna  ei  goleu  hi  ond  mwyhau 
tywyllwch  angau.  Yn  ein  prudd-der,  gofynwn,  Paham  y  mae 
pethau  fel  hyn  ?  Ai  i'n  poeni  y  cawsom  ni  y  cynheddfau  sydd 
yn  yr  enaid  ?  Ai  i'w  alluogi  i  weled  dedwyddwch  o  draw,  na 
ddaw  byth  i'w  feddiant  y  rhoddwyd  llygaid  cryf  y  deall  i  ddyn  ? 
Ai  i'w  wneuthur  yn  fwy  cymwys  i  ddioddef  y  cynysgaeddwyd 
ef  â'r  serch  sydd  yn  y  fynwes?  Ai  arteithglwyd  i  boeni  yn  unig 
ydyw  y  gydwybod?  Ai  cymhwysder  i  ni  fyw  eilwaith  ar  y 
trueni  sydd  wedi  myned  heibio  ydyw  y  côf  ?  Na,  da  yw  Duw  \ 
oblegid  edrychwch  ar  y  nefoedd  sydd  wedi  ei  haddurno  gan  ei 
Ysbryd, — ar  y  ddaear  sydd  yn  llwythog  gan  lawnder : — îe,  ond 
edrychwch  hefyd  ar  y  baban  yna  sydd  yn  cael  ei  arteithio  gan. 

boen — ei  ddirdynu  gan  y  clefyd — pa  fodd  y  cysoawch  chwi  y 
ddwy  olygfa  ?  Da  ydyw  Duw  ;  oblegid  gwelwcb  fel  "  y  mae  yn 
peri  i'r  gwellt  dyfu  i'r  anifeiliaid,  a  llysiau  i  wasanaeth  dyn  ;" 
— yn  peri  i'r  afonydd  redeg  rhwng  y  bryniau,  i  ddiodi  "holl 
fwystfilod  y  maes:"  y  mae  hyd  yn  nôd  "yr  asynod  gwylltion  " 
yn  dyfod  dan  ei  sylw,  ac  adar  y  nefoedd  yn  cael  eu  cadw  mor 
hapus,  nes  y  maent  yn  canu  gan  loniant:  ie — ond  gwelwch 
hefyd  fod  y  greadigaeth  fel  wedi  ei  gollwng  i'w  dinystrio  ei 
hun.  Nid  ydyw  yr  holl  fwystfilod  a'r  anifeiliaid  ddim  oud 
cael  eu  cadw  hyd  ddydd  lladdedigaeth.  Alewn  ufudd-dod  i 
ryw  ddeddf  gref,  y  maent  yn  dychwelyd  eilwaith  i'w  llwch. 
Cysonwch  y  ddau  beth. 

Un  da  ydyw  Duw  ;  oblegid,  edrychwch  pa  fodd  y  mae  wedi 
darparu  ar  gyfer  dyn :  y  mae  y  greadigaeth  fel  wedi  ymgyfamodi 
na  chaiíf  eisiau  dim  daioni  fod  arno.  Y  mae  yr  haul  wedi  ym- 
rwymo  i'w  oleuo,  a'r  ddaear  i'w  borthi.  Y  môr  i'w  ddiwallu  à 
dwfr, — y  cymylau  i'w  gario  iddo, — yr  awyr  hithau  i  fod  yn  gyf- 
rwng  trosglwyddiad  y  cwbl  i'w  feddiant.  Digon  gwir:  ond  ed- 
rychwch  ar  y  bedd  yna  sydd  yn  llyncu  y  cyfan, — yn  difodi  y  cwbl. 
Y  mae  un  genhedlaeth  yxv  gyru  ymaith  y  llall ;  a  hithau  yn  ei 
thro  yn  cael  ei  gyru  ymaith  gan  un  sydd  yn  dyfod  o'i  hol.  Fel 
hyn  y  mae  holl  deuluoedd  y  ddaear  wedi  disgyn  i'r  clawdd, — 
wedi  gorfod  dywedyd  wrth  y  pryf," Fy  mam  a  fy  chwaer  ydwyt." 
O  ganol  goleuni  bywyd,  disgynasant  i  ffos  angau.  Y  cwbl  a 
wyddom  nì  am  danynt  ydyw  iddynt  fod  unwaith  yma ;  ond 
nid  ydynt  yma  yn  awr.  Pa  freuddwydion  bynag  fu  ganddynt 
am  fawredd  a  dedwyddwch,  y  maent  wedi  diílanu  :  beth  bynag 
fu  yn  feddiant  iddynt,  y  maent  wedi  ei  golH.  Collasant  fyd 
cyfan  :  er  i'r  ddaear  addaw  yn  deg,  fe'u  siomwyd  am  bob  dim. 
Ai  i'w  siomi — ei  wawdio — a'i  dwyllo,  y  creodd  Duw  ddyn  .?  Y 
mae  yr  angau  cyífredinol  hwn  yn  cymylu  daioni  Duw.  Ac 
oni  buasai  am  efengyl  lesu  Grist,  buasai  cymeriad  y  Duw 
anfeidrol  yn  aros  dan  gwmwl  i  bob  creadur,  oblegid  buasai 
angau  yn  ddirgelwch  anamgyffredadwy  yn  llywodraeth  Duw. 
Ond  y  mae  yr  Hwn  a  ddiddymodd  angau,  ac  a  ddug  fywyd  ac 
anllygredigaeth  i  oleuni  wedi  egluro  graddau  'ar  y  dirgelwch, 
a  chwalu  ychydig  ar  y  niwl.  "  Yr  hwn  a  ddiddymodd  angau, 
ac  a  ddug  fywyd  ac  anllygredigaeth  î  oleuni  trwy'r  efengyl." 


Diddymít  Angau.  175 

Yr  ydym  wedi  gweled  yn  barod  raddau  o'r  angcnrheidrwydd 
oedd  am  hyn :  ac  yn  awr  ni  a  sylwn  yn  fwy  uniongyrchol  ar 
gynwys  y  testyn : — 

I.  Yr  hyn  a  wnaeth  yr  Arglwydd  lesu,  ynghyd  â'r  modd  y 
gwnaeth  Efe  hyny: — "Diddymu  angau." 

II.  Y  prawf  sydd  genym  o'i  fod  wedi  diddymu  angau  : — "  A 
ddug  fywyd  ac  anllygredigaeth  i  oleuni  trwy'r  efengyl." 

Neu,  Beth  yw  diddymu  angau  ?  Pa  fodd  y  diddymwyd 
angau  ?  Pa  brawf  sydd  genym  o  ddiddymiad  angau? 

I.  Yr  hyn  a  wnaeth  yr  Arglwydd  lesu,  sef  "diddymu  angau  :" 
beth  ydyw  hyn  ? 

I.  Gwneyd  âg  angau  fel  y  gwnaeth  angau  â'r  greadigaeth. 
"  Adwaenir  yr  x\rglwydd  wrth  y  farn  a  wna."  Fe  wnaeth  i 
ferch  Babilon  fel  y  gwnaethai  hithau  i'w  bobl  Ef.  Felly  y 
gwnaeth  Mab  Duw  i  angau,  fel  y  gwnaeth  angau  i'r  greadig- 
aeth.  Y  mae  y  gair  a  ddefnyddir  yn  y  testyn,  sef  "  diddymu," 
yn  rhoddi  mantais  i  ni  weled  yr  hyn  a  wnaeth  angau  i'r  gread- 
igaeth,  a'r  hyn  a  wnaeth  Mab  Duw  i  angau.  Y  mae  yr  un 
gair  mewn  rhanau  eraill  o'r  Bibl  yn  cael  ei  gyfieithu  diffrwytho^ 
yn  wneiithiir  yn  ofer,  yn  ddirymu^  dileu^  dinystrio,  dijlanu,  ac 
yn  dori  y  cysylltiad  rhwng  pethau.  Fe  wnaeth  angau  hyn  oll 
â'r  greadigaeth. 

(i.)  Fe'i  diífrwythodd  hi.  Yr  oedd  y  ddaear  yn  Vv'inllan  fawr, 
wedi  ei  phlanu  gan  Dduw  i  ddwyn  ffrwyth  iddo  ei  Hun ;  ond  y 
mae  ángau  fel  yr  îipas  yn  nghanol  y  Avinllan,  a'i  ddyferion 
marwol  yn  diíîrAvytho  pob  peth  sydd  ynddi :  "yn  diffrwytho  y 
tir."  Neu,  ac  edrych  ar  angau  yn  ysbrydol,  yr  oedd  e  wedi 
niweidio  gwreiddiau  y  coed  fel  na  allasent  ddwyn  ffrwyth. 
Dylasent  fod  yn  "  brenau  yr  Arglwydd,  yn  llawn  sugn;"  ond 
yr  oedd  angau  wedi  sychu  i  fyny  y  nôdd,  fel  yr  oedd  yn  an- 
mhosibl  iddynt  ddwyn  ífrwyth  i  Dduw.  Yr  oedd  y  byd  hwn 
yr  olygfa  fwyaf  pruddaidd  i'r  meddwl :  byd  llawn  o  dr ugaredd- 
au  Duw,  heb  neb  yn  dwyn  íîrwyth  i  Dduw.  Nid  ydyw 
diffeithfaoedd  mawrion  y  byd  dwyreiniol  ddira  yn  fwytrymaidd 
i'n  golwg  ni  nag  ydyw  y  byd  hwn  i  olwg  creaduriaid  sanctaidd. 
Gyda  phrudd-der  yr  edrychwn  ni  ar  y  llanerchau  mawrion 
hyny  sydd  yn  fynwentydd  natur, — yn  gartref  marwolaeth.  Y 
maent  yn  elynion  anghymodlawn  i  fywyd  o  bob  math :  ond  nid 

ydynt  ond  drychau  cymwys  i  ddangos  agwedd  foesol  y  byd 
hwn  o  dan  eíîeithiau  angau  ysbrydol :  gwnaed  ef  gan  hwn  yn 
ddiffaethwch, — yn  fynẅent  rhinwedd, — yn  drigle  marwolaeth. 

Y  mae  y  trigolion  yn  gwywo  fel  llysieuyn, — yn  diflanu  fel 
tarth ;  ond  y  mae  rhinwedd  a  daioni  yn  fwy  diflanedig  na  hyny. 

Y  mae  angau  wedi  diffrwytho  y  greadigaeth,  yn  ystyr  mwyaf 
llythyrenol  y  gair.  Y  mae  yr  holl  ddaear  fel  yn  ngafael  clefyd. 
Nid  yn  unig  y  mae  y  gwahanglwyf  arnom  ni,  ond  y  mae  ar  y 
tŷ  yrydym  yn  byw  ynddo;  nid  yn  unig  yr  ydym  wedi  coUi  ein 
grym  bywydol,  ond  y  mae  y  greadigaeth  hefyd  wedi  ei  golli. 
Derbyniodd  nerth  ar  y  cyntaf  i  ddwyn  ffrwyth  o  honi  ei  hun  ; 
ond  collodd  ef  er's  talm.  Y  mae  darnau  mawrion  o  hòni  yn 
gwbl  farw,  a  chydâ  phoen  y  mae  pob  bywyd  yn  gallu  ymgynal 
ynddi.  Gellir  cynwys  hanes  dyn  yn  y  ddau  air: — "  ymboeni  " 
a  "marw." 

(2.)  Y  mae  angau  wedi  gwneuthur  y  greadigaeth  yn  ofer 
hefyd.  Y  mae  pob  peth  yn  ofer  nad  ydyw  yn  ateb  ei  ddiben. 
Yr  ydym  wedi  gweled  i  raddau  eisoes  fod  angau  yn  atal  i'r 
greadigaeth  ateb  ei  diben.  Yr  oedd  yr  olwg  hon  ar  angau  yn 
peri  i'r  Salmydd  ofyn  i  Dduw,  paham  y  creodd  Efe  holl  blant 
dynion  yn  ofer?  Gellir  yn  yr  olwg  hon  ar  angau  gymhwyso 
geiriau  y  prophwyd  at  y  Creawdwr  anfeidrol,  a  dywedyd,  mai 
*  yn  ofer  y  llafuriodd, — yn  ofer  ac  am  ddim  y  treuliodd  ei  nerth.' 

Y  mae  pob  ymgais  hyd  yma  yn  methu.  Y  mae  bywyd  yn  cael 
ei  lyncu  i  fyny  yn  angau, — holl  degwch  natur  yn  cael  ei  guddio 
yn  y  bedd.  Cyn  belled  ag  y  gall  llygad  rheswm  ganfod,  y  mae 
angau  yn  brawf  diymwad  fod  dyn  wedi  ei  greu  yn  ofer.  Y  mae 
ei  ddyddiau  yn  íỳr,  ac  y  mae  y  rhai  hyny  yn  llawn  bhnder.  Y 
mae  yr  Arglwydd  wedi  ei  roddi  i  '  ymguro  mewn  llafur  blin ;' 
ond  'y  mae  yn  ymdrafferthu  yn  ofer.'  Y  mae  yn  tyru  gohid, 
ond  tarth  ydyw  ei  einioes,  "nis  gvvyr  pwy  a'i  casgl."  Y  mae 
angau  yn  peri  i'r  gair  a  lcfarodd  y  Duw  mawr  ddychwelyd  ato 
yn  wâg,  heb  Iwyddo  yn  yr  hyn  yr  anfonwyd  ef  o'i  blegid.  Y 
mae  Efe  yn  gollwng  ei  Ysbr^^d,  ac  yn  creu ;  ond  y  mae  y  gwaith 
yn  myned  yn  ofer,  am  fod  angau  yn  gollwng  ei  anadl,  ac  yn 
difetha.  Y  mae  yr  ymdrechfa  rhwng  bywyd  ac  angau  yn 
terfynu  yn  ddieithriad  eto  yn  ffafr  yr  olaf.  Er  fod  byddinocdd 
by wyd  yn  cael  eu  hanfon   gan  Dduw  i'r  macs  bob  blwyddyn ; 

eto  hyd  yn  hyn,  marwolaeth  sydd  yn  teyrnasu.     Y  mae  na 
fydded  angau  yn  gorchfygu  bydded  Duw. 

Y  mae  angau  hefyd  yn  gwneuthur  yn  ofer  waith  dyn.  Darfu 
i'r  cynddiluwiaid  adeiladu  dinasoedd  mawrion, — ífurfìo  oíferyn- 
au  cerdd,  telyn  ac  organ, — ynghyd  à  phob  math  o  gywrein- 
waith  pres  a  haiarn ;  ond  gwnaeth  y  diluw  gwyllt  y  cyfan  yn 
ofer; — dymchwelodd  eu  dinasoedd,  golchodd  ymaith  bob  prawf 
o'u  medr,  a  dinystriodd  eu  hofferynau  cerdd.  Felly  y  mae 
angau  yn  gwneuthur  i  bob  un  o  honom.  Y  mae  i  bob  un  yn 
golH  byd.  Ymboenwch  i  gasglu  golud, — i  bentyru  aur  ac 
ariari  fel  ceryg  y  maes, — gwna  angau  y  boen  i  gyd  yn  ofer. 
ChwiHwch  am  anrhydedd, — ymwerthwch  i  brynu  parch  eich 
cyd-ddynion, — dengys  angau  y  drafferth  yn  bur  ofer.  Clodd- 
iwch  yn  ddwfn  i  ddeall,  gwyHwch  yn  ddyfal  wrth  byst  pyrth 
doethineb,  treuHwch  eich  oes  i  astudio  creadigaeth  Duw, — gwna 
angau  y  drafferth  yn  ofer  iawn.  'Mewn  cysgod  yr  ydym  yn 
rhodio,  aç  yn  ymdrafferthu  yn  ofer  '  gyda'r  cyfan.  Os  rhodd- 
wyd  y  greadigaeth  yn  Hyfr  i  ni  astudio  Duw  ynddo,  y  mae  yn 
myned  yn  ofer,  oblegid  yr  ydym  yn  cael  newid  ein  hwynebau 
a'n  hanfon  i  ffordd  cyn  i  ni  bron  ddysgu  y  wyddor.  Os  rhodd- 
wyd  gaHuoedd  yr  enaid  i  ddyn  i'w  gymhwyso  i  adnabod  Duw,  y 
maent  yn  ofer.  Gydâ'u  bod  yn  dechreu  ymagor  yn  iawn,  a 
dyfod  i'w  nerth,  y  mae  diffoddydd  angau  yn  cael  ei  roddi  ar  y 
ganwyH. 

(3.)  Y  mae  yn  dirmygu  ac  yn  anmharchu  y  greadigaeth. 
Difodiad  ydyw  yr  anmharch  mwyaf  i'r  gweithiwr  a'r  gwaith. 
Y  mae  pob  man  ond  y  byd  hwn  yn  cyhoeddi  y  Duw  mawr  yn 
Arglwydd  by wyd ;  ond  mwy  priodol  yma  ydy w  ei  alw  yn  Ar- 
glwydd  y  meirw  na'r  byw.  Nid  ydyw  hyny  o  ddeiHaid  byw 
sydd  ganddo  ond  ychydig  iawn  o'u  cymharu  â'r  meirw :  yn  mro 
distaw  angau  y  mae  y  dyrfa  fawr  ;  oblegid  y  mae  angau 

(4.)  Yn  dileu  ei  hoH  weithredoedd ; — y  mae  wedi  argraffu 
cyfnewidioldeb  ar  y  cyfan.  Y  maent  oH  ar  eu  taith  o  fôd  i 
ddifodiad.  Y  peth  olaf  a  ddywedir  am  danynt  yw,  'Eu  He  nid 
edwyn  ddim  o  honynt  mwy.'  Fel  tarth  y  maent  yn  diflanu, — 
fel  blodau  y  maent  yn  gwywo; — "dyn  a  drenga,  a  pha  le  y 
mae  ì " 

(5.)  Y  mae  angau  wedi  tòri  pob  cysylltiadau  da  ocdd  yn 

perthyn  i'n  byd  ni.  Rhyw  dalaeth  oedd  y  byd  hwn  yn  perthÿn 
i  ymherodraeth  y  Jehofeh.  Y  mae  hono  wedi  ei  llenwi  â  bywyd  ; 
a  thra  thebyg  ydyw  y  buasai  cymundeb  rhwng  y  taleithiau  â'u 
gilydd — na  fuasai  y  rhai  oedd  yn  perthyn  i'r  un  goron  ddim  yn 
ddieithr  iawn  y  naill  i'r  llall — oni  buasai  i  angau  dòri  pob 
cysylltiad  o'r  fath.  Yr  ydym  ni  yn  dalaeth  unigol  ymhob 
ystyr.  Y  mae  yr  angau  hwn  sydd  yn  ein  talaeth  wedi  ein 
dieithro  i  holl  etifeddion  bywyd  :  nis  derbynir  ni  i'w  mysg,  heb 
íyned  yn  gyntaf  dan  brawf  y  bedd.  Yn  gyffelyb  i'r  fel  pan  y  byddo 
llongau  yn  dyfod  o  wlad  heintus,  nis  derbynir  hwynt  i  borth- 
ladd  gwlad  iach  heb  iddynt  yn  gyntaf  fyned  o  dan  y  giiarantine, 
y  deugain  nydd  prawf,  i  gael  sicrwydd  eu  bod  yn  rhydd  oddi- 
wrth  yr  haint ;  felly  mae  yn  rhaid  i  ninau  fyned  dan  giiarantitie 
y  bedd,  i  golli  hoU  eíFeithiau  yr  haint,  cyn  y  derbynir  ni  i 
gyflawn  wlad  y  bywyd.  Y  mae  angau  fel  hyn  yn  tòri  y 
cysylltiad  rhyngom  ni  a'r  yraherodraeth  yr  ydym  yn  ddeiliaid 
o  honi.  Gellir  dywedyd  am  dano  fel  y  dywedodd  Nahum  am 
un  arall,  "Daeth  y  chwalwr  i  fyny,"  oblegid  y  mae  wedi  datod 
pob  cysylltiadau ; — wedi  ysgaru  rhwng  y  ddaear  a'r  nefoedd ; — 
wedi  ysgaru  rhwng  dyn  a  dedwyddwch ; — wedi  ysgar  rhwng  y 
corff  a'r  enaid.  "  Chwalwr  "  ydyw,  ac  fel  y  cyfryw  y  mae  yn 
awdwr  annhrefn  :  "  cysgod  ajigau,  ac  heb  drefn."  Nid  ydyw  y 
ddaear  ddim  ond  pentwr  o'i  adfeiHon, — y  mynwentydd  ddim 
ond  cofadeiladau  o'i  fuddugoliaethau.  Dywedir  fod  adfeiUon 
tŵr  Babel  yn  gryn  fryn  eto;  ond  beth  fyddaì  hwnw  at  y 
carneddi  sydd  ar  ol  "y  chwalwr  "  hwn  ?  Y  mae  anfantais  fawr 
i  ni  ffurfio  syniad  cywir  am  effeithiau  angau,  am  nad  allwn 
weled  yr  effeithiau  hyny  à'n  llygaid.  Nid  oes  genym  ddim  i'w 
wntuthur  ond  tỳnu  ar  ein  côf  a'n  deall ;  oblegid  y  mae  adfeil- 
ion  y  bywyd  anifeilaidd  yn  cael  eu  gorchuddio  gan  y  bywyd 
llysieuol.  Y  mae  prydferthwch  hwn  yn  cadw  hacrwch  angau 
o'n  golwg.  Yr  ydym  yn  cael  ein  twyllo  gan  ymddangosiadau. 
Y  mae  angau  yn  taflu  Ilèn  dêg  bywyd  dros  ei  waith,  ac  felly  yn 
ein  twyllo  ni.  Ond  meddyliwch  yn  awr  fod  holl  drigolion  y 
ddaear  wedi  perarogli  eu  holl  feirw,  fel  yr  oedd  yr  Aiphtiaid  yn 
gwneyd  i  ryw  ychydig  yn  y  dyddiau  gynt ; — fod  pob  pabell 
bridd  fu  ar  y  ddaear  er  y  diluw  ar  gael  heddyw  yn  bcrffaith 
ymhob  peth,  ond  yn  unig  fod  y  trigianydd  wcdi  ymadacl, — oni 

büasai  angau  yn  hyll-dremu  yn  ein  hwynebau  ymhob  man  ? 
Buasem  yn  ymsymud  yn  nghanol  y  meirw,  a  chysgod  angau 
yn  ein  hamdöi.  Nid  ydyw  fel  hyn  i'n  golwg ;  ond  nid  ydy w 
yr  eífeithiau  yn  llai  gwirioneddol,  er  nad  ydynt  yn  weledig. 
Datodwr  cylymau  ydyw  angau.  Y  mae  yn  datod  holl  gysyllt- 
iadau  tyner  perthynasau, — yn  tòri  y  cysylltiad  rhwng  y  plentyn 
a'i  fam.  Y  mae  yn  rhaid  iddo  alw  y  ddaear  yn  fam  iddo,  yn 
lle  yr  hon  a'i  hymddug, — ^y  pryf  yn  chwaer  iddo,  yn  lle  yr  hon 
a  fu  yn  cael  ei  magu  ar  yr  un  bronau.  Onid  ydym  oll  wedi 
profi  angau  yn  yr  ystyr  hwn  ì  Oni  wyddom  beth  ydyw  y 
chwerwder  hwn  sydd  mewn  marwolaeth  ì  Y  mae  rhywrai  yr 
oeddem  yn  eu  caru  fel  ein  henaid  ein  hunain  wedi  marw.  Mor 
agos  oedd  yr  undeb,  nes  y  mae  amryw  yn  teimlo  fod  rhan  o 
honynt  hwy  eu  hunain  yn  y  bedd.  Y  maent  wedi  colli  mwy 
nag  y  mae  yn  ddichonadwy  iddynt  ei  golli  eto  yn  y  byd  hwn. 

Angau  yn  y  gwahanol  ystyriaethau  a  enwyd  ydyw  pla  y 
ddaear, — dinystr  y  byd  hwn, — gwreiddyn  hoU  chwerwedd 
meibion  Adda.  Efe  a  ysgrifenodd  alar,  gruddfan,  a  gwae,  ar  y 
ddaear.  Efe  a  roddodd  fod  i  Golgotha.  Ni  fuasai  yr  un 
"Lle  y  Benglog,"  oni  bai  am  dano  ef;  ond  y  mae  efe  wedi 
gwneyd  pob  bryn  yn  Golgotha,  a  phob  dyfifryn  yn  fynwent. 
Nid  oes  dim  yn  ffỳnu  ymhob  oes  ond  angau, — dim  y  mae 
ymofyn  parhaus  am  dano  ond  y  bedd.  Nid  oes  dim  yn  sicr 
yma  ond  angau.  Nid  oes  dim  y  cyfarfyddwn  ni  âg  ef  ymhob 
man  ond  angau.  Y  mae  hynafiaethau  yn  yr  Aipht, — doethineb 
yn  Groeg, — masnach  yn  Lloegr ;  ond  ymhob  man  y  mae  angau 
yn  diffrwytho  y  byd, — yn  gwneuthur  yn  ofer  holl  waith  pawb, 
— yn  dirmygu  gweithred  y  Goruchaf, — yn  dileu  pob  prydferth- 
wch  oddiar  y  ddaear, — ac  yn  tori  hoU  gysylltiadau  meibion 
dynion.  Y  mae  ei  orsedd  adamantaidd  wedi  ei  sefydlu  ymhob 
gwlad,  ac  â'i  deyrnwialen  haiarn  maluria  holl  lestri  pridd  y 
ddaear.  Byd  pruddaidd — salw — marwol — ydyw  hwn.  Y  mae 
dau  air  yn  cynwys  holl  hanes  ei  drigoHon, — geni  a  marw.  Yr 
ydym  wedi  ein  geni  i  farw  ;  ac  yr  ydym  yn  marw  wrth  fy w.  Y 
mae  angau  yn  ein  hysbeilio  o  ran  o'n  bod  bob  dydd.  Y  mae 
ein  meddiant  mewn  bywyd  yn  llai  heddyw  nag  y  bu  erioed. 
Yr  ydym  yn  rhanu  bywyd  âg  angau ;  ac  y  mae  efe  yn  enill 
arnom  yn  feunyddiol,  ac  ymhen  gronyn  cymer  ein  meddiant 

oll  oddiarnom.  Dyma  ychydig  o  lawer  o'r  pethau  a  wnaeth 
angau  â'r  greadigaeth.  Beth  ydyw  diddymu  angau  ?  Gwneyd 
i  angau,  fel  y  gwnaeth  angau  i  ninau.  Felly  y  gwnaeth  Mab 
Duw, — fe'i  diífrwythodd, — fe'i  gwnaeth  yn  ofer, — fe'i  dirymodd 
— fe  dorodd  ei  gysylltiadau — ac  a  agorodd  y  ffordd  i'w  ddileu  : 
"  Yr  hwn  a  ddiddymodd  angau." 

1.  Fe'i  diífrwythodd.  Dywedir  fod  y  ffigysbren  hwnw  yn 
diffrwytho  y  tir,  am  ei  fod  yn  myned  a  lle  pren  fuasai  yn 
ffrwytho.  Amcanodd  angau  ddiflFrwytho  creadigaeth  yn  yr  un 
dull :  gwnaeth  hi  yn  winwydden  wâg  i  bob  daioni.  Yn  lle 
dwyn  ffrwyth  i  Dduw,  yr  oedd  hi  yn  dwyn  ffrwyth  iddi  ei  hun. 
Ond  y  mae  yr  Arglwydd  lesu  wedi  diffrwytho  angau  yn  yr 
ystyr  yna,  ac  wedi  gwneuthur  upas  angau  yn  bren  y  by^vyd. 
Fe'i  diffrwythodd  iddo  ei  hun,  ac  a  wnaeth  iddo  ddwyn  ffrwyth 
i  Dduw.  Neu,  os  personolir  angau,  ac  edrych  arno  fel  cawr — 
fel  gormes-deyrn,  y  mae  wedi  cael  y  fath  ergyd  gan  Fab  Duw 
nes  y  collodd  ei  nerth. 

2.  Fe'i  gwnaeth  yn  ofer  hefyd,  oblegid  y  mae  yn  methu  yn 
ei  amcan  bob  cam.  (i.)  Amcanodd  angau  ddinystrio  y  gread- 
igaeth ;  ond  dangosodd  Mab  Duw  na  wna  fe  ddim  o  hyn.  Y 
mae  creadigaeth  newydd  i  godi  o  adfeilion  yr  hen.  Y  mae  yr 
Hwn  a  ddywedodd  "  Bydded,"  uwchben  diddymdra  y  dydd 
cyntaf,  yn  myned  i  ddywedyd  "  Bydded,"  uwchben  pentwr 
angau  y  dydd  diweddaf ;  ac  fe  amlyga  y  dydd  hwnw  fod  angau 
wedi  llafurio  yn  ofer  am  filoedd  o  flynyddoedd.  Ni  adewir 
iddo  gymaint  ag  un  yn  wobr  i'w  waith :  chwiHr  ei  holl  gell- 
oedd,  a  gorchymynir  i'r  rhai  sydd  yn  y  tywyllwch  mwyaf 
dudew  ymddangos ;  a  diameu  ydy w  y  bydd  y  greadigaeth,  yn  lle 
bod  yn  waeth  oherwydd  i  angau  fod  ynddi,  yn  annrhaethol  fwy 
gogoneddus  mewn  canlyniad  i  hyny.  Bydd  dinystr  y  gyfun- 
drefn  bresenol  yn  achlysur  i  ddwyn  i  mewn  un  fwy  rhagorol. 
Pa  faint  bynag  fuasai  gogoniant  y  nefoedd  a'r  ddaear  gyntaf  pe 
buasai  angau  heb  ddyfod  i  mewn  iddynt,  ni  fuasai  yn  ddim  o'i 
gymharu  â  gogoniant  yr  ail,  "  y  rhai  yr  ydym,  yn  ol  ei  addewid 
ef,  yn  eu  disgwyl."  Bydd  y  lle  sydd  yn  awr  yn  gartref  angau, 
ymhen  gronyn  yn  gartref  by wyd.  Nid  ydym  yn  meddwl  wrth 
hyn  y  bydd  i  bob  ffurf  o  fywyd  anifeilaidd  ail  ymddangos, 
oblegid  prin  y  mae  dim  yn  deilwng  o'r  enw  bywyd,  ond  yr  hyn 

y  mae  rheswm  ac  ysbryd  yn  gysylltiedig  âg  ef:  heb  hwn 
byddai  y  greadigaeth  yn  bod  yn  ofer;  a  phe  adferid  hi  oU  heb 
adferyd  hwn,  ni  fyddai  hyny  ond  adferu  cysgod  yn  lle  sylwedd. 
Ac  os  adferir  hwn,  er  na  adferir  dim  arall,  geUir  yn  briodol 
ddywedyd  fod  y  greadigaeth  wedi  ei  hadferu.  Gan  hyny,  yn  lle 
bod  angau  yn  ddinystrydd  y  greadigaeth,  y  mae  yr  Arglwydd 
lesu  wedi  ei  wneuthur  yn  drosglwyddydd  o  sefyllfa  îs  i  un 
uwch  :  y  drws  ydyw,  trwy  ba  un  y  mae  y  greadigaeth  yn  dianc 
o  gaethiwed  i  ryddid, — o  gyfnewidioldeb  i  barhad;  a  phan  y 
bydd  hi  oll  wedi  myned  trwy  y  porth  tywyll,  bydd  wedi  ei 
hadfeiu  oll  i  ryddid  bywyd. 

(2.)  Gwnaeth  ef  yn  ofer  hefyd  fel  dyrysydd  bwriadau  Duw. 
Gwelsom  fod  y  greadigaeth  wedi  ei  bwriadu  gan  Dduw  i  ddwyn 
gallu,  doethineb,  a  daioni  ei  Chreawdwr  i'r  golwg,  ond  i  angau 
ddyrysu  y  bwriad.  Gwnaeth  yr  Arglwydd  lesu  ef  yn  gwbl 
ofer  yn  yr  ystyr  hwn  ;  a  thrwy  offerynoldeb  angau  y  mae 
wedi  dwyn  y  priodoliaethau  yma  yn  fwy  amlwg  nag  y  buasent 
hebddo.  (i.)  Bydd  codi  o  Iwch  angau  yn  y  dydd  diweddaf  yn 
amlygiad  mwy  gogoneddus  o  allu  Duw  nag  ydoedd  creu  y 
dydd  cyntaf.  Sonir  am  yr  adgyfodiad  bob  amser  íel  amlygiad 
neillduol  o  allu  Duw.  Golygiadau  anghywir  ar  allu  Duw 
oedd  yn  peri  i'r  Saduceaid  ei  wadu, — "  ni  wyddent  yr  ys- 
grythyrau,  na  gallu  Duw."  Mynych  y  coffëir  adgyfodiad  yr 
Arglwydd  lesu  fel  amlygiad  o  allu, — "  a  eglurwyd  yn  Fab  Duw 
mewn^  gallu,  yn  ol  Ysbryd  sancteiddiad,  trwy  yr  adgyfodiad 
oddiwrth  y  m.eirw."  Bydd  yr  adgyfodiad  cyffredinol,  yn  y 
dydd  diweddaf,  yn  brawf  egluraf  feallai  a  gafodd  y  greadigaeth 
eto,  "  mai  eiddo  Duw  yw  cadernid."  Darfu  i'r  Philistiaid  alw 
am  Samson  i'r  chwareudy  i'w  Avawdio  am  ei  fod  wedi  colli  ei 
nerth ;  ond  bu  hyny  yn  achlysur  iddo  gael  prawf  eglurach  nag 
erioed  o'r  nerth  hwnw :  felly  fe  fydd  gwaith  angau  yn  ceisio 
taflu  cwmwl  ar  allu  Duw  yn  achlysur  i'r  gallu  hwnw  gael  ei 
egluro  yn  amlycach  nag  erioed.  Daeth  "  bydded "  Duw  â 
chreadigaeth  o  ddim,  ond  daw  udgorn  Duw  â  chreadigaeth  o 
lai  na  dim,  oblegid  y  mae  pellach  ffordd  rhwng  bywyd  ac 
angau  nag  y  sydd  rhwng  bywyd  a  diddymdra.  Y  mae  "  cyf- 
iawnder  Duw"  rhwng  bywyd  ac  angau  :  nid  oes  ond  "rhyngu 
bodd  Duw  "  rhwng  bywyd  a  diddymdra.      "  Os  myn  Duw  " 

sydd  am  ahv  bywyd  o  ddiddymdra  ;  ond  "  os  gall  Duw  "  sydd 
am  alw  bywyd  yn  ol  o  angau.  Darfu  i  fỳnu  Duw  ddwyn 
bywyd  o  ddiddymdra  yn  y  dydd  cyntaf,  a  gwna  gallu  Duw 
ddwyn  b^rwyd  o  angau  yn  y  dydd  diweddaf.  Y  mae  gallu  i'w 
fesur  wrth  nerth  y  gwrthwynebiadau  y  mae  yn  eu  gorchfygu  : 
a  phe  gallasem  ni  amgyffred  un  o'r  ddau  beth,  fe  allai  y  buasai 
yn  haws  i  ni  amgyffred  pa  fodd  y  gallasai  Duw  greu  y  byd,  na 
pha  fodd  y  gall  Efe  godi  y  meirw.  Nid  ydym  yn  dyrysu 
cymaint  wrth  feddwl  am  y  Duw  mawr  yn  dwyn  y  cwbl  o 
ddiddymdra ;  ond  y  mae  ein  rheswm  ni  yn  dyrysu  wrth  feddwl 
pa  fodd  y  gall  Efe  gael  y  defnyddiau  sydd  mewn  bod  eisoes  at 
eu  gilydd  i  ail  lunio'r  corff.  O'r  fath  amlygiad  o  allu  a  fydd 
amlygiad  y  dydd  diweddaf !  pan  y  bydd  gallu  Duw  yn  elfen 
fywiol  yn  treiddio  trwy  y  greadigaeth,  neu  yn  llewyrchu  fel 
mellten  o'r  naill  begwn  i'r  llall,  nes  y  bydd  y  greadigaeth  yn 
dadebru  i  fywyd  ar  darawiad  amrant :  hi  a  fydd  oll  mewn 
gwewyr  i  esgor  ar  fywyd  ;  ac  nid  rhyfedd  os  bydd  angylion 
wrlh  weled  yr  ofygfa,  yn  canu  yr  anthem  yn  fwy  soniarus  nag 
yn  more  amser,  "  Gan  ddywedyd,  Amen :  y  fendith,  a'r 
gogoniant,  a'r  doethineb,  a'r  diolch,  a'r  anrhydedd,  a'r  gallu, 
a'r  nerth,  a  fyddo  i'n  Duw  ni  yn  oes  oesoedd.  Amen."  (Dad. 
vii.  12.)  Nid  oedd  dim  digon  o  swyn  yn  y  deml  wych  yn 
Jerusalem,  i  gadw  y  bobl  oedd  wedi  dyfod  i  fyny  i'r  ŵyl  rhag 
ymarllwys  allan  wrth  y  canoedd  i  Bethania,  i  weled  y  rhyfeddod 
fawr  oedd  yno, — Lazarus  wedi  ei  godi  yn  fyw ;  a  digon  tebyg 
ydyw  y  bydd  bodau  resymol  creadigaeth  y  Jehofah  yn  ymgasglu 
at  eu  gifydd  yn  finteioedd  y  dydd  diweddaf,  i  edrych  ar  ryfedd- 
odau  Duw, — y  meirw  wedi  cyfodi.  Gallu  Duw  wedi  disgyn,  fel 
gwHth  ar  fysiau,  ar  feddau  y  byd,  nes  y  bydd  y  ddaear  yn  bwrw 
ei  meirw.allan. 

Eilwaith  :  y  mae  angau  wedi  bod  yn  achfysur  i  amlygu 
doethineb  Duw.  I'n  golwg  ni,  fel  y  sylwyd,  yr  oedd  angau  yn 
gwmwl  du  ar  ddoethineb:  nid  oedd  dim  cyfartaledd  i'w  ganfod 
rhwng  y  drafferth  oedd  yn  cael  ei  gymeryd  gyda'r  peiriant,  a'r 
defnydd  oedd  yn  cael  ei  wneyd  o  hono.  Ond  y  mae  y  gwirion- 
edd  a  ddaeth  i'r  amlwg  drwy  lesu  Grist  wedi  cyfiawnhau 
doethineb  yn  hyn  hefyd.  Nid  canwyll  i  oleuo  am  noson  j^dyw 
canwyll  yr  Arglwydd  sydd  yn  y  fynwes  ddynol.      Nid  llestr  i 

groesi  afon  gul  amser  ydyw  llestr  y  ddynoliaeth.  Nid  tŷ  i 
drigo  ynddo  am  ychydig  fynydau  ydyw  y  tŷ  hardd  y  mae 
doethineb  wedi  ei  godi  i  ysbryd  dyn ;  na,  y  mae  y  ganwyll  i 
oleuo  yn  oes  oesoedd ; — y  mae  y  llestr  i  hwylio  ar  hyd  môr 
tragywyddoldeb; — ^y  mae  y  tŷ  i  fod  yn  anedd  byth  i  ysbryd. 

Y  mae  doethineb  Duw  wedi  ei  amlygu  yn  neillduol  mewn 
peri  arganfod  yr  offeryn  i  ddwyn  ei  ddibenion  goruchel  i  ben. 

*'  Ni  all  cig  a  gwaed  etifeddu  teyrnas  Dduw," na  "  llygred- 

igaeth  etifeddu  anllygredigaeth ;"  am  hyny  y  mae  doethineb 
Duw  yn  gadael  i  angau  droi  y  corfî  yn  llwch,  er  mwyn  i  allu 
Duw  godi  coríf  ysbrydol  o  Iwch  y  corfiF  anianol ;  ac  y  mae  y 
pethau  a  ddaethant  i  mewn  i'r  greadigaeth  fel  canlyniadau  i 
bechod,  ac  fel  rhag-redegwyr  i  angau  ar  y  coríî,  wedi  eu  gor- 
uwchlywodraethu  gan  ddoethineb  Duw  i  symud  ymaith  eífeith- 
iau  angau  oddiar  yr  enaid.  Y  mae  gorthrymderau  yn 
sancteiddio; — y  mae  ífrwyth  pechod  yn  marweiddio  pechod. 
Fel  y  mae  y  dyn  oddiallan  yn  gwywo,  y  mae  y  dyn  oddimewn 
yn  cael  ei  adnewyddu; — y  mae  gwendid  y  corff  yn  nerth  i'r 
enaid; — rhwymau  y  corff  yn  rhyddid  i'r  enaid;  ac  angau  y 
corff  yn  fywyd  i'r  enaid. 

Drachefn,  y  mae  y  tyw^dlwch  a  ddygodd  angau  ar  ddaioni 
Duw  wedi  ei  symud  a'i  chwalu  â'r  goleuni  a  ddaeth  trwy  lesu 
Grist.  Prin  y  buasai  anfarwoldeb  yn  y  byd  hwn  yn  werth  ei 
feddu.  Beth  fuasai  anfarwoldeb  yn  nghanol  cymaint  o  gyf- 
new-idiadau  ?  Y  mae  y  meddwl  am  anfarwoldeb  heb  sefydlog- 
rwydd  yn  boenus  i'r  enaid.  Pe  buasai  y  byd  hwn  yn  gartref  i 
ddyn  dros  byth,  buasai  yn  anmhosibl  i  ni  gyfìawnhau  daioni 
Duw,  oblegid  y  mae  cymaint  o  drueni  ynddo,  fel  y  mae  miloedd 
yn  dyheu  am  angau  ;  ac  eto  pe  buasai  angau  yn  ddiwedd  i  ni, 
buasai  mor  anmhosibl  cyfiawnhau  daioni  Duw,  am  fod  dymun- 
iadau  mor  gryfion  yn  y  fynwes  am  anfarwoldeb.  Os  oedd 
angau  i  fod  yn  ddiwedd  i  ni,  paham  na  buasai  ein  dymuniadau 
yr  un  hyd  a'n  hoes  ni, — yn  cael  eu  mesur  wrth  ddeng  mlynedd 
a  thriugain,  neu  bedwar  ugain  mlynedd,  yr  un  fath  a'n  dyddiau 
ni .''  Ond  y  mae  y  ty wyllwch  yma  wedi  ei  oleuo  gan  lesu  Grist, 
a  daioni  Duw  wedi  ei  gyfiawnhau.  Gan  i  bechod  ddyfod  i 
mewn  i'r  byd,  trugaredd  ydyw  angau.  Yr  amser  y  mae  y 
clefyd  waethaf  ydyw  yr  adeg  pan  y  mae  yn  cael  ei  orchfygu  gan 

natur.  Y  foment  dywyllaf  ar  y  nos  ydyw  hono  cyn  toriad  y 
wawr.  Felly  nid  yw  tywyllwch  angau  ond  rhag-redegydd 
gwawr:  nid  yw  poethder  clefyd  pechod  yn  angau  ond  yr  ym- 
drech  olaf  i'w  daflu  ymaith  o'r  natur  am  byth.  Pan  orchym- 
ynodd  yr  Arglwydd  lesu  i'r  ysbryd  mud  a  byddar  fyned  allan 
o'r  bachgen  hwnw,  arteithiwyd  a  rhwygwyd  corfiF  y  bachgen 
gan  yr  ysbryd  nes  yr  oedd  fel  un  marw  ;  ond  dim  ond  i'r  lesu 
ei  gymeryd  erbyn  ei  law,  fe  safodd  i  fyny  yn  iach.  Ac  er  bod 
yr  ymdrechfa  olaf  yn  un  boenus,  eto  yr  oedd  hi  yn  arwain  i 
iechyd  períFaith :  felly  y  mae  ^^mdrech  olaf  pechod  yn  un  boenus 
iawn.  Y  mae  hi  yn  gadael  y  corfF  yn  gwbl  farw;  ond  pan 
ymeifl  yr  lesu  yn  llaw  ei  bobl  y  dydd  diweddaf,  fe  'u  cyíyd  i 
fyny,  a'r  ysbryd  aflan  wedi  ei  fwrw  yn  llwyr  o  honynt :  yna 
bydd  daioni  yr  ymdrechfaolaf  yn  amlwg,  oblegid  hi  a  arweiniodd 
i  fywyd  perífaith.  "Diddymu  angau."  Amlygir  gallu  Duw 
mewn  datod  holl  gylymau  angau  yn  y  dydd  diweddaf. 
Amlygir  doethineb  Duw  mewn  defnyddio  angau  i  ddwyn  o 
amgylch  ei  ddibenion  ei  hun.  Amlygir  daioni  Duw  m.ewn  peri 
i  fwy  o  hapusrwydd  ddeilhaw  i'r  greadigaeth  mewn  canlyniad 
i  deyrnasiad  marwolaeth  ynddi.  Nid  ydyw  y  ddaear  yn  colli 
dim  mewn  gwirionedd  yn  y  gauaf:  yn  hytrach  y  mae  ei 
phrydferthwch  hi  yn  fwy  yn  y  gwanwyn  a'r  haf  oblegid  y 
gauaf.  Ni  fuasai  mor  llawn  o  fywyd  yn  y  gwanwyn, — mor 
gyfoethog  ei  gwedd  yn  yr  haf,  oni  bai  am  rew  ac  eira  y  gauaf : 
felly  ni  fuasai  haf  y  byd  tragywyddol  ddim  mor  hyfryd,  mor 
dirf  ac  iraidd  yr  olwg  arno,  oni  bai  am  auaf  duoer  angau.  Yr 
oedd  caracter  Duw  Abraham,  Isaac,  a  Jacob,  yn  ddigon  isel  fel 
Duw  doeth,  cadarn,  a  da,  pan  oedd  Israel  yn  nghaethiwed  y 
priddfeini ;  ond  wedi  i'r  genedl  gyraedd  Canaan,  yr  oedd  ei 
gymeriad  Ef  yn  uwch  fel  y  cyfryw,  am  eu  bod  wedi  trigo  yn 
nhir  y  gelyn ;  felly,  pa  faint  bynag  o  gymylau  a  all  angau  eu 
taflu  ar  garacter  Duw  yn  awr,  wedi  i'r  natur  ddynol  gael  ei 
gwaredu  o'u  caethiwed,  bydd  y  caracter  hwnw  yn  annhraethol 
fwy  gogoneddus  oblegid  angau.  "Yr  Hwn  a  ddiddymodd 
angau,  ac  a  ddug  fywyd  ac  anlfygredigaeth  i  oleuni." 

II.  Y  prawf  sydd  genym  o'i  fod  wedi  diddymu  angau  : — "Ac 
a  ddug  fywyd  ac  anlfygredigaeth  i  oleuni  trwy  yr  efengyl." 
GeUir  ystyried  y  rhan  olaf  o'r  testyn  fel  prawf  o  wirionedd  y 

rhan  gyntaf ;  neu  fel  canlyniad  i'r  hyn  a  ddywedir  yn  y  rhan 
gyntaf.  "  Yr  Hwn  a  ddiddymodd  angau," — pa  brawf  sydd  o 
hyny  ?  Wel,  onid  ydyw  bywyd  ac  anllygredigaeth  yn  y  goleu. 
"  Yr  Hwn  a  ddiddymodd  angau;"  ond  gallasai  wneuthur 
hyny,  a  gadael  y  greadigaeth  yn  yf  un  ystâd  ag  yr  oedd  Adda 
cyn  i'r  Arglwydd  wneyd  cyfamod  âg  ef :  symud  y  drwg  fuasai 
hynyna.  Nid  hyny  yn  unig  a  wnaeth,  ond  daeth  â  bendithion 
daioni  i'r  golwg  yn  ei  le, — ''a  ddug  fywyd  ag  anllygredigaeth  i 
oleuni," — i  eglurdeb.     Ond — 

I.  Ni  a  gawn  edrych  ar  ran  olaf  y  testyn  fel  prawf  o  wirion- 
edd  y  rhan  gyntaf.  Y  mae  angau  wedi  ei  ddiddymu,  oblegid  y 
mae  bywyd  ac  anllygredigaeth  yn  y  goleu.  Ac  hefyd  gellir 
edrych  ar  y  rhan  olaf  fel  y  moddion  trwy  ba  rai  y  mae  y  rhan 
gyntaf  yn  cael  ei  chyraedd.  Pa  fodd  y  mae  ofn  marwolaeth  yn 
cael  ei  ddiddymu  o  feddwl  y  Cristion  trwy  olwg  ar  fywyd 
ac  anllygredigaeth  yr  efengyl  1  Yr  oedd  Hezeciah  yn  methu 
credu  Duw  heb  arwydd ;  felly,  ni  fuasem  ninau  yn  credu  fod 
angau  Avedi  ei  ddiddymu,  oni  buasai  i  ni  gael  llawer  o  arwydd- 
ion  sicr.  Dacw  fywyd  yn  y  fan  draw.  Y  mae  ysbrydoedd  y 
cyfiawnion  wedi  dianc  o  afaeHon  y  gormes-deyrn  eisoes ;  ac  â 
llygad  ffydd  ni  a  welwn  y  cyríf  yn  dianc  yn  y  man  :  gan  hyny 
y  mae  yn  rhaid  ei  fod  wedi  ei  orchfygu.  Fe  greodd  pechod 
ddieithrwch  rhwng  amser  a  thragywyddoldeb,  fel  na  wyddai 
trigoHon  y  cyntaf  braidd  ddim  am  yr  ail.  Yr  oedd  ymron 
bawb  wedi  myned  i  ameu  bodolaeth  y  byd  arall,  a  llawer  iawn 
yn  credu  nad  oedd  e  ddira  yn  bod.  Yn  debyg  fel  yr  oedd 
America  i  ranau  eraill  y  ddaear  :  fe  fu  cymundeb  rhyngddynt 
unwaith,  ac  fe  wyddai  rhyw  rai  o  drigoHon  y  naiU  am  y  HaH ; 
ond  ýn  ystod  treigHad  oesoedd  a  chenhedlaethau,  fe  ddieithr- 
odd  y  naiH  i'r  HaH  yn  gwbl.  Yr  oeddent  mor  ddieithr  i'w 
gilydd  a  phe  buasent  mewn  dau  fyd.  Yr  oedd  tywyUwch 
miloedd  o  flynyddoedd  yn  gorchuddio  y  cyfandir  hwnw. 
FeHy  yr  oedd  tragywyddoldeb  â  thywyHwch  miloedd  o  flyn- 
yddoedd  yn  ei  orchuddio.  Yr  oedd  America  yn  bod  cyn  i 
Columbus  ei  chael  hi  aHan ;  ond  efe  a'i  dygodd  hi  i  oleuni : 
feHy  yr  oedd  tragywyddoldeb  yn  bod  ;  ond  yr  Arglwydd  lesu 
a  ddaeth  â'r  byd  ysbrydol  i'r  goleu,  ac  fe'n  Hwythodd  â  phrofion 
o  fodolaeth  y  wlad.      Y  mae  y  rhai  sydd  yn  darganfod  rhanau 

newydd  o'r  byd,  wrth  ddychwelyd  yn  ol  i'w  gwlad,  er  mwyn 
argyhoeddi  eu  cydwladwyr  am  eu  llwyddiant, — y  maent  yn 
dyfod  a  rhai  o  gynyrchion  y  wlad  newydd,  ac  o'i  thrigolion 
gyda  hwynt  i  fod  yn  dystion  o'u  geirwiredd.  Pa  brawf  a 
roddodd  yr  Arglwydd  lesu  o'i  fod  wedi  darganfod  y  byd 
ysbrydol, — gwlad  y  bywyd  ?  Wel,  oni  ddaeth  Efe  a  chynyrch- 
ion  y  byd  hwnw  i'r  ddaear  gydâg  Ef  ?  Beth  oedd  yn  iachau 
pob  clefyd  a  phob  afiechyd  ar  hyd  gwlad  Canaan  ?  Ychydig  o 
gynyrch  gwlad  y  bywyd.  Beth  oedd  y  peth  rhyfedd  hwnw  a 
arddangos^A'37'd  yn  nhŷ  Jairus, — wrth  borth  Nain  drachefn, — ac 
yn  nhref  fechan  Bethania,  ond  rhyw  sypyn  o  ífrwythau  y  byd 
ysbrydol ì 

Yr  oedd  pob  gwyrth  a  gyflawnodd  yn  sicrhau  yr  un  peth, 
sef  ei  fod  yn  Arglwydd  y  by wyd,  ac  o  ganlyniad  wedi  diddymu 
angau.  Y  mae  ymron  ei  holl  wyrthiau  yn  dwyn  rhyw 
berthynas  â  bywyd.  Porthi  pum'  mil  âg  )^chydig  dorthau, — 
cynal  bywyd  oedd  yna.  Gostegu  y  dymestl  ar  y  môr, — cadw 
bywyd  oedd  yna.  lachau  yr  holl  glefydau, — rhoddi  yr  oruch- 
afiaeth  i  íy wyd  oedd  yna.  Codi  y  meirw, — adferu  bywyd  oedd 
yna.  Y  mae  fel  hyn  yn  dangos  fod  holl  adnoddau  bywyd  yn 
ei  feddiant ;  ac  nis  gallasai  y  mwyaf  anghrediniol  lai  na  theimlo 
weithiau  mai  ynddo  Ef  yr  oedd  bywyd.  Yr  oedd  Efe  mor 
llawn  o  hono  nes  yr  oedd  yn  peri  iddo  dreiddio  i  bob  peth  o'i 
amgylch  :  os  priodol  yr  ymadrodd,  yr  oedd  Efe  yn  heintus  o 
fywyd.  Ni  allasai  dim  gyfifwrdd  âg  Ef  heb  dderbyn  rhinwedd 
o  hono.  I  ba  le  bynag  yr  äi,  yr  oedd  angau  yn  teimlo  ei 
bresenoldeb,  ac  yn  barod  i  ofyn  gydâ'r  ysbrydion  aflan,  Paham 
y  daethost  yma  i'm  poeni  i  cyn  yr  amser  ?  Yr  oedd  nerth  by wyd 
annherfynol  ynddo  ;  am  hyny  yr  oedd  yn  anmhosibl  iddo  fod 
yn  guddiedig.  Yr  oedd  ei  weithredoedd  yn  ei  gyhuddo :  buasai 
mor  hawdd  cuddio  yr  haul  yn  y  ffurfafen,  ag  a  fuasai  ei  guddio 
Ef.  Fel  y  mae  goleuni  yr  haul  yn  treiddio  trwy  yr  awyrgylch 
oll ;  felly  yr  oedd  by wyd  yn  deilHaw  o  hono  yntau.  Yr  oedd 
awyrgylch  o  fywyd  o'i  amgylch ;  a  phwy  bynag  a  ddeuai  iddi, 
yr  oedd  yn  teimlo  ei  dylanwad  yn  union.  Ac  y  mae  ei  fod  yn 
dwyn  bywyd  i'r  amlwg  ymhob  man  fel  yna,  yn  ddigon  o  brawf 
ei  fod  wedi  buddugoliaethu  ar  angau.  Ac  nid  dyna  y  cwbl 
sydd  i'w  ddywedyd,  ond  y  mae  anllygredigaeth  wedi  ei  ddwyn 

i  olcuni, — bywyd  yn  y  byd  a  ddaw.  Yr  oedd  syniadau  tywyll 
am  fyd  arall  gan  eglwys  y  seremoniau  ;  ond  yr  oedd  y  byd 
trag}'wyddol  i'r  ddaear  yn  debyg  iawn  fel  y  mae  Aífrica  i  ni  yn 
y  deyrnas  hon.  Wrth  edrych  ar  fap  o'r  cyfandir  hwnw, 
ni  a  welwn  enwau  ychydig  leoedd  ar  yr  ymylau,  ond  am  gorff 
mawr  y  wlad,  hyn  sydd  yn  ysgrifenedig : — Anadnabyddus, 
ftinexploredJ,  heb  ei  chwiHo  allan.  Fel  hyn  yr  oedd  y  byd 
tragy wyddol :  gwyddent  am  ychydig  bethau  ar  yr  ymylau ; 
ond  am  goríî  mawr  y  wlad,  yr  oedd  yn  rhaid  ysgrifenu 
unexplored :  nis  gwyddent  yn  y  byd  beth  oedd  yno.  Ond  yn 
Judea,  fe  ymddangosodd  rhyw  Berson  rhyfedd,  oedd  wedi 
teithio  hyd  a  lled  y  cyfandir  dieithr; — fe  ysgrifenodd  hanes  ei 
deithiau  i  ninau,  ac  a  àynoà.à.fap  o'r  wlad.  Yn  awr  y  mae  hi 
wedi  ei  dwyn  i  oleuni:  ni  a  wyddom  yn  aAvr  pwy  ydyw  ei 
Brenin  hi, — beth  ydyw  ei  harferion  hi, — pa  fath  hinsawdd 
sydd  iddi.  Y  mae  tragywyddoldeb  wedi  ei  ddesgrifio  ganddo 
a'i  ddwyn  i  oleuni. 

2.  Gellir  edrych  ar  ran  olaf  y  testyn  fel  canlyniad  y  rhan 
gyntaf,  neu  fel  moddion  dygiad  y  rhan  gyntaf  o  amgylch.  (i.) 
"Diddymodd  angau,  ac  a  ddug  fywyd," — diddymodd  angau 
trwy  ddwyn  bywyd.  Yr  oedd  angau  wedi  ein  dieithro  ni  i 
ymherodraeth  Duw.  Yr  oedd  ein  talaeth  ni  wedi  gwrthryfela 
yn  erbyn  y  Brenin  tragywyddol;  am  hyny  nid  oedd  dim 
cymundeb  rhyngom  ni  ag  eisteddfa  y  llywodraeth  :  ni  wyddem 
ni'  bron  ddim  am  dani ;  ond  yr  oedd  yr  heddwch  a  wnaeth 
Mab  Duw  rhwng  y  ddaear  â'r  byd  ysbrydol  yn  ein  hadferyd  ni 
yn  ol  i  gymundeb  â'r  brif-ddinas,  ac  felly  i  wybodaeth  yn  ei " 
chylch.  Yr  ydym  ni  yn  nghỳrau  pell  Cymru  yn  lled  gydna- 
byddus  â  Llundain,  ac  yn  fwy  felly  nag  ag  aml  dref  sydd  yn 
nes  atom.  Pa  fodd  hyny  ì  Yn  Llundain  y  mae  eisteddfa  y 
llywodraeth  yr  ydym  dani.  Felly  y  mae  yr  Arglwydd  lesu 
wedi  amlygu  mai  y  byd  arall  ydyw  eisteddfa  llywodraeth  y 
byd  hwn ;  a  dyna  paham  y  gwyddom  gymaint  am  y  nefoedd. 
Hi  ydyw  palas  y  Brenin  yr  ydym  ni  dano.  Y  mae  hyn  wedi 
ei  dwyn  hi  i  oleuni  i  ni,  oblegid  y  mae  deiHaid  yr  un  llywodr- 
aeth  yn  lled  gydnabyddus  à'u  gilydd.  Pan  oedd  India  y 
dwyrain  o  dan  lywodraeth  rhai  o'i  meibion  ei  hun,  ni  wyddent 
bron  ddim  am  ein  gwlad  ni:    ni  wyddem  ninau  ond  ychydig 

iawn  am  eu  gwlad  hwythau :  ond  wedi  ein  huno  dan  yr  un 
goron,  yr  ydym  yn  frith  gydnabyddus  â'n  gilydd ;  ac  yn  en- 
wedigol  y  mae  trigolion  India  felly  â'n  gwlad  ni,  oblegid  yma 
y  mae  cartref  y  llywodraeth.  Y  mae  yr  undeb  hwn  wedi 
rhoddi  goleuni  iddynt  ar  ein  harferion, — wedi  eu  cynhyrfu  i 
ddysgu  ein  hiaith,  ac  i  chwilio  i  ryfeddodau  ein  gwlad.  Felly 
yr  oedd  trigolion  y  ddaear  yn  ddieithr  iawn  i  fyd  arall,  cyn 
iddynt  gael  eu  huno  dan  yr  un  goron :  ond  pan  wnaeth  yr 
Arglwydd  lesu  hyny,  daeth  y  byd  arall  i  oleuni  mawr.  Yr 
ydym  yn  frith  gydnabyddus  âg  ef  yn  awr, — ^yr  ydym  yn  treulio 
ambell  awr  yn  y  pellder  yma  i  astudio  arferion  y  brif  ddinas, 
ac  y  mae  ambell  un  wedi  cael  ei  gynhyrfu  o  drugaredd  i 
ddysgu  iaith  y  wlad.  Neu,  i  ddywedyd  yr  un  peth  mewn 
geiriau  eraill,  nis  gallwn  wybod  llawer  am  wlad,  os  na  fydd 
heddwch  a  masnach  rhyngom  ni  â'r  wlad.  Yr  oedd  China  hyd 
yn  ddiweddar  yn  gauedig  oddiwrth  bawb :  ni  wyddem  ni  bron 
ddim  am  y  wlad,  y  trigoHon,  na'u  harferion;  ond  pan  wnaedy 
treaty'y  y  cyfamod,  rhyngom  a'r  wlad,  fe  daflwyd  amryw  o'i 
threfydd  hi  yn  agored, — y  mae  y  dirgehon  wedi  eu  dwyn  i 
raddau  mawr  i  oleuni,  ac  y  mae  cymundeb  prysur  yn  cael  ei 
gario  ymlaen  rhwng  y  ddwy  wlad.  Pa  fodd  y  gw^^ddom  ni  yn 
y  pellder  hwn  gymaint  am  y  nefoedd .''  Wel,  ein  Brawd  hynaf 
sydd  wedi  gwneuthur  cyfamod  heddwch  â'r  wlad ;  am  hyny  y 
mae  cymundeb  prysur  yn  cymeryd  Ue  rhyngddynt,  ac  y  mae 
yr  Hwn  a  wnaeth  yr  heddwch  â'r  awdurdodau  goruchaf  wedi 
anfon  cyfrol  o  hanes  y  wlad.  Daeth  bywyd  ac  anllygredigaeth 
i  oleuni  yn  ganfyniad  i  ddiddymiad  angau. 

(2.)  Trwy  ddwyn  bywyd  ac  anlfygredigaeth  i  oleuni,  fe  ddi- 
ddymodd  angau  i  deimlad  ei  bobl.  Y  mae  angau  yn  y  Testa- 
ment  Newydd  yn  wahanol  iawn  i  angau  yn  yr  Hen.  Brenin 
dychryniadau, — diwedd  pob  cnawd, — tori  ymaith, — newid  y 
wyneb  ac  anfon  i  ífordd,  ydyw  ef  yno.  Yr  oedd  yr  olwg  hon 
arno  yn  cadw  y  saint  dros  eu  holl  fywyd  dan  gaethiwed. 
Huno, — huno  yn  yr  lesu, — marw  yn  yr  Arghvydd, — dodi  heibio 
y  tabernacl, — datod  pabell,  ydyw  angau  yn  awr.  Beth  a'i  cyf- 
newidiodd  gymaint  i  deimlad  y  saint?  Golwg  ar  yr  hyn  sydd 
y  tu'  draw.  Y  mae  y  gogoniant  sydd  o'i  ol  yn  diddymu  ei 
ddychryniadau.      Fe  ysbeiliodd  Crist  angau  o'i  rym  deddfol, 

fel  yr  oedd  yn  weinyddwr  dedfryd  gyfiawn  Duw  ;  ac  y  mae  ei 
athrawiaeth  wedi  ei  ysbeiho  o'i  rym  ar  y  Cristion.  Y  mae 
angau  Crist  wedi  cymeryd  ymaith  ei  allu  i  niweidio  ;  ac  y  mae 
ei  athrawiaeth  wedi  cymeryd  ymaith  ei  allu  i  ddychrynu. 

Priodol  y  gelwir  cynwys  y  testyn  hwn  yn  efengyl.  Y  fath 
le  pruddaidd,  annedwydd,  digysur,  fuasai  y  ddaear,  oni  bai  fod 
y  gwirionedd  hwn  ynddi.  Yr  ydym  wedi  gweled  marwolaeth 
ein  cymydogion, — yr  ydym  wedi  teimlo  marwolaeth  ein  per- 
thynasau, — gwyddom  nad  ydyw  ein  marwolaeth  ein  hunain 
nebpell  oddiwrthym:  "  beddavi  sydd  barod  i  ni."  Yr  ydym  yn 
diflanu  fel  tarth, — yn  gwywo  fel  blodeuyn, — yn  syrthio  fel 
deilen  :  y  mae  rhyw  dynged  anwrthwynebol  yn  ein  hyrddio  ni 
i'r  bedd.  Y  mae  yr  olwg  hon  yn  ddigon  pruddaidd  ;-  ond 
annhraethol  fwy  trym^aidd  ydyw  yr  ohvg  ar  gynulleidfa  yn 
ddiystyr  o  hyn, — yn  cyfaddef  eu  bod  i  farw,  ac  eto  ddim  yn 
meddwl  yn  ddifrifol  am  hyny  am  bum'  m.ynyd  mewn  blwydd- 
yn ; — yn  addef  mai  dyrnfedd  ydy w  eu  dyddiau,  ac  eto  yn  eu 
treulio  mor  wastrafiFus  a  phe  buasent  i'w  mesur  wrth  fesurau 
tragywyddoldeb  ; — yn  addef  mai  diflanedig  ydyw  amser,  ac  eto 
yn  ymddwyn  tuag  ato  fel  pe  buasai  yn  dragywyddoldeb 
annitìanedig.  Y  mae  gwallgofrwydd  wedi  ymaflyd  ynom.  Er 
teimlo  i  raddau  mai  tragywyddoldeb  ydyw  ein  cartref;  er 
gweled  â'n  llygaid  nad  oes  dinas  barhaus  i  neb  ar  y  ddaear,  eto 
yr  ydym  yn  gallu  bod  yn  dawel  heb  feddwl  am  y  byd  a  ddaw. 
Ac  os  melltena  y  meddwl  i'r  fynwes  weithiau,  yr  ydym  yn 
barod  i  ddywedyd,  "Dos  ymaith  ar  hyn  o  bryd;  a  phan  y 
cafiFwyf  amser  cyfaddas,  mi  a  alwaf  ara  danat."'  Yn  nghanol  " 
angau,  yr  ydym  yn  anghofio  angau.  Nis  gwyddom  ddydd  ein 
marwolaeth ;  ond  yn  lle  cymeryd  mantais  ar  hyny  i  fod 
beunydd  yn  barod,  yn  hytrach  yr  ydym  yn  troi  ansicrwydd 
bywyd  yn  faeth  i  anystyriaeth  o  angau.  Gallesid  disgwyl  y 
buasai  gwirionedd  fel  hwn  yn  peri  i  enaid  pob  un  yn  y  lle 
ddychlamu  gan  lawenydd,  ac  y  buasai  yma  ymwthio  i  gyffwrdd 
âg  ymyl  gwisg  yr  Hwn  a  ddaeth  a  bywyd  ac  anllygredigaeth  i 
oleuni ;  ond  nid  felly  y  mae.  Y  mae  yma  rai  yn  gwrandaw, 
beth  bynag  a  ddaw  i'w  cyfarfod,  ni  ddaw  angau  yn  ystyr 
eangaf  y  gair  byth.  Y  mae  "  chwerwder  marwolaeth  "  wedi 
myned  heibio.      Y  maent  wedi  myned  "  trwodd  o  farwolaeth 

i  fywyd."  Ond  y  mae  yma  eraill,  yn  o/  y  mae  y  cyfan 
iddyiit  hwy.  Y  maent  wedi  gwneyd  "  cyfamod  âg  angau  "  hyd 
yma ;  ond  ni  saif :  oblegid  "  torwr  amod  "  ydyw  angau  erioed. 
Ond  y  mae  yn  dda  genyf  gael  cyhoeddi  y  telerau  ar  ba  rai  y 
gellwch  wneuthur  cyfamod  â'r  "  Hwn  a  ddiddymodd  angau  :  " 
— "  Yr  hwn  sydd  yn  credu  ynof  fi,  er  iddo  farw,  a  fydd  byw  :  a 
phwy  bynag  sydd  yn  fyw,  ac  yn  credu  ynof  fi,  ni  bydd  marw 
yn  dragywydd."  loan  xi.  25,  26.  Cytunwch  âg  Ef  yn  awr  : 
nid  oes  genych  ddiwrnod  i'w  golli,  oblegid  fe  all  coHi  diwrnod 
fod  yn  golh  tragywyddoldeb  i  chwi. 

[Bore  lau,  Hydref  26,  1847.] 

AE  y  Prophwyd  hwn  wedi  llefaru  mor  eghir  am 
bethau  dyfodol  fel  y  raae  yn  hawdd  camgymeryd  ei 
brophwydoHaetli  am  hanesyddiaeth.  Pan  arwein- 
iwyd  Balaam  i  fyny  i  fryn  gweledigaeth,  yr  oedd  cysgodau  a 
niwl  yn  crogi  dros  y  lle,  fel  nad  allai  ganfod  yn  eglur. 
"Gwelaf  ef,"  meddai,  "ond  nid  o  agos."  Ond  pan  arweiniwyd 
Esaiah  i  fyny,  yr  oedd  hi  yn  foreugwaith  heb  gymylau; — yr 
oedd  ef  yn  gallu  taflu  ei  olwg  ymlaen  dros  agendor  o  saith  can' 
mlynedd,  a  desgrifío  hoU  amgylchiadau  bywyd  a  marwolaeth  y 
Messiah  mor  fanwl  a  phe  buasai  yn  llygad-dyst  o'r  oll. 

Pruddaidd  a  galarus  ydyv,'  cynwys  cyffredinol  ei  brophwyd- 
oliaethau  am  y  Messiah;  oblegid,  beth  ond  pethau  piuddaidd 
oedd  i'w  cofnodi  am  yr  Hwn  a  ddechreuodd  ei  oes  yn  llety  yr 
anifail, — a'i  treuhodd  mewn  môr  o  ofidiau, — ac  a'i  diweddodd 
hi  yn  alltud  o  greadigaeth  Duw,  wedi  ei  lethu  i  Iwch  angau 
gan  ddigofaint  ei  Dad? — Y  mae  prophwydohaeth  y  testyn  fel 
seren  ar  noswaith  dywyll  yn  sirioU  ychydig  ar  y  ffurfafen.  Nid 
"gwr  gofidus  a  chynefin  â  dohir"  sydd  yma,  ond  Buddugol- 
iaethwr  "hardd  yn  ei  wisg;" — nid  un  "wedi  ei  daraw,"  "ei 
faeddu,"  "a'i  gystuddio,"  sydd  yma,  ond  un  "yn  ymdaith  yn 
amlder  ei  rym;" — 'ei  fraich  ei  Hun  wedi  ei  achub,  a'i  Hdiawg- 
rwydd  wedi  ei  gynal.'     Yr  oedd  y  prophwyd  newydd  ganfod  y 

Messiah  ^m  iselder  ei  ddarost^mgiad,  heb  "na  phryd  na  theg- 
wch," — ei  farn  'wedi  ei  chymeryd  ymaith,' — neb  yn  dyfod 
ymlaen  'i  draethu  ei  oes,' — 'yn  cael  ei  dori  o  dir  y  rhai  byw 
gan  bla'  "am  gamwedd  ei  bobl;"  ond  yn  awr  y  mae  efe  wedi 
c)rfnewid  cymaint,  hyd  nes  y  mae  y  prophwyd  yn  methu  ei 
adwaen.  Y  mae  e  yn  gofyn  mewn  syndod, — "Pwy  yw  Hwn?" 
Y  mae  yn  amlwg  mai  Buddugoliaethwr  ydyw,  oblegid  y  mae 
Efe  yn  goch  ei  ddillad,  fel  un  a  fyddai  yn  dyfod  i  fyny  o  faes  y 
gwaed.  Ond  y  mae  rhywbeth  o'i  amgylch  sydd  yn  peri  i'r 
prophwyd  ryfeddu,  naill  ai  yn  y  fuddugohaeth  ei  hun,  neu  yn 
null  eniiliad  y  fuddugoliaeth.  Feallai  fod  y  fuddugoliaeth  ei 
hun  yn  synu  y  prophAvyd,  oblegid  o  Edom,  gwlad  y  gelynion, 
— o  Bozrah,  y  brif  ddinas,  y  lle  cadarnaf  yn  y  wlad,  y  mae  y 
Buddugoliaethwr  yn  dyfod.  Buasai  gorchfygu  rhai  o  faes-drefi 
'^dom  yn  rhyfedd,  oblegid  nid  pobl  lonydd  a  diofal  fel  y  Sidon- 
iaid  oeddent  hwy;  ond  yr  oedd  gorchfygu  Bozrah,  calon  y 
wlad,  gwreiddyn  ei  holl  gadernid,  yn  orchfygu  y  wlad  oll. 

Fe  ddichon  mai  dull  eniUiad  y  fuddugohaeth  oedd  yn  peri 
i'r  prophwyd  ryfeddu,  a  gofyn,  "Pwy  ywHwn?"  Y  mae  ei 
wisg  yn  dangos  ei  fod  yn  Fuddugohaethwr,  oblegid  y  mae  hi 
yn  goch  gan  waed ;  ond  y  mae  Efe  "  yn  ymdaith  yn  amlder  ei 
rym,"  fel  pe  na  buasai  dim  wedi  cymeryd  lle :  eto  rhaid  mai 
Efe  ei  Hun  sydd  wedi  enill  y  fuddugoHaeth,  oblegid  'o'r  holl 
bobl  nid  oedd  neb  gydâg  Ef.'  Y  mae  Ifychwiniad  y  -wisg  yn 
tystio  fod  ymdrechfa  ofnadwy  wedi  bod  :  y  mae  agwedd  y 
Buddugohaethwr  yn  gwrthddywedyd  hyny,  oblegid  y  mae 
Efe  "yn  ymdaith  yn  amlder  ei  rym."  Ond  yn  awr  y  mae  y 
Buddugoliaethwr  ei  Hun  wedi  dyfod  hyd  at  y  prophwyd,  ac 
wrth  ei  weled  yn  rhyfeddu,  y  mae  Efe  yn  egluro  y  dirgelwch 
trwy  ddywedyd  pwy  ydyw: — "M^^fi  yr  hwn  a  lefaraf  mewn 
cyfiawnder,  ac  wyf  gadarn  i  iachau."  Yr  wyt  ti  wedi  fy 
ngweled  i  lawer  gwaith,  Esaiah,  ond  nid  yn  y  wedd  hon  ;  am 
hyny  yr  Avyt  yn  methu  fy  adwaen:  ond  pe  buasit  ti  yn  dal  yn 
dy  gòf  y  pethau  a  leferais  i  yn  erbyn  Edom  a  Bozrah, — fy  niod 
wedi  dywedyd  '  y  byddai  i  fy  nghleddyf  gael  ei  drochi  yn  y 
nefoedd  i  ddisgyn  ar  Edom,  a  bod  i  mi  aberth  ^m  Bozrah,  a 
Uaddfa  fawr  yn  Edom,' — pe  buasit  ti  yn  dal  y  pethau  yna  yn 
dy  feddwl,    ni  buasit   y\\  mcthu  fy  adwaen,   oblegid   "  mewn 

cyfiawnder"  y  lleferais  hwyntoll,  gan  lawn  fwriadu  eu  cyflawni. 
Ac  fel  yr  oeddwn  wedi  bygwth  dial  ar  fy  ngelynion,  yr  oeddwn 
hefyd  wedi  addaw  amddiffyn  fy  eglwys.  Yu  awr  yr  wyf  yn 
dychwelyd  wedi  cyflawni  y  ddau.  Lleferais  "mewn  cyfíawn- 
der"  yn  erbyn  fy  ngelynion:  "  wyf  gadarn  i  iachau,"  neu,  i 
achub  fy  eglwys. 

Nis  gelhr  penderfynu  yr  amser  at  ba  un  y  mae  y  brophwyd- 
ohaeth  hon  yn  cyfeirio.  Meddyha  rhai  mai  at  oruchafiaeth  y 
Gwaredwr  ar  elynion  ei  eglwys  yn  amser  ei  ddarostyngiad  y 
mae  y  prophwyd  yn  cyfeirio ;  ond  wrth  gymharu  y  benod  hon 
â'r  hii.  y  mae  hyny  yn  lled  annhebyg,  am  fod  yr  hoU  amgylch- 
iadau  a  ddesgrifir  mor  wahanol.  Y  mae  y  gwahaniaeth  sydd 
rhwng  y  ddwy  benod  yma  wedi  dyrysu  cymaint  ar  yr  luddew- 
on,  fel  y  maent  er  mwyn  eu  cysoni  wedi  dychymygu  fod  dau 
Fessiah  i  ddyfod, — un  i  ddioddef, — yr  hwn  sydd  yn  cael  ei 
ddesgrifio  yn  y  Uii. — a'r  llall  i  fod  yn  Fessiah  buddugohaethus, 
yn  ol  desgrifiad  y  benod  hon.  Ond  y  mae  yn  sicr  fod  y  ddwy 
brophwydohaeth  yn  cyfeirio  at  yr  un  Person,  er  feallai  mai  nid 
at  yr  un  amgylchiadau.  Y  mae  y  Uii.  yn  cynwys  yr  oll  a  wnaeth 
Crist  fel  effeiriad  dros  ei  eglwys,  ac  y  mae  y  brophwydohaeth 
yma,  feallai^  yn  cynwys  yr  oll  y  mae  Efe  yn  ei  wneuthur  fel 
Brenin  iddi ;  am  hyny  ni  byddai  yn  gam  â  hi  i  ni  edrych  arni, 
nid  fel  yn  dal  perthynas  âg  unrh^'w  amser  penodol,  ond  â  hanes 
yr  eglwys  ymhob  oes  o'r  byd.  Y  mae  y  Messiah  mawr  wedi 
dangos  ei  Hun  yn  gadarn  i  iachau  ymhob  ymosodiad  a  fu  ar  ei 
bobl  erioed.  Tystiolaeth  o  allu  y  Messiah  fel  gwaredydd  ac 
amddiffynydd  ei  eglwys  ydyw  y  testyn.  Ni  gawn  alw  eich 
sylw  ato  mewn  dau  olygiad : — I.  Yn  ei  berthynas  â  hanesydd- 
iaeth;  II.  Yn  ei  berthynas  â  phrophwydoUaeth ; — cadernid  y 
Gwaredwr  yn  ei  gysylltiad  â'r  amser  a  aeth  heibio,  ac  yn  ei 
gysylltiad  â'r  amser  i  ddyfod.  Wrth  edrych  yn  ol,  y  mae 
hanesyddiaeth  yn  gwirio  y  testyn,  ac  wrth  edrych  ymlaen,  y 
mae  y  testyn  yn  taflu  goleuni  ar  brophwydohaeth. 

Pe  byddai  y  ddaear  i  fod  byth  fel  y  mae  hi  yn  awr,  yn  llawn 
trueni  o  gwr  bwygilydd,  ei  thrigohon  yn  casàu,  yn  gorthymu, 
ac  yn  lladd  eu  gilydd, — miloedd  o  honynt  yn  byw  ar  drueni  eu 
gilydd, — ^yn  ddieithr  i  .ddedwyddwch  yn  y  byd  hwn,  ac  yn 
berffaith  anobeithiol  am  dano  yn  y  byd  a  ddaw, — pe  fel  hyn  y 

byddai  hi  i  fod  byth,  priodol  y  gellid  dywedyd,  fod  holl  blant 
dynion  wedi  eu  creu  yn  ofer.  Ond  y  mae  prophwydoliaeth  yn 
datguddio  i  ni  bethau  amgenach  na'r  rhai  hyn ; — yn  dangos  y 
bydd  i  gyfnewidiad  mor  fawr  gymeryd  lle  ar  y  ddaear,  fel  y 
gellir  yn  briodol  alw  y  nefoedd  yn  nefoedd  newydd,  a'r  ddaear 
yn  ddaear  newydd,  yn  y  rhai  y  bydd  cyfiawnder  yn  cartrefu. 
Ond  y  mae  sicrwydd  cyfìawniad  hyn  yn  ymddibynu  ar  sicrwydd 
gwirionedd  y  testyn,  bod  y  Gwaredwr  "yn  gadarn  i  iachau :" 
gan  hyny,  er  mwyn  gallu  sugno  cysur  o  hono  yn  ei  berthynas 
â'r  amser  i  ddyfod,  ni  a  alwn  eich  sylw  ato, — 

I.  Yn  ei  berthynas  â'r  amser  a  aeth  heibio,  i'w  weled  yn  cael 
ei  wirio  gan  hanesyddiaeth. 

Y  mae  cadernid  y  Gvaredwr  yn  cynwys  yr  holl  gymhwys- 
derau  sydd  ynddo  i  fod  3'n  lachawdwr  i'w  eglwys :  nid  galhi  yn 
unig,  ond  doethineb  perfiFaith  hefyd  i  wybod  pa  sut  i  ddefnyddio 
y  gallu  hwnw  i'r  dibenion  goreu ;  ynghyd  a  chariad  anfeidrol  i 
beri  iddo  osod  ei  wyneb  fel  callestr  yn  erbyn  pob  gwrthwyn- 
ebiad. 

I.  Y  mae  gallu  y  Gwaredwr  wedi  ei  amlygu  yn  ngosodiad  i 
lawr  sylfeini  eglwys,  neu  yn  symudiad  yr  atalfeydd  oedd  ar 
fíbrdd  ei  sefydhad  hi  ar  y  ddaear.  Yr  oedd  nerth  y  Gwaredwr 
i'w  amlygu  yn  gyntaf,  nid  yn  uniongyrchol  ar  ei  bobl,  ond 
arno  Ef  ei  Hun,  mewn  enill  hawl  i  fod  yn  Waredwr.  Nid 
oedd  modd  iddo  wneuthur  hyn  heb  drosglwyddo  awdurdod  y 
gyfraith  i  gosbi,  i  fod  yn  awdurdod  iddo  Ef  i  waredu.  Ni  fedd 
Duw  ond  un  ddeddf  i'w  greaduriaid.  Yr  oedd  melldith  hono 
yn  crogi  uwch  ben  y  natur  ddynol ;  a  chyn  y  buasai  ei  chadwed- 
igaeth  hi  yn  gyfreithlawn,  yr  oedd  yn  rhaid  cael  yr  un  ddeddf 
ag  oedd  yn  awdurdodi  ei  thragywyddol  golledigaeth,  i  awdur- 
dodi  ei  thragywyddol  arbediad.  Yr  oedd  y  ddeddf  hono  yn 
anghyfnewidiol ;  a  chyn  y  gallesid  cadw,  yr  oedd  yn  rhaid  i 
ryw  un  neu  ryw  beth  gyfnewid  ;  ond  os  nad  all  y  ddeddf  gyf- 
newid,  fe  elHr  cyfnewid  y  nefoedd  am  y  ddaear, — fe  elHr  cyf- 
newid  gorsedd  am  breseb ; — fe  ellir  cyfnewid  anrhydedd  y  cysegr 
fry  am  ddirmyg  y  byd  hwn, — fe  eUir  cyfiiewid  y  mwynhad 
perflfeithiaf  am  y  trueni  dyfnaf; — fe  eUir  cyfnewid  o  fod  uwch- 
law  deddf  i  fod  dan  y  ddeddf ; — fe  elHr  rhoddi  dyn  yn  He  Duw, 
trwy  gael  Duw  yn  Ue  dyn.     Yr  oedd  hoU  briodoHnfthau  Duw 

fel  pe  buasent  mewn  cyngrair  â  llid  a  malais  y  diafol,  i  alal 
sefydliad  eglwys  ar  y  ddaear.  Yr  oedd  gwirionedd  Duw  yn 
dywedyd  wrth  y  pechadur,  "  Gan  farw  y  byddi  farw."  Yr 
oedd  nerth  marwolaeth  gan  Satan  i  gyflawni  y  bygythiad.  Yr 
oedd  sancteiddrwydd  Duw  yn  alltudio  y  pechadur  o'i  wydd.  Yr 
oedd  malais  Satan  yn  temtio  y  pechadur  i  fyned  bellach  bellach 
o'r  presenoldeb  dwyfol.  Yr  oedd  yr  eithafion  wedi  cydgyfar- 
fod  yma; — y  sancteiddrwydd  puraf,  a'r  pechod  dyfnaf,  yn 
pleidio  yr  un  peth, — Duw  y  gwirionedd,  a  thad  y  celwydd, — y 
Bod  goreu,  a'r  bod  gwaethaf, — yn  cyduno  i  fwrw  dyn  allan,  yn 
alltud,  o  greadigaeth  Duw.  I  gyfateb  i'r  ddau  yma,  yr  oedd 
yjn  rhaid  i  ddau  nerth  gyfarfod  yn  y  Gwaredwr, — nej-th  i 
ddioddef,  a  nerth  i  orchfygu, — dioddef  y  cwbl  a  ddeuai  o'r  nef, 
a  gorchfygu  y  cwbl  a  ddeuai  o  uflFern.  Oen, — aberth  difai, — 
oedd  Efe  i  Dduw:  Llew, — un  cryfach  na'r  cryf  arfog — oedd  i 
Satan. 

2.  Y  mae  gallu  y  Gwaredwr  wedi  ei  amlygu  yn  sefydliad  yr 
eglwys  ar  y  ddaear.  Wrth  gymharu  dyn  yn  ei  gyflwr  natur 
â'r  desgrifiad  sydd  genym  yn  y  Bibl  o  Gristion,  ni  a  welwn 
mai  nid  gwaith  hawdd  oedd  sefydlu  eglwys.  Y  mae  dyn  wedi 
colli  Duw,  fel  llong  wedi  colli  ei  Ilyw; — fel  cwmpas  wedi  collì 
yr  ehedfaen ; — fel  coríF  wedi  colli  yr  ysbryd.  Y  mae  llygaid 
ganddo,  ond  nid  yw  yn  gweled  Duw ; — clustiau,  ond  nid  ydyw 
yn  clywed  ei  lais  Ef ; — tafod,  ond  nid  ydyw  yn  seinio  ei  fawl 
Ef -^ — traed,  ond  nid  ydynt  yn  rhodio  llwybrau  y  gorchymynion  ; 
— dwylaw,  ond  nid  ydynt  yn  gweithio  gweithredoedd  Duw. 

Y  mae  y  byd  hwn  mewn  ystyr  foesol  wedi  ei  wahanu  mor 
llwyr  oddiwrth  y  byd  arall  a  phe  buasai  canopy  o  bres  rhyng- 
ddynt,  neu  agendor  mawr  wedi  ei  sicrhau,  fel  nad  allai  dim 
cymundeb  gymeryd  Ile.  Er  bod  rhyw  ysgol  Jacob  ar  bob 
llanerch  o'r  ddaear  i'r  enaid  gael  esgyn  ar  hyd-ddi  i'r  byd  arall ; 
eto  y  byd  hwn  ydyw  pob  peth  dyn.  Nid  yw  y  nefoedd  ddim 
yn  bod  iddo  ef :  nid  y w  uffern  ddim  yn  bod  iddo : — nid  y w 
tragywyddoldeb  chwaith  ddim  yn  bod  iddo.  Pan  fyddo  ei  enaid 
yn  gweithredu  yn  fwyaf  bywiog,  y  mae  efe  bob  amser  o  fewn 
i  gylch  hwn.  Os  bydd  yn  gadael  i  ffrwd  ei  serchiadau  redeg 
allan  ar  rywbeth,  yma  y  byddant  yn  rhedeg.  Os  bydd  ei 
ddeall  yn  myned  ar  daith  o  yrnrhw'H-idj  chwiiio  am  rywbeth 

ar  wyneb  y  ddaear  y  bydd.  Os  cymer  ei  ddychymyg  ei  aden,  ni 
eheda  yntau  un  fodfedd  o  awyr  y  ddaear.  Y  mae  caracter  dyn 
yn  gynwysedig  mewn  tri  gair  : — "  daearol,"  "anianol,"  "cyth- 
reulig."  Gellir  argraífu  y  cyntaf  ar  ei  holl  rinweddau  daearol ; 
— gelhr  argraífu  yr  ail  ar  ei  holl  egwyddorion, — y  cwbl  sydd 
yn  ei  ysgogi  i  weithredu  yn  anianol ; — gelHr  argrafFu  y  trydydd 
ar  ei  holl  bechodau  cythreulig.  Dyma  y  fath  ddefnyddiau 
sydd  gan  y  Gwaredwr  i  weithio  arnynt ; — o'r  meini  hyn  y  mae 
Efe  i  gyfodi  plant  i  Abraham, — i  wneuthur  i  fyny  eglwys. 
Beth  gan  hyny  ydyw  Cristion  ì  Un  fel  yma  ydyw,  medd  y 
Bibl : — dyn  sydd  i  fyw  mor  wirioneddol  o  dan  nerthoedd  y  byd 
a  ddaw  a  phe  na  buasai  yn  y  byd  hwn.  Y  mae  efe  i  fod  mor 
farw  i  bethau  y  byd  hwn  ag  ydyw  y  dyn  anianol  i  bethau  y 
byd  arall.  Y  mae  holl  gymdeithas  ei  enaid  i  fod  gyda  phethau 
anweledig.  Y  mae  ífrwd  ei  serchiadau  i  redeg  i'r  byd  a  ddaw. 
Y  mae  ei  ddeall  i  gartrefu  yn  y  byd  a  ddaw.  Y  mae  ei  ewyllys 
i  gael  ei  llywio  yn  gwbl  gan  bethau  y  byd  a  ddaw.  A'r  hyn 
s^'^dd  yn  gwneuthur  hyn  yn  anhawdd  ydyw,  nad  oes  modd 
iddo  fyw  i'r  byd  arall,  heb  farw  i'r  b^'d  hwn.  Ac  nid  gwaith 
esmwyth  ydyw  hyny,  am  fod  y  byd  hwn  yn  cyfateb  mor  ber- 
ffaith  i  dueddiadau  dyn,  fel  ag  y  mae  yn  ei  gyfarfod  ymhob 
pwynt.  Os  mỳn  ef  rywbeth  i'w  garu,  dyma'r  byd  a'i  degwch 
wrth  law;  os  mỳn  ef  drysór  i'w  ddigoni,  dyma'r  byd  a'i  aur  a'i 
berlau  wrth  law;  os  mỳn  ef  flodau  i'w  ddychymyg,  dyma  erddi 
tlysion  y  ddaear  o'i  amgylch;  os  m}-n  ef  fwyd  cryf  i'w  ddeall, 
dyma'r  byd  yn  agor  ei  ddirgeledigaethau  o'i  flaen :  ond  dyn 
marw  i'r  pethau  yna  ydyw  y  Cristion.  Ac  yn  mhellach,  y  mae 
pethau  sydd  yn  gwrthdaraw  eu  gilydd  i  gyfaifod  yn  ei  garacter 
ef.  Y  mae  efe  i  ymdrechu  ei  oreu  i  gasglu  cyfoeth  y  ddaear:  y 
mae  hefyd  i  edrych  arnynt  yn  cymeryd  eu  haden,  *  ac  yn  hedeg 
ymaith  megis  eryr  tua'r  wybr,'  heb  i'r  un  uchenaid  godi  o'i 
fynwes  ar  eu  hol.  Y  mae  efe  i  garu  ei  berthynasau  â'i  holl 
galon  ;  ac  y  mae  i'w  gadael  hwynt  am  byth  dan  ganu.  Y  mae 
efe  i  fyned  i'r  holl  rwymau  perthynasol  sydd  yn  perthyn  i  ddyn, 
— i  gyflawni  pob  dyledswydd  briodol  i'r  perthynasau  hyny, — 
— ac  wedi'n  i  fod  megis  pe  na  byddai  ynddynt.  Y  mae  y 
Cristion  i  fod  yn  alltud  yn  ngwlad  ei  enedigaeth, — yn  ddieithr 
yn  nghanol  ei  berthynasau, — yn  bererin  ar  ei  aelwyd  ci  hun. 

Y  mae  i  fod  yn  ddyn  anianol  ysbrydol, — yn  ddyn  daearol  nefol, 
— yn  ddyn  amserol  tragywyddol.  Rhaid  cacl  un  cadarn  i 
iachau  cyn  y  cymer  cyfnewidiad  fel  yna  le. 

Nid  ydyw  hynyna  ond  golwg  gyffredinol  ar  y  natur  ddynol 
sydd  yn  cymeryd  yn  ganiataol  ei  bod  hi  oll  yr  un  fath.  Nid 
gwaith  hawdd  fuasai  sefydlu  eglwys  pe  buasai  hi  felly:  ond  y 
mae  yn  perthyn  iddi  fyrdd  a  mwy  o  neillduoHon, — rhyw  bethau 
priodol  i  bob  cenedl, — ar  ffordd  gosodiad  i  fyny  eglwys.  Nid 
3'dyw  dynion  wedi  cytuno  am  ddim,  ond  i  adael  Duw, — i  adael 
ffordd  y  bywyd, — "troisant  bawb  i'w  ffordd  ei  hun."  Nid  oes 
dim  a  ddengys  amrywiaeth  a  chroesineb  y  ffyrdd  hyn  yn  well 
na  duwiau  y  cenhedloedd :  yr  oedd  y  rhai  hyn  mor  aml  a 
hwythau,  a  phob  un  o  honynt  yn  fynegai  (index)  i  gymeriad  yr 
addolwyr.  Prin  y  caech  chwi  byth  ddwy  genedl  yn  addoli  yr 
un  duw.  Ynfydrwydd,  medd  cnawd,  ydyw  cynyg  yr  un  gref- 
ydd  i'r  rhai  yna  sydd  yn  methu  cytuno  am  ddim.  Drachefn, 
nid  yn  unig  yr  oedd  y  gwahaniaeth  cenedlaethol  oedd  rhwng 
dynion  ar  ffordd  gosodiad  i  fyny  eglwys,  ond  yr  oedd  y  gwa- 
haniaeth  oedd  rhwng  yr  amrywiol  ddosbarthiadau  mewn  cym- 
deithas  yn  rhwystr  anorfod,  gellid  meddwl.  Nid  peth  cenedl- 
aethol  oedd  yr  efengyl  :  nid  peth  dosbarthiadol  oedd  hi 
ychwaith ;  ond  yr  oedd  rhywbeth  ymhob  cenedl,  ac  ymhob 
dosbarth,  ar  ffordd  ei  llwyddiant,  mor  anhawdd  ymadael  âg  ef 
ag  â  braich  dde,  neu  lygad  de.  Edrychwn  ar  y  tlodion :  bydd- 
wn  ^n  arfer  meddwl  fod  cyfaddasrwydd  neillduol  ynddi  i 
wynebu  ar  dlodion  y  byd ;  ond  ar  ry w  olwg  hwy  oedd  y  rhai 
annhebycaf  o'i  derbyn,  am  eu  bod  yn  hollol  anwybodus,  ac  o 
ganlyniad,  yn  llawn  o  goel-grefydd.  Yr  oedd  eu  tadau  a'u 
teidiau  wedi  marw  yn  y  ffydd  3'mha  un  y  magwyd  hwythau  ; 
a  phwy  bynag  a  fuasai  yn  cyn^^g  newid  eu  crefydd,  yr  oedd 
cwestiwn  cyffelyb  i  eiddo  y  wraig  o  Samaria  yn  eu  genau,  '  Ai 
mwy  wyt  ti  na'n  tad,  yr  hwn  a  roddes  i  ni  y  duwiau  hyn  ?  ac 
efe  ei  hun  a'i  deulu  a'u  haddolasant.'  Yr  oedd  yn  anmhosibl 
iddynt  newid  eu  crefydd  heb  daflu  anfri  ar  eu  tadau :  nid  oes 
dim  yn  anhaws  gan  ddynion  ei  wneuthur  na  hyn.  Ar  ol  marw 
un  hoff  genym,  yr  ydym  yn  perarogli  pob  peth  sydd  yn. 
perthyn  i  hwnw,  i'w  cadw  hwynt  byth  niewn  coffadwriaeth. 
Ond   cyn   y   gallesid  sefydlu  eglwys   ym^^sg   tlodion   y   b^^d,. 

yr  oedd    yn   rhaid   symud    y   rhwystr   mawr    yna   i    ffordd. 

Eilwaith  yr  oedd  cymaint  o  rwystrau,  os  nad  m^vy,  i'w 
sefydlu  hi  ymhlith  y  dysgedigion  a'r  mawrion.  Yr  oedd  y  philo- 
sophyddion  wedi  bwyta  o  bren  gwybodaeth,  ac  wedi  breudd- 
wydio  eu  bod  hwy  yn  dduwiau ;  nid  tebyg  gan  hyny  y  buasent 
hwy  yn  derbyn  peth  mor  syml  ag  efengyl.  Ceisio  doethineb 
yr  oedd  y  Groegiaid, — rhywbeth  a  fyddai  yn  faeth  i  falchder  y 
rheswm  dynol.  Cyn  y  buasai  yn  ddichonadwy  iddynt 
gofleidio  yr  efengyl,  yr  oedd  yn  rhaid  eu  troi  a'u  gwneuthur 
fel  plant  bychain, — eu  dwyn  i  deimlo  fod  eu  doethineb  yn  yn- 
fydrwydd, — eu  philosophi  yn  wâg-dwyll, — eu  rheswm  yn  ddim 
ond  rhyw  fagien  fechan,  goleu  pa  un  nad  oedd  yn  gwasanaethu 
i  ddim  ond  i  wneuthur  y  tywyllwch  yn  weledig. 

Eilwaith,  yr  oedd  yr  offerynau  a  ddefnyddiwyd  i  osod  i  fyny 
eglwys  yn  gyfryw  ag  oedd  yn  gogoneddu  nerth  y  Ceidwad; — 
pysgodwyr  Môr  Galilea :  nid  am  eu  bod  yn  annysgedig,  ond  am 
eu  bod  yn  dlodion, — tlodion  yn  pregethu  yr  efengyl.  Prin  yr 
oedd  yr  un  luddew  yn  hollol  annysgedig :  yr  oeddent  hwy  hefyd 
wedi  bod  am  dair  blynedd  o  dan  ddysgeidiaeth  yr  Athraw 
mawr  ei  hun.  Y  mae  yn  wir  nad  oeddent  hwy  ddim  yn 
gweled  defnydd  yr  egwyddorion  yr  oedd  efe  yn  eu  planu  yn  eu 
meddyHau  ar  y  pryd :  yr  oeddent  yn  debyg  i  ddynion  yn 
derbyn  trysorau  gwerthfawr  yn  y  nos ;  ond  pan  ddaeth  dydd  y 
Pentecost,  dyma  hwy  ar  unwaith,  gydàg  iddynt  gael  y  goleu, 
yn  ddynion  perfiFaith  yn  Nghrist  lesu.  Ni  fu  neb  mor  gymwys 
erioed  i  bregethu  yr  efengyl.  Y  maent  yn  wynebu  ar  y  byd 
heb  ddim  ond  gwirionedd  noeth,  yn  cael  ei  bregethu  gan  dlodi, 
heb  yr  un  gyfraith  i'w  gefnogi, — heb  elw  yn  dilyn  ei  dderbyn. 
Yr  oedd  yn  rhaid  iddo  gael  ei  dderbyn  er  ei  fwyn  ei  hun  yn 
unig,  neu  nid  oedd  modd  iddo  dd^ŵd  i  niewn  i'r  galon. 

Wel,  gan  mai  peth  fel  yna  ydyw  eglwys,  a  chan  mai  dyna  y 
fath  ddefnyddiau  sydd  i'w  ffurfio  o  honynt,  a  chan  mai  dyna'r 
oiTerynau  sydd  i'w  sefydlu,  gwaith  ofer,  medd  cnawd,  ydyw 
disgwyl  gweled  hyny  wedi  cymeryd  lle.  Edrychwn  ar  y  byd 
yn  amser  yr  Arglwydd  lesu  ; — yr  oedd  ei  holl  drigolion  yn  eu 
perthynas  â  chrefydd  yn  perthyn  i  un  o'r  enwau  yma; — Atheist- 
iaeth,  Anffyddiaeth,  Eilunaddoliaeth,  Coel-grefydd,  neu  Ragrith. 
Judea,  cartref  y  deml,  mangre  yr  oraclau  dwyfol, — yr  oedd  yn 

briodol  ysgrifenu  rhagrith  ar  ei  hoU  seremonîau,  oblegid  yr 
oedd  enaid  ei  chrefydd  hi  wedi  ymadael ;  am  hyny  yr  oedd  corfF 
marw  y  traddodiadau  a'r  seremonîau  yn  ffiaidd  yn  ngolwg  yx 
Arglwydd.  Judea  hefyd  oedd  llygad  y  byd;  ac  os  oedd  goleuni 
y  byd  yn  dywyllwch,  pa  faint  raid  fod  y  tywyllwch  ?  Ond 
edrychwch  ar  y  byd  ymhen  ychydig  flynyddoedd  ar  ol  dydd  y 
Pentecost,  mor  wahanol  ydy w  yr  ol wg  arno ! — y  mae  fel  pe  byddai 
wedi  ei  greu  o'r  newydd.  Y  mae  atheistiaeth,  anflfyddiaeth, 
ac  eilunaddoliaeth  yn  diflanu  fel  tarth  o  flaen  yr  haul.  Beth 
sydd  wedi  cynhyrfu  y  gwledydd  ì  Paham  y  mae  teml  Diana  yn 
Ephesus  mor  wàg  ì  Paham  y  mae  temlau  trythyll  Corinth  wedi 
eu  gadael  ì  Paham  y  mae  lle  cymaint  o  deulu  brenhinol  Cesar 
yw.  wâg  yn  nhemlau  Rhufain  ì  Yr  Un  "cadarni  iachau"  sydd 
wedi  marchog  yn  ngherbyd  iachawdwriaeth  drwy  y  ddaear. 
Mi  a  glywaf  greìgiau  Arabia  Garegog  yn  adsain  enw  yr  lesu 
a'r  groes.  Dacw  Ismaeliad  gwyllt  yr  anialwch  wedi  ei  ddofi 
fel  un  oblant  Jacob.  Beth  a  achosodd  y  cyfnewidiad  yna  ? 
Saul  o  Tarsus  sydd  wedi  bod  am  dair  blynedd  yn  Arabia  yn 
pregethu  yr  Un  cadarn  i  iachau.  Dacw  y  deml  ar  fynydd 
Gerizim  yn  cael  ei  gadael  gan  drefydd  cyfain : — paham  ? 
Phylip  yr  efengylwr  sydd  wedi  bod  yn  Samaria  yn  pregethu 
Crist.  Dacw  Dionysius,  un  o  seneddwyr  Athen,  a  Damaris,  un 
o  wragedd  parchusaf  y  ddinas,  a  bagad  o  bobl,  yn  gadael  holl 
allorau  y  ddinas  aml  ei  heilunod ; — Paul  sydd  newydd  bregethu 
yno'  y  gŵr  a  ordeiniodd  Duw.  Y  mae  oraclau  y  byd  wedi 
distewi, — allorau  y  duwiau  yn  adfeiliedig, — ffyrdd  y  temlau  yn 
galaru,  am  nad  oes  neb  yn  dyfod  i'r  gwyUau  arbenig.  Y  mae 
yr  Un  cadarn  i  iachau  wedi  peri  fod  mwy  o  ddylanwad  mewn 
goruwch-ystafell  yn  Tröas  nag  sydd  yn  y  deml  wychaf  ar 
wyneb  y  ddaear  ; — wedi  peri  fod  mwy  o  dynfa  mewn  adeilad 
blaen  ar  lanafonynymyl  PhiHppinagsyddynyralloraugwychaf 
a  fedd  y  byd.  Nid  yw  Olympus  ddim  yn  tynu  sylw  yn  awr  : 
y  mae  Calfaria  wedi  myned  a'i  le  ef.  Dacw'r  philosophyddion 
yn  gadael  ysgrifeniadau  y  beirdd,  i  gael  treiddio  i  mewn  i 
farddoniaeth  Esaiah  a  Salmau  melysion  Dafydd.  Dacw  ys- 
grifeniadau  tad  hanesyddiaeth  yn  cael  eu  taflu  o'r  neilldu,  a 
dyddiau  a  nosweithiau  yn  cael  eu  treulio  uwchben  gwaith 
pysgodwyr  Mor  GaHlea.  Dacw  fuddugoHaethau  Alexander 
Rhan  3,  Cyf,  I.  bi 

oedd  wedi  bod  yn  destyn  syndod  am  ganoedd  o  flynyddoedd, 
yn  cael  eu  llyncu  i  fyny  gan  fuddugoliaethau  Adda  yr  ail.  O 
Jerusalem  ynAsia,hyd  Ilyricum  yn  Ewrop,  y  mae  pobysmotyn 
yn  llawn  o  efengyl  Crist.  Y  mae  gwlad  Canaan  wedi 
myned  yn  gywreinfa  (museum)  y  ddaear, — ^}'n  gartref  ei 
holl  ryfeddodau.  O'r  blaen  edrychid  i'r  Aipht  am  hynafiaeth- 
au, — i  Groeg  am  ddirgelion, — i  Tyrus  a  Sidon  am  fasnach, — i 
Rufain  am  gymdeithas  goethedig;  ond  yn  awr  y  mae'r  Aipht 
a'i  hynafiaethau  yn  cael  eu  gadael, — y  mae  peth  //^«  o  lawer 
wedi  ei  gael  yn  mhreseb  Bethlehem, — yr  Hen  Ddihenydd  yn 
blentyn  amser.  Y  mae  dirgelion  Groeg  yn  cael  eu  bwrw  o'r 
neilldu,  oblegid  y  mae  mwy  dirgelwch  o  lawer  i'w  weled  tua 
glanau  Mor  Galilea,  dirgelwch  duwioldeb,  Duw  wedi  ym- 
ddangos  yn  y  cnawd.  Y  mae  masnach  Tyrus  a  Sidon  wedi  ei 
lyncu  i  fyny  yn  rhyfeddodau  masnach  y  ddaear  â'r  drydedd 
nef :  cymdeithas  goethedig  Rhufain  yn  cael  ei  gadael  er  mwyn 
cael  cymdeithas  â'r  Tad,  ac  â'i  Fab  Ef,  lesu  Grist. 

3,  Y  mae  nerth  y  Gwaredwr  yn  cael  ei  amlygu  yn  mharhad 
yr  eglwys  ar  y  ddaear.  Y  mae  cymaint  o  allu  Duw  yn  cael  ei 
amlygu  mewn  rhagluniaeth  ag  sydd  mewn  creadigaeth,  oblegid 
parhad  creadigaeth  ydyw  rhagluniaeth.  Yr  un  gallu  ag  a 
ddygodd  yr  oll  i  fod,  sydd  yn  cael  ei  gadw  mewn  gweithrediad 
i  gynal  yr  oll  mewn  bod.  Felly  hefyd  y  mae  am  yr  eglwys  :  y 
mae  yn  rhaid  cael  yr  un  gallu  ag  a  fu  yn  rhoddi  bywyd  i'r 
Cristion  i  gynal  y  bywyd  hwnw.  Nid  ydyw  gallu  y  Gwaredwr 
yn  dyfod  i'r  amlwg  mor  eglur  ymhob  Cristion  unigol  ag  ydyw 
yn  yr  eglwys  yn  gyffredinol ;  ond  nid  ydyw  yn  llai  gwirionedd- 
ol  ymhob  Cristion,  er  nad  ydyw  mor  eglur;  oblegid  pe  na 
byddai  i'r  eglwys  gael  ei  chynal  yn  enaid  dyn,  byddai  yn 
anmhosibl  ei  chynal  hi  yn  y  byd.  Nid  yn  y  golwg  y  mae 
nerth  y  pren  i  ddal  yr  ystorm,  ond  o'r  golwg  yn  y  gwraidd : 
felly  y  mae  pren  eglwys  Dduw  yn  dal  lliaws  o  ystormydd,  ond 
yn  ei  gwraidd  hi  yn  enaid  pob  Cristion  yn  bersonol  y  mae  ei 
nerth  hi  i  hyny. 

(i.)  Y  mae  y  byd  er  y  dechreuad  yn  ymryson  â'r  eglwys,  pan 
y  byddai  hi  yn  deilwng  o'r  enw.  Fe  all  garu  eglwys  Iygredig; 
ond  y  mae  yn  rhw^m  o  gasâu  eglwys  sanctaidd.  Y  mae  cyn- 
Uwyn  wedi  bod  o  amgylch  Sîon,  a  bradychwyr  wedi  bod  o'i 

mewn  hi,  ond  y  mae  hi  yn  parhau  er  yr  oll  hyd  y  dydd  hwn. 
Oddiallan  y  mae  erledigaeth,  fel  yr  afon  hono,  wedi  ymosod 
lawer  gwaith  ar  y  wraig ;  ond  gydag  y  byddai  y  dyfroedd  yn 
ymyl,  a  phyrth  uífern  yn  meddwl  y  byddai  hi  yn  rhwym  o  gael 
ei  boddi,  byddai  rhyw  un  anweledig  yn  rhoddi  dwy  aden  i'r 
wraig,  iddi  ehedeg  ymaith  i'r  diífaethwch  i'w  lle  ei  hun :  wedi 
cael  adenydd,  gall  wenu  ar  yr  afon.  Lladded  erledigaeth  y 
saint  wrth  y  miloedd, — dyma  filoedd  yn  barod  yn  y  fan  i 
gymeryd  eu  bedyddio  dros  y  meirw.  Fe  ddyrysodd  Satan  yn 
hynod  pan  aeth  i  ymyraeth  â  gwaed.  Fe  fỳnodd  dywallt 
gwaed  y  Gwaredwr, — fe  brynodd  hwnw  eglwys.  Y  mae  efe 
eto  yn  tywallt  gwaed  y  saint ;  y  mae  hwnw  yn  eangu  terfynau 
yr  eglwys ;  a  thrwy  waed  Crist,  fel  achos  a  sylfaeny  a  gwaed  y 
saint  fel  moddion,  y  mae  ei  deyrnas  ef  yn  dyfod  i'r  llawr.  Os 
oes  cymaint  o  werth  mewn  gwaed  dynol,  fel  ag  y  gofyn  yr 
Arglwydd  ef  hyd  yn  nod  o  law  pob  bwystfil  direswm,  am  fod 
y  ddelw  wedi  bod  unwaith  ar  ddyn,  pa  faint  mwy  yn  ngwaed 
y  saint  sydd  â'r  ddelw  wedi  ei  pherfiFeithio  arnynt  drachefn. 
Y  mae  y  Gwaredwr  yn  ei  ofyn  o  law  Satan  bob  tro,  ac  yn  ei 
orfodi  i'w  dalu  yn  ol,  weithiau  ar  ei  ddegfed  ar  hugain,  bryd 
arall  ar  ei  driugeinfed,  bryd  arall  ar  ei  ganfed,  ac  weithiau  ar 
ei  filfed,  a  mwy.  Pob  buddugoliaeth  a  gaiflf  Satan  ar  yr  eglwys,  y 
mae  hi  fel  buddugoliaeth  Israel  ar  Absalom,  yn  alar  iddo.  Y 
mae  y  saint,  gan  farw  (fel  y  dywedodd  y  wraig  o  Tecoah)  yn 
marw  wrth  y  miloedd  mewn  erledigaeth ;  ond  nid  ydynt  fel 
dyfroedd  wedi  eu  tywallt  ar  y  ddaear,  y  rhai  ni  chesglir ;  na,  y 
mae  saint  byw  yn  cael  eu  casglu  wrth  y  miloedd  i  fyny  megis 
o  waed  y  rhai  meirw. 

(2.)  Ni  bu  erledigaeth  erioed  yn  golled  i'r  eglwys.  Mewn 
ilwyddiant  y  mae  ei  pherygl  hi :  mewn  esmwythyd  y  mae  hi 
yn  cysgu,  fel  Samson  ar  liniau  Dalilah,  ac  yn  colli  ei  nerth,  nes 
y  mae  y  Philistiaid,  ei  gelynion,  yn  gallu  ei  chadw  hi  mewn 
caethiwed ;  ond  ymhen  gronyn  y  mae  ei  gwallt  hi  yn  tyfu 
eilwaith, — y  mae  hi  yn  cael  nerth  i  ymdrechu  drachefn  gydâ'i 
Duw ;  ac  yn  fynych  fynych,  ar  ol  dychweliad  ei  nerth,  y  mae 
hi  yn  dinystrio  mwy  ar  deyrnas  Satan  nag  a  wnacth  hi  cyn 
ei  golli.  Y  mae  yn  y  fan  hon  amlygiad  rhyfeddol  o  allu  y 
Gwaredwr  i  amddiffyn  a  chadw  ei  eglwys  mewn  bod ;  oblegid 

y  mae  ei  hymwared  hi  yn  codi  o'i  dinystr, — ei  bywyd  hi  yn 
tarddu  o'i  hangau :  wrth  fyned  i  farw,  y  mae  hi  yn  myned  i  ail 
ddechreu  byw.  Yn  amser  yr  erledigaeth  greulonaf,  y  mae  yr 
eglwys  yn  ífỳnu  fwyaf ;  felly  o'i  marweidd-dra  mwyaf  y  mae  y 
diwygiadau  mwyaf  yn  d'od.  A  phe  na  byddai  genyf  yr  un  sail 
arall  am  fywyd  ac  adfywiad  yr  eglwys  yn  y  dyddiau  hyn,  y 
mae  ei  marweidd-dra  hi  yn  ddigon  o  sail  genyf.  Os  ydych 
chwithau  yn  methu  gweled  dim  arwyddion  dydd  yn  y  lle  hwn, 
er  edrych  i  bob  cwr  i'r  ffurfafen,  nad  oes  yr  un  seren  ddydd  i'w 
chanfod,  ond  tywyllwch  dudew,  Aiphtaidd,  yn  gorchuddio  yr 
oll; — os  felly  mae  hi,  tynwch  gysur  o'r  tywyllwch  yna, — 
arwydd  dydd  ydyw  hwnyna  i  eglwys  Dduw.  Dull  ei  Gwar- 
edwr  o'i  chadw  hi  yn  y  byd,  ydyw  ei  bywhau  hi  o  farwolaeth. 
Nid  ydwyf  yn  deall  pa  fodd,  na  phaham,  y  mae  hyn ;  ond 
oddiwrth  hanes  yr  eglwys,  y  mae  yn  eithaf  eglur  mai  fel  hyn 
y  mae.  Ni  fywheir,  oni  bydd  hi  marw,  naill  ai  mewn  erledig- 
aeth,  neu  mewn  llwyddiant ;  ond  y  mae  y  naill  farwolaeth  a'r 
llall  yn  dwyn  tystiolaeth  i  gadernid  y  Gwaredwr,  am  fod 
adgyfodiad  gogoneddus  yn  eu  dilyn  hwynt  bob  amser. 

3.  Y  mae  gallu  y  Gwaredwr  lawn  mor  amlwg  mewn  cadw 
yr  eglwys  rhag  ei  dinystrio  ei  hun.  Y  mae  elfenau  dinystr  i'w 
canfod  ymhob  peth  a  greodd  Duw  erioed.  Y  mae  y  greadig- 
aeth  weledig  a  materol  yn  heneiddio  fel  dilledyn, — yn  suddo  i 
ddiddymdra  wrth  ei  phwysau  ei  hun.  Gelhr  casglu  hefyd  fod 
rhyw  elfenau  dinystr  yn  myd  y  meddwl :  daeth  hwnw  o  law  y 
Creawdwr  yn  deg  odiaeth  yn  y  bore,  ond  yn  ngwrthryfel  Satan 
a'i  luoedd,  cafwyd  prawf  yn  union  fod  rhyw  elfenau  dinystr 
ynddo.  Ond  pa  un  a  ydyw  hyn  yn  hanfodol  i'r  meddwl,  hyd 
yn  nod  mewn  ystad  o  berffeithrwydd,  sydd  yn  anhawdd  i  ni 
benderfynu.  Fe  allai  ei  fod.  Y  mae  cwymp  angylion  yn  ein 
tueddu  i  feddwl  felfy;  ac  fe  ddywedir  wrthym  hefyd  mai  yn 
Nghrist  y  mae  diogelwch  yr  angyhon  sanctaidd  rhag  i  elfenau 
dinystr  dori  allan  eto  yn  eu  pHth.  Ond  sut  bynag  y  mae 
hynyna,  y  mae  yn  bur  amlwg  fod  yr  eglwys  yn  llawn  o  elfenau 
dinystr.  Y  maent  yn  tori  allan  ynddi  mewn  rhai  o'u  ffurfiau 
yn  barhaus ; — mewn  anghydfod, — mewn  cynen, — ac  yn  enw- 
edigol  mewn  heresiau.  Y  mae  yr  eglwys  yn  debycach  i'r  scr 
gwibiog  o  lawcr  uag  ydyw  hi  i'r  plancdau.     Y  mac'r  plancdau 

yn  ymsymud  bron  yn  yr  un  pellder  ymhob  rhan  o'u  cylch 
oddiwrth  yr  haul ;  ond  y  mae  y  sêr  gwibiog  yn  ymsymud 
mewn  cylch  hir-grwn, — rhai  o  honynt  yn  myned  ymaith  ar  eu 
hunion  am  ugeiniau  o  flynyddoedd  oddiwrth  yr  haul ;  felly 
seren  wibiog  ydyw  yr  eglwys  yma, — y  mae  hithau  weith- 
iau  yn  myned  ymaith  ar  ei  hunion  oddiwrth  yr  haul  am 
amser  maith.  GeUid  meddwl  wrth  edrych  ar  gyflym- 
dra  ei  hysgogiad,  y  byddai  hi  wedi  myned  ymaith  yn  fuan  tu 
allan  i'w  ddylanwad,  i  blith  'trysorau  y  rhew  a'r  eira'  tra- 
gywyddol.  Ond  pan  y  mae  hi  wedi  ei  cholli  o  ffurfafen  y 
ddaear,  nid  ydyw  wedi  myned  y  tu  allan  i  awdurdod  Haul  y 
Cyfiawnder.  Cyn  y  Diwygiad  Protestanaidd  yr  oedd  comet  yr 
eglwys  wedi  ei  cholli  am  byth  gallesid  meddwl :  nid  oedd  dim. 
tebyg  iddi  mewn  un  cwr  o'r  fí"urfafen ;  ond  un  diwrnod  fe 
welwyd  tremwedd  goleuni  mewn  un  cwr  o'r  nefoedd.  Yr  oedd 
e  'n  myned  ddisgleiriach  ddisgleiriach  o  wythnos  bwygilydd, 
a'r  byd  yn  sỳnu  wrth  yr  olygfa  ddieithr.  Pa  beth  ydyw, 
atolwg  ?  Hen  gomet  yr  eglwys  sydd  yn  dyfod  yn  ol  o'i 
chrwydriadau,  tua  chymydogaeth  yr  haul.  Drachefn,  hi  a 
gychwynodd  ar  dipyn  o  daith  lawer  gwaith  wed'yn ;  ond  nid 
aeth  hi  byth  cyn  belled,  ac  yr  wyf  yn  lled  hyderus  nad  ä  hi 
byth  ychwaith,  ond  y  tynir  hi  yn  nes-nes  at  yr  Haul,  nes  o'r 
diwedd  y  bydd  hi  wedi  dyfod  i'w  ymyl,  yn  uniongyrchol  dan  ei 
belydrau  byth. 

Ymosoded  Satan  yn  y  düll  a  fyno  ar  yr  eglwys,  y  mae  yr 
Un  cadarn  i  iachau  yn  barod  i'w  gyfarfod  ymhob  dull.  Deued 
Satan  âg  afon  i'w  boddi,  daw  y  Gwaredwr  â  dwy  aden  i'r  wraig 
i  ddianc; — deued  Satan  â  gwres  erledigaeth  i'w  dyddfu,  y  mae 
gan  y  Gwaredwr  gysgod  Craig  fawr  iddi  lechu  ynddo ; — deued 
Satan  ymlaen  fel  llew  rhuadwy  i'w  llarpio,  fe  deifl  y  Gwaredwr 
ei  hun  yn  "fur  o  dân"  o'i  hamgylch,  i  gadw  y  bwystfil  draw. 
Os  bydd  Satan  yn  peri  i  fwg  ei  bydew  ddyrchafu  i  dywyllu 
ífurfafen  yr  eglwys,  y  mae  y  Gwaredwr  y  pryd  hwnw  yn  lledu 
ei  gwmwl  goleu  uwch  ei  phen,  rhag  iddi  ddyrysu  yn  y  tywyll- 
Avch.  Ac  yn  wir,  pa  le  na  bu  eglwys  Dduw  mewn  perygl,  a 
pha  le  y  gorchfygwyd  hi  gan  y  perygl .?  Dyma  ddau  beth 
anmhosibl, — dangos  lle  na  bu  perygl  ar  yr  eglwys, — dyna  y 
cyntaf,  a  dangos  y  man  y  gorfuwyd  hi  gan  y  perygl, — dyna  yr 

ail.  Y  mae  ei  dagrau  hi  wedi  ymgymysgu  â  holl  afonydd 
y  ddaear.  Y  mae  dyfroedd  Euphrates,  Tigris,  Cedron,  a'r 
lorddonen,  wedi  eu  cysegru  â  dagrau  y  saint.  Y  mae  pagan- 
iaeth  wedi  meddwi  ar  ei  gwaed  hi, — pabyddiaeth  wedi  crech- 
wenu  o  gylch  y  tân  fyddai  yn  ei  llosgi  hi.  Fel  Ismael,  y  mae 
llaw  pawb  yn  ei  herbyn :  Negro  anwar  Aífrica,  a  philosophydd 
medrus  Ewrop,  wedi  tywallt  eu  holl  lid  arni ;  ond  fe  fyddai 
eu  nerth  hwy  i  ddial  yn  darfod  cyn  y  byddai  nerth  yr  eglwys  i 
ddioddef  yn  darfod;  am  hyny  byw  yw  hi  eto.  Y  mae  ei 
hesgyrn  hi  wedi  eu  taenu  ymhob  gwlad  :  haul  llosgedig  y 
dwyrain  wedi  tywynu  arnynt; — rhew  ac  eira  oesol  y  Gogledd 
wedi  eu  cànu.  Y  mae  Satan  wedi  dwyn  y  greadigaeth  i  gyng- 
hrair  i'w  difodi.  Y  mae  y  môr  wedi  ei  gyfoethogi  â  chyrfF  y 
saint, — bwystfilod  yr  anialwch  wedi  eu  gwledda  â  chnawd 
duwiolion, — ogofäu  y  mynyddoedd  wedi  eu  sancteiddio  â  gwaed 
meibion  Duw ;  ond  er  hyn  oll  *  mae  y  bobl  yn  preswylio  eu 
hunain  heddyw,  heb  eu  cyfrif  gyda'r  cenhedloedd.'  Ac  ar  ol 
yr  holl  gyflafan,  "pwy  a  rif  Iwch  Jacob  heddyw,  a  rhifedi 
pedwaredd  ran  Israel  Duw?"  Y  mae  ein  Gwaredwr  yn 
gadarn  i  iachau. 

II.  Y  mae  cadernid  y  Gwaredwr  yn  destyn  c^'sur  i  ni  gyda 
golwg  ar  y  dyfodol. 

I.  Wrth  edrych  ar  y  byd  paganaidd.  Yr  ydym  yn  byw 
mewn  byd  llawn  o  drueni,  yr  hwn  sydd  yn  cael  ei  amgylchu 
âg  awyrgylch  o  anwiredd.  Y  mae  ei  awyr  yn  heintus  o 
annedwyddwch.  Cyn  gynted  ag  y  dechreua  y  maban  anadlu 
ynddi,  y  mae'r  haint  ^m  ymweithio  drwy  ei  holl  gyfansoddiad : 
ond  yn  y  byd  paganaidd  y  gwelwn  ni  ddrych  teg  o  holl  eífeith- 
iau  hinsawdd  pechod  ar  y  natur  ddynol.  Wrth  edr^^ch  arno, 
yr  ydym  yn  cael  ein  temtio  i  ddywedyd,  mai  yn  ofer  y  crewj^d 
holl  blant  dynion.  Y  mae  dyn  yno  yn  îs  na'r  anifail  a  ddi- 
fethir.  Y  mae  hyd  yn  nod  bwysfilod  yr  anialwch  yn  ddedwydd 
mewn  cymhariaeth  i  ddyn.  Nid  ydyw  eu  syched  hwy  am 
waed  ddim  yn  agos  cymaint  ag  ydyw  ei  syched  ef  am  wacd  ci 
gyd-grcadur.  Y  mae  dreigiau  yr  anialwch  yn  dyner  mewn 
cymhariaeth  iddo.  Y  mae  mwy  o  foncddigeiddrwydd  yn  y 
llcw  sydd  yn  trigo  yn  mhoethfanau  y  diffacthwch  nag  sydd  yn  y 
dyn  sydd  yn  trigo  yn  yr  un  wlad  ag  cf.     Y  mac  y  dyn,  druan, 

yn  chwilio  am  einioes  mewn  angau,  fel  pe  buasai  ei  dded- 
wyddwch  ef  i  darddu  o  drueni  pawb  arall.  Y  mae  efe  yn  agor 
cynifer  o  ífynhonau  gofid  ag  a  all,  gan  ddisgwyl  i  hapusrwydd 
redeg  o  honynt  i'w  enaid  ef.  Wrth  edrych  ar  yr  olygfa  hon, 
y  mae  ein  calon  ni  yn  marw  mewn  anobaith  o'n  mewn.  Y 
mae  yn  wir  y  dywedir  wrthym,  fod  ugeiniau  o  genhadau  wedi 
myned  allan,  ond  yr  ydym  yn  barod  i  ofyn  yn  y  fan,  *  Beth 
ydyw  hyny  rh\vng  cynifer  ? '  Braidd  na  ddywedem  ni  yn  ein 
hanghrediniaeth,  'Pe  g-wnelai  yr  Arglwydd  ffenestri  yn  y 
nefoedd,'  a  ddigonir  cynifer  ì  Fe'n  cyfeirir  ni  wed'yn  at  wawr 
prophwydoliaeth,  ond  y  mae  anghrediniaeth  yn  ein  hatal  ni  i 
gymeryd  cysur  yn  y  fan  yna  ychwaith.  Yr  ydym  yn  barod  i 
ddywedyd  fel  Thomas,  '  Os  na  chaf  weled  â'm  llygaid,  ni 
chredaf  fod  gan  Dduw  ddim  a  gyfnewidio  y  byd  paganaidd.' 
Deuwn  i'r  testyn,  ni  a  gawn  hyny.  Oni  welsom  ni  heddyw 
fod  hanesyddiaeth  yn  ei  wirio  bob  cam?  Credwn  brophwyd- 
oliaeth  yn  ei  oleuni  ef.  Pe  byddai  y  byd  paganaidd  yn  saith 
gwaeth  nag  ydyw,  mi  a  ymgysurwn  er  hyny  wrth  wrandaw 
geiriau  y  testyn, — "Wyfgadarn  i  iachau."  Os  bydd  rhai  o 
honoch  chwithau,  ambell  dro,  wrth  edrych  ar  gyflafan  pechod 
yn  y  byd  paganaidd,  yn  rhy  wan  eich  ffydd  i  ddadleu  pro- 
phwydohaeth  gerbron  Duw,  ewch  yn  union  a  darllenwch  lyfr 
yr  Actau  drwyddo,  fe  wna  hyny  eich  ffydd  chwi  cyn  gryfed  ag 
angau:  hi  ymeifl  ymhob  prophw^ydoliaeth, — ^ymhob  addewid 
sydd  yn  y  Bibl  wed'yn ;  nis  gollwng  ychwaith  nes  cael  y 
cyflawniad.  Os  ydyw  y  byd  yn  drythyll,  nid  yw  e  ddim  yn 
fwyfellynagoeddCorinth;  os  ydyw  y  byd  yn  eilunaddolgar,  nid 
yw  e  ddim  yn  fwy  felly  nag  oedd  Athen  ;  os  ydyw  ybydyn  farw 
mewn  camweddau  a  phechodau,  nid  ydyw  yn  fwy  felly  nag 
oedd  Ephesus ;  os  ydyw  y  byd  yn  wrthwynebol  i  grefydd 
sanctaidd,  nid  ydyw  yn  fwy  felly  nag  oedd  PhiHppi.  Fe 
doddodd  y  rhwystrau  yna  unwaith  o  flaen  y  Cadarn  hwn  fel  y 
todda  cŵyr  o  flaen  tân.  Nac  edrychwn  ryw  lawer  ar  y  byd, 
oblegid  suddo  a  wnawn  ni  felly  yn  y  fan,  fel  Pedr  wrth  edrych 
ar  y  môr:  yn  hytrach  edrychwn  ar  y  Cadarn  i  iachau, — 
gwnawn  yr  oll  y  mae  Efe  yn  ei  orchymyn,  ac  edrychwn  at  ei 
gadernid  Ef  am  sail  ein  llwyddiant,  ac  nid  ar  y  rhwystrau 
sydd  o'n  blaen  ni. 

2.  Y  mae  cadernid  y  Gwaredwr  yn  sail  cysur  i  ni  wrth 
edrych  ar  yr  eglwys.  Gauaf  ydyw  hi  arni  hithau  yn  awr  :  nid 
y  w  hi  ddim  fel  y  bu  hi  yn  y  blynyddoedd  o'r  blaen.  Y  mae  byw- 
iogrwydd  a  serchogrwydd  dyddiau  ei  hieuenctid  wedi  eu  coUi 
i  raddau  mawr,  ac  yn  eu  lle  y  mae  marweidd-dra  a  phenwyni 
henaint  wedi  ymaflyd  ynddi.  Y  mae  llawer  o'i  haelodau  yn 
rhy  debyg  i'r  gwragedd  y  mae  y  prophwyd  Esaiah  yn  sôn  am 
danynt, — y  maent  yn  foddlawn  ar  yr  enw  yn  unig.  "  Ein  bara 
ein  hun  a  fwytâwn,  a'n  dillad  ein  hun  a  wisgwn:  yn  unig 
galwer  dy  enw  di  arnom  ni."  lë,  y  mae  yr  aur  coeth  da  wedi 
tywyllu.  Wrth  ganfod  hyn,  y  mae  rhai  yn  prophwydo  fod 
rhyw  nos  dywyll  gerllaw  :  braidd  na  fynent  i  ni  gredu  fod 
crefydd  yn  marw, — duwioldeb  yn  gadael  y  ddaear, — ^yr  eglwys 
yn  darfod  am  dani  dros  byth.  Y  mae  eraill  yn  galw  am  yr 
hen  dadau  yn  ol, — eisiau  cael  Rowlands,  a  Harris,  ac  Ehas,  i 
ail  deithio  Cymru,  gan  feddwl,  pe  ceid  hwy,  yr  adfywiai  yr 
eglwys.  Ond  tybed  nad  ydyw  ein  cymorth  ni  yn  nes  atom  o 
lawer  ?  Nid  rhaid  i  ni,  fel  Saul,  brenin  Israel,  fyned  ì  godi  y 
meirw  i'n  gwaredu,  oblegid  y  mae  genym  Waredwr  byw. 
Dynion  oeddent  hwythau  :  fe  roddwyd  anrhydedd  mawr  arnynt 
yn  eu  dydd,  a  bydd  eu  coffadwriaeth  yn  fendigedig  ddyddiau  y 
ddaear ;  ond  nid  oes  dim  a  gyfrifent  yn  gymaint  o  ddirmyg  ag 
i  ni  gynyg  lle  y  Cadarn  hwn  iddynt,  na  rhoddi  yr  un  gronyn 
o'i  fawl  Ef  iddynt  hwy.  Am  hyny,  eglwysi,  os  mynech  chwi 
gael  adnewyddiad,  gwnewch  fel  yr  hen  Eliseus, — nid  galw  am 
y  gwas,  ond  am  y  Meistr  ; — nid  pa  le  y  mae  Elias,  ond  "  pa  le 
y  mae  Arglwydd  Dduw  Elias  ?  "  Dim  ond  ei  gael  Ef,  fe 
holltai  dyfroedd  yr  lorddonen  eto  fel  cynt. 

Y  mae  yr  eglwys  mor  wirioneddol  ymddibynol  ar  Grist  am 
bob  peth  ysbrydol  yn  awr  ag  ydoedd  hi  yn  yr  anialwch  am 
bob  peth  tymhorol.  O'r  uchelder  yr  oedd  pob  peth  yn  dyfod 
iddi  yno ;  am  hyny  nid  oedd  raid  iddi  ddigaloni  wrth  ganfod 
tywod  crasboeth  yr  anialwch,  na  gofidio  am  ei  bod  hi  yn  sengi 
daear  nad  oedd  dim  bara  yn  dyfod  o  honi ;  oblegid  yr  oedd  hi 
yn  cael  ei  bara  o'r  nefoedd  bob  dydd.  Pe  buasai  trysorau  yr 
uchelder  yn  darfod,  fe  fuasai  ganddi  destyn  ofni.  Felly  y  mae 
hi  yn  awr  mewn  ystyr  ysbrydol :  y  mae  yr  anialwch  yn  gras- 
boeth  iawn  o'n  hamgylch  ;  y  mae  ein   hysbrydoedd  ninau  yn 

aml  yn  dyddfu  gan  y  gwres :  a  phe  buasem  ni  yn  arfer  cael  ein 
bywoliaetli  o'r  anialwch,  buaswn  inau  yn  meddwl  fod  crefydd 
yn  darfod,  a'r  eglwys  yn  rhwym  o  farw ;  ond  gan  mai  ar  fendith- 
ion  yr  uchelder  yr  ydym  ni  yn  arfer  byw, — gan  mai  ar  drysorau 
ei  Cheidwad  y  mae  yr  eglwys  yn  arfer  cael  ei  chynal, — nid 
rhaid  iddi  ddigaloni :  nid  oes  perygl  iddi  farw,  oblegid  y  mae 
Efe  "yn  gadarn  i  iachau."  Y  foment  y  byrhäo  llaw  y  Gwar- 
edwr  fel  nad  allo  achub,  moment  i  Sîon  ofni  fydd  hono.  Ond 
y  mae  yr  ofnau  yma  wedi  dal  yr  eglwys  ymhob  oes :  ni  a'i 
cawn  hi  yn  llyfr  y  prophwyd  Esaiah  yn  cwyno  eisiau  rhyw- 
beth  heblaw  ei  Gwaredwr  i  fod  yn  amddiífyn  iddi.  Fel  hyn  y 
mae  Lowth  yncyfieithu  yr  adnodau  hyny  yn  pen.  xxvii: — "Yn 
y  dydd  hwnw  cenwch  iddi,  gwinllan  y  gwin  coch."  Yna  y  mae 
yr  Arglwydd,  y  Gwaredwr  yn  dywedyd,  "Myfi,  Jehofah,  a'i 
ceidw;  ar  bob  moment  y  dyfrhaf  hi:  cadwaf  hi  nos  a  dydd 
rhag  i  neb  ei  drygu."  Yna  y  mae  'r  eglwys  mewn  anghredin- 
iaeth  yn  ateb,  fel  pe  buasai  yn  anmhosibl  iddi  gael  ei  chadw, — 
"  Nid  oes  genyf  fur  i'm  hamddiffyn :  O  na  byddai  genyf  gae  o 
ddrain  a  mieri  o'm  hamgylch" — rhywbeth  i  ymddiried  ynddynt 
am  ddiogelwch  heblaw  ei  Gwaredwr.  Yna  y  mae  yr  Arglwydd, 
ei  Gwaredydd,  yn  ei  hateb  hi  yn  ol  mewn  eiddigedd  sanctaidd, 
wrth  ei  gweled  hi  yn  troi  at  bawb  yn  hytrach  nag  ato  Ef : — ■ 
"Yn  eu  herbyn  hwynt,  pe  byddai  i  mi  fyned  mewn  rhyfel,  mi 
a'u  llosgwn  hwynt  i  íyny  ynghyd.  A  !  yn  hytrach,  ymafled 
yn  íy  nerth  i."  Dyma  y  lle  y  mae  diogelwch  S'íon,  yn  yr  Un 
cadarn  i  iachau.  Os  ydym  ni  yn  Babilon,  a  dorau  pres  rhyng- 
om  a  gwlad  yr  addewid,  beth  ydy w  dorau  pres  i  Waredwr  cryf ? 
Os  ydym  ni  yn  yr  Aipht,  a  môr  rhyngom  ni  a  gwlad  Canaan, 
beth  ydyw  môr  i  un  a  fedr  droi  ei  dònau  yn  balmant,  neu 
hollti  ei  ddyfroedd  i  gael  llwybr  trwy  ei  ddyfnderau?  Os  ydym 
ni  mewn  rhyw  Assyria,  ac  anialwch  tywodlyd  rhyngom  ni  a 
thir  Israel,  beth  ydyw  anialwch  i  un  a  all  mor  hawdd  ddwyn 
bara  o'r  cwmwl  ag  y  gall  ei  ddwyn  o'r  ddaear, — mor  hawdd 
beri  i  afon  redeg  o'r  graig  gallestr  ag  o'r  ffynon  ar  ochr  y 
mynydd?  Y  mae  Efe  "yn  gadarn  i  iachau." 

3.  Ni  a  ymgysurwn  yn  nghadernid  y  Gwaredwr  wrth  edrych 
ar  y  byd  annuwiol  o'n  hamgylch.     Ni  fuasai  dim  gwaith  ar  y 
ddaear  mor  anobeithiol  o  Iwyddo  a  phregethu,  oni  bai  fod  y 
ci 

testyn  yn  wirionedd.  Beth  ydyw  pregethu?  Ceisio  cael  anial- 
wch  i  flodeuo  fel  rhosyn, — ceisio  cael  gan  lysiau  paradwys  dyfu 
ymysg  tywod  cras-boeth  y  diffaethwch, — desgrifio  lliwiau  wrth 
ddeilHon, — canu  pibell  i  fyddariaid, — galw  ar  fudion  i  folianu, 
— hau  had  da  y  gwirionedd  ar  greigiau, — ceisio  ysgrifenu  y 
gorchymynion  ar  adamant, — prophwydo  uwch  ben  esgyrn 
sychion, — siarad  â  dynion  meirwon.  Ffolineb,  medd  cnawd; 
ond  flfolineb  sydd  yn  cadw  ydyw,  am  mai  ífoHneb  y  "  Cadarn 
i  iachau  "  ydyw.  Ni  a  agorwn  ddarlun  y  byd  a  ddaw  eto  o 
flaen  deillion  Eden, — ni  a  ddesgrifiwn  y  map  ein  goreu,  er  mai 
deillion  sydd  yn  gwrandaw,  oblegid  y  mae  agorwr  llygaid  wedi 
addaw  bod  gyda  ni.  Tra  y  mae'r  gweision  yn  egluro  y  darlun 
y  mae  Efe  yn  fynych  yn  dywedyd  wrth  y  pechadur,  "  Cymer 
dy  olwg,"  nes  y  mae  e'n  gweled  "  Sion,  dinas  ein  cyfarfod, 
Jerusalem,  y  breswylfa  lonydd,  y  babell  ni  thynir  i  lawr,"  am 
y  Avaith  gyntaf  erioed.  Ni  a  alwn  eto  ar  fudion  pechod  i 
folianu,  oblegid  y  mae  yr  Hwn  a  fedr  ddatod  rhwym  y  tafod 
yn  gwneuthur  hyny  drwy  y  galw,  nes  y  byddo  y  rhai  a  fu  yn 
fudion  yn  clodfori  Duw  am  iachawdwriaeth  rad.  Ni  a  seiniwn 
bibell  yr  efengyl  i'r  byddariaid  eto,  oblegid  y  mae  yr  Hwn  a 
fedr  ddywedyd,  "Ephphatha"  wrth  y  glust,  hyny  yw,  "ym- 
agor,"  yn  gwneuthur  hyny  yn  fynych  ar  ganol  y  dôn,  nes  y 
bydd  byddariaid  yn  dawnsio  gan  lawenydd  wrth  bereidd-dra 
llais  durtur  efengyl.  Ewch  â  chaledwch  a  didduwiaeth  y  wlad, 
drwy  y  cyfan,  at  y  Cadarn  ei  Hun.  Yr  ydym  wedi  dwyn  llawer 
un  caled  at  y  disgyblion,  ond  y  mae  yr  ysbryd  aflan  heb  ei 
fwrw  allan  o  hono  eto ; — llawer  tad  wedi  dwyn  ei  blentyn  at  y 
gweision  enwocaf  a  fedd  Cymru  ;  ond  y  mae  yr  ysbryd  atian  y\\ 
y  bachgen  eto.  Nid  oedd  rhesymeg  Paul  fedrus,  na  hyawdledd 
Barnabas  whthog,  na  serchogrwydd  loan  gariadus,  na  zel  Pedr 
danllyd,  yn  cael  dim  effaith  arno;  ond  y  mae  un  porth  eto  i'w 
dreio  ar  ol  i'r  disgybhon  fethu, — cymerwch  ef  at  yr  lesu  ei  Hun. 
Ni  fethodd  Efe  erioed.     Y  mae  *'yn  gadarn  i  iachau." 

Y  mae  ugeiniau  yn  ein  cynulleidfaoedd  ni  fel  mab  y 
Sunamëes  wedi  marw :  y  mae  gweision  y  prophwyd  wedi  bod 
yn  gosod  ffon  y  prophAvyd  ar  eu  gAvynebau  lawer  gwaith ; 
"  ond  ni  ddefifrôdd  y  bachgen."  Beth  a  wnawn  ni  ?  Ai  eu  gadael 
yn  mreichiau  oerion  yr  angau  ysbrydol  ?     Na,  nid  fclly ;  ond 

fel  y  Sunamëes,  ewch  at  y  prophwyd,  a  dywedwch  wrtho, 
"  Fel  mai  byw  yr  Arglwydd,  ac  mai  byw  dy  enaid  di,  nid 
ymadawaf  íi  â  thi ;"  a  dim  ond  cael  y  Prophwyd  ei  Hun  at  y 
marw,  fe  lònid  calon  llawer  mam  yn  Israel  eto  â'r  ymadrodd, 
"  Cymer  dy  fab ;" — llawer  gŵr  â'r  geiriau,  "  Cymer  dy  wraig  ;" 
— "  dad,  cymer  dy  blentyn  ;" — "  fam,  cymer  dy  ferch."  Y  mae 
y  Prophwyd  "yn  gadarn  i  iachau." 

Y  mae  graddau  yn  yr  angau  ysbrydol.  Y  mae  yn  wir  fod  y 
naill  mor  farw  a'r  llall ;  ond  i'n  golwg  ni  y  mae  rhai  yn  fwy 
anobeithiol  na'u  gilydd  o  lawer  ; — llygredigaeth  wedi  treiddio 
yn  ddyfnach  i'r  naill  na'r  llall.  Yr  oedd  y  meirw  naturiol  a 
gyfododd  yr  Arglwydd  lesu  yn  ddrych  teg,  mi  feddyliwn,  o'r 
farwolaeth  ysbrydol : — Merch  Jairus — nid  oedd  hi  ond  newydd 
farw, — newydd  gau  ei  llygaid  ar  y  byd  hwn — llygredigaeth 
heb  ddechreu  ei  waith — yr  oedd  hi  mor  debyg  i'r  byw,  fel  nad 
oedd  ond  un  gwahaniaeth  rhyngddi,  sef  nad  oedd  anadl  o'i 
mewn;  Mab  y  weddw  o  Nain — yr  oedd  ê  wedi  marw  er's 
dyddiau — llygredigaeth  wedi  ymaflyd  ynddo — yr  oedd  ê  ar  yr 
elor,  ac  yn  ymyl  y  bedd  ;  Lazarus — yr  oedd  ê  yn  y  bedd — ei 
gnawd  wedi  gweled  llygredigaeth,  ac  hyd  yn  nod  ei  chwaer 
oedd  mor  hoff  o  hono  wedi  colli  pob  gobaith  am  ei  weled  ef  yn 
fyw:  "  y  mae  efe  weithian  yn  drewi,"  meddai  Martha.  Onid 
oes  rhyw  raddau  tebyg  i'r  rhai  hyn  yn  ysbrydol?  Y  mae  rhai, 
fel  merch  Jairus,  yn  debyg  iawn  i  rai  â  bywyd  o'u  mewn. 
Nid  oes  dim  llygredigaeth  yn  tori  allan  mewn  unman.  Dyma 
ddynion  moesol  ein  cynulleidfaoedd,  sydd  yn  rhodio  yn  ymyl 
crefydd, — mor  debyg  i  grefyddwyr  fel  nad  elhr  gwybod  wrth 
ddim  allanol  nad  ydynt  i'w  cyfrif  ymysg  y  rhai  byw  yn  Sîon. 
Y  mae  eraill,  fel  mab  y  wraig  weddw  o  Nain,  yn  ddigon  amlwg 
i  bawb  eu  bod  yn  farw  :  y  raaent  wedi  cefnu  ar  gymdeithas  y 
rhai  byw,  ac  y  maent  yn  ymyl  cael  eu  claddu  gan  bawb. 
Dyma  annuwiolion  cyhoeddus  ein  hardaloedd.  Feallai  nad 
ydynt  wedi  cwbl  ymadael  âg  ordinhadau  tŷ  yr  Arglwydd ;  ond 
y  maent  yn  myned  oddiyno  yn  addfetach  i'r  bedd  bob  Sabbath. 
Ond  O !  gymaint  sydd  yn  ein  hardaloedd  ni  fel  Lazarus,  nid 
yn  unig  yn  farw,  ond  yn  y  bedd,  ac  yn  drewi  o  lygredigaeth. 
Dyma  annuwiohon  rhyfygus  ein  gwlad,  sydd  wedi  eu  rhoddi  i 
fyny  gan  bawb, — pob  gobaith  eu  gweled  hwy  yn  gadwedig 

■wedi  ei  golli — y  mae  hyd  yn  nod  eu  perthynasau  anwylaf  yn 
methu  gobeithio  am  ddim  o'r  fath  beth.  Y  maent  fel  Mair  a 
Martha  yn  wylo ;  ond  dagrau  anobaith  ydyw  eu  dagrau.  Y 
maent  yn  barod  i  ddywedyd,  "  O  !  fy  mrawd,"  neu  "  O  !  fy 
nhad," — ^y  mae  ef  yn  Hygru  yr  ardal  yma  oll, — y  mae  ei 
Iwon  yn  gwenwyno  yr  awyr  o'i  amgylch, — y  mae  yn 
felldith  i'r  holl  gymydogaeth,  oblegid  y  mae  efe  weithian  ^m 
drewi  mewn  llygredigaeth.  Beth  a  wneir  yn  wyneb  y  pethau 
hyn  ì  Ai  gadael  Lazarus  yn  y  bedd ;  a  gosod  maen  anobaith 
ar  enau  yr  ogof ;  a  myned  oddiyno  i  gladdu  mab  y  weddw  o 
Nain,  a  gosod  maen  cyflTelyb  ar  eì  fedd  yntau  ;  a  myned  oddi- 
yno  drachefn  at  dŷ  Jairus — fe  fydd  y  ferch  farw  hono  yn  barod 
i'r  bedd  bron  yn  union .''  Na,  na,  nid  feUy  ychwaith,  ond  ni  a 
anfonwn  genad  ar  ol  cenad  i  atolygu  ar  yr  lesu  i  ddyfod  ati. 
Os  ydych  chwi  wedi  dwyn  mab  y  weddw  yn  y  lle  hwn  i  ymyl 
y  bedd,  peidiwch  myned  gam  yn  mhellach  nes  y  bydd  yr  lesu 
wedi  ymadael  â'r  gororau.  Os  oes  yma  rai  wedi  claddu  eu 
perthynasau  a'u  cymydogion  mewn  anobaith, — yn  lle  wylo 
uwchben  y  bedd,  a  dywedyd  mewn  anghrediniaeth  eu  bod  hwy 
weithian  yn  drewi,  treiglwch  ymaith  y  maen — symudwch  bob 
rhwystr  oddiar  y  ffordd — ac  na  adewch  lonydd  i'r  Cadarn  i 
iachau,  nes  ei  gael  Ef  i  waeddi,  "  Tyred  allan,"  uwch  eu  pen  : 
hwy  a  ddeuant  allan  yn  y  fan  wed'yn.  Dyma  ddrws  Hydan  i'r 
penaf  o  bechaduriaid  am  ei  fywyd.  Beth  bynag  yw  eich  pla 
chwi,  y  mae  y  testyn  heddyw  yn  yr  amser  presenol, — "Wyf 
gadarn  i  iachau."  Pe  buasit  ti  wedi  trochi  dy  ddwylaw  g>'da 
Manasseh  yn  ngwaed  y  saint,  y  mae  ei  waed  Ef  yn  ddigon 
rhinweddol  i'w  cànu  hwynt  fel  eira  yn  Salmon.  Pe  buasit  ti 
wedi  hoeHo  ei  draed  a'i  ddwylaw  wrth  y  groes,  y  mae  digon  o 
rym  yn  y  weddi  hono, — "  O  Dad,  maddeu  iddo  !  "  i  beri  iti 
gael  dianc  byth  gan  dy  Farnwr.  Pe  buasit  ti  wedi  ynfydu  yn 
erbyn  ei  saint,  fel  Saul  o  Tarsus,  y  mae  ei  gyfìawnder  Ef  yn 
ddigon  raawr  i  guddio  dy  ynfydrwydd  di  am  dragywyddoldeb. 
Ni  fu  y  Gwaredwr  erioed  yn  rhy  wan  i  iachau.  Fe  fu  yn 
rhy  wan  i  gerdded  a  rhodio  :  yr  oedd  yn  rhaid  cael  angel  i'w 
nerthu ; — fe  fu  yn  rhy  wan  i  fyw,  ond  yr  oedd  Ef  y  foment 
hono  "  yn  gadarn  i  iachau."  Pan  oedd  angau  yn  datod 
cyfymau  ei  gorph  a'i  enaid,  yr  ocdd  Efe  yr  un  foment  yn  datod 

cylymau  yr  angau  ysbrydol  oddiam  enaid  y  lleidr.  Pan  oedd 
Efe  yn  marw  fel  Mab  y  dyn,  yr  oedd  Efe  yn  bywhau  fel  Alab 
Duw.  Os  oedd  Efe  "yn  gadarn  i  iachau  "  ar  y  groes,  pa  faint 
mwy  ar  yr  orsedd  .?  "Efe  a  ddichon  yn  gwbl  iachau;"  gan 
hyny  ymddiriedwch  ynddo  byth.  GwyHwch  gellwair  âg  Ef. 
Y  mae  ei  bobpeth  ar  y  ddaear  wedi  eu  troi  yn  nerth  i  achub. 
Cadernid  i  iachau  ydyw  yr  oll  yma ;  ond  cadernid  i  gosbi  fydd 
yr  oll  yr  ochr  draw,  oblegid  y  mae  efe  wedi  llefaru  y  cwbl  mewn 
cyfiawnder.  Y  mae  Efe  yn  gadarn  i  sefyll  at  ei  air.  "Wyf 
gadarn  "  fydd  ei  iaith  Ef  byth.  Cwmwl  goleu  am  dragywydd- 
oldeb  fydd  hyny  i'r  saint;  ond  haner  nos  dragywyddol  fydd 
yr  un  peth  i'r  annmviol.  Tyred  ato — fe  fydd  Hollallu- 
ogrwydd  rhyngot  ti  ag  uffern.  Saf  draw  am  ychydig  eto,  fe 
íydd  yr  un  Hollalluogrwydd  rhyngot  ti  a'r  nefoedd  wed'yn. 
Gwroldeb  llew  wedi  ei  uno  â  thynerwch  Oen  sydd  gan  y 
Gwaredwr  yma  ;  ond  llid  Oen  yn  cael  ei  weinyddu  gan  nerth 
llew  fydd  yr  ochr  draw. 

[EbriU,  1846.] 


PREGETH    XVI. 


YR   UY^   A    AMLYGWYD   YN   FANTAIS   I   WYBOD    YR   HYN   NID 
AMLYGWYD. 


I  lOÄN  iii.  2: — "Anwylyd,  yr  awrhon  meibion  i  Dduw  ydym.  ac  nid  am- 
lygwyd  eto  betli  a  fyddwn :  eithr  ni  a  wyddom.  pan  ymddangoso  ef e.  y 
byddwn  gyfPelyb  iddo ;  oblegid  ni  a  gawn  ei  weled  ef  megis  ag  y  mae." 


ÌID  amlygw3'd  eto."  Nid  oes  odid  un  o  wirionedd- 
au  mawrion  ein  crefydd  nad  ydyw  yn  briodol  i 
ryw  raddau  cymhwyso  y  geiriau  hyn  ato.  Nis 
gelwir  arnom  i  gredu  dim,  nad  allwn  ddywedyd,  yr  awr  hon 
ni  a  Avyddom  rywbeth  am  dano ;  ond,  er  hyny,  nid  oes  yr  un 
o'r  gwirioneddau  hyn  nad  ellir  dywedyd  am  ryw  ran  o  hono, 
"Nid  amlygwyd  eto."  "  O  ran  y  gwyddom ;"  ac  y  mae  rhan 
heb  ei  wybod.  Y  mae  yn  rhaid  i  ffydd  gael  sicrwydd  fod  y 
peth  yn  bod  cyn  y  gall  ei  gredu ;  ac  yn  hyn  y  mae  y  Bibl  mor 
eglur  fel  y  gellir  dywedyd,  "Ni  a  wyddom ;"  ond  os  awn  i  hoU 
i  fanylrwydd  ynghylch  y  peth,  yr  ateb  fydd,  "  Nid  amlygwyd 
eto."  Ni  a  wyddom  yr  awr  hon  fod  Duw  yn  bod  ;  ond  pa  fath 
ymhob  ystyr  ydyw  y  Duw  hwnw,  "nid  amlygwyd  eto."  Ni  a 
wyddom  yr  awr  hon  fod  nefoedd  ac  uffern  yn  bod ;  ond  pa 
fath  ydyw  y  ddau  le,  "  nid  amlygwyd  eto."  Ni  a  wyddom  yr 
awr  hon  y  byddwn  oll  yn  hanfodi  mewn  sefyllfa  ar  ol  hon, 
ond  beth  a  fyddwn  y  pryd  hwnw,  "  nid  amlygwyd  eto." 

GelHr  cymhwyso  iaith  y  prophwyd  at  y  Bibl  yn  yr  ystyr 
hwn.  "Nid  dydd,  ac  nid  nos,"  ydyw;  y  mae  yma  oleuni,  ond 
"  goleuni  yn  yr  hwyr  ydyw."  Y  mae  cymaint  o  oleuni  fel  y 
geUir  dywedyd  am  ei  bob  peth  ef,  Ni  a  wyddom  eu  bod  yn 
bod;   ond  y  mac  cymaint  o  dywyllwch  ynghylch  y  modd  y 


Yr  hyn  a  amlyg'wyd  yfi  fantais.  213 

maent  yn  bod,  fel  y  mae  yn  rliaid  dywedyd  am  danynt,  "  Nid 
amlygwyd  eto."  Yr  oedd  yr  Atheniaid  wedi  codi  allor  "  i'r 
Duwnid  adwaenir:"  gwyddentei  fod  yn  bod,  onid  è  ni  buasent 
yn  gwneuthur  allor;  ond  yr  oedd  yr  ysgrifen  oedd  arni  yn 
profi  na  wyddent  pa  fath  un  ydoedd :  ac  y  mae  yr  un  ysgrifen 
yn  briodol  i'w  cherfio  ar  bob  peth  ein  crefydd  ni; — "nid  ad- 
waenir."  Yr  ydym  yn  eich  gwahodd  chwi  i  nefoedd  nid 
adwaenir:  yn  eich  rhybuddio  i  ochel  uffern  nid  adwaenir: 
iaith  y  llyfr  am  y  naill  yw,  "  Ni  welodd  Ilygad,  ni  chlywodd 
clust,  ac  ni  ddaeth  i  galon  dyn  i  feddwl  "  ei  rhagoriaeth :  ac  am 
y  Ilall,  "  Pwy  a  edwyn  nerth  dy  soriant.^"  Y  gwrthddrych 
mawr  sydd  yn  ganolbwynt  ein  crefydd, — un  nas  gwelsom  ydyw 
hwnw.  "  Pethau  nis  gwelsid  eto "  ydyw  ei  phob  peth  hi.  Y 
mae  y  niwl  a'r  tywyllwch  hwn  sydd  yn  gorchuddio  i  raddau 
bob  peth  ein  crefydd,  yn  peri  i  ni  weithiau  ddefnyddio  iaith  y 
rhai  hyny  wrth  yr  Athraw,  "Pa  hyd  yr  wyt  ti  yn  peri  i  ni 
ameu.?  dywed  i  ni  yn  eglur;"  ond,  erbyn  ystyried  am  foment, 
yr  ydym  yn  teimloein  bod  wedi  Ilefaru  fel  y  llefarai  un  o'r  yn- 
fydion;  oblegid  ni  allai  y  Duw  mawr  ddim  Ilefaru  wrthym  yn 
eglur,  heb  yn  gyntaf  ein  gwneyd  yn  blant  yr  adgyfodiad. 
Parai  hyny  yn  y  fan  i  ni  beidio  â  bod  yn  ddeiliaid  cymwys 
y  byd  hwn.  Yr  oedd  y  tywyllwch  oedd  o  amgylch  Duw  ar 
Sinai  yn  peri  i  Moses  ddymuno  am  ei  weled  yn  ddilén ;  ond 
nis  gwyddai  beth  yr  oedd  yn  ei  ofyn,  oblegid  buasai  3'r  olwg 
ynangau  iddo;  felly  pan  yr  ydym  ninau  am  ^yybod  i  fanyl- 
rwydd  beth  a  fydd  ar  ol  hyn,  nis  gwyddom  beth  yr  j^dym  yn 
ei  ddymuno,  oblegid  byddai  yr  olwg  yn  fwy  nag  y  gallem  ni  ei 
dal  yn  y  coríf.  Fel  meibion  Zebedeus,  yr  ydym  yn  awyddus  i 
gael  gwybod  beth  a  fyddwn,  ond  fel  hwythau  y  mae  yn  rhaid 
ein  bedyddio  â  bedydd  angau  cyn  y  gellir  amlygu  hyny  i  ni. 
"  Nid  amlygwyd  eto  beth  a  fyddwn." 

Ond  er  y  tywyllwch  sydd  o'i  amgylch,  y  mae  y  cwestiwn, 
Beth  a  fyddwn  .?  yn  sibrwd  ymhob  mynwes ;  ac  feallai  fod  y 
tywyllwch  sydd  yn  ei  amgylchu  yn  gymorth  i'w  gadw  yn  fyw 
yn  y  meddwl,  oblegid  y  mae  dirgelwch  yn  effeithio  felly  bob 
amser  ar  ddyn.  Cuddier  unrhyw  beth,  y  mae  y  meddwl  yn 
ceisio  hylldremu  ar  y  peth  hwnw,  fel  pe  byddai  mwy  o  swyn 
iddo  yn  y  ty wyllwch  nag  yn  y  goleuni :    oblegid  hyn,  y  mae 

aneglurder  y  byd  arall  mewn  gwirionedd  yn  fantais  i  gadw  y 
byd  hwnw  ger  bron  y  meddwl.  Nid  yn  unig  nid  ydyw  yn  fai 
gofyn  yn  aml  beth  a  fyddwn ;  ond  y  mae  sefyll  yn  fynych  ac 
yn  ddifrifol  uwch  ben  y  cwestiwn  yn  ddyledswydd  arnom.  Tra 
y  gofalwn  i  beidio  ceisio  bod  yn  ddoeth  uwchlaw  yr  hyn  a  ys- 
grifenwyd,  y  mae  yn  ddyledswydd  arnom  sylwi  yn  fanwl  ar  y 
cwbl  a  ysgrifenwyd,  a  defnyddio  pob  awgrymiad  sydd  yn  y 
Bibl  am  y  byd  nid  adwaenir. 

laith  Cristion  ydyw  y  testyn :  er  ei  fod  yn  wirionedd  am  y 
drygionus,  fel  am  y  sant,  nad  amlygwyd  eto  beth  a  fydd ;  ond 
nid  y w  efe  yn  gofalu  am  ddim  o'r  pethau  hyn.  Gwir  föd  holl  drig- 
ohon  y  byd  yn  gofyn,  Beth  a  fyddwn .?  Ond  nid  yw  "beth  a 
fyddwn  "  neb  ond  un  y  Cristion  yn  myned  dros  derfynau  y  byd 
hwn.  Os  daw  y  cwestiwn,  Beth  a  fyddaf  draw  ?  i  feddwl  yr 
annuwiol,  nid  ydyw  ond  megis  tywyniad  mellten  :  y  cwestiwn 
sydd  yn  aros — sydd  yn  cartrefu  yn  y  meddwl — ydyw,  Beth  a 
fyddaf  yma  ì  Y  mae  y  ddau  garacter  yn  bryderus  ynghylch  y 
dyfodol ;  ond  y  mae  dyfodol  y  naill  yn  y  byd  hwn,  tra  y  mae  dyfod- 
ol  y  Ìlall  yn  byd  a  ddaw.  Ond  y  mae  y  saint  sydd  yn  meddwl  fwyaf 
amy  cwestiwn,  Beth  a  fyddwn  1  yn  meddwl  rhy  ychydig  o  lawer ; 
ac  feallai  nad  ydyw  yn  cael  ei  gyflwyno  i  sylw  o'r  pulpud  mor 
aml  ag  y  byddai  da,  a  hyny  oblegid  y  teimlad  sy  wedi  ei  gyn- 
yrchu  rywsut  mewn  aml  fynwes,  mai  nid  iawn  ydyw  sôn  Ilawer 
am  ddisgwyliadau  y  saint  yn  nghlyw  annuwiolion  ;  ac  mai 
dychrynfëydd  Duw  ydyw  unig  foddion  tröedigaeth  pechadur. 
Ond  pan  yn  teimlo  fel  yna,  yr  ydym  yn  gollwng  dros  gôf  fod 
gair  Duw  yn  gleddyf  dau  finiog,  a'i  fod  fel  y  cwmwl  hwnw,  yn 
oleu  ac  yn  dywyll,  fel  na  ellir  cyhoeddi  "Da  fydd  i'r  cyfiawn," 
heb  i'r  gydwybod  dynu  yn  gasgliad  oddiwrth  hyny,  "  Gwae  yr 
anwir,  drwg  fydd  iddo  :"  ac  feallai  nad  oes  dim  yn  cynyrchu 
cymaint  o  ofn  uffern  yn  mynwes  yr  annuwiol  a  thipyn  o  olcu 
ar  ddarluniadau  y  Bibl  o'r  nefoedd.  Ac  y  mae  ein  bod  mor 
ddistaw  ynghylch  yr  hyn  a  fyddwn  yn  profi,  naill  ai  ein  bod 
heb  gredu  yr  hyn  a  ddywed  y  Bibl  am  hyny,  neu  ynte  fod 
arnom  gywilydd  son  am  ein  disgwyliadau,  oblegid  cu  bod  mor 
groes  i'n  hymddygiadau.  Yr  oedd  y  Cristionogion  cyntaf  yn 
sòn  cymaint  am  y  deyrnas  yr  oeddent  i'w  derbyn,  nes  y  medd- 
yliodd  yr  ymherawdwyr  Rhufeinig  i'od  eu  Ilygaid  ar  eu  hym- 

erodraeth  hwynt,  ac  felly  ytnroddasant  i'w  herlid,  pan  mewn 
gwirionedd  nad  oeddent  yn  meddwl  am  deyrnas  yma,  ond 
teyrnas  draw,  y  dragywyddol  deyrnas.  Nid  oeddent  yn  aros 
ond  ychydig  gyda'r  hyn  oeddent,  am  fod  cartref  eu  meddwl 
gyda'r  hyn  a  fyddent ;  a  phe  cartrefem  ninau  fwy  gyda'r  hyn  a 
fyddwn,  ni  a  feddyHera  lai  am  yr  hyn  ydym.  Ac  wrth  i  ni  sôn 
am  yr  hyn  y  mae  y  saint  yn  ei  ddisgwyl,  bydded  i  Ysbryd  Duw 
godi  hiraeth  ymhoV  calon  am  gael  sail  dda  i  ddisgwyl  yr  un 
peth. 
Cawn  alw  eich  sylw  at  ddau  beth  oddiwrth  y  testyn  : — 

I.  Yr  hyn  nid  amlygwyd. 

II.  Yr  hyn  a  amlygwyd.  Ac  ni  a  gawn  geisio  defnyddio  yr 
hyn  a  wyddom  yn  fantais  i  gael  cip-olwg  ar  yr  hyn  ni 
wyddom. 

I.  Yr  hyn  nid  amlygwyd.  Y  mae  dau  beth  yn  neillduol  yn 
perthyn  i'r  sefyllfa  ddyfodol  y  gall  y  saint  ddy wedyd  am  danynt, 
"  Nid  amlygwyd  eto." 

1.  Nid  amlygwyd  eto  beth  a  fyddant  o  ran  y  cymhwysder 
fydd  yn  eu  cyríî"  a'u  heneidiau,  i  fwynhau  Duw  a'i  iachawdwr- 
iaeth. 

2.  Nid  amlygwyd  eto  beth  a  fyddant  o  ran  eu  sefyllfa  yn 
nghreadigaeth  Duw,  neu  o  ran  manteision  lle,  i'w  fwynhau. 
Daioni  wedi  ei  roddi  i  gadw, — gogoniant  i'w  ddatguddio  ydyw 
pob  un  o'r  pethau  hyn. 

\.  Nid  amlygwyd  beth  a  fyddant  o  ran  cyfaddasrwydd  eu 
cyrfiF  a'u  heneidiau  i  fwynhau  Duw  a'i  bethau.  Y  mae  yr 
anghyfartaledd  sydd  yn  awr  rhyngom  ni  â  gweithredoedd  Duw 
mor  fawr,  fel  nas  gallwn  wybod  ond  ychydig  iawn  am  danynt. 

Y  mae  yr  enaid  mewn  carchar,  ac  y  mae  y  corff  o  dan  orthrym- 
der.  Y  mae  y  naill  yn  gorthrymu  y  llall,  yr  enaid  yn  boen  i'r 
corff,  a'r  corff  felly  yn  aml  i'r  enaid.  Nis  gall  yr  enaid  weled 
gwaith  Duw  ond  drwy  Iygaid  y  corff,  ac  y  mae  y  rhai  hyny  yn 
blino  yn  edrych.  Nis  gall  dderbyn  hysbysrwydd  o'i  eiriau  ond 
trwy  glust  y  corff,  ac  y  mae  hono  yn  blino  yn  gwrandaw.  Nis 
gall  feddwl  am  danynt  heb  gymorth  rhyw  ran  o'r  corff,  ac  y 
mae  hwnw  yn  cael  ei  gloi  yn  fynych  gan  gwsg  a  marweidd-  dra. 

Y  mae  yr  ysbryd  yn  ddiau  yn  barod,  ond  y  mae  y  cnawd  yn 
wan  ;  ac  oblegid  fod  y  naill  yn  gwbl  ymddibynol  ar  y  Ilall,  y 

mae  gwendid  y  naill  yn  wendid  i'r  llall.  Yn  hyn  y  mae  yr 
enaid  yn  dra  thebyg  i'r  rhai  oedd  yn  adgyweirio  mur  Jeru- 
salem  :  "nerth  y  cludwyr  a  wanhäodd,"  meddynt,  "a  phridd 
lawer  sydd,  fel  na  allwn  ni  adeiladu  y  mur  :"  oblegid  hyny,  er 
cryfed  oedd  eu  hawydd,  araf  iawn  oedd  y  gwaith  yn  myned 
yralaen.  Felly  yma  yr  enaid  ydyw  y  gweithiwr,  ond  y  coríf 
sydd  yn  cludo  y  defnyddiau  ; — efe  sydd  yn  edrych  ar  weithred- 
oedd  Duw,  ac  ar  ryfeddodau  ei  eiriau ; — efe  ydyw  y  cerbyd  sydd 
i  gario  yr  enaid  i  gynulleidfa  y  saint.  Os  na  bydd  ê  yn  alluog 
i  wneuthur  hyn,  bydd  yr  enaid  yn  yr  un  ystâd  a'r  claf  hwnw 
ar  lan  llyn  Bethesda:  gall  y  pethau  rhyfeddaf  gymeryd  lle  ger- 
llaw,  ond  ni  all  ef  ddim  cyfranogi  o  honynt,  am  fod  nerth  y 
cludwr  wedi  gwanhau,  fel  na  all  ei  gymeryd  yno.  laith  Paul 
ydyw  ei  iaith  yntau  yn  fynych:  absenol  yn  y  corff,  ond  presen- 
ol  yn  yrysbryd ;  ond  nid  yw  presenoldeb  yr  ysbryd  ond  haner- 
og  iawn  yn  absenoldeb  y  corflf.  Nid  yn  unig  y  mae  nerth  y 
cludwyr  yn  gwanhau,  fel  na  elhr  casglu  ond  ychydig  ddefn- 
yddiau ;  ond  wedi  eu  casglu  nis  gelhr  eu  defnyddio,  oblegid 
pridd  lawer  sydd  yn  rhwystr  i  adeiladu  y  mur.  Y  mae  yn 
anhawdd  gwybod  bron  ddim  am  Dduw  a'i  bethau  yma,  oblegid 
gwendid  y  cludwyr, — y  galluoedd  sy  genym  ;  ond  y  mae  yn  an- 
hawdd  i'r  wybodaeth  hono  gael  eífaith  sancteiddiol  ar  y  galon, 
oblegid  y  pridd  lawer  sydd  yma — y  drwg  sydd  bob  amser  yn 
bresenol. 

Y  mae  yn  wir  fod  yr  enaid  fel  y  coríf  wedi  ei  ddarostwng  i 
oferedd:  a  phe  buasai  pob  cymhwysder  yn  y  coríf,  y  mae 
anghymhwysder  yn  yr  enaid  i  fwynhau  llawer  yma.  A  pheidio 
son  am  y  pechod  sydd  ynddo,  y  mae  mewn  canlyniad  i  bechod 
wedi  cyfranogi  i  raddau  pell  o  natur  y  pridd;  ond  er  hyny  mae 
yn  rhagori  cymaint  ar  y  corff,  fel  i'n  golwg  ni  y  mae  y  ddau 
wedi  eu  huno  yn  anghymharus  ; — yr  enaid  yn  fywyd, — y  corfF 
yn  farw; — yr  enaid  yn  ysbrydol, — y  corfî  yn  anianol ; — yr  enaid 
heb  heneiddio  na  diíîygio,  a'r  corff  yn  heneiddio  ac  yn  bhno: 
un  yn  ymsymud  gyda  chyflymdra  drwy  greadigaeth  Duw;  y 
llall  fel  pryfyn  yn  ymgropian  yn  y  pridd,  fel  mai  "  pethau  nis 
gwelsid  "  iddo  ef,  o  angenrheidrwydd,  fydd  Ihaws  o'r  llanerchaù 
hyny  o'r  ddaear  sydd  wedi  eu  cysegru  gan  iachawdwriaeth 
Duw.     Gwir  fod  yr  enaid  yn  frith  gydnabyddus  â'r  mynydd- 

oedd  sanctaidd,  sef  S'íon,  yr  Olewydd,  a  Chalfaria ; — y  mae  ê 
wedi  sefyll  ar  fynyddoedd  Duw,  sef  Horeb  a  Sinai ; — ond  y  mae 
golwgy  llygaidynannhraethol  well  nag  ymdaith  yr  enaid.  Eto 
y  mae  anmhosibilrwydd  i'r  llygad,  mewn  myrdd  o  amgylchiad- 
au,  eu  gweled  hwynt:  y  mae  un  fel  Barzilai  yn  rhy  hen  i 
deithio  mor  bell  a  Jerusalem ; — ^y  mae  un  arall  yn  gloff  fel 
Jacob — ni  all  ddringo ; — y  mae  y  trydydd  fel  EH — ni  fyddai  yn 
ddim  gwell  er  myned  yno — y  mae  yn  ddall ; — y  mae  un  arall 
fel  Paul — ni  fwynhaodd  ef  ddim  llawer  o'r  olygfa — y  mae  y 
swmbwl  yn  ei  boeni ; — y  mae  y  llall  fel  Timotheus,  yn  rhy  wan 
i  ddal  y  daith.  Y  mae  gan  bob  un  ei  faich  o  gnawd.  Ond  beth 
fydd  corff  ysbrydol  ac  enaid  perffaith ; — y  cludwyr  yn  rymus, 
ac  heb  ddim  pridd  i  rwystro  adeiladu  y  mur ; — enaid  yn  gwbl 
ar  ddelw  Duw,  a  chorff  ar  ddelw  yr  enaid,  yn  cyfranogi  o'i 
briodoliaethau  mewn  ystyr  naturiol,  fel  y  gelwir  ef  yn  gorff 
ysbrydol?  Beth  fydd  edrych  heb  flino, — gwrandaw  heb  ddi- 
ffygio,— meddwl  heb  ballu?  "  nid  amfygwyd  eto."  Yr  ydym  ni 
mor  bell  oddiwrth  berffeithrwydd  o  bob  math,  fel  nad  allwn  ni 
ddim  dirnad  beth  ydyw  yn  awr.  Beth  fydd  cael  enaid  heb 
wybod  dim  mewn  rhan,  a  chorff  heb  fod  yn  atalfa  i'r  enaid 
hwnw  i  wybod  pob  peth  yUfberffaith?  "  nid  amlygwyd  eto." 
A  fydd  y  Cristion  yn  gallu  dal  cymundeb  â  chreadigaeth  Duw 
ymhob  man  heb  deimlo  dim  oddiwrth  y  pellder?  A  fydd  efyn 
alluog  i  weled  mewn  moment  i  waelodion  y  pethau  sydd  yn 
ddirgel  yn  awr.?  Aall  efe  ddarllen  tragywyddol  allu  a  Duwdod 
ar  y  gweithredoedd,  heb  wneuthur  hyny  fel  ffrwyth  hir  sylw 
arnynt  ?  A  ga  efe  ymsymud  gyda  chyflymdra  yr  angel  drwy'r 
greadigaeth,  neu  a  fydd  efe  yn  gfymedig  wrth  ryw  un  lle  fel  yn 
awr  ?  Cwestiynau  anorphen  ydyw  y  rhai  hyn  oll,  oblegid  nid 
amfygwyd  eto  beth  a  fyddwn. 

2.  Nid  amfygwyd  beth  a  fj^ddwn  o  ran  ein  sefyllfa  yn  y 
greadigaeth.  Y  mae  y  lle  y  byddwn,  fel  y  modd  y  byddwn,  yn 
y  tywyllwch.  Yr  ydym  wedi  sylwi  eisoes  nad  ydyw  y  modd  yr 
ydym  yn  bod  yn  awr  yn  fanteisiol  i  fwynhau,  ac  y  mae  yn 
eglur  hefyd  nad  ydyw  y  lle  yr  ydym  yn  awr  yn  fanteisiol :  yr 
ydym  yn  rhy  bell  oddiwrth  y  brifddinas  i  fod  yn  hapus.  Yn 
hono  y  mae  cartref  pob  peth  sydd  yn  anwyl  genym.  Hi  ydyw 
cin  Jerusalem  ni, — dinas  ein  Brenin, — cartref  ein  teml,  y  man 

lle  y  mae  molianu  yn  wastad.     Yr  ydym  yn  awr  yn  gyffelyb  o 
ran  ein  sefyllfa  i'r  luddewon  sydd  yn  wasgaredig  trwy'r  gwled- 
ydd.     Yn  ol  eu  tyb  hwy,  y  Jerusalem  ddaearol  ydyw  y  man  y 
dylid   addoli   ynddo.     Nid  cyfreithlawn  codi  allor  mewn   un 
man  arall, — iddi  hi  y  mae  yr  offeiriad  a'r  brenin  yn  perthyn, — 
y  meitr  a'r  goron.    Gwir  eu  bod  yn  adeiladu  synagogau  ymhob 
gwlad ;  ond  nid  yw  y  rhai  hyny  yn  werth  eu  cymharu  â'r 
deml :  at  sefyllfa  hono  y  mae  eu  llygaid  a'u  calon  yn  troi ; 
cael  ei  hadeiladu  hi  ar  ei  hen  sylfaeni  fyddai  yn  nefoedd  ar  y 
ddaaar  iddynt.     A  thra  y  byddant  yn  absenol  o  Jerusalem,  nid 
oes  yr  un  sefyllfa,  pa  mor  anrhydeddus  bynag  y  gall  hi  fod,  a'u 
boddlona  fel  cenedl.     Cyffelyb  i  hyn  3^dyw  y  saint ;  y  maent 
yn  wasgaredig   o'u   gwlad ;    nid  lle  addoli   yn   awr   ydyw  y 
ddaear ;  nid  yma  y  mae  y  meitr  a'r  goron ;  nid  yw  yr  Offeiriad 
a'r  Brenin  ddim  yn  perthyn  i'r  wlad.      Gwir  fod  ganddynt 
hwythau  eu  synagogau  :  ond  y  maent  yn  dyheu  am  weled  y 
deml — cartref  y  naill,  a'r  brifddinas  lle  y  mae  gorsedd  y  llall ; 
ond  nid  amlygwyd  i  ni  eto  pa  le  y  mae  y  wlad.     Pa  un  ai  y 
saint  a  gânt  eu  symud  i  rywle  draw,  ai  ynte  y  llys  a  gaiff  ei 
symud  yma  ?     Pan  orchfygodd  Cyrus  y  Persiad  Babilon,  fe 
symudodd  y  llys  o  Persia  yno.     Felly  y  mae  rhai  yn  meddwl 
pan   fydd   Mab   Duw   wedi    gorphen   gorchfygu   y   ddaear   y 
symuda  yntau  ei  lys  yma.     Yr  ydym  yn  darllen  yn  llyfr  y 
Datguddiad  fod  y  Jerusalem  newydd  yn  dyfod  i  waered  o'r  nef. 
Mewn  lleoedd  eraill  yr  ydym  yn  darllen  fod  y  nefoedd  i  gael  ei 
hail  blanu,  a'r  ddaear  ei  hail  greu,  ac  feallai  mai  i'w  chymhwyso 
hi  i  fod  yn  gartref  i'r  llys  fydd  diben  hyny.     A  phaham  nad  all 
yr  anrhydedd  hwn  fod  yn  aros  y  ddaear,  fel  ad-dahad  am 
y  dirmyg  a  gafodd  wrth  gael  ei  gwneuthur  yn  gartref  gwrth- 
ryfel  am  filoedd  o  ílynyddoedd.     Y  mae  yn  wir  fod  gwrthryfel, 
a  gwrthryfel  yn  unig,  yn  uffern ;  ond  man  ydyw  hwnw  wedi 
ei  barotoi  i  ddiafol  ac  i'w  angylion — yn  gartref  gwrthryfelwyr  y 
parotowyd  ef     Ond  nid  felly  y  ddaear  ;  i  addoU  y  parotowyd 
hi,  ond  ei  bod  hi  wedi  ei  darostwng  i  oferedd ;  ac  feallai,  fcl  y 
codwyd  y  natur  a  bechodd  i  undeb  à  Mab  Duw,  fod  y  lle  y  bu 
pechod  ynddo  i  gael  ei  godi  hefyd  i  fod  yn  brifddinas  yr  ym- 
herodraeth.     Amddiffynfa  y  Jebusiaid,  y  man  a  ddahodd  allan 
hwyaf  mcwn  gwrthryfcl  yn  crbyn  Dafydd,  a  wnacd  yn  Jcru- 

salem,  yn  brifddinas,  ganddo.  Feallai  mai  yr  un  modd  yr 
ymddyga  Mab  Dafydd  ;  ond  "  nid  amlygwyd  eto."  A  fydd  y 
lle  nesaf  yr  un  fath  a  hwn,  yn  bell  o  bob  man  ì  ai  ynte  a  fydd  y 
greadigaeth  oll  wedi  ei  thynu  i  ymyl  ei  gilydd,  yn  gyffelyb  fel 
ag  y  mae  y  dull  cyflym  o  deithio  yn  y  wlad  hon  yn  tynu  y 
rhanau  pellaf  o  honi  i  gymydogaeth  eu  gilydd. 

Feallai  fod  y  testyn  yn  cyfeirio  at  ystàd  y  meirw  cyn  yr  ad- 
gyfodiad, — at  ddull  hynod  hanfodiad  yr  enaid  tra  y  bydd  heb  y 
corff.  Y  mae  yn  fwy  priodol  dywedyd  "nid  amlygwyd  eto  "  am 
yr  ystâd  hono  nag  am  yr  ystâd  ar  ol  yr  adgyfodiad.  Sut  y  bydd- 
wn  ni  by w  heb  y  corff?  Ymha  le  y  byddwn  ni  yn  by w  ?  Pa  fodd 
y  byddwn  ni  yn  teimlo  ?  A  fyddwn  ni  yn  gwybod  rhywbeth  am 
amgylchiadau  y  ddaear  ?  A  fydd  rhy w  gymundeb  rhyngom 
ni  a'r  rhai  a  aethant  o'n  blaen  ni  i'r  ystàd  hono  ?  "  Nid  amlyg- 
wyd  eto."  Y  mae  y  llen  heb  ei  rhwygo.  Y  mae  rhywbeth 
rhyfedd  yn  y  tywyllwch  draw,  ond  beth  ydyw  nis  gwyddom. 
Y  mae  genym  fap  o'r  wlad  yn  y  Bibl,  ond  nid  oes  dim  ond  yr 
outlines  wedi  eu  rhoi  i  lawr ;  a  hyny  sydd  yn  gerfiedig  ar  y 
map,  "  tcnknown,^^  anadnabyddus.  Y  mae  rhai  rhanau  o'r  ddaear 
felly.  Y  raáe  daearyddwyr  yn  gwneuthur  map  o  Affrica,  ac 
yn  rhoi  enwau  ychydig  leoedd  ar  hyd  y  glanau;  ond  hyny 
sydd  yn  ysgrifenedig  ar  y  canoldir,  tcnknown.  Y  mae  yno 
drigolion,  ond  pwy  yd^mt  ?  Beth  ydyw  eu  harferion  ?  Beth 
ydyw  eu  hiaith  ?  Beth  ydyw  ansawdd  a  chynyrchion  y 
wlad  ?  Anadnabyddus  ydyw  yr  ateb.  Felly  yma,  "  nid  am- 
lygwyd  eto  beth  a  fyddwn." 

II.  Yr  hyn  a  amlygwyd.  Nid  tyw^'llwch  ydyw  yr  oll :  y 
mae  yma  beth  goleuni ;  ac  y  mae  y  goleuni  hwnw  yn  rhoddi 
ychydig  fantais  i  ni  wybod  beth  sydd  tuhwnt  i  len  y  tywyllwch 
yna.  Y  mae  dau  beth  wedi  eu  hamlygu  i'r  saint  yn  fantais 
iddynt  wybod  beth  a  fyddant : — 

1 .  Y  maent  yr  awr  hon  yn  feibion  i  Dduw. 

2.  Y  mae  ganddynt  ychydig  o  hanes  y  Mab  hynaf,  ac  y  mae 
ganddynt  sicrwydd  y  byddant  hwy  yn  gyffelyb  iddo.     "  Yr 

awr  hon  meibion  i  Dduw  ydym ni  a  wyddom  pan  ym- 

ddangoso  efe  y  byddwn  gyffelyb  iddo ;  oblegid  ni  a  gawn  ei 
weled  ef  megis  ag  y  mae." 

I.  Yr  hyn  ydyw  y  saint  yn  awr,  sef  "meibion  i  Dduw."      Y 

mae  hon  yn  berthynas  nas  gwyddom  ond  ychydig  am  eì  natur, 
ond  ni  a  wyddom  ei  bod  yn  berthynas  fw^^af  goruchel  a  all  fod, 
ac  yn  berthynas  mae  yn  debyg  sydd  yn  dwyn  y  sainc  yn  nês  at 
y  Creawdwr  na'r  un  berthynas  arall.  Y  mae  i  Dduw  lawer  o 
feibion  eraill.  Meibion  Duw  y  gelwir  yr  angyHon.  "  Adda  fab 
Duw"  oedd  ein  tad  cyntaf.  Tebygol  fod  hwn  yn  enw  a  roddir 
ar  yr  holl  greaduriaid  rhesymol  sydd  wedi  cyfranogi  o  ddelw 
Duw,  ac  yn  ol  mesur  eu  tebygolrwydd  i'r  Jehofah.  Y  mae 
graddau  yn  mhriodoldeb  yr  enw  arnynt.  Gelwir  yr  Ail 
Berson  yn  "  uniganedig  Fab,"  "  yn  briod  Fab,"  i  ddangos  fod 
yna  Fab  nad  oes  neb  fel  Efe.  A  chan  fod  y  saint  yn  frodyr 
iddo,  y  maent  hwythau  yn  feibion  ì  Dduw  mewn  ystyr  wahanol 
i  baAvb  eraiU.  Fe  ddywedir  eu  bod  wedi  eu  mabwysiadu ;  i 
ddangos  fod  cyfnewidiad  yn  eu  sefyllfa  yn  ngolwg  cyfraith. 
I  ddangos  fod  cyfnewidiad  natur  wedi  cymeryd  lle,  dywedir  eu 
bod  wedi  eu  hailgenhedlu  —  eu  haileni,  ac  felly  wedi  eu 
gwneuthur  yn  gyfranogion  o'r  dduwiol,  neu  y  ddwyfol,  anian. 

Y  ddwy  ffordd  hyn  yn  unig  y  geUir  bod  yn  feibion  ymysg 
dynion,  sef  meibion  mewn  ystyr  naturiol,  a  meibion  yn  ngolwg 
cyfraith ;  ac  y  mae  y  saint  yn  feibion  Duw  ymhob  un  o  hony nt. 

Y  maent  yn  feibion  yn  ngolwg  cyfraith,  am  eu  bod  wedi  eu 
mabwysiadu.  Y  maent  yn  feibion  o  ran  teimlad,  am  eu  bod 
wedi  eu  hadgenhedlu,  ac  felly  wedi  derbyn  "ysbryd  mabwys- 
iad,  trwy  yr  hwn  y  maent  yn  llefain,  Abba  Dad  ;  "  fel  y  mae  yn 
amheus  a  all  neb  deimlo  mor  agos  at  Dduw  ag  y  gall  y  saint, 
— a  all  neb  ddywedyd  "  Fy  Nhad"  yn  yr  un  ystyr  a'r  Cristion. 

Y  mae  Duw  yn  Dad  i  lesu  Grist  mewn  ystyr  nad  ydyw  yn 
Dad  i  neb  arall.  Ac  oddiwrth  eiriau  yr  Arglwydd  lesu, 
gallwn  gasglu  fod  rhyw  debygolrwydd  yn  y  berthynas  sydd 
rhyngddo  a'r  saint  i'r  berthynas  sydd  rhyngddo  âg  Ef.  "  Fy 
Nhad  i  a'ch  Tad  chwithau. 

Yr  oedd  mabwysiad  i  deulu  anrhydeddus  yn  cael  ei  ystyried 
yn  fraint  oruchel ;  ond  nid  yw  yn  ymddangos  fod  hyny  bob 
amser  yn  sicrhau  rhagorfreintiau  plentyn.  Y  mae  yn  deb^'-g 
fod  Eleazer  wedi  ei  fabwysiadu  gan  Abraham,  ac  Ismael  wedi 
ei  fabwysiadu  gan  Sarah ;  ond  pan  aned  Isaac,  y  mab  naturiol, 
fe  ddifuddiwyd  y  naill  a'r  llall  o  ragorfreintiau  plant.  Yr  hwn 
oedd  yn  fab  Sarah  cyn  hyny,  mab  y  gaethes  y  gelwid  cf  wedi 

hyny.  Yr  oedd  Abraham  yn  teimlo  wrth  ei  droi  allan,  oblegid 
yr  oedd  yn  fab  naturiol  iddo  ef ;  ond  un  mabwysiedig  oedd  ef  i 
Sarah,  am  hyny  nid  oedd  hi  yn  teimlo  dim.  Ond  nid  oes  yr 
un  plentyn  i  Dduw  trwy  fabwysiad  nad  ydyw  ÿn  blentyn  iddo 
hefyd  trwy  adgenhedliad;  felly  y  mae  yn  sicr  o  "aros  yn  y  tŷ 
byth."  Ac  nid  ydyw  mabwysiad  wedi  rhoddi  hawl  mewn  dim 
iddo,  nad  ydyw  adgenhedHad  wedi  cynyrchu  teimlad  priodol 
ar  gyfer  y  peth  hwnw.  Ni  fuasai  y  mabwysiad  yn  cynyrchu 
dim  ond  teimlad  gwas  diolchgar  at  feistr  caredig  am  ei  gym- 
wynasau,  fel  y  buasai  Eleazer  yn  teimlo  at  Abraham  pe  buasai 
yn  ei  wneuthur  yn  etifedd ;  ond  y  mae  yr  adgenhedhad  yn 
cynyrchu  teimlad  plentyn  at  ei  Dad,  fel  teimlad  Isaac  at  Abra- 
ham.  Gall  y  mabwysiad  beri  i  ni  garu  y  mabwysiadwr 
oblegid  ei  roddion ;  :  ond  y  mae  yr  adgenhedliad  yn  ein 
dwyn  i  werthfawrogi  y  rhoddion,  oblegid  y  berthynas  sy 
rhyngom  a'r  Rhoddwr.  Gwnaeth  mabwysiad  merch  Pharaoh 
dywysog  o  Moses;  ond  hi  fethodd  wneyd  Aiphtiwr  o  hono. 
Yr  oedd  mab  y  gaethes  dlotaf  yn  annhraethol  well  Aiphtiwr  nag 
ef.  Ond  y  mae  Duw  yn  gwneuthur  ei  holl  blant  yn  dywysog- 
ion  ac  yn  feibion.  "  Yr  awr  hon  meibion  i  Dduw  ydym." 
Ond  pa  help  ydy w  hyny  i  ni  wybod  beth  a  fyddwn  ?  Llawer 
ymhob  rhyw  fodd  : — 

I.  Fel  rheol  gyífredin,  y  mae  yr  hyn  a  f^^dd  y  mab  i'w  fesur 
wrth  gyfoeth  ac  anrhydedd  y  tad.  Os  bydd  y  tad  yn  frenin,  y 
maé  y  mab  yn  dy wysog :  os  bydd  y  tad  yn  gyfoethog,  y  mae  y 
mab  yn  teimlo  fod  rhan  o'r  da  yn  digwydd  iddo  ef :  a'r  hyn 
sydd  i  benderfynu  maint  y  rhan  ydyw  maint  cyfoeth  y  tad.  Ni 
ŵyr  y  saint  ddim  eto  beth  ydyw  holl  gynwys  bod  yn  feibion  i 
Dduw,  ond  gwyddant  ry w  ychydig  am  eu  Tad ;  ac  y  mae  yr 
ychydig  hyny  yn  fantais  iddynt  wybod  beth  a  fyddant.  Pa  fath 
un  ydy w  ?  Y  mae  urddas  a  mawredd  yn  perthyn  iddo,  oblegid 
y  mae  yn  preswylio  tragywyddoldeb.  "  Y  nef  yw  fy  ngorsedd- 
fainc,  a'r  ddaear  yw  lleithig  fy  nhraed."  Y  mae  yn  marchog 
nef  y  nefoedd, — yn  gwneuthur  y  cwmwl  goleu  yn  gerbyd  iddo^ 
— yn  marchog  ar  adenydd  y  gwynt, — yn  gwisgo  goleuni  fel 
dilledyn, — yn  gwisgo  ardderchogrwydd,  ac  yn  ymwregysu  à 
nerth.  Pa  fath  un  ydyw  eu  Tad  1  "  Efe  ywôeawdydd  y  nef- 
oedd  a'i  hestynydd, — lledydd  y  ddaear  a'i  chnwd, — ^yr  hwn  a 

wnaeth  y  saith  seren  ac  Orîon, — yr  hwn  sydd  yn  taenu  y 
gogledd  ar  y  gwagle, — ac  yn  crogi  y  ddaear  ar  ddiddym."  "Yr 
hwn  a  fesurodd  y  dyfroedd  yn  ei  ddwrn, — yr  hwn  a  fesurodd  y 
nefoedd  â'i  rychwant, — a  gymhwysodd  bridd  y  ddaear  mewn 
mesur, — ^yr  hwn  a  bwysodd  y  mynyddoedd  mewn  pwysau,  a'r 
bryniau  mewn  clorianau."  Pa  fath  un  ydyw  eu  Tad  ?  Efe 
biau  y  ddaear ; — "  Wele  y  nefoedd,  a  nefoedd  y  nefoedd,"  ydynt 
eiddo  iddo,  "y  ddaear  hefyd  a'r  hyn  oll  s^-dd  ynddi; — y  môr 
sydd  eiddo,  Efe  a'i  gwnaeth  ; — y  mae  gorddyfnderau  y  ddaear 
yn  ei  law,  ac  uchelderau  y  mynyddoedd  yn  eiddo."  Pwy  ydyw 
eu  Tad  ?  "Arglwydd  y  lluoedd  yw  ei  enw,  a'i  weision  yw  pob 
peth."  "  Y  mae  ei  Iwybr  yn  y  corwynt,  ac  yn  y  rhyferthwy, — 
llwch  ei  draed  yw  y  cymylau :  efe  a  gerydda  y  môr  ac  a'i  sych, 
a'r  holl  afonydd  a  ddihysbydda  efe.  Y  mynyddoedd  a  grynant 
rhagddo,  a'r  bryniau  a  doddant,  a'r  ddaear  a  lysg  gan  ei  olwg. 
Gall  wisgo  y  nefoedd  â  thywyllwch,  a  gosod  sachlen  yn  dô 
iddynt."  Beth  ydyw  bod  yn  feibion  i  Dduw  ?  "Nid  amlygwj'd 
eto ;" — ond  dyma  ranau  o  ffyrdd  eu  Tad  ;  ac  y  mae  y  ddarpar- 
iaeth  s^^dd  ar  gyíer  y  meibion  yn  gyfryw  na  fydd  raid  i'r  Tad 
gywilyddio  o'i  phlegid.  "  Nid  cywilydd  gan  Dduw  ei  alw  yn 
Dad  iddynt  hwy,"  ac  yn  Dad  iddynt  oll  hefyd.  Y  mae  ambell 
dad  na  raid  iddo  gywilyddio  arddel  rhyw  un  o'i  blant,  oblegid 
y  mae  y  ddarpariaeth  ar  ei  gyfer  yn  anrhydeddus;  ond  am  y 
lleill  nid  yw  yn  enw  iddo  eu  bod  yn  perthyn  iddo.  Un 
etifeddiaeth  oedd  gan  Abraham :  yr  oedd  ganddo  lawer  o  feib- 
ion;  ond  yr  oedd  yn  rhaid  i  Ismael,  a  meibion  Ceturah,  fodd- 
loni  ar  roddion,  i  Isaac  gael  yx  etifeddiaeth.  Un  fendith  oedd 
gan  Isaac :  yr  oedd  ganddo  ddau  fab.  Yr  oedd  gan  Dafydd 
lawer  o  blant,  ond  nid  oedd  modd  gwneuthur  ond  un  o  honynt 
yn  frenin  ;  ac  wrth  wneyd  hyny  yr  oedd  yn  tynu  gŵg  y  lleill. 
Ond  nid  felly  y  mae  hi  yma :  ni  fydd  yma  yr  un  Esau  yn 
cwyno  fod  Jacob  wedi  myned  â'i  ran  ef,  oblegid  y  mae  llawer 
bendith  gan  ein  Tad; — na'r  un  Ismael  yn  myned  yn  ddyn 
gwyllt,  am  gael  ei  droi  o'r  tŷ,  i  gael  lle  i  Isaac.  Na, — y  maent 
oU  yn  blant  y  wraig  rydd, — yn  aros  yn  y  tŷ  byth :  na'r  un 
Absalom,  nac  Ammon,  yn  cenfigenu  wrth  yr  orsedd  i  Solomon. 
"  Oblegid  os  plant,  etifeddion  hefyd,  a  chydetifeddion." 

2.  Mantais  arall  i  ni  wybod  beth  a  fyddwn,  neu  beth  a  wna 

y  Tad  nefol  hwn  i'w  feibion,  ydyw  edrych  ar  yr  hyn  a  wnaeth 
eisoes.  Y  mae  yr  hyn  a  ddywedwyd  eisoes  yn  wirionedd 
cyfFredinol,  sef  bod  yr  hyn  a  fydd  y  mab  i'w  fesur  wrth  yr  hyn 
ydyw  y  Tad  ;  ond  nid  ydy w  heb  eithriad  ar  y  ddaear,  oblegid  y 
mae  ambell  dad  na  bydd  ei  blant  fawr  well  er  dim  a  fedd  nac  a 
all  tra  y  bydd  efe  byw.  Ond  y  mae  un  arall  y  mae  yr  hyn  a 
wnaeth  er  eu  mwyn  eisoes,  yn  ernes  y  gwna  efe  lawer  ryw 
ddydd;  ac  y  mae  ambell  un,  er  nad  ellwch  chwi  wybod  fawr 
am  ei  garacter  fel  tad,  eto  y  mae  yr  hyn  a  wyddoch  am  dano 
mewn  amgylchiadau  eraill,  yn  rhoddi  sicrwydd  ei  fod  yn  un 
tyner  at  ei  blant,  oblegid  y  mae  yn  un  trugarog  wrth  fywyd  ei 
anifeiHaid ;  y  mae  yn  fraint  cael  bod  yn  ei  wasanaeth ;  gellir 
dywedyd  am  ei  weision  fel  am  rai  Solomon,  "Gwyn  fyd  dy 
weision  hyn."  Beth  ydy w  bod  yn  feibion  i  Dduw .?  "Nid  am- 
lygwyd  eto;"  ond  ni  a  wyddom  hyn  yn  awr:  y  mae  yn 
anrhydedd  cael  bod  yn  greadur  iddo ; — peth  gwynfydedig  ydyw 
bod  yn  was  iddo.  Ac  os  mynwn  ni  wybod  beth  a  all  y  plant 
ei  ddisgwyl,  edrychwn  ar  yr  hyn  y  mae  y  distadlaf  o'i  greadur- 
iaid  yn  gi  gael.  Nid  rhaid  i  ni  droi  i'r  Bibl  i  ddarllen,  "  Duw 
cariad  yw;"  oblegid  "y  mae  ei  drugaredd  ar  ei  holl  weithred- 
oedd."  Y  mae  rhai  o'i  greaduriaid  wedi  eu  "darostwng  i  ofer- 
edd"  gan  ddyn ;  ond  y  mae  yn  amlwg  arnynt  oll  fod  Duw  wedi 
eu  bwriadu  i  ddaioni, — wedi  eu  creu  i  fwynhau:  "ei  holl 
weithredoedd  a'i  clodforant."  Ac  y  mae  eu  llygaid  hwynt  oll 
yn  disgwyl  wrtho  :  arno  Ef  y  mae  cywion  y  gigfran  yn  llefain; 
— at  ei  borth  Ef  y  mae  y  llew  yn  dyfod  i  ymofyn  cardod  bob 
dydJ;  ac  ar  ei  fwrdd  Ef  y  mae  holl  adar  y  tô  yn  byw.  Ac 
nid  oes  yr  un  yn  disgwyl  yn  ofer  wrtho:  y  mae  yn  rhoddi 
iddynt  oll  eu  bwyd  yn  ei  bryd.  Os  ydyw  mor  dyner  a  gofalus 
o  stock  y  farj7i,  beth  ydyw  bod  yn  feibion  iddo  ì 

Ond  ni  raid  i  ni  fyned  at  anifeiHaid  y  m?es  i  gael  ein  dysgu, 
oherwydd  y  mae  genym  hanes  dau  ddosbarth  o'i  feibion. 
"  Adda  fab  Duw  "  oedd  un;  ac  yr  oedd  y  ddarpariaeth  ar  ei 
gyfer  yn  gyfatebol  i  urddas  y  berlhynas.  Yr  oedd  y  palas  yr 
oedd  yn  byw  ynddo  yn  deilwng  o  fab  Duw.  Y  mae  yn  lled 
anhawdd  genym  ni  feddwl  y  gallasai  neb  fod  yn  hapus  ynddo ; 
ond  nid  oes  yma  ddim  ond  ei  adfeilion  :  daear  a  melldith  arni 
sy  genym  ni,  yn  rhoddi  ei  ffrwyth  yn   anewyllysgar,   fel  pe 

byddai  wedi  digio  wrth  ei  thrigolion ;  ond  nid  felly  yr  oedd  hi, 
i  "  Adda  fab  Duw."  Nid  oedd  rhyfel  yn  ei  helfenau,  na  dig 
yn  ei  gwedd :  ei  holl  anifeiliaid  yn  talu  gwarogaeth  iddo,  gan 
ddywedyd  yn  eu  hymdd^^giad,  "Byw  fyddo  y  brenin."  Ni 
allasai  neb  fyned  heibio  y  palas  heb  ddywedyd,  mab  Duw  sydd 
yn  byw  yma !  Yr  oedd  yr  agwedd  oedd  ar  ei  feddwl  hefyd  yn 
c^rfateb  i  urddas  y  berthynas,  fel  nas  gallesid  edrych  ar  ei 
wybodaeth,  mwy  nag  ar  ei  gartref,  heb  ddywedyd,  Yn  wir  mab 
Duw  ydyw  hwn.  Yr  oedd  gweithredoedd  ei  Dad  yn  agor  eu 
dirgelwch  o'i  flaen.  Yr  un  peth  iddo  ef  oedd  gweled  a  deall. 
Nid  oedd  yn  edrych  ar  ddim  nad  oedd  yn  gwybod  ei  enw  ;  ac 
yr  oedd  yn  gwybod  ei  enw  am  ei  fod  yn  deall  ei  natur. 
Yr  oedd  ymddygiad  tywysog  arno.  Yr  oedd  ei  Dad  yn  cym- 
deithasu  yn  fynych  âg  ef.  Nid  oedd  fel  Absalom  yn  íab 
brenin,  heb  weled  ei  wyneb.  Na, — "gydag  awel  y  dydd " 
byddai  yn  arfer  clywed  ei  Dad  yn  dyfod  i  ymweled  âg  ef 
Nid  peth  bychan  oedd  bod  yn  fab  i  Dduw  fel  Adda.  Ond 
y  mae  genym  hanes  dosbarth  uwch  o  feibion  i  Dduw,  sef 
angylion:  y  rhai  hyn  3'dyw  y  meibion  hynaf.  «Yr  oedd 
Adda  ychydig  yn  ís  na  hwynt ;  am  hyny  yr  oedd  y  rhan 
a  ddigwyddodd  iddynt  hwy  o'r  dâ,  yn  fwy  nag  a  ddig- 
wyddodd  iddo  ef.  Nid  oedd  Adda,  er  ei  fod  yn  fab,  ddim  yn 
byw  gartref:  byddai  ei  Dad  ac  eraill  o'r  teulu  yn  dyfod  i  ym- 
weled  âg  ef;  ond  yr  oeddent  hwy  yn  byw  gyda'u  Tad, — yn 
sefyll  ger  ei  fron  yn  wastadol ;  am  hyny  yr  oeddent  hwy  yn 
gweled  Uiaws  o  bethau  na  welodd  ef  mo  honynt.  Hwy  a  wel- 
sant  lunio  ei  balas  ef ;  ac  wrth  yr  enwau  sydd  arnynt,  gelHd 
meddwl  eu  bod  yn  detrarchiaid  ac  yn  rhaglawiaid  dan  eu  Tad. 
Ac  wrth  edrych  ar  hanes  y  ddau  ddosbarth,  y  mae  yn  amlwg  i 
ni  fod  y  Tad  nefol  yn  darparu  ar  gyfer  ei  feibion  yn  gyfatebol  i 
agosrwydd  y  berthynas.  Y  mae  y  saint  yn  feibion  i  Dduw  : 
nid  amlygwyd  eto  beth  a  fyddant;  ond  oddiwrth  yr  hyn  a 
wnaeth  Duw  i'w  feibion  eraill,  y  mae  yn  sicr  y  bydd  y  ddar- 
pariaeth  ar  eu  cyfer  hwynt  yn  cyfateb  i  agosrwydd  y  berthynas. 
Yr  oedd  Adda  yn  îs  na'r  angel ;  am  hyny  yr  oedd  y  ddarpar- 
iaeth  yn  îs.  Y  mae  yr  angel  yn  îs  na'r  sant ;  am  hyny  fe  fydd 
yr  hyn  a  fydd  y  saint  yn  rhywbeth  annhraethol  ragorach  na'r 
hyn  ydyw  yr  angel.     Y  mae  iddo  feibion  eraill ;    ond  y  mae  y 


I>  hyn  a  amlygwyd yn  fantais.  225 

rhai  hyny  fel  Ismael  a  meibion  Ceturah.  Y  sant  ydyw  Isaac ; 
y  Cristion  ydyw  Joscph  ei  Dad.  Ac  er  bod  yr  holl  feibion 
eraill  i  gael  bendithion  :  y  mae  ei  fendithion  ef  i  ragori  hyd 
deríyn  bryniau  tragywyddoldeb  ar  eiddo  y  lleill.  Yr  oedd  Duw 
yn  perthyn  yn  agos  i  Adda :  y  mae  yn  perthyn  jm  nes  i'r  angel ; 
y  mae  yn  perthyn  yn  nes  eto  i'r  Cristion.  Y  maent  hwy  yn  y 
Mab,  a'r  Mab  yn  y  Tad.  Llais  yr  "Arglwydd  Dduw"  a  glybu 
Adda  yn  yr  ardd:  "Arglwydd  y  lluoedd"  sydd  yn  ngenau  yr 
angel  wrth  agosàu  at  yr  orsedd  ;  ond  "  ein  Tad  yr  Hwn  wyt  yn 
y  nefoedd  "  sydd  yn  ngenau  y  sant.  Yr  oedd  Adda  yn  fab  Duw, 
a'r  angel  yn  fab  Duw  ;  ond  fe  bechodd  y  ddau.  Y  mae  y  Crist- 
ion  yn  fab  Duw,  ac  nid  all  ef  ddim  pechu,  oblegid  y  mae  wedi 
cyfranogi  o'r  ddwyfol  anian,  fel  y  byddai  iddo  ef  bechu  yn 
rhywbeth  yn  debyg  i  waith  Duw  yn  ei  wadu  ei  hun.  Wel, 
gan  ei  fod  mewn  nês  perthynas,  bydd  uwch  darpariaeth  ar  ei 
gyfer.  Rhoddodd  Joseph  roddion  i'w  holl  frodyr,  ond  rhodd- 
odd  bum'  cymaint  i  Benjamin  ag  a  roddodd  i'r  lleill,  am  ei  fod 
yn  perthyn  yn  nês  iddo.  Nid  amlygwyd  eto  beth  ydyw  bod 
yn  feibion  i  Dduw ;  ond  y  mae  yn  rhywbeth  uwch  nag 
oedd  Adda,  pan  y  crewyd  ef  gyntaf;  uwch  na  bod  yn 
angel  goleuni ;  îe,  y  mae  yn  rhywbeth  na  ddaeth  i  feddwl 
angel  ddychymygu  dim  am  dano.  Dywedodd  un  o'r  Pagan- 
iaid  oedd  wedi  ei  ddychwelyd  yn  Gristion,  nad  oedd  yn  sỳnu 
wrth  drefn  iachawdwriaeth  wedi  clywed  gwaith  pwy  oedd  hi, 
"  c5blegid,"  meddai,  "y  mae  hi  yn  debyg  i'w  waith  Ef."  Ond 
pan  amlygir  beth  yw  bod  yn  feibion  i  Dduw,  bydd  hyny  yn 
rhywbeth  na  ddaeth  i  galon  Uriel  na  Gabriel  ddychymygu  am 
dano  erioed. 

3.  Mantais  arall  i  ni  wybod  beth  ydyw  bod  yn  feibion  i  Dduw 
ydyw  fod  yr  hyn  a  wnaeth  Efe  eisoes,  yn  y  mabwysiad  cyntaf, 
yn  ernes  y  bydd  bod  yn  feibion  iddo  yn  beth  mawr.  Byddai 
dau  ris  yn  y  mabwysiad  gan  y  Rhufeiniaid  :  y  cyntaf  oedd 
cymeryd  un  i'r  teulu,  ac  ymddwyn  tuag  ato  fel  plentyn.  Yr 
ail  oedd  gwneuthur  hyny  yn  hysbys  mewn  ystyr  gyfreithiol  ar 
gyhoedd  y  wlad  ;  ond  byddai  amser  maith  weithiau  rhwng  y 
cyntaf  a'r  ail.  Ac  er  y  gallai  y  mabwysiedig  gael  rhagorfreint- 
iau  plentyn  yn  y  tŷ,  ni  fyddai  yn  adnabyddus,  nac  yn  cael  ei 
gydnabod  fel  y  cyfryw  mewn  un  man  arall.     Felly  y  mae  hi 

gyda  meibion  Duw;  nid  oes  ond  y  mabwysiad  cyntaf  arnynt 
wedi  cymeryd  lle  eto.  Y  mae  yr  ail  eto  i  ddod,  sef  y  cyhoeddus, 
— prynedigaeth  eu  coríF.  Ond  y  mae  yr  hyn  a  ddilynodd  y 
cyntaf  yn  ernes  y  bydd  yr  hyn  a  gânt  mewn  canlyniad  i'r  ail 
yn  fawr.  Y  mae  y  cyntaf  wedi  rhoddi  iddynt  ryddid  i  agosâu 
at  Dduw,  Barnwr  pawb;  nid  fel  Esther  at  y  brenin,  ond  yn 
hyderus ;  wedi  eu  dwyn  i  gymanfa  a  chynulleidfa  y  rhai  cyntaf- 
anedig ;  wedi  rhoddi  iddynt  anrhydedd  brenhinoedd,  heb  y 
drafferth  o  lywodraethu  :  y  mae  un  arall  yn  llywio  y  cyfan,  fel 
ag  i  gynyrchu  y  daioni  mwyaf  yn  y  diwedd,  fel  nas  gwaeth 
iddynt  hwy  pa  un  ai  ar  fwyd  y  brenin,  ai  ynte  ar  ffa  a  dwfr,  y 
cânt  eu  porthi ;  pa  un  ai  gorchfygu  yr  Assyriaid  a'r  Babilon- 
iaid,  ai  eu  gorchfygu  ganddynt,  a  gânt, — yr  un  fydd  yr  effaith, 
sef  daioni.  Y  mae  bod  yn  feibion'iddo  yn  y  mabwysiad  cyntaf 
yn  cynwys  cael  manna  yn  yr  anialwch, — cael  dwfr  o'r  graig, — 
cael  ymborth  o'r  bwytawr, — cael  colofn  i  arwain  y  dydd,  a 
chwmwl  y  nos, — cael  cyfarfod  âg  angau  heb  y  colyn  sydd 
ynddo, — cael  tlodi  heb  angau  yn  y  crochan.  Bethfyddefyn 
yr  ail,  nid  amlygwyd  :  ond  os  gwnaeth  Efe  gymaint  iddynt  cyn 
eu  harddel  yn  gyhoeddus,  beth  na  wna  Efe  wedi  hyny  ì  Os 
rhoddodd  Efe  fanna  yn  yr  anialwch,  ai  dieithr  ydyw  os  rhydd  Efe 
rawn-sypiau  yn  Nghanaan  ?  Os  rhoddodd  Efe  ddwfr  o'r  graig 
yn  y  diffaethwch,  ai  h^-nod  yw  os  rhydd  Efe  laeth  a  mel  yn 
ngwlad  yr  addewid  ?  Nid  yw  yr  oU  a  wnaeth  Duw  i'w  blant 
eto  ond  ernes  o'r  hyn  a  wna.  Cyffelyb  i'r  breichledau  a  rodd- 
odd  gwas  Abraham  am  ddwylaw  Rebecca,  yn  arwydd  o'r  an- 
rhydedd  a'r  cyfoeth  a'i  hamgylchai  pan  yn  wraig  i  Isaac.  Nid 
amlygwyd  beth  a  fyddwn;  ond  ni  a  fyddwn  yn  feibion  i  Dduw, 
beth  bynag  ydyw  hyny.     "  Dydd  datguddiad  meibion  Duw." 

2.  Yr  ail  reol  sy  genym  i  wybod  beth  a  fyddwn  ydyw,  y 
byddwn  ni  yn  gyffelyb  i'r  Mab  hynaf :  "  ni  a  wyddom  pan  ym- 
ddangoso  efe  y  byddwn  gyffelyb  iddo."  A  hyny  mewn  dwy 
ystyr  yn  neillduol : — 

(i.)  O  ran  ansawdd  ac  agwedd  ein  cyrff  a'n  heneidiau,  nid 
amlygwyd  beth  a  fyddwn ;  ond  ni  a  wyddom  y  cyfnewidia  Efe 
"ein  corff  gwael  ni  fel  y  gwneler  ef  yr  un  ffurf  a'i  gorffgogon- 
eddusef;"  *' ac  megis  y  dygasom  ddelw  y  daearol,  y  dygwn 
ni  hefyd   ddclw  y  nefol."     Ni  a  ddygasom  ddelw  y  daearol  ar 

yr  enaid  fel  ar  y  corff ;  felly  hefyd  y  dygwn  ni  ddelw  y  nefol. 
Nid  yn  unig  fe  fydd  yr  enaid  yn  sanctaidd,  ond  bydd  rhyw 
gyfatebolrwydd  i  lesu  Grist  yn  fifurf  ac  agweddiad  y  meddwl, 
fel  y  bydd  yr  holl  deulu  yn  eu  datguddio  eu  hunain,  lle  bynag 
yr  ânt.  Nid  awn  ni  ddim  i  geisio  dychymygu  beth  ydyw  corfiF 
ysbrydol  ac  enaid  perffaith  ;  ond  y  mae  yn  rhywbeth  nad  yw 
angyHon  uchaf  y  nef  ddim  yn  ei  theimlo  yn  ddarostyngiad 
arnynt  gydnabod  yn  Ben  un'  sydd  yn  eu  meddu.  Buasai  cael 
corff  ac  enaid  fel  rhai  yr  Adda  cyntaf  pan  yn  berffaith  yn 
ddyrchafiad  mawr.  Buasai  cael  corff  a  meddwl  fel  rhai  yr  ail 
Adda  pan  yn  ei  ystâd  o  ddarostyngiad  yn  wir  fraint  gan  bob 
Cristion.  Y  mae  pob  sant  yn  ei  theimlo  yn  fraint  cael  bod  yn 
gyffelyb  iddo  mewn  rhyw  beth  yn  ei  ddarostyngiad.  Y  mae 
urddas  mewn  dioddef;  oblegid  Crist  hefyd  a  ddioddefodd.  Fe 
ddywedir  fod  Pedr  yn  ei  hystyried  yn  ormod  o  anrhydedd  cael 
ei  groeshoeho  â'i  ben  i  fyny,  am  mai  felly  y  croeshoeHwyd  ei 
Arglwydd.  Beth  gan  hyny  fydd  bod  yn  debyg  iddo  yn  ei 
ogoniant  ì  Pe  buasai  rhyw  un  yn  medru  dywedyd  beth  fyddai 
hyny,  loan  oedd  y  person,  oblegid  yr  oedd  efe  wedi  ei  weled 
yn  ei  wedd-newidiad, — wedi  ei  weled  yn  esgyn  i'r  nefoedd, — 
ac  wedi  ei  weled  yn  Patmos ;  ond  yr  oedd  y  gogoniant  hwnw 
yn  gyfryw  nad  allesid  ei  ddesgrifio.  Fe  syrthiodd  loan  i  lawr 
fel  marw,  pan  ei  gwelodd  ef  y  tro  olaf :  ac  nid  oedd  gan  loan, 
oedd  wedi  cael  cymaint  o  fanteision,  ddim  gwell  desgrifiad  o 
sefýllfa  ddyfodol  y  saint  na  dywedyd  y  byddant  yn  gyffelyb  iddo. 
(2.)  Byddant  yn  gyffelyb  iddo  hefyd  o  ran  parch  ac  urddas. 
Beth  bynag  ydyw  Ef  yn  awr,  a  pha  beth  bynag  a  fydd,  bydd- 
ant  hwythau  felly.  Y  mae  y  dydd  sydd  i  fod  yn  ddydd 
datguddiad  lesu  Grist,  i  fod  hefyd  yn  ddydd  datguddiad  meib- 
ion  Duw.  Addawodd  wrth  Pedr  pan  yn  ymadael  âg  ef,  y  cai  efe 
ei  ganlyn.  Y  mae  wedi  dywedyd  wrth  ei  Dad  ei  fod  yn  rhoddi 
iddynt  hwy  y  gogoniant  a  roddodd  y  Tad  iddo  yntau,  a'i  fod 
yn  ewyllysio  lle  yr  oedd  Efe  fod  o  honynt  hwythau  hefyd  ;  ac  y 
mae  wedi  dywedyd  yr  un  peth  wrthynt  hwythau  hefyd: — "Fel 
lle  yr  wyf  fi  y  byddoch  chwithau  hefyd."  "  Cyd-etifeddion  â 
Christ;"  os  oes  coron  ganddo  Ef,  y  mae  coron  anllygredig  a 
diddiflanedig  ganddynt  hwythau  ; — fel  y  mae  y  Tad  wedi  ei 
wahodd  Ef  i  eistedd  ar  ei  orsedd,  felly  y  mae  yntau  yn  rhoddi 

yr  un  fraint  iddynt  hwythau.  "Yrhwnsydd  yn  gorchfygu, 
rhoddaf  iddo  eistedd  gydâ  mi  ar  fy  ngorseddfainc."  Y  mae  y 
Tad  wedi  ordeinio  teyrnas  iddo  Ef ;  y  mae  yntau  wedi  ordeinio 
teyrnas  iddynt  hwythau.  Y  mae  yn  wir  y  bydd  Ef  yn  gyntaf- 
anedig ;  ond  cyntafanedig  ymhlith  hrodyr  lawer  :  bydd  y  lleill 
mor  debyg  iddo  fel  y  bydd  yn  eglur  eu  bod  yn  frodyr. 

PerfTeithrwydd  y  sant  yma  ydyw  bod  yn  debyg  iddo,  a 
mesur  ei  ragoriaeth  ydyw  mesur  ei  debygolrwydd  i  lesu  Grist ; 
ond  tebyg  i  lesu  Grist  pan  ar  y  ddaear  ydyw  tebyg  y  sant 
yma  ; — cael  y  meddwl  hwn  ynddo  yr  hwn  hefyd  oedd  yn  lesu 
Grist.  Edrych  ar  lesu  tra  y  bu  byw, — cael  ei  gydífurfio  â'i 
farwolaeth, — gwneyd  fel  y  gwnaeth  yntau,  ydyw  bod  yn  ber- 
ífaith.  Ond  delw  y  daearol  ydyw  perffeithrwydd  y  byd  hwn  : 
perffeithrwydd  y  nesaf  ydyw  delw  y  nefol,  sef  bod  yn  gyffefyb 
iddo  yn  ei  ogoniant :  cyfTelyb  iddo  yn  ei  brofedigaethau  ydyw 
hi  yma ;  ond  cyffefyb  yn  yr  adenedigaeth  fydd  hi  yno. 

Y  prawf  o  hyn  a  nodir  yma  yw: — "ni  a  gawn  ei  weled  ef 
megis  ag  y  mae."  Y  mae  hyn  yn  gofygu  naill  ai  fe  fydd  y  fFaith 
o'u  bod  yn  ei  weled  fel  y  mae  yn  brawf  o'u  bod  yn  debyg  iddo; 
neu  ynte  fe  fydd  iddynt  gael  ei  weled  fel  y  mae  yn  eu  cyfnewid 
i'w  ddelw,  ac  yn  eu  gwneuthur  mewn  moment  yn  debyg  iddo. 

(i.)  Fe  allai  y  bydd  eu  bod  yn  ei  weled  fel  y  mae  yn  brawf 
o'u  bod  yn  debyg  iddo.  Ni  all  neb  ganfod  holl  ragor- 
iaeth  un  arall  heb  fod  rhyw  beth  yn  yr  edrychwr  yn  cyfateb 
i'r  neb  y  mae  yn  edrych  arno.  Felfy  y  dywed  yr  Athraw : — 
"  Gwyn  fyd  y  rhai  pur  o  galon:  canys  hwy  a  welant  Dduw;  " 
hyny  yw,  y  mae  y  purdeb  calon  hwn  yn  gyfaddasrwydd  i  weled 
Duw.  Ni  wêl  neb  holl  harddwch  a  rhagoriaeth  gwaith  cel- 
fyddydwr  gystal  a  chelfyddydwr  arall  cyífelyb  iddo ;  ac  os  câ  y 
saint  weled  lesu  Grist  fel  y  mae,  y  mae  hyny  yn  brawf  y 
byddant  yn  debyg  iddo.  Nid  oedd  neb  ond  y  rhai  oedd  i  ryw 
raddau  yn  debyg  iddo  yn  ei  weled  yma ; — rhai  â  graddau  o 
feddwl  Crist  lesu  ynddynt  oedd  yn  dywedyd,  "  Ni  a  welsom  ei 
ogoniant  ef."  Yr  oedd  eraill  yn  gweled  y  gwyrthiau,  ond  nid 
y  "gogoniant."  Ond  nid  oedd  y  disgybhon  yn  debyg  iddo  ond 
i  fesur  bychan  ;  am  hyny  nis  gallent  weled  ond  ychydig  o'i 
ogoniant ;  ond  fel  yr  oeddent  yn  cynyddu  yn  y  tebygolrwydd, 
yr  oeddent  yn  cynyddu  mcwn  gweled  ei  ogoniant :  eto  yr  oedd 

llawer  rhagoriaeth  ynddo,  na  welsant  hwy  ddim  o  hono  ;  ond 
gan  y  byddant  yn  ei  weled  Ef  fel  ag  y  mae,  y  mae  yn  sicr  y 
byddant  yn  debyg  iddo  :  bydd  gras  yn  eu  mynwes  hwy  am  bob 
gras  sydd  ynddo  yntau  ;  am  hyny,  gallant  *'  ei  weled  fel  ag  y 
mae." 

(2.)  Ond  er  bod  hynyna  yn  wir,  tebygol  ydyw  mai  prawf 
mewn  ystyr  arall  ydyw  y  testyn.  Byddant  gyffelyb  iddo, 
oblegid  hwy  a  gânt  "  ei  weled  fel  ag  y  mae,"  hyny  yw,  bydd  yr 
olwg  arno  yn  eu  "cyfnewid  i'r  unrhyw  ddelw."  I'r  graddau  y 
maent  yn  gweled  ei  ogoniant  yn  awr,  i'r  graddau  hyny  y  maent 
yn  debyg  iddo.  Ond  edrych  arno  yn  y  drych  y  maent  yn  awr. 
Nid  yspienddrych  i  weled  drwyddo  a  olygir,  ond  drych  i  ad- 
lewyrchu  y  gogoniant.  Y  mae  lesu  Grist  ei  hun  draw :  "yr 
Hwn  nis  gwelsoch  "  ydyw  yn  awr ;  ond  y  mae  yr  ordinhadau 
yn  ddrych  i  adlewyrchu  y  gogoniant,  fel  y  mae  y  lleuad  yn 
adleWyrchu  goleu  yr  haul,  pan  y  bydd  ef  ei  hun  o'r  golwg.  Ac 
y  mae  yr  amlygiadau  o'i  ogoniant  sydd  yn  y  drych  yn  awr  yn 
cael  eu  gwneuthur  i  gyfateb  â'r  cymhwysder  fydd  ynddynt 
hwy  i  ddal  yr  olwg.  Ni  allasai  Moses  ddim  dal  wyneb  Duw  ar 
Sinai;  gwelodd  y  tu  cefn  iddo,  ond  rhoddodd  hyny  ryw  fesur 
o  ddelw  Duw  arno, — fe  wnaeth  i'w  wyneb  yntau  ddisgleirio. 
Pe  buasai  yn  gymwys  i  weled  wyneb  Duw,  a  i  weled  fel  yr  oedd, 
buasai  hyny  yn  ei  anghymhwyso  i  fod  yn  arweinydd  i'r  bobl, — 
nis  gallasent  oddef  ei  bresenoldeb.  Y  tu  cefn  megis  y  mae  y 
saipt  yn  ei  weled  yn  awr ;  ond  pan  welant  y  wyneb,  fe'u  cyf- 
newidir  "o  ogoniant  i  ogoniant,"  nes  eu  gwneyd  yn  gwbl 
debyg  iddo.  "Ei  weled  fel  y  mae:"  tybed  nad  yw  hyn  yn  rhy 
dda  i'w  gredu  ?  Ni  fuasai  dim  yn  ormod  ei  wneuthur  gan  un 
Cristion  i  gael  ei  weled  fel  y  bu  ; — buasai  cael  cerdded  gydag 
Ef  ddim  ond  unwaith  o  Gahlea  i  Jerusalem, — cael  ei  gly wed  yn 
pregethu  ddim  ond  unwaith, — cael  cip-olwg  arno  oddiar  frig  y 
pren  fel  Zacheus, — yn  beth  na  fuasai  yr  un  aberth  yn  ormod 
i'w  wneuthur  i'w  gael.  Buasai  ei  weled  am  bum'  mynyd  yn 
eistedd  ar  íîynon  Jacob,  neu  ei  weled  yn  arwain  y  goron  ddrain, 
neu  yn  plygu  ei  ben  ac  yn  marw,  yn  olygfa  y  buasai  pob 
Cristion  yn  aberthu  pob  golygfa  arall  ar  y  ddaear  i'w  chael  hi. 
Ni  fuasai  gweled  golygfeydd  prydferth  natur,  gogoniant 
brenhinoedd  a  phendefigion,  ond  megis  gwegi  o'u  cymharu  â 

hi.  Ac  yn  wir  ni  allaf  feio  rhy w  lawer  ar  y  rhai  hyny  sydd  yn 
gwneuthur  pererindodau  meithion  i  weled  y  lleoedd  y  bu  ei 
draed  sanctaidd  yn  eu  sangu.  Ni  byddai  o  bwys  genyf  pwy  a 
gai  weled  Rhufain  pe  cawn  i  olwg  ar  Bethlehem  ; — pwy  a  gai 
syllu  ar  Olympus,  pe  cawn  i  weled  Calfaria.  Eled  y  neb  a 
fỳno  i  chwiho  am  olion  Ninifeh ;  gwell  genyf  fi  fyddai  cael 
rhoddi  tro  tua  Gethsemane,  a  dringo  ael  yr  Olewydd.  Y  mae 
rhai  o  wŷr  dysgedig  yr  America  yna  newydd  fod  yn  chwiho  y 
Môr  Marw  :  buasai  yn  well  genyf  fi  groesi  unwaith  ac  eilwaith 
Fôr  Gahlea, — cael  sefyll  enyd  ar  y  traeth  yn  nhir  Gennesaretb, 
a  rhodio  ar  hyd  heolydd  Capernaum.  Ond  beth  fuasai  cael 
gwneuthur  hyn  gyda'r  "Gŵr  o  luddew,"  pan  oedd  yn  ddi- 
ystyraf  o'r  gwŷr  ?  Ond  y  mae  peth  mwy  yn  dy  aros  di,  fab  y 
Goruchaf,  sef  cael  "  ei  weled  ef  fel  ag  y  mae."  Beth  ydyw  hyn  ? 
Nis  gwyddom,  ond  ei  fod  yn  rhywbeth  sydd  yn  eich  aros 
chwi ;  ac  fe  fydd  ol  yr  olwg  arnoch  am  dragj-wyddoldeb, 
oblegid  o'r  dydd  hwnw  allan  byddwch  "gyífelyb  iddo." 
Oddiwrth  y  testyn, — 

1 .  Gwelwn  pa  fath  gariad  a  roes  y  Tad  arnom.  Buasai  i  ni 
gael  bod  yn  weision,  fel  y  Gibeoniaid,  yn  gymynwyr  coed  ac 
yn  wehynwyr  dwfr,  yn  anrhydedd  annhraethol,  a  mwy  nag  yr 
oeddem  yn  ei  haeddu.  Nid  oeddem  yn  fwy  teilwng  na'r  afrad- 
lawn  o'n  galw  yn  feibion  ;  erhyny  y  mae  yn  ein  gosod  ymhhth 
y  plant.  Mabwysiadodd  Abraham  Eleazer,  am  nad  oedd 
ganddo  yr  un  etifedd  arall; — mabwysiadodd  merch  Pharaoh 
Moses,  am  ei  fod  yn  dlws  ;  ond  yr  oedd  gan  Dduw  Etifedd,  scf 
ei  uniganedig  Fab, — "Etifedd  pob  peth."  Ac  er  nad  oedd  na 
thlysni  na  glendid  ynom,  fel  yn  Esther  a  Moses,  eto  fe'n  gelwir 
ni  yn  Feibion  i  Dduw. 

"  O  g-ariad,  O  gariad.  anfeidrol  ei  faint, 
Fod  llwch  mor  annlieilwng  yn  cael  y  fatli  fraint." 

2.  Gwelwn  hcfyd  mai  byd  perffaith  fydd  y  byd  arall.  Plant 
sydd  yn  byw  yma  :  y  mae  yma  ryw  ddau  deulu  ;  ond  nid  ocs 
na'r  naiU  na'r  llall  wedi  dyfod  yn  debyg  iawn  i'w  tad.  Er 
bod  nodau  wrth  ba  rai  y  mae  yn  amlwg  blant  Duw  a  phlant 
diafol ;  eto  rhaid  bod  yn  graffus  yn  fynych  i'w  canfod ;  ond  yn 
y  byd  a  ddaw,  bydd  yn  amlwg  blant  Duw  a  phlant  diafol.     Fc 


Yr  hyji  a  amlygwyd yn  fantais.  231 

ddywed  y  Barnwr  wrth  y  naill,  "  Deuwch,  blant,"  ac  wrth  yr 
estroniaid,  "Ewch — nid  adwaen  chwi."  A  dim  ond  iddo  Ef 
ddywedyd,  "Nid  adwaen  chwi,"  fe  gyduna  y  greadigaeth  i 
adsain  y  geiriau. 

Yr  ydym  ni  wrth  natur  yn  perthyn  i  deulu  dr wg.  Yr  oedd 
hi  yn  ddigon  digalon  i  un  o'r  Hebrëesau  yn  yr  Aipht  fod  yn 
fam  i  fab,  oblegid  yr  oedd  cyfraith  yn  myned  â'i  fywyd  ef ;  ond 
wedi  i  Moses  gael  ei  fabwysiadu  gan  ferch  Pharaoh,  daeth  ym- 
wared  i'r  teulu ;  er  na  chawsant  eu  gwaredu  rhag  bod  yn 
gaethweision,  eto  cawsant  eu  bywyd  yn  ysglyfaeth.  Ond 
myrdd  mwy  gofidus  oedd  gweled  plentyn  yn  cael  ei  eni  i  deulu 
i  Adda,  oblegid  yr  oedd  eu  by wyd  oll  wedi  ei  íforffetio ;  ond  y 
mae  rhyw  Moses  o'r  teulu  wedi  ei  gymeryd  i'r  llys,  ac  mewn 
canlyniad  ijhyny,  fe  fabwysiedir  tyrfa  na  all  neb  ei  rhifo.  Nid 
yn  unig  fe  arbedir  eu  bywyd,  ond  fe'u  codir  o  fod  yn  gaetli- 
weision  i  fod  yn  blant.  Hyn  fyddo  llef  ein  henaid  ninau: 
"gosod  finau  ymysg  y  plant."  Byddai  yn  arferiad  mewn  rhai 
o  ddinasoedd  Groeg,  rhoddi  hawl  i'r  mab  a  fyddai  yn  etifedd,  i 
fabwysiadu  y  neb  a  fynai  o  gaethweision  ei  dad,  ac  felly  eu 
gwneuthur  yn  gyd-etifeddion  âg  ef  ei  hun.  Y  mae  yr  un  hawl 
gan  Fab  Duw:  Efe  yw  etifedd  pob  peth ;  ond  y  mae  y  Tad 
wedi  rhoddi  awdurdod  iddo  i  roddi  gallu  i'r  neb  a  fyno  o'r 
caethweision  i  fod  yn  feibion  i  Dduw,  yn  gyd-etifeddion 
âg  Ef  ei  Hun.  Ac  os  y  Mab  a'n  rhyddha  ni,  rhyddion  a 
fyddwn  yn  wir.  Os  mynit  ti  fod  yn  etifedd,  y  mae  yn  dda 
genyf  allu  dywedyd,  Y  mae  y  Mab  yn  ei  oedran ;  dos  ato  i  ym- 
ofyn  y  fraint.  "  Os  plant,  etifeddion  hefyd;  sef  etifeddion  i" 
Dduw,  a  chyd-etifeddion  â  Christ;  os  ydym  yn  cyd-ddioddef 
gydag  ef,  fel  y'n  cyd-ogonedder  hefyd." 

[Bore  Sadwrn,  Rhagfjr  15,  1849.] 


PREGETH  XVII. 


MANTEISION     A     CHYFRIFOLDEB. 


Matthetw  xii.  41  : — "  GwŶr  Ninife  a  gyfodant  yn  y  farn  gyda'r  genedl- 
aeth  hon.  ac  a'i  condemniant  hi  ;  ani  iddynthìry  edif arhau  wrth  bregeth 
Jonas  :  ac  wele  fwy  na  Jonas  yma." 


N  o  bethau  rhyfedd  oes  yr  Arglwydd  lesu  oedd  ei  fod 
yn  ymostwng  i  gyflawni  gwyrthiau,  er  mwyn  profi 
i'r  byd  mai  Mab  Duw  ydoedd.  Nid  gormod  fuasai 
disgwyl  i  ddynion  ei  gredu  yn  llawen  ar  ei  air.  Ond  os  oedd 
ei  ymostyngiad  Ef  yn  rhyfedd,  yr  oedd  cynd^'nrwydd  dynion 
yn  rhyfeddach,  yn  gwrthod  ei  gredu  er  gweled  ei  wyrthiau. 
Y  mae  y  benod  hon  yn  cynwys  hanes  dwy  wyrth  a  gyflawnodd 
Efe,  sef,  iachau  y  llaw  wywedig,  a  bwrw  allan  yr  ysbryd  aflan 
o'r  dall  a  mud.  Ond  ar  ol  cael  y  prawf  yna,  at  y  lliaws  oedd 
ganddynt  o'r  blaen,  o'i  ddwyfoldeb  Ef,  y  mae  cyndynrwydd 
eu  calonau  yn  dyfod  i'r  amlwg  o'r  newydd :  y  maent  yn  dy- 
wedyd  wrtho, — "Athraw,  ni  a  chwenychem  weled  arwydd 
genyt."  Yr  oedd  hyn  yn  dangos,  naill  ai  eu  bod  yn  gwadu  ei 
holl  wyrthiau  blaenorol,  neu,  os  oeddent  yn  eu  haddef  yn 
weithredoedd  nerthol,  eu  bod  yn  chwenych  gweled  rhywbeth 
mwy, — rhyw  arwydd  neu  ymddangosiad  yn  y  nefoedd,  fcallai ; 
eithr  gan  mai  nid  oddiar  wir  awydd  am  wybod  yr  oeddent  yn 
gofyn,  ond  oddiar  gy wreinrwydd  pechadurus  i  demtio  yr  Athraw 
mawr,  y  mae  Efe  yn  eu  hateb  yn  ol,  gan  ddywedyd,  "  Cenhedl- 
aeth  ddrwg  a  godinebus  sydd  yn  ccisio  arwydd  ;  ac  arwydd  nis 
rhoddir  iddi,  ond  arwydd  y  prophwyd  Jonas,"  (adn.  39).  Fel 
yr  oedd  gwarcdigaeth  Jonas  yn  arwydd,  naill  ai  iddo  ef  ei  hun. 

neu  i'r  Ninifeaid,  o'i  ddwyfol  anfoniad,  felly  yr  oedd^adgyfod- 
iad  yr  Arglwydd  lesu  i  fod  yn  arwydd  i'r  luddewon  mai  oddi- 
wrth  Dduw  y  daethai  Efe.  Ac  y  mae  y  crybwylliad  am  arwydd 
y  prophwyd  Jonas  yn  achlysur  o  lefaru  adnod  y  testyn,  ymha 
un  y  mae  yn  cyferbynu  gwrandawyr  Jonas  â'i  wrandawyr  ei 
hun.  Fe  edifarhaodd  y  Ninifeaid  wrth  bregeth  Jonas  :  yr  oedd 
yr  luddewon  yn  gwrthod  edifarhau,  er  bod  mwy  na  Jonas  yno; 
am  hyny  fe  fyddai  gwŷr  Ninifeh  yn  y  farn  yn  condemnio  yr 
luddewon. 

Er  i'r  testyn  hwn  gael  ei  lefaru  ar  y  cyntaf  mewn  cysylltiad 
â  gwrandawyr  yr  Arglwydd  lesu,  y  mae  yn  parhau  yn  wirion- 
edd,  ac  yn  wirionedd  perthynol  i  bawb,  oblegid  y  mae  yn 
cynwys  un  o  egwyddorion  y  farn  ddiweddaf,  ac  i'w  deiliaid  hi 
y  mae  pob  peth  hono  yn  bwysig  iawn.  Y  Bibl  yn  unig  sydd 
wedi  rhoddi  gwybodaeth  sicr  i  ni  ynghylch  y  farn.  Er  bod 
annhrefn  y  byd  hwn  yn  myned  ymhell  tuag  at  brofi  y  bvdd 
rhyw  adeg  i  ail-drefnu  y  cyfan,  y  Bibl  sydd  wedi  sicrhau  hyny, 
ac  wedi  dwyn  holl  amgylchiadau  y  farn  ger  bron  ein  llygaid  ; 
— yr  amser, — ^y  lle, — y  Barnwr, — a'r  rheol.  Unwaith  y  sicrheir 
i'r  meddwl  myfyrgar  y  bydd  barn,  y  mae  llawer  o  gwestiynau 
yn  ymgynyg  iddo,  sef  pa  bryd  y  bydd  barn  ?  ymha  le  y  bydd 
barn  ì  pwy  fydd  y  Barnwr  .?  a  pha  beth  fydd  rheol  y  farn  ?  Y 
mae  y  Bibl  yn  cynwys  atebion  i'r  rhai  hyn  oll ;  ac  ateb  i  un  o 
honynt,  sef,  pa  beth  fydd  rheol  y  íarn,  ydyw  y  testyn. 

Wedi  i  ni  gfywed  am  y  dydd  mawr,  ac  y  bydd  holl  feibion 
dynion  ynddo,  o  Adda  hyd  yr  ieuangaf  o'i  blant ;  ac  nid  yn 
unig  Adda  a'i  deulu,  ond  y  bydd  angyHon  hefyd  yn  sefyll  wrth  yr 
un  fainc  i'w  barnu,  y  mae  y  cwestiwn  yn  ymgyn^^g  i'n  meddwl 
yn  y  fan, — Tybed  mai  wrth  yr  un  reol  y  bernir  angyhon  a 
ni  ?  hwy  sydd  â'r  fath  alluoedd  mawrion  a  chryfion,  ac  yn 
meddu  ar  y  fath  fanteision  rhagor  ni?  Gwelsant  hwy  eu 
Creawdwr  yn  dilenu  ei  fawredd  yn  more  amser; — gwyddant 
hwy  trwy  weled  â'u  Ifygaid  fod  ei  fraich  yn  hollalluog; — ei  fod 
yn  un  da  a  daionus,  yn  coroni  ei  holl  weithredoedd  â  thrugar- 
edd.  Nid  oeddent  hwy  wedi  eu  hamgylchu  â  themtasi^mau 
fel  ni :  nid  oes  ganddynt  hwy  yr  un  baich  o  gnawd  fel  ni.  Y 
maent  hwy  y n  ddoeth  o  galon,  ac  yn  alluog o  nerth,  tra  yr  ydym  ni 
ddynion,  yn  fychain  iawn  ein  galluoedd,  ac  yn  trigo  niewn  tai 

o  glai,  pa  rai  sydd  ^-n  fwy  priodol  i'w  galw  yn  garcharau  nag 
yn  dai.  Y  mae  ein  synwyrau  ni  yn  brif-flfyrdd  i  demtasiynau 
ddyfod  i  mewn.  Cawsom  ein  geni  â  thuedd  gref  ynom  at 
ddrwg.  Dechreuasom  anadlu  mewn  byd  llawn  o  ddrwg.  Yr 
ydym  yn  cael  ein  llygru  gan  eraill,  ac  eraill  yn  cael  eu  llygru 
genym  ninau.  Y  mae  bychandra  ein  galluoedd  ni  fel  cread- 
uriaid  yn  ein  hatal  ni  i  wybod  bron  ddim  am  Dduw.  Y  mae 
drwg  ein  calonau  fel  pechaduriaid  yn  ein  hatal  ni  i  wybod  yr 
hyn  a  allasem.  Y  mae  yr  adeg  a  roddir  i  ni  i  gael  gwybod- 
aeth  am  dano  yn  un  fèr  iawn.  Ac  yn  awr,  a  gawn  ni  sydd  â'n 
galluoedd  mor  weiniaid,  a'n  hanfanteision  mor  fawrion,  a'n 
temtasiynau  mor  aml,  ein  barnu  wrth  yr  un  reol  a'r  angylion, 
y  rhai  sydd  yn  uwch  o  ran  eu  natur, — yn  uwch  yn  eu  manteis- 
ion, — ac  yn  annhraethol  ragorach  eu  sefyllfa  ?  Goleuni  ar 
gwestiwn  dyrys  fel  hwn  ydyw  y  testyn.  Y  mae  yn  dangos  dau 
beth  i  ni  mewn  perthynas  i  reol  y  farn  ddiweddaf. 

I.  Y  bydd  pawb  yn  cael  eu  barnu  yn  ol  eu  manteisiori. 

II.  Y  bydd  rhai  o  fanteision  llai  yn  condemnio  rhai  o 
fanteision  mwy. 

"Gwŷr  Ninife  a  gyfodant  i  fyny  yn  y  farn  gyda'r  genedlaeth 
hon,  ac  a'i  condemniant  hi."  Dyna  yr  ail  beth  yn  dyfod  i'r 
aml wg ;  ac  y  mae  yr  ail  yn  cynwys  y  cyntaf,  sef  y  byddai  y 
genedlaeth  hono  a  gw^^r  Ninifeh  yn  cael  eu  barnu  yn  ol  eu 
manteision  eu  hun. 

L  Un  o  reolau  pwysig  dygiad  ymlaen  y  farn  ddiweddaf  ydyw, 
y  bydd  paAvb  yn  cael  eu  barnu  yn  ol  eu  raanteision.  Y  mae 
hawl  Duw  i  ofyn  dyn  yn  tarddu  o  berthynas  dyn  â  Duw.  Y 
mae  y  berthynas  honO'  yn  ei  wneuthur  o  angenrheidrwydd  yn 
gyfrifol  i  Dduw ;  am  mai  Duw  ydyw  ei  Greawdwr,ac  am  ei  fod 
wedi  ei  greu  yr  hyn  ydyw.  Duw  ydyw  Creawdwr  yr  anifail : 
ond  nid  ydyw  yr  anifail  yn  gyfrifol,  am  nad  oes  ganddo  allu- 
oedd  i  wybod  dim  am  Dduw;  a  phe  buasai  creadur  rhesymol 
wedi  cael  ei  alluoedd  o  rywle  heblaw  oddiwrth  Dduw,  am  a 
wn  i,  na  buasai  yntau  ddim  yn  gyfrifol  mwy  na'r  anifail ;  ond 
gan  mai  Duw  a'i  gwnaeth,  ac  iddo  ei  wneuthur  yr  \\yn  ydyw, 
y  mae  efe  o  angenrheidrwydd  yngyfrifol  iddo.  Y  mae  y  teimlad 
o  gyfrifoldeb  yn  anwahanol  gysyllticdig  âg  ef  fcl  creadur.  Pa 
mor  lleied  bynag  fyddo  ei  wybodaeth  am  Dduw,  y  maé  yn 

teimlo  mai  ei  ddyled  ydyw  cyd-fFurfio  âg  ewyllys  Duw  hyd  y 
mae  yn  ei  gwybod.  Y  teimlad  hwn  ydyw  ''  gweithred  y  ddeddf " 
y  mae  yr  apostol  yn  sôn  am  dani,  sydd  yn  ysgrifenedig  ar 
galonau  y  paganiaid ;  ac  y  mae  eu  cydwybodau  wrth  gymharu 
eu  hymddygiadau  â'r  "  weithred," — sef  y  teimlad  o'rhyn  sydd  yn 
ei  le,  yr  hyn  sydd  yr  un  peth  o  ran  ei  sylwedd  â  chyfraith 
ysgrifenedig  Duw, —  y  mae  eu  cydwybodau,  meddaf,  yn  eu 
cyhuddo  neu  yn  eu  hesgusodi.  Yn  yr  ystyr  hwn,  y  mae  natur 
dyn  yn  ddeddf  iddi  ei  hun ;  ac  y  mae  y  syniad  am  wobr  a  chosb 
yn  anwahanol  gysylltiedig  â  hi.  Heb  h^'ny  mae  yn  anhawdd  i 
ni  ddirnad  pa  sut  y  buasai  y  farn  yn  gyfiawn,  yn  enwedig  yn 
ei  pherthynas  â  phaganiaid  y  byd. 

Gan  fod  dyn  wrth  natur  yn  teimlo  mai  ei  ddyledswydd 
ydyw  ufuddhau  i  ewyllys  Duw,  y  mae  yr  un  teimlad  yn  ei 
rwymo  i  ddefnyddio  pob  moddion  i  ddyfod  i  wybod  yr  ewyllys. 
Nid  maint  gwybodaeth  dyn  am  Dduw  sydd  yn  penderfynu 
maint  ei  rinwedd  neu  ei  fai,  ond  y  manteision  sy  ganddo  i 
wybod:  "oblegid  a  hwy  yn  adnabod  Duw,"  medd  yr  Apostol, 
"  nis  gogoneddasant  ef  megis  Duw,"  hyny  yw,  a  hwy  yn  meddu 
manteision  i'w  adnabod.  Y  mae  yn  wir  na  ddarfu  iddynt  eu 
defnyddio,  oblegid  ofer  fuont  yn  eu  rhesymau  am  dano,  a'u 
calon  anneallus  a  dywyllwyd  mewn  canlyniad  i  hyny;  ond  yr 
oedd  gwaith  eu  calon  yn  sibrwd  eu  bod  yn  gyfrifol  i  Dduw,  yn 
eu  rhwymo  i  ddefnyddio  pob  moddion  i  adnabod  y  Duw  hwnw. 
Yr  oedd  llyfr  mawr  creadigaeth  yn  agored  o  fiaen  eu  llygaid, 
ymha  un  yr  oedd  yr  "  anweledig  bethau,"  sef  "  tragy wyddol  allu  a 
Duwdod  "  wedi  eu  hamlygu.  Yr  oedd  llyfr  cydwybodyn  dangos 
beth  oedd  y  dyledswyddau  yr  oedd  y  Duw  mawr  yn  eu  gofyn 
ganddynt.  Pe  buasent  hwy  yn  cymharu  y  naill  lyfr  â'r  llall, 
yr  oedd  "yr  hyn  a  ellid  ei  wybod  am  Dduw  yn  eglur  ynddynt 
hwy:  "  yr  oedd  cydwybod  yn  sibrwd  mai  un  cyfiawn  oedd;  eithr 
nid  oedd  cyfiawnder  ynddo  ei  hun  ddim  yn  ddigon  i  beri  i 
greadur  ei  ofni ;  ond  erbyn  edrych  ar  y  greadigaeth,  yr  oedd 
hono  yn  dangos  bod  tragy wyddol  allu  ganddo :  am  hyny  nid 
un  i  gellwair  âg  Ef  oedd  un  cyfiawn  hollalluog.  Yr  oedd  cyd- 
wybod  yn  rhoddi  awgrymiad  mai  un  sanctaidd  oedd,  eithr  ni 
fuasai  hyny  o  hono  ei  hun  ddim  yn  ddigon  i  un  halogedig 
ddychrynu;  ond  yr  oedd  y  greadigaeth  yn  dangos  ei  fod  yn  un 

doeth  o  galon  ;  gan  hyny  nid  un  i  chwareu  âg  Ef  oedd  y 
Duw  sanctaidd,  doeth,  hollalluog.  Pe  buasai  y  byd  yn 
defnyddio  y  manteision  oedd  ganddynt  yn  y  ddau  lyfr,  sef 
cydwybod  a  chreadigaeth,  y  canlyniad  fuasai  'gogoneddu  y 
Creawdwr  fel  Duw,  a  bod  yn  ddiolchgar  iddo.'  Ac  er  na  wnaeth 
y  byd  hyny,  eto  y  maent  yn  gyfrifol  am  fod  ganddynt  y 
manteision  i'w  wneuthur;  gan  hyny  y  mae  pob  genau  yn  cael 
ei  gau,  ac  y  mae  yr  holl  fyd  dan  farn  Duw. 

Oddiwrth  hyn  y  mae  yn  dilyn,  fod  pob  amlygiad  o  ewyllys 
Duw  yn  meddu  awdurdod  deddf  i  ddyn.  Os  ydyw  datguddiad 
creadigaeth  yn  gosod  y  rhai  sydd  heb  ddim  ond  hwnw  o  dan 
rwymau  ufudd-dod  i  Dduw,  y  mae  yn  rhaid  fod  pob  datgudd- 
iad  newydd  yn  rhoddi  rhwymau  newydd  ar  y  neb  sydd  yn  ei 
gael;  ac  y  bydd  nifer  ffonodiau  y  gweision  sydd  wedi  anufudd- 
hau  i  ewyllys  eu  Harglwydd  yn  cael  ei  benderfynu  gan  eu 
manteision  i  wybod  yx  ewyllys  hwnw.  Datguddiad  o  ewyllys 
Duw  ydyw  y  ddeddf,  a  datguddiad  o  ewyllys  Duw  ydyw  yr 
efengyl ;  ac  y  mae  yr  un  awdurdod  yn  perthyn  i'r  olaf  ag  i'r 
gyntaf.  Nid  yw  fod  y  ddeddf  yn  gorchymyn,  a'r  efengyl  yn 
perswadio — yn  anog — yn  erfyn, — yn  peri  fod  dim  gwahaniaeth 
yn  ei  hawdurdod  ;  ond  yn  hytrach,  y  mae  tiriondeb  yr  efengyl 
yn  peri  fod  anufudd-dod  iddi  yn  fwy  pechadurus  nag  anufudd- 
dod  i'r  ddeddf  Os  yn  ol  eu  manteision  i  adnabod  Duw  y 
bydd  pawb  yn  cael  eu  barnu,  y  mae  yn  rhaid  y  bydd  y  rhai  a 
gafodd  yr  efengyl  yn  cael  eu  barnu  wrth  yr  efengyl.  Y  mae 
Duw  wedi  llefaru  lawer  gwaith  wrth  y  byd ;  ni  adawodd  mo 
hono  ei  Hun  yn  ddidyst  mewn  un  oes ;  yr  oedd  creadigaeth  yn 
dangos  ei  fod  yn  un  mawr,  a  rhagluniaeth  yn  dangos  ei  fod  yn 
un  da:  y  nefoedd  yn  datgan  ei  ogoniant, — ^y  gwlaw  a'r  tymhor- 
au  ffrwythlawn  yn  dangos  ei  ddaioni :  y  mae  y  rhai  hyn  yn 
dystion  i  bawb ;  ond  yn  ychwanegol  at  hyn,  fe  fydd  ei  waith  yn 
llefaru  wrthym  ni  yn  ei  Fab  yn  dyfod  ymlaen  ì'n  barnu  ni. 
Fe  fydd  dirgeloedd  dynion  y  wlad  hon  yn  cael  eu  barnu  wrth 
yr  efengyl. 

Nid  ein  dyledswydd  ni  ydyw  ymofyn  ynghylch  gwahanol 
raddau  creaduriaid  y  Duw  mawr,  nac  ychwaith  ynghylch 
tynged  y  rhai  o'r  un  radd  sy  mewn  gwahanol  sefyllfaoedd.  Os 
oes  gan  angel  ddeall  cryfach,  meddwl  mwy  eang,  a  manteision 

mwy  fFafriol  na  dyn,  fe  fydd  ei  gyfrif  o  gymaint  a  hyny  yn 
fwy.  I  bwy  bynag  y  rhoddwyd  llawer,  llawer  a  ofynir  ganddo. 
Os  ydyw  y  pagan  heb  glywed  erioed  am  Dduw  fel  Duw  y 
cariad,  yr  amynedd,  a'r  gras,  ni  fydd  yn  gyfrifol  yn  y  farn  o 
eisiau  ei  adnabod  fel  y  cyfryw.  Nid  ydyw  yr  Arglwydd  yn 
medi  lle  nis  hauodd,  nac  yn  casglu  lle  nis  gwasgarodd  ;  ond  yn 
y  dydd  diweddaf  y  mae  yu  disgwyl  medi  yn  ol  fel  yr  hauodd, 
a  chasglu  yn  ol  fel  y  gwasgarodd.  Os  un  dalent  a  gawsom,  ni 
ddisgwylir  llòg  pump  genym,  oblegid  cyíiawn  yw  y  Barnwr ; 
ond  fe  fydd  yr  un  cyíìawnder  ag  sydd  yn  ei  atal  i'n  gofyn  am 
fwy  nag  a  gawsom,  yn  ei  orfodi  i'n  gofyn  am  yr  hyn  a  gawsom. 
Y  mae  y  manteision  yn  ol  pa  rai  y  byddwn  yn  cael  ein 
barnu,  nid  yn  unig  yn  cynwys  amlygiadau  y  mae  yr  Arglwydd 
Avedi  ei  roddi  o  hono  ei  Hun,  ond  hefyd  y  galluoedd  a'r  am- 
gylchiadau  y  sydd  yn  meddiant  pob  dyn  yn  bersonol.  Yr 
ydym  oll  yn  yr  un  greadigaeth;  ond  nid  yr  un  faint  o  honi  y 
mae  pawb  yn  ganfod.  Y  mae  y  dyn  sydd  wedî  cael  meddwl 
mawr  ac  eang,  abl  i  gymdeithasu  â  gweithredoedd  Duw  ymhell 
ac  yn  agos, — y  mae  hwn  â'i  lygad  yn  ddigon  crafl:  i  ganfod 
gogoniant  natur,  a'i  glust  yn  ddigon  teneu  i  glywed  ei  miwsig 
hi :  gallai  ei  feddwl  ddeall  dirgelwch  y  daran,  ac  adwaen  Tad 
y  gwlaw;  neu  pe  tröai  efe  ei  alluoedd  oddiwrth  waith  Duw 
at  lyfr  Duw,  gallai  ddatguddio  gogoniant  cuddiedig  hwn,  a 
galw  ary  IHaws  syddeu  hunain  yn  anabl  i  ddarganfod,  i  edrych 
ar  ei  brydferthwch,  dangos  iddynt  dlysni  ei  farddoniaeth  a 
symlrwydd  ei  hanesiaeth, — mor  fawreddog  ei  brophwydoliaeth- 
au,  ac  mor  gywir  ei  holl  ddarluniadau ;  ond  nid  ydyw  yn 
gwneuthur  y  naill  na'r  llall ; — y  mae  yn  gwastraffu  y  galluoedd 
gAverthfawr  yna  ar  bethau  amser, — yn  eu  pylu  â  phechod  a 
llygredigaeth,  ac  yn  eu  difodi  yn  raddol  trwy  gyfeddack  a 
meddwdod.  Bydd  hwn  yn  sefyll  i'w  farnu,  nid  yn  unig  am  yr  hyn 
awnaeth,  ond  am  yr  hyn  a  adawodd  heb  ei  wneuthur.  Y  mae 
un  arall  mewn  amgylchiadau  ffafriol :— cyfoeth  yn  dylifo  iddo, 
fel  na  raid  iddo  ymboeni  ynghylch  ei  fara  beunyddiol ; — y  mae 
ganddo  ddigon  o  hamdden  i  bob  peth ; — gallai  rodio  ymysg  ei 
gymydogion  fel  angel  trugaredd,  gan  wasgaru  bendithion  ar 
hyd  y  fiFordd  y  cerddai,  cynghori  yr  hwn  sydd  mewn  dyryswch, 
estyn  ymwared  i'r  hwn  sy  mewn  cyfyngder,  cyfodi  yr  hwn 

sydd  wedi  syrthio,  amddiffyn  y  weddw  a'r  amddifad,  a  thrwy 
ei  ymarweddiad  sanctaidd  ei  hun  ganmol  sancteiddrwydd  a 
chrefydd  wrth  bawb ;  ond  yn  lle  hyny,  y  mae  yn  bla  moesol 
yn  yr  ardal,  yn  heintio  ei  gymydogion  â  llygredigaeth,  yn 
rhoddi  yr  ieuenctyd  ar  ben  y  ffordd  i  ddistryw,  a  thrwy 
wneuthur  pechodau  rhyfygus  yn  barhaus,  y  mae  yn  peri  iddynt 
wreiddio  a  myned  yn  ddwfn  yn  yr  ardal.  Ond  fe  fydd  hwnyna 
yn  sefyll  i'w  farnu,  nid  yn  unig  am  yr  hyn  a  wnaeth,  ond  yr  h.yn  a 
adawodd  efe  heb  ei  wneuthur.  Dyna  ddyn  ieuanc  wedi  ei 
fendithio  â  rhieni  duwiol,  wedi  ei  fagu  yn  aAvyr  crefydd  ;  fe 
glywodd  ei  dad  yn  gweddio  drosto  ganwaith  ;  fe  welodd  ei  fam 
yn  wylo  uwchben  ei  annuwioldeb ;  y  mae  yn  gwybod  yr 
ysgrythyr  làn  er  yn  fachgen  ;  yr  oedd  adnodau  y  Bibl  yn  cael 
eu  dysgu  iddo  cyn  i'w  dafod  allu  llefaru  yn  groyw;  yr  oedd  yn 
gydnabyddus  er  yn  blentyn  â'i  orchymynion,  ei  fygythion,  a'i 
addewidion  ; — gallesid  disgwyl  y  buasai  yn  oleuni  disglaer  y\\ 
yr  ardal,  y  buasai  ei  ysgwydd  o  dan  yr  arch,  ac  y  buasai  yn 
golofn  o  dan  yr  achos ;  yn  esiampl  i  Gristionogion  ieuainc,  ac 
yn  llawenydd  i'r  hen : — ond  yn  lle  hyny,  y  mae  yn  eistedd  yn 
eisteddfa  y  gwatwarwyr ;  yn  troi  pob  petli  crefydd  yn  gellwair ; 
yn  gwawdió  tŷ  Dduw, — ordinhadau  Duw, — a  phobl  Dduw,  acyn 
llygru  ei  holl  gyfoedion  â'i  ymarweddiad  halogedig;  ond  fe 
fydd  yntau  yn  cael  ei  farnu  yn  ol  ei  fanteision.  "  Gyda'r  neb 
y  gadawsant  lawer,  ychwaneg  a  ofynant  ganddo."  Os  ydyw 
cuddio  un  dalent  yn  ddrwg,  pa  faint  mwy  ydyw  gwastraffu 
pump  ?  Nid  oes  neb  wedi  derbyn  rhy  fychan  i  fod  yn  gyfrifol 
am  dano,  na  neb  wedi  derbyn  mwy  nag  y  bydd  raid  iddo  roddi 
cyfrif  o  hono. 

II.  Y  mae  y  testyn  yn  dangos,  nid  yn  unig  y  bydd  hi  yn  farn 
yrifol  manteision,  ond  y  bydd  hi  yn  farn  gymharol,  trwy  y  bydd 
rhai  o  fanteision  llai  yn  condcmnio  rhai  o  fanteision  mwy. 
"  Gvvyr  Ninife  a  gyfodant  yu  y  farn  gyda'r  genedlaeth  hon,  ac 
a'i  condemniant  hi,  am  iddynt  hwy  edifarhau  wrth  bregeth 
Jonas  :  ac  wele  un  mwy  na  Jonas  yma."  Mae  y  testyn  yn 
cytuno  â'r  adnodau  canlynol : — Luc  xiii.  30  ;  Jer.  iii.  1 1  ; 
Ezec.  xvi.  51,  52;  a  Rhuf  ii.  27.  Gwyr  Ninife  yn  condemnio 
gwrandawyr  yr  Arglwydd  lesu,  a  fyddant  yn  gwneuthur  hyny 
am  iddynt  gredu  i  Dduw  dan  anfanteision  mawrion  ; — 

I.  Yr  oedd  sicrwydd  gwirionedd  cenadwri  Jonas,  a  natur  y 
genadwri,  o'u  cymharu  â  sicrwydd  ac  â  natur  cenadv,TÌ  3'r 
Arglwydd  lesu,  yn  peri  fod  gwaith  y  Ninifeaid  yn  credu 
Jonas,  yn  condemnio  yr  luddewon  am  wrthod  credu  yn  yr 
Arglwydd  lesu.  "  Wele  fwy  na  Jonas  yma" — mwy  teilwng  o 
dderbyniad: — (i)  O  ran  sicrwydd  gwirionedd  y  genadwri.  (2) 
O  ran  natur  y  gwirionedd  yr  oedd  yn  ei  draethu. 

(1.)  Edrychwn  ar  sicrwydd  gwirionedd  cenadwri  Jonaä.  Y 
mae  rhai  yn  meddwl  fod  y  Ninifeaid  yn  gydnabyddus  â  gwared- 
igaeth  Jonas  o  fol  y  morfil,  ac  mai  hyny  a  olygir  wrth  arwydd 
y  prophwyd  Jonas ;  ond  nid  oes  sail  ddigonol  i  hynyna :  mwy 
tebygol  yw  na  wyddent  ddim  am  dano.  Fe  ddaeth  i'w  pHth 
heb  adwaen  neb  o  honynt,  na  chael  ei  adwaen  gan  neb.  Y  mae 
yn  ddieithr  ac  unig,  yn  sefyll  ar  un  o  heolydd  Ninifeh,  ac  yn 
llefain: — "  Deugain  niwrnod  fj'dd  eto,  a  Ninifeli  a  gwympir." 
Y  m-ae  yn  myned  rhagddo  am  daith  diwrnod  drwy  y  ddinas, 
gan  lefain  yr  un  geiriau.  Mor  anhawdd  oedd  i'r  Ninifeaid 
gredu !  Pwy  oedd  yn  eu  llefaru  ?  luddew  dieithr,  -wedi  ei 
wisgo  â  chrys  o  rawn, — ei  ymddangosiad  yn  bigog  a  digofus, — ■ 
heb  gyfeillachu  â  neb  ei  hun,  ac  yn  cadw  draw  bawb  a  fynai 
dỳnu  cyfeillach  âg  ef.  Ni  ddangosodd  unwaith  ei  awdurdod, 
ni  chyflawnodd  yr  un  wyrth — i  brofi  ei  ddwyfol  anfoniad  ;  îe, 
ni  roddir  lle  i  ni  gasglu  iddo  ymostwng  cymaint  ag  i  ddywed- 
yd, — "  Fel  hyn  y  dywed  yr  Arglwydd."  Yr  holl  bregeth 
oedd, — "  Deugain  niwrnod  fydd  eto,  a  Ninifeh  a  gwympir."  Yr 
oedd  y  bregeth  yn  un  fèr, — y  pregethwr  yn  un  sarug,  anghyf- 
eillgar, — a  phob  tebyg  mai  rhywunâ'r  pruddglwyf  wedi  eífeith- 
io  ar  ei  synwyrau  oedd,  ac  mai  effaith  dyryswch  ar-y  rhai 
hyny  oedd  ei  ymddangosiad  yn  Ninifeh.  Ac  nid  yn  unig  yr  oedd 
ei  ymddangosiad  ef  ei  hun  yn  bur  anfifafriol,  ond  hefyd  yr  oedd 
pob  peth  yn  cydgyfarfod  i  sicrhau  ei  fod  yn  dwyllwr.  Gallasai 
un  o'r  Ninifeaid  ddweyd, — "  Ein  dinas  odidog  ni  gael  ei 
ch^yympo  ymhen  deugain  niwrnod — ^y  mae  y  peth  yn  an- 
mhosibl !  Pa  fodd  y  gall  hyny  fod  ì  Onid  oes  heddwch  rhyngom 
ni  â  phawb?  Y  mae  ein  harswyd  ni  ar  y  teyrnasoedd  o'n 
hamgylch,  ac  onid  ydynt  yn  gyfi^redinol  o  dan  deyrnged  i  ni  ? 
A  phe  byddai  i  ry  w  elyn  ryfygu  dyfod  i'n  herbyn  yfory  nesaf,  a 
gymerid  ni  mewn  deugain  niwrnod?     Onid  yw  ein  dinas  dì 

mor  fawr  nes  ag  y  mae  yn  daith  tri  diwrnod, — yn  driugain 
milltir  o'i  hamgylch,  a'i  muriau  yn  gan'  troedfedd  o  uchder  ? 
Nid  oes  berygl  i  neb  ddyfod  drostynt,  ac  y  maent  mor  llydan 
fel  y  gall  tri  cherbyd  fyned  ochr  yn  ochr  ar  hyd-ddynt;  am 
hyny  ni  all  neb  dori  trwyddynt.  Ac  onid  ydynt  yn  cael  eu 
hamddiffyn  gan  bymtheg  cant  o  dj^au?  Ni  ellir  ein  newynu 
ychwaith,  oblegid  y  mae  ein  bara  yn  tyfu  o  fewn  ein  dinas,  a'n 
hafon  yn  rhedeg  drwy  ei  chanol;  a  pha  anffawd  arall  a  all,ddi- 
gAvydd  i  ni  ?  Nid  oes  yr  un  pla  yn  y  ddinas,  na  thebyg  am  un.  A 
phe  buasai  gallu  gan  Dduw  yr  luddew  yna  i  wneuthur  rhywbeth 
i  ni,  fe  fuasai  wedi  gwneuthur  hyny  pan  ddarfu  i  ni  ddifrodi  ei 
wlad  ac  anrheithio  ei  bobl  ef.  Yr  ydym  ni  er's  dyddiau  fel  llyn 
dwfr, — rhedeg  i  mewn  y  mae  pob  mawredd,  ac  yma  y  mae  yn 
aros ;  a  pha  reswm  yw  meddwl  y  cwympir  ein  dinas  ni  mewn 
deugain  niwrnod  ? "  Ond  yn  wyneb  yr  holl  anfanteision  hyn 
— er  bod  y  pregethwr  yn  ddieithr,  heb  brofion  o'i  anfoniad — ei 
bregeth  yn  groes  i  bob  ymddangosiad — eto,  dacw  y  Ninifeaid 
yn  edifarhau  wrth  bregeth  Jonas. 

(2.)  Yr  oedd  natur  y  bregeth  yn  ei  hanghymhwyso,  debygid, 
i  droi  neb.  Cyhoeddiad  noeth  o'r  hyn  oedd  i  gymeryd  lle,  heb 
yr  un  os  ynddi,  nac  un  drws  o  obaith  o'i  mewn.  "  Onid  edifar- 
hewch,"  meddai  yr  Arglwydd  lesu  wrth  yr  luddewon,  "  chwi 
a  ddifethir  oll ;"  ond  nid  oedd  yr  un  onid  yn  mhregeth  Jonas, 
— dim  sôn  am  edifeirwch,  na  lle  iddo.  Rhyw  gwmwl  du  o 
ddigofaint  oedd,  heb  fwa  trugaredd  yn  ymddangos  mewn  un 
cẁr  o  hono.  A  phe  buasent  yn  credu  Jonas,  oddiwrth  y  bre- 
geth,  nid  edifeirwch  a  allesid  ddisgwyl,  ond  ymwerthiant  mwy 
llwyr  i  bechod.  Nid  oes  dim  yn  natur  cosb  i  gynyrchu 
edifeirwch:  tiriondeb  a  thrugaredd  sydd  yn  ei  gyd-gyneu  ef. 
Gan  nad  oes  ond  deugain  niwrnod  i  ni  fwynhau  pechod  a 
drygioni,  ni  a  sugnwn  gymaint  ag  a  fedrwn  o'i  felusdcr: 
"  bwy tawn  ac  yfwn  ;  canys  yfory  marw  yr  ydym."  Ni  orch- 
ymynodd  yr  Arglwydd  i  Jonas  gyhoeddi  edifeirwch,  ac  y  mae 
yn  ddiau  na  wnaeth  Jonas  hyny  o  hono  ei  hun.  Os  ymofyn- 
wyd  âg  ef  ynghylch  ei  Dduw,  ni  ddywedodd  efe  ddim  i  beri  i'r 
Ninifeaid  feddwl  ei  fod  yn  un  graslawn  a  thrugarog  ;  oblegid 
ofn  iddynt  edifarhau,  ac  i'r  Arglwydd  eu  harbed,  oedd  yr  achos 
iddo  ffoi  i  Tarsis  ar  y  cyntaf.   Yr  oedd  yr  Assyriaid  yn  elynion 

i'r  luddewon,  ac  fe  dybir  fod  y  brenin  oedd  yn  teyrnasu  y  pryd 
hwn  wedi  bod  unwaith  yn  difrodi  eu  gwlad  hwy;  a  chan  fod 
Jonas  yn  ddyn  sarug  ac  anfoddog,  yr  oedd  yn  felus  ganddo 
feddwl  am  eu  dinystr  hwynt  fel  gelynion  ei  genedl;  a  phe 
buasai  ei  fraich  ef  yn  hollalluog,  ni  fuasai  yn  aros  ddeugain 
niwrnod  cyn  cwympo  y  ddinas.  Fe  wyddai  Jonas  yn  bur  dda 
am  garacter  ei  Dduw,  mai  un  "graslawn  a  thrugarog  oedd, 
hwyrfrydig  i  ddigofaint,  aml  o  drugaredd,  ac  edifeiriol  am 
ddrwg."  Yr  oedd  yn  ofni  yn  ei  galon  iddo  eu  harbed.  Fe 
wyddai  y  gwnai  fe  hyny  yn  union  os  ymostyngent;  ac  y  mae 
yn  ddiau  iddo  wneuthur  cymaint  ag  a  allai  i'w  hatal  i  ym- 
ostwng.  "  Y  mae  yn  wir  nad  oes  dim  ond  barn  yn  dy  gomisiwn 
di,  ond  dy wed  wrthynt  yr  hyn  a  wyddost  ti  am  dy  Dduw ;  ped 
ymostyngent,  ni  fyddai  hyny  yn  bechod, — gwnaent  y  tro  i'w 
dinystrio  wedi  hyny;  adrodd  iddynt  yr  hyn  a  wnaeth  yn  y 
dyddiau  gynt,  yn  mlynyddoedd  yr  hen  oesoedd, — mai  Duw 
ydyw  sydd  yn  arfer  arbed,  hyd  yn  nôd  pan  yn  dial  am  ddych- 
ymygion;  dywed  wrthynt  ystori  Pharaoh,  y  modd  yr  arbed- 
wyd  ef,  ac  a  symudwyd  y  pla,  bob  tro  yr  ymostyngodd; — 
adrodd  iddynt  am  Abraham,  Isaac,  a  Jacob,  a'r  lioll  batriarch- 
iaid; — dy  wed  wrthynt  am  Moses,  Aaron,  a  Miriam, — am  Josua, 
Samson,  Dafydd,  a  Solomon, — y  modd  yrarbedwyd  hwynt  lawer 
gwaith,  er  haeddu  eu  taro ;  adrodd  iddynt  ystori  Sodom, — y 
modd  yr  ydoedd  wedi  addaw  arbed  hono,  pe  na  buasai  ond  deg 
o  rai  cyfiawn  ynddi ;  îe,  dywed  wrthynt  dy  hanes  dy  hun, — yr 
hyn  a  wnaeth  ei  hen  drugaredd  Ef  i  ti,  pan  yr  oedd  pob  tebyg 
y  buasit  gadwedig  wedi  ei  golli — drws  gobaith  wedi  ei  gau ; — y 
modd  yr  oeddit  wedi  disgyn  i  odre  y  mynyddoedd — y  ddaear 
a'i  throsoHon  o'th  amgylch  yn  dragywydd — yr  hesg  wedi 
ymglymu  am  dy  ben ;  eto,  pan  lefaist  o  fol  uffern,  fe  ddaeth  ei 
hen  drugaredd  Ef  i  lawr  at  odre  y  mynyddoedd,  ac  fe  ddyrcli- 
afwyd  dy  einioes  o'r  ffos.  Mynega  iddynt  am  flynyddoedd  yr 
hen  oesoedd — y  weithred  a  wnaethpwyd  yn  yr  Aipht — y  gallu 
a  amlygwyd  ar  làn  y  IMôr  Coch — cofia  fanna  yr  anialwch,  a 
dwfr  craig  Horeb — dywed  wrthynt  am  agoriad  yr  lorddonen, 
ac  am  drugareddau  aneirif  Canaan  ; — os  ymostyngant,  ni  wna 
hyny  ddim  niwed  i  ti."  "Na,  ni  lefaraf  na  mwy  na  llai  na'r 
hyn  a  orcliymynwyd, — 'Deug?in  niwrnod,  a  Ninifeh  a  gwymp- 

ir.'  Ni  ddywedaf  yr  un  gair  am  drugaredd  fy  Nuw.  Ni  chânt 
glywed  yr  un  sill  mai  ei  hen  arfer  ydyw  achub.  Ni  fynegaf  er 
heb  'fod  ei  galon  yn  gariad.  .  Y  maent  yn  haeddu  marw,  a 
marw  a  gânt  o'm  rhan  i."  Eto,  er  mai  dyma  ÿ  fath  oedd  y 
genadwri,  y  mae  gwŷr  Ninifeh  yn  edifarhau  wrth  bregeth 
Jonas ;  ac  am  iddynt  wneuthur  hyny,  hwy  a  gyfodant  yn  y  farn 
gyda'r  genhedlaeth  hono,  ac  a'i  condemniant  hi,  oblegid  yr  oedd 
yr  Arglwydd  lesu  yn  fwy  teilwng  o  dderbyniad  na  Jonas : — 

I.  Am  fod  ganddo  fwy  o  brofion  o'i  ddwyfol  anfoniad.  Yr 
ydym  wedi  gweled  mai  credu  o  dan  anfanteision  mawrion  a 
wnaeth  y  Ninifeaid  ;  ond  gwrthod  credu,  er  cael  pob  mantais, 
a  ẃnaeth  yr  luddewon.  Yr  oedd  myrdd  o  bethau  wedi  cyd- 
gyfarfod  i  bwyntio  allan  Oen  Duw.  Yr  oedd  prophwydoliaeth 
wedi  cerdded  o'i  flaen ;  ac  arwyddion  a  rhyfeddodau  yn  ei 
ddilyn.  Yr  oedd  ysbryd  prophwydoHaeth  wedi  bod  yn  ei 
ddesgrifio  am  bedair  mil  o  flynyddoedd.  Er  pan  gyhoeddwyd 
ei  fod  i  ddyfod  yn  addewid  Eden,  yr  oedd  y  patriarchiaid  a'r 
prophwydi  yn  esgyn  i  fryn  gweledigaeth,  y  naill  ar  ol  y  llall,  i 
edrych  ymlaen  i'r  dyfodol ;  ac  yn  ngoleuni  yr  Ysbryd,  gwelent 
Ef  yn  dyfod.  Gweled,  ac  nid  o  agos,  yr  oeddent  ar  y  cyntaf; 
ond  fel  yr  oedd  yr  amser  yn  agosâu,  yr  oedd  y  weledigaeth  ^m 
myned  yn  fwy  eglur.  Y  peth  cyntaf  a  welwyd  oedd,  bod 
ôwaredwr  i  ddyfod,  heb  wybod  yn  y  byd  pa  bryd,  pa  le,  nac  o 
ba  genedl ;  ond  ymhen  yn  agos  i  ddwy  fil  o  flynyddoedd,  fe 
nodwyd  allan  y  genedl.  "Holl  deuluoedd  y  ddaear  a  fendithir 
ynot  ti."  Yn  fuan  wedi  hyny  fe  benderfynwyd  y  llwyth : — 
"Nid  ymedy  y  deyrnwialen  o  Judah,  na  deddfwr  oddi  rhwng 
ei  draed  ef,  hyd  oni  ddêl  y  Siloh."  Ymhen  ychydig  ganoedd 
o  flynyddocdd,  fe  benderfynwyd  y  teulu,  sef  teulu  Dafydd. 
Ond  pa  oes  y  gelHr  edrych  am  dano  ì  Fe  etyb  Daniel  y  cwes- 
tiwn  yna: — "Bydd  o  fynediad  y  gorchymyn  aUan  am  adeiladu 
Jerusalem  hyd  y  Blaenor  Messiah,  saith  wythnos  a  dwy  wyth- 
nos  a  thriugain."  Ond  gyda  chael  allan  yr  oes,  fe  ddesgrifia 
Michah  y  He  y  caifí"  ei  eni ;  o  Bethlehem,  tir  Judah,  y  mae  y 
Tywysog  i  ddod.  Ond  rhag  y  byddai  yn  anhawdd  ei  adnabod 
pan  yn  faban  rhagor  rhyw  faban  araH,  fe  enwir  y  He  y  rhoddai 
y  prawf  cyhoeddus  cyntaf  mai  Efe  oedd  yr  un  oedd  ar  ddyfod  : 
yn  "  Nhir  Zabulon,  a  thir  NaphthaH,  wrth  fí"ordd  y  môr,  tu 

hwnt  i'r  lorddonen,  Galilea  y  Cenhedloedd."  Ond  i  roddi  pob 
mantais  i'w  adwaen,  yr  oedd  desgrifiad  mwy  manwl  a  chyff- 
redinol  o  hono  drachefn  ;  yr  oedd  i  fod  yn  Frenin  fel  Dafydd, 
yn  Brophwyd  fel  'Moses,  yn  Offeiriad  fel  Melchisedec;  ac  er 
bod  pob  mawredd  ynddo,  eto  "  ni  ddyrchafa,  ac  ni  phair 
glywed  ei  lef  yn  yrheol,"  oblegid  "  addfwyn  ydyw  a  gostyng- 
edig  o  galon." — "Corsen  ysig  nis  tỳr,  ac  ni  ddiffydddin  yn 
mygu : "  Efe  a  rodia  trwy  y  wlad,  gan  gymeryd  gwendidau  a 
doluriau  y  trigolion, — iachau  pob  clefyd  a  phob  afiechyd. 
Fel  hyn  yr  oedd  prophwydoliaeth  wedi  desgrifio  ei  deuhi,  ei 
oes,  ei  drigfan,  ei  berson,  ei  ymddangosiad,  a'i  waith  ;  a'r  peth 
olaf  a  wnaeth  ysbr_yd  prophwydoHaeth  cyn.  ymadael  o  dan' yr 
hen  oruchwyhaeth  oedd  pAvyntio  â'i  fys,  gan  ddywedyd: — 
• "  Wele  Oen  Duw."  O  !  y  cwmwl  o  dystion  oedd  o  amgylch 
yr  luddewon  yn  profi  y  dylasent  wrandaw  ar  lesu  o  Nazareth ! 
Pe  buasent  yn  cyfrif  wythnosau  Daniel,  cawsent  weled  eu  bod 
yn  byw  yn  yr  oes  yr  oedd  i  ymddangos.  Pe  buasent  yn 
edrych  llyfr  yr  achau,  cawsent  fod  Joseph  a  Mair  ill  dau  o  deulu 
Dafydd.  Pe  buasent  yn  holi  am  le  ei  enedigaeth,  oni  fuasai  ei 
holl  deulu  yn  sicrhau  mai  yn  Bethlehem  y  ganwyd  Ef.  A 
phe  buasent  yn  holi  ymha  le  yr  amlygodd  Efe  gyntaf  èi  weith- 
redoedd  nerthol,  onid  oedd  canoedd  yn  barod  i  dystio  mai  yn 
nhueddau  Zabulon  a  Nephthah  1  A  pha  faint  o  brofion  aní- 
gylchiadol  oedd  ganddynt?  Onid  oeddynt  yn  cofio  bod  Herod 
wetii  lladd  plant  Bethlehem,  er's  tua  deng  mlynedd  ar  hugain 
yn  ol  ì  ac  onid  oedd  pawb  yn  gwybod  iddo  wneuthur  hyny 
mewn  canlyniad  i  ymweliad  doethion  o'r  dwyrain  âg  Ef,  pa 
rai  a  arweiniwyd  i  Ganaan  gan  Seren  i  chwiho  am  y  Messiah  ? 
ac  onid  oedd  y  traddodiad  am  weledigaeth  y  bugeiHaid  yn 
adnabyddus  i  bawb  yn  amgylchoedd  Bethlehem  ì  Yr  oedd, 
ond  odid,  rai  o'r  bugeiliaid  hyny  yn  fy w,  ac  yn  cofio  yn  dda  am 
dôn  felus  yr  angylion,  am  beroriaeth  y  llais  a  ddywedodd, — • 
"Ganwyd  i  chwi  heddyw  Geidwad,"  a  phe  y  galwesid  hwynt 
ymlaen,  buasent  yn  dywedyd  fod  Joseph  a  Mair  yn  debyg  iawn 
i'r  ddau  a  welsent  yn  llety  yr  anifail  yn  Betlilehem — nawelsent 
yr  un  wyneb  erioed  tebycach  i  wyneb  y  baban  hwnw  yn  y 
preseb  na'r  eiddo  lesu  o  Nazareth. 

A  pha  raid  oedd  iddynt  fyned  at  brophwydoliaeth  i  gael 

sicrwydd  mai  Efe  oedd  y  Messiah  ?  Pwy  fuasai  yn  gallu 
gwneuthur  y  gweithredoedd  hyny,  oni  buasai  fod  Duw  gydâg 
Ef?  Onid  oedd  yn  rhodio  yn  eu  phth  yn  Dduw  yn  y  cnawd? 
— ^ymddangosiad  dyn,  a  gweithredoedd  Duw.  Yr  oedd  yn 
llefaru  nes  yr  oedd  holl  natur  yn  clywed  ei  lais — yn  creu  â  gair 
ei  enau — yn  siarad  iechyd  i  gleifion — yn  anadlu  bywyd  i  feirw 
— ^yn  dwyn  golwg  allan  o  glai  a  phoeryn — yn  ceryddu  y  mòr, 
nes  oedd  yn  llonyddu  wrth  ei  eiriau — yn  gorchymyn  i'r  gwynt 
nes  oedd  yn  tawelu — yn  peri  i'r  d^^froedd  ei  gynal  fel  palmant 
— yn  gwneuthur  i  ymborth  ychydig  ddynion  borthi  miloedd. 
Gallesid  disgwyl  y  buasai  pob  luddew  yn  gofyn  mewn  syndod, 
Pwy  ydyw  Hwn  sydd  yn  gallu  chwareu  â'r  dymestl — yn  gallu 
troi  yn  eu  hol  ddeddfau  cryfion  natur  ? — dim  ond  iddo  edrych 
ar  y  dwfr,  y  mae  yn  gwrido ; — y  mae  yn  gallu  gosod  deddf  i'r 
môr,  ac  nid  yw  y  gwynt  yn  tori  ei  orchymyn.  Y  mae  ysbryd- 
ion  cedyrn  y  pwll  yn  llefain  pan  welant  Ef.  Y  mae  yn  ym- 
ddangos  mor  fwyn,  ond  y  mae  ei  eiriau  yn  Hollalluog.  Y  mae 
natur  yn  plygu  o'i  flaen  fel  o  flaen  ei  Chreawdwr.  Rhaid  mai 
Hwn  ydyw  yr  un  oedd  ar  ddyfod. 

Gynifer  o  bethau  oeddent  yn  cydgyfarfod  i'w  wneuthur  yn 
fwy  na  Jonas !  prophwydoliaeth  yn  arllwys  ffrwd  o  oleuni  o'i 
amgylch  ; — natur  drwy  ei  holl  gilfachau  yn  seinio  ei  enw; — 
y  sèr  yn  ei  ddangos  i  rai,  ac  angyHon  i  eraill ;  a'i  weithredoedd 
yn  ei  ddangos  i  bawb.  Yr  oedd  neillduolrwydd  yn  y  rhai  hyny 
oedd  yn  eu  gwahaniaethu  oddiwrth  weithredoedd  pawb  o'i  flaen. 
Yr  oeddent  wedi  eu  gwneuthur  heb  ddim  ymdrech — wedi  eu 
gwneuthur  yn  ddigyfrwng.  Yr  oedd  Moses  fel  gvvr  arall  heb  y 
wialen.  Yr  oeddent  wedi  eu  gwneuthur  yn  ei  enw  ei  hun.  Nid 
rhyfedd  y  bydd  gwŷr  Ninifeh,  agredasant  i  Jonas  o  dan  gymaint 
o  anfanteision,  yn  condemnio  yn  y  farn  y  genhedlaeth  oedd  yn 
gwrthod  credu  yr  Arglwydd  lesu,  er  gweled  yr  holl  weithred- 
oedd  nerthol  hyn. 

2.  Yr  oedd  natur  ei  weinidogaeth  yn  peri  ei  bod  yn  fwy 
teilwngo  dderbyniad  na'r  eiddo  Jonas.  Os  nad  oedd  dim  tuedJ 
yn  ngweinidogaeth  Jonas  i  gynyrchu  edifeirwch,  holl  duedd 
gweinidogaeth  lesu  Grist  oedd  gwneuthur  hyny.  Yr  oedd 
gras  wedi  ei  dywallt  ar  ci  wefusau,  a  thrugaredd  oedd  yn  diferu 
trostynt.     Dinystr  oedd  swm  gweinidogaeth  Jonas :  gwared- 

igaeth  oedd  sylwedd  gweinidogaeth  yr  Arglwydd  lesu.  Yr 
oedd  ynddi  bob  peth  i  dynu  sylw,  ac  i  gynyrchu  teimlad.  Yr 
oedd  hi  yn  fawreddig  ryfeddol,  ac  yn  berffaith  syml.  Fe  ddat- 
guddiodd  y  gwirioneddau  mwyaf  goruchel:  megis  â'i  law,  fe 
dynodd  y  llèn  oddiar  y  byd  anweledig.  Siaradai  am  bethau  y 
nefoedd  fel  un  oedd  wedi  arfer  byw  gydâ  hwynt  erioed.  Iddo 
Ef  nid  oedd  dim  yn  fawr  nac  yn  fychan.  Nid  oedd  Efe  byth 
yn  cael  ei  orchfygu  gan  ei  feddyliau.  Pawb  o'i  amgylch  oedd- 
ent  yn  synu,  ond  yr  oedd  Efe  ei  Hun  yn  dawel  a  digyífro. 
Darluniai  y  farn  yn  fanwl,  nes  y  byddai  ei  wrandaw^T 
yn  teimlo  eu  hunain  yno,  ac  yn  orlawn  o  ddychryn ;  ond 
yr  oedd  Efe  ei  Hun  yn  berífaith  ddigyífro :  nid  oedd  yno 
ddim  new^-dd  iddo  Ef.  Desgrifiai  yr  adgyfodiad,  a'r  byd 
tu  draw  i'r  bedd,  heb  ddim  cynwrf  arno.  Pan  welodd 
Ezeciel  y  gweledigaethau  wrth  afon  Chebar,  fe  lewygodd  gan 
yr  olwg.  Pan  ddatguddiwyd  deongliad  breuddwyd  Nebu- 
chodonosor  i  Daniel,  fe  synodd  dros  awr.  Pan  welodd  loan 
weledigaethau  ynys  Patmos,  fe  syrthiodd  i  lawr  fel  marw. 
Ond  yroedd  yr  Arglwydd  lesuyn  dilenu  tragywyddoldeb — ^yn  . 
dadblygu  llyfr  y  farn — yn  tynu  tô  oddiar  ddistryw — yn  agor 
pyrth  y  nef, — yn  beríîaith  dawel  a  digyffro.  Yr  oedd  yn  gyneíîn 
â'r  holl  olygfeydd  hyny  er  tragy wyddoldeb.  Yr  oedd  y  fath  fawr- 
edd  yn  ei  weinidogaeth,  fel  na  allasai  yr  un  Rabbi  na  doctor 
luddewig  gwyno  ei  bod  yn  rhy  isel  iddo  ef  wrandaw  arni.  7r 
oedd  Efe  wedi  dyrysu  y  doctoriaid  yn  ddeuddeng  mlwydd 
oed  ;  ond  er  ei  bod  yn  fawreddig,  yr  oedd  hi  yn  berffaith  syml, 
ac  yn  ddifyrus  dros  ben.  Yr  oedd  y  bobl  gyffredin  yn  ei 
wrandaw  yn  llawen.  Pan  y  clywid  ei  fod  Ef  yn  myned  i 
bregethu,  byddai  yr  arddwr  yn  gadael  yr  ychain  yn  y  maes, — y 
gwinllanydd  yn  gadael  y  winllan, — yn  dra  sicr  yn  eu  meddwl 
na  ddeuai  yr  un  lleidr  yno  tra  y  byddai  lesu  Grist  yn  pregethu. 
Pa  mor  addfed  bynag  fyddai  y  cynhauaf,  ni  fwrid  y  cryman 
iddo  nes  y  byddai  y  bregeth  wedi  ei  gorphen.  Byddai  pob 
gwaith  yn  sefyll  yn  yr  holl  gwmpasoedd  y  byddai  Efe  yn 
efengylu  ;  ac  nid  rhyfedd,  oblegid  "  ni  lefarodd  neb  erioed  fel 
y  dyn  hwn."  Yr  oedd  yn  paentio  y  gwir  â  holl  Hwiau  y 
greadigaeth, — yn  ei  wisgo  yn  holl  gyfiFelybiaethau  natur.  Nid 
oedd  yn  dyrysu  ei  wrandawyr  â  rhaniadau  a  gwahaniaethau 

sychlyd  doctoriaid  y  gyfraith;  ond  trosglwyddai  wirionedd  i'w 
meddwl  Irwy  bob  peth  oedd  o  flaen  eu  llygaid.  Pan  yn  eistédd 
ar  y  mynydd,  ar  ol  un  o'r  ystormydd  hyny  sydd  yn  digwydd 
yn  Mhalestina,  ac  yn  edrych  ar  ei  heffaith  ar  y  wlad,  fe  welai  dŷ 
wedi  ei  chwalu  gan  un  o'r  nentydd  sydd  yn  arllwys  ei  hun  i 
fôr  Gahlea;  ac  heb  fod  yn  nepell  oddiwrtho,  yr  oedd  tŷ  hardd 
yn  sefyll  heb  ei  niweidio  gan  yr  ystorm; — beth  sydd  yna? 
cyflFçlyb  yw  fy  ngwrandawyr  i  i'r  ddau  dŷ  yna.  Wrth  edrych 
ar  fôr  Gahlea  yn  y  pellder,  fe  welai  bysgodwyr  yn  bwrw  rhwyd 
iddo; — beth  sydd  yna?  CyfiFelyb  yw  teyrnas  nefoedd  i  rwyd  a 
fwrid  i'r  môr.  Wrth  odre  y  raynydd,  fe  welai  faes  ymron  yn 
llawn  o  efrau; — beth  sydd  yna.?  Cyífelyb  yw  teyrnas  nefoedd. 
Digon  tebyg  fod  yno  rai  a  fynent  gael  eu  hystyried  yn  ddoethion, 
yn  dywedyd  nad  oedd  yn  bregethwr  sylweddol^  oblegid  ei  fod  yn 
gwisgo  ei  feddyhau  yn  nghyífelybiaethau  natur;  ond  yr  oedd 
y  bobl  yn  gwybod  gwell  pethau  na  hyny.  Yr  oeddŵit  yn  cono 
y  damhegion,  yn  meddwl  am  y  gyffelybiaeth,  a  phob  tro  y 
gwelent  y  gwrthddrych,  byddent  yn  cofio  y  meddwl  oedd  yn 
gysylltiedig  âg  ef.  Yr  oedd  mawredd  a  symlrwydd  y  weinid- 
ogaeth  yn  denu  pawb  i'w  gwrandaw;  ondun  o'i  phrif  ragorion 
ar  weinidogaeth  Jonas  oedd  ei  thiriondeb.  Pan  aned  Ef  i'r 
byd,  fe  gyhoeddodd  angyhon  ewyllys  da  i  ddynion,  a  dilenu 
hwnw  yr  oedd  efe  bob  cam.  Gwyrth  o  drugaredd  a  gyflawnodd 
Efe  gyntaf,  a  gwyrth  o  drugaredd  oedd  yr  olaf.  Y  gair  cyntaf 
a  ddiferodd  dros  ei  wefusau  fel  dysgawdwr  cyhoeddus  oedd, 
"  Gwyn  fyd."  Yr  oedd  ewyllys  da  yn  ei  wedd, — ewyllys  da  yn 
ei  eiiiau, — ewyllys  da  yn  ei  weithredoedd ;  ac  fel  yr  oedd  ei 
gymeriad  a'i  gymwynasau  yn  tueddu  i  dynu  sylw  at  ei  eiriau, 
felly  holl  duedd  y  rhai  hyny  oedd  tywys  i  edifeirwch.  Fe 
lefarodd  wrth  eu  deall, — wrth  eu  cydwybod, — ac  wrth  eu  calon. 
Fe  ymresymodd  â  hwynt, — fe'u  perswadiodd  hwynt, — fe  wylodd 
drostynt:  fe  grynhödd  bob  peth  i'w  cydgau  i  edifeirwch. 
Gallesid  meddwl  y  buasai  teimlad  o  ddiolchgarwch  am  ei  gym- 
wynasau  yn  eu  tywys  i  edifeirwch :  dylasai  tiriondeb  digyffelyb 
ei  weinidogaeth  beri  iddynt  gredu  ac  edifarhau.  Dylasai  y 
barnau  arswydus  a  ddangosodd  Efe  a  fyddai  yn  sicr  o'u 
goddiweddyd  yn  eu  drwg,  eu  dychrynu  hwynt  oddiwrth  eu 
beiau,  a'u  dwyn  i  edifarhau  o'u  hcrwydd.     Pa  dant  oedd  yn  y 

fynwes  ddynol  na  chyfTyrddodd  âg  ef  ?  Apeliodd  at  eu  hofn  a'u 
gobaith  hwynt.  Fe  gyffyrddodd  â'u  serch, — argyhoeddodd  eu 
deall, — gýrodd  ei  eiriau  i'wcydwybod, — fe  gyd-gynullodd  y  cyfan 
i  un  man — i  un  canolbwynt — ^fe  barodd  i  oleuni  tragywydd- 
oldeb, — i  ddychryniadau  y  farn, — i'w  dinystr  tymhorol  hwy 
eu  hunain, — i  diriondeb  ei  wyrthiau,  a  graslonrwydd  ei  athraw- 
iaeth,  gyd-daraw  ar  eu  calon  galed  hwynt  ;  ond  fe  fethodd  y 
cyfan  a  chyneu  edifeirwch  o'i  mewn  hi.  Fe  gymerodd  eu 
plant  yn  ei  freichiau,  ac  a'u  bendithiodd ;  fe  borthodd  eu 
tlodion  â  bara ;  fe  iachaodd  eu  cleifion  â'i  air  ;  fe  gododd  y 
meirw  yn  fyw;  fe  lefodd,  "  Edifarhewch;" — ond  yr  oedd  yn 
ymddiddan  âg  adamant.  Fe  ddangosodd  iddynt  ddarlun  o'r 
deml  wych  Avedi  ei  gwneuthur  yn  bentwr  o  adfeiHon, —  o  Jeru- 
salem,  eu  hymífrost  a'u  gogoniant,  wedi  ei  hanrheithio, — o 
honynt  hwy  eu  hunain  yn  cael  eu  medi  wrth  y  miloedd,  gan 
gleddyf  a  newyn,  i  fyd  arall.  Fe  wylodd  ei  Hun  wrth  edrych 
ar  yr  olygfa, — fe  geisiodd  ganddynt  hwythau  edifarhau ;  ond  yr 
oeddent  yn  parhau  fel  darn  o  faen  isaf  melin.  Ni  chredasant 
ei  eiriau  ;  ni  eífeithiodd  ei  ddagrau — ddim  arnynt.  Gwrthod- 
asant  edifarhau,  er  i  Dduw  mewn  cnawd  geisio  ganddynt ;  ac 
yn  lle  edifarhau,  dacw  hwy  o'r  diwedd  yn  trochi  eu  dwylaw  yn 
ei  waed  Ef.  Nid  rhyfedd  y  bydd  gwŷr  Ninifeh  yn  cyfodi  yn  y 
farn  i  gondemnio  y  genhedlaeth  hono. 

Onid  yw  pob  un  o  honoch  yn  barod  i  ddywedyd,  Yr  oeddent 
yn-  annuwiol — yr  oeddent  yn  hynod  mewn  caledwch — yr 
oeddent  yn  cyfiawn  haeddu  eu  dinystrio.  Wel,  os  bydd  y 
Ninifeaid  yn  codi  yn  y  farn  i'w  condemnio  hwy,  byddant 
hAvythau  yn  codi  i'n  condemnio  ni.  Os  gwrthodwn  ni  edifar- 
hau,  esmwythach  fydd  hi  yn  y  farn  i  drigolion  Jerusalem,  a 
drochasant  eu  dwylaw  yn  ngwaed  Immanuel,  nag  i  ni ;  oblegid, 
er  cymaint  oedd  eu  manteision  hwy,  y  mae  ein  manteision 
ni  yn  llawer  mwy. 

I.  Y  mae  y  sicrwydd  sydd  genym  ni  am  wirionedd  y  genad- 
wri  yn  fwy.  Yr  ydym  wedi  dangos  eisoes  fod  ganddynt  hwy 
sicrwydd  mawr  ;  ond  y  mae  genym  ni  fwy.  Yr  oedd  gwyrth- 
iau  yr  Arglwydd  lesu  ganddynt  hwy  ;  ond  yr  oedd  yno  eraiU 
yn  cyflawni  gwyrthiau  hefyd.  Y  mae  yn  wir  fod  digon  o 
wahaniaeth  yn  y  gwyrthiau,  pe  buasentyn  chwiHo  ac  yn  edrych 

i  mewn  iddynt ;  ond  y  mae  y  naill  beth  wedi  ei  osod  ar  gyfer 
y  llall  yn  rhagluniaeth  y  nef,  fel  ag  y  maent  yn  foddion  i  brofi 
plant  dynion.  Y  mae  digon  o  brofìon  o  amgylch  gwirionedd, 
fel  na  byddai  raid  i  neb  gonest,  didwyll,  gael  ei  dwyllo ;  ac  y 
mae  cymaint  o  dywyllwch,  fel  ag  y  bydd  yn  ddigon  hawdd  i'r 
neb  a  fyno  gymeryd  ei  dwyllo.  Yr  oedd  Jannes  a  Jambres  yn 
cyflawni  gwyrthiau  yn  yr  Aipht,  cyfFelyb  i'r  eiddo  IMoses ;  a 
llawer  yn  cyflawni  gwyrthiau  yn  yr  oes  hono  cyfFelyb  i  rai  yr 
Arghv3-dd  lesu.  Ac  onid  oedd  hen  groniclau  y  genedl  yn 
cynwys  hanes  llawer  o  weithredodd  nerthol  heblaw  ei  rai  Ef  ? 
Os  porthodd  Efe  bum'  mil  âg  ychydig  dorthau,  oni  phorthodd 
Moses  chwe'  chan'  mil  a  mwy  â  mana  o'r  nefoedd,  am  ddeugain 
mlynedd  ?  Os  cerddodd  Efe  ar  y  môr,  oni  holltodd  Moses  y 
môr  yn  ddau  ddarn  ?  Os  gwelodd  tri  Ef  wedi  ei  weddnewid 
ar  y  mynydd,  oni  welodd  miloedd  a  myrddiwn  Israel  Moses 
wedi  ei  wedd-newid  o'i  flaen  Ef?  Os  cyfododd  Efe  y  meirw, 
oni  wnaeth  Ehseus  hyny  hefyd  ?  Y  mae  yn  wir  ei  fod  yn  dy- 
wedyd  mai  Efe  yw  y  Crist,  ond  onid  oedd  llawer  yn  hòni  yr 
un  peth  yn  y  dyddiau  hyny  ?  Ac  er  ei  fod  wedi  dyfod  yn  ol  y 
prophwydohaethau  a  gerddasant  o'r  blaen,  eto  yr  oedd  rhyw 
ddirgelwch  yn  amgylchu  y  rhai  hyny.  Ni  allesid  canfod  hyn 
ar  yr  ol wg  gyntaf :  nid  oedd  ei  deulu  ddim  yn  arfer  byw  yn 
Bethlehera ;  a  phan  aeth  rhai  o'i  wrandawyr  ar  ddydd  mawr 
yr  ŵyl  yn  Jerusalem  i  ddywedyd,  "  Hwn  yw  y  Crist,"  yr  oedd 
eraill  yn  barod  i  ateb  yn  ol,  "  Ai  o  Gahlea  y  daw  Crist  ?"  "  O 
Bethlehem,  y  dref  lle  bu  Dafydd,  y  mae  Crist  yn  dyfod."  Ac 
er  bod  geiriau  rhyfeddol  yn  dyferu  dros  ei  wefusau,  eto  yr  oedd 
yno  rai  wedi  eu  meddianu  gan  gythreuhaid  yn  llefaru  pethau 
rhyfedd,  fel  yr  oedd  hawer  yn  meddwl  mai  cythraul  oedd 
ganddo  yntau. 

Ond  beth  yd^^y  ein  sicrwydd  ni  erbyn  hcddyw  ?  Y  mae 
genym  y  cwbl  oedd  ganddynt  hwy,  heb  ddim  o'u  hanfanteis- 
ion  ;  ac  y  mae  genym  ni  ddeunaw  cant  o  brawf  ychwanegol  at 
hyny.  Gwyddom  ni  fod  y  prophwydohaethau  a  lefarodd  wedi 
dyfod  i  ben  :  dyna  brawf  nad  oedd  ganddynt  hwy.  Yr  ydym 
ni  wedi  cael  arwydd  y  prophwyd  Jonas  :  yr  oeddent  hwy  hcb 
gael  hwnw  y  pryd  hyny.  Gwelsom  ni  ei  eiriau  bob  un  yn  cael 
eu  cyflawni, — ci  wcithrcdoedd  ncrthol  yn  llyncu  gweithredocdd 

nerthol  pawb  eraill,  fcl  y  llyncai  gwialen  Moses  wiail  y  dewin- 
iaid ;  fel  nad  oes  erbyn  heddyw  ddim  son  am  wyrthiau  neb 
ond  ei  wyrthiau  Ef.  Mae  pob  goruchion  a  ymddangosent 
yn  y  wybren  yr  un  pryd  a  seren  Bethlehem  wedi  cwbl  ddi- 
íFodd ;  ond  y  mae  hi  yn  disgleirio  eto  yn  ei  llawn  rym.  Oni 
Avelsom  ni  grefydd  Crist,  fel  arch  Noah  ar  wyneb  y  diluw,  yn 
byw  trwy  ganrifoedd  yr  oesoedd  tywyll ;  ac  oni  welsom  ni  hi  yn 
llanw  y  byd  newydd  a  ddilynodd  hyny  ?  Ni  a  welsom  ganoedd 
o  oíFerynau  yn  cael  eu  llunio  i'w  herbyn  mewn  deunaw  can' 
mlynedd ;  ond  ni  Iwyddodd  un ;  ac  y  mae  hi  wedi  gwneyd  yn 
euog  bob  tafod  a  gyfododd  i'w  herbyn  mewn  barn.  Cymaint 
cwmwl  o  dystion  sydd  o'i  amgylch  i  sicrhau  tystiolaeth  lesu 
Grist.  Y  mae  y  niwl  wedi  codi  oddiar  y  prophwydoliaethau, — 
yr  amheuaeth  wedi  ei  symud  oddiar  y  gwyrthiau.  Ni  a 
wyddom  fod  y  cysgodau  wedi  cyfarfod  â'u  gwrth-gysgod  ynddo 
Ef ; — bod  y  prophwydoHaethau  wedi  eu  cyflawni  i'r  llythyren 
ynddo  Eí; — ei  fod  Ef  yn  íe  ac  yn  amen  yr  addewidion ; — yn 
Alpha  ac  yn  Omega  yr  Hen  Destament.  Pa  sicrwydd  mwy  oedd 
yn  ddichonadwy  ei  roddi  i  ni  ?  Os  nad  ydy w  yr  hen  Lyfr  yma  yn 
wir,  beth  sydd  wir  ?  Os  nad  yw  efengyl  lesu  Grist  yn  haeddu 
pob  derbyniad,  efengyl  pwy  sydd  yn  haeddu  hyny  ?  Pa 
efengyl  ond  hon  a  wnaeth  weithredoedd  nerthol  ?  Pa  sawl  un 
a  gynygiwyd  i'r  byd  ar  ei  hol  hi ;  ond  yr  oeddent  yn  marw  er 
pob  ymdrech  i'w  cadw  yn  fyw :  ond  y  mae  hon  yn  fyw  er  pob 
ynídrech  fu  am  ei  lladd.  Os  i'r  farn  yr  awn  ni  eto  heb  dderbyn 
yr  efengyl,  nid  gwŷr  Ninifeh  yn  unig  a  gyfyd  yn  y  farn  i'n 
condemnio,  ond  fe'n  condemnir  ni  gan  y  genhedlaeth  hono  a 
drochodd  ei  dwylaw  yn  ngwaed  yr  Arglwydd  lesu.  Pe  buasent 
hwy  wedi  gweled  y  gweithredoedd  nerthol  a  welsom  ni,  y  tebyg 
ydyw  y  buasent  hwy  yn  edifarhau.  Ni  welsant  hwy  ddim 
ysbrydion  aílan  yn  cael  eu  bwrw  o  genhedloedd  cyfain  ymron 
ar  unwaith.  Ni  welsant  hwy  ddim  barbariaid  anwar  yn  cael  eu 
henill  wrth  y  miloedd  gan  enw  yr  lesu.  Ni  welsant  hwy  ddim 
o'i  athrawiaeth  Ef  yn  gorchfygu  y  byd  oll  o'i  gẁr ;  ond  gwelsom 
ni  hyn  oll.  Esmwythach  fydd  i  Jerusalem  yn  y  farn  nag  i  ni. 
2.  Y  mae  manteision  yr  oes  hon  yn  llawer  iawn  mwy.  (i.) 
Y  mae  yn  haws  dilyn  Crist  o  lawer  yn  awr.  Nid  croes  ysgafn 
i'r  luddcw  oedd  dilyn  lesu  Grist,  oblcgid  yr  oedd  yr  Arglwydd 

lesu  yn  myned  yn  erbyn  y  cyfan  yr  oeddent  hwy  yn  ymífrostio 
ynddo  fel  cenedl.  A  pha  ryfedd  eu  bod  yn  ymífrostio  ?  Onid 
oeddent  wedi  cael  eu  dewis  gan  Dduw  o  blith  yr  holl  genhedl- 
oedd  i  fod  yn  bobl  iddo?  Yr  oedd  eu  gwlad  yn  baradwys  yn 
nghanol  diífaethwch  moesol  gwâg  erchyll ;  ac  nid  oedd  y  cwbl 
oedd  wedi  ei  wneuthur  iddynt  ddim  ond  arweiniad  i  mewn  i 
ryw  fawredd  dyfodol,  yn  ol  eu  tyb  hwy.  Yr  oeddent  yn 
disgwyl  y  byddai  i  frenhiniaeth  y  byd  gael  ei  rhoddi  iddynt, 
ac  y  byddai  i  holl  deuluoedd  y  ddaear  eu  gwasanaethu.  Yr 
agoriad  i'r  holl  fawredd  hwn  oedd  y  Messiah.  Mor  anhawdd 
gan  hyny  oedd  iddynt  ddilyn  lesu  o  Nazareth,  a  gweled  eu  holl 
ddychymygion  a'u  breuddwydion  am  oesoedd  yn  diflanu  fel 
niwl  am  byth.  laith  yr  ychydig  oedd  wedi  ei  dderbyn  oedd, 
"Nyni  a  adawsom  bob  peth,  ac  a'th  ganlynasom  di;"  ac  yr 
oedd  luddew  yn  gorfod  gwneuthur  hyny.  Ac  nid  yn  unig  yr 
oedd  yn  gorfod  gadael  ei  ddychymygion,  yr  oedd  yn  gorfod 
gadael  y  peth  anwylaf  i  galon  luddew,  sef  ei  deml  a'i  seremoníau. 
Ac  nid  heb  achos  yr  oedd  yn  balchio  yn  ei  deml :  pa  le  yr  oedd 
ei  bath  hi  ?  Yr  oedd  dros  fil  o  flynyddoedd  er  pan  sylfaenesid 
hi  y  waith  gyntaf ;  ac  i'r  luddew  yr  oedd  hi  yn  dwyn  ar  gof 
íyrdd  o  feddyhau  hapus :  yr  oedd  hi  yn  adgofio  iddo  flynydd- 
oedd  llwyddiant  ei  genedl.  Yr  oedd  hi  yn  adgofio  iddo  rês 
ardderchog  o  frenhinoedd  a  phrophwydi.  Yr  oedd  hi  yn 
adgofio  y  Shecinah  dwyfol  a  fu  unwaith  yn  harddu  y  cysegr 
sancteiddiolaf ; — y  meini  rhyfedd  ar  ba  rai  y  bu  bys  Duw  yn 
ysgrifenu.  Yr  oedd  bron  bob  mawredd  arall  wedi  ciHo  :  yr 
orsedd  wedi  ei  symud; — y  deyrnwialen  wedi  ymadael; — ond  yr 
oedd  y  deml  ganddo  o  hyd.  Ac  wrth  ei  chymharu  â'r  temlau 
amgylchol,  oni  allasai  ef  ymffrostio  ynddi.  Mor  fawreddog 
oedd  ci  gwasanaeth  hi !  Mor  bur  oedd  ei  defodau  !  Nid  oedd 
dim  llwyni  sanctaidd  yn  ei  hamgylchu  i  guddio  pechod, — dim 
ystafelloedd  dirgel  i  gyflawni  aawiredd.  Nid  oedd  dim  o 
guddiedig  bethau  cywilydd  yn  perthyn  iddi.  Gweddus  oedd 
iddo  lawenychu  wrth  esgyn  i  dŷ  ei  Dduw.  Nid  oedd  gwaed 
dynol  a  chreulonderau  yn  ei  anurddo.  Moliant  oedd  o  fewn 
ei  byrth :  bendithion  oedd  yn  arfer  dyfod  allan  oddiyno. 
Digonolrwydd  llawenydd  a  digrifwch  oedd  yno  yn  wastad. 
Mor  anhawdd  oedd   i'r  luddew  roddi  i  fyny  yr  holl   bethau 

anwyl  hyn,  i  ddilyn  lesu  Grist !  Beth  ydyw  ein  croes  ni  yn 
ymyl  honyna  ?  Nid  oes  genym  ni  ddim  rhagfarnau  cenedl- 
aethol  yn  erbyn  yr  efengyl ; — yr  un  deml  a'i  gwasanaeth  i  fyned 
rhyngom  ni  â  Christ; — dim  dychymygion  am  fawredd  daearol, 
y  byddai  ei  ddilyn  yn  peri  iddynt  ddiflanu.  Ac  nid  rhaid  i'w 
dlodi  a'i  iselder  ein  cadw  ni  yn  ol.  Yr  oedd  y  Phariseaid  yn 
gallu  gofyn  yn  ymffrostgar,  "A  gredodd  neb  o'r  penaethiaid 
neu  o'r  Phariseaid  ynddo .'"  ond  ni  all  neb  ofyn  cwestiwn  felly 
yn  awr.  Nid  y  bobl  heb  wybod  y  gyfraith  yn  unig  sydd  wedi 
eu  hudo  ganddo  ;  na,  y  mae  Efe  wedi  hudo  miloedd  o  benaeth- 
iaid  a  mawrion  y  ddaear,  ac  y  maent  wedi  ei  chyfrif  yn  fraint 
cael  yr  iau  arnynt.  Pa  sut  yr  yraddangoswn  ni  yn  y  farn  wedi 
ei  gwrthod  hi  ?  "  Nyni  a  chwenychem  weled  arwydd  genyt," 
meddai  y  Phariseaid,  (adn.  38.)  Pa  faint  sydd  eto  yn  temtio 
Duw  fel  hyn  ?  Y  mae  arnynt  eisiau  gweled  rhy wbeth  mawr : 
braidd  na  fynent  i'r  nefoedd  agor  uwch  eu  pen,  fel  yn  amgylch- 
iad  SauloTarsus  ;  neufod  i  dafodau  gwahanedigo  dàn  ddisgyn 
arnynt,  fel  ar  ddydd  y  Pentecost.  Ond  fe  allai  fod  Duw  yn 
dywedyd  uwch  eu  pen  : — "  Cenhedlaeth  ddrwg  a  godinebus 
sydd  yn  ceisio  arwydd :"  os  diystyrwch  chwi  ddydd  y  pethau 
bychain, — os  ymgyndynwch  chwi  yn  erbyn  cymhelliadau  fy 
Ysbryd, — peidiwch  a  disgwyl  rhai  mwy. 

(3.)  Y  mae  yr  athrawiaeth  yn  fwy  grasol  yn  awr.  Yr  oedd  yr 
Ysbryd  Glân  heb  ei  dywallt  y  pryd  hyny.  Yr  oedd  pregeth 
Pedr,  ar  ol  tywalltiad  yr  Ysbryd,  yn  cael  annhraethol  fwy  o 
effaith  na  phregeth  lesu  Grist  ei  Hun  cyn  hyny.  Y  mae  yr  Ys- 
bryd  Glan  wedi  ei  dy wallt  yn  awr :  gweinidogaeth  yr  Ysbryd  y 
gelwir  yr  efengyl.  Y  mae  Efe  drwyddi  yn  ymryson  â'r  gwran- 
dawyr.  Y  mae  gweision  Duw  yn  mynegi  y  gwirionedd,  ac 
Ysbryd  Duw  yn  anfon  y  goleuni.  Cyn  y  gallwn  ni  fyned  i'r 
farn  heb  edifarhau,  y  mae  yn  rhaid  i  ni  ddirmygu  cariad  Duw, 
gwrthod  Mab  Duw,  a  gwrthwynebu  Ysbryd  Duw.  Ac  yn  wir 
nid  oedd  yr  hen  ordd  fawr,  sydd  yn  dryllio  yr  adamant  sydd  yn 
y  fynwes,  pan  fydd  pob  peth  arall  wedi  methu,  ddim  ganddynt 
hwy.  Yr  oedd  ganddynt  Sinai  a'r  ddeddf,  ond  nid  oedd  gan- 
ddynt  Galfaria  a'r  groes.  Yr  oedd  ganddynt  lawer  clwyf  i'w 
feddyginiaethu,  ond  nid  oedd  ganddynt  yr  un  ystlys  wedi  ei 
gwânu.     Yr  oedd  ganddynt  lawer  llaw  wy  wedig  wedi  ei  nerthu^ 

— llawer  troed  cloíf  wedi  ei  adnewyddu, — ond  nid  oedd  gan- 
ddynt  ddwylaw  a  thraed  wedi  eu  hoelio.  Yr  oedd  ganddynt 
feirw  wedi  eu  codi  yn  fyw,  ond  nid  oedd  ganddynt  yr  un  byw 
wedi  marw  yn  eu  lle.  Ond  y  mae  hyn  oll  genym  ni.  Yr 
ydym  wedi  ein  cyfeirio  lawer  canwaith  i  "  Le  y  Benglog.'' 
Fe  "bortreadwyd  oflaen  ein  llygaid  lesu  Grist  wedi  ei  groes- 
hoelio."  Ni  a  welsora  y  ddaear  yn  ei  wrthod, — y  nefoedd  yn 
gwgu  arno, — afon  danllyd  digofaint  ei  Dad  yn  rhedeg  i'w 
fynwes, — pwys  euogrwydd  meibion  Adda  yn  ei  suddo, — ei 
enaid  o'i  fewn  wedi  sỳnu,  yn  chwilio  am  gydymdeimlad  yn 
rhywle,  ond  yn  methu  ei  gael,  pob  mynwes  wedi  cau  yn  ei 
erbyn, — rhyw  deimlad  o  unigrwydd  ofnadwy  wedi  ymaflyd 
ynddo, — pan  ymadawodd  yr  olaf  âg  Ef,  Efe  a  waeddodd  allan  : 
— "  Fy  Nuw,  fy  Nuw,  paham  y'm  gadewaist  ?  "  A  phan  oedd- 
ech  yn  edrych  ar  y  drych  ofnadwy  yna  fe  ddy wedwyd  wrchych : 
*'Efe  a  archollwyd  amein  camweddau  ni ;  efe  a  ddrylliwyd  am 
ein  hanwireddau  ni ;  cosbedigaeth  ein  heddwch  ni  oedd  arno  ef, 
a  thrwy  ei  gleisiau  ef  yr  iachawyd  ni."  Chwareu  teg  i  drigolion 
Jerusalem,  darfu  iddynt  hwy  fethu  dàl  yr  olwg  ar  y  drych  yma. 

"  Creigiau  tanllyd  Salem  waedlyd, 

Rhai  fu  'n  bloeddio  âg  un  llef, 
Am  Dywysog  mawr  y  bywyd, 

'  Ymaitli !  0  croeshoelier  Ef  ! ' 
Gwnaeth  i'r  rheiny 

Wylo  edifeirwch  pur." 

Ond  y  mae  yma  ddegau  wedi  dàl  yr  olygfa  yna  am  flynyddoedd 
lawer,  ac  eto  yn  parhau  fel  adamant.  Gall  y  Duw  mawr  ofyn, 
— "  Beth  yn  ychwaneg  a  allesid  ei  wneuthur  i  genedl  y  Cymry  ?" 
Ac  a  fyddai  yn  rhyfedd  pe  dechreuai  Efe  edhw  i  ni  am  nad 
edifarhasom,  er  yr  holl  weithredoedd  nerthol  ?  Un  bregeth  a 
gafodd  y  Ninifeaid.  Tair  blynedd  a  haner  fu  amser  ymwehad 
yr  luddewon.  Ond  pa  sawl  tair  blynedd  a  haner  a  gawsom  ni  ? 
Nid  cant — nid  mil  o  wahoddiadau  a  gawsom  ni  i  ddychwelyd 
at  ein  Tad.  Os  troi  y  glust  fyddar  a  wnawn  ni,  "  Gwyr 
Ninifeh  a  gyfodant  yn  y  farn  gyda'r  genhedlaeth  hon,  ac  a'i 
condemniant  hi ;  am  iddynt  hwy  edifarhau  wrth  bregeth 
Jonas :  ac  wele  fwy  na  Jonas  yhìa." 
[Mai  17,  1817.] 


PREGETH    XVIII. 


O     NERTH     I     NERTH, 


"  Ant  0  nertli  i  nertÌL ;     ymddengys  pob  un   ger  bron   Duw   yn  Si'on.' 
Salm  lxxxiv.  7. 


ARNA  rhai  fod  y  Salm  hon  wedi  ei  ch^^fansoddi 
gan  Dafydd  pan  3^  fiodd  o  Jerusalem  rhag  Absalom, 
i  ddangos  híraeth  ei  enaid  am  gynteddau  ei  Dduw. 
Yr  oedd  colli  ei  orsedd  a'i  goron  yn  beth  mawr;  ond  mwy  na'r 
oll  oedd  cael  ei  amddifadu  o  gynteddau  yr  Arglwydd.  Bernir 
gan  eraill  ei  bod  wedi  ei  chyfansoddi  i  gael  ei  chanu  ar  sylfaen- 
iad  yr  ail  deml.  Yn  hanes  hyny  yn  llyfr  Ezra,  ni  a  gawn  fod 
y  bobl  yn  dyrchafu  llef  mewn  bloedd  a  gorfoledd  wrth  osod  i 
lawr  y  sylfaen,  ac  feallai  fod  y  Salm  hon  yn  cael  ei  chanu  ar  y 
pryd.  Ond  os  na  chyfansoddwyd  hi  at  y  cyfryw  amgylchiad 
y  mae  hi  yn  ddesgrifiad  o  deimlad  y  rhai  oedd  yn  Israeliaid  yn 
wir,  wrth  feddwl  am  dŷ  eu  Duw,  ac  wrth  ddynesu  at  y  tŷ 
hwnw.  Y  mae  y  salm  yn  dechreu  trwy  draethu  barn  y  duwiol 
am  y  cynteddau : — "  Mor  hawddgar  yw  dy  bebyll  di,  O 
Arglwydd  y  lluoedd !  "  Yna  y  mae  y  Salmydd  yn  traethu  mor 
gryf  oedd  ei  serch  at  y  tŷ : — "  Fy  enaid  a  hiraetha,  îe,  ac  a 
flysia  am  gynteddau  yr  Arglwydd."  Nid  hiraeth  cyffredin 
oedd,  ond  efe  a  flysia  neu  a  lewyga  am  y  cynteddau  ;  ac  yr 
oedd  ei  hiraeth  gymaint  nes  yr  oedd  yn  effeithio  ar  ei  gorff : — 
"  Fy  nghalon  a'm  cnawd  a  waeddant  am  y  Duw  byw."  Ac  y 
mae  yr  un  teimlad  yn  cael  ei  ddangos  yn  mhellach  trwy 
gymhariaeth  : — "  Aderyn  y  tô  a  gafodd  dŷ,"  neu,  fel  y  mae  gan 
aderyn  y  tô  dŷ,  "  a'r  wenol  nyth  iddi,  lle  gesyd  ei  chywion  ;  " 
felly  byddai  "  dy  allorau  i  mi,  O  Arglwydd  y  lluoedd,  fy 
Mrenin,  a'm  Duw."      Hwynt-hwy  yw  fy  nyth  a'm  cartref ;  yr 

wyf  yn  dychwelyd  iddynt  gyda'r  un  awydd  ag  y  dychwel  yr 
aderyn  i'w  nyth  at  ei  rai  bach.  Ac  yna  y  mae  yn  dadgan 
dedwyddwch  y  rhai  sydd  bob  amser  yn  cael  trigo  yn  y  tŷ  : 
— "  Gwyn  fyd  preswylwyr  dy  dŷ  :  yn  wastad  y'th  folian- 
ant."  Feallai  mai  yr  offeiriaid  a  olygir  yma  yn  benaf.  Ac 
nid  yn  unig  y  mae  y  preswylwyr  yn  wynfydedig,  y  mae  y  rhai 
sydd  yn  teithio  tua'r  tŷ  yn  wynfydedig  hefyd :  —  "Gwyn 
fyd  y  dyn  y  mae  ei  gadernid  ynot ;  a'th  ífyrdd  yn  eu  calon." 
Gwyn  fyd  yr  hwn  y  mae  ei  galon  wedi  ymroddi  i  deithio  y 
ffj'rdd  tua  Sion.  Yn  ganlynol  y  mae  yn  desgrifio'r  daith  o 
ran  ei  hanawsderau  a'i  dull: — "  Y  rhai  yn  myned  trwyddyífryn 
Baca  a'i  gwnant  yn  ffynon  :  a'r  gwlaw  a  leinw  y  llynau ;" — 
neu,  yn  myned  trwy  ddyffryn  cras-boeth,  caregog,  nas  geUir 
myned  trwyddo  heb  lafur  a  dagrau,  lle  y  bydd  y  dagrau  yn 
rhedeg  fel  gwlaw  i  lanw  y  llynau.  Neu,  er  bod  y  dyfEryn 
trwy  ba  un  y  mae  y  fintai  i  fyned  yn  boeth  a  garw;  eto  y  mae 
yno  aml  fiFynon  a  llyn  ynddo ;  am  hyny  "  Ant  o  nerth  i  nerth  : 
ymddengys  pob  un  gerbron  D-uw  yn  Sìon." 

Yr  oedd  yr  eglwys  luddewig  yn  ei  seremonîau  a'i  harferion 
yn  gysgod  o'r  eglwys  fel  teyrnas  ysbrydol  ymhob  oes  o'r  byd. 
Yr  oedd  pethau  ysbrydol  yn  cael  eu  dangos  iddynt  hwy  trwy 
bethau  gweledig.  ac  i  ninau  drwyddynt  hwy.  Yr  oedd  caeth- 
iwed  yr  Aipht  yn  gysgod  o'r  caethiwed  ysbrydol  y  mae  dyn 
ynddo ;  y  waredigaeth  oddiyno  yn  gysgod  o'r  waredigaeth  o 
gaethiwed  pechod  ;  taith  yr  anialwch,  mewn  amryw  bethau,  yn 
gysgod  o'r  daith  ysbrydol  o'r  byd  hwn  i'r  nefoedd.  Nid 
oeddent  yn  ymddibynu  ar  y  ddaear  am  gynhaliaeth,  nac  yn 
ymddiried  raewn  braich  o  gnawd  am  amddiíîyn.  Yr  oedd 
y  cyfyngderau  oedd  yn  eu  cyfarfod  yn  eu  dwyn  i  deimlo  cu 
cwbl  ymddibyniad  ar  Dduw  ;  ac  yr  oedd  terfyn  y  daith,  fel  ei 
dechreu,  yn  amlygu  gallu  a  gras  Jehofah,  ac  fel  y  daith  ysbrydol 
yr  oedd  hi  yn  diweddu  yn  ngwlad  Canaan,  y  wlad  welh  Wedi 
i'r  eglwys  luddewig  gyraedd  Canaan,  yr  oedd  hi  yn  gysgod 
eilwaith  o'r  deyrnas  ysbrydol.  Y  deml  oedd  canolbwynt 
y  wlad,  ac  yr  oedd  hono  yn  gysgod  o'r  nefoedd,  "y  gwir 
gysegr."  Yr  oedd  cynulhad  y  bobl  i'r  deml  o  bob  rhan  o'r 
wlad  yn  gysgod  o  gynulliad  yr  eglwys  adref  i'r  nefoedd  o  bob 
rhan  o'r  ddaear. 

Yr  oedd  y  gyfraith  yn  gorchymyn  i'r  bobl  o  bob  rhan  o 
Ganaan  ymddangos  dair  gwaith  yn  y  flwyddyn  gerbron  Duw 
yn  Sion.  Yr  oedd  y  minteioedd  hyn  yn  cychwyn  fel  cynifer  o 
nentydd  bychain  oddiar  ochr  y  mynydd :  yn  y  dyffrynoedd  yr 
oeddent  yn  ymgyfarfod,  a'u  dyfroedd  yn  ymgymysgu,  ac  yn 
ymarllwys  yn  un  afon  fawreddog  i'r  môr  :  felly  yr  oeddent 
hwythau  yn  ymdywallt  i  mewn  i  Jerusalem  yn  ffrwd  fawr. 
Yr  oedd  rhai  o  honynt  yn  dyfod  o'r  gogledd,  eraill  o'r  deheu, 
o'r  dwyrain,  ac  o'r.gorllewin  ;  ond  un  canolbwynt  oedd  iddynt; 
— Jerusalem  oedd  eu  mam  hwynt  oll.  Yr  oedd  eu  hwynebau 
tuaSîon,  oblegid  hono  oedd  "  dinas  eu  cyfarfod  ;"  ac  y  mae  yn 
ddiameu  y  byddai  y  cyfarfod  ynddi  yn  hyfryd  dros  ben  yn 
fynych : 

"  A  phawb  o'r  brodyr  yno  'n  un, 
Heb  neb  yn  tynu  'n  groes." 

Llwyth  Aser  o  eithaf  y  gogledd,  a  llwyth  Simeon  o  eithaf  y 
de,  yn  cyfarfod'  eu  gilydd  ;  Naphtali  a  Manasseh  oddiar  làn 
Môr  GaUlea  yn  y  gogledd,  yn  cael  gweled  Reuben  a  Judah 
oddiar  làn  Môr  Sodom  yn  y  deheu ;  a  llwyth  Gad  oddiar 
fynydd  Gilead,  yn  cael  cyfarfod  à  llwyth  Ephraim  oddiar 
ddyffryn  bras  Saron.  Yr  oedd  pob  anghydfod  yn  cael  ei  ang- 
hofio  yno,  oblegid  "  aneddle  lonydd  "  oedd  Jerusalem.  Yr 
oeddent  oll  yn  cyfarfod  fel  brodyr  yn  gyd-wastad.  Os  oedd 
rhai  o  honynt  wedi  cael  brasach  rhanau  o'r  wlad  na'u  gilydd, 
yr  oedd  ganddynt  oll  yr  un  hawl  yn  Jerusalem ; — hi  oedd  eu 
mam  hwynt  oll.  A  phan  y  byddai  y  llwythau  yn  myned  i'r 
gwyhau,  yr  oedd  awyrgylch  Canaan  yn  soniarus  gan  fawl, 
oblegid  yr  oedd  "  sain  càn  a  moHant "  i'w  glywed  ymhob  cwr 
o'r  wlad.  At  yr  arferiad  hon  o  ganu  ar  y  daith  y  cyfeiriai  y 
Salmydd,  pan  y  dywed : — "  Dy  ddeddfau  oedd  fy  nghân  yn 
nhŷ  fy  mhererindod."  Pan  y  byddwn  yn  myned  i  fyny  o 
Bethlehem  gyda  fy  nhad  i  Siloh,  dy  ddeddfau  oedd  fy  nghân 
ar  fy  mhererindod.  Ac  fel  y  Salmydd,  yr  oedd  holl  waredig- 
ion  yr  Arglwydd  yn  dychwelyd  i  Sîon,  "  â  chaniadau  a  llawen- 
ydd  tragywyddol  ar  eu  pen  ;"  a  phan  y  cyrhaeddent  y  ddinas, 
goddiweddent  lawenydd  a  hyfrydwch,  ac  yr  oedd  "  cystudd  a 
galar  "  yn  ffoi  ymaith  o  bob  mynwes.  Ac  y  mae  yn  dra 
Ji 

thebyg  fod  y  Salm  hon  yn  cael  ei  chanu  ar  achlysuron  o'r 
fath,  pan  y  caent  yr  olwg  gyntaf  ar  Jerusalem,  gyda  y  byddai 
y  fintai  wedi  dyfod  dros  ael  mynydd  yr  Olewydd,  neu  rywun 
arall  o'r  mynyddoedd  sydd  yn  amgylch  Jerusalem,  a'r  dref 
yn  ei  holl  ogoniant  yn  ymdori  ar  unwaith  i  olwg  y  dorf,  a'r 
deml  yn  nghanol  y  dref  yn  disgleirio  fel  yr  haul,  a'i  phinaclau 
euraidd  yn  adlewyrchu  y  pelydrau  mor  danbaid  nes  yr  oedd 
llygaid  yr  edrychwyr  yn  dallu.  Pan  y  deuai  gwrthddrych 
eu  parch  a'u  serch  fel  hyn  ar  unwaith  i'w  golwg,  yr  oedd 
enaid  y  fintai  yn  cael  ei  gynhyrfu  gan  yr  olygfa ;  ac  amlygent 
eu  teimladau  mewn  banllef  orfoleddus  : — "  Mor  hawddgar  yw 
dy  bebyll  di,  O  Arglwydd  y  lluoedd  ! "  Yna  desgrifient  eu 
teimladau  ar  hyd  y  daith, — eu  hiraeth  am  yr  olygfa  ogoneddus 
oedd  o'u  blaen  y  pryd  hwnw, — y  cyfyngderau  mawrion  y 
daethent  trwyddynt;  ond  er  yr  oll  yr  oeddent  wedi  dyfod  o 
nerth  i  nerth ;  ac  yr  oedd  pob  mintai  ar  ymddangos  gerbron 
Duw  yn  Sîon.  Desgrifiad  ydyw  y  testyn  o  ddull  mynediad 
plant  Israel  i  fyny  i'r  gwyhau  yn  Jerusalem,  yr  hyn  oedd  yn 
g^'sgod  o  fynediad  yr  eglwys  ymlaen  ar  ei  thaith  ysbrydol  drwy 
y  byd.  Cymerwn  yr  eglwys  unedig  yn  cynwys  ei  holl  aelodau  ; 
neu  yn  unigol,  pob  aelod  ar  ei  ben  ei  hun,  ac  y  mae  adnod  y 
testyn  yn  ddesgrifiad  cywir  o  honi : — "  Ant  o  nerth  i  nerth." 
Fel  hyn  y  mae  mynediad  yr  eglwys  ymlaen  yn  y  byd,  ac  fel 
hyn  y  mae  mynediad  y  Cristion  ymlaen  tua'r  nefoedd, — "  O 
nerth  i  nerth."  Y  ddau  beth  sydd  yn  gynwysedig  yn  y  testyn 
ydyw  : — 

I.  DuU  mynediad  y  gwersyll  ymlaen,  yr  hyn  oedd  hefyd  yn 
gysgod  o  dduU  mynediad  yr  eglwys  ymlaen : — "  o  nerth  i 
nerth." 

II.  Y  sicrwydd  y  byddai  iddynt  gyraedd  pen  y  daith: — 
"ymddengys  pob  un  gerbron  Duw  yn  Síon." 

I.  Dull  mynediad  y  gwersyll  ymlaen : — "o  nerth  i  nerlh." 
Y  mae  yr  ymadrodd  hwn  yn  arwyddo  mynediad  graddol  yr 
eglwys  yn  ei  blaen;  neu,  fel  y  mae  ar  ymyl  y  ddalen,  "  o  fintai 
i  fintai ;"  neu,  o  ddyffryn  i  ddyffryn,  o  lyn  i  lyn, — cyfeiriad  at 
y  llynoedd  yn  yr  adnod  o'r  blacn,— neu,  o  orphwysfa  i  orphwys- 
fa.  Y  mae  yr  holl  ymadroddion  hyn  yn  dangos  mynediad  yr 
eglwys  yn  ei  blaen. 

I.  Y  mae  hwn  yn  ddesgrifiad  cyfFredinol  ohoni  fel  cymdeithas. 
(i.)  O  ran  y  rhai  sydd  yn  ei  chyfansoddi.  Y  mae  y  rhai  hyn 
yn  wahanol  finteioedd.  Y  fintai  gyntaf  a  aeth  i'rnefoedd  oedd 
teulu  Seth, — meibion  Duw  cyn  y  diluw.  Iddynt  hwy  yr  oedd 
y  wlad  ymhell,  a'r  daith  yn  arw.  Nid  oedd  gweledigaeth  eglur 
ar  y  pryd  ;  ac  y  mae  yn  dra  thebyg  mai  i  galonogi  y  finlai  hono 
y  symudwyd  Enoch  fel  na  welai  f?rwolaeth, — i  gymeryd  ymaith 
bob  amheuaeth  o'u  meddyliau  ynghylch  bodolaeth  y  wlad  yr 
oeddent  wedi  cychwyn  allan  i  fyned  iddi.  Wedi  y  diluw  y 
mae  mintai  o  batriarchiaid  i'w  gweled  yn  myned  tua'r  un  wlad. 
Hwy  oeddent  y  Pilgrim  Fathers, — y  tadau  aethant  ar  bererin- 
dod  gyntaf  o'r  byd  sydd  yr  awr  hon  i'r  nefoedd.  Anturiasant 
trwy  lawer  o  beryglon  i  fyned  i'r  wlad  well;  ac  yn  eu  hoU  ym- 
ddygiadau,  cyfaddefent  wrth  bawb  "mai  dieithriaid  a  phererin- 
ion  oeddent  ar  y  ddaear,"  ac  mai  "  gwlad  well  yr  oeddent  hwy 
yn  ei  chwenych,  hyny  ydyw,  un  nefol."  Yr  ydym  yn  arfer 
edrych  gyda  hoflfder  a  pharch  neillduol  ar  y  rhai  sydd  yn 
anturio  eu  bywydau  i  ddarganfod  unrhyw  wlad  newydd,  yn 
enwedig  os  byddant  yn  llwyddianus  yn  eu  hymgais.  Bydd 
enw  Columbus  mewn  coffadwriaeth  barchus  ddyddiau  y  ddaear 
3^  ei  gysylltiad  âg  America.  Bydd  enwau  y  tadau  hyny  a 
fföisant  o'r  deyrnas  hon  tua  dau  can'  mlynedd  yn  ol,  i  Loegr 
Newydd  yn  yr  Unol  Daleithiau,  er  mwyn  cael  rhyddid 
cydwybod,  yn  barchus  yn  hir  gan  yr  eglwys.  Y  mae  y  cenhad- 
wr  cyntaf  i  ran  o'r  byd  paganaidd  yn  anfarwoli  ei  enw.  Pa 
bryd  bynag  y  sonir  am  efengyleiddio  India,  fe  gofir  am  enw 
Schwartz  ;  neu  am  China  eang,  fe  gofir  yn  y  fan  am  Morrison. 
Nisgelhr  enwi  Ynysoedd  Môr  y  De  heb  i  enw  WilHams  ddyfod 
i'r  meddwl  gyda  hwynt.  Ni  chofir  am  Indiaid  America,  heb 
gofio  hefÿd  am  Brainerd  ymroddedig.  Os  ydym  yn  meddwl 
am  y  rhai  hyn  gyda  hoffder,  pa  faint  mwy  y  dylai  yr  un 
teimlad  lenwi  ein  mynwes  wrth  edrych  ar  fintai  y  patriarchiaid 
yn  myned  i'r  nefoedd.  Yr  oedd  gan  Abraham,  Isaac,  a  Jacob, 
bellach  taith  o  lawer  na  Cholumbus, — caletach  iaith  i'w  dysgu 
na  Morrison, — mwy  o  beryglon  i  fyned  trwyddynt  na  WilHams  ; 
ond  ar  ol  hir  deithio,  o  orphwysfa  i  orphwysfa,  o  ddyffryn  i 
ddyffryn,  cyrhaeddodd  y  fintai  yna  y  cysegr.  Ar  eu  hol  hwynt 
y  mae  mintai  o  brophwydi :  y  rhai  hyn  oedd  y  gwŷr  yr  agor- 

wyd  eu  llygaid,  y  rhai  a  welsant  weledigaethau  yr  Hollalluog, 
ac  fel  y  cyfryw  yr  oeddent  yn  llygaid  i  bob  mintai  a  ddaeth  ar 
eu  hol.  Hwy  fuant  yn  chwilio  yr  anialwch,  ac  yn  gosod  i  lawr 
arwyddion  ffordd, — yn  mapio  y  daith.  Yr  oedd  y  íintai  hon 
yn  gyffelyb  i'r  gwefr-hysbysydd  newydd— yr  electric  telcgraph 
— y  mae  gwefr  hwnw  yn  gallu  trosglwyddo  gwybodaeth  i 
bellder  dirfawr  meAvn  ychydig  eihadau :  felly  yr  oedd  enaid  y 
prophwyd  fel  trosglwyddydd,  ar  hyd  pa  un  yr  oedd  Ysbryd 
Duw  yn  anfon  gw^'bodaeth  o'r  byd  ysbrydol  i'r  anialwch.  I'r 
fintai  hon  yr  ydym  yn  ddyledus  am  bob  desgrifiad  sy  genym 
o'r  wlad,  oblegid  ni  ddaeth  neb  yn  ol  o  honi  erioed.  Unwaith 
y  cyrhaedda  mintai  y  wlad,  nid  ÿdyw  yn  meddwl  am  ddy- 
chwelyd.  Yno  y  mae  hi  yn  gwladychu  mwy.  Y  mae  yma 
fintai  o  apostolion  hefyd :  hon  ydyw  y  fintai  a  anrhydeddwyd 
fwyaf  o'r  un  a  aeth  i  Sîon,  oblegid  gyda  hon  y  bu  y  Rhag- 
flaenor  ei  Hun  yn  teithio :  am  hyny  yn  ol  traed  hon  y  mae 
pob  mintai  arall  i  deithio,  oblegid  eu  ffbrdd  hwy  ydyw  y  fiFordd 
unionaf,  a  fu  neu  a  fydd,  i  Sion.  Y  mae  y  tair  mintai  hyn 
wedi  eu  gosod  yn  esiamplau  i  hoU  finteioedd  Israel  Duw  hyd 
ddiwedd  amser.  Y  maent  i  edrych  ar  íFydd  a  dyfal-barhad  y 
patriarchiaid, — y  maent  i  wrandaw  ar  ddarluniadau  y  pro- 
phwydi,  ac  i  gerdded  yn  ol  traed  yr  apostolion.  Yr  oedd  y 
fintai  gyntaf  yn  myned  i'r  nefoedd  wrth  oleu  y  sêr, — yr  ail, 
wrth  oleu  y  lloer, — a'r  drydedd  wrth  oleu  yr  haul.  Y 
patriarchiaid  a  ddarfu  anturio  gyntaf  i'r  môr  i  chwiHo  am  y 
wlad ; — y  prophwydi  fu  yn  gwneyd  chnrt  o'r  fordaith ; — a'r 
apostolion  fu  yn  diwygio  hono,  er  dangos  y  ffbrdd  unionaf  i'r 
wlad.  Fel  yn  y  gelfyddyd  o  forwriaeth,  nid  oedd  y  morwyr 
cyntaf  yn  meiddio  myned  o  olwg  y  tir :  wrth  ryw  nodau  ar 
hwnw  yr  oeddent  yn  llunio  eu  fFordd.  Ar  ol  hyny  daethant 
ychydig  yn  fwy  gwrol, — anturient  allan  o  olwg  y  tir,  gan 
lunio  eu  llwybr  wrth  y  sêr, — ond  os  byddai  hi  yn  dywydd 
cymylog,  yr  oedd  eu  hoU  ddoethineb  yn  pallu,  oblegid  nid  oedd 
ganddynt  ddim  y  gallent  lunio  eu  llwybr  wrtho  :  ac  nis  gallai 
y  dosbarth  hwn  gymeryd  y  fíbrdd  fwyaf  uniongyrchol  i'r  hafan 
a  ddymunent,  rhag  ofn  iddi  fyned  yn  dywydd  tywyll  arnynt. 
Ond  o'r  diwedd  fe  gafwyd  allan  y  cwmpas,  gyda'r  hwn  y  gellir 
anturio  allan  yn  lled  hyderus  o  ganol  yr  eigion  mawr.     Os  na 

fydd  yr  un  rhan  o'r  tir,  nac  un  seren  yn  y  nefoedd,  yn  y  golwg, 
fe  ddengys  y  cwmpas  y  cyfeiriad  o  hyd :  felly  yma :  wrth  nodau 
ar  y  tir  yr  oedd  y  patriarchiaid  yn  lly wio, — wrth  y  sêr  yr  oedd 
y  prophwydi  yn  llywio,  ond  yr  oedd  y  cwmpas  gan  yr 
apostoHon.  Yr  oeddent  yn  anturio  yn  hyderus  ar  draws 
yr  eigion,  y  ífordd  unionaf  i'r  hafan  ddymunol.  Yr  oedd 
y  patriarchiaid  yn  dangos  eu  bod  yn  bererinion  i  wlad  well, 
trwy  fod  yn  bererinion  llythyrenol  ar  y  ddaear,  yn  trigo  mewn 
lluestai,  heb  ddinas  barhaus.  Yn  oes  y  prophwydi  yr  oedd  hi 
ychydig  yn  fwy  ysbrydol :  yr  oeddent  hwy  yn  gallu  llywio  wrth 
y  sêr  ;  eto  yr  oedd  eu  taith  hwy  yn  cyfranogi  raddau  mawr  o 
natur  taith  ddaearol,  ond  yn  amser  yr  apostoHon,  fe'i  rhydd- 
hawyd  hi  oddiwrth  ei  character  daearol:  yr  oeddent  i  fod  yn 
bererinion  yn  ystyr  ysbrydol  y  gair,  heb  fod  íelly  yn  ei  ystyr 
lythyrenol.  Yr  oeddent  i  fod  yn  bobl  briodol  i  Dduw,  ac  eto  i 
drigo  ymysg  y  cenhedloedd.  Pan  y  gelwid  hwynt  gan  Dduw, 
nid  oeddent  fel  Abraham  i  adael  eu  hen  wlad,  nac  fel  Israel  i 
adael  eu  hen  wasanaeth.  Yr  oedd  y  neb  a  alwyd  yn  was  i 
aros  felly.  Mintai  ysbrydol  oedd  hon.  "  Ant  o  nerth  i  nerth, 
o  fintai  i  fintai." 

Y  mae  y  testyn  yn  ddesgrifiad  o  fynediad  yr  eglwys  ymlaen 
ymysg  pob  cenedl  a  dosbarth  o  ddynion.  Yr  oedd  mintai  yn 
myned  o  bob  llwyth  i  Sîon,  er  bod  cymeriad  y  llwythau  yn 
wahanol  iawn.  Reuben  yn  ansefydlog  fel  dwfr,  yn  llwyth 
na  ragorodd  erioed  yn  Israel ;  Simeon  yn  un  o'r  llwythau 
tlotaf  yn  y  wlad  ;  Judah  yn  llwyth  enwog  a  chyfoethog  ;  yr 
oedd  llwyth  Zabulon  yn  fasnachwyr  mawr  ;  Issachar  yn  bobl 
wledig  iawn, — **  asyn  asgyrnog  ;"  Dan  yn  ddichellgar  a  chyf- 
rwys;  Benjamin  yn  llwythrhyfelgar  adialgar :  ondbethbynag 
oedd  eu  cymeriad,  yr  oedd  mintai  yn  myned  o  bob  llwyth  i  Sîon ; 
— o  Judah  gyfoethog,  ac  o  Simeon  dlawd  ; — o  Issachar  ddiog 
oedd  yn  caru  llonyddwch,  ac  yn  esmwyth  dan  deyrnged,  ac  o 
Benjarain  ryfelgar,  oedd  yn  bwyta  yr  ysglyfaeth  y  bore,  a'r 
hwyr  yn  rhanu  yr  ysbail :  pob  un  a  ymddengys  ger  bron  Duw. 
"Yno  yr  oedd  Benjamin  fychan  a'u  llywydd,  tywysogion  Judah 
a'u  cynulleidfa  ;  tywysogion  Zabulon,  a  thywysogion  Naph- 
tali."  Felly  yr  Israel  ysbrydol:  y  mae  mintai  yn  myned  obob 
cenedl  a  dosbarth  o  ddynion  tua  Sîon.     Fe  ddatguddia  y  dydd 

diweddaf  nad  oedd  yr  un  genedl  mor  anwar,  nad  aeth  mintai  o 
honi  i  S'íon ;  nad  oedd  yr  un  dosbarth  o  ddynion  mor  isel,  na 
chyrhaeddodd  rhyw  gwmni  o  honynt  fynydd  Duw.  Bu  y 
philosophyddion  yn  hir  yn  methu  penderfynu  pa  un  ai  dynion 
ai  anifeiliaid  oedd  meibion  Ham  ;  ond  y  mae  mintai  o  honynt 
hwy  wedi  cyraedd  adref  er's  talm.  Y  genedl  Hosog  ynasydd  ar  y 
Cyfandir,  fel  Reuben  yn  ansefydlog  megis  dwfr,  y  mae  mintai  o 
honynt  hwythau  wedi  cyraedd  Sîon  ;  ac  y  mae  aml  fintai  o'r 
Saeson  a'r  Cymry  wedi  cyraedd  yr  un  wlad. 

Y  mae  rhywbeth  hynod  iawn  i'w  ganfod  yn  achos  yr  Ar- 
glwydd  hyd  yma.  Rhyw  un  fintai  neu  ddwy  sydd  yn  myned 
ymron  o  bob  man  i  Síon,  ac  yna  y  mae  y  cyfan  yn  sefyll.  Yn 
oes  yr  apostolion,  a'r  oesau  ar  eì  hol,  aeth  ychýdig  finteioedd  o 
bob  cenedl  bron  i  ymddangos  ger  bron  Duw,  ac  yna  fe  safodd 
y  cyfan  am  ganoedd  o  flynyddoedd  ;  ac  felly  y  mae  hi  yn  awr 
i  raddau  mawr.  Wedi  i  fintai  gael  ei  chychwyn  tua  Sion,  a 
chyraedd  yno,  y  mae  y  wlad  yn  llonyddu  ; — oes  arall  yn  codi 
*y  rhai  nid  adwaenent  yr  Arglwydd,  na'i  fawrion  weithredoedd.' 
Yn  amser  y  diwygiad  Protestanaidd,  cychwynodd  ychydig 
finteioedd  tua  Chanaan ;  ond  llonyddodd  y  byd  eilwaith. 
Cychwynodd  Whitefield  a  Wesley  yn  Lloegr,  Harris  a  Rowlands 
jin  Nghymru,  aml  fintaitua'r  wlad  drachefn.  Cafwyd  ychydig 
ddiwygiadau  nerthol  ar  ol  hyny:  cychwynodd  y  rhai  hyn 
finteioedd  tua'r  Ganaan  nefol;  ond  y  mae  y  wlad  wedi  llonyddu 
i  raddau  mawr  eto,  er,  y  mae  yn  wir,  bod  ymaaml  fintaifechan 
ar  ei  thaith,  ond  nid  oes  arAvyddion  fod  minteioedd  newyddion 
yn  cychwyn. 

Y  mae  yr  efengyl  hyd  yn  hyn  yn  deb^^g  iawn  fel  pe  byddai  hi 
yn  gwneuthur  prawf  ar  bob  math  o  ddynion.  Y  mae  hi  yn 
myned  o  amgylch  y  byd  i  edrych  a  etyb  hi  y  diben ;  ac  wedi 
cael  ychydig  o  brofion  boddhaol  o'i  heffeithiau  ar  bob  cenedl,  y 
mae  hi  yn  symud  ymlaen  at  genedl  arall.  Y  mae  hi  yn  anfon 
rhyw  fintai  fechan  wedi  eu  golchi  a'u  cánu  yn  ngwaed  yr  Oen 
i  ymddangos  ger  bron  Duw,  fel  engraifft  neu  esiampl  o  bob 
llwyth,  a  phobl,  a  chenedl.  Ac  Avedi  iddi  orphen  y  profion 
hyn, — wedi  iddi  ddangos  ei  hun  yn  allu  Duw  er  iachawdwriaeth 
i  bob  un  sydd  yn  credu  ymysg  hoU  dylwythau  y  ddaear,  hi  a 
ddechreua  ar  ei  gwaith  o  ddifrif.     Y  mae  hi  yn  awr  fel  meibion 

Dan  wedi  myned  i  edrych  ansawdd  y  wlad :  prin  y  mae  hi 
yn  amcanu  am  goncwest  elo  ;  ond  wedi  iddi  gael  gwybod  am 
ei  holl  ansawdd,  hi  a  ddaw  à'i  byddin  o  filwyr  i  fyny  i'w  herbyn 
o  ddifrif,  ac  ni  orphwysa  nes  llwyr  orchfygu.  Darparodd 
Dafydd  lawer  at  y  deml ;  bu  gweision  Hiram  yn  gweithio  yn 
hir  yn  y  mynydd,  cyn  rhoddi  maen  ar  faen  o'r  adeilad ;  ond  y 
darparu  oedd  y  gwaith  mwyaf :  nid  hir  y  buwyd  yn  ei  hadeiladu 
hi  wedi  cael  pob  peth  yn  barod.  Y  cwbl  sydd  yn  cael  ei 
wneuthur  er's  dwy  fil  o  flynyddoedd  ydyw  darparu  at  y  deml 
ysbrydol.  Y  mae  gweision  Uawer  Hiram  ddienwaededig  yn 
brysur  wrth  y  gorchwyl.  Y  cyflog  yn  unig  sydd  yn  eu  golwg 
hwy.  Ond  fe  ddaw  rhyw  Solomon  cyn  hir  i  adeiladu  y  tŷ, — 
i  roddi  y  meini  darparedig  ar  eu  gilydd.  Bychan  y  mae  aml 
un  yn  feddwl,  mai  darparu  y  ffbrdd  i'r  minteioedd  fyned  tua 
S'ion  y  mae.  Enill  Babilon  oedd  yn  ngol wg  Cyrus:  agor  y 
flfordd  i  Israel  fyned  adref  oedd  yn  ngolwg  yr  Arglwydd.  Ac 
wedi  cael  pob  fifordd  yn  rhydd,  "  ehedant  fel  cwmwl,  ac  fel  col- 
omenod  i'w  fíenestri,"  gan  amled  fyddent.  Y  mae  y  minteioedd 
yn  dyfod  o  bob  man  : — "  Wele  y  rhai  hyn  a  ddeuant  o  bell,  a'r 
rhai  acw  o'r  gogledd ;"  yrhai  yna  "o'rgorllewin,  a'rrhaiymao 
dir  Sinim,"  "änto  nerth  i  nerth,  o  fintai  i  fintai." 

2.  Y  mae  y  testyn  yn  ddesgrifiad  o  fynediad  yr  eglwys 
ymlaen  mewn  gwybodaeth  a  sancteiddrwydd.  Graddol  ydyw 
ei  chynydd  hi  yn  hyn  hefyd.  Y  foment  y  bwytäodd  Adda  o 
íFrwyth  y  pren  gwaharddedig,  gorchuddiwyd  y  ddau  â  thyw- 
yllwch  dudew  mewn  ystyr  foesol,  ac  aeth  ei  feddwl  ef  ei  hun, 
yr  hwn  o'r  blaen  oedd  yn  ysbrydol,  yn  gnawdol ;  ond  fe  gododd 
seren  yn  yr  addewid  foreu, — brithwyd  y  fí"urfafen  â  ser  yn  y 
seremon'iau, — torodd  gwawr  y  dydd  ar  y  prophwydi, — a  chyf- 
ododd  yr  Haul  ar  yr  apostoHon ;  ac  yn  llewyrch  yr  Haul  y  mae 
yr  eglwys  yn  rhodio  yn  awr.  Ond  y  mae  yn  rhaid  iddi  ym- 
ddangos  yn  S'ion,  cyn  y  cyrhaedda  hi  ddisgleirdeb  canol  dydd. 

Y  mae  cynydd  yr  eglwys  mewn  gwybodaeth  ysbrydol  yn 
debyg  iawn  i  gynydd  y  byd  mewn  gwybodaeth  naturiol.  Yr 
oedd  meddyhau  dynion  ar  y  cyntaf  yn  ychydig  iawn,  a'u  geir- 
iau  yn  anaml.  Yr  oedd  llawer  o'u  meddwl  yn  cael  eu  tros- 
glwyddo  drwy  ystumiau  ac  arwyddion.  Pan  y  byddent  yn 
awyddus  i  gadw  unrhyw  beth  mewn  cof,  cerfient  luniau  ang- 

helfÿdd  ar  goed  a  cheryg.  Yn  raddol  y  perffeithiwyd  y 
gelfyddyd  o  ddarlunio,  ac  y  cafwyd  allan  iaith  ysgrifenedig, 
yr  hyn  sydd  yn  ddull  mwy  syml  a  pherffaith  o  drosglwyddo 
meddwl.  Fel  hyn  y  bu  hi  gyda  gwybodaeth  ysbrydoh  Yn  y 
dechreu  yr  oedd  syniadau  yr  eglwys  am  grefydd  yn  ychydig  a 
thywyll  iawn.  Yr  oedd  ei  hysbrydolrwydd  hi  yn  guddiedig  i 
raddau  mawr  o'u  golwg.  Ceisio  ymguddio  o  olwg  yr  Ar- 
glwydd,  a  myned  allan  oddi  ger  ei  fron,  ni  ddeallai  bethau 
ysbrydol  heb  ddarlun,  a  mynych  y  cymerai  hi  y  darlun  yn  lle 
yr  hyn  a  ddarlunid.  Plentyn  oedd  hi  dan  wyddorion  y  byd, 
heb  fedru  llythyren  ar  lyfr,  yn  cael  ei  dysgu  trwy  ddrychau. 
Yr  oedd  yr  Arglwydd  yn  ymddwyn  tuag  ati  fel  y  gwnai  tad 
tuag  at  ei  blentyn,  yn  goddef  llawer  o  bethau  ynddi  am  mai 
plentyn  oedd.  "  O  achos  eich  calon-galedwch  yr  j-sgrifenodd 
Efe  i  chwi  y  gorchymyn  hwnw."  "  Pan  oeddwn  fachgen,  fel 
bachgen  y  llefarwn,  fel  bachgen  y  deallwn,  ac  fel  bachgen  y 
meddyliwn."  Yn  raddol  iawn  yr  amlygw^'d  trefn  ogoneddus 
y  prynedigaeth.  Feallai  nad  oedd  gan  y  rhai  cyntaf  ond  syn- 
iadau  tywyll  iawn  am  ffordd  y  cadw ;  ymddiried  yn  nhrugar- 
edd  Duw,  heb  wybod  ond  ychydig  neu  ddim  am  ddull 
gweinyddiad  y  drugaredd  hono.  Yr  oedd  ychydig  ymhob  oes 
yn  gweled  o  bell  ac  yn  eglur, — yn  cael  cip-olwg  ar  yr  Hwn  y 
gwnaed  addewid  by wyd  tragywyddol  iddo,  ac  ar  gyfrif  iawn  yr 
Hwn  yr  oedd  trugaredd  yn  maddeu.  "  Abraham  a  welodd 
fy  nydd  i,  ac  a  lawenychodd  :"  ond  os  oedd  yr  Haul  yn  goleuo 
copa  ambell  fynydd  uchel  fel  hyn,  yr  oedd  y  dyffrynoedd  yn 
cael  eu  gorchuddio  gan  y  fagddu  :  y  IHaws  o'r  bobl  yn  gwbl 
dywyll  am  sylwedd  y  cysgodau.  Ond  wrth  sylwi  ar  yr  eglwys 
luddewig  y  mae  yn  hawdd  canfod  ei  bod  hi  yn  cynyddu  yn 
raddol  mewn  gwybodaeth  am  y  drefn,  fel  yr  oedd  cyflawnder 
yr  amser  yn  nesâu.  Yr  oedd  y  prophwydoHaethau  yn  myned 
yn  fwy  ysbrydol,  y  cysgod  yn  diflanu  yn  raddol,  a'r  Sylwedd  yn 
dyfod  yn  fwy  i'r  golwg,  nes  o'r  diwedd  i  Haul  yr  oruchwyliaeth 
hon  godi ;  a  phan  y  llewyrchodd  y  gwir  Oleuni,  diíianodd  holl 
gysgodau  yr  hwyr.  Ac  nis  gwyddom  pa  faint  a  gynydda  yr 
eglwys  eto  "yn  ngwybodaeth  ein  Hârglwydd  a'n  Hiachawdwr 
lesu  Grist,"  oblegid  y  mae  y  Bibl  fel  y  greadigaeth  naturiol — 
y  mae  darganfyddiadau   newyddion  yn  cael  eu    gwneuthur  o 

hyd  yn  hon.  Y  mae  yn  wir  nad  ydyw  deall  pob  peth  sydd  yn 
perthyn  i'r  ddaear  ddim  yn  angenrheidiol  tuag  at  fyw  arni. 
Yr  oedd  dynion  yn  bywarni  yr  un  fath  cyn  gwybod  am  ei  llun 
hi,  nac  am  liaws  o  ryfeddodau  eraill  sydd  yn  perthyn  iddi :  ond 
y  mae  deall  y  pethau  hyn  yn  dwyn  mwy  o  ogoniant  y  neb 
a'u  gwnaeth  i'r  golwg :  felly  y  mae  trefn  yr  iachawdwriaeth  yn 
achub  heb  wybod  ond  ychydig  iawn  am  dani.  Pe  buasai  deall 
ei  phob  peth  hi  yn  angenrheidiol  tuag  at  gadw,  ni  buasai 
gadwedig  un  cnawd  ;  ond  po  mwyaf  a  ddeallir  o  honi,  mwyaf 
oll  o  ogoniant  Trindod  a  ddaw  i'r  amlwg.  Ni  wyddom  ni 
ddim  pa  ddarganfyddiadau  a  wna  meddyliau  mawrion  y  mil 
blynyddoedd.  Fe  wêl  llygad  cryf  yr  eglwys,  yn  ngoleuni 
nerthol  yr  adeg  hono,  liaws  o  ryfeddodau  sydd  yn  anweledig 
yn  awr.  Wrth  ddywedyd  hyn,  nid  ydym  yn  meddwl  y  gwêl  hi 
yr  un  ffordd  newydd  i  fod  yn  gadwedig ;  ond  y  gwêl  hi  ogoniant 
newydd  yn  yr  hen  ffordd.  Y  mae  seryddwyryn  y  dyddiau  hyn 
yn  darganfod  ambell  fyd  newydd;  comet  mewn  un  man,  a 
phlaned  mewn  man  arall ;  ond  nid  oes  neb  yn  cael  allan  haul 
newydd,  neu  ganolbwynt  newydd  i'r  gyfundrefn.  Fel  y  per- 
fifeithir  yr  yspîenddrych,  feallai  y  cänt  allan  aml  fyd  newydd 
eto ;  ond  nid  oes  eisiau  yr  un  yspienddrych  i  ganfod  yr 
haul, — gall  y  llygad  mwyaf  cyflFredin  ei  weled  ef.  Felly,  pa 
ddarganfyddiadau  bynag  a  wneir  yn  y  Bibl,  nid  oes  berygl  y 
caiflF  neb  allan  ganolbwynt  newydd  i'r  gyfundrefn, — yr  un  haul 
ond '"  Haul  Cyfiawnder."  Buasai  yn  dda  genym  gael  yspien- 
ddrychau  nerthol  y  mil  blynyddoedd  i  edrych  drwyddynt  ar 
ffurfafen  y  gwirionedd ;  diau  y  buasem  yn  canfod  llawer  o  ryf- 
eddodau  sydd  yn  guddiedig  yn  awr  ;  ond  o  drugaredd  nid  oes 
eisiau  yr  un  yspíenddrych  i  ganfod  yr  Haul, — y  mae  ein  llygaid 
cyfiFredin  ni  yn  gallu  gweled  hwnw  yn  awr.  Rhodded  yr  Ar- 
glwydd  gymorth  i  ni  rodio  yn  ei  oleuni. 

Nid  ydyw  y  testyn  yn  ein  cario  ni  yn  mhellach  na  Sîon,  neu 
gallasem  sylwi  y  bydd  yr  eglwys  yn  myned  ymlaen  byth,  ac  y 
bydd  ei  chynydd  hi  yn  y  byd  a  ddaw  yn  annhraethol  gyflyraach 
nag  yma.  Dyfod  i  fyny  o'r  anialwch  y  mae  hi  yn  awr,  ac  nis 
gall  ddyfod  yn  gyflym  i  fyny  y  rhiwiau ;  ond  gwastadedd  per- 
ffaith  sydd  iddi  wedi  myned  adref :  ac  ni  saif  hi  yno  ar  yr  holl 
wastadedd;  bydd  yr  Oen  yn  ei  harwain  at  fFynhonau  bywiol  o 

ddyfroedd, — yn  cyfranu  rhyw  wybodaeth  newydd  iddi  am  byth  ; 
oblegid  pe  buasai  modd  i  Sion  amgyffred  pob  peth,  buasai  ei 
dedwyddwch  hi  yn  dechreu  gwywo  y  dydd  y  buasai  hi  yn 
gwneuthur  hyny.  Y  mae  anwybodaeth  mor  angenrheidiol  tuag 
at  wneuthur  creadur  yn  ddedwydd  ag  ydyw  gwybodaeth.  Y 
mae  ei  ddedwyddwch  yn  gynwysedig  mewn  gwybod  llawer  am 
Dduw,  ac  mewn  teimlo  na  ddaw  byth  i  wybod  y  cyfan  ; — mewn 
myned  ymlaen  yn  ddiddiwedd,  ac  mewn  methu  cyraedd  y 
nôd, — '  ymestyn  heb  gael  gafael.' 

Y  mae  ein  dedwyddwch  ni  yn  y  byd  hwn  yn  gynwysedig 
lawn  cymaint  mewn  gobaith  ag  ydyw  mewn  mwynhad.  Yr 
ydym  yn  byw  lawn  cymaint  ar  yr  hyn  nad  ydyw  genym  ag  yr 
ydym  ar  yr  hyn  sydd.  Feállai  fod  hyn  yn  elfen  angenrheidiol 
i  ddedwyddwch  creadur  byth,  ac  y  bydd  gan  obaith  lawn 
cymaint  i'w  wneuthur  â'n  dedAvyddwch  yn  y  nefoedd  ag  a  fydd 
gan  fwynhad, — y  bydd  cymaint  o'n  hapusrwydd  yn  dyfod  oddi- 
wrth  feddwl  am  yr  hyn  sydd  i  ddyfod  ag  a  fydd  o'r  teimlad  o'r 
hyn  sydd  yn  ein  meddiant  eisoes.  Fe  ä  Sion  "  o  nerth  i  nerth," 
yn  yr  ystyr  hwn,  yn  dragywydd. 

Ond  i  ddychwelyd,  graddol  yw  ei  mynediad  hi  ymlaen  mewn 
sancteiddrwydd  hefyd.  Y  mae  hi  ymhell  ymlaen  yn  awr  ragor 
oedd  hi  yn  yr  oesoedd  boreuol.  Y  pryd  hyny  yr  oedd  pob  syn- 
iad  am  burdeb  moesol  yn  cael  ei  drosglwyddo  iddi  trwy  burdeb 
allanol.  Ond  y  mae  y  syniad  am  sancteiddrwydd  a  phurdeb 
wedi  eu  trosglwyddo  i'n  meddwl  yn  awr  yn  annibynol  ar 
bethau  allanol ;  eto  y  mae  genym  achos  i  gredu  fod  gwahan- 
iaeth  dirfawr  rhyngddi  yn  awr  a'r  hyn  a  fydd  hi.  Y  mae  dydd 
o'r  fath  burdeb  i  wawrio  ar  yr  eglwys  fel  'y  bydd  sancteidd- 
rwydd  i'r  Arglwydd  yn  ysgrifenedig  ar  ffrwynau  y  meirch,' — 
bydd  crefydd  wedi  ei  chymysgu  â  gwasanaeth  mwyaf  cyffredin 
y  byd.  Bydd  y  byd  hwn  a'i  bob  peth  yn  cael  eu  trin  gyda 
chyfeiriad  uniongyrchol  at  Dduw ;  "y  crochanau  yn  nhŷ 
yr  Arglwydd  fel  y  meiHau  gerbron  yr  allor;"  y  gweinidog 
distadlaf  fydd  yn  perthyn  i  wasanaeth  y  tŷ  mor  hynod  mewn 
sancteiddrwydd  ag  y  bu  y  rhai  mwyaf  enwog  gynt.  Ac  nid  yn 
unig  fe  fydd  y  gweinidogion  yn  hynod  mewn  sancteiddrwydd, 
ond  fe  fydd  pob  crochan  yn  Jerusalem  yn  sanctciddrwydd  i'r 
Arglwydd.     Byddant  bawb  yn  gydstâd  yn  hyn  :    ni  fydd  eu 

gwybodaeth  yr  un  fainl,  oblegid  pan  êl  y  lleuad  fel  yr  haul,  ä 
yr  haul*  fel  saith  o  ddyddiau :  ond  mewn  purdeb — mewn 
sancteiddrwydd — bydd  cydraddoldeb  i  raddau  mawr; — achos- 
ion  y  byd  hwn  yn  cael  eu  cario  ymlaen  ar  yr  un  egwyddorion 
a  phethau  mawrion  byd  arall. 

Y  mae  yn  ymddangos  yn  rhyfedd  iawn  i  ni  pa  fodd  yr  oedd 
duwioHon  yr  Hen  Destament  yn  gwneuthur  llawer  o  bethau, 
oblegid  y  maent  yn  ymddangos  i  ni  mor  groes  i  ysbryd  ac 
egwyddorion  crefydd;  ond  y  mae  yn  ddiau  yr  ymddengys  ym- 
dd}-giadau  yr  eglwys  yn  awr  mor  anhawdd  eu  cysoni  âg  ysbryd 
crefydd  Crist  i  eglwys  bur  y  mil  blynyddoedd  ag  y  mae  ym- 
ddygiadau  yr  eglwys  luddewig  yn  ymddangos  i  ni.  Feallai  y 
bydd  cadw  caethion, — yfed  diodydd  meddwol, — bod  yn  grin- 
tachlyd  at  achos  yr  Arglwydd, — mor  anhawdd  eu  cysoni  iddynt 
hwy,  âg  ysbryd  crefydd  Crist  ag  ydyw  aml-wreicaeth,  a  thy wallt 
gwaed,  yr  eglwys  luddewig  i  ni.  Y  mae  tir  lawer  mewn  sanct- 
eiddrwydd  heb  ei  feddianu.  Na  fesurwn  ein  hunain  wrth 
eglwys  yr  Hen  Destament,  nac  wrth  eglwys  oesoedd  tywyll 
Cristionogaeth :  yr  hyn  a  oddefid  ynddynt  hwy,  fyddai  yn 
bechod  ynom  ni;  oblegid  "o  nerth  i  nerth"  y  mae  Síon  i  fyned. 

2.  Y  mae  hyn  hefyd  yn  ddesgrifiad  o'r  eglwys  yn  ei  gwahan- 
ol  aelodau.  Nid  ydyw  y  Cristion  ddim  fel  Adda  wedi  ei  greu 
yn  ei  gyflawn  faintioli.  Y  ddau  Adda,  y  cyntaf  a'r  ail,  yn  unig 
oedd  felly.  Y  mae  eu  holl  had  yn  cychwyn  yn  fabanod,  yn 
cynyddu  yn  raddol,  nes  o'r  dlwedd  ddyfod  yn  wŷr  perfifaith : 
myned  " o  nerth  i  nerth  "  y  maent.  Y  mae  y  greadigaeth  newydd 
fel  y  gyntaf ;  yn  raddol  iawn  y  prydferthwyd  ac  y  períTeithiwyd 
hono.  Crewyd  goleuni  y  dydd  cyntaf,  a  gwnaed  gwahaniaeth 
tragywyddol  rhwng  y  dydd  a'r  nos ;  ond  ar  y  pedwerydd  dydd  y 
llewyrchodd  yr  haul.  Felly,  fe  lewyrchodd  goleuni  ar  ddydd 
cyntaf  y  greadigaeth  newydd ;  ond  feallai  mai  niwhog  a 
chymylog  iawn  ydyw  hi  eto.  Ond  ni  raid  i  blentyn  Duw  an- 
obeithio,  er  y  cymylau  a'r  niwl :  cyn  sicred  a  bod  yno  oleuni, 
fe  wawria  y  pedwerydd  dydd  cyn  hir, — daw  yr  Haul  i'r  golwg. 
"O  nerth  i  nerth  :" — 

(i.)  Y  mae  hyn  yn  ddesgrifiad  o  fynediad  y  Cristion  ymlaen 
o  ran  ei  brofiad.  "  Llwybr  y  cyfiawn  sydd  fel  y  goleuni,  yr 
hwn  a  lewyrcha  fwyfwy  hyd  ganol  dydd."     Ymae  ar  gychwyn 

ei  daith  yn  cael  ei  droi  o'r  tywyllwch  i'r  goleuni ;  ac  y  mae  y 
goleuni  hwnw  yn  cryfhau  o  hyd.  Fel  y  mae  dynion  o  bob 
maintioli  ac  oedran  ar  y  ddaear  yma,  ymhob  oes ;  felly  y  mae 
saint.  Y  mae  amrywiol  finteioedd  mewn  profiad  :  rhai  yn 
fabanod  yn  ymborthi  ar  y  llaeth  ;  eraill  yn  wŷr  perfiEaith,  yn 
defnyddio  y  bwyd  cryf.  Os  na  eUi  ddywedyd,  "  Mi  a  wn  i 
bwy  y  credais,"  paid  ag  anobeithio  ; — y  mae  mintai  mor  sicr  o 
gyraedd  Canaan  a'r  rhai  yna,  yn  llefain,  "  O  na  Avyddwn  pa  le 
y  cawn  i  Ef?"  Y  mae  mintai  wedicyraedd  y  nod,  yn  sicr  o'r 
gamp,  sef  **  uchel  alwedigaeth  Duw  yn  Nghrist  lesu;"  ac  os 
wyt  yn  gorfod  teimlo  nad  ydwyt  yn  perthyn  i'r  rhai  yna,  paid 
a  digaloni;  oblegid  y  mae  mintai  arall  nad  ydynt  wedi  cyraedd, 
— ymestyn  y  maent  at  y  nôd.  Y  mae  mintai  o  saint  yn  gallu 
ymaflyd  yn  Nuw  fel  eu  Duw  cyfamodol,  a  dadleu  âg  Ef  am  y 
fendith  fel  plant  â'u  Tad ;  ond  os  na  allwn  ni  wneuthur  hyn- 
yna,  ni  raid  i  ni  Iwyr  anobeithio,  oblegid  y  mae  mintai  arall, 
fel  y  wraig  o  Ganaan, — nid  oes  ganddynt  hyder  plant  i  ofyn 
yn  galonog  am  y  bara,  ond  y  maent  yn  debycach  i'r  cŵn,  yn 
disgwyl  yn  ddistaw  am  y  briwsion ;  ac  nid  ydyw  y  rhai  yna 
ddim  yn  disgwyl  yn  ofer.  Dylai  y  Cristion  ymdrechu  i  newid 
ei  fintai  o  hyd, — gadael  y  pethau  o'r  tu  ol,  ac  ymestyn  at  yr 
hyn  s^dd  o'r  tu  blaen ;  ond  mwy  tueddol  iddo  ydyw  edrych  yn 
ol  ar  yr  hyn  a  brofwyd  nag  ymestyn  ymlaen  at  brofiad  uwch. 
Ond  gall  aml  un  gael  ei  faeddu  gan  feddwl  nad  ydywyn  myned 
ymlaen  yn  yr  yrfa  ysbrydol,  am  ei  fod  yn  teimlo  ei  hun  yn 
myned  waethwaeth ;  ond  y  mae  y  gwahaniaeth  hwn  rhwng 
iechyd  ysbrydol  ac  iechyd  naturiol :  yr  ydym  yn  gwellâu  yn 
naturiol  i'r  graddau  y  byddom  yn  colli  pob  teimlad  o  anhwyl- 
deb ;  ond  yn  ysbrydol,  yr  ydym  yn  gwellâu  i'r  graddau  y 
byddwn  yn  teimlo  ein  hafiechyd  ; — yr  ydym  yn  cynyddu  mewn 
sancteiddrwydd  i'r  graddau  y  byddwn  yn  gweled  mwy  o  halog- 
rwydd  pechod.  Nid  ydyw  ein  bod  yn  gweled  mwy  o  ddrwg 
ein  calon  yn  brawf  ei  bod  hi  yn  myned  yn  waeth,  ond  bod  ein 
llygaid  ni  yn  cryfhau.  Yr  oedd  y  drwg  yno  o'r  blaen,  ond  bod 
ein  llygaid  ni  yn  rhy  wàn  i'w  ganfod.  Yr  oedd  anwiredd 
lawn  mor  chwerw  o'r  blaen,  ond  nid  oedd  taflod  ein  genau  ni 
"  yn  deall  cam  flas."  Myncd  rhagddom  y  byddom  nes  dyfod 
yn  wŷr  perfFaith. 

(2.)  Y  mae  hyn  yn  ddesgrifiad  o'r  Cristion  yn  nghyflawniad 
ei  ddyledswyddau :  myned  "o  nerth  i  nerth"  y  mae  efe  yma 
hefyd.  *' Yn  ol  dy  ddydd  y  bydd  dy  nerth."  Yr  un  un  sydd 
wedi  trefnu  y  nerth  ag  sydd  wedi  trefnu  y  prawf.  Os  gwna 
Efe  i'r  haul  daraw  ar  ben  ei  blentyn,  gall  wneuthur  i'r  cicaion 
dyfu  yn  gysgod  iddo.  Nid  rhaid  oedd  i'r  Israeliaid  ofalu  dros 
dranoeth.  Eu  hunig  ofal  hwy  oedd  teithio  cymaint  o'r  ffordd 
ag  a  allent  hedd^^w,  yn  nerth  y  manna  a  gawsant  y  bore,  a 
gadael  darparu  ar  gyfer  tranoeth  i'r  Duw  oedd  wedi  darparu  ar 
gyfer  heddyw.  Os  oes  genym  ddigon  o  nerth  i  gyflawni  ein 
dyledswyddau  heddyw,  na  fyddwn  amhëus  ynghylch  amser- 
oedd  draw ;  oblegid  os  ydyw  ein  taith  ni  o  gyfyngder  i  gyfyng- 
der,  y  mae  ein  gallu  ni  i  fyned  "  o  nerth  i  nerth."  Ni  wyddom 
ni  ddim  o'n  nerth  nes  y  rhoddwn  ni  brawf  arno ;  ac  fe  fydd 
defnyddio  hyny  sy  genym  i  gyflawni  ein  dyledswyddau  yn  awr, 
yn  barotoad  i  gyflawni  rhai  anhawddach  o  lawer.  Y  mae  yn 
angenrheidiol  mewn  pob  gwybodaeth,  ac  mewn  un  yn  enwed- 
igol  íelly,  sef  hono  sydd  yn  dwyn  perthynas  â  rhif  a  mesur, 
deall  pob  rhan  o  honi  yn  lled  beríFaith  wrth  fyned  ymlaen, 
oblegid,  os  eir  yn  esgeulus  dros  y  rhanau  cyntaf,  cyfarfyddir  â 
rhwystrau  anorfod  yn  fuan.  Ond  os  deallir  y  rhanau  cyntaf 
yn  lled  berfFaith,  y  mae  hyny  yn  gymorth  mawr  at  fyned 
drwy  y  rhanau  anhawddaf.  Felly  yn  gwbl  y  mae  gydâ  dyled- 
swydd :  os  cyflawni  dyledswyddau  iechyd  yn  lled  esgeulus  yr 
ydým,  nid  rhyfedd  os  byddwm  yn  rhy  wan  i  gyflawni  dyled- 
swyddau  gwely  cystudd.  Y  ddarpariaeth  oreu  tuag  at  gyf- 
lawni  dyledswyddau  yr  ystorm  ydyw  cyflawni  holl  ddyled- 
swyddau  y  tywydd  teg  yn  iawn.  Bod  yn  ffyddlon  mewn 
bywyd  a'n  gwna  ni  yn  gryf  yn  angau.  Nid  ar  unwaith  y 
daeth  Abraham  yn  ddigon  cryf  i  aberthu  ei  fab :  yr  oedd  o 
gylch  deng  mlynedd  a  deugain  o  brawf  wedi  ei  roddi  ar  ei 
ffydd  ef  cyn  hyny.  Galwyd  ef  i  adael  ei  wlad  a'i  deulu,  03 
byddai  raid  ;  arweiniwyd  ef  i  bhth  dieithriaid  a  gelynion,  i'w 
ddysgu  i  ymddiried  am  ddiogelwch  i'w  Dduw  :  a  phan  rodd- 
wyd  prawf  ar  ei  ffydd  ef  yn  yr  Aipht,  methodd  a  dal.  Cymer- 
wyd  ef  yn  ol  i'r  hen  ysgol  drachefn  i'w  ddysgu  yn  fanylach. 
Arweiniwyd  ef  o'r  Aipht  i  Bethel,  ac  i  Hai,  ac  i  wastadedd 
Mamre,  ac  felly  yn  ol  ac  ymlaen  ani  flynyddoedd,  nes  yn  raddol 

y  daeth  yn  ddigon  cryf  i  gredu  addewid  Duw  yn  erbyn  gobaith ;' 
ac  wedi  bod  dan  add^^sg  am  ddeng  mlynedd  a  deugain,  pan 
roddwyd  y  prawf  mawr  arno,  yr  oedd  yn  ddigon  cryf  i'w 
ddal.  "Aeth  o  nerth  i  nerth,"  fel  nad  oedd  dim  ar  y  ddaear 
nad  allai  efe  ei  gyflawni.  "  Gwn  weithian  i  ti  ofni  Duw,  gan 
nad  ateliaist  dy  fab,  dy  unig  fab,  oddi  wrthyf  fi." 

Ac  nidyn  unig  yr  ydym  yn  myned  "o  nerth  i  nerth"  trwy 
ymarfer,  ond  y  mae  gorphwys-fanau  ar  y  fiFordd  i  ni  adnewyddu 
ein  nerth.  Pe  buasai  raid  i  Israel  fyned  i  Ganaan  heb  orphwys 
mewn  un  man,  ni  chyrhaeddasai  un  cnawd  o  hon^mt  wlad  yr 
addewid.  Pe  dywedasid  wrthynt  yn  Gosen,  y  mae  yn  rhaid  i 
chwi  fyned  rhwng  Pihahiroth  a  Baal-Sephon, — drwy  ganol  y 
Môr  Coch, — drwy'r  diffaethwch  gwâg  erchyll, — heibio  i  daran- 
au  a  raellt  Sinai, — amgy-lchu  mynydd  yr  Amoriaid, — myned 
trwy  ganol  anialwch  Moab, — ac  at  ymchwydd  yr  lorddonen,  a 
thrwyddi  hefyd,  heb  orphwys  unAvaith ;  ond  pan  gjahaeddwch 
Ganaan,  cewch  orphwys  yno.  Ni  fuasai  yr  un  enaid  o  honynt 
yn  gadael  yr  Aipht;  ond  drwy  gael  mynych  orphwys,  o'r 
diwedd  cyrhaeddasant  Ganaan.  Felly,  y  mae  gan  Israel  Duw 
eto  leoedd  gwersyllu, — manau  gorphwys.  Os  bydd  haul  poeth 
profedigaeth  yn  gwywo  ein  nerth,  y  mae  cysgod  craig  fawr  i'w 
gael  yn  y  tir  sychedig  i'w  adnewyddu  drachefn.  Os  bydd  hi 
yn  flin  arnom  oherwydd  y  ffbrdd  a'r  dwfr,  y  mae  deuddeg 
ffynon  a  deg  palmwydden  a  thriugain  yn  Elim, — y  palmwydd 
i  gysgodi,  a'r  dwfr  i  ddisychedu  :  "  ant  o  nerth  i  nerth."  Felly 
y  mae  rhai  yn  darllen  y  testyn  : — "  ant  o  lyn  i  lyn."  Yr  oedd 
hi  yn  ddigon  anhawdd  cyraedd  Sîon  am  fod  y  ffordd  yn  arwain 
trwy  ddyffryn  Baca;  ond,  fel  y  crybwyllwyd  eisoes,  yr  oedd 
yno  lynau  wedi  eu  cloddio,  a  byddai  y  gwlaw  yn  disgyn,  ac  yn 
llanw  y  rhai  hyny ;  ac  er  cymaint  y  gwres,  yr  oedd  y  fintai, 
trwy  yfed  o'r  llynau  ar  y  ffordd,  yn  cael  eu  dadebru,  ac  yn 
myned  ''o  nerth  i  nerth,"  nes  iddynt  ddyfod  i  fyny  o'r  dyffryn 
oll  i  Sion.  Dyna  ydyw  moddion  gras,  ordinhadau  t>'  yr 
Arglwydd,  llynau  i  gynorthwyo  y  fintai  i  fyned  trwy  ddyffryn 
Baca ;  ac  o'r  naiU  lyn  i'r  llall,  o'r  naill  Sabbath  i'r  llall,  y  mae 
hi  o'r  diwedd  yn  cyraedd  S'ion.  Pan  y  mae  llongau  yn  myned 
i  fordaith  bell  iawn,  i  India'r  Dwyrain  neu  i  Awstralia,  y 
maent  yn  gyffredin  yn  troi  i  mewn  i'r  Cape, — i  St.  Helena, — 

néu  i  ryw  ynys  arall,  i  ymofyn  cyflenwadau  newyddion ;  ac  os 
byddant  wedi  colli  angor,  neu  hwyl,  neu  y  llong  wedi  cael  rhyw 
niwed,  y  mae  y  cwbl  yn  cael  ei  adgyweirio  cyn  wynebu  allan 
i'r  mòr  drachefn.  Dyna  ydyw  moddion  gras, — ynysoedd 
bychain  yn  nghanol  y  môr,  i'r  Cristion  gael  troi  ei  lestr  i 
mewn,  i  chwilio  am  gyflenwadau.  Ac  os  bydd  yntau  wedi 
colli  angor  ei  obaith,  neu  wedi  cael  niwed  i'w  lestr,  y  mae  yn 
adgyweirio  y  cyfan  yn  y  porthladd  cyn  troi  allan  eilwaith ;  ac 
o'r  naill  ynys  i'r  llall,  y  mae  yn  glanio  yn  ngwlad  yr  addewid 
o'r  diwedd, — "o  nerth  i  nerth." 

Pa  beth  a  fuasai  y  byd  hwn  heb  foddion  gras?  Pwy  o 
feibion  Adda  a  fuasai  byth  yn  gallu  cyrhaeddyd  Canaan  ì  Y 
mae  y  byd  hwn  yn  gyífelyb  i'r  diffaethfaoedd  sydd  yn  AíFrica, 
a  rhanau  o  Asia.  Y  raaent  ganoedd  o  filldiroedd  o  hyd — 
mynwentydd— claddfeydd  natur  ydynt.  Nis  gall  y  bywyd 
llysieuol  na'r  anifeilaidd  ddim  trigo  yno ; — y  mae  y  nefoedd  yn 
bres,  a'r  ddaear  yn  haiarn ; — yr  haul  fel  tân  oddiarnodd,  a'r 
ddaear  fel  tân  odditanodd.  Eto  y  mae  rhai  yn  gallu  croesi 
lleoedd  o'r  fath;  oblegid,  yma  a  thraw,  y  mae  yno  oases^  hyny 
yw,  rhyw  lanerchau  gwyrddleision,  lle  y  mae  íFynhonau  dyfr- 
oedd,  ac  ychydig  goed :  gall  y  teithiwr  yno  orphwys  a  diluddedu 
ei  hunan ;  ac  yna  treiddio  drwy  y  diíFaethwch  nes  y  cyrhaedda 
fe  oasis  drachefn ;  ac  o'r  naill  lanerch  werddlas  i'r  llall,  y  mae 
yn  dyfod  o'r  diwedd  i  wlad  gyfaneddol.  Diffaethwch  cras- 
boeth  ydyw  ein  byd  ni :  y  mae  ei  wrês  ef  yn  farwol  i  rinwedd 
a  gras.  Buasai  yn  anmhosibl  myned  drwyddo  i'r  wlad  sydd 
yn  llifeirio  o  laeth  a  mêl,  oni  buasai  am  oases — am  lanerchau 
gwyrddleision  moddion  gras.  Yma  y  mae  y  teithiwr  yn  cael 
bwrw  ei  ludded,  a  llenwi  ei  gostrel  â  dwfr,  i  wynebu  y  diffaeth- 
wch  eilwaith;  ac  o'r  naill  lanerch  i'r  llall,  o'rdiweddcyrhaedda  y 
wlad  gyfaneddol.     "  Ymddengys  pob  un  gerbronDuw  yn  Síon." 

II.  Y  sicrwydd  sydd  y  byddai  iddynt  gyraedd  pen  y  daith. 
"Ymddengys  pob  un  gerbron  Duw  yn  Sîon."  Nid  ydyw  y 
rheswm  am  hyn  yn  cael  ei  roddi  yma :  y  mae  y  peth  yn  cael 
ei  sicrhau  heb  ddywedyd  paham.  Ond  pa  reswm  uwch  sydd 
i'w_  gael  na  gair  Duw  .?  Pa  baham  cryfach  na  thystiolaeth  y 
Digelwyddog  ?  "  Ymddengys  pob  un,"  hyny  yw,  dahant  eu 
ffordd  nes  cyraedd  y  nôd. 

I.  Y  mae  hyn  yn  wirionedd  am  yr  eglwys.  Y  mae  hi  i  fod 
yn  gynyddol  ymhoD  ystyr,  nes  cyraedd  perífeithrwydd — mewn 
nifer  —  mewn  gwybodaeth  —  mewn  sancteiddrwydd.  Wrth 
edrych  ar  yr  eglwys,  y  mae  dau  ryfeddod  yn  ein  dal :  un  ydyw 
ei  bod  hi  ar  gael  o  gwbl ;  a'r  llall  ydyw — na  buasai  hi  wedi 
llenwi  y  byd.  Wrth  ystyried  mor  groes  i'r  byd  yn  ei  heg- 
wyddorion, — ^yn  ei  hysbryd, — ac  yn  ei  harferion  ydyw  yr 
eglwys,  y  mae  yn  rhyfedd  iawn  na  buasai  hi  wedi  ei  difodi 
oddiar  wyneb  y  ddaear.  Y  mae  pob  peth  y  byd  yn  ei  herbyn  ; 
ac  nid  ydy w  y  ty wyllwch  ddim  yn  fwy  gwrthwyneb  i'r  goleuni 
nag  ydyw  pob  peth  yr  eglwys  i  bob  peth  y  byd.  Y  mae  ei 
hegw^'^ddorion  hi  yn  condemnio  ei  egwyddorion  ef.  Nid 
rhyfedd  fod  y  byd  yn  barod  i  ymddwyn  tuag  ati  yn  aml  fel  y 
Sodomiaid  tuag  at  Lot : — "  Efe  a  ddaeth  i  ymdaith  yn  unig,  ac 
yn  awr  gan  farnu  y  barna  efe  .?"  Dieithriaid  a  phererinion 
ydyw  y  bobl  yma,  medd  y  byd,  ac  a  gânt  hwy  fy  marnu  i.  Y 
mae  parhad  yr  eglwys  yn  y  byd,  yn  dra  thebyg  i  barhad 
cenedl  Israel  ymysg  cenhedloedd  y  ddaear:  er  pob  gwrth- 
wynebiad ;  y  maent  yn  parhau  hyd  heddyw  yn  *  bobl  sydd  yn 
preswylio  eu  hunain,  ac  heb  eu  rhifo  gyda'r  cenhedloedd.'  Y 
mae  desgrifiad  yr  hen  Jacob  o  Gad  yn  briodol  i'w  gymhwyso 
atynt  o'u  cychwyn  cyntaf: — "  Gad,  llu  a'i  gorfydd;  ac  yntau  a 
orfydd  o'r  diwedd."  Felly  y  bu  hi  ymhob  ymdrechfa  gydâ 
hwynt.  Felly  ybydd  gydâ  Pharoah, — "llu  a'i  gorfydd,"  ondtrwy 
law  Aloses,  "yntau  a  orfydd  o'r  diwedd."  Yn  amser  y  Barnwyr 
a'r  brenhinoedd,  "  llu  a'i  gorfydd"  yn  fynych,  ond  "yntaua 
orfydd  o'r  diwedd."  Yn  amser  Nebuchodonosor  ac  Antiochus 
Epiphanes,  "  llu  a'i  gorfydd;"  ond  yn  amser  Cyrus  a'r  Macca- 
bëaid,  "yntau  a  orfydd  o'r  diwedd."  Ac  felly  y  maent  yn  awr 
er's  dwy  fil  o  flynyddoedd :  y  mae  y  "llu  "  wedi  eu  gorchfygu; 
ond  fe  gyflawnir  diwedd  yr  adnod  eto  ar  y  genedl  anff"odus, — 
'hwythau  a  orfyddant  o'r  diwedd;' — "holl  Israel  a  fydd  cadw- 
edig."  Fel  hyn  yn  gwbl  y  mae  yr  eglwys,  "  llu  a'i  gorfydd  " 
ymhob  gwlad,  acymhob  oes  ;  ond  hithau  "  a  orfydd  o'r  diwedd." 
Hi  a  orfydd  erledigaethau  Rhufain  baganaidd,  a  thwyll  a 
hudohaethau  Rhufain  babaidd.  Os  gorfyddir  hi  gan  nos  yr 
oesoedd  tywyll,  hithau  a  orfydd  yn  y  Diwygiad  Protestanaidd. 
Drachefn,  os  gorfiiwyd  hi  gan  gwsg  trwy  Loegr  a  Ch^-mru  yn 

nechreu  y  ganrif  ddiweddaf,  hithau  a  orfu,  wedi  ei  deffro  gan 
Whitefield  a  Wesle}'^,  Harris  a  Rowlands :  hithau  "  aorfydd  o'r 
diwedd."  Rhwymed  Pharaoh  hi  à'r  tasgau  yn  nghaethiwed  y 
priddfeini — ceisied  Balac  Balaam  i'w  melldithio — rhwystred 
Sehon  hi  drwy  ei  wlad — bydded  y  Canaanëaid  fel  drain  yn  ei 
hystlys — cluded  Salmaneser  hi  i  gaethiwed — cadwed  Nebuchod- 
onosor  hi  am  ddeng  mlynedd  a  thriugain,  â'i  thelyn  ynghrog 
ar  helyg  Euphrates — meddwed  y  Rhufeiniaid  eu  cleddyfau  yn 
ei  gwaed  hi — taener  hi  fel  esgyrn  sychion  tua  phedwar  gwynt  y 
nefoedd, — eto,  er  yr  oll  i  gyd,  hi  "a  orfydd  o'r  diwedd;"— hi 
fyn  *  breswyho  ei  hunan ;' — ni  rifir  mo  honi  gyda'r  cenhedloedd 
byth ;  ac  ni  ddigwydd  anffawd  Amalec  iddi  yn  dragywydd,  sef 
colH  ei  henw  odditan  y  nefoedd. 

Ond  ar  olwg  arall,  onid  dirgelwch  anamgyffredadwy  i  ni 
ydyw,  paham  na  buasaì  hi  wedi  llwyddo  mwy  cyn  hyn  ?  Onid 
oes  rhywbeth  trymaidd  yn  y  meddwl,  fod  yn  agos  i  ddwy 
fil  o  flynyddoedd  wedi  myned  heibio  er  pan  ddarparwyd  gwledd 
yr  efengyl,  a  holl  feibion  Adda  eto  ymron  yn  myned  ar  eu  cyth- 
Iwng  i'r  byd  arall.  A  barnu  pethau  wrth  oleu  ein  canwyll 
fechan  ein  hun,  buasem  ni  yn  tybio  y  buasai  y  byd  oll  cyn  hyn 
wedi  dyfod  i  fynydd  Sîon, — na  buasai  yr  un  o  holl  deuluoedd  y 
ddaear  heb  esgyn  i  Jerusalem,  "  i  gadw  gvVyl  y  pebyll,"  "  i 
addoH  y  Brenin,  Arglwydd  y  Huoedd."  Ond  nid  feHy  y  mae 
hi :  "y  mae  íîyrdd  Sion  yn  galaru;" — yn  ofer  i'n  golwg  ni  y 
mae  y  wledd  wedi  ei  pharotoi  yn  mynydd  Duw ;  "  yr  hoU 
bobloedd  a  rodiant  bob  un  yn  enw  ei  dduw  ei  hun;" — nid  oes 
dim  o'u  chwarter  wedi  clywed  fod  }"d  yn  yr  Aipht;  ac  y  mae 
miloedd  o'r  rhai  sydd  wedi  clywed  yn  newynu,  yn  hytrach 
nag  ymostwng  i  fyned  at  y  Gwr  sydd  yn  Llywydd  ar  yr 
ystordai. 

Wel,  ai  yn  ofer  yr  ä  darpariaeth  gras  ì  A  ddyrysir  bwr- 
iadau  y  cyngor  boreu  ?  Ai  yn  ofer  yr  ä  marwolaeth  y  groes  1 
Ai  yn  ddifudd  yr  ä  hoH  waith  Ysbryd  y  gras?  Nagê;  fe  ddeil  yr 
eglwys  ei  ffordd  nes  Henwi  y  byd.  Ni  fu  hi  erioed  ar  goU  :  hi 
íu  yn  wàn,  ond  nid  yn  farw; — hi  fu  yn  anhawdd  ei  gweled,  ond 
yr  oedd  hi  mewn  bod  y  pryd  hyny.  Yn  gyffelyb  i  afon  yr 
lorddonen:  y  mae  hono  mewn  unman  yn  rhedeg  dan  y  ddaear 
am  fiHdiroedd,  ond  y  mae  hi  ar  ei  thaith  i'r  môr  y  pryd  hyny, 

er  eì  bod  hi  o'r  golwg.  Y  mae  hi  weithiau  yn  chwyddo  mewn 
mawredd  dros  ei  cheulanau ;  bryd  arall  mor  fâs  fel  y  gellir  ei 
rhydio  ;  ond  myned  y  mae  hi  ymhob  agwedd  tua'r  môr :  felly 
yr  eglwys :  pa  un  bynag  a  fydd  y  ffrwd  o'r  golwg  ai  yn  y 
golwg ; — pa  un  bynag  a  fydd  hi  yn  chwyddo  dros  ei  cheulan- 
au,  ai  ynte  yn  ddigon  bâs  i'w  rhydio  ; — myned  y  mae  hi.  Nid 
aeth  y  cysgod  erioed  yn  ol  ddeg  o  raddau  ar  ddeial  yr  eglwys ; 
— ymlaen  at  haner  dydd  y  mae  yn  cyrchu :  "  ymddangos  yn 
Sîon." 

Bu  y  diluw  amryw  wythnosau  cyn  gorchuddio  y  mynyddoedd 
uchaf ; — ^ymgryfhäodd  y  dyfroedd  am  ddeng  niwrnod  a  deu- 
gain  a  chant,  ac  o'r  diwedd  gorchuddiwyd  hen  gopa  uchel 
Himalaya ;  ac  nid  ei  orchuddio  yn  brin,  ond  yr  oedd  pymtheg 
cufydd  o  ddwfr  oddiarno.  Fel  hyn  y  mae  yr  eglwys :  y  mae 
íFynhonau  y  dyfnder  wedi  ymrwygo,  a  ífenestri  y  nefoedd  wedi 
eu  hagor,  er's  deunaw  can'  mlynedd ;  ond  graddol  iawn  y  mae 
y  diluw  yn  ymgryf hau ;  ond  byddwn  ymarhöus  nes  y  daw 
deng  niwrnod  a  deugain  a  chant  Duw  i  ben ;  ni  bydd  fawr  o'r 
un  mynydd  yn  y  golwg  erbyn  hyny  ;  '  bydd  y  ddaear  wedi  ei 
Uenwi  â  gwybodaeth  gogoniant  yr  Arglwydd,  fel  y  töa  y  dyfr- 
oedd  y  môr ;' — "  O  nerth  i  nerth,"  nes  ymddangos  "  gerbron 
Duw  yn  Sîon." 

Y  mae  y  byd  yn  gruddfan  yn  awr,  gan  ddisgwyl  am  ddiwrnod 
ei  waredigaeth  ;  ond  ni  wawria  hwnw  ddim  nes  y  bydd  yr 
eglwys  wedi  ei  lenwi.  Y  mae  y  Ganges  yn  gruddfan,  am  fod 
cymaint  o  drueiniaid  yn  ceisio  golchi  eu  beiau  yn  ei  dyfroedd 
hi.  Y  mae  fíyrdd  Mecca  yn  galaru,  am  fod  y  myrddiynau 
sydd  yn  eu  rhodio  yn  cael  eu  twyllo  yn  dragywydd.  Y  mae 
yr  haul,  y  lleuad,  a'r  sêr,  fel  yn  cael  eu  töi  â  chywilydd  wrth 
weledcynifer  o  genhedloedd  yn  aberthu  iddynt  hwy.  Ondymae 
diwrnod  y  waredigaeth  gerllaw :  pan  ddychwelir  caethiwed  yr 
eglwys,  fe  ddychwelir  caethiwed  y  byd.  Wedi  i'r  byd  glywed 
am  afon  iachawdawriaeth,  caiíT  yr  hen  Ganges  rolio  yn  ei  blaen 
heb  ddim  i'w  lluddias.  Wedi  i  dylwythau  y  ddaear  ddysgu  y 
ffordd  i  Síon,  caiflF  íîyrdd  Mecca  orphwys  mewn  tangnefedd. 
Perffeithiad  yr  eglwys  fydd  perffeithiad  pob  peth. 

2.  Y  mae  hyn  yn  wirionedd  hefyd  am  y  Cristion  yn  unigol. 
Fe  ä  yntau  "o  nerth  i  nerth,"  nes  ymddangos  yn  Sîon.  Cychwyn- 

odd  miloedd  o'r  Aipht  na  ddaethant  byth  i  Ganaan.  Bu  íarw 
Miriam  ac  Aaron  yn  nghanol  yr  Anialwch  ;  a'r  cyfan  a  gafodd 
Moses  oedd  gweled  y  wlad  â'i  lygaid.  Ond  nid  oes  yr  un 
wedi  cychwyn  o'r  Aipht  ysbrydol  nachyrhaedda  fynydd  Duw: 
**  ymddengys  pob  un  yn  Sîon."  Nid  gwaeth,  o  ran  sicrwydd 
cyraedd  pen  y  daith,  pa  un  ai  anifeiliaid  buain,  ai  cerbydau,  ai 
elorau  meirch,  fydd  yn  cario.  Y  mae  rhai  yn  myned  adref  fel 
ar  anifeiHaid  buain,  yn  ngwres  eu  cariad  cyntaf ;  y  mae  eraill 
wedi  myned  yn  fethedig,  a'u  hesgyrn  wedi  eu  dryllio, — ar 
elorau  y  maent  yn  myned ;  ond  y  maent  hwy  mor  sicr  o 
gyraedd  Sîon  a'r  rhai  cyntaf : — "  Ymddengys  pob  un." 

Y  mae  hyn  yn  ddefnydd  cysur  nid  bychan  i'r  Cristion. 
Yr  oedd  Paul  yn  nghanol  yr  ystorm  yn  Môr  Adria  yn 
dywedyd  wrth  ei  gyd-deithwyr,  "  Byddwch  gysurus  :  ni  bydd 
colled  am  einioes  yr  un  o  honoch,"  oblegid  "y  maejyw  rhaid  i 
mi  sefyll  gerbron  Cesar : "  felly,  blentyn  Duw,  os  ymgryfha  yr 
ystorm  arnat  tithau,  nes  y  gorfyddir  bwrw  allan  daclau  y  llong, 
bydd  gysurus  er  hyny  ;  ni  bydd  colled  am  dy  einioes,  oblegid 
y  mae  hen  raidzyizxs\Q>à.  dros  i  ti  ymddangos  "  gerbron  Duw  yn 
Sion." 

Ac  yn  y  fan  hon,  prin  y  gallwn  ni  wrthwynebu  y  demtasiwn 
sydd  yn  ymosod  arnom  i  edrych  ar  y  minteioedd  wedi  cyraedd 
Sîon,  er  ein  bod  yn  achub  eu  blaen  wrth  wneuthur  hyny  ; — 
edrych  ar  yr  eglwys  wedi  dàl  ei  fFordd  nes  llenwi  y  byd,  pryd 
y  bydd  hi  mewn  gwirionedd  yn  Eglwys  Gatholig, — yn  eglwys 
gyflfredinol.  Yn  awr,  y  mae  hi  yn  galw  ei  hun  yn  Eglwys 
Loegr,  Eglwys  Scotland,  Eglwys  Ffrainc;  ond  yn  y  dydd 
hwnw,  adnabyddir  hi  wrth  yr  enw  "  Eglwys  y  Ddaear."  Yr 
ydym  wedi  dywedyd  eisoes,  fod  awyrgylch  Canaan  yn  soniarus 
gan  fawl  y  minteioedd  yn  cyrchu  i  S'ion.  Yr  oedd  mynyddoedd 
Gilead  yn  adsain  gan  fawl,  a  dyífryn  Saron  yn  llawn  sain  cân  a 
moliant.  Yr  oedd  adsain  y  dôn  yn  cael  ei  gario  dros  ddyfroedd 
glâs  Mor  Galilea, — yn  treiglo  i  lawr  gydâ'r  lorddonen  hyd  at  fôr 
Sodom  ; — o  Dan  i  Beersebayr  oedd  adsain  mohantyn  amgylchu 
y  wlad.  Beth  ydyw  hyn  ond  cysgod  gwanaidd  o'r  byd  wedi  i'r 
eglwys  ei  lenwi, — pan  y  bydd  yr  awyr  wedi  ei  gwneuthur  yn 
un  delyn  fawr,  ar  yr  hon  y  bydd  holl  dylwythau  y  ddaear  yn 
chwareu  yr  un  dòn,  sef,  "  Teilwng  yw'r  Oen."      Pan  y  bydd 

enw  Crist  yn  cael  ei  adsain  o'r  Himalaya  yn  Asia,  i'r  Andes  yn 
America ;  ac  o'r'Andes  i  fynydd  Atlas  yn  Affrica ;  ac  oddi  yno 
drachefn  i'r  Alpau  yn  Ewrop; — "Yr  anialwch  a'r  anghyf- 
aneddle "  yn  llawenychu ;  bwystfil  y  maes,  y  dreigiau,  a 
chywion  yr  estrys  yn  gogoneddu  ;  am  fod  dyfroedd  iachawd- 
wriaeth  wedi  rhedeg  i'w  hanialwch  hwy.  Gwawrio  wnelo  yr 
hyfryd  fore  ! 

Y  mae  dau  beth  y  dymunwn  i  chwi  eu  cofio  mewn  cysylltiad 
â'r  testyn  :  i.  Yr  ydym  oll  yn  teithio  naill  ai  i  Sinai  neu  i  Sion, 
— i  wynebu  yr  Arglwydd  fel  amddiífynydd  ei  ddeddf,  neu  fel 
Duw  cymodlawn  drwy  waed  y  taenelliad.  CyfiaAvnder  sydd 
yn  trigo  ar  Sinai :  yn  Sîon  y  mae  anedd  trugaredd.  "  Yr 
enaid  a  becho  fydd  marw,"  medd  Sinai;  "pwy  bynag  a  gredo 
fydd  cadwedig,"  medd  Sîon.  Y  mae  tân  Sinai  yn  llosgi  y 
cwbl  a  ddaw  i'w  gymydogaeth  :  y  mae  gwlith  Sion  yn  ireiddio 
hoU  amgylchoedd  mangre  y  fendith.  At  ba  un  yr  ydym  ni  yn 
agosâu  ?  Ai  at  Sinai  yn  Arabia,  ynte  at  Sion  yn  Jerusalem  ? 
Os  at  Sinai,  byddi  yn  gaeth  am  dragywyddoldeb ;  ond  os  at 
Jerusalem,  y  mae  hòno  yn  rhydd  ;  felfy  y  mae  ei  phlant  hi 
hefyd.  Neu  i  adael  y  gymhariaeth,  yr  ydym  oU  i  ymddangos 
gerbron  Duw;  a  gwae  ni  ei  gyfarfod,  ond  yn  ei  Fab,  yn  Sion. 

2.  Cofiwch  hefyd  mai  yn  finteioedd  y  maent  yn  myned  i 
Sîon.  Y  mae  ambell  un  yn  meddwl  ymddangos  gerbron  Duw, 
a  chadw  ymaith  oddiwrth  y  fintai  :  myned  wrthynt  eu  hunain 
i'r  nefoedd.  Ni  ddywedwn  fod  y  peth  yn  anmhosibl,  ond  y 
mae  yn  annhebyg  iawn.  Y  mae  dyífryn  Baca  yn  ddigon  an- 
hawdd  ei  deithio  i  fintai,  pa  faint  mwy  i  berson  unigol  ?  Os 
ydych  am  fyned  i'r  nefoedd,  bydd  mor  naturiol  i  chwi  ymuno 
âg  un  o'r  minteioedd  ag  ydy w  i'rdwfrredegi'rmôr.  Ymaemintai 
fechan  yn  y  lle  yma  yn  myned  tua  Sîon  ; — dywedwch  wrthynt, 
"  Ninau  a  awn  hefyd,  canys  cfywsom  fod  Duw  gydâ  chwi."  Pa 
sawl  un  sydd  yn  dyfod  fel  Hobab  i  ymyl  y  gwersyll  bob  Sab- 
bath  ?  Ac  y  mae  rhy w  Moses  fel  genau  cyhoeddus  y  bobl  yn 
eu  cyfarch,  gan  ddywedyd,  "Myned  yr  ydym  i'r  lle  am  yr  hwn  y 
dywedodd  yr  Arglwydd,  Rhoddaf  hwnw  i  chwi :  tyred  gydà  ni, 
a  gwnawn  ddaioni  i  ti ;  canys  llefarodd  yr  Arglwydd  ddaioni  am 
Israel,"Num.x.  29-32.  Yrydych  chwithau,  drwy  eich  ymddyg- 
iadau,  yn  ein  hateb  ni  vn  ngeiriau  Hobab,  bob  Sabbath  : — "Nid 


O  nerth  i  nerth.  275 

âf  ddim ;  ond  i'm  gwlad  fy  hun,  ac  at  fy  nghenedl  fy  hun,  yr 
af."  Ond  er  eich  bod  wedi  ein  gomedd  lawer  gwaith,  ni  a 
ddywedwn  unwaith  eto  yn  ngeiriau  Moses  : — "  Na  adewch  ni, 
atolwg :"  nid  ydym  am  fwynhau  y  wlad  ein  hunain  ;  bwriwch 
eich  coelbren  yn  ein  mysg :  ac  O  !  deuwch  i  Sion. 

"  0  ddinas  distryw,  brysiwch,  ffowch, 
Ar  y  gwastadedd  nac  ymdrowch  ; 

I  sanctaidd  frnydd  Sîon, 
0  ddynion.  pa'm  na  ddowch  ?" 

[Bore  lan,  Medi  16,  1847.] 


PREGETH    XIX. 


DIWEDD      AMSER, 


Datguddiad  X.  6. — '•  Ae  a  dyngodd  i'r  hwn  sydd  yn  byw  ynoes  oesoedd, 
yr  hwn  a  greodd  y  nef  a  r  petliau  sydd  ynddi.  a'r  ddaear  a'r  pethau 
sydd  ynddi,  a'r  môr  a'r  petliau  sydd  ynddo,  na  byddai  amser  m-wyacli." 

MAE  y  testyn  yn  un  o  ymadroddion  rhyfeddaf 
llyfr  sydd  yn  cael  ei  hynodi  ymysg  llyfrau  y  Bibl 
gan  ddieithrwch  y  desgrifiadau  a'r  golygfeydd  a  geir 
ynddo.  Y  mae  hoU  gynwys  y  llyfr  yn  rhyfedd,  yn  fwy  felly 
na'r  un  o  lyfrau  yr  Hen  Destament ;  nid  yn  benaf  am  fod 
ynddo  lawer  o  ddatguddiedigaethau  newyddion.  Yr  oedd  y 
rhan  fwyaf  o  bethau  y  llyfr  hwn  w^edi  eu  hawgrymu  yn  ysgrif- 
eniadau  rhai  o  brophwydi  yr  Hen  Destament ;  ond  yma  y  mae 
y  gair — yr  awgrym — yn  cael  ei  baentio  yn  olygfa  fywiog  o 
flaen  y  llygad.  Nid.canfod  y  diben  wedi  ei  gyraedd  yn  unig, 
— fe  geir  hyny  yn  mhrophwydi  yr  Hen  Destament, — ond 
gweled  hefyd  yr  holl  symudiad  {process)  trwy  ba  un  y  dygwyd 
y  peth  o  amgylch, — cael  edrych  ar  holl  olwynion  y  peirian- 
waith  dwyfol  yn  gwneuthur,  bob  un  o  honynt,  ei  gorchwyl 
penodol,  yn  gystal  ag  ar  y  gwaith  gorphenedig. 

Paham  y  defnyddiwyd  dull  darluniadol,  ac  eto  tywyll  a 
dieithr,  i  osod  allan  y  pethau  hyn,  o  dan  oruchwyliaeth  sydd 
yn  hynod  am  ei  symledd  a'i  heglurder  ?  Y  mae  y  dull  yn 
ymddangos  yn  anghydweddol  â  naturyr  oruchwyliaeth.  Yr  oedd 
desgrifiadau  bywiog  Ezeciel,  a  darluniadau  dieithr  Daniel,  yn 
cydweddu  â'r  oruchwyliaeth  y  perthynent  iddi.  Goruchwyhaeth 
ddarluniadol,  yn  gwisgo  ei  gwirioneddau  mewn  pethau  gwelcdig 
i  daraw  y  synhwyrau  ydoedd  ;    ond  am  hon  ysbrydol  ydyw, 

ac  y  mae  hyd  yn  nod  y  corff  sydd  yn  perthyn  i'w  phethau 
yn  gyfryw  y  gelHr  ei  alw,  o'i  gymharu  âg  eiddo  yr  Hen  Des- 
tament,  "  yn  gorff  ysbrydol."  Ac  eto  y  mae  llyfr  y  Datguddiad 
yn  cynwys  mwy  o'r  darluniadau  a'r  desgrifiadau  sydd  i  daraw 
y  synhwyrau  nag  a  geir  hyd  yn  nod  yn  Ezeciel  a  Daniel.  Gall 
mai  un  rheswm  am  hyn  ydyw  fod  iaith  a  dullwedd  y  llyfr  yn 
adlewyrchiad  o  ddelw  ysbryd  yr  ysgrifenydd  pan  yn  derbyn  y 
weledigaeth.  Fe  ddywedir  ei  fod  "  yn  yr  ysbryd  "  ar  y  pryd, 
hyny  yw,  mewn  ystad  o  deimladau  uchel  (ecstasy )  o  dan 
ddylanwad  Ysbryd  Duw.  Yr  oedd  yr  holl  brophwydi,  pan  yn 
derbyn  eu  cenadwri,  i  raddau  mwy  neu  lai,  yn  yr  un  ystad. 
Fe  ddywed  Ezeciel  fod  *  yr  ysbryd  wedi  ei  gyfodi  a'i  gymeryd 

ymaith, a  bod  llaw  yr  Arglwyddyn  grefarno.'  (Ezec,  iii.  14.) 

Bu  Paul  i  raddau  mor  bell  yn  yr  un  ystad,  fel  nad  allai  draethu 
y  pethau  a  welodd  ac  a  glywodd.  (2  Cor.  xii.  4.)  Yr  oedd  bod 
yn  yr  ystad  hon  yn  angenrheidiol  tuag  at  eu  cymhwyso-  i 
dderbyn  y  gweledigaethau  ;  ac  yr  oedd  yr  iaith  a'r  ffugyrau  a 
ddefnyddid  i  osod  allan  yr  hyn  oedd  wedi  cael  ei  ddatguddio 
yn  ddieithr  a  thywyll,  yn  gyffelyb  i'r  hwn  oedd  yn  llefaru  à 
thafodau,  y  sonia  Paul  am  dano:  yr  oedd  hwnw,  yn  yr  ysbryd, 
yn  ilefaru  dirgeledigaethau ;  ond  yr  oedd  yn  rhaid  wrth  gyf- 
ieithydd  cyn  y  gallai  eraill  fod  yn  well  erddynt.. 

Yr  oedd  y  llyfr  hwn  wedi  ei  fwriadu  i  fod  o  wasanaeth  i'r 
eglwys  ar  y  pryd.  Amser,  fel  y  mae  yn  hysbys,  o  erledigaeth 
dost  oedd  yr  amser  hwnw :  ond  yn  y  gweledigaethau  hyn, 
dangosid  i'r  eglwys  ddinystr  llwyr  ei  holl  elynion  hi.  A  phe 
buasai  hyny  yn  cael  ei  ddywedyd  mewn  iaith  syml  a  diaddurn 
gallasai  y  gelynion  hyn  gael  y  llyfr,  ac  i  hyny  fod  yn  achlysur 
i  arwain  yr  eglwys  i  brofedigaeth  ;  ond  yr  oedd  iaith  ffugyrol  a 
barddonol  y  prophwyd  yn  gwneuthur  y  Uyfr  yn  seliedig  i'r 
gelynion,  pe  cawsent  afael  ynddo ;  ond  i'r  eglwys,  oedd  i  raddau 
yn  deall  ystyr  y  ffugyrau  hyn,  gweinyddai  y  llyfr  gysur  cryf. 
Mewn  amser  rhyfel,  defnyddir  arwyddion,  anadnabyddus  i  neb 
ond  sydd  yn  y  dirgelwch,  i  anfon  cenadwri  oddiwrth  y  llyw- 
odraeth  at  swyddogion  y  fyddin ;  fel,  pe  digwyddai  i'r  genad 
fydd  yn  cario  y  llythyr  syrthio  i  ddwylaw  y  gelynion,  y  byddo  y 
llythyr  iddynt  hwy  yn  seliedig,  er  y  buasai  yn  llawn  ystyr  i'r 
cad-lywydd  ;  felly  yr  oedd  y  mater  yn  bod  am  Iyfr  y  Datgudd- 


278  Diiücdd  amser. 

iad ;    yr   oedd   yn  cynwys  dyfnion   bethau   Duw,  mewn  iaith 
anadnabyddus  i'r  gelynion,  ond  nid  yn  gwbl  felly  i'r  eglwys. 

Y  mae  gweledigaethau  penod  y  testyn  wedi  eu  bwriadu  i 
gysuro  yr  eglwys,  ond  arwydd-luniau  diystyr  fuasent  i'w 
gelynion  hi.  Nid  fy  mwriad  wrth  ddarllen  y  testyn  oedd  ceisio 
esbonio  y  weledigaeth,  ond  yn  hytrach  ei  ddefnyddio  i  ddiben- 
ion  ymarferol,  a  hyny  yn  yr  ystyr  sydd  ar  wyneb  y  testyn,  sef 
fel  yn  cyfeirio  at  derfyn  amser. 

Myn  rhai  esbonwyr  mai  yr  ystyr  ydyw  fod  yr  angel  yn 
tyngu  fod  teríyn  i  gyfnod  penodol  wedi  dyfod,  a  bod  cyfeiriad 
llythyrenol  y  weledigaeth  at  ddinystr  Jerusalem  a'r  deml,  ac 
felly  yr  eglwys  luddewig,  yr  hon  oedd  yn  un  o  elynion  yr 
eglwys  Gristionogol.  Yr  oedd  y  cyfnod  yna  oedd  yn  terfynu 
i  gael  ei  ddilyn  gan  Iwyddiant  mawr  ar  yr  eglwys.  Yna  dar- 
lunir  ymdrechfa  fawr  yr  eglwys  â  gallu  y  byd  hwn,  a  gynrych- 
iolid  ar  y  pryd  gan  Rufain.  Yma  hefyd  y  mae  hi  yn  cyraedd 
concwest,  nes  y  mae  yr  angel  yn  cael  cyhoeddi,  "Darfu." 
Dilynir  hyn  hefj^d  gan  Iwyddiant  mawr,  ond  y  mae  y  gelynion 
yn  ymarfogi  un waith  eto  i'r  ymdrechfa  olaf :  Gog  a  Magog  yn 
ymosod  arni  yma  hefyd.  Y  mae  hi  eto  yn  gorchfygu,  ac  y  mae  yr 
hwn  sydd  yn  eistedd  ar  yr  orseddfainc  drachefn  yn  dywedyd, 
''Darfu."  Ac  fe  ddilynir  y  goncwestyna  gany  sefyllfadragywydd- 
ol.  Y  mae  tebygolrwydd  yn  niwedd  pob  un  o'r  cyfnodau  yna,  ac 
yn  yr  hyn  sydd  yn  eu  dilyn.  '  Ni  bydd  amser  mwyach,'  meddai 
yr  angel  ar  ddiwedd  y  cyntaf.  "  Darfu,"  meddai  yr  angel  ar 
ddiwedd  yr  ail ;  a  "  Darfu,"  meddai  Angel  y  Cyfamod  ei  hun 
ar  ddiwedd  y  trydydd.  Yr  oedd  y  pethau  hyn  yn  gysgodau 
o'u  gilydd  :  y  goncwest  gyntaf,  a'r  hyn  a'i  dilynodd  hi,  yn  gysgod 
ac  yn  rhag-ddarluniad  o'r  ail,  ac  o'r  hyn  a  ddilynodd  hono : 
y  gyntaf  a'r  ail  drachefn  yn  gysgod  ac  yn  rhag-ddarluniad  o'r 
olaf.  Felly,  os  at  gwymp  Jerusalem  a'r  eglwys  luddewig  yr 
oedd  cyfeiriad  cyntaf  y  testyn,  gelhr,  heb  wneyd  un  cam  àg  ef, 
ei  gymhwyso  at  ddiwedd  y  byd.     ''Ni  bydd  amser  mwyach." 

I.  Y  peth  cyntaf  sydd  yn  ymgynyg  i'n  sylw  ydyw  pwysig- 
rwydd  y  cyhoeddiad. 

I.  Y  mae  y  mawredd  sydd  o  amgylch  yr  holl  olygfa  yn 
dangos  hyn  yn  arbenig :  "Angel  cryf  yn  disgyn  o'r  nef,  wedi 
ei   wisgo   â    chwmwl :    ac   enfys   oedd  ar   ei   ben,    a'i   wyneb 

ydoedd  fel  yr  haul,  a'i  draed  fel  colofn  o  dàn."  Dyma  y  neb 
oedd  yn  cyhoeddi,  a  diau  ydyw  nad  ydoedd  yn  neb  llai  nag 
"  Angel  y  Cyfaraod,"  yn  sefyll  ar  y  môr  a'r  tir,  gan  godi  ei  law 
i'r  nef,  "  ac  yn  llefain  â  llef  uchel  fel  y  rhua  llew :  ac  wedi  iddo 
lefain,  y  saith  daran  a  lefarasant  eu  llefau  hwythau ; "  ac  yna  y 
llw  yn  cael  ei  dyngu  "i'r  Hwn  sydd  yn  byw  yn  oes  oesoedd." 
Y  mae  yn  gyífredin  fawredd  gweledig  yn  d>ŵd  i'r  golwg  mewn 
cysylltiad  â  hoU  bethau  mawrion  llywodraeth  Duw,  i  roddi 
argraff  o'u  mawredd  hwynt  ar  y  meddwl.  Yr  oedd  y  taranau, 
y  tywyllwch,  y  tân,  a'r  ddaeargryn,  ar  Sinai,  megis  mynegbyst  yn 
cyfeirio  at  bwysigrwydd  y  ddeddf  oedd  yn  cael  ei  chyhoeddi  ar 
y  pryd.  Y  mae  y  gweledig  yn  cydymdeimlo  â'r  ysbrydol,  fel 
nad  all  lai  na  dangos  hyny  pan  y  mae  peth  mawr  yn  cymeryd 
lle.  Pan  y  bydd  Ceidwad  dyn  yn  cael  ei  eni,  bydd  sêr  y  ífurf- 
afen,  fel  angylion  y  nef,  yn  dangos  hyny.  Pan  y  bydd  farw  yn 
aberth  dros  bechodau  y  byd,  a  phan  gyfyd  oddiwrth  y  meirw, 
bydd  y  nefoedd  uchod,  a'r  ddaear  isod,  trwy  arwyddion  a 
rhyfeddodau,  yn  dwyn  tystiolaeth  i  fawredd  yr  amgylchiad. 
A  pha  bryd  bynag  y  bydd  rhagluniaeth  Duw  yn  rhoddi  mawr- 
edd  gweledig  o  gwmpas  unrhyw  beth,  y  mae  yn  sicr  fod 
pwysigrwydd  yn  y  peth  hwnw.  Y  mae  pethau  dieithr  ac  ofu- 
adwy  y  weledigaeth,  fel  â  bys  Duw,  yn  cyfeirio  at  gynwys  y 
testyn  megis  peth  pwysig; — 'Ni  bydd  amser  mwyach.'  Ni 
lefarwyd  ond  un  gair  o  gymaint  pwys  a  hwn,  sef  "Bydded," 
dechreu  amser.  Fe  ymagorodd  y  gair  hwnw  yn  fyd  ar  ol  byd : 
fe  frithwyd  y  ífurfafen  â  heuliau,  ac  â  bydoedd,  wrth  iddo 
arllwys  ei  gynwys  allan ;  ac  yn  eu  pHth,  fe  ddywedodd  y 
ddaear  fach,  "  Wele  finau,  a'm  holl  gyfoeth  o  brydferthwch  a 
daioni,  yn  un  o  gynyrchion  y  gair  '  Bydded.' "  Yr  oedd 
"Bydded"  yn  air  mawr  :  ymadrodd  gwrthgyferbyniol  i  hwn- 
yna  ydyw,  *  ni  bydd  amser  mwyach;' — "Bydded"  yn  cael  ei 
alw  yn  ol.  Gall  fod  rhywun  yn  barod  i  ofyn,  A  fydd  holl 
fydoedd  y  ffurfafen  yn  cael  eu  difodi  ?  Nid  oes  a  fynom  ni 
ddim  â  chwestiwn  o'r  fath  yna  yn  yr  aòsírací,  am  nad  ydyw  y 
Bibl  yn  llefaru  am  danynt  ond  yn  eu  perthynas  â  ni.  Yn  y 
berthynas  hono  fe  ddywedir  fod  goleuadau  y  ffurfafen  yn  ar- 
wyddion,  yn  dymhorau,  yn  ddyddiau,  yn  flynyddoedd,  i  ni. 
Awrlais  amser  ydynt,  i   ni   wybod  pa  faint  ar  gloch  ydyw  hi ; 

ond  gan  fod  amser  i  ddarfod,  ni  fydd  arnom  ni  ddim  eisiau  yr 
awrlais  wedi  hyny. 

I  ni  y  mae  '  Ni  bydd  amser  mwyach  '  yn  ddifodiad  ar  bob 
peth,  oblegid  y  mae  sail  pob  peth  yn  cael  ei  chymeryd  i  ffbrdd  ; 
ac  os  cymerir  y  sylfaen,  y  mae  y  pethau  eu  hunain  yn  rhwym 
o  ddilyn.  Y  mae  y  dinystr  yn  llwyr.  Peth  arswydus  yw 
ystorm  o  gorwynt  a  fydd  yn  diwreiddio  coedwigoedd,  yn  dym- 
chwelyd  adeiladau  cryfion ;  ond  y  mae  noddfa  rhaghonyna  :  pe 
gelHd  ymguddio  yn  holltau  y  clogwyni,  y  mae  cestyll  y  creigiau 
yn  ddiogelwch  rhagddi.  Mwy  arswydus  na  honyna  ydyw 
ystorm  ar  y  môr.  Yno  y  mae  y  nefoedd  a'r  ddaear  yn  cyduno 
i  ddwyn  o  amgylch  y  dinystr  ;  eto  fedeimlir  yn  y  fwyaf  enbyd, 
pe  gellid  ond  cael  y  làn  y  cyrhaeddid  diogelwch.  Ond  mAvy 
ofnadwy  na'r  ddwy  ydyw  y  ddaeargryn  :  rhag  hono  nid  oes 
noddfa,  oblegid  y  mae  hi  yn  cymeryd  ymaith  sylfaeni  pob 
noddfa.  "  Ni  bydd  amser  mwyach!" — dyna  ddaeargryn, — 
dyna  sail  pob  peth  yn  cael  ei  chymeryd  ymaith.  Fe  ddinystr- 
iwyd  Jerusalem  a'r  deml,  ond  yr  oedd  eu  lle  hwynt  yn  aros, — 
eu  sylfeini  hwynt  yno  wed'yn.  Gallesid  eu  hail-godi  hwy ; 
ond  fe  ddinystriwyd  lle  Sodom :  am  hyny  yr  oedd  yn  an- 
mhosibl  ei  chodi  hi  eilwaith.  'Ni  bydd  araser  mwyach,' — d^ma 
ddin^^'Strio  lle  pob  peth, — difodi  yr  awyrgylch,  heb  ba  un  nid 
allant  fodolì.  Yr  oedd  cenadwri  rhai  o'r  prophwydi  yn  dra 
difrifol,  megis,  "  Baich  Ninifeh," — "Baich  Babilon,"  "Baich 
Dumah," — "  Baich  Tyrus,"  &c.  Dinystr  a  difodiad  y  lleoedd 
yna  oedd  cynwys  y  "  baich."  Ond  y  mae  difrifwch  a  phwysig- 
rwydd  cenadwri  pob  prophwyd  yn  myned  i'r  cysgod  yn  ymyl 
"baich"  y  testyn, — "  Ni  bydd  amser  mwyach."  Y  raae  y 
"baich"  hwn  yn  cynwys  dinystr  creadigaeth  gyfan,  fel  na 
bydd  cymaint  ag  ewin  wedi  ei  adael.  Fe  ddinystriodd  y  diluw 
yn  dra  llwyr; — fe  ysgubodd  ymaith  y  ddinas  Enoch  a  adeilad- 
asid  gan  Cain,  a  holl  bebyll  Jabal,  a  chywreinwaith  Jubal  a 
Tubal-Cain  ;  ond  yr  oedd  traddodiad  fod  colofn  Seth,  fel  y 
gelwid  hi,  wedi  goroesi  y  dinystr.  Yr  oedd  dinystr  dinasoedd 
y  gwastadedd  yn  llwyr  iawn  ;  ond  yr  oedd  un  Soar  yn  sefyll 
ar  ol  hwnw :  ond  y  mae  y  testyn  yn  cyfeirio  at  adeg  pan  y 
bydd  y  dinystr  yn  gyflawn,  gan  fod  amser  i  gael  ei  ddifodi ; — 
dyna  y  llong  ei  hun,  yn  yr  hon  y  mae  y  cwbl,  yn  cael  ei  llyncu 

gan  y  dyfnder.  Fe  lyncodd  y  dyfnder  lawer  llwyth  iddi,  ond 
yr  oedd  y  llong  ei  hun  yn  dianc,  ac  yn  cael  llwyth  newydd. 
Yn  wahanol  fel  y  bu  hi  gyda  Paul  ar  Fôr  Adria, — y  llpng  aeth 
yn  golled  yno, — fe  achubwyd  y  llwyth:  ond  llwyth  llong 
amser  hyd  yma  sydd  yn  myned  yn  golled;  y  mae  y  llong  ei 
hun  yn  parhau  i  nofìo.  Ond  y  mae  y  testyn  yn  cyfeirio  at 
adeg  y  bydd  y  llong  ei  hun  yn  myned  i  lawr ;  "  Ni  bydd  amser 
mwyach."  Y  mae  yn  anhawdd  i'r  meddwl  gynwys  y  syniad 
am  olygfa  fwy  ofnadwy  o  fawreddog  a  phwysig. 

2.  Y  mae  yr  angel  yn  cymeryd  ei  Iw  yn  y  modd  mwyaf 

difrifol  ar  y  mater.  "  Y  mae  hyny  yn  dangos  fod  annhebygol- 

rwydd   y   cymerai   y  peth   le,   a'r  annhebygolrwydd  yn  creu 

amheuaeth.  Ond  i  roddi  perffaith  sicrwydd,  ac  ì  symnd  ymaith 

bob  rhith  o  amheuaeth,  dyma  Iw  yn  cael  ei  gymeryd.     Ac  oni 

ellir  gofyn,  Beth  sydd  mor  annhebyg  ag  i  amser  gael  ei  ddifodi  ? 

Y  mae  yn  anhawdd  i'r  meddwl  dynol  gredu  mewn  cyfnewid- 

iadau  mawrion :  "bydd  yfory  megis  heddyw"  ydyw  ei  gred  ef. 

Os  oedd  mawredd  a  llwyddiant  ar  unrhyw  beth  heddy w,  gwaith 

anhawdd  ydyw  cael  gan  ddyn  gredu  y  bydd  hi  byth  yn  amgen 

i  hyny.     Yr  oedd  dawon  Lot  yn  credu  mai  cellwair  yr  oedd  efe 

pan  yn  sôn  am  ddinystrio  Sodom.     Neu,  os  bydd  unrhyw  le 

yn  anrheitliiedig,  gwaith  anhawdd  ydyw  argyhoeddi  y  meddwl 

nad  felly  y  pery.     Yr  oedd  y  bobl  yn  methu  credu  y  prophwyd 

yr  adferid  Jerusalem  o'i  dinystr.    Os  ydyw  y  meddwl  yn  teimlo 

anhawsder  credu  mewn  cyfnewidiadau  bychain,   nid  rhyfedd 

ydyw  ei  fod  fel  yn  gwrthod  credu  y  gall  peth  mor  fawr  a'r  hyn 

y  sonia  y  testyn  gymeryd  lle.     Gall  ameu  parhad  llawer  peth 

arall,  oblegid  fe  wêl  eu  bod  yn  adfeiho — yn  darfod ;    ac  onid 

amser  sydd  yn  eu  treulio.?  "Hwy  a  ddarfyddant,"  ond  y  mae 

efe  yn  parhau  yr  un — yr  anghyfnewidiol,  yr  annhreuliadwy.  Y 

mae  dyn  yn  gweithredu  ar  y  gred  hon  gyda  phob  peth,  sef  fod 

amser  i  barhau,  beth  bynag  a  dderfydd.     Pan  yn  adeiladu  tŷ, 

nid  ydyw  yn  foddlawn,  os  gall  hebgor  hyny,  ar  adeiladu  ar 

brydles,  beth  bynag  fyddo  ei  hyd  hi,  am  fod  terfyn  iddi.  Y  mae 

am  gael  Ue  yn  bryniant,  i'r  meddiant  barhau  byth-:  ond  ar  ol  y 

draíFerth,    prydles   a   fydd   hi  eto,    medd   y  testyn,    ond   bod 

ychwaneg  o  flynyddoedd  ynddi,  oblegid  y  mae  amser  ei  hun  i 

ddarfod.     Er  mai  annhebyg  ydyw  y  peth,  y  mae  y  Uw  er  sicr- 

wydd  yn  cadarnhau  ei  wirionedd. 

II.  Gadewch  i  ni  edrych  ar  yr  hyn  sydd  yn  gynwysedig  yn 
yr  ymadrodd,  *  Ni  bydd  amser  mwyach.' 

I.  Y  mae  yn  cynwys  fod  yr  adeg  i  gario  allan  amcanion  ac  i 
gyraedd  dibenion  penodol  i  derfynu.  Un  gwahaniaeth  mawr 
rhwng  amser  a  thragywyddoldeb  ydyw,  fod  amser  yn  ysbaid  i 
wneyd  peth  ynddo  ar  gyfer  rhyw  ddyfodol ;  ond  tragywyddol- 
deb  yn  sefyllfa  y  bydd  pob  amcan  wedi  ei  gyraedd,  neu  o'r  hyn 
lleiaf,  ni  fydd  a  fyno  y  presenol  ddim  â  dyfodol; — ni  bydd 
heddyw  yn  dylanwadu  ar  un  yfory.  Yn  yr  ystyr  hwn,  y  mae 
amser  yn  myned,  tragywyddoldeb  yn  sefyll ; — amser  fel  yr  afon 
yn  llifo  ymlaen,  tragywyddoldeb  fel  y  môr  yn  aros  yn  ei  unman ; 
— amser  yn  lle  i  weithio,  a  thragywyddoldeb  yn  lle  i  orphwys 
neu  i  ddioddef  Yn  yr  ystyr  hwn,  dydd  ydyw  amser,  sef  adeg 
gwaith;  nos  ydyw  tragywyddoldeb  pryd  nas  dichon  neb  weithio. 

Y  mae  Duw  yn^brysur  yn  cyflawni  ei  fwriadau,  ac  yn  cyraedd 
ei  amcanion,  oblegid  adeg  derfynol  sydd  i  wneyd  hyny.  Fe 
weithiodd  am  chwe'  diwrnod  yn  y  greadigaeth,  ac  erbyn 
cyflawni  yr  wythnos,  fe  orphenodd  y  cynllun.  Y  mae  yn 
gweithio  ar  raddfa  fwy  yn  awr:  wythnos  lawn  o  waith  ydyw 
amser.  Y  mae  hon  i  derfynu  ;  ond  fe  fydd  y  Gweitliiwr  mawr 
wedi  cyflawni  pob  amcan  erbyn  diwedd  yr  wythnos.  Gwneyd 
lle  i  weithio  a  wnaeth  yn  wythnos  y  greadigaeth;  ond  gwneyd 
gwaith  a  fydd  nid  yn  unig  yn  rheswm  paham  y  gwnaed  y  lle, 
ond  a  fydd  i'w  arddangos  yn  nhragywyddoldeb,  a  wna  Efeyn 
wythnos  amser.  Rhy w  ystof  ydy w  amser  y  mae  yr  Anfeidrol 
yn  gwau  ei  fwriadau  arno.  Y  mae  yma  gywreinwaith  yn  cael 
ei  wneyd,  mwy  nag  a  wnaeth  Bezaleel  ar  wahanlen  y  cysegr 
gynt.  Yr  oedd  y  cerubiaid  a'r  gwahanol  bethau  oedd  wedi 
eu  gwau  yn  hono,  yn  ei  gwneyd  yn  ddernyn  o  gywreinwaith 
teilwng  o'r  cysegr;  felly  pan  orphenir  y  wê  hon  y  dywedir, 
"  Beth  a  wnaeth  Duw !  "  am  y  bydd  y  llen  yn  ogoniant  i'r 
cysegr  fry  am  dragywyddoldeb.  Yn  yr  adnod  ar  ol  y  testyn  y 
mae  loan  yn  galw  yr  adeg  y  sonia  am  dani,  yn  adeg  y  "gor- 
phenir  dirgelwch  Duw,"  sef  y  bwriadau  dwyfol,  y  rhaioeddent 
yn  ddirgelwch  hyd  nes  yr  amlygwyd  hwynt,  ac  a  fyddant  felly 
hyd  nes  y  daw  yr  oll  o  honynt  i'r  golwg.  Yna  yn  lle  bod  yn 
ddirgeledigaethau  Duw,  byddant  yn  rhyfeddodau  Duw  wed'yn. 

Yr  un  peth  ydyw  amser  i  ninau  hefyd,— adeg  i  gario  allau 

amcanion, — adeg  gwaith.  Y  mae  hi  felly  yn  derfynol.  Bydd 
Duw  wedi  gorphen  ei  waith  cyn  i'r  amser  ddarfod ;  a  fyddwn 
ni  felly  7  Y  mae  yn  ddiau  y  gadàwn  ni  lawer  peth  ar  ei  ganol 
ag  yr  oeddem  ni  yn  tybio  oedd  yn  waith  i  ni ;  ond  nid  oes 
perthynas  rhyngom  ni  a'r  cyfryw  ond  perthynas  gweithwyr 
wrth  y  dydd,  o  dan  y  Meistr  mawr.  Gydag  i  ni  gilio,  bydd 
rhywun  arall  yn  cymeryd  ein  lle  ni,  i  gario  y  gwaith  hwnw 
ymlaen.  Ond  y  mae  gwaith  priodol  i  ni  ein  hunain  a  fydd 
heb  ei  gyflawni  byth,  os  na  wnawn  ni  ef,  a'i  wneyd  hefyd  cyn 
i'r  angel  gymeryd  ei  Iw  "na  bydd  amser  mwyach."  Un  o 
orchwylion  amser  ydyw  edifarhau  am  bechod  ; — un  o  bethau 
amser  ydyw  credu  yn  Mab  Duw; — mewn  amser  y  mae  yn 
rhaid  rhedeg  yr  yrfa ; — mewn  amser  y  mae  yn  rhaid  enill  y 
gamp.  Gellir  dy wedyd  am  y  byd  arall  fel  am  y  bedd,  '  nad 
oes  na  gwaith  na  dychymyg  yno.'  Nid  oes  yno  ddim  lle  i 
edifeirwch, — nid  oes  mo'i  ddefnyddiau  yno.  Nid  oes  yno  yr  un 
ceidwad  i  gredu  ynddo; — nid  oes  yno  ^^r  un  ffynon  wedi  ei  hagor 
i  bechod  ac  aflendid; — nid  oes  dim  o  ddefnydd  y  "gwaith  edeu 
a  nodwydd  "  yno. 

Nis  gellir  dywedyd  wrth  yr  Anfeidrol  ei  fod  yn  vvr  caled 
wrth  gyfyngu  y  gwaith  i  amser  penodol,  oblegid  y  mae  wedi 
rhoddi  ei  Hun  o  dan  yr  un  ddeddf  a  ni :  y  mae  wedi  pender- 
fynu  y  'gorphenir  dirgelwch  Duw'  erbyn  i'r  Angel  gymeryd 
ei  Iw  'na  bydd  amser  mwyach.'  Ac  y  mae  y  darluniadau 
rhyfedd  sydd  yn  y  llyfr  hwn  yn  dangos  fod  y  gwaith  yn  fawr ; 
ond  bydd  wedi  ei  orphen  erbyn  yr  adeg.  Y  mae  y  gwaith,  a'r 
amser  i'w  wneyd,  wedi  eu  mesur,  fel  y  mae  y  naill  yn  ateb  yn 
berffaith  i'r  llall ;  ac  fe  fydd  y  ddau  yn  cyd-derfynu  gyda  Duw. 
Pan  yn  amser  y  seithfed  angel  y  daw  llef  uchel  o'r  deml  sydd 
yn  y  nef  oddiwrth  yr  orseddfainc  yn  dywedyd,  *  Darfu,'  am  y 
gwaith,  yn  yr  un  amser,  sef  amser  y  seithfed  angel,  y  mae 
Angel  y  Cyfamod  yn  codi  ei  law  i'r  nef  i  dyngu  '  na  bydd 
amser  mwyach.'  Y  maent  wedi  eu  mesur  i  ninau  hefyd ;  ond 
mae  arnaf  ofn  rhag  na  bydd  y  ddau  yn  cyd-derfynu  i  ni, — nad 
ellir  dim  dywedyd,  "Darfu"  am  y  gwaith,  pan  y  bydd  yr 
angel  yn  tyngu  'na  bydd  amser  mwyach.' 

Ond  pa  un  bynag  a  wnawn  ni  y  gwaith  y  rhoddwyd  amser 
i  ui  ar  ei  gyfcr  ai  peidio,  yr  ydym  yn  gwneyd  rhyw  waith.    Ni 

bydd  ar  Dduw  ddim  cywil^^dd  o  waith  amser. — y  wê  y  buom 
ni  yn  sôn  am  dani, — bydd  y  patrymau  wedi  eu  cywreinio  i 
mewn  iddi  gan  ddoethineb  ddwyfol,  a'r  cyfoeth  o  ras  fydd  yn 
cael  ei  ddatguddio  yn  ei  defnydd  hi,  er  mawl  i'r  Gweithiwr 
byth.  Ond  pa  wedd  fydd  ar  dy  Avaith  di,  fy  nghyfaill  ? — a  ddeil 
dy  wê  di  i'w  dangos  yn  nhragywyddoldeb,  heb  i'r  gweithÌAvr 
gael  ei  orchuddio  gan  gy  wilydd  ?  O,  beth  ydyw  bod  yn  ddyn  ! 
Mi  fyddaf  ^m  teimlo  na  charasMm  i  ddim  bod  yn  un  o'r  teulu 
brenhinol,  am  fod  y  fath  gyhoeddusrwydd  yn  cael  ei  roddi  i  bob 
symudiad  o'u  heiddo, — cyhoeddi  hanes  eu  m^mediad  allan,  a'u 
dyfodiad  i  mewn,  yn  holl  newyddiaduron  y  deyrnas,  ac  oddi- 
yno  yn  cael  ei  ledaenu  trwy  y  byd  adnabyddus.  Ond  beth 
ydyw  hynyna  wrth  fod  yn  ddyn  ? — pob  ysgogiad  o  fy  eiddo  yn 
gwnej'd  rhan  o'r  wê, — pob  gair  a  ddaw  dros  fy  ngwefusau  yn 
edafedd  yn  y  wê, — pob  meddwl  yn  fy  mynwes  yn  rhoddi  ei 
liw  ar  y  wè, — pob  gweithred  o  fy  eiddo  yn  cael  ei  chywreinio 
i  mewn  i'r  wê.  O !  beth  ydyw  bod  yn  ddyn  ?  Y  mae 
y  pethau  hyn  yn  fy  ngwneyd  yn  ddychryn  i  mi  fy  hun. 
Yr  ydym  yn  gwneyd  gwaith;  ond  ai  y  gwaith  a  roddwyd  i  ni 
i'w  wneuthur  ydyw  hwnw? 

2.  Y  mae  hyn  yn  cynwys  fod  y  'stad  sydd  i  ddilyn  hon  yn 
sefydlog.  I  amser  yn  unig  y  mae  cyfnewidiadau  yn  perthyn. 
Tra  y  mae  yr  adeilad  yn  cael  ei  wneyd,  y  mae  llawer  gwedd 
arno;  ond  nid  oes  newid  ar  ol  iddo  gael  ei  orphen.  Yr  yd^^s 
wedi  cyraedd  perfFeithrwydd,  sef  y  nôd  y  cyrchid  ato.  Y  mae 
pob  peth  yn  aros — yn  parhau — yr  un  fath  Aved'yn.  Y  mae  yn 
rhy  anhawdd  i  ni  yn  awr  ffurfio  syniad  am  sefyllfa  felly,  am 
na  welsom  ni  ddim  arosol  erioed.  Ac  yn  wir,  un  o  ragoriaethau 
y  byd  hwn  yw,  nad  ydy w  yn  arosol  yn  ei  wahanol  ystadau ; — 
fod  nos  yn  dilyn  y  dydd,  a  gauaf  yn  canlyn  haf  I  ni  y  mae 
rhyw  beth  tra  difrifol  yn  y  meddwl  o  gael  ein  hunain  mewn 
ystad  na  bydd  dim  cyfnewidiadau  yn  perthyn  iddi.  Pwy  na 
arswydai  wrth  gael  ei  hun  mewn  sefyllfa,  ac  ymwybyddiaeth 
yn  ei  feddwl  mai  yn  hono  y  byddai  byth  ?  Ond  unwaith  y 
derfydd  amser,  dyna  gyfnewidiadau  yn  darfod  gydag  ef,  a 
phob  peth  yn  sefyll  am  byth."  "  Yr  hwn  sydd  anghyfiawn, 
bydded  anghyfiawn  eto;  a'r  hwn  sydd  frwnt,'  bydded  frwnt 
cto ;  a'r  hwn  sydd  gyfiawn,  byddcd  gyfiawn  eto ;  a'r  hwn  sydd 

sanctaidd,  bydded  sanctaidd  eto."  Yn  y  gair  bychan  eto^  y 
mae  gwahaniaeth  mawr  yn  dod  i'r  golwg :  "  eto  "  yn  cael  ei 
adsain  gan  filiynau  o  oesau  ymlaen; — y  dyfodol  o  bob  pellder 
yn  adsain  y  presenol.  "  Brwnt"  ydyw  yn  y  fan  hon,  medd  y 
presenol ;  "brwnt  "  ydyw  "  eto,"  meddpob  dyfodol':  "cyíìawn" 
yn  awr,  "cyfiawn  eto;" — "sanctaidd"  yn  awr,  "sanctaidd  eto," 
— "  eto,"  byth  !  Y  mae  hinsawdd  rhai  gwledydd  ar  y  ddaear 
yn  well  am  gadw  pethau  yr  un  fath  nag  eraill  o  lawer.  Y  mae 
yr  Aipht  yn  neillduol  felly.  Dyna  yr  achos  fod  ei  hen  adeil- 
adau  hi  heb  heneiddio.  Climate  y  byd  a  ddaw  a  geidw  bob 
peth  yr  un  fath  am  byth, 
Os  yw  amser  i  ddaríod — 

1.  Gwelwch  dlodi  dynion  y  byd.  Pethau  amser  ydyw  eu 
pob  peth  hwynt ;  am  hyny  y  mae  pob  peth  a  feddant  i  ddarfod  : 
Cyfoeth,  anrhydedd,  cyfeillion,  &c.,  oll  i  ddarfod.  Yr  oedd 
Lot  yn  ymddangos  yn  ŵr  mawr,  ond  yn  Sodom  ^'■r  oedd  ei  holl 
gyfoeth,  mewn  lle  yr  oedd  dedfryd  dinystr  wedi  ei  chyhoeddi 
uwch  ei  ben  ;  ac  fe  ddinystriwyd  pob  peth  a  feddai. 

2.  Gan  fod  amser  yn  y  cyfanswm  i  ddarfod,  y  mae  terfyniad 
pob  rhan  o  hono  yn  bwysig.  Yr  3'dym  yn  ymddwyn  fel  pe 
byddai  y  cyfanswm  yn  werthfawr,  a'r  rhanau  vn  ddibw^^s. 
Triugain  mlynedd  yn  bwysig,  ond  un  yn  ddibwys  iawn.  Yn 
hytrach  y  mae  pwysigrwydd  amser  yn  y  cyfanswm  yn  perthyn 
i  bob  rhan  o  hono  : — terfyniad  blwyddyn  yn  beth  difrifol.  Yr 
unig  wahaniaeth  rhwng  terfyn  y  rhan  a  therfyn  y  cyfanswm 
ydyw,  yn  nherfyn  yr  olaf  gellir  defnyddio  iaith  Pilat,  "  yr  hyn 
a  ysgrifenwyd  a  ysgrifenwyd ;"  ond  yn  nherfyn  y  cyntaf,  er 
bod  ysgrifen  wedi  ei  hysgrifenu,  eto  y  raae  modd  ei  dilëu  hi.  Y 
mae  yma  waed  d^flotia  feiau ;  a  phwy  sydd  yma  nad  rhaid  iddo 
wrtho  ar  ddiwedd  blwyddyn  ? 

3.  Y  mae  dau  ddosbarth  yn  bod  y  mae  y  testyn  o  3^styr  tra 
gwahanol  i'r  naill  rhagor  i'r  llall.  I'r  naill  y  mae  'ni  bydd 
amser  mwyach  '  yn  cynwys  na  bydd  profedigaethau, — ni  b^^dd 
gofid,  dagrau,  pechod,  angau,  &c.,  mwyach.  I'r  llall,  y  mae 
yn  cynwys  ni  bydd  mwynhad,  gorphwysdra,  trugaredd,  bywyd, 
mwyach.  I  ba  un  o'r  ddau  ddosbarth  yr  ydych  chwi  yn  pertliyn  ? 
Os  i'r  olaf,  nac  oedwch  i  newid  y  dosbarth. 

[Rhagfj-r  26am,  1868.] 


PREGETH  XX. 


GOGONIANT  DUW  YN  CAEL  EI  WELED  YN  SION. 


Salm  cii.  16. — "  Pan   adeilado  yr  Arglwydd   Sîon,   y   gwelir 
ogoniant." 


R  Arglwydd,"  medd  y  Bibl,  a  wnaeth  bobpether  ei 
fwyn  ei  hun,  nid  er  mwyn  ei  ddedwyddwch,  ob- 
legid  y  mae  Efe  goruwch  pob  bendith  a  moliant, 
yn  Dduw  bendigedig  yn  oes  oesoedd  ;  ond  fe  wnaeth  bob  peth  er 
mwyn  ei  ogoniant  ei  Hun.  Wrth  ogoniant  Duw,  yn  y  Bibl,  yr 
ydym  i  ddeall,  yn  gyífredin,  rhagoriaethau  y  Natur  Ddwyfol  yn- 
ddynt  eu  hunain,  neu  y  rhagoriaethau  hyny  yn  cael  eu  hamlygu 
yn  ngweithredoedd  y  Natur  hono.  Yr  oedd  gogoniant  ynNuw 
erioed,  ond  y  gweithredoedd  a'i  datguddiodd  ;  a  diben  eithaf  cy- 
flawniad  y  rhai  hyn,  oedd  amlygu  gogoniant  Duw.  Y  mae 
gwneyd  ei  hun  yn  ddiben  i'w  weithredoedd  yn  ddarostyngiad  i 
greadur,  ac  yn  bechod  ynddo.  Ond  y  mae  hyny  yn  deilwng  o 
Dduw,  ac  yn  ogoniant  iddo.  Ac  y  mae  bod  holl  rai  rhagorol  y 
ddaear  ymhob  oes  yn  amcanu  at  hyn  fel  eu  diben  penaf,  ac  yn  ar- 
ddangos  mai  teimlad  dyfnaf  eu  calon  ydyw,  "ODad,  gogon- 
edda  dy  enw,"  yn  ddigon  i  brofi  teilyngdod  y  diben  yma.  Os 
ydyw  creadur  yn  teimlo  fod  unrhyw  ddiben  ís  na  hwn  yn  an- 
nheilwng  o  hono  Ef,  nis  gall  y  Creawdwr  anfeidrol  berffaith 
gyrchu  at  ddim  ond  ei  ogoniant  ei  Hun.  Ac  y  mae  pob  diben 
arall,  gwerthfawr  i'r  creadur,y  diben  yma,  hyny  yw,  yn  ngogon- 
iant  Duw  y  mae  dedwyddwch  eithaf  ei  greadur.  Y  mae  gogoniant 
Duw  yn  dal  yr  un  berthynas  â  dedwyddwch  y  greadigaeth 
ysbrydol  ag  y  mae  yr  haul  yn  ei  ddal  â  threfn,  ac  â  phrydfer- 
thwch  y  naturiol.      Pe  rhoddid  rhywbeth  arall  yn  lle  yr  haul. 

nid  yn  unig  fe  goUid  trefn  o'r  greadigaeth,  ond  fe  gollid  pryd- 
ferthwch  a  dedwyddwch  o  honi  hefyd.  A  pha  beth  bynag 
ydyw  gwerth  trefn  a  phrydferthwch  i'r  bydoedd,  y  mae  cadw 
yr  haul  yn  ganolbwynt  yr  un  mor  werthfawr  a  hyny :  felly  pa 
faint  bynag  ydyw  gwerth  dedwyddwch  y  greadigaeth  resymol, 
y  mae  cymaint  a  hyny  o  werth  mewn  cadw  gogoniant  Duw  yn 
ganolbwynt.  "  Yr  Arglwydd  a  wnaeth  bobpetherei  fwyn  ei  hun." 
At  ogoniant  Duw,  fel  y  mae  yn  cael  ei  amlygu  yn  Sîon,  y  mae  y 
testyn  yn  galw  ein  sylw ;  neu  at  y  berthynas  sydd  rhwng  S'íon  a'i 
Ogoniant.  "  Pan  adeilado  yr  Arglwydd  S'ion,"  hyny  yw,  pan  ber- 
ífeithir  iachawdwriaeth  yreglwys,  "ygwehref  yn  ei  ogoniant." 

Wedi  i  dabernacl  Moses  a  theml  Solomon  gael  eu  gorphen, 
llanwyd  y  ddau  â  gogoniant  yr  Arglwydd.  Yr  oedd  y  ddau  le 
hyny  yn  gysgod  o'r  eglwys;  a'r  hyn  a  gymerodd  le  yn  weledig 
y  pryd  hyny,  yn  gysgod  o  beth  ysbrydol  a  gymer  le  pan  fydd 
yr  eglwys  wedi  ei  pherffeithio.  O  dan  yr  Hen  Destament  yr 
oedd  ystàd  allanol  gwasanaeth  yr  Arglwydd  yn  arddangosiad 
o  ystâd  ysbrydol  yr  eglwys,  ac  hefyd  o  ystâd  allanol  y  genedl, 
yr  hon  oedd  oll  yn  eglwys  mewn  enw.  Yr  oedd  ystâd  y  genedl 
drachefn  yn  effeithio  ar  gymeriad  ei  Duw  hi  ymysg  y  cenhedl- 
oedd  o  amgylch :  os  byddai  ei  sefyllfa  hi  yn  isel,  byddai  hyny 
yn  gwmwl  ar  yr  enw  mawr.  A  mynych  y  byddai  hyn  yn 
ddadl  gan  dduwioHon  yr  Hen  Destament  dros  i'r  Arghyydd 
beidio  eu  dinystrio  fel  cenedl  yn  ol  eu  haeddiant, — "  rhag  i'r 
gelyn  gablu."  A  phan  y  byddai  S'ion  yn  Uwyddianus, — yn 
cael  ei  hadeiladu, — byddai  y  cenhedloedd  yn  ofni  ei  enw :  "Felly 
y  cenhedloedd  a  ofnant  enw  yr  Arglwydd,  a  holl  frenhinoedd 
y  ddaear  dy  ogoniant;"  adn.  15.  Yr  oedd  gogoniant  Duw  yn 
gysyhtiedig  â  llwyddiant  S'ion:  "Pan  adeilado  yr  Arglwydd 
Sîon,  y  gwehr  Ef  yn  ei  ogoniant." 

Yn  awr,  ni  a  enwn  rai  pethau  i  ddangos  mai  pan  adeiledir 
S'ion  y  gwehr  gogoniant  Duw : — 

I.  Am  fod  gogoniant  yr  Arglwydd  yn  Sîon  yr  amlygiad  uchaf 
o'iogoniant.  '■'■Eiogoniant^'' — yrhynsyddyn  wir  deilwngo'renw. 

Y  mae  holl  weithredoedd  yr  Arghvydd  yn  ogoneddus.  Y 
mae  gweithio,  ac  amlygu  gogoniant  yn  eiriau  cyfystyr  yn  eu 
perthynas  â  Duw.  Nis  gall  yr  haul  ddangos  ei  hun  heb 
ddangos  gogoniant;  felly,  lle  bynag  y  daw  Duw  i'r  golwg,  fe 

ddaw  gogoniant  i'r  goiwg :  os  yn  y  nefoedd,  bydd  hono  yn 
datgan  ei  ogoniant ;  os  ar  y  ddaear,  bydd  ei  enw  yn  ardderch- 
og  ar  yr  holl  ddaear  hefyd.  Ond  er  bod  pob  amlygiad  o  Dduw 
yn  ogoneddus,  *y  mae  rhagor,'  medd  yr  apostol,  'rhwng  seren 
a  seren  mewn  gogoniant  ;'  felly  y  mae  rhagor  rhwng  gwahanol 
amlygiadau  o  ogoniant  Duw.  Y  diweddaf  y  mae  yn  ei  roddi 
ydyw  y  rhagoraf  bob  amser.  Felly  y  bu  hi  yn  chwe'  diwrnod 
rhyfedd  y  greadigaeth,  pa  un  bynag  ai  cyfnodau  meithion  oedd 
y  rhai  hyny,  fel  y  tybia  rhai,  ai  ynte  dyddiau  fel  yr  eiddom  ni. 
Yr  oedd  hyn  yn  wirionedd  am  danynt,  fod  yr  ail  dydd  yn 
rhagori  mewn  gogoniant  ar  y  cyntaf;  y  trydydd  ar  yr  ail,  y 
pedwerydd  ar  y  trydydd,  y  pumed  ar  y  pedwerydd,  a'r  chwech- 
ed  arnynt  oll.  Gallu  a  ddaeth  i'r  golwg  gyntaf.  Yr  oedd 
hwnw  yn  allu  gogoneddus.  Doethineb  a  ddaeth  i'r  golwg  wedi 
hyny;  ac  yr  oedd  hwnw  yn  ddoethineb  gogoneddus.  Yna 
daeth  cyfoeth  o  ddaioni  i'r  golwg ;  ac  yr  oedd  hwnw  yn  ddaioni 
gogoneddus.  A  phrydnawn  y  chweched  dydd,  pan  orphwys- 
odd  y  Gweithiwr  dwyfol,  yr  oedd  wedi  cyraedd  yr  ideal  oedd 
yn  ei  feddwl ;  ac  yr  oedd  y  weithred  olaf  a  wnaeth  yn  llun  a 
delw  Duw.  A  phe  buasai  rhyw  un  yn  myned  i  chwilio  i  gar- 
acter  y  gweithiwr,  buasai  yn  gadael  y  ífurfafen  a'i  bydoedd  o'r 
naill  du,  ac  yn  myned  heibio  i  ryfeddodau  lliosog  y  ddaear,  gan 
sefydlu  ei  olwg  ar  ryw  ddernyn  o  waith  yn  nghanol  yr  ardd : 
yn  hwnw  y  canfyddai  ogoniant  y  gweithiwr.  A  chwbl  briodol 
a  fuasai  dywedyd,  bob  dydd  o'r  wythnos,  "  Pan  greo  yr  Ar- 
glwj'dd  ddyn,  y  gweUr  ef  yn  ei  ogoniant."  Colofn  oedd  y 
greadigaeth  y  bu  Duw  yn  ei  chodi  am  chwe'  diwrnod.  Yr  oedd 
y  gwaith  yn  hardd,  y  golofn  yn  brydferth  i  edrych  arni,  ac  yn 
enw  i'r  Adeiladydd.  Ond  pan  roddwyd  y  gerf-ddelw  i  sefyll 
ar  ei  phen  hi,  y  daeth  gogoniant  y  Gweithiwr  i'r  golwg.  Yr 
hyn  oedd  dyn  i'r  ddaear,  hyny  ydyw  Sion  yn  llywodraeth  Duw. 
Codi  colofn  sydd  yma  hefyd.  Ar  y  chweched  dydd,  fe  roddir 
S'ion  i  sefyll  arni ;  a  phan  dynir  y  gorchudd  oddiar  y  ddelw,  fe 
wehr  y  Gweithiwr  yn  ei  ogoniant.  Nid  yn  ogoneddus,  ond  yn 
ei  ogoniant.     Y  mae  hyn  yn  cynwys  : — 

1.  Fod  ei_holl  briodoliaethau  wedi  dyfod  i'r  golwg  yn  S'ion. 

2.  Fod  yr  oll  o  honynt  hefyd  wedi  dyfod  i'r  golwg. 

Yr  oedd  llawer  o  honynt  wedi  dyfod  i'r  golwg  yn  ei  waith 

fel  Creawdwr :  ond  nid  oeddent  oll  yma,  ac  nid  oedd  yr  oll  o 
honynt  yma  chwaith.  Yr  oedd  y  nifer  yn  anmherfifaith,  a'r 
graddau  yn  anmherflFaith  hefyd.  Fe  ddywedir  fod  yn  ngoleuni 
yr  haul,  y  saith  liw  a  welwn  ni  yn  yr  enfys ;  a'r  lliwiau  yna 
sydd  yn  paentio  gwahanol  liwiau  prydferth  y  ddaear  :  ac  y 
maent  yn  gwneyd  hyny  trwy  fod  rhyw  gyfaddasder  yn  y  gwa- 
hanol  wrthddrychau  y  mae  yr  haul  yn  llewyrchu  arnynt  i 
adlewyrchu  y  gwahanol  liwiau.  Y  mae  gwellt  y  maes  yn  ad- 
lewyrchu  y  gwyrdd  ;  y  rhosyn  yn  adlewyrchu  y  coch,  &c.  Ac 
os  na  cheir  gwrthddrych  o  ansawdd  briodol  i  adlewyrchu,  er 
bod  y  lliw  prydferth  yn  y  goleu,  ni  ddaw  i'r  golwg.  "  Goleuni 
ydyw  Duw,"  ac  y  mae  ei  wahanol  briodoHaethau,  fel  gwahanol 
liwiau  yr  enfys,  yn  cael  eu  hadlewyrchu  yn  ei  weithredoedd  ; 
ei  allu  yn  y  weithred  Jion,  a'i  ddoethineb  yn  y  llall :  ond  yr 
oedd  un  o'r  saith  Hw,  sef,  smaragdus  neu  wyrdd  trugaredd,  y 
lliw  prydferthaf  o'r  oll  i  lygaid  gweiniaid  pechadur,  nad  oedd 
dim  i'w  adlewyrchu  mewn  creadigaeth  ;  am  hyny  ni  buasai 
neb  yn  gwybod  ei  fod  yn  bod,  oni  bai  i  S'ion  ei  ddwyn  i'r 
golwg ;  ac  y  mae  trugaredd  yn  briodoledd  mor  ogoneddus  fel 
y  lleferir  am  dani  yn  y  Bibl  fel  pe  iddi  hi  yn  unig  y  perthynai 
gogoniant.  Gofynodd  Moses  i'r  Arglwydd  am  ddangos  iddo 
ei  ogoniant :  y  mae  yntau  yn  addaw  gwneyd  hyny,  ac  yn  ei 
roddi  i  sefyll  mewn  agen  yn  y  graig,  ac  yn  myned  heibio  gan 
gyhoeddi,  "  Jehofah,  Jehofah,  y  Duw  trugarog  a  graslawn, 
hwyrfrydig  i  ddig,  ac  aml  o  drugaredd  a  gwirionedd."  Exod. 
xxxiii.  19,  a  xxxiv.  6,  7.  Ac  yn  eglurhad  pellach  ar  hyn  yn  y 
llythyr  at  yr  Ephesiaid,  y  mae  yr  hyn  a  elwir  yn  "  gyfoeth 
gras  "  mewn  un  man,  yn  cael  ei  alw  yn  "  g^^foeth  gogoniant  " 
yn  y  fan  arall.  Y  mae  y  ddau  air  yn  cael  eu  defnyddio  yn 
gyfystyr,  fel  pe  gras  yn  unig  ydyw  gogoniant  Duw.  A  diau  i 
amlygiad  trugaredd  dỳnu  sylw  a  pheri  syndod  anfeidrol  ymysg 
creaduriaid  sanctaidd  yr  ymherodraeth  fawr ;  ac  nid  rhyfedd 
oedd  os  oeddent  yn  dywedyd  wrth  eu  gilydd,  fel  y  bugeiliaid 
gynt,  "Awn  hyd  Sion,  i  gael  gweled  y  peth  hyn  a  wnaeth- 
pwyd,"  Yr  oeddent  wedi  gweled  llawer  o  bethau  rhyfedd  o'r 
blaen,  a  gallwn  dybio  eu  bod  wedi  cynefino  â  rhyfeddodau 
Duw ;  ond  pan  ddaeth  trugaredd  i'r  golwg,  yr  oedd  hyn  yn 
beth  new^'dd,  a  hyn  oedd  yn  peri  ei  bod  yn  rhyfedd.     Yn  ol 

pob  peth  oedd  3^n  y  golwg  o'r  blaen,  nid  oedd  dim  lle  i  dru- 
garedd  yn  yr  hanfod  ddwyfol :  yr  oedd  perífeithrwydd  Duw  i 
olwg  creadur  yn  ei  chau  allan.  Y  mae  priodoliaethau  Duw  fel 
IHnellau  cyfochrog,  oll  yn  anfeidrol ;  a  hyny  heb  fod  y  naill  yn 
gormesu  dim  ar  y  llall.  Ond  am  drugaredd,  nis  gallasai  yr  un 
creadur  weled  pa  fodd  y  gallasai  hi  gael  lle  ^'■n  Nuw,  heb 
ormesu  ar  le  cyfiawnder.  Cyfiawnder  ydyw  ymddwyn  at 
bawb  yn  ol  ei  haeddiant :  trugaredd  ydy w  peidio  gwneyd 
hyny.  Am  hyny  y  mae  cyfiawnder  a  thrugaredd  mewn 
creadur  yn  rhwym  o  wrthwynebu  eu  gilydd.  Ond  yn  Sion, 
wele  drugaredd  wedi  dyfod  i'r  golwg,  heb  i  ddim  arall  fyned 
o'r  golwg  wrth  hyny.  Ac  nid  hynyna  ydyw  yr  oll,  ond  wele 
bob  priodoledd  arall  yn  Nuw  wèdi  dyfod  i'r  golwg  i'w  heithaf- 
ion  drwy  hyny.  Darfu  Jacob,  wrth  gyfoethogi  ei  hun,  gyf- 
oethogi  Laban  hefyd  ;  felly  y  mae  trugaredd  wrth  ei  hamlygu 
ei  hun,  wedi  amlygu  pob  priodoledd  arall  hefyd.  Solomon  a 
adeiladodd  y  deml,  er  mai  gweision  Hirara,  a'i  ddeihaid  ef  ei 
hun,  a  fuant  yn  naddu  y  meini,  yn  cymynu  ac  yn  cerfio  y  coed, 
yn  gweithio  y  gwaith  aur,  arian,  a  phres ;  eto,  teml  Solomon 
oedd  hi,  am  mai  efe  oedd  prif  ysgogydd  y  gwaith.  Felly  y 
mae  llawer  wedi  gwneyd  eu  rhan  ar  Sîon,  ac  yn  wir  pob  pri- 
odoledd  wedi  gwneyd  ei  goreu  hefyd ;  eto  gall  trugaredd 
ddywedyd,  Onid  hon  yw  Sîon,  yr  hon  a  adeiledais  i  ?  Myfi  a 
gynhyrfodd  ddoethineb  i  ddyfeisio  ei  chywreinwaith  hi ; — myfi 
a  gymhellodd  allu  i  gyflawni  y  gorchestion  o  nerth  syddynddi. 
Y  mae  y  ddinas  "  er  mawl  gogoniant  ei  ras  ef." 

Y  mae  yn  rhaid  i  ddyn  aberthu  yr  arddunol  i  gael  y  tlws ; 
neu  aberthu  y  prydferth  i  gael  nerth.  Rhaid  i'r  lleuad  a'r  sêr 
fyned  o'r  golwg,  i'r  haul  ddyfod  i'r  golwg;  nis  geUir  cael  gogon- 
iant  y  nos,  agogoniant  y  dydd,  ar  unwaith  ;  ond  os  trowch  chwi 
i  mewn  i  S'ion,  chwi  a  welwch  bob  gogoniant  wedi  cyd-gyfarfod. 
Cyn  hyn,  nid  oedd  Duw  ddim  wedi  arfer  dangos  yr  eithafion 
gydâ'u  gilydd.  Fe  wnaeth  ddyn,  medd  yr  hanes  sanctaidd,  yn 
wryw  ac  yn  fenyw,  fel  penas  gallasai  ddangosei  ddelw  hebgael 
y  ddau:  awdurdod  a  nerth,  yn  y  naill ;  prydferthwch  a  thyner- 
wch  yn  y  llall ;  ond  fe  gydgyfarfyddodd  eithafion  rhinweddau 
y  natur  ddynol  yn  y  dyn  Crist  lesu:  urddas  a  mawrcdd 
Adda,  a  thyncrwch  Efa.     Felly  yn  S'íon,  y  mae  yr  holl  bethau 

yn  y  nefoedd  ac  ar  y  ddaear  wedi  cydgyfarfod.  Ac  nid  hyny 
ydyw  yr  oll,  ond  ei  gogoniant  mwyaf  hi  ydyw  mai  hi  sydd  yn 
cysylltu  y  nefoedd  a'r  ddaear.  Y  cwestiwn  dyrys  oedd,  pa 
fodd  i  gadw  ymddibyniad  y  creadur  ar  Dduw  yn  deimlad  yn  ei 
fynwes,  ac  eto'  i'r  pellder  oedd  rhyngddo  âg  ef  beidio  ei  luddias 
i'w  garu  ac  i  ufuddhau  iddo.  Y  mae  rhywbeth  mewn  creadur 
sydd  yn  peri  fod  pellder  o  bob  math  yn  ei  oeri ;  o'r  hyn  lleiaf, 
felly  y  mae  gyda  dyn.  O  hyn  y  cyfyd  y  teimlad  sydd  yn 
gyffredin  ymhob  cenedl  yn  erbyn  i  un  o  genedl  arall  fod  yn 
frenin  arni.  O'r  un  teimlad  y  cyfyd  y  gwrthwynebiad  i'r  brenin, 
er  ei  fod  o'r  un  genedl,  fyw  mewn  gwlad  bell  oddiwrth  y  rhai 
y  mae  yn  eu  llywodraetliu.  Y  mae  pellder  perthynas  a  phell- 
der  lle  yn  gwneuthur  yn  anhawdd  caru  ac  ufuddhau  ar  y 
ddaear ;  ac  mae'n  debygol  fod  yr  un  peth  yn  wir  drwy  yr  ym- 
herodraeth  ddwyfol  oll ;  ond  gogoniant  Sîon  ydyw  fod  y 
dyryswch  wedi  ei  egluro  ynddi  hi.  "  Y  gvvr,"  medd  yr  apostol, 
I  Cor.  xi.  3,  "  y w  pen  y  wraig ;"  'Crist  yw  pen  y  gŵr,  a  Duw 
yw  pen  Crist.'  Y  mae  hyn  yn  ddrych  i  ni  weled  pa  fodd  y  mae 
y  greadigaeth  yn  esgyn  nes  y  mae'r  meidrol  a'r  Anfeidrol  yn 
cael  eu  cysylltu  â'u  gilydd.  Fe  ddywed  y  daearegwyr  ei  bod 
hi  wedi  bod  yn  codi  am  oesoedd  aneirif  cyn  i  ddyn  ddod  i'r 
gol wg;  y  naill  gyfnod  yn  uwch  na'r  un  o'i  flaen,  neso'r  diwedd 
y  mae  uchder  llwch  y  byd  yn  ymddangos ;  ond  y  mae  pellder 
anfesurol  rhyngddi  eto  a  Duw.  Ond  y  mae  hi  eto  yn  codi : 
wele  Grist  yn  ben  i'r  eglwys,  a  Duw  yn  ben  Crist:  gan  hyny, 
yn  Sîon,  wele  y  cysylltiad  wedi  cymeryd  lle,  y  Creawdwr  a'r 
creadur  wedi  eu  huno,  y  meidrol  a'r  Anfeidrol  wedi  eu 
cysylltu,  y  gwagle  anfesurol  wedi  ei  lenwi.  Peth  go  brydferth 
ydyw  gweled  ambell  fynydd  yn  saethu  ei  ben  i  fyny  mor  uchel 
nes  uno  y  nefoedd  a'r  ddaear :  creaduriaid  y  ddaear  yn  byw  ar 
ei  odrau,  a  chymylau  y  nefoedd  yn  goron  ar  ei  ben  :  y  nefoedd, 
yn  lle  bod  mewn  pellder  oeraidd  oddiwrth  y  ddaear,  yn  cyd- 
nabod  perthynas  â  hi,  ac  yn  addurn  ac  yn  goron  iddi.  Yn  Sîon 
y  gwehr  hynyna.  Ac  y  mae  hyn  y  fath  ogoniant,  fel  y  mae 
holl  Iwythau  yr  ymherodraeth  ddwyfol  wedi  pabellu  o  amgylch 
y  mynydd,  fel  yr  oedd  llwythau  Israel  gynt  o  amgylch  y 
Tabernacl.  "  Chwi  a  ddaethoch  i  fynydd  Sîon."  Pwy  sydd 
yno  gydâ    ni  ?     Y   mae   pawb   yno :    myrddiwn   o   angylion, 

cymanfa  a  chynulleidfa  y  rhai  cyntafanedig,  ysbrydoedd  y  cyf- 
iawn  y  rhai  a  berffeithiwyd,  &c.  "  Pan  adeilado  yr  Arglwydd 
Sîon,  y  gwelir  ef  yn  ei  ogoniant." 

II.  Pan  adeiledir  Sîon,  y  gwelir  ef  yn  ei  ogoniant,  oblegid 
ni  bydd  dim  arall  wedi  cyraedd  ei  ddiben,  hyd  nës  yr  adeiledir 
Sîon,  ac  felly  nis  gellir  canfod  ei  ogoniant  hyd  hyny. 

Y  mae  rhyw  ddiben  eithaf  i  waith  pob  gweithiwr  doeth,  a 
threfnir  pob  peth  ganddo  yn  y  modd  goreu  i  gyraedd  y  diben 
hwnw  ;  a  phan  y  cyrhaeddir  hwnw  y  gwelir  i  berffeithrwydd  y 
doethineb  oedd  yn  nghyfaddasder  y  moddion  i'r  diben.  Ni 
chaiff  y  gweithiwr  yr  enw, — y  clod  oddiwrth  y  moddion,  hyd 
nes  y  bydd  y  gwaith  wedi  ei  orphen.  Y  mae  Duw  yn  cario 
allan  idea  fawr  oedd  yn  ei  fynwes  er  tragywyddoldeb,  a  dyna 
ydyw  hono,  adeiladu  Sion.  I  hon  y  mae  pob  peth  yn  sefyll  yn 
y  berthynas  o  foddion  i  ddiben  ;  a  phan  y  bydd  y  meddwl  mawr 
yna  wedi  ei  sylweddoli,  wedi  ei  gario  allan,  fe  welir  gogonianty 
Gweithiwr  yn  y  moddion,  oblegid  y  pryd  hwnw  y  ceir  esboniad 
arnynt.  Y  mae  naturiaethwyr  yn  dywedyd  fod  pob  peth  a  fu 
yn  hanes  ein  byd  ni,  cyn  creadigaetli  dyn,  yn  brophwydoliaeth 
am  dano, — yn  ddarpariaeth  tuag  at  iddo  ymddangos  :  fel  yr 
oedd  sefydliadau  cyfraith  Moses  yn  brophwydoliaethau  mewn 
ffeithiau  am  Fessiah,  felly  prophwydoliaethau  mewn  ffeithiau 
am  ddyn  oedd  pob  peth  a  gymerodd  le  ar  y  ddaear  cyn  ym- 
ddangosiad  dyn  ;  eu  hiaith  oll  ydoedd,  ''y  mae  un  mwy  na 
myfi  yn  dyfod  ar  fy  ol  i :"  a  phan  y  daeth,  fe  deimlwyd  mai  efe 
ydoedd  y  gwrth-gysgod,  oblegid  ynddo  ef  yr  esboniwyd  ym- 
lusgiaid  y  ddaear,  pysgy  môr,  anifeiliaidy  maes,  ac  ehediaidyr 
awyr.  Da  y  gallasent  gydnabod  dyn  yn  ben,  oblegid  hebddo 
ef  nid  oedd  ystyr  ynddynt, — corff  heb  enaid  oeddent.  A  phe 
meddyliech  chwi  am  yr  oesoedd  meithion  y  buwyd  yn  trysori 
trysorau  cuddiedig  y  ddaear, — yn  rhoddi  y  meteloedd  yn 
wythienau  yn  ei  chreigiau,  a'r  gwelyau  glo  yn  ei  chrombil  ; — 
pe  gofynasid  ar  y  pryd,  Pa  ddiben  a  etyb  y  pethau  hyn  ?  yr 
ateb  a  fuasai,  Y  mae  creadur  mawr  i  gael  ei  greu  ryw  dro  a 
rydd  esboniad  ar  y  pethau  hyn  ;  ac  yn  eu  perthynas  âg  ef  fe 
ymddengys  dwyfol  ddoethineb  ynddynt  oll.  Y  mae  Sîon  yn 
dàl  yr  un  berthynas  â  llywodraeth  Duw  ag  yr  oedd  dyn  yn  ei 
dàl  â'r  greadigaeth  isod  hon.     Fel  y  bu  raid  aros  am  ddyn  i 

esbonio  cyfnodau  meithion  y  greadigaeth  ;  felly  y  mae  yn  rhaid 
aros  i  S'ion  gael  ei  hadeiladu,  i  weled  gogoniant  darpariadau  a 
threfniadau  llywodraeth  Duw.  "  Mawl  a'th  eiys  di  yn  Sion: 
i  ti  y  telir  yr  adduned."  Yno  y  trŷ  yr  oll  yn  ogoniant,  ac  felly 
yn  fawl  iddo. 

Y  mae  y  Salmydd,  yn  Salm  cxxxvi.,  yn  edrych  ar  greadig- 
aeth  a  rhagluniaeth  yn  y  goleuni  hwn.  Wedi  galw  ar  bawb  dair 
gwaith  i  glodfori  yr  Arglwydd,  oherwydd  bod  ei  drugaredd  yn 
dragywydd,  y  mae  yn  manylu  i  ddywedyd  pa  faint  o  bethau  a 
wnaeth  oherwydd  hyny:  gwneydy  nefoedd  mewn  doethineb, — 
estyn  y  ddaear  oddiar  y  dyfroedd, — gwneyd  goleuadau  mawrion 
yn  y  flfurfafen, — pethau  y  greadigaeth  ;  ond  y  mae  ar  unwaith 
yn  eu  cysylltu  â'i  weithredoedd  rhyfedd  dros  ei  eglwys  :  taraw 
yr  Aipht  yn  ei  chyntaf-anedig, — gwaredu  Israel  o'u  mysg 
hwynt, — rhanu  y  j\Iòr  Coch  yn  ddwy  ran, — ysgytio  Pharaoh 
a'i  lu  yn  ei  ddyfroedd  ef, — tywys  ei  bobl  trwy  yr  anialwch, — 
taraw  brenhinoedd  ardderchog, — rhoddi  eu  tir  hwynt  yn 
etifeddiaeth  i  Israel  ei  was :  dyna  yr  amcan  wedi  ei  gyraedd ; 
ac  yn  hwnyna  fe  geir  esboniad  ar  y  byrdwn  oedd  ar  ol  pob 
gweithred;  "oherwydd  ei  drugaredd  ef  sydd  yn  dragywydd." 
Pan  gafwyd  Israel  i  Ganaan,  daeth  gogoniant  gweithredoedd 
canoedd  o  flynyddoedd  i'r  golwg.  "  Pan  adeilado'r  Arglwydd 
Sion."  Yn  hyn  y  mae  y  clue, — y  trywydd, — yr  agoriad, — i 
ddeall  hanes  ein  byd  ni.  Ac  onid  yn  gydunol  â  geiriau  y 
prophwyd  y  gwelwn  ni  y  bu  hi  yn  hanes  eglwys  yr  Hen  Des- 
tament  ?"  "  Canys  y  genedl  a'r  deyrnas  ni'th  wasanaetho  di  a 
ddifethir,  a'r  cenhedloedd  hyny  a  Iwyr  ddinystrir."  Fe  fu 
yr  Aipht,  Ethiopia,  Assyria,  Babilon,  Persia,  Groeg,  a  Rhufain, 
bob  un  o  honynt  am  ryw  gymaint  o  amser,  yn  g^'nrychiolwyr 
gallu  y  byd  hwn.  Cyhyd  ag  y  byddent  yn  wasanaethgar  i'r 
eglwys,  goddefid  hwynt ;  yna  tröid  hwynt  o'r  naill  du,  megis 
peth  diwerth.  Ac  yn  eu  gwasanaethgarwch  i  adeiladu  darn  o 
Sion,  y  gwelwn  ni  ddoethineb  Duw  yn  eu  codi,  ac  yn  eu  goddef : 
gadael  i'r  Aiphtiaid  gynyddu  mewn  nerth,  fel  ag  i  allu  gor- 
thrymu  plant  Israel  yn  dost,  i  godi  awydd  yn  eu  mynwes  am 
Ganaan ; — goddef  i  Babilon  ymwerthu  i  eilunaddoliaeth,  er 
mwyn  gwellàu  iechyd  Sîon ;  rhoddi  yr  holl  fyd  dan  Iy wodraeth 
Rhufain,  i  gael  ffordd  rydd  i  gario  meini  i  Sion  o  bob  gwlad. 

Yr  oedd  Solomon  yn  rhoddi  cynhaliaeth  i  dŷ  Hiram,  tra  y 
byddai  ei  weision  ef  yn  adeiladu  y  deml :  wedi  i'r  gwaith  gael 
ei  orphen,  y  mae  Hiram  a'i  weision  yn  ciHo  o'r  golwg  :  felly  y 
mae  cenhedloedd  y  byd  yn  cael  cynhaliaeth  tra  y  byddant  yn 
adeiladu  Sîon ;  yna  yr  ydym  yn  eu  colH  hwynt.  Y  mae  pl^'g- 
ion  lawer  yn  y  drefn,  fel  y  dengys  yr  apostol  yn  yr  unfed  benod 
ar  ddeg  o'r  epistol  at  y  Rhufeiniaid  :  gwrthod  y  Cenhedloedd 
i  drugarhau  wrth  Israel ;  eu  gwrthod  hwythau  drachefn  i  gael 
trugarhau  wrth  y  Cenhedloedd  ;  eu  derbyn  i  mewn  eilwaith  i 
gael  trugarhau  wrth  bawb.  Eu  gwrthod  i  gymodi  y  byd,  a'u 
derbyn  i  ddAvyn  cyflawnder  y  Cenhedloedd  i  mewn.  "  Pan  adeil- 
ado  yr  Arglwydd  Sì'on,  y  gwelir  ef  yn  ei  ogoniant."  Oh  ddyfnder 
golud  doethineb  Duav  !  mor  anchwiHadwy  yw  ei  farnau  Ef!  a'i 
ffyrdd  mor  anolrheiniadwy  ydynt ! "  Y  mae  yma  fwriad  mewn 
bwriad.  *'  Chwi  a  fwriadasoch  ddrwg ;  ond  Duw  a'i  bwriadodd  i 
ddaioni."  ' '  Yn fy  erbyn  i  y  mae hyn  oH  ;"  îe,  os esbonir  ef  heddy w; 
— ond  pan  ddawy  bwriad  sydd  y  tu  cefn  i'r  golwg,  fe  newidir  yr 
iaith:  "Digon  ydyw;  y  mae  Joseph  fy  mab  eto'n  fyw."  "  Pan 
adeilado  yr  Arglwydd  S'ion,  y  gwelir  ef  yn  ei  ogoniant." — 

I .  Gan  mai  trwy  ac  yn  S'ion,  y  mae  yr  Arglwydd  yn  meddwl 
cael  ei  ogoniant,  y  mae  genym  y  seiHau  cadarnaf  i  ddisgwyl 
iddi  gael  ei  hadeiladu.  CysyHtir  gogoniant  Duw  â'r  gwaith, 
fel  pe  na  b^'ddai  yn  gysyUtiedig  â  dim  araH  :  "gweHr  ef_>';/  ei 
ogoniant."  Am  hyny,  pe  byddai  yn  bosibl  i  ryw  beth  rwystro 
yr  adeilad,  coHai  yr  Adeiladydd  ei  ogoniant  drwy  hyny :  ond  y 
mae  hyn  yn  beth  nas  gaU  fod;  "fy  ngogoniant  ni  roddaf  i 
araU."  FeUy  rhaid  ydyw  adeiladu  S'ion.  Hi  aU  fod  yn  isel  yn 
ngolwg  y  cenhedloedd,  ond  nis  gaU  fod  yn  anen^yog  byth. 
GaU  Pharaoh  a'i  nerth  fod  yn  ei  herbyn.  GaU  Haman,  yn  ei 
gyfrwysdra,  benderfynu  ei  dinystrio  hi.  GaU  Nebuchodonosor, 
Pilat,  a  Herod,  dyngu  yn  eu  Uid  y  dilëir  ei  hcnw  oddiar  wyneb 
y  ddaear  ;  ond  pan  fydd  hi  wedi  cael  cau  arni  o  bob  cyfeiriad,  fe 
gyfyd  ymwared  o  le  araU.  Fe  orphcnir  y  deml,  oblegid  y  mae 
caracter  yr  adeiladydd  yn  wystl  o  hyny.  Gwir  ydyw  fod  yn 
rhaid  cael  meini  ati  o  lawer  craig  digon  anhawdd  ei  dryUio; 
rhaid  eu  cludo  dros  lawer  Ue  digon  anhawdd  gwneyd  ffbrdd 
drwyddo ;  ac  y  mae  Uawer  maen  yn  eithaf  afrywiog,  ac  an- 
hawdd  ei  naddu :  ond  fe  orphenir  y  tŷ  er  y  pethau  hyn. 

Y  mae  argyhoeddiad  dwfn  o  hyn  o  werth  annhraethol  i'r 
meddwl.  Y  mae  yn  rhoddi  nerth  ynddo  i  weithio,  ac  yn  cadw 
mesur  o  dangnefedd  heddychol  i'w  lywodraethu.  Yr  argyhoedd- 
iad  oedd  yn  meddwl  Mordechai  y  cyfodai  ymwared  ac  es- 
mwythdra  i  Israel  o  rywle,  oedd  yn  ei  gynal  i  ymdrechu  mor 
egniol  i  geisio  yr  ymwared  hwnw.  Yr  argyhoeddiad  hwn  oedd 
y  llawenydd  oedd  yn  cynal  meddwl  Mab  Duw  wrth  fyned  i 
lawr  i'r  dyfnder :  yn  lle  y  llawenydd  a  osodwyd  iddo,  sef  yr 
hyfrydwch  o  weled  Sion  wedi  ei  gorphen,  y  dioddefodd  Efe  y 
groes. 

Edrychwch  ar  y  byd  yn  y  goleu  hwn,  fel  na  ddiffygio  eich 
fíydd  chwi,  ac  na'ch  tralloder.  Os  bydd  yr  oruchwyliaeth  yn 
ddieithr,  gellwch  fod  ^m  sicr  mai  rhywbeth  at  adeiladu  Sîon 
ydyw:  ac  y  mae  yn  rhaid  i  lawer  goruchwyliaeth  digon  llem 
gymeryd  lle  i  hyny,  oblegid  fel  y  gwelid  yn  mur  y  ddinas  nefol 
bob  rhyw  faen  gwerthfawr,  felly  y  mae  pob  math  o  feini  i  fod 
yn  Sîon.  Os  bydd  cyfnewidiadau  mawrion  yn  cymeryd  lle, 
gellwch  fod  yn  lled  sicr,  mai  agor  chwarel  newydd  yr  ydys,  i  gael 
math  newydd  o  feini  i  S'ion.  Os  bydd  rhyfeloedd  yn  cynhyrfu 
y  gwledydd,  wedi  iddynt  fyned  heibio,  ond  odid  na  welir 
mai  blastio  y  graig  yr  oeddent,  i  gael  meini  S'ion  yn  rhyddion. 
Edrychwch  ar  Iyfr  y  Datguddiad :  agor  y  seliau — seinio  yr 
udgyrn — tywallt  y  phiolau — m\vg  y  pydew  diwaelod  yn  ty wyllu 
yr  awyr — locustiaid  yn  dyfod  o  hwnw  i  boeni  dynion  nes  y 
dewisent  farw — taranau,  a  raellt,  a  daeargryn,  y  rhai  ni  bu  eu 
bath  er  pan  yw  dynion  ar  y  ddaear — nerthoedd  y  nefoedd  yn 
cael  eu  hysgwyd — y  sér  yn  syrthio — yr  haul  a'r  lleuad  heb 
roddi  eu  goleu — y  tystion  yn  cael  eu  Iladd  gan  y  bwystfil — y 
ddraig  fawr  goch  yn  ymlid  ar  ol  y  wraig — anghenfil  yn  codi  o'r 
môr  â  saith  ben  ganddo — yr  angylion  yn  myned  allan,  â'r  saith 
bla  diweddaf  ganddynt — brwydr  fawr  Armagedon  yn  cymeryd 
lle — Babilon  yn  syrthio  fel  maen  melin  i  waelod  y  môr — Gog  a 
Magog  yn  ymgasglu  i'r  rhyfel  diweddaf, — Beth  ydyw  yr  holl 
bethau  ofnadwy  hyn  ?  Y  mae  yn  rhy  anhawdd  deall  yu  nghanol 
y  tryblith  ;  ond  symudwch  i  ddiwedd  y  llyfr,  y  mae  hi  yn 
clirio  yno  ;  ac  er  ein  syndod,  yr  )''dym  yn  canfod  mai  cynyrch 
yr  oll  ydyw  y  Jerusalem  newydd.  Os  byddwch  chwi  yn 
dyrysu  weithiau  wrth  weled  annuwioldeb  yn  frigog,  gau-grefydd 
Rhan  4.,    Cyf.  I.  01 

yn  flfynu,  y  byd  wedi  ymwerthu  i  ddrygioni,  ymwthiwch  drwy 
y  chaos  yna  i  weled  y  ddinas  sydd  a  gogoniant  Duw  ganddi  yn 
dyfod  o  hono.  Fe  'i  hadeiledir  hi ;  y  mae  y  gwystl  yn  ddigon 
o  brawf. 

2.  Gan  mai  oddiwrth  adeiladu  Sîon  y  mae  Duw  yn  meddwl 
cael  ei  ogoniant,  cael  gwneuthur  rhywbeth  i  ddwyn  hyny  o 
amgylch  ydyw  ein  hanrhydedd  a'n  braint  oruchaf  ni.  Pe 
buasai  rhyw  un  o  honoch  yn  cael  ei  gymer^d  i  wneuthur  rhyw 
wasanaeth  Dychan  mewn  cysylltiad  â  chreu  un  o  fydoedd  y 
ífurfafen,  oni  fuasai  hyny  yn  anrhydedd  mawr — gallu  cyfeirio 
at  un  o'r  bydoedd  dan  ddywedyd,  Mi  gefais  i  wneuthur  ychydig 
yn  nghreadigaeth  y  byd  yna?  Ond  dim,  a  llai  na  dim,  a  fuasai 
hyny  wrth  yr  anrhydedd  o  gael  gwneyd  y  peth  lleiaf  tuag  at 
adeiladu  S'íon ;  oblegid  fe  ddaw  y  dydd  y  bydd  y  bydoedd  yna 
yn  cael  eu  coUi  mewn  diddymdra, — y  bydd  enw  Duw  sydd 
wedi  ei  ysgrifenu  mor  ardderchog  arnynt  yn  cael  ei  ddileu, 
oherwydd  fod  y  defnyddiau  yn  myned  yn  rhy  hen  i  ddal  y 
llythyrenau  yn  hwy.  Anffawd  gweithwyr  cywrain  y  ddaear 
ydyw  fod  y  defnyddiau  yr  oeddent  wedi  traíîerthu  cymaint  i 
ysgrifenu  eu  henw  trwy  eu  cywreinrwydd  arnynt,  yn  heneiddio, 
a'u  henwau  hwythau  yn  colli  bob  yn  ychydig;  felly  y  mae  hyd 
yn  nod  gydâg  enw  Duw  yn  y  greadigaeth ;  y  mae  yntau  wedi 
ysgrifenu  ei  enw  ar  ddefnyddiau  rhy  wael  i' w  ddal  yn  hir  :  ond  yn 
Sion,  fe  gafodd  ddefnydd  a  ddeil, — y  mae  gogoniant  Duw  ganddi, 
— gellir  ymddiried  yr  enw  iddi :  "  enw  y  ddinas  o'r  dydd  hwnw 
allan  íydd,  Yr  Arglwydd  sydd  yno."  Mawrhewch  eich  braint 
o  gael  gwneyd  rhyw  beth  tuag  at  adeiladu  S'ion.  Codi  addol- 
dŷ — beth  y w  hwnw  ?  Tipyn  o  shed  i  gael  naddu  meini  Sion 
ynddo.  Cyfranu  arian  at  y  Cymdeithasau  Cenhadol  a  Biblaidd 
— beth  yw  hyny?  Anfon  gweithwyr  i  dyllu  y  graig,  2.phowdì' 
i'w  roddi  ynddi,  i  gael  meini  i  S'ion.  "  Y  rhai  a  dröant  lawer  i 
gyfiawnder  a  fyddant  fel  y  sêr  byth  yn  dragywydd."  **  Er 
gorfoledd  i  mi  yn  nydd  Crist." 

3.  Gan  fod  pethau  mor  ogoneddus  i'w  dywedyd  am  Sion, 
gwelwch  y  fraint  o  gael  perthyn  iddi.  Y  mae  cael  gwneyd 
rhy wbeth  tuag  at  yr  adeilad  yn  anrhydedd ;  ond  cael  bod  yn 
faen  ynddo  ydy w  y  fraint :  ac  yn  wir,  os  na  byddwn  ni  yn  yr 
adeilad,  ni  byddwn  ni  ddim  ond  rubbish  i'n  lluchio  i'r  pydew 

diwaelod  o'r  golwg,  yn  lle  bod  yn  anharddu  cymydogaeth  y 
deml.  Yr  ydym  wedi  gweled  eisoes  fod  cenhedloedd  cyfain  yn 
cael  eu  colli,  os  heb  fod  yn  Sîon  :  yr  un  peth  a  ddigwydd  i  bob 
person  unigol  hefyd,  cyn  hir.  Nid  oes  dim  croniclau  yn  cael 
eu  cadw  yn  y  byd  arall  ond  o'r  "rhai  byw  yn  Sion,"  "y  rhai 
sydd  wedi  eu  hysgrifenu  yn  llyfr  bywyd  yr  Oen."  Y  mae  y 
lleill  fel  pe  na  buasent  wedi  bod  erioed.  Y  maent  wedi  eu  colli 
yn  nghaddug  y  tywyllwch  eithaf.  Ymhen  ychydig  oesoedd 
eto,  dyn  fydd  yr  unig  un  ar  gael  o'r  greadigaeth  yma:  bydd  yr 
holl  greaduriaid  eraill  wedi  eu  colli.  Felly  Sîon  yn  unig  fydd 
ar  gael  o'r  he'n  ddaear  yma:  bydd  pawb  na  fydd  ynddi  wedi  eu 
colli  yn  dragywydd.  Mynwch  le  ynddi !  Nid  rhyfedd  i'r 
Salmydd  ddywedyd  : — "Dewiswn  gadw  drws,"  [neu  "  orwedd 
wrth  y  rhiniog,"]  "yn  nhŷ  fy  Nuw,  o  flaen  trigo  yn  mhebyll 
annuwioldeb."  Salm  lxxxiv.  10. 
[Gorplien.  Rhag.  8,  1S61.] 


PREGETH   XXI. 


NERTH    DUW    YN     HEDDWCH. 


ESAIAH  xxvii.  5. — '•  Neu  ymfled  yn  fy  nerth  i.  fel  j  gwnelo  lieddwch  â  mi, 
ac  efe  a  wna  heddwcli  â  mi." 


]\IAE  y  testyn  hwn  yn  rhan  o  gàn  "  Gwinllan  y  gwin 
coch."  Yn  niwedd  y  benod  o'r  blaen,  a  dechreu 
hon,  y  mae  barn  yn  cael  ei  bygwth  ar  yr  eglwys, 
neu  ar  ei  gorthrymwyr ;  neu,  feallai,  ar  bob  un  o  honynt.  Yr 
oedd  y  farn  ar  Israel  am  ymadael  â  Duw,  ac  wedi  hyny  yr 
oedd  hi  yn  farn  ar  y  neb  a  fu  yn  oíferynau  yn  llaw  yr  Arglwydd 
i'w  cosbi  am  ymadael.  Y  mae  cosb  Israel  Duw  yn  ddieithriad 
yn  diweddu  mewn  cosbi  eu  gelynion.  Y  mae  Ninifeh  a 
Babilon,  lle  y  bu  yr  eglwys  mewn  aml  a  bhn  gystuddiau,  yn 
anghyfaneddau  tragywyddol,  tra  y  mae  Jerusalem,  y  ddinas  yr 
ymfawrygasant  hwy  yn  ei  herbyn,  yn  ddinas  boblogaidd  yn 
awr.  Y  mae  yr  Arglwydd  yn  galw  ar  ei  bobl  i  lechu  yn  eu 
hystafelloedd  hyd  onid  elai  y  Ihd  heibio,  hyny  yw,  y  farn  ;  sef, 
yn  gyntaf,  y  llid  tuag  atynt  hwy, — caethiwed  y  deng  mlynedd 
a  thriugain.  Y  mae  llid  yr  Arglwydd  tuag  atynt  yn  sicr  yn 
fawr,  ond  y  mae  yn  IHd  sydd  yn  myned  heibio  :  "dros  bryd- 
nawn  yr  erys  wylofain."  Yn  ail,  y  IHd  tuag  at  y  gelynion,  pan 
*yr  ymwelai  â  hwynt  â'i  gleddyf  caled,  mawr,  a  chadarn,'  sef 
pan  ddinystriai  Babilon  trwy  law  Cyrus.  Eu  dyledswydd 
hwynt  oedd  bod  yn  Honydd, — llechu  yn  eu  hystafeHoedd,  a 
pheidio  ymyraeth  â'r  Babiloniaid,  nac  â'r  Persiaid  ychwaith. 
Ymhob  gwaredigaeth  fawr,  iaith  yr  Arglwydd  at  ei  bobl  ydyw, 
— "  Sefwch,  ac  edrychwch  ar  iachawdwriaeth  yr  Arglwydd." 
Ond  y  mae  amgylchiadau  eraill,  yn  y  rhai  y  mae  yn  briodol 
dywedyd   wrth  bob  un  sydJ  ar  du  yr  Arglwydd,  am  '  wregysu 

ci  gleddyf  ar  ei  glun,  a  chysegru  ei  law  i'r  Arglwydd;  '  a  dylai 
fod  yn  eu  plith  bob  amser  rywrai  fel  meibion  Issachar,  "  yn 
deall  yr  amseroedd  fel  ag  i  wybod  beth  a  ddylai  Israel  ei 
wneuthur;" — pa  un  ai  disgwyl  am  ymwared  trwy  ymdrechu, 
ai  ynte,  sefyll,  ac  edrych  ar  Dduw  yn  ei  dwyn  o  amgylch  yn 
ddigyfrwng.  Golwg  ar  weinyddiad  y  farn  yna  a  achosodd  y 
gân  hon;  ac  y  mae  ystyr  y  testyn  i'w  benderfynu  gan  yr  ystyr 
a  roddir  i'r  farn  flaenorol.  Os  at  Israel  y  cymhwysir  geiriau  y 
farn,  y  mae  y  gân  hon  wedi  ei  bwriadu  naill  ai  i'w  cael  i  ochel 
yr  hyn  oedd  yn  achosi  y  farn,  neu  i'w  dysgu  i  feddwl  yn  dyner 
am  yr  Arglwydd  yn  nghanol  eu  bhnderau:  "  Yn  y  dydd  hwnw 
y  cenwch  iddi,  gwinllan  y  gwin  coch,"  er  ei  holl  ílinderau ;  a'r 
rheswm  am  hyny  yw  y  drydedd  adnod  : — "Myfì  'r  Arglwydd  a'i 
ceidw;  ar  bob  moment  ỳ  dyfrhaf  hi:  cadwaf  hi  nos  a  dydd,  rhag 
i  neb  ei  drygu."  Paham  ynte,  meddir,  yr  ymddygir  fel  hyn  tuag 
ati  ì  Onid  yw  yr  ymddygiad,  a'r  broffes  hon,  yn  groes  i'w  gilydd  ? 
Nac  ydynt:  adn.  4,  "Nid  oes  IHdiogrwydd  ynof,"  &c.  Y  win- 
llan  sydd  wedi  ei  gordöi  à  mieri  a  drain ;  ac  y  mae  yn  rhaid  i 
mi  eu  llosgi  hwynt  allan.  Ac  os  dymunai  Sîon  osgoi  barnau 
cyffelyb  eto, — "ymafled  yn  fy  nerth  i,  fel  y  gwnelo  heddwch 
â  mi." 

Y  mae  rhai  yn  meddwl  mai  at  y  gelynion  yn  unig  y  mae  cyf- 
eiriad  y  farn,  a  bod  y  gân  hon  yn  fath  o  feiddiad  neu  hèr  iddynt. 
Y  mae  y  gair  cenwch  yn  cael  ei  gyfieithu  ganddynt  yn  gystiidd- 
ìwch, — "  Cystuddiwch  hi,  gwinllan  y  gwin  coch."  Gwnewch 
a  alloch  iddi,  ni  chaiff  neb  ei  drygu  :  nid  wyf  mwyach  yn 
Hidiog  wrthi ;  a  pha  bryd  bynag  y  daw  gelynion  i'w  herbyn, 
yr  wyf  yn  dyheu  am  eu  cael  fel  mieri  a  drain  o'm  blaen  i'w 
llosgi  i  fyny  ynghyd.  Ond  y  mae  yr  eithriad  hwn  i'w  roddi  i 
mewn, — Os  ymaflant  yn  fy  nerth,  er  eu  drygau  oll,  gwnant 
heddwch  â  mi.  Yr  unig  ffordd  i'r  eglwys  sicrhau  heddwch 
iddi  ei  hun,  oedd  ymaflyd  yn  nerth  Duw;  a'r  unig  Iwybr  i'r 
gelyn  wneuthur  hyn,  oedd  ymaflyd  yn  nerth  Duw.  Y  mae 
ymaflyd  yn  nerth  Duw  yn  sicrhau  heddwch  i'w  elyn  fel  i'w 
blentyn. 

Cyfarwyddyd  ydyw  y  testyn,  pa  fodd  i  gael  heddwch  Duw. 
Llawer  gwaith  y  gofynwyd, — "  A  pha  beth  y  deuaf  gerbron  yr 
Arglwydd  ?  pa  beth  a  foddlona  yr  uchel  Dduw  ?"     Ond  ofer  a 

fuasai  gwaith  pawb  yn  chwilio  am  ateb,  oni  bai  iddo  Ef  ei  hun 
ddangos  pa  fodd  y  gellir  cael  ei  heddwch.  Y  mae  cael  hedd- 
wch  un  mawr,  neu  un  y  mae  ar  ei  law  wneuthur  llawer  i  ni.  yn 
beth  pwysig  iawn.  Yr  oedd  Ahab  yn  boddloni  bron  i  unrhyw 
beth  i  gael  heddwch  Benhadad.  Yr  oedd  Hezeciah  yn  dy- 
wedyd  wrth  frenin  Assyria, — "  Dygaf  yr  hyn  a  roddech  arnaf," 
hyny  yw,  talaf  unrhyw  deyrnged  er  mwyn  cael  dy  heddwch. 
Yr  oedd  trigolion  Tyrus  a  Sidon  yn  fawr  eu  traíferth  i  gael 
tangnefedd  neu  heddwch  Herod.  Y  mae  i'r  gwan  gael 
heddwch  y  cryf,  i'r  b^^han  gael  heddwch  y  mawr,  yn  bwysig. 
Y  mawr  a'r  cryf  fyddant  bob  amser  yn  cyhoeddi  amodau 
heddwch  i'r  bychan  a'r  gwan ;  ac  nid  anaml  y  bydd  y  rhai 
hyny  yn  gelyd  iawn.  Yr  oedd  amodau  Nahas  yr  Ammoniad  i 
wŷr  Jabes  felly,  sef  cael  tynu  llygad  (íéheu  pob  un  o  honynt. 
Yr  oedd  amodau  Benhadad  i  Ahab  felly  ;  ac  amodau  Salmaneser 
i  Hezeciah  felly.  Nid  oddiar  ystyriaeth  o  beth  yr  oedd  cyf- 
iawnder  yn  ei  ofyn  yr  oeddent  yn  eu  llunio,  ond  beth  a  allasai 
nerth  ei  fynu.  Nid  oeddent  yn  meddwl  beth  oedd  gyfiawn 
iddynt  ei  gael,  ond  beth  a  allent  ei  gael.  Ond  nid  oedd 
heddwch  Benhadad  i  Ahab,  heddwch  Salmaneser  i  Hezeciah, 
neu  heddwch  Herod  i  drigoHon  Tyrus  a  Sidon,  ond  llai  na  dim 
mewn  pwysigrwydd  wrth  yr  hyn  ydyw  cael  heddwch  Duw  i 
ni.  Y  mae  yntau  wedi  cyhoeddi  yr  amodau.  Gallasai,  o  ran 
nerth,  roddi  rhai  caletach  na  rhai  Nahas  i  wŷr  Jabes ;  gallasai, 
o  ran  cyfiawnder  hefyd,  roddi  rhai  caletach  na  rhai  Salmaneser 
i  Hezeciah  ;  ond  nid  yr  hyn  a  allasai  Efe  ei  ofyn  mewn  cyf- 
iawnder, — nid  yr  hyn  a  allasai  Efe  ei  fynu  trwy  nerth, — a 
roddodd  yn  amod  heddwch,  ond  yr  hyn  a  allasai  ei  drugar- 
edd  fforddio  ei  roddi ;  a'r  testyn  ydyw  hyny, — "  Ymafled  yn  fy 
nerth,  fel  y  gwnelo  heddwch  â  mi."  Nid  anaml  yr  ydym  yn 
cael  addewid  werthfawr,  fel  un  y  testyn,  ar  ol  y  cyhoeddiad  o 
farn.  Diben  yr  Arglwydd  yn  cyhoeddi  ei  farnau,  pryd  nad 
oes  addewid  yn  cael  ei  chysylltu  â  hwynt,  ydyw,  nid  i'n  poeni 
ni  cyn  yr  amser,  ond  i'n  cymhell  i  ymostwng,  fel  na  byddo  raid 
iddo  eu  gweinyddu.  Nid  oedd  yr  un  addewid  yn  gysylltiedig 
â'r  farn  a  gyhoeddwyd  yn  erbyn  y  Ninifeaid  :  ond  ar  eu  hym- 
ostyngiad,  fe  ataUwyd  y  farn.  Ond  pan  y  mae  addewid  fel 
yma  yn  gysylltiedig  â'r  farn,  y  mae  yr  Arglwydd  yn  disgwyl 

i'r  gwrthryfelwyr  ymaflyd  yn  hono,  ac  felly  ochel  y  farn.  Y 
mae  cyhoeddiad  y  farn  wedi  ei  fwriadu  i  fod  yn  gymhediad  i 
ni  ymaflyd  yn  yr  addewid.  Nid  ydyw  yr  Arglwydd  yn  rhoddi 
hèr  i'r  pryfyn  gwrthryfelgar :  er  bod  dyn  yn  ymnerthu  yn  ei 
erbyn  Ef,  ac  yn  ceisio  rhedeg  i'r  gwddf  iddo,  eto  y  mae  Duw 
mor  anfeidrol  uchel,  fel  y  gall  chwerthin  ar  ei  ymgais  : — "  Yr 
hwn  sydd  yn  preswylio  yn  y  nefoedd  a  chwardd  ;"  na,  yn 
amlach  o  lawer,  tosturio  y  mae  wrth  ei  ffolineb,  ac  anfon  ei 
weision  ato  i  ddywedyd,  mai  "Gwae  fydd  i'r  hwn  a  ymrysono 
â'i  luniwr." 

Y  mae  pawb  sydd  yn  addef  fod  Duw,  yn  addef  ei  fod  yu  un 
mawr  iawn ;  ond  y  mae  casghadau  tra  gwahanol  yn  cael  eu 
tynu  oddiwrth  y  gwirionedd  yna.  Y  mae  rhai  yn  meddwl  ei 
fod  mor  fawr  fel  nad  ydyw  yn  sylwi  arnynt  hwy.  Yr  un  iddo 
Ef  yw  eu  da  a'u  drwg:  yn  ol  eu  tyb  hwynt,  gadawodd  y 
dJaear,  ac  felly  nid  oes  y  fath  beth  a  phechod.  Y  mae  eraill 
yn  tynu  casgliad  gwahanol  oddiwrth  ei  fawredd :  y  maent  ÿn 
credu  ei  fod  yn  sylwi  ar  eu  holl  ffyrdd,  ac  yn  eu  barnu  yn  euog. 
Ac  am  ei  fod  yn  un  mor  fawr,  teimlant  nad  oes  obaith : — eu 
hiaith  yw, — ''  Os  yn  erbyn  yr  Arglwydd  y  pecha  gŵr,  pwy  a 
eiriol  drosto  ?"  Ond  y  mae  y  testyn  yn  ein  dysgu  i  wneyd 
defnydd  gwahanol  i'r  ddau  ddosbarth  o  fawredd  Duw.  Nid 
oedd  casgliad  y  cyntaf  oddiwrth  ei  fawredd  ddim  yn  gywir.  Y 
mae  yn  fawr,  ond  y  mae  yn  sylwi.  Y  mae  ei  Iygaid  yrnhob 
man,  yn  gweled  y  da  a'r  drwg.  Yr  oedd  Job  yn  ymliw  âg  Ef 
am  hyn,  ac  yn  gofyn,  paham  nachaffai  lonydd  ganddo?  paham 
yr  oedd  un  morfawr  yn  dal  ar  holl  ffyrdd  un  mor  ddistadl?  Y 
mae  yr  ail  gasgliad  oddiwrth  fawredd  Duw  yn  bur  ddigysur  i 
ni,  sef  gan  ein  bod  wedi  pechu,  nad  oes  obaith.  Y  mae  hwn- 
yna  yn  troi  yr  holl  fawredd  yn  ein  herbyn  ;  ond  y  mae  y  testyn 
yn  Ilawn  o  ddiddanwch  i  ni,  am  ei  fod  yn  ein  dysgu  i  droi  y 
mawredd  o'n  plaid.  "Ymafled  yn  fy  nerth  i;"  nid, — anobeith- 
ied  oherwydd  fy  nerth,  am  ei  fod  wedi  pechu,  ond  Ileched  yn 
ei  gj-sgod; — rheded  mor  agos  ataf  fel  nas  gallwyf  ei  daraw. 
"  Ymafled  yn  fy  nerth  i,  fel  y  gwnelo  heddwch  â  mi,"  neu,  fel 
y  darllena  rhai  yr  adnod, — gosoded  ei  hun  o  dan  fy  amddiffyn- 
iad  i :  fe  dry  hyny  yr  holl  nerth  oedd  yn  ei  erbyn  o'i  blaid.  Y 
ddau  beth  a  ddaw  o  dan  ein  sylw  oddiwrth  y  testyn  ydynt: — 

I.  Y  cyfarwyddyd  sydd  yma  pa  fodd  i  gael  heddwch  Duw : 
— "  ymafled  yn  fy  nerth  i." 

n.  Y  pwys  sydd  yn  cael  ei  ddangos  yma  yn  hyn :  "  gwnaed 
heddwch  â  mi,  gwnaed  heddwch  â  mi."  Felly  y  mae  rhai  3'n 
dymuno  darllen  yr  adnod.  Y  mae  bod  yr  Arglw^'dd  yn  gor- 
chymyn  hyn  ddwywaith  yn  dangos  ei  bwys. 

I.  Y  cyfarwyddyd  sydd  yma  pa  fodd  i  gael  heddwch  Duw. 
Nid  angenrheidiol  i  mi  ydyw  ceisio  profi  nad  oes  wrth  natur 
ddim  heddwch  rhwng  y  pleidiau.  Y  mae  y  dieithrwch  sy 
rhyngddynt  yn  profi  nad  ydyw  pobpeth  ddim  yn  dda;  ac  y 
mae  yma  rywbeth  mwy  na  dieithrwch,  yn  dangos  fod  gelyn- 
iaeth  yn  bod  o  un  tu,  a  digofaint  o'r  tu  arall.  Os  ydyw  Duw 
megis  wedi  esgyn  i'r  nefoedd,  y  mae  dyn  wedi  disgyn  i'r 
ddaear:  gelyniaeth  yn  atal  dyn  i  gymdeithasu  â  Duw,  a  sanct- 
eiddrwydd  yn  gwneuthur  yn  anmhosibl  i  Dduw  gymdeithasu 
â  dyn ; — dyn  yn  anghofio  Duw,  a  Duw  yn  ymguddio  oddiwrth 
ddyn.  Ac  os  daw  i'r  golwg,  y  mae  dyn  yn  dywedyd  wrth  yr 
Hollalluog,  "CiHa  oddiwrthyf;"  ac  y  mae  yntau  yn  dywedyd, 
"Af,  a  dychwelaf  i'm  lle,"  fel  nad  oes  dim  mewn  fforddo  gym- 
deithas  rhyngddynt.  Y  mae  yr  Arglwydd  yn  anfon  ei  roddion 
heb  eu  gofyn :  y  mae  dyn  yn  eu  derbyn  heb  eu  c^^dnabod ;  ond 
er  nad  ydyw  dyn  yn  diolch,  nid  yw  yr  Arglwydd  yn  danod. 
Eto  y  mae  yn  fynych  yn  dangos  mai  nid  cymeradwy  yn  ei 
olwg  ydyw  ffyrdd  dyn,  trwy  ddisgyn  nes  y  mae  y  mynyddoedd 
yn  toddi,  ac  agosâu  ato  i  farn.  Yr  oedd  ei  waith  yn  agosâu 
at  Adda  ar  ol  y  cwymp  yn  dra  gwahanol  i'w  waith  yn  agosâu 
cyn  hyny.  Yn  lle  dyfod  i  gymdeithasu  fel  cynt,  dyfod  i  farnu 
a  wnaeth.  A  phan  y  gorfodir  dyn  gan  waith  Duw  yn  agosâu 
ato  i  farn  i  feddwl  am  dano,  y  mae  o  angenrheidrwydd  yn  ei 
ofni  yn  ddirfawr ;  a  gallcsid  disgwyl  y  buasai  yn  ceisio  amodau 
heddwch ;  ond  ni  oddefai  ei  elyniaeth  iddo  wneuthur  hyny. 
laith  Jonah  ydyw  iaith  ei  galon,  "  Da  yw  i  mi  ymddigio  hyd 
^ngau."  Ond  os  na  ddaw  dyn  i  geisio  yr  amodau,  dyma  yr 
Arglwydd  yn  dyfod  i'w  cynyg  iddo.  Os  na  eilw  y  ddaear  ar  y 
nefoedd,  fe  eilw  y  nefoedd  ar  y  ddaear :  a  dyna  ydyw  y  testyn, 
— y  nefoedd  yn  dysgu  i'r  ddaear  pa  fodd  y  gallant  fod  yn  un ; 
— Duw  yn  dangos  i  ddyn  pa  fodd  i  gael  ei  heddwch:  "  Ymaílcd 
yn  fy  nerth  i,  fel  v  gwnclo  heddwch  à  mi ;"  ncu,  mcwn  gciriau 


Nerth  Dim;  yn  hcddtoch.  303 

eraill;  ymafled  yn  y  pethau  hyny  ynof  sydd  yn  amddiffyn  i 
bechadur;  bydd  felly  yn  rhwym  o  wneyd  heddwch  â  mi, 
oblegid  fe  'm  gwna  i  yn  ddirym  i  gosbi.  Ni  a  enwn  rai  o'r 
pethau  hyny  i'ch  cymell  i  ymafîyd  ynddynt.  Ymaflyd  yn 
nerth  Duw  ydyw  ymaflyd  yn  nhrugaredd  Duw, — ymaflyd  yn 
nghyfamod  Duw, — ymaflyd  yn  Mab  Duw. 

I.  Ymaflyd  yn  nhrugaredd  Duw  ydywun  llwybr  i  wneuthur 
heddwch  âg  Ef.  Ar  ryw  olwg,  nis  gallwn  "  wrth  chwiHo  gael 
gafael  ar  Dduw,"  oblegid  y  mae  mor  fawr,  fel  nad  adwaenom 
Ef,  îe,  "ymaeei  fawredd  yn  anchwiliadwy."  Y  mae  ei  holl 
briodoHaethau  yn  ei  roddi  yn  beH  oddiwrthym.  Am  ei  nerth, 
nid  oes  genym  ond  dywedyd, — "  Pwy  a  ddeall  daranau  ei  gad- 
ernid  Ef  ?"  Am  ei  ddoethineb, — "  Pwy  a  fedr  chwiHo  aUan  ei 
synwyr  Ef?"  Ac  am  ei  holl-bresenoldeb, — "I  ba  le  yr  äf 
oddiwrth  dy  Ysbryd?"  Nis  gallwn  gael  gafael  arno,  er  myned 
yn  ol  ac  ymlaen,  esgyn  a  disgyn,  oblegid  y  mae  yn  ymguddio 
yn  ei  fawredd.  Ond — yn  ei  drugaredd — y  mae  "yr  Hwn  sydd 
yn  uwch  na'r  nefoedd,"  yn"ddyfnach  nag  uffern,"  "yn  hwy 
na'r  ddaear,  ac  yn  lletach  na'r  môr,"  wedi  dyfod  mor  agos  ag  y 
geUir  cael  gafael  arno :  ac  y  mae  myrddiynau  wedi  gwneuthur 
heddwch  âg  Ef,  nad  oedd  ganddynt  ddim  i  gydio  gafael  ynddo 
ond  hyn.  Ei  drugaredd  oedd  y  peth  cyntaf  a  wnaeth  ei  enw 
yn  dvvr  cadarn  i  bechadur  redeg  ato.  Nid  oedd  gan  y  patriarch- 
iaid  a  chenedl  Israel  nemawr  ond  hyn.  Pan  welent  yr  ystorm 
yn  dyfod,  rhedent  bob  amser  i'r  tẁr  hwn.  Yr  oedd  yr  Ar- 
glwydd  wrth  amlygu  ei  Hun  iddynt,  yn  gofalu  rhoddi  arbenig- 
rwydd  i'w  drugaredd,  i'w  cymeü  i  lechu  yn  ei  chysgod.  Yr 
enw  cyntaf  a  roddodd  arno  ei  Hunan  i  Moses,  wrth  ei  anfon  at 
blant  Israel,  oedd  ydwyf.  Ac  er  bod  pob  peth  yn  gynwysedig 
yn  yr  enw  yna,  eto  rhag  iddynt  hwy  fethu  canfod  y  cysgod  oedd 
iddynt  ynddo,  nid  hir  y  bu  heb  gyhoeddi  ei  enw  fel  Duw 
trugarog.  Yr  oedd  galw  ei  Hun  yn  ydwyf,  sef  un  â  phob 
digonolrwydd  ynddo, — yn  Jehofah,  cyflawnwr  ei  hoH  eiriau, — 
yn  gwneuthur  y  tro  iddynt  i  ddechreu  ;  ond  wedi  i'r  bobl  wrth- 
ryfela,  trwy  wneuthur  y  Ho  aur,  yr  oedd  yn  rhaid  ei  gael  yn 
nes  na  hyny,  cyn  y  gaUent  ei  weled  yn  Uoches  iddynt.  Nid 
oedd  ei  fod  yn  ydwyf  hoU-ddigonol,  yn  Jehofah,  cyflawnwr  ei 
eiriau,  ddim  yn  ddigon  o  sail  i  dŷ  gwrthryfelgar  aUu  gobeithio 
pi 


304  N.erth  Duw yn  hcd.'.iuch. 

ynddo ;  am  hyny  y  mae  yn  dyfod  yn  nes  atynt,  trwy  gyhoeddí 
ei  Hun  yn  "  Jehofah,  Jehofah,  jj'  Diiiv  triigarog  a  graslawn^^ 
— un  sydd  yn  ddigon  ffyddlawn  i'w  air  i'w  gyflawni,  ac  yn  un 
sydd  yn  ddigon  trugarog  i  faddeu  y  gwrthryfel,  fel  na  byddai 
hwnw  3m  atalfa  iddo  gwblhau  yr  hyn  a  addawodd.  Ac  Wedi 
iddo  amlygu  y  sccret  iddynt,  sef  pa  fodd  i  atal  ei  nerth  i 
ddinystrio,  cymerodd  Moses  fantais  ar  hyny,  fel  y  gwnaeth 
DaHlah  ar  Samson :  wedi  iddi  hi  gael  allan  lle  yr  oedd  cuddiad 
ei  nerth  ef,  ataliodd  ef  i  ddinystrio  ei  phobl  hi  mwy  ;  felly,  wedi 
cael  gafael  yn  y  drugaredd,  daliodd  Moses  hon  fel  tarian  rhwng 
y  bobl  a'r  farn.  Yr  ydoedd  wedi  cyhoeddi  ei  drugaredd  yn 
nghanol  deddf  Sinai ;  ond  yr  oedd  hi  yn  bellach  o  lawer  yno 
nag  yn  yr  ail  gyhoeddiad,  sef  ar  ol  gwneuthur  y  llo  aur.  Felly 
yr  oedd  hi  yn  y  ddeddf, — "gwneuthur  trugaredd  i  filoedd  o'r 
rhai  a'm  carant^  ac  a  gadwant  fy  ngorchymyniotiP  Dyna 
gysgod  digonol  i'r  rhai  sydd  yn  cadw  y  deddfau ;  ond  wele  y 
bobl  wedi  tori  y  ddeddf,  ac  yn  dawnsio  o  flaen  y  llo,  am  hyny  y 
mae  yn  rhaid  cael  cysgod  amgen  na  hwnyna ;  a  dyma  fe, — "  Yr 
Hwn  sydd  yn  cadw  trugaredd  i  filoedd,  gan  faddeu  anwiredd, 
a  chamwedd,  a  phecliod.^''  Yr  oedd  trugaredd  y  ddeddf  yn 
gwneyd  y  tro  i'r  rhai  oedd  yn  ei  chadw  hi,  ond  y  mae  hon  i'r 
ihai  sydd  wedi  ei  thori  lii :  am  hyny  at  hon  y  byddai  Moses  yn 
apeho,  paii  yn  methu  apelio  at  ddim  arall.  Yr  oedd  ganddo 
bethau  eraill  i'w  dadleu,  sef  cyfamod  Duw.  Byddai  weithiau 
yn  dywedyd,  "  Beth  a  ddaw  o  dy  enw  di  ?  Pa  le  y  bydd 
Jehofah,  cyflawnwr  yr  addewidion,  os  dyfethi  di  y  bobl  hyn  ì 
Ond  yr  oedd  gan  yr  Arglw^'dd  ateb  parod  i  gwestiwn  fel  yna : 
"Mi  a'th  wnaf  di  yn  genhcdlaeth  fawr,"  Dyna  Jehofah, 
cyflawnwr  y  cyfamod,  o  dan  anrhydcdd.  Ond  dyma  ddadl  arall, 
Num.  xiv.  17,  18: — "Yr  awr  hon,  gan  hyny,  mawrhäer,  atolwg, 
nerth  yr  Arglwydd,  fel  y  lleferaist,  gan  ddj'wedyd,  yr  Arglwydd 
sydd  hwyrfrydig  i  ddig,  ac  aml  o  drugaredd,  3'n  maddeu  anwir- 
edd  a  chamwedd."  Os  na  faddeui  di,  beth  a  wnei  di  i'r  enw 
yna?  Wel,  ebe  Duw,  gan  i  ti  ymaflyd  yn  fy  nhrugaredd, 
"maddeuais  yn  ol  dy  air."  Felly,  os  na  fedrwn  ninau  ymaflyd 
yn  yr  enw  Jehofah  i  wneyd  hcddwch  âg  Ef,  y  mae  yr  enw, 
"  Yr  Arglwydd  sydd  hwyrfrydig  i  ddig,  ac  aml  o  drugaredd,"  o 
fewn  ein  cyraedd  ninau.     Os  na  fedrwn  lechu  yn  ngh^'sgod  yr 

addewid,  y  mae  lloches  y  lleidr  ar  y  groes  genym  wed'yn.  Nid 
oedd  ganddo  yntau  yr  un  addewid, — dim  ond  trugaredd  noeth, 
— "  Arglwydd,  cofia  fi."  Ac  y  mae  y  lloches  yna  fel  cestyll  y 
creigiau  iddo  y  foment  hon.  Y  mae  trugaredd  Duw,  fel  dinas- 
oedd  noddfa  Israel,  wedi  ei  chyfleu  yn  y  modd  mwyaf  manteis- 
iol  i  fod  yn  noddfa.  Yr  oedd  y  dinasoedd  hyny  yn  fanteisiol  i 
bob  rhan  o'r  wlad.  Yr  oedd  amryw  o  honynt  ar  fynyddoedd,  i 
fod  yn  fanteisiol  i  drigolion  y  mynydd-dir,  ac  i  fod  yn  hawdd 
eu  gweled.  Eraill  ar  y  gwastadedd,  er  mwyn  y  rhai  oedd  yn 
byw  yno.  Un  o  honynt  yn  Basan,  yn  y  gogledd  ;  un  arall  yn 
terfynu  ar  yr  anialwch  yn  y  deheu  ;  fel  nad  oedd  raid  i  drig- 
olion  y  cyrau  pellaf  syrthio  trwy  law  y  dialydd  o  eisiau  lle  i 
ddianc.  Yr  oedd  tair  o  honynt  o  bob  tu  i'r  lorddonen,  fel  nad 
oedd  raid  i  neb  golli  ei  fywyd  oherwydd  methu  cael  rhyd  yn 
hono.  Nid  oedd  rhyddid  i  addoli  ond  mewn  un  ddinas;  ond 
yr  oedd  cyfle  i  lofrudd  gael  ei  fywyd  mewn  chwech.  Yr  oedd 
y  ffyrdd  iddynl,  medd  hanesion  yr  luddewon,  yn  cael  eu  cadw 
yn  berffaith  dda :  nid  oedd  nac  afon  na  nant  ar  y  fifyrdd  hyny 
yn  cael  ei  gadael  heb  bont  drosti,  rhag  y  gallasai  llifogydd 
rwystro  y  llofrudd  i  groesi  heb  hyny ;  ac  ar  bob  croesffordd  yr 
oedd  mynegbost  yn  cyfeirio  at  y  ddinas,  ac  yn  ysgrifenedig 
arno,  N'oddfa,  noddfa,  fel  nad  oedd  raid  iddo  aros  am  foment  i 
ystyried  pa  Iwybr  i  gymeryd.  Y  mae  trugaredd  yr  Arglwydd 
yn  gyffelyb.  Y  mae  hon  fel  dinas  wedi  ei  gosod  ar  fryn.  Y 
mae  hi  goruwch  y  nefoedd,  wedi  ei  hadeiladu  yn  dragywydd, 
medd  y  Salmydd  ;  gellir  ei  gweled  hi  o  bob  man:  nid  rhaid  i 
neb  fyned  ymhell  i  chwiHo  am  dani ;  y  mae  hi  yn  gyfleus  i 
bawb.  Y  mae  hi  yn  cael  ei  chadw  i  filoedd:  y  mae  yr  Arglwydd 
o  **  fawr  drugaredd  i'r  rhai  oll  a  alwant  arno  :"  "  y  tlawd  hwn  a 
lefodd,  a'r  Arglwydd  a'i  clybu ;"  "  a  bydd,  cyn  galw  o  honynt, 
i  mi  ateb ;  ac  a  hwy  eto  yn  llefaru,  mi  a  wrandawaf."  Fel  yr 
oedd  y  ddinas  noddfa  yn  Israel  i'r  ymdeithydd  fel  i'r  pr'iodor, 
felly  y  mae  noddfa  trugaredd  i  bawb  a  fiFöant  iddi.  Yr  oedd  hi 
yn  gystal  cysgod  i'r  Ninifeaid  ag  i'r  Israeliaid.  Nid  oedd  Ahab 
ddrygionus  ddim  yn  cael  ffoi  iddi  yn  ofer  mwy  na  Dafydd ;  ac 
y  mae  y  ífordd  i'r  noddfa  hon  yn  cael  ei  chadw  yn  dda  bob 
amser,  trwy  ddangos  fod  y  drugaredd  hon  yn  un  hawdd  i'w 
cheisio, — "tiriondeb  trugaredd."     "  Eel  y  tosturia  tad  wrth  ei 

blant,  felly  y  tosturia  yr  Arglwydd  wrth  y  rhai  a'i  hofnant  Ef." 
"Trugaredd  yr  Arglwydd  sydd  yn  parhau  yn  dragywydd."  Ac 
os  deui  di  at  ryw  groesffordd  a  bâr  i  ti  ameu  pa  le  y  mae  y 
noddfa,  y  mae  mynegbost  ar  bob  un  o  honynt,  a  geiriau  com- 
fForddus  yn  ysgrifenedig  arno:  dyma  un  o  honynt: — "  Y  mae 
trugaredd  gyda'r  Arglwydd,  ac  aml  ymwared  gydâg  ef." 
Mentra  ymlaen  !  Dyma  un  arall : — "Efe  a  gymer  drugar- 
edd  arno."  Dyma  un  arall : — "  Mawr  ei  drugaredd,  ac 
edifeiriol  \m  ddrwg."  Ffyrdd  a  mynegbyst  i  ddinas  noddfa 
trugaredd  ydyw  yr  holl  bethau  hyn. 

Y  mae  ymaflyd  yn  nhrugaredd  yr  Arglwydd  yn  ffordd  i 
wneuthur  heddwch  âg  Ef.  Yr  anrhydedd  mwyaf  a  allwn  ni  ei 
ddangos  iddo  ydyw  hyn:  "Yr  Arglwydd  sydd  hoff  ganddo  y 
rhai  a  ddisgwyliant  wrth  ei  drugaredd  Ef "  Y  mae  dynion 
yn  hoffi  gweled  rhai  yn  apeho  at  eu  trugaredd  ;  ac  anaml  y  mae 
hyd  yn  nòd  y  rhai  gwaethaf  yn  siomi  neb  a  wna  hyny.  Y  mae 
y  Caldeaid  yn  cael  eu  desgrifio  fel  rhai  creulawn,  heb  dosturio, 
nac  arbed,  na  chymeryd  trugaredd ;  eto,  er  nad  oedd  ganddynt 
drugaredd,  nid  oedd  nebyn  apeho  hyd  yn  nod  at  beth  nad  oedd 
ganddynt  yn  cael  ei  siomi ;  yr  oedd  ei  einioes  yn  ysglyfaeth  i  bob 
un  a  elai  allan  atynt.  Yr  oedd  Benhadad  wedi  gwneuthur  gwerth 
ei  ladd;  ond  pan  apehodd  at  drugaredd  Ahab,  "  Fy  mrawd  yw 
efe,"  meddai  y  brenin,  "  ac  nid  fy  ngelyn."  A  pho  mwyaf 
ydyw  dy  drueni  a'th  ddrwg  haeddiant,  mwyaf  oll  o  ogoniant 
fydd  i  drugaredd  sylwi  arnat.  "  Maddeu  fy  anwiredd,"  medd 
un,  "canys  mawr  yw."  Rhoddodd  Alexander  ryddid  i  un  o'i 
gyfeilHon  i  fyned  at  ei  drysorydd  i  ofyn  rhodd  yn  ei  enw,  gan 
adael  iddo  ef  bcnderfynu  ei  maint ;  yntau  a  aeth,  a  gofynodd 
lawer  iawn:  ofnodd  y  trysorydd,  wrth  ei  glywed  yn  gofyn 
cymaint,  roddi  iddo  ei  gais,  ac  aeth  at  y  brenin,  gan  ofyn  a 
roddasai  efe  genad  iddo,  ac  adroddodd  beth  a  ofynodd.  "  Do," 
meddai  yntau,  "a  rhoddwch  chwithau  iddoei  holl  ddymuniad: 
y  mae  gan  hwnyna  feddwl  mawr  am  fy  nghyíoeth  i,  onidè  ni 
buasai  yn  meiddio  gofyn  cymaint."  Felly,  "yr  Arglwydd  sydd 
hoff  ganddo  y  rhai  a  ddisgwyhant  wrth  ei  drugaredd  Ef ;"  ac 
y  mae  yn  rhaid  i  bechaduriaid  mawr  ddisgwyl  llawer  wrthi. 
Ni  fydd  hyny  ond  dangos  fod  genym  feddwl  mawr  am  ei 
chyfoeth.     "A  mi  a  faddeuaf  iddynt  eu  hoU  bechodau,"  mcdd 

Efe  trwy  y  prophwyd  Jeremi,  "a  hyn  fydd  i  mi  yn  enw  llawen- 
ydd,  yn  glod,  ac  yn  ogoniant,"  hyny  yw,  maddeu  cymaint  fydd 
yn  ogoniant  mawr  i  mi.  Y  mae  yn  cwyno  trwy  y  prophwyd 
Ezeciel  (pen.  xxii.  30)  nad  oedd  neb  i  apeHo  at  ei  drugaredd 
dros  y  wlad:  "  Ceisiais  hefyd  wr  o  honynt  i  gau  y  cae,  ac 
i  sefyll  ar  yr  adwy  o'm  blaen  dros  y  wlad,  rhag  ei 
dinystrio ;  ac  nis  cefais  :" — beth  oedd  hyny  ?  rhyw  un  i 
ddal  tarian  ei  drugaredd  rhwng  y  wlad  a  phicellau  ei  ddig- 
ofaint.  Bu  raid  iddo  ollwng  y  saethau,  a  thywallt  y  IHd, 
am  nad  oedd  neb  i  wneuthur  hyny.  Byddai  Moses,  fel  y  cry- 
bwyllwyd,  yn  arfer  (yn  ngeiriau  y  Salmydd)  "  sefyll  ar  yr  adwy 
o'i  flaen  Ef,  i  droi  ymaith  ei  lidiogrwydd."  Yr  oedd  wedi  cael 
allan  y  llwybr  i  hyn  mor  berffaith,  fel  y  mae  yr  Arglwydd  yn 
dywedyd  wrtho,  "  Gad  i  mi  lonydd,  fel  yr  enyno  fy  IHd  yn  eu 
herbyn,"  sef,  paid  a  dal  tarian  fy  nhrugaredd  ar  íîordd  fy  nig- 
ofaint.  Ond  dal  y  darian  y  byddai  Moses  yn  wastad,  a'r 
canlyniad  a  fyddai  gwneyd  heddwch  dros  y  bobl :  "  Maddeuais 
yn  ol  dy  air."  Os  ydych  chwithau  am  wneyd  heddwch,  sefwch 
ar  yr  adwy,  a  deHwch  darian  ei  drugaredd  yn  eich  Uaw.  Nid 
yw  y  Duwdod  byth  yn  ymranu  yn  ei  erbyn  ei  Hun.  Ni  oHwng 
ei  gyfiawnder  yr  un  saeth  yn  dragy wydd  at  darian  ei  drugaredd. 
Y  mae  deddfau  Hetygarwch  mor  uchel  yn  y  Dwyrain,  fel  yr 
abertha  y  Hetywr  bob  peth  i  gysuro  neu  i  ddiogelu  y  neb  a 
ddaw  o  dan  ei  gronglwyd.  Nid  ydy  w  o  bwys  pwy  a  fydd :  pe 
byddai  yn  elyn  iddo,  os  rhydd  ei  hun  o  dan  ei  amddiffyniad  ef, 
bydd  cymeriad  y  Hetywr  yn  myned  i  warth,  os  bydd  eisiau  neu 
berygl  arno  tra  yn  ei  dŷ  ef.  Tebyg  i  hynyna  ydyw  trugaredd 
Duw:  pwy  bynag  a  ymgysgoda  dan  ei  chronglwyd  hi,  bydd 
cymeriad  ei  Pherchen  yn  myned  o  dan  gwmwl,  os  caifl'  nac 
eisiau  na  pherygl  fod  arno.  "  Ymafled  yn  fy  nerth  i,"  sef  yn  fy 
nhrugaredd. 

2.  Ymaflyd  yn  nerth  Duw,  fel  ag  i  wneyd  heddwch  âg  Ef, 
ydyw  ymaflyd  yn  ei  gyfamod.  laith  y  neb  sydd  yn  ymallyd 
yn  ei  drugaredd  ydyw,  "Pwy  a  wyr .?"  ond  iaith  y  nebsydd  yn 
ymaflyd  ynei  gyfamod  ydyw,  "  Gofia  y  gair  wrth  dy  was." 
Dyna  ydyw  cyfamod  Duw : — trugaredd  wedi  dwyn  cyfiawnder 
a  gwirionedd  yn  feichiau  drosti,  i  wneuthur  pechadur  yn  fwy 
parod  i'w  choeHo.     "Duw  yn  ewyHysio  dangos  yn  helaethach 

ddianwadalwch  ei  gyngor,  a  gyfryngodd  trwy  Iw,"  i'r  diben  o 
weinyddu  cysur  cryf  i'r  rhai  oedd  wedi  ffoi  i'r  noddfa.  Ni 
buasai  trugaredd  ddim  yn  ddigon  i  ni  deimlo  yn  berflFaith 
ddiogel  yn  ei  chysgod  heb  gyfamod.  Ni  a  allasem  gredu  ei  bod 
yn  fawr ;  ond  buasai  ein  hanwybodaeth  ni  am  natur  y  Jehofah 
yn  ddigon  i  beri  i  ni  ameu,  er  hyny,  ein  diogelwch  yn  ei 
chysgod ;  oblegid  y  gallasai  fod  rhywbeth  na  wyddem  ni  ddim 
am  dano  yn  natur  Duw,  a  hwnw  heb  fod  yn  groes  i'w  drugar- 
edd,  yn  galw  am  ddinystrio  gwrthryfelwyr.  Ond  y  mae  cyf- 
amod  Duw  yn  rhoddi  sicrwydd  i  ni  ynghylch  maint  a  lle  ei 
drugaredd,  trwy  ddangos  yn  iaith  y  bardd  fod 
"  Yr  hoU  briodoliaetliau  me-wii  hecld 
0  oclir  trugaredd  i  gyd," — 

nad  oes  dim  yn  Nuw,  nad  all  Efe  yn  gyson  âg  Ef  ei  Hun, 
daenu  aden  fawr  ei  drugaredd  tros  bechadur.  Y  mae  cyfamod- 
au  dynion  yn  rhoddi  haẅl  iddynt  ar  eu  gilydd.  Nid  ydyw 
cyfamod  yr  Arglwydd  wedi  ei  fwriadu  i  hyny,  am  nad  all  fod 
gan  bechadur  byth  hawl  arno;  ond  ei  ddiben  ydyw  dangos  di- 
anwadalwch  ei  air,  yr  un  fath  ag  y  dywedir  fod  yr  Arglwydd 
lesu  wedi  ei  wneuthur  yn  oífeiriad  trwy  Iŵ.  Ni  wnaed  hyn  i 
neb  arall,  am  nad  oedd  parhad  yn  eu  swyddau  ;  ond  gan  ei  fod 
Ef  yn  offeiriad  yn  dragywydd,  fe  'i  gwnaed  trwy  Iw ;  felly,  i 
roddi  sicrwydd  i  bechadur  fod  ei  drugaredd  i  fod  heb  gysgod 
tröedigaeth  iddi,  fe  'i  cadarnhawyd  â  llw  cyfamod.  Y  mae  cyf- 
amod  Duw  fel  y  tj'rau  sydd  ar  furiau  y  ddinas  gaerog.  Y  mae 
y  muriau  eu  hunain  yn  gedyrn,  ond  y  mae  y  tỳrau  yn  eu 
gwneuthur  yn  gadarnach,  trwy  eu  bod  yn  llawn  o  filwyr  i  am- 
ddiífyn  y  mur.  Yr  oedd  muriau  trugaredd  yn  bur  gedyrn,  ond 
i  roddi  sicrwydd  ychwanegol  i  ni,  wele  dỳrau  cyfamod  arnynt; 
ac  y  mae  cyfiawnder,  gwirionedd,  a  hollalluogrwydd,  fel  milwyr 
yn  y  tŵr  yn  amddififyn  i'r  mur.  Yr  oedd  y  mur  ei  hun  mor 
gadarn,  fel  y  cafodd  y  Ninifeaid  ddiogelwch  o'i  fewn,  er  nad 
oedd  yr  un  tŵr  arno ;  ond  y  mae  y  tỳrau  yn  peri  i  ni  deimlo 
yn  fwy  diogel  er  hyny.  Yr  oedd  plant  Israel  yn  teimlo  eu 
hunain  yn  llawer  mwy  diogel  o  fewn  eu  mur  hwynt  na'r 
Ninifeaid,  am  ei  fod  wedi  ei  fritho  â  thỳrau  cyfamod.  Y  mae 
yr  Arglwydd  yn  bur  hoíf  o  rwymo  ei  hun  â  chyfamod,  er 
rawyn  i  ni  dcimlo  sefydlogrwydd  ei  ■  belhau.     Trugaredd  Duw 

ydyw  rhoddi  dydd  a  nos  ;  ond  i  ddangos  sefydlogrwydd  hyny, 
fe  ddywedir  ei  fod  wedi  gwneuthur  cyfamod  â  hwynt.  Trugar- 
edd  ydoedd  addaw  pryd  hau  a  medi ;  ond  i  ddangos  sefydlog- 
rwydd  hyny,  íe  ddywedir  ei  fod  wedi  ei  gadarnhau  mewn 
cyfamod.  Nid  trugaredd  natur  sydd  rhyngom  ni  a'r  diluw, 
ond  trugaredd  wedi  ei  diogelu  mewn  cyfamod.  Felly,  nid 
trugaredd  yn  unig  sydd  genym  yn  noddfa  am  ein  bywyd,  ond 
trugaredd  mewn  cyfamod.  Ac  y  mae  y  Bibl  yn  sôn  am  ymaflyd 
yn  y  cyfamod  hwn ;  a  dyna  ydyw  h^my,  cydsynio  â'i  reolau,  a 
chredu  ei  addewidion  ;  neu  mewn  geiriau  eraill,  cydfifurfio  â'r 
amodau  ar  ba  rai  y  mae  yr  Arglwydd  wedi  addaw  bod  yn 
noddfa.  Y  mae  yn  beio  ar  Israel  am  nad  oeddent  wedi  trigo 
yn  ei  gyfamod :  trwy  beidio  cydffurfio  â'r  amodau,  aethant  tu 
allan  i  derfynau  y  diogelwch  :  "Am  hyny,"  medd  y  gwirion- 
edd,  "y  trôdd  Efe  yn  elyn  iddynt."  Ymaílyd  yn  y  cyfamod, 
ydyw  cadw  at  lythyren  y  cytundeb  a  wnaeth  Duw;  ac  felly  y 
mae  pechadur  yn  cael  enw  neu  garacter  Duw  o  blaid  ei  ddiogel- 
"wch.  Yr  oedd  Abraham  yn  eiriol  yn  dda  dros  y  Sodomiaid  ; 
ond  yr  oedd  arno  ofn  myned  yn  rhy  bell :  ac  felly  eu  dinystrio 
a  gawsant.  Yr  oedd  Josua  yn  eiriol  dros  Israel,  wedi  eu 
gorchfygu  wrth  Ai ;  ond  nid  oedd  ofn  arno  ef  fyned  yn  rhy 
bell,  am  fod  ganddo  gyfamod  i'w  ddadlu :  "  beth  a  wnei  i'th  enw 
mawr  .?"  Ac  fe  ddywedir  mai  er  mw^ai  ei  enw  y  byddai  yr 
Arglwydd  yn  cyd-ddwyn  â  hwynt  ac  yn  maddeu  iddynt. 
Gosod  dithau  dy  hun  yn  nghysgod  ei  gyfamod,  ti  fyddi  yn  dra 
diogel.  Fe  wna  er  mwyn  ei  enw  beth  na  byddi  di  dy  hun  ddim 
yn  ei  deilyngu.  Y  mae  wedi  rhoddi  y  cyhoeddiad  allan,  na 
thery  efe  neb  yn  y  llwch,  ac  y  mae  y  gair  yna  wedi  ei  sicrhau 
yn  gyfamod.  Syrthia,  yna  bydd  yr  enw  o  dy  blaid  ; — er  mwyn 
hwnw  fe  dy  gyfyd  o'r  llwch,  i'th  osod  gyda'r  pendefigion. 
"Gadawed  y  drygionus  ei  ffordd,  a'r  gwr  anwir  eî  feddyhau;  a 
dychweled  at  yr  Arglwydd,  ac  efe  a  gymer  drugaredd  arno;  ac 
at  ein  Duw  ni,  oherwydd  efe  a  arbed  yn  helaeth."  Dyna  air 
wedi  ei  sicrhau  mewn  cyfamod ;  pwy  bynag  a  ymaflo  ynddo, 
bydd  yr  enw  rhyngddo  â'r  ddrychin. 

Ond  gall  fod  yma  ambell  feddwl  yn  sibrwd — "Yroedd  yr 
Arglwydd  wedi  gwneuthur  cyfamod  âg  Israel  ei  Hun,  ac  felly 
yr  oedd  ganddynt  hwy  ry wbeth  i  gydiogafael  ynddo:  pe  buasai 

hyny  genyf  finau,  mi  fuaswn  yn  ymaflyd  ynddo  am  fy  mywyd. 
Ond  yr  ydym  wedi  crybwyll  eisoes  y  byddai  Israel  yndiddymu 
cyfamod  eu  Duw,  trwy  beidio  trigo  ynddo  ;  a  byddai  Moses  y 
pryd  hwnw,  a'r  rhai  ar  ei  ol  ef,  yn  cofio  y  cyfamod  gynt,  sef  yr 
un  â'r  tadau,  ac  yn  troi  hwnw  yn  gysgod  i'r  genedl.  Gallwn 
ninau  wneuthur  yr  un  peth ;  os  nad  oes  cyfamod  personol 
rhyngom  â  Duw,  cofiwn  yr  un  gynt,  sef  yr  un  a  wnaed  gan  y 
Tad  a'r  Mab,  a  llechwn  yn  nghysgod  hwnw,  hyd  onid  êl  y  llid 
heibio.  Dywed  wrth  yr  orsedd, — ^r  wyt  Ti  wedi  addaw  rhoddi 
y  cenhedloedd  yn  etifeddiaeth  i'th  Fab ;  un  o'r  rhai  hyny  wyf 
finau:  a  therfynau  y  ddaear  i'w  feddiant;  ar  hono  yr  wyf 
finau  yn  byw.  Yr  wyt  wedi  addaw  rhoddi  llawer  yn  rhan 
iddo  :  mi  allaf  finau  ddyfod  o  dan  yr  enw  yna.  Cofia  y  cyfamod 
gynt,  ac  arbed  fi.  lè,  meddi,  â  thadau  y  rhai  oedd  wedi  di- 
ddymueu  cyfamod  personol  eu  hun,  y  gwnaed  yr  un  gynt:  nid 
oes  genyf  fi  mor  ddadl  yna, — ni  wn  i  ddim  a  oes  perthynas 
rhyngof  a'r  neb  yr  oedd  y  cyfamod  gynt  wedi  ei  wneuthur. 
Nid  yw  hynyna  ddim  yn  ddigon  i  dy  rwystro  di  a  minau  i 
chwiHo  am  noddfa  ynddo,  oblegid  yr  oedd  cyfamod  Duw  â 
thadau  Israelyn  noddfa  i'r  "meibion  dieithr"  a  ymaflent  ynddo. 
Yn  wyneb  eu  bod  yn  dywedyd,  "  Yr  Arglwydd  gan  ddidoli  a'm 
didolodd  i  oddiwrth  ei  bobl ;" — "Naddo,"  medd  yr  Arglwydd, 
"  ymafla  di  yn  fy  nghyfamod  i,  mi  a'th  ddygaf  dithau  hefyd  i 
fynydd  fy  sancteiddrwydd."  Os  ymafli  di  yn  y  cyfamod  gynt, 
mi  a  wnaf  gyfamod  personol  â  thi,  ac  fe  fydd  hwnw  mor  ddi- 
ogel  a'r  un  gynt.  "  Mi  a  wnaf  gyfamod  tragywyddol  à  chwi, 
sef  sicr  drugareddau  Dafydd;"  hyny  yw,  bydd  mor  sefydlog 
a'r  un  a  wnes  i  â  Dafydd  ei  hun.  Ymaflwch  yn  nghyfamod 
Duw,  chwi  ymaflwch  yn  ei  nerth  ef.  Y  mae  gan  ddynion  hyder 
mawr  yn  y  cyfamodau  y  maent  yn  eu  gwneuthur  â'u  gilydd: 
ar  gyfamodau  y  mae  heddwch  Ewrop,  a'r  byd  bron  oll,  yn  ym- 
ddibynu.  Pe  torid  y  cyfamodau,  byddai  y  gwledydd  fel 
crochan  berwedig  yn  fuan:  felly,  cyfamod  sydd  yn  diogelu 
heddwch  ymherodraeth  Duw.  Fe  Iwyddodd  y  Gibeoniaid, 
trwy  dwyll,  i  gael  eu  bywyd  wedi  ei  ddiogehi  gan  Israel  mewn 
cyfamod;  ond  ymhen  tridiau,  cafwyd  allan  mai  cymydogion,  ac 
nid  dieithriaid,  oeddent.  Nid  oedd  grym,  mcddwn,  yn  y 
cytundeb  mwy ;    tarawyd  hwynt  yn  y  fan:    naddo,  yr  oedd 

cyfanio  1  riiyngiîd^'ut  â  mîn  y  cleddyf; — cawsant  noddfa  glyd 
yn.ei  gys-^oj,  er  mai.trwy  dwyll  y  gwnaed  ef :  a  phan  dorodd 
*^á:ul"y.'.  cyíiunod  à'  hwynt,  ymhen  canoedd  o  flynyddoedd,  an- 
fonodd  yi- ..Ai-glwyddl  newyn  i'r  wlad  yn  gosb  am  hyny.  Os 
oes  cymaint  o-.ijèrth  a  hynyna  mewn  cyfamod  oedd  wedi  ei 
wneuthur  mewn  twyll,  pa  faint  raid  fod  nerth  cyfamod  Duw  ? 
Os  ymafli  di  ynddo,  bydd  digon  rhyngot  a'r  ergyd.  Yr  oedd 
y  Gibeoniaid  yn'  dawel  arnynt,  pan  oedd  y  Canaaneaid  yn  cael 
eu  rhifo  i'r  cleddyf^n  Josua,  er  mai  rhai  o  honynt  oeddent 
hwythau  :  a  dyna*öedd..yn  gwneyd  y  gwahaniaeth,  yr  oedd  y 
cyfamöd^  yn  noddfa  "iddynt,  tra  yr  oedd  y  lleill  heb  yr  un 
cysgod.  Mynwch  gyfamod  rhyngoch  a'r  cleddyf,  bydd  eich 
trigfan  wed'yn  yn  nghestyll  y  creigiau.  Chwi  ellwch,  fel 
preswylwyr  y  graig,  ganu,  pan  y  bydd  y  cleddyf  yn  medi 
trigolion  y  gwastatir,  sydd  heb  yr  un  noddfa.  Ymaílyd  yn 
üghyfamod  Duw  ydyw  ymaflyd  yn  ei  nerth. 

3.  Ymaflyd  yn  nerth  Duw  i  wneyd  heddwch  àg  Ef,  ydyw 
ymaflyd  yn  ei  Fab.  Yr  ydym  trwy  hyny  yn  ymaflyd  yn  y 
cwbl  ar  unwaith.  Wrth  ymaflyd  yn  ei  drugaredd,  ymaflyd 
mewn  peth  heb  ddim  rhwymau  arni  yr  ydym  :  wrth  ymaflyd 
5'n  ei  gyfamod,  ymaflyd  yn  ei  drugaredd  wedi  rhoddi  rhwymau 
arni  ei  hun  yr  ydym ;  ac  heb  yr  un  rheswm  i'w  roddi  drosti, 
ond  felly  y  rhyngodd  bodd  iddo  Ef;  ond  wrth  ymaflyd  yn  y 
Alab,  yr  ydym  yn  ymaflyd  yn  nghyfiawnder  Duw.  Wrth 
apeho  at  ei  drugaiedd,  apeho  at  ewyllys  da  Brenin  yr  ydym; 
wrth  ymaflyd  yn  ei  gyfamod,  cydio  gafael  yn  ei  air  noeth  yr 
ydym  ;  ond  wrth  ymaflyd  yn  ei  Fab,  yr  ydym  yn  cydio  gafael" 
yn  ei  gyfiawnder.  Y  mae  yn  werthfawr  cael  apeHo  at  ei  galon 
drugarog :  y  mae  yn  fwy  fod  genym  ei  air  mewn  cyfamod  i 
ymaflyd  ynddo  ;  ond  gwell  na'r  oll  yw  cael  ymgysgodi  o  dan 
aden  ei  gyfiawnder ;  oblegid  os  na  Dydd  heddwch  i'r  hwn  a 
ymaflo  yn  y  Mab,  ni  bydd  Barnydd  yr  holl  ddaear  ddim  yn 
gwneuthur  barn.  Fe  dybir  fod  yn  yr  ymadrodd  "ymafledyn 
fy  nerth,"  gyfeiriad  at  waith  yr  euog  yn  rhedeg  at  yr  allor  i 
ymofyn  amddiffyniad.  Yr  oedd  y  temlau  gynt  ymhob  gwlad 
yn  noddfa,  ac  yn  enwedig  yr  allor ;  a  niynych  y  byddai  yr 
euog  yn  rhedeg  i  ymaflyd  yn  nghyrn  hono,  fel  y  darllenwn  am 
Joab.  Ymaflyd  yn  nertl:  Duw  ydyw  ymaflyd  yn  nghyrn  allor 
o.i 

y  groes,  ac  nid  oes  berygl  i  neb  gael  ei  dynu  oddiyno  i'w  ladd, 
oblegid  y  mae  y  gwaed  sydd  arni  yn  llefaru  am  heddwch  iddo.  Y 
mae  y  prophwyd  Micah,  v.  5,  ar  ol  cyhoeddi  yr  addewid  am  ym- 
ddangosiad  y  Mesiah  yn  Bethlehem  Ephratah,  yn  dywedyd  gair 
hynod  am  dano  : — "  H\vn  fydd  yr  heddwch."  Y  mae  wedi  dweyd 
cyn  hyny,  "  y  rhydd  Efe  hwynt  i  fyny,  hyd  yr  amser  y  daríFo  i'r 
hon  a  esgoro  esgor ;  ond  pan  y  cymer  hyny  le,  "  Hwn  fydd  yr 
heddwch."  ¥e  wna  hwn  yn  dda  rhyngom  a'n  gilydd.  Ac  â 
hyn  y  cytuna  geiriau  yr  apostol : — "  Efe  yw  ein  tangnefedd 
ni."  Yr  ydych  yn  cofio  peth  tebyg  i  hyn  yn  hanes  Cymru;  yr 
oedd  yma  rywrai  yn  gwrthryfela  o  hyd  yn  erbyn  Llywodraeth 
y  Saeson,  hyd  nes  y  ganwyd  mab  i'r  frenhines  yn  Nghymru,  a 
thrwy  hyny  ddod  yn  Dywysog  Cymru.  Hollol  briodol  a  fuasai 
dywedyd  am  hwnw,  "  Hwn  a  fydd  yr  heddwch."  Y  mae 
llawer  cais  wedi  bod  am  wneyd  heddwch  parhaus  rhwng  y 
ddwy  wlad  o'r  blaen,  ond  yn  ofer :  y  mae  y  cleddyf  wedi 
methu, — cyngor  y  doethion  wedi  methu  ;  ond  '  hwn  a  fydd  yr 
heddwch :'  bydd  Cymru  a  Lloegr  yn  cydgyfarfod  yn  hwn,  fel 
ag  i'w  gwneyd  yn  un.  Felly  am  y  Mab, — y  mae  y  nefoedd  a'r 
ddaear  wedi  cydgyfarfod  ynddo.  Y  mae  yn  Gyfaill  i'r  Tad,  ac 
eto  yn  un  o  honom  ni.  Y  mae  enw  Duw  ynddo,  eto  ni  raid 
i'w  arswyd  ein  dychrynu  ni.  Y  mae  hefyd  wedi  ei  dori  o'r  clai. 
Fel  y  daeth  brenin  Lloegr  yn  dywysog  Cymru,  felly  y  daeth 
Brenin  y  nefoedd  yn  Dywysog  y  ddaear.  "  Hwn,"  gan  hyny, 
"  fydd  yr  heddwch."  MeddyHwch  am  y  Mab  ymhob  cymer- 
iad,  yr  ydych  yn  ymaílyd  yn  nerth  Duw  wrth  ymaílyd  ynddo. 
Edrychwch  arno  fel  un  i  ddadleu  ein  hachos  ni  gerbron  y  Tad: 
"  Os  yn  erbyn  yr  Arglwydd  y  pecha  gŵr,"  meddai  EH,  "  pwy  a 
eiriol  drosto  .?"  Yr  oedd  Job  yn  teimlo  yn  gyffelyb  :  "  Nid 
gvvr  íel  myfi  yw  efe,  fel  yr  atebwn  iddo,  ac  y  delom  ynghyd  i 
farn.     Nid  oes  rhyngom  ni  ddyddiwr  a  all  osod  ei  law  arnom 

ein  dau"  (Job  ix.  32,  33).     "  Os   soniaf am  farn,  pwy  a 

ddadleu  drosof  fi  .?"  (adn.  19.)  Pwy  hefyd  ?  Yr  oedd  llawer 
iawn  gynt  yn  ymddibynu  ar  y  dadleuwr.  Y  mae  yn  ddigon 
tebyg  na  buasai  fawr  o  obaith  i'r  vSunamees  hono  am  ei  thŷ  a'i 
thir,  oni  buasai  fodgwas  y  prophwyd  yno  ar  y  pryd  i  ddywedyd 
gair  drosti.  Bua^ai  amcan  Haman  yn  sicr  o  gael  ei  gyraedd, 
pc  buasai  yno  rywun   hcblaw  Esthcr   yn   eiriol.     Y  mae  yn 

debyg  na  buasai  brenin  Persia  yn  rhoddi  gorchymyn  i  adeiladu 
Jerusalem  oni  buasai  mai  Nehemiah  ei  drulliad  oedd  yn  gofyn 
hyny  iddo.  Y  mae  yn  dra  thebygol  y  buasai  y  Tyriaid  a'r 
Sidoniaid  yn  ceisio  heddwch  Herod  yn  ofer,  oni  buasai  fod 
Blastus,  yr  ystafellydd,  yn  ddadleuwr  drostynt.  Felly,  nid 
dibwys  ydyw  pwy  fydd  yn  gofyn  drosom  ninau  am  heddwch 
yn  y  llys ;  ac  os  oes  yma  rywun  am  heddwch,  "  Hwn  ydyw  yr 
heddwch."  Y  mae  yn  gwybod  y  ffordd  at  galon  ei  dad, 
Gallesid  meddwl  fod  Dafydd  yn  lled  sicr  o  heddwch  Saul  wedi 
cael  Jonathan  i  ddadleu  drosto ;  ond  fe  fethodd  y  dadleuwr,  er 
ei  fod  yn  fab.  Ond  iaith  Hwn  ydyw,  "  Mi  a  wn  dy  fod  bob 
amser  yn  fy  ngwrandaw  i."  "Hwn,"  medd  y  Tad,  "  yw  fy 
anwyl  Fab;  gwrandewch  ef."  Beth  y  mae  yn  ei  ddywedyd? 
Wel,  y  mae  yn  dy  gyfarch  di  yma  yn  awr,  am  fod  ar  ei  galon 
ef  wneuthur  cymwynas  i  ti,  fel  y  cyfarchodd  y  prophwyd  y 
Sunamees  hono  : — "A  oes  a  fynech  di  ei  ddywedyd  wrth  y 
Brenin?"  Y  mae  genyímferestyn  y  llys,  acyr  wyf  yn  dymuno  ei 
ddefnyddio  o  dy  blaid  di.  Gwylia  ateb  fel  hono,  "  Yn  nghanol 
fy  mhobl  yr  wyf  yn  trigo,"  hyny  yw,  nid  oes  arnaf  eisiau  dim; 
ond  dywed  fel  y  Tyriaid  : — "  Yr  wyf  yn  deisyf  cael  tangnef- 
edd."  Ti  a  fyddi  mor  sicr  o'i  gael  ag  y  bydd  iddo  Ef  ei  ofyn. 
Fe  Iwyr  ddadleu  dy  ddadl  di  nes  dwyn  allan  farn  at  wirionedd. 
Edrychwch  arno  eto  fel  aberth  ; — "  Hwn  fydd  yr  heddwch," 
yn  yr  ystyr  yma  hefyd.  Y  mae  rhai  yn  meddwl  fod  Sinai  yn 
llosgi  hyd  entrych  aw^^r.  hyd  nes  y  cymerodd  Moses  aberth,  a'i 
ladd,  ac  i'r  aberth  ddiífodd  y  tân,  chwalu  y  tywyllwch,  ac  atal 
i'r  mynydd  grynu  ;  a  chafodd  pendefigion  meibion  Israel  wledda 
yn  ymyl  yr  allor,  heb  i'r  Arglwydd  osod  ei  law  arnynt :  felly  y 
mae  yr  Arglwydd  lesu,  fel  aberth,  wedi  gwneuthur  heddwch 
trwy  waed  ei  groes  Ef.  Ac  fel  prawf  o  hyny,  y  mae  Duw  ei 
Hun  wedi  anfon  y  gair  i  "  bregethu  tangnefedd  trwy  lesu  Grist,'' 
ac  'yn  aberth  ei  Fab  yn  "  Dduw  yr  heddwch  ;"  ac  os  oes  yma 
rywun  am  heddwch,  ymafled  yn  aberth  y  Mab.  Ti  a  wnei  felly 
heddwch  â  Duw.  Y  mae  pob  golwg  a  gymerwn  ar  y  testyn  yn 
dangos  diogelwch  pechadur  yn  fwy.  Trwy  ymaflyd  yn  yr 
aberth,  y  mae  yn  ymaflyd  yn  nghyfiawnder  Duw,  ac  yn  ei 
ddwyn  o  blaid  ei  fywyd.  Yr  oedd  Haman  wedi  gwneuthur  yn 
gall,  trwy  addaw  deng  mil  o  dalentau  i'r  brenin,  i  gael  difetha 

yr  luddewon,  fel  na  byddai  lladd  cymaint  o'i  ddeiliaid  yn 
colledu  dim  ar  y  brenin  am  deyrnged.  Yr  oedd  hyn  yn  rhoddi 
hawl  i  Haman  ynddynt :  fe  ddpvedir  eu  bod  wedi  eu  gwerthu 
iddo  i'w  din^^strio,  i'w  difetha,  ac  i'w  Uadd.  Ni  ddylai  pechadur 
byth  deimlo  fod  ganddo  hawl  \  heddwch  â  Duw ;  ond  y  mae  yn 
gysur  iddo  feddwl  er  hyny,  na  fydd  trysorau  y  breni-n  ddim  ar 
eu  colled  wrth  iddo  ei  gael.  Os  oedd  gwaith  Haman  yn  addaw 
talu  deng  mil  o  dalentau  am  yr  luddewon  yn  rhoddi  math  o 
hawl  gyfiawn,  fel  y  tybid  y  pryd  hyny,  iddo  i'wdifetha  hwynt. 
onid  ydyw  gwaith  y  Mab  yn  talu  mwy  o  lawer  i'r  trysorau  dros 
bechadur,  yn  rhoddi  hawl  gyfiawn  iddo  yntau  ei  gadw  yn  fyw  ? 
Ac  iawn  y  gofynodd  yr  apostol,  "Pwyyw  yr  hwn  sydd  yn 
damnio  ?  Crist  yw  yr  hwn  a  fu  farw."  Yr  oedd  ar  Haman 
ofn  y  buasai  y  golled  yn  y  deyrnged,  oddiwrth  ddifetha  cymaint 
o'r  deiHaid,  yn  peri  i'r  brenin  omedd  ei  ddeisyfiad,  er  ei  fod 
yn  gyfaill  iddo :  am  hyny  fe  ofalodd  barotoi  ar  gyfer  hyn- 
yna  trwy  addaw  digon  i  wneuthur  y  golled  i  fyny.  Y  mae 
y  Dadleuwr  yr  3'dym  ni  yn  son  am  dano  yn  Gyfaill  i'r  Tad  ; 
ond  ni  buasai  genym  sicrwydd  am  heddwch  er  h^m}'^,  am  y 
buasai  y  golled  yn  y  deyrnged  o  ogoniant  mor  fawr,  oni  buasai 
iddo  Ef  ddarparu  ar  gj'fer  hyny  trwy  dalu  i  mewn  i'r  trysordy 
ddigon  beth  bynag  i  wneyd  i  fyny  y  golled  fel  nabydd  y  cylHd 
(revenue)  ddim  yn  Hai  wrth  i  ni  gael  heddwch.  "  Efe  yw  yr 
Iawn."  Fel  hyn  y  mae  yr  heddwch  yn  dyfod  yn  sicr.  Wrth 
ofyn  heddwch  mewn  aberth,  cofiwn  mai  gofyn  trugaredd  yr 
ydym;  ond  mewn  aberth  "sicr  drugareddau  Dafydd"  ydynt,  neu 
fel  y  mae  rhai  yn  darHen,  "pethau  cyfiawn  Dafydd."  Y  mae 
ganddo  Ef  hawl  ynddynt,  fel  yr  oedd  gan  Haman  yn  yr  ludd- 
ewon.  Heddwch  seiHedig  ar  gyfiawnder  ydyw  yn  y  Mab.  Fe 
ddywedir  am  un  oedd  yn  gysgod  o  hono,  sef  Melchisedec,  ei  fod 
yn  'Frenin  cyfiawnder,  ac  wedi  hyny,  Brenin  heddwch.'  Y 
mae  yn  gwneuthur  heddwch,  am  ei  fod  wedi  gwneuthur  cyf- 
iawnder  yn  gyntaf :  "  Brenin  cyjiawnder,  ac  wedi  h^my,  Brenin 
heddicch''  Pe  buasem  ni  wedi  gwneuthur  yn  dda,  fel  y 
dywedodd  yr  Arglwydd  wrth  Cain,  oni  chawsem  oruchafiaeth  1 
Ni  fuasai  yna  yr  un  rhwyg  rhyngom  ni  â  Duw :  ac  er  na 
wnaetliom  yn  dda, — er  bod  yma  anghydfod, — y  mae  pech- 
aberth  wrth    y  drws  :  y   mae   modd  trwy  ymaílyd  yn  liwnw  i 

ni  gael  yr  heddwch  yn  ol.  Y  mae  y  Bibl  wedi  ei  fritho  â  hanes 
rhai  yn  cael  heddwch  mewn  aberth.  Arogl  esmwyth  aberth 
Noah  a  barodd  i  Dduw  ddywedyd,  "Ni  chwanegaf  felldithio  y 
ddaear."  Yr  oedd  digofaint  yr  Arglwydd  yn  dechreu  yn  Israel 
yn  achos  Corah,  hyd  nes  i  Aaronredeg,  gyda'r  thuser  a'r  arogl- 
darth,  *a  sefyll  rhwng  y  meirw  a'r  byw.'  Yr  oedd  yr  angel 
dinystriol  yn  medi  Israel  i'r  byd  arall,  oherwydd  rhifo  y  bobl, 
nes  cael  aberth  yn  llawr  dyrnu  Arafnah.  Y  mae  aberth  eto  yn 
ffordd  i  ninau  gael  heddwch.  Ymaflyd  yn  y  Mab,  yr  hwn  sydd 
yn  ofifrwm  ac  yn  aberth  i  Dduw  o  arogl  peraidd,  a  bâr  i  Dduw 
ddywedyd,  Ni  ddigiaf  wrthyt  mwy;  "nid  oes  lidiawgrwydd 
ynof." 

Nid  dieithr  ydyw  clywed  dyn  yn  gofyn,  "A  pha  beth  y 
deuaf  gerbron  yr  Arglwydd,  ac  yr  ymgrymaf  gerbron  yr  iichel 
Dduw  ?"  Yr  oedd  prifddinas  Edom  gynt  mor  gadarn  fel  yr 
oedd  bron  yn  anmhosibl  ei  chymeryd  mewn  rhyfel :  dinas 
yn  y  graig  oedd  hi;  wedi  ei  naddu  o'r  graig,  a  chreigiau  o  am- 
gylch  ogylch  iddi.  Yr  oedd  Dafydd  yn  gofyn  gyda  golwg 
arni,  "  Pwy  a'm  dwg  i'r  ddinas  gadarn  ?"  A  oes  neb  a  ŵyr  am 
fynedfa  i  mewn  iddi  ?  Ond  er  cadarned  oedd,  yr  oedd  yno  un 
fiFordd  gyfyng  i  fyned  i  mewn.  Felly  y  mae  Duw  mor  uchel, — 
inor  fawr, — nad  oes  genym  ddim  mesurau  arno.  Y  mae  y 
nefoedd  yn  uchel,  ond  y  mae  Duw  yn  uwch.  Y  mae  uffern  yn 
ddofn,  yn  bydew  diwaelod,  ond  y  mae  Duw  yn  ddyfnach.  Y 
mae  y  môr  yn  llydan,  ond  y  mae  Duw  yn  lletach.  Y  mae 
tragywyddoldeb  yn  fawr,  ond  y  mae  Duw  yn  fwy,  oblegid  y 
mae  yn  ei  gynwys.  Yr  ydym  ni,  ddynion,  yn  rhywbeth  yn 
ymyl  pawb  ond  Duw.  Yr  ydym  yn  fawr  iawn  o'n  cymharu 
â'r  anifail ;  ac  yn  gyfryw  na  raid  i'r  angel  gywilyddio  wrth  ein 
clywed  yn  ei  alw  yn  frawd ;  ond  yn  ymyl  Duw,  yr  ydym  yn 
ddim, — yn  llai  na  dim, — yn  wagedd, — yn  ysgafnach  na  gwag- 
edd.  Nid  anmhriodol  i  ddyn,  gan  hyny,  ydyw  ycwestiwn,  "A 
pha  beth  yr  ymgrymaf  gerbron  yr  uchel  Dduw  ?"  Pa  fodd  y 
gall  y  llai  na  dim  gael  sylw  yr  YDWYF  ì  Pa  fodd  y  gall  yr 
ysgafnach  na  gwegi  gael  ffafr  Pwyswr  y  mynyddoedd  1  Ond 
nid  cwestiynau  anorphen  ydyw  y  rhai  hyn  heddyw.  Y  mae  y 
flfordd  i'r  ddinas  gadarn  wedi  ei  datguddio  ; — y  mae  y  modd  i 
gael  heddwch  â  Duw  wedi  ei  amlygu.     Y  mae  Duw  ei  hun 

wedi  dangos  i  ni  pa  le  y  mae  ei  nerth,  fel  y  dangosodd  Samson 
i'r  Dalilah  hono,  ac  y  brysiodd  hithau,  wedi  cael  allan  hyny,  i 
gymeryd  mantais  arno,  i'w  wneuthur  yn  gyfryw  na  byddai 
raid  iddi  hi  na'i  phobl  ei  ofni  mwy.  Diolch  i'r  Arglwydd,  ei 
fod  wedi  dangos  i  ninau,  gyda  pharch  y  dywedwyf,  pa  fodd  i 
gymeryd  y  fantais  arno,  fel  na  bydd  raid  ei  ofni  fel  gelyn  mwy ! 
Os  wyt  ti  yn  ofni  hollalluogrwydd  ei  fraich,  ymafla  ynddi  â'i 
drugaredd  :  os  oes  arnat  arswyd  ergyd,  rheda  i'w  fynwes,  ti  a 
fyddi  yn  rhy  agos  ato  i  gael  dy  daraw :  os  wyt  yn  ofni  ei  Hd 
Ef,  ymafla  yn  y  Mab,  fel  na  all  dy  weled  heb  weled  gwaed 
aberth  ei  Anwylyd.     Yn  wir,  ti  a  wnei  heddwch  âg  Ef. 

[EbriU,  18Ö2]. 

BYW  DAN  NERTHOEDD  Y  BYD  A  DDAW. 


Heb  VI.  6. — •'  Ac  a  brofasant nerthoedd  y  byd  a  ddaw. 


y  mae  d^'n  yn  gyfansoddedig  o  ddwy  ran,  sef  y 
corif  a'r  enaid,  y  rhan  weledig  a'r  rhan  ysbrydol, 
felly  y  mae  a  fyno  â  dau  fyd,  sef  y  byd  hwn  a'r  byd 
a  ddaw,  y  byd  gweledig  a'r  byd  ysbrydol ;  ac  y  mae  ynddo 
gyfaddasrwydd  i  ymwneyd  â'r  ddau.  Y  mae  y  rhan  weledig 
o'i  natur,  sef  ei  goríf,  yn  ei  uno  â'r  byd  hwn;  a'r  rhan  ysbrydol, 
sef  ei  enaid,  yn  ei  gymhwyso  i  ddal  cymundeb  â'r  byd  ysbrydol. 
Y  mae  ei  goríf  ymhob  pwynt  yn  dyfod  i  gyffyrddiad  â'r  ddaear ; 
ac  oni  buasai  fod  ei  natur  wedi  dyrysu,  buasai  ei  enaid  ymhob 
pwynt  yn  dyfod  i  gyffyrddiad  â'r  byd  ysbrydol.  Y  mae  angen 
y  rhan  iselaf  o'i  natur  y  fath  fel  ag  y  mae  yn  ein  gwneuthur  o 
angenrheidrwydd  yn  ddaearol  ;  ac  y  mae  angen  y  rhan  ys- 
brydol  y  falh,  fel  ag  y  dylasai  hono  fod,  oherwydd  yr  un 
angenrheidrwydd,  yn  ysbrydol.  Y  mae  bod  yn  ddaearol,  neu 
fyw  dan  ddylanwad  y  ddaear,  yn  un  o  delerau  bywyd  y  corff ; 
ac  y  mae  bod  yn  ysbrydol,  neu  fyw  dan  ddylanwad  y  byd  arall, 
yn  un  o  delerau  bywyd  yr  ysbryd. 

Er  mor  angenrheidiol  ydyw  byw  o  dan  ddylanwad  y  ber- 
thynas  ddyblyg  hon,  eto  y  mae  yn  waith  tra  anhawdd  ei 
gyflawni :  naill  ai  y  mae  y  byd  hwn,  oherwydd  ei  agosrwydd, 
yn  myned  a'r  holl  feddwl,  a'r  holl  ofal  ;  neu  y  mae  y  byd  a 
ddaw,  oherwydd  ei  faint  a'i  bwys,  yn  llyncu  hwn  i  fyny  yn 
gwbl.  Y  mae  rhai,  i  fod  yn  Gristionogion,  yn  peidio  a  bod  yn 
ddynion  ;  ac  y  mae  eraill,  i  fod  yn  ddynion,  yn  methu  bod  yn 
Gristionogion.      Y  mae  rhai,  wrth  fyw    i'r   byd    a  ddaw,  yn 

methu  byw  i'r  byd  hwn  ;  ac  y  mae  eraill,  wrth  fyw  i  hwn,  yn 
methu  by \v  i'r  hwn  a  ddaw.  Canlyniad  y  dyryswch  a  fu  ar  ein 
natur  ni  yn  y  cwymp  ydyw  hyn.  Buasai  dyn  mewn  ystâd 
berffaith  yn  medru  byw  i'r  ddau.  Ni  buasai  y  ddaear  yn  atal 
i'w  feddwl  esgyn  i'r  nefoedd,  na'r  nefoedd  ychwaith  yn  ei 
sugno  yxv  gwbl  o'r  ddaear.  Yn  gyíîelyb  i'r  goeden,  gwreiddiau 
yr  hon  sydd  yn  sugno  nôdd  y  ddaear,  a'i  changenau  a'i  dail  yn 
yfed  gwlith  y  nefoedd.  Felly,  pe  buasai  dyn  yn  ei  le,  ni 
buasai  fod  ei  gorff  jm  cael  ei  gynal  ar  y  ddaear  ddim  yn  atal  i'w 
enaid  gymdeithasu  â'r  nefoedd.  Y  mae  meddwl  fod  gwrth- 
darawiad  angenrheidiol  rhwng  y  byd  hwn  a'r  hwn  a  ddaw  yn 
annheilwng  i  ddoethineb  a  daioni  y  Creawdwr.  Y  mae  cyson- 
deb  perffaith  yn  y  pethau  y  mae  y  ddau  fyd  yn  eu  gofyn. 
Nid  yw  amser  yn  gofyn  dim  croes  i  ofynion  tragywyddoldeb  ; 
na  thragywyddoldeb  ychwaith  yn  gofyn  dim  y  mae  amser,  fel 
y  cyfryw,  yn  ei  geisio.  Y  mae  ufudd-dod  perflFaith  i  holl 
ofynion  y  ddaear  yn  cydsefyll  âg  ufudd-dod  perífaith  i  hoU 
ofynion  y  nefoedd.  Ond,  er  bod  gofynion  y  ddau  fyd  yn 
hollol  gyson,  y  mae  gan  y  byd  hwn  annhraethol  fwy  o  ddy- 
lanwad  arnom  na'r  byd  arall :  a'r  achos  o  hyny  ydyw,  fod  yr 
hyn  oedd  yn  ein  natur  ni  yn  ein  cymhwyso  i  gymdeithasu  â 
byd  arall,  yn  iaith  y  Bibl,  yn  farw;  tra  y  mae  pobpeth  sydd 
yn  ein  cymhwyso  i  ddal  cymundeb  à'r  byd  hwn,  yn  fyw.  Yr 
ydym  wedi  marw  i  dragywyddoldeb,  ond  yn  fyw  i'r  ddaear. 
Yr  ydym  trwy  gyfrwng  y  synwyrau  corfforol  mewn  cysylltiad 
agos  iawn  â'r  byd  presenol  ;  ond  y  mae  y  synwyr  mawr  hwnw, 
oedd  yn  ein  cysylltu  â'r  byd  dyfodol,  wedi  ei  golli  trwy 
bechod  ;  am  hyny  y  mae  byw  dan  ddylanwad  y  byd  hwnw  yn 
galedwaith  i  ni  yn  awr.  Y  mae  gan  oleuni  yr  haul  effaith 
fawr  arnom  ni  sydd  yn  gweled  ;  y  mae  yn  llywodraethu  ein 
symudiadau  i  raddau  mawr  ;  ond  nid  oes  ganddo  ddim  ar  y 
dall, — nid  ydyw  yn  bod  iddo  ef :  o'i  ran  ei  hun,  yr  un  peth 
iddo  ef  ydyw  teithio  ganol  nos  a  chanol  dydd  ;  felly  yr  ydym 
ninau  yn  ddeillion  i'r  byd  a  ddaw,  ond  yn  gweled  i  hwn  :  am 
hyny  y  mae  gan  bethau  hwn  ddylanwad  mawr  arnom,  tra  nad 
nad  oes  gan  bethau  y  llall  ond  ychydig  neu  ddim  dylanwad. 
Ond  y  mae  pawb  sydd  yn  addef  byd  arall,  yn  meddwl  y  dylai 
fôd  gan  y   byd  hwnw  ryw  gymaint  o  ddylanwad  neu  effaith 

arnynt;  eto  y  mae  y  rhai  sydd  yn  addef  ac  yn  dymuno  hyn, 
oherwydd  llygredigaeth  eu  natur  yn  gorfod  teimlo  fod  y  byd 
hwn  yn  rhwystr  mawr  i  hyny.  Er  na  fuasai  yn  rhwystr  i 
greadur  perffaith,  y  mae  yn  fagl  i  rai  syrthiedig.  -  Y  mae  ei 
berthynasau  yn  fynych  yn  cael  eu  teimlo  i  fod  yn  demta- 
siynau, — ei  fwyniant  yn  tueddu  i  sugno'r  enaid  rhag  rhoddi  ei 
serch  yn  y  nefoedd,  ac  hyd  yn  nod  ei  ofidiau  yn  anghymwysO 
yr  enaid  i  ddal  cyraundeb  uchel  â  phethau  y  byd  a  ddaw.  Y 
mae  pleserau  yn  peri  i  ni  anghofio  fod  byìi  ar  ol  hwn,  ac  y  mae 
gofidiau  yn  ein  gwneuthur  yn  rhy  weiniaid  i  feddwl  am  dano. 
Y  mae  hyn  wedi  peri  i  rai  o'r  saint,  er  mwyn  cael  cymundeb 
â'r  byd  arall,  gefnu  i  raddau  mawr  ar  hwn.  Ymneillduant  o 
ganol  y  dyrfa,  ymgadwant  rhag  holl  rwymau  perthynasol  y 
ddaear, — hyd  y  mae  ynddynt  anghofiant  y  byd  hwn,  er  mwyn' 
cofio  yr  hwn  a  ddaw.  Y  maent  mewn  ystyr  yn  peidio  a  byw, 
er  mwyn  ymbarotoi  i  farw.  Y  mae  eraill  nad  ydynt  yn  myned 
i'r  eithafion  yna,  eto  y  mae  y  byd  yn  ei  ystyr  goreu  yn  farw 
iddynt,  a  hwythau  iddo  yntau.  Nid  oes  ganddynt  lygaid  i 
weled  ei  degwch,  na  chlust  i  gly wed  ei  fiwsig.  Y  mae  y  gread- 
igaeth  iddynt  hwy  megis  pe  na  byddai.  Y  maent  yn  hau 
ymhob  ystyr  mewn  dagrau.  Y  mae  tragywyddoldeb  wedi  di- 
ddymu  amser  iddynt  hwy ;  a  chan  faint  eu  pryder  ynghylch  y 
byd  a  ddaw,  methant  fwynhau  dim  o  hwn.  Y  mae  dosbarth 
arall  wedi  eu  siomi  gan  y  byd  hwn ;  am  hyny  y  maent  yn 
penderfynu  na  fyddant  by  w  o  dan  ei  ddylanwad :  gadawant  ef 
gyda  diflasdod  ;  ond  y  maent  yn  gollwng  dros  gôf  mai  yn  eu 
calon  y  mae  y  byd,  ac  y  gellir  byw  mor  wirioneddol  o  dan  ei 
ddylanwad  yn  unigedd  y  diffaethwch  ag  yn  nghanol  cynhwrf  y 
ddinas.  Y  mae  y  byd  hwn  oddimewn  i  ni,  ac  oddiallan  hefyd  ; 
ac  y  mae  y  byd  oddimewn  yn  fynych  yn  cael  mwy  o  nerth,  a 
mwy  o  ddylanwad  arnom,  trwy  i  ni  adael  y  byd  oddiallan. 
Ond  nid  ydyw  yr  ychydig  ddosbarthiadau  hyn  ond  eithriad  i'r 
rhtíol  fawr.  Nid  yw  Ihaws  y  dyrfa  yn  meddwl  dim  am  dra- 
gywyddoldeb,  na'i  ddylanwad  ychwaith.  Nid  yn  unig  nid  ydynt 
yn  by  w  o  dan  "  nerthoedd  y  byd  a  ddaw,"  ond  nid  ydynt  yn 
gofalu  dim  ynghylch'a  oes  y  fath  le  a  "  byd  a  ddaw."  Y  maent 
o'r  ddaear  yn  ddaearol; — yn  byw  ar  y  ddacar,  ac  yn  byw  i'r 
ddaear.     "Eumeddwl   yw  y  pery  eu  tai   yn  dragywydd,   a'u 

trigfeydd  o  genhedlaeth  i  genhedlaeth  :  am  hyny  enwant  eu 
tiroedd  ar  eu  henwau  eu  hunain."  Ond  nid  3^dyw  hyn  yn  peri 
iddynt  barhau  er  yr  holl  ofal, — "  tebyg  ydynt  i  anifeiHaid  a 
ddifethir."  Gan  mai  dyma  agwedd  gyífredin  y  byd,  ac  ond 
odid  agwedd  y  rhan  fwyaf  o  honom  ninau,  yr  oeddwn  am  alw 
eich  sylw  at  y  pwys  mawr  ?>yà.à.  mewn  i  ni  fyw  o  dan  ddylan- 
wad  y  byd  tragywyddol :  "  a  brofasant  nerthoedd  y  byd  a  ddaw." 
Ni  chawn  gymeryd  amser  i  brofi  mai  y  byd  tragywyddol  a 
olygir  wrth  "y  byd  a  ddaw"  yn  y  testyn.  Y  mae  rhai  yxv 
meddwl  hyn,  ac  eraill  yn  meddwl  mai  yr  oruchwyhaeth  efeng- 
^daidd  a  olygir.  Ond  ^^^r  oedd  yr  oruchwyliaeth  hono  wedi 
d^'^fod  i  mewn  yn  awr,  am  h^my  feallai  mai  nid  cwbl  briodol 
fuasai  ei  galw  hi  yn  "  fyd  a  ddaw ;"  ac  os  yr  oruchwyhaeth  a 
olygir,  yr  oedd  hi  yn  ddyledus  am  ei  nerth  mawr  ar  y  meddwl 
i'w  pherthynas  â  thragj'-wyddoldeb.  Modd  bynag,  ni  a  gymerwn 
y  testyn,  gan  feddwl  nad  ydym  yn  gwneuthur  cam  âg  ef,  yn 
sylfaen  i  sylw  felly, —  F  dylem  ni  fyw  o  dan  ddylanwad  y  byd 
tragywyddol^ — o  dan   ^^  nerfhoedd  y  byd  a  ddawT 

Yn  ein  hymdriniaeth  â'r  mater  hwn,  daw  pedwar  peth  o  dan 
ein  sylw: — 

I.  Ni  a  sylwn  ar  rai  pethau  anhebgorol  angenrheidiol  tuag 
at  ddarparu  y  meddwl  i  fyw  felly. 

II.  Pa  fodd  yr  ydym  i  fyw  o  dan  "nerthoedd  y  byd  a  ddaw." 

III.  Y  manteision  sydd  genym  i  fyw  felly. 

IV.  Y  daioni  a  ddeilliai  o  hyny. 

I.  Rhai  pethau  anhebgorol  angenrheidiol  tuag  at  ddarparu  y 
meddwl  i  fyw  dan  ddylanwad  "  nerthoedd  y  byd  a  ddaw." 

I.  Llwyr  argyhoeddiad  o  fod  y  b^^d  hwnw.  Nis  gallwn  fyw 
o  dan  ddylanwad  yr  hyn  nad  ydym  wedi  ein  llwyr  argyhoeddi 
sydd  yn  bod.  Y  mae  gwahaniaeth  mawr  rhwng  gwybod  am 
fôd  y  byd,  a  gwybod  am  y  dull  a'r  modd  y  mae  yn  bod.  Y 
wybodaeth  gyntaf,  ac  nid  yr  ail,  sydd  yn  gyrhaeddadwy  i  ni 
yma.  Pan  edrychom  ar  y  ffurfafen,  y  mae  ein  llygaid  yn  tystio 
wrthym  fod  yna  fydoedd  yn  bod,  ond  dyna  yr  oll.  Y  mae 
trefniant  tumewnol  y  rhai  yna  yn  guddiedig  hollol  oddiwrth^^m ; 
ond  ni  wadem  ni  ddim  nad  ydynt  yn  bod  o  eisiau  deall  pa 
fodd  y  maent  yn  bod.  Felly  dylem  fod  yn  gwbl  sicr  yn  ein 
meddwl  fod  byd  arall  yn  bod,  er  nas  gallwn  wybod  am  ddull  y 

byd  hwnw,  nac  am  y  modd  y  mae  ei  drigolion  yn  hanfodi, — 
beth  ydyw  eu  teimladau  a'u  gorchwylion.  Tebygol  ydyw  ei 
fo(i  yn  fyd  tra  gwahanol  i'r  byd  hwn, — yn  gymaint  felly  fel  nad 
allasem  yn  ein  'stâd  bresenol  ddeall  dim  am  dano  pe  buasai  ei 
gyfansoddiad  wedi  ei  ddatguddio  i  ni.  Nid  ydy w  y  wybodaeth 
hon  o  bwys  i  ni ;  ond  er  nad  ydy w  y  wybodaeth  o'r  hyn  a  fydd- 
wn  yn  bwysig  y  mae  o  bwys  mawr  i  ni  fy w  o  dan  ddylanwad  y 
gred  y  byddwn  ni.  Nid  oes  yr  un  gwirionedd  yn  fwy  pwysig  yn 
bod  na  bod  dyn  yn  anfarwol,  ac  felly  yn  ddeiHad  y  byd  tragywy- 
ddol ;  ond  nid  oes  yr  un  gwirionedd  yn  cario  llai  o  ddylanwad  ar 
ddynion  yn  gyffredin  na  hwn.  Y  mae  profion  o  hyn  yn  ein 
cyfarfod  ymhob  man.  Tra  y  chwiHr  yn  ddyfal  ynghylch  pethau 
dibwys  iawn ; — y  treuHa  ac  yr  ymdreulia  y  doethion  i  brofi  fod 
rhyw  hen  ddinas  wedi  sefyll  ar  ryw  ysmotyn  penodol ; — fod 
brwydr  ■wediei  hymladd  mewn  un  lle,  ac  nid  yn  y  lle  arall ; — 
fod  afon  wedi  codi  ar  ryw  fynydd  arbenig,  a'i  bod  hi  gynt  yn 
arllwys  i'r  môr  mewn  lle  gwahanol  i'r  hwn  y  mae  hi  ynddo  yn 
awr,  a  phethau  cyffelyb; — gadewir  y  cwestiwn  mawr  ynghylch 
y  byd  a  ddaw  hyd  at  ryw  amser  m^yy  cyfaddas  ;  neu  gadewir 
ef  mewn  rhyw  gongl  o'r  meddwl  fel  gwirionedd  marw, — rliy 
wir  i'w  brofi,  a  rhy  eglur  i  feddwl  am  dano.  Os  oes  byd  o'rfath 
yn  bod,  bydded  felly  ;  os  nad  oes,  bydded  felly  hefyd.  Fel 
hwnw  gynt,  nid  ydynt  yn  gofalu  am  ddim  o'r  pethau  hyn  ;  pan 
mewn  gwirionedd,  hjm  ddylai  fod  ein  gofal  cyntaf,  a'n  gofal 
mawr.  Os  oes  byd  felly  yn  bod,  dylai  y  meddwl  am  dano  ein 
llywodraethu  ymhob  man.  Os  nad  oes,  dylem  waredu  ein 
cyd-ddynion  o'r  caethiwed  a  achosir  gan  ofn  byd  o'r  fath.  Y_ 
mae  y  profion  o'r  gwirionedd  hwn  yn  IHosog,  ond  y  tri  hyny  a 
gawn  ni  ddefnyddio  yn  awr: — (i.)  Naturdyn.  (2.)  Cyfansodd- 
iad  y  gymdeithas  ddynol.     (3.)  Yr  oraclau  dwyfol. 

I.  GaHwn  gasglu  fod  "byd  a  ddaw  "  oddiwrth  ein  natur  ein 
hunain.  Yr  ydym  wedi  ein  cyfaddasu  yn  hynod  i'r  hyá  hwn : 
gaUwn  ddarHen  doethineb  y  Creawdwr  yn  y  modd  y  mae  ein 
natur  ni  yn  cyfateb  i'r  hyn  a  elwir  yn  natur  aHanol,  yn  y  cyd- 
gordiad  perffaith  sydd  rhwng  ein  cyrff  a'r  byd  yr  ydym  ynddo. 
Eglur  yw  fod  y  naiH  wedi  ei  wneuthur  ar  gyfer  y  HaH.  A  phe 
gaHasai  y  fath  beth  fod  ag  i  dd^m  gael  ei  symud  i  fyd  heb 
awyr   na  dwfr  na   goleuni  ynddo,  pc  byddai   byd  o'r  fath  a 

thrigolion  ynddo,  byddai  yn  amlwg  iddynt  oll  mai  deiliad  byd 
arall  gwahanol  i'w  byd  hwynt  oedd  dyn  ;  ac  oddiwrth  ganfod 
nad  oedd  dim  yn  eu  byd  hwy  yn  cyfateb  i'r  synwyrau  sydd 
ganddo  ef,  gallasent  gasglu  fod  rhyw  fyd  gwahanol  iawn  i'w 
byd  hw}''  yn  bod  yn  rhywle.  Felly  y  gallwn  ninau,  oddiwrth 
nad  oes  cydgordiad  rhwng  enaid  dyn  yn  ei  alluoedd  a'i 
ddymuniadau  a'r  byd  hwn,  gasglu  fod  byd  gwahanol  iawn  i 
hwn  yn  bod,  ac  mai  un  o  ddeiHaid  hwnw  ydyw  enaid  àyx\. 
Gan  fod  yr  Arglwydd  wedi  gwneuthur  y  naill  beth  ar  gyfer  y 
llall,  ac  wedi  cyfansoddi  ein  meddyliau  ni  y  fath  fel  nad  allwn 
feddwl  am  eíîaith  heb  achos  iddo  ;  pa  duedd  bynag  a  gawn  ni 
yn  ein  natur,  yr  ydym  yn  casglu  fod  rhywbeth  ar  ei  gyfer  yn  y 
natur  fawr  o'n  hamgylch.  Pa  argraíf  bynag  a  gawn  ni  ar  ein 
hysbryd,  yr  ydym  yn  casglu  fod  rhywbeth  yn  rhywle  yn 
cyfateb  iddo,  fel  y  mae  yr  argraff  sydd  ar  y  cwyr  yn  cyfateb  i'r 
toriad  sydd  ar  y  sêl.  Ond  y  mae  argrafììadau  ar  ein  henaid  ni, 
ag  yr  edrychwn  ni  yn  ofer  am  y  sêl  a'u  gwnaeth  yn  y  byd  hwn. 
Y  mae  synwyrau  (os  goddefwch  yr  ymadrodd)  yn  perthyn  i'n 
hysbryd  ni  nad  oes  dim  ar  y  ddaear  yn  cyfateb  iddynt.  Fe 
ddywedir  fod  y  byd  yn  nghalonau  dynion  ;  oblegid  oni  buasai  ei 
fod  o'n  mewn,  nis  gallasem  wneuthur  dim  âg  ef  oddiallan  ;  ond 
y  mae  tragywyddoldeb  hefyd  yn  ein  calonau  ni.  Beth  sydd 
yn  cynhyrfu  y  cj'bydd  i  bentyru  cyfoeth  ì — yr  oferdd^^n  i 
ymwerthu  i  oferedd  ?  a  hofifwr  pleser  i  chwilio  am  dano  yn 
ddiball  ?  Y  byd,  yn  ei  gyfoeth,  ei  oferedd,  a'i  bleser,  sydd  yn 
eu  calon.  Beth  ydyw  y  dymuniadau  mawrion  hyny  sydd  3'n 
yr  enaid,  yr  ydym  yn  teimlo  mai  yr  un  peth  fyddai  ceisio  eu 
diwallu  â  dim  o  bethau  y  ddaear  ag  a  fyddai  ceisio  llenwi  y 
mòr  trwy  daflu  i  mewn  iddo  un  o'r  graian  sydd  ar  ei  làn? 
Bethydynt?  tragywyddoldeb  sydd  yn  y  galon.  Yr  ydym  yn 
gweled  y  nefoedd  ar  y  ddaear  weithiau.  Oni  welsom  ni  pan 
ar  làn  dwfr  cHr  holl  amrywiäeth  y  ffurfafen  yn  cael  ei  ddangos 
ynddo?  Nid  oedd  yno  ddim  gwirioneddol, — dim  ond  y  ddelw, 
— y  cysgod  ;  ond  oni  buasai  fod  gwirionedd  yn  rhywle,  ni 
fuasai  y  ddelw  yno.  Oni  buasai  fod  ffurfafen  uwchben,  ni 
fuasai  yr  un  i'w  chanfod  yn  y  dwfr;  felly  pan  y  mae  ein 
mynwes  ninau  yn  llonydd,  heb  ei  chynhyrfu  gan  nwydau  a 
chwantau,  gallwn  yn  hawdd  Avclcd  yn  ei  dyfnderau  adlewyrch- 


Nerthoedd y  Byd  a  ddaiv.  323 

iad  o  íTurfafen  y  byd  a  ddaw.  A  oes  yna  rywbeth  gwirion- 
eddol  ?  Nac  oes:  dim  oad  yr  adlewyrchiad;  ond  pe  na  buasai 
gwirionedd  yn  bod,  ni  fuasai  yr  adlewyrchiad  yn  bosibh  Y 
inae  bod  y  byd  a  ddaw  o'n  mewn  yn  brawf  ei  fod  yn  bod  oddi- 
allan  hefyd. 

Y  mae  hi  yn  ddeddf  berthynol  i  bob  natur,  dybygid,  fod  ei 
dymuniadau  a'i  gwrthddrychau  yn  cyfateb  i'w  gilydd.  Byddai 
meddwl  yn  groes  i  hyn  yn  feddwl  calcd  am  Dduw  da.  Fel 
nas  gall  dwfr  redeg  yn  uwch  na'i  ffynhonell,  felly  nis  gall 
dymuniadau  yr  un  natur  fyned  yn  uwch  na  gwrthddrychau  y 
natur  hono.  Y  mae  ystumiau  y  pysgodyn  yn  y  dwfr  yn  brawf 
fod  ei  ddymuniadau  a'i  wrthddrychau  yn  gyfartal.  Y  mae 
chwareuad  y  march,  yr  anifail  bras,  a'r  oen,  yn  dangos  nas 
gallant  ddymuno  mwy;  ondy  mae  dyn,  ar  ol  myned  trwy  holl 
gylch  pleser,  yn  gofyn  am  y  cyfan,  "  Pa  beth  a  wna  ?"  Y  mae 
ei  ddymuniadau  yn  esgyn  yn  annhraethol  uwch  na  dim  o'r 
gwrthddrychau  sydd  o'i  amgylch.  Paham?  "  Y  byd  a  ddaw  " 
sydd  yn  ei  galon.  Y  mae  ei  ddymuniadau  fel  yr  ehedfaen  : 
gall  hwnw  gacl  ei  ysgogi  am  ychydig  gan  rywbeth  yn  ei  ymyl,' 
ond  buan  y  gwelir  ei  fod  yn  cyfeirio  at  rywbeth  draw,  draw, 
ymhell, — fod  rhyw  berthynas  ddirgelaidd  rhyngddo  â'r  pegwn, 
ac  er  y  gall  ei  fod  ymhell  oddiwrtho,  ac  er  y  gall  pethau  eraill 
bcri  iddo  ymsymud  ychydig  yn  ol  ac  ymlaen,  eto  nid  oes  gan 
ddim  allu  i'w  ddal  yn  llonydd  ond  y  pegwn  ;  felly  enaid  dyn : 
y  mae  pethau  bychain  y  ddaear  yn  ei  swyno  am  ychydig,  ond 
buan  y  dengys  fod  rhywbeth  draw,  draw,  tuhwnt  i  ddim  o'r 
pethau  gweledig  yn  ci  sugno, — fod  perthynas  ddirgeledig 
rhyngddo  â  "byd  a  ddaw."  Y  mae  math  o  anfeidroldeb  yn  y 
fynwes,  yr  hyn  sydd  yn  awgrymiad  cryf  fod  tragywyddoldeb 
yn  ein  haros. 

(2.)  Mae  cyfansoddiad  y  gymdeithas  ddynol  yn  awgrymu  yr 
un  peth.  Y  mae  pob  golwg  a  gawn  ni  arni  yn  sicrhau  mai 
ystâd  ragbarotöawl  i  ystâd  uwch  ydyw ;  oblegid  y  mae  hi  yn 
ddirgelwch  anmhosibl  ei  egluro  ar  bob  golygiad  arall.  Y  mae 
hi  yn  fynych  yn  berffaith  groes  i'r  hyn  y  mae  ein  calon  ni 
yn  ei  ddywedyd  a  ddylai  fod.  Y  mae  y  tlawd  yn  cael  ei 
dreisio,  a  barn  a  chyfiawnder  yn  cael  eu  trawswyro ;  cyfiawn- 
der  yn  syrthio  yn  yr  heol,  a  barn  yn  mcthu  dyfod  i  raewn ;  ac 

oni  buasai  fod  genym  sicrwydd  fod  Un  uwch  na'r  uchaf  yn 
gwylied  i  unioni  y  cam  yn  rhywle,  buasai  agwedd  bresenol 
pethau  yn  ddirgelwch  tywyll,  du,  i  ni.  Y  mae  y  byd,  er  ei 
ddechreuad,  wedi  bod  yn  ymwthio  ymlaen  at  ryw  ystâd  Ue  y 
byddai  cyfiawnder  ar  yr  orsedd,  ac  anwiredd  yn  y  carchar ;  ond 
hyd  yn  hyn,  y  mae  heb  ei  chyraedd  hi.  A  phe  byddai  y  fath 
ystâd  yn  gyrhaeddadwy  ar  y  ddaear,  pa  beth  a  atebir  am  y 
cenedlaethau  ar  ol  cenedlaethau  sydd  wedi  disgyn  i  ddistaw- 
rwydd,  a'u  cam  heb  ei  unioni,  os  nad  oes  byd  ar  ol  hwn  i 
wneuthur  hyny  ?  Ni  a  welwn  yn  y  greadigaeth  mai  awdwr 
trefn  ydy w  Duw :  y  mae  pobpeth  yn  ymddangos  yn  ei  le  ei 
hun  ;  nid  yvî  y  planhigyn  sydd  yn  gofyn  gwres  mawr  i  beri 
iddo  dyfu  ddim  i'w  gael  yn  y  Gogledd,  na'r  hwn  a  all  fFynu  yn 
nghanol  y  rhew  a'r  eira  ddim  i'w  gael  yn  y  Dwyrain.  Y  mae 
yr  anifail  wedi  ei  roddi  yn  yr  hinsawdd  hwnw  sydd  yn  briodol 
i'w  natur  ; — ^y  pysgodyn  yn  yr  elfen  y  gall  í^^w  ynddi.  Paham  ? 
Awdwr  trefn  ydyw  Duw.  Ond  fe  fu  amser  ar  y  greadigaeth 
pryd  nad  oedd  y  drefn  ogoneddus  hon  yn  bod:  chaos^  cy- 
mysgfa  oedd  y  cyfan.  Er  yr  edrychwn  ni  yn  awr  gyda 
phleser  ar  y  ddaear,  ac  ar  y  nefoedd  ;  y  naiU  wedi  ei  llwytho  â 
llawnder,  a'r  llall  wedi  ei  harddu  â  phob  prydferthwch.  I  ni, 
arall  y w  gogoniant  y  dydd,  ac  arall  y w  gogoniant  y  nos ;  arall 
yw  gogoniant  y  tir,  ac  arall  yw  gogoniant  y  mòr ;  ond  bu  adeg 
ar  y  byd  pan  nad  oedd  yr  un  ífurfafen  i  wahanu  rhwng  y  nef- 
oedd  a'r  ddaear, — dim  i  wahanu  rhwng  y  goleuni  a'r  tywyll- 
wch, — pan  oedd  y  tir  a'r  dwfr  fel  wedi  ymgymysgu, — yr  holl 
elfenau  yn  un  gymysgfa  gyffredinol.  Ond  o'r  gymysgfa  yna  y 
darfu  i  Ysbryd  Duw  lunio  byd  tragogoneddus,  yn  llawn  o  drefn, 
a  gosod  pobpeth  yn  ei  le  ei  hun.  Y  mae  agwedd  y  byd  moesol 
yn  awr  yn  gyffelyb  i'r  hyn  a  fu  agwedd  y  byd  naturiol  yn  y 
dechreu.  Y  mae  y  goleuni  a'r  tywyllwch  heb  eu  gwahanu  ; — y 
nefoedd  a'r  ddaear  heb  yr  un  ffurfafen  rhyngdd^mt.  Prin  y  mae 
sychdir  rhinwedd  yn  cael  jmiddangos.  Nid  yw  diluw  anwir- 
edd  ddim  wedi  ei  gasglu  i'w  le  ei  hun.  Ond  y  maeyr  un  Duw 
ag  sydd  yn  Awdwr  trefn  yn  y  greadigaeth  naturiol,  yn  sicr, 
ymhen  gronyn,  o  fod  yn  Awdwr  trefn  yn  yr  un  resymol ;  ac  y 
mae  mor  sicr  o  gyhoeddi  uwchben  hono  ag  ydyw  o  fod  wedi 
cyhoeddi  uwchben  y  gyntaf,  **  Wcle,  da  iawn  ydoedd."     Ac  fel 

y  caFodd  y  gyntaf  Sabbath  i  edrych  ar  bob  peth  yn  ei  le  ei  hun, 
y  mae  Sabbath  yr  ail  yn  dyfod,  ar  yr  hwn  y  gellir  edrych  ar 
bobpeth  ynddi  hithau  yn  ei  le  ei  hun.  Fel  yr  esgorodd  an- 
nhrefn  'ystàd  gyntefìg  y  ddaear  ar  drefn  hon,  felly  fe  esgor 
annhrefn  amser  ar  drefn  tragywyddoldeb.  Y  mae  cymysgfa  y 
byd  hwn,  yn  ei  berthynas  â  character  yr  Hwn  a'i  gwnaeth,  yn 
ddadl  gref  dros  fòd  y  byd  arall. 

(3.)  Ond  y  lle  y  cawn  ni  yr  holl  awgrymiadau  yma  wedi  eu 
sicrhau,  a'r  tybiau  wedi  eu  gosod  ar  sylfaen  gadarn,  ydyw  yr 
oraclau  dwyfol.  Yr  ydym  yn  darllen  mewn  hanes  mai  un  peth 
a  barodd  i  ddarganfyddwr  America  feddwl  fod  gwlad  fawr  yn  y 
gorllewin,  oedd  cael  ar  lan  y  mòr  rai  cynyrchion  dieithr  i'r 
gwledydd  adnabyddus,  a  phethau  o  waith  llaw  dyn  gwahanol 
iawn  i  waith  neb  yn  yr  hen  fyd ;  ond  nid  oedd  y  petliau  hyn 
ond  awgrymiadau ; — nid  oeddent  yn  sicrhau  ei  bod,  ond  yn 
unig  yn  gwneyd  hyny  yn  debyg.  Ond  pan  ddarganfyddodd  ef 
y  wlad,  a  dyfod  yn  ol  i  ddywedyd  ei  hanes,  nid  tybiaeth  ydoedd 
y  peth  mwy,  ond  íîaith, — sicrwydd.  Yn  gyffelyb  yr  oedd  dyn, 
wrth  sylwi  ar  lànau  môr  bywyd,  yn  canfod  aml  i  beth  oedd  yn 
berffaith  ddieithr  i'r  ddaear,  ac  oedd  yn  ymddangos  i  fod  yn 
gynyrch  rhyw  fyd  arall  ;  ond  nid  allai  yr  holl  bethau  hyn  ddim 
ond  llanw  ei  feddwl  â  chwestiynau  heb  roddi  atebion  hefyd 
iddo.  Ond  y  mae  y  Bibl  wedi  gwneyd  i  ni  gyda  byd  arall,  yr 
un  peth  ag  a  wnaeth  Columbus  i  Ewrop  gydag  America,  sef 
sicrhau  fod  y  fath  le  yn  bod.  Y  mae  bodolaeth  y  llyfr  ynddo 
ei  hun  yn  brawf  mor  gryf  a'r  un  dystiolaeth  bendant  sydd 
ynddo  o  fod  byd  arall,  oblegid  y  mae  pob  peth  o'i  amgylch  yn. 
tystio  mai  nid  un  o  lyfrau  y  ddaear  ydyw.  Yr  ydym  yn  teimlo 
wrth  ei  ddarllen  nad  allasai  gael  ei  gynyrchu  gan  ddim  o 
bethau  y  byd  hwn;  fel  nad  allwn  roddi  cyfrif  am  ein  natur  ein 
hun,  nac  am  drefn  y  byd  yr  ydym  yn  byw  ynddo,  os  nad  oes 
byd  a  ddaw  ;  felly  y  mae  yn  anmhosibl  rhoddi  cyfrif  am  y  llyfr 
hwn,  os  nad  oes  byd  felly  ;  ac  hefyd  nis  gallwn  agor  y  Bibl  heb 
deimlo  ein  hunain  yn  cyffwrdd  â  byd  arall.  Fel  y  mae  un  o  gy- 
nyrchion  y  dwyrain  yn  trosglwyddo  ein  meddwl  ni  i'r  wlad 
hono,  neu  un  o  olion  yr  oesau  gynt  yn  peri  i  ni  fyw  fel  yn  yr 
oes  hono ;  felly  y  mae  y  Bibl  i'r  byd  arall, — y  mae  yn  ein 
cysylltu  ni  ymhob  pwynt  â  byd  arall.     Os  oh-heiniwnni  y  per- 


326  Nerthocdd  y  Byd  a  ddmv. 

sonau  y  mae  yn  eu  darlunio,  ni  a'u  gwelwn  hwynt  yn  diweddu, 
naiir  ai  yn  nhrueni  neu  yn  llawenydd  y  byd  a  ddaw.  Os  ym- 
ofynwn  beth  oedd  yn  ysgogi  y  rhai  y  mae  yn  eu  desgrifio  i 
weithredu  fel  y  gwnaethant,  cawn  weled  eu  bod  yn  byw  o  dan 
"  nerthoedd  y  byd  a  ddaw."  Os  darllenwn  ei  hanesyddiaeth,  y 
mae  hwnw  yn  cysylltu  hoU  ddigwyddiadau  amser  â'r  byd  ^ 
ddaw;  neu  ei  farddoniaeth,  yr  ydym  yn  teimlo  fod  hono  wedi 
cael  ei  hysbrydoliaeth  o'r  byd  a  ddaw.  Yn  ei  addewidion  yr 
ydym  yn  gweled  pefydr  o  ogoniant  nefoedd  y  byd  a  ddaw ;  yn 
ei  fygythion,  adlewyrchiad  o  dân  uffern  y  byd  a  ddaw.  Y  mae 
ein  deall  ni  yn  dywedyd,  nas  gallasai  neb  ar  y  ddaear  ddes- 
grifio  pethau  fel  hyn  ;  ac  eto  y  mae  ein  calon  yn  dywedyd  fod 
y  desgrifiad  yn  rhwym  o  fod  yn  wir.  Ac  erbod  goleuni  y  deall 
yn  diweddu  mewn  tywyllwch,  y  mae  ein  calon  ni  yn  dywed^'-d 
mai  nid  yno  y  mae  y  diwedd:  ac  yn  y  fan  y  mae  iheswm  yn 
diweddu,  y  mae  y  Bibl  yn  dechreu.  "Marw,"  medd  y  deall: 
"y  mae  rhywbeth  pellach  na  hynyna,"  medd  y  galon ;  ac  y 
mae  y  Bibl  yn  dyfod  ymlaen  i'w  chadarnhau  hi : — "  ar  ol  hyny 
bod  barn."  "  A  oes  rh^^wbeth,"  medd  y  deall,  "  ar  ol  bywyd  0 
ymwerthu  i  ddrygioni  ?"  "Yr  wyf  yn  ofni  fod,"  medd  y 
galon  :  "  Oes,"  medd  y  Bibl,  "  y  rhai  hyn  a  ânt  i  gosbedigaeth 
dragywyddol."  "  Ai  nid  oferedd,"  medd  y  deall,  "  ydyw 
gwasanaethu  Duw,  gan  fod  yr  un  ddamwain  yn  digwydd  i 
bawb?"  "  Feallai  nad  ê,"  medd  y  galon.  "Nag  ê,"  medd  y 
Bibl, — "  y  rhai  cyfiawn  i  fyw^'d  tragyw^^ddol."  '  Fel  hyn  y  mae 
y  Bibl,  drwy  fod  yr  hyn  a  ddywed  mor  bell  tu  hwnt  i'r  h^-n 
a  allai  y  deall  ei  gael  allan,  ac  eto  mor  gyd-gordiol  â'r  hyn  y 
inae  y  galon  yn  ei  deimlo  sy  mewn  bod,  yn  rhoddi  sicrwydd  i 
bawb  fod  "  byd  a  ddaw."  Nid  yw  y  byd  a  ddaw  ddim  wedi  ci 
.  adael  yn  ddi-dyst :  edrychwn  pa  sut  y  mae  rhyngom  ni  a'r 
tystiolaethau  :  y  mae  yn  rhaid  iddynt  droi  yn  argyhoeddiad  yn 
ein  meddwl  cyn  ygallwn  ni  fyw  o  dan  ei  nerthoedd  ef. 

2.  Y  mae  argyhoeddiad  meddwl  fod  perthynas  rhyngom  ni 
â'r  byd  hwnw  yn  llwyr  angenrheidiol  tuag  at  i  ni  fyw  o  dan  ei 
nerthoedd.  Perthynas  ydyw  sylfaen  dyledswydd  :  er  bod  y 
byd  a  ddaw  yn  bod,  nid  oes  dim  perthynas  rhyngddo  â"r 
anifail ;  am  hyny,  pe  medrai,  nid  oes  dyled  arno  fyw  dan  ei 
ddylanwad.     Y  mae  America  yn  bod  i  bawb  ;  ond  y  mac  hi  yn 

bod  yn  wahanol  iawn  i'r  rhai  hyny  sydd  yn  meddwl  symud 
yno  i  fyw  ymhen  ychydig  fisoedd,  i'r  hyn  ydyw  i  bawb  eraill. 
Y  mae  pob  newydd  o'r  wlad,  a  phob  desgrifiad  o  honi,  yn  suddo 
yn  ddyfnach  i'w  meddyliau  hwynt  nag  i  feddyhau  neb  arall. 
ChwiHant  bob  man  i  gael  gwybodaeth  yn  ei  chylch :  holant  yn 
fanwl  am  ei  chynyrchion,  a'rpethau  angenrheidiol  i  fyned  iddi 
hi.  Y  maent  yn  dal  pobpeth  yn  rhydd  iawn  yma :  fel  y  patri- 
archiaid  gynt,  nid  ydynt  yn  amcanu  gwneuthur  iddynt  eu 
hunain  ddinas  barhaus.  Mewn  gair,  y  maent  yn  byw  ymhob 
peth  o  dan  nerthoedd, — o  dan  ddylanwad — cyfandir  y  gor- 
llewin.  Ond  paham  hwy  yn  fwy  na  rhai  eraiU  ?  Perthynas 
sy  rhyngddynt  âg  ef.  Felly  y  mae  yn  anhebgorol  angenrheid- 
iol  fod  y  berthynas  sy  rhyngom  ni  â'r  byd  arall  yn  fywiog  o 
flaen  ein  meddv,d,  cyn  y  gallwn  ni  fyw  o  dan  ei  nerthoedd.  Y 
mae  y  berthynas  sy  rhwng  y  ddau  fyd  mor  agos,  fel  nad  ellir 
ei  desgrifio  yn  fanwl.  Fel  y  mae  cysgod  gwrthddrych  yn  cyf- 
ateb  i'w'  ffurf,  megis  mewn  dwfr  y  mae  wyneb  yn  ateb  i  wyneb, 
felly  y  mae  y  pethau  sydd  ar  ein  cyfer  yn  y  byd  a  ddaw  i'r 
pethau  a  gyflawnwyd  genym  yn  hwn.  Y  mae  ystyr  ymha  un 
y  mae  agoriadau  y  byd  a  ddaw  genym  ninau.  Y  mae  yr  hyn 
yr  ydym  ni  yn  ei  rwymo  yma  yn  cael  ei  rwymo  yno,  a'r  hyn  yr 
ydym  ni  yn  ei  ryddhau  yma  yn  cael  ei  ryddhau  yno  :  hyny  yw, 
beth  bynag  sydd  yn  cymeryd  Ile  ar  y  ddaear,  y  mae  rhywbeth 
yn  C3'fateb  iddo  yn  cymeryd  lle  yn  y  byd  a  ddaw.  Y  mae  y 
byd  hwn  yn  gyffelyb  i  olwynion  mewnol  yr  awrlais,  ond  y  byd 
arall  ydy w  y  wyneb.  Y  mae  y  bysedd  yno  yn  dangos  holl  ysgog- 
iadau  yr  olwynion  yma.  Cyn  gynted  ag  yr  ysgogo  y  meddwl 
yma,  y  mae  y  byd  a  ddaw  yn  gosod  ei  sêl  ar  yr  ysgogiad  nes' 
peri  iddo  barhau.  Y  mae  dagrau  amser  wedi  eu  rhoddi  mewn 
costrel  yno.  Y  mae  y  pechod  sydd  yn  cael  ei  gyflawni  yn  bur 
ddifeddwl  yma  yn  cael  ei  selio  mewn  côd  yno,  a'r  anwiredd  yn 
cael  ei  wnì'o  i  fyny.  Yr  hyn  a  feddyliwyd  oedd  yn  wagedd 
yma,  fe  geir  ei  fod  yn  sylwedd  yno.  Y  seiniau  a  feddyliwyd 
oedd  wedi  darfod  yma  pan  fuont  feirw  yn  awyr  y  ddaear,  fe'u 
clywir  yn  bur  eglur  eto  yn  awyr  y  byd  a  ddaw.  Y  mae  Job 
yn  dywedyd  fod  yr  Arglwydd  yn  peri  iddo  feddianu  pechodau 
ei  ieuenctid  ;  felly  fe  bàr  y  byd  a  ddaw  i  ni  feddianu  eilwaith 
bobptth  y  byd  hwn  :  fe  rydd  eiddo  Cesar  i  Ccsar.  Ryd  marwol 
si 

ydyw  y  byd  hwn ;  ond  y  mae  ei  berthynas  â  byd  arall  yn 
gwneuthur  ei  bobpeth  ef  yn  anfarwol  er  hyny.  Y  mae  per- 
thynas  gyffelyb  rhwng  y  ddau  fyd  ag  sydd  rhwng  coríf  ac 
enaid.  Wrth  ymddiddan  â'r  corfiF,  mewn  gwirionedd  dal 
cymundeb  yr  ydym  â'r  ysbryd  sydd  yn  preswylio  ynddo,  a 
bydd  pob  argraíf  a  wneir  ar  hwnw  yn  parhau  wedi  i'r  coríf 
falurio  a  dychwelyd  i'w  Iwch.  Felly  dal  cymundeb  â'r  byd  a 
ddaw  yr  ydym  ni  trwy  y  byd  hwn  ;  a  phan  y  bydd  y  coríf 
wedi  ei  golH,  ni  a  gawn  y  bydd  yr  holl  argraffiadau  a  wnaed  ar 
yr  ysbryd  yn  parhau.  Pan  gollwn  ni  olwg  ar  ein  gweithred- 
oedd  mewn  amser,  ni  a'u  cyfarfyddwn  hwynt  yn  nhragywydd- 
oldeb.  Y  mae  yr  olion  a  wnaed  gan  y  creaduriaid  oedd  yn 
byw  ar  y  ddaear  yn  yr  oesoedd  gynt  ar  y  clai  a'r  tywod  yn 
parhau  hyd  heddy w.  Pa  fodd  ì  Y  mae  y  clài  wedi  myned  yn 
fynor,  a'r  tywod  yn  graig ;  am  hyny  yno  y  bydd  yr  ôl  mwy. 
Felly  ninau,  er  mai  ysgrifenu  ar  dywod,  a  gwneuthur  argraff 
ar  glai,  yr  ydym  yma,  eto  yn  oesoedd  y  byd  a  ddaw  fe  dry  y 
clai  yn  adamant,  a'r  tywod  yn  graig ;  ac  er  i'r  argraff  gael  ei 
wneyd  yn  bur  hawdd,  anmhosibl  fydd  ei  ddilëu. 

Neu,  y  mae  yr  un  berthynas  rhwng  y  byd  hwn  a'r  byd  a  ddaw, 
ag  sy  rhwng  ieuenctid  dyn  a  phob  rhan  arall  o'i  oes.  Yr  oedd 
Solomon  yn  ei  gweled  hi:  "  Hyfforddia  blentyn  yn  mhen  ei 
ffordd,  a  phan  heneiddio  nid  ymedy  â  hi."  Arferion  ieuenctid 
ond  odid  fydd  arferion  pob  rhan  arail  o'r  oes.  Y  lliw  a  gymer 
y  caracter  y  pryd  hwnw  a  sudda  yn  ddyfnach  ddyfnach  iddo 
tra  ar  y  ddaear.  Felly,  yn  gymharol  i  fyd  arall,  yspaid  ein 
hieuenctid  ni  ydyw  y  byd  hwn.  Y  ffordd  a  rodiwn  ni  yma,  nid 
ymadawn  ni  ddim  â  hi  pan  heneiddiwn  ni  yn  y  byd  a  ddaw. 
Fe  lỳn  arferion  amser  wrthym  yn  nhragywyddoldeb.  Ni  wna 
y  byd  a  ddaw  ond  peri  i'r  IHwiau  a  roddwyd  ar  ein  caracter  ni 
yma  suddo  yn  ddyfnach  iddo :  ac  feallai  mai  hyn  sydd  yn  cael  ei 
ollwng  dros  gof  genym  yn  fwy  na'r  peth  cyntaf.  Yr  ydym 
wedi  arfer  addef  fod  byd  ysbrydol,  fel  yr  ydym  yn  gweled  fod 
byd  naturiol ;  ond  yr  ydym  yn  arfer  byw  fel  pe  byddai  y  ddau 
fyd  yn  hollol  anymddibynol,  heb  gysylltiad  rhyngddynt,  pan 
mewn  gwirionedd  y  mae  y  cysylltiad  mor  agos  fel  ag  y  mae 
pob  un  o  honom  yn  creu  ein  byd  a  ddaw  yn  y  byd  hwn ;  neu 
yn   hytrach,   wrth  ddcwis  ffordd  amscr,  yr  ydym  yn  pcndcr- 

fynu  beth  fydd  ffordd  tragywyddoldeb :  ac  y  mae  yn  rhaid  i 
hyn  fod  yn  gred  fywiol  yn  y  meddwl,  yn  deimlad  yn  y  galon, 
cyn  y  gallwn  ni  fyw  o  dan  "  nerthoedd  y  byd  a  ddaw." 

II.  Ni  a  geisiwn  ddangos  pa  fodd  yr  ydym  i  fy w  o  dan  "  nerth- 
oedd  ybyd  addaw."  Y  peth  cyntaf,  a'r  peth  mawrsydd  yn  angen- 
rheidiol  i  hyn,  ydyw  cael  ffydd  gref  yn  y  meddwl  o'i  hanfodiad, 
y  ffydd  hono  sydd  yn  rhoddi  by  wyd  ymhob  peth  yn  yr  enaid, 
yr  hon  sydd  yn  hollol  wahanol  i  addefiad  oer  o  fòd  y  byd  hwnw. 
Gall  .rheswm  ddyfod  i  fath  o  sicrwydd  o'i  fôd  ;  ond  ffydd  yn 
unig  a  all  ddwyn  syniad  y  pen  yn  deimlad  i'r  galoii.  Y  mae  hi 
yn  sicrwydd  y  pethau  nid  ydys  yn  eu  gweled,  trwy  ein  dwyn  i'w 
teimlo.  I  synwyrau  y  corff,  y  mae  y  byd  a  ddaw  wedi  ei  am- 
gylchu  â  thywyllwch  ;  ond  nos  rheswm  ydyw  dydd  ffydd.  Fel 
nas  gallwn  weled  bydoedd  y  ffurfafen  nes  i'r  haul  fachlud,  felly 
y  mae  ffydd,  pan  y  mae  tywyllwch  wedi  gorchuddio  rheswm,  yn 
gweled  y  byd  a  ddaw.  Y  mae  golwg  a  ffydd  yn  cael  eu  cyferbynu ; 
a'r  hyn  ydyw  golwg  i'r  byd  hwn,  ydyw  ffydd  i'r  hwn  a  ddaw. 
Y  mae  gw^rthddrychau  hwn  yn  effeithio  arnom  yn  benaf  drwy 
y  golwg.  Fel  hyn  y  maent  yn  byw  yn  ein  serch,  ac  yn  llyw- 
odraethu  ar  ein  hewyllys.  Felly  y  mae  gwrthddrychau  y  byd 
a  ddaw  i  wneuthur  hyny  drwy  ffydd.  Am  i  ni  weled  yma  yr 
ydym  yn  caru  ;  ond  am  y  byd  arall,  er  nas  gwelsom,  yr  ydym 
i  garu.  Nid  wrth  ol wg  yn  gwbl  y  mae  neb  yn  byw  hyd  yn  nod 
yma :  y  mae  pob  dosbarth  o  ddynion,  yn  ddiarwybod  iddynt  eu 
hunain,  o  dan  ddylanwad  rhyw  fath  o  ffydd.  Y  mae  y  bydol- 
ddyn,  yr  hoffwr  pleser,  a'r  ysgolhaig,  yn  cael  eu  hj^sgogi  ganddi 
hi.  Pe  cymerid  hi  ymaith  o'r  byd,  byddai  llawer  iawn  o'i  nerth- 
oedd  ef  farw  ;  ond  5^  mae  hi,  trwy  edrych  ar  ryw  nôd  nad  ydyw 
amlwg  i'r  golwg,  yn  cadw  yr  enaid  yn  llawn  awydd  i  ymestyn 
ato.  Rhai  yn  llawn  ffydd  o'r  fath  yma,  sydd  wedi  gwneuthur 
pob  peth  rhyfedd  a  wnaed  yn  y  byd  erioed.  Hyn  a  ysgogodd 
Columbus  i  chwiHo  am  fyd  y  gorllewin ;  yr  oedd  yn  credu,  ar 
seiHau  oeddent  yn  ymddangos  yn  ddigonol  i'w  feddwl  ef,  fod 
lle  felly  yn  bod.  Yr  oedd  y  grediniaeth  hono  wedi  myned  yn 
egwyddor  fyw  yn  ei  feddwl  :  drwyddi  yr  oedd  yn  byw  o  dan 
ddylanwad  y  wlad,  cyn  ei  gweled  hi  erioed,  na  chlywed  gair  o 
honi.  Yr  oedd  ffydd  wedi  rhoddi  bòd  iddi  yn  ei  fynwes ;  am 
hyjiy  ni  orphwysodd  nes  i  ffydd  droi  yn  olwg.     Ac  y  mae  duw- 

iolion  yr  Hen  Destament  yn  esiamplau  ardderchog  o  nerth  yr 
egwyddor  hon  yn  y  meddwl.  Yr  oedd  eu  gwybodaeth  am  fyd 
arall  yn  llai  o  lawer  na'n  gwybodaeth  ni ;  ond  yr  oedd  nerth  eu 
fíydd  hwynt  yn  ei  wneuthur  yn  ddylanwadol  iawn  ar  eu 
bywyd.  Gan  fod  ffydd  i'r  enaid  fel  y  mae  y  llygad  i'r  corfF,  y 
mae  hi  yn  sicrwydd ;  ac  fel  y  cyfryw,  yn  symud  amheuon,  ac 
yn  dirymu  pob  gwrthddadl.  Gellwch  geisio  argyhoeddi  un  fod 
rhyw  beth  yn  anmhosibl, — gellwch  ei  ddyrysu  â'ch  gwrth- 
ddadleuon, — ond  os  gwelodd,  y  mae  yn  sicr  ei  fod  yn  bod^-er  y 

cyfan.     "  Ffydd  yn  wir  yw sicrwydd  y  pethau  nid  ydys 

yn  eu  gweled."  Y  mae  hi  yn  íTurfio  delw  y  pethau  yn  y 
meddwl, — 3^neu  syl.weddoli  hwynt  yn  yr  enaid.  Yrydych  ond 
odid  wedi  darllen  desgrifiad  o  wlad  na  welsoch  erioed,  ac  er  y 
gallasai  y  desgrifiad  fod  yn  fanwl  ac  yn  fedrus,  eto,  am  nas 
gwelsoch,  anmheríFaith  iawn  fyddai  delw  y  wlad  yn  eich 
meddwl.  Ac  feallai  eich  bod  hefyd  wedi  darllen  desgrifiad  o 
wlad  a  welsoch  ;  ond  yr  oeddech  yn  darllen  y  ddau  ddesgrifiad 
yn  dra  gwahanol :  er  holl  fedr  y  cyntaf,  yr  oedd  rhyw  niwl, — 
rhyw  aneglurdeb, — yn  crogi  dros  y  cyfan  oedd  yn  atal  i'r 
meddwl  fifurfio  syniadau  cywir  am  y  wlad.  Ond  yr  oedd  y  fath 
eglurdeb  yn  yr  ail,  er  feallai  nad  oedd  y  desgrifiad  mor  fedrus, 
eto  yr  oedd  y  Ilygad  yn  edrych  drwy  y  geiriau  ar  y  pethau  eu 
hunain  :  yr  oeddent  oll  ger  bron  yn  eu  lliw  a'u  llun  gwirionedd- 
ol.  Hyn  y  mae  ffydd  yn  ei  wneyd  gyda  byd  arall :  y  mae  yn 
ei  weled  yn  y  desgrifiad,  fel  y  gwelodd  Noah  y  diluw  yn 
mygythiad  Duw  ugeiniau  o  flynyddoedd  cyn  iddi  ddechreu 
gwlawio.  Y  mae  perthynas  ddirgelaidd  rhwng  ein  daear  ni  a'r 
bydoedd  wybrenol  :  y  mae  yr  haul  yn  ei  llywodraethu  hi  y 
dydd,  a'r  Ileuad  y  nos  ;  ac  mewn  ufudd-dod  i'r  dylanwad  nerth- 
ol  sydd  ganddynt  arni,  y  mae  hi  yn  troi  yn  ewyllysgar  yn  yr 
eangder.  Fel  y  mae  deddf  sugn-dyniad  yn  cysylltu  y  ddaear 
â'r  haul,  felly  y  mae  ffydd  yn  cysylltu  y  byd  hwn  â'r  hwn  a 
ddaw.  Hi  ydyw  y  ddeddf  ddirgclaidd  sydd  yn  cadw  hwn  a'i 
bethau  i  droi  mewn  ufudd-dod  i  hwnw ;  a  lle  nad  ydyw  y  ddeddf 
hon,  nid  oes  dim  dylanwad  gan  y  Uall  ar  hwn ;  ac  y  mae  nerth 
dylanwad  y  byd  arall  arnom  yn  gyfartal  i  nerth  ein  ífydd  ni- 
I  newid  ein  cyffclybiaeth  ;  y  mae  rhai  yspîenddrj^chau  yn  dangos 
y  sêr  yn  fwy,  ac  yn  eu  tynu  yn  ncs  nag  y  gwna  eraill ;  er  mai  yr 

un  yJyw  y  sêr  o  ran  pellder  a  maint,  eto  y  mae  nerth  y  drych 
yn  peri  iddynt  ymddangos  yxi  dra  gwahanol.  Pe  byddai  pob 
drych  yr  un  nerth,  fe  welid  y  seren  yr  un  faint  bob  amser; 
felly  y  mae  y  byd  a  ddaw  yn  ymddangos  yn  wahanol  iawn  i'r 
naill  Gristion  ragor  ydyw  i'r  llall.  Y  mae  un  yn  gweled  o  bell  ac 
yn  eglur ;  y  mae  y  llall  yngweled,  ond  nid  yn  eglur  ;  yn  nerth 
eu  ífydd  hwynt  y  mae  y  gwahaniaeth.  Pe  byddai  hono  o'r  un 
nerth,  byddent  fyw  i'r  un  graddau  o  dan  ddylanw'ad  y  byd  a 
ddaw.  "  A  hon  yw  yr  oruchafiaeth  sydd  yn  gorchfygu  y  byd, 
sef  ein  ffydd  ni."  Y  mae  hi  yn  ein  rhyddhau  ni  oddiwrth  y 
byd  hwn  drwy  ein  caethiwo  ni  i'r  byd  a  ddaw :  drwy  ein 
gwncuthur  yn  ysbrydol,  y  mae  hi  yn  ein  gwaredu  rhag  bod  yn 
ddaearol. 

(2.)  Tuag  at  fyw  o  dan  nerthoedd  y  byd  a  ddaw,  y  mae  yn 
angenrheidiol  meddwl  llawer  am  dano.  Nis  gallwn  yn  briodol 
ddywedyd  ein  bod  yn  byw  o  dan  ddylanwad  unrhyw  beth,  ond 
tra  y  bydd  y  peth  hwnw  yn  y  cof ;  ac  i'w  gadw  yno,  y  mae  yn 
rhaid  meddwl  am  dano.  Y  mae  hyn  yn  angenrheidiol  i  gadw 
ffydd  yn  fyw  yn  y  galon.  Nid  ydyw  y  llygad  yn  gweled,  os 
na  bydd  gwrthddrychau  gwelediad  o'i  flaen ;  felly  nid  yw 
llygad  ffydd  ddim  yn  gweled  ychwaith,  os  na  fydd  ei  gwrth- 
ddrychau  hi  yn  cael  eu  cadw  gerbron :  ac  y  mae  arferiad  maith 
o  feddwl  am  y  byd  arall  yn  angenrheidiol  cyn  y  gall  yr  enaid 
gymeryd  i  mewn  y  syniad  am  ei  fawredd.  Y  mae  rhai  pethau 
o'u  hadwaen  yn  myned  yn  ddim  yn  ein  meddwl :  y  mae  pethau 
erailL  y  mae  hir  gynefindra  â  hwynt  yn  angenrheidiol  cyn  y 
deff"ry  y  meddwl  i  ganfod  eu  mawredd;  ac  i'r  dosbarth  hwn  y 
mae  y  byd  a  ddaw  yn  perthynu.  Y  mae  yn  sylw  cyffredinoí 
gan  deithwyr  fod  yr  olwg  gyntaf  ar  yr  Alps  yn  eu  siomi :  nid 
ydynt  yn  ateb  i'w  disgwyhad ;  ond  o  syllu  arnynt  am  ddi- 
wrnodau  ac  wythnosau,  y  mae  eu  syniad  am  danynt  yn 
cyfnewid  ; — y  mae  y  meddwl  yn  deffroi  i  ganfod  eu  goruchel- 
der  a'u  mawredd,  a'r  hyn  oedd  yn  eu  taraw  yn  y  dechreu, 
oherwydd  eu  mawredd,  fel  pethau  cyff"redin,  y  maent  yn  raddol 
yn  llenwi  y  fynwes  â'u  mawredd ;  felly  po  mwyaf  y  meddyhr 
am  y  byd  a  ddaw,  eangaf  oll  fydd  syniadau  y  galon  am  ei 
fawredd.  Gwyddom  mai  yn  raddol  iawn  y  mae  meddwl  cywir 
am   y  byd  hwn  yn  cael  ei  íTurfio  gan  bob  un  o'i  drigohon.     Y 

mae  y  baban  yn  hir  yn  dysgu  gweled,  yn  dysgu  clywed  a 
theimlo,  ac  yn  hir  drachefn  yn  dysgu  gwahaniaethu  rhwng 
seiniau,  a  lleisiau,  a  theimladau;  ond  o  hir  ymarfer  y  mae  y 
byd  oddiallan  yn  cael  ei  ffuríio  o  fewn  dyn  ;  felly  y  mae  gyda'r 
byd  arall, — ^y  mae  ein  meddwl  yn  ei  fabandod  gyda  golwg  ar 
hwnw,  fel  yr  oedd  ein  corff  gyda  golwg  ar  hwn.  Y  mae  yn 
rhaid  i  ni  feddwl,  a  meddwl,  a  meddwl  drachefn  a  thrachefn, 
cyn  y  gallwn  ni  gymeryd  gafael  arno.  Gwaith  amser  maith 
fydd  i'n  holl  synwyrau  ysbrydol  i'n  deffroi  i  gymeryd  i  mewn 
ei  ddylanwadau.  Y  cyfan  y  mae  y  plentyn  yn  ei  wneyd  yn  ei 
^abandod  ydyw  ymgydnabod  â'r  byd  y  mae  yn  myned  i 
ddechreu  byw  ynddo  yn  fuan  :  ystâd  o  fabandod  yr  ydym  ninau 
ynddi  yn  awr,  i  ni  gael  ymarfer  ein  hunain  i  ymgydnabod  â'r 
byd  a  ddaw,  er  mwyn  i  ni  gael  bod  yn  barod  i  ddechreu  byw 
erbyn  myned  iddo.  Os  mynem  ni  i'r  byd  a  ddaw  gael 
dylanwad  arnom,  bydded  iddo  aros  llawer  yn  y  meddwl. 

(3.)  Y  mae  yn  angenrheidiol  tuag  at  fyw  o  dan  ddylanwad  y 
byd  arall  ei  gymharu  yn  aml  â  hwn  o  ran  sylwedd  a  pharhad. 
Y  mae  cymharu  yn  anhebgorol  i  wrthod  a  dewis.  Felly  y 
darfu  i  Moses  gymharu  adfyd  pobl  Dduw  a  mwyniant  pechod, 
dirmyg  Crist  a  thrysorau  yr  Aipht;  a  thrwy  edrych  ar  daledig- 
aeth  y  gobrwy, — trwy  weled  yr  anweledig, — fe  ddewisodd  y 
naill  ac  a  wrthododd  y  llall ; — mewn  geiriau  eraill,  fe  fu  byw  o 
dan  "nerthoedd  y  byd  a  ddaw,"  yn  hytrach  nag  o  dan  nerth- 
oedd  hwn,  gan  iddo  gymharu  y  ddau  fyd.  Ac  yn  y  ddau  beth 
hyn,  sef  sylwedd  a  pharhad,  y  mae  y  gwahaniaeth  mawr 
rhwng  y  ddau.  Wrth  chwilio  yn  fanwl  i  bethau  y  ddaear,  yr 
ydym  yn  teimlo  gwirionedd  penderfyniad  y  pregethwr : — 
"  Gwagedd  o  wagedd,  gwagedd  yw  y  cwbl."  Y  mae  y  teimlad 
hwn  yn  peri  i  ni  fyw  trwy  ffydd  yma,  a  bod  yn  llawen  mewn 
gobaith.  Nid  ydym  wedi  cael  gafael,  ond  meddyhwn  ein  bod 
o  bell  yn  gweled  y  gwrthddrych,  ac  yr  ydym  yn  gorfoleddu 
dan  obaith ;  ond  pan  y  meddienir  y  gwrthddrych,  y  mae  yn 
rhaid  i  ni  yn  y  fan  ddechreu  byw  eilwaith  ar  y  pethau  i  ddyfod, 
am  ein  bod  yn  teimlo  mai  gwagedd  yw  y  presenol.  Nid  ydyni 
yn  byw,  ond  yn  bwriadu  byw,  pan  gyrhaeddwn  ryw  nòd  draw, 
a  theimlad  diwedd  y  daith  fydd,  ''  gwagedd  "  oedd  y  cyfan.  Y 
mae  y  "  dros  amscr "   hcfyd,  sydd    ysgrifcnedig   ar  bcthau   y 

d Jaear,  yn  eu  gwneuthur  yn  ysgatnach  na  gwegi ;  a  phe  buasent 
yn  wir  werthfawr,  ni  ddylasent  gael  ond  ychydig  eíFaith  arnom, 
am  fod  yr  amser  yn  fyr.  Y  mae  hyn  yn  ddail  surion  gyda'r 
wledd, — yn  chwerwi  cwpan  y  llawenydd; — yn  tỳnu  oddiwrth 
werth  y  goron,  ac  yn  myned  ymhell  tuag  at  wneuthur  y  palas 
yn  gydwastad  â'r  bwthyn. 

Ond  byd  o  sylwedd,  a  byd  o  barhad,  ydyw  y  byd  a  ddaw, 
Y  mae  yn  fyd  gwirionedd,  ac  heb  anwiredd, — heb  dwyll.  Y 
mae  ei  lawenydd  yn  llawenydd  yn  wir,  a'i  drallod  yn  drallod 
yn  wir.  Y  mae  rhyw  wirionedd, — rhyw  sylwedd  arswydus, — - 
yn  ei  bobpeth.  Y  mae  y  trigolion  yn  ngafael  pethaii,  ac  nid 
cysgod  pethau.  Dywed  Solomon  am  anrhydedd  rhywrai, 
erbyn  ei  chwiHo  nid  anrhydedd  yw ;  felly  pobpeth  y  ddaear, 
erbyn  eu  chwilio,  nid  y  pethau  a  dybiwyd  eu  bod  oeddent,  ond 
eu  cysgod.  Cysgod  llawenydd,  a  chysgod  galar,  sydd  yma; 
ond  y  mae  y  pethau  eu  hunain  yn  y  byd  a  ddaw.  Yr  ydym  yn 
wylo  yma,  ond  y  mae  ein  dagrau,  fel  cawod  yn  mis  Ebrill,  yn 
sychu  yn  fuan.  Yr  ydym  yn  llawenhau,  ond  y  mae  ein 
llawenydd  fel  tywyniad  haul  ar  fyrddydd  gauaf,  drosodd  yn 
fuan.  A  phe  buasai  sylwedd  yn  y  pethau,  y  mae  cyflymder  y 
symudiad  o'r  naiU  ystàd  i'r  llall  yma  yn  atal  galar  i  fod  yn 
alar,  ac  yn  atal  llawenydd  i  fod  yn  llawenydd ;  ond  draw,  y 
mae  sylwedd  a  pharhad  yn  y  cyfan,  y  naiU  yn  benthyca  pwys 
gan  y  llall.  Y  mae  s^dwedd,  gwirionedd  y  byd,  yn  cael  ei 
wneuthur  yn  fwy  'pwysig  gan  barhad,  a'r  parhad  yn  fwy  ar- 
swydus  gan  y  sylwedd  sydd  ymhob  peth.  Y  mae  hi  yn  gwlawio 
ar  un  darn  mawr  o'r  byd  hwnw  yn  llawer  trymach  nag  y  darfu 
hi  erioed  yma,  ac  y  mae  y  cymylau  yn  dychwelyd  ar  ol  y 
gwlaw  yno,  heb  obaith  am  hindda  yn  oesoesoedd.  Y  mae  yr 
haul  yn  tywynu  ar  y  rhan  arall  o'r  byd  a  ddaw,  ac  yn  an- 
nhraethol  hyfrytach  nag  y  gwnaeth  erioed  yma,  ac  nid  ydyw 
yn  machlud  mwy.  Taith  ydyw  amser,  cartref  ydyw  tragy- 
wyddoldeb.  Afon  yn  rhedeg  yn  gyüym  ydyw  y  byd  hwn ; 
mòr  llonydd  ydyw  yr  hwn  a  ddaw.  Pererinion  ydyw  pawb 
yma ;  dinasyddion  ydynt  yno.  Rhodio  mewn  cysgod  y  mae 
trigoHon  hwn,  byw  gyda'r  sylwedd  y  mae  trigolion  hwnw. 
Cymharwch,  cydbwyswch  y  ddau  fyd  bob  dydd  :  gosodwch 
fwyniant  pechod  mewn  amser  ar  gyfer  ei  gosbyn  nhragywydd- 

oldeb  ;  dioddefiadau  y  byd  presenol  yn  ymyl  gogoniant  y  byd 
dyfodol.  Ond  yx  ^'d^^m  yn  ymddwyn  at  y  byd  hwn  yn  fynych 
fel  y  dynion  hyny  y  sonia  yr  apostol  am  danynt,  y  rhai  oedd  yn 
mesur  eu  hunain  wrthynt  eu  hunain,  yn  cyífelybu  eu  hunain 
iddynt  eu  hunain,  ac  o  ganlyniad  heb  ddeall,  heb  wybod,  eu 
gwir  fesurau  ;  felly  y  gwneir  â'r  byd  hwn :  y  mae  yn  cael  ei 
fesur  wrtho  ei  hun,  a'i  gyífelybu  iddo  ei  hun,  yn  lle  ei  fesur 
wrth  fyd  arall,  a'i  gyŵfybu  i  fy^d  arall.  FeHy  nid  ydym  yn 
iawn  ddeall  ei  fesurau. 

IV.  Y  manteision  sydd  gen^^m  i  fyw  o  dan  nerthoedd  y  byd 
a  ddaw.  (i.)  Y  mae  mwy  na  mwy  o  bethau  yn  arwain  ein 
meddyliau  ni  i'r  byd  hwnw,  fel  nad  ydyw  Duw  wedi  ei  adael 
yn  ddi-dyst  mewn  un  oes  ;  er  nas  gwelsom  Ef,  eto  y  mae  genym 
fy'rdd  o  bethau  yn  tystio  ei  fod,  ac  yn  arwain  y  meddwl  ato. 
Felfy,  er  bod  y  byd  a  ddaw  yn  anweledig,  y  mae  ganddo  dyst- 
ion  IHosog  yn  y  byd  hwn,  a'r  rhai  hyn  oll  yn  arwain  ein  meddwl 
ni  iddo.  Ond  i  beidio  sôn  am  ddim  ond  un  yn  awr,  sef  yr  angau 
gwgus  a  chyífredinol  yma  ; — hwn  ydyw  cofiadur  mawr  y  byd 
arall,  pregethwr  cj^flFredinol  y  byd  a  ddaw.  GelHr  ysgrifenu  ar 
bobcladdfa,"  Yngysegredigigofíadwriaethy  byd  addaw;"  gelHr 
argrafíu  ar  bob  bedd,  "  Dyma  farwoldeb  er  côf  am  anfarwoldeb." 
GaUwn  ddywedyd  wrth  weled  pob  claddedigaeth,  ''  Dyma 
ddeiHaid  y  byd  hwn  yn  myned  i  edrych  ar  borth  y  byd  a  ddaw." 
Nid  rhaid  i  lawer  ardal  yn  Nghymru  wrth  ddim  i  gofio  America, 
am  fod  ugeiniau  wedi  myned  oddiyno  i'r  byd  gorUewinol ;  ac  y 
mae  pob  meddwl  ara  danynt  yn  dwyn  eu  gwlad  beH  hefyd  i'r 
meddwl,  ac  yn  fwy  neiHduol  feHy,  os  oeddent  yn  berthynasau 
neu  g^'feiHion  mynwesol.  FeHy  ni  ddylasai  fod  yn  rhaid  i'r 
byd  a  ddaw  wrth  ddim  araH  i'wddwyn  ar  gof  na  hyn  ;  oblegid 
y  mae  miloedd  a  myrddiynau  hwn  wedi  symud  yno  i  fyw  ;  nid 
o  un  ardal,  ond  o  bob  ardal;  fel  nad  oes  yr  un  dyn  ar  y  ddaear 
yn  awr,  nad  oes  iddo  berthynasau  agos  yn  y  byd  araH  ; — nid 
oes  yr  un  nad  yw  wedi  ei  gysyHtu  gan  angau  â'r  byd  a  ddaw. 
Y  mae  He  rhyw  un  yn  wâg  ynddo,  er  dwyn  ar  gof  fod  eu  He 
hwythau  yn  wâg  yn  y  byd  araH.  Fel  y  mae  hen  aneddau  ymfud- 
W'yr  yn  eu  dwyn  hwy  a'u  gwlad  yn  fywiog  i'r  meddwl,  feHy  y 
dylai  adfeiHon  pebyH  preswylwyr  y  ddaear  ddwyn  i'n  meddwl 
ninau  y  byd  yn  yr  hwn  y  maent  yn  preswylio  yn   awr.       Y 

mae  adfeilion  pabell  Abraham  a'r  patriarchiaid  yn  ogof  Mach- 
pelalah  ; — Moses  yn  rhosydd  Moab; — Aaron  yn  mynydd  Hor; 
— ac  ugeiniau  o  filoedd  o'n  hamgylch  ninau;  ond  y  mae  y 
preswylwyr  wedi  myned  i  wlad  arall  i  fyw;  ac  os  ydym  yn 
darllen  ar  yr  adfeilion,  "  Gosodwyd  i  ddynion  farw  unwaith," 
yr  ydym  yn  darllen  hefyd,  "ac  ar  ôl  hyny  byd  arall."  Pe 
byddai  genym  glust  i  wrandaw,  a  ll^-gad  i  weled,  y  mae  angau 
yn  gwneyd  â  ni  fel  y  gwnaeth  yr  angylion  â'r  disgyblion  fore 
adgyfodiad  eu  Harglwydd, — dangos  y  fan  y  bu  ein  cyfaill,  gydà 
chyfeiriad  at  y  fan  y  mae  yn  awr.  "  Nid  yw  efe  yma,"  ond  yn 
y  byd  a  ddaw.  Y  mae,  yn  yr  ystyr  hwn,  i'r  byd  a  ddaw  filoedd 
a'i  pregethant  ymhob  gwlad:  ond  O!  mor  Ileied  sydd  yn 
gwrandaw. 

Y  mae  amryw  bethau  eraill  yn  fanteisiol  i  arwain  ein  meddwl 
i'r  byd  arall  na  chawn  ond  eu  henwi.  Y  Bibl, — llyfr  y  byd  a 
ddaw  ydyw  hwn.  Y  Sabbath, — dydd  y  byd  a  ddaw  ydyw 
hwnw.  Gwir  gynulleidfaoedd  mynydd  Sîon,  tystion  byw  y 
byd  a  ddaw  ydynt  hwythau :  ac  yn  olaf,  ac  yn  fwyaf  hefyd,  un 
o  breswylwyr  y  byd  hwn  ydyw  Brenin  y  byd  a  ddaw.  Er 
mwyn  uno  y  ddau  fyd,  fe  ddaeth  Duw  yn  ddyn;  a'r  Duw-ddyn 
sydd  yn  eistedd  ar  yr  orsedd.  Nid  anhawdd  oedd  arwain 
meddwl  Jacob  i'r  Aipht  wedi  iddo  glywed  mai  Joseph  oedd  y 
llywydd :  am  yr  un  rheswm  gallesid  disgwyl  y  buasai  ein 
meddwl  ninau  yn  rhedeg  yn  rhwydd  i'r  byd  a  ddaw,  gan  mai 
ein  Brawd  sydd  yn  Oruchaf  yn  y  wlad. 

Ond  gall  fod  yma  rywun  yn  barod  i  ofyn,  'a  fynech  chwi  i 
ni  ollwng  dros  gôf  ein  hoes  yma  V  Na  fynem  ni :  ond  ni.  â  ^ 
fynem  i  chwi  beidio  gollwng  dros  gôf  eich  oes  hir  draw.  *  A 
fynech  chwi  i  ni  ddibrisio  y  byd  hwn  V  Na  fynem  ni :  ond  ni  a 
fynem  i  chwi  beidio  dibrisio  y  byd  ar  ol  hwn.  Onid  ydyw  y 
Bibl  yn  dy wedyd,  "  Nid  yn  ddiog  mewn  diwydrwydd  ì  "  Ydy w ; 
ac  y  mae  yn  gorchymyn  hefyd,  "yn  wresog  yn  yr  ysbryd,  yn 
gwasanaethu  yr  Arglwydd."  Mesurwch  amser,  ond  nac 
anghofiwch  fesurau  tragywyddoldeb  :  pwyswch  y  byd  hwn,  ond 
nac  anghofiwch  bwysau  yr  hwn  a  ddaw.  '  A  ddymunech  chwi 
i  ni  beidio  darparu  ar  gyfer  gauaf  henaint?'  Na,  ond  ni  a 
ddymunem  i  chwi  beidio  gadael  gauaf  hir  y  byd  a  ddaw  heb 
ddarparu  ar  ei  gyfer.     Cesglwch  gymaint  o  aur  ac  o  arian  ag  a 

ellwch,  ond  gofalwch  fod  yr  un  perl  gwerthfawr  genych.  Ym- 
drwsiwch  yn  holl  wychder  y  byd  hwn,  ond  gwyliwch  na  byddo 
yr  enaid  ddim  heb  wisg  y  byd  a  ddaw.  Meddianwch  gymaint 
o'r  ddaear  ag  a  ellwch,  ond  er  dim  na  fyddwch  heb  hawl  i'r 
etifeddiaeth  anllygredig.  Ymddygwch  yn  deilwng  i'r  holl  oes, 
ac  nid  i'r  rhan  fechan  sydd  yn  perthyn  i'r  byd  hwn.  Pender- 
fynwch,  fel  y  cawn  Jonathan  Edwards  yn  penderfynu,  mynu 
cael  cymaint  ag  a  fyddai  bosibl  iddo  o  ddedwyddwch  yn  y  byd 
arall ;  a  hyny  gyda'r  holl  nerth  a'r  egni  a'r  ymröad  a'r  ymdrech, 
a  allasai  gymeryd,  ac  ymhob  modd  y  gallasai  feddwl  am  dano. 

Wrth  derfynu  yr  wyf  yn  teimlo  fy  mod  yn  colli  y  frwydr : 
bydd  raid  i  mi  adael  y  maes  yn  orchfygedig,  ac  nid  yn  orch- 
fygwr.  Y  mae  yr  anfanteision  yr  ydwyf  danynt  yn  barod  i 
lethu  fy  meddwl.  Ni  welais  i  erioed  mo'r  byd  yr  wyf  yn  ceisio 
ei  ddesgrifio :  ni  welsoch  chwithau  mo  hono  ychwaith.  Am 
hyny  y  mae  y  desgrifiad  yn  dywyll,  a'r  gwrandawiad  yn  farw- 
aidd.  Y  mae  y  pregethwr  a'r  gwrandawyr  yn  gnawdol.  Y 
mae  y  byd  y  mae  a  fynom  ni  âg  ef  yn  ysbrydol.  Am 
hyny  nid  yw  y  geiriau  a  ddefnyddir  yn  fynych  ddim  yn 
cynyrchu  meddyhau  yn  ein  mynwes.  Yr  ydym  yn  hwyr- 
drwm  i  ddeall  am  bethau  ysbrydol.  Nis  gwyddom 
beth  ydynt,  na  thebyg  i  ba  beth.  Yr  ydym  wedi  darllen 
desgrifiadau  o  wledydd  na  welsom  ni  erioed  o  honynt;  ond 
oddiwrth  yr  hyn  yr  oeddem  wedi  ei  weled  a'i  deimlo  yma,  yr 
oeddem  yn  gallu  ífurfio  meddwl  lled  gywir  am  danynt ;  er  y 
gallent  fod  yn  wahanol  iawn  i'r  wlad  hon,  eto  yr  oedd  ynddynt 
rywbeth  yn  debyg,  ac  yr  oedd  y  teb^^g  yn  help  i  wybod  am  y 
gwahaniaeth.  Ond  gyda'r  byd  a  ddaw,  nid  oes  genym  ddim 
cynorthwy  fel  hyn.  Rhyfyg  fyddai  i  ni  geisio  ei  ddarlunio; 
ynfydrwydd  fyddai  i  chwithau  ddisgwyl  hyny.  Nid  ei  ddes- 
grifio  oedd  ein  diben,  ond  ceisio  argraffu  ar  eich  meddwl  fod  y 
byd  yn  bod,  a  galw  eich  sylw  at  yr  ystyriaethau  tebycaf  o  gadw 
y  gwirionedd  yna  yn  fyw  yn  yr  enaid.  Ond  os  na  ddaw 
Meistr  y  gynuUeidfa  i  sicrhau  yr  hocHon,  bydd  ein  gwran- 
dawyr  y  fory,  fel  yr  oeddent  ddoe :  y  byd  a  ddaw  wedi  diflanu 
yn  y  pellder,  a'r  byd  hwn  yn  llanw  yr  holl  olygfa. 

Ond  os  na  fynwn  ni  fyw  o  dan  "nerthoedd  y  byd  a  ddaw" 
yn  awr,  bydd  raid  i  ni  fyw  felly  ymhen  ychydig,  oblegid  ni  a 

fyddwn  ynddo.  Bydd  yn  fyd  annhraethol  fwy  presenol  i  ni 
nag  y  bu  hwn  erioed.  Y  mae  yn  ddrwg  rhyngora  ni  ag  awdur- 
dodau  y  byd  hwnw.  Beth  a  wnawn,  gan  y  byddwn  ni  ynddo 
yn  fuan  ì  Hyny  fyddai  yn  ddoeth  i  ni, — ymddwyn  yn  gyffefyb 
i  wŷr  Tyrus  a  Sidon,  y  rhai  oeddent  wedi  týnu  Ihd  Herod,  o 
wlad  yr  hwn  yr  oeddent  yn  cael  eu  cynhaliaeth  ;  ac  yr  oedd  y 
brenin  yn  llidiog  iawn  yn  eu  herbyn ;  ond  enillasant  ystafellydd 
y  brenin  i  fod  yn  ddadleuydd  trostynt; — fe  wnaed  heddwch  yn 
bur  gyflym  M'ed'yn.  Gwnawn  ninau  yr  un  fath.  Y  mae  Gŵt 
yn  hys  y  byd  mawr  yn  Gyfaill  i'r  Brenin,  a  dim  ond  iddo  Ef 
ddywedyd  gair  trosom  ni,  ä  yn  heddwch  tragywyddol  yn  y  fan. 
Rhoddwn  ein  hachos  iddo :  cymerwn  y  Gŵr  sydd  yn  Gyfaill 
i'r  Tad  yn  Gyfâill  i  ninau ; — nid  rhaid  i  ni,  wedi  hyny,  ofni  y 
byd  a  ddaw. 

[Mawrth  U,  1848.] 


PREGETH  XXIII. 


MODDION    CYMWYS    YN    ANEFFEITHIOL. 


Jeremiah  VIII.  22  : — "  Onid  oes  driaglyn  Gilead  ì  ouid  oes  yno  physygwr  ? 
paham  na  wellâ  iechyd  merch  fy  mhobl !" 


ALWYD  y  prophwyd  hwn  i'w  swydd  mewn  amser- 
oedd  enbyd.  Yr  oedd  y  wlad  yn  dra  llygredig,  ac 
yn  addfedu  yn  gyíiym  i  farn.  Ac  er  i  Josiah,  yn 
nheyrnasiadyr  hwn  y  dechreuoddbrophwydo,  ddiwygioychydig 
ar  y  genedl,  yr  oedd  y  diwygiad  yn  dra  arwynebol,  a  buan  y 
syrthiasant  yn  ol  i'w  hen  fíyrdd,  nes  cyflawni  mesur  eu  han- 
wiredd.  Yr  oedd  o  gylch  deng  mlynedd  a  thriugain  er  pan 
oedd  Esaiah  wedi  distewi;  a  thrwy  yr  ysbaid  yna  yr  oedd  yr 
ystorm  yn  ymgasglu  uwchben  y  wlad, — y  bobl  yn  gwrthod 
ymadael  â'u  ffyrdd  drygionus.  Ac  yn  nyddiau  y  prophwyd 
hwn,  ymdorodd  y  cwmwl  arnynt.  Gwelodd  ef  y  caethgludiad 
cyntaf  a  fu  ar  ei  frodyr  i  lan  yr  afon  Chebar ;  a  bu  fyw  i  weled 
yr  ail  gaethgludiad  a  fu  arnynt,  ymhen  deunaw  mlynedd  ar  ol 
y  cyntaf.  Yn  y  cyntaf,  cymerwyd  ymaith  enwogion  y  wlad, 
ynghyd  a  llestri  y  deml,  fel  gwystlon  y  byddai  i'r  gweddill  ym- 
ddwyn  yn  ufudd.  Yn  eu  mysg  yr  oedd  y  prophwyd  Ezeciel. 
Ymhen  deunaw  mlynedd  wedi  hyny,  amcauodd  y  rhai  a  adewsid 
gan  frenin  Babilon  yn  Judah,  ysgwyd  ymaith  ei  iau  ef.  Er 
bod  Jeremiah,  yn  ol  gair  yr  Arglwydd,  yn  eu  hanog  i  beidio, 
gwrthodasant  wrandaw  ;  am  hyny  daeth  y  Caldeaid  i  fyny  i'w 
herbyn  eilwaith  ; — dinystriwyd  y  deml, — llosgwyd  Jerusalem, 
— rhoddwyd  y  prif  wrthryfelwyr  i  farwolaeth,  a  chymerwyd  y 
gweddill  i  gaethiwed,  fel  ag  y  gadawyd  y  wlad  bron  yn  gwbl 
anghyfanedd. 

Yr  oedd  y  prophwyd  hwn,  am  ei  fod  yn  byw  yn  y  fath 
amserau  cynhyrfus,  yn  ŵr  gofidus  a  chynefin  â  dolur.  Y  mae 
yr  hynotaf  o'r  prophwydi  am  brudd-der  ei  feddwl,  a  theimlad 
ei  galon.  Neillduwyd  ef  i'w  swydd  o'r  groth  :  diau  iddo  gael 
meddwl  a  chorfF  cyfaddas  i'r  gwaith.  Dechreuodd  arno  pan  yn 
ieuanc  a  thyner,  o  gylch  pedair  ar  ddeg  oed  :  geilw  ei  hun  yn 
fachgen,  heb  fedru  ymadrodd.  Ac  yn  nechreu  ei  lyfr,  gyda 
holl  frwdfrydedd  ieuenctid,  y  mae  yn  apelio  yn  y  modd  mwyaf 
toddedig  at  ei  gyd-genedl  galed,  i  geisio  ganddynt  ddychwelyd 
at  yr  Arglwydd,  ac  felly  ysgoi  y  farn.  Mae  pob  Cristion  i 
raddau  yn  dwyn  pechodau  ei  gydnabod  a'i  wlad :  wrth  weled  y 
troseddwyr,  y  mae  yn  gresynu.  Y  mae  anwiredd  y  ddinas  yn 
peri  i'w  enaid  alaru  mewn  dirgel-leoedd ;  ac  os  bydd  crefydd 
wedi  ei  himpio  ar  natur  oedd  yn  hynod  am  ei  theimlad  o'r 
blaen,  bydd  y  Cristion  hwnw  bob  amser  yn  hau  mewn  dagrau. 
Un  felly  oedd  y  prophwyd  hwn.  Fel  dyn,  yr  oedd  ganddo 
galon  dyner  ;  fel  luddew,  yr  oedd  yn  caru  ei  genedl  a'i  wlad  yn 
fawr ;  ac  fel  dyn  duwiol,  yr  oedd  yn  gresynu  wrth  feddwl  am 
eu  cyflwr  ysbrydol.  Ac  yn  y  benod  hon,  y  mae  yn  desgrifio  yn 
dra  by wiog  y  dinystr  oedd  yn  eu  haros.  Agorid  y  beddau  gan 
y  gelynion ;  teflid  esgyrn  y  brenhinoedd,  yr  ofíeiriaid,  a'r 
prophwydi,  yn  domen  ar  wyneb  y  maes ;  ac  mor  fawr  fyddai  y 
dychryn,  fel  y  dewisai  y  rhai  byw  angau  o  flaen  bywyd.  Yna 
y  mae  achos  y  dinystr  yn  cael  ei  ddangos,  sef  eu  gwaith  hwynt 
yn  encilio  oddiwrth  yr  Arglwydd,  ac  yn  enwedigol,  gwaith  yr 
ofí'eiriaid  a'r  prophwydi  yn  gwneuthur  flfalsder,  ac  yn  ymroi  i 
gybydd-dod.  Pan  y  mae  dysgawdwyr  gwlad  heb  neb  o  honynt 
yn  dywedyd  yn  iawn,  nid  oes  ond  cam  rhwng  y  wlad  hono  a 
dinystr.  Y  mae  yma  ddesgrifiad  drachefn  o  agwedd  y  bobl  o 
dan  y  barnau  hyn  ; — y  maent  yn  ymollwng, — eu  gobaith  wedi 
ei  golli, — yr  Arglwydd  yn  eu  gwrthod,  oherwydd  iddynt  hwy 
ei  wrthod  Ef.  Ac  er  bod  yr  Aipht  mewn  cyngrair  â  hwynt, 
yn  ofer  y  disgwylient  wrth  hono,  oblegid  yr  oedd  yr  haf  wedi 
myned  heibio,  a'r  cynhauaf  wedi  darfod,  heb  i'r  waredigaeth 
ddyfod ;  am  hyny  nid  oeddent  yn  gadwedig, — nid  oedd  gobaith 
ymwared  iddynt.  Gweloddy  prophwydgyflawni  hyn  oll.  Ac 
y  mae  yma,  yn  y  rhag-o\v{g  ar  hyny,  gyda  galar  yn  dywedyd, 
"Am  friw  merch  fy  mhobl  y'm  briwyd  i;  galerais,"  neu  yn  ol 

y  Saesneg,  [^yr  wyf  yn  ddu,"  ac  ymyl  y  ddalen  yn  y  Gymraeg, 
yn  ol  yr  Hebraeg,  "  diiais  ;" — yr  wyf  yn  edrych  yn  angeuol,  fel 
y  rhai  parod  i  farw  ; — daliodd  syndod  fi.  Paham  y  mae  pethau 
felhyn?  "Onid  oes  driagl  yn'Gilead  ?  onid  oes  yno  physyg- 
wr  ?  paham  na  wellâ  iechyd  merch  fy  mhobl  ?"  Y  mae  y 
prophwyd  yma  yn  gosod  allan  gyflwr  y  genedl  o  dan  y  gym- 
hariaeth  o  afiechyd  ;  a'r  hoU  oruchwyliaethau  a  ddefnyddiwyd 
i'w  diwygio-  o  dan  y  gymhariaeth  o  feddyginiaeth  ; — triagl  a 
physygwr.  Ac  wrth  weled  nad  oedd  dim  yn  tycio,  y  mae  yn 
gofyn,  "  Paham"  na  wellâi  yr  iechyd  ?  A  oes  yr  un  feddygin- 
iaeth  yn  bod  ?  neu  ynte,  a  oes  yr  un  meddyg  medrus  i'w 
chymhwyso?  Paham  y  maefy  nghyd-genedl  yn  anghofio  Duw, 
ac  yn  rhoddi  ei  fawl  i  ddelwau  cerfiedig, — yn  ei  demtio  â 
g^yaith  eu  dwylaw  ?  A  gawsant  hwy  ddim  manteision  i'w 
adwaen  ?  Do;  llefarodd  wrthynt  ar  Sinai.  Ni  chfybu  pobl 
erioed  lais  Duw  fel  y  cfywsant  hwy.  Gosododd  ei  babell  yn  eu 
pUth ; — gwnaeth  wyrthiau  nerthol  erddynt ; — â'i  asgell,  cysgod- 
odd  drostynt ;  bu  yn  darian  ac  yn  astalch  iddynt  'rhag  llawer 
saeth.  A  phan  anghofiasant  Ef,  ac  y  buont  anfFyddlawn  iddo, 
cosbodd  hwynt,  eto  mewn  barn :  dychwelodd  i'w  le, — gwerthodd 
hwynt  i  ddwylaw  eu  gefynion,  hyd  oni  cheisient  ei  wyneb. 
Ond  er  iddo  eu  taraw  yn  fynych,  chwanegu  cyndynrwydd  yr 
oeddent  bob  tro,  hyd  nes  y  gofynai  mewn  anobaith  uwch  eu 
pen,  "  I  ba  beth  y'ch  tarewir  mwy  ?"  Ar  ol  defnyddio  yr  holl 
oruchwyliaethau  glanhäol,  yr  oedd  yn  gorfod  tystio,  "  Nid 
ydwyt  lân,  er  glanhau  o  honof  di."  Yr  oedd  pob  meddygin- 
iaeth  yn  eu  gadael  yn  ngafael  y  pla:  er  bod  triagl  yn  Gilead,  a 
physygwr  yno,  eto  yr  oedd  iechyd  merch  ei  bobl  heb  ei 
wellàu. 

Y  gwirionedd,  neu  yr  addysg,  y  mae  y  testyn  hwn  yn  ei  ddwyn 
ger  ein  bron  ydyw: — Fod  oymhuysder  yn  y  tnoddion  a  drefn- 
wyd  gan  Dduw  i  achub  y  byd  i  ateb  y  diben  hwnw  ;  ond  er 
hyny ^  fod  rhywbeth  yn  eu  hatal  i  ateb  y  diben  i  lawer.  Y  mae 
gofyniad  y  cwestiwn  yn  cynwys  fod  y  triagl  yn  gyfaddas,  a'r 
physygwr  yn  fedrus  ;  ac  y  mae  yn  cynwys  hefyd  fod  y  pla  er 
hyny  yn  parhau.  Y  ddau  beth  a  ddeuant  o  dan  ein  sylw 
ydynt :— 

I.  Cymhwysder  y  moddion    sydd  wedi  eu  trefnu  i   wcllâu 

yr  afiechyd  i  ateb  y  diben  hwnw:  "  Onid  oes  driagl  yn  Gilead? 
onid  oes  yno  physygwr  ?" 

II.  Ceisiwn  ateb  y  cwestiwn,  paham  y  mae  yr  afiechyd,  er 
hyny,  yn  parhau  :  "paham  na  wellâ  iechyd  merch  fy  mhobl  ?' 

Wrth  sôn  am  gy mhwysder  y  moddion,  nid  awn  at  y  cwestiwn 
dyrus  ynghylch  y  berthynas  sy  rhwng  y  moddion  hyn  â'r 
dylanwadau  dwyfol.  Y  mae  y  ddau  beth  yn  wirionedd,  ac  yn 
wirioneddau  cyson  â'u  gilydd,  pa  un  bynag  a  all  dynion  eu 
cysoni  ai  peidio :  ac  feallai  y  byddai  yn  well  i  grefydd,  pe  byddai 
llai  o  geisio  gwneuthur  hyny.  Gwyddom  fod  iachawdwriaeth 
oll  o  Dduw;  ond  y  mae  y  Duw  hwnw  yn  gweithio  trwy  fodd- 
ion :  ac  y  mae  y  cysylltiad  rhwng  dylanwadau  ei  Ysbryd  a'r 
moddion  mor  agos,  fel  y  mae  yn  anmhosibl  i  ni  eu  gwahan- 
iaethu.  Y  mae  perygl  i  ni,  wrth  geisio  gwneuthur  hyny,  gyf- 
eiliorni  ar  bob  llaw.  Wrth  sefyll  dros  anrhydedd  yr  Ysbryd, 
y  mae  rhai  wedi  diraddio  y  gair,  gan  anghofio  fod  yn  anmhosibl 
anrhydeddu  yr  Ysbryd,  ac  edrych  ar  y  gair  yn  gyffredin,  a 
lefarwyd  o  dan  ei  gynhyrfiadau  Ef.  Neu,  wrth  sefyll  dros  an- 
rhydedd  y  gair,  y  mae  rhai  yn  ysbeilio  yr  Ysbryd  o'i  ogoniant. 
Nid  yw  yr  Ysbryd  yn  gweithio  yn  ddigyfrwng,  ac  ni  wna  y 
cyfrwng  y  tro  yn  lle  y  Gweithredydd.  Trwy  foddion  y  mae  yr 
Ysbryd  yn  gweithredu;  ond  y  mae  y  fath  addasrwydd  yn  y 
moddion  hyny,  fel  nad  ydyw  y  dyn  sydd  o  dan  ddylanwadau 
Ysbryd  Duw  yn  ymwybodol  fod  dim  yn  cymeryd  lle  yn  ei 
feddwl,  ond  gwirioneddau  yn  cael  eu  heffaith  naturiol  eu  hunain. 
Y  mae  yn  ofni  yr  hyn  sydd  ofnadwy,  ac  yn  caru  yr  hyn  sy 
hawddgar.  Ysbryd  Duw  sydd  yn  gweithio  yn  nhröedigaeth 
pechadur ;  ond  nid  yw  yr  hwn  sydd  o  dan  y  gweithrediadau 
ddim  yn  ymwybodol  o  hyny :  teimlo  ei  hun  yn  ngafael  y  gair  y 
mae  ef.  Hwnw,  fel  cleddyf  llym  dau-finiog,  yn  tori  trwy  y 
dyn  oddimewn, — yn  barnu  meddyliau  a  bwriadau  y  galon. 
Nid  rhoddi  datguddiad  newydd  y  mae,  ond  peri  i'r  gair,  oedd 
yn  llythyren  farw  yn  yr  hen  ddatguddiad,  gael  ei  deimlo  yn 
ysbryd  a  bywyd  yn  enaid  y  dyn.  Tra  yr  ydym  ni  o  fewn 
cylch  y  moddion,  yr  ydym  o  íewn  cylch  dylanwadau  yr  Ysbryd ; 
ac  os  bydd  y  moddion  hyn  heb  ateb  eu  diben  i  ni,  y  mae  y  Bibl 
yn  eglur  ddangos  na  bydd  neb  yn  y  bai  ond  ni  ein  hunain.  Nid 
paham  nad  ydyw  Ysbryd  Duw  wedi  gwellàu  y  clefyd  ydyw  y 

gofyniad;  ond  paham,  er  bod  triagl  yn  Gilead,  a  physygwr 
yno,  y  mae  iechyd  merch  ei  bobl  heb  ei  wellhau. 

I.  Cyfaddasrwydd  darpariaeth  Duw  tuag  at  wellâu  iechyd 
y  byd  :  Triagl  a  physygwr,  hyny  y w,  meddyginiaeth,  ac  un  i'w 
chymwyso.  Wrth  lefaru  am  bechod  o  dan  y  gymhariaeth  o 
afiechyd,  yr  hyn  a  olygir  yw,  fod  ei  effeithiau  ar  yr  enaid  ryw- 
beth  yn  debyg  i  effeithiau  afiechyd  ar  y  corff.  Fel  y  mae  y 
meddyg  medrus,  oddiwrth  ddeall  natur  yr  afiechyd,  yn  gallu 
cyfaddasu  y  feddyginiaeth  ato;  felly  gallwn  ninau,  oddiwrth 
edrych  ar  natur  anhwyl  pechod,  gael  mantais  i  weled  cyfaddas- 
rwydd  meddyginiaeth  yr  efengyl  i'r  pla.  Y  mae  tri  pheth 
mawr  yn  anwahanol  gysylltiedig  âg  afiechyd  naturiol.  i.  Y 
mae  yn  anghymwyso  y  claf  i  ddal  cymundeb  â'r  byd  oddiallan. 
2.  Y  mae  yn  ei  anghymwyso  i  gyflawni  ei  ddyledswyddau  tuag 
at  y  byd.  3.  Y  mae  yn  ei  wneuthur,  nid  yn  unig  yn  ddiwerth 
i  eraill,  ond  yn  faich  iddo  ei  hun.  Gwisger  natur  oddiallan  â 
phob  prydferthwch, — bydded  ci  golygfeydd  hi  yn  rhagori 
mewn  gogoniant, — y  maent  i'r  claf  megis  pe  na  byddent.  Pe 
byddai  doethion  Teman,  a  dysgedigion  yr  Aipht,  o'i  amgylch, 
am  ei  fod  yn  glaf  nis  gall  gymdeithasu  â  hwynt.  Beth  bynag 
ydyw  y  dyledswyddau  sydd  yn  tarddu  oddiar  ei  berthynas  â'r 
byd, — a  ydyw  yn  dad, — a  ydyw  yn  benteulu, — ä  yr  haf  heibio, 
derfydd  y  cynhauaf,  heb  i  ddarpariaeth  gael  ei  gwneuthur  ar 
gyfer  angen  y  teulu,  o  ran  dim  a  all  ef  Y  mae  hefyd  yn  boen 
iddo  ei  hun  ; — yn  hiraethu  y  dydd  am  y  nos,  a'r  nos  am  y  dydd, 
fel  nas  gwyr  beth  yw  llonyddwch ;  a  chyn  y  bydd  meddygin- 
iaeth  yn  gyfaddas  at  yr  afiechyd,  y  mae  yn  rhaid  iddi  ddwyn 
dyn  i  ystâd  y  gall  ef  gael  cymundeb  â'r  byd  oddiallan,  cyflawni 
ei  ddyledswyddau  tuag  ato,  a  pheidio  a  bod  yn  boen  iddo  ei  hun. 
Y  mae  y  tri  pheth  hyn  yn  perthyn  i'r  anhwyl  ysbrydol ;  ac  y 
mae  cymhwysder  neu  addasrwydd  yn  meddyginiaeth  yr  efengyl 
i  symud  ymaith  y  tri. 

I.  Y  mae  afiechyd  pechod  wedi  ein  hanghymwyso  i  ddal 
cymundeb  â'r  byd  ysbrydol.  Nid  oes  genym  lygad  i  ganfod 
prydferthwch  sancteiddrwydd.  Y  mae  ffrwythau  cyfiawnder 
yn  ddiflas  i  ni.  Ni  fedrwn  ddal  cymundeb  â  Duw,  nac  ym- 
hyfrydu  mewn  dim  sydd  yn  dwyn  ei  ddelw.  Methu  cymdeith- 
asu  â'r  byd  ysbrydol  ydyw  trueni  yr  enaid.     Yn  ymwerthiad  y 


Moddion  cyinwjs  yn  aneffeithiol.  343 

byd  i  ddrygioni,  ni  a  welwn  mor  nerthol  ydyw  y  gwrthdaraw- 
iad  sydd  yn  y  meddwl  yn  erbyn  hyn ;  ac  yn  ymdrechiadau 
diflino  dynion  i  geisio  cymodi  eu  hunain  â'r  neb  a  dybiant  yn 
Dduw,  ni  a  welwn  mai  cred  y  byd  o  dan  y  cyfan  ydyw,  mai 
mewn  gallu  cymdeithasu  â  Duw  y  mae  dedwyddwch  yn  gyn- 
wysedig.  Y  mae  holl  ddrygioni  y  byd  yn  profi  fod  yn  gâs 
ganddynt  sancteiddrwydd ;  ac  y  mae  holl  aberthau  a  chreulon- 
derau  crefyddau  y  byd  yn  dystiolaeth  o  eiddo  yr  enaid  nas  gall 
fod  yn  hapus  heb  ymhyfrydu  ynddo.  Dyna  ydynt, — enaid 
afiach  yn  ceisio  ymiachau, — cydwybod  euog  yn  ceisio  ysgwyd 
ymaith  ei  baich. 

2.  Y  mae  yr  afiecliyd  hwn  yn  ein  hanghymhwyso  i  gyflawni 
ein  dyledswyddau  tuag  at  y  byd  hwnw ;  ac  y  mae  y  rhai  hyny 
yn  gyfryw  nad  all  neb  ond  y  dyn  ei  hun  eu  cytìawni.  Gall 
cyfaill  gyflawni  llawer  o'i  ddyledswyddau  tuag  at  y  byd  hwn 
yn  ei  le,  ond  ni  all  neb  wneuthur  hyny  at  y  byd  arall ;  efe  ei 
hun  raid  rodio  yn  llwybrau  y  bywyd,  a  gweithredu  gweithred- 
oedd  Duw.  Ond  oherwydd  yr  afiechyd,  y  mae  ffordd  y 
gorchymynion  yn  rhy  arw  iddo  ei  theithio  ; — yr  iau  yn  rhy 
galed,  a'r  baich  yn  rhy  drwm  iddo  eu  dwyn.  Os  ydyw  yn  dad, 
dylai  gymeryd  ei  blant  i  ben  Nebo,  i  ddangos  iddynt  y  wlad 
dda  sy  tu  hwnt  i'r  lorddonen ;  ond  oherwydd  ei  afiechyd,  nis 
gall  ddringo  i  fyny  y  mynydd.  Ai  mam  ydyw?  dylai  arwain 
ei  rhai  bach  i  Bethlehem  a  Chalfaria ;  ond  oblegid  y  pla,  y  mae 
yn  rhy  wan  i  gerdded  hyd  yno.  Pa  ddyledswydd  bynag  sydd 
arno  tuag  at  y  byd  arall,  pa  un  bynag  ai  fel  person  unigol,  neu 
ynte  fel  aelod  o  gymdeithas,  y  mae  yr  afiechyd  ysbrydol  yn  ei 
wneuthur  yn  rhy  wan  i'w  chyflawni.     Ac  yn  mhellach, 

3.  Y  mae  yn  faich — yn  boen  iddo  ei  hun.  Ni  bu  y  corff 
erioed  yn  fwy  annedwydd  yn  ngafael  clefyd  poeth,  nag  ydyw 
yr  enaid  yn  ngafael  pechod.  Nid  ydyw  yn  y  man  y  dymunai 
fod,  ac  nis  gẁyr  pa  le  y  mae  hwnw.  Y  mae  ei  wahanol  allu- 
oedd  yn  ymryson  â'u  gilydd,  ac  oll  yn  ymryson  â'r  hyn  sydd 
o'u  hamgylch; — ei  ewyllys  yn  gomedd  ufuddhau  i'w  ddeall; — 
ei  serch  yn  gomedd  cymeryd  ei  ly wodraethu  gan  y  gydwybod. 
Y  mae  tylwyth  y  tŷ  yn  elynion  i'w  gilydd,  ac  felly  yn  cadw  y 
fynwes  yn  gythrwfl  gwastadol ;  a  hyny  drachefn  yn  peri  nad 
all  yr  enaid  ymfoddloni  mewn  dim  sydd  o'i  amgylch.     Fel  y 

mae  y  claf  naturiol,  oherwydd  yr  anhwyl  sydd  o'i  fewn,  yn 
methu  cael  ei  foddloni  gan  ddim  sydd  o'i  amgylch ;  mỳn  ei 
symud  o'r  naill  fan  i  fan  arall,  ac  o  hwnw  i'r  trydydd,  gan  chwilio 
yn  ofer  am  orphwysdra ;  felly  y  mae  dyn  yn  ysbrydol :  pan  yn 
dlawd,  y  mae  yn  meddwl  mai  mewn  cyfoeth  y  mae  llonyddwch ; 
— mewn  cyfoeth,  mae  yn  cenfigenu  wrth  y  tlawd,  gan  feddwl 
fod  ei  fynwes  ef,  oherwydd  na  ẃyr  am  ofalon  cyfoeth,  o  angen- 
rheidrwydd  yn  llonydd  ;  mynai  fod  yn  rhywbeth  heblaw  yr 
hyn  ydyw,  ac  yn  rhyw  fan  heblaw  y  man  y  mae.  Nid  yw  holl 
anesmwythyd  y  byd  ond  cynwrf  clefyd,  excitement  fever  yr 
afiach,  yn  ceisio  dianc  oddiwrtho  ei  hun, — yn  ceisio  gollwng  ei 
ofid  dros  gof. 

Y  mae  addasrwydd  yn  meddyginiaeth  yr  efengyl  i  symud 
ymaith  y  pethau  hyn, — i'n  dwyn  i  ystâd  y  gallwn  ni  ddal  cy- 
mundeb  â'r  byd  ysbrydol, — cyflawni  ein  dyledswyddau  at  y  byd 
hwnw, — ac  yn  yr  hon  y  bydd  cynwrf  a  phoen  ein  mynwes  ein 
hunain  wedi  eu  difodi.  Y  mae  y  triagl  sydd  yn  Gilead  yn  cymodi 
y  fynwes  â  Duw, — yn  ei  galluogi  hi  i  gyflawni  ei  dyledswyddau 
pwysig  at  y  byd  a  ddaw, — ac  yn  ei  heddychu  â  hi  ei  hun. 

I.  Y  mae  y  drefn  yn  gyfaddas  i  ddwyn  dyn  i  ddal  cymundeb 
â'r  byd  ysbrydol.  Drwy  ein  cymodi  ni  â  Duw,  y  mae  yn  ein 
cymodi  â  phob  peth  sydd  yn  dwyn  ei  ddelw,  ac  yn  ein  cy- 
mhwyso  i  weled  prydferthwch  sancteiddrwydd,  ac  i  ymhyfrydu 
ynddo.  Y  mae  holl  genhedloedd  y  ddaear  wedi  gofyn  y 
cwestiwn,  "  A  pha  beth  y  deuwn  gerbron  yr  Arglwydd,  ac  yr 
ymddangoswn  gerbron  yr  uchel  Dduw  ?"  A  pha  beth  y 
gwneir  cymod  dros  anwiredd  yr  enaid  ?  Ateba  un,  mai  mil- 
oedd  o  feheryn  a  foddlona  yr  Arghvydd :  tywelltir  gwaed  y 
goréu  o'r  praidd  yn  y  fan.  Ateba  un  arall  mai  ffrydiau  o  olew 
a'i  heddycha  :  fe  red  y  rhai  hyny  wrth  y  myrddiynau  yn  union. 
Dywed  y  trydydd,  fod  yn  rhaid  cael  ffrwyth  y  groth  i  wneuthur 
iawn  dros  bechod  yr  enaid ;  yna  rhwymir  y  cyntafanedig  ar 
uchafy  coed  yn  aberth.  Ond  y  mae  Duw  heb  ei  ddyhuddo: 
y  mae  y  cymod  heb  ei  wneuthur ;  ac  y  mae  y  modd  i'w 
wneuthur  yn  guddiedig  oddiwrth  bawb,  er  bod  myrdd  yn 
gwneuthur  prawfiadau  {experinieìits)  o'r  naill  beth  ar  ol  y  llall, 
Nid  oes  dim  wedi  ateb  y  diben.  Yma  y  mae  ffordd  cymundeb 
medd  un  ;  acw  y  mae,  medd  y  llall.     Drwy  y  Ganges  y  mae, 


Moddion  cymwys  yn  atiefeithìol.  345 

medd  yr  Hindŵ ; — drwy  Mecca  a  Medina  y  mae,  medd  y 
Alohamedan  ; — drwy  y  tân  y  mae,  meddai  doethion  Persia  ; — 
drwy  y  sêr  y  mae,  meddai  dysgedigion  China:  Nage,  medd 
yr  efengyl :  "  Efe  yw'r  iawn,"  ac  am  hyny  Efe  yw  y  fFordd. 
Dyma  ragoriaeth  mawr  yr  efengyl ; — dyma  lle  y  mae  cuddiad 
ei  chryfder  hi :  y  mae  Iawn  ganddi, — y  mae  y  rhodd  sydd  yn 
tòri  digofaint, — y  wobr  sydd  yn  symud  ymaith  lid,  ganddi  hi. 
Y  mae  teimlad  dwfn  yn  y  fynwes  y  dylai  Duw  a  dyn  rodio 
ynghyd  ;  ond  y  mae  teimlad  hefyd  fod  yn  rhaid  cael  rhywbeth 
i'w  gwneuthur  yn  gytun,  cyn  y  bydd  hyny  yn  bosibl.  Chwilio 
am  y  peth  hwn  y  mae  pob  crefydd  arall ;  ond  y  mae  yr  efengyl 
wedi  ei  gael.  Y  mae  yr  iawn  sy  ganddi  hi  wedi  cymodi  Duw  a  dyn 
trwy  symud  ymaith  y  digofaint  o  fynwes  Duw,  a'r  euogrwydd  o 
fynwesdyn;  acy  maey  ddaufelfyyngallurhodioynghyd.  Ymae 
yr  iawn  yn  symud  ymaith  yr  euogrwydd  oddiar  y  gydwybod,  fel 
*y  gall  yr  enaid  edrych  yn  wyneb  Duw  mewn  cyfiawnder,  ac  yn 
ei  wisgo  â  newid  dillad,  fel  na  bydd  ei  halogrwydd  yn  atalfa  i 
gymundeb.  Y  mae  yn  ei  wneuthur  yn  gyfaill  Duw,  ac  yn  ei 
wneuthur  yn  debyg  i  Dduw  :  caiff  fwyta  ac  yfed,  fel  pendefig- 
ion  Israel  wrth  Sinai,  gerbron  yr  Arglwydd,  i  ddangos  ei  fod  yn 
gyfaill  iddo  ;  ac  fe  lewyrcha  ei  wyneb  fel  wyneb  Moses,  i  ddangos 
ei  fod  yn  debyg  iddo.  Y  mae  y  leddyginiaeth  yn  gyfaddas  i'n 
dwyn  i  dir  cymundeb  â  Duw,  ac  â'r  byd  ysbrydol. 

2.  Y  mae  cyfaddasrwydd  yn  narpariaeth  yr  efengyl  i  ddwyn 
dyn  i  ^flawni  ei  ddyledswyddau  at  y  byd  ysbrydol.  Oni  bai 
fod  gan  y  claf  naturiolrywun  arall  i  gyflawni  ei  ddyledswyddau 
at  y  byd  hwn,  buan  y  terfynai  ei  afiechyd  mewn  angau ;  ond 
am  y  medr  rhai  eraill  wneuthur  hyn,  gall  fyw  bfynyddoedd 
heb  gyflawni  nemawr  o  ddyledswyddau  y  ddaear,  ac  heb  deimlo 
canfyniadau  annedwydd,  oblegid  hyny.  Ond  y  mae  dyled- 
swyddau  yr  afiach  ysbrydol  yn  gyfryw  nad  all  neb  yn  nghre- 
adigaeth  Duw  eu  cyflawni  ond  efe  ei  hun.  Y  mae  haf  a 
chynhauaf  wedi  eu  rhoddi  iddo,  ac  oni  ddarpara  efe  ei  hun  ar 
gyfer  y  gauaf,  nid  oes  neb  arall  a  wna  hyny.  Ond  pa  ddyled- 
swydd  bynag  sydd  arno,  y  mae  cyfaddasrwydd  yn  nhrefn  yr 
yr  efengyl  i'w  dwyn  i'w  chyflawni  hi.  Os  ydyw  ffordd  y 
bywyd  yn  arw,  y  mae  hi  yn  ei  alw  i'w  cherdded,  trwy  addaw 
cymorth  i  hyny.     Os   ydyw  y  gwaith  yn  anhawdd,  y  mae  hi 

yn  anog  i'w  gyflawni,  trwy  ddal  o  flaen  y  dyn  obaith  llwyddo. 
Os  ydyw  y  porth  yn  gyfyng,  a'r  ffordd  yn  gul,  y  mae  hi  yn 
dangos  by wyd  yn  y  pen  draw  yn  anogaeth  i  ymdrechu  myned 
trwyddynt.  Os  angenrhaid  ydyw  dyfod  rhwystrau,  y  mae 
ganddi  hi  goron  y  bywyd  yn  niwedd  y  daith  yn  wobr  am 
ffyddlondeb.  Os  rhaid  codi  y  groes  i  ganlyn  Mab  Duw,  y  mae 
ganddi  orphwysdra  i  enaid  yn  gysylltiedig  á  hyny.  Y  mae  hi 
wedi  uno  y  goron  â  rhedeg; — wedi  cysylltu  gogoniant  â'r  di- 
oddefiadau.  Y  mae  y  golud  gwell  a'r  un  parhaus  draw,  yn 
wobr  am  wrthod  yr  un  diflanedig  yma.  Y  mae  y  cymhelliadau 
cryfaf  i  ufudd-dod  yn  gysylltiedig  â  phob  gorchymyn.  Y  mae 
addewidion  yn  crogi  fel  grawnsypiau  ar  hyd  ymylau  fFordd  y 
bywyd.  "  Gweithiwch  allan  eich  iachawdwriaeth  eich  hun," — 
dyna  y  gorchymyn  : — "  Duw  sydd  yn  gweithio  ynoch", — dyna 
anogaeth  i'w  gyflawni.  "  Dychwelwch  wrth  fy  ngherydd," 
dyna'r  ddyledswydd  :  "  Mi  a  dy  walltaf  fy  ysbryd  i  chwi," — 
dyna  y  cymhelHad  i'w  chyflawni.  "  Aroswch  yn  Jerusalem," 
dyna  eich  gwaith  chwi :  "  chwi  a  dderbyniwch  addewid  y  Tad," 
dyna  yr  anogaeth  gryfaf  i'w  wneuthur.  Beth  bynag  ydyw  ein 
dyledswyddau  fel  deihaid  y  byd  a  ddaw,  y  mae  darpariaeth  yn 
nhrefn  yr  efengyl  tuag  at  ein  dwyn  i'w  cyflawni. 

3.  Y  mae  ynddi  gyfaddasrwydd  i  gymodi  y  dyn  âg  ef  ei  hun. 
Fel  y  mae  y  corff"  yn  ngafael  clefyd  yn  methu  cael  gorphwysdra ; 
felly  iaith  enaid  afiach  ymhob  man  ydyw,  "  Nid  dyma  fy  ngor- 
phwysfa,  canys  halogwyd  hi."  Pe  byddai  y  deall  yn  gallu 
gorphwys  yn  rhywle,  nid  oes  yno  ddim  i'r  serch  ;  a  lle  mae  y 
serch  yn  gallu  llonyddu,  nid  oes  yno  ddim  i'r  deall ;  ac  y  mae'r 
gydwybod  yn  condemnio  pob  un  o  honynt.  I  gymodi  yr  enaid 
ag  ef  ei  hun,  y  mae  yn  rhaid  iddi  gael  gwrthddrych  y  gall  ei 
hoU  alluoedd  gyd-lonyddu  ynddo ; — y  deall  i  orphwys  yn  yr 
un  fan  a'r  serch,  a'r  gydwybod  yn  dawel  wrth  edrych  ar  hyny ; — 
pob  cyneddf  yn  ysgrifenu  ar  yr  un  llanerch, — "  Dyma  fy  ngor- 
phwysdra."  Y  mae  aflonyddwch  y  byd  yn  gwreiddio  mewn 
bod  y  serch  yn  ymglymu  am  bethau  y  mae  ar  y  deallgywilydd 
o  honynt,  a'r  gydwybod  â'i  phin  haiarn  yn  ysgrifenu  pethau 
chwerwon  yn  eu  herbyn.  Y  mae  yr  enaid  o  herwydd  hyn  fel 
arteithglwyd,  yn  cael  ei  dynu  bob  ffordd  ar  unwaith :  cariad 
at  bechod  yn  ei  lithio  i'w  gyllawni  ;  ofni  cosb  yn  ei  dynu  oddi 

wrtho  :  y  serch  yn  tynu  at  anwiredd  ;  y  gydwybod  at  gyfìawnder 
y  deall  yn  dywedyd,  **Dyma  y  ffordd  i  rodio  ynddi ;  yrewyllys 
yn  dywedyd,  "'  Na  ar  hyd  hon  yr  âf  fi."  Ond  y  mae  yn  yr 
efengyl  fodd  i  ladd  y  gelyniaeth,  ac  i  wneuthur  preswylwyr  y 
tŷ  yn  gyfeilHon.  Pan  ddêl  hi  i  mewn  iV  tŷ,  fe  ymedy  cenfígen  y 
deall  wrth  y  serch  :  fe  dynir  ymaith  drais  y  serch  ar  y  deall : 
ni  bydd  gan  y  serch  ddim  i'w  guddio, — y  deall  ddim  i  gywil- 
yddio  o'i  blegid,  na'r  gydwybod  ddim  i'w  edliw.  Fel  y  tyst- 
iodd  Duw  Dad,  "  Hwn  yw  fy  anwyl  Fab,  yn  yr  hwn  y'm 
boddlonwyd,"  felly  y  tystia  yr  holl  enaid.  ''  Fe'm  boddlonwyd 
inau  hefyd  ynddo."  "  Yr  wyf  fi,"  medd  y  deall,  "yn  cael 
fy  moddloni  yn  rhyfeddodau  ei  Berson."  "  Yr  wyf  finau"  medd 
y  serch,  "  yn  cael  fy  moddloni  yn  hawddgarwch  ei  Berson.'' 
"  Yr  wyf  finau,"  medd  y  gydwybod,  "  yn  cael  fy  moddloni  yn 
rhinweddau  ei  aberth."  Y  mae  yr  enaid  fel  hyn  yn  cael  ei 
iachau  ;  ac  y  mae  canfod  enaid  heb  fod  yn  faich — yn  boen  iddo  ei 
hun, — enaid  wedi  ei  iachau  i  raddau,  yn  un  o  olygfeydd  pryd- 
ferthaf  y  ddaear.  Y  mae  mesur  o  foddlonrwydd  ynddoymhob 
man  :  nid  oes  arno  eisiau  ei  symud  o  ystafell  i  ystafell  yn 
nghreadigaeth  Duw.  Gall  ymhelaethu  heb  falchio ;  gall 
brinhau  heb  rwgnach.  Gall  fod  yn  uchel  heb  fod  yn  uchel- 
frydig  ;  bod  yn  dlawd,  ac  eto  yn  foneddigaidd.  Y  mae  efe  fel 
y  graig  yn  y  mòr  yr  un,  pa  ffurf  bynag  fydd  ar  y  dyfroedd  o'i 
hamgylch  hi.  Y  mae  y  tr'íagl  sydd  yn  Gilead  yn  berffaith 
gyfaddas  i  holl  ffurfiau  y  clefyd. 

Ond  nid  yn  unig  y  mae  cyfaddasrwydd  yn  natur  y  feddyg" 
iniaeth  i  natur  yr  afiechyd,  y  mae  cyfaddasrwydd  mwy  eto  yn 
nhrefn  yr  efengyl.  Buasai  y  cyntaf,  sef  ei  bod  hi  yn  gwellàu 
yr  afiechyd,  yn  gwneuthur  cyHwr  pawb  a'i  gwrthodont  hi  yn 
ofnadwy  iawn;  ond  yn  ychwanegol  at  hyny,  y  mae  ei  dull  hi  o 
wellâu  yn  mwyhau  y  perygl  o'i  gwrthod.  Pe  dywedasai  y 
prophwyd  wrthym  beth  mawr,  buasai  rhwymau  arnom  ei 
wneuthur  er  mwyn  glanhad ;  ond  pa  faint  mwy  ydyw  y 
rhwymau,  gan  na  ddywedodd  ond  "ymolch,  a  bydd  lân .?  Pe 
na  buasai  yr  efengyl  yn  rhoddi  bywyd  ond  yn  brin,  buasem  o 
dan  rwymau  i'w  derbyn  ;  ond  pa  faint  mwy  gan  ei  bod  yn  ei 
roddi  yn  helaethach  ?  Buasai  afalau  aur  yr  efengyl  yn  werth- 
fawr  pe  wedi  eu  hamgylchu  â'r  pethau  mwy?f  gwrthun ;  ond 

pa  faint  mwy  felly,  gan  eu  bod  wedi  eu  gosod  mewn  gwaith 
arian  cerfiedig  ?  Un  o'r  rhagoriaethau  ychwanegol  sydd  yn  yr 
efengyl,  yr  hwn  sydd  yn  gymheiliad  i'w  derbyn,  ydyw : — 

I.  Yr  amrywiaeth  sydd  yn  y  dull  y  mae  hi  yn  cael  ei  ch^myg 
i'n  sylw  ni.  Y  mae  hi  wedi  ei  Uefaru  ar  lawer  gwaith,  ac 
mewn  llawer  modd.  Disg^modd  yr  Ysbryd  unwaith  ar  hen 
athronydd  myfyrgar  yn  anialwch  Arabia.  Ysgrifenodd  hwnw, 
mewn  dull  dwfn  a  doeth,  egwyddorion  cyntaf  ymadroddion 
Duw.  Disgynodd  drachefn  ar  enaid  barddonol  oedd  yn  eistedd 
ar  orsedd  Israel :  fe  gynghaneddodd  hwnw  y  gwirionedd  sydd 
yn  iachau,  yn  odlau  ysbrydol.  Disgynodd  waith  arall  ar  y 
doethaf  o  ddynion:  ysgrifenodd  y  cyfarwyddyd,  y  prescriptioTi, 
mewn  diarliebion  a  clianiadau.  Ac  am  y  byddai  ar  rai  eisiau 
rhywbeth  arddunol  {sublime)  yn  ngeiriau,  fel  sydd  yn  ngweith- 
redoedd  Duw,  disgynodd  yr  Ysbryd  ar  enaid  mawr  Esaiah,  i 
gyfarfod  âg  angen  y  dosbarth  yna.  Ac  am  fod  y  mwyafrif  o 
drigolion  y  byd  yn  gyfryw  nad  oes  modd  cyffwrdd  â  hwynt 
ond  drwy  eu  teimladau,  disgynodd  ei  Ysbryd  ar  un  oedd  à'i 
ben  yn  ddyfroedd,  geiriau  yr  hwn  oeddent  yn  dyfod  yn  gynes 
o'i  galon.  Yr  oedd  ei  holl  ysgrifeniadau  wedi  eu  bedyddio  â 
dagrau,  er  mwyn  cyíîwrdd  â  chalon  y  dosbarth  yna.  Cynhyrf- 
wyd  ganddo  eneidiau  syml  y  pysgodwyr  i  ysgrifenu  ystori 
ryfedd  y  dyn  Crist  lesu,  mor  syml  fel  y  gall  y  neb  a  redo  ei 
darllen ; — ac  enaid  mawr  Paul  i  dreiddio  i  ddyfnion  bethau 
Duw,  fel  na  chai  eisiau  ymborth  fod  ar  y  gwŷr  perífaith. 
Gallesid  cyhoeddi  y  drefn  oll  mewn  un  dull,  ac  mewn  un  modd; 
ond  fe  amrywir  cymaint  ar  y  duU  er  mwyn  gwneuthur  y  drefn 
yn  fwy  deniadol, — yn  fwy  sugn-dỳnol  i  bechadur.  Ni  fedraf 
ddarllen  dim  ond  barddoniaeth,  medd  un:  dyma  drefn  iach- 
awdwriaeth  ar  gân  i  ti  ynte.  Nid  oes  genyf  fi  íias  ar  ddim  ond 
hanes,  medd  un  arall:  dyma  ffordd  y  cadw  mewn  ffeithiau 
plaen  i  tithau.  Nid  oes  gan  ddim  swyn  i  mi  ond  athroniaeth 
ddofn,  medd  y  trydydd:  dyma  ddoethineb  Duw  mewn  dirgel- 
wch  i  tithau.  Ac  nid  yw  y  modd  y  cynwysir  y  drefn  yn  y  Bibl 
ond  cysgod  o'r  modd  y  cynygir  hi  i'n  sylw  ni  eto.  Fel  yr 
ysgrifenwyd  hi  mewn  llawer  dull  a  modd,  felly  y  mae  yn  cael 
ei  llefaru.  Os  yw  doethineb  Paul  yn  rhy  ddofn  i  chwi,  daw 
Apolos  wlithog  yma  i  efengylu  y  pethau  a  berthynant  i  deyrnas 

Dduw  yn  eich  ymyl.  Os  y\v  "  meibion  y  daran "  yn  eich 
dychrynu,  daw  Barnabas  yn  "  fab  diddanwch  "  i  lefaru  geiriau 
fcl  y  diliau  mêl.  Yr  Arglwydd  a  roddes  y  gair,  ac  y  mae 
ymysg  y  fintai  sydd  yn  ei  gyhoeddi,  rai  o  bob  raath,  Y  mae 
un  yn  by  w  o  dan  Sinai,  ac  yn  dangos  fflamau  y  mynydd  i'r  bobl 
yn  wastad.  Y  mae  un  arall  yn  gosod  ei  babell  rhwng  Lle  y 
Benglog  a'r  bedd  newydd,  ac  y  mae,  naill  ai  yn  cyfeirio  at  y 
groes,  neu  ynte  yn  dywedyd  wrth  ei  wrandawyr,  "  Gwelwch  y 
fan  y  gorweddodd  yr  Arglwydd."  Y  mae  un  yn  tynu  y  tô 
oddiar  ddistryw,  a'r  llall  yn  agor  pyrth  y  nef.  Oni  wrandaw- 
som  cyn  hyn  ar  enaid  barddonol,  yn  pêr  byncio  trefn  y  cadw? 
Ni  a  glywsom  hefyd  y  philosophydd  Cristionogol,  yn  doeth 
egluro  athroniaeth  trefn  yr  achub :  bryd  arall  ni  a'i  clywsom 
hi  yn  cael  ei  chyhoeddi  gyda  symlrwydd  plentyn,  fel  na  buasai 
raid  i  ynfydion  gyfeiHorni  ynghylch  ÿ  íFordd  i'r  nef.  Paham 
na  wellâ  yr  iechyd,  gan  fod  y  feddyginiaeth  mor  gyfaddas? 
Paham  y  mae  yr  holl  weision  heb  Iwyddo  gyda  chwi ; — ^y  bibell 
a'r  alarnad, — y  ddeddf  a'r  efengyl, — mab  y  daran  a  mab  di- 
ddanwch,  heb  Iwyddo  ? 

2.  Rhagoriaeth  arall  sydd  yn  perthyn  i'r  drefn,  yn  annibynol 
ar  ei  bod  hi  yn  iachawdwriaeth,  ydywy  gogoniant  sydd  ynddi. 
Y  mae  y  ddaear,  nid  yn  unig  yn  cynal  y  trigohon,  ond  yn  dra 
phrydferth  yr  olwg  arni  hefyd.  Gallasaigynal  ei  thrigoHon,  a 
bod  yn  bur  hagr  ei  gwedd,  heb  ddim  swynol  i'r  llygad  ynddi; 
felly,  am  a  wyddom  ni,  gallasai  trefn  iachawdwriaeth  gadw,  pe 
na  buasai  hi  mor  ogoneddus ;  ond  y  mae  ei  gogoniant  hi  yn 
gymhelHad  ychwanegol  i'w  derbyn.  Nid  yw  yr  angylion  ya. 
derbyn  iachâd  oddiwrthi,  ond  y  maent  hwy  yn  chwenych 
edrych  ar  ei  gogoniant ;  ac  ar  ol  i'r  drefn  orphen  iachau,  hi  a 
dýn  sylw  wedi  hyny.  Pan  gyrhaeddodd  Israel  Ganaan,  fe 
beidiodd  y  manna,  symudwyd  y  golofn,  sychodd  afon  Horeb ; 
— nid  oeddent  ond  pethau  dros  amser  ;  pan  ddarfyddodd  yr 
anialwch,  fe  beidiasant  hwythau.  Ond  nid  felly  y  bydd  hi 
gyda  Sîon  :  y  mae  ei  hiachawdwriaeth  hi  yn  iachawdwriaeth 
dragywyddol ; — fe  dýn  ei  gogoniant  hi  lawn  cymaint  o  sylw  yn 
Nghanaan,  ag  y  mae  ei  bîiddioldeb  hi  yn  ei  dýnu  yn  yr  anialwch. 
Os  na  fydd  syched  yn  peri  i'r  Cristion  yfed  o  afon  Duw,  fe  ŷf  o 
honi  byth  oherwydd  pereidd-dra  y  dwfr.     Buddioldeb,  ac  nid 

gogoniant  y  drefn,  sydd  yn  tỳnu  y  sylw  mawr  yn  awr.  Pan 
deimlodd  y  pechadur  yr  hen  long  yn  suddo,  fe  neidiodd  i  long 
arall,  oedd  yn  myned  heibio  ar  y  pryd.  Prin  y  mae  wedi  cael 
hamdden  meddwl  i  edrych  dim  ar  y  llestr  eto ;  cael  diogelwch 
ydyw  y  peth  mawr  yn  awr ;  ond  wedi  i'w  feddwl  lonyddu 
ychydig,  a  chael  hamdden  i  edrych  o'i  amgylch,  fe  wêl  fod 
harddwch  y  llong  lawn  cymaint  a'i  nerth  ;  ac  y  mae  yn  ddigon 
tebyg  yr  anghofia  ei  fod  ef  yn  cael  ei  achub  ynddi  wrth  edrych 
ar  ei  phrydferthwch.  Nid  oes  dim  yn  anmhriodol  yn  y  meddwl 
y  gall  y  Cristion  yn  y  nef  anghofio  ei  berthynas  ei  hun  â'r 
drefn,  wrth  syllu  ar  ei  rhyfeddodau, — anghofio  ei  buddioldeb  hi 
yn  ei  gogoniant.  Yr  afiechyd  a  fu  yn  achlysur  i  ddwyn  y  claf 
a'r  meddyg  at  eu  gilydd  ;  ond  wedi  i  hwnw  hen  wellâu,  parhant 
yn  gydnabyddus.  Os  gall  y  Cristion  wneuthur  hebddo  fel 
Meddyg,  fe  l}^n  wrtho  yn  dragywydd  fel  Cyfaill.  Yr  afiechyd 
a  barodd  fod  yn  rhaid  iddò  wrth  y  Meddyg,  ond  bydd  yn  rhaid 
iddo  hefyd  wrth  yr  un  Gŵr  yn  Gyfaill  pan  yn  iach  ag  oedd  raid 
iddo  wrtho  yn  Feddyg  pan  yn  glaf.  Nid  y w  y  Physygwr  ddim 
ond  mantais  i  ddyfod  yn  gydnabyddus  â'r  Cyfaill.  Nid  yw 
buddioldeb  y  drefn  ddim  ond  porth  sydd  yn  arwain  i'r  deml  i 
ganfod  ei  gogoniant  hi :  pan  eir  imewn,  fe  anghofir  y  porth. 
Beth  ydyw  y  gogoniant  hwn  sydd  yn  perthyn  iddi  ì  Swyn 
ychwanegol  sydd  ynddi  i  dỳnu  sylw,— y  rhagoriaeth  arall  sydd 
ar  y  triagl.  Mewn  gair,  mor  gyfaddas  ydyw  y  drefn  i  ni 
ymhob  golygiad :  y  mae  hi  yn  agor  byd  o  ryfeddodau,  byd  o 
drysorau,  a  byd  o  hawddgarwch,  ger  ein  bron.  Am  ryfedd- 
odau, — am  drysorau, — am  ddymunoldeb,  y  mae  holl  drigolion 
y  ddaear  yn  chwiHo.  Nid  oes  odid  gongl  o'r  greadigaeth, 
nad  oes  rhyw  philosophydd  Avedi  bod  yno  yn  chwilio  am 
ryfeddodau  :  nid  oes  odid  wrthddrych  mewn  un  man  nad  ydys 
wedi  ei  holi  a  ŵyr  ef  am  ddim  newydd.  Pa  le  y  mae  y  wlad 
na  chloddiwyd  unwaith  ac  eilwaith  yno  am  drysorau  ?  Pa  le  y 
mae  y  fynwes  na  chwiliodd  bob  man  am  rywbeth  i'w  garu  ? 
Ond  y  mae  cynefindra  â'r  rhyfeddodau  yn  peri  iddynt  beidio  a 
bod  felly ;  y  mae  meddianu  y  trysorau  yn  týnu  oddiwrth  eu 
gwerth  ; — y  mae  ymaíiyd  yn  y  blodcuyn  yn  peri  i'w  ddymun- 
oldeb  wywo.  Pa  le  y  mae  rhyfeddodau  ?  medd  yr  enaid 
galluog:  Nid  ynom  ni,  medd  y  sêr; — nid  ynof  finau  medd  y 

dyfnder.  Pa  le  y  mae  trysorau  i'w  cael  ?  medd  yr  enaid 
awyddus  i  feddianu  :  nid  ynom  ni,  medd  y  mwn-gloddiau  ; — 
nid  yn  ein  gwlad  ninau,  medd  y  perlau.  Pa  le  y  mae  hawdd- 
garwch?  medd  yr  enaid  sydd  yn  teimlo  fod  yn  rhaid  iddo 
fyned  allan  o  hono  ei  hun  i  ymhyfrydu  mewn  rhy w  beth :  nid 
ynof  fi,  medd  hoU  natur.  Pa  le  y  mae  eu  trigle  hwynt? 
Yr  Arglwydd  a'i  hedwyn  ;  ac  wrth  ddyn  Efe  a  ddywedodd,  yn 
efengyl  lesu  Grist,  "  Duw  a  ymddangosodd  yn  y  cnawd;" 
dyna  ryfeddod  !  "  Myfi  a  fyddaf  yn  Dduw  i  ti ;" — dyna  drysor ! 
"  Dy  Briod  yw  yr  hwn  a'th  wnaeth  ;" — dyna  hawddgarwch  ! 
Paham  y  mae  trefn  mor  gyfaddas  heb  ateb  y  diben  ?  Paham 
y  mae  iechyd  y  bobl  heb  ei  wellâu,  pan  y  mae  y  triagl  sydd  yn 
Gilead  mor  rinweddol,   a'r  Physygwr  sydd  yno  mor  fedrus  ? 

Y  mae  Philosophyddion  y  byd  yn  cloddio  at  sylfeini 
pob  peth, — yn  chwilio  pob  dirgelwch, — yn  mesur  y  sêr, — yn 
goleuo  à'u  gwybodaeth  grombiloedd  y  ddaear,  fel  na  chaifFdim 
lechu  mewm  dirgel-fanau  nas  mynant  wybod  pob  peth  yn  ei 
gylch  :  eu  gwaith  ydy  w  adrodd  neu  wrandaw  newydd  :  y  maent 
wrth  eu  proffes  yn  rhai  a  fynant  wybod  y  rheswm  am  bob  peth : 
os  clywant  am  ryfeddod  neu  ddirgelwch  newydd,  y  maent  yn 
foddlawn  i  ddioddef  y  cyfyngderau  mwyaf  er  mwyn  ei  weled, — 
bron  i  ferthyru  eu  hunain  er  mwyn  ei  ddeall ;  ond  dyma  faes 
na  welsant  erioed  ei  fath,  yn  llawn  dirgelion  a  rhyfeddodau: 
Paham  na  chai  y  rhai  hyn  foment  o'u  sylw  ?  Taflodd  un 
philosophydd  ei  hun  i'r  môr,  am  na  fedrai  ddeall  yr  achos  o'r 
llanw  a'r  trai ;  ond  dyma  lanw  annhraethol  ryfeddach  yn  môr 
cariad  a  gras  :  Paham  na  thynai  hwn  ei  sylw?  Chwiliant  yn 
ddyfal  am  ryw  haul  mawr  a  dybir  sydd  yn  ganolbwynt  i  heul- 
iau  y  ffurfafen ;  ond  dyma  Haul  sydd  yn  ganolbwynt  i  ynier- 
odraeth  Duw  i  gyd :  Paham  y  mae  hwn  yn  cael  ei  esgeuluso  ? 
Paham  y  mae  y  beirdd  yn  gwylied  yn  ddyfal  beunydd  wrth 
byst  pyrth  natur, — yn  gwrandaw  mor  astud  ar  ei  myrddiynau 
lleisiau, — yn  cael  eu  swyno  gan  ei  pheroriaeth  ;  eto  heb  glust  i'r 
llef  ddistaw  fain,  heb  chwaeth  at  fiwsig  yr  efengyl  ?  Y  mae  gan 
bob  mynydd  ryw  swyn  iddynt:  paham    nad  Calfaria  hefyd? 

Y  mae  pob  rhosyn  yn  ddymunol  yn  eu  golwg :  paham  nad 
Rhosyn  Saron  hefyd  ?  Ond,  rhag  ein  bod  yn  siarad  am  rai  nad 
ydynt  yn  gwrandaw,  ni  a  ddeuwn  yn  nes  adref.     Paham  y  mac 


352  Moddion  cy??iwys  yn  aneffeithiol. 

y  dyn  yma  sydd  mor  awyddus  i  gyfoeth  nad  oes  yr  un  aberth  yn 
rhy  fawr  ganddo  ei  wneuthur  er  mwyn  ei  gyrhaeddyd, — paham 
y  mae,  nid  yn  unig  heb  ymofyn  am,  ond  yn  gwrthod  yr 
un  perl  gwerthfawr, — yn  gomedd  derbyn  etifeddiaeth  anllygr- 
edig  ?  Paham  y  mae  y  dyn  yna  sydd  bron  llewygu  wrlh  redeg 
ar  ol  anrhydedd,  yn  gomedd  cymeryd  ei  goroni  â  choron  an- 
niflanedig?  Paham  y  mae  ugeiniau  sydd  yma  o  rai  wedi  eu 
siomi  gan  y  byd  ganoedd  o  weithiau, — pan  ddywedodd  ef 'llyma' 
ddedwyddwch,  neu  'llyna'  yn  y  diff'eithwch  y  maeyn  cartrefu, 
ond  erbyn  myned  yno  ni  bydd  i'w  gael :  '  yn  yr  ystafelloedd  y 
mae  yn  aros,'  ond  yno  hefyd  nis  gelHr  ei  ganfod :  mewn 
anghymedroldeb  y  mae;  nage,  medd  y  meddwyn,  mi  fum  i 
yno,  ond  nid  oedd  ef  yno.  Alewn  cyfoeth  y  mae  :  nage,  meddai 
y  cybydd,  mi  fum  i  yno,  ond  nid  oedd  ef  yno.  Mewn  oferedd  y 
mae :  nage,  meddai  y  masweddwr,  mi  fum  i  yno,  ond  nid  oedd 
ef  yno  chwaith.  Paham,  er  cael  eich  siomi  aneirif  weithiau  gan 
y  byd,  yr  ydych  mor  barod  i'w  gredu  heddyw  ag  erioed  ì 
Paham  na  roddwch  chwi  un  prawf  ar  efengyl  lesu  Grist  ì  A 
gaiff  pawb  eu  hystyried  yn  eirwir,  ond  Duw  y  gwirionedd  ì 
A  ymolchir  ymhob  dyfroedd,  ond  dyfroedd  yr  lorddonen  ?  A 
wneir  prawf  o  bob  meddyginiaeth,  ond  y  triagl  sydd  yn  Gilead  ì 
A  gaiff  pob  physygwr  gefnogaeth,  ond  Physygwr  eneidiau  ? 
"Paham  na  wellâ  iechyd  merch  fy  mhobl?" 

II.  Beth  ydyw  y  rheswm  fod  yr  efengyl  heb  ateb  ei  diben  ? 
— y  feddyginiaeth  heb  iachàu  ?  Mewn  gair,  am  nad  yw  yn  cael 
ei  phrofi  yn  deg ;  ac  y  mae  tri  achos  o  hyn  : — 

I.  Am  fod  y  cleifion  heb  deimlo  eu  pla.  Gallasai  angyhon 
feddwl  na  buasai  dim  yn  angenrheidiol  ar  y  ddaear,  ond  clywed 
fod  pyrth  y  nef  wedi  eu  hagor,  na  buasai  pawb  yn  ymwthio  i'r 
deyrnas  ;  ac  y  buasai  yn  llawn  mor  briodol  galw  y  porth  yn 
gyfyng,  am  fod  y  dyrfa  oedd  yn  myncd  trwyddo  yn  fawr,  ag 
ydyw  ei  alw  felly  o  herwydd  ei  burdeb,  a'i  groesineb  i  bechod. 
Ac  er  iddynt  weled  yr  hen  oruchwyhaeth  yn  methu, — y  nef- 
oedd  yn  cael  ei  gwerthu  gan  filoedd  am  lai  nag  y  gwerthodd 
Esau  ei  enedigaeth  fraint,  —  eto  gallasent  briodoH  hyny  i 
dywyllwch  yr  oruchwyhaeth.  Yr  oedd  ei  gogoniant  hi  o'r 
golwg.  Ond  pan  ymddangosodd  Duw  yn  y  cnawd,  yr  oedd 
eu   caniadau   yn  awgrymu  eu  bod   yn  meddwl   fod  amser  yr 

oruchaíìaeth  gerllaw,  pan  y  difodid  teyrnas  y  tywyllwch  gan 
deyrnas  y  goleuni.  Yr  oedd  Duw  i  gael  gogoniant  yn  y 
goruchaf ;  yr  oedd  tangnefedd  i  fod  ar  y  ddaear,  ac  ewyllys  da 
i  dd^^nion.  Ac  yn  nyhfiad  y  cleifion  naturiol  at  Feddyg  enaid, 
gallwn  yn  hawdd  gredu  fod  angylion  )'n  gweled  cysgod  o 
ddyhfiad  cleifion  ysbrydol.  Ond  beth  ydyw  hanes  y  byd  o 
hyny  hyd  yn  awr  ond  rhy  debyg  i'w  hanes  cyn  hyny  ?  Nid 
oes  mwy  yn  parchu  y  i\Iab  dan  yr  oruchwyliaeth  hon  nag  oedd 
yn  parchu  gweision  yr  hen.  "Ychydig"  eto  "  sydd  yn  ei 
chael  hi."  Paham  ?  Heb  deimlo  y  pla  y  maent.  Y  mae  yn 
anmhosibl  rhoddi  cyfrif  am  ymddygiad  y  byd  ^-n  gyífredinol  at 
yr  efengyl  ar  un  tir  arall.  Heb  deimlo  eu  pla — hebweled  eu 
cyflwr  y  maent.  Darfu  i  Columbus  ddarganfod  hyò.  newydd  yn 
y  gorllewin ;  mewn  canlyniad  i  hyny,  y  mae  miloedd  a  myrdd- 
iynau  o'r  hen  gyfandir  yn  myned  yno  i  fyw,  am  ei  bod  yn 
wlad  well  iddynt  hwy  na  hon.  Darfu  i'r  Arglwydd  lesu 
ddarganfod  y  byd  tragwyddol, — dwyn  bywyd  ac  anllygredig- 
aeth  i  oleuni ; — ac  er  bod  y  wlad  ynddi  ei  hunan  yn  annhraethol 
well  na  hon,  nid  yw  myrddiynau  y  ddaear  ddim  yn  ymorchestu 
i  fyned  yno  i  fyw.  Darfu  i  Newton  eglurhau  y  dyrysbwnc 
mawr,  a  chael  allan  drefn  ryfedd  y  rhod ; — efe  a  ganfyddodd 
y  ddeddf  gref  oedd  yn  egluro  y  cyfan.  Mewn  canlyniad  i 
hyny,  trodd  myrddiynau  eu  llygaid  i  ddeall  wyneb  y  nefoedd, 
er  nad  oedd  perthynas  rhwng  hyny  â'u  bywyd,  nac  â'u  ded- 
wyddwch.  Darfu  i  lesu  Grist  eglurhau  y  pwnc  rhyfedd,  pa 
fodd  y  gallai  Duw  fod  yn  gyfiawn,  ac  yn  cyfiawnhau  yr  annuwiol. 
Fe  drodd  myrddiynau  y  ddaear  at  y  rhyfeddod,  oblegid  y  mae 
perthynas  hanfodol  rhyngddo  â'u  bywyd,  ac  a'u  dedwyddwch  ì 
Naddo.  Paham  y  mae  hyn  ?  Heb  deimlo  yr  euogrwydd  y 
maent.  Eled  haner  gwallgofddyn  trwy  Ewrop  i  gyhoeddi 
rhyw  groes  ddychymygol,  dyna  Ewrop  yn  fyw  o  gynwrf, — yr 
hen  ŵr  briglwyd  a'r  plentyn  ieuanc  a'u  mynwesau  yn  llosgi 
gan  zel, — yn  anturio,  a'u  bywyd  yn  eu  llaw,  i  feddwl  enill 
Jerusalem,  bedd  Crist,  a  Lle  y  Benglog.  Anfonwch  ddoethineb 
Teman,  dychymyg  y  Dwyrain,  a  hyawdledd  Groeg,  i  gyhoeddi 
y  wir  groes,  y  mae  y  wlad  yn  eistedd  ac  yn  llonydd,  heb  neb 
yn  dywedyd,  '  Awn  hyd  Bethlehem,'  a  Lle  y  Benglog,  i  addoli. 
Paham?     Heb  weled  eu  hangen  hi  y  maent.     Ffugiwch  wyrth 

ar  goríf  dyn,  dyna  ugeiniauo  gleifion  yn  y  fan  yn  Uawenychu, — 
gobaith  yn  ail  feddianu  y  galon  amddifad.  Gwneler  gwyrth 
wirioneddol  ar  enaid, — cyhoedder  hi  wrth  filoedd  o  gleifion, — y 
maent  yn  clywed  fel  heb  glywed.  Paham  ?  Heb  deimlo  eu  pla 
y  maent.  Ac  nid  rhaid  i  ni  fyned  yn  ol  i'r  cyn-oesoedd,  i  holi 
paham  yr  oedd  Paul  a'i  frodyr  oedd  yn  mynegi  flfordd  iachawdwr- 
iaeth,  heb  Iwyddo.  Pahara  y  mae  y  gweision  heb  Iwyddo 
heddyw  ?  Ac  er  bod  teimlad  mewn  llawer  mynwes  cyffelyb  i 
deimlad  yr  luddewon  oedd  yn  adeiladu  beddau  y  prophwydi  a 
laddwyd  gan  eu  tadau,  gan  feddwl  pe  buasent  hwy  yn  byw  yn 
nyddiau  eu  tadau,  na  buasent  yn  ymddwyn  fel  hwynt,  ond  yr 
oedd  eu  gwaith  yn  dirmygu,  ac  yn  anufuddhau  i  brophwydi  y 
dyddiau  hyny,  yn  eu  profi  yn  blant  ymhob  ystyr  i'r  rhai  a  ladd- 
asant  brophwydi  y  dyddiau  gynt ;  felly  twyllo  ei  hun  y  mae  y 
dyn  hwnw  sydd  yn  meddwl  y  buasai  yn  garacter  gwahanol  pe 
buasai  yn  byw  yn  nyddiau  y  tadau.  *  Os  na  chredwch  chAvi  i 
Moses  a'r  prophwydi,  ni  chredech  ychwaith  pe  codai  un  oddi- 
wrth  y  meirw.'  Yr  un  ydyw  crefydd  yn  ei  phethau  mawr 
ymhob  oes.  Yr  oedd  y  porth  yr  un  mor  gyfyng  yn  nyddiau 
ein  tadau  ag  ydyw  yn  ein  dyddiau  ni,  a'r  íTordd  yr  un  mor  gul. 
Nid  oedd  yr  agendor  rhwng  pechod  a  sancleiddrwydd  ddim  yn 
haws  ei  groesi  y  pryd  hyay  nag  ydyw  yn  awr.  Yr  oedd  fFordd 
y  bywyd  fry  gynt,  fel  y  mae  hi  eto ; — mynydd  Duw  yn  fynydd 
cribog  yn  eu  dyddiauhwynt,  fel  yn  ein  dyddiau  ni.  Ac  y  mae 
gwaith  gwrthodwyr  yr  efengyl  yn  lladd  yn  raddol  y  prophwydi 
sydd  yn  awr,  yn  brawf  i  ni  mai  hyny  a  wnaethent  â'r  proph- 
wydi  gynt.  Y  mae  llawer  yn  awr,  fel  yn  nyddiau  Hosea,  fel 
rhai  yn  ymryson  â'r  offeiriad,  pan  mewn  gwirionedd  y  mae  y 
drwg  yn  nes  adref  o  lawer.  Dideimladrwydd  o'r  pla, — cariad 
at  bechod, — ydyw  yr  achos  nadderbynir  y  feddyginiaeth.  Nid 
oedd  eisiau  areithiwr  hyawdl  i  berswadio  trigolion  Samaria  i 
fyned  i  wersyll  y  Syriaid:  yr  oedd  gwahan  gleifion  yn  gwneyd 
y  tro.  Nid  oedd  eisiau  ymresymydd  medrus  i  gychwyn 
Naaman  at  y  prophwyd :  yr  oedd  caethes  fechan  yn  gwneyd 
hyny.  Nid  oedd  eisiau  pliilosyphydd  dwfn  i  ^mires^'mu  à 
meibion  Jacob  cyn  y  cychwynent  i'r  Aipht  i  ymofyn  ^miborth. 
Yr  oedd  y  Samariaid  yn  crcdu  y  gwalian-gleifion,  am  fod  newyn 
yn  duo  eu  cnawd.     Yr  oedd  Naaman  yn  gwrandaw  ar  y  forwynig 

fechan,  am  ei  fod  yn  teimlo  y  gwahanglwyf.  Yr  oedd  meibion 
Jacob  yn  ufuddhau  i'w  tad  er  pob  rhwystr,  am  fod  angau  yn 
Nghanaan.  Paham  nad  ymddygai  y  cleifion  ysbrydol  fel  hyn 
at  y  feddyginaeth  a'r  Meddyg  ?  Heb  deimlo  eu  pla  y  maent. 
"  Paham  na  wellâ  iechyd  merch  fy  mhobl." 

2.  Y  mae  y  feddyginiaeth  yn  ei  natur  yn  gyfryw  ag  y  mae 
gwrthwynebiad  yn  y  cleifion  sydd  yn  teimlo  graddau  i'w 
derbyn.  Yr  ydym  wedi  ceisio  dangos  ei  chymhwysder  hi 
ymhob  ystyr  i  holl  natur  dyn  ;  ond  y  mae  un  peth  yn  perthyn 
iddi  sydd  yn  peri  i'r  byd,  er  hyny,  ei  gwrthod,  a  mynu  marw, — 
sef  ei  sancteiddrwydd  hi.  Ni  a  gawn  ddywedyd  am  y  brif- 
ffordd  sydd  yn  arwain  i'r  nefoedd :  ni  a  gawn  ei  desgrifio  yn 
ífordd  hyfrydwch,  ac  yn  llwybrau  heddwch.  Y  mae  llawer  un 
wrth  wrandaw  yn  teimlo  ar  ei  galon  rodio  ynddi ;  ond  pan 
ddywedwn  mai  ffordd  sanctaidd  y  gelwir  hi,  ac  nad  ä  yr 
halogedig  ar  hyd-ddi,  fe  ä  yr  un  rhai  ymaitli  yn  athrist  yn  y 
fan.  Nid  oes  ganddynt  wrthwynebrwydd  i  wasanaethu  yr 
Arghyydd,  os  ceir  gwasanaethu  y  delwau  liefyd.  Caiíî  yr  arch 
fod  mewn  lle  anrhydeddus,  os  caiff  Dagon  fod  yn  ei  hymyl  hi. 
Fe  aberthir  yn  ewyllysgar  i'r  Arglwydd,  os  ceir  ymgrymu  yn 
nhŷ  Nimrod  hefyd.  Y  mae  croesau  ar  ffordd  y  bywyd  ;  ond 
nid  oes  yr  un  groes  na  chodai  y  byd  hi  dan  ganu,  ond  y  rhai 
hyny  sydd  yn  cael  eu  hachosi  gan  sancteiddrwydd  y  ffordd. 
Dyweder  fod  yn  rhaid  cerdded  ar  bigau  o  heiyrn  ;  dyna  gan- 
oedd,  a'u  gwaed  yn  IHwio  y  flfordd  mewn  ufudd-dod,  yn  brawf 
mai  nid  caled  yn  eu  gohvg  oedd  yr  ymadrodd.  Dyweder  fod 
yn  rhaid  croeshoelio  nwydau  y  galon  ;  dyna  yr  un  dynion  yn 
dywedyd,  Caled  yw  yr  ymadrodd,  pwy  a  ddichon  wrandaw. 
Gorchymyner  pererindodau  o  ganoedd  o  filldiroedd ;  dyna 
ufudd-dod  i'r  gorchymyn  yn  y  fan.  Gorchymyner  peidio  caru 
y  byd  na'r  pethau  sydd  ynddo  ;  dyna  ganoedd,  wedi  clywed  y 
gair  yna,  na  rodiant  mwyach  gyda  ni.  Ceisier  ganddynt  roddi 
eu  corflf  i'w  losgi ;  dyna'r  ffagodau  yn  cyneu  o'u  hamgylch  : 
ceisier  ganddynt  aberthu  eu  chwantau,  ânt  ymaith  yn  drist  yn 
y  fan.  Gorchymyner  iddynt  farweiddio  eu  coríf;  gwnant 
hyny,  mewn  gwyhadwriaethau  nos  a  hir  weddiau,  nes  y  daw 
eu  hesgyrn  i'r  amlwg,  y  rhai  ni  wehd  o'r  blaen.  Ond  gorch- 
ymyner    iddynt    farweiddio   gweithredoedd    y   corfif  trwy   yr 

Ysbryd,  yn  ofer  y  disgwylir  ufudd-dod  i'r  gorchymyn  yna. 
Beth  sydd  yn  cadw  ugeiniau  o  wrandawyr  cyson  efengyl  oddi- 
wrth  grefydd  ?  ansancteiddrwydd  y  rhai  sydd  yn  ei  phroffesu  hi? 
Nage:  ond  sancteiddrwydd  crefydd  ei  hun.  Na  thwyller  chwi, 
nid  anmherffeithrwydd  ydyw  yr  atalfa,  ond  perffeithrwydd 
crefydd.  Nid  nad  oedd  yn  dda  gan  Dafydd  gael  yr  orsedd  yn 
ol  oedd  yn  peri  iddo  fod  mor  hwyrfrydig  i  íyned  yn  erbyn  y 
gwrthryfelwyr ;  ond  rhag  y  byddai  hynyyn  angau  i'w  Absalom 
anwyl.  B^^ddai  yn  dda  gan  lawer  un-eto  gael  crefydd,  oni  bai 
y  byddai  hyny  yn  angau  i'r  llanc  Absalom.  Sancteiddrwydd 
y  feddyginiaeth  yw  un  achos  mawr  paham  y  mae  hi  heb  ei 
derbyn.     Ond  yn  olaf, — 

3.  Nid  yw  yr  iechyd  yn  gwellâu,  am  fod  y  rhai  s^^dd  yn  pro- 
ffesu  cymeradwyo  y  drefn  yn  ymarfer  â  hi  yn  ol  yr  ordeiniad.  Y 
mae  rhai  heb  glywed  y  gwirionedd  fel  y  mae  yn  yr  lesu:  nid 
yw  y  gair  yn  cael  ei  iawn  gyfranu  iddynt.  Y  mae  eu  synwyr 
hwythau  heb  gryfhau  i  alhi  gwahaniaethu  y  pethau  sydd  a 
gwahaniaeth  rhyngddynt.  Pregethir  yr  ymarferiad  corfforol,  yr 
hyn  nid  yw  yn  fuddiol  ond  i  ychydig,  yn  lle  y  duwioldeb  sydd 
yn  fuddiol  i  bob  peth.  Gwneir  crefydd  i  fyny  o  draddodiadau 
y  tadau  a  ffurfiau  defosiynol,  yn  lle  o  air  Duw  a  defosiwn 
enaid.  Ond  nid  yw  hyn  yn  ddim  amgen  nag  arfer  swynion  at 
yr  afiechyd,  yn  lle  cymeryd  y  feddyginiaeth  i'w  wellâu; — 3'n 
ddim  amgen  na  rhodio  o  amgylch  llyn  Siloam,  gan  ddisgwyl 
dyfod  i  weled  felly,  heb  ymolchi  yn  ei  ddyfroedd.  Ond  nid 
dyna  y  paham  y  mae  neb  o  honoch  chwi  yma  heb  ei  iachau. 
Y  mae  y  gair  yn  ddiameu  wedi  ei  iawn  gyfranu  i  chwi  lawer 
gwaith,  ond  y  mae  yraa  lawer  heb  ei  iawn  ddefnyddio  unwaith. 
Cymerant  un  ran  o  hono  ar  wahan  oddiwrth  ran  arall  :  ym- 
ddyrysant  wrth  geisio  darllen  llyfr  Duw,  yn  lle  dysgu  darllen 
eu  llyfr  eu  hunain.  Ymbalfalant  yn  nos  y  dirgeledigaethau, 
yn  lle  rhodio  yn  ngoleuni  y  pethau  amlwg.  Yn  lle  ysgrifenu 
eu  henwau  eu  hun  o  dan  addewidion  y  Bibl  trwy  gredu,  y 
maent  yn  aros  i  gael  gwybod  yn  gyntaf  a  ydyw  eu  henwau  yn 
llyfr  bywyd  yr  Oen,  gan  ollwng  dros  gòf  mai  trwy  y  cyntaf  y 
mae  profi  yr  ail.  Trwy  ysgrifenu  â'th  law  yn  y  llyfr  datgudd- 
iedig,  mac  i  ti  brofi  fod  dy  enw  yn  ysgrifenedig  yn  y  llyfr  dirgel. 
Trwy  hir  gynefindra  â'r  pethau  amlwg,  y  mac  ymgydnabod 

â'r  dirgeledigaethau :  trwy  hir  ofni  yr  Arglwydd  y  mae 
cael  gwybod  ei  ddirgelwch  ; — trwy  wneuthur  yr  ewyllys  y  mae 
cael  deall  y  ddysgeidiaeth.  Wedi  i  Abraham  hir  rodio  gyda 
Duw,  y  mae  yr  Arglwyddyn  gofyn,  "  A  gelaf  fi  rhag  Abraham  ?" 
Na  cheisiwn  ysgar  y  pethau  a  gysylltodd  Duw,  na  chwiHo  am 
y  pethau  a  guddiodd  Efe.  Mentrwch  ymaflyd  yn  y  gadwyn,  er 
na  welwch  chwi  yr  un  ddolen  o  honi  ond  y  galw ;  oblegid  y  mae 
rhaglunio  ac  arfaethu  y  tragywyddoldebdiddechreu,  cyfiawnhau 
mewn  amser,  a  gogoneddu  y  tragywyddoldeb  diddiwedd,  wedi 
eu  cysylltu  â'r  ddolen  fawr  yna:— "y  rhai  a  alwodd  Efe." 
Gallwn  ymresymu  yn  ol  ac  ymlaen  oddiwrth  hynyna.  Os  ydy w 
yn  fy  ngalw,  y  mae  yn  sicr  wedi  fy  rhaglunio  a'm  hethol ; 
— os  ydyw  wedi  fy  lagalw,  y  mae  yn  sicr  o  fy  ngogoneddu.  Y 
mae  gan  Dduw  ddau  lyfr :  un  yn  ymyl  ei  orsedd  fry,  a'r  llall 
genym  ni  ar  y  ddaear ;  ond  y  mae  cydgordiad  perflFaith  rhwng 
y  ddau.  Os  nad  oes  dim  yn  y  llyfr  hv/nar  ffordd  dy  achub,  gelli 
fod  yn  gwbl  sicr  nad  oes  dim  yn  y  llyfr  fry  ychwaith.  Gwna 
di  yn  siwr  o  bethau  amser,  fe  ofala  Duw  am  bethau  tragywydd- 
ol.  Cred  di  yma,  fe  ofala  Efe  y  caiflf  y  cysylltiad  fod  yn  ddigon 
diogel  rhwng  hyny  a  chadwedigaeth  yn  y  byd  a  ddaw.  Os 
dy wed  neb  wrtho  yma,  "  Mi  a  bechais,  ac  a  w^'rai?  uniondeb,  ac 
ni  Iwyddodd  i  mi,"  fe  ofala  Efe  na  "ddisgyn  yr  enaid  hwnw 
ddim  i'r  clawdd"  yn  y  b^^d  a  ddaw.  Defnyddiwch  y  feddygin- 
iaeth  yn  ol  y  cyngor :  "  torwch  ymaith  eich  hanwireddau  trwy 
gyfiawnder  ;" — "  gadawed  y  drygionus  ei  ffordd,  a'r  gvvr  anwir 
ei  feddyliau;" — ymostyngwch  i  iau  Mab  Duw,  apha  faint  bynag 
o  ddadl  a  all  fod  ynghylch  y  pethau  dirgel,  y  mae  y  pethau 
amlwg  hyn  yn  ddiddadl.     Un  gair  wrth  derfynu: — 

Os  caiíî  y  pethau  a  ddywedwyd  yr  argraff  a  fwriadwyd 
iddynt  gael  ar  eich  meddwl,  hyn  a  fydd  :  os  yn  ol  y  b^'^ddwch 
chwi  yn  y  diwedd,  bydd  eich  colledigaeth  yn  gwbl  wrth  eich 
drws  eich  hun.  Gall  pawb,  ond  tydi  dy  hun,  olchi  eu  dwylaw 
a  dywedyd,  "  Dieuog  ydwyf  fi  oddiwrth  waed  y  dyn  hwn." 
Nid  am  nad  oes  driagl  yn  Gilead,  a  Physygwr  yno,  y  byddwch 
chwi  yn  ol.  Nid  ychwaith  am  nad  oedd  y  feddyginiaeth  yn 
gyfaddas ; — nid  am  na  chymhellwyd  hi  yn  daer  ac  yn  onest 
arnoch  ganoedd  o  weithiau :  y  mae  y  trawst  o'r  gwaith  coed, 
a'r  gareg  o'r  mur,  yn  barod  i  dystio  hyn.      Ac  onid  oes  genym 

ychwaneg  i'w  ddywed^'d  na  hynyna  ?  Er  y  gall  y  tafod^geisio 
taflu  y  bai  ar  rywun  arall,  y  mae  teimlad  dwfn  yn  eich  calon  mai 
chwi  eich  hunain  yn  unig  sydd  yn  y  bai.  Pan  ddywed  y 
Meddyg,  "  Ni  fynwch  ddyfod  ataf  fi,"  y  mae  y  gydwybod  yn 
adsain,  Amen,  felly  y  mae  hi,  Arglwydd.  Nid  am  nad  ydym 
yn  byw  yn  oesy  diwygiadau, — nid  am  na  syrthiodd  ein  IHnyn- 
au  yn  ymyl  trigleoedd  y  rhai  hynod  ymysg  yr  apostoHon,  y 
byddwn  ni  yn  ol.  Nidam  na  chawsom  ni  dalentau  i  farchnata, 
y  byddwn  ni  yn  methu  talu  y  llôg.  Nid  am  nad  oedd  y 
ddaear  yn  ffrwythlawn,  y  byddwn  ni  yn  ffigysbrenau  diffrwyth. 
Os  gwinwydden  wâg  a  fyddwn  ni,  nid  ar  y  winllan,  nac  ar  y 
Gwinllanydd  ychwaith,  y  bydd  y  bai ;  "  ti  a'th  ddinystriaist  dy 
hun."  Ond  y  mae  yn  hyfryd  cael  dywedyd  hyn,  er  dy  fod 
wedi  ymgyndynu  yn  hir,  y  mae  y  triagl  yn  Gilead,  a'r  Physyg- 
yno,  eto;  am  hyny,  nid  yw  yr  afiechyd  ddim  yn  anobeithiol. 
Y  mae  ei  fod  yn  anfon  ei  weision  yn  brawf  ei  fod  yntau  ei 
hunan  gerllaw.  Yn  nyddiau  ei  gnawd,  fe  anfonodd  ei  ddisgybl- 
ion  i  ragflaenu  ei  wyneb  i  bob  man  yr  oedd  Efe  ei  hun  yn 
meddwl  myned ;  a  lle  bynag  yr  äi,  yr  oedd  clefj^d  ac  afiechyd 
yn  ffoi  o'i  flaen.  Felly  y  mae  eto  :  "  Efe  a  ddichon  yn  gwbl 
iachau  y  rhai  trwyddo  ef  sydd  yn  dyfod  at  Dduw,  gan  ei  fod 
ef  yn  byw  bob  amser  i  eiriol  drostynt  hwy."  "  Wyf  gadarn  i 
iachâu,"  medd  Efe;  ond  nac  oeda  i  fyned  ato,  oblegid  os  ä  y 
Meddyg  o'r  wlad,  nid  oes  neb  arall  yn  nghreadigaeth  Duw  a 
all  atal  i  dy  bla  derfynu  mewn  angau. 
[Mai  10,  1848.] 


PREGETH   XXIV. 


BRENIN    SION    YN   DESTYN   GORFOLEDD. 


Salìi  cxlix.  2  : — "  Gorfoledded  meibion  Sîon  yn  eu  Brenin." 


^^^  MAE  îlawer  o  ddesgrifiadau  sydd  yn  yr  Hen  Desta- 
^  ^k  "^^"t  o  bersonau  a  phethau  perthynol  i  oruchwyl- 
|»i^^|  iaeth  Moses  yn  cael  eu  cymhwyso  yn  y  Testament 
Newydd  at  bethau  a  phersonau  yr  oruchwyHaeth  efengylaidd. 
Pethau  a  lefarwyd  yn  yr  Hen  am  Dafydd  a  Solomon,  y  mae  y 
Newydd  yn  eu  cymhwyso  at  lesu  Grist.  Nid  oedd  yr  hen 
oruchwyliaeth  a'i  phersonau  ond  cysgod  daionus  bethau  yr 
oruchwyliaeth  hon;  ac  yr  oedd  y  prophwydoHaethau  agyflawn- 
wyd  mewn  rhan  yn  mhersonau  yr  oruchwyliaeth  hono,  yn 
edrych  ymlaen  am  eu  peifíaith  gyíiawniad  i  hon.  Y  mae  y 
testyn  yn  esiampl  o  hyn.  Llefarwyd  ef  o  dan  oruchwyliaeth 
yr  Hen  Destament ;  ac  er  ei  fod  yn  trosglwyddo  gwirionedd 
pwysig  i  feddwl  luddewy  pryd  hwnw,  eto  nid  yr  ungwirionedd 
yn  hoUol  ydoedd  ag  y  mae  yn  ei  drosglwyddo  i  feddwl  yr  eglwys 
yn  awr.  Wrth  alw  ar  feibion  Sion  i  orfoleddu  yn  eu  Brenin 
y  pryd  hwnw,  yr  hyn  a  olygir  oedd  eu  galw  hwynt  i  orfoleddu 
yn  Nuw,  yr  hwn  sydd  yn  eistedd  yn  Frenin  yn  dragywydd  ; 
ond  wrth  alw  arnynt  i  orfoleddu  yn  eu  Brenin  yn  awr, 
yr  hyu  a  feddyHr  ydyw  gorfoleddu  yn  yr  Immanuel,  "  Duw 
yn  y  cnawd."  Ac  wrth  sôn  am  Frenin  Sîon  yn  bre- 
senol,  er  fod  ein  testyn  yn  yr  Hen  Destament,  ni  a  gawn  ei 
ddefnyddio  fel  yn  perthyn  i  Immanuel  y  Testament  Newydd. 
Nid  oes  odid  enw  yn  cael  ei  roddi  yn  amlach  ar  lesu  Grist  na 
Brenin ;  ac  i  olwg  ddynol  nid  oedd  yr  un  enw  yn  fwy  anmhri- 
odül    iddo     na    hwn.       Hwn    oedd    un    o'r    enwau    yr   hoffai 

prophwydi  yr  Hen  Destament  ei  ddesgrifio  wrtho.  Gofalai 
Esaiah  yn  y  desgrifiad  o'r  "  Bachgen  a  anwyd,"  ddywedyd  y 
byddai  "  y  llywodraeth  ar  ei  ysgwydd  Ef."  Desgrifiai  Michah 
Ef  fel  '*  Tywysog,"  a  Zechariah  o  dan  yr  enw  "  Brenin  merch 
Sîon."  Fel  Brenin  hefyd  yr  oedd  yr  luddewon  yn  ei  ddisgwyl. 
O  dan  yr  enw  hwn  yr  ymofynai  y  doethion  am  dano.  Yr  enw 
hwn  a  barodd  i  lid  Herod  greulawn  enyn  yn  ei  erbyn.  "Ai 
Brenin  wyt  ti?"  meddai  Pilat;  a'r  ^rsgrifen  a  roddwyd  mewn 
dirmyg  uwch  ben  ei  groes  ydoedd,  "Hwn  yw  Brenin  yr 
luddewon."  Ond  yn  ol  syniadau  cyffredin  dynion  am  urddas 
brenhinol,  yr  oedd  yr  olwg  arno  ef  yn  gyfryw  o  ddechreu  ei 
oes  i'w  diwedd,  fel  y  buasai  yn  gymhwysach  dywedyd,  cywil- 
yddied  meibion  S'ion,  o'u  brenin.  Pe  gofynasid  cwestiwn  Pilat, 
*' Ai  Brenin  wyt  ti .?"  buasai  ateb  nacaol  yn  dyfod  braidd  o  bob 
man ; — buasai  rhy wrai  yn  ateb,  Na,  nid  brenin  ydyw,  oblegid 
yn  llety  yr  anifail  y  ganwyd  ef ; — Na,  nid  brenin  ydyw,  meddai 
trigohon  Nazareth,  oblegid  trwy  chwys  ei  wyneb  y  bwytaodd 
ef  fara; — Na,  nid  brenin  ydyw,  meddai  y  Phariseaid  a'r 
Saduceaid,  oblegid  nid  oes  ganddo  le  i  roddi  ei  ben  i  lawr ; — 
Na,  nid  brenin  ydyw,  medd  pawb ;  ac  y  mae  hyd  yn  nôd  ei 
ddisgybhon  yn  barod  i  gyduno  yn  y  dystiolaeth,  oblegid  efe  a 
fu  farw  ar  bren.  Ond  er  mor  annhebyg,  eto  Brenin  ydyw,  a 
Brenin  y  gelwir  ar  Síon  yn  y  testyn  i  orfoleddu  ynddo.  "  Gor- 
foledded  meibion  Sion  yn  eu  Brenin,"  er  iddo  gael  ei  eni  mewn 
ystabl:  îe,  er  iddo  fod  yn  y  tlodi  mwyaf;  ie,  er  iddo  farw 
rhwng  lladron;  îe,  "  gorfoledded  meibion  Sîon  yn  eu  Brenin." 
Nid  hawdd  yw  i  ni  yn  y  wlad  hon  deimlo  yr  un  peth  ag  a 
deimlai  luddew  wrth  glywed  yr  ymadrodd  hwn ;  oblegid  y 
mae  gwaith  a  sefyllfa  brenin  yn  wahanol  iawn  yma  ragor  oedd- 
ent  yno.  Y  fath  ydyw  cyfansoddiad  ein  gwlad  ni  fel  nad  ydy w 
o  gymaint  pwys  beth  fydd  cymeriad  personol  y  brenin  :  fe  all 
fod  yn  ddyn  drwg,  ac  eto  yn  frenin  da.  Mewn  gwirionedd,  nid 
oes  ganddo  ond  ychydig  i'w  wneuthur  gyda  dedwyddwch  neu 
drueni  ei  ddeiHaid.  Ond  yn  y  gwledydd  dwyreiniol,  yr  oedd 
hi  gynt,  fel  y  mae  hi  yn  awr,  yn  wahanol  iawn.  Yr  oedd  y 
brenin  yno  yn  ben-arglwydd,  a  hawl  ganddo  i  wneuthur  fel  y 
mynai  â  phawb  ac  â  phob  peth ;  am  hyny  yr  oedd  cymeriad  y 
brenin   fel  dyn  o'r   pwys  mwyaf  i'r    deiHaid,   oblegid  yno  ni 

allasai  dyn  drwg  fod  yn  frenin  da.  Ac  felly  y  darllenwn  ni, 
fod  llwyddiant  a  dedwyddwch  Israel  yn  ymddibynu  ar  garacter 
personol  y  llywodraethwr  ;  ac  am  hyny  y  cyhoeddir  gwae 
uwchben  y  wlad  oedd  â  bachgen  yn  ei  llywodraethu, — un  heb  y 
cymhwysderau  angenrheidiol  i  hyny.  Ac  nid  yn  unig  yr  oedd 
dedwyddwch  y  deiliaid  yn  ymddibynu  fel  hyn  ar  y  brenin, 
ond  yr  oedd  eu  diogelwch  rhag  gelynion  yn  ymddibynu  arno 
hefyd,  am  mai  y  brenin  yn  gyffredin  fyddai  yn  arwain  y  lluoedd 
allan  i  ryfela,  a  byddai  llwyddiant  y  rhyfel  yn  ymddibynu  ar 
fedr  a  gwroldeb  yr  arweinydd  ;  felly  yr  oedd  mor  angenrheidiol 
i  ddedwyddwch  y  deiHaid  gael  y  brenin  yn  un  gwrol  a  medrus 
ar  faes  y  gwaed,  ag  ydoedd  ei  gael  yn  un  cyfiawn  a  thyner  ar 
orsedd  barn.  A  hwn  ydyv/  y  meddwl  sydd  yn  gysylltiedig  â'r 
gair  Brenin  pan  ei  cymhwysir  at  lesu  Grist :  nid  un  fel  brenin 
Lloegr  i  roddi  ei  law  wrth  ddeddf  a  wnaed  gan  eraill,  ond  i 
wneyd  y  deddfau  ei  hun,  heb  hawl  gan  neb  i  ofyn,  Beth  yr  wyt 
ti  yn  ei  wneuthur ; — nid  un  i  awdurdodi  arall  i  arwain  y  lluoedd 
i  faes  y  gwaed,  ond  un  i'w  harwain  hwynt  ei  Hun.  Fe  allai 
ein  teyrnas  ni  gael  deddfau  da,  ac  amddiffyniad  cadarn,  heb  na 
doethineb  na  gwroldeb  yn  y  neb  fyddo  yn  eistedd  ar  yr  orsedd ; 
ond  y  mae  cyfiawnder  a  daioni  deddfau  Sîon,  a'i  diogelwch  hi 
hefyd,  yn  ymddibynu  yn  gwbl  ar  garacter  ei  Brenin  ;  am  hyny, 
gelwir  arni  yn  y  testyn  i  orfoleddu  ynddo. 

Y  mae  cael  Uywodraethwr  i  sicrhau  y  ddau  ddiben  hyn,  sef 
diogelwch  y  wlad  rhag  gelynion,  a'i  llwyddiant  tumewnol  hi 
hefyd,  yn  dra  anhawdd  ;  oblegid  nid  yw  brenin  sydd  yn  enwog 
mewn  rhyfel  i  amddiffyn  y  deiliaid,  yn  gyffredin  yn  enwog, 
mewn  amser  o  heddwch,  i  sichau  eu  dedwyddwch.  Nid  ywyr 
hwn  sydd  yn  feddianol  ar  allu  i  adeiladu  ymerodraeth  fawr,  yn 
gyffredin  yn  meddu  doethineb  i'w  gwneyd  hi  yn  un  hapus.  Y 
mae  Dafydd  wrol  yn  gallu  ëangu  terfynau  y  deyrnas  ;  ond 
Solomon  ddoeth,  mewn  adeg  heddychlawn,  a  all  beri  i  Iwydd- 
iant  a  llawnder  lanw  pob  cwr  o  honi.  Ond  y  mae  y  ddau  ẃedi 
cyd-gyfarfod  yma.  Y  mae  Brenin  Sion  mor  fawr  yn  amse'- 
heddwch  ag  ydyw  mewn  rhyfel :  nid  ydyw  yn  enwocach  ar 
faes  y  gwaed  nag  ydyw  ar  orsedd  barn.  Y  mae  ei  ddoethineb 
a'i  ddaioni  mor  amlwg  gartref  ag  ydyw  ei  allu  oddicartref:  am 
hyny,  gorfoledded  meibion  Sîon  yn  eu  Brenin." 

I.  Ni  a  gawn  enwi  rhai  pethau  sydd  yn  rhaid  fod  ymhob 
brenin,  cyn  y  gall  y  deiHaid  orfoleddu  ynddo, — i  ddangos  eu  bod 
yn  Mrenin  Sìon. 

II.  Nodi  rhai  cymhelliadau  ychwanegol  sy  gan  Sîon  i  or- 
foleddu  yn  ei  Brenin.  Pa  achos  bynag  sy  gan  neb  ar  y  ddaear 
i  orfoleddu  yn  eu  brenin,  y  mae  hwnw  hefyd  gan  Sion;  ac  yn 
ychwanegol  at  hyn,  y  mae  gan  Sîon  gymhelliadau  i  orfoleddu 
nad  ydynt  gan  neb  arall. 

I.  Cyn  y  gall  y  deihaid  orfoleddu  yn  eu  Brenin,  rhaid  ei  fod 
I.  Yn  un  gwrol  a  medrus  i'w  hamddiíîyn  a'u  diogelu.  2.  Yn 
un  doeth  i'w  llywodraethu  hwynt,  fel  ag  i  sicrhau  eu  -ded- 
wyddwch.  3.  Y  mae  yn  rhaid  ei  fod  yn  un  eang  ei  lywodr- 
aeth.  4.  Rhaid,  cyn  y  gall  deiliaid  o  deimladau  cywir  or- 
foleddu  ynddo,  ei  fod  yn  un  y  bydd  ei  fuddugoUaethau  yn 
destyn  llawenydd  i'r  byd.  *'  Gorfoledd  meibion  Sîon  yn  eu 
Brenin,"  oblegid  y  mae  yn  enwog  ymhob  un  o'r  pethau  hyn. 

I.  Gallant  orfoleddu  yn  ei  wroldeb,  a'i  fedr  i'w  hamddiflyn. 
Ni  bu  hyn  mor  angenrheidiol  i'r  un  brenin  erioed  ag  i  Frenin 
Sîon  ;  oblegid  gall  ddywedyd  yn  iaith  Jacob  am  ei  deyrnas, 
mai  â'i  gleddyf  a'i  fwa  y  mae  wedi  ei  heniU  hi  o  law  rhai 
cryfach  na'r  Amoriaid.  Yn  hyn  y  mae  yn  wahanol  i  frenhin- 
oedd  y  ddaear  :  yma  y  deiHaid  sydd  yn  gwneyd  y  brenin,  ond 
Brenin  Sion  sydd  yn  enill  y  deiliaid ;  caethion  rhyfel  ydynt 
oll ;  rhai  wedi  eu  dwyn  o  deyrnas  elynol ;  ac  y  mae  holl  rym 
hono  yn  cael  ei  ddefnyddioi'whenill  hwynt  ynol  iddi  eilwaith. 
Er  bod  ganddo  hawl  pryniad  ynddynt  o  du  Duw,  a  hawl  con- 
cwest  o  du  y  diafol,  eto  nid  ydyw  hyny  yn  atal  i'r  deyrnas 
wrthwynebol  ddefnyddio  ei  holl  allu  a'i  dyfais  i'w  henill  yn  ol ; 
oblegid  ar  drais  y  mae  hi  yn  sylfaenedig  :  gallu  ac  nid  cylìawn- 
der  ydyw  ei  rheol.  Y  mae  Sion  fel  teyrnas  yn  ysbrydol,  ac  yn 
weledig.  "  Teyrnas  Dduw  o'ch  mewn  chwi  y  mae  ;"  ond  Ile 
bynag  y  mae  hi  o  fewn,  hi  a  amlyga  ei  hun  oddiallan,  trwy 
ymwasgu  â'r  disgyblion.  Ymosodir  arni  hi  ymhob  dull  ; 
weithiau  fel  y  mae  hi  yn  weledig,  ond  yn  amlach  fel  un  ys- 
brydol.  Os  na  fydd  Satan  fel  llew  ofnadwy  yn  ceisio  difa  y 
weledig,  bydd  fel  angel  goleuni  yn  ceisio  trwy  ddichell  Iygru  y 
ddirgeledig.  Yr  oedd  scfyllfa  yr  eglwys  luddewigyn  Nghanaan, 
yn  gysgod  o  scfyllfa  y  dcyrnas   ysbrydul  hon  yn  ei  phcrthynas 

â'i  gelynion.  Gallasai  rheswm  dynol  feddwl  os  oedd  yr  Ar- 
glwydd  am  ddiogelu  ei  bobl  gynt,  y  buasai  naiU  ai  yn  eu 
rlioddi  yn  un  o  ynysoedd  y  môr,  fel  y  buasai  tònau  hwnw  yn 
amddiffyniad  iddynt;  neu  mewn  rhyw  wlad  gyfìelyb  i  Switzer- 
land,  lle  y  buasai  y  mynyddoedd  yn  furiau  o'u  hamgylch :  ond 
yn  lle  hyny,  fe  drefnodd  eu  preswylfod  yn  nghanol  eu  gelyn- 
ion  ; — o  du  y  gogledd  iddynt,  yr  oedd  y  Pheniciaid  a'r  Syriaid ; — 
o  du  y  deheu,  yr  oedd  yr  Amaleciaid  a'r  Edomiaid  ; — o  du  y 
gorllewin  yr  oedd  y  Philistiaid  ; — ac  o  du  y  dwyrain  yr  oedd 
y  Moabiaid  a  meibion  Ammon.  Yr  oedd  rhai  o  honynt  yn  eu 
poeni  yn  wastadol,  fel  ag  yr  oedd  gan  frenin  Israel  waith  cyson 
i  gadw  y  gelynion  draw  ;  felly  y  mae  gan  Frenin  Sîon  eto :  nid 
mewn  ynys  y  mae  hithau,  ac  nid  oes  mynyddau  cribog  rhyng- 
ddi  â'i  gelynion.  Y  mae  y  byd  yn  gwersyllu  gerllaw  iddi, — 
y  cnawd  heb  fod  nebpell  oddiwrthi, — a  Satan  bob  amser  yn 
bresenol ;  ond  fel  yr  oedd  Israel  gynt,  yn  nghanol  y  gelynion, 
yn  gallu  gorfoleddu  tra  yr  oedd  ganddynt  y  fath  frenin  a 
Dafydd,  am  fod  ei  ofn  ar  y  gelynion  oll,  felly  y  gall  Sîon,  yn 
nghanol  ei  gelynion,  orfoleddu  am  fod  ganddi  hithau  y  fath 
P>enin,  oblegid  y  mae  ei  ofn  yntau  ar  y  gelynion.  Ni  all  er- 
lidwyr  ddim  sefyll,  unwaith  y  dynoetha  Efe  ei  fraich.  Ni  all 
heresiau  ddim  byw,  unwaith  yr  enfyn  Efe  oleuni  ei  Ysbryd  ar 
y  dystiolaeth.  Y  mae  golwg  ar  ei  ogoniant  mewn  moment  yn 
tynu  yr  holl  swyn  o  deratasiynau  y  cnawd;  ac  y  mae  hen 
ddyn  pechod  yn  methu  cael  ei  anadl  yn  awyr  ei  gariad  Ef.  Yn 
mawredd  ei  nerth  fe  lywodraetha  yn  nghanol  ei  elynion,  nes 
cael  yr  olaf  o  honynt  o  dan  draed;  ac  yn  nghanol  ei  eglwys,  nes 
bwrw  allan  yr  holl  dramgwyddiadau  o  honi.  Dychwelodd  o 
Edom  a  Bozrah  yn  Orchfygwr :  yr  oedd  hyny  yn  wystl  y 
dychwelai  o  bob  man  arall.  Y  mae  ei  ddull  yn  amddiffyn  ei 
ddeiliaid  yn  destyn  gorfoledd  iddynt.  Y  n?ae  yr  enwocaf  o 
frenhinoedd  y  ddaear,  wrth  amddiffyn  y  deyrnas,  yn  gorfod 
gwneyd  hyny  ar  draul  bywyd  rhyw  gynifer  o'i  ddeihaid,  a 
dedwyddwch  y  rhai  oedd  yn  dal  perthynas  â  hwynt.  Ac  er 
y  bydd  dychweHad  y  buddugoHaethwr  yn  destyn  llawenydd  i 
lawer,  y  mae  megis  cenad  angau  i  eraill,  am  ybydd  ygoncwest 
wedi  costio  bywyd  y  rhai  anwylaf  ganddynt  hwy:  ond  iaith 
Breuin   Síon  ymhob  rhyfel  ydy  w,  "  O'r  bobl  nid  oes  un  gyda 

mi."  Y  mae  yn  cyfarch  pob  gelyn  gan  ddywedyd,  "  Os  myfi 
yr  wyt  yn  ei  geisio,  gad  i'r  rhai  hyn  fyned  ymaith."  Ac  ni 
bydd,  fel  brenhinoedd  y  ddaear,  yn  cael  enw  buddugoliaeth  a 
enillwyd  trwy  waed  y  milwyr  ;  na, — y  mae  ei  holl  fuddugol- 
iaethau  yn  rhai  wedi  eu  henill  ganddo  â'i  fraich  ei  Hun.  Am 
hyn  hefyd,  iawn  y  gelwir  ei  enw  Rhyfeddol.  Nid  Joab  medrus 
ydyw  i  drefnu  y  byddinoedd  i  orchfygu,  ond  Samson  galluog  i 
orchfygu  y  PhiHstiaid  ei  Hun,  *'  Gorfoledded  meibion  Sion 
yn  eu  Brenin." 

2.  Gorfoledded  meibion  Sîon  yn  noethineb  y  Brenin  i'w 
llywodraethu  hwynt.  Nid  yw  ei  allu  yn  fwy  angenrheidiol  i 
gadw  y  gelynion  rhag  eu  niweidio,  nag  ydyw  ei  ddoethineb 
i'w  cadw  hwynt  rhag  niweidio  eu  hunain.  Nid  oedd  cadw  y 
gelynion  draw  ddim  ond  cadw  drwg  rhagddynt :  yn  hyn  yr 
oedd  Dafydd  yn  gysgod  o  hono ;  ond  tuag  at  fod  yn  destyn 
gorfoledd,  y  mae  yn  rhaid  ei  gael  fel  Solomon,  yn  un  a  ddwg 
amlder  o  fendithion  daioni  iddynt.  Lladd  ei  fyrddiwn  a 
wnaeth  enw  Dafydd  yn  glodfawr  ;  ond  barnu  yn  ddoeth  rhwng 
y  ddwy  wraig  a  wnaeth  enw  gyntaf  i  Solomon.  Yr  oedd 
teyrnasiad  y  cyntaf  yn  un  gwaedlyd ;  ond  yn  nheyrnasiad  yr 
ail,  yr  oedd  Judah  ac  Israel  yn  aml  fel  y  tywod  sydd  ar  lan  y 
môr,  ac  yn  bwyta  ac  yn  yfed,  ac  yn  gwneuthur  yn  llawen.  Y 
mae  geiriau  diweddaf  Dafydd  yn  ddesgrifiad  o'r  hyn  a  ddylai 
llywodraethwr  ar  ddynion  fod,  ac  yn  brophwydoHaeth  o'r  hyn 
a  fyddai  Brenin  S'ion.  Sylfaen  ei  garacter  ydyw  cyfiawnder  ; 
ac  y  mae  eíîeithiau  ei  ddeddfau  i  fod  fel  effeithiau  goleuni  y 
bore  ar  y  ddaear,  pan  godo  haul  i  adfywio  a  sìrioH  pob  peth^ 
heb  ddyddfu  na  gwywo  dim. 

Y  mae  rhai  teyrnasoedd  yn  ddieithr  i  ddedwyddwch,  er  nad 
oes  yr  un  gelyn  yn  eu  haflonyddu.  Y  mae  pob  dosbarth  yn 
cwyno,  ac  ni  ŵyt  neb  yn  iawn  pa  le  y  mae  gwreiddyn  y  drwg ; 
fel  peiriant  wedi  dyrysu,  heb  neb  yn  gwybod  pa  fodd  i'w  osod 
yn  ei  le  :  a  hyny  ydyw  caracter  ein  teyrnas  ninau.  Y  mae 
eisiau  rhywun  digon  doeth  i  weled  beth  sydd  yn  achosi  yr 
annrhefn,  a  digon  medrus  i  unioni  y  cam ;  ond  nis  gwehr  Sion 
byth  yn  y  cyflwr  hwn,  am  fod  ei  Llywodraethwr  hi  wcdi 
trefnu  yr  oll,  fel  ag  i  sicrhau  dedwyddwch  iddi. 

I.  L^n  peth  angcnrheidiol   i  ddedwyddwch  y  dciHaid  ydyw 

rhyddid  :  gan  S'ion  yn  unig  y  mae  hwnw.  Er  fod  y  Brenin 
yn  Ben-arghvydd,  ni  bu  deiliaid  yr  un  werin-lywodraeth  erioed 
yn  cael  cymaint  o  ryddid  a  hwynt.  Y  maent  yn  rhyddion  yn 
wir.  Yr  ydym  ni  yn  y  wlad  hon  yn  rhyddion  mewn  cymhar- 
iaeth  i  lawer  :  ni  raid  i'r  caethwas  ond  rhoddi  ei  droed  ar  ein 
hynys  nad  ymollwng  ei  gadwynau  oddiam  dano,  fel  y  tawdd 
cŵyr  wrth  y  tân.  Pan  oedd  rhyddid  yn  cael  ei  hymlid  o  bob 
man  fel  colomen  Noah,  heb  le  i  roddi  ei  throed  i  laAvr,  y  mae 
ein  gwlad  ni  wedi  bod  unwaith  ac  eilwaith  yn  arch  i'w  diogelu 
rhag  dinystr ;  ond  er  hyny  y  mae  yma  rai  deddfau  nad  ydynt 
yn  gydweddol  â  rhyddid.  Ond  pe  byddai  rhyddid  wedi  ei 
alltudio  hyd  yn  nod  o'n  gwlad  ninau,  byddai  i'w  gael  wed'yn 
yn  Sîon,  a  rhyddid  nad  yw  ein  rhyddid  ni  ond  fel  tywyllwch 
yn  ymyl  goleuni  yn  ei  ymyl.  Terfynau  y  rhyddid  ydyw 
gadael  i'r  holl  ddeihaid  wneuthur  fel  y  mynont.  Cànt 
ddywedyd  yr  hyn  a  welont  yn  dda  am  y  Brenin.  Nid 
oes  yma  un  ddeddf  yn  eu  gorfodi  i  addoli.  Y  mae  yn 
anmhosibl  i'r  un  gwrthryfel  godi  yma  yn  herwydd  rhyddid,  fel 
sydd  yn  awr  yn  nheyrnasoedd  Ewrop ;  ac  nid  oes  berygl  i'r  un 
colony  adael  y  deyrnas,  fel  y  gwnaeth  y  Puritaniaid  â'r  deyrnas 
hon,  i  chwilio  am  ychwaneg  o  hono.  Y  mae  rhai  o  honoch  yn 
ofni  ymuno  â'r  deyrnas  rhag  colli  eich  rhyddid  ;  yn  hytrach 
dylech  ddywedyd  rhag  colH  eich  rhwymau.  Ac  er,  feallai,  y 
rhoddech  yr  un  rheswm  a'r  luddewon  am  beidio  plygu,  na 
wasanaethasoch  chwi  neb  erioed  :  yn  hytrach  ni  wnaethoch 
chwi  ddim  eto  ond  gwasanaethu.  Os  mynech  chwi  wybod 
beth  ydyw  rhyddid  yn  wir,  yn  Sîon  y  mae  hwnw. 

2.  Y  mae  yn  angenrheidiol  i  ddedwyddwch  y  deiHaid  na 
byddo  trethoedd  y  llywodraethwr  yn  drymion.  Y  mae 
deiHaid  brenhinoedd  y  ddaear  yn  fynych  o  herwydd  hyn  yn 
gorfod  gwaeddi  rhag  y  brenin.  Ac  er  hoH  ragoriaethau  Solomon, 
gwnaeth  iau  y  wlad  tua  diwedd  ei  oes  yn  drom  iawn,  yr  hyn  a 
fu  yn  achos  i'r  deg  llwyth  wrthryfela  yn  erbyn  ei  fab.  Fe 
laddwyd  Adoram  wrth  geisio  casglu  y  dreth  iddo.  Ond  yn 
S'íon  nid  oes  yr  un  dreth  :  ac  er  bod  y  Brenin  yn  goddef  i  bob 
un  ewyHysgar  ei  galon  gyfranu,  eto  unig  ddiben  y  rhoddion 
ydyw  bod  yn  brawf  o  ystad  teimlad  y  deiHaid  at  y  Brenin,  ac 
i    fod    yn    achlysur  i'r    Brenin    gael    eu    gwobrwyo    hwynt. 

Mantais  i'r  dciliaid,  ac  nid  i'r  Brenin,  ydyw  ei  fod  yn  derbjm 
dim  ganddynt.  Y  mae  efe  yn  adwaen  calonau ;  ond  nis 
gallwn  ni  eu  hadwaen  ond  wrth  yr  hyn  a  ddaw  o  honynt ; 
a  ífrwỳthau  y  pren  ydyw  y  rhoddiou  i  ddangos  beth  ydyw 
natur  y  gwreiddyn.  Pe  buasent  yn  cael  eu  gorchymyn  yn 
bendant  ni  buasent  yn  arwyddion  o  ansawdd  teimlad  y  galon  ; 
ond  gan  eu  bod  yn  ewyllysgar,  y  maent  yn  fynegai  o  raddau 
ffyddlondeb  y  deiliaid :  ac  felly  byddant  yn  rheol  i'r  Brenin 
wobrwyo  wrthi.  Ac  y  mae  Brenin  Sîon  yn  gofyn  am  bob 
rhodd  nad  ydyw  yn  dyfod  oddiar  deimlad  cywir  yn  y  galon, 
"  Pwy  a  geisiodd  hyn  oddiar  eich  llaw  ,'"  A  phwy  bynag  yn 
nheyrnas  y  Cyfryngwr  sydd  yn  cwyno  yn  erbyn  hyn,  y  mae 
mewn  gwirionedd  yn  cydsynioâ'r  Israehaid  hyny  a  ddywedent, 
**  Pa  ran  sydd  i  ni  yn  Dafydd  .?"  "  Edrych  yn  awr  ar  dy  dŷ 
dy  hun,  Dafydd." 

3.  Y  mae  yn  angenrheidiol  tuag  at  ddedwyddwch  y  deiHaid 
i'r  brenin  lywodraethu  fel  ag  i  gadw  y  naill  ddosbarth  o'r 
deiliaid  rhag  gorthrymu  y  llall,  ac  hefyd  rhag  cael  lle  i  ddy- 
wedyd  fod  y  brenin  yn  gwneuthur  mwy  tuag  at  sicrhau  ded- 
wyddwch  y  naill  a'r  llall.  Mor  aml  y  clywn  ni  fod  y 
bendefigaeth  yn  llywodraethau  y  ddaear  yn  goithrymu  y  werin, 
a  bod  y  brenin  yn  llunio  ei  fesurau  fel  ag  i  sicrhau  interests  y 
dosbarthiadau  uchelaf,  heb  ofalu  ond  ychydig  am  y  rhai  iselaf 
Ond  gall  meibion  S'ion  orfoleddu  yn  eu  Brenin  hwynt  yn  hyn 
hefyd.  Y  mae  ei  fesurau  yn  gyfryw  ag  sydd  yn  dwyn  yr  holl 
ddeiHai.d  i'r  un  dosbarth:  nid  oes  yr  un  bendefigaeth  yn  ei 
deyrnas  Ef, — neu  yn  hytrach  pendefigaeth  yw  hi  oH, — rhyw- 
ogaeth  etholedig, — brenhinol  oífeiriadaeth, — cenedl  sanctaidd. 
Yr  ydym  wedi  clywed  am  ryddid, — cydraddoldeb, — a  brawd- 
garwch, — mewn  teyrnasoedd  eraill ;  ond  ni  welwyd  dim  o  hono 
erioed,  ac  ni  welir  mo  hono  byth,  ond  yn  Sîon.  Y  mae  y 
llywodraeth  sydd  a  mwyaf  o  ryddid  ynddi  ar  y  ddaear,  sef 
gwerin-lywodraeth  yn  dirywio  yn  raddol,  ac  yn  diweddu  mewn 
brenin,  a  hwnw  bob  amser  yn  ormes-deyrn.  Y  mae  y  wlad  yn 
myned  o'r  naill  eithaf  i'r  llall  ;  ond  ni  ddigwydd  hyn  byth  i 
S'ion:  fel  y  mae  hi  y  llywodraeth  ryddaf  yn  awr,  hi  a  bery 
felly  byth;  oblegid  y  mae  holl  fesurau  y  Brenin  yn  gyfrywag  a 
sicrhant   ryddid,    cydraddoldeb,    a   brawdgarwch.      Y   mae   y 

Brenin  yn  gwneyd  yr  holl  ddeiliaid  yn  gydradd,  ac  yn  sicrhau 
y  parhant  felly.  Y  mae  sefydlwyr  cyntaf  pob  gwlad  yn 
gyíFredin  yn  gydraddoi ;  ond  buan  y  collant  liyny.  Y  niae  un 
yn  afradloni,  a'r  llall  yn  cynilo;  ac  felly  y  mae  y  cynil  yn 
meddianu  etifeddiaeth  yr  afradlawn.  Yr  oedd  blwyddyn  y 
Jubili  yn  Nghanaan  wedi  ei  threfnu  i  geisio  atal  hyn, — i  gadw 
hyd  yr  oedd  yn  bosibl  gadraddoldeb  rhwng  y  trigolion,  trwy 
ddwyn  yn  ol  etifeddiaeth  yr  afradlawn,  a  gwneyd  y  caethwas 
yn  gydstad  a'i  feistr.  Yr  oedd  doethineb  mawr  yn  y  trefniad 
yna;  ond  y  mae  mwy  yn  nghyfansoddiad  teyrnas  Brenin 
Sîon:  oblegid  nid  angenrheidiol  yr  un  Jubili  i  gydraddoH  y 
trigohon,  gan  nad  all  neb  fyned  trwy  ei  etifeddiaeth,  am  ei  bod 
hi  mor  fawr ;  a  phe  byddai  hyny  yn  bosibl,  ni  chai  neb  i'w 
phrynu,  oblegid  y  mae  gan  bob  un  o'r  deiliaid  gymaint  ag  a 
all  ei  ddymuno.  Pe  cynygiai  y  naill  hi  i'r  llall,  fe'i  hatebid 
yn  ol  yn  ngeiriau  Jacob  wrth  Esau,  "  Y  mae  genyf  fi  bob  peth." 
Nid  all  neb  o'r  deiHaid  fyned  yn  dlawd,  ac  y  mae  yn  anmhosibl 
i'r  un  o  honynt  fyned  yn  fwy  cyfoethog  nag  ydyw.  Nid  yw 
cenfigen  'yn  bosibl,  oblegid  y  mae  pawb  yn  gydstad  ; —  na 
thrachwant  ychwaith,  oblegid  y  mae  pawb  uwchben  eu  digon. 

Y  mae  eu  bod  yn  gydetifeddion  yn  cau  allan  genfigen  ; — a'u  bod 
yn  gydetifeddion  â  Christ  yn  cau  allan  drachwant.  Nid  oes  yno 
yr  un  siaced  fraith  i  enyn  y  naill,  nac  un  winllan  Naboth  i 
gynhyrfu  y  Ilall.  Yr  un  gyfraith  sydd  i  bawb.  Y  mae  yr 
arwyddion  sydd  yn  dangos  gwahaniaeth  rhwng  dynion  ar  y 
ddaear  i'w  crogi  ar  drothwy  y  deyrnas  hon.  Y  mae  y  brenin  i 
dỳnu  ei  goron  wrth  y  drws,  a'r  caethwas  i  dỳnu  ei  gadwyn  yno 
hefyd.  Y  mae  y  cyfoethog  i  adael  ei  gyfoeth  yn  y  porth,  a'r 
tlawd  ei  dlodi  hefyd,  fel  ag  i  fod  yn  gydradd  ill  dau  yn  y  deml. 

Y  mae  y  bychan  fel  y  niawr  yno,  a'r  gwas  wedi  ei  ryddhau 
oddiwrth  ei  feistr.  Y  mae  gan  yr  holl  ddeiliaid  hefyd  yr  un 
hawl  yn  y  Brenin.  Er  bod  Dafydd  yn  llywodraethu  Israel  oll, 
eto  yr  oedd  gan  Judah  fwy  o  hawl  ynddo  na'r  IleiII,  a  thebyg 
ydyw  eu  bod  yn  cael  mwy  o  ffafr  ar  ei  law  ;  ond  nid  oes  yma 
ddim  gwahaniaeth  o  ran  agosrwydd  perthynas  o  du  y  deil- 
iaid,  nac  o  ran  gofal  o  du  y  Brenin.  Y  mae  Benjamin  fychan 
yn  cael  cymaint  o'i  sylw  a  Judah  gyfoethog.  Nid  ydyw  yn 
gofalu  mwy  am  Paul  enwog,  nag  ydyw  am  Timotheus  ieuanc 

Y  mae  Onesimus  y  caethwas  mor  anwyl  ganddo  ag  ydyw 
Philemon  ei  feistr.  Fe  sòrodd  Macedoniaid  Alexander  wrtho, 
am  eu  bod  yn  tybied  ei  fod  yn  dangos  mwy  o  ffafr  i  rai  o  filwyr 
y  cenhedloedd  a  orchfygodd  nag  iddynt  hwy;  ond  ni  chaiff 
hen  gyfeillion  Brenin  Sion  byth  achos  i  feddwl  fod  rhai 
newydd  yn  cael  mwy  o  sylw  na  hwynt.  Ni  ddaw  i  galon  yr 
un  o  honynt,  fel  y  gweithwyr  yn  y  winllan,  feddwl  y  derbynia  un 
arall  fwy  nag  a  wna  ef.  Ac  ni  chlywir  yr  un  mab  hynaf  o  honynt 
byth  yn  cenfigenu  wrth  ddyrchafiad  yr  ieuengaf,  am  y  bydd 
pawb  yno  yn  yr  un  wisg,  yr  un  arwydd  cyfamod  ar  law  pawb, 
ac  oll  yn  gwledda  ar  yr  un  danteithion.  Gorfoledded  meibion 
S'íon  mewn  Brenin  fel  hwn. 

3.  Gorfoledded  meibion  Sion  yn  ëangder  llywodraeth  eu 
Brenin.  Y  mae  perthyn  i  lywodraeth  eang  iawn  ar  y  ddaear 
yn  rhyw  fath  o  ogoniant  i'r  deiliaid,  yn  enwedig  i'r  dosbarth 
hwnw  o  honynt  fydd  o'r  un  genedl  a'r  brenin.  Yr  oedd  bod 
yn  ddinasyddion  Rhufain  yn  anrhydedd  nid  bychan,  am  mai 
Rhufain  oedd  prif  ddinas  y  byd  ;  ond  gogoniant  yn  unig,  yn 
aml,  ydyw  yr  unig  beth  sydd  yn  deilliaw  i'r  deiliaid  oddiwrth 
eangder  ymherodraethau  y  ddaear,  oblegid  mynych  y  maent, 
o  herwydd  eu  heangder,  yn  fwy  annedwydd  ; — y  mae  gan  y 
brenin  gymaint  i'w  wneuthur  fel  nad  all  roddi  ond  ychydig  o'i 
sylw  i  bob  rhan  o'i  deyrnas  ; — wrth  geisio  gofalu  am  gymaint, 
y  mae  yn  methu  gofalu  yn  iawn  am  ddim :  ond  gall  meibion 
Sîon  orfoleddu,  oblegid  y  mae  eangder  ymherodraeth  eu  Brenin 
hwynt  yn  adlewyrchu  gogoniant  arnynt,  ac  hefyd  yn  sicrhau 
eu  dedwyddwch.  Y  mae  rhai  o  frenhinoedd  y  cyfandir  yn  cael 
eu  cyfenwi  yn  frenin  un  wlad,  yn  dduc  gwlad  arall,  yn  un  o 
arglwyddi  y  drydedd,  ac  felly  ymlaen  ;  ond  y  mae  y  teitl  yn 
dyfod  rîs  yn  îs  o  hyd.  Y  mae  ymherodraeth  Victoria  mor  eang 
fel  nad  ydyw  yr  haul  byth  yn  machludo  arni ;  ond  nid  Brenin 
S'ion,  a  Rhaglaw  rhyw  le  arall,  na  Thetrarch  y  trydydd  ydyw 
yr  hwn  y  gelwir  arfeibion  S'ion  orfoleddu  ynddo;  nage,  Brenin 
ymhob  man.  Ac  nid  yn  unig  nid  yw  yr  haul  byth  yn  machlud 
ar  ei  deyrnas,  nid  yw  yn  codi  ond  ar  ei  deyrnas  Ef.  Gallai 
Victoria  mewn  ychydig  oriau  fyned  y  tu  allan  i  derfynau  ei 
hymerodraeth ;  ac  er  feallai  y  cydnabyddid  hi  yno  fcl  brenhines, 
ond  brenhines  heb  fod  yn  ei  thcyrnas,  felly  heb  hawl  ganddi  i 

îywodraethu  yn  y  wlad  hono.  Fe  gydnabyddir  Brenin  Sion 
yn  Frenin  ymhob  man  ;  ac  nid  Brenin  y  tu  allan  i'w  ymherodr- 
aeth,  ond  yn  ei  chanol  hi.  I  ba  fyd  bynag  yr  ä,  gall  anfon  cenad 
o  flaen  ei  wyneb,  i  lefain,  "  Wele  y  mae  dy  Frenin  yn  dyfod 
atat ;"  a  chyd  ag  iddo  ymddangos,  bydd  trigolion  pob  byd  yn 
ei  gydnabod  mewn  moment  trwy  ddywedyd,  "Byw  fydd  j  y 
Brenin."  Ond  ffolineb  ydyw  i  ni  geisio  desgrifio  ëangder  yr 
ymherodraeth,  oblegid  y  mae  hi  yn  anfesuradwy  :  ond  hyn  a 
ddywedwn,  "  Lle  bynag  y  mae  byd  yn  bod,  y  mae  yn  un  o 
bentrefi  yr  ymherodraeth ; — lle  bynag  y  mae  creadur  yn  byw,  y 
mae  hwnw  yn  un  o  ddeiliaid  y  deyrnas ; — a  pha  faint  bynag  o 
ddarganfyddiadau  a  wneir  eto  yn  y  ffurfafen,  ni  ddarganfyddir 
ond  rhanau  o'r  un  ymherodraeth.  Ac  er  y  dy wedir  yn  awr  fod 
y  greadigaeth  yma  wedi  bod  am  fiHynau  o  oesoedd,  ni  wyddom 
ni  ddim  am  hyny ;  ond  hyn  a  wyddom  ni,  ni  bu  yr  un  brenin 
arni  o  flaen  Brenin  Sîon :  ac  er  bod  ei  pharhad  mor  anadna- 
byddus  i  ni  a'i  dechreuad,  hyn  a  wyddom,  ni  ddaw  yr  un 
brenin  ar  ei  ol  ychwaith.  Yr  oedd  hi  yn  dda  ar  Israel  tra  y  bu 
Joseph  byw  ;  ond  dueth  brenin  ar  ei  ol,  ac  nid  oedd  ffafor 
iddynt  yn  ngolwg  hwnw ;  ond  os  oes  genyt  ti  ran  {interest)  yn 
y  Brenin  yn  awr,  gelli  fod  yn  ddiofal  na  ddaw  yr  un  ar  ei  ol  ef. 
Y  nefoedd  am  uchder,  uffern  am  ddyfnder,  a  theyrnas  lesu 
Grist  am  ëangder  a  pharhad.  Nid  anrhydedd  bychan  i  feibion 
Siion  ydyw  fod  eu  Brenin  yn  meddu  lly  wodraeth  mor  fawr.  Yr 
ydym  wedi  darllen  am  aelod  o  ryw  gyfundeb  yn  sefyll  yn  ei 
ystafell  uwchben  globe,  gan  anghofio  ei  hun  mewn  syndod  a 
hyfrydwch  wrth  weled  gymaint  o'i  gwledydd  hi  oedd  yn  llaw, 
ac  o  dan  awdurdod  penaeth  y  cyfundeb  ;  yr  oedd  yn  anrhydedd 
i'r  aelod  gael  perthyn  i  gymdeithas  mor  ëang  ei  therfynau. 
Ond  gall  y  Cristion  heddy w  sefyll  uwchben  y  globes  cy wreiniaf 
a  luniwyd  gan  ddynion  i  ddangos  y  neíoedd  a'r  ddaear  :  gall 
ddechreu  gyda'r  ddaearol, — gan  edrych  o  begwn  y  gogledd  i 
begwn  y  de,  a  dywedyd,  Fy  Mrenin  i  ydyw  ei  brenin  hithau 
oll.  Yna  gall  droi  at  y  nefol, — ac  olrhain  heuliau,  lleuadau,  ser, 
a  chometau  hono,  gan  ddywedyd,  Y  mae  pob  un  o'r  rhai  hyn  o 
dan  lywodraeth  fy  Mrenin  i ;  ac  er  bod  cywreinrwydd  dynion 
yn  awr  yn  gallu  tỳnu  mapiau  o  grombiloedd  y  ddaear,  ac  o 
uclielderau  y  ncíoedd,  eto  gall  meibion  Sîon  ysgrifenu  dan  bob 

un  o  honynt,  "Darluniad  o  ran  o  deyrnas  fy  Mrenin  i."  Eithr 
ni  byddai  y  gogoniant  sydd  yn  deilliaw  o  berthyn  i  deyrnas 
mor  fawr,  yn  werth  son  am  dano,  oni  bai  fod  dedwyddwch  S'ion 
hefyd  yn  gysylltiedig  â  hyny  ;  ond  felly  y  mae :  oblegid  y  mae 
ëangder  yr  ymherodraeth  yn  wystl  o'i  dedwyddwch  hi.  Weithiau 
y  mae  teyrnas  fawr,  os  bydd  y  brenin  yn  un  da,  yn  fantais  i 
ddedwyddwch  y  deiliaid  ar  y  ddaear,  oblegid  goreu  po  fwyaf  o 
angenrheidiau  y  deiliaid  fyddo  i'w  cael  o  fewn  terfynau 
yr  ymherodraeth,  fel  na  byddo  raid  iddynt  ymddibynu  megis 
ar  ewyllys  da  neb  arall.  Ond  yma  y  mae  yn  rhaid  i'r 
naill  wrth  y  llall ;  y  mae  yn  rhaid  i  drigoHon  Canaan  fyned 
i'r  A.ipht  i  brynu  bara,  neu  farw  :  bryd  arall  rhaid  i  ddwy 
ddinas  neu  dair  gyrchu  i  un  i  geisio  dwfr.  Fe  newynai  trigol- 
ion  Tyrus  a  Sidon  oni  bai  am  wlad  y  brenin.  Ond  y  mae 
yr  ymherodraeth  hon  mor  fawr,  fel  y  mae  hoU  angenrheidiau  y 
deiHaid  o'i  mewn  hi :  gellir  dywedyd  wrth  bob  un,  "  Na  ddos  i 
faes  arall."  Y  mae  ei  hadnoddau  ( resoiirces )  hi  yn  ddigon  ar 
gyfer  y  deiliaid  :  y  mae  ei  heangder  hi  hefyd  yn  wystl  o'u 
diogelwch  hAvynt ;  oblegid,  fel  y  mae  y  llywodraeth  yn  cyraedd 
i  bob  man,  felly  hefyd  y  mae  hi  ar  bob  peth.  Y  mae  hi  yn 
eang  yn  ei  manyldra  fel  yn  ei  therfynau.  Ni  all  brenin  daear- 
ol,  beth  bynag  fyddo  eangder  ei  lywodraeth,  ddim  ond  diogelu 
rhag  ychydig  beryglon.  Y  mae  myrdd  o  bethau  o  fewn  ei 
ymherodraeth  nad  oes  ganddo  ddim  llywodraeth  arnynt :  er  y 
gall  ef  gadw  cleddyf  y  gelyn  rhag  eu  niweidio,  eto  gall  yr  haint, 
er  pob  dyfais  o'i  eiddo,  eu  gorchfygu ; — gall  y  newyn  eu  lladd ; 
— gall  y  ddaear  eu  llyncu  ;  ond  gall  Brenin  Sion  orchymyn  i 
hoh  ỳcth  fel  i  hawb,  "Na  chyffyrddwch  â'u  heinioes,  ac  na 
ddrygwch  fy  mhrophwydi."  Beth  sydd  yn  bosibl  iddynt  fod 
mewn  eisiau  o  hono,  nad  ydyw  o  fewn  i  derfynau  ei  greadig- 
aeth  ?  Beth  sydd  yn  ddichonadwy  iddynt  ei  ofni  nad  ydyw  o 
dan  lywodraeth  eu  Brenin  ?  A  fỳnent  hwy  gael  eu  diogelu 
rhao-  drygau  ysbrydol  sydd  yn  y  nefoHon  leoedd,  sef  temtasiynau 
tywysog  llywodraeth  yrawyr?  Oni  rydd  Efe  orchymyn  i'w 
angylion  am  danynt,  i'w  cadw  yn  eu  holl  ffyrdd  ?  A  fỳnent 
hwy  gael  hamdden  i  ddial  ar  eu  gelynion  ?  oni  phâr  Efe  i'w 
haul  a'i  leuad  eu  ffafrio  hwynt  i  hyny  ?  Ai  rhy  wan  ydyw  eu 
braich  i  dalu  y  pwyth  i'w  caseion  ?     Onid  oes  ganddo  genllysg 

mawrion  i  gwblhau  y  gwaith  hebddynt  ?  Neu  beth  sydd 
arnynt  ei  ofn,  nad  ydyw  o  dan  lywodraeth  eu  Brenin  ?  Ai 
gelynion  ?  Diau  Efe  a  wna  i  gynddaredd  y  rhai  hyny  ei 
folianu,  ac  a  wahardd  y  gweddill.  Paham  yr  ofna  Jacob 
wynebu  Esau,  pan  y  mae  ei  galon  ef  fel  dwfr  yn  llaw  ei  Frenin  ? 
Paham  y  meddyHa  Dafydd  mai  syrthio  a  wna  efe  yn  llaw  Saul? 
A  ddarfu  aml  ymwared  ei  Frenin  ?  Paham  y  dychryna  Jeru- 
salem  rhag  byddin  Senacherib,  gan  fod  angel  marwolaeth  o  dan 
lywodraeth  ei  Breninhi?  Ditn  ond  i  hwnw  anadUi,  dyna'r 
fyddin  fawr  yn  deflfro  yn  nhragywyddoldeb.  Paham  yr  ofna 
yr  hen  Abraham  fyned  i'r  Aipht  ?  ai  gollwng  dros  gof  a  wnaeth 
fod  yr  Aipht  fel  Canaan  o  dan  lywodraeth  ei  Frenin  ef;  a 
chalon  Pharaoh  mor  gwbl  yn  ei  law  a  chalon  Abimelech  ?  Ni 
bydd  Joseph  ddim  marw  yn  y  carchar  ; — paham  ?  y  mae  un 
mwy  na  Pharaoh  yn  llywodraethu  yr  Aipht.  Neu,  paham  yr 
ofna  Sîon  mewn  adfyd  ?  oblegid  ei  bara  fydd  sicr,  a'i  dwfr  a 
roddir  iddi.  Gall  Elias  ganuar  lanyr  afon,  er  nad  oes  celloedd 
yn  trefnu  pob  rhyw  luniaeth  gerllaw ;  oblegid  bydd  yn  sicr  o 
ymborlh,  naill  ai  o'r  nefoedd,  neu  oddiar  fwrdd  Ahab.  Y  mae 
y  cigfrain  a'r  angyhon  am  y  parotaf  i  wasanaethu  arno.  Gall 
Mair  fod  yn  ddiofal  am  foddion  cynhahaeth  iddi  hi  a'i  Mab 
bychan  ;  fe  ofala  y  sêr  am  arwain  rhyw  ddoethion  i  Bethlehem 
i  oífrymu  aur  i'w  chario  i,  a'i  chynal  yn  yr  Aipht.  Ai  mewn 
peryglon  yr  ofnant  ?  Nage ;  oblegid  gallwn  ofyn  ar  lan  y  Môr 
Coch  a  cherllaw  ymchwydd  yr  lorddonen,  "  A  sorodd  yr  Ar- 
glwydd  wrth  yr  afonydd  ?"  paham  y  mae'r  lorddonen  yn  rhedeg 
yn  ei  hol  i  ben  Libanon  ?  '*  Ai  wrth  y  môr  y  mae  ei  ddigofaint?" 
paham  y  mae  ei  ddyfroedd  yn  ffoi  o'i  wydd  ?  Nage,  "marchog 
y  mae  ar  feirch,  ac  yn  ngherbydau  iachawdwriaeth,"  am  fod 
Sîon  mewn  perygl.  Gall  y  tri  llanc  íyned  i'r  ffwrn,  oblegid  nid 
oes  ond  un  o  weision  eu  Brenin  ynddi ;  a  Daniel  i'r  ffau, 
oblegid  y  mae  yno  angel  yn  ei  ddisgwyl.  Nid  rhyfedd  clywed 
S'ion  yn  dywedyd,  "  Nid  ofnwn  pe  symudai  y  ddaear;"  oblegid 
y  Duw  sydd  â'r  ddaear  yn  crogi  ar  ei  air  sydd  yn  teyrnasu,  ac 
y  mae  hwnw  yn  noddfa  iddi  hi.  "  Gorfoledded  meibion  S'ion 
yn  eu  Brenin." 

4.  Gorfoledded  meibion  S'ion  yn  olaf  yn  eu  Brenin,  am  fod 
ei  fuddugoliaethau  yn  destyn  llawenydd  i'r  byd.     Er  fod  llawer 

o  fanteision  yn  gysylltiedig  â  llywodraeth  fawr,  eto  nis  gall  yr 
un  galon  dyner  lai  na  theimlo  eu  bod  wedi  costio  gormod, 
oblegid  y  mae  holl  ymerhodraethau  mawrion  y  ddaear  wedi  eu 
sylfaenu  mewn  gwaed ;  ac  er  y  gall  gwlad  ymffrostio  yn  y 
gogoniant  a  ddaeth  iddi  drwy  ei  rhyfeloedd  mawrion,  y  mae 
pob  d^m  teimladol  yn  tystio  fod  y  gogoniant  yn  rhy  ddrud.  Fe 
gostiodd  gogoniant  Waterloo  haner  cán  mil  o  fy wydau ;  ond 
gall  Sîon  orfoleddu  yn  ei  Brenin,  oblegid  er  cyma.int  gogoniant 
yr  ymherodraeth,  nid  yw  wedi  costio  gormod  ;  ac  er  ei  fod  wedi 
sylfaenu  ei  ymherodraeth  mewn  gwaed,  nid  gwaed  y  deihaid, 
ond  ei  waed  ei  Hun,  oedd  hwnw.  Ac  er  ei  fod  wedi  myned 
allan  yn  gorchfygu,  ac  i  orchfygu,  eto  y  mae  yn  wahanol  iawn 
i  bob  rhyfelwr  arall  yn  null  ei  fuddugoHaethau,  ac  yn  eu 
heffeithiau  hwynt,  canys  (fel  y  dywed  Esaiah)  "  Pob  câd  y 
rhyfelwr  sydd  mewn  trwst,  a  dillad  wedi  eu  trybaeddu  mewn 
gwaed ;  ond  bydd  hwn  trwy  losgiad  a  chynud  tân."  Dyma 
ddesgrifiad  o  ddull  ac  effeithiau  ei  fuddugohaethau  ef.  Fel  hyn 
y  maent,  feaUai,  o  ran  duU,  megis  "  trwy  losgiad  a  chynud 
tân,"  neu,  yn  iaith  y  Testament  Newydd,   megis  lefain  yn  y 

blawd.     "  Wele  fy  ngwas efe  a  ddwg  ahan  farn  i'r  cen- 

hedloedd,"  ond  nid  trwy  drwst  a  chreulondeb,  oblegid  "  ni 
waedda"  wrth  wneyd  hyny,  ''ac  ni  ddyrchafa,  ac  ni  phair 
glywed  ei  lef  yn  yr  heol."  Y  fath  fydd  tynerwch  ei  fuddugol- 
iaethau,  fel  "  na  ddrylha  gorsen  ysig,  ac  ni  ddiffydd  Hn  yn 
mygu."  Pa  fodd  y  dwg  Ef  allan  farn  ynte  ì  Wel,  trwy  wir- 
ionedd:  "Efe  a  ddwg  ahan  farn  at  wirionedd."  Ac  yn  Salm 
lxxii.,  lle  y  darlunir  cangder  teyrnas  y  Brenin,  fe  ddangosir  ei 
bod  hi  wedi  ei  henill,  nid  trwy  arfau  rhyfel,  ond  trwy  y  cyfiawn- 
der  a'r  cariad  y  mae  yn  ei  amlygu  at  ei  ddeihaid  :  ar  farch  gwyn, 
sef  march  heddwch  a  buddugoHaeth  y  mae  Efe  yn  marchog- 
aeth  i'r  rhyfel,  ac  o'i  enau  y  mae  y  cleddyf  yn  dyfod  sydd  yn 
eniü  y  frwydr :  buddugoHaethau  diwaed  ydynt  oH.  Neu  hyn 
yw  effeithiau  ei  fuddugoHaeth  ar  y  byd  ;  feHy  y  darhenir  yr 
adnod  gan  un  :  "  Canys  hoH  arfogaeth  y  rhyfelwr  yw  y  trwst 
(sef  y  rhyfel),  a'r  diHad  oedd  wedi  eu  trybaeddu  mewn  gwaed, 
a  fyddant  i'w  Hosgi,  ac  yn  gynud  tàn."  FeHy  y  byddid  yn 
fynych  gynt,  ar  ol  enill  buddugoHaeth,  yn  Hosgi  arfau  y  gelyn- 
ion,    a'u    diHad,    â     thûn ;     feHy    hefyd,     pan    fydd    Ty  wysog 

langnefedd  wedi  cwblhau  ei  waith,  ni  bydd  arfogaeth  y  rhyfel- 
wyr  a'r  dillad  gwaedlyd  yn  werth  dim  ond  i  fod  yn 
gynud  tân.  Y  mae  y  prophwyd  Zechariah,  wrth  ddes. 
grifio  eangder  y  llywodraeth,  yn  gofalu  dangos  ei  heffeithiau 
hi :  gyda  llywodraethu  o  fòr  i  fòr,  y  mae  y  Brenin  hefyd 
i  dòri  bŵa  y  rhyfel,  ac  i  lefaru  heddwch  i'r  cenhedloedd.  Yn 
awr,  iaith  Joel,  ac  nid  Esaiah,  sydd  yn  briodol  am  y  byd ; 
y  maent  'yn  gýru  eu  sychau  yn  gleddyfau,  a'u  pladuriau 
yn  waewfTyn,'  a'r  gwŷr  o  ryfel  yn  nesâu ;  ond  i'r  graddau 
y  mae  Brenin  Sion  yn  gorchfygu,  y  mae  iaith  Esaiah 
yn  cael  ei  gwirio,  "  Hwy  a  gurant  eu  cleddyfau  yn  sychau 
a'u  gwaewffyn  yn  bladuriau :  ni  chyfyd  cenedl  gleddyf  yn 
erbyn  cenedl,  ac  ni  ddysgant  ryfel  mwyach.''  Nid  yn 
unig  ni  ryfelant,  ond  ni  ddysgant  ryfel  mwyach :  Dydd  y 
gelfyddyd  ofnadwy  wedi  ei  cholli  o'r  byd;  "ac  amlder  o  heddwch 
fydd  tra  fyddo  lleuad."  Y  fath  olwg  adfywiol  a  fydd  ar  fyd  fel 
hwn  ; — byd  y  mae  heddwch  bron  yn  methu  cael  rhoddi  ei 
droed  i  lawr  ynddo ; — byd  y  llewod  a'r  eirth,  yr  ysgorpionau  a'r 
creaduriaid  gwenwynig ; — byd  nad  ydyw  bloedd  y  frwydr  byth 
yn  marw  yn  ei  awyr,  na  thrwst  yr  arfau  byth  yn  distewi,  na 
gwaed  y  trigolion  yn  peidio  cael  ei  dy wallt ; — byd  y  mae  ei  holl 
feusydd  unwaith  ac  eilwaith  wedi  bod  yn  feusydd  gwaed,  ei 
ddyffrynoedd  wedi  eu  gorchuddio  â  chelaneddau,  ei  fynyddau 
wedi  eu  halogi  gan  gyflafan; — byd  lle  mae  hoU  ddoethineb  y 
trigohon  wedi  ei  ddefnyddio  i  gael  allan  ffyrdd  i  ddistrywio  eu 
gilydd,  a'u  holl  nerth  hwynt  wedi  bod  ar  ei  egni  yn  ceisio 
cyraedd  y  diben,  a  holl  fywydau  myrddiynau  o  honynt  yn  cael 
eu  treuho  i  chwilio  am  amser  cyfaddas  i  gladdu  y  ddagr  yn 
nghalon  eu  gilydd  ; — byd  Ile  yr  ymffrostir  mewn  tywallt  gwaed, 
lle  yr  anrhydeddir  gwr  yn  ol  graddau  ei  fedr  i  ddwyn  dynion 
farwolaeth,  a  Ile  y  codir  colofnau  mawrion  i  gadw  meAvn  côf  y 
rhai  sydd  wedi  llwyddo  fwyaf  yn  y  gelfyddyd  uffernol  o  ladd  ; 
— O  !  y  mae  golwg  ar  heddwch  mewn  byd  fel  hwn  yn  annhraeth- 
ol  werthfawr.  Ymha  le  y  mae  yr  ymherodraeth  y  gallwn  ni 
edrych  ar  y  dull  yr  enillwyd  hi  heb  i'n  calonau  lesmeirio.''  Pa 
genedl  a  welir  yn  talu  teyrnged  heb  ei  gorfodi  i  hyny  gan  y 
cleddyf  ?  Ond,  ni  a  drown  gyda  hyfrydwch,  ac  a  edrychwn  ar 
y  peth  rhyfedd  hwn  : — ymherodraeth  yn  cyraedd  o  fôr  i  fòr,  wedi 

ei  heuill  gan  Dywysog  tangnefedd ; — trigolion  yr  anialwch  yn 
dwyn  rhodd  ; — Seba  a  Sheba  yn  taki  teyrnged ;  Moab  a  meibion 
Ammon  yn  ufuddhau ; — îe,  yr  hoU  genhedloedd  yn  ei  wasan- 
aethu.  Eto,  Tywysog  tangnefedd  ydyw :  y  raae  eu  gwaed 
hwynt  oU  yn  werthfawr  yn  ei  olwg.  Nid  trwy  ladd  nifer  o'r 
brodyr  y  cafodd  ly  wodraeth  arnynt,  ac  nid  rhag  ei  ofn  y  maent 
yn  parhau  yn  ufudd  iddo.  "  Gorfoledded  meibion  Sion  yn  eu 
Brenin ;"  a  chydag  arogl-darthu  y  mawl  o  ílaen  yr  orsedd, 
dylent  erfyn  y  weddi  hefyd, 

"  I\Iarchog  lesu  yn  Uwyddianus, 
Gwisg  dy  gleddyf  ar  dy  glun,"  &c., 

oblegid  ni  fydd  trefn  ar  y  ddaear  nes  ei  chael  dan  ei  lywodraeth 
Ef. 

II.  Y  inae  gan  S'ion  gymhelHadau  ychwanegol  a  neillduol  i 
orfoleddu  yn  ei  Brenin  hi.  Gallasai  angylion,  fel  Sîon,  lawen- 
ychu  mewn  bod  yn  ddeiHaid  i'r  Brenin  o  ran  pob  peth  a  ddy  wed- 
wyd  eto,  oblegid  Efe  sydd  yn  amddiffyn  angylion, — tarian  ei 
allu  sydd  yn  cadw  niwed  rhagddynt  hwy.  Y  mae  cyfiawnder 
ei  ddeddfau  yn  destyn  gorfoledd  iddynt,  oblegid  y  maent  hwy 
danynt  fel  Sîon.  Y  mae  ëangder  ei  ymherodraeth  yn  adlewyrchu 
gogoniant  arnynt  hwy,  ac  yn  sicrh?u  eu  diogelwch  hwynt ;  ac 
fel  Sion,  gallant  lawenychu  yn  natur  ei  fuddugoHaethau ;  a  phob 
tro  y  mae  yn  concro  pechadur,  y  mae  llawenydd  yn  eu  gẁydd 
hwynt.  Ond  y  mae  gan  S'ion  hawl  i  lawenychu  yn  y  Brenin 
nad  ydy  w  gan  neb  ond  hi ;  oblegid, — 

I.  Y  mae  y  Brenin  yn  un  o'i  chyfathrach  hi.  Am  hyny  y  mae 
ei  enwogrwydd  Ef  mewn  ystyr  neillduol  yn  enwogrwydd  iddi 
hi ;  ac  yn  ol  graddau  dyrchafiad  y  Brenin,  y  bydd  graddau  ei 
dyrchafiad  hithau.  Yr  oedd  Dafydd  yn  llywodraethu  mewn 
cyfiawnder,  heb  orthrymu  yr  un  o'r  Hwythau  ;  ond  o  Iwyth 
Judah,ac  o  wreiddyn  Jesse,  yr  oedd  y  gwŷr  yn  dyíod  yr  oedd  y 
brenin  yn  dewis  eu  hanrhydeddu.  Oddiyma  yr  oedd  yn  cael  ei 
dywysogion  a'i  gapteniaid.  Fe  enillodd  Napolcon  ogoniant,  o'r 
fath  ag  ydoedd,  i'r  Ffrancod  oH  ;  oiid  fe  gododd  ei  deulu  ei  hun, 
y  rhaicyn  hyny  oeddentyn  ddigon  anenwogathlawd,yn  frenhin- 
oedd,  ac  yn  freninesau,  ac  yn  dy wysogion,  ac  yn  arglwyddi :  feHy 
yr  oedd  y  teulu  yn  cael  tcslyn  dyblyg  i  orfoleddu  yn  ei  fuddug- 

oliaethau.  Gallasai  y  Ffrancod  oll  orfoleddu  ynddo  fel  un 
o'u  cenedl,  ond  gallai  y  teulu  fel  eu  brawd.  Felly  y  gall 
Gabriel  orfoleddu  yw  y  B-renin  am  fod  ei  fuddugoliaethau  yn 
dwyn  gogoniant  iddo  Ef,  ond  gall  meibion  Sîon  ddyfod  ymlaen 
dan  ddweyd  mai  eu  Brawd  hwynt  ydyw,  a  chyn  sicred  a'i  fod 
yn  Frawd  iddynt,  fe'u  gwelir  hwythau  ar  orseddau  oll  yn  y  man. 
Yr  oedd  Napoleon  yn  cael  poen  nid  bychan  gyda'i  deulu,  am  ei 
fod  yn  methu  cael  digon  o  orseddau  iddynt  oll ;  ond  y  mae 
Brenin  Sìon  wedi  myned  adref  i  barotoi  lle  i'w  frodyr,  ac  er 
amled  ydyw  eu  nifer,  bydd  yn  sicr  o  gael  gorsedd  i  bob  un. 
"  Gorfoledded  meibion  Sîon  yn  eu  Brenin." 

2.  Gorfoleddant  yn  eu  Brenin,  oblegid  y  mae  y  llywodraeth 
yn  cael  ei  chario  ymlaen  gyda  golwg  uniongyrchol  ar  eu  ded- 
wyddwch  hwynt.  Y  mae  y  Brenin  yn  ben  uwchlaw  pob  peth 
î'r  eglwys.  Fel  Brenin  Sion,  y  mae  yn  Frenin  ar  bob  peth 
arall.  Y  mae  yr  oll  i  gael  ei  drefnu  yn  wasanaeth  iddi  hi. 
"  Yr  Arglwydd  a  deyrnasa  byth,"  medd  y  Salmydd,  /'  sef  dy 
Dduw  di,  Sîon  :"  fe  deyrnasa  yn  fanteisiol  i  ti.  Ac  felly  y  cawn 
ni  yn  y  Bibl,  pan  y  mae  Duw  yn  myned  i  wneuthur  ei  ddieithr 
waith  ar  y  ddaear,  y  mae  yn  gofalu  i  anfon  cenad  o  flaen  ei 
wyneb  i  ddywedyd  wrth  Sîon,  "  Dy  Dduw  di  sydd  yn  teyrnasu." 
Pan  y  cyhoedda  Efe  trwy  ei  brophwyd  fod  y  ddaear  yn  myned 
i  ymddryllio  ac  ymrwygo,  i  ymsymud  fel  meddwyn,  ac  i  ym- 
siglo  fel  bwth,  fe  ofala  ddywedyd  hefyd  y  bydd  yr  Arglwydd  y 
pryd  hwnw  "yn  teyrnasu  yn  Sion."  A  phan  y  dywedir  y  bydd 
iddo  ruo  nes  y  bydd  y  nefoedd  a'r  ddaear  yn  crynu,  fe  ddywedir 
hefyd  y  bydd  Efe  "yn  trigo  yn  Síon."  A  phan  y  gelwir  ar  y 
ddaear  i  ymgynhyrfu,  fe  ddywedir  ei  fod  yn  "fawr  yn  Síon." 
Wrth  edrych  ar  ymddygiadau  Duw  at  y  byd  annuwiol,  yr 
ydym  yn  barod  i  fabwysiadu  iaith  y  bedwaredd  Salm  ar  bym- 
theg  a  phedwar  ugain: — "Yr  Arglwydd  sydd  yn  teyrnasu, 
cryned  y  bobloedd ;"  ond  wrth  edrych  ar  ei  ymddygiadau  tuag 
at  Sion,  yr  ydym  yn  troi  yn  ol  i  fabwysiadu  iaith  yr  eilfed  Salm 
ar  bymtheg  a  phedwar  ugain  : — "  Yr  Arglwydd  sydd  yn 
teyrnasu  :  gorfoledded  y  ddaear  :"  îe,  y  mae  yr  un  peth  ag  sydd 
yn  destyn  i'r  bobloedd  grynu,  yn  destyn  i  Síon  orfoleddu.  Pan 
y  gwelwn  ddeng  mil  a  thriugain  o  filwyr  Senacherib  yn  gelan- 
eddau  meirwon,  yr  ydym  yn  y  fan  yn  dywedyd,  '*  Yr  Arglwydd 

sydd  yn  teyrnasu  :  cryned  y  bobloedd  ;"  ond  pan  y  gwelwn  ni 
Hezeciah  a'i  ddeiliaid  yn  rhydd  oherwydd  hyny,  yr  ydym  yna 
yn  newid  ein  hadnod, — "  Yr  Arglwydd  sydd  yn  teyrnasu : 
gorfoledded  y  ddaear."  Pan  y  gwelwn  ni  Pliaraoh  a'i  luoedd 
yn  boddi  yn  y  môr,  yr  ydyra  mewn  dychryn  yn  dywedyd,  "  Yr 
Arglwydd  sydd  yn  teyrnasu  :  cryned  y  bobloedd  ;"  ond  pan  y 
clywn  ni  dympan  Miriam  yn  adsain  yn  nghreigiau  Arabia,  yr 
ydym  yn  newid  ein  byrdwn, — "  Yr  Arglwydd  sydd  yn  teyrnasu  : 
gorfoledded  y  ddaear."  Pan  y  gwelwn  ni  Belsassar  a'i  Fabilon- 
iaid  moethus  yn  syrthio  trwy  gleddyf  Cyrus  a'i  lu,  y  mae  yr 
olwg  yn  peri  i'r  tafod  bron  yn  ddiarwybod  ddywedyd,  "  Yr 
Arglwydd  sydd  yn  teyrnasu :  cryned  y  bobloedd ;"  ond  pan  y 
gwelwn  ni  feibion  y  gaethghid  yn  troi  ar  wastadedd  Babilonia 
i  gymeryd  yr  olwg  olaf  ar  byrth  pres  hen  garchar  y  deng 
mlynedd  a  thriugain,  ac  ymron  fel  Pedr  heb  wybod,  gan  lawen- 
ydd,  pa  un  ai  breuddwydio  ai  yn  effro  yr  oeddent,  a'u  calon  yn 
rhy  lawn  o  lawenydd  i  ganu,  y  mae  yr  olwg  yn  peri  i'n  tafod 
eilwaith  ddywedyd,  "  Yr  Arglwydd  sydd  yn  teyrnasu  :  gorfol- 
edded  y  ddaear."  Pan  y  gwelwn  ni  nerth  gwyllt  y  diluw  yn 
symud  mynyddoedd  o'u  gwraidd,  pan  y  clywn  ni  ddolef  gwyn- 
fanus  y  trueiniaid  sydd  yn  boddi  yn  y  llif,  y  mae  yn  anmhosibl 
peidio  dywedyd,  "Yr  Arglwydd  sydd  yn  teyrnasu ;  cryned  y 
ddaear ;"  ond  pan  3^  canfyddwn  ni  yr  arch  yn  nofio  yn  araf  ar 
wyneb  y  tónau,  a  phan  y  clywn  ni  adsain  yr  hymn  foreuol  oedd 
yn  derchafu  o  amgylch  allor  deuluaidd  pregethwr  cyfiawnder, 
y  mae  yn  anmhosibl  i  ni  beidio  dywedyd,  "  Yr  Arglwydd  sydd 
yn  teyrnasu :  gorfoledded  y  ddaear."  Pan  y  gwelwn  ni  fvvg 
Sodoma  yn  derchafu  hyd  y  nefoedd,  y  mae  yr  olwg  yn  peri  i 
ni  ddywedyd,  Gwir  a  ddywedodd  y  Salmydd,  "  Yr  Arglwydd 
sydd  yn  teyrnasu :  cryned  y  bobloedd  ;"  ond  pan  y  gwelwn  ni 
Lot  yn  un  o  ogofäu  y  mynydd,  yr  ydym  eilwaith  yn  dywedyd, 
Gwir  a  ddywedodd  hefyd,  "Yr  Arglwydd  sydd  yn  teyrnasu : 
gorfoledded  y  ddaear."  Pan  y  clywn  ni  y  gorchymyn  yn  cael 
ei  roddi  i'r  angylion  fyned  allan  i  ladd,  yr  ydym  yn  y  fan  yn 
galw  ar  y  bobloedd  i  grynu ;  ond  pan  y  cly wn  ni  yr  angel  arall 
yn  cael  gorchymyn  i  nodi  gwasanacthwyr  Duw  yn  eu  talcenau, 
yr  ydym  yn  y  fan  yn  galw  ar  Sion  i  orfoleddu.  Pan  y  gwelwn 
ni  y  chwc'  gŵr  yn  dyfod  o  ffordd  y  portli  ucliaf,  pob  un  â'i  arf 

dìnystr  yn  ei  law,  yr  ydym  yn  teimlo  ei  bod  hi  yn  llawn  bryd 
galw  ar  y  bobloedd  i  grynu  ;  ond  pan  y  clywn  ni  y  gorchymyn 
a  roddir  i'r  gŵr  â'r  corn  du  ysgrifenydd  wrth  ei  glun,  yr  ydym 
yn  cael  ein  hanadl  eilwaith  i  ddywedyd,  "  Gorfoledded  meibion 
Sion  yn  eu  Brenin."  Pwy  bynag  a  ddylai  grynu,  gorfoleddu 
ydyw  dyledswydd  S'ion ;  oblegid  os  ysgydwir  y  ddaear,  ei 
seilio  hi  fydd  y  diben  :  os  perir  i  flaguryn  cyfiawnder  flaguro 
i  Dafydd,  gwaredu  Judah,  a  pheri  i  Jerusalem  breswyho 
yn  ddiogel  fydd  yr  amcan.  Os  geilw  Efe  Cyrus  wrth  ei 
enw  i  enwogrwydd,  er  mwyn  Jacob  ei  was,  ac  Israel  ei 
etholedig  y  gwna  Efe  hyny.  Beth  sydd  i  benderfynu  pres- 
wylfod  y  cenhedloedd  ?  rhifedi  meibion  Israel ;  a  dyna  sydd 
i  benderfynu  eu  tynged  hwynt,  eu  hymddygiad  at  Israel. 
Yr  oedd  y  Brenin  yn  cofio  ymhen  canoedd  o  ftynyddoedd, 
am  yr  hyn  a  wnaeth  Amalec  i'w  bobl  wrth  ddyfod  i  fyny 
o'r  Aipht ;  ac  er  na  chymerwn  ni  arnom  fod  yn  esbonwyr 
ffyrdd  Duw,  eto  pe  byddai  rhyw  brophwyd  yn  ysgrifenu  hanes 
y  chwyldroad  am  y  misoedd  diweddaf,  ond  odid  na  fyddai 
hyny  ar  ddiwedd  aml  i  hanes,  "  Canys  cofio  yr  oedd  Duw  yr 
hyn  a  wnaethent  i'w  Sîon  Ef."  Pwy  a  wyr  nad  oedd  rhyw 
ddylanwad  gan  waed  Tahiti  i  ddymchwelyd  gorsedd  Louis 
Phillip  ?  Ac  yn  enwedigol  mewn  adeg  fel  hon,  pan  y  mae 
daeargryn  wedi  ymaílyd  yn  nheyrnasoedd  y  ddaear,  y  mae 
dyled  neillduol  ar  Sion  i  orfoleddu  yn  ei  Brenin,  a'i  anrhyd- 
eddu  gerbron  y  byd.  Pa  fodd  1  meddir  :  peidio  ameu  ei  íîydd- 
londeb  yn  yr  ystorm  ; — gweiddi,  "  Byw  fyddo  y  Brenin,"  pan 
y  mae  pawb  bron  am  newid  eu  llywydd  ;  ac  wrth  weled  teyrn-, 
asoedd  eraill  yn  siglo,  bod  yn  fwy  ffyddlawn  yn  ei  wasanaeth,  am 
fod  ei  deyrnas  yn  ddisigl ;  a  phriodoli  yr  oll  sydd  yn  cymeryd 
lle  iddo  Ef :  adwaen  ei  law  yn  yr  oll,  fel  yr  adnabyddodd 
Dafydd  law  Joab  yn  nameg  y  wraig  o  Tecoa.  Gadewch  i 
anffyddwyr  ymflírostio  mewn  bod  o  dan  lywodraeth  damwain 
ddall ;  gadewch  i  Atheistiaid  gael  yr  anrhydedd  uchel  o  ystyried 
eu  hunain  yn  gydstad  â'r  anifeihaid,  o  dan  lywodraeth  rhyw- 
beth  fel  tynged  ; — gadewch  i'r  rhai  a  gamenwir  yn  Gristionog- 
ion  ymorfoleddu  mewn  edrych  arnynt  eu  hunain  megis  olwyn- 
ion  mewn  peiriant  nad  oes  gàn  neb  lywodraeth  arno.  Ond 
"  gorfoledded  meibion  Sîon  yn  eu  Brenin,"  oblegid   y  mae   ei 

fys  Ef  yn  troi  pob  olwyn,  ac  y  mae  ei  ddoethineb  yn  gwybod 
pa  sut  i  wneyd.  Y  mae  yn  eistedd  ar  y  llifeiriant :  ni  chaiíf 
y  llanw  ddim  codi  ond  at  ryw  nod  penodol. 

3.  Gorfoleddant  am  fod  cymhwysderau  y  Brenin  yn  gyfryw 
ag  a  sicrhant  ei  dedwyddwch  hi.  Fe  ymdrechodd  brenin 
Ffrainc  am  ílynyddcedd  i  sefydlu  yr  orsedd  yn  ei  deulu,  ac  er 
iddo  dybied  ei  fod  trwy  ei  ddoethineb  wedi  gwneyd  hyny,  eto 
yn  nydd  y  prawf  gwelodd  fod  ei  allu  yn  rhy  fychan  i  gyraedd 
yr  amcan.  Y  mae  calon  Brenin  S'íon  wedi  ei  gosod  ar  wneuthur 
cymwynasau  i'w  deulu  yntau ;  ac  nid  y w  yn  ol  o  ddoethineb  a 
nerth  i  gyraedd  y  amcan.  Os  digwydd  niwed  i  Sîon,  bydd 
hyny  naill  ai  am  na  welodd  y  Brenin  ef ; — ond  pa  fodd  y  gall 
hyny  fod  ?  onid  ydyw  yn  Hollwybodol  ? — neu,  am  mai  nid 
gwerthfawr  yn  ei  olwg  oedd  eu  gwaed  hwynt ;  ond  pa  fodd  y 
gall  hyny  fod  ì  oblegid  "  caru  y  mae  Efe  ei  bobl  ;"  neu  am  nad 
oes  ganddo  ddigon  o  nerth  i'w  atal ; — ond  pa  fodd  y  gall 
hyny  fod  ?  onid  ydyw  yn  Hollalluog  1  Ni  chant  ddyrysu  o 
ddiíîyg  doethineb, — dyma  Hollwybodaeth  ;  na  methu  o  ddiífyg 
nerth, — dyma  Hollalluogrwydd  ;  na  cholli  o  ddiffyg  gofal, — 
"ar  bob  moment  y  ceidw  Ef  hwynt."  "  Gorfoledded  meibion 
Sion  yn  eu  Brenin." 

Y  mae  y  casghad  oddiwrth  y  bregeth  oll  yn  gynwysedig 
mewn  un  cwestiwn : — "  A  fynwch  chwi  y  dyn  hwn  i  deyrnasu 
arnoch  ?  Neu  a  oes  yma  ryw  un,  fel  yr  luddewon  gynt,  a 
ddewis  Barabbas  yn  ei  le :  neu  fel  trigolion  Sichem,  a  ddewis 
ddraenen  yn  lle  yr  olewydden  ? — ysgall  pechod  yn  lle  Blaguryn 
yr  Arglwydd  ?  Ni  fynegwyd  dim  o'r  filfed  ran  o'i  rinweddau  : 
y  mae  yn  fwy  prydweddol  na  Saul,  yn  fwy  gwrol  na  Dafydd, 
yn  ddoethach  na  Solomon,  yn  dynerach  na  Hezeciah  ;  íe,  ni  a 
rown  ryddid  i  chwi  i  ddychymygu  beth  bynag  sydd  yn  addurn  ar 
ddyn,  —  sydd  yn  ogoniant  i  Dduw, — beth  bynag  sydd  yn 
hawHo  parch, — sydd  yn  enill  cariad, — sydd  yn  creu  hyder, — y 
maent  oll  ynddoEf.  Ond  O  !  gymaint  sydd  yma  yn  dywedyd, 
"Pa  ran   sydd  i  ni  yn  Mab  Jesse  ?     "  Ni    fynwn  ni   y  dyn 

hwn  i  deyrnasu  arnom."     Gynulleidfa, byddwch  synhwyr- 

ol, — wrandawyr  cymerwch  ddysg.  Beth  a  fyddai  yn  synwyr  ? 
Taílu  arfau  gwrthryfel  i  lawr  y  foment  hon,  a  gwaeddi,  "  Byw 
fyddo'r  Brenin."     Nid  yw  y  Gwr  ei  hun  ddim  yma  yn  awr; — 

y  gweision  sydd.  Y  mae  Efe  wedi  myned  i  dderbyn  teyrnas. 
Ond  y  mae  y  Brenin  ei  hun  yn  meddwl  talu  ymweliad  â'r 
dalaeth  hon  eto ;  a  dyna  fydd  y  gorchymyn  y  tro  nesaf: 
"  Dygwch  yma  fy  ngelynion  hyny,  y  rhai  ni  fynent  i  mi  deyrnasu 
arnynt,  a  lleddwch  hwynt  ger  fy  mron."  Plygwch  iddo  yn 
awr  ;  oblegid  "  gwyn  eu  byd  pawb  a  ymddiriedant  ynddo  Ef." 
[Hydref  26,    1848]. 


PREGETH   XXV. 


TLODl    YR   ARGLWYDD   lESU. 


Matthew  viii.  20: — "T  mae  ÉFauau  gan  y  llwynogod,  a  clian  ehediaid  y 
nefoedd  nythod  ;  ond  gan  Fab  y  dyn  nid  oes  le  1  roddi  ei  ben  i  lawr." 


S  gellir  dywedyd  fod  dynion  wedi  cytuno  i  ddim  heblaw 
i  adael  Diiw,  feallai  mai  gochel  yr  h^-n  a  ystyriant 
yn  dlodi  ydyw  y  peth  hwnw.  Yr  oedd  Agur  yn 
gweddio  rhag  hyn ;  ac  y  mae  hoU  lafur  dyn  yn  cael  ei  ddef- 
nyddio  i'r  un  diben.  Hon  ydy w  sefyllfa  y  rhan  fwyaf  o  drig- 
oHon  y  byd  ymhob  oes  ;  ond  y  mae  yn  sefyllfa  y  gwnai  pawb 
ei  hysgoi  pe  gallent.  Y  mae  yn  perthyn  iddi  gymaint  o 
anghyfleusderau,  fel  y  gwnai  pwy  bynag  a  elai  iddi  o'i  wirfodd, 
ei  hun  yn  hynod  yn  y  byd.  Nid  ychydig  ydy w  y  gofidiau  corfiForol 
sydd  yn  gysylltiedig  â  hi ;  ond  nid  yw  y  rhai  hyny  ond  bychain 
o'u  cymharu  â  gofidiau  y  meddwl  sydd  yn  gyffredin  yn-gysyllt- 
iedig  â  hi ;  oblegid  y  sefyllfa  hon,  yn  fwy  na  dim  arall,  sydd  yn 
achos  o  dóri  rhwymyn  brawdgarwch,  ac  o  ddatod  cwlwm 
tangnefedd  rhwng  dynion.  Ni  chydnabydda  y  cyfoethog  yn 
aml  fod  y  tlawd  yn  perthyn  iddo:  diystyrir  ei  ddoethineb 
oherwydd  ei  dlodi ;  ac  felly  gollyngir  dros  gôf  fod  Duw  wedi 
gwneuthur  o  un  gwaed  holl  drigolion  y  ddaear,  ac  mai  yr  unig 
wir  wahaniaeth  rhyngddynt  ydyw,  y  gwahaniaeth  tumewnol 
sydd  yn  ystâd  y  galon  a  nerth  y  meddwl.  Y  mae  y  teimladau 
drwg  sydd  wedi  bod  rhwng  cyfoethogion  a  thlodion  pob  oes  yn 
cael  eu  hachosi  yn  fwy,  feallai,  gan  hyn  na  dim  arall.  Nid 
cenfigen  wrth  gyfoeth  y  cyfoethog  ydyw  yr  achos  o'r  teimlad 
sydd  yn  mynwes  y  tlawd  tuag  ato,  ond  yn  hytrach  teimlad 
eiddigus  ydyw,  am  na  chaiff  ei  gydnabod  yn  frawd.     Y  mae 

calon  y  plant  yn  cael  eu  troi  oddiwrth  y  tadau,  am  fod  y  tadau 
yn  gyntaf  wedi  gomedd  cydnabod  y  plant ;  oblegid  yn  gyfFredin, 
os  bydd  dyn  yn  amddifad  o  gyfoeth,  ni  roddir  cred  iddo  am  yr 
un  rhagoriaeth.  Fel  yr  oedd  hi  yn  nyddiau  y  Pregethwr,  felly 
y  mae  hi  yn  awr:  diystyrir  doethineb  y  tlawd.  Y  mae  y  byd 
yn  anabl  i  brisio  yr  afal  aur,  os  na  fydd  wedi  ei  osod  mewn 
gwaith  arian  cerfiedig ;  ac  os  bydd  y  gwaith  arian  o'i  amgylch, 
nid  yw  o  gymaint  pwys  pa  beth  fydd  yr  afal.  Cyfoeth  ydyw 
un  peth  angenrheidiol  y  ddaear ;  os  na  fydd  hwnw  gan  ddyn, 
gofynir  gan  yr  luddewon  a'r  Ysgrifenyddion,  "  Pa  fodd  y  medr 
hwn  ddysgeidiaeth  .?"  "  Addichon  dim  da  ddyfodo  Nazareth?" 
A  all  rhyw  ragoriaeth  gyd-hanfodi  à  thlodi .''  Gan  fod  cyfoeth 
mor  angenrheidiol  i  dynu  sylw  y  byd,  ac  i  wneuthur  enw  ar  y 
ddaear,  dylai  y  neb  a  fynai  ddywedyd,  "  Wele  fi  "  fod  yn  fedd- 
ianol  arno ;  oblegid  hebddo  bydd  fel  un  yn  curo  yr  awyr :  ni 
wrandewir  ar  ei  eiriau;  neu  gofynir,  Pa  belh  a  fýnai  y  siaradwr 
hwn  ei  ddywedyd  ?  Oblegid  hyn,  amcana  dysgawdwyr  gwlad 
gysylltu  eu  hunain  â'i  llywodraeth  hi  er  mwyn  cael  sylw  felly. 
Yr  oedd  Melchisedec  yn  frenin  ac  yn  offeiriad.  Yr  oedd  cyfoeLi 
a  gwychder  y  brenin  yn  tỳnu  sylw  at  eiriau  yr  offeiriad.  Fei 
hyn  yr  ydoedd  3^1  aml  ymysg  y  cenhedloedd  paganaidd:  y 
brenin  fyddai  yr  offeiriad,  neu,  byddai  yr  oflFeiriad  yn  uwch 
na'r  brenin :  ac,  yn  eu  pHth  hwy,  y  mae  yr  holl  rai  a  osodasant  i 
fyny  grefydd  newydd  ar  y  ddaear,  yn  ddyledus  am  y  sylw  a 
gawsant,  a'r  llwyddiant  a'u  dilynodd,  i  gyfoeth.  Er  i  rai 
gychwyn,  fel  Mahomed,  pan  yn  anenwog  ac  yn  dlawd,  eto  ni 
Iwyddasant  nes  cael  cyfoeth  a  mawredd  bydol  i'w  hamgylchu. 
Yr  oedd  y  mawredd  allanol  hwn  yn  aml wg  yn  y  grefydd 
luddewig  hefyd  :  a  chyn  gosodiad  i  fyny  oruchwyHaeth  Moses, 
yr  oedd  dysgawdwr  crefydd  yn  anrhydeddusaf  yn  y  teulu,  ac 
yn  y  genedl.  Y  cyntafanedig  yn  y  teulu  a  fyddai,  a  digwyddai 
iddo,  gyda'r  offeiriadaeth,  ddeuparth  o  gyfoeth  ei  dad  ;  ac  yn  y 
wlad,  fel  Melchisedec,  efe  fyddai  y  brenin.  Ac  ar  ol  gosodiad  i 
fyn}'  oruchwyliaeth  Moses,  er  i  Reuben  gael  ei  amddifadu, 
oherwydd  ei  bechod,  o'r  enedigaeth  fraint,  eto  yr  oedd  y  swydd 
offeiriadol  wedi  ei  hamgylchu  â  llawer  o  fawredd  allanol : 
mynych  y  byddai  yr  archoffeiriad  wrth  lyw  y  llywodraeth 
wladol.      Fel    hyn  y   mae   cyfoeth  a  mawredd  daearol    wedi 

amgylchu  dysgawdwyr  y  byd  ymhob  oes  ;  ond  y  mae  y  testyn 
hwn  yn  cynwys  peth  newydd  ar  y  ddaear,  sef  desgrifiad  o  un,  a 
fỳnai  fod  yn  Athraw  i'r  bobl,  ac  yn  osodwr  i  fyny  ffurf  newydd 
o  grefydd  yn  y  byd,  heb  le  i  roddi  ei  ben  i  lawr.  "  Y  mae 
ffauau  gan  y  llwynogod,  a  chan  adar  y  nefoedd  nythod ;  ond 
gan  Fab  y  dyn  nid  oes  le  i  roddi  ei  ben  i  lawr."  Y  gwirionedd 
a  ddaw  o  dan  ein  sylw  oddiwrth  y  testyn  hwn  ydyw,  tlodi yr 
Arglwydd  lesti.  Tra  y  cofiwn  ei  fod  yn  Dduw,  âg  YÄfel  dyn^ 
yn  benaf,  y  mae  a  fynom  yn  awr.  Wrth  sylwi  ar  ei  dlodi,  daw 
tri  pheth  o  dan  ein  hystyriaeth : — 

I.  Ni  a  edrychwn  ar  yr  amgylchiadau  ymha  rai  yn  benaf  yr 
amlygwyd  ei  dlodi. 

II.  Ni  a  gawn  ymofyn  paham  y  daeth  fel  hyn. 

III.  Ni  a  gawn  sefyll  i  edrych  ar  y  weledigaeth  :  fel  Moses 
gynt,  wrth  y  berth  oedd  yn  llosgi  gan  dàn,  ac  eto  heb  ei  difa, 
yn  troi  i  edrych  ar  y  weledigaeth  fawr  hono. 

Pe  buasai  un  o  drigolion  y  byd  ysbrydol  yn  darlunio  dar- 
ostyngiad  yr  Arglwydd  lesu,  y  mae  yn  dra  thebyg  mai  y  peth 
mawr  a  fuasai  efe  yn  ei  ddarlunio  yn  y  darostyngiad  oedd  iddo 
gymeryd  natur  creadur  o  gwbl.  Nid  cymeryd  agwedd  gwas 
oedd  y  peth  hynod,  ond  cymeryd  agwedd  creadur.  Yr  oedd 
ei  waith  yn  disgyn  i'r  ddaear  o  gwbl  yn  annhraethol  ryfeddach 
mewn  gwirionedd  na'i  waith  yn  disgyn  i'w  pharthau  isaf  hi. 
Gall  mai  fel  yna  y  buasai  angel  yn  disgrifio  ei  ddarostyngiad ; 
ond  y  mae  yn  rhaid  i  ni  gymeryd  dull  arall  i  hyny.  Ni 
wyddom  ni  ddim  ond  trwy  glywed  am  yr  un  natur  ragorach 
na'n  natur  ni ;  am  hyny  yr  ydym  o  dan  anfantais  i  weled  y 
darostyngiad  sydd  mewn  cymeryd  natur  dyn;  ond  yr  ydym 
yn  dra  chydnabyddus  â'r  amgylchiadau  wrth  ba  rai  y  b^'^ddis 
yn  mesur  y  gwahaniaeth  rhwng  y  naill  ddyn  a'r  llall/  a  dyna 
y  dull  sydd  y  raid  i  ni  ei  gymer^^d  i  edrych  ar  dlodi  yr 
Arglwydd  lesu. 

I.  Ymha  amgylchiadau,  neu  yma  bethau  y  daeth  ei  dlodi 
i'r  amlwg.  Daeth  i  barthau  isaf  y  ddaear  ymhob  ystyr  o'r  gair. 
Y  mae  hyny  yn  dyfod  i'r  amlwg  yn  y  genedl  o  ba  un  yr 
hanodd.  luddew  ydoedd,  ac  yr  oedd  yr  luddewon  gynt  ym- 
hhth  y  cenhedloedd  yn  rhy  debyg  i'r  hyn  ydynt  yn  awr  ;  yn 
ddiareb,  yn   felldith,  ac  yn  rheg ;  yr  oedd  eu  gwaith  yn  cadw 


Tlodi yr  A rglwy dd  lesu.  383 

eu  hunain  ar  wahan  oddiwrth  y  byd,  ac  felly  yn  eu  hymddyg- 
iadau  yn  dywedyd,  "  Sancteiddiach  ydwyf  na  thydi,"yn  peri  i'r 
cenhedloedd  eu  casâu  a'u  dirmygu.  Hefyd,  nid  oedd  dim  a 
ystyriai  y  byd  yn  fawr  yn  perthyn  iddynt :  nid  oedd  eu.gwlad 
ond  bechan  iawn  ; — nid  oedd  ganddynt  yr  un  ddinas  a  gystadlai 
â  Ninifeh  yr  Assyriaid,  nac  â  Babilon  y  Caldeaid  ; — nid  oedd 
na  chyfoeth,  na  masnach,  na  rhyfel,  na  gwybodaeth,  yn  eu 
henwogi.  Nid  oedd  eu  bloedd  hwynt  i  fod  mewn  llongau  fel  y 
Pheniciaid ; — nis  gallent  ymffrostio  mewn  rhyfelwyr  fel  y 
Groegiaid  ;  nid  oeddent  i  gadw  marchogion  fel  yr  Aiphtiaid  : 
ac  er  bod  mwy  o  ddoethineb  yn  eu  hysgrifeniadau  sanctaidd, 
nag  ydoedd  yn  y  byd  oll,  eto  nid  ydoedd  o'r  fath  ag 
yr  oedd  y  byd  yn  ei  gydnabod.  Pe  buasai  yn  ymddangos 
yn  Macedonia,  buasai  ganddo  yr  enw  o  berth^-n  i'r  genedl  a 
orchfygodd  y  byd.  Pebuasai  yn  ymddangos  yn  Athen,  buasai 
ganddo  yr  enw  o  berthyn  i'r  genedl  ddoethaí  ar  y  ddaear.  Pe 
buasai  yn  ymddangos  yn  yr  Aipht,  buasai  ganddo  yr  enw  o 
berthyn  i'r  genedl  a  fu  yn  gryd  i'r  gwybodaethau  a'r  celfydd- 
ydau.  Ond  gan  mai  luddew  ydoedd,  daeth  i  barthau  isaf  y 
ddaear,  oblegid  nid  oedd  dim  a  gyfrifai  y  byd  yn  íawr  yn 
perthyn  iddynt  hwy. 

Drachefn,  yr  oedd  yr  oes  a  ddewisodd  i  ymddangos  ynddi  yn 
un  o'r  rhai  iselaf,  os  nad  yr  iselaf,  a  fu  ar  y  genedl.  Er  mai 
bechan  oedd  eu  gwlad,  ac  na  buant  erioed  yn  enwog  mewn 
rhyfel,  eto  bu  rhai  adegau  pan  oeddynt  hwythau  yn  fawrion  yn 
ngolwg  y  byd,  megis  yn  nyddiau  Dafydd  a  Solomon.  Ac  er 
iddynt  tod  yn  dra  isel  mewn  llawer  oes,  eto  nid  oeddent  wedi 
eu  llwyr  fwrw  i'r  llawr  hyd  nes  y  daeth  oes  "  cyflawnder  yr 
amser."  Ymhob  darostyngiad  a  fu  arnynt  cyn  hyn,  yr  oedd 
rhyw  fawredd  yn  eu  dilyn  yn  ad-dahad  am  y  darostyngiad. 
Buant  yn  isel  yn  yr  Aipht :  ond  gosodwyd  mawredd  arnynt  yn 
y  gwyrthiau  a  wnaed  yn  amser  eu  gwaredigaeth.  Pan  yn 
grwydriaid  yn  yr  anialwch,  yr  oedd  amddiffyn  y  nefoedd  yn  eu 
gwneuthur  yn  ofnadwy  fel  llu  banerog.  Pan  wedi  eu  dar- 
ostwng  i  gyfyngder  yn  amser  y  Barnwyr  a'r  Brenhinoedd,  dis- 
gynodd  yr  Arglwydd  mewn  gwyrth  lawer  gwaith  i'w  gwaredu. 
Yr  oedd  duU  eu  gwaredigaeth  o  Babilon  yn  gosod  digon  o 
fawredd  arnynt  i  ad-dalu  am  holl  ddirmyg  y  caethiwed.    Hefyd, 

yr  oedd  y  cysylltiad  oedd  rhyngddynt  â'r  byd  arall  yn  gosod 
raawredd  arnynt  yn  eu  hadegau  iselaf.  Yr  oedd  ganddynt 
brophwydi  yn  medru  mynegi  dirgelion  y  byd  hwnw.  Yn  y 
cysegr  sancteiddiolaf,  yr  oedd  arwyddion  gweledig  yn  eu 
cysylltu  â'r  byd  ysbrydol ;  sef  y  Shecinah  dwyfol,  arch  y  dyst- 
iolaeth,  gwialen  Aaron,  a'r  manna ;  ond,  yn  awr,  yr  oedd  y 
deyrnwialen  wedi  ymadael  ;  dodrefn  y  cysegr  wedi  eu  colH ;  y 
Shecinah  rhyfedd  wedi  ciHo  :  yr  oedd  hi  yn  oes  ddirmygus  gan 
ddynion,  a  gwrthodedig  gan  Dduw.  Yr  oedd  ei  waith  yn  ym- 
ddangos  ymysg  y  fath  genedl,  yn  y  fath  oes,  yn  ei  ddwyn  i 
barthau  isaf  y  ddaear  yn  ngolwg  y  byd. 

Eilwaith:  daeth  i  barthau  isaf  y  ddaear  yn  ngolwg  yr  ludd- 
ewon  eu  hunain  hefyd.  Er  bod  y  teulu  o'r  hwn  yr  hànoddyn 
deulu  brenhinol,  yr  oedd  ei  hoH  ogoniant  wedi  coHi,  fel  ag  yr 
oedd  bod  yn  fab  Joseph  yn  cael  ei  nodi  fel  dirmyg  arno  ;  a  phe 
gwybuasid  ymhob  man  mai  mab  Dafydd  ydoedd,  buasai 
hyny  yn  yr  oes  hono  yn  fwy  o  ddirmyg  arno  nag  o  anrhydedd, 
oblegid  y  mae  darostyngiad  teulu,  fel  person,  yn  cyfateb  i 
uchder  eu  dyrchafìad  cyn  hyny.  Bu  fyw  hefyd  megis  mewn 
cysgod :  nid  oes  genym  ond  un  crybwyHiad  am  dano  nes 
ydoedd  yn  ddeg  ar  hugain  mlwydd  oed ; — pa  beth  a  wnaeth,  a 
pha  fodd  y  treuHodd  y  blyn}' ddoedd  hyny,  nis  gwyddom  ;  ond  y 
mae  hyn  yn  sicr,  iddo  eu  treuHo  yn  y  fath  dduH  fel  na  feddyliodd 
neb  ei  fod  yn  amgen  na  mab  Joseph  y  saer,  ac  iddo  eu  treuHo 
heíyd  yn  yr  un  alwedigaeth  a  Joseph,  oblegid  gelwir  Ef  gan  un 
o'r  efengylwyr  yn  saer.  Ac  wedi  iddo  ddechreu  dysgu  yn 
gyhoeddus,  yr  oedd  hoH  arwyddion  tlodi  o'i  amgylch  :  dewis- 
odd  ei  gymdeithion  o'r  dosbarth  iselaf  yn  y  wlad  fel  y  gwnelsai 
Dafydd, — pubHcanod  a  phechaduriaid,  ysgubion  y  byd  a  sorod 
pob  dim,  oeddent.  Ar  elusen  y  bu  Efe  by w ; — ei  ddisgybHon  oedd 
yn  gweini  iddo  o'r  pethau  oedd  ganddynt.  Edrychwch  arno 
ymhob  ystyr,  ac  ymhob  man,  yn  mharthau  isaf  y  ddaear  y 
mae.  luddewon  oedd  y  rhai  mwyaf  dienw  ymysg  y  cenhedl- 
oedd ;  luddew  oedd  yntau.  GaHlea  oedd  y  rhan  iselaf  o  wlad 
Canaan  ;  GaHlead  oedd  yntau.  Nazareth  oedd  y  dref  iselaf  yn 
GaHlea;  yn  Nazareth  yr  oedd  yntau  yn  byw.  PubHcanod  oedd 
y  rhai  iselaf  eu  cymeriad  yn  y  wlad  ;  puDÌicanod  oedd  ei  ganlyn- 
wyr  Ef.     Pysgodwyr  oedd  y  rhai  brasaf  eu  hiaith  a'u  harferion 

o  neb  ;  pysgodwyr  oedd  ei  ddisgyblion  yntau.  Yr  oedd  y  wlad  y 
daeth  iddi,  o'i  chymharu  â  rhanau  eraill  o  Ganaan,  yn  dir  tywyll- 
wch  fel  y  fagddu ;  a'r  bobl  oedd  yn  ei  ddilyn,  o'u  cymharu  âg 
eraill,  yn  gleifion  gerllaw  rhai  iach.  Nis  gallasai  ymffrostio, 
fel  Haman.  fod  y  mawrion  yn  sylwi  arno  :  os  gwneir  cymwyn- 
asau  iddo,  fe'u  gwneir  gan  dlodion  y  byd ; — os  golchir  ei 
draed  Ef  gan  rywun,  ond  odid  nad  pechadures  a  fydd  hi ; — os 
gwneir  gwledd  iddo,  y  mae  yn  dra  thebyg  mai  pubhcan  fydd 
yn  ei  darparu  hi.  Mor  wir  ydoedd,  nad  oedd  "  ganddo  le 
i  roddi  ei  ben  i  lawr  ;"  oblegid  ni  bu  ganddo  feddiant  o  fan  ar 
ddaear  :  yr  anifeiliaid  a  roddodd  fenthyg  preseb  yn  gryd  iddo; 
— rhyw  luddew  tyner  a  roddodd  fenthyg  asyn  iddo  farchog- 
aeth  arno ; — Joseph  o  Arimathea  a  roddodd  fenthyg  ei  fedd 
iddo  i  huno  ynddo.  Ganwyd  Ef  ymysg  yr  anifeiliaid  :  bu  farw 
ymysg  lladron.  Yr  oedd  Bethlehem,  a  Nazareth,  a  Chalfaria, 
yn  gyfystyr  iddo  Ef  â  thlodi :  preseb  oedd  yn  ei  gysylltu  Ef  à'r 
cyntaf,  gweithdŷ  saer  â'r  ail,  a  chroes  â'r  trydydd.  Amddifad- 
wyd  Ef  o  gysuron  cyífredin  y  ddaear  pan  yn  faban  ; — cariwyd 
Ef  dros  ddiffaethfaoedd  tywodlyd  i  wlad  estronol ; — treuliodd 
ddeng  mlynedd  ar  hugain  heb  hòni  ei  fod  yn  Fab  Duw :  ac 
wedi  iddo  osod  ei  hun  i  fyny  fel  dysgawdwr  cyhoeddus,  nid 
oedd  hyny  ond  myned  ris  yn  ís  mewn  tlodi.  Yr  oedd  y  testyn 
yn  ddesgrifiad  cy wirach  o  hono  y  pryd  hwnw  nag  ar  un  adeg  o'i 
oes.  Mynych  y  treuliai  ei  nosweithiau  ar  y  mynydd,  am  nad 
oedd  ganddo  le  i  roddi  ei  ben  i  lawr ;  cysgai  mewn  cwch 
pysgota,  o  ddiffyg  lle  gwell  ; — gwnaeth  wyrth  i  dalu  treth,  am 
nad  oedd  ganddo  ddim  modd  arall  i  wneyd  hyny.  Y  mae  y 
tlodi  hwn  yn  cael  ei  ddangos  yn  rymus  iawn  trwy  y  gymhar- 
iaeth  y  mae  yn  ei  dỳnu  rhyngddo  ei  Hun  a'r  creaduriaid  di- 
reswm  ;  ac  y  mae  yn  deilwng  o  sylw,  mai  y  rhai  mwyaf 
digymorth  o'r  rhai  hyny  y  mae  yn  eu  nodi.  Nid  yr  ych  oedd 
â  meddianydd  iddo, — nid  yr  asyn  oedd  â  pherchenog  i  ofalu  am 
dano ;  ond  y  llwynog  oedd  yn  cael  ei  erlid  gan  bawb,  a'r  adar 
oedd  megîs  ar  drugaredd  pob  peth  :  eto  yr  oedd  gan  y  rhai 
hyn,  un  ei  ífau,  a'r  llall  ei  nyth ;  ond  y  mae  Mab  y  dyn  yn  fwy 
digymorth  o  lawer, — nid  oes  ganddo  "le  i  roddi  ei  ben  i  lawr." 
Fe  ddibrisiodd,  neu  fe  waghäodd,  ei  Hun  o  fawredd  ymhob 
man,  trwy,  yn  ddieithriad,  ddewis  y  peth  iselaf     Yr  oedd  dwy 

natur  wedi  syrthio,  un  y  mae  yn  debyg  yr  uchelaf  a  greodd 
Duw,  a'r  llall  yr  iselaf  o'i  greaduriaid  rhesymol ;  ond  had 
Abraham,  ac  nid  naturiaeth  angyHon,  a  gymerodd  Efe.  Yn  y 
natur  hon  hefyd,  yr  oedd  ganddo  lawer  o  le  i  ddewis  o'r  brenin 
i'r  gwas ;  ond  agwedd  gwas  a  gymerodd.  Nid  yn  unig  fe 
ddaeth  i  ddull  dyn,  ond  fe'i  darostyngodd  ei  Hun  yn  y  duU 
hwnw ;  ac  fel  yr  oedd  yn  dibrisio  ei  Hun  trwy  ddewis  y  peth 
isaf  mewn  bywyd,  felly  y  gwnaeth  hefyd  pan  yn  marw,  trwy 
farw  o  angau  y  groes.  Fe  gododd  ei  haul  Ef  dan  gymylau  ; — 
yr  oedd  diwrnod  ei  fywyd  Ef  yn  ddiwrnod  tywyll,  du;  a'r  nos 
a'i  dilynodd  yn  noswaith  o  fraw.  Wele  Ef  yn  cychwyn  o 
lety  yr  anifeiliaid  ;  a'i  ífordd  yn  myned  drwy  yr  Aipht, — drwy 
Gahlea, — drwy  Nazareth, — drwy  Gethesmane, — drwy  lys  yr 
archoffeiriad, — dros  fryn  Calfaria, — ac  yn  diweddu  yn  medd 
Joseph.  "Gan  Fab  y  dyn  nid  oes  le  i  roddi  ei  ben  i  lawr." 
Dyma  ychydig  o  lawer  o'r  amgylchiadau  yr  aml^-gwyd  ei  dlodi 
ynddynt. 

II.  Paham  y  daeth  i'r  fath  dlodi.  Y  mae  tri  rheswm  am 
hyn;  i.  Yr  oedd  hyn  yn  angenrheidiol  gyda  golwg  arno  Ef  ei 
Hun.     2.  Er  mwyn  y  byd.     3.  Er  mwyn  ei  bobl. 

I.  Yr  oedd  hyn  yn  angenrlieidiol  gyda  golwg  arno  Ef  ei 
Hun,  fel  Cyfryngwr,  i  brofi  ei  ufudd-dod  i'w  Dad. — Anufudd- 
dod  a  ddinystriodd  y  greadigaeth  resymol,  a  thrwy  ufudd-dod 
yr  Un  Hwn  yr  oedd  llawer  i'w  gwneuthur  yn  gyfiawn;  am 
hyny  yr  oedd  yn  rhaid  ei  osod  mewn  amgylchiadau  a  fyddent 
yn  fanteisiol  i'w  brofi,  i'r  manyldra  mwyaf,  a  ufuddhäi  Efe  i 
Dduw  ai  peidio.  Y  mae  yr  Arglwydd  yn  profi  ufudd-dod 
pawb.  Ni  wyddom  ni  ddim  am  y  byd  ysbrydol:  feallai  i'r 
angyhon  a  gadwasant  eu  dechreuad  gacl  eu  profi  ;  a  thebygol 
ydyw  mai  wrth  fyned  trwy  y  prawf,  y  collodd  Satan  ei  ddech- 
reuad:  ond  ni  a  wyddom  am  y  byd  hwn,  fod  pawb  yn  cael  eu 
profi  yma.  Fe  brofwyd  y  dyn  cyntaf  Adda ;  ond  nid  oedd  y 
prawf  yn  un  manwl,  amnad  oedd  ei  ufudd-dod  efond  i  sicrhau 
dedwyddwch  i  greaduriaid  oedd  heb  haeddu  dim  ond  hyny  ; 
ond  yr  oedd  ufudd-dod  yr  ail  Adda  i  sicrhau  dedwyddwch 
i  rai  oedd  wedi  haeddu  digofaint,  am  hyny  yr  oedd  yn 
rhaid  i'r  prawf  ar  yr  ufudd-dod  gyfateb,  mewn  manyl- 
rwydd,  i  fawredd  yr  hyn  oedd  yn  ymddibynu  ar  yr  ufudd-dod 

hwnw.  Am  hyny,  cyn  gynted  ag  y  deallodd  y  temtiwr  drwy 
y  llef  a  ddaeth  o'r  nef  yn  amser  ei  fedydd  pwy  ydoedd,  y  mae 
yn  y  fan  yn  ymosod  arno  à'i  holl  egni,  fel  ag  y  gwnaethai  ar  yr 
Adda  cyntaf ;  ond  mewn  anialwch  yr  oedd  yr  ail,  ac  er  bod 
cyflFelybrwydd  yn  nhemtasiwn  y  ddau,  eto  yr  oedd  y  gwahaniaeth 
hwn  yn  eu  hamgylchiadau  : — nid  oedd  ar  yr  Adda  cyntaf  ddim 
eisiau  ymborth,  am  ei  fod  mewn  paradwys,  yn  llawn  o  ífrwythau, 
trayr  oedd  yr  ail  mewn  anialwch,  heb  ynddo  ddim  cynhaliaeth  i 
ddyn ;  ac  wedi  ymprydio  yno  hefyd  ddeugain  ni wrnod,  pan  ddaeth 
y  temtiwr  ato ;  am  hyny  yr  oedd  yn  newynog,  heb  ddim  i  dori 
ei  newyn.  A  chydag  iddo  ddyfod  trwy  y  prawf  yna  yn  fuddug- 
ohaethus,  yr  oedd  yn  union  mewn  un  arall,  fel  nad  oedd  ei  oes 
i  gyd  ond  un  prawf  cyson  o  ufudd-dod  i  Dduw.  Ni  wahardd- 
wyd  ond  un  pren  i'r  Adda  cyntaf,  ond  yr  oedd  pob  pren  megis 
wedi  ei  wahardd  i'r  ail.  Fel  brenin  y  profwyd  y  cyntaf,  ond 
fel  gwas  y  profwyd  yr  ail.  Ni  omeddodd  yr  Arglwydd  mo'r 
cyntaf  o  ddim  a  welai  ei  lygaid,  ond  pren  gwybodaeth:  ni 
roddodd  efe  ddim  i'r  ail  a  welai  ei  lygaid  ond  croesau.  Fel  yr 
oedd  y  cyntaf  yn  meddu  pob  dedwyddwch,  yr  oedd  yr  ail  yn 
meddu  pob  gofid.  Fe  anufuddhaodd  y  cyntaf,  er  nad  oedd 
ond  un  peth  wedi  ei  gadw  rhagddo ;  ond  fe  ufuddhaodd  yr  ail, 
er  bod  pob  peth  yn  waharddedig.  Yr  oedd  uwchlaw  deddf  fel 
Person  dwyfol,  ond  yr  oedd  dan  ddeddf  yn  y  cyfan  fel  Cyfryng- 
wr,  ac  felly  mae  yn  priodoH  ei  holl  fywyd  a'i  angau  yn  ufudd- 
dod  i  ddeddf, — i  orchymyn.  Nid  ceisio  ei  ewyllys  ei  Hun  yr 
oedd,  ond  ewyllys  y  Tad.  Yr  oedd  yn  gwneuthur  y  cyfan 
megis  y  dysgodd  y  Tad  ef ;  a  phan  roddodd  ei  fywyd  i  lawr, 
gorchymyn  oedd  hyny  wedi  ei  dderbyn  gan  y  Tad.  Yr  oodd 
pob  cam  o'i  oes  yn  aberth,  fel  yr  offrymodd  Ef  ei  Hun  yn  gwbl ; 
felly  yr  offrymodd  ei  Hun  bob  amser.  Ni  wyddom  ni  ddim  am 
y  dylanwad  oedd  gan  y  natur  ddwyfol  ar  yr  un  ddynol ;  ond  ni 
a  wyddom  hyn,  nad  oedd  ei  dylanwad  yn  ei  atal  i  deimlo  pob 
peth  fel  ninau.  Yr  oedd  enllib  mor  boenus  iddo  Ef  ag  i  rywun 
arall ;  yr  oedd  newyn  a  noethni  yn  groesau  iddo  Ef  fel  i  un 
arall.  Yr  oedd  yntau  yn  teimlo,  fel  un  arall,  wrth  weled  trigol- 
ion  Nazareth  yn  ceisio  ei  ladd, — yr  luddewon  yn  cynllwyn 
iddo,— a'r  Phariseaid  yn  ymgynghori  pa  fodd  y  difethent  Ef. 
Yr  oedd  iddo  ufuddhau  mewn  amgylchiadau  o'r  fath  yma  3'n 

ei  berffeithio  yn  Dywysog  iachawdwriaeth,  ac  yn  gosod  gwerth 
anmhrisiadwy  yn  ei  ufudd-dod.  Y  mae  mawredd  ei  ddaros- 
tyngiad  yn  yr  ystyr  hwn  ^m  destyn  llawen^^dd  i'w  bobl ;  oblegid 
y  mae  mawredd  y  gogoniant  a  deilyngodd  iddynt  hwy  yn  cyf- 
ateb  i  fawredd  ei  ddarostyngiad  Ef. 

2.  Yr  oedd  iddo  gymeryd  yr  agwedd  hon  yn  angenrheidiol 
er  mwyn  y  byd.  (i.)  I'w  ddwyn  i  ynisynied  yn  iawn  am  yr 
hyn  sydd  wir  ragorol.  Yr  oedd  wedi  myned  i  addoli  cyfoeth  a 
mawredd  gweledig,  ac  yr  oedd  yn  angenrheidiol  tuag  at  ei 
ddwyn  i'w  le,  dangos  iddo  mai  nid  mewn  aur  y  mae  gwir 
fawredd,  ac  mai  nid  mewn  teitlau  y  mae  gwir  ragoroldeb; 
ac  mai  peth  hollol  wrthwyneb  ydyw  gwir  fawredd,  sef 
mawredd  yn  ngolwg  yr  Arglwydd.  Y  gwir  ragoriaeth 
rhwng  dynion  ydyw  yr  un  tumewnol,  naill  ai  yn  ngallu  eu 
meddwl,  neu  ynte  yn  ansawdd  eu  calonau ;  ond  y  mae  y  byd 
wedi  gosod  i  fyny  safon  arall  i  ragoriaeth,  sef  golud.  Ymysg  y 
cenhedloedd  anwar,  gallu  sydd  yn  fesur  rhagoriaeth :  ymysg  y 
rhai  gwareiddiedig,  cyfoeth  sydd  yn  gwneuthur  hyny.  Gyda 
hwy  arian  sydd  yn  ateb  i  bob  peth, — sydd  yn  drwydded  i  bob 
man, — yn  agoriad  i  agor  pob  porth.  Y  cwestiwn  cyntaf  am 
ddyn  fydd,  Pa  faint  ydyw  o  werth  ?  hyny  yw,  pa  faint  o  arian 
sy  ganddo,  oblegid  nid  yw  y  byd  yn  meddwl  fod  un  gwerth 
arall  mewn  bod.  Tra  nad  oes  ond  ambell  un  yn  gofyn,  "  Pa  le 
y  ceir  doethineb  ?"  y  mae  pawb  yn  gofyn,  "  Pa  le  y  ceir  aur  .?" 
Un  o  fil  sydd  yn  cydnabod  y  doeth,  ond  y  mae  pawb  yn  addoli 
y  fodrwy  aur ;  íe,  aur  ydyw  un  peth  angenrheidiol  y  ddaear. 
Y  mae  yr  holl  fyd  yn  cytuno  i  chwilio  am  dano,  ac  felly  yn 
esgeuluso  y  pethau  mawrion  sydd  yn  perthyn  iddynt  fel  deil- 
iaid  byd  ar  ol  hwn.  Yr  oedd  Adda  yn  meddwl  bod  megis  Duw 
trv/y  ei  wybodaeth,  ond  y  mae  y  plant  wedi  myned  lawer  yn  îs 
na'u  hen  dad  :  y  maent  hwy  yn  meddwl  bod  felly  trwy  eu  haur  : 
am  hyny  y  mae  pawb  yn  ei  gasglu,  am  y  gwyddant  fod  hyny 
yn  ben  ffordd  i  barchedigaeth  a  mawredd  ar  y  ddaear.  Darfu 
i  un  o  lywodraethwyr  Groeg,  pan  oedd  y  wlad  wedi  ymroddi  i 
gybydd-dod,  a  phawb  yn  addoli  yr  aur,  alw  yr  hoU  arianbathol 
o  feteloedd  gwerthfawr  i  fyny,  a  bathu  haiarn  yn  eu  Ile,  a 
rhoddi  i  bawb  haiarn  bathol  yn  lle  yr  aur,  ncs  yr  aeth  yn  gàs 
gan  y  wlad  yr  hyn  oedd  yn  cynrychioli  cyfoeth;   ac  felly  fe'u 

diwygi\7yd  h^yy  oddiwrth  eu  bai.  Felly  fe  ymddangosodd  Mab 
Duw  i  argyhoeddi  y  byd  ynghylch  yr  hyn  sydd  wir  werthfawr : 
fe  daflodd  ddirmyg  ymhob  dim  ar  aur  ac  arian  (fel  prif  ddiben- 
ion  bywyd) :  fe  ddangosodd  rwysg  a  mawredd  daearol  yn  beth- 
au  rhy  ddiwerth  i'w  ceisio.  Fe  ddewisodd  forwyn  dlawd  yn 
fam,  ac  nid  brenhines; — pentref  distadl  yn  lle  genedigaeth,  ac 
nid  y  brifddinas ;  mewn  preseb,  ac  nid  mewn  cryd  o  aur,  y 
cafodd  ei  lygaid  gwsg  gyntaf; — Nazareth,  ac  nid  Jerusalem, 
oedd  ei  gartref ; — pysgodwyr,  ac  nid  philosophyddion,  oedd  ei 
gymdeithion  :  fel  y  bathodd  y  llywodraethwr  hwnw  yn  Groeg 
y  fetel  ddistadlaf  yn  y  wlad  i  gynrychioli  cyfoeth,  felly  y  bathodd 
Mab  Duw  bethau  tra  gwahanol  i  gynrychioli  gwir  gyfoeth, 
ragor  dim  arall  oedd  mewn  arferiad  cyn  hyny  ar  y  ddaear.  Fe 
osododd  ddelw  ac  argrafF  y  nefoedd  ar  feteloedd  pur  ddiwerth 
yn  ngolwg  y  byd  ;  ac  os  mỳnech  chwi  wybod  pa  arian  sydd  yn 
pasio  yn  y  byd  a  ddaw, — beth  ydyw  gwir  gyfoeth, — beth  sydd 
yn  fawr  yn  ngolwg  yr  Arglwydd,  darllenwch  y  bumed  benod  o 
Matlhew.  Yr  hwn  sydd  yn  meddu  y  cyfoeth,  y  mae  nôd  ac 
argraíf  Jehofah  arno,  ydy w  y  tlawd  yn  yr  ysbryd,  y  newynog 
am  gyfiawnder,  yr  addfwyn,  y  tangnefeddwr,  yr  hwn  sydd  yn 
cael  ei  ysbeilio  o  holl  fawredd  y  byd  hwn  yn  herwydd  cyfiawn- 
der.  Pan  oedd  pawb  eraill  am  hòni  perthynas,  os  gallent,  â 
mawrion  y  byd  ;  yn  trafiferthu  i  olrhain  eu  hachau  yn  ol  amryw 
genedlaethau,  os  gallent  ddangos  fod  rhyw  un  cyfoethog  yn 
perthyn  i'w  teulu  y  pryd  hwnw ;  wele  lesu  Gristyn  edrych  o'i 
amgylch  ar  ychydig  o  bysgodwyr  tlodion  môr  GaHlea,  a 
gwragedd  digyfrif  gan  ddynion,  megis  Mair  Magdalen,  a'r 
Wraig  o  Samaria,  ac  yn  cyhoeddi  yn  eofn  yn  wyneb  byd  balch, 
We!e  fy  mam,  fy  chwiorydd,  a'm  brodyr.  Fe  ddarostyngodd 
ucheldrem  dyn  :  y  mae  yn  dywedyd  ymhob  man,  a  thrwy  bob 
peth,  Avrth  blant  dynion,  Bydded  ynoch  y  meddwl  hwn,  yr  hwn 
hefyd  oedd  yn  lesu  Grist,  sef  ymwadu  â  phob  mawredd  bydol. 
(2.)  Yr  oedd  yn  angenrheidiol  iddo  ddyfod  yn  yr  agwedd 
isel  hon  hefyd  i  brofi  dynion,  i  weled  a  ganlynent  hwy  Ef  er  ei 
fwyn  ei  Hun.  Y  mae  hyn  i'w  ganfod  yn  bur  aml wg  yn  am- 
gylchiadau  y  testyn.  Yr  oedd  yr  ysgrifenydd,  wrth  yr  hwn  y 
llefarwyd  ef,  wedi  ei  daraw  mor  neillduol  gan  ogoniant  gwyrth- 
iau  yr  Arglwydd  lesu,  nes  y  penderfynodd  ei  ddilyn  Ef :  ond 

pan  lefarwyd  y  testyn,  fe  oerodd  hyny  ei  zel.  Tebyg  ydyw  na 
rodiodd  mwyach  gyda'r  lesu,  oblegid  nid  oes  gen^^m  ychwaneg 
o  son  am  dano.  Yr  oedd  ei  ymddangosiad  distadl  yn  dram- 
gwydd  i'r  cyfoethogion  y  pryd  hwnw,  fel  nad  oedd  yr  un  o 
honynt  yn  ddisgybl  cyhoeddus  iddo.  Aeth  y  gŵr  ieuanc  cyf- 
oethog  yn  ol  yn  y  fan  y  deallodd  fod  tlodi  yn  dilyn  ei  broífesu. 
Gadawyd  ef  gan  ddisgyblion  y  torthau,  pan  ddeallasant  nad 
oedd  manteision  bydol  yn  gysylltiedig  â'i  ddilyn.  Dyma  ei 
dlodi  yn  atalfa  i  g}ŵethogion  a  thlodion  ei  ddilyn :  y  naill  yn 
peidio  am  fod  yn  rhaid  iddynt  ymadael  â'u  cyfoeth  i  hyny  ;  a'r 
Ueill  yn  peidio  am  nad  oedd  gobaith  iddynt  gael  cyfoeth  drwy 
h^my.  A'i  eiriau  Ef  ei  hun  ydynt,  mai  yn  anhawdd  yr  ä 
goludog  i  mewn  i  deyrnas  nefoedd.  Y  mae  hyn  yn  awgrymu 
fod  mwy  o  rwystrau  ar  eu  íFordd  hwy  na  íFordd  neb  arall, 
oblegid  ni  ddywedodd  Mab  Duw  ddim  ei  bod  yn  anhawdd  i 
neb  ond  hwy ;  ac  y  mae  hanes  yr  eglwys  ymhob  oes  yn  gwirio 
hyn.  "  Nid  llawer  o'r  boneddigion  a  alwyd :"  y  bobl  druain 
dlodion  sydd  yn  ei  ganlyn; — ysgubion  y  byd,  a  sorod  pob  dim, 
yw  ei  ddisgyblion.  Felly  y  profid  pa  un  a  oedd  dyn  yn  Grist- 
ion  ai  peidio,  yn  amser  yr  erledigaethau  yn  ymherodraeth 
Rhufain,  sef  trwy  ei  gymeryd  at  allor  y  duwiau,  a  cheisio 
ganddo  aberthu  iddynt;  ac  os  gwrthodai,  cymerid  hyny  yn 
brawf  ei  fod  yn  perthyn  i'r  grefydd  newydd  :  felly  y  mae  Mab 
Duw  yn  profi  ei  ddisgyblion  trwy  alw  arnynt  i  oflfrymu  yr  hen 
dduw  ar  ei  allor  Ef,  trwy  ymwadu  â  phob  mawredd  bydol,  ac 
uno  eu  hunain  â'r  rhai  nid  ydynt  bobl  yn  nghyfrif  y  byd.  Nid 
ydyw  yn  ysbeilio  ei  bobl  o  bethau  y  byd  hwn  :  wedi  iddynt  cu 
haberthu,  y  mae  yn  eu  rhoddi  yn  ol  iddynt, — fel  y  rhoddodd  Ef 
Isaac  i  Abraham, — gyda'r  ystyriaeth  o'u  bod  i  deimlo  o  hyny 
allan  mai  ei  eiddo  Ef  ydynt,  a  bod  ganddo  hawl  arnynt  bryd 
bynag  y  bydd  ar  ei  achos  angen  am  danynt.  Ei  dlodi  ydyw  y 
peth  mawr  i  brofi  ein  cy  wirdeb  ni :  nid  oedd  ei  broíîesu  ar 
fynydd  y  gweddnewidiad  brawf  yn  y  byd  o  gywirdeb.  Nid 
oedd  gofyn,  "  Pwy  ydyw  hwn  .?"  newydd  ei  weled  yn  distewi  y 
gwynt  a'r  mòr  â'i  air,  brawf  yn  y  byd  o  galon  yn  ei  barchu. 
Nid  oedd  bloeddio  Hosanna  i  Fab  Dafydd,  pan  oedd  holl  am- 
gylchoedd  Jerusalem  yn  synu  gan  ei  wyrthiau,  brawf  yn  y  byd 
fod  teimlad  cywir  tuag  ato  yn  y  fynwes.     Nid  oedd  dywedyd, 

*' Yn  wir  Mab  Duw  oedd  y  dyn  hwn,"  wedi  teimlo  y  ddaear  yn 
crynu,  a'r  beddau  yn  agor,  gamp  yn  y  byd.  Beth  a  brawf 
gywirdeb  ?  Penderfyniad  y  disgyblion,  "  Awn  ninau  hefyd, 
fel  y  byddom  feirw  gydag  ef ;" — sefyll  wrth  y  groes  pan  oedd 
yn  ei  ddirmyg  mwyaf,  fel  y  gwnaeth  loan  a'r  gwragedd ; — ei 
gyfaddef  yn  Arglwydd  pan  yn  gorwedd  mewn  bedd  megis 
drwgweithredwr,  fel  y  gwnaeth  Mair.  Yr  oedd  y  Phariseaid 
weithiau  yn  dangos  ychydigbarch  i  Grist  byw  ;  ond  pa  ddiolch 
iddynt  ei  wahawdd  i'w  tai  i  fwyta  bara,  newydd  ei  weled  yn 
cyílawni  gwyrthiau  mor  ryfedd  ?  Ond  wele  y  gwir  ddis- 
gybhon  yn  myned  i  draul  fawr  i  brynu  peraroglau  i  ddangos 
parch  i  Grist  marw.  Ni  buasai  yr  un  Pharisead  yn  gwneuthur 
hyny.  Tlawd  ydyw  lesu  Grist  yn  ei  achos  eto  :  y  mae  yn 
newynog,  yn  noeth,  yn  ddieithr,  ac  yn  ngharchar ;  ac,  O  1 
gymaint  sydd  heb  ei  weled  oblegid  hyn.  Y  maent  yn  methu 
adwaen  Brenin  gogoniant  am  mai  agwedd  gwas  sydd  arno  :  yn 
methu  adwaen  Etifedd  pob  peth,  am  mai  ar  elusen  y  mae  yn 
byw  ; — yn  methu  adwaen  y  Planhigyn  enwog,  am  mai  mewn 
tir  sych  y  mae  yn  tyfu ;  ac  yn  y  frawdle  ni  a'u  cawn  yn  gofyn 
iddo,  *'  Pa  bryd  y'th  welsom  felly  ?"  Y  mae  lesu  Grist  fel 
mewn  bedd  yn  ei  achos  yn  awr  :  y  mae  degau  o'r  gwrandawyr 
yn  disgwyl  am  yr  amser  yr  adgyfyd  o'r  bedd  mewn  gogoniant, 
nes  y  bydd  yr  holl  wlad  yn  furmur  yn  ei  gylch,  fel  yr  oedd 
Jerusalem  gynt ;  ac  y  maent  hwythau  yn  meddwl  ei  gyfaddef 
y  pryd  hwnw,  pan  ddêl  ei  ogoniant  i'r  amlwg  ;  ond  pa  ddiolch  ? 
bydd  tramgwydd  y  groes  wedi  ei  dynu  ymaith  yr  amser  hyny. 
Os  oes  ynoch  barch  calon  iddo,  chwi  a'i  proffeswch  Ef,  fel 
Mair,  pan  yn  gorwedd  mewn  bedd. 

Y  mae  yr  olwg  hon  sydd  ar  lesu  Grist  yn  ei  achos  yn  ei 
gwneyd  yn  dra  thebygol  mai  ei  wrthod  a  wna  y  byd  :  oblegid 
hyn  y  dywedir  ei  fod  wedi  ei  roddi  "  yn  gwymp  ac  yn  gyfodiad 
i  lawer ;" — yn  gwymp  i'r  cyffredinolrwydd  o  fawrion  y  byd 
ymhob  oes,  ac  yn  gyfodiad  i'w  dlodion :  hyn  a  fu  yn  gwymp 
i  gorff  cenedl  Israel,  a'r  un  peth  sydd  yn  gwymp  i  enwogion 
y  byd,  a'r  rhai  a  fynent  fod  yn  fawr  ar  y  ddaear  ymhob  oes. 
Buasai  rheswm  dynol  yn  meddwl  mai  y  dull  goreu  i  ledaenu 
achos  lesu  Grist  ar  y  ddaear  fuasai  rhoddi  pob  mawredd 
gweledig  arno,  a  chyflwyno  pob  awdurdod  i  bregethwyr  y 

392  Tlodi yr  Arglwydd  lesji. 

deyrnas,  fel  y  gallasent,  megis  Moses  yn  yr  Aìpht,  droi  yr  holl 
greadigaeth  yn  dystion  i  wirionedd  eu  geiriau ;  ond  nid  felly 
y  gwnaeth  lesu  Grist.  Dynion  diawdurdod  ydyw  ei  weision, 
heb  ganddynt  yr  un  sel  o'u  hanfoniad  ond  buchedd  sanctaidd  ; 
heb  allu  i  brofi  trwy  ddim  gweledig  mai  gwirionedd  ydyw  y 
dystiolaeth.  Y  maent  yn  dywedyd  fod  y  gyfraith  a  gyhoedd- 
wyd  ar  Sinai  yn  un  ofnadwy ;  ond  nis  medrant  wneuthur  i'r 
mynydd  losgi  hyd  entrych  awyr  i  brofi  hyny.  Y  maent  yn 
dywedyd  fod  lesu  Grist  yn  rhagori  ar  ddeng  mil ;  ond  nis  gallant 
ei  amgylchu  â  gogoniant  gweledig,  megis  ar  fynydd  Tabor,  i 
brofi  hyny.  Y  maent  yn  dywedyd  mai  Duw  ydyw,  ond  ni 
fedrant  ei  ddangos  Ef  ond  megis  dyn.  Y  maent  yn  dywedyd 
mai  Etifedd  pobpeth  ydyw;  ond  ni  fedrant  ei  ddangos  Ef  ond 
fel  un  heb  ddim.  Y  maent  yn  dywedyd  mai  Brenin  ydyw,  ond 
ni  fedrant  ei  ddangos  Ef  ond  megis  gwas.  Ac  y  mae  y  dyrfa 
sydd  yn  gwrandaw  yn  ei  farnu  ymhob  oes  wrth  ei  ymddang- 
osiad,  ac  nid  wrth  y  desgrifiad  sydd  o  hono.  Felly  y  gwnaeth 
yr  luddewon.  Yr  oedd  Esaiahyn  dywedyd  wrth  edrych  arno, 
"  Wele  Dad  tragywyddoldeb:"  ond  ei  gydwladwyr  yn  dywedyd, 
Wele  fab  y  saer.  Y  prophwyd  yn  dywedyd,  Wele  y 
*'  Cynghorwr  :"  yr  luddewon,  Pa  fodd  y  medr  hwn  ddoethineb. 
Ezeciel  yn  dywedyd  wrth  syllu  arno,  Wele  y  Planhigyn  enwog: 
y  Phariseaid,  Wele  wreiddyn  o  dir  sych.  Daniel  yn  dywedyd 
am  dano,  Wele  yrHen  Ddihenydd  :  yr  luddewon,  "  Nid  wyt  ti 
ddeng  mlwydd  a  deugain"  oed.  Zechariah  yn  dywedyd  am 
dano,  Wele  Frenin  yr  holl  ddaear  :  trigolion  Galilea,  Wele 
un  heb  le  i  roddi  ei  ben  i  lawr.  "  Gogoniant  Israel,"  meddai 
yr  hen  Simeon,  wrth  edrych  arno  :  eu  gwarth  hwynt,  meddai 
yr  offeiriaid  wrth  ei  draddodi  i'w  groeshoelio.  Ond  dyma  y 
paham  yr  oedd  cymaint  o  amrywiaeth  barnau  am  dano  :  edrych 
yr  oedd  y  prophwydi  ar  y  Duw,  tra  yr  oedd  yr  luddewon  yn 
edrych  ar  y  dyn.  Yr  oedd  y  naill  yn  dywedyd  bcth  oedd  mewn 
gwirionedd,  a'r  llall  yn  ei  farnu  wrth  ei  ymddangosiad.  Ac 
felly  y  mae  hi  eto ;  pan  y  mae  y  gweision  yn  dy wedyd,  Wele 
y  Duw,  y  mae  y  dyrfa  yn  dy wcdyd,  Wele  y  dyn :  y  pregethwr 
yn  dywedyd,  Wele  gonglfaen  gwerthfawr,  a'r  gwrandawyr  yn 
dywedyd,  Wele  graig  rhwystr.  Y  mae  yr  olwg  iscl  sydd  ar 
y  dyn  Crist  Icsu  yn  cadw  ugeiniau  rhag  prolTesu  y  Duw  cadarn. 

Y  mae  fel  Duw  yn  gonglfaen  gwerthfawr  i'w  bobl,  ond  y  mae 
fel  dyn  yn  faen  tramgwydd  i'r  byd ;  ac  O  !  gymaint  sydd  yn 
tramgwyddo  wrth  y  maen  yn  lle  pwyso  arno, — yn  cwympo 
drwy  dlodi  y  dyn  Crist  lesu  dan  ddigofaint  y  Duw,  yn  lle  cael 
eu  codi  drwy  dlodi  y  dyn  i  uchder  gogoniant  y  Duw.  Bydd  y 
tlodi,  naill  ai  yn  ris  i  dy  ollwng  i  lawr  i'r  pydew,  neu  ynte  yn 
ris  i  dy  godi   i  fyny  i'r  llys. 

3.  Ymddangosodd  yn  y  dull  tlawd  hwn  er  mwyn  ei  bobl. 
(i.)  I  fod  yn  esiampL  Pe  buasai  yn  frenin  daearol,  gallasai 
roddi  esiampl  i  frenhinoedd :  pe  buasai  yn  dywysog  gallasai 
roddi  esiampl  i  dywysogion  y  byd  ;  ond  gan  mai  dyn  ydoedd 
heb  ddim  o'r  pethau  digwyddiadol  hyn  yn  ei  amgylchu,  fe 
roddodd  esiampl  i  ddynion.  Dyna  ydyw  esiampl:  y  rheol  y 
dylid  cydffurfio  â  hi  yn  cael  ei  dangos  mewn  gweithred. 
Rheol  creadur  rhesymol  ydyw  deddf  Duw.  Fe'i  rhoddwyd  hi 
yn  rheol  i  gydffurfio  â  hi  dair  gwaith.  Fe'i  rhoddwyd  hi  yn 
gyntaf  yn  egwyddor  yn  natur  dyn  ;  ond  fe  fethodd  Adda  a 
cherdded  yn  ei  hol.  Fe'i  rhoddwyd  hi  eilwaith  gyda  rhwysg 
a  mawredd  ar  lechau  ar  Sinai ;  ond  yr  oedd  dynion  eto  yn 
methu  cydffurfio  â  hi.  Ondpan  ymddangosodd  yMab,  dyma'r 
ddeddf  wedi  ymddangos  yn  y  cnawd.  Dyma'r  ddeddf  oedd 
mewn  gair  yn  yr  arch  yn  ymddangos  mewn  gweithred  yn  lesu 
Grist ;  ac  y  mae  y  ddeddf  sydd  mewn  gair  yn  ein  cyfeirio  ni  i 
edrych  arni  mewn  gweithred.  "Ti  a  geri  yr  Arglwydd  dy 
Dduw  â'th  holl  galon,"  medd  y  ddeddf :  "Pafodd  y  gwybyddaf 
beth  yw  hyny .?"  medd  dyn.  Wel,  edrych  ar  lesu  Grist.  "Ti 
a  geri  dy  gymydog  fel  ti  dy  hun,"  medd  y  ddeddf,  mewn  gair ; 
neu  fel  y  mae  lesu  o  Nazareth  yn  gwneuthur,  medd  y  ddeddf 
mewn  gweithred. 

Y  mae  rhaid  i'r  hwn  sydd  i  fod  yn  esiampl  fod  mewn  am- 
gylchiadau  cyffelyb  i'r  neb  y  mae  i  fod  yn  esiampl  iddynt.  Oni 
buasai  fod  Elias  yn  ddyn  yn  rhaid  iddo  ddioddef  fel  ninau,  ni 
fuasai  yn  gymwys  i'w  nodi  fel  esiampl  o  daerineb  mewn 
gweddi.  Y  mae  ein  sefyllfa  ni  y  fath  fel  nad  oes  modd  i  ni 
fyned  i'r  nefoedd  ond  trwy  lawer  o  orthrymderau  ;  gan  hyny 
yr  oedd  yn  rhaid  i'r  neb  oedd  i  fod  yn  esiampl  fyned  ar  hyd  yr 
un  ffordd,  ac  felly  i'r  iselder  mwyaf ;  fel  nad  oes  yr  un  glyn  ar 
y  ddaear,  nac  un  gilfach  yn  y  dyfnder,  nad  yw  ei  esiampl  Ef 

yn  llefaru  wrth  ei  bobl  yno,  fel  Abimelech  wrth  ei  wŷr, 
"  Gwnewch  fel  fìnau."  Pan  y  mae  rhai  yn  teithio  gwledydd 
lled  anadnabyddus,  y  maent  yn  ysgrifenu  guide  books,  llyfrau  i 
gyfarwyddo  y  rhai  a  ddeuant  ar  eu  hol  hwynt ;  ac  y  mae  y  rhai 
hyny  yn  gofalu  an;  fod  llyfr  o'r  fath  yn  eu  llaw,  i  gael  gwybod 
pa  ífordd  i  fyned,  a  pha  beth  i'w  ochel.  Felly  fe  deithiodd 
Mab  Duw  daith  arw  bywyd  drwy  wlad  ddieithr  y  ddaear,  ac  y 
mae  ei  esiampl  yn  guide  book  i  gyfarwyddo  ei  bobl  yn  y  ífordd 
ar  ei  oh  O  !  blentyn  Duw,  nid  wyt  yn  darllen  y  guide  book 
yn  ddigon  aml,  onide  ni  chollit  gymaint  ar  y  ffordd,  ac  ni 
ch)rfarfyddit  â  chymainto  ddamweiniauychwaith,  oblegid  "Efe 
adawodd  i  ni  esiampl,  fel  y  canlynem  ei  ôl  Ef."  Pan  demtiwyd 
Efigymeryd  moddion  anghyfreithlawn  i  ddiwallu  ei  angen, 
Efe  a  adawodd  i  ni  esiampl  mewn  ymostwng  i  drefn  Duw. 
Pan  demtiwyd  Ef  i  roddi  naid  ar  unwaith  i  gyfoeth,  Efe  a 
adawodd  i  ni  esiampl  mewn  ymostwng  i  ewyllys  ei  Dad.  Pan 
demtiwyd  Ef  i  roddi  prawf  o'i  allu,  er  mwyn  iddo  gael  ei  weled, 
Efe  a  adawodd  i  ni  esiampl  mewn  peidio  temtio  yr  Arglwydd. 
Felly  fe  roddodd  esiampl  i  ni  pa  fodd  i  rodio  a  boddloni  Duw 
ymhob  man.  Yr  oedd  dynion  cyn  hyn  yn  methu  cyflawni 
ewyllys  y  Brenin  tragywyddol.  Yr  oedd  un  o  Ymherawdwyr 
Rwssia  wedi  meddwl  cael  llynges  i  berthyn  i'w  ymherodraeth, 
ond  nid  oedd  neb  o'i  weision  a  fedrai  gyíiawni  ei  ddymuniadau 
yn  iawn,  ani  hyny  daeth  trosodd  ei  hunan  i  Loegr,  ac  fe  weith- 
iodd  fel  saer  llongau  gerllaw  Llundain,  ac  mewn  lleoedd  eraill, 
nes  dysgu  y  gelfyddyd,  ac  yna  dychwelodd  adref  i'w  ymher- 
odraeth,  ac  fe  ddysgodd  ei  weision  trwy  ei  esiampl,  pa  fodd  i 
gyflawni  ei  ewyllys  :  ac  wedi  cael  y  brenin,  nid  yn  unig  i  fynegi 
y  ddeddf,  ond  hefyd  i'w  gwneyd  hi,  fe  Iwyddodd  yr  ymherodr- 
aeth  o'r  dydd  hwnw  allan.  Felly,  yr  oedd  eisiau  cael  dynion 
i  gyflawni  ewyllys  Duw,  ond  yr  oedd  pawb  yn  dra  anmher- 
íFaith  yn  y  gwaith  :  ond  wele  y  Mab  yn  dyfod  i  ddysgu  ufudd- 
dod  ei  Hun,  er  mwyn  eu  dysgu  hwy  i  ufuddhau  drwy  ei  esiampl ; 
a  chyn  sicred  ag  i  Rwssia  ífynu  wedi  iddi  gael  esiampl 
y  brenin,  fe  ífyna  y  ddaear  wedi  iddi  gael  Rhoddwr  y 
ddeddf,  i  ddangos  mewn  gweithred  pa  fodd  i'w  chyflawni :  fe'i 
gweHr  hi  ymhen  gronyn,  o  begwn  i  begwn,  wedi  dysgu 
gwncuthur  ewyllys  Duw  ;  a  dyna  un  paham  y  mae  y  lleiafyn 

nheyrnas  nefoedd  yn  fwy  na'r  mwyaf  o  dan  yr  hen  oruchwyl- 
iaeth,  oblegid  nid  oedd  gan  y  mwyaf  yno  ddim  ond  cyfarwydd- 
iadau  ysgrifenedig  pa  fodd  i  gyflawni  yr  ewyllys,  ond  y  mae 
gan  y  lleiaf  yn  y  deyrnas  esiampl  fyw.  Y  mae  saint  yr  Hen 
Destament  yn  cwyno  yn  fawr  yn  eu  dioddeíiadau,  am  nad 
oedd  ganddynt  ddim  ond  y  llythyren  farw  pa  sut  i  wneuthur; 
ond  y  mae  saint  y  Newydd  yn  canu  yn  yr  un  amgylchiadau  ; — 
yn  gorfoleddu  mewn  gorthrymderau, — am  fod  ganddynt  es- 
iampl  fyw  ger  eu  bron,  oblegid  "  Crist  hefyd  a  ddioddefodd." 

(2.)  Yr  oedd  hyn  yn  angenrheidiol  i'w  gymhwyso  i  gydym- 
deimlo  â'i  frodyr,  oblegid  nis  gallasai  fod  yn  drugarog,  sef  yn 
cydymdeimlo,  hebfod  yn  gyflTelyb  iddynt  ymhob  peth  ;  ond  gan 
ei  fod  wedi  ei  demtio  ymhob  peth  yr  un  íîunud  â  ninau,  Efe  a 
ddichon  gynorthwyo  y  rhai  a  demtir.  "  Efe  a  ddysgodd  ufudd- 
dod  trwy  y  pethau  a  ddioddefodd  ;"  fel  y  dywed  rhai,  "Efe  a 
ddysgodd  trwy  ddioddef  mor  anhawdd  oedd  ufuddhau  ar  y 
ddaear;  am  hyny  Efe  a  ddichon  gydymdeimlo  â'i  frodyr  wrth 
geisio  ufuddhau."  Pan  gynygiodd  Moses  ei  hun  y  waith 
gyntaf  i  fod  yn  waredwr  i  Israel,  nid  ydoedd  yn  gymwys  i'r 
gwaith,  am  nad  oedd  yn  gydnabyddus  trwy  brofiad ;  ac  hefyd, 
pa  fodd  y  gallasai  un  oedd  wedi  ei  fagu  yn  foethus  yn  y  llys 
ddwyn  beichiau  plant  y  caethiwed  yn  yr  anialwch  .?  yr  oedd 
gormod  o  ddelw  y  llys  arno  i'r  bobl  gredu  fod  ganddo  ddim 
gwir  gydymdeimlad  â  hwynt.  Nid  oedd  nemawr  o  ôl  gofid  ar 
ei  wedd,  nac  o  ôl  gwaith  ar  ei  ddwylaw.  Y  mae  y  bobl  yn 
gofyn,  "  Pwy  a'th  osododd  di  yn  farnwr."  I'w  gymhwyso 
i  ddwyn  eu  beichiau  hwynt,  y  mae  yn  rhaid  ei  anfon  i  ysgol 
adfyd  ei  hunan  am  ddeugain  mlynedd,  ei  amgylchu  â  gwendid 
yno,  fel  y  gallai  dosturio  wrth  y  bobl.  Fe  ei  parotöwyd  ef  am 
ddeugain  mlynedd  yn  yr  Aipht  i  fod  yn  arweinydd,  ond  trwy 
ddeugain  mlynedd  o  ddioddefiadau  yn  Midian  y  períFeithiwyd 
ef  i  fod  yn  dywysog  iddynt.  Ac  erbyn  iddo  ddyfod  atynt  yr 
ail  waith,  yr  oedd  cwysau  gofid  ar  ei  wynebpryd  yntau, — ôl 
gwaith  ar  ei  ddwylaw, — a  gwisg  anialwch  am  dano, — ^^r  oedd 
efe  megis  un  o  honynt  hwy ;  am  hyny  nid  oedd  yno  neb  yn 
gofyn,  "  Pwy  a'th  osododd  di  yn  farnwr  .?"  Felly  pe  buasai  yn 
bosibl  i'r  Gwrthgysgod  mawr  fod  yn  ílaenor  i'n  gwaredu,  heb 
dynu  dillad  y  llysoddiam  dano,  ni  fuasai  gan  nebhyder  ynddo 

am  na  fedrasai  gyd-ddioddef  à  gwendid  ei  bobl ;  ond  fe  dynodd 
ddillad  y  llys,  ac  aeth  i'r  anialwch  am  flynyddoedd  i  gael  ei  ara- 
gylchu  â  gwendid  yno,  i'w  barotoi  i  ddwyn  eu  beichiau  hwynt. 
Er  iddo  fel  Moses  gael  ei  hir  barotoi  yn  y  llys,  sef  er  dyddiau 
tragywyddoldeb,  at  waredu  Israel,  eto  cyn  y  gallasai  gyd-ddi- 
oddef  â  gwendid  ei  bobl,  3^r  oedd  yn  rhaid  ei  anfon  i  ysgol  adfyd 
ei  hunan  i'w  berffeithio  yn  Flaenor  trwy  ddioddefiadau.  Nid 
dillad  esmwyth  y  llys  sydd  am  dano,  ond  gwisg  fras  yr  anial- 
wch.  Y  mae  ôl  dagrau  ysgol  adfyd  ar  ei  ruddiau,  ac  ôl  ei 
gwaith  hi  ar  ei  ddwylaw ;  "  am  hyny  nid  oes  i  ni  Archoífeiriad 
heb  fedru  cyd-ddioddef  â'n  gwendid  ni."  Fe  rodiodd  y  ffordd 
arwaf  ar  y  ddaear,  i  gael  gwybod  pa  faint  o  nerth  fyddai  yn  angen- 
rheidiol  ei  gyfranu  i'w  blentyn  tuag  at  ei  theithio  hi.  Fe  yfodd 
y  cwpan  chwerwaf  ar  y  ddaear,  fel  y  gallai  wybod  pa  faint  o'r 
pren  fyddai  yn  angenrheidiol  i  bereiddio  pob  un.  Fel  yr  oedd 
Solomon  am  esgyn  i  bob  uchder,  i  wybod  beth  oedd  y  ded- 
wyddwch  hwnw  oedd  gan  blant  dynion  ;  felly  yr  oedd  yntau 
am  ddisgyn  i  bob  dyfnder  i  gael  gwybod  beth  oedd  y  chwerwder 
hwnw  oedd  gan  drigoHon  y  ddaear.  Nid  oedd  yr  un  dyfnder 
ond  trueni  cydwybod  euog  na  bu  ef  ynddo  ;  ond  yr  oedd  ei  fod 
yn  ddieithr  i'r  dyfnder  hwnw  yn  ei  wneuthur  yn  fwy  cymwys 
i  fyned  yn  ddyfnach  i  bob  un  arall ;  ac  y  mae  yn  anmhosibl  i'r 
un  o'i  blant  fyned  cyn  ddyfned  mewn  dim  ag  yr  aeth  Efe.  Y 
maent  hwy  weithiau  yn  dioddef  ar  gam  ;  ond  fe  ŵyr  eu  cyd- 
wybod,  er  nad  ydynt  yn  haeddu  y  pethau  hyny  eu  bod  yn 
haeddu  pethau  eraill  mwy  o  lawer ;  ond  nibuEfyn  dioddef 
mewn  un  man  nad  oedd  tystiolaeth  y  lleidr  yn  wir  am  dano, 
''  Hwn  ni  wnaeth  ddim  allan  o'i  le."  Yr  oedd  pob  croes  o 
gymaint  a  hyny  yn  chwerwach.  Pa  le  y  mae  dyfnder  na  bu 
Ef  ynddo  ?  Ymha  amgylchiad  y  mae  yn  bosibl  i'w  blant  fod 
nad  all  Ef  gydymdeimlo  â  hwynt  ?  Ai  mewn  tlodi  ì  Nage, 
oblegid  nid  oedd  ganddo  le  i  roddi  ei  ben  i  lawr.  Chwiliai  y 
ffigysbren  yn  ofer  am  ffrwyth  i  ddiwallu  ei  eisiau.  Ai  mewn 
gofid  oblegid  enlHb  a  chelwydd  ì  Nage,  oblegid  oni  ddywed- 
wyd  mai  dyn  glwth  ac  yfwr  gwin  ocddyntau?  A  ydyw  dy 
ymdrechiadau  mwyaf  didwyll  di  i  wneuthur  daioni  yn  cael  eu 
priodoli  i  gau  ddibenion  ?  Oni  ddywedwyd  fod  ganddo  yntau 
gythraul,  ac  mai  trwy  Beelzebub  yr  oedd  yn  cyflawni  yr  oll  ? 

Ai  galaru  yr  wyt  ar  ol  rhai  o'th  gyfeillion  ?  Fe  ŵyr  yntau 
beth  ydyw  y  chwerwder  yna,  oblegid  wele  Ef  yn  wylo  ar  ol 
Lazarus.  Ai  brodyr  gau  sydd  wedi  archolli  dy  fynwes  ?  Clyw 
yntau  yn  llefaru  yn  yr  un  dyfnder,  "  Ai  â  chusan  yr  wyt  yn 
fy  mradychu  i  ?"  Ai  mynwesau  dy  gyfeillion  sydd  yn  am- 
ddifad  o'r  cydymdeimlad  dyladwy  â  thi?  Cly\v  yntau  yn 
gofyn,  "Felly:  oni  allech  chwi  wylied  un  awr  gyda  mi?" 
Neu,  ai  gofal  dros  ei  deulu  sydd  yn  chwerwi  oriau  ambell 
Gristion  ?  Fe  ŵyr  yntau  ara  yr  un  teimlad,  oblegid  wele  Ef 
yn  gorchymyn  ei  fam  i  loan.  Neu,  ai  y  cyraylau  duon  sydd 
uwchben  y  wlad  sydd  yn  archolli  mynwes  un  arall  ?  Fe  yfodd 
yntau  o'rcwpanyna;  wele  Ef  yn  wylo  uwchben  Jerusalera. 
Y  mae  rhai  sydd  wedi  gorfod  yfed  o'r  cwpan  chwerw,  yn 
gwybod  mai  cysurwyr  galarus  ydyw  y  rhai  hyny  a  fynent  eu 
cysuro  ond  heb  fod  erioed  eu  hunain  mewn  amgylchiadau 
cyíFelyb ;  ethir  ni  all  y  Cristion  fyned  i'r  un  amgylchiad  nad  all 
ei  Waredwr  ddywedyd  oddiar  brofiad,  "  Mi  a  wn  oddiwrth  dy 
ddoluriau."  Os  bydd  un,  fel  Mair  wedi  ei  llethugan  dristwch, 
fe  ddiddana  Mair  drwy  wylo  gyda  hi.  Neu,  os  bydd  un  arall 
fel  Martha,  yn  gallu  meddianu  ei  hun  i  ymddiddan  am  yr  or- 
uchwyliaeth ;  fe  ddiddana  Martha  drwy  ddwyn  gwirionedd  ger 
ei  bron.  "Efe  a  ddichon  gynorthwyo  y  rhai  a  demtir ;"  ara 
hyny  dos  â  dy  feichiau  ato.  Ni  chwilia  Efe  ara  neb  fel  Moses 
yn  3^-  anialwch  i'w  dwyn  yn  ei  le  ei  Hun.  O  !  y  fath  Waredwr 
sydd  genyra  :  nid  oes  dim  yn  perthyn  iddo  nad  ydym  yn  cael 
mantais  arno.  Ni  a  gawn  esiampl  yn  ei  rodiad  Ef, — ni  a  gawn 
gyfoeth  yn  ei  dlodi, — ni  a  gawn  fywyd  yn  ei  angau, — ac  ad- 
gyfodiad  yn  ei  fedd  Ef.  Os  ydyw  ei  wedd  yn  Ilygredig,  fe 
bar  hyny  i'n  wynebau  ni  ddisgleirio  am  dragywyddoldeb.  Y 
mae  ei  breseb  Ef  yn  ris  i'n  gorsedd  ni, — ei  groes  yn  bren 
bywyd  i  ni.  Ni  a  gawn  angau  i'n  raeddyliau  bach  ara  Dduw 
wrth  edrych  arno  yn  Bethlehera.  Ni  a  gawn  feddyginiaeth  i'n 
balchder  wrth  edrych  arno  yn  Nazareth.  Ni  a  gawn  fywyd 
i'n  hangau  wrth  edrych  arno  ar  Galfaria.  Ni  a  gawn  fêl  yn  y 
preseb,  ac  almonau  ar  y  groes,  a  gobaith  da  yn  ei  fedd. 

III.  Ni  a  safwn  ara  foraent  yn  awr  i  edrych  ar  y  weledigaeth. 
Yr  ydym  wedi  gweled  dyfnder  raawr,  er  nad  oeddem  ond 
mesur  oddiwrthym  ein  hunain  i  lawr  :  ond  nid  o'r  fan  hyny 

y  dylasem  ni  fesur,  oblegid  yr  ydym  ni  yn  ddwfn  iawn  ein 
hunain,  ond  o'r  uchder  o  ba  un  y  daeth.  Nis  gelHrgweled  hoU 
ddarostyngiad  y  dyn  Crist  lesu,  heb  edrych  ar  ddyrchafiad  y 
Duw,  oblegid  uchder  gorsedd  Jehofah  ydywyr  unigfan  y  gellir 
plyraio  yn  gywir  ddyfnder  preseb  Bethlehem.  Bryniau  an* 
farwoldeb  ydyw  yr  unig  le  o'r  hwn  y  geUir  mesur  yn  fanwl 
bellder  bedd  Joseph.  Hyd  yma  yr  ydym  wedi  ceisio  dwyn  y 
dyn  Crist  lesu  ger  eich  bron:  yn  awr  yr  ydym  am  alw  eich 
sylw  at  y  Duw  cadarn,  er  mwyn  i  chwi  weled  mawredd  daros- 
tyngiad  y  dyn.  Pa  fodd  y  cawn  ni  ei  ddangos  ?  a  gawn  ni 
wrth-gyferbynu  y  dyn  â'r  Duw  ?  Pwy  ydyw  hwnyna  sydd 
yn  mhreseb  Betlilehem  ?  Maban  rhyw  wraig  dlawd  o  GaHlea. 
lë,  fel  dyn,  ond  ni  fydd  yr  holl  wir  yn  cael  ei  ddywedyd,  heb  i 
ni  fynegi  hefyd  mai  y  Maban  yna  ydyw  y  Duw  Cadarn,  sydd 
yn  fiFurfio  ac  yn  cynal  pob  creadur  ymhob  man; — fod  y 
greadigaeth  yn  cael  ei  chynwys  yn  ei  law,  fel  y  mae  y  preseb 
yn  ei  gynwys  yntau.  Er  ei  fod  yn  rhy  wan  i  ymgynal  ei  hun 
eto  gair  ei  nerth  sydd  yn  cynal  pob  peth  arall ;  ac  er  nad  oedd 
iddo  le  fel  dyn  yn  y  Ilety,  ei  ewyllys  da  fel  Duw  sydd  yn 
lletya  y  greadigaeth  eang  i  gyd.  Os  gofynwn  ni  i'r  efengyl- 
wyr,  Pwy  ydyw  hwnyna  sydd  yn  cael  ei  siomi  gan  y  ffigysbren 
am  flfrwyth, — sydd  yn  cael  ei  omedd  o  Iymaid  o  ddwfr  gan  y 
carictor  iselafyn  Samaria?  fe  ddywedir  wrthym  mai  lesu  mab 
Joseph  ydyw ;  ond  os  mynem  ni  wybod  yr  holl  wir,  y  mae 
yn  rhaid  i  ni  holi  y  prophwydi  a'r  Salmau  hefyd.  Y  maent 
hwy  yn  dywedyd,  mai  y  Duw  ydyw  sydd  yn  agoryd  ei  law,  ac 
yn  diwallu  pob  peth  byw  â'i  ewyllys  da.  Efe  sydd  yn  gofalu 
ara  gywion  y  gigfran,  ac  am  wylltfilod  yr  anialwch.  Y  mae  y 
ffynonau  yn  tarddu  ar  y  mynyddoedd  ar  ei  air  Ef ; — yr  afon- 
ydd  yn  rhedeg  trwy  y  dyffrynoedd  yn  ei  allu  Ef.  Ar  gledr 
ei  law  y  mae'r  môr  yn  gorwedd  ;  Efe  a  osododd  derfynau  i 
ymchwydd  ei  donau.  Os  gofynwn  ni  i'r  luddewon,  Pwy  ydyw 
hwnyna  sydd  yn  crogi  rhwng  dau  leidr?  fe  ddywedir  wrthym 
mai  un  o  dwyllwyr  y  bobl  ydyw,  yr  hwn  oedd  wedi  dianc  yn 
hir  o  ddwylaw  cyfraith ;  ond  o'r  diwedd  fod  ei  ddoethineb 
wedi  pallu,  ac  yntau  wedi  ei  groeshoelio  o  wendid,  yn  gorfod 
marw  am  na  fedrai  fyw.  Ond  pe  galwem  ni  rai  sydd  yn 
ei   adnabod  yn  well  i  draethu    ei  oes,  dyna  ddywedent  hwy 

pwy  ydyw,  y  Duw  byw,  y  byddai  y  greadigaeth  farw  ardaraw- 
iad  amrant,  oni  bai  ei  bod  hi  yn  cael  ei  bywyd  o  hono.  Mewn 
gwirionedd,  nid  oes  dira  ond  Efe  yn  bod  yn  iawn  ;  Efe  yn 
unig  a  all  ddywedyd,  **  Ydwyf  ^'r  Hwn  ydwyf."  Neu  a  gawn 
ni  ofyn  i  greadigaeth  Duw  pwy  ydyw :  A  wyddoch  chwi,  nef- 
oedd,  pwy  ydyw  hwnyna  sydd  yn  "  llygredig  ei  wedd  yn  anad 
neb,  a'i  bryd  yn  anad  meibion  dynion .?"  Efe,  medd  yr  haul,  a 
luniodd  fy  mhabell  i,  ac  a'm  lluniodd  inau  hefyd.  Efe,  medd 
y  sêr,  sydd  yn  ein  dwyn  ni  allan  mewn  rhifedi, — yn  ein  galw 
ni  wrth  ein  henwau.  Efe,  medd  yr  wybren,  a'm  haddurnodd  i 
â'i  Ysbryd, — ei  fysedd  Ef  fu  yn  crogi  fy  holl  lampau, — ei  lais  Ef 
yw  fy  nharan  i,  a'i  weision  ydyw  fy  mellt  i.  Ddaear,  beth 
meddi  di  ?  Efe  a  gymhwysodd  fy  mhridd  i  mewn  mesur, — 
a'm  pwysodd  i  mewn  clorianau  :  y  mae  fy  môr  i  ar  gledr  ei  law 
Ef,  a'm  gwynt  yn  ei  ddyrnau ;  ei  Ysbryd  Ef  sydd  yn  cael  ei 
ollwng  yn  feunyddiol  i  adnewyddu  fy  wyneb  i.  Dyma  ryfedd- 
od  y  rhyfeddodau.  Crwydra  doethion  y  ddaear  ymhell  ac  yn 
agos  i  chwilio  am  ryfeddodau :  dylai  y  Cristion,  fel  Moses,  droi 
oddiwrth  bob  gweledigaeth  i  edrych  ar  hon: — Yr  ydwyf  yn 
nid  ydwyf;  tragywyddoldeb  heb  le  mewn  amser;  anfeidroldeb 
yn  cael  ei  gynwys  yn  y  preseb;  y  Bywyd  tragywyddol  yn 
marw; — yr  Adgyfodiad  yn  y  bedd !  Yn  ddiddadl,  mawr  yw 
dirgelwch  duwioldeb !  Edrychwch  i  Jerusalem, — dyna  yr 
luddewon  beilchion  yn  cuddio  eu  hwynebau  rhagddo  gan  mor 
llygredig  yw  ei  wedd.  Edrychwch  i  fyny, — dyna  gerubiaid  yn 
methu  dal  yr  olwg  ar  ei  wynebpryd  gan  ddisgleiried  ydyw. 
Edrychwch  arno  yn  llys  y  ddaear  :  wele  y  gwawdwyr  yn  poeri 
yn  ei  wyneb ;  ond  edrychv/ch  arno  yn  y  llys  fry,  wele  y  seraph- 
iaid  yn  cuddio  eu  hwynebau  â'u  hadenydd  wrth  sefyll  ger 
ei  fron.  Wrth  edrych  arnynt  yn  ei  goroni  â  drain  yma,  cofiwch 
fod  brenhinoedd  mawrion  y  nefoedd  yn  bwrw  eu  coronau  wrth 
ei  draed.  Os  na  thodda  pcth  fel  hyn  eich  calon,  ni  fedd  Duw 
ddim  a  wna  hyny.  Os  na  iacheir  dy  falchder  di  gan  ostyng- 
eiddrwydd  yr  Arglwydd  lesu; — os  na  ddygir  di  i  weled  afres- 
ymoldeb  gwrthryfel  yn  ei  ufudd-dod  Ef; — os  na  ddaw  ei  angau 
Ef  a  thithau  i  farw  i  bechod,  y  mae  dy  bla  yn  anfeddyginaeth- 
ol:  "o'th  aflendid  ni'th  lanheir." 

Chwychwi  sydd  yn  cael  eich  cadw  gan  dlodi  ac  iselder  ei  achos 

rhag  ymuno  âg  ef,  cl.ywch  ei  eiriau  ef  ei  Hun : — "  Pwy  bynag  a 
fyddo  cywilydd  ganddo  fi  a'm  geiriau,  yn  yr  odinebus  a'r  bech- 
adurus  genhedlaeth  hon,  bydd  cywilydd  gan  Fab  y  dyn  yntau 
hefyd,  pan  ddel  yn  ngogoniant  ei  Dad,  gydâ'r  angyUon  sanct- 
aidd."  Marc  viii.  38.  Os  oedd  iachawdwriaeth  pechadur  o 
gymaint  pwys  yn  ngolwg  Jehofah,  nes  yr  anfonodd  Efe  ei  Fab 
i'r  fath  ddyfnderau  er  mwyn  ei  gweithio  hi,  pa  fodd  y  dianga 
ei  hesgeuluswyr  hi  ?  "Beth  fydd  diwedd  y  rhai  nid  ydynt  yn 
credu  ?" 

Chwychwi,  ei  blant,  gellwch  fesur  eich  cyfoeth  wrth  ei  dlodi ; 
— bydd  eich  d}'rchafiad  chwi  yn  cyfateb  i'w  ddarostyngiad  Ef. 
Cofiwch  fod  eich  nefoedd  chwi  wedi  costio  ufifern  iddo  Ef ; — 
eich  goreedd  chwi  wedi  costio  carchar  iddo  Ef; — eich  coron 
chwi  wedi  costio  gwaed  ei  galon  iddo  Ef; — eich  bywyd  chwi 
wedi  costio  ei  angau  Ef.  Pa  faint  ydyw  eich  dyled  i'ch  Har- 
glwydd  ynte  1  Bydded  ynoch  yr  un  meddwl  ymhob  man  ag 
oedd  ynddo  Ef ;  ac  ystyriwch  hi  yn  anrhydedd  cael  ei  ddilyn. 
os  bydd  raid,  heb  le  i  roddi  eich  penau  i  lawr. 
[Bore  Sadwrn.  lon.  7fed.  1849. 

ADDOLIAD   TEULUAIDD    YN    FEMDITH    IR    TY. 
2  Saìiuel  VI.  20  :— •■  Yna  y  dychwelodd  Dafydd  i  fendigo  ei  dy.''' 

MAE  doethineb  a  daioni  yr  Arglwydd  i'w  weled  yn 
ei  waith  yn  cyfaddasu  crefydd  at  hoU  amgylchiadau 
y  natur  ddynol.  Y  mae  hi  yn  cyfarfod  dyn  ymhob 
man.  Y  mae  gan  ddyn  fod  ar  wahan  oddiwrth  bawb  fel 
person:  y  mae  crefydd  yn  ei  gyfarfod  ef  yno.  Y  mae  hi  i  fod 
rhyngddo  ef  ei  hun  a  Duw,  fel  pe  na  byddai  neb  mewn  bod  ond 
efe.  Y  mae  dyn  hefyd  wedi  ei  fwriadu  i  gymdeithas ;  ac  y  mae 
crefydd  felly.  Fel  person,  y  mae  hi  yn  gofyn  lle  yn  ei  galon, 
rhyngddo  ef  ei  hun  a  Duw;  fel  creadur  cymdeithasgar,  y  mae 
hi  yn  gofyn  lle  yn  ei  deulu;  fel  gwladwr,  y  mae  hi  yn  gofyn 
lle  yn  y  gynulleidfa.  Y  mae  hi  i  Iy wodraethu  y  galon,  y  teulu, 
a'r  gynuUeidfa.  Nid  yw  y  naiU  o'r  pethau  hyn  ddim  yn 
dinystrio  y  llall.  Nid  yw  crefydd  bersonol  ddira  yn  gwneyd  y 
tro  yn  lle  y  deuluol,  na'r  deuluol  yn  lle  y  gynulleidfaol,  nac  yr 
un  o'r  rhai  hyn  yn  lle  y  bersonol ;  ond  y  mae  gan  y  rhai  hyn 
ddylanwad  mawr  ar  eu  gilydd.  Y  mae  yn  anhawdd  credu  fod 
crefydd  bersonol  yn  bod,  os  nad  ydyw  hi  hefyd  yn  y  teulu  a'r 
gynulleidfa;  ac  y  mae  ymarfer  â  chrefydd  deuluol  a  chynull- 
eidfaol  yn  tueddu  i  ddyfnhau  y  grefydd  bersonol.  Yr  oedd 
Dafydd  o  ran  ei  berson  wrth  fodd  calon  Duw,  ac  yr  ydoedd  yn 
awr  wedi  bod  yn  addoli  yn  gyhoeddus  gyda  miloedd  a  myrdd- 
iwn  Israel;  ac  wedi  i'r  gwasanaeth  cyhoeddus  ddarfod,  y  mae 
yn  dychwelyd  i  wasanaethu  Duw  yn  ei  deulu.  "  Yna  y  dych- 
welodd  Dafydd  i  fendigo  ei  dŷ."  Nid  oedd  brenin  Israel  ddim 
yn  ystyried  fod  gofal  teyrnas  yn  ei  ryddhau  oddiwrth  ofalu 
dros  ei  deulu. 

Ymae  y  byd  heb  ddysgu  eto  y  pwys  sydd  mewn  teulu.  Onid 
teuluoedd  gwlad  sydd  yn  penderfynu  ei  character  hi  ?     Nod- 
weddiad  y  nifer  fwyaf  o'r  rhai  hyn  fydd  ei  nodweddiad  hithau. 
Ysgolion  y  byd  ydyw  ei  deuluoedd;    a'r  rheol  ydyw,  fod  ei 
drigohon  yn  ymddwyn  fel  yr  addysgwyd  hwynt  yno.     Cauer 
unrhyw  beth  allan  o  deuluoedd  gwlad,  bydd  yn  lled  sicr  drwy 
hyny  o  gael  ei  gau  allan  o'r  wlad  yn  hollol.     Er  bod  gan  ddyn 
allu  i  feddwl  drosto  ei  hun,  eto  y  mae  y  meddwl  hwnw  mor 
agored  i  gael  dylanwadu  arno  gan  bethau  allanol,  fel  ag  y  bydd 
ôl  y  teulu  y  cafodd  y  dyn  ei  ddwyn  i  fyny  ynddo  arno,  tra  y 
bydd  ef  ar  y  ddaear :  fe  gofia  hyd  ei  fedd  am  ry w  brophwydol- 
iaeth  a  ddysgodd  ei  fam  iddo.     Y  mae  y  Bibl  yn  dangos  yn 
dra  eglur  y  pwys  sydd  mewn  teulu.      Yr  ydym  yn  cael,  yn 
llyfr   Malachi,    mai  diben  mawr  Duw  yn  sefydlu   teuluoedd 
ydoedd,  i  ledaenu  crefydd  yn  y  byd, — "  i  geisio  had  duwiol :"  a 
phan  y  dirywiodd  crefydd  i'r  fath  raddau  nes  i'r  Arglwydd  orfod 
boddi  y  byd,  dirywio  mewn  teuluoedd  a  wnaeth  plant  y  teulu- 
oedd  hyny,  ymha  rai  yr  ydoedd  meibion  Duw  wedi   priodi 
merched  dynion;    ac  o'r  rhai  hyny   yr  oedd  y  cawri  mewn 
annuwioldeb  cyn  y  diluw.     Ac  fe  feddylia  rhai  mai  dirywiad 
crefydd  yn  nheuluoedd  Israel  oedd  yr  achos  o  roddi  ar  y  genedl 
iau  drom  y  gyfraith  seremoniol.  Ac  fel  y  mae  dirywiad  crefydd 
yn  gysylltiedig  â  theuluoedd,  felly  y  mae  ei  [hadfywiad  hi.  Y 
mae  Zechariah  yn  desgrifio  y  galar  oherwydd  pechod,  oedd  yn 
ddechreuad  ar  adfywiad,  yn  alar  teuluol: — ','A'r  wlad  a  alara, 
pob  teulu  wrtho  ei  hun."     Ac  yn  y  Testament  Newydd,  ni  a 
welwn  tod  y  saint  yn  g}'flFredin  yn  dculuoedd.     Teulu  duwiol 
oedd   teulu  rhagflacnor  y   Messiah.      Mewn   teulu  o  saint  y 
magwyd  Gwaredwr  y  byd.     Y  mae  gcnym  le  i  gasglu  fod  am- 
ryw  o'i  ddisgyblion  yn  perthyn  i  deuluoedd  duwiol.     Teuhi  o 
dduwiolion  oedd  y  Mair,  a'r  Martha,  a'r  Lazarus,  oedd  yn  hofif 
gan  yr  lesu.     Yr  oedd  Cornelius  a'i  dŷ  yn  ofni  Duav.    O  deulu 
o  saint  yr  hanodd  Timotheus.     Ac  y  mae   yr  apostol   Paul 
wrth  anfon  anerchiadau,  unwaith  ac  eilwaith,  yn  cofio  at  yr 
eglwys  fyddai  yn  y  tŷ.   Yn  deuluol,  ni  a  welwn,  y  mae  crefydd 
v/edi  myned  ymlaen  yn  y  byd  o  dan  bob  goruchwyliaeth.    Nid 
ydyw  ei  hordinhadau  cyhoeddus  hi  ond  manteision  iddi  yn  y 
clychoedd  hyn  ;   a  phan  êl  y  gair  i'r  galon  yn  y  cyhoedd,  y  mae 

yr  un  gair  yn  dywedyd  yn  effeithiol  wrth  y  dyn,  os  penteulu  a 
fydd,  "  Dos  i'th  dŷ  at  yr  eiddot,  a  mynega  iddynt  pa  faint  a 
wnaeth  yr  Arglwydd  erddot;" — Neu,  os  aelod  a  fydd,  Dos  a 
dywed  am  y  prophwyd  sydd  yn  Israel.  Wedi  i  Andreas  a 
Philip  adwaen  yr  lesu,  y  mae  y  naill  yn  chwilio  am  ei  frawd 
Simon,  a'r  llall  am  ei  gyfaill  Nathanäel.  Y  mae  bendith  yr 
addoliad  cyhoeddus  yn  dechreu  ymweithio  drwy  y  tŷ.  Gan 
hyny,  os  ydyw  y  byd  i  gael  ei  lefeinio  gan  grefydd,  y  mae  yn 
rhaid  i  hyny  gymeryd  lle  trwy  offerynoldeb  ei  deuluoedd.  Y 
mae  y  Testament  Newydd,  trwy  roddi  cymaint  o  gynghorion  i 
deuluoedd,  yn  cadarnhau  gwirionedd  hyn.  Nid  oes  ond 
ychydig  yn  cae!  ei  ddywedyd  am  addoliad  cyhoeddus  ynddo; 
ond  lliosog  iawn  ydyw  y  cynghorion  i  rieni  ac  i  blant,  i  weision 
ac  i  feistriaid,  pa  fodd  i  ymddwyn  yn  eu  teuluoedd,  oblegid  os 
gofelir  fod  crefydd  yn  fywiog  yn  y  teulu,  fe  sicrha  hyny  ei 
bywyd  hi  ymhob  man  aralh  Ac  y  mae  gwaith  yr  Hen  Desta- 
raent  yn  enwi  mamau  y  rhai  a  fuant  hynod  mewn  crefydd  neu 
annuwioldeb  yn  rhoddi  mantais  deg  i  ni  gasglu  fod  perthynas 
rhwng  y  teulu  a'r  hyn  oeddynt  hwy.  Fe  ddywedir  am  Ahaz- 
iah,  ar  ol  enwi  ei  fam  annuwiol,  iddo  rodio  yn  ffordd  tŷ  Ahab, 
oblegid  daw  tŷ  Ahab  ydoedd:  yroedd  ganddo  fam  annuwiol,  ac 
yr  oedd  wedi  ei  ddwyn  i  gysylltiad  â  theuhi  annuwiol  iawn  drwy 
ei  wraig ;  am  hyny  nid  dieithr  ydoedd  ei  fod  yn  hynod  mewn 
annuwioldeb  ei  hun. 

Y  mae  y  Bibl  yn  dangos  fod  y  saint  ymhob  oes  yn  gwneuth- 
ur  eu  teuluoedd  yn  eglwysi.  Y  mae  genym  hanes  dechreuad 
crefydd  gynulleidfaol  pan  y  dywedir  wrthym  fod  dynion  wedi 
dechreu  galw  ar  enw  yr  Arglwydd ;  ond  nid  oes  genym  hanes 
pendant  am  ddechreuad  crefydd  deuluaidd,  am  y  cymerir  yn 
ganiataol  ei  bod  hi  o'r  dechreuad.  Yr  oedd  y  drefn  batriarch- 
aidd  wedi  darparu  ar  gyfer  crefydd  deuhiaidd  yn  yr  enedigaeth 
fraint :  rhan  o  hono  oedd,  bod  y  cyntafanedig  i  fod  yn 
offeiriad  y  teulu.  Tebyg  ydyw  i  addoliad  cyhoeddus  Duw 
gael  ei  lethu  gan  annuwioldeb  y  cyn-ddiluwiaid  ;  ond  y  mae  y 
saint  ar  ol  y  diluw  yn  dechreu  addoli  fel  y  dechreuodd  addoliad 
Duw  yn  y  byd  ar  y  cyntaf,  sef  yn  deuluol.  Yr  oedd  Job,  yv 
hynaf  feallai  o'r  patriarchiaid,  yn  ymarfer  â  dyledswyddau 
crefyddol  yn  ei  deulu :  "felly  y  gwnai  Job  yr  holl  ddyddiau 

hyny."  Canmolir  Abraham  gan  Dduw  am  ei  fod  yn  gor- 
chymyn  i'w  blant  gadw  o  honynt  ffordd  yr  Arglwydd.  Pen- 
deríyniad  Josua  ydoedd,  ''AIyfi  a'm  tylwyth  a  wasanaethwn  yr 
Arglwydd."  Fe  awgrymir  yn  y  Salmau  fod  preswylfeydd 
Jacob  yn  hoff  gan  Dduw;  ac  nis  gallasent  fod  felly  oblegid  dim, 
ond  oblegid  eu  crefydd.  Addoli  yn  deuluaidd  yn  ddiameu  yr 
oedd  Daniel,  pan  ddaHwyd  ef  yn  rhwyd  ei  elynion ;  ac  y  mae 
brenin  Israel  yma  yn  dychwelyd  o'r  gynulleidfa  i  fendigo  ei  dŷ, 
sef  i  addoli  Duw  yn  ei  deulu.  Y  mae  yr  Hen  Destament  a'r 
Newydd  yn  dwyn  tystiolaeth  i  hyn :  y  patriarchiaid,  y  pro- 
phwydi,  a'r  apostoHon,  yn  esiamplau  o  hono.  Ni  ddywedwn 
ddim  yn  ychwaneg  am  y  lle  a  roddir  i  addohad  teuluaidd  yn  y 
Bibl :  yr  ydym  yn  gobeithio  nad  oes  yma  ond  un  meddwl  am 
hyn.  Am  hyny  ni  a  gawn  alw  eich  sylw  at  grefydd  deuluaidd, 
yn  y  cysylltiad  y  mae  hi  ynddo  yn  y  testyn,  sef,  fel  bendith  i'r 
tŷ.     "  Yna  y  dychwelodd  Dafydd  i  fendigo  ei  dŷ." 

GeUir  ystyried  teulu  fel  yn  dal  dau  gysylltiad  pwysig,  sef  un 
â'r  byd  hwn,  a'r  llall  â'r  byd  a  ddaw.  Y  mae  dyledswyddau 
yn  perthyn  iddynt  gyda  golwg  ar  y  byd  hẅn,  ac  y  mae'r 
berthynas  deuluaidd  yn  dra  thebyg  o  estyn  ei  chanlyniadau  i'r 
byd  a  ddaw  :  ond  y  mae  crefydd  deuluaidd  yn  fendigo  y  teulu 
gyda  golwg  ar  y  ddau  fyd. 

I.  Y  mae  crefydd  deuluaidd  yn  fendigo  y  tŷ,  gyda  golwg  ar 
y  byd  hwn.  Y  mae  dedwyddwch  y  byd  yn  gynwysedig  yn 
benaf  ac  yn  flaenaf  yn  ei  deuluoedd;  ac  y  mae  cysylltiad  tra 
agos  rhwng  rhinwedd  a  moesoldeb  y  byd  a'i  ddedwyddwch. 
Y  mae  diffyg  y  naill  yn  sicr  o  fod  yn  achos  mawr  o  ddiffyg  y 
llall.  Y  mae  aelodau  y  teulu  sydd  yn  amddifad  o  gysur  yn  eu 
gilydd  yn  agored  i  holl  demtasiynau  y  diafol  ;  a  phe  olrheinid 
hanes  y  rhai  hyny  sydd  wedi  ymwerthu  i  wneuthur  drwg  i 
gael  gweled  yr  achos  o  hyny,  ceid  gweled  eu  bod,  lawer  o 
honynt,  yn  y  dechreu,  wedi  myned  i  chwiho  am  bleserau  ang- 
hyfrcithlawn,  ameubod  yn  amddifaid  ogysur  teuluaidd  gartref. 
Onid  hyn  a  wnaeth  ugeiniau  o  wŷr  yn  feddwon,  a  chanoedd  o 
blant  yn  ddohir  llygaid  i'w  rhieni  tra  y  buont  ar  y  ddaear  ? 
Am  hyny,  y  mae  pa  beth  bynag  a  chwanega  gysur  teuluaidd 
yn  deilwng  o  bob  cefnogaeth,  oblegid  y  mae  yr  un  peth  hefyd 
yn  chwanegu  swm  cysur  a  rhinwedd  y  byd  ;    ac  nid  oes  dim 

mor  effeithiol  i  hyn  ag  yvv  addoli  Duw  yn  y  teulu. 
I.  Y  mae  addoli  Duw  yn  y  teulu  ynfendigo  y  tŷ  gydagolwg 
ar  y  byd  hwn,  am  ei  fod  yn  foddion  efifeithiol  i  gadw  y  byd 
arall  ger  bron  meddwl  y  teulu.  Ac  y  mae  yn  rhaid  gwneuthur 
hyn  tuag  at  gyflawni  yn  iawn  holl  ddyledswyddau  y  byd  hwn. 
Nid  oes  dim  yn  ddigon  o  symbyhad  i  beri  i'r  meddwl  dynol 
gyflawni  ei  ddyledswydd  yn  wyneb  pob  amgylchiad  ond  ofn 
Duw,  a  rhyw  fesur  o  ddychryn  y  byd  a  ddaw.  Y  mae  y  teulu 
yn  hyn  yn  gyflfelyb  i  wlad  :  os  na  bydd  ofn  Duw  mewn  gwlad, 
nid  oes  na  bywydau,  na  meddianau  ychwaith,  yn  ddiogel  yn  y 
wlad  hono.  Yr  oedd  Abraham  yn  ofni  cael  ei  ladd  yn  Gerar, 
am  iddo  dybied  nad  oedd  ofn  Duw  yn  y  lle.  Buasai  y  byd 
paganaidd  wedi  myned  yn  gyffelyb  i  ufFern  er  ystalm,  oni  bai 
fod  yno  ryw  gymaint  o  ddylanwad  byd  arall  ar  y  meddwl.  Pan 
nad  all  dim  arall  lywodraethu  eu  nwydau  gorwyllt,  y  mae  ofn 
y  duwiau  yn  gwneuthur.  A  phaham  y  mae  bywyd  dynol 
wedi  myned  mor  ddiwerth  yn  Ffrainc  yn  yr  haner  can'  mlyn- 
edd  diweddaf .?  Onid  am  fod  ofn  Duw, — arswyd  byd  ar  ol 
hwn, — wedi  ei  ddileu  gan  anffyddiaeth  o'r  meddwl  ?  Os  ydyw 
hyn  mor  angenrheidiol  i  gysur  gwlad,  nid  ydyw  yn  llai  felly  i 
gysur  teulu.  Ac  y  mae  y  Bibl  yn  ein  dysgu  ni  i  gyflawni  yr 
holl  ddyledswyddau  teuluaidd  o  dan  ddylanwadau  neu  "  nerth- 
oedd  y  byd  a  ddaw."  Y  mae  y  meistr  i  Iywodraethu  gan 
gofio  fod  iddo  yntau  hefyd  feistr  yn  y  nef  Y  mae  y  gwas  i 
ufuddhau,  nid  â  llygad-wasanaeth,  ond  fel  un  yn  gwasanaethu 
yr  Arglwydd  Crist.  Y  mae  y  rhieni  i  faethu  eu  plant  yn  addysg 
ac  athrawiaeth  yr  Arglwydd,  a'r  plant  i  ufuddhau  i'w  rhieni 
yn  yr  Arglwydd;  h.y.,  y  mae  pob  aelod  o'r  teulu  i  gyflawni  ei 
ddyledswydd  at  y  llall  o  dan  ddylanwad  byd  tragywyddol.  A 
pha  beth  sydd  mor  effeithiol  a  gweddi  deuluaidd  i'w  dwyn  i 
deimlo  y  dylanwad  hwnw  ?  Oni  bydd  cymeryd  ychydig  fyn- 
ydau  bob  bore  i  edrych  i'r  byd  tragywyddol,  cyn  dechreu 
syllu  ar  hwn,  y  moddion  tebycaf  a  all  fod  i  gadw  y  byd  hwnw 
i  ryw  fcsur  ger  bron  y  meddwl  ar  hyd  y  dydd  ?  Oni  bydd 
esgyn  i  fyny  i  fynydd  Duw,  i  ddal  cymundeb  âg  Ef  mewn 
distawrwydd,  cyn  rhuthro  i  ganol  dwndwr  cynhyrfus  y  ddaear, 
y  peth  mwyaf  efBeithiol  tuag  at  gadw  yr  Arglwydd  ar  y  dde- 
heulaw  trwy  y  dydd,  fel  na  chaiff  dim  ein  hysgogi  oddiar  Iwybr 

ein  dyledswydd  ?  Y  mae  addoli  teuluaidd  yn  fendigo  y  tŷ,  pe 
nabyddai  dim  ond  pethau  nacäol  yn  perthyn  iddo,  sef  y  duedd 
sydd  ynddo  i  gadw  y  teulu  yn  ofn  Duw  ar  hyd  y  dydd  ;  ond 
y  mae  hyny  hefyd  yn  efifeithio  areu  llwyddiant  a'u  cysur.  Nì 
fydd  y  penteulu,  sydd  wedi  bod  *'  yn  wresog  yn  yr  ysbryd  yn 
gwasanaethu  yr  Arglwydd  "  yn  nechre  y  dydd,  ddim  "yn 
ddiog  mewn  diwydrwydd  "  ar  ei  hyd,  yn  darparu  angenrheid- 
iau  natur  i'w  deulu.  Ni  fydd  y  plentyn,  sydd  wedi  clywed 
ei  dad  yn  gweddio  yn  daer  drosto  ddim  yn  debyg  o  wrthryfela 
yn  ei  erbyn.  Bydd  y  gweision  sydd  yn  gweled  eu  meistr  bob 
dydd  yn  gorwedd  yn  isel  yn  y  llwch  o  ílaen  Meistr  uwch,  yn 
bur  debyg  o  ufuddhau  mewn  ífyddlondeb,  fel  y  bydd  y  meistr, 
oblegid  yr  un  peth  yn  bur  debyg  o  lywodraethu  mewn  cyfiawn- 
der.  Pa  faint  o  aneddau  sydd  fel  Esec  a  Sitnah  (Genesis  xxvi. 
20,  21),  yn  breswylfa  cynhen  a  dygasedd,  am  nad  oes  yno  allor 
i  Dduw  ?  Pa  sawl  meistr  sydd  yn  gorfod  gofidio  am  nad  oes 
ganddoyr  un  Elea^erflfyddlawn  yn  ei  deulu  fel  oedd  gan  Abra- 
ham,  am  nad  yw  wedi  arfer  gorchymyn  i'w  deulu  gadw  o  honynt 
ffordd  yr  Arglwydd  ?  Pa  faint  o  rieni  sydd  â'u  plant  yn  ddolur 
llygaid  iddynt  trwy  eu  hoes,  am  na  sancteiddiwyd  hwynt  bob 
dydd  trwy  air  Duw  a  gweddi  ? 

2.  Y  mae  addoliad  teuluaidd  yn  fendigo  y  tŷ  yn  ei  gysylltiad 
â'r  byd  hwn,  am  ei  fod  yn  llwybr  i  gael  amddififyn  a  bendith 
Rhaghmiaeth  ar  y  llafur.  Bendith  yr  Arglwydd  yn  unig  sydd 
yn  cyfoethogi,  heb  ddwyn  bhnder  gydà  'r  cyfoeth.  Y  mae 
llwyddiant  bydol  ag  sydd  yn  felldith  i'r  teulu:  gellir  dywedyd 
am  dano  mai  i'w  dinystrio  byth  bythoedd  y  mae.  Y  maentyn 
cael  dymuniad  eu  calon  o'r  byd  hwn,  fel  y  cafodd  yr  Israehaid 
y  soflieir  gynt;  ond  y  mae  melldith  yr  Arglwydd  ar  yr  oll.  Y 
mae  cyfoeth  heb  fendith  Duw,  yn  caledu  calon  y  perchenog,  ac 
yn  tueddu  i  beri  iddo  ddywedyd,  "  Pwy  ydyw  yr  Arglwydd?" 
ac  mor  anhawdd  yr  ä  rhai  felly  i  mewn  i  deyrnas  Dduw.  Ac 
y  mae  tlodi  truenus  rnor  anfanteisiol  i  wasanaeth  Duw  agydyw 
cyfoeth  mawr :  am  hyny  yr  oedd  Agur  yn  gweddio  yn  erbyn  y 
ddau;  ond  y  mae  teulu  yn  gwneuthur  cymaint  ag  a  allant  i 
ochel  y  naill  ac  i  gyraedd  y  llall ;  ac  nid  bychan  yw  gallu 
gweddi  deuluaidd  i  hyn.  Os  ydyw  gweddi  yn  foddion  i  gael 
bendithion  personol  a  chynulleidfaol,    ai  llai  ydyw  ei  gwerth 

i  gael  rhai  teuluol  ?  Oni  orchymynir  i  ni  ofyn  am  ein  bara 
beunyddiol  ?  ac  y  mae  pob  gorciiymyn  o  eiddo  Duw  yn 
addewid.  Y  mae  Efe  wedi  meddv.  1  rhoddi  i  ni,  drwy  ei  ofyn, 
beth  bynag  y  mae  genym  orchymyn  i'wofyn.  Ac  nid  rhyfedd 
ydyw,  os  nad  yw  y  ddinas  yn  cael  ei  chadw  er  gwyHo,  ac  nad 
yw  'r  tŷ  yn  cael  ei  adeiladu  er  llafurio,  mewn  llawer  teulu, 
oblegid  oddiwrth  yr  Arglwydd  y  mae  y  naiU  a'r  llall,  ac  nid 
oes  yno  neb  yn  gofyn  am  i  Dduw  wneyd  hyny.  Gwir  mai 
bendithion  ysbr^^'dol  a  addewir  yn  benaf  yn  y  Bibl,  ond  nid  oes 
genym  hanes  fod  neb  wedi  gofyn  rhai  tymhorol  a  chael  eu 
gwrthod.  Gofynodd  Jacob  am  ymborth  a  dillad  ac  amddifíyn- 
iad,  a  chafodd  hyny.  Bendithiwyd  tŷ  Obed-Edom  a'r  cwbl 
oedd  ganddo,  oherwydd  arch  Duw.  Gwedd'iodd  Jabez  am 
fendithion  tymhorol,  a  pharodd  Duw  ddyfod  iddo  yr  hyn  a 
ofynasai.  Dau  beth  mawr  gweddi  Jabez  oedd  ychwanegu  ei 
gyfoeth  a'i  amddiffyn ;  ac  y  mae  cadw  arch  Duw  yn  y  tŷ  yn 
bur  debyg  o  wneyd  y  ddau.  Byddai  y  deml,  tŷ  Dduw,  gynt  yn 
fan  o  ddiogelwch.  Yr  oedd  y  drwg-weithredwr  yn  ddiogel  ond 
fFoi  at  gyrn  allor  y  deml ;  yr  oedd  drwy  hyny  yn  rhoddi  ei  hun 
i  amddiffyniad  y  duwiau,  ac  nid  oedd  neb  yn  meiddio  ei 
niweidio  yno :  felly  y  mae  y  tŷ  y  mae  allor  Duw  ynddo,  yn 
gysegr,  yn  dŷ  i  Dduw;  ac  ond  odid  na  bydd  amddiffyniad  ar 
bob  peth  lle  mae  yr  arch.  Wrth  ddywedyd  hyn,  nid  ydym  yn 
meddwl  fod  cyfoeth  a  llawnder  yn  anwahanol  gysylltiedig 
âg  addoli  Duw  yn  y  teulu  ;  ond  y  daw  y  cyfoeth  a'r  tlodi  o 
law  Duw  :  felly  fe  ddaw  y  cyfoeth  heb  yr  uclielfrydedd,  a'r  tlodi 
heb  y  grwgnach.  Os  daw  cyfoeth,  yr  iaith  fydd,  "  Bendigedig 
fyddo  enw  yr  Arglwydd,"  ac  nid  "Pwy  yw  yr  Arglwydd?"  Os 
gwga  rhagluniaeth,  yr  iaith  fydd,  "Yr  Arglwydd  a  ddygodd 
ymaith,"  ac  nid  "  Paham  ygobeithiwn  yn  yr  Arglw^'dd  mwy  ?" 
Y  mae  äddoli  Duw  yn  deuluol,  yn  fendigo  y  tŷ  yn  ei  gysylltiad 
â'r  byd  hwn. 

II.  Y  mae  teulu  yn  dal  perthynas  mwy  pwysig  na  hwnyna, 
sef  perthynas  â'r  byd  tragywyddol ;  ac  y  mae  addoHad  teulu- 
aidd  yn  fendigo  y  tŷ  mewn  ystyr  neillduol  gyda  golwg  ar 
hwnw.  Yr  ydym  wedi  fòn  eisoes  fod  cofio  y  byd  tragywyddol 
yn  dra  manteisiol  tuag  at  Iwyddiant  yn  y  byd  hwn  ;  ond  y  mae 
ei  gofio  yn  anhebgorol  tuagat  ddarparu  ar  gyfer  y  byd  hwnw. 

1.  Y  mae  yr  addoliad  teuluaidd  yn  fendigo  y  tŷ,  ara  ei  fod 
yn  foddion  i  gadw  y  byd  hwnw  yn  y  meddwl.  Anghofio  y  byd 
tragywyddol  ydyw  dinystr  dynion ;  oblegid  pan  y  mae  o'r 
meddwl  nid  oes  neb  yn  darparu  ar  ei  gyfer.  Yn  yr  anghof 
hwn,  y  mae  y  dyn  yn  myned  yn  ddinesydd  y  ddaear,  yn  lle  bod 
yn  bererin  ynddi ; — yn  myned  i  ddweyd  yn  ei  agwedd,  "  Byth 
y  byddaf  yn  arglwydd,"  yn  lle  dywedyd,  "  Ymdeithydd  ac 
alltud  wyf,  fel  fy  holl  dadau."  Dylai  y  byd  tragywyddol  fod  o 
äaen  y  meddwl,  nes  peri  i  ni  ymwroh  i  gyflawni  pob  dyled- 
swydd,  am  ein  bod  yn  gweled  yr  anweledig  hwn.  Dylai  y  byd 
tragywyddol  fod  yn  atalfa  ar  ein  fFordd  i  gydsynio  â  themtas- 
iynau,  fel  yr  oedd  yr  angel  hwnw  yn  atalfa  ar  ffordd  Balaam  i 
gydsynio  â  themtasiynau  Balac.  Byddai  yr  hen  dduwinyddion 
yn  sôn  yn  aml  am  ras  ataHol ;  hyny  ydyw  y  byd  tragywyddol 
yn  y  meddwl.  A  pha  beth  sydd  mor  fanteisiol  i'w  gadw  ag 
addohad  teuluaidd  ì  Bydd  i'r  teulu  fod  gydâ'u  gilydd  am  ddeng 
mynyd  ar  ddaear  sanctaidd,  bob  bore,  y  peth  mwyaf  eíFeithiol  a 
all  fod  tuag  at  eu  cadw  yn  eu  lle  pan  ar  ddaear  gyífredin.  Bydd 
esgyn  i  ben  Nebo  y  ddyledswydd,  i  edrych  ar  dir  pell  y  byd 
tragywyddol,  y  peth  tebycaf  a  all  fod  i  beri  iddynt  ddarparu,  ar 
hyd  y  dydd,  ar  gyfer  y  byd  hwnw.  Beth  a  all  ddifrifoH  meddwl 
y  teulu  yn  fwy  na'u  harwain,  bob  bore,  fel  yr  arweiniodd  Moses 
yr  IsraeHaid  at  Sinai, — at  y  He  yr  oedd  Duw  wedi  disgyn  ?  a 
pha  beth  a  aU  fod  mor  eflfeithiol  i  roddi  syniad  am  fyd  tra- 
gywyddol,  a  Duw  anweledig,  i  blant,  a  chlywed  eu  tad,  gydâ'r 
difrifwch  mwyaf,  yn  ymddiddan  bob  dydd  â  rhyw  un  anweledig; 
ei  eiriau  yn  myned  dros  derfyn  y  byd  hwn  at  ryw  un  mewn 
byd  araH.  Onid  ydynt  fel  hyn  yn  cael  eu  dwyn  i  deimlo  fod 
pethau  ni  weHr  yn  bod?  A  phwy  bynag  sydd  wedi  cael  golwg 
ar  bethau  peH  mewn  unrhyw  ystyr,  y  mae  pethau  presenol  yn 
coHi  eu  dylanwad  ar  hwnw.  Nid  ydyw  y  seryddwr  sydd  wedi 
ymroddi  i  ddarHen  y  sêr  ddim  yn  gofalu  rhyw  gymaint  am  y 
ddaear.  Y  mae  diffyg  ar  yr  haul  yn  tynu  mwy  o'i  sylw  ef  o 
lawer  na  chwyldröad  teyrnas.  Nid  oedd  y  prophwydi  oedd  yn 
gweled  yr  oesau  draw  ddim  yn  gosod  Hawer  o'u  meddwl  ar 
ddim  yn  eu  hoes  eu  hun.  Y  mae  golwg  ar  y  cyfoeth  sydd  draw 
ymheH,  yn  cadw  y  bydolddyn  rhag  anobcithio  a  Hwfrhau,  yn 
wyneb  y  pethau  sydd  yn  ei  gyfarfod  yn  y  fan  hon.     A  hyn  yw 

y  defnydd  a  fynem  i  chwithau  ei  wneuthur  o'r  addoliad  teulu- 
aidd; — cymeryd  yr  allor  yn  arsyllfa  {observatory)  i  edrych  o 
honi  yn  feunyddiol  ar  y  byd  draw;  yna  ni  chai  chwyldröadau 
hwn  ddim  cymaint  o  le  ar  y  meddwl  wed'yn.  Ei  chymeryd  hi 
yn  fantais  i  edrych  ar  yr  oes  hir  sydd  draw,  fel  y  byddo  i  holl 
bethau  bychain  yr  oes  bresenol,  gael  eu  defnyddio  yn  wasan- 
aethgar  i'r  oes  faith  hono;  oblegid  y  mae  yn  rhaid  i  ni  fyw 
draw,  os  mynem  ni  fyw  yma  yn  iawn. 

2.  Y  mae  addoliad  teuluaidd  yn  fendigo  y  tŷ,  trwy  ei  fod 
yn  dwyn  y  teulu  i  ystyried  mai  o  law  Duw  y  mae  eu  pob  peth 
yn  dyfod  ; — mai  Efe  sydd  yn  creu  goleuni,  ac  yn  llunio  tywyll- 
wch  ; — yn  gwneuthur  llwyddiant,  ac  yn  creu  drygfyd ;  mai  yr 
un  Arglwydd  sydd  yn  rhoddi,  ac  yn  cymeryd  ymaith  ; — fod  y 
llwyddiant  yn  drugaredd  oddiwrth  Dduw,  ac  aflwyddiant  yn 
ddrwg  oddiwrth  yr  Arglwydd ;  oblegid,  os  anghofiwn  ni  Dduw 
yn  ein  llwyddiant,  yr  ydym  yn  camddefnyddio  ei  roddion  ;  neu, 
yn  ein  bhnderau,  yr  ydym  yn  grwgnach  yn  erbyn  ail  achosion, 
fel  Israel  yn  erbyn  Moses.  Ac  y  mae  cadw  ein  hymddibyniad 
ar  Dduw  yn  anhebgorol,  oblegid  y  foment  yr  anghofiwn 
ni  ein  hymddibyniad,  yr  ydym  yn  anghofio  ein  cyfrifoldeb ; 
ac  os  ä  hwnw  o'r  meddwl  y  mae  y  ddinas  heb  yr  un  ceidwad, 
— gall  pob  gelyn  ei  chymeryd.  Ond  y  mae  addoli  Duw  yn 
feunyddiol  yn  ein  dwyn  i  deimlo  ein  hymddibyniad  a'n  cyf- 
rifoldeb; — yn  ein  dwyn  i  deimlo  ein  trugareddau  yn  dyfod,  fel 
y  mana  i  Israel  gynt,  bob  dydd  o  law  Duw ; — fod  ein  hoU 
gynhahaeth  yn  dyfod  o  wlad  y  Brenin ;  am  hyny  bod  cael  ei 
heddwch  yn  beth  o  bwys.  Y  mae  teimlo  fod  yr  holl  bethau 
daionus  sydd  genym,  wedi  dyfod  trwy  ragwelediad  Duw,  yn 
peri  i  ni  ofyn,  "  Beth  a  dalwn  i'r  Arglwydd  "  am  ei  ddoniau  ? 
Àc  ni  a  welwn  yn  hanes  cenedl  Israel  fod  cadw  teimlad  o  ym- 
ddibyniad  ar  Dduw  yn  beth  o'r  pwys  mwyaf.  I  ddyfnhau  y 
teimlad  hwn  yn  eu  meddwl,  y  cadwyd  hwy  am  ddeugain  mlyn- 
edd  i  fyw  ar  wyrthiau  Duw  yn  yr  anialwch  ;  ac  yr  oedd  IHaws 
o  oíîrymau  Canaan  wedi  eu  sefydlu  o  bwrpas  i'r  un  peth  ;  a 
phan  beidiai  y  genedl  a  dwyn  yr  oflfrymau  hyny,  yr  oeddent  bob 
amser  yn  myned  ar  ol  duwiau  dieithr.  Y  mae  gwlad  heb 
addoHad  cyhoeddus  Duw  ynddi,  yn  fuan  yn  anghofio  ei  chyfrif- 
oldeb  i  Dduw,  ac  felly  yn  myned  yn  wlad  o  anfiTyddwyr.     Ai 

dieithr  ynte  fod  cymaint  o  deuluoedd  anffyddol  yn  ein  plith, 
gan  fod  cymaint  o  deuluoedd  diweddi?  Ni  byddai  cymaint  yn 
myned  ar  ol  duwiau  dieithr  yn  ein  pHth  ninau,  pe  byddai  mwy 
yn  dwyn  yr  aberth  mohant  i'r  allor  deuluaidd ;  a  phwy  bynag 
nad  ydyw  yn  offrymu  arni,  nid  yw  y  teimlad  o  ymddibyniad  ar 
Dduw  ddim  yn  ei  feddwl  ;  oblegid  hyny  nid  yw  ei  gyfrifoldeb  i 
Dduw  ddim  yno  ychwaith. 

Y  mae  hudoHaeth  mewn  Hwyddiant,  a  cholyn  gan  adfyd  ; 
on.l  y  mae  addoH  yn  deuluaidd  yn  cymeryd  y  swyn  oddiwrth 
y  naiH,  a'r  colyn  o'r  llaH.  Trwy  osod  Duw  gerbron,  y  mae 
yn  peri  nad  aH  disgleirdeb  haul  Hwyddiant  ddim  daHu  y  teulu, 
na  nos  adfyd  ddim  eu  dyrysu.  Os  daw  corwynt  profedigaeth, 
y  maent  yn  clywed  Duw  yn  yr  ystorm :  os  daw  distawrwydd 
Hwyddiant,  y  maent  yn  cly wed  Hef  ddistaw  fain  Duw  yn  hwnw 
hefyd.  Ac  y  mae  gan  benteulu  fanteision,  nad  ydynt  gan  neb 
araH,  i  wneuthur  defnydd  o  wahanol  oruchwyHaethau  Duw  :  y 
mae  rhyw  amserau  ar  deulu,  fel  ar  berson,  pan  y  mae  y  galon 
yn  fwy  parod  i  dderbyn  argraffiadau  da  ;  ac  y  mae  o'r  pwys 
mwyaf  fod  yr  adeg  hono  yn  cael  ei  defnyddio.  Yr  oedd  yn 
bur  hawdd  gwneuthur  argraffiadau  da  ar  feddwl  Israel  ar  lan  y 
Mor  Coch  ;  ac  y  mae  meddwl  pob  teulu,  ar  ryw  amserau  pen- 
odol,  yn  cael  ei  ddwyn  i  ystad  gyffelyb  ;  ac  O  !  o  gymaint  pwys 
ydyw  fod  yno  ryw  Moses  i  ddysgu  iddynt  ganu  i'r  Arglwydd. 
Yr  oedd  y  galon  ar  yr  amserau  yna  (yn  wyneb  angau,  &c.)  wedi 
ei  rhoddi  yn  Haw  y  penteulu,  fel  y  rhoddwyd  y  Syriaid  yn  Haw 
y  brenin  hwnw ;  ond  ni  tharawodd  efe  ddim  ond  tair  gwaith 
yn  He  seithwaith  :  am  hyny  fe  goHodd  yr  adeg  i"w  gorchfygu. 
Ac  O  !  gymaint  o  benau  teuluoedd  sydd  yn  gwneuthur  yr  un 
peth ;  îe,  dim  yn  taro  unwaith,  ac  feHy  yn  coHi  yr  adeg  am 
byth  gyda'i  deulu.  Fe  agorodd  yr  Arglwydd  y  môr,  megis 
i'w  cychwyn  o'r  Aipht,  trwy  ryw  ragluniaethau  dieithr,  ond 
nid  oedd  yno  yr  un  Moses  i'w  harwain  o'r  caethiwed. 

3.  Y  mae  addoH  yn  deuluol  yn  fendigo  y  tŷ,  am  ei  fod  yn 
foddion  i  arwain  y  meddwl  at  drefn  yr  iachawdwriaeth.  Y  nòd 
cyntaf  ar  Gristion  ydyw,  "  Wele  y  mae  Efe  yn  gweddio."  Ac 
feaHai  nad  oes  dim  mor  effeithiol  i  wasgu  at  y  meddwl  y 
pethau  mawrion  sydd  yn  gwneuthur  dyn  yn  Gristion  na 
gweddi,  ùblegid  y  mac  Alpha  ac  Omega  y  pcthau  hyn  yii 

cyfarfod  ynddi  bi ;  ymddibyniad  dyn  ar  Dduwfel  eiGreawdwr, 
perthynas  dyn  â  Duw  fel  ei  Frenin,  trefn  y  Brenin  i  ollwng  yr 
euog  yn  rhydd  drwy  iawn, — y  maent  oll  i'w  gweled  mewn 
gweddi.  Wrth  ddiolch  am  y  daioni  i  Dduw  fel  Creawdwr,  y 
mae  y  gydwybod  yn  sibrwd  fod  y  Duw  hwnw  yn  Farnwr; 
felly  mae  daioni  y  Creawdwr  yn  ein  ty wys  i  edifarhau  gerbron 
y  Barnwr  ;  ac  y  mae  gweled  mawredd  y  Barnwr  yn  gwneuthur 
yr  un  Cyfryngwr  yn  werthfawr. 

4.  Y  mae  ífeithiau  yn  profi  fod  addoli  Duw  yn  deuluaidd  yn 
fendigo  y  tŷ.  Gwyddom  ein  bod  ar  dir  peryglus  yn  bresenol,  ac 
y  gallwn  heb  fwriadu  lefaru  geiriau  a  fyddant  fel  brath  cleddyf  i 
fynwes  aml  Gristion  ;  ond  pell  oddiwrthym  fyddo  amcanu  poeni 
un  o  anwyliaid  y  nef ;  eto  y  mae  yn  rhaid  cyhoeddi  yr  holl  wir, 
a  hyn  ydyw,  mai  y  rheol  yn  llywodraeth  Duw  ydyw  fod  ym- 
arfer  â  chrefydd  yn  y  teulu  yn  lefain  sydd  yn  lefeinio  y  clamp 
toes  oll.  Y  mae  yn  rhaid  addef  fod  eithradau  iddi.  Yr  oedd 
Cain  felly  yn  nheulu  Adda,  a  Ham  yn  nheulu  Noah,  ac  Esau 
yn  nheulu  Isaac,  a'r  rhan  fwyaf  o  blant  Jacob  yn  annuwiol.  Nid 
oedd  meibion  Aaron  ddim  yn  ofni  Duw.  Yr  oedd  plant  Eli 
yn  blant  Belial.  Yr  oedd  Absalom  ac  Amnon  yn  ddrygionus 
yn  nheulu  Dafydd ;  a  Manasseh  waedlyd  yn  fab  i  Hezeciah 
dduwiol.  Ond  y  mae  yr  un  Bibl  ag  sydd  yn  crybwylly  pethau 
hyn,  mewn  /laicer  o  amgylchiadau  yn  dangos  eu  hachosion 
hefyd ;  ac  feallai  fod  yr  achos  mor  eglur,  yinhoh  amgylchiad, 
pe  buasai  Ysbryd  Duw  yn  gweled  yn  dda  ei  fynegi.  Os  trodd 
Esau  allan  yn  fachgen  drwg,  onid  oedd  yn  cael  ei  ddwyn  i  fyny 
yn  foethus  gan  ei  dad,  à'i  esgeuluso  gan  ei  fam  ì  Os  oedd 
plant  Jacob  yn  ddrygionus,  nid  perffaith  o  lawer  oedd  caracter 
y  tad.  Os  oedd  Nadab  ac  Abihu  yn  annuwiol,  nid  oedd  Aaron 
eu  tad  yn  meddu  ar  yr  uniondeb  anhyblyg  hwnw  a  ddylasai 
fod  ynddo  fel  dyn  duwiol,  ac  yn  enwedig  fel  offeiriad  yr  Ar- 
glwydd.  Pan  ddywedir  fod  meibion  Eli  yn  feibion  BeHal,  fe 
ddywedir  hefyd  am  eu  tad  nas  gwaharddodd  efe  iddynt.  Os 
oedd  teulu  Dafydd  yn  annuwiol,  yr  oedd  yntau  (er  y  dywedir, 
ar  ol wg  arall,  ei  fod  wrth  fodd  calon  Duw)  yn  garacter  digon 
anmherfifaith.  Ai  dieithr  oedd  fod  Rehoboam  yn  troi  oddiar 
ol  yr  Arglwydd,  ac  yntau  yn  gwybod  fod  ei  dad  wedi  adeiladu 
temlau  i  eilunod.     Er  i  Hezeciah  rodio  yn  mheríîeithrwydd  ei 

galon  gerbron  Duw,  eto  yn  ei  waith  yn  dangos  ei  gyfoeth  a'i 
drysorau  i  genhadon  brenin  Babilon,  ni  a  welwn  y  carai  wych- 
der  ac  ymddangosiadau,  a  gallwn  yn  hawdd  gredu  i  hyny  fod 
yn  achos  o  annuwioldeb  ei  fab  Manasseh.  Fel  hyn,  nid  an- 
hawdd  ydyw  canfod  achos  annuwioldeb  y  rhan  fwyaf  o'r 
esamplau  sydd  genym  ;  ac  onid  felly  y  darllenwn  ni  am  frenin- 
oedd  Israel  a  Judah,  bod  y  brenin  a  wnaeth  yr  hyn  oedd 
ddrwg  yn  ngolwg  yr  Arglwydd,  yn  cael  ei  ddilyn  gan  fab  oedd 
yn  gwneuthur  yr  un  peth  ?  Ac  y  mae  tystiolaeth  yr  Arglwydd 
am  Abraham,  yn  cynwys  mai  fel  hyn  yr  ydym  i  ddisgwyl  am 
i  grefydd  fyned  ymlaen  yn  y  byd, — "  Mi  a'i  hadwaen  ef" 
(medd  yr  Arglwydd)  "  y  gorchymyn  efe  i'w  blant  ac  i'w  dylwyth 
ar  ei  ol  gadw  o  honynt  ffordd  yr  Arglwydd,  gan  wneuthur  cyf- 
iawnder  a  barn ;  fel  y  dygo  yr  Arglwydd  ar  Abraham  yr  hyn  a 
lefarodd  efe  am  dano."  Yr  oedd  yr  addysg  deuluaidd  hon 
oedd  yn  cael  ei  rhoddi  ganddo  nid  yn  achos  rhoddiad  addew- 
idion  Duw  iddo — daioni  ei  natur  ydyw  hwnw,  ond  yn  delerau 
eu  cyflawniad.  Gwir  y  gelHr  rhoddi  ystyr  dymhorol  i'r  addew- 
ìd  yna:  eu  rhan  hwynt  yn  nghyfamod  Duw  oedd  ei  wasanaethu 
yn  allanol:  os  plygent  i  eilunod,  ni  allai  Duw  ddim  dwyn 
arnynt  y  daioni  a  lefarodd  wrth  Abraham ;  oblegid  hyny  yr 
oedd  yn  rhaid  dysgu  iddynt  fíyrdd  yr  Arglwydd.  Ond  nid 
ydyw  hyn  yn  llai  gwir  mewn  ystyr  ysbrydol :  yr  oedd  cyfamod 
Duw  âg  Abrahara  yn  gyfamod  gras,  ac  yr  oedd  bendithion 
hwnw  yn  g^'sylltiedig  wrth  y  telerau  hyn,  fel  bendithion  tym- 
horol,  ac  felly  y  mae  y  telerau  mewn  grym  eto.  Ac  os  nad 
ydyw  Duw  wedi  dwyn  ar  hâd  rhyw  sant  y  pethau  a  addaw- 
odd,  y  mae  lle  i  ofni  nad  ydyw  yntau  ddim  wedi  gorchymyn 
i'w  blant  ac  i'w  dylwyth  gadw  o  honynt  ffordd  yr  Arglwydd. 
Ac  y  mae  esamplau  y  Testament  Newydd  yn  brofion  fod  yr 
addewid  mewn  grym  eto,  oblegid  ni  a  welwn  fod  Duw  yn 
dwyn  ar  deuluoedd  y  pethau  a  addawodd  mewn  canlyniad 
i  waith  rhyw  un  yn  dysgu  iddynt  ffyrdd  yr  Arglwydd. 
Y  mae  fod  genym  hanes  cymaint  o  saint  yn  berthynasau  i'w 
gilydd  yn  ol  y  cnawd,  yn  rhoddi  lle  teg  i  ni  feddwl  felly.  Yr 
oedd  rhai  o'r  disgybhon  yn  frodyr  i'w  gilydd.  Yr  oedd  An- 
dreas  yn  chwilio  am  ei  frawd  ei  hun  yn  gyntaf.  Yr  oedd 
Philip  a  Nathanael,  os  nad  yn  berthynasau  yn  ol  y  cnawd,  yn 

gyfeillion  mynwesol.  Yr  oedd  gwraig  a  chwegr  Pedr,  fel  yntau, 
yn  hoffi  yr  lesu.  Yr  oedd  yr  etholedig  arglwyddes  a'i  phlant 
yn  ofni  Duw.  ^r  oedd^Acwila  a  Phriscila  ill  dau  yn  Nghrist. 
Yr  oedd  Andronicus  a  Junia,  a  Herodion,  yn  geraint  i  Paul ; 
ac  yr  oeddynt  oll  yn  Nghrist.  Yr  oedd  Ruflfus  etholedig,  a'i 
fam,  yn  yr  Arglwydd.  Yr  oedd  Nereus  a'i  chwaer  yn  yr  un 
arch.  Yr  oedd  Marc  yn  fab  i  Mair,  yr  hon  hefyd  oedd  yn  un 
o'r  disgyblion,  ac  yn  nai  i  Barnabas  yr  Efengylwr.  Yr  oedd  y 
ífydd  oedd  yn  Timotheus  wedi  trigo  yn  gyntaf  yn  ei  nain, 
ac  yna  yn  ei  fam.  Beth  ydyw  hyny  ?  onid  cyflawniad  o'r 
addewid  a  wnaethpwyd  i  Abraham,  sef  bod  dysgu  i'r  tylwyth 
ffyrdd  yr  Arglwydd  yn  foddion  i'r  Duw  mawr  ddwyn  arnynt  yr 
hyn  a  addawodd.  Nido  weithredoedd  y  mae  iachawdwriaeth,  ond 
o  ras ;  nid  o  waed  ond  o  Dduw :  ond  cofiwch  mai  fel  hyn  y  mae 
hi  o  Dduw.  Ymae  yr  Arglwydd  yn  dwyn  ar  y  teulu  fendithion 
ysbrydol  mewn  canlyniad  i  waith  y  tad  yn  gorchymyn  iddynt 
gadw  íîyrdd  yr  Arglwydd.  A  phwy  ydyw  ser  disgleiriafyr  eg- 
Iwys  ?  onid  rhai  wedi  eu  dwyn  pan  yn  blant,  megis  yn  mreich- 
iau  eu  mamau,  at  yr  lesu  i'w  bendithio  ?  Os  bydd  rhyw  un  yn 
fawr  yn  ngolwg  yr  Arglwydd,  ac  yn  offeryn  i  droi  llawer  o 
blant  Israel  at  eu  Duw,  ond  odid  nad  plentyn  rhyw  Zacharias 
ac  Elizabeth,  oeddent  ill  dau  yn  gyfiawn,  a  fydd  efe.  Y  mae 
ambell  un  yn  cael  ei  alw  o  ganol  annuwioldeb  cyhoeddus  i  fod 
yn  ddefnyddiol  iawn  yn  y  winllan,  ond  bydd  eisiau  rhyw 
Acwila  a  Phriscila  i  ddysgu  fEordd  Duw  yn  fanylach  iddo  yn 
fynych  ;  ond  y  mae  y  gweithwyr  difefl  wedi  eumagu  yn  addysg 
ac  athrawiaeth  yr  Arglwydd,  ac  felly  yn  ddynion  perífaith  yn 
Nghrist  lesu. 

Pa  un  ai  bendigo  ai  melldithio  eich  tai  yr  ydych  ?  Dylai  yr 
hyn  a  ddywedwyd  eisoes  fod  yn  gymhelliad  o'r  fath  gryfaf  i 
chwi  godi  yr  allor  deuluaidd  ;  ond  yn  ychwanegol  at  yr  hyn  a 
ddywedwyd,  cofiwch, — 

I.  Mai  i  hyn,  sef  i  ddysgu  crefydd,  y  sefydlwyd  teulu  yn  y 
byd :  i  hyn  y  mae  Efe  wedi  gosod  yr  unig  mewn  teulu.  Drwy 
y  berthynas  deuluaidd  yr  ydym  yn  dyfod  i  ddeall  y  berthynas 
fawr  sydd  rhyngom  â  Duw  ;  a'i  diben  hi  ydyw  bod  yn  fantais 
i'n  dwyn  i  deimlo  y  berthynas  hono.  Pa  faint  o'r  Bibl,  ac  o 
drefn  iachawdwriaeth  a  fyddai  yn  annealladwy,  oni  bai  am  y 

serchiadau  teuluaidd?  onid  felly  yr  ydym  wedi  cael  syniad  am 
ras  Duw  at  y  byd — Tad  yn  anfon  ei  Fab,  ei  uniganedig  Fab. 
Felly,  trwy  y  berthynas  ddaearol,  yr  ydym  yn  cael  syniad 
gwanaidd  am  ras  y  Tad  nefol.  A  diben  blaenaf  y  bertliynas 
deuluol  ydyw,  bod  fel  grisiau  i  esgyn  ar  hyd-ddynt  at  berthynas 
uwch.  Y  mae  y  tad  yn  cael  ei  osod  allan  am  beth  amser  yn  lle 
Duw  i'w  blentyn.  Y  cariad  cyntaf  y  mae  y  plentyn  yn  ei 
deimlo  ydyw  cariad  at  ei  rieni :  ni  ŵyr  ef  ddira  fod  neb  mwy 
na'i  dad  mewn  bod  ;  ac  y  mae  natur  y  berthynas  sydd  rhyngddo 
a'i  dad  wedi  ei  bwriadu,  i  ddangos  natur  ei  berthynas  â  Duw, 
Y  mae  y  tad  yn  ben-arglwydd,  yn  ffynhonell  awdurdod :  nid 
oes  gan  y  plentyn  hawl  i  ofyn  iddo  beth  yr  wyt  yn  ei  wneuthur  : 
y  mae  ei  hoU  gymwynasau  yn  cael  eu  gwneyd  heb  ddim  yn 
teilyngu  hyny.  Nid  rhaid  iddo  wrtho, — yr  oedd  yn  gallu  byw 
cyn  ei  weled,  ac  feallai  wedi  ei  golH, — am  hyny  nid  oes  ond 
cariad  ei  fynwes  yn  ei  ysgogi  at  y  cyfan.  Y  mae  y  cariad  y 
mae  y  tad  yn  ei  amlygu  at  ei  blentyn,  yn  raddol  yn  dwyn  y 
plentyn  i  garu  yn  ol ;  ac  wedi  i'r  serch  bychan  ymnyddu,  fel 
yr  eiddaw  o  amgylch  y  pren,  i'r  fan  yna, — y  mae  y  tad  wedi  ei 
fwriadu  gan  Dduw  i  arwain  ei  feddwl,  drwy  y  pethau  yna,  at 
bethau  uwch : — i  ddywedyd  wrtho  fod  ganddo  Dad  yn  y  nef- 
oedd ; — i  giho  o'i  orsedd  ei  hun,  i  roddi  lle  i  Dduw  ddyfod 
yno  ; — a'i  fod  i  garu  Duw  yn  fwy  na'i  garu  ef.  Y  mae  efe  i 
gymeryd  yr  ufudd-dod  y  mae  efe  yn  eiofyn,  yn  fantaisiddysgu 
i'w  blant  ufuddhau  i  orchymynion  Duw.  Drwy  ei  ofni  ef  ei  hun 
y  mae  efe  i  ddysgu  iddynt  ofni  yr  Arglwydd.  Y  mae  hoU 
bethau  y  teulu  yn  gysgodau  o  bethau  uwch :  rhy  w  ysgrifen 
ydynt  ar  bared  y  ddynoHaeth  :  dylai  y  tad  ei  dehongh  i'w 
blentyn,  a  dangos  fod  perthynas  o'r  un  natur  rhyngddo  â  Duw 
ag  sydd  rhyngddo  ac  ef ;  fod  ofn  ac  anrhydedd  yn  ddyledus  i 
Dduw  fel  iddo  ef.  Ond  O  !  gymaint  sydd  yma  heb  ddarllen 
yr  ysgrifen  i'w  teulu  erioed ; — heb  ddangos  beth  oedd  y  tu 
mewn  i  bhsgyn  y  berthynas  deuluaidd.  Y  maent  yn  oruchwyl- 
wyr  aníîyddlawn,  a  gwae  hwynt  pan  ddel  dydd  y  cyfrif !  ac  oni 
wna  rhieni  fendigo  eu  tŷ,  trwy  ddefnyddio  y  fantais  sydd  gan- 
ddynt  i'w  harwain  atDduw,  niallant  lai  nabod  yn  felldith  idd- 
ynt.  Tra  y  credwn  ni  yn  ngwaith  yr  Ysbryd,  yr  ydym  ar  yr 
un  pryd  yn  credu  mai  trwy  foddion  y  mae  Efe  yn  gweithio, 

a'i  fod  yn  dcfnyddio  y  moddion  tebycaf  o  ateb  y  diben:  os 
fejly,  nid  oes  gan  neb  ar  y  ddaear  y  fath  fantais  i  fod  yn  fendith 
i'r  plant  a'u  rhieni.  Gwyddant  eich  bod  chwi  yn  eu  caru ;  nis 
gallant  briodoli  eich  pryder  chwi  am  eu  heneidiau  i  ddim  ond 
cariad  atynt.  Y  maent  yn  meddwl  am  y  pregethwr  ei  fod  ef 
wrth  ei  swydd  yn  siarad  am  bethau  crefydd ;  ac  y  mae  eich 
gweled  chwi  yn  ddifraw,  yn  peri  iddynt  feddwl  nad  all  fod 
llawer  o  bwys  yn  y  peth ;  oblegid  onid  chwi  ydyw  eu  horaclau 
hwy  am  bob  peth?  Os  ydyw  ei  dad  a'i  fam  yn  ddiystyr  o  unrhyw 
beth,  nid  gwaith  hawdd  ydyw  perswadio  y  plentyn  fod  pwys 
yn  y  peth  hwnw.  Fel  hyn  y  mae  rhieni,  trwy  beidio  bendigo 
eu  tŷ,  yn  cymeryd  ymaith  agoriadau  teyrnas  nefoedd; — nid 
ydynt  yn  cymeryd  y  plant  i  mewn  eu  hunain,  ac  y  maent  yn 
atalfa  o'r  fath  gryfaf  ar  ffordd  eraill  i'w  harwain  yno  hefyd. 

2.  Y  mae  peidio  addoH  Duw  yn  deuluol  yn  greulondeb  o'r 
fath  fwyaf  â'r  teulu.  Ni  feddyHodd  neb  ond  trigolion  gwlad  a 
elwir  yn  Gristionogol  am  beidío  addoH  Duw  yn  y  teulu.  Y 
mae  hyd  yn  nôd  eilunaddolwyr  yn  gwneuthur  hyn  ;  a  phob  gau 
grefydd  yn  gwneuthur  yr  un  peth.  Onid  ydym  yn  darHen  yn 
yr  Hen  Destament  am  dduwiau  teuluaidd  ì  Yx  oedd  Laban 
yn  cadw  rhai  feüy:  duAviau  teuluaidd  oedd  y  teraphim  y  dar- 
llenwn  ni  am  danynt.  Ond  yr  ydym  ni  fel  gwlad  yn  addef  y 
gwir  Dduw,  ond  heb  ei  addoli :  beth  y w  hyny  ond  Atheistiaeth 
ymarferol, — bod  heb  Dduw  yn  y  byd.  Yr  oedd  yr  Atheniaid 
yn  codi  allor  i'r  Duw  nid  adwaenir;  ond  y  mae  yma  ugeiniau 
o  deuluoedd  heb  wneuthurhyn  i'r  Duw  a  adwaenir.  Ni  fuasai 
plentyn  ambell  dad  ddim  yn  gwybod,  o'i  ran  ef,  fod  Duw  yn 
bod,  oni  buasai  iddo  ei  glywed  yn  cymeryd  ei  enw  yn  ofer : 
ni  buasai  yn  gwybod  fod  byd  arall  yn  bod,  oni  buasai  iddo 
glywed  ei  fam  yn  bygwth  rhyw  ysbrydion  arno  o'r  byd  hwnw 
i'w  ddistry wio.  Y  mae  yr  estrys  yn  greulawn  wrth  ei  chy wion  ; 
ond  y  mae  ei  chreulondeb  hi  yn  dynerwcho'igymharuâ  chreu- 
londeb  miloedd  o  rieni  at  y  plant  y  maent  yn  eu  dwyn  i  fyny 
fel  llwdn  asen  wyllt,  heb  feddwl  am  eu  diwedd,  nes  y  daw  mis 
angau  i'w  dal  hwynt ;  ac  yna  gyrir  hwynt  ymaith  yn  eu 
drygioni.  Y  mae  pechodau  y  tadau  yn  myned  fel  hyn  o  gen- 
hedlaeth  i  genhedlaeth.  Y  mae  yr  oes  a  ddèl,  a'r  plant  a  enir 
iddynt.  yn  dwyn  eu  plant  hwythau  i  fyny  yr  un  fath,  fel  nad 

oes  neb  o  honynt  yn  gosod  eu  gobaith  ar  Dduw.  Yr  ydych 
yn  fawr  eich  awydd,  ac  nid  yw  hyny  yn  feius,  am  ddwyn  eiçh 
plant  i  fyny  i  fod  yn  aelodau  hardd  a  pharchus  o  gymdeithas 
yn  y  byd  hwn :  i'r  diben  hyny  yr  ydych  yn  eu  rhoddi  am 
flynyddoedd  yn  yr  ysgohon  goreu  ag  a  ehwch, — yn  gorchymyn 
i'r  athraw  eu  dysgu  ymhob  peth  angenrheidiol  i'r  cylch  y  maent 
yn  debyg  o  fod  ynddo :  rhaid  iddynt  ddysgu  ysgrifenu  a  rhiío  ; — 
yr  ydych  am  iddynt  ddysgu  iaith,  a  chymaint  o'r  celfyddydau 
ag  a  elhr ; — rhaid  iddynt  wybod  rhy w  ychydig  am  ddaearydd- 
iaeth  llawer  gwlad  nad  ydynt  yn  debyg  o'i  gweled  byth :  Ni 
ddymunech  iddynt  fod  yn  gwbl  ddiwybod  ynghylch  y  ser,  a 
threfn  y  rhod  ;  ac  onid  ydych  yn  meddwl  medi  ychydig  o 
íFrwyth  hyn  eich  hun  ?  Yr  ydych  yn  disgwyl  na  fydd  yr 
ysgrifenu  yna  ddim  yn  ofer,  ond  y  cewch  chwi  aml  i  lythyr 
oddiwrth  eich  plentyn  wedi  iddo  eich  gadael  chwi ; — na  fydd  y 
darllen  yna  ddim  yn  ddiwerth  drwyddo, — yr  ydych  yn  bwr- 
iadu  trosglwyddo  i'w  feddwl  ry w '  ddydd  a  ddaw  deimlad  eich 
calon  eich  hun.  Yr  ydych  yn  disgwyl  y  bydd  dysgu  iaith  y 
llywodraeth  yn  fanteisiol  iddo  i  eniU  bywiohaeth ;  ac  y  bydd 
gwybod  am  ddaearyddiaeth  a  threfn  y  rhod  yn  addurn  iddo,  os 
na  fyddant  hefyd  yn  cael  eu  troi  i  ddibenion  ymarferol.  Y 
mae  hyn  oll  yn  dda ;  ond  paham  yr  aroswch  chwi  ar  hynyna  ? 
Y  mae  gan  y  plentyn  yna  Dad  yn  y  nefoedd,  paham  na  ddysgwch 
chwi  iddo  ysgrifenu  ambell  lythyr  at  hwnw  ì  Y  mae  y  plentyn 
yna  yn  ddeihad  o  lywodraeth  gwlad  y  mae  dedwyddwch  ei 
dragywyddoldeb  ef  yn  ymddibynu  ar  fedru  ei  hiaith  hi,  sef 
iaith  Canaan.  Y  mae  y  plentyn  yna  yn  myned  i  deithio  gwlad 
yn  fuan,  y  mae  bywyd  ei  enaid  yn  ymddibynu  ar  ei  fod  yn 
gwybod  ychydig  am  ei  daearyddiaeth  hi.  Y  mae  hen  draeth- 
awd  ar  hyny  yn  eich  tỳ  chwi :  dylasai  gael  ei  ddarllen  yn  ei 
gly w  bob  hwyr  a  bore ; — dylasai  ddysgu  ysgrifenu  Uythyrau  i'r 
nefoedd  drwy  eich  gweled  chwi  yn  gwneuthur  hyny  ddwy 
waith  bob  dydd  ; — dylasai  ddysgu  iaith  Canaan  drwy  ei  chlywed 
hi  gan  ei  rieni,  fel  y  dysgodd  ef  yr  iaith  Gymraeg.  Y  mae 
teuluoedd  yn  ysgohon  tragywyddoldeb.  Y  mae  ambell  hen 
ysgol  yn  Nghymru  wedi  ei  gwaddoh  gan  ein  tadau  i  ddwyn 
rhai  i  fyny  i'r  Universitics  :  yn  y  cychwyn  yr  oeddynt  yn  troi 
allan  ysgolheigion  disglaer;  ond  ymaent  wcdi  dirywio,  fel  nad 

ydynt  yn  ateb  diben  eu  sefydliad.  Dyna  oedd  teuluoedd  y 
ddaear  :  hen  ysgolion  wedi  eu  gwaddoli  gan  Dduw  i  ddwyn  i 
fyny  i'r  University^  y  Brifysgol.  Ond  O  !  pa  faint  o  honynt 
sydd  wedi,  dirywio.  Nid  oes  neb  yn  cael  eu  derbyn  o  honynt 
un  amser  i  Brifysgol  y  nef.  Y  mae  y  teulu  wedi  ei  roddi  i'ch 
gofal  fel  y  rhoddwyd  yr  had  breninol  a  thywysogion  Israel  at 
Aspenaz,  pen-ystafellydd  Nebuchodonozor,  i'w  dysgu  ar  lyfr, 
ac  yn  iaith  y  Caldeaid,  fel  y  safent  ar  ol  hyny  gerbron  y  brenin ; 
felly,  i'w  darparu  i  sefyll  gerbron  y  Brenin  y  maent  wedi  eu 
hymddiried  i  chwithau :  ond  O  î  y  mae  yn  ofnus  pan  eir  i  ad- 
olygu  y  gwaith,  y  bydd  pen  aml  un  yn  ddyledus  i'r  Brenin. 
"  Beth  sydd  a  fyno  hynyna  â  mi .?"  medd  rhywun.  Ni  ddy- 
munwn  friwio  yr  un  meddwl  yma ;  ond  beth  a  wnawn  i  yn 
gwenieithio  i  chwi  ?  Bydd  y  pregethwr  a'r  gwrandawyr  yn  y 
farn  yn  y  man.  "  Nid  wyf  fi  yn  grefyddol :"  gwaethaf  oll; — 
yr  wyt  ti  yn  damnio  llawer  o  eneidiau  ar  unwaith.  Os  nad 
ydyw  eieh  colledigaeth  chwi  eich  hunain  yn  beth  pwysig  ar 
eich  meddwl,  ai  difater  genych  golli  eneidiau  y  plant  yna  ? 
Beth  a  wnaeth  y  defaid  yna  i  haeddu  y  fath  greulondeb  oddiar 
eich  llaw  ?  Na  roddwch  hûn  i'ch  Ifygaid,  na  chwsg  i'ch  am- 
rantau,  nes  cael  allor  yn  eich  teulu  i  rymus  Dduw  Jacob. 

A  chwithau  sydd  wedi  codi  allor  yn  eich  teuluoedd  er  ystalm, 
ond  heb  weled  dim  ffrwyth.  Yr  ydych  yn  barod  i  ameu  ai 
Duw  o'i  air  ydyw  Duw ; — yn  barod  i  ddywedyd,  Yn  ofer  y  mae 
y  cyfan,  oblegid  y  mae  y  plant  yn  annuwiol,  a'r  teulu  yn  debyg 
o  fod  yn  ol.  Eto  na  ddigalonwch :  ni  ddywedodd  Duw  ddim 
pa  bryd  na  pha  fodd  yr  atebai.  "  Y  bore  haua  dy  had,  a  phryd- 
iiawn  nac  atal  dy  law  ;  canys  ni  wyddost  pa  un  a  ffyna,  ai  hyn 
yma  ai  hyn  acw,  ai  ynte  da  fyddant  ill  dau  yn  yr  un  ffunud." 
Yr  oedd  gweddiau  Cornelius  wedi  esgyn  am  amser  maith  cyn 
i'r  fendith  ddisgyn ;  ond  erbyn  i  ddigon  o'r  gronynau  fyned  i 
fyny,  fe  ddatodwyd  godre  y  cwmwl,  ac  wele  y  fendith  yn  dis- 
gyn  fel  gwlaw  cynyrchiol  ar  yr  holl  dŷ.  Diau  i'r  bachgen 
Manasseh  gael  llawer  o  le  yn  ngweddiau  Hezeciah ;  ond  aeth 
ef  adref,  a  Manasseh  yn  ddigon  annuwiol :  ond  wedi  i  Hezeciah 
fod  flynyddoedd  yn  y  nefoedd,  wele  y  gweddiau  yn  dechreu 
dyfod  mewn  cof  ger  bron  Duw ;  ac  wele  hwynt  yn  disgyn  yn 
ireidd-dra  ar  enaid  y  bachgen  caled,  nes  y  mae  yn  wylo  y  dagrau 

yn  ngharchar  Babilon.  Beth  a  geisiodd  ef  pan  aeth  hi  yn 
gyfyng  arno  ?  Hen  Dduw  ei  dadau,  yr  hwn  y  gwelodd  efe  ei 
dad  yn  ei  addoli  yn  feunyddiol.  Am  hyn,  dadau  a  mamau,  na 
ddigalonwch  os  ydyw  y  plant  yn  annuwiol :  pwy  a  ẃyr  na 
ddont  i  gofio  Duw  eu  tad,  pan  fyddwch  chwi  wedi  myned  i 
ífordd  yr  holl  ddaear ; — na  bydd  y  brophwydoliaeth  a  ddysgodd 
ei  fam  iddo  yn  dyfod  i  feddwl  y  bachgen  caled  wedi  iddi  hi 
fyned  i  ogoniant.  Un  o  ffyrdd  Duw  ì  brofi  ei  bobl  ydyw  hon  : 
wedi  hir  oedi  fe  gyfiawna  ei  addewid;  a  phwy  a  ŵyr  na 
chewch  chwi  fyw  i  glywed  Duw  yn  dywedyd  am  y  bachgen 
Ismael  yna,  sydd  a'i  law  yn  erbyn  pawb,  a  llaw  pawb  yn  ei 
erbynyntau,  "  Aralsmaelhefyd  y'th  wrandewais."  Cymerwch 
hwynt  i  fyny  i  fynydd  Duw  bob  dydd,  er  bod  eich  calon  yn 
gwaedu  wrth  weled  nad  ydyw  rhyfeddodau  y  mynydd  yn  tynu 
dim  o'u  ?ylw.  Ond  na  ddigalonwch  ;  feallai  pan  fyddwch  chwi 
yn  meddwl  leiaf  am  hyny,  y  cymer  ef  le.  Y  mae  meddyg 
wedi  codi  ysbyty  (Jiospital)  ar  ochrau  yr  Alps,  i  ymroddi  at  y 
gwaith  canmoladwy  o  geisio  rhoddi  ymwared  i  liaws  sydd  yn 
cael  eu  geni  yn  y  wlad  hono,  â  rhyw  gymaint  o  wallgofrwydd 
arnynt,  fel  nad  ydynt  yn  sylwi  ar  ddim ;  ond  y  mae  efe  wedi 
bod  yn  llwyddianus  i  adferu  lliaws  o  honynt,  drwy  eu  cymeryd 
allan  i'r  haul,  a  dangos  iddynt  olygfeydd  prydferth  natur,  i 
geisio  deflfro  yr  enaid  rywsut;  ac  os  gall  ef  unwaith  dynu  eu 
sylw,  y  mae  yn  lled  sicr  o'u  gwellâu.  Ond  yr  oedd  yno  un 
nad  oedd  wedi  sylwi  ar  ddim  erioed,  er  myned  bob  dydd  gyda'r 
lliaws  i  weled  yr  haul  yn  machlud :  yr  oedd  ei  enaid  fel  yn 
cysgu;  nid  oedd  yn  edrych  drwy  ei  lygaid :  ond  un  diwrnod, 
wrth  edrych  ar  yr  olygfa,  er  syndod  i  bawb,  fe  waeddodd  alhm, 
"  Yr  haul  !  yr  haul !''  Fe  ddeffrowyd  ei  enaid  ef  o'r  diwedd, 
wrth  ei  fynych  gymeryd  i  ganol  y  golygfeydd.  O  !  y  mae 
eich  plant  chwithau  wedi  eu  geni  â  gwaeth  gwallgofrwydd  na 
hwnyna  o  lawer  arnynt ;  ond  cymerwch  hwynl  i  ganol  golyg- 
feydd  mynydd  Duw  bob  dydd  :  ni  wyddoch  chwi  yn  y  byd  pa 
ddiwrnod  y  bydd  yr  enaid  yn  defîroi,  ac  yn  nghanol  disgleirdeb 
Haul  Cyíiawndcr,  yn  codi  ei  ben  i  fyny,  ac  yn  gwaeddi,  *'  Yr 
Haul!  yr  Haul  !"  am  y  waith  gyntaf  erioed.  Dychwelyd  y 
byddom  oll  o'r  addoliad  cyhoeddus,  gan  Iwyr  fwriadu  bendigo 
ein  tŷ. 

[Mercher,  Mawrth  21,  1849.] 


PREGETH  XXVII. 


PWYSFAWRAWGRWYDD    CREFYDD    I  R   ÎEUANC. 


1  Cheonicl  ssTÌii.  9  :— "  A  thitliau  Solomon  fy  Mab,  adnebydd  Dduw  dy 
dad,  a  gwasanaetlia  Ef  â  chalon  berffaith,  ac  â  meddwl  ewyllysgar : 
canys  yr  Arglwydd  sydd  yn  chwilio  yr  hoU  galonau.  ac  yn  deall  pob 
dychjnnyg  meddyliau.  0  cheisi  Ef,  ti|a'i  cai ;  ond  os  gwrthodi  Ef, 
Efe  a"th  fwrw  di  j-maith  yn  dragywydd." 


R  oedd  dyddiau  Dafydd  yn  awr  yn  nesâu  i  farw.  Yr 
ydoedd  wedi  gwasanaethu  ei  genhedlaeth  yn  ol 
ewyllys  Duw,  ac  wedi  enill  iddo  ei  hun  y  caracter 
uchel  o  fod  yn  ẃr  wrth  fodd  calon  Duw.  Nid  meddwl  hyn 
ydyw  ei  fod  yn  ddifai ;  oblegid  y  mae  genym  hanes  un  bai 
ysgeler  ynddo.  Yr  ydoedd  yn  gymeradwy  o  ran  ei  berson  ger 
bron  Duw ;  ond  cyfeirio  y  mae  yr  ymadrodd  yna  at  ei  gy- 
meriad  swyddol  fel  brenin.  Fel  swyddog,  fe  gadwodd  at 
lythyren  y  cyfamod  oedd  rhwng  Duw  a'r  genedl,  yr  hyn  ni 
wnaethai  Saul.  Bu  Dafydd,  fel  Moses,  yníFyddlawn  yn  ei  holl 
dŷ  :  cyflawnodd  ewyllys  ei  Feistr,  heb  ychwanegu  ati,  na  thynu 
oddiwrthi.  Ac  yr  oedd  yr  egwyddor  a  fu  yn  ei  lywodraethu 
trwy  ei  oes  yn  amlygu  ei  hun  yn  bur  rymus  ynddo  yn  awr, 
pan  yn  ymyl  marw,  sef  gofal  calon  am  wasanaeth  ^-r  Arghrydd. 
Yr  oedd  y  gofal  hwn  i'w  weled  yn  y  ddarpariaeth  a  wnaeth 
tuag  at  dŷ  ei  Dduw,  ac  yn  neillduol  yn  y  cyngor  difrifol  a 
roddodd,  megis  oddiar  gyffiniau  byd  arall,  i'r  bobl,  ac  i'r  brenin 
etholedig.  Ac  wedi  rhoddi  y  cyngor,  ni  a  gawn  ei  fod  yn 
ymbil  â  Duw  am  roddi  o  hono  i  Solomon,  yr  hyn  yr  oedd  efe 
wedi  cynghori  Solomon  i'w  geisio.  Yn  hyn  y  mae  yn  esiampl 
i  bawb  ei  ddilyn.  Wedi  ymdrechu  ei  oreu  ei  hun,  y  mae  yn 
disgwyl  y  cwbl  wed'yn  oddiwrth  Dduw.     Bydd  gwaith  yr  hwn 

sydd  yn  cynghori  ei  fab  heb  weddio  drosto,  a  gwaith  yr  hwn 
sydd  yn  gweddio  dros  ei  fab  heb  ei  gynghori,  y  naill  mor  ofer 
a'r  llall.  Cymerodd  Jacob  y  ífordd  debycaf  i  enill  fFafr  Esau 
pe  na  buasai  yn  disgwyl  dira  oddiwrth  Dduw  :  fe  ymdrechodd 
mor  ddi-ildio  â'r  angel  a  phe  buasai  yn  disgwyl  i'r  angel 
wueuthur  yr  oll.  Felly  yr  oedd  Dafydd  yma  yn  cynghori  yn 
ddifrifol,  acyn  gweddio  yn  daer  hefyd.  Y  mae  yn  ddiau  ei  fod 
wedi  cynghori  Solomon  lawer  gwaith  cyn  hyn ;  ond  er  mwyn 
gwneuthur  y  cyngor  yn  fwy  difrifol  a  phwysig,  y  mae  yn  ei 
roddi  ar  gyhoedd  cynulleidfa  yr  Arglwydd,  a  cher  bron  Duw. 
Yroedd  llwyddiant  y  wlad,  a  llwyddiant  Solomon,  yn  bethau 
agos  at  feddwl  y  brenin ;  am  hyny  cynghorai  hwynt  i  ddilyn 
yr  unig  Iwybr  a  sicrhai  y  llwyddiant  hyny  iddynt,  sef  bod  yn 
ífyddlawn  i  Dduw.  Trwy  gadw  gorchymynion  yr  Arglwydd 
yr  oedd  y  bobl  i  feddianu  y  wlad,  a  thrwy  ymroddi  i  adnabod 
Duw  ei  dad  yr  oedd  Solomon  i  feddianu  yr  orsedd.  Yr  oedd 
llwyddiant  y  naill  a'r  llall  yn  ymddibynu  ar  eu  crefydd  hwynt. 
Fel  yr  oedd  hi  gynt,  felly  y  mae  hi  eto :  cyfiawnder  yn  unig  a 
ddyrchafa  genedl,  a  dinystr  pobloedd,  fel  eu  cywilydd,  yw  eu 
pechod  ;  a  geUir  dywedyd  wrth  bob  person  unigol, — "  Dyr- 
chafa  di  hi,  ahithau  a'th  ddyrchafa  di."  Yr  oedd  yr  Arglwydd 
wedi  trefnu  gynt  fod  anghrefyddolder  y  bobl  yn  dwyn  arnynt 
ddinystr  tymhorol  buan  ;  ac  nid  yw  dinystr  cenhedloedd  di- 
dduw  ddim  yn  llai  sicr  yn  awr,  er  nad  ydyw  yn  dilyn  cyflawniad 
eu  beiau  mor  uniongyrchol.  Y  mae  y  cyngor  a  roddodd 
Dafydd  i'w  ddeiliaid  ef  (adn.  8),  mor  briodol  i'w  roddi  yn  awr 
i  ddeiHaid  pob  gwlad ;  ac  y  mae  y  geiriau  a  lefarodd  Azariah 
fab  Oded  (2  Cron.  xv.  2.)  mor  wir,  ac  mor  berthynol  i  bob 
cenedl  ag  oeddynt  i  Judah  a  Benjamin,  yn  nyddiau  Asa  y 
brenin.  Beth  ond  cyflawniad  0  honynt,  oedd  ysgytiad  teyrn- 
asoedd  di-dduw  cyfandir  EAvrop  yn  y  blynyddoedd  diweddaf  ? 

Yr  oedd  Dafydd  wedi  cael  siomedigaethau  mawrion  yn  ei 
blant:  Amnon  wedi  gwneuthur  ynfydrwydd  yn  Israel,  yr  hyn 
a'i  dygodd  yn  anamserol  i'w  fedd ; — yr  oedd  Absalom  wedi  ei 
ladd  â'r  cleddyf  am  deyrn-fradwriaeth ; — yr  oedd  Adoniah  wedi 
profi  trwy  ymestyn  at  y  frenhiniaeth,  nad  oedd  ofn  Duw  gcr- 
bron  ei  lygaid.  Ymae  yn  rhaid  bod  y  siomedigaethau  hyn  yn 
gwneuthur  Dafydd  yn  bryderus  ynghylch  Solomon,  rhag  iddo 

yntau  hefyd  wneuthur  llong-drylliad  am  dano  ei  hun.  Y  mae 
yn  ei  ystyried  yn  awr  fel  ar  gychwyn  i'w  daith ;  ac  wrth  iddo 
gychwyn,  y  mae  yn  rhoddi  cyngor  y  testyn  iddo :  "Tithau, 
Solomon  fy  mab,  adnebydd  Dduw  dy  dad."  Yr  wyt  yn 
cychwyn  i  daith  y  mae  ei  pheryglon  yn  aneirif.  Y  mae  Ab- 
salom,  Amnon,  ac  Adoniah,  dy  frodyr  wedi  dyrysu  ynddi.  Y 
mae  y  gwaith  sydd  o'th  flaen  yn  fawr  a  phwysig,  sef  adeiladu 
llys,  nid  i  ddyn,  ond  i  Dduw:  yr  wyt  tithau  yn  ieuanc  a  tliyner  ; 
ond  er  mawredd  y  gwaith, — er  peryglon  y  daith, — mi  af  i'm 
bedd  yn  dawel,  heb  bryderu  dim  yn  dy  gylch,  ond  i  ti 
wneuthur  hyn, — "  Adnebydd  Dduw  dy  dad."  Neu,  mewn 
geiriau  eraill,  os  myni  fyned  drwy  y  byd  yn  ddiogel,  y  mae  yn 
rhaid  i  ti  gael  crefydd  dda  i  gychwyn.  Yr  oedd  yr  Arglwydd 
wedi  addaw  i  Dafydd  mewn  cyfamod  tragywyddol,  a  hwnw 
wedi  ei  luniaethu  yn  hollol  ac  yn  sicr,  y  byddai  i'w  hiliogaeth 
ef  eistedd  ar  deyrngadair  Israel ;  ond  nid  oedd  hyny,  ni  a  welwn, 
yn  lleihau  dini  ar  ofal  Dafydd  dros  gael  ei  fab  i  rodio  gyda 
Duw,  Mor  annhebyg  y  mae  yn  ymddwyn  i  lawer  tad  yn 
Nghymru,  yr  hwn,  gan  fod  gan  Dduw  gyfamod  i  gadw,  s^^dd 
yn  esgeuluso  yn  gw'ol  arwain  ei  blant  ei  hun  i  íFyrdd  y  bywyd. 

Ni  bydd  a  fynom  ni  mwy  â'r  testyn,  fel  cyngor  i  Solomon  ; 
ond  ni  a'i  defnyddiwn  yn  sylfaen  i  ychydig  sylwadau  ar  y  pwys 
o  gael  crefydd  yn  ieuanc. 

Nid  oes  neb  yn  ameu  mewn  perthynas  i  bob  peth  y  byd  hwn, 
nadydyw  ieuenctiddyn  yn  amser  pwysig  iddo,  a  bod  y  moddy 
treulia  efe  yr  amser  hwnw  yn  eífeithio  yn  anocheladwy  ar  ei  oes 
i  gyd.  Os  ydyw  yn  meddwl  cael  gwybodaeth  eang,  y  mae  yn 
gwybod  mai  ofer  ydyw  disgwyl  hyny  heb  ymroddi  i  ddysgu  yn 
ieuanc.  Os  ydyw  yn  meddwl  cael  celfyddyd  neu  alwedigaeth, 
nid  ydyw  yn  disgwyl  cyraedd  nemawr  fedrusrwydd  ynddi  heb 
ddechreu  arni  yn  ieuanc.  Os  ydyw  wedi  rhoddi  ei  fryd  ar 
ymgyfoethogi,  os  ä  bore  ei  oes  heibio  heb  iddo  gasglu  trysor, 
y  mae  yn  anobeithio  am  dano  wed'yn.  Ond  am  grefydd,  nad 
pwysig  dim  mewn  cymhariaeth  iddi  hi,  fe  ymddygir  at  hon  fel 
pe  byddai  pob  adeg  ar  oes  dyn  yn  fwy  cymwys  i'w  cheiso  nag 
ieuenctid.  Pe  ymddygai  dyn  at  unrhyw  beth  fel  yr  ym- 
ddyga  at  grefydd,  ystyrid  y  peth  yn  wallgofrwydd  ynddo. 
Pwy  na  roddai  ei  hun  yn  agored  i  wawd  pe  yr  oedai  ddysgu 

celfyddyd  nes  bod  yn  ymyl  ei  fedd.  Neu  pe  addawai 
iddo  ei  hun  astudio  rhyw  gangen  o  wybodaeth,  wedi  i'r  blyn- 
yddoedd  heb  ddim  diddanwch  ynddynt  ei  oddiweddyd ; — neu 
pe  boddlonai  mewn  tlodi  nes  i'r  pren  almon  flodeuo,  ac  yna 
bwriadu  dechreu  casglu  trysor ;  ond  felly  yr  ymddygir  at  y 
gelfyddyd  y  mae  y  fywioliaeth  am  dragywyddoldeb  yn  ymddi- 
bynu  ar  ei  medru ; — at  y  wybodaeth  y  mae  bywyd  yr  enaid 
yngl\-n  â  hi ; — at  y  cyfoeth  yr  ydych  yn  meddwl  byw  arno 
mewn  byd  ar  ol  hwn. 

Y  mae  edrych  ar  grefydd  fel  yn  fwy  perthynasol  i  ryw  amser 
ar  oes  dyn  nag  i'w  ieuenctid,  yn  codi  i  raddau  mawr  oddiar 
gamsyniad  ynghylch  beth  ydyw  crefydd.  Ond  hyd  yn  nod  pe 
cymerid  yr  olwg  sydd  gan  y  rhai  sydd  yn  ymddwyn  fel  hyn  tuag 
ati  arni  hi,  cyfrifid  yr  ymddygiad  yn  ffblineb  tuag  at  bob  peth  ond 
crefydd.  Hyny  ydyw  crefydd  yn  ngolwg  llawer : — cymod  â 
Duw,  nid  am  eu  bod  yn  prisio  ei  heddwch  Ef  er  ei  fwyn  ei  hun, 
ond  am  fod  ei  heddwch  yn  ei  atal  i'w  cosbi  hwynt  fel  gelynion. 
Trwydded  i  gael  myned  i'r  nefoedd  ydyw  crefydd,  nid  am  fod 
y  nefoedd  yn  lle  dymunol  ynddi  ei  hun,  ond  am  fod  cael  hawl 
iddi  yn  diogelu  rhag  uffern.  Ond,  a  gadael  mai  hynyna  yw 
crefydd,  y  mae  ymddygiadau  canoedd  tuag  ati  yn  gyfryw  ag  a 
gyfrifid  yn  ffolineb  wedi  ei  berffeithio  tuag  at  bob  peth 
arall.  Pe  byddai  brenin  daearol  yn  elyn  i  ddyn,  ac  yntau  yn 
gwybod  ei  fod  yn  rhwym  o  ymddangos  ger  ei  fron  ymhen 
ugain  mlynedd,  oni  ystyriech  chwi  ei  ymddygiad  yn  eithaf 
ffol,  pe  na  cheisiai  efe  am  heddwch  y  brenin  nes  bod  yn  ymyl  y 
llys  .?  Na,  ni  orphwysai  ydyn  ddim  nesdefnyddio  pob  moddion 
o  fewn  ei  gyraedd  i  gael  yr  heddwch  cyn  gynted  ag  y  gwybyddai 
fod  y  brenin  yn  elyn  iddo.  Pe  byddech  yn  gwybod  fod  yn 
rhaid  i  chwi  symud  ymhen  ychydig  ílynyddoedd  i  ryw  wlad 
bellenig  i  fyw,  ac  y  byddai  eich  hapusrwydd  yno  yn  ymddibynu 
ar  i  chwi  fedru  ymhyfrydu  yn  yr  un  pethau  a  thrigolion  y  wlad 
hono,  oni  ystyriech  chwi  eich  hun  yn  ymddwyn  fel  ynfydion, 
pe  yr  oedech  chwi  chwiHo  beth  ydyw  pethau  y  wlad,  a  pha 
beth  sydd  yn  angenrheidiol  tuag  at  eu  mwynhau  hwynt,  nes 
bod  ar  gychwyn  yno  ?  Na,  o'r  foment  y  clywech  chwi  mai 
hyny  ocdd  eich  tynged,  oni  ymdrcchech  chwi  eich  goreu  i 
wncuthur  eich  hun   yn  gymwys  i'r  lle?     Pe  cymod  â  Duw,  a 

hawl  i'r  nefoedd,  fyddai  crefydd,  nid  yw  ymddwyn  fel  yna  tuag 
ati  ddim  yn  ddoeth.  Ond  nid  cymod  â  Duw,  nid  hawl  i'r  nef- 
oedd,  ydyw  hi :  y  mae  yma  gymod  ynddi,  ond  nid  yw  dydd 
gwyî  y  cymod  ddim  ond  ei  dechreu  hi.  Cael  Duw  yn  Gyfaill 
i  bechadur  a  f u  y  dydd  hwnw :  ond  y  mae  crefydd  wedi  eì 
bwriadu  i  ddwyn  y  pechadur  yn  Gyfaill  i  Dduw,  i  gael  y  galon 
i  ymhyfrydu  yn  Nuw ;  ac  ni  wna  hi  mo  hyny  nes  y  bydd  y 
caledwch  wedi  ei  dynu  o  honi,  a  gwaith  oes  íydd  hyny.  Y 
mae  hi  yn  rhoddi  hawl  i'r  nefoedd,  ond  rhan  o  honi  ydyw 
hyny :  y  mae  gwneyd  yn  gymwys  iddi  yn  rhan  mor  berthynol  o 
honi  ag  ydyw  rhoddi  hawl.  Y  mae  yr  hawl  i'w  holl  fendithion 
hi  yn  dyfod  i  ni  megis  y  tu  allan  i  ni  ein  hunain ;  ond  y  mae  y 
cymhwysder  i'w  mwynhau  oll,  yn  beth  sydd  raid  ei  gael  ynom 
ni.  Ac  y  mae  llawer  yn  tybied  am  nad  ydyw  yr  hawl  yn  costio 
dim  i  ni,  nad  ydyw  y  cymhwysder  i  gostio  dim  ychwaith. 
Trwy  fai  wolaeth  un  arall  y  cawn  ni  yr  hawl  i'r  nefoedd  ;  ond 
marw  ein  hunain,  am  oes,  ydyw  y  moddion  a  drefnodd  Duw 
i'n  cael  ni  yn  gymwys  iddi ;  ac  nid  peth  bychan  ydyw  marw 
o  un  math.  Nid  yw  cael  liawl  i'r  nefoedd  ddim  ond  cyffelyb 
i'r  hawl  a  gafodd  Israel  tra  yn  yr  Aipht  i  Ganaan.  Yr  oedd 
diffaethwch  mawr  ac  ofnadwy  rhyngddynt  â'r  wlad  er  hyny» 
Yr  oedd  yn  rhaid  eu  profi  yn  hwnw,  am  ddeugain  mlynedd, 
cyn  y  byddent  gymwys  i'w  meddianu.  Nid  creu  rhai  yn  eu 
cyflawn  faintioli  y  mae  yr  Arglwydd  pan  yn  creu  o'r  newydd 
yn  Nghrist  lesu  ;  na,  rhai  bach  yn  Nghrist  ydyw  pawb  i  ddech- 
reu.  Gwŷr  perffaith  wedi  cyraedd  at  fesur  oedran  cyflawnder 
Crist  ydynt  yn  y  nef ;  ac  y  mae  yn  rhaid  iddynt  gael  rhyw 
amseri  dyfu  o  yftâd  o  fabandod  i  sefyllfa  gw\'r.  Ymae  y  pethau 
yr  ydym  yn  eu  disgwyl  drwy  ein  crefydd  yn  rhoddion,  ac  yn  wobr' 
wyon  hefyd ;  ond  y  mae  pawb  sydd  yn  ei  hoedi  hi  yn  anghofio  eü 
bod  yn  wobrwyon,  ac  yn  edrych  arnynt  fel  pe  na  byddent  ond 
rhoddion  yn  unig.  Yr  oedd  y  Ganaan  ddaearol  gynt  yn  rhad 
rodd  i  hiliogaeth  Abraham :  ond  fel  gwobr  concwerwyr  y 
cawsant  hwy  feddiant  o  honi  er  hyny.  Rhad  rodd  ydy  w  y  nef, 
oblegid  etifeddiaeth  ydyw  hi  sydd  yn  d'od  yn  rhinwedd  perth- 
ynas.  Y  mae  hi  yn  wobr  hefyd,  oblegid  gorphwysfa  ydy  w  i  rai 
wedi  gweithio  yn  galed.  Rhad  rodd  er  mwyn  lesu  Grist  ydyw 
coron  y  bywyd  i  becliadur ;  ond  y  mae  hi  yn  wobr  iddo  hefyd 
F  2 

am  redeg  yr  yrfa.  Ymaeyddwy  olwgynaarniyncaeleudal  allan^ 
y  naill  mor  amlwg  a'r  llall,  yn  y  Bibl.  Y  mae  cadwedigaeth  yn 
dyfod  trwy  gredu,  a  thrwy  weithio  allan  ein  hiachawdwriaeth 
ein  hunain.  Cyfiawnhawyd  Abraham  drwy  ífydd,  a  thrwy 
weithredoedd  hefyd.  Yr  ydyra  yn  cael  yr  Arglwydd  lesu  yn 
dywedyd  mewn  un  man,  na  ddaw  y  neb  sydd  yn  credu  ynddo 
Ef  ddim  i  farn,  hyny  yw,  y  diangant  hwy  rhag  condemniady 
am  eu  bod  yn  credu ;  ond  yr  ydym  yn  ei  gael  yn  dangos  mewn 
lle  arall,  eu  bod  yn  dianc  rhag  condemniad  y  dydd  diweddaf, 
oherwydd  eu  gwaith  yn  ei  ddilladu,  yn  ei  borthi,  ac  yn  ymweled 
âg  Ef,  neu  oherwydd  eu  ffyddlondeb  i'w  achos  Ef  tra  ar  y 
ddaear.  Y  mae  yr  angel  yn  dywedyd  wrth  loan  am  y  dyrfa 
fawr  yr  oedd  yn  eu  gweled  yn  y  nef,  mai  difai  oeddent  gerbron 
gorseddfainc  Duw,  nid  am  eu  bod  yn  credu  yn  yr  Oen,  ond  am 
eu  bod  yn  dilyn  yr  Oen  i  ba  le  bynag  yr  elo.  Ag  yr  ydym  yxi 
darllen  yn  yr  un  llyfr  am  y  rhai  sydd  yn  marw  yn  yr  Arglwydd, 
fod  eu  gweithredoedd  yn  eu  canlyn  hwynt.  Rhaid  ynte  mai 
nid  yn  ymy\  marw  y  dechreuasant  íyv7  i  Dduw,  onid  ê  ni  buasai 
nemawr  weithredoedd  i'w  canlyn.  Pell  oddiwrthym  fyddo 
ceisio  gan  neb  edrych  ar  y  pethau  mawrion  yr  ydym  yn  eu 
disgwyl  trwy  eìn  crefydd  yn  ddim  amgen  na  rhad  roddion  Duw. 
Yn  ystyr  fanylaf  y  gair,  "  trwy  ras  yr  ydych  yn  g3xiwedig  trwy 
íîydd ;"  ond  y  mae  y  ífydd  hòno  yn  rhodd  Duw.  Y  mae  gobaith 
da  crefydd  wedi  dyfod  trwy  ras.  Y  mae  ei  chariad  hi  wedi  ei 
dywallt  i'r  galon  o  le  arall.  Rhad  roddion  ydynt  oll.  Ond  y 
mae  y  fíydd  i  weithio ;  y  gobaith  i  ymaros ;  a'r  cariad  i  lafurio. 
Fe  fydd  pawb  f^aid  yn  derbyn  y  nef  yn  rhodd  i  ífydd,  yn  ei 
derbyn  hi  hefyd  yn  wobr  am  waith  ífydd.  Fe  fydd  pawb  fydá 
yn  ei  derbyn  hi  yn  rhodd  cariad,  yn  ei  derbyn  hi  hefyd  yn 
wobr  am  lafur  cariad.  Os  lle  i'w  enill  ydyw  y  nef,  nid  yw  yr 
adeg  foreuaf  ddim  yn  rhy  fuan  i  ddechreu  ar  y  gwaith.  Os  yr 
hwn  sydd  yn  gorchfygu  sydd  yn  deilwng  i  gael  rhodio  mewn 
diUad  gwynion,  nid  oes  adeg  rhy  fuan  i  ddechreu  gwrthsefylL 
Os  i'r  rhedegwyr  y  mae  y gamp,  ai  doeth  ydy w  oedi  cychwyn,  nes- 
y  bydd  pob  angliymhwysder  ynoch  i  redeg  ì  Pe  yr  iawn  syniech 
chwi  am  grefydd,  nid  oedcch  chwi  mo  honi  ddiwrnod  yn  hwy. 
I.  Edrychwch  ar  yr  hyn  a  ddywed  y  Bibl  am  ei  phwysig- 
ywydd  hi  i  ieuenctyd.     Nid  ydym  yn  rhoddi  ei  le  ei  hun  i  ddim^ 

os  na  roddwn  ni  yr  un  lle  iddo  ag  y  mae  y  Bibl  yn  ei  roddi ;  a 
dim  ond  i  ni  wneuthur  hyny  â  chrefydd  yn  ieuanc,  nid  peth 
ysgafn  a  fydd  hi  yn  ein  golwg.  Y  mae  yma  dri  pheth  yn 
dangos  ei  phwys  : — (i.)  Y  cymhelliadau  sydd  yma  i  ieuenctyd 
i'w  cheisìo.  (2.)  Y  gofal  sydd  yn  cael  ei  amlygu  yma  dros 
ìeuenctyd,  (3.)  Y  gymeradwyaeth  uchel  sydd  yn  cael  ei  roddi 
yma  i  bawb  sydd  wedi  cael  crefydd  yn  ieuanc. 

(i.)  Y  mae  ei  phwys  i'w  weled  yn  y  cymhelliadau  lliosog 
sydd  yma  i  ieuenctyd  i'w  cheisio.  Tra  y  mae  y  Bibl  yn  ymddi- 
ddan  à  phawb,  y  mae  yn  cymeryd  dyddordeb  {interest)  anghy- 
ffredin  mewn  ieuenctyd.  Y  mae  yn  ymddwyn  tuag  atynt  fel 
Jacob  at  Joseph,  neu  fel  yr  Arglwydd  lesu  atloan.  Hwy  ydyw 
€Ì  ddosbarth  anwyl  ef.  Hwy  ydyw  y  disgybhon  y  mae  yn  eu 
caru.  Y  mae  yma  un  lîyfr,  sef  y  Diarhebion  wedi  ei  gyfeirio 
bron  oll  at  yr  ieuènctyd.  Y  mae  y  naw  penod  cyntaf  yn  gwbl 
felly.  Y  mae  crefydd  yn  cael  ei  chymell  ar  ddyn  ieuanc  ynddo 
oddiar  bob  ystyriaeth.  Y  tad  megis  yn  sefyll  yn  Ile  Duw  i'w 
chymell  hi.  Weithiau  y  mae  yr  Arglw^^dd  yn  dadleu  ei  berthynas 
âg  ef  fei  rhesAvm  dros  gael  ei  serch: — "  Fy  mab,  moes  i  mi  dy 
galon."  Bryd  arall  y  mae  yn  dadleu  y  llawenydd  a  roddai  ei 
grefydd  ef  i'r  tad  yn  rheswm  iddo  ei  cheisio  hi : — "  Fy  mab,  os 
dy  galon  di  fydd  ddoeth,  fy  nghalon  inau  a  lawenycha."  Bryd 
■arall  y  mae  yn  ei  chymell  hi  oddiar  y  dyrchafiad  a  rydd  hi  i'r 
dyn  ieuanc  : — "  Dyrchafa  di  hi,  a  hithau  a'th  ddyrchafa  di :  hi 
a'th  ddwg  di  i  anrhydedd,  os  cofleidi  hi."  Mewn  lle  arall,  y 
mae  yn  dangos  y  canlyniad  echrys  o'i  gwrthod  hi  fel  rheswm 
dros  ochel  hyny: — '' Pa  fodd  y  casëais  i  addysg  !  pa  fodd  y 
dirmygodd  fy  nghalon  gerydd  î"  Ac  y  mae  yma  air  cynes  at 
yr  ieuenctyd  bron  ymhob  Ilyfr.  Weithiau  bydd  y  Salmydd  yn 
galw  arnynt  ger  bron,  iddo  gael  dysgu  iddynt  ofn  yr  Arglwydd. 
Yna  bydd  y  Pregethwr  yn  eu  cynghori  yn  serchog,  i  gofio  eu 
Creawdwr  yn  nyddiau  ieuenctíd.  Beth  bynag  oedd  yn  wagedd, 
sylwedd  oedd  hyn.  Bryd  arall,  bydd  yr  apostolion  yn  troi  i 
ddy wedyd  gair  wrthynt :  Paul  yn  eu  cynghori  i  fod  yn  sobr ; 
ac  loan  i  orchfygu  yr  un  drwg.  Cymerwch  hynyna  fel  esiampl : 
fe  ballai  yr  amser  i  mi  olrhain  yr  holl  wahanol  ddulliau  y  mae 
yn  cael  ei  chymell  ar  ieuenctyd. 

((2.)  Y  mae  ei  phwys  i'v/  ganfod  yn  y  gofal   sydd  yn  cael  ei 

amlygu  yma  dros  ieuenctyd.  "Plant,"  medd  y  Salmydd, 
"ydynt  etifeddiaeth  yr  Arglwydd  ;"  ac  y  mae  yma  ofal  diball  yn 
cael  ei  amlygu  am  yr  etifeddiaeth.  Yr  oedd  Abraham  yn  cael 
ei  ganmol  gan  yr  Arglwydd  am  ei  ofal  dros  yr  ieuenctyd.  Ac 
nid  ychydig  y w  y  lle  y  mae  y  gorchymynion  yn  eu  cylch  hwynt 
yn  ei  gael  yn  nghyfraith  Moses.  Yr  oedd  y  tad  luddewig  i 
ddysgu  crefydd  i'w  blant,  gyda  bod  eu  meddyliau  yn  dechreu 
ymagor; — i  ymddiddan  â'r  plentyn  yn  eiorweddfa  y  nos; — i'w 
hegluro  ar  yr  aelwyd  ; — i  gymeryd  mantais  ar  bob  peth  wrth 
gyd-gerdded  y  ffordd  i'w  chrybwyll  hi.  Y'r  oedd  y  tad  i 
wneuthur  fel  y  mynai  à  chywreinrwydd  eí  blentyn  ynghylch 
pobpeth  arall,  i  ateb  ei  gwestiynau  neu  beidio  ;  ond  pan  y 
gofynai  y  plentyn  wrth  ganfod  y  tystiolaethau  wedi  eu  hys- 
grifenu  ar  byst  y  tŷ, — Beth  yw  y  tystiolaethau  hyn  ?  neu  wrth 
edrych  ar  ei  dad  yn  bwyta  y  pasc, — "  Pa  waSanaeth  yw  hwn 
genych  ?  neu  wrth  weled  y  ceryg  mawrion  gerllaw  yr  lorddon- 
en,  —  "  Beth  yw  y  ceryg  hyn?" — fe  ofalodd  yr  Arglwydd 
orchymyn  yn  bendant  i'r  tad,  am  iddo  ateb  cwestiynau  fel  yna. 
Yr  oedd  i  feithrin  pob  cywreingarwch  crefyddol  a  allai  fod  yn 
ei  feddwl.  A  phan  y  byddai  yr  Arglwydd  yn  digio  wrthynt, 
mynych  y  byddai  eu  hymddygiad  at  y  plant  yn  achos  o'i  ẅg. 
"Lladd  o  honoch  fy  mhlant,"  medd  efe,  "  a'u  rhoddi  i'w  tynu 
trwy  y  tân  iddynt,"  sef  i'r  eilunod.  A  phan  y  byddaì  yn  eu 
cosbi,  yr  oedd  maint  ei  lid  yn  cael  ei  ddangos  yn  ei  waith  yn 
taraw  y  plant  a'r  ieuenctyd.  Yr  oedd  wedi  digio  cymaint  nes 
yr  oedd  hyd  yn  nod  ei  rai  anwyl  yn  gorfod  dioddef.  Ac  nid 
yw  y  Testament  Newydd  ddim  yn  ol  i'r  Hen  yn  y  gofal  sydd 
yn  cael  ei  amlygu  drostynt.  Fe  orchymynir  yn  bendant  i'r  tad 
eu  "  maethu  yn  addysg  ac  athrawiaeth  yr  Arglwydd,"  ac  am 
iddo  ofalu  rhag  iddo  drwy  sarugrwydd  beri  i'w  blentyn  gasàu 
crefydd ;  ac  yn  ei  gynghorion  i  bregethwyr  ieuainc,  y  mae  yn 
eu  dysgu  i  gynghori  yr  ieuenctyd,  ac  yn  eu  rhybuddio  hefyd 
am  ofalu  i  fod  yn  esiampl  iddynt. 

(3.)  Y  mae  ei  phwys  i'w  ganfocì,  yn  y  gymeradwyaeth  sydd 
yn  cael  ei  rhoddi  yma  i  bawb  sydd  yn  ei  meddu  yn  ieuanc. 
Nid  oes  neb,  o  Joseph  yn  yr  Hen  Destament,  hyd  Timotheus 
yn  y  Newydd,  â  "  pheth  daioni  "  ynddo,  yn  cael  myned  heibio 
iddo  yn  ddisylw.     Fe'i  hystyrir  yn  anrhydedd  mawr  cael  cof- 

golofn  yn  eglwys  St.  Paul,  neu  yn  Westminster  Abbey,  yn 
Llundain  :  nid  oes  neb  ond  y  rhai  a  fuont  yn  enwog  iawn  yn 
cael  yr  anrhydedd.  Anrhydedd  llawer  mwy  ydyw  cael  cof- 
golofn  yn  y  deml  hon ; — cael  enw  da  yn  llyfr  y  bywyd.  A 
sylwch  chwi  i  bwy  y  mae  yr  urddas, — onid  i'r  rhai  fydd  wedi 
cael  crefydd  yn  ieuainc  ?  Yr  oedd  yr  ychydig  ddaioni  oedd  yn 
Abîah,  yn  nhŷ  annuwiol  Jeroboam,  wedi  peri  iddo  gael  niçhe 
yn  y  deral  hon.  A  phan  y  bydd  rhyw  ddyrchafiad  yn  cael  ei 
roddi  i  ryw  un,  fe  fydd  ysbryd  Duw  yn  bur  gyffredin  wedi 
gofalu  dangos  ei  fod  yn  ofni  Duw  yn  ieuanc,  fel  pe  buasai 
am  ddangos  mai  hwnw.  oedd  y  dosbarth  yr  oedd  Efe  yn 
dewis  ei  anrhydeddu.  Y  mae  wedi  dangos  bod  Joseph  yn  ofni 
Duw,  cyn  ei  ddangos  yn  llywydd  yr  Aipht.  Yr  ydym  yn  cael 
gweled  bod  addysg  ei  fam  wedi  arwain  Moses  i  ddewis  Duw 
Israel,  cyn  iddo  gael  yr  anrhydedd  o  fod  yn  arweinydd  iddynt. 
Felly  yr  oedd  Josua  o'i  febyd  yn  ffyddlawn  i  Dduw.  Wedi 
dangos  Obediah  yn  benteulu  Ahab,  fe  ddywedir  yna  air  i 
ddangos  ei  fod  yn  ofni  yr  Arglwydd  ar  aelwyd  ei  dad  a'i  fam. 
Yr  oedd  Dafydd  frenin  wedi  canu  llawer  Salm  beraidd  pan  yn 
fugail  defaid.  Yr  oedd  y  pedwar  tywysog  ieuainc  hyny  yn 
Babilon  yn  ofni  yr  Arglwydd,  cyn  cael  y  dyrchafiad.  Yn  hanes 
yr  Arglwydd  lesu,  ni  a  gawn  mai  llanc  ieuanc  o  ddwy  ar 
bymtheg  i  ddeunaw  oed  oedd  y  disgybl  yr  oedd  yntau  yn  ei 
garu.  Fe  ddy wedir  hefyd  iddo  hoffi  y  dyn  ieuanc  a  ddaeth  ato 
iymofyn  am  fFordd  y  bywyd.  Bu  y  disgyblion  yn  ceisio  atal 
llawer  un  at  yr  lesu ;  ond  ni  cheryddwyd  mo  honynt  am  atal 
neb  ond  plant  bychain.  Gellir  dywedyd  fod  y  Bibl  yn  ei 
gynghorion, — yn  ei  esiamplau, — yn  y  gofal  y  mae  yn  ei  amlygu 
am  ieuenctyd,  —  yn  y  gymeradwyaeth  y  mae  yn  ei  roddi  i 
grefydd  yn  ieuanc, — ac  yn  y  dull  y  mae  yn  cyfleu  addysg  gref- 
yddol,  yn  eglur  ddangos  mai  nid  difater  ganddo  eich  colli  chwi 
ieuenctyd.  Paham  y  mae  y  w^^bodaeth  sydd  yn  cadw  wedi  ei 
chyfleu  mewn  dull  mor  ddifyr,  os  nad  i  dynu  ieuenctyd  i 
ddarllen  y  Uyfr.  Y  mae  yma  ddigon  o  ddifyrwch  yn  dâl  am  ei 
astudio  pe  na  buasai  iachawdwriaeth  ynddo.  Pa  le  y  caiíî  y 
fam  hanesion  cyiFelyb  i  rai  Joseph  a  Moses,  Samson  a  Dafydd, 
ac  yn  enwedig  yr  Arglwydd  lesu,  i  ddifyru  ei  rhai  bychain 
ar  yr  aelwyd  .''     Wedi  iddynt  ddysgu  darllen  eu  hun,  nid  rhaid 

iddynt  newid  eu  llyfr  ;  pan  y  byddant  yn  troi  heibio  bob  llyf- 
rau  plentynaidd,  y  mae  y  Bibl  fel  yn  cynyddu  gyda  hwynt. 
Y  mae  ynddo  rydau  a  dyfroedd  nofiadwy ;  ond  nid  dau  le  ar 
yr  afon  ydyw  y  rhai  yna :  y  mae  y  fan  sydd  yn  rhyd  i'r  plen- 
tyn,  fel  y  mae  y  plentyn  yn  myned  yn  ddyn,  yn  cynyddu  at  y 
íferau,  ac  at  y  Iwynau,  ac  yna  yn  ddyfroedd  nofiadwy.  Y  mae 
3'nddo  bethau  newydd  a  hen  :  newydd  er  eu  bod  yn  hen.  Ni 
buasai  crefydd  yn  ieuanc  ddim  yn  cael  cymaint  o  le  yn  y  Bibl, 
oni  bai  ei  bod  hi  yn  bwysig. 

2.  Y  mae  ei  phwys  hi  hefyd  yn  cael  ei  brofi  gan  ffeithiau  :  fel 
y  clywsom  yn  y  Bibl,  felly  y  gwelsom  à'n  llygaid.  Pe  sylwem 
ni  ar  ffeithiau,  ni  a  welem  fod  yn  fwy  diberygl  ceisio  croesi  yr 
Atlantic  heb  yr  un  cwmpas,  neu  groesi  dififaethwch  Sahara  heb 
yr  un  arweinj'dd,  nag  yw  myned  drwy'r  byd  heb  yr  un  grefydd. 
O'r  canoedd  ieuenctyd  sydd  yn  cychwyn  allan,  o  bymtheg  i 
ugain  oed,  i  ddechreu  byw  bob  blwyddyn,  pa  le  y  mae  y  mwy- 
afrif  o  honynt  ymhen  yr  ugain  mlynedd  ì  Onid  oes  lliaws  o 
honynt  wedi  eu  claddu  yn  meddau  y  blys  ?  Y  mae  eraiU  yn 
arwain  bywyd  sydd  yn  drueni  iddynt  hwy  eu  hunain,  ac  yn 
ofid  calon  i'wcyfeillion.  Y  mae  eraill  o  honynt  wedi  ymwerthu 
i'r  byd  hwn,  ac  wedi  myned  i  berthyn  i'r  dosbarth  y  dywed  yr 
Arglwydd  lesu  am  danynt,  mai  yn  anhawdd  yr  ànt  i  mewn  i 
deyrnas  nefoedd.  Ond  y  mae  yma  ryw  ychydig  heb  wneuthur 
îlongddrylliad  am  danynt  eu  hunain.  Rhyw  Galeb  a  Josuayn 
fyw  yn  nghanol  y  miloedd  meirwon ;  ac  os  mynech  wybod  beth 
sydd  wedi  eu  diogelu, — wedi  eu  cadw  rhag  yr  hyn  a  fu  yn 
ddinystr  i'r  lleill  :  crefydd  yr  ieuanc  ydyw.  Os  chwilio  am 
esiamplau  neillduol  yr  ydych,  edrj^hwch  ar  Hazael  a  Joseph, 
y  ddau  yn  cael  eu  codi  o  sefyllfa  gyíFredin, — un  i'r  orsedd,  a'r 
llall  i'r  fan  agosaf  ati ;  ond  y  mae  y  dyrchafiad  yn  gwneuthur 
un  yn  greulawn  fel  ci,  tra  y  mae  y  Ilall  yn  parhau  mor  addfwyn 
yn  llywydd,  ag  ydoedd  yn  gaethwas.  Beth  a  wnaeth  y  gwa- 
haniaeth?  Crefydd  yn  ieuanc  oedd  gan  Joseph.  Cymerwch 
Jeroboam  a  Moses,  y  naill  yn  cael  ei  godi  o  fod  yn  was  i  Solomon 
i  eistedd  ar  ei  orseddfainc,  a'r  Ilall  o  fod  yn  fab  i  gaethion  i  fod 
yn  fab  i  ferch  Pharaoh ;  ond  ni  a  welwn  un  yn  gwerthu  ei 
Dduw  i  geisio  cadw  ei  orsedd,  tra  y  mae  y  Ilall  yn  gwerthu  yr 
orsedd  i  gael  y  Duw.     Os  gufyiiwch  y  rheswm  am  y  gwahan- 

îaeth,  ofn  Duw  oedd  yn  nghalon  Moses  yn  ieuanc.  Edrychwch 
eto  ar  Nebuchodonosor  a  Daniel,  ill  dau  ar  ben  y  pinacl ;  ond 
wele  y  cyntaf  yn  syrthío  oddiarno  yn  is  na'r  anifail,  tra  y  mae 
yr  ail  mor  ddiberygl  ar  ben  y  pinacl  ag  ydoedd  wrth  ei  draed 
ef.  Ond  yr  hyn  sydd  yn  egluro  y  gwahaniaeth  rhyngddynt 
ydyw,  nad  oedd  y  cyntaf  ddim  yn  cydnabod  Duw  y  nefoedd, 
tra  yr  oedd  yr  ail  yn  ei  ofni  yn  fawr  er  yn  ieuanc.  Mewn 
gair,  llais  pob  ffaith,  fel  pob  Ysgrythyr,  ydyw, — "  Cofia  yn  awr 
dy  Greawdwr  yn  nyddiau  dy  ieuenctyd."  Os  ydych  am  gael 
môr  tymhestlog  bywyd  yn  ddiberygl,  nid  yn  ddiystorm, 
mynwch  grefydd  yn  ieuanc.  Y  mae  ffeithiau  y  byd  yn  dangos, 
os  ymddiriedwch  chwi  yr  oll  a  feddwch  i  grefydd  yn  moreu 
eich  oes,  y  ceidw  hi  y  cwbl  heb  ei  niweidio,  er  y  peryg^on  oll ; 
ond  os  ymddiriedwch  chwi  eich  hun  i  unrhyw  beth  arall,  y 
byddwch  yn  sicr  o  orfod  teimlo  yn  rhyw  le  ei  fod  wedi 
bradychu  yr  ymddiried.  Rhoddwch  eich  calon  i'r  byd,  pafaint 
bynag  o  deimlad  fydd  ynddi  yn  y  cychwyn,  fe'i  gwna  hi  "  fel  darn 
o  faen  isaf  y  fehn"  cyn  diwedd  y  daith.  Rhoddwch  eich  hun  i 
fyny  i  ddilyn  meluswedd  buchedd,  fe'ch  yspeiHa  chwi  o  dyner- 
wch  cydwybod, — fe'i  gwna  hi  mor  ddideimlad  a  phe  byddai 
wedi  ei  serio  â  haiarn  poeth,  fel  na  bydd  gwirionedd  yn  mènu 
arni  hi.  lë,  y  mae  pob  peth  ond  crefydd,  fel  y  goruchwyHwr 
anghyfiawn  hwnw  yn  y  ddameg,  yn  byw  ar  arian  ei  arglwydd 
yn  lle  marchnata  gyda  hwynt;  ond  am  grefydd,  nid  yw  hi  yn 
treuho  dim  o  gorff  yr  haAvl,  ond  yn  hytrach  yn  marchnata 
gydag  ef,  i'w  wneuthur  yn  fwy.  Y  mae  hi  yn  goleuo  y  deah, 
yn  lle  ei  dywyhu; — yn  tangnefeddu  y  gydwybod,  yn  lle  ei 
serio ; — fcl  y  mae  hi  yn  llawer  gwell  yn  ddeugain  oed  nag  oedd 
pan  yn  ugain.  Y  mae  hi  yn  peri  i'r  galon  lonyddu  mewn 
cariad,  yn  he  gwaedu  oherwydd  siomedigaethau.  Gyda 
phriodoldeb  y  gelHr  dywedyd  am  dani, — "  Os  cofleidi  hi,  hi 
a'th  ddyrchafa,"  hi  a'th  wna  yn  werth  mwy  o  lawer. 

II.  Ni  a  enwn  rai  pethau  i  ddangos  paham  y  mae  crefydd 
mor  bwysig  i  ieuenctyd. 

I.  Y  mae  ei  phwys  yn  dyfod  i'r  golwg  yn  y  ddau  air,  icucnc- 
tid  a  chrefydd.  leuenctid  :  yr  adeg  y  mac  dyn  fel  Hwdn  asen 
wyHt,  yn  annhraethol  fwy  tueddol  i  gamsynied  am  bob  peth 
nag  i  synied  yn  gywir.     Y  mae  pob  peth  yn  ymddangos  iddo 

mewn  goleu  twyllodrus.  Y  mae  y  byd  yn  ymddangos  iddo, 
fel  y  mae  y  daearyddwyr  yn  gwneyd  y  ghbes  i'w  ddangos,  yn 
fyd  llyfn  heb  na  phant  na  bryn  arno ; — amser  yn  ymddangos 
iddo  yn  rhywbeth  diddi\vedd ; — y  bedd,  draw,  drawyn  y  niwl  na 
elHr  ei  weled  ;  a'r  byd  tragywyddol  yn  mhellach  na  hyny.  Ac 
y  mae  difFyg  gweled  pob  peth  yn  ei  le  ac  yn  ei  liw  ei  hun  yn 
ddinystr  i  filoedd  o  ieuenctyd ;  ac  nid  oes  dim  a  rydd  oleu 
cyẅir  ar  bob  peth  ond  crefydd.  Dengys  hi  y  byd  fel  y  mae, 
heb  guddio  3^r  un  o'r  pydewau  peryglus,  nac  arwain  neb  i 
feddwl  fod  ei  ddiíFaethfaoedd  yn  ddoldir,  neu  ei  fynyddoedd  yn 
wastad-dir.  Hi  a  ddywed  beth  ydyw  gwerth  ei  barch  ef ; — pa 
beth  a  wna,  a  pha  beth  ni  wna  ei  gyfoeth  ef  Y  mae  ei  lamp 
hi  yn  dangos  yr  ysmotyn  y  mae  y  bedd  ynddo,  a  hi  a  chwâl  y 
niwl,  i  ni  gael  gweled  mor  agos  ydyw  ein  hynys  ni  i'r  c^^fandir 
mawr.  Pwy  a  ŵyr  pa  faint  a  dâl  cael  gwirionedd  am  y  cwbl. 
Yr  oedd  Napoleon  wedi  iddo  gwympo  yn  dywedyd, — Pe  buasai 
genyf  ryw  un  i  ddywedyd  y  gwir  wrthyf  cyn  hyn,  mi  fuaswn 
eto  ar  orsedd  Ffrainc.  Yr  oedd  efe  wedi  camsynied  am  y  cwbl, 
ac  yr  oedd  pawb  yn  gwenieithio  iddo ;  ond  wedi  iddo  syrthio, 
dechreuodd  ei  gynghorwyr  ddywedyd  y  gwir  wrtho.  Ond  yr 
oedd  yn  rhy  ddiweddar  iddo  elwa  dim  oddiwrtho.  Y  mae 
canoedd  o  ieuenctyd  yr  un  fath  ag  ef,  yn  dyfod  i  ddeall  y  gwir- 
ionedd  am  bob  peth  wedi  iddi  fyned  yn  rhy  ddiweddar  iddynt 
elwa  dim  oddiwrtho  ; — yn  dyfod  i  ddeall  bod  clogwyni  perygUis 
ar  y  ddaear  WTth  gael  eu  hanafu  drwy  syrthio  drostynt ;  yn 
dyfod  i  ddeall  'nad  ydyw  y  bedd  ddim  nepell  oddiwrthynt 
drwy  ddisgyn  iddo  yn  nghanol  eu  dyddiau  ; — i  ddeall  fod  tra- 
gywyddoldeb  heb  fod  nepell  oddiwrth  ein  hynys  ni,  trwy  gael 
eu  hunain  yno,  heb  iddynt  feddwi  am  y  lle  ;  ondbuasai  crefydd 
yH  dywedyd  }■'  gwir  wrthynt  yn  ddigon  buan  iddynt  wncuthur 
elw  o  hono. 

Edrych  eto  ar  grefydd,  nid  fel  peth  i  hyffbrddi,  ond  fel 
gwaith  i'w  gyflawni;  ni  a  welwn  yn  y  fan  paham  y  dyhd 
dechreu  arni  yn  ieuanc.  Y  mae  perygl  i  ni  son  gormod  ani 
bleserau  crefydd,  a  rhy  fychan  am  ei  chaledwaith  hi ;  a'ch 
arwain  i  fcddwl  mai  plcscr  i'w  fwynhau  ydyw,  ac  nid  gwailh 
caled  i'w  gytìawni.  Y  mae  yn  wir  fod  ei  ífyrdd  hi  yn  iTyrdJ 
hyfrydwch  ;  ond  y  mae  yn  iawn  i  chwi  ddeall  un  o  ba  natur 

ydyw  ei  phleser.  Llawenydd  rhedegwr  wedi  eniU  y  gamp 
ydyw  ei  llawenydd  hi.  Pleserau  concwerwr  ydynt  ; — ymffrost 
milwr  wedi  diosg  ei  arfau,  ar  ol  enill  y  frwydr.  Yr  oedd  rhan 
yr  hwn  a  arosodd  gyda'r  dodrefn  yn  Siclag  gynt,  yr  un  faint  a 
rhan  yr  hwn  a  aeth  i'r  rhyfel ;  ond  nid  felly  y  mae  gyda 
chrefydd  ;  nid  oes  neb  yn  cael  rhanu  yr  ysbaiî,  ond  y  rhai  a 
roddasant  eu  heinioes  i  farw  ar  uchel-fanau  y  maes.  Y  mae 
yma  bleser ;  ond  y  mae  yn  bleser  drud,  er  ei  fod  yn  rhatach 
wed'yn  nag  un  pleser  arall,  oblegid  ei  fod  yn  un  parhaus. 
Chwi  a  welwch  na  all  crefydd  ddim  bod  yn  amgen  na  gwaith 
caled,   os  sylwch  chwi  ar  yr  Y'sgrythyrau  sydd  yn  ei  darlunio. 

Y  mae  pob  cymhariaeth  sydd  yn  ei  dangos  yn  galedwaith. 
Rhyfel  ydyw  ;  ac  y  mae  hi  yngalw  ar  ei  deiHaid  i  oddef  cystudd 
felmilwyrda; — i  wisgo  am  danynt  hoU  arfogaeth  Duw  ; — i 
fod  yn  sobr  a  gwylied,  am  fod  eu  gwrthwynebwr  diafol  gerllaw ; 
ac  i  ymdrechu  neu  i  ryfela  hardd-deg  ryfel  y  ífydd.  Eithr  nid 
rhyfel  à  gelynion  oddiallan  yn  unig  ydyw,  ond  y  mae  yn  rhyfel 
cartrefol  hefyd,  sef  y  fath  waethaf  o  ryfel.  Y  mae  deddf  yn  yr 
aelodau  yn  gwrthryfela  yn  erbyn  deddf  y  meddwl, — y  mae  y 
cnawd  yn  chwenychu  yn  erbyn  yr  ysbryd ;  y  mae  ymahen  ddyn  a 
dyn  newydd,  agelyniaeth  farwol  rhyngddyntà'ugilydd.  Llwybr 
ydy w  hi,  a'r  porth  sydd  yn  arwain  iddo  yn  gyfyng ;  ac  y  mae  y 
ífordd  mor  gul,  fel  y  mae  yn  rhaid  i  bob  un  sydd  arni  edrych  na 
syrthio.  Y  mae  yn  rhaid  iddo  redeg  ar  y  íîordd,  er  mai  caled 
ydyw,  fel  pe  byddai  yn  rhedeg  gyrfa.  Fe  gyferfydd  â  chroes 
bob  dydd ;  ond  y  mae  y  ffordd  mor  gul,  nid  all  ef  ddim  myned 
heibio  iddi  heb  ei  chodi.  Gwaith  ydy w  ;  ac  ni  ryfeddwch 
chwi  ddim  fod  ynrhaid  ei  gyflawni  mewn  ofn  a  dychryn,  pan  y 
dywedwn  mai  rhan  o  hono  ydy w  tynu  y  llygad  de,  a  thori  y 
fraich  dde.  Y  mae  yn  gofyn  cwbl  ddiwydrwydd  i  ychwanegu 
y  naill  ras  at  y  llall ;  a  phe  byddai  modd  eu  cael  oll,  nid  oes 
gorphwys  wed'yn  ;  oblegidy  mae  eisiau  cynyddu  ynddynt  ;  ac 
wedi  yr  holl  ymdrech,  braidd  y  bydd  y  cyíìawn  yn  gadwedig» 

Y  mae  y  nef  yn  bellach  nag  yr  ydych  chwi  yn  ei  feddwl ;  onide 
nid  oedech  chwi  ddim  cychwyn  yno.  Y  mae  y  rhyfel  yn  fwy 
peryglus  a  marwol  nag  yr  ydych  chwi  yn  ei  dybied  ;  onide  nid 
aech  iddo  heb  arfogaeth.  Níd  yw  gwobrau  y  byd  arall  ddim 
mor  hawdd  eu  henill  ag  yr  ydych  chwi  yn  meddwl  ;  onide  nid 

G  2 

oedech  ddechreu  ar  yr  ymdrech.  Yr  ydych  chwi  yn  tybíed 
fod  yn  haws  o  lawer  cael  braint  yn  Mhren  y  bywyd  nag  ydyw  ;— • 
fod  gorseddau  â  choronau  y  nefoedd  yn  rhatach  nag  ydynt.  Pe 
barnech  chwi  yn  gywir  am  danynt,  eich  iaith  a  fyddai, — "Pwy 
a  all  fod  yn  gadwedig  ?"  Ni  ddymunwn  i  ddim  creu  digalon- 
did  yn  mynwes  neb  ;  ond  nid  digalondid  sydd  yn  ddinyslr  i 
ieuenctyd,  ond  rhyfyg.  Nid  meddwl  fod  creíydd  yn  beth  rhy  an- 
hawdd,  sydd  yn  peri  iddynt  ei  hoedi  ;  ond  ei  thybied  hi  mor 
hawdd,  fel  y  gailant  ei  cliyflawni  wedi  methu  gwneuthur  pob 
peth  arall. 

2.  Ond  pe  cymerem  ni  yn  ganiataol  y  cewch  chwi  fyw  i 
fyned  yn  hen,  ac  y  cewch  chwi  grefydd,  fel  yr  ydych  yn  meddwl, 
y  pryd  hyny  ;  gallwn  gael  cystal  dadl  oddiwrth  hyny  a  dim, 
dros  i  chwi  ei  cheisio  yn  ieuanc  ;  oblegid, — 

(i.)  Bydd  yn  anhaws  o  lawer  i  chwi  ei  chael  hi  wedi  i  chwi 
fyned  yn  hen.  (2.)  Bydd  yn  llai  o  elw  wedi  ei  chael. 

(i.)  Bydd  yn  anhaws  ei  chael  hi.  Nid  amser  yn  unig  yr 
ydych  yn  ei  golli  'wrth  ei  hoedi  hi.  Duw  sydd  yn  achub 
meddwch  chwi,  a'r  un  peth  i  Dduw  fydd  fy  achub  i  yn  ddeg 
a  thriugain  ag  yn  ugain  oed.  Os  ydyw  felly,  nid  yr  un  peth  i 
chwi  a  fydd  hyny.  Os  yr  un  peth  i'r  athraw  ydy w  dysgu  rhy w 
wybodaeth  i  ysgolhaig  triugain  oed  a  gwneuthur  hyn 
iddo  pan  yn  ugain  oed,  nid  yr  un  peth  i'r  ysgolhaig 
a  fydd.  Y  mae  y  wers  a  fuasai  yn  hawdd  mewn 
cymhariaeth  pan  yn  ugain,  yn  anhawdd  iawn  pan  yn 
driugain.  Os  ydyw  iau  crefydd  yn  rhy  drom  genych  yn 
ugain,  ai  tebyg  ydyw  y  bydd  hi  yn  ysgafnach  wedi  i'ch 
ysgwyddau  gael  eu  gwanhau  gan  bechod.  Os  ydyw  dyfroedd 
edifeirwch  yn  rhy  chwerwon  genych  yn  awr,  ai  tebyg  ydyw  y 
byddant  yn  llai  chwerw  erbyn  rhoddi  deugain  mlynedd  yn 
ychwaneg  o  bechu  yn  y  cwpan  ?  Os  ydyw  mynydd  Duw  yn 
rhy  anhawdd  ei  ddringo  yn  awr,  ai  tebyg  yw  y  bydd  yn  haws, 
wedi  i  chwi  ddisgyn  i  waered  yn  ddyfnach  i'r  dyffryn  ?  Ai  rhy 
serth  ydyw  ffordd  y  bywyd  yn  awr  ?  ni  bydd  teithio  ar  y 
goriwaered  am  ugain  mlyncdd  tuag  uffern,  ddim  yn  ei 
gwneuthur  yn  llai  felly.  Er  mai  gwaith  Ysbryd  Duw  ydyw 
cadw,  cofiwch  mai  gwaith  ynoch  chwi  ydyw,  ac  nid  rhywbcth 
a  wneir  trosoch  heb  yn  wybod   i   chwi  cich  hun.      Ac  wcdi  í 

chwi  heneiddio,  bydd  llawer  iawn  o  bethau  ynoch,  yn  rhwystrau 
mawrion  ar  ffordd  y  gwaith,  nad  ydynt  yna  yn  awr.  Bydd 
y  dyn  oddi  allan  wedi  gwanhau,  a  hen  ddyn  pechod  oddifewn 
wedi  cryfhau.-  Bydd  yr  anfantais,  y  sonia  y  ddeuddegfed  benod 
o'r  Pregethwr  am  dani,  yn  gwneuthur  eich  gwaith  yn  galed ;  a'r 
anfantais  a  ddengys  Jeremiah  oedd  gan  Israel  i  ddychwelyd,  yn 
ei  wneuthur  bron  yn  anmhosibl : — "  A  newidia  yr  Ethiopiad  ei 
groen,  neu  y  llewpart  ei  frychni ?'"  Dyna  yr  effeithiau  ar  y  galon  a 
gà  cynefindra  â  gwneuthur  drwg.  Y  mae  yna  lygredigaethau 
cryfion  yn  awr ;  ond  planhigion  gweiniaid  ydynt  heddyw,  wrth 
yr  hyn  a  fyddant  ymhen  deugain  mlynedd.  Os  cedwir  chwi,  y 
mae  yn  rhaid  eu  diwreiddio  oll ;  ond  bydd  yn  rhaid  rhwygo 
llawer  iawn  ychwaneg  ar  y  tir,  i  gael  y  gedrwydden  o  hono, 
ragor  y  planhigion.  Edrychwch  ar  Ysbryd  Duw  yn  codi  y 
planhigion  drwg  o'r  tir,  yn  Timotheus ;  ac  yn  diwreiddio 
y  cedrwydd  nerthol  yn  Paul.  Pwy  na  ddymunai  fod  yn 
lle  y  bachgen,  oedd  yn  gwybod  yr  Ysgrythyr  yn  gadwedigol 
yn  blentyn,  yn  hytrach  nag  yn  lle  yr  erhdiwr  y  bu  bron  iddo 
gael  ei  ladd  wrth  gael  ei  gadw.  Edrychwch  ar  Manasseh,  wed.i 
gwrthod  crefydd  yn  ei  ieuenctyd, — pa  faint  a  gostiodd  hi  iddo 
wedi  hyny  ?  Y  mae  yr  arferion  drwg  yr  ydych  yn  eu  ffurfio, 
yn  myned  fel  yr  eiddew  o  amgylch  y  dderwen.  Y  mae  hwnw 
wrth  hir  dyfu  yn  ymnyddu  o  am.gylch  ei  changhenau  hi  oll,  ac 
yn  fynych  yn  pantio  lle  iddo  ei  hun  yn  nghorff  y  pren,  nes  y 
mae  yn  myned  fel  rhan  o  hono.  Mor  anhawdd  ydyw  ei  ddad- 
rys ;  a  phan  y  gwneir  hyny,  bydd  pantiau  a  gwrymiau  ei  ôl  ef 
yn  aros  yn  anharddwch  ar  y  pren  ;  felly  y  mae  yr  arferion 
drwg ; — y  maent  yn  ymnyddu  o  amgylch  yr  holl  ddyn,  megis 
yn  pantio  lle  ynddo,  nes  y  maent  yn  ymddangos  fel  rhan 
hanfodol  o  hono.  Nid  gwaith  hawdd  fydd  tynu  yr  hen  eiddew 
a  gafodd  dyfu  am  dri  ugain  mlynedd  ;  ac  os  gwneir  hyny, 
bydd  y  pantiau  a'r  gwrymiau  a  wnaeth  yn  eich  anffurfio  tra  y 
byddwch  ar  y  ddaear.  Yr  ydych  wedi  cael  gardd  fechan  i'w 
chadw,  ac  i  ddwyn  llysiau  cymwys  ynddi.  Pe  buasech  yn  cael 
eu  planu  ynddi  y  pethau  cyntaf,  buasai  yn  ddigon  anhawdd 
eu  magu  yn  yr  hinsawdd  hon  ;  ond  yr  ydych  chwi  yn  meddwl 
gadael  i  ddrain  a  mieri  y  felldith  dyfu  yn  yr  ardd  am  dri  ugain 
mlynedd,  gan  fwriadu  ar  ol  hyny  fagu  rhai  o'r   llysiau  ynddi  ; 

ond  bydd  yn  edifar  iawn  genych  eich  gwaith,  oblegid  bydd  y 
drain  a'r  mieri,  wedi  cael  meddiant  mor  hir,  yn  codi  yn 
feunyddiol  i  dagu  y  llysiau. 

(2.)  Nid  yn  unig  bydd  yn  anhaws  ei  chael,  ond  wedi  ei  chael 
bydd  yn  llai  ei  helw  o  lawer.  Y  mae  crefydd,  fel  pechod,  yn 
manteisio  ar  arfer.  "  Yna  yr  adnab^^ddwn,  os  dilynwn  adnabod 
yr  Arglwydd,"  meddai  y  prophwyd.  "Ymarfer  dy  hun  í 
dduwioldeb,"  meddai  yr  apostol  wrth  ei  ddisgybl  ieuanc.  Y 
mae  y  gair  a  gyfieithir  "  ymarfer  "  yn  cyfeirio  at  arferiad  y  rhai 
a  fyddent  yn  ymdrechu  ainy  campau  ar  Olympus:  byddai  rhai 
o'r  ymdrechwyr  yn  arfer  eu  hunain  am  flynyddoedd  yn  y  peth 
cyn  diwrnod  3^  ceisio  am  y  gamp  am  dano;  ac  os  enillent  yr 
anrhydedd  ddiwrnod  ^-r  ymdrechfa,  byddai  hyny  i'w  briodoli 
i'w  gwaith  )'n  ymarfer  cyn  y  diwrnod  hwnw.  Pwy  sydd  yn 
enill  gradd  dda  gyda  chrefydd,  onid  y  rhai  sydd  wedi  ymarfer 
eu  hun  o'u  hieuenctid  i  dduwioldeb  ?  Pwy  oedd  y  tri  hyny  a 
enillodd  y  gamp  ddiwrnod  yr  ymdrechfa  yn  Babilon,  onid  rhai 
wedi  ymarfer  i  dduwioldeb  1  Pe  meddyliech  am  ryw  un  yn 
dysgu  celfyddyd  gywrain  yn  ddeunaw  oed,  hi  a  gostiodd  lafur 
mawr  iddo  gael  ei  law  ati  i  ddechreu;  ond  erbyn  ei  fod  yn 
haner  cant  y  mae  wedi  ymarfer  cymaint  nes  y  mae  yn 
gwneuthur  ei  chywreinwaith  manylaf  hi  bron  yn  ddiarw^-bod 
iddo  ei  hun.  Y  mae  un  arall  vn  dechreu  dysgu  yr  un  gelfj^dd- 
yn  yn  driugain  oed;  nid  yn  unig  ni  ch^ahaedda  efe  ddim  per- 
ffeithrwydd  ynddi,  ond  bydd  yn  fwy  o  boen  nag  o  bleser  iddo 
tra  y  bydd  byw ;  ni  ddaw  ei  law  ddim  ati  íel  agy  gall  wneuthur 
nemawr  elwo  honi.  Os  gall  eniU  ei  fara  trwyddi,  dyna  fydd 
yr  oll.  Fclly  y  bydd  hi  gyda  chrefydd  :  os  gadewch  chwi  hi 
yn  hwyr  heb  ymaflyd  ynddi,  y  cwbl  a  gewch  chwi  oddiwrthi 
fydd  yn  brin  ychydig  gynhahaeth:  ni  ffbrddia  hi  i  chwi  "fỳn  i 
fod  yn  llawen  "  un  amser.  Dyna  r)'v/  un  yn  gelfydd  iawn, — y 
mae  hi  yn  ymddangos  mor  hawdd  iddo  ag  anadlu  ;  oblegid 
gwrandewch  ar  ei  lais : — "  Myfyriaf  am  danat  yn  ngwyliadwr- 
iaethau  y  nos ;"  "  pan  ddefîrowyf,  gydâ  thi  yr  ydwyf  yn  was- 
tad."  "  Pwy  sydd  genyf  fì  yn  y  nefoedd  ond  tydi  ì  ac  ni 
ewyllysiais  ar  y  ddaear  neb  gydà  thydi."  Aíi  fyddwn  yn  ddigon 
hapus,  pe  na  byddai  yma  ddyn  o  begwn  y  Gogledd  i  begwn  y 
De,  ond  i  mi  dy  gael  di.     Gan  fod  y  gwr  mor  fedrus,  yn  elwa 

cymaint  arni,  y  mae  yn  siwr  nad  yn  ei  henaint  y  dysgodd  efe  y 
gelfyddyd.  Nage,  oblegid  ei  dystiolaeth  am  dano  ei  hun 
ydyw  : — "  O  groth  fy  mam  fy  Nuw  ydwyt ;"  "gwnaethost  i  mi 
obeithio  pan  oeddwn  ar  fronau  fy  mam." 

Os  cewch  chwi  grefydd  yn  hen,  fe  fydd  y  rhan  sydd  wedi 
myned  heibio  o'ch  oes  yn  dreth  drom  ar  yr  elw  a  gewch  chwi 
oddiwrlhi.  Chwi  a  welwch  weithiau  ddyn  yn  myned  yn  feth- 
dalwr, — yn  tòri  yn  y  fasnach  oedd  ganddo,  ac  wedi  hyny  yn 
dechreu  dilyn  un  newydd.  Y  mae  y  newydd  yn  talu  yn  dda 
iddo ;  ond  fe  gollodd  gymaint  ar  yr  hen,  ac  y  mae  hyny  yn 
myned  â  holl  elw  y  newydd,  fel  nad  ydyw  yn  cael  ond  ymborth 
a  dillad  oddiwrthi.  Yr  oedd  yr  apostol  Paul  wedi  myned  yn 
feth-dalwr:  fe  ddechreuodd  fasnach  newydd,  ac  er  ei  bod  hi  yn 
un  bur  enillgar,  yr  oedd  efe  wedi  colli  cymaint  ar  yr  hen,  fel 
yr  oedd  y  golled  yn  bwyta  bron  holl  enill  y  newydd.  Yr 
ydwyf  yn  apostol ;  ac  mi  fuaswn  yn  gallu  gwneuthur  elw  mawr 
o  hyny,  oni  bai  i  mi  fod  yn  erlidiwr:  y  mae  colled  yr  erlidiwr 
yn  myned  â  holl  elw  yr  apostol;  "nid  wyf  deilwng  i'm  galw 
yn  apostol."  Y  mae  tri  ugain  mlynedd  o  anghofio  Duw  yn 
tynu  llawer  oddiwrth  felusder  myfyrdod  am  Dduw  wedi  eigael. 
Y  mae  deng  mlynedd  ar  ugain  o  wrthod  Ceidwad,  yn  dreth 
drom  ar  fwyniant  yr  enaid  wedi  ei  gael.  Ac  i  ddywedyd  yr 
holl  wir,  yr  ydych  yn  colli  elw  y  ddau  fyd  wrth  oedi  crefydd. 
Meddwl  enill  elw  hwn  yr  ydych,  ac  wedi  cael  hwnw  yr 
ydych  am  gael  elw  crefydd :  yn  lle  hyny,  yr  ydych  yn  colli  elw 
y  ddau  :  oblegid  y  mae  ganddi  hi  "addewid  o'r  bywyd  sydd  yr 
awr  hon,  ac  o'r  hwn  a  fydd."  Hỳny  o  wir  enill  a  ellir  ei 
wneuthur  o'r  byd  hwn,  chwi  a'i  cewch  ef  gyda  chrefydd. 
Cymerwch  ei  chardod  hi  yn  gyfan,  a  dyna  "hyfrydwch  y 
ddaear  a'i  chyflawnder,  ac  ewyllys  da  preswylydd  y  berth." 
Deut.  xxxiii.  16. 

3.  Ond  yr  ydym  wedi  tybied  peth  nad  oes  ond  ychydig  iawn  o 
sail Jddo,  sef  y  cewch  chwi  grefydd  yn  hen  ;  oblegid  rheol  Duw 
ydyw  gadael  i'r  oes  ddiweddu  fel  y  dechreuodd  hi.  Y  mae  y 
gair  a  lefarodd  Solomon  yn  wir  eto,  —  "Hyfforddia  blentyn 
ymhen  ei  ffordd  ;  a  phan  heneiddio  nid  ymedy  â  hi."  Y 
mae  y  rhan  fwyaf  o  dduwiolion  y  byd  yn  cael  eu  hachub  cyn 
bod  yn  bump  ar  ugain  oed.      Ac  onid  plant  crefyddwyr  ydyw 

mwyafrif  duwiolion  y  byd  heddyw  ?  Yr  holl  ddiwygiadau 
crefyddol  y  mae  genym  hanes  am  danynt,  yr  ieuenctyd  yn 
benaf,  ac  weithiau  yn  gwbl,  fyddai  eu  gwrthddrychau.  Ac 
onid  iddynt  hwy  yn  benaf  y  mae  yr  addewid  am  dyAvalltiad  yr 
Ysbryd.  Y  mae  y  meibion  a'r  merched,  y  gwŷr  ieuainc  a'r 
gwyryfon,  y  gweision  a'r  morwynion,  yn  cael  eu  henwi  yn 
bendant  ynddi.  Y  mae  yma  addewidion  i  henaint  yn  y  Bibl ; 
ond  i  hen  weision  y  maent,  ac  nid  i  hen  elynion  : — "Hyd  henaint 
hefyd  myfi  y w  ;  mi  a'ch  dygaf  hydoni  benwynoch."  *' Ffrwyth- 
ant  eto  yn  eu  henaint;  tirfion  ac  iraidd  fyddant ;" — nid  wedi 
tri  ugain  mlynedd  o  ddiffrwythdra  y  ffrwythant  eto  ;  ond  wedi 
tîi  ugain  mlynedd  o  ffrwytho,  dygant  grop  eto  yn  eu  henaint. 
Yr  oedd  Dafydd  yn  gweled  ei  hun  mor  ddiwerth  wedi  myned 
yn  hen,  fel  yr  oedd  yn  ofni  cael  ei  droi  o'r  gwasanaeth,  acy  mae 
yn  gofyn  i'wfeistr  am  beidiogwneuthurhyny  ;  Salm  ]xxi.  18: — 
"  Na  wrthod  fi  chwaith,  O  Dduw,  mewn  henaint  a  phenllwydni; 
hyd  oni  fynegwyf  dy  nerth  i'r  genhedlaeLh  hon,  a'th  gadernid  i 
bob  un  a  ddelo."  Nid  am  y  byd  hwn  yn  unig  yr  ydych  yn 
ffurfio  eich  caracter  cyn  bod  yn  ddeg  ar  ugain  oed  ;  ond  y  rheol 
ydyw,  y  bydd  eich  nodweddiad  am  dragywyddoldeb  wedi  ei 
ffurfio  cyn  hyny.  " Hyd  y  gwelais  i,"  meddai  Eliphaz,  "y 
rhai  a  arddant  anwiredd,  ac  a  hauant  ddrygioni,  a'u  medant;" 
felly  y  gwelsom  ninau  :  pa  sawl  un  o  fewn  cylch  eich  cydnab- 
yddiaeth  chwi  o'r  rhai  sydd  5^  hau  i'r  cnawd  yn  nechre  eu 
bywyd  sydd  tua  diwedd  y  daith  yn  debyg  o  gael  medi  bywyd 
tragywyddol?  A  welsoch  chwi  iachawdwriaeth  yn  myned  yn 
aml  i  mewn  i  dai  dynion  bydol,  fel  Zachëus  ?  Pa  sawl  un  a 
fagwyd  yn  grefyddol,  ond  a  ymwerthodd  i  annuwioldeb  fel 
Manasseh,  a  welsoch  chwi  yn  ceisio  Duw  ei  dad,  fel  yntau,  wedi 
heneiddio  .'^  Na,  'hydygwelsom  ni,  y  rhai  aarddant  anwiredd, 
ac  a  hauant  ddrygioni,  a'u  medant.'  Oni  ellidcasglubodamser 
ar  ces  dyn,  a  hono  bron  yn  ddieithrad  yn  ei  ieuenctid,  y  mae 
yn  dcwis  neu  yn  gwrthod  crefydd  am  byth  1  Ni  ddymunwn  i 
ddim  dywedyd  peth  fel  hyn  yn  bendant  iawn,  rhag  tarfu  y 
gwan.  Ond  onid  oedd  y  dewis  a'r  gwrthod  wedi  cymeryd  lle 
rhwng  Israel  a  Duw  bron  yn  nechreu  taith  yr  anialwch  ?  Yr  oedd 
tynged  Saul  wedi  ei  selio  flynyddoedd  cyn  iddo  farw.  Hyd  yr 
adeg  yna  y  mae  argraffiadau  crefyddol  yn  dwysau  ar  feddwl  y 


Pwysfawrawgrwydd  crefydd  i'r  ieuanc  437 

dyn  ;  ond  o'r  adeg  yna  allan,  y  maent  yn  gwanhau  yn  raddol, 
hyny  y\v,  mewn  geiriau  eraill,  Duw  yn  dechreu  gwrthod. 
leuenctyd  !  os  ceisiwch  ef,  chwi  a'i  cewch:  i  chwi  y  mae  yr 
addewid : — *'Y  sawl  a'm  ceisiant  yn  fore  a'm  cânt."  Y  mae 
crefydd  yn  fath  o  enedigaeth-fraint  i  chwi ;  ond  os  gwerthwch 
chwi  eich  braint,  ofnwch  rhag  iddi  fod  yn  werthiant,  fel  un 
Esau,  na  bydd  dim  modd  cael  y  fargen  yn  ol.  Os  gwrthodwch 
Ef,  ofnwch  rhag  iddo  yntau  eich  gwrthod  chAvithau  yn  dra- 
gywydd.  Rhoddwch  gyfeiriad  iawn  i'r  oes  yn  y  cychwyn  : 
mynwch  ei  dechreu  hi  gyda  Duw.  Oínwch  grefydd  Balaam  : 
y  mae  yma  lawer  iawn  yn  ei  phroffesu  hi.  Dymuno  bod  yn 
eithrad  yr  oedd  efe  yn  rhagluniaeth  Duw,  sef  cael  marw  yn 
wahanol  i'r  modd  y  bu  b}' w ;  ond  yn  ol  yr  hen  reol  y  daeth  hi 
i'w  ran  ef.  Nid  oes  genym  ddim  sail  i  ddisgwyl  y  bydd  hi  yn 
amgen  i  ninau. 

4.  Ond  yr  ydym  wedi  tybied  peth  arall, — nad  oes  ond  llai  o 
sail  iddo  na  hyn,  sef  y  cewch  chwi  fyw  i  fyned  yn  hen.  Ar  ba 
sail  yr  ydych  yn  tybied  y  bydd  nifer  eich  blynyddoedd  chwi 
yn  fawr  ?  Y  mae  rhai  yn  by w  yn  hen  ;  ond  yr  eithrad  ydyw 
hyny ;  y  mae  llawer  mwy  yn  marw  yn  ieuanc.  Ond  mor  anhawdd 
ydyw  sylweddoli  i'r  meddwl  y  gall  mai  rhai  felly  fyddwn 
ninau,  fel  ag  yr  ydym  yn  teimlo  llai  oddiwrth  ystyriaeth  fel 
hyn  nag  oddiwrth  ddim.  Pe  buasai  ieuenctyd  wedi  gwneyd 
cyngrair  àg  angau,  ni  buasai  raid  iddynt  fod  yn  fwy  diogel  eu 
teimlad  nag  ydynt.  A  fu  eich  marw  chwi  eich  hunain  yn 
rhyw  le  yn  eich  meddwl  heblaw  yn  eich  deall?  A  gyffyrddodd 
e  ryw  bryd  â  theimlad  eich  calon?  A  ddarfu  i  chwi  erioed 
sylweddoH  i'ch  meddwl  fod  yn  bosibl  y  byddwch  chwithau  yn 
rhoddi  eich  pen  ar  y  gobenydd  i  farw,  cyn  i'r  pren  almon 
ddechreu  blodeuo  ? — fod  yn  bosibl  y  bydd  i  liaws  eich  esgyrn 
chwi  gael  eu  goíìdio  gan  arteithiau  marwolaeth,  cyn  y  bydd 
i  ireidd-dra  ieuenctid  gilio  o  honynt?  A  fuoch  chwi  erioed- 
yn  meddwl  y  gallai  profiad  felly  fod  yn  brofiad  i  chwithau  yn 
eich  ieuenctid  ?  "  Dyma  fi  wedi  fynal; — ni  chaf  weled  dyn 
mwyach  ar  y  ddaear.  Ymhen  ychydig  oriau,  mi  fyddaf  yn 
gwybod  beth  fydd  byw  yn  y  byd  tragywyddol, — beth  fydd  y 
rhan  sydd  wedi  ei  gosod  yno  i  mi  gan  yr  Hollalluog."  Fe  all 
amgylchiad  fel  yna  ddal  amryw  o  honom.     Y  mae  yn  sicr  o 

ddal  rhyw  rai  sydd  yma.  O  ieuenctyd  !  yr  ydych  yn  peryglü 
iachawdwriaeth  eich  enaid  ar  seiliau  na  roech  chwi  ddim 
benthyg  pum'  punt  i  neb  ar  sectirity  mor  sâl.  O  !  nac  eled 
heddyw  heibio  heb  i  chwi  ddewis  yr  Arglwydd,  a  phenderfynu 
ei  wasanaethu  ef.  Os  gwrthodwch  Ef  heno  eto,  ofnwch  rhag 
iddo  yntau  ddywedyd  fel  am  Ephraim: — "  Gad  iddo." 

Ni  a  derfynwn  drwy  ddywedyd  gair  wrth  ddosbarth  arall 
sydd  yma  : — i.  Pa  sawl  un  sydd  yma  a  all  yn  hyf  ddywedyd 
wrth  ei  blentyn  yn  ymyl  byd  ardll, — "  Adnebydd  Dduw  dy 
dad  ?"  Y  mae  yn  ofnus  fod  yma  lawer  iawn  heb  ei  adwaen  eu 
hunain.  Y  mae  hyny  yn  anfantais  annhraethol  fawr  i'r  plant. 
Y  mae  genych  dduw  y  mae  yn  wir ;  ond  y  mae  eich  cydwybod 
yn  tystio  na  fỳnech  chwi  ddim  i'r  plentyn  ei  adnabod.  Mamon, 
neu  Bacchus,  ydyw,  onide?  Ond  cofiwch  hyny,  y  mae  y  mab 
yn  bur  debyg  o  adnabod  duw  y  tad,  beth  bynag  fyddo.  Ac  03 
i'r  trueni  tragywyddol  yr  ewch  chwi  eich  hunain,  un  o'r  peth- 
au  chwerwaf  a'ch  cyferfydd  yno  a  fydd  eich  meibion  a'ch 
merched,  wedi  dilyn  ol  eich  traed  i'r  lle  poenus  hwnw.  Yr  oedd 
y  goludog  yn  ofni  gweled  ei  frodyr  yn  dyfod  yno.  O  dadau ! 
mỳnwch  Dduw  y  gellwch  chwi,  gydâ  chydwybod  dawel, 
ddywedyd  wrth  y  plant,  oddiar  gyffiniau  byd  arall, — "Adneb- 
ydd  Dduw  dy  dad." 

2.  Chwithau  sydd  wedi  myned  i  oedran  mawr  heb  yr  un 
grefydd.  Yr  ydym  ni  wedi  ein  cau  allan  genych,  meddwch 
chwi.  Nag  ydych;  ond  yr  j^dym  wedi  ceisio  dangos  fod  y 
porth  yn  gyfyngach  o  lawer  nag  y  bu.  Y  mae  pob  wythnos  yr 
ydych  yn  oedi  ceisio  crefydd  yn  rhoddi  rhy w  gymaint  yn  fwy  o'r 
"  tebyg  i  fod  yn  ol  "  arnoch.  Tyngwch  gerbron  yp  Arglwydd, 
yn  nghymorth  gras,  y  caiff  y  tebyg  fod  yn  llai  o  heddyAV  allan. 

3.  A  chwithau  sydd  wedi  ymgymeryd  â'i  wasanaeth, — 'cof- 
iwch  ei  wasanaethu  â  chalon  berffaith,  acà  meddwl  ewyllysgar.' 
Mynwch  grefydd  o'r  fath  oreu.  Os  na  bydd  hi  yn  un  fawr, 
mynwch  hi  yn  un  dda.  Wrth  ei  hymarfer,  hi  a  gynydda 
mewn  maintioli.  Am  a  wn  i  nad  yw  crefydd  sàl  yn  well  na 
bod  heb  yr  un  ;  ond  er  hyny,  o  bob  peth  salw,  crefydd  salw  yw 
y  peth  mwyaf  siomedig;  oblegid  fe  ddisgwyhr  mwy  wrthi  nag 
wrth  bob  peth  arall,  a  hyny  mewn  amgylchiadau  nad  ydych 
yn  meddwl  disgwyl  wrth  ddini  ond  hi.     Mynwch  hi  yn  iawn, 

ni  sioma  hi  mo  honoch  fel  y  bwa  twyllodrus  yn  nydd  y  frwydr. 
A  dyma  y  fath  ydy w  crefydd  iawn  :  un  a  lle  i  bob  peth  ynddi ; — 
Duw ;  pechadur;  Cyfryngwr ;  lawn ;  deddf;  cyfiawnhad  ; 
sancteiddhad ;  gras  ;  dyledswydd  :  mynwch  bob  cainc  yn  y 
rhaíF,  os  ydych  yn  meddwl  iddi  eich  windio  chwi  i'r  nefoedd- 
[Nos  "Wener,  Rhagfyr  i,  1851.] 

PREGETII    XXVIII. 


CYDWYBOD. 


1  Samuel  xxiv.,  5. — "  Ac  wedi  hyncalon  Dafydd  ai  tarawodd  ef ,  oherwydd 
iddo  dori  cwrr  mantell  Saul." 


MAE  yr  hen  Destament  a'r  Newydd, — y  naill  yn 
perffeithio  y  llall.  Y  mae  y  Newydd  yn  fynych  yn 
esbonio'r  Hen  ;  ac  y  mae  yr  hen,  mor  fynych,  yn 
esbonio  y  Newydd.  Y  mae  sylwedd  y  Newydd  yn  esbonio 
cysgod  yr  Hen  ;  ac  y  mae  esiamplau  yr  Hen  yn  cynwys,  yn 
fynych,  yr  eglurhad  goreu  sydd  bosibl  ei  gael  ar  athrawiaethau 
y  Testament  Newydd.  Ac  y  mae  y  testyn  hwn,  a'r  adnodau 
amgylchynol,  yn  un  o'r  rhai  hyny.  Pe  gofynid  i  ni  am  eg- 
lurhad  ar  y  geiriau  hyny  yn  y  Testament  Newydd,  sydd  yn 
dywedyd  fod  natur  dyn  yn  ddeddf  iddi  ei  hun,  a  bod  ei  feddyhau 
yn  ei  gyhuddo  neu  yn  ei  esgusodi, — byddai  yn  anmhosibl  i  nì 
roddi  esboniad  gwell  arnynt  nag  a  rydd  yr  hanes  hwn,  rhan  o 
ba  un  a  ddarllenwyd  yn  destyn.  Y  mae  llawer  mwy  o'r  Hen 
Destament  yn  hanesiol  nag  sydd  o'r  Newydd ;  ond  nid  oes  yr 
un  hanes  ynddo  nad  elHr  ei  gymeryd  yn  esboniad  ar  ryw  wir- 
ionedd,  a  draethir  mewn  geiriau  eglur  yn  y  Testament  Newydd. 
Fel  hyn  y  mae  y  Newydd  yn  swm  yr  Hen,  a'r  Hen  yn  fynych 
yn  ddeonghad  ar  y  Newydd.  Y"  mae  y  gyfraith  sydd  yn  gyn- 
wysedig  mewn  deg  o  eiriau  yn  yr  Hen,  yn  cael  ei  chynwys  mewn 
dau  yn  y  Newydd,  sef, — "Ti  a  geri  yr  Arglwydd  dy  Dduwa'th 
holl  galon,  ac  a'th  holl  enaid,  ac  a'th  holl  nerth,  ac  a'th  holl 
feddwl  ;  a'th  gymydog  fel  ti  dy  hun."  Ond  yr  esboniad  goreu 
ar  ddau  air  y  Newydd  ydyw  darllen  dengair  yr  Hen.  Felly  y 
mae  hanes  Dafydd  a  Saul,  yn  yr  Hen  Destament  yn  cynwys 

esboniad  neu  eglurhad  ar  lawer  rhan  o'r  Testament  Newydd. 
Y  mae  yn  anmhosibl  cael  eglurhad  gwell  ar  gyngor  yr  Apostol 
*  i  ddal  yn  lew  ar  y  gair  ffyddlawn/  ac  ar  eiriau  yr  lachawdwr : — 
"  Y  neb  sydd  anghyfiawn  yn  y  lleiaf,  sydd  anghyfiawn  hefyd 
mewn  llawer,"  na  hanes  Saul.  Dechreu  gwyro  mewn  pethau 
bychain  a  wnaeth  yntau  ; — myned  dros  air  yr  Arglwydd  i 
wasanaethu  yr  Arglwydd.  Ei  bechod  cyntaf  ef  oedd  aberthu 
y  poeth-ofifrwm  ei  hun  ;  yn  Ile  aros  am  Samuel.  Ni  wyr  neb 
ond  yr  Arglwydd,  pa  le  y  diwedda  myned  dros  ei  air  Ef  yn  y 
peth  Ileiaf  A  phe  ceisiem  eglurhad  goleu  iawn  ar  y  seithfed 
benod  o'r  Rhufeiniaid,  sef  ar  ras  a  phechod  yn  gwrthwynebu 
eu  gilydd  ; — deddf  yr  aelodau  a  deddf  y  meddwl  yn  gwrthryfela, 
y  naill  yn  erbyn  y  Ilall ; — y  mae  hwnw  i'w  gael  yn  hanes 
Dafydd. 

Gellir  cymeryd  Saul  a  Dafydd  yn  gysgodau  o  lawer  o  ddyn- 
ion  y  byd  ymhob  oes.  Yr  oedd  y  naill  yn  ddyn  drwg,  a  pheth 
daioni  ynddo  ;  a'r  llall  yn  ddyn  da,  a  Ilawer  o  ddrwg  ynddo. 
Tebygol  ydyw  nad  oedd  ond  ychydig  wahaniaeth  rhyngddynt 
cyn  iddynt  gael  eu  dwyn  i  gysylltiad  à'r  orsedd.  Yr  oedd  Saul 
cyji  hyny  mor  ostyngedig  a  Dafydd,  a'i  fuchedd,  feallai,  mor 
ddichlynaidd  a'r  eiddo  yntau  ;  ond  darfu  i  sefyllfa  ddyrchafedig 
eu  dangos  yn  ddynion  tra  gwahanol  i'w  gilydd,  a  rhoddodd 
olwg  newydd  i  ni  ar  y  ddau.  Dangosodd  lawer  o  ffaeleddau 
yn  Dafydd  ac  yn  Saul ;  ond  yr  ydym  yn  teimlo  mai  ffaeleddau 
dyn  rhinweddol  oedd  flfaeleddau  Dafydd,  ac  yn  teimlo  am  hyny 
o  rinwedd  ocdd  yn  Saul,  mai  rhinwedd  dyn  drwg  ydoedd. 

Yr  oedd  Saul  y  pryd  hyn,  oherwydd  myned  dros  air  yr  Ar- 
glwydd,  wedi  ei  dorio'r  frenhiniaeth;  a  diau  ei  fod  wedi  tybied 
mai  Dafydd  oedd  "  eneiniog  yr  Arglwydd  "  yn  ei  le;  oblegid- 
hyny  ceisiodd  drachefn  a  thrachefn  ei  ladd.  Ond  y  mae  pob 
cais  o'i  eiddo  yn  dangos  peth  mor  ynfyd  yw  gwaith  dyn  yn 
ymladd  yn  erbyn  Duw.  Yr  oedd  pob  amlygiad  o  gynddaredd 
Saul  yn  molianu  Duw,  trwy  balmantu  ffordd  Dafydd  i'r  orsedd. 
Yr  ydoedd  wedi  amcanu  amryw  weithiau  ei  ladd  â'i  law  ei 
hun.  Yr  oedd  hyny  yn  codi  cydymdeimlad  y  wlad  o  blaid 
Dafydd.  Anfonodd  ef  yn  ílaenor  y  fyddin  i  ymladd  â'r  Phil- 
istiaid,  gan  ddisgwyl  iddo  syrthio  yn  y  frwydr  ;  ond  yr  oedd 
hyny  yn  rhoddi  mantais  i  Dafydd   anilygu  ei  ddoethineb  a'i 

wroldeb  o'r  newydd,  ac  felly  enill  calon  y  bobl  ar  ei  oL  Yr 
oedd  Saul  wedi  bod  ddwywaith  yn  gyfleus  i  Dafydd  ei  ladd  ; 
ond  nid  estynodd  ei  law  yn  ei  erbyn,  ac  ataliodd  ei  bobl  hefyd 
i  wneuthur  hyny.  Diau  fod  y  gwahaniaeth  hwn  oedd  rhyng- 
ddynt  yn  gwneuthur  argraíî  ddofn  ar  feddyhau  y  bobl.  Ac  y 
mae  y  benod  hon  yn  cynwys  hanes  un  o'r  troion  hyn.  Wedi 
i  Saul,  ar  un  o'i  deithiau  erhdgar  ar  ol  Dafydd,  ddyfod  i  ogof 
yn  yr  hon  yr  oedd  Dafydd  a'i  wŷr  yn  ymguddio,  torodd  Dafydd 
gẁr  ei  fantell  ;  i  ba  ddiben  nis  gwyddom,  os  nad  i  gael  mantais 
i  ddangos  nad  oedd  dira  gelyniaeth  yn  ei  galon  ato,  onide  y 
buasai  wedi  achub  y  cyfle  i'w  ladd.  Ond  nid  yw  yn  eglur 
paham  y  tarawai  calon  Dafydd  ef  am  beth  fel  yna.  Ni  a  gawn 
cyn  hyn  fod  gwŷr  Dafydd  yn  ei  anog  i  ladd  Saul,  ac  feallai  fod 
Dafydd  yn  teimlo  ychydig  dueddiad  i  dalu  y  pwyth  iddo,  ac  yn 
tori  cẁr  ei  fantell.  Yr  oedd  hyny  yn  ddirmyg  ar  frenin, 
Hyny  oedd  un  o'r  pethau  a  wnaeth  brenin  yr  Amoniaid  i 
ddirmygu  cenhadau  Dafydd.  Ond  gydag  i  Dafydd  wneuthur 
hyny,  y  mae  ei  galon  yn  ei  daraw,  ac  y  mae  yn  dywedyd  yn  y 
fan  wrth  ei  wŷr, — "  Na  ato  yr  A.rglwydd  i  mi  wneuthur  y 
peth  hyn  i'm  meistr,  eneiniog  yr  Arglwydd,  i  estyn  fy  llaw.yn 
ei  erbyn  ef ;"  yr  wyf  wedi  myned  yn  rhy  bell  eisoes.  Cyd- 
wybod  dyner  ydyw  y  ceidwad  goreu  rhag  pechod.  Yr  oedd 
cydwybod  Saul  mor  ddideimlad,  fel  nad  oedd  yn  ofni  ceisio  am 
fywyd  Dafydd ;  ond  yr  oedd  cydwybod  Dafydd  mor  dyner,  fel 
yr  oedd  hi  yn  ei  daraw  am  dori  cẁr  mantell  Saul.  Yr  oedd 
cydwybod  y  naill  yn  iaith  y  Testament  Newydd,  wedi  ei  serio 
â  haiarn  poeth,  a  chydwybod  y  llall  wedi  ei  phuro  drwy  ffydd. 
Y  mae  yn  ddiau  mai  y  gydwybod  sydd  i'w  deall  wrth  y  gair 
"calon'^  yn  y  testyn.  Y  mae  y  gair  calon  yn  yr  Hen  Desta- 
ment  yn  myned  weithiau  am  holl  alluoedd  yr  enaid  ;  ond  yn 
fynychaf,  y  serch  sydd  i'w  ddeall  wrtho.  A  gall  fod  y  gair 
hwn  yn  cael  ei  gymhwyso  at  y  galluoedd  eraill  am  eu  bod  oll 
yn  gweithio  trwy  y  serch  ;  neu,  fel  y  bydd  y  serch,  felly  y 
byddant  hwythau,  Y  serch  yw  llygad  yr  enaid  :  os  bydd  y 
llygad  hwn  yn  syml,  bydd  yr  holl  enaid  yn  oleu.  Y  mae  y 
deall  yn  gweithio  trwy  y  serch.  Yr  ydym  yn  darllen  am  galon 
ddeallus.  Yr  ewyllys  yr  un  modd  :  fe  sonir  am  galon  ewyllys- 
gar.      Fe  leferir  am  y  cof  fel  cuddio  yr  ymadroddion  yn   y 

galon ;  ac  felly  am  bob  cyneddf  arall  o  eiddo'r  enaid.  Os  bydd 
y  galon, — y  serch, — yn  ei  lle,  ni  all  fod  dim  arall  yn  bell  o'i  le. 
Bydd  ystwylhder  yn  yr  ewyllys,  os  bydd  tynerwch  yn  y  galon  : 
bydd  goleuni  yn  y  deall  am  Dduw  a'i  bethau,  os  bydd  cariad 
yn  y  galon  tuag  ato.  Y  rhai  "pur  o  galon  "  sydd  yn  ei  weled. 
Bydd  nerth  yn  y  cof  i  gadw  yr  ymadroddion,  os  bydd  cariad 
yn  y  galon.  Bydd  tynerwch  yn  y  gydwybod,  os  bydd  ychydig 
wres  yn  y  galon  ;  ond  os  bydd  y  llygad  hwn  yn  dywyll,  bydd 
y  tywyllwch  yn  ymdaenu  dros  yr  enaid  oll.  Wrth  "galon" 
yn  y  testyn  yr  ydym  i  ddeall  ''  cydwybod;"  ac  ni  a  gawn  gy- 
meryd  mantais  oddiwrtho  i  sylwi  ar  dripheth  : — I.  Ygallu  hwn 
sydd  yn  perthyn  i  ddyn.  II.  Fod  modd  i'r  gallu  hwn  fod 
weithiau  heb  weithredu.  Cafodd  Dafydd  gyflawni  y  weithred 
heb  i'r  gydwybod  sylwi.  III.  Nad  felly  y  bydd  hi  byth  :  hi  a 
ddeífry,  ac  a  dery.  Mewn  geiriau  eraill,  y  gydwybod ;  y  gyd- 
wybod  yn  cysgu  ;  y  gydwybod  wedi  deffro. 

I.  Y  gydwybod.  Hyny  a  ddeallir  yn  gyffredin  wrth  gyd- 
wybod,  y  gallu  sy  gan  yr  enaid  i  roddi  barn  ar  ei  weithredoedd; 
neu  y  gallu  sy  ganddo  i  wahaniaethau  rhwng  drwg  a  da.  Ac 
felly  y  mae  y  gydwybod,  nid  yn  unig  fel  barnwr  yn  pender- 
fynu  caracter  yr  hyn  a  wnaed,  ond  hefyd  fel  llywydd  neu  frenin, 
yn  gorchymyn  yr  hyn  a  ddylai  gael  ei  wneuthur.  Y  mae  cydwy- 
bod  yn  edrych  yn  ol,  ac  ymlaen  ; — yn  dywedyd  pa  sut  y 
rhodiwyd,  a  pha  fodd  y  dyhd  rhodio.  Y  mae  galluoedd  eraill 
yr  enaid  yn  ei  wneuthur  yn  rhyfedd,  ond  dylai  y  gallu  hwn  ei 
wneuthur  yn  ofnadwy  iddo  ei  hun;  oblegid  heb  hwn  ni  buasai 
yn  wrthddrych  gwobr  na  chosb.  Nis  gallesid  ein  gwneuthur  yn 
annedwydd  iawn,  oni  bai  fod  genym  gydwybod  ;  ac  nis  gallesid 
ein  gwneuthur  yn  ddedwydd  iawn  heb  hon.  lí  r  un  peth  bron 
i  ni  a  fuasai  gŵg  a  gwên  y  Brenin  tragywyddol,  oni  bai  am  y 
gydwybod  sydd  yn  ein  mynwes  :  ar  hon  yn  unig  y  rhoddodd  yr 
Arglwydd  argraff  ei  brîodoHaethau  moesol,  sef  ei  gyfiawnder, 
a'i  sancteiddrwydd.  Hon  sydd  yn  ein  gwneyd  yn  ddeiHaid 
deddf  foesol ;  ie,  yn  gwneuthur  yr  enaid  yn  ddeddf  iddo  ei  hun. 
Mewn  un  lle,  yn  ngwlad  Canaan  gynt,  yr  oedd  cyfiawnder  a 
sancteiddrwydd  y  Jehofah  yn  cartrefu,  sef  yn  y  deml ;  yno,  o 
bob  man,  yr  oedd  yn  ofnadwy,  ac  i'w  arswydo  yn  ei  holl  am- 
gylchoedd.     Y  cysegr  ydyw  y  gydwybod,  yn  yr  hwn  y  mae 

argraffiadau  o  gyíìawnder  a  sancteiddrwydd  Duw.  Y  mae  hyny 
yn  ei  gwneuthur  yn  ofnadwy  iawn.  Y  gydwybod,  gan  hyny, 
sydd  yn  ein  cysylltu  ni  â'r  byd  ysbrydol,  fel  y  mae  synwyrau  y 
corfF  yn  ein  cysylltu  ni  â'r  byd  hwn.  Heb  y  synwyrau,  ni 
buasai  dyn  yn  ddeiliad  cymwys  i  hwn.  Beth  a  fuasai  y  goleuni 
i  ni  heb  y  llygad,  a'r  sain  heb  y  glust  ?  Felly  ni  buasai  y  byd 
ysbrydol  yn  ddira  i  ni  heb  y  gydwybod.  Nid  addysg  nac  am- 
gylchiadau  sydd  wedi  creu  y  gydwybod,  mwy  nag  y  mae  y 
goleuni  wedi  creu  y  llygad ;  neu  y  sain  wedi  creu  y  glust  ? 
Gall  y  goleuni  a'r  sain  berffeithio  y  synwyrau  yna,  ond  nid  eu 
creu  hwynt ;  felly  gall  cydwybod  gael  ei  pherffeithio  drwy  ei 
hymarfer,  a  chan  amlygiadau  newyddion  o  ewyllys  Duw,  ond 
nid  ei  chreu  gan  yr  un  o'r  pethau  yna.  Yr  oedd  yn  rhaid  iddi 
gael  ei  rhoddi  yn  yr  enaid  ar  y  cyntaf,  fel  rhan  haníodol  o  hono. 
Byddai  ei  dinystrio  hi  yn  ddinystrio  enaid.  Ni  byddai  dyn 
hebddi  yn  ddeihad  o  fyd  moesol  neu  ysbrydol.  Byddai  yr  un 
mor  anmhosibl,  hebddi  hi,  ei  argyhoeddi  o  gyfiawnder  neu 
anghyfiawnder  gweithred,  ag  ydyw  argyhoeddi  y  dall  o  beth 
ydyw  lliw,  neu  y  byddar  o  beth  ydyw  sain.  Cydwybod  ydyw 
y  ddolen  sydd  yn  ein  cysylltu  ni  â  Duw,  fel  y  mae  y  llygad  yn 
ein  cysylltu  ni  â'r  haul ;  a  hi  ydyw  y  ffordd  ar  hyd  yr  hon  y 
gall  Duw  ddyfod  atom.  Gwnaeth  Duw  lawer  o  ffyrdd  i'w 
weithredoedd  a'i  roddion  ddyfod  atom  ;  ond  gwnaeth  un  Uwybr 
iddo  ei  Hun.  Nid  yw  synwyrau  y  corff  ddim  ond  cynifer  o 
Iwybrau  i  weithredoedd  a  rhoddion  Jehofah  ddyfod  atom  :  prif- 
ffyrdd  i  drugareddau  Jehofah  ddyfod  i  ni  ydynt  oll ;  ond  nid 
yw  Efe  ei  Hun  ddim  yn  dyfod  ar  hyd  y  llwybrau  yna.  GelHr 
dywedyd  am  danynt,  iel  y  dywedir  am  yr  hyn  a  welodd  Elias 
wrth  enau  yr  ogof  yn  Horeb :  aeth  y  gwynt  mawr  heibio,  ond 
nid  oedd  yr  Arglwydd  ynddo  ; — bu  daeargryn,  ond  nid  oedd  yr 
Arglwydd  ynddi ; — ac  ar  ol  y  ddaeargryn,  tân  ;  ond  nid  oedd 
yr  Arglwydd  yn  y  tân  ; — ac  ar  ol  y  tân,  llef  ddistaw  fain  ; — ac  yn 
hono  yr  oedd  Duw  yn  dyfod  at  ei  was.  Felly  y  mae  y  goleuni 
yn  dyfod  trwy  y  llygad  ;  ond  nid  yw  yr  Arglwydd  ynddo  :  y 
mae  y  sain  yn  dyfod  drwy  y  glust;  ond  nid  yw  yr  Arglwydd 
yn  hwnw.  Y  mae  amryw  o  alluoedd  yr  enaid  yn  dramwyfa  i 
weithredoedd  Duw :  gall  llawer  o  honynt  ddyfod  i  mewn  trwy 
y  dcall ;  ond  pa  faint  sydd  yn  dal  cymdcithas  â'i  weithrcdoedd 

yn  y  ffordd  yna,  heb  fod  Duw  yn  eu  holl  feddyhau  hwynt  ? 
Gall  y  cof  a'r  serch  gael  eu  llenwi  âg  eiddo  Duw,  ac  eto  heb  ei 
fod  Ef  ei  Hun  yno.  Ond  y  mae  yma  un  Uwybr  i'r  Brenin  ei  Hun 
ddyfod  i  mewn  ar  hyd-ddo,  sef  cydwybod.  Ac  os  nad  ydyw  yn 
dyfod  yn  aml  i  ambell  fynwes  sydd  yma,  byddai  dda  i  chwi 
gofio  nad  ydyw  y  ffordd  ddim  wedi  ei  chau.  Y  mae  dyn  yn 
debyg  i  lefiathan  llyfr  Job,  wedi  ei  wneuthur  heb  ofn, — hairrn 
fel  gwellt  iddo,  a  phres  fel  pren  pwdr.  Y  mae  wedi  ei  am- 
gylchu  â  gemau,  a'r  rhai  hyny  mor  agos  nas  daw  gwynt  rhyng- 
ddynt ;  ond  y  mae  yn  perthyn  i  hwnw  un  lle  tyner, — un  man 
y  gall  y  cleddyf  ei  gyraedd.  Felly  dyn  ;  pa  nífer  sydd  wedi 
cael  deall  mawr, — gwybodaeth  eang, — meddwl  galluog ;  ond  y 
maent  yn  cyfrif  pob  picell  a  saeth  a  anelir  atynt  fel  sofl.  Y 
maent  yn  chwerthin  ar  ysgydwad  pob  gwaewffon:  y  mae  y 
gemau  mor  gryfion. — mor  agos  at  eu  gilydd,  fel  na  ddaw  gwynt 
rhyngddynt  rhagor  saeth ;  ond  y  mae  yna  un  lle  y  gall  y  neb 
a'i  gwnaeth  beri  i'w  gleddyf  agosâu  atynt  er  hyny,  sef  cyd- 
wybod.  Níd  yw  y  gemau  ddim  yn  amgylchu  hòno.  Beth  oedd 
trueni  Voltaire,  ac  eraill  o'r  dosbarth  yna,  wrth  farw  ?  onid  y 
cleddyf  wedi  cyraedd  drwy  y  man  tyner  ?  Yr  oedd  llawer 
iawn  o  ergydio  wedi  bod  atynt  o'r  blaen  gan  weision  yr  Ar- 
glwydd,  ond  yn  ofer.  Yr  oedd  yr  holl  lyfrau  a  ysgrifenwyd  yn 
eu  herbyn  fel  gwellt  a  phren  pwdr  ;  ond  wrth  farw  yr  oeddent 
yn  ymddolenu  gan  arteithiau  cleddyf  anweledig:  ond  dyna 
oedd  yno, — yr  Hwn  a'u  gwnaeth  oedd  yn  peri  i'w  gleddyf 
agosâu  atynt.  Ni  waeth  i  ni  beth  fo  nerth  y  gemau  fyddontyn 
ein  hamgylchu ;  os  nad  amgylchant  y  gydwybod,  y  mae  y 
cleddyf  yn  sicr  o'n  cyraedd  :  daw  Duw  atom  trwy  hòno. 

Y  mae  y  gydwybod  wedi  ei  rhoddi  yn  lly wydd  yr  enaid ;  ac 
fel  y  cyfryw,  y  mae  yn  anmhosibl  iddi  gael  gormod  o  le.  Gall 
pob  cyneddf  arall  yn  yr  enaid  gael  mwy  na'i  hawl ;  ond  nis 
gall  cydwybod  gael  hyny.  Y  mae  hi  yn  aml  heb  ddigon  o  rym 
ganddi  i  lywodraethu;  ond  nid  ydyw  un  amser  heb  yr  hawl,  ac 
y  mae  hi  yn  honi  hòno,  pa  faint  bynag  fydd  ei  nerth  hi.  Y 
mae  ambell  frenin,  wedi  myned  yn  rhy  wan  i  Iywodraethu,  yn 
rhoddi  i  fyny  (abdicaté)  yr  orsedd,  neu  yn  rhoi  i  fyny  yr  hawl  i 
law  rhyw  un  arall ;  ond  nis  gwna  cydwybod  hyny ;  a  phan 
ddaw  hi  i  awdurdod,  hi  a  ddial  y  cam  a  gafodd  yn  ei  gwendid. 

A  byddai  yn  dda  i  ni  gymeryd  cyngor  Mair  i  wasanaethwyr 
pr'iodas  Cana  gynt  ar  hyn : — '  Beth  by nag  a  ddy  wed  hi  wrthych, 
gwnewch;'  'oblegid  gweinidog  Duw  ydyw  hi,  ac  fel  y  cyfryw, 
BÌd  y w  yn  dwyn  y  cleddyf,  neu  ei  hawdurdod,  yn  ofer.'  Y  mae 
yn  wir  fod  y  gydwybod  wedi  syrthio,  fel  y  cawn  ni  son  eto  ;  am 
hyny  y  mae  hi  yn  gorehymyn  ar  gam  yn  fynych,  ac  y  mae  yn 
aml  yn  cael  ei  llithio  i  gytuno  â'r  gwrthryfelwyr  ;  ond  pan  y 
gelwir  hi  a  hwythau  gerbron  i  roddi  cyfrif,  hi  dry  yn  King^s 
evidence  yn  erbyn  y  dyn  ei  hun.  Hi  a  dry  allan  y  pryd  hwnw 
i  fod  yn  un  gwreiddyn  chwerwedd,  a  chwerwa  yr  holl  gwpan- 
eidiau  am  dragywyddoldeb.  Yr  oedd  mwy  na  deugain  o 
luddewon  wedi  gwneuthur  cyngrair  â'u  gilydd  i  ladd  Paul ; 
ond  daeth  y  cyngrair  ryw  sut  i  glustiau  mab  ei  chwaer  ef, — 
yr  oedd  hwnw  yn  perthyn  yn  rhy  agos  iddo  i  beidio  mynegi  y 
cyngrair  iddo  Pa  faint  o  ymgyngreirio  yn  erbyn  Duw  y  nefoedd 
sydd  yn  y  fynwes  ddynol  ?  ond  dyna  yr  anífawd, — y  mae  yma 
rywun  yn  eu  clywed,  yn  perthyn  yn  rhy  agos  iddo  i  beidio  eu 
mynegi  oll :  neu,  os  ydyw  y  gydwybod  yn  cyd-ddywedyd 
weithiau,  neu  yn  ddistaw,  heb  ddywedyd  dim  yn  erbyn,  ymysg 
y  gwrthryfelwyr,  y  mae  hi  yn  hyn  fel  Husi  yr  Acriad  hwnw 
ymysg  cynghorwyr  Absalom :  cyfaill  rhagrithiol  ydoedd, — yr 
ydoedd  ei  gyngor  wedi  ei  fwriadu  yn  fradwriaeth  i  Absalom  ei 
hun.  Felly  yn  fynych  y  mae  cynghorion  cydwybod  halogedig, 
bradwriaeth  i'r  dyn  ei  hun  ydynt.  Chwi  ellwch  ei  gwobrwyo,  fel 
y  gwobrwyodd  yr  luddewon  Judas  i  werthu  ei  Arglwydd  ;  ond 
ni  waeth  i  chwi  beidio,  bydd  yn  sicr  o  daflu  y  wobr  yn  ol  i'ch 
wyneb,  a  thystio  i'ch  erbyn  er  hyny.  Nid  ydym  i  dybied  mai 
daioni  tuag  at  Dduw  sydd  yn  peri  iddi  hi  fod  yn  ffyddlawn 
iddo :  na,  fel  Balaam,  gorfod  sydd  arni,  fel  yr  oedd  yn  rhaid  i 
hwnw  fendithio ;  felly  y  mae  yn  rhaid  iddi  hithau  roddi 
mawredd  i'n  Duw  ni  trwy  dystio,  '  na  ddieuoga  Efe  mo'r  anwir,' 
ac  mai  "  cyfiawn  ydyw  yn  ei  holl  fíyrdd,  a  sanctaidd  yn  ei  holl 
weithredoedd." 

Nid  cof  yn  unig  ydy w  cydwybod  ;  ond  y  mae  hi  yn  cofio  i 
ba  ddosbarth  yr  oedd  holl  weithredoedd  y  dyn  yn  perthyn, — y 
mae  hi  yn  eu  cofio  hwynt  fel  da,  neu  fel  drwg.  Y  mae  hi  yn 
cofio  fel  tyst,  ac  yn  dywedyd  caracter  fel  barnwr.  Y  mae  yr  oea 
gan  y  gydwybod,  nid  yn  beth  a  fu,  ond  yn  beth  presenol.     Fel 

y  dywedir  am  y  patriarchiaid  eu  bod  yn  fyw  i  Dduw,  er  eu  bod 
wedi  marw  i  ddynion ;  felly  y  mae  ein  holl  oes  ni  yn  fyw  y 
foment  hon  i'r  gydwybod :  gall  ein  bod  ni  wedi  ei  hanghofio  ; 
ond  gally  peth  lleiaf  ei  dwyn  hi  yn  fyw  ger  ein  bron: — "Gwnaeth- 
ost  i  mi  feddianu  camweddau  fy  ieuenctid,"  medd  Job.  Onid 
oeddit  wedi  eu  hanghofio  ?  Oeddwn ;  ond  heddyw  yr  ydw)rf 
yn  eu  meddianu  mor  wùrioneddol  a'r  foment  y  cyflawnwyd 
hwynt.  Cydwybod  oedd  yn  gwneuthur  hyny.  Nid  oes  odid 
neb  yn  teithio  i  wledydd  dieithr  na  bydd  efe  yn  dysgu  arlunio 
cyn  cychwyn,  neu  ynte  yn  myned  à  lluniedydd  gydag  ef ;  ac 
felly  y  mae  yn  trosglwyddo  y  golygfeydd  y  mae  yn  eu  canfod  i 
bapur,  ac  yn  dyfod  â  hwy  adref  gydag  ef.  Nid  cofio  am  y 
pethau  yn  unig  y  mae  y  dyn  ;  na,  trwy  droi  at  y  pictiwr,  y 
maent  yn  hwnw  fel  yn  dyfod  ger  ei  fron  eilwaith.  Peth  fel 
yna  y  mae  cydwybod  yn  ei  wneuthur.  Teithio  yr  ydym  ninau 
drwy  wlad  ddieithr  :  y  mae  y  lluniedydd  gyda  ni,  yn  tynu 
pictiwr  y  cwbl ; — nìá  pictiwr  y  pethau  yn  unig,  ond  ó.n  pictiwr 
ni  ein  hunain  yn  y  gwahanol  amgylchiadau  yr  ydym  yn  myned 
drwyddynt.  Y  mae  miloedd  o  honynt  wedi  eu  tynu  ganddi  hi 
eisoes :  y  gydwybod  a  ddygodd  un  pictiwr  o'r  fath  gerbron  Job, 
pan  feddianodd  efe  gamweddau  ei  ieuenctid  ;  a  dyna  fydd  dydd 
y  farn, — y  dydd  y  bydd  y  Duw  mawr  yn  gorchymyn  i'r  llun- 
iedydd,  sef  y  gydwybod,  osod  yr  oll  mewn  trefn  o  flaen  dy 
wyneb,  fel  ybyddi  yn  eu  meddianu  oll  eilwaith. 

II.  Ni  a  welwn  yn  y  testyn  fod  modd  i'r  gydwybod  fod 
weithiau  heb  weithredu,  fel  pe  byddai  yn  cysgu.  Ac  y 
mae  yr  enaid  y  pryd  hwnw,  fel  y  dywedir  am  wlad  Israel 
pan  nad  oedd  brenin  ynddi,  fod  pawb  yn  gwneuthur  yr  hyn 
oedd  yn  uniawn  yn  ei  olwg  ei  hun  :  felly  pan  y  mae  y  gyd- 
■wybod  heb  fod  â'r  llywcrdraeth  ganddi,  y  mae  pob  cyneddf 
yn  yr  enaid  yn  gwneuthur  yr  hyn  sydd  uniawn  yn  ei  golwg  ei 
hun.  Y  mae  y  Testament  Newydd  yn  eglur  ddangos  y  gall  y 
gydwybod  fod  mewn  ystâd  wahanol  mewn  gwahanol  bersonau  ; 
oblegid  fe  sonir  am  lawer  math  o  gydwybod  :  cydwybod  dda, 
cydwybod  ddrwg, — oleu, — wan, — galed,  &c.  Nid  ydym  i 
feddwl  wrth  hyn  fod  llawer  math  o  gydwybod  ;  na,  un  yw  hi, 
ond  gall  yr  un  hono  fod  mewn  llawer  0  wahanol  sefyllfaoedd ;  a 
dylid  chwib'o  beth  yw  ei  hystâd  hi,  cyn  derbyn  ei  barn  hi  am 

unrhyw  beth.     Ni  a  gawn  yr  apostol  Paul  yn  dywedyd,  mai  ei 

orfoledd  ef  oedd  tystiolaeth  ei  gydwybod ;  ond  y  mae  yr   un 

apostol  mewn  lle  arall  yn  methu  maddeu  iddo  ei  hun,  am  erhd 

eglwys    Dduw,    er  iod   tystiolaeth    ei   gydwybod   o'i   blaid  y 

pryd  hyny.     Ond  yr  oedd  ystàd  y  gydwybod  yn  dra  gwahanol 

y  ddau  dro :  cydwybod  dywyll  oedd  hi  unwaith,  a  chydwybod 

oleu  y  tro  arall.     Goleuer  hi  yn  mhawb  i'r  un  graddau,  a  bydd 

ei  barn  hi  yr  un  fath  ar  weithredoedd  pawb.     Ac  y  mae  yr  holl 

farnau  gwahanol  y  mae  cydwybod  yn  eu  rhoddi  yn  codi  oddiar 

yr  un  egwyddorion.     Os  ydyw  cydwybod  yr  Hindŵ  yn   peri 

iddo  ymdaflu  o  dan  olwynion  Juggernaut,  y  mae  hi  yn  gwneyd 

hyny,  am  ei  bod  hi  yn  teimlo  y  dylai  un  aberthu  pob  peth  i'w 

dduw,  yr  un  fath  yn  gwbl  ag  y  mae  cydwybod  Cristion  yn  peri 

iddo  yntau  farw  marwolaeth  merthyr  dros  ei  grefydd.      Argy- 

hoedderyrHindẃ  nad  yw  Juggernaut  ddim  yn  dduw,  a  bydd  yr 

un  gydwybod  ag  sydd  yn  gorchymyn  y  weithred,  yn  ei  gwahardd 

hi  mewn  moment.  Ni  all  cydwybod,  mwy  na  rhy  w  farnwr  arall, 

ddim  rhoddi  barn  gywir,  os  na  bydd  hi  wedi  cael  goleu  clir  ar 

y  peth ;  a  diau  y  bydd   miloedd  yn  cael  eu  condemnio  yn  y 

farn  am  bethau  yr  oedd  tystiolaeth  eu  cydwybod  o'u  plaid  ;  ond 

yr  oedd  hi  yn   gydwybod  dywyll.     Yr  oeddent  hwythau   yn 

esgeuluso  y  moddion  oedd  yn  eu  cyraedd  i'w  goleuo  hi.     Y 

mae  y  capten  hwnw  a  ä  â'i  lestr  yn  wirfoddol  i'r  graig,  ac 

yntau  yn  gwybod  am  dani,  yn  sicr  o  gael  ei  gosbi ;  ac  y  mae 

hwnw  a'i  rhed  hi  i'r  graig  yn  ei  anwybodaeth   mor  haeddol 

o'i  gosbi  a'r  cyntaf,  os  ydyw  yr  anwybodaeth  hwnw  yn  wir- 

foddol.     Os  esgeuluso  sylwi  ar   y  chart  a  fu  yn  achos  iddo 

goUi  ei  long,  pwy  a  dosturia  wrtho  ì     Onid  yw  yn  cyfiawn 

haeddu   ci    gosbi  ?      Y  mae  Paganiaid  y  byd  yn  eithaf  cyd- 

wybodol.      Y  mae  eu  llestri  oll   yn  colli   ar   y  graig  yn  eu 

hanwybodaeth.     Ydynt  ;  ond  y  mae  yr  anwybodaeth  yna  yn 

un  gwirfoddol.     Yr  oedd  yr  hyn  a  ellid  ei  wybod  am  Dduw  yn 

eglur  iddynt.     Yr  oedd  y  chart  yw  dangos  y  graig  yn  amlwg, 

pe  buasent  hwy  yn  ei  hastudio  ;  ac  fe'u  cosbir  am  byth  o  eisiau 

gwneyd  hyny.     Yr  ydych  chwi  a  minau  yn  gyfrifol,  gan  hyny, 

am  ystàd  ein  cydwybodau.    *Os  ydyw  hi  yn  gydwybod  dywyll 

mewn  rhyw  fynwes  sydd  yma,  mynwes  yn   caru  y  tywyllwch 

yw  hono.     A  ydy w  hi  yn  gydwybod  ddrwg  ?  tydi  dy  hun  s}-dd 

wedi  ei  llygru  hi  â  gwobrwyon.  Os  ydyw  hi  yn  gydwybod 
gysglyd  ;  tydi  sydd  wedi  ei  süo  hi  felly.  Hi  ddywedodd  yn 
onest  y  waith  gyntaf,  pa  fath  un  oedd  y  weithred,  fel  y  gwnaeth 
y  milwyr  am  adgyfodiad  lesu  Grist ;  ond  wedi  iddynt  dderbyn 
y  wobr,  newidiasant  eu  hiaith.  Felly,  dywedodd  hithau  yn 
gywir  i  ddechreu  ;  ond  feallai  fod  y  gwobrwyon  wedi  peri  iddi 
newid  ei  hiaith.  Os  ydyw  y  gydwybod  wedi  dywedyd  ddwy 
ffordd  Avrthych  am  unrhyw  beth,  y  mae  bron  yn  sicr  mai  y  tro 
cyntaf  y  dywedodd  hi  yn  iawn.  Y  mae  cydwybod  pawb  yn 
nechreu  ei  oes,  fel  Micheah  yn  llys  Ahab.  Ni  chymer  wobr, 
Er  bod  holl  alluoedd  yr  enaid  yn  unair  o  blaid  i'r  dyn  gyflawni 
gweithred  ddrwg  ; — yr  ewyllys  yn  dywedyd,  Gwna  yr  hyn  oll 
sydd  yn  dy  galon  ; — y  serch  yn  adseinio  yr  un  geiriau  iddo  ; — 
a'r  deall  yn  tystio  nad  ydyw  yn  gweled  fawr  niwed  yn  y  peth  ; 
eto,  y  mae  yno  un  prophwyd  i'r  Arglwydd  yn  y  fynwes,  sef  y 
gydwybod, — ac  ni  ddaw  ond  geiriau  gwirionedd  oddiwrthi  hi. 
Ond  fel  yr  Ahab  hwnw,  y  mae  yn  ofnus  nad  ydym  yn  arfer 
ymofyn  â  hwnw,  nes  cael  barn  y  lleill  oll  yn  gyntaf;  ac  os 
na  bydd  y  gydwybod  yn  unair  â'r  lleill  mewn  perthynas  i'r 
peth,  fe  ddefnyddir  pob  dull  i  geisio  ei  llygru  fel  ag  i'w  chael  felly. 
Ac  y  mae  Balaam  yn  siampl  neillduol  o  ddyn  wedi  llwyddo, 
trwy  ymdrech,  i  lygru  ei  gydwybod.  Yr  oedd  gwobr  dewin- 
iaeth  yn  peri  ei  fod  yn  awyddus  y  waith  gyntaf  i  fyned  gyda 
chenhadau  Balac ;  ond  dywedodd  yr  Arglwydd  wrtho  yn  ben- 
dant, — "  Na  ddos  gyda  hwynt."  Y  miae  yntau  yn  dor-calonus 
yn  dywedyd  wrthynt, — "  Yr  Arglwydd  a  nacaodd  adael  i  mi 
fyned  gydá  chwi."  Pan  ddaeth  tywysogion  anrhydeddusacji  i 
addaw  gwobr  fwy  iddo  yr  ail  dro,  y  mae  yn  dywedyd  wrthynt 
yn  bur  ddefosiynol, — ''  Pe  rhoddai  Balac  i  mi  arian  ac  aur  lonaid 
ei  dŷ,  ni  allwn  fyned  dros  air  yr  Arglwydd  fy  Nuw,  i  wneuthur 
na  bychan  na  mawr."  "  Ond,"  meddai  ar  yr  un  anadl,  "atolwg 
yn  awr,  aroswch  chwithau  yma  y  nos  hon."  Yr  oedd  yr  ym- 
ddygiad  yn  dy  wedyd, — Mi  geisiaf,  hyd  y  gallwyf,  gydsynio  â'ch 
cais  ;  a  gwyddoch  ddarfod  iddo  drwy  ymdrechu  Iwyddo.  "  Dos," 
medd  yr  Arglwydd  wrtho ;  ond  cyn  iddo  fyned  nebpell,  y  mae 
Angel  yr  x\rglwydd  yn  dyfod  allan  i'w  ladd,  gan  dystio  wrtho 
mai  cyfeiliornus  oedd  y  ffordd  hono.  Yr  un  un  ag  a  roddodd 
genad  iddo  yn  dyfod  allan  i'wladd.     Cyffelyb  i  hynyma  yr 

ydych  chwithau  yn  gwneuthur  â'ch  cydwybod :  y  waith  gyntaf 
y  gofynasoch  ei  chenad  hi  i  fyned  aty  peth,  hi  ddywedodd  yn 
bendant, — "  Na  ddosT  Yr  oedd  y  demtasiwn  wedi  cymeryd 
meddiant  ar  y  serch  ;  ond  yr  oedd  y  dyn  yn  gorfod  dywedyd 
wrthi,  fel  Balaam, — Mi  fuaswn  yn  dyfod,  ond  nichafgan  y 
gydwybod.  Daeth  y  demtasiwn  heibio  drachefn ;  buoch 
chwithau  yn  bur  daer  ar  y  gydwybod,  am  genad  i  gydsynio, 
Wel,  meddai  hithau,  gan  fod  dy  fryd  di  ar  fyned,  Dos.  Wel, 
mi  allaf  fod  yn  Uawen  yn  awr, — y  mae  íy  nghydwybod  wedi 
tawelu,  ac  tr-edi  rhoddi  cenad  i  mi  fyned.  Na,  nid  oes  fawr  sail 
llawenhau  genyt  eto ;  oblegid  fe  ddigwydd  yr  un  peth  i  ti  ag  a 
ddigwyddodd  i  Balaam.  Daw  yr  un  un  ag  a  roddodd  haner 
■cenad  i  ti  fyned  allan,  ymhen  ychydig  i  dy  ladd  di.  Nid  oes 
dim  yn  haws  na  chael  gan  y  gydwybod  gyd-ddywedyd  â'r 
tueddiadau  llygredig,  neu  ynte  gael  ganddi  dewi;  ni  raid  dim 
tuag  at  hyny  ond  gofyn  ei  barn  hi  am  beth,  a  pheidio  gwneyd 
yn  ol  ei  gair  hi ;  a  gwneuthur  hyny  ychydig  weithiau,  bydd 
tawelwch  mawr  yn  y  gydwybod  mewn  canlyniad.  Ond  y  mae 
pob  ystàd  ar  y  gydwybod  yn  well  na'r  un  ddistaw  gysglyd  ; 
oblegid  cwsg  twyllodrus, — cwsg  sydd  yn  dinystrio  y  dyn  ydyw. 
Pe  buasai  hi  yn  effro,  buasai  yn  atal  y  dyn  i  gyflawni  llawer  o'r 
pethau  yna.  Ni  buasai  y  gelyn  ddim  yn  hau  yr  efrau,  pe 
buasai  y  dynion  yn  effro.  Ac  er  ei  bod  yn  cysgu,  nid  yw  yn 
cysgu  yn  rhy  drwm  i  wybod  y  cwbl  sydd  yn  cymeryd  lle.  Pan 
oedd  yr  luddewon  yn  cyhuddo  y  wraig  hono  yn  y  deml,  nid 
oedd  yr  Arglwydd  lesu  yn  cymeryd  arno  eu  clywed ;  ysgrifenai 
â'i  fys  ar  y  ddaear  ;  ac  fel  y  tybia  rhai,  ysgrifenu  hanes  bywyd 
y  cyhuddwyr  yr  oedd.  Ond  fel  yr  oeddynt  hwy  yn  parhau  i 
ofyn  a  chyhuddo,  Efe  a  ymunionodd,  ac  a  ddywedodd  un  gair 
wrthynt,  ac  a  blygodd  i  lawr  i  ysgrifenu  eilwaith ;  ond  darfu 
i'r  gair  a'r  ysgrifen  lewyrchu  i'w  meddwl  fod  hanes  eu  bywyd 
oll  yn  wybyddus  iddo  ef ;  ífoisant  oll  o'i  ẃydd.  Y  mae  y  gyd- 
wybod  fel  pe  byddai  yn  ddisylw  yn  ^ml ;  ond  y  mae  hi  yn 
ysgrifenu  o  hyd ;  a  hi  a  ddy wed  air  yn  fuan  a  bâr  i  ni  oll  deimlo 
fod  y  pethau  mwyaf  cuddiedig  yn  Doeth  ac  yn  agored  iddi.  Os 
ydyw  hi  yn  fud,  nid  ydyw  yn  fyddar.  Fe  ddywedir  nad  yw  y 
naill  o'r  pethau  yna  yn  naturiol  ddim  yn  digwydd  heb  y  llall : 
os  bydd  y  dyn  yn  fudan,  y  mae  ef  yn  fyddar  hefyd.     Ond  nid 

felly  y  mae  hi  yn  ysbrydol :  y  mae  yn  ofnus  fod  yma  lawer  o 
gydwybodau  mud ;  ond*'"nid  oes  yma  yr  un  fyddar.  Y  mae  y 
cwbl  yn  dyfod  i'w  chlustiau,  ac  y  mae  hi  yn  ysgrifenu  yr  o'll. 
Os  ydyw,  meddwch  chwithau,  ni  \vn  i  ddim  oddiwrthi  er's 
tahn.  Gall  hyny  fod  ;  ond  nid  yw  yn  ddigon  i  brofi  nad  ydyw 
hi  yn  gwneuthur.  \  r  oedd  ymddygiadau  Saul  yn  achos  yr 
Amaleciaid  wedi  peri  nad  ymwelodd  Samuel  ddim  âg  ef  mwyach 
o  hyny  hyd  ddydd  ei  farwolaeth ;  ond  yr  oedd  llygad  Samuel 
arno  wedi  hyny,  er  nad  ydoedd  yn  dyfod  fel  cynti'w  argyhoeddi 
o  feiau  ;  ac  y  mae  yn  dra  thebyg  ei  fod  yn  ysgrifenu  ei  hanes 
tra  y  bu  byw,  oblegid  y  gweledydd  a  fyddai  yn  arfer  gwneyd 
hyny.  Os  ydyw  dy  gydwybod  di  wedi  myned  yn  ddistaw,  y 
mae  ei  llygaid  hi  arnat.  ac  y  mae  hi  yn  ysgrifenu  er  hyny.  Os 
ydyw  hi  yn  gwbl  dawel,  y  mae  eich  sefyllfa  chwi  yn  un  i'w 
hofni.  Y  mae  trigolion  cymydogaeth  mynydd  tanllyd,  yn  ofni 
yn  y  fan,  pan  welant  gopa  y  mynydd  heb  fod  yn  mygu.  Y 
mae  hyny  yn  arwydd  sicr  ganddynt  fod  daeargryn  ar  gymeryd 
lle,  neu  ynte  fod  afon  o'r  hyhf  tanllyd  ar  gael  ei  bwrw  allan  o 
enau  y  mynydd ;  ond  tra  y  bydd  yno  fwg,  nid  ydynt  yn  tybied 
eu  hunain  mewn  perygl  mawr.  Y  mae  eich'sefyllfa  chwi,  sydd 
â'r  gydwybod  yn  ddistaw,  yn  un  i'w  hofni.  Y  mae  hyny  yn 
argoel  sicr  fod  ystorm  heb  fod  ymhell.  Pe  buasai  cwsg  ya 
eíîeithio  i  lareiddio  ychydig  arni,  buasai  rhyw  esgus  genych 
dros  ei  süo; — ond  ni  wna  hyny ;  cwsg  cyífelyb  i  gwsg  creadur- 
iaid  gwenwynig  a  bwystfilod  rheibus  sydd  yn  cysgu  yn  y  gauaf, 
ydyw  cwsg  cydwybod.  Y  mae  cwsg  y  rhai  hyny  yn  peri  eu 
bod  yn  fwy  gwancus,  ac  yn  fwy  ofnadwy  i'w  cyfarfod,  wedi 
deffro  na  chyn  hyny.  Felly,  pan  ddeífroir  cydwybod,  bydd  yn 
fwy  ofnadwy  ei  chyfarfod  am.  ei  bod  wedi  cysgu. 

III.  Y  gydwybod  wedi  deífro ;  a  phan  ddeífry  hi,  y  mae  hi 
yn  sicr  o  daro.  Ni  wna  ei  bod  hi  yn  gydwybod  ddrwg  ddim  ei 
hatal  i  hyn  :  yn  hytrach,  po  mwyaf  llygredig  fydd  hi,  mwyaf 
ofnadwy  fydd  ei  gwaith  yn  taro.  Gall  ei  bod  hi  yn  ddigon 
diofn  Duw,  a  dibarch  i  ddyn,  fel  y  barnwr  anghyfiawn  yn  y 
ddameg ;  ond  daw  rhyw  amgylchiadau  yn  fuan  i  ahv  arni  hi 
mor  uchel  am  ddial,  nes  ei  gorfodi  i  wneuthur  hyny.  Y  mae 
un  o  bedwar  peth  yn  sicr  o'i  deífro  hi  yn  mhawb:— 
rhagluniaeth  ;     y    Gair ;     angau  ;      neu     y     byd      tragy  w- 

yddol.  Yr  ydym  ni  wrth  natur  yn  debyg  i'r  bobl  hyny 
fydd  yn  rhodio  yn  eu  cwsg  :  3'r  3'dym  ninau  yn  cysgu,  ond  er 
hyny  yn  cerdded,  a'n  hwyneb  ar  ddibyn  serth.  Y  mae  rhag- 
luniaeth,  weithiau,  yn  taf!u  rh^'wbeth  ar  ein  llwybr  ;  yx  j'd^'m 
ninauyn  taraw  wrtho,  ac  yn  haner  deffro.  Br^'d  arall,  y  maeyr 
efengyl  yn  llefain  ar  ein  hol, — "  Deffro  di  yr  hwn  \\yX.  yn  cysgu," 
ac  y  mae  Ysbryd  Duw  yn  peri  i'r  llef  dreiddio  i'n  clustiau  nes 
ein  deffro.  Y  mae  eraill  yn  myned  ymlaen  i  ymyl  y  dibyn  heb 
ddeíìro,  ac  wrih  syrthio  yn  deffro.  Deffro  yn  angau  y  mae  y 
rhai  yna  ;  ac  y  mae  rhai  yn  cysgu  nes  disgyn  i'r  gw-aelod,  ac^'n 
deffro  yn  y  byd  trag^'w^'ddol. 

1.  Y  mae  rhagluniaeth  yn  fynych  y\\  deffro  cydwybod.  ^''r 
oedd  cydwybod  brodyr  Joseph  wedi  cysgu  am  ugain  mlynedd ; 
ond  dim  or.d  rhw^'mo  un  o  honynt  yn  y  carchar,  wele  hi  yx\ 
effro  yn  y  fan.  Yr  oedd  Herod  wedi  tori  pen  loan  Fedyddiwr; 
ond  gydag  iddo  gl}'wed  ar  ddamwain  am  lesu  o  Nazareth, 
deffrowyd  ei  g}'dw^ybod  mewn  moment  gan  y  newydd.  Nid 
yw  heddwch  llawer  o  honoch  ond  peth  arwynebol  iawn  : 
ychydig  gyfnewidiad  yn  rhagluniaeth  Duw  a  roddai  ben  arno, 
nes  peri  i  chwi  ddywedyd, — Hyn  sydd  yn  herwydd  fy  mrawd. 
Yr  oedd  y  wraig  o  Sarepta  wedi  cael  arwyddion  neillduol  iawn 
o  ddaioni  Duw, — hi  a'i  mab  wedi  eu  cadw  yn  fyw  yn  wyrthiol : 
ond  wele  ei  mab  yn  marw,  a'i  chydwybod  hithau  yn  deffroi 
mewn  moment,  ac  y  mae  hi  yn  gofyn  i  wr  Duw, — "  A  ddaeth- 
o-t  ti  yma  i  goffâu  fy  anwiredd,  ac  i  ladd  fy  mab  .?"  Yr  oedd 
Judas  yn  ddiau  yn  ymffrostio  yn  ei  hvyddiant,  wedi  cael  deg 
ar  ugain  o  arian  mor  hawdd  ;  ond  gydag  i'r  lesu  gael  ei  gon- 
demnio,  dyna  y  gydwybod  yn  eu  gwneuthur  yn  chwerwach  na 
bustl  iddo.  Yn  wir  nid  yw  eich  heddwch  chwi  ddim  yn  werth 
ei  feddu,  os  na  ddeil  ef  bob  tywydd.  Os  ar  yr  hin  y  mae  ein 
heddwch  yn  ymddibynu,  yr  Hwn  a'n  gwnaeth  a  doslurio 
wrthym  ! 

2.  Y  mae  y  gair  yn  ei  deffro  hi.  Cydwybod  wedi  ei  deffro 
gan  y  gair  oedd  yn  dwys-bigo  ddydd  y  Pentecost;  ac  y  niae  y 
gair  yn  deffro  yn  fynych,  wedi  i  bob  peth  rhagluniaelh  fethu-. 
Am  hyny  y  mae  y  diafol  yn  ofni  i  ddynion  ddyfod  o  fewn  cyr- 
aedd  y  gair,  oblegid  y  mae  yn  beryglus  i'r  Uef  ddistaw  fain  eu 
deffro  hwynt.     Yn  hyn  y  niae  rhagorol  fawredd  ncrth  y  gair, 


Cydwybod.  45  3 

ei  fod  yn  gallu  ymaflyd  yn  y  gydwybod, — yn  medru  "canmol 
ei  hun  wrth  bob  cydwybod  dynion."  Y  mae  y  gydwybod  yn 
myned  yn  fynych  yn  rhy  debyg  i  Nebuchodonosor  :  yr  oedd 
hwnw  wedi  breuddwydio,  ond  aeth  y  peth  oddiwrtho ;  ond  fe'i 
cafodd  drachefn  gan  Daniel.  Yr  oedd  geiriau  Daniel  yn 
adfywio  y  peth  eilwaith  ;  felly  y  mae  y  gair  yn  deffro  y  gyd- 
wybod.  Y  mae  gan  Dduwlawer  ffordd  i  ddefifro  pechaduriaid  ; 
ond  pan  y  mae  yn  gwneyd  hyny  drwy  y  gair,  bwriad  o  drugar- 
edd  sydd  yn  ei  fynwes  tuag  atom.  Pan  y  mae  rhagluniaeth  yn 
deffroi,  y  mae  dyn  yn  fynych  heb  wybod  beth  i'w  wneuthur,  ac 
yn  ei  gyffro  fel  Judas  yn  rhoddi  dwylaw  anwir  arno  ei  hun  ;  ond 
pan  y  mae  y  gair  yn  deffroi,  y  mae  yno  ryw  Genad  o  Ladmer- 
ydd  i  ateb  y  cwestiwn, — "  Beth  a  wnaf,  fel  y  byddwyf  gadw- 
edig."  Y  mae  deffro  rhagluniaeth  fel  y  deffro  fu  ar  Pharaoh 
yn  y  môr ;  ond  y  mae  deffro  y  gair  fel  y  deffro  fu  ar  Israel  wrth 
Sinai.  Yr  oedd  y  ddau  yn  arswydus  ;  ond  yr  oeJd  eu  diben 
a'u  canlyniadau  yn  dra  gwahanol :  y  naill  yn  ddeffro  i  gym- 
hwyso  y  dioddef,  a'r  llall  yn  ddeffro  i  beri  chwilio  am  gyfryng- 
wr,  ac  aberth,  a  gwaed. 

3.  Y  mae  angau  yn  ei  deffro  hi.  Yr  oedd  Saul  wcdi  ymadael 
â  Samuel  er's  talm ;  ond  y  noson  cyn  iddo  farw,  aeth  i  ymofyn 
âg  ef  drachefn.  Yr  oedd  yr  hen  brophwyd  wedi  myned  i  huno 
er's  cryn  amser ;  ond  fe"i  codwyd  y  pryd  hwnw,  ac  y  mae  yn 
gofyn  i  Saul, — "  Paham  yr  aflonyddaist  arnaf?''  Yr  oeddit  ti 
yn  gallu  myned  ymlaen  hebof  fi  er's  blynyddoedd.  Oeddwn  ; 
ond  y  mae  hi  yn  gyfyng  iawn  arnaf  heddyw.  Ond  ni  wnaeth 
geiriau  Samuel  ond  ei  gwneyd  yn  fwy  cyfyng  arno :  fe  ofnodd 
yn  ddirfawr  wedi  eu  clywed  hwynt.  Drych  cywir  o  ddyn  a'i 
gydwybod  yn  deffro  yn  angau.  Y"  mae  hithau  yn  gofyn, — 
Paham  yr  aflonyddaist  arnaf  ?  Ni  buost  yn  ymofyn  dim  â  mi 
er's  blynyddoedd.  Naddo ;  ond  y  mae  hi  mor  gyfyng  arnaf, — 
bu  raid  i  mi  dy  ddeffroi  di.  Wel,  nid  oes  genyf  ddim  gwell 
i'w  ddywedyd  wrthyt,  medd  cydwybod, — na,  Dechreuad  gofid- 
iau  yw  hyn  oll. 

4.  Y  mae  hi  yn  deffro  yn  nhragywyddoldeb.  Os  cwsg  hi 
hyd  yno,  ni  bydd  yn  cysgu  mwy.  "  Coffa  i  ti  dderbyn  dy 
wynfyd  yn  dy  fywyd." 

Y  mae  hi  i  ddeffro  yn  sicr;  a  thrwy  ba  un  o'r  pedwar  dull 

hyn  y  carech  chwi  i  hyny  fod  ?  A  oes  yma  rywun  a  ddewisai 
bethau  ofnadwy  rhagluniaeth  ?  neu,  a  oes  yma  rywun  yn  ddigon 
anystyriol  i  ddymuno  cael  llonydd  i  gysgu  hyd  angau  ?  neu,  a 
oes  yma  rywun  yn  ddigon  rhyfygus  i  ddymuno  myned  yn  ei 
gwsg  i  dragywyddoldeb  ?  Nag  oes,  mi  dybiwn.  Wel,  gwyliwch 
ynte  '  blethu  dwylaw  i  gysgu '  drachefn,  wedi  i  lef  ddistaw  fain 
y  gair  eich  aflonyddu.  Gyda  Dafydd,  mi  a  ddymunwn  syrthio 
yn  Uaw  yr  Arglwydd  ;  fel  Dafydd,  i  gael  ei  hergyd  hi  drwy  y 
gair ;  oblegid,  cofiwch,  pan  ddeffry  hi,  hi  a  dery  yn  sicr,  ac  y 
mae  ergyd  pawb  yn  haws  ei  oddef  nag  ergyd  cydwybod.  Wele 
hi  wedi  ei  deffro  gan  ragluniaeth  yn  Judas,  a  hi  a'i  tarawodd 
mor  arswydus,  nes  y  mae  yn  disgyn  i'r  byd  arall  gan  yr  ergyd. 
Wele  hi  wedi  ei  deffro  gan  y  gair  ddydd  y  Pentecost,  a  buasai 
y  bobl  wedi  gwallgofi,  oni  bai  iddynt  gael  balm  at  y  clwyf. 
Wele  hi  yn  deffro  yn  Saul  yn  ymyl  angau :  hi  a'i  taiawodd  ef 
nes  oedd  ei  enaid  yn  ddigon  marw,  cyn  bod  na  gwaewffon  na 
phicell  wedi  cyffwrdd  â'i  gorff.  Y  mae  hi  yn  taro  yn  y  byd 
tragywyddol,  ac  nid  oes  genym  ddim  i'w  ddywedyd  am  hwnw, 
ond  na  ddaeth  i  galon  dyn  feddwl  am  ei  ofnadwyaeth.  Y  mae 
yn  daro  na  bydd  eisiau  dy  ail  daro,  ac  y  mae  yn  daro  na 
orphwysi  di  byth  wedi  cael  yr  ergyd.  Bu  hyny  yn  gosb  gynt 
mewn  rhyw  wlad,  dedfrydu  y  carcharor  i  beidio  cysgu  :  cyf- 
Iwynid  ef  i  ofal  swyddogion,  y  rhai  oeddent  i  ofalu  am  ei  gadw 
yn  effro.  Ac  ymhen  ychydig  ddyddiau,  byddai  yn  marw  o 
hyny.  Dyna  yw  cosb  y  byd  a  ddaw  :  y  mae  yr  Arglwydd  wedi 
cyflwyno  dyn  i  law  cydwybod ;  fe  ofala  hono  na  chaiff  gysgu 
yn  oes  oesoedd.  Y  mae  hi  yn  ei  fynwes  yn  bryf  na  bydd  marw, 
ac  am  hyny  y  mae  y  tân  sydd  o'i  amgylch  yn  anniffoddadwy. 
Bydd  yno  fel  sarff  yn  yfynwesbyth,  ac  ynsarff  fawr,  dorchog, 
hefyd.  Nid  yw  y  creaduriaid  gwenwynig  ddim  yn  myned  yn 
fawr  iawn  ond  mewn  hinsoddau  poethion.  Cydwybod  wedi 
myned  o  wlad  gynes  efengyl  fydd  yn  anha-wdd  byw  gyda  hi 
yn  uffern.  Y  chwi  sydd  â'r  gydwybod  ddrwg,  yr  ydych  yn 
by w  yn  ymyl  dinystr.  Y  mae  trigolion  y  trefydd  sydd  heb  fod 
nebpell  oddiwrth  y  raynyddoedd  tanllyd,  pan  gly want  sŵn  yn 
y  ddaear,  yn  gadael  eu  tai  bob  un,  ac  yn  rhedeg  aìlan  i  ganol 
yr  heol  :  ond  os  derfydd  y  s\vn  yn  fuan,  y  maent  yn  dychwelyd 
i'w  tai  eilwaith  ;  ac  yn  fynych,  wedi  yr  oll,  yn  syrthio  yn  ys- 

glyfaeth  i'r  dinystr.  Un  o  ddau  beth  a  fuasai  yn  eu  diogelu, — 
naill  ai  gadael  y  fan,  neu  ynte  cael  rhyw  ddyfais  i  atal  i'r 
ddaear  grynu  felly.  Felly  y  mae  y  dyn  a'r  gydwybod  ddrwg : 
y  mae  ychydig  sŵn  dieithr  yn  ei  ddychrynu; — y  mae  am 
foment  am  fFoi  i  ryw  le  arall ;  ond  gyda  bod  y  sŵn  yn  peidio, 
y  mae  ynte  yn  llonyddu.  Ac  nid  oes  genych  chwi  ddim  dau 
beth  i  ddewis  rhyngddynt ;  ífoi  nis  gelli,  oni  bai  i  ti  fedru  ffoi 
oddiwrthyt  dyhun.  Ein  hunig  Iwybr  ni  am  ddiogelwch  ydyw 
cael  allan  ryw  ffordd  i  atal  y  daeargryn, — rhywbeth  i  atal  y 
sŵn  yn  y  gydwybod  am  dragywyddoldeb  ;  a  diolch  i  Dduw  fod 
hyny  i'w  gael.  "  Pa  faint  mwy  y  bydd  i  waed  Crist,  yr  hwn 
trwy  yr  Ysbryd  tragywyddol  a'i  hoffrymodd  ei  hun  yn  ddifai  i 
Dduw,  buro  eich  cydwybod  chwi  oddiwrth  weithredoedd 
meirwon,  i  wasanaethu  y  Duw  byw  .?"  Pan  y  cofiaf  fod  y  gyd- 
wybod  yn  llwybr  i  Dduw  ddyfod  ataf  ar  hyd-ddo,  byddai  yn 
ddigon  i  beri  i  mi  wallgofi,  oni  bai  fy  mod  yn  gwybod  ei  bod  yn 
ffordd  y  gall  gwaed  y  taenelHad  ddyfod  hefyd.  Byddai  yn 
ddychryn  angeuol  i  mi  weled  y  gydwybod  yn  agor  ei  llyfr  o  fy 
mlaen,  oni  bai  fod  genyf  hanes  rhyw  beth  yn  y  Llyfr  hwn  a 
ddilea  yr  ysgrifen  sydd  yn  ei  llyfr  hi.  Ac  un  o  brif  ryfeddodau 
trefn  Duw  ydyw,  y  gall  hi  wneuthur  dy  gydwybod  yn  gyfryw  ag 
y  gelH  di  edrych  ar  ei  llyfrau  hi  heb  ddychrynu.  Ysbryd  cys- 
tuddiedig,  pwy  a'i  cyfyd  .?  lë,  yn  wir,  pwy  hefyd  ì  Cydwybod 
wedi  ei  haflonyddu,  pwy  a'i  tawela  ?  Y  mae  miliynau  ar  y 
ddaear  heddyw  yn  ceisio  gwneuthur,  Edrychwch  ar  y  dyn 
yna  yn  cerdded  ar  bigau  o  heiyrn.  Paham  ?  cydwybod  gys- 
tiaddiedig  sy  ganddo.  Dyna  un  arall  yn  rhoddi  ei  gorff  i'w 
losgi:  i  ba  beth?  I  geisio  cael  balra  i'w  gydwybod.  Dyna 
eich  cymydog  yn  ymwerthu  i  annuwioldeb,  i  geisio  anghofio 
gofid  ei  gydwybod  ; — ond  fe  ballai  yr  amser  i  mi  olrhain  un  o 
gant  o'r  ffyrdd  sy  gan  ddynion  gyda'u  cydwybodau.  Ond  er  y 
ewbl,  ysbryd  cystuddiedig  heb  ei  godi  ydyw  cydwybod  ddrwg. 
Er  hyny,  wedi  i  bob  dyfais  fethu,  cymerwch  hi  at  yr  lesu :  y  mae 
ganddo  Ef  beth  a  bura  y  gydwybod  oddiwrth  weithredoedd 
meirwon,  ac  a  Avna  yr  ysbryd  cystuddiedig  yn  galon  lawen. 
[Dydd  Gwener,  Mai  23,  1851.] 


PREGETH  XXIX. 


MAB   DYN   YN    FARNWR. 


lOAN  V.  27. — "  Ac  a  roddes  awdurdod  iddo  i  wneutliur  bam  hefyd.  oherwydd 
ei  fod  yn  Fab  dyn." 


R  oeddgeiriau  lesu  Grist  a'i  weithredoedd,  wrth  eu  cyf- 
erbynu  â'i  ymddangosiad  allanol,  debygid,  yn  hollol 
groes  i'w  gilydd.  Yr  oedd  ei  ymddangosiad  yngyf- 
rywag  i  beri  i  ddynion  ofyn  am  dano, — "  Onid  hwn  yw  y  saer  ? 
O  ba  le  y  daeth  y  doethineb  hwn,  a'r  gweithredoedd  nerthol  i'r 
dyn  hwn  ?"  Ond  yr  oedd  ei  weithredóedd  yn  fynych  yn  gyf- 
ryw  ag  i  beri  iddynt  ofyn, — "  Pwy  ydyw  hwn  ?"  Yr  oedd  un 
dosbarth  o'r  tystiolaethau  am  dano  ei  Hun,  fel  yn  cadarnhau 
tyb  ei  elynion  am  dano  : — "  Y  mae  gan  y  llwynogod  íîauau,  a 
chan  adar  y  nefoedd  nythod,  ond  gan  Fab  y  dyn  nid  oes  le  i 
roddi  ei  ben  i  lawr ;"  ond  yr  oedd  dosbarth  arall  o  honynt  yn 
cyfateb  i'r  mawredd  oedd  yn  dyfod  i'r  golwg  yn  ei  weithred- 
oedd ;  ac  y  mae  amryw  o'r  tystiolaethau  hyny  yn  y  benod  hon. 
Y  mae  yma  yn  hòni  hawl  mewn  amryw  bethau  sydd  yn  per- 
thyn  i  Dduw  yn  unig,  mewn  modd  anghyfranogol  gan  un 
creadur :  Y  Tad  yn  gweithio  ar  y  Sabboth  fel  Creawdwr  a 
ChynaHwr,  felly  yr  oedd  yntau ; — y  Tad  yn  meddu  bywyd 
ynddo  ei  Hun,  felly  yntau  ; — y  Tad  yn  cyfranu  bywyd  i'r  neb 
a'i  mynai,  felly  yntau  ; — y  Tad  yn  Farnwr  pawb,  felly  yr  oedd 
ganddo  yntau  awdurdod  i  wneuthur  barn.  Yr  oedd  yr  arch- 
oífeiriad  yn  rhwygo  ei  ddillad,  gan  dystio  ei  fod  wedi  cablu,  pan  yn 
ei  glywed  yn  hóni  pethau  cyffelyb  i  hyn.  A  phe  buasid  yn  barnu 
gwirionedd  y  geiriau  wrth  ei  ymddangosiad,  ni  buasai  neb  yn 
eu  tybied  yn  amgen  na  chabledd.  Ac  y  mae  y  testyn  yn  un  o'r 
ymadroddion  rhyfeddaf  a  draethodd  Efe  erioed,  sef,  fod  ganddo 

awdurdod  i  wneuthur  barn,  Yr  oedd  y  gweithredoedd  yr  oedd 
Efe  wedi  eu  cyflawni  eisoes  yn  hynod  ;  ond  nid  oedd  dim 
cymhariaeth  rhyngddynt  â'r  pethau  y  mae  yn  eu  proífesu  yn 
y  benod  hon  a  gyflawnai,  sef,  codi  y  meirw,  a  gwneuthur  barn. 
Yr  oedd  codi  y  meirw  yn  waith  mor  fawr,  fel  yr  oedd  sect 
liosog  ymhlith  yr  luddewon  yn  tybied  y  peth  yn  anmhosibl 
hyd  yn  nod  i  Dduw  :  beth  raid  fod  eu  syndod,  gan  hyny,  wrth 
glywed  dyn  tlawd,  anenwog,  yn  proffeeu  y  gwnai  Efe  hyny  ; — 
y  rawyaf  diol wg  o  ddynion  yn  proffesu  gwneyd  gwaith,  adybiai 
y  Saduceaid  oedd  yn  rhy  fawr  i  Dduw  ei  gyflawni ;  ac  nid  yn 
unig  hyny,  ond,  wedi  eu  codi.  yn  honi  yr  eisteddai  ar  yr  orsedd 
i  benderfynu  eu  lle  hwynt  am  dragywyddoldeb. 

Y  mae  loan  yn  hynod  ymysg  yr  efengylwyr,  yn  ei  fod  yn  dal 
allan  y  ddwy  wedd  yma  ar  garacter  lesu  Grist  yn  eglurach  na'i 
frodyr.  Nid  oes  cymaint  o  ogoniant  ei  Dduwdod  i'w  weled  yn 
tanbeidio  yn  yr  un  efengylwr  arall  ag  sydd  ynddo  ef ;  ac  nid 
oes  mwy,  os  cymaint,  o'i  ddynoliaeth  yn  dyfod  i'r  amlwg  ;  o'r 
hyn  lleiaf,  nid  yw  "  y  dyn  Crist  lesu  "  ddim  yn  cael  ei  ddar- 
lunio  gyda  chymaint  o  hawddgarwch,  gan  yr  un  o'r  lleill  a 
chan  loan.  Fel  Duw,  y  mae  yn  ei  gyíiwyno  i'n  sylw  fel  yr 
hwn  oedd  er  tragywyddoldeb, — yn  y  dechreuad  ;  yn  Greawdydd 
pob  peth ;  yn  ffynonell  bywyd ;  yn  Dad  yr  ysbrydoedd  ;  yn 
goleuo  pob  dyn  a'r  sydd  yn  dyfod  i'r  byd.  Fel  dyn,  y  mae  yn 
hoflfi  ei  ddarlunio  yn  un  cymdeithasgar  ;  llawn  o'r  serchiadau 
teuluaidd ;  yn  rhoddi  ei.bresenoldeb  yn  y  briodas  ;  yn  tosturio 
wrth  y  chwiorydd  profedigaethus  oeddent  wedi  claddu  eu  brawd ; 
yn  ymddiddan  â'r  disgybhon,  nid  fel  Athraw,  ond  fel  Cyfaill.  Ac 
efe  yn  unig  sydd  yn  crybwyll  am  y  weithred  ryfedd  hono  o  eiddo 
lesu,  yr  hon  a  ddengys  yn  fwy  eglur  pa  fath  un  ydoedd  na  phe 
buasid  yn  ysgrifenu  llyfrau  lawer  i  hyny,  sef,  ei  waith  yn  gofalu 
am  ei  fam,  pan  ar  y  groes.  Ac  y  mae  y  dystiolaeth  a  gawn  yn  y 
testyn,  a  goffeir  gan  loan  o  eiddo  yr  lesu  am  dano  ei  Hun,  yn 
cynwys  graddau  o'r  ddau  beth  sydd  yn  cael  eu  dangos  ar  wahan 
mewn  rhanau  eraill  o'r  efengyl.  Y  mae  yn  cael  ei  ddangos  yma 
yn  ddyn,  oblegid  geilw  ei  Hun  yn  Fab  dyn ;  ond  y  mae  yn 
amlwg  ei  fod  yn  fwy  na  dyn,  oblegid  y  mae  ganddo  awdurdod  i 
wneuthur  barn. 

Neges  fawr  y  Testament  Newydd  ydy  w  ei  gyflwyno  gerbron  y 

byd  fel  Gwaredwr  ;  ond  mynych  y  mae  y  Gwaredwr  yn  troi  ger- 
bron  ein  llygaid  yn  Farnwr  ; — hawddgarwch  Gwaredwr  yn  cyf- 
newid  i  ofnadwyaeth  Barnwr.  O  da»  yr  Hen  Destament,  Sinai, 
sef  "  y  mynydd  teimladwy,"  oedd  yr  olygfa  ofnadwy,  oedd  yn 
gosod  urddas  a  mawredd  ar  drugaredd  Duw.  Yr  oedd  yn  rhy 
anhawdd  i  neb  ystyriol  fyned  yn  hyf  arni,  am  mai  trugaredd  y 
"  Duw  a  ddaeth  o  Teman  ydoedd,  a'r  sanctaidd  a  ddaeth  o 
fynydd  Paran,"  nes  y  drylliwyd  y  mynyddoedd  tragywyddol, 
ac  y  crymwyd  y  bryniau  oesol,  wrth  ei  fynediad.  Daeth  y 
Testament  Newydd  â  chyhoeddiad  mwy  cyfoethog  o  lawer  o 
drugaredd  na'r  hen  ; — agorodd  ei  neges  trwy  ddywedyd, — 
"  Gogoniant  yn  y  goruchaf  i  Dduw,  ac  ar  y  ddaear  tangnefedd, 
i  ddynion  ewyllys  da ;"  "  Canys  felly  y  carodd  Duw  y  byd,  fel 
y  rhoddodd  Efe  ei  unig-anedig  Fab,  fel  na  choller  pwy  bynag  a 
gredo  ynddo  Ef,  ond  caífael  o  hono  fywyd  tragywyddol."  Ond 
rhag  i  neb  ymhyfhau  eto,  fe  dynwyd  y  llen  yr  un  amser  oddiar 
y  farn,  i  ddangos  fod  yr  Hwn  sy  fel  Gwaredwr  yn  ddigon  tru- 
garog  i  anghofio  myrdd  o  feiau,  fel  Barnwr  yn  ddigon  cyfiawn 
i  dalu  i  bawb  yn  ol  eu  gweithredoedd.  Ac  wrth  edrych  ar  y 
dull  y  mae  yr  Arglwydd  yn  ymddwyn  at  ddyn  o  dan  bob  gor- 
uchwyhaeth,  gelHd  tybied  mai  trwy  ofn  i  raddau  mawr  y  mae 
ei  gadw  yn  llwybrau  ufudd-dod.  Yr  oedd  hyn  i'w  ganfod  yny 
cytundeb  cyntaf  a  fu  rhwng  yr  Arglwydd  a  dyn.  Yr  oedd  y 
tad  i'w  weled  yno  yn  addaw  gwobr  íawr  i'w  blentyn;  ond 
yr  oedd  y  Barnwr  hefyd  i'w  ganfod  yno :  "  Yn  y  dyddy  bwytêi 
di  o  hono,  gan  farw  y  byddi  farw."  O  dan  oruchwyhaeth  y 
cysgodau,  yn  yr  un  man  ag  yr  oedd  trugaredd  y  Tad  yn  cael  ei 
gweinyddu  oddiar  ar  y  drugareddfa,  yno  yr  oedd  y  shecinah 
dwyfol,  yn  dangos  fod  y  Barnwr  gerllaw.  Ac  nid  yw  yr  efengyl  yn 
hyn  yn  wahanol  i'r  amlygiadau  blaenorol :  os  ydyw  y  drugar- 
edd  sydd  ynddi  yn  fwy,  y  mae  y  farn  y  mae  hi  yn  ei  dadguddio 
yn  fwy  arswydus  hefyd.  Wrthgyhoeddi  cyfoeth  ei  bendithion, 
y  mae  hi  yn  cyfeirio  at  gleddyf  y  Barnwr  draw.  Y  mae  yr  un 
un  ag  sydd  i  ymddangos  er  iachawdwriaeth  i  bawb  sydd  wedi 
ufuddhau  iddo,  i  ymddangos  â  thán  fìnamllyd  i  roddi  dial  ar  y 
rhai  hyny  nad  ydynt  yn  ufuddhau.  Fel  Gwarcdwr  yr  amlyg- 
wyd  Ef  gyntaf  i'r  byd,  yn  yr  addewid  foreu  ;  ond  y  mae  Enoch, 
y  seithfed  o  Adda,  yn  ei  gyflwyno  gerbron  fel  Barnwr ;  ac  y 

Tnae  y  brophwydoliaeth  olaf  am  dano,  yn  hyn,  yn  cytuno  â'r 
gyntaf.  Y  mae  loan  wrth  gloi  i  fyny  yr  oraclau  dwyfol  yn 
tystiolaethu  ei  fod  yn  dyfod  ar  frys  i  farnu  y  byd.  Ac  yr  ocdd 
yr  apostohon,  yn  eu  pregethau  a'u  llythyrau,  yn  gofalu  cysylltu 
y  Gwaredwr  a'r  Barnwr  â'u  gilydd.  \  niat;  Pedr,  wrth  ddi- 
weddu  ei  bregeth,  yn  tystiolaethu  i'''  bobl  niai  yr  H.'n  ,  r.edd 
efe  wedi  ei  bregethu  a  ordeiuiwyd  yn  Farnwr*byw  a  mcir\\'  :  a 
Phaul,  wrth  gyhoeddi  '  bod  Duw  yn  gorchymyn  i  bob  dyn 
ymhob  rnan  edifarhau,'  yn  rhoddi  pwys  yn  _y  cyhoeddiad  trwy 
dystio  'Ei  fod  wedi  gosod  diwrnod  i  farnu  y  byd  mewn  cyf- 
iawnder  trwy  y  Gwr  a  ordeiniodd  Efe.'  Feîly,  yn  eu  llythyr- 
au,  y  maent  yn  rhoddi  arbenigrwydd  i  ddydd  Crist.  Nid  oes 
ganddynt  gryfach  cymhelHad  i  ddiwydrwydd,  na  bod  'y!»  bur  a 
didramgwydd  yn  nydd  Crist.'  Cymerent  boen  fawr  er  mwyn 
cael  'gorfoledd  yn  nydd  Crist ;'  a  galwent  ar  eu  brodyr  i  wneyd 
eu  goreu,  er  mwyn  cael  'hyder  ddydd  y  farn.'  Ac  fe  ddylai  y  farn 
dragywyddol  gael  ei  chadw  yn  ein  golwg  ninau  o  hyd  ;  oblegid 
os  ä  hi  o'r  golwg,  y  mae  yr  efengyl  yn  colh  ei  grym, — yn  coUi 
ei  hawdurdod.  Yr  ydym  yn  anghofio  mai  telerau  heddwch  i 
wrthryfelwyr  ydy w ;  ac  ni  byddwn  yn  mynegi  yr  holl  gynghor, 
heb  ddywedyd  gyda  Paul,  fod  '  diwrnod  wedi  ei  osod  yn  yr 
hwn  y  barna  Efe  y  byd,  trwy  y  Gwr  a  ordeiniodd  Efe.'  Y  mae 
ofnadwyaeth  y  farn  wedi  ei  fwriadu  er  atal  i  ni  gellwair  âg  am- 
odau  heddwch  yr  efengyh 

Y  mae  y  Gwaredwr  wedi  ei  amlygu  yn  Farnwr,  nid  yn  unig 
i  roi  grym  yn  yr  efengyl,  ond  hefyd  i  fod  yn  sylfaen  hyder 
yn  mynwes  y  rhai  hyny  sydd  yn  ufuddhau  iddi.  Y  mae 
eu  holl  achos,  hyd  nes  y  bydd  sêl  y  byd  tragywyddol  wedi 
ei  osod  arno,  i  gael  ei  drafod  gan  yr  un  un.  A  chyda 
meddwl  fel  yna  yr  oedd  lesu  Grist  yn  cysuro  loan  yn  Patmos  ; 
Dad.  i.  17,  18.  Yr  un  un  ydwyf  fi  ag  a  welaist  ti  yn  marw  ar 
y  groes  : — yr  un  un  ag  y  buost  ti  yn  pwyso  ar  ei  fynwes ;  ac  yn 
mhellach,  nid  rhaid  iti  ofni  yma,  ac  nid  rhaid  iti  ofni  dyfod  i'r 
byd  anweledig,  oblegid  Myfi  sydd  yn  llywodraethu  hwnw 
hefyd  :  "  Y  mae  genyf  agoriadau  uífern  a  marwolaeth." 

Dydd  i'w  ofni  ydy w  dydd  y  farn ;  oblegid  dydd  ydyw  y  bydd 
y  ddeddf  yn  ymogoneddu, — y  bydd  cyfiawnder  yn  codi  o  bob 
heol  yr  oedd  wedi  syrthio  ynddi,  ac  yn  mỳnu  ei  hawl ; — dydd 

y  bydd  ei  oleuni  yn  peri  na  bydd  dim  dirgelaidd  yn  bod  ar  ei 
ol.  Ni  châ  neb  gam  yno,  ac  ni  châ  neb  drugaredd  chwaith  : 
bydd  barn  yn  cael  ei  rhoddi  wrth  linyn,  a  chyfiawnder  wrth 
bwys  i  bawb.  Ond  gan  mai  yr  un  un  a  fydd  yn  eistedd  ar  yr 
orsedd  i  wneyd  hyn,  ag  sydd  wedi  gwneyd  barn  a  mater  y 
Cristion  yn  dda  yma,  gall  obeithio  yn  berífaith  am  ddianc  yno 
hefyd.  Yr  oedd  Agrippa  yn  tystio  y  gallesid  gollwng  Paul  yn 
rhydd  yn  Cesarea  ;  ond  nid  oedd  hyny  ddim  yn  brawf  y  diangai 
efe  yn  Rhufain.  Ond  pe  buasai  Agrippa  yn  farnwr  yn  Rhufain, 
buasai  iddo  ddianc  ger  ei  fron  yn  Cesarea  yn  sicrwydd  y  diangai 
efe  yn  Rhufain  hefyd.  Felly,  pe  buasai  Barnwr  y  byd  a  ddaw 
yn  un  gwahanol  i  Waredwr  y  byd  hwn,  ni  buasai  i  ni  ddianc 
yma  yn  un  sicrwydd  y  diangem  ni  yno  ;  ond  gan  mai  yr  un  un 
ydyw,  gallwn  gael  hyder  ddydd  y  farn.  A  mynych  y  mae  y 
saint,  yn  y  Testament  Newydd,  wrth  sôn  am  y  dydd  yn  ei 
berthynas  â  hwy  eu  hunain,  yn  ei  gysylltu  â  lesu  Grist,  fel  pe 
buasai  y  meddwl  am  dano  yn  annioddefol  mewn  un  berthynas 
arall.  *'Dydd  Crist,"— "  Dydd  yr  Arglwydd  lesu,"— "  Dydd 
lesu  Grist,'" — "Dj-dd  yr  Arglwydd," — y  gelwir  ef  ganddyntyn 
ei  berthynas  â  hwynt ;  ond  yn  ei  gysylltiad  âg  annuwiolion, 
"  Dydd  y  farn," — "  Dydd  mawr  ei  ddigter  Ef," — "  Dydd  dad- 
guddiad  cyfiawn  farn  Duw," — ydyw  yr  enwau  sydd  arno. 

Ond  y  Barnwr  sydd  yn  cael  ei  gyflwyno  ger  ein  bron  yn  y 
testyn,  a  hyny  mewn  un  wedd  ar  ei  garacter,  sef  ei  wedd 
ddynol :  "rhoddes  awdurdod  iddo  i  wneuthur  barn  heíyd, 
oherwydd  ei  fod  yn  Fab  dyn."  Mae  rhai  yn  meddwl  mai  Mab 
y  dyn  a  welodd  Daniel  yn  myned  "  at  yr  Hen  Ddihenydd,"  ac 
yn  derbyn  awdurdod  a  llywodraeth  ganddo  a  feddylir  yma.  Y 
mae  eraill  yn  meddwl  mai  Mab  dyn  a  olygir, — y  naill  enw  yn 
cyfeirio  ato  fel  Cyfryngwr,  a'r  Ilall  fel  un  o  drigolion  y  ddaear. 
Y  mae  yn  wirionedd  ei  fod  wedi  derbyn  "  awdurdod  i  wneuthur 
barn  "  fel  Mab  y  dyn,  sef  fel  Cyf'yngwr  ;  ond  y  mae  cymhwys- 
der  neillduol  mewn  dywedyd  ei  fod  fel  Mab  dyn,  neu  fel  dyn,  i 
wneuthur  barn.  Feallai  fod  yn  rhy  anhawdd  gwahaniaethu 
y  naill  oddiwrth  y  Ilall,  ac  nid  yw  hyny  yn  angenrheidiol.  Ni 
a  geisiwn  sylwi  ar  rai  o'r  dibenion  a  fyddant  yn  cael  eu  hateb 
drwy  fod  y  Barnwr  yn  "Fab  dyn." 

I.  Yr  oedd  hyn  yn  angenrhcidiol  i  bcrlTcithiad  ei  waith  fel 

Cyfryngwr.  Fe  dderbyniodd  yr  "  awdurdod  i  wneuthur  barn  " 
yr  un  pryd  ag  y  derbyniodd  Ef  yr  "  awdurdod  i  faddeu,"  sef, 
pan  yr  ymrwymodd  Efe  yn  Gyfryngwr.  Yr  oedd  dau  ddiben 
mawr  i'w  waith  cyfryngol,  sef  amlygu  y  Tad  ;  a  threfnu  y 
dalaeth  wrthryfelgar  hon  ;  ac  yr  oedd  "  awdurdod  i  wneuthur 
barn  "  yn  angenrheidiol  tuag  at  gyraedd  y  ddau. 

I.  Ni  bydd  y  Tad  wedi  ei  hysbysu  hyd  nes  y  bydd  y  farn 
wedi  ei  gwneuthur.  "  Duw  yn  ymguddio  "  ydoedd  fel  "  Duw 
yr  Achubwr,"  nes  i'r  Mab  ei  hysbysu.  Er  ei  fod  yn  achub, 
yr  oedd  yn  achub,  fel  y  llefarodd  Efe  y  ddeddf  ar  Sinai, 
o  ganol  y  tywyllwch  ;  ond  yn  awr  y  mae  wedi  ei  hysbysu 
fel  Achubwr.  Y  mae  y  llen  oedd  ar  y  cysegr  o'r  hwn  y 
byddai  yn  gweinyddu  trugaredd  wedi  ei  rhwygo;  ac  yn  lle 
gweinyddu  trugaredd.yn  y  tywyllwch  fel  cynt,  y  mae  yn  awr 
yn  ei  gweinyddu  hi  yn  y  goleu.  Y  mae  yn  maddeu  yn  awr, 
nid  yn  unig  am  fod  yn  hoff  ganddo  drugaredd,  fel  o  dan  yr  Hen 
Destament,  ond  am  ei  fod  yn  Dduw  ífyddlawn  a  chyfiawn, 
oblegid  y  mae  wedi  derbyn  iawn  fel  y  maddeuai.  Y  mae  cyfiawn- 
der  y  Tad  mewn  maddeu  wedi  ei  hysbysu  gan  y  Mab.  Ond  y 
mae  ei  íFyrdd  eto  yn  ei  ymddygiadau  yn  gyfryw,  yn  ngeiriau  y 
Pregethwr,  "  na  ddichon  dyn  eu  deall."  Y  mae  cwestiw.n  Bil- 
dad, — "  Pa  fodd  y  cyfiawnheir  dyn  gyd  â  Duw  .?"  wedi  ei  ateb; 
ond  y  mae  cwestiwn  Jeremiah  heb  gael  atebiad  eto, — "  Pahara 
y  llwydda  íTordd  yr  anwir,  ac  y  íîyna  yr  aníFyddloniaid  oll .?" 
Nid  ydym  yn  gofyn,  Paham  y  creodd  ?  y  raae  hyny  wedi  ei 
hysbysu:  nid  ydym  yn  gofyn  paham  yr  achubodd  ?  y  mae  hyny 
wedi  ei  hysbysu  ;  ond  yr  ydym  y n  y mrçsyrau  âg  E  f  eto  am  ei 
farnedigaethau.  Ac  ni  hysbysir  y  Tad  yn  hyn,  nes  y  daw  dydd 
mawr  ac  eglur  yr  Arglwydd;  ond  bydd  hwnw  yn  "ddydd  dad- 
guddiad  cyfiawn  farn  Duw;"  a  phan  y  ceir  ei  weled  yn  bur  yn 
barnu,  bydd  "yn  trigo  yn  y  goleuni  "  ymhobystyr.  Yraae  un 
nodyn  yn  anthem  y  saint  yn  niffyg  eto.  "  Càn  yr  Oen"  y 
maent  yn  ei  chanu  yn  awr ;  ond  yr  ydyra  yn  cael  yn  llyfr  y 
Dadguddiad,  wedi  i'r  barnau  gael  eu  hegluro,  eu  bod  yn  canu 
"cân  Moses  a  chàn  yr  Oen,"  sef  anthem  rhagluniaeth  ac  iach- 
awdwriaeth.  Bydd  y  drugaredd  a  waredodd  o'r  Aipht,  a  chyf- 
iawnder  ífyrdd  yr  anialwch,  y  naill  raor  eglur  a'r  llall  y  pryd 
hyny.  Y  mae  geneuau  yr  annuwiolion  eto  heb  eu  cau  :  y  maent 

yn  gwneuthur  cam  beunyddiol  â  character  Duw.  Er  fod 
gweithred  y  ddeddf  wedi  ei  cherfio  ar  eu  calon,  y  mae  llwch 
wedi  llenwi  y  cerfiadau ;  am  hyny  y  maent  yn  gofyn  yn  awr, — 
"  Pa  le  y  mae  Duw  y  farn  ?"  Ond  y  mae  y  Mab  wedi  derbyn 
awdurdod  i  "  hysbysu  y  Tad  "  ynyr  ystyr  hwn :  fe  dỳn  ei  fys  ar 
hyd  y  llythyrenau  sydd  ar  y  llechau  ;  ac  unwaith  y  tỳn  Efe  y 
llwch  i  flfordd,  bydd  y  Tad  wedi  ei  hysbysu  yn  yr  ystyr  yma 
hefyd,  a  geneuau  annuwiolion  wedi  eu  cau  am  byth.  Efe  a 
Iwyr  argyhoedda  yr  holl  rai  annuwiol.  Gall  fod  yma  aml  un 
yn  ddigon  pell  oddiwrth  adnabod  yr  Arglwydd;  mewn  gwir- 
ionedd,  am  yr  annuwiol,  "  nid  yw  Duw  yn  ei  holl  feddyliau 
ef;"  ond  y  mae  y  Mab  wedi  derbyn  awdurdod  i  "  hysbysu  y 
Tad  "  i  bawb.  Ac  ni  bydd  ei  waith  wedi  ei  orphen  tra  y  bydd  un 
o  feibion  Adda  heb  ei  adwaen  ;  ac  y  mae."  adnabod  Duw,  "naill 
ai  yu  fywyd  tragywyddol,  neu  yn  angau  tragywyddol,  i  bawb. 
2.  Diben  arall  i'w  waith  cyfryngol  ydyw  adíer  trefn  i'r 
dalaeth  wrthryfelgar  hon;  ac  ni  bydd  hynyma  wedi  ei  ateb,  nes 
"  iddo  wneuthur  barn."  Y  fiFyrdd  sy  ganddo  i  wneuthur  hyn 
ydyw  "  tynu  â  thrugaredd,"  neu  "osod  ofn  "  trwy  farnedig- 
aeíhau  .  a  disgwyl  y  mae  yn  awr  y  bydd  i  un  o'r  ddau  Iwybr 
ddwyu  ei  holl  elynion  at  ei  draed.  Y  mae  rhai  wedi  ymostwng, 
a'r  11  jill  wedi  caledu  ;  ond  y  mae  y  naill  a'r  llall  heb  eu  rhoddi 
yn  eu  llc  eto.  Nid  yw  y  rhai  sydd  wedi  ymostwng  ddim  wedi 
eu  cyflwyno  i'r  Brenin:  y  maent  fel  Absalom  wedi  dyfod  o 
fewn  i  gylch  yr  hen  deyrnas, — wedi  dyfod  o  wlad  y  Philstiaid  i 
Jerusalem  ;  ond  y  mae  rhyw  fesur  o'r  anfoddlonrwydd  arnynt 
eto;  oblegid  nid  ydynt  wedi  eu  cyflwyno  i'r  Brenin,  ac  ni  bydd 
y  gwaith  ddim  wedi  ei  gwblhau  hyd  nes  y  cymer  hyn  le.  "  O 
ol wg  yr  Arglwydd  "  y  mae  eu  gorphwysfa  hwynt  i  ddyfod  ;  acy 
mae  y  rhai  sydd  heb  ymostwng  heb  eu  dwyn  i  deimlo  y  can- 
lyniadau  hyny  eto.  Yn  eu  cysylltiad  â  hwynt,  y  mae  coron  a 
gorsedd  y  Brenin  yn  cael  eu  dirmygu.  Tuag  at  adferu  pob 
peth,  y  mae  mor  angenrheidiol  lladd  gelynion,  ag  ydyw  arddel 
y  plant.  Y  mae  y  byd  yn  cyfnewid; — ei  wahanol  elfenau 
yn  ymryson  am  gael  eu  lle  eu  hun.  Y  mae  lesu  Grist 
trwy  farw  wedi  cyílawni  y  gair  a  ddywedodd, — "  na  ddaeth  i 
roddi  heddwch  ar  y  ddaear,  ond  cleddyf."  Nid  oedd  ystâd  y 
greadigaeth  naturiol,  pan  oedd  hi  yn  dryblith, — ei  holl  wahanol 

elfenau  wedi  eii  cymysgu,  ddim  yn  fwy  cynhyrfus  nag  ydyw  hi 
yn  ysbrydol  yn  awr :  ac  yn  yr  ys.tyr  yma,  bydd  dydd  y  farn  yn 
ail  greadigaeth.  Y  gair  olaf  a  ddywedodd  Mab  y  dyn  ar  y  groes 
oedd  "Gorphenwyd,"  hyny  yw,  y  mae  y  gwaith  sydd  i  ddwyn 
y  byd  i  drefn  wedi  ei  orphen.  Ac  yn  niwedd  llyfr  y  Datgudd- 
iad,  wedi  i'r  holl  weledigaeth  gael  ei  chyfiawni,  yr  ydym  yn  ei 
gael  yn  dywedyd  gair  hynod  wrth  loan,  sef  "  Darfu !"  Dang- 
osiad  yw  y  gair  yma  fod  "  Gorphenwyd  "  Calfaria  wedi  ateb  ei 
ddiben  ; — "  Gorphenwyd  "  y  groes  yn  cael  ei  adsain  yn  ol  yn  y 
farn.  Y  mae  y  Salmydd  yn  dangos  mai  felly  y  bu  yn  y  gread- 
igaeth  gyntaf :  "Efe  a  ddywedodd,  ac  felly  y  bu  ;"  felly  hefyd 
y  cawn  ei  hanes  hi  gan  Moses:  ÿr  oedd  y  "  Bydded "  a'r 
"  Darfu  "  yn  ymyl  eu  gilydd  ;  ond  nid  felly  y  maent  yn  ys- 
brydol.  Graddol  iawn  y  mae  y  "Bydded"  yn  troi  yn 
"Daifu"  yn  y  greadigaeth  newydd.  Y  mae  wedi  dywedyd 
uwchben  Ilawer  mynwes  sydd  ynia, — "  Bydded  goleuni ;"  ond 
y  mae  yna  dywyllwch  lawer  eto.  Y  mae  wedi  dywedyd — 
*'  Bydded  uniondeb  yn  y  galon  yna  ;"  y  mae  yna  ddychymygion 
lawer  er  hyny.  Y  mae  wedi  dy wedyd, — "  Bydded  dy  heddwch 
fel  afon.  a'th  gyíìawnder  fel  tònau  y  môr ;"  ond  y  mae  yna,  yn 
lle  heddwch,  yn  fynych  "  chwerwder  chwerw."  Ond  pan  y 
dywed  Efe, — "  Darfu,"  bydd  y  "  Bydded  "  i  eithafìon  ei  ystyr 
wedi  cymerydlle.  Y  mae  y  nef  wedi  ei  dderbyn  yn  awr  ;  ac 
yno  y  bydd,  hyd  amser  adferiad  pob  peth, — sef  hyd  nes  y  bydd 
y  cwbl  wedi  dyfod  yn  addfed  i'w  le.  Y  mae  gan  Fab  y  dyn 
"awdurdod  i  wneuthur  barn,"  sef  awdurdod  i  dy  roddi  yn 
dy  le  dy  hun.  Y  mae  yn  ddigon  difrifol  i  feddwl  am  dano,  fod 
lesu  Grist  wedi  myned  dan  rwymau  cyfamod  i'w  Dad  y  rhydd , 
Efe  ni  yn  y  man  y  byddwn  ni  yn  gymwys  iddo,  a  dyna  ydyw 
hwnw,  ile  y  caiff  Duw  ogoniant  oddiwrthym.  Os  gelyn  Duw 
ydwyt,  bydd  lesu  Grist  heb  gyflawni  ei  gyfamod  nes  y 
byddi  di  yn  y  tywyllwch  eithaf.  Os  mathrwr  y  deddfau  ydwyt, 
ni  bydd  lesu  Grist  ddim  wedi  bod  yn  íTyddlawn  i'w  ymrwym- 
iadau,  nes  dy  gloi  di  yn  y  carchar  nesaf  i  mewn.  Y  mae  ganddo 
awdurdod  i  dy  roddi  di  yn  dy  le  dy  hun;  ond  y  mae  yn  dda  i  ni 
fod  ganddo  awdurdod  arall,  sef,  i  dy  gymhwyso  di  i  le  y  byddi  di 
yn  ddedwydd  ynddo.  Yr  oedd  Pilat  yn  proflfesu  bod  ganddo  ef 
awdurdod  i  groeshoelio  yr  Arglwydd  lesu,  neu  i'w  ollwng  yn 

rhydd;  ond  nid  oedd  ganddo  awdurdod  gyfiawn  i  wneuthur 
dim  ond  un  o'r  ddau.  Ond  y  mae  gan  Fab  y  dyn  awdurdod  i 
ddangos  cyfiawnder  Duw,  naiU  ai  trwy  faddeu  neu  trwy  gosbi. 
Os  dirmygwch  chwi  y  cyntaf,  chwi  a  deimlwch  rym  yr  ail.  Y 
mae  ganddo  awdurdod  i  dy  arwain  at  "  afon  y  bywyd  sydd  yn 
dyfod  allan  o  orseddfainc  Duw  a'r  Oen."  Y  mae  ganddo  aw- 
durdod  hefyd  i  dy  gymeryd  di  i'r  "  afon  danllyd  sydd  yn  dyfod 
allan  o'r  orseddfa  sydd  yn  fíîam  dàn,  a'i  holwynion  yn  dân 
poeth."  Ti  elli  omedd  plygu  i'r  cyntaf ;  ond  ni  bydd  ymostwng 
i'r  ail  ddim  ar  dy  ddewisiad  di.  Y  mae  ganddo  awdurdod  i 
ddywedyd, — "Ha  fab,  maddeuwyd  i  ti  dy  bechodau  ;"  acymae 
ganddo  "  awdurdod  i  dy  daflu  i'r  carchar  nesaf  i  mewn  "  am 
y  ddyled  ;  ac  ni  bydd  ond  un  o  honynt  yn  ddiystyr  genyt.  Y 
mae  ganddo  "  awdurdod  i  wneuthur  barn." 

II.  Y  mae  ganddo  fel  Mab  dyn  "  awdurdod  i  wneuthur  barn," 
er  mwyn  iddo  gael  ei  anrhydeddu  yn  yr  un  natur,  ac  mewn 
cysylltiad  â'r  un  pethau,  ag  y  dirmygwyd  Ef.  Arfer  yr  Ar- 
glwydd  ydy w  dyrchafu  gerbron  y  neb  y  darostyngwyd,  a  daros- 
twng  gerbron  y  neb  y  dyrchafwyd  ; — gwneyd  un  yn  enwog  yn 
holl  dir  ei  warth,  a  gwneyd  y  llall  yn  warthus  yn  y  lle  y  bu  yn 
rhodio  mewn  rhwysgfawredd.  Fe  gododd  Mordechai  i  enwog- 
rwydd,  yn  y  man  y  bu  yn  ddirmygus  ;  fe  ddarostyn^odd  frenin 
Babilon,  yn  ngol wg  y  rhai  hyny  y  bu  efe  yn  ymfalchîo  ger  eu bron. 
Yr  oedd  "  uffern  odditanodd  yn  ymgynhyrfu  "  wrth  ei  gwymp, 
a'r  holl  rai  oedd  wedi  eu  lladd  ganddo  yn  cyfodi  i'w  dderbyn, 
gan  ddywedyd, — "  A  wanhawyd  tithau  fel  ninau  ?  a  aethost  ti 
yn  gyífelyb  i  ni  ?"  "  Ai  dyma  y  gwr  a  wnaeth  i'r  ddaear  grynu, 
ac  a  gynhyrfodd  deyrnasoedd  ì"  Felly,  y  mae  wedi  penderfynu 
y  caiíf  ei  Fab  ei  anrhydeddu,  yn  y  caracter  y  dirmygwyd  Ef  ; — 
yn  ngwydd,  a  chan  y  rhai  a  fuont  yn  ei  ddirmygu.  Bu  y  Tad, 
drwy  guddio  ei  wyneb  oddiwrtho,  megis  pe buasai  yn  ei  ddirmygu 
fcl  Mab  dyn  ;  ac  nid  oes  yr  un  creadur  a  \\'yr  beth  oedd  chwerw- 
der  hynyna.  Yr  oedd  Saul  yn  teimlo  i'r  byw  fod  Samuel  yn 
tynu  ei  wyneb  oddiwrtho,  ac  yn  erfyn  arno  am  ei  anrhydeddu 
gerbron  y  bobl ;  fe  dynodd  y  Tad  ei  wyneboddiwrth  y  Mab,  yn 
ngwydd  yr  holl  bobl ;  pan  oedd  nefoedd,  daear,  ac  uffern,  yn 
edrych  ;  ond  bydd  yr  arddeliad  arno  fel  ei  Fab  lawn  mor  gy- 
hoeddus  ag  a  fu  y  gwadiad.     Hyn,  y  mae  yn  debyg,  ydyw  ystyr 

y  geìriau  sydd  yn  dywedyd,  *'  y  daw  Efe  yn  ngogoniant  ei 
Dad."  Ac  fe  ddywedodd  ei  Hun  fwy  nag  unwaith  wrth  y  rhai 
oeddent  yn  ei  ddirmygu, — "  Ar  ol  hyn  y  gwelwch  Fab  y  dyn  yn 
eistedd  ar  ddeheulaw  y  gallu,  ac  yn  dyfod  ar  gymylau  y  nef."  Ac 
y  maeloan  yn  llyfr  y  Datguddiad,  aroldywedyd, — ''Pobllygad 
a'i  gwêl  Ef,"  ynenwi  yn  benodol  y  rhai  "  a'i  gwânasant  Ef;"  i 
ddangosy  bydd  ei  ogoniant  uwchaf  gerbron  y  rhai  fyddant  wedi  l^ 
weled,  ac  ymddwyn  yn  annheilwng  tuag  ato,  yn  ei  ddirniyg 
mwyaf.  Yr  un  gyfraith  ag  a  fu  yn  ei  felldithio,  fydd  yn  ei  anrhyd- 
eddu :  yr  un  rhai  ag  oeddent  yn  gwaeddi,  am  eu  bod  yn  methu  ei 
oddef  yn  eu  gwydd, — "  Ymaith  ag  Ef,"  fyddant  yn  methu  sefyll 
eu  hunain  yn  ei  w^^dd  Ef.  Bydd  dynion  yn  gorfod  ei  anrhydeddu 
ymhob  dull  yr  amlygwyd  dirmyg  tuagato.  Buontyn  cuddio  eu 
hwynebau  oddiwrtho  "gan  mor  llygredig  oedd  ei  wedd:"  cudd- 
iant  eu  hwyneba^i  eto,  ac  nid  h^my  yn  unig,  ond  bydd  y  nefoedd 
a'r  ddaear  yn  ffoi  oddi  gerbon  ei  wyneb.  Ni  wnaed  cyfrif  o  hono 
yma  :  ni  wneir  cyfrif  o  ddim  ond  o  hono  Ef  y  pryd  hwnw. 
"  Yna  yr  ymddengys  arwydd  Mab  )•  dyn,"  neu,  yr  ymddengys 
Mab  y  dyn, — yr  arwydd, — y  rhyfeddod.  Yr  oedd  llawer  o 
bethau  hynod  wedi  eu  henwi  cyn  h^m :  yr  haul  fel  sachlen 
íîew  ; — y  lleuad  yn  waed  ; — y  sêr  yn  syrthio; — nerthoedd  y 
nefoedd  yn  ysgwyd  ;  ond  wedi  yr  hoU  bethau  yna  y  daw  y 
rhyfeddod,  ssf  Mab  y  dyn.  Fe'i  gwneir  yn  enwog  yn  holl  dir  ei 
warth.  Fe  ei  hysbeiliwyd  Ef  o  lawer  iawn  o  bethau  am  ei  fod 
yn  ddyn ;  ond  bydd  yn  cael  ei  hawl  gan  bawb  íel  Mab  dyn  y 
pryd  hwnw.  Ni  ofyn  neb  pa  fodd  y  medr  hwn  ddysgeidiaeth, 
paa  weHr  Ef  yn  darllen  dirgelion  y  galon  ddynol.  Nid  amheua 
neb  nerth  ei  fraich,  pan  y  gwehr  Ef  wedicadw  yr  hyn  a  roddwyd 
ato.  Ni  feiddia  neb  ddywedyd, — "Eraill  a  waredodd  Efe,  ei 
Hun  nis  gall  ei  wared,"  pan  y  dywed,  "  Wele  íi  a'r  plant  a 
roddes  Duw  i  mi."  Y  mae  Duw  Dad  wedi  myned  i'w  Iw  y 
caiff  ei  Fab  ei  anrhydeddu  ynom  ni  yn  bersonol.  Felly  y  mae 
"gogoniant  y  Tad"  yn  gysylltiedig,  ag  "i  bawb  gyffesu  y  Mab 
yn  Arglwydd."  Y  mae  ein  dewis  genym  ni  am  y  Ile,  ond  nid 
am  y  peth  ei  hun.  Nid  pa  un  a  gyffeswch  chwi  lesu  Grist  yn 
Arglwydd  ai  peidio  sydd  ar  eich  dewisiad  chwi,  ond  pa  un  ai 
yn  y  fan  hon  a'i  ynte  yn  y  fan  draw,  y  gwnewch  chwi  hyny. 
Dewiswch  y  lle ;  ond  cofiwch  y  bydd  raid  i'r  ghniau  yna  blygu  i 


4^6  Mab  dyn yn  Farnitr. 

Fab  Duw.  Os  na  lw3'-dda  trugaredd  Duw  i'n  cael  ni  i  lawr 
yma  at  draed  Mab  y  dyn  fel  Gwaredwr,  bydd  ei  Iw  yn  sicr  o'n 
cael  ni  i  lawr  at  ei  draed  fel  Barnwr. 

III.  Y  mae  ganddo  "awdurdodi  wneuthur  barn  "  am  "  ei 
fod  yn  Fab  d^'n,"  er  mwyn  i  hyny  aralygu  cyfiawnder  y  farn. 
\  mae  Duw  "  wedi  gosod  diwrnofj  i  farnu  y  byd  mewn  cyfiawn- 
der,  trwy  y  gwr,"  neu  yn  ol  y  Saesneg,  "  trwy  y  dyn,  a  ordein- 
iodd  Efe."  Y  mae  ei  fod  yn  ei  farnu  trwy  ddyn  wedi  ei  fwriadu 
i  amlygu  cyfiawnder  y  farn :  nid  ei  chyfiawnhau  hi  tuag  at 
Dduw,  ond  tuag  atom  ni.  Y  raae  fod  y  Barnwr  yn  Fab  Duw, 
yn  sicrwydd  y  gofala  Efe  am  anrhydedd  y  Jehofah ;  ond  y  mae 
Duw  wedi  penderfynu,  nid  yn  unig  wneuthur  cyfiawnder  â 
phlant  dynion,  ond  hefyd  dangos  y  cyfiawnder  hwnw ;  ara 
hyny  y  mae  y  Barnwr  yn  Fab  dyn.  Pan  y  mae  estron  yn  cael 
ei  gyhuddo  o  droseddu  cyfreithiau  ydsyrnas  hon,  y  maeganddo 
hawl  i  <T'''^el  haner  y  rheithwyr  f^'ddant  yn  ei  brofi  o'r  un  genedl 
ag  ef  mae  y  dd  'on  ■^yediei  gwneuthur  er 

mw)  !  cyfiawnder  niae  yr  Arglwydd  wedi 

gwneuthur  darpariaeth  gyffelyb  ininau  ;  nid  i  sicrhau  cyfiawn- 
der  y  farn,  ond  i  amlygu  ei  chyfiawndcr  hi.  Mab  dyn  sydd 
wedi  ei  awdurdodi  i'w  gwneuthur  hi,  }-sgod  o  sail  i 

ameu  cariad  y  Barnwr  at  y  dd^moliaetí  ^       î.th  nawnaeth 

Efe  erddi.  Yr  ■.i::dd  yn  arfer  benthyca  ei  delw  hi,  i  ymddangos 
ynddi,  cyn  i  gyfinwiider  yr  amser  ddyfod  ; — yr  oedd  yn  llawen- 
ychu  yn  ei  chyfaneddle  hi,  a'i  h^rfrydwch  gyda'i  meibion  hi,  yn 
hir  cyn  iddo  gael  ei  alw  yn  ddyn.  Pan  y  byddai  eglw^'s  yr 
Hen  Destament  3^n  dywedyd, — "Onabyddit  megis  brawd  i 
mi,"  byddai  ^ratau  yn  ateb, — "  Wele  fí  yn  dyfod  ;"  ac  wedi  iddo 
dd^rfod,  fe'i  harddelwodd  hi  ymhob  iselder: — gwnaeth  bob  math 

0  aberth  er  ei  mwyn.  Ni  agorodd  mo'i  enau  yn  erbyn  dirmyg 
y  preseb,  tristwch  chwerw  Gethsemane,  ac  ing  marwol  Calfaria. 

1  gael  bod  yn  ddyn,  nid  oedd  yn  ormod  ganddo  "  roddi  ei  gefn 
i'r  curwyr,  a'i  gernau  i'r  rhai  a  dynent  y  blew,"  a  pheidio 
"  cuddio  ei  wyneb  oddiwrth  waradwydd  a  phoeredd."  Y  mae 
rhai  yn  fawr  eu  hawydd  am  fl^-nyddoedd  i  f^raed  yn  filw^T,  neu 
yn  forwyr ;  ond,  wedi  iddynt  gael  eu  dymuniad,  y  mae  yn 
edifar  gandd^rat  am  y  peth.  Yr  oedd  yntau  yn  fawr  ei  awydd 
am  fod  yn  ddyn  ;  a  phan  ddaeth  cyflawnder  yr  aniser  iddo 

gael  ei  ddymuniad,  ni  chostiodd  hi  ddim  cymaint  i  neb  eriosd 
fod  yn  ddyn  ag  iddo  Ef.  Yr  oedd  ei  gerydd  yn  dyfod  bob 
boreu  ; — yr  oedd  croes  ar  gyfer  pob  dydd.  Yr  oedd  mor  gynefin 
à  dolur,  ag  anadlu:  yr  oedd  gofid  fel  rhan  hanfodol  o  hono. 
Eto,  yn  niwedd  ei  daith,  ei  iaith  ydyw, — "  Cuddiwyd  cdifeir- 
wch  o'm  golwg."  Wel,  Hwn  "a  ordeiniodd  Duw  yn  Farnwr 
byw  a  meirw."  Ni  ddyry  Hwn  beth  bynag  ddim  "ar  ddyn 
ychwaneg  nag  a  haeddai,  fel  y  gallai  fyned  i  gyfraith  àg  Ef.' 
Pe  byddai  perygl,  o'r  ochr  arall  y  mae;  sef,  iddo  fod  yn  rhy 
ífafriol  i  ddyn.  Yr  oedd  ar  Dafydd  ofn  ymddiried  achos 
Absalom  i  Joab  :  fe  wyddai  trwy  brofiad  mai  rhai  celyd  oedd 
meibion  Serfiah  :  ac  y  mae  yn  debygol  fod  Joab  yn  hofìì  cael 
cylle  i  ddial  ar  y  llanc  glandeg,  a  gwnaeth  hyny  i'r  eithafion. 
OaJ  nid  rhaid  dywedyd  wrth  y  Barnwr, — Bydd  dyner  wrth  y 
ddyuüliaeth ;  oblegid  dyn  ydyw  Ef  ei  Hun.  Pan  fydd  y  ddyn- 
oHaeth  yn  sefyll  ger  ei  fron,  nis  gall  ddywedyd  fel  Ahab  v/rth 
EUas, — "  A  gefaist  ti  fi,  O  fy  ngelyn."  Na,  ei  hen  Gyfaill  fydd 
yn  ei  barnu  hi.  Y  mae  yn  anhawdd,  'ie,  bron  yn  anmhosibl 
mewn  Uawer  amgylchiad,  cael  cyfiawnder  ar  y  ddaear.  Y  inae 
cael  Barnwr  o  genedl  dyn  ei  liun  yn  fantais :  ond  gall  hyny  fod 
yn  anfantais  weithiau.  Yr  oedd  Paul  yn  gorfod  apeHo  oddi- 
wrth  ei  gyd-genedl  at  Cesar.  Yr  oedd  ganddynt  hwy  ormod  o 
ragfarn  tuag  ato  i  wneuthur  cyfiawnder  âg  ef,  nac  i  oddef  i  neb  ei 
wneyd  yn  eu  pHth.  Ond  y  raae  y  BarnWr  yma  yn  ddyn,  ac  yn 
"  Fab  dyn."  Myn  rhai  mai  perflfeithrwydd  ei  ddynohaeth  sydd 
i'w  ddeall  wrth  y  gair  yma.  Fe'i  gelwir  yn  "FabDuw"ì 
ddangos  períFeithrwydd  dwyfol  ei  natur,  ac  yn  "  Fab  dyn  "  i 
ddangos  fod  ganddo  ddynoHaeth  berffaith  hefyd.  Gyda  golwg 
ar  yr  un  peth  y  gelwir  Ef  yr  "  Ail  Ddyn."  Ni  bu  ond  un  heb- 
law  Efe,  sef  Adda:  dynion  o  ran  ydyw  pawb  eraiH ; — rhai  yn 
rhy  drugarog  i  fod  yn  gyfiawn,  eraiH  yn  cario  eu  cyfiawnder 
mor  beU  nes  y  mae  yn  myned  yn  greulondeb.  Ond  y  mae  pob 
peth  y  ddynoHaeth  mewn  cyfartalwch  perffaith  yn  "  Mab  y 
dyn."  Ni  bydd  ganddo  ddim  rhagfarn  o  blaid  nac  yn  erbyn  : 
nid  yw  cyfiawnder  ei  natur  ddim  yn  Hyncu  ifyny  ei  drugaredd, 
na'i  drugaredd  ddim  yn  cuddio  ei  gyfiawnder.  Pan  y  bydd 
cyfiawnder  yn  cyhoeddi  dedfryd  angeuol  tyrfa  yr  aswy  law, 
bydd  trugaredd    yn  dywedyd, — "Amen."      A   phan  y   b^dd 

trugaredd  yn  cyhoeddi  gollyngdod  i  d^^rfa  y  ddeheulaw,  bydd 
cyfiawnder  yn  aíeb, — "  Amen."  Y  mae  y  Barnwr  yn  ddyn, 
am'hyn}^  y  mae  yn  debyg  na  chawn  gam  ganddo.  Y  mae  jm 
''  Fab  d\m  ;"  am  hyny  y  mae  yn  sicr  nachawn  gam  ganddo.  Ni 
feddyha  neb  o  dyrfa  yr  aswy  law  am  apeho  oddiwrtho  at  ry wun 
arall.  Pe  buasai  cysgod  o  le  î  ameu  cyfiawnder  y  ddedfryd, 
buasai  hyny  yn  hiniaru  ychydig  ar  y  boen  ;  ond  gan  mai  yr 
îesu  fydd  yn  ei  chyhoeddi,  fe  fydd  ei  bod  hi  yn  farn  gyfiawn 
yn  rhy  amlwg  i  neb  byth  ei  ameu. 

IV.  Fe  fydd  bod  y  Barnwr  yn  "  Fab  dyn,"  yn  cau  genau 
pawb  fyddant  vn  methu  sefyll  yn  y  farn  ;  am  y  bydd  y  Barnwr 
ei  Hun  wedi  cyíiawni  y  cwbl  y  condemnir  yr  annuwiol  o  eisiau 
ei  gyflawni,  ac  wedi .  gwneuthur  hyny  mewn  amgylchiadau 
anhaws  nag  y  bu  neb  erioed  ond  Efe  ei  Hun  ynddynt.  Y  mae 
yn  rh}'  anhawdd  yn  aml  i'r  cyfoethog  roddi  ba"n  gyfiawn  yn 
achos  y  tlawd,  am  fod  y  gwahaniaeth  sy  rhwng  sefyllfa  y  barn- 
wr  a'r  cyhuddedig  yn  ei  atal  i  weled  yr  achos  yn  gwbl  fel  y 
mae ;  ond  ni  bydd  neb  yn  sefyll  gerbron  Mab  y  dyn  i'w  farnu 
o  ddiffyg  cyflawni  unihyw  beth,  na  bydd  Efe  ei  Hun  wedi 
gwneuthur  y  peth  hwnw,  raewn  amgylchiadau  llawer  mwy 
anhawdd  nag  amgylchiadau  yr  euog  ger  ei  fron.  Ni  elwir 
arnom  ni  i  garu  Duw,  ond  "  am  iddo  Ef  yn  gyntaf  ein 
caru  ni ;"  ond  os  äi  di  i'r  byd  arall  heb  wneyd  hyny,  byddMab 
y  dyn  yn  dy  gondemnio,  oblegid  fe'i  carodd  Efe  Ef,  pan  oedd 
yn  cuddio  ei  wyneb  oddiwrtho, — pan  oedd  Efe  yn  ymddwyn 
tuag  ato  fel  gelyn.  Fe'n  gelwir  ni  i  hofìi  y  ddeddf,  am  ei  bod 
hi  yn  ein  bywhau  ni;  ond  os  na  wnawn  ni  hyny  bydd  presenol- 
deb  Mab  y  dyn  yn  cau  ein  genau  yn  y  farn,  oblegid  gwnaeth 
Efe  hyny  pan  oedd  hi  yn  ei  ladd  Ef.  Os  byddi  di  wedi  dy 
ddinystrio  gan  demtasiynau  y  diafol,  ni  bydd  genyt  ddini  i'w 
ddywedyd ;  bydd  y  Barnwr  wedi  gorchfygu  rhai  mwy  o  lawer. 
Os  gwên  y  byd  fydd  wedi  dy  swyno  i'r  ail  farwolaeth  ; — os  ci 
dristwch  fydd  wedi  gweithio  angau  dy  enaid,  b^^dd  dy  enau  di 
yn  cael  ei  gau,  oblegid  bydd  Mab  y  dyn  wedi  d^'fod  drwy  fwy 
o  wên  a  gy^g-  Fe  Iwyr  roddodd  ei  galon  i  wasanaethu  Duw  yn 
yr  adeg  fwyaf  anfanteisiol  i  hyny  a  welodd  y  ddaear  erioed ; 
enihodd  y  nefoedd  mewn  amgylchiadau  myrdd  anhawddacli 
na'r  rhai  y  gofynir  i  ti  ei  derbyn  hi.     Yr  oedd  gwas  yr  un  dalent 

yn  y  ddameg,  yn  dywedyd  mai  un  caled  oedd  ei  Arglwydd  : 
ac  nid  oedd  yr  un  o'i  gyd-weision  wedi  bod  yn  ífyddlawn  ynyr 
un  amgylchiadau  yn  gwbl'  ag  efe ;  ond  ni  bydd  gan  was  yr 
un  dalent  yr  un  cysgod  o  ddadl  yn  y  farn  :  os  bydd  rhai  o'i 
gyd-weision  wedi  cael  amgylchiadau  mwy  ffafriol  nag  ef,  bydd 
y  Barnwr  yn  gyd-stad  ag  yntau.  Bydd  pob  genau  yn  cael  ei 
gau,  a'r  holl  fyd  dan  farn  Duw.  Ond  y  mae  ochr  oleu  i  hyn: 
gan  fod  y  Barnwr  yn  Fab  dyn,  gall  y  Cristion  ddywedyd,  fel  Paul 
o  flaen  Agrippa,  Act.  xxvi.  22, — "  Yr  wyf  yn  fy  nhybied  fy  hua 
yn  ddedwydd,  O  frenin  Agrippa,  gan  fy  modyn  cael  fy  amddi- 

íFyn  fy  hun  ger  dy  fron  di  heddyw, gan  wybod  dy  fod  di  yn 

gydnabyddus  à'r  holl  ddefodau  a'r  holion  sydd  ymhlith  yr  ludd- 
ewon  ;"  felly  y  gall  y  Cristion  ddywedyd, — Er  holl  fraw  y  farn 
syddyn  fy  mynwes  yn  fynych,  yr  wyf  yn  tybied  fyhun  yndded- 
Avydd  fod  y  Barnwr  yn  gydnabyddus  â'r  hoU  ddefodau  a'r  arhol- 
ion  sydd  yn  perthyn  i'm  natur.  Fe  ŵyr  am  ei  gwendidau  hi ; 
yn  aml  pryd  y  dymunai  hi  wyho,  fod  deddf  yn  ei  haelodau  yn 
gwrthwynebu  deddf  ei  meddwl  hi.  Ar  ol  bod  yn  yr  ordinhad- 
au  yn  gweled  gogoniant  Duw,  fe  ẁyr  Ef  fod  yn  rhaid  myned 
oddiyno  i  anialwch  y  demtasiwn  ;  a  phan  y  bydd  y  temtiwr  yn 
ymadael,  nad  ydyw  yn  gwneuthur  hyny  ond  dros  araser.  Fe 
wyr  Mab  y  dyn  mor  anhawdd  yd^'w  adeiladu  y  mur  ag 
un  llaw,  a  dal  y  cleddyf  yn  y  llall.  Fe  wyr  Ef  mor  anhawdd 
ydyw  cadw  y  byd  hwn  rhag  cuddio  y  byd  arall,  a  chadw  y  Ilall 
rhag  llyncu  hwn ;  bod  heb  fod  yn  ddiog  mewn  dÌAvydrwydd,  a 
bod  yn  wresog  yn  yr  ysbryd  hefyd  yn  gwasanaethu  Duw  ar  yr 
un  pryd.  Fe  wyr  ef  mor  anhawdd  yw  gwasanaethu  Duw  mewn 
tlodi; — y  fath  le  anfanteisiol  ydyw  y  ddaear  i  ddalcymundeb  â 
Duv/.  Fe  wyr  beth  oedd  methu  myned  ei  Hun  at  yr  orseddf.i 
er  gweddio  yn  ddyfalach,  ddyfalach.  Ni  fynwn  i  ddim  apeho 
at  un  Cesar  oddiwrtho.  Mi  garwn  gael  i'm  barnu  un  fydd 
"  wedi  ei  demtio  ymhob  peth  yr  un  ffunud  a  minau."  Yr  wyf 
yn  teimlo  fy  hun  yn  ddedwydd  ei  fod  yn  gwybod  drwy  brofiad 
am  holl  ddefodau  ac  arholion  fy  natur.  j\Iab  y  dyn  sydd  i 
wneuthur  barn. 

V.  Fe  fydd  ei  fod  yn  Fab  dyn  yn  gwneuthur  trueni  pawb 
fyddant  yn  cael  eu  condemnio  ganddo  yn  annhraethol  fawr. 
Yr  hyn  cedd  yn    peri  i'r  gwarth  a'r  dirmyg  hAvnw  suddo  yn 

ddwfn  i  feddwl  y  Salmydd  oedd,  mai  nid  ei  gas-ddyn, — nid 
ei  elyn, — oedd  yn  ei  ddirmygu  ;  ond  ei  gydnabod, — ei  fforddwr, 
ei  gyfaill.  Nid  yr  hyn  oedd  yn  cael  ei  wneyd  oedd  yn  ei 
archolli,  ond  y  neb  oedd  yn  gwneuthur.  Bydd  dedfryd  angeuol 
y  farn  yn  annhraethol  chwerw  ;  ond  peth  chwerwach  nagangau 
fydd  ynddo  a  fydd,  ei  bod  hi  yn  cael  ei  chyhoeddi  gan  Fab  y 
dyn.  Pe  dy  elyn  fuasai  yn  gwneuthur  hyn,  buasai  yn  haws 
dioddef  o  lawer.  Gallesit  wneyd  dy  dalcen  fel  pres  yn  erbyn 
cynddaredd  llew ;  ond  pa  fodd  y  dioddefì  lid  yr  Oen  ì  Os  con- 
demnir  fi  gan  yr  lesu,  i  ba  le,  neu  at  bwy  y  tröaf  am  ymwared? 
Darfu  i'r  Amoniaid  a'r  Moabiaid  geisio  un  i  felldithio  Israel ; 
ond  fel  hyn  y  bu  hi,  medd  Nehemiah, — "Darfu  i'n  Duwni  droi 
y  felldith  yn  fendith."  Y  mae  pawb  ond  yr  lesu  yn  melldithio 
yn  awr.  Y  ddeddf  yn  dywedyd  fe  ddylai  hwn  farw  ; — cyfiawn- 
der  yn  dy wedyd, — Yr  ydwyf  fi  wedi  ei  ddal  yn  cyílawni  gweith- 
redoedd  nad  oes  ond  marwolaeth  yngosp  ddigonol  amdanynt; 
— os  ydyw  lesu  i  gael  bod  mewn  parch,  meddai  sancteidd- 
eiddrwydd,  ni  ddylai  hwn  ddim  cael  byw  ;  ond  fe  ddywed- 
odd  yr  lesu, — ''Byddwch  yn  dyner  wrtho,  er  íy  mwyn  i." 
Nid  wyf  fi  yn  ei  gondemnio.  Ac  am  hyny  yr  ydym  ni  yn 
rhyddión  heddyw.  Ond  os  dywed  yr  lesu,  "Ewch,"  o  ba  le  y 
daw  "Deuwch  ?"  "  Ewch  "  oedd  yn  ngenau  pawb  ond  ei  enau 
Ef  o'r  blaen  ;  ond  yr  oedd  "  Deuwch  "  yr  lesu  yn  cadw  "  Ewch  " 
pawb  yn  ddirym.  Ond  unwaith  y  dywed  Efe  "Ewch,"  fe 
rydd  hyny  rym  yn  "Ewch"  pawb  arall,  nes  y  byddi  di  yn 
ffoadur,  heb  le  i  ffoi,  o'r  dydd  hwnw  allan  byth. 

Yr  lesu  yn  melldithio  !  y  mae  y  meddwl  yn  ddigon  arswyd- 
us  i  beri  i'n  cnawd  a'n  hesgyrn  grynu;  oblegid  nid  ydym  yn 
meddwl  am  ddim  ond  bendith  oddiwrthyr  lesu.  Y  mae  pob  enw 
a  roddodd  efe  arno  ei  Hun  yn  gyfoethog  o  fendithion  : — lawn, 
Eiriolwr,  Mechniydd,  Noddfa,  Lloches,  Bwysi  Myrr,  Rhosyn 
Saron,  Bara  y  bywyd,  Ffynon  y  dyfroedd  byw,  Gwaredydd, 
Tywysog  lachawdwriaeth,  Ceidwad  dyn;  ac  íel  ei  enw,  felly 
yntau.  Pan  oedd  yma  yn  nyddiau  ei  gnawd,  yr  oedd  yn  lach- 
awdwr  yn  nghanol  cleifion, — yn  drugaredd  yn  nghanol  trueni, 
— yn  fywyd  ymysg  marwoHon.  Wedi  methu  ymhob  man,  fe 
dalai  apelio  at  yr  lesu  wedyn.  Yr  oedd  Efe  yn  lloches  wedi  i 
bob  un  arall  gael  ei  hysgubo  i  ffordd.     Yr  oedd  Efe  yn  fywyd 

hyd  yn  nod  wedi  i  gyntaf-anedig  angau  fwyta  y  cryfder.  Yr 
oedd  Efe  yn  Samaritan  da,  wedi  i'r  oíFeiriad  a'r  Lefiad  fyned 
heibio  yn  ddisylw.  Ni  ddaeth  i  ddistrywio  eneidiau  dynion 
mewn  un  modd,  ond  i'w  cadw.  Pan  oedd  pawb  yn  disgwyl 
melldith  o'i  enau  ar  y  groes,  bendith  a  ddaeth  ;  ac  wrth  ym- 
adael  â'n  byd  ni,  fe  gododd  ei  ddwylaw,  ac  a  fendithiodd. 
Golwg  arno  yn  bendithio  oedd  yr  olaf  a  gafodd  y  ddaear  ;  ac  y 
mae  ei  fendith  y  foment  hon  yn  ireidd-dra  ar  y  ddynoHaeth, — 
yn  rhwystro  i  bob  melldith  ei  niweidio  hi.  Ond,  beth  fydd  cael 
Ceidwad  dyn  i'w  ddinystrio  ?  Beth  fydd  cael  y  bywyd  tragy- 
wyddol  yn  weinyddwr  angau  ?  Beth  fydd  cael  y  Lloches  ei 
Hun  yn  gartref  dinystr  ?  Beth  fydd  cael  addfwynder  yr  Oen 
wedi  ei  droi  yn  llid  ?  Gellir  gofyn  wedyn, — "Pwy  ydyw  yr 
Hwn  sydd  yn  cyfiawnhau,"  gan  mai  yr  lesu  yw  yr  Hwn  a 
ddamniodd  ?  Bydd  llawer  o  seiniau  dieithr,  a  golygfeydd  hynod, 
yn  y  farn ;  ond  ti  a  anghofi  bob  sẁn  ond  adsain  rnelldith  yr 
lesii.  •  Ni  bydd  argrafF  yr  un  wyneb  yn  aros  byth  ar  dy  feddwl 
di,  ond  wyneb  yr  Hwn  sydd  yn  eistedd  ar  yr  orseddfainc. 

Cofiwch  dri  gair  wrth  i  ni  ddarfod :  Y  mae  barn  i  fod ; 
Yr  ydym  ninau  i  fod  ynddi  ;  Mab  y  dyn  fydd  y  Barnwr. 
Ond,— 

1.  Y  mae  barn  i  fod.  Y  mae  ei  thrwst  hi  i'w  glywed  drwy 
y  Bibl  oll.  Y  mae  ymhob  llyfr  rywun  yn  ei  phregethu  hi,  o 
Enoch,  y  seithfed  o  Adda,  hyd  loan,  yr  olaf  o'r  apostoHon.  Y 
mae.rhai  o'i  harwyddion  hi  i'w  canfod  ymhob  ardal ;  'ie,  y  mae 
un  sydd  yn  tystio  am  dani  ya  cartrefu  ymhob  mynwes.  Y  mae 
hi  i  fod. 

2.  Yr  ydym  ninau  i  fod  ynddi.  Nid  fel  edrychwyr.  Gwel- 
som  lawer  diwrnod  mawr; — buom  yn  syllu  ar  lawer  golygfa 
hynod.  Edrychwyr  yn  unig  oeddym :  ond  nid  edrychwyr  a 
íyddwn  ni  yn  y  farn.  Nid  actors  ychwaith, — rhai  yn  ymddang- 
os  mewn  caracter  benthyciol.  Gallwn  fod  felly  yma;  gallaf  fi 
actir*  y  pregethwr,  a  chwithau  actio  pobl  yr  Arglwydd ;  ond 
yno  bydd  twyll  ffug-ymddangosiad  wedidarfod  am  byth,  i  roddi 
Ue  i  wirionedd.  Nid  peth  bychan  ydyw  bod  yn  ddyn,  pe  na 
buasai  dim  ond  y  farn  yn  dangos  hyny  ;  oblegid  y  mae  beiau 
dyn,  pe  na  bai  dim  arall,  yn  sicr  o'i  windio  o  bob  dyfnder  y 
gall  fyned  iddo  nes  ei  gael  gerbron  yr  orsedd  wen  fawr. 

3.  Gan  Fab  y  dyn  y  mae  awdurdod  i'w  gwneuthur  hi.  Y 
mae,  pa  fodd  bynag,  yn  werth  ein  bywyd  i  ni  wybod,  ei  fod  yn 
Farnwr  heddyw  mewn  llys  bychan  o'i  gymharu  a  llys  y  dydd 
olaf ;  ond  y  mae  yr  un  awdurdod  yn  perthyn  iddoyn  y  bychan, 
ag  sydd  ganddo  yn  y  mawr.  Yn  y  mawr  ni  wna  ond  cyhoeddi 
mater  pawb  fel  y  bydd  e ;  ond  yn  y  bychan,  y  mae  ganddo  aw- 
durdod  i  wneuthur  y  mater  drwg  yn  un  da :  ac  yn  wir,  yr  wyf 
fi  am  apeho  oddiwrth  y  llys  mawr  at  yr  un  bychan  ; — oddiwrth 
y  Barnwr  at  y  Gwaredwr  ;  oddiwrth  y  dyn  ar  orseddfainc  y 
farn,  at  Fab  dyn  ar  orseddfainc  y  gras. 

[Ysgrifeuwyd,  Mai  29ain,  1851.] 

DUW,    CARÍAD-  YW. 


1  loAN  iv.  IG. — ••Duw,  cariad  yw. 


AU  gwestiwn  y  bu  dynìoii  yn  chwilio  yn  hir  am  ateb 
iddynt,  oeddent, — Pwy  oedd  Dduw  ?  A  pha  fath 
un  yw  Duw  ì  Ond  buasai  y  ddau  yn  anatebadwy 
a  y  Bibl.  Yr  oeddent  yn  methu  wrth  chwiHo  a  chael 
allan  i  ddim  sicrwydd,  pwy  oedd  Dduw  ;  ac  yr  oeddent  yn 
bellach  fyth  oddiwrth  y  gwirionedd,  pan  geisient  ddywedyd, — pa 
fath  un  oedd  Duw.  Ac  feallai  mai  am  eu  Dod  yn  methu  pen- 
derfynu  pa  fath  un  oedd,  yr  oeddent  rnor  bell  oddiwrth  gael 
allan  pwy  oedd.  Yr  oeddent  yn  methu  dirnad  pa  sut  y  gallasai 
yr  un  un  wneuthur  pethau  mor  wahanol  i'w  gilydd ;  am  hyny 
meddylient  fod  yn  rhaid  bod  duwiau  lawer.  Ond  y  mae  y  Bibl 
yn  egluro  y  dirgelwch  hwn  trwy  ddywedyd, — "  Clyw,  O  Israel, 
yr  Arglwydd  ein  Duw  ni  sydd  un  Arglwydd."  Ond  wedi  cael 
goleuni  ar  hynyna,  y  mae  gwir  garacter  yr  un  Arglwydd  hwn 
yn  hollol  anadnabyddus,  heb  droi  eto  i'r  un  Bibl.  Y  mae  y 
testyn  yn  atebiad  i'r  ail  gwestiwn,  sef  pa  fath  un  yw  Duw  ? 
Wrth  y  rhai  hyny  sydd  yn  addoli  llawer  o  dduwiau.  dywed  y 
Bibl, — ''  Un  Duw  sydd  ;"  ac  wrth  y  rhai  hyny  sydd  yn  methu 
gwybod  pa  fath  un  ydyw  Duw,  y  mae  yn  dywedyd, — "  Duw, 
cariad  yw." 

Nid  peth  hawdd  oedd  argyhoeddi  y  byd  mai  un  Duw  sydd ; 
ond  mwy  anhawddo  lawer  yw  eiargyhoeddi  fod  hwnw  yuDduw 
cariad.  Yr  oedd  plant  Israel  yn  gollwng  y  peth  cyntaf  dros 
gòf  yn  fynych ;  ond  yn  BmÌìÌImm  fc'u  llwyr  argyhoeddwyd 
hwynt  mai   un  oedd  eu  Ond  y  maent  hwy,  fel 

bron  bawb,  heb  en  hargyhoeddi  eto,  mai  "  Dìîw^  earíad  j^iT' 
Y  mae  llawer  i'w  ddywedyd  am  Dduw,  heblaw  mai  '*  DuW^ 
cariad  yw  -r  ond  nid  yw  credo  dim  arall  am  dano  yn  cadw,  ond 
îiyn,  Ac  erbyn  chwiHo  y  galon  ddynol  yn  fanwl,.  nid  yw  hi  mewn) 
gwirionedd  yn  ameu  dim  am  Ddaw  ond  ei  fod  yn  Ddiíw  cariad. 
Gall  ei  bod  hi  yn  ddiystyr  o'i  holl-Avybod3etíi;  gall  oUwng 
dros  gof  fod  iddo  fraich  a  chadernid  ; — gall  ei  hymddygiadau) 
ddangoa  ei  bod  yn  medàwl  fod  yr  Arglwydd  wedi  gadael  y 
ddaear ;  ond  gwasger  hi  i  gyfyngder^  ceir  gweled  yn  y  fan  eB 
bod  hi  yn  credu  bod  ei  lygaid  ef  yn  gweled  ei  ffyrdd  hí : — bo($ 
nerth  ei  fraicb  ef  yn  peri  iddi  grynu  rhag  ei  ddyrn£)d  ;  a'i  bod 
hi  yn  gofyn  yn  wyneb  ei  gyfiawnder  a'i  sancteiddrwydd, — 
*'  Pwy  a  ddichon  sefyll  "  ger  ei  fron  ?  Ond  nid  y  w  y  pethaij 
sydd  yn  peri  iddi  hi  gredu  pob  peth  arall  am  Dduw,  ond  yr^ 
peri  iddi  ameu  yn  fwy  ai  "  Duw,.  cariad  yw."  Araeu  ei 
gariad  a  fu  yn  achos  o'n  dinystr  ni  ;•  a'r  foment  y  Gredei  ynddo- 
â'r  hoU  galon  lel  Duw'r  cariad.  byddwn  yn  gadwedig  gan  yr 
Arglwydd. 

lîysbysu  ei  nodweddiad  i'r  byd  y  bu  yr  Arglwydd  am  bedair 
mil  o  íij/nyddau  ;  ond  yn  ystod  yr  oesoedd  hyny,  gwneuthur  es 
Hun  yn  adnabyddus  yn  benaf  fel  un  i'w  ofni  yr  ydoedd.  Nid 
cedd  ei  drugaredd  a"i  ras  ond  fel  seren,.  yn  ymddangos  yra 
nghanol  tywyllwch,  5/n  lle  bod  fel  haul,  yn  difa  y  tywyllwch  s 
gyd.  Ond  yn  y  Testament  Newydd^  y  mae  y  llen  wedi  es 
rhwygo  oddiar  ei  garacter  mayyr ;  ac  yn  awr  y  mae  daioni  es 
natur,  nid  fel  seren  yn  nghanol  tywyllwch,.  ond  fsl  baul,  yn  ei 
ymhd  oll  i  fíbrdd  :  "  Duw,  cariad  yw."' 

y  mae  yr  amlygjadau  y  mae  Jehofah  yn  ei  roddi  o  hono  eí 
Hun,  yn  dal  rbyw  gyfartaledd  y  naill  i^  llall.  Y  mae  yr 
amlygiadau  o''i  drugaredd,  yn  dal  rhyAv  gyfartaledd,  i'r  ámlyg- 
iadau  0^^^  gyfiawnder  a'^i  sancteiddrwydd.  Nid  oedd  ei  gyfiawn- 
der  a'i  sancteiddrwydd  wedi  eu  hamlygu,  ond  mewn  rhan,  c 
dan  yr  hen  oruchwyliaeth ;  oblegid  hyny,  nid  oedd  ei  dru- 
garedd  ychwaith  wedi  ei  hamlygu  ond'  mewn  rhan ;  ond  o  dai> 
j  Testament  Newydd-fe  amlygwyd  ei  gyfiawnder  aì  sancteidd- 
rwydd  i'r  eithafion  ;  am  hyny  fe  amlygwyd  ei  ddaioni  felly 
hefyd.  Fe  ddywedir  yn  awr,  nid  ei  fod  yn  drugarog,  ond 
"Duw,  cariad  yw."     Nid  yw  yr  Arglwydd  yn  arfer  ceisio  gaa 

ddyn  gredu  dim  heb  ddigon  o  sail  i  hyny  ;  ac  nid  oedd  digon 
o  brawf  ei  fod,  yn  ystyr  eangaf  y  gair,  yn  Dduw  y  cariad,  cyn 
ymddangosiad  y  Mab  yn  y  cnawd  ;  am  hyny  ni  chyhoeddodd 
ei  Hun  i'r  byd  wrth  yr  enw,  cyn  rhoddi  y  prawf  o  hyny.  Y 
mae  yn  dyẅedyd  wrth  Moses,  mai  o  dan  yr  enw  Duw  holl- 
alluog  yr  ymddangosodd  Efe  i  Abraham,  Isaac,  a  Jacob  ;  ond 
erbyn  yr  enw  Jehofah,- — Cyflawnydd  ei  addewidion,^Gorphen- 
ydd  yr  hyn  a  ddechreuodd,^ — "  ni  bum  adnabyddus  iddynt  ;" 
ond  yn  awr,  medd  Efe  wrth  Moses,  "  Myfi  yw  Jehofah,"— yr 
wyf  yn  cyflawni  yr  addewid,  ac  yn  gorphen  yr  hyn  a  ddechreu- 
ais  ;- — yr  wyf  yn  gwneuthur  yr  hyn  sydd  yn  yr  enw,  am 
hyny  mi  a'i  defnyddiaf  o  hyn  allan  :  "Myfi  yw  Jehofah."  Yr 
un  modd  ni  bu  yn  adnabyddus  wrth  yr  enw  "  Duw,  cariad  yw," 
o  dan  yr  Hen  Destament ;  ond  wedi  gwneuthur  yr  hyn  oedd 
yn  yr  enw,  y  mae  yn  ei  gymeryd  :  "  Duw,  cariad  yw." 

Datguddiodd  yr  Arglwydd  lesu,  o  dan  y  TestamentNewydd, 
ddau  beth  mewn  perthynas  i  Dduw  oeddent  yn  aneglur  o'r 
blaen,  sef  mai  "  Ysbryd  yw  Duw,"  ac  mai  "  Duw,  cariad  yw." 
Yr  oedd  tywyllwch  dynion  ynghylch  ysbrydolrwydd  ei  natur, 
yn  peri  iddynt  edrych  ar  ei  wasanaeth  fel  peth  ff"urfiol,  cynwys- 
edig  yn  unig  mewn  corph  allanol  o  ddefosiynau  ;  ac  yr  oedd 
eu  tywyllwch  ynghylch  daioni  ei  natur,  yn  gwneuthur  ei  was- 
anaeth  yn  iau  galed  iddynt.  Ond  "Ysbryd  yw  Duw,"  medd 
lesu  Grist ;  am  hyny,  nid  y w  Ue  i  addoH  ddim  o'r  pwys  mwyaf ; 
y  peth  mawr  yw  cael  y  dyn  oddi  mewn  i  ysbryd  y  gwaith. 
"Duw,  cariad  yw;"  am  hyny,  nid  ofn  yw  ei  wasanaeth,  ond 
gwir  fraint.  Y  mae  ei  wasanaeth  i  fod  yn  wasanaeth  calon,  a 
hono  yn  galon  o  dan  lywodraeth  cariad  :  "  Duw,  cariad  yw." 

Yn  awr,  ni  a  alwn  eich  sylw  at  nodweddiad  Duw,  fel  Duw'r 
cariad,  gan  obeithio  y  bydd  i  hyny  beri  i  ni  oll  gredu  athcimlo 
mai  un  felly  ydyw. 

I.  Ni  a  sylwn  ychydig  ar  ystyr  y  geiriau,  neu  pa  beth  sydd 
i'w  ddeall  wrthynt.  Nid  yw  y  mynegiad  hwn  am  Dduw  yn 
galw  yn  ol,  nac  yn  gwadu  dim,  a  ddatguddiwyd  am  dano  yn 
flaenorol.  Y  mae  y  cwbl  a  ddywedodd  yr  Hen  Destament  am 
dano  yn  wir,  er  fod  y  Newydd  yn  dywedyd, — "  Duw,  cariad 
yw."  Am  hyny,  nid  yr  hyn  a  olygir  ganlawer  wrth  ddywedyd 
fod  Duw  yn  drugarog,  sydd  i'w  ddeall  wrth   yr   ymadrodd, — 

*'  Duw,  cariad  yw  ;"  oblegid  i'w  gael  yn  drugarog,  yn  ol  eu  tyb 
hwy  am  hyny,  byddai  raid  ei  ysbeilio  o'i  holl-wybodaeth  neu 
ynte  o'i  gyfiawnder  a'i  sancteiddrwydd  ; — byddai  raid  ei  gael 
yn  un  heb  weled  eu  hymddygiadau,  neu,  er  eu  gweled,  fel  y 
Galio  hwnw,  heb  ofalu  dim  yn  eu  cylch.  Ond  nid  Duwcariad 
yw,  am  nad  ydyw  yn  gweled,  ond  y  mae  yn  Dduw  cariad  er  ei 
fod  yn  gweled.  Nid  Duw  cariad  ydyw  am  nad  ydyw  yn  gyfiawn, 
ond  er  hyny.  Felly  nid  ydy  w  y  testyn  yn  galw  yn  ol  yr  un  iod  o 
ddesgrifiadau  mawreddog  y  prophwydi  o  hono;  na,  y  Duw  a 
ddaeth  mor  ofnadwy  o  Teman,  a'r  Sanctaidd  a  ddaeth  o  fynydd 
Paran,  ydyw  Duw  y  cariad.  Ac  nid  yw  y  testyn  ychwaith  yn 
galw  yn  ol,  yr  un  o  ofnau  y  galon  ddynol :  nid  yw  yr  un  sydd 
wedi  ofni  fwyaf  ar  Dduw,  wedi  ei  ofni  i'r  filfed  ran  i'r  graddau 
y  mae  yn  ofnadwy  ;  eto,  er  fod  y  pethau  yna  oll  yn  wir, — 
*'  Duw,  cariad  yw." 

Yr  agoriad  i  holl  garacter  Duw  ydyw  y  testyn.  Y  mae  am- 
bell  ddyn,  er  eich  bod  yn  gydnabyddus  â  llawer  iawn  o'i  weith- 
redoedd,  yr  ydych  yn  methu  yn  làn  a  deall  ei  garacter ;  nes  y 
clywch  chwi  ryw  un  peth  am  dano  ;  ond,  wedi  clywed  hwnw, 
yr  ydych  yn  canfod  y  rheswm  am  ei  weithredoedd  oll.  Hyn- 
yna  y  mae  ymadrodd  y  testyn  yn  ei  wneuthur  â  nodweddiad  yr 
Arglwydd.  Yr  ydym  yn  esbonio  ei  gyfiawnder  gan  gofio  mai 
"  Duw,  cariad  yw ;"  yr  ydym  i  ddeall  ei  sancteiddrwydd  yn 
ngoleuni  hyn, — "  Duw,  cariad  yw."  Nid  ydym  i  feddwl  nad 
ydyw  pob  priodoledd  yn  anfeidrol  yn  Nuw,  ac  felly  yn  ogyhyd 
ac  yn  ogyfuwch.  Y  mae  ei  sancteiddrwydd  yr  un  fainta'i  gyf- 
iawnder,  a'i  gyfiawnder  yr  un  faint  a'i  ddaioni ;  ond  y  mae  pob 
priodoledd  yn  gweithredu  fel  ag  i  gynyrchu  yr  argraff  hono  ar 
feddyhau  creaduriaid  rhesymol,  mai  '' Duw,  cariad  yw"  Fe 
wnaeth  yr  Arglwydd  bob  peth  er  ei  fwyn  ei  Hun,  sef  er  mwyn 
amlygu  ei  garacter.  Ac  wedi  cymeryd  golwg  ar  y  cwbl,  a 
gofyn  beth  yw  caracter  Duw,  beth  yw  y  casgliad  yr  ydych  yu 
ei  dynu  oddiwrth  yr  oll?  \  testyn  yw  yr  ateb  : — "  Duw,  car- 
iad  yw  "  Yn  lle  gwadu  ei  gyfiawnder  a'i  sancteiddrwydd,  y 
mae  hyn  yn  hytrach  yn  tystio  fod  pob  amlygiad  a  roddodd  o 
honynt  yn  tueddu  at  brofi  mai  "  Duw,  cariad  yw."  Os  cym- 
ylwn  ni  yr  un  briodoledd  o'i  eiddoi  ddangos  ei  gariad,  yrydym 
i'r  un  graddau  yn  lleihau   ei  gariad.     Os  ysbcihwn   ni  Ef  o'i 


Duw,  cariad yw  477 

gyfiawnder,  o'i  sancteiddrwydd,  o'i  hollwybodaeth,  i'w  wneu- 
thur  yn  Dduw  cariad,  yr  ydym  yn  ysbeilio  ei  gariad  o  bob 
dymunoldeb ;  ond  y  mae  caru  pechadur  er  gweled  ei  holl  flFyrdd  j 
— ei  garu,  er  ffieiddio  ei  holl  ymddygiadau  ; — ei  garu  er  pender- 
fynu  cosbi  ei  feiau  ;  y  mae  yn  rhaid  fod  y  cariad  a  all  gydfod 
yn  y  fynwes  a'r  pethau  yna  yn  anfeidrol  fawr.  Y  mae  ei  fod 
yn  Dduw  cariad  yn  cynwys, — (i.)  Fod  pob  priodoledd  yn  ei 
natur  yn  cael  ei  defnyddio  yn  wasanaethgar  i  ddangos  ei  gar- 
iad.  (2.)  Y  mae  yn  cynwys,  y  gellir  darllen  ar  ei  hoU  weith- 
redoedd  ei  fod  yn  ymhyfrydu  mewn  cynyrchu  dedwyddwch. 

II.  Yn  awr,  ni  a  enwn  rai  pethau  i  ddangos  fod  yr  Arglwydd 
wedi  profi  ei  Hun  yn  un  felly,  ymhob  amlygiad  a  roddodd  o 
hono  ei  Hun.  Tri  amlygiad  mawr  sy  genym  o  Dduw,  sef 
Creadigaeth,  Rhagluniaeth,  ac  lachawdwriaeth  ;  ond  y  mae  yn 
rhaid  i  ni  gymeryd  y  tri  yn  eu  cysylltiad  a'u  gilydd,  i  gael  allan 
nodweddiad  Duw.  Ni  buasem  yn  gallu  dywedyd, — "  Duw, 
cariad  yw,"  i  sicrwydd  oddiwrth  y  greadigaeth,  pe  buasem  lieb 
y  gair,  er  fod  rhai  o'r  rhai  sydd  yn  gwadu  y  gair  yn  ceisio 
gwneuthur  hyny.  Ond  paentio  Duw  o'u  dychymyg  eu  hunain 
y  maent.  Y  mae  pethau  yn  y  greadigaeth  anmhosibl  eu  cysoni 
â  chariad  Duw,  heb  i  ni  gael  esboniad  y  Bibl  arnynt ;  ond  y 
mae  y  greadigaeth,  yn  ngoleuni  y  gair,  yn  dystiolaeth  i  wir- 
ionedd  y  testyn.  Pan  orphenodd  yr  Arglwydd  waith  y  chwe 
diwrnod,  yr  ydym  yn  cael  iddo  ddywedyd, — "  Wele  da  iawn 
ydoedd ;"  a  diau  ydyw  y  buasai  yn  hawdd  i  bawb  ganfod 
mai  Duw  da  oedd  wedi  bod  yn  gweithio.  Ond  nid  ydyw 
hyny  mor  eglur  heddyw;  eto  ni  ddylem  farnu  y  Gweithiwr 
wrth  yr  hyn  ydyw  y  gwaith  yn  awr ;  ond  yn  hytrach  wrth 
yr  hyn  ydoedd  pan  y  daeth  odditan  ei  law  Ef.  Y  mae 
llawer  iawn  o'r  greadigaeth  yn  dioddef ;  ond  nid  oes  neb  eto, 
er  chwiHo  yn  fanwl,  wedi  eael  allan  gymaint  ag.un  creadur  ag 
y  mae  yn  eglur  oddiwrth  ei  gyfansoddiad,  ei  fod  wedi  ei  fwr- 
iadu  i  ddioddef.  Y  mae  y  dioddef  sydd  yma  yn  rhywbeth  a 
ddaeth  i  mewn  ar  ol  y  trefniant  cyntaf.  Rhyw  ddarostyngiad 
sydd  wedi  bod  ar  y  creadur,  o'i  ystâd  gyntefig,  i'r  "  oferedd  " 
yma. 

Ac  y  mae  yr  apostol,  yn  ei  araith  odidog  yn  Athen,  wedi 
dywedyd  geiriau  hynod  ar  ddaioni  Duw  fel  Creawdwr,  pan 

ddywed  ei  fod  wedi  penu  yr  "  amseroedd  rhagosodedig,"  a 
*'  therfynau  preswylfod  "  holl  drigolion  y  ddaear,  "  fel  y  ceis- 
ient  yr  Arglwydd,  os  gallent  ymbalfalu  am  dano  a'i  gael."  Y 
mae  y  geiriau  yn  cynwys,  nad  ydyw  yr  Arglwydd  wedi  trefnu 
lle  preswylfod  neb,  mewn  un  wlad,  heb  fod  yno  ddigon  o  brofion 
ynddi  mai  Duw  cariad  oedd,  i  beri  i'r  trigolion  ymbalfalu  am 
dano,  a'i  geisio.  Os  trefnodd  yr  Arglwydd  le  preswylfod  yr 
Arabiad  yn  y  diffaethwch  poeth,  fe  ofalodd  fod  yno  ffynonau 
dyfroedd  a  chreaduriaid  i'w  wasanaethu,  cymwys  i  fyw  mewn 
hinsawdd  felly ;  a  mwy  na'r  oll,  fe  roddodd  natur  v/yllt  iddo 
yntau  i  ymhyfrydu  yn  ngwylltineb  ei  gartref.  Os  trefnodd  Efe  y 
coedwigoedd  a'rdyffrynoedd  eang  yn  gartref  i'r  Indiad,  fe  drefn- 
odd  yr  helwriaeth  yno  hefyd  i'w  gynal ;  planodd  ynddo  yntau 
gariad  at  grwydro  mewn  unigrwydd,  fel  mai  digon  o  le,  ac 
nid  digon  o  bobl,  sydd  yn  angenrheidiol  i'w  ddedwyddwch.  Os 
trefnodd  Efe  rai  i  fyw  mewn  hinsawdd  mor  boeth,  nad  all  natur 
dyn  ddim  ymgynal  i  weithio  nemawr  ynddi,  fe  drefnodd  hefyd 
fod  y  ddaear  yno  i  ddwyn  ffrwyth  bron  o  honi  ei  hun,  fel  nad 
ydyw  yn  gofyn  mwy  o  lafur  nag  y  gall  y  corff  ymgynal  dano. 
Os  trefnodd  Efe  rai  i  fyw  yn  y  Gogledd  oer,  lle  nad  ydyw  y 
ddaear  yn  cynyrchu  nemawr  heb  lafur  mawr,  fe  drefnodd  hefyd 
fod  llafur  mor  angenrheidiol.  i  hapusrwydd  ac  iechyd  dyn  yno, 
ag  ydyw  peidio  llafurio  i'w  hapusrwydd  yn  y  dwyrain.  Os 
trefnodd  Efe  rai  i  fyw  ymysg  y  mynyddoedd,  fe  ofalodd  fod  yno 
drysorau  cuddiedig  iddynt  i'w  cloddioallan,  i  gael  moddion  eyn- 
haliaeth.  Mewn  gair,  fe  ofalodd  fod  cartref  pawbmor  hapus  fel 
y  gallesid  yn  naturiol  ddisgwyl  iddynt  ymofyn  pwy  oedd  wedi 
trefnu  cymaint  o  ddedwyddwch  iddynt.  Fe  drefnodd  le  eu 
preswylfod,  "  fel  y  ceisient  yr  Arglwydd."  Mae  y  modd  yr 
ymddygodd  at  Adda  yn  gysgod  o'r  modd  y  mae  yn  ymddwyn 
at  ei  holl  blant.  Pe  buasai  yn  creu  Adda  y  dydd  cyntaf,  neu 
yr  ail,  buasai  yn  anhawdd  darllen, — •'  Duw,  cariad  yw,"  yn 
hyny  ;  oblegid  nid  oedd  yno  ddim  modfedd  o  dir  sych  iddo 
sefyll  arno.  Pe  buasai  yn  ei  greu  y  trydydd,  yr  oedd  yn  fyd 
oer,  gwâg,  heb  haul  na  lleuad  yn  perthyn  iddo.  Ond  ar  y 
chwechcd,  yr  oedd  pob  peth  wedi  ei  drcfnu  yn  ei  le,  fel  yr  oedd 
yn  naturiol  iddo  yn  y  foment  geisio  yr  Arglwydd.  Felly  i  ryw 
raddau,  er  mai  graddau  llawer  ìs  nag  AdJa,  y  mae  hi  gydà 

phob  un  o'i  blant  ef ;  Duw  cariad  y\v  y  Duw  fu  yn  creu.     Ac 
ni  wneir  cyfiawnder  â  character  Duw,  wrth  ei  gasglu  oddiwrth  y 
greadigaeth,  heb  gofio  pwy  sydd  yn  byw  ynddi  yn  awr.     A  dim 
ond  cofio  hyny,  bydd  pob  peth  a  all  fod  yn  cymylu  ei  gariad,  yn 
hytrach  yn  ei  ganmol.     Pe  ymwelech  chwi  ag  adeilad  mawr  sydd 
mewn  rhan  o Lundain,  fe'ch  arweinid  iddo  trwy  ddrysau  cedyrn  y 
rhai  a  farid  ac  a  glöid  gyda'ch  bod  drwodd :  oddimewn  chwi  a 
welech  liaws  mawr  o  bobl,  pob  un  ohonyntmewn  ystafell  unig, 
ac  ychydig  ddarpariadau  ynddi  tuag  at  ei  wneuthur  yn  ganolig 
o  gysurus  ;  ond  ni  feiddia  yr  un  o  honynt  fyned  y  tu  allan  i'r 
muriau,  na  gwneuthur  dim  ond  yn  ol    rhyw   reolau    pendant 
oblegid  y  maeyno  rai  yn  gwylied  eu  holl  ysgogiadau.     Wrth 
edrych  ar  y  caethiwed  sydd  arnynt,  a'r  sylw  manwl  sydd  ar  eu 
holl  ymdd^^giadau,  fe'ch  temtid  chwi  i  ddywedyd, — Gwr   caled, 
f  ly  wodraethwr  creulawn  sydd  wedi  trefnu  hyn  i'r  bobl  yma ;  ond 
pan  glywoch  chwi  maidrwgweithredwyr  ydyw  pob  un  o  honynt 
— rhai  w«di  gwneuthur  gwerth  eu  halltudio  am   eu  hoes, — yr 
ydych  yn  newid  eich  meddwl  am  y  neb  sydd  wedi   trefnu   hyn 
iddynt.     Yn  Ile  gweled  arwyddiont-<5*t-iM  yn  wr  tost,  yn  y 
caethiwed  sydd  arnynt,  yr  ydych  yn  hj/trach  yn  gweled  profion 
o'i  gariad  a'i  dosturi  yn  y  cysuron  sydd  yn  eu  hamgylchu.     Os 
mynem  ninau  dynu  caracter  Duw  yn  gywir  oddiwrth  y  greadig- 
aeth,  y  mae  yn  rhaid  i  ni  gofio  p wy  ydym  ni,  sydd  yn  by  w  ynddi ; 
acyna  ni  ryfeddwn  ni  ddim  fod  ambell  fynydd  llosgedig  ar  ei 
hwyneb, — y  rhyfeddod  fydd  na  buasai  hi  yn  eirias  i  gyd.      Ni 
ryfeddwn  ni  ddim  fod  ambell  idaran  yn  seinio  :  y  rhyfeddod  fydd 
na  buasai  pob  swn  yn  daran, — pob   goleu  yn  fellten, — pob  sy- 
mudiad  yn    boen, — a  bywyd  ei  hun  yn  angau  parhaus.     Pe 
buasem  ni  yn  dywysogion,  gallasem  feio  ychydig  ar  ein  lle,  a 
dadleu  na  buasai  y  neb  a'i  gwnaeth  ddim  yn  un  da  iawn,  onide 
j  buasai  yn  ei  wneuthur  yn  fwy  hapus ;  ond  pan  gofiwn  mai 
carcharorion  coHdemniedig  ydym  olî,  y  mae  yn  rhaid  fod  y 
neb  a  ddarparodd  le  mor  hapus  i'n  bath  ni  yn  Dduw  y  cariad. 

2.  Ni  a  edrychwn  ar  y  goleuni  y  mae  Ehagluniaeth  yn  ei 
roddi  ar  y  testyn.  Y  mae  rhyw  bethau  ynddi  i'n  golwg  ni 
yn  dy wedyd  yn  erbyn  gwirionedd  y  testyn ;  ond  y  mae  mwy 
ynddi  yn  dywedyd  yn  uniongyrchol  o'i  blaid,  îe,  y  mae  hi  oll, 
ond  i  ni  edrych  arni  o'r  lle  iawn,  yn  dywedyd, — "  Duw,  cariad 

yw."  Y  mae  y  Pregethwr  yn  edrych  arni  yn  ei  pherthynas  â 
phob  dyn  yn  bersonol,  ac  yn  dywedyd,  '  na  ellir  gwybod  na 
chariad  na  châs  '  wrthi ;  ond  y  mae  yr  apostol  yn  edrych  arni 
ÍA  cyfanwaith  mawr,  ac  yn  dywedyd  ei  bod  hi  oll  yn  dystiol- 
aeth  o  blaid  daioni  Duw  : — "  Ni  adawodd  efe  mo  hono  ei  hun 
yn  ddidyst,  gan  wneuthur  daioni,  a  rhoddi  gwlaw  o'r  nefoedd  i 
ni,  a  thymorau  ífrwythlawn,  a  llenwi  eincalonau  ni  â  lluniaeth 
ac  â  llawenydd."  Y  mae  yr  Arglwydd,  yn  ei  ragluniaeth,  yn 
ysgrifenu  pethau  chwerwon  yn  erbyn  holl  blant  dynion, 
weithiau  ;  y  mae  hyny  yn  peri  fod  mwy  o  ameu  ynghylch  ei 
garacter  mewn  rhagluniaeth  nag  mewn  dim  ;  ond  pan  edrychwn. 
ni  ar  ragluniaeth  yn  ngoleuni  y  Bibl,  ni  a  welwn  mai  llywodr- 
aeth  Duw  cariad  ydyw  hi  oll.  Ac  un  achos  ein  bod  yn  teimlo 
yn  wahanol  i  hyny  ydyw,  am  nad  ydym  yn  arfer  meddwl  am 
Dduw  yn  ei  gysyUiad  â  llywodraeth  y  byd,  ond  pan  y  bydd  yn 
dyfod  allan  o'i  fangre  i  wneuthur  pethau  ofnadwy.  Nid  ydyra 
yn  meddwl  am  dano  yn  y  mil  dyddiau  goleu  a  gawn  ;  ond  pan 
ddel  un  diwrnod  tywyll,  du,  yr  ydym  yn  ei  gofio,  ac  yn  cael 
ein  cythryblu.  Nid  ydym  yn  meddwl  am  dano  pan  y  bydd  yn 
estyn  anadl  ac  einioes  i  filoedd  o'n  hamgylch ;  ond  os  dwg 
Efe,  trwy  ryw  bla,  anadl  ych^'dig  o'n  cymydogion  ymaith,  yr 
ydym  yn  cofio  Duw  y  pryd  hyny.  Y  gwirionedd  am  ddyn 
ydyw,  "  nad  ydyw  Duw  yn  ei  hoU  feddyliau,"  ond  pan  y 
gwesgir  ef,  gan  bethau  ofnadwy,  i  feddwl  am  dano  :  ac  am 
hyny  y  mae  yn  meddwl  yn  galed  am  dano.  Y  mae  dyn  gyda 
Duw,  fel  y  mae  ambeU  blentyn  gyda'r  meddyg :  ni  bydd  y 
bychan  yn  arfer  gweled  y  meddyg,  na  dyfod  i  ddim  cysyUtiad 
âg  ef,  ond  pan  y  bydd  yn  gorfod  cymeryd  rhyw  bethau 
chwerwon  ganddo  ;  am  hyny  y  mae  yn  myned  i'w  ofni,  os  nad 
i'w  gasâu  ;  ond  pe  buasai  y  plentyn  yn  by w  gydag  ef  bob  dydd, 
buasai  yr  ofn  yn  troi  yn  barch,  a'r  casineb  yn  gariad.  FeUy 
ninau  gyda  Duw:  — dieithrwch  ein  meddwl  ni  iddo  sydd  yn 
peri  i  ni  ameu  eigariad; — ein  diffygni  o  sylwi  ar  ei  bob peth  Ef. 
Pe  na  buasai  brenhines  Seba  yn  clywed  dim  am  Solomon,  ond 
am  ei  waith  yn  Uadd  Adoniah  ei  frawd, — yn  gorchymyn 
rhuthro  ar  Joab,  tywysog  y  Uu,  yn  troi  Abiathar  o  fod  yn 
offeiriad,  y  casghad  naturiol  yn  ei  meddwl  oddiwrth  y  pethau 
yna  fuasai,  mai  un  creulawn  oedd  y  brenin,  ac  mai  gwae  y  neb 

a  fyddai  yn  was  iddo  ;  ond  pan  gafodd  hi  olwg  gyfEredinol  ar 
ei  lys,  pan  welodd  hi  drefn  eí  weision,  yr  argraff  a  wnaed  ar  ei 
meddwl  oedd,  mai  un  daionus  oedd  y  brenin,  acmairhai  gwyn- 
fydedig  oedd  ei  weision.  Felly  pe  buasem  ninau  heb  wybod  dim 
am  Dduw  y  nefoedd,  ond  iddo  ddamnio  yr  hen  fyd, — iddo 
ddymchwelyd  dinasoedd  y  gwastadedd, — gallasem  ddywedyd 
mai  un  caled  oedd ;  ond  pan  y  cymerwn  ni  olwg  gyffredinol  ar 
ei  lywodraeth, — gweled  llygaid  pob  peth  byw  yn  disgwyl 
wrtho,  yntau  yn  agoryd  ei  law,  fel  nad  oes  yr  un  yn  disgwyl 
yn  ofer; — ei  weled  yn  darparu  cynhahaeth  i'r  morgrug}^,  a 
chynhauaf  iddo  i'w  gasglu;  yn  creu  blodau  i'r  wenynen,  ac  yn 
rhoddi  synwyr  iddi  hithau  i  drysori  y  mêl; — yn  dysguy  ciconia 
yn  yr  awyr  i  adwaen  ei  dymhorau,  fel  nad  ydyw  yn  dyfod  i  un 
mari  cyn  bod  ei  gynhauaf  yn  addfed  iddo  ; — ei  weled  yn  huHo 
bord  bob  dydd  i  adar  y  tô,  cywion  y  cigfrain,  a  dreigiau  yr 
anialwch;— îe,  pob  peth  byw  yn  disgwyl  wrtlio, — nis  gallwn  lai 
na  chasglu  mai  Duw'r  cariad  yw.  A  phe  symudem  ni  gam 
ymlaen,  at  y  greadigaeth  resymol,  yr  argraíf  gyntaf  y  mae  yr 
olwg  ar  hon  yn  ei  wneuthur  arnom  ydyw,  mai  "  Duw,  cariad 
yw  ;"  oblegid  y  mae  yn  eglur  mai  mwynhau  ydyw  rheol  y  byd 
hwn,  ac  mai  eithriad  ydyw  y  dioddef.  Y  mae  arwyddion 
mwynhau  yn  ein  cyfarfod  ymhob  man  ;  ond  nid  yw  arwyddion 
dioddef  i'w  cyfarfod  ond  yn  awr  ac  eilwaith.  Y  mae  angau  yn 
dyfod  i'n  cym^'dogaethau  weithiau  ;  ond  y  mae  bywyd  gerllaw 
o  hyd.  Y  mae  synwyrau  y  corffyn  boen  i  ni  weithiau,  ond  y 
rheol  ydyw  eu  bod  yn  fwynhad.  Y  mae  y  cysylltiadau  perthyn- 
asol  sydd  rhyngom  â'n  gilydd,  yn  achosi  gofid  mawr  weithiau, 
ond  yn  gyíîredin  ífynonau  diddanwch  ydynt.  \  r  argraíf  gyntaf 
y  mae  rhagluniaeth  yn  ei  wneuthur  arnom  ydyw,  mai  "  Duw, 
cariad  yw." 

Ond  beth  a  wnewch,  meddir,  i'r  holl  ddioddefiadau  sydd  ar 
y  ddaear  ?  Pa  fodd  y  cydsaif  y  rhai  hyny  â  daioni  Duw  ? 
Eithr  edrychwch  arnynt  yn  eu  hachosion  ac  yn  eu  heffeith 
iau, — y  maent  oll  yn  tystio  mai  "  Duw,  cariad  yw." 

I.  Y  mae  llawer  o'r  dioddef  yn  cael  ei  achosi  yn  ddigyfrwng 
gan  ddyn  ei  hun  :  gelhr  dywedyd  wrtho,  yn  ystyr  fwyaf 
llythyrenol  y  gair, — "  Ti  a  beraist  hyn  i  ti  dyhun."  Acymae 
y  dioddefiadau  sydd  yn  düyn  ein  cam-ymddygiadau,  mor  eglur 

brofion  a  dim,  mai  "  Duw,  cariad  yw."  Pe  na  buasai  yr 
Arglwydd  wedi  trefnu  i  bob  niwed  a  gaiíF  y  corff,  gael  ei  ddilyn 
gan  boen,  ni  buasai  y  babell  bridd  yn  ddiogel  am  un  awr,  rhag 
cael  ei  dinystrio  genym  ni  ein  hunain.  Y  maè  y  plentyn  yn 
rhoddi  ei  fys  yn  y  tân  ;  ond  wedi  iddo  unwaith  deimlo  y  boen 
sydd  yn  dilyn,  fe  ofna  wneuthur  hyny  drachefn.  Canllawiau 
i  gadw  y  coríf  rhag  cael  ei  ddinystrio,  ydyw  y  boen  sydd  yn 
dilyn  pob  niwed  a  gaiff.  Y  mae  dedwyddwch  yr  enaid,  fel 
eiddo  y  corff,  yn  ymddibynu  ar  i  ni  ofalu  rhag  i  un  rhan  ohono 
gael  niwed  ;  ac  nid  yw  cyfanswm  dioddefiadau  y  byd  heddyw 
yn  ddim  ond  poenau  y  briwiau  y  mae  dynion  wedi  eu  rhoddi 
i'w  heneidiau  eu  hun.  Rhyw  ganllawiau  yw  y  dioddefiadaií 
hyn,  y  mae  daioni  yr  Arglwydd  wedi  eu  rhoddi  o'n  hamgylch 
i'n  hatal  i  Iwyr  ddinystrio  yr  enaid  gwerthfawr  sy  genym :  oni 
bai  am  danynt,  ni  a  fuasem  yn  dinystrio  ein  henaid  heb  yn 
wybod  i  ni  ein  hunain.  Kdrychwch  ar  Dafydd  yn  ffoi  yn 
droed-noeth  ar  hyd  ochr  y  mynydd,  neu  yn  dringo  i'r  tŴT,  dan 
weiddi, — "  O  Absalom,  fy  mab,  fy  mab  !"  beth  sydd  yna  1  Beth 
hefyd  ?  ond  y  briw  a  roddodd  efe  i'w  enaid,  yn  achos  Urias  yr 
Hethiad,  wedi  myned  yn  llidiog,  ac  yn  boen  iddo.  Edrychweb 
ar  frodyr  Joseph  yn  eu  cyfyngder  yn  yr  Aipht.  Beth  yw 
hyny  ?  Beth  hefyd  ?  yn  ol  eu  cyffes  hwy  eu  hunain,  ond 
canlyniad  eu  hymddygiadau  drwg  eu  hunain..  "  Diau  bechu  o 
honora  yn  erbyn  ein  brawd."  Fe  all  y  bydd  y  briw  yn  hir  heb 
fyned  yn  llidiog  ;  ond  fe  ä  yn  gymaint  o  boen  yn  rhywle,  nes 
peri  i  ni  deimlo  fod  pechod  yn  gam  â'r  enaid. 

(2.)  Ond,  meddwch,  y  mae  drygau  a  dioddefiadau  yn  ein 
cyfarfod  nad  oedd  genym  ni  law  mewn  un  modd  yn  eu  hachosi. 
Gall  fod  hyny  yn  wirionedd  ;  ond  y  mae  effeithiau  y  rhai  hyny, 
drachefn,  yn  gyfryw  ag  i  brofi,  mai  "  Duw  cariad  "  sydd  yn  eu 
hanfon  ;  oblegid  eu  hamcan  oll  ydyw  tỳnu  dyn  oddiwrth  ei 
waith  ;  y  maent  oll  yn  rhoddi  heddychol  ffrwyth  cyfiawnder. 
Y  mae  bod  yn  dda  yn  hanfodol  i  fod  yn  ddedwydd;  ac  y  mae 
pob  peth  sydd  yn  tueddu  at  Avneuthur  y  byd  yn  well,  i'r  un 
graddau  yn  tueddu  i'w  wneuthur  yn  hapusach.  Amcan,  ac  i 
ryw  fesur  effaith,  yr  holl  bethau  chwerwaf  a  fuont  ynddo  erioed, 
ydyw  ei  wneuthur  yn  welî.  Y  mae  y  barnau  mwyaf  ofnadwy 
yn  Ilai  na  hacddiant  y  neb  sydd  odditanynt;  ac  y  maent  yn 

drugaredd  i'r  gweddill  a  adewir.  Nid  oedd  dinystr  dínasoedd 
y  gwastadedd  gynt  yn  ddim  cam  â  hwynt ;  ac  yr  oedd  yn 
drugaredd  fawr  i'r  byd  gael  gwaredigaeth  oddiwrth  gymaint  o 
lygredigaeth.  Nid  oedd  boddi  yr  hen  fyd  yn  ddim  cam  ag  ef ; 
ond  yr  oedd  yr  hyn  oedd  yn  farn  ar  yr  hen  fyd,  yn  drugaredd 
i*r  byd  newydd.  Yr  oedd  dinystr  Pharaoh  yn  y  mòr  yn 
drugaredd  â'r  Aipht,  ac  à'r  teyrnasoedd  cylchynol  ;  i  beri  iddynt 
ofni  Duw  Israel.  Yr  oedd  marwolaeth  y  tadau,  yn  yr  anialwch, 
yn  drugaredd  à'r  plant  ;  i  beri  iddynt  arswydo  rhag  anghredu 
Duw.  Y  mae  geiriau  Caiaphas  yn  cael  eu  gwirio  yn  holl 
ymddygiadau  Duw  at  y  byd  :— "  Buddiol  yw  i  ni  farw  o  un  dyn 
dros  y  bobl,  ac  na  ddifether  yr  hoU  genedl ;"  hyny  yw,  buddiol 
yw  marw  yr  ychydig,  yn  lle  dyfetha  y  llawer  ;  boddi  cymainto 
blant  Adda  ag  oedd  ar  y  ddaear,  ond  wyth,  i  gael  peidio  dyfetha 
miìiynau;  fel  y  mae  y  meddyg,  weithiau,  yn  tori  dau  neu  dri  o 
aelodau  y  corff  i  ffordd  ar  unwaith,  i  geisio  cadw  by  wyd  ynddo 
rywsut.  Pethau  fel  yna  ydyw  barnau  Duw  tuag  at  y  byd. 
Priodol  y  dywedodd  y  Salmydd, — "  Canaf  am  drugaredd  a 
barn,"  oblegid  y  mae  y  farn,  pa  mor  ofnadwy  bynag  a  fydd  hi 
ar  bersonau  unigol,  yn  drugaredd  gyffredinol ;  ac  yr  oedd  yr  un 
gwr  yn  gweled  pethau  yn  iawn  panydywedoddfod  ei  "drugaredd 
ar  ei  hoU  weithredoedd."  Ac  y  mae  un  Salm  hynod,  a 
thrugaredd  yn  cael  ei  rhoddi  ynddi  yn  rheswm  am  y  cwbl ; — 
taraw  yr  Aipht, — ysgytio  Pharaoh.  —  Iladd  brenhinoedd 
ardderchog, — "  oherwydd  ei  drugaredd  sydd  yn  dragywydd." 
A  phan  y  gwelir  pethau  fel  y  maent,  ni  bydd  yn  anhawdd 
ychwanegu  at  y  Salm,  adywedyd, — "  Clodforwch  yr  Arglwydd," 
yr  hwn  a  ddinystriodd  filiynau  â  phläau,  "  oherwydd  ei 
drugaredd  sydd  yn  dragywydd  ;"  yr  Hwn  a  barodd  i'r  ddaear 
lyncu  myrddiynau,  "  oherwydd  ei  drugaredd  sydd  yn 
dragywydd  ;"  yr  Hwn  a  anfonodd  angel  marwolaeth,  mewn 
myrdd  o  Iwybrau  gwahanol  i  dramwy  y  ddaear,  "  oherwydd  ei 
drugaredd  sydd  yn  dragywydd."  "Clodforwch  yr  Arglwydd," 
yrHwn  aladdoddfy  mhlentyn,--yrHwn  agymeodddd\  muniant 
fy  Ilygaid  ymaith  à  dyrnod, — yr  Hwn  a  wnaeth  i  mi  weled  aml 
a  blin  gystuddiau, — yr  Hwn  a  wasgodd  i  mi  ddwfr  phiol  lawn, 
"oherwydd  ei  drugaredd  sydd  yn  dragywydd."  Oblegid,  pan 
y  gwelir  ffrwyth  y  pethau  hyn,  bydd   yn  amlwg  mai   bwriadu 

daioni  y  mae  y  Goruchat  yn  y  cwbl:  lladd  dy  blentyn,idy  gael 
di  i  gyfaddef  dy  anwiredd,  fel  y  wraig  o  Sarepta ;  dinystrio  dy 
gnawd,  fel  y  byddo  yr  ysbryd  cadwedig  yn  nydd  Crist.  Os  na 
wyddom  ni  yn  awr  paham  y  mae  yn  ymryson  â  ni,  ni  a  gawn 
wybod  ar  ol  hyn;  a  phan  amh'gir  hyny  i  ni,  hwn  fydd  yr  enw 
ar  yr  hwn  y  gelwir  Ef, — "  Duw,  cariad  yw.'' 

Y  mae  holl  bethau  croes  rhagluniaeth  sydd  yn  ein  cyfarfod 
wedi  eu  bwriadu  i'n  cael  ni  yn  ol  at  Dduw ;  ac  y  mae  hyny  yn 
anhebgorol  i'n  dedwyddweh.  Y  mae  yn  dywedyd  wrth  yr 
Israeliaid,  trwy  y  prophwyd  Amos,  ei  íod  wedi  anfon  newyn, 
a  haint,  a  chleddyf,  i'w  mysg,  gan  ddisgwyl  i  hyny  beri  iddynt^ 
ddychwelyd  ato  Ef.  "Eto,"  medd  Efe,  "  ni  ddychwelasoch 
ataf  fi."  Os  ydyw  wedi  tori  pydewau  rhai  o  honom,  ei  amcan 
drwy  hyny  oedd  ein  cael  ni  i  dynu  dwfr  o'r  ffynhonau  bywiol. 
Os  oes  yma  rywun  fel  Manasseh,  mewn  Babilon  yn  dioddef,  y 
diben  o  hyny  ydyw  ei  gael  i  geisio  Duw  ei  dadau.  Osoesyma 
rywun  wedi  cymeryd  rhai  o'i  roddion  yn  ei  le  Ef  ei  Hun,  fe 
ddinystria  y  rhai  hyny,  fel  y  gwnaeth  à'r  sarph  brês  yn  Israel 
gynt,  rhag  iddynt  fod  yn  ddinystri  chwi.  Y  mae  yn  ein  gwylio 
ar  bob  momenl,  rhag  i  ni  wneuthu  cam  â'r  enaid  â'i  roddion, 
Beth  bynag  sydd  yn  ein  cymeryd  ni  ymaith  oddiwrth  Dduw,  y 
drugaredd  fwyaf  a  all  ein  cyfarfod  ni  a  fydd  i  ni  gael  ein  hysbeilio 
o  hono  :  os  iechyd  a  fydd,  trugaredd  f^-dd  ei  golli ; — os  plant, 
trugaredd  fydd  cael  eu  claddu  ; — os  cyfoeth,  trugaredd  fydd  ei 
weled  yn  cymeryd  ei  aden.  Os  bydd  tân  Duw  yn  ysu  rhyw 
beth  sydd  yn  perthyn  i  ni,  ni  a  allwn  fod  yn  sicr  mai  Duw 
cariad  sydd  eisiau  cael  ymddiddan  â  ni  y  pryd  hyny.  Cofiwch 
pwy  ydym  ni.  Yr  oedd  Saul  yn  gofyn, — "os  caiff  gwr  ei  elyn, 
a  ollynga  efe  ef  mewn  ffordd  dda  !"  Na,  nid  arfer  dynion  ydyw 
hyny  ;  ond  wele  Dduw  y  nefoedd  yn  cael  ei  elynion  bob  dydd, 
mewn  lle  digon  manteisiol  i  fesur  eu  hen  weithredoedd  i'w 
mynwes,  ac  eto  yn  eu  gollwng  m.ewn  ffordd  dda.  Neu,  os  b^'dd 
Efe  yn  ceryddu  ychydig  arnynt,  eu  cael  i  gofio eu beiau,  fel  Joseph 
gyda'i  frodyr,  ydyw  yr  amcan,  i'w  dysgu  i  beidio  gwneuthur 
anwiredd  mwy.  Wel,  rhoddwch  i'r  Arglwydd  ogoniant  ei  enw 
yn  hyn,  yr  hyn  ydyw  ei  gydnabod  Ef  yn  Dduw  y  cariad. 

3.  Ond  mewn  iachawdwriaeth  yr  adeiladwyd  trugarcdd  yn 
dragywydd.     Yr  ocdd  y  grcadigaeth  yn  profi  mai  un  da  ydoedd ; 

— rhagluniaeth  yn  profi  mai  un  trugarog  ydoedd  ;  ond  iach- 
awdwriaeth  abrofodd  mai  cariad  ei  hun  ydoedd.  Fe  allasai 
amheuaeth  ynghylch  ei  nodweddiad  lechu  yn  y  fynwes  er 
creadigaeth  a  rha^hmiaeth  ;  ond  y  mae  iachawdwriaeth  yn 
?ymud  pob  cysgod  o  sail  i  hyny.  "  Yn  hynyr  eglurwyd  cariad 
Duw,"  hyny  yw,  y  gwnaed  ef  tuhwnt  i  bosibilrwydd  ei  ameu. 
Gallesid  ei  ameu  er  pob  peth  a  wnaed  cyn  hyn.  Yr  oedd  Saul 
wedi  dychwelyd  o  ddyfetha  yr  Amaleciaid  yn  ymddangos  fel 
pe  buasai  wedi  cyflawni  gair  yr  Arglwydd  ;  ond  yr  oedd  yno 
rywbeth  i  greu  drwg-dyb  {siispicioii)  yn  meddwl  yr  hen 
brophwyd,  Samuel  : — *'  Beth  yw  y  brefiadau  hyn  ?"  Felly,  yr 
argraff  gyntaf  y  mae  creadigaeth  a  rhagluniaeth  yn  ei  wneuthur 
ydyw  arnom,  mai  "  Duw,  cariad  yw;"'  o.id  y  mae  yma  ryw 
bethau  i  greu  suspicion  er  hyny.  Beth  yw  y  Uosg-fynyddoedd 
yna?  Paham  y  mae  y  ddaear  yn  siglo  ar  ei  sylfeini  ?  Paham 
y  mae  yr  elfenau,  yn  aml,  fel  pe  byddent  wedi  ymgynghreirio 
i  ddinystrio  dyn  ?  Os  "  Duw,  cariad  yw,"  fel  y  dywed  rhag- 
luniaeth,  beth  ydyw  y  newyn  sydd  yn  lladd  ei  filoedd  yn  y  fan 
draw  ? — beth  ydyw  y  pläau  sydd  yn  gwneuthur  i  ddynion 
ddarfod  o'r  tir  yn  y  fan  acw  ? — beth  ydyw  yr  afonydd  dagrau 
hyn  ? — beth  ydy w  yr  ocheneidiau  sy  fel  taranau  yn  adseinio  yn 
yr  awyr  ? — paham  y  mae  cymaint  o  drueni  ar  y  ddaear  ?  Y 
mae  Uawer  calon  demiladwy  wedi  gwaedu, — llawer  meddwl 
ystyriol  wedi  ymddyrysu,  wrth  edrych  arno  ; — wrth  weled  yr 
amddifaid  heb  neb  i'w  noddi  ; — y  gweddwon  yn  cael  eu 
gorthrymu,  heb  neb  i'w  hamddiffyn ; — plant  wrth  y  miloedd 
yn  gofyn  ymborth,  heb  neb  i'w  dori  iddynt; — myrddiynau  dan 
y  fath  arteithiau  corfforol,  fel  y  maent  yn  dyheu  am  angau  fel 
y  gwas  am  gysgod  ; — miloedd  hefyd  yn  y  fath  arteithiau 
meddyliol,  fel  y  maent  yn  rhoddi  dwylaw  anwir  arnynt  eu 
hunain.  Nid  dieithr,  meddir,  fod  rhai  yn  ameu  daioni  Duw; 
oblegid,  pa  fodd  y  gellir  cysoni  y  pethau  yna  â'i  ddaioni  ?  Y 
mae  yn  rhy  anhawdd  gwneuthur  hyny  i  eglurdeb  nes  y  cawn 
ni  droi  i'r  Bibl  ;  ond  y  mae  un  adnod  o  hwn  yn  ddigon  i  symud 
pob  suspicion  i  ffordd  am  byth  : — "  Felly  y  carodd  Duw  y  byd 
fel  y  rhoddodd  Efe  ei  unig-anedig  Fab,  fel  na  choller  pwy 
bynag  a  gredo  ynddo  Ef,  ond  caffael  o  hono  fy  wyd  tragywyddol." 
Pe  byddai  hanes  fod  ei  drigolion  yn  marw  bob  oes  o  newyn,   y 

mae  ei  fod  wedi  darparu  cyflawnder  o  fara  y  bywyd,  yn  ddigon 
i  brofi,  er  hyny,  mai  "  Duw,  cariâd  yw."  Pebyddai  iddoanfon 
yr  elfenau  i  ladd  y  corfF,  y  mae  ei  fod  wedi  anfon  ei  Fab  i  gadw 
enaid,  yn  ddigon  o  brawf,  er  hyny,  mai  "  Duw,  cajiad  yw." 
Nid  all  yr  un  pla  fydd  ar  y  corff  gymylu  dim  ar  ei  ddaioni,  tra 
y  cofiwn  ni,  mai  Efe  a  drefnodd  y  Balm  o  Gilead  i'renaid.  Ni 
amheuwn  ni  am  foment  dynerwch  ei  fynwes,  er  gweled  dagrau 
yr  amddifaid,  a  chlywed  ocheneidiau  y  weddw,  pan  ddeallwn 
ni  fod  digonoh-wydd  llawenydd  adigrifwchyn  dragywydd  wedi 
eu  darparu  ar  ei  ddeheulaw  i  blant  Adda.  Os  ydy w  y  breswylfa 
hon  yn  siglo,  y  mae  '  Efe  wedi  darparu  dinas  ag  iddi  sylfeini.'- 
Os  dyíFryn  galar  a  chartref  angau  ydyw  hwn,  y  mae  gwlad  lle 
ni  ddywed  }'■  preswylydd,  "Claf  ydwyf;"  a  l]e  nid  oesna  llefain, 
na  dagrau,  ac  angau  ni  ddring  yno.  Am  hyny,  pe  boddai  Efe 
y  byd  eto,  mi  a  grcdwn,  er  hyny,  mai  ''  Duw,  cariad  yw;" 
oblegid  y  mae  wedi  anfon  ei  Fab  yn  arch  i  gadw  rhag  diluw  y 
byd  arall.  Pe  gwlawiai  Efe  frwmstan  a  thân  eto,  ar  fyrdd  o 
ddinasoedd  y  ddaear,  mi  a  gredwn,  er  hyny,  mai  "  Duw,  cariad 
yw ;"  oblegid  y  mae  wedi  anfon  ei  Fab  i  gadw  rhag  tân  a 
brwmstan  yr  ail  farwolaeth.  le,  gan  iddo  anfon'  eí  Fab,  fe 
ddylai  profiad  Job  fod  yn  brofiad  i  ni  oll  : — "  Pe  lladdai  Efe  fi, 
eto  mi  a  ymddiriedwn  ynddo."  Ni  chaiff  dim  beri  i  mi  feddwl 
yn  galed  am  dano  mwy :  "  Yn  hyn  yr  eglurwyd  cariad  Duw 
tuag  atom  ni,  oblegid  danfon  o  Dduw  ei  unig-anedig  Fab  i'r 
byd,  ftíl  y  byddem  fyw  trwyddo  Ef."  "  Y  mae  trugaredd  yr 
Arglwydd  ar  ei  holl  weithredoedd."  Y  mae  cwymp  angyHon, 
a  cliwymp  Adda,  yn  profi  nad  oedd  yno  ddim  digon  i  atal  i 
amheuaeth  ynghylch  hyny  ddyfod  i  mewn  i  feddwl  creadur  ; 
ond  y  mae  y  fath  egluro  ar  gariad  Duw  wedi  bod,  yn  y  Mab, 
fel  y  mae  yr  angyHon  sanctaidd  wedi  eu  diogelu  yn  Nghrist. 
Y  mae  yn  anmhosibl  iddynt  feddwl  yn  galed  am  Dduw.  Y  mae 
iachawdwriaeth  yn  amlygiad  arbeníg  o  gariad  Duw,  oblegid, 

(i.)  Nis  gclHr  priodoli  trefn  iachawdwriaeth  i  ddim  ond  i 
gariad.  Y  mae  yn  rhaid  i  ni  chwiHo  am  y  rheswm  am  huH 
weithredocdd  Duw  ynddo  Ef  ei  Hun,  oblegid  gwnaeth  yr  oH 
er  ei  fwyn  ei  Hun  ;  y  mae  yn  creuer  ei  fwyn  ei  Plun  ; — yn  cynal' 
er  ei  fwyn  ei  Hun  ; — yn  cadw  er  ci  fwyn  ei  Hun.  Y  mae  ei  holl 
weithredocdd    wcdi    eu    bwriadu    i    amlygu    rhywbeth    yn    ci 

nôdweddìâd  mawr  ;  ond  clìwi  eìlwch  briodoli  y  creu,  a'r  cynal, 
ì  lawer  peth  ;  ond  y  mae  yn  anmhosibl  pfíodoli  y  cadwond  ì  un 
peth,  %ei  cariad.  Êdrychwch  ar  y  drefn  naill  ai  fel  amlycriad  o 
garacter  Duw,  neu  yntefel  cymwynas  ì  ni :  igariadyn  unig  y  mae 
yn  rhaid  ei  phriodoli,  ymhob  golwg.  Y  mae  hoìl  brìodoliaethau 
Duw  yn  disgleirio  ynddi ;  ond  nid  er  eu  mwyn  eu  hnnain  y 
maent  yn  cael  eu  hamlyira,  ond  er  inwyn  cariad.  Nid  dangos 
nerth  ei  fraich  ot-dd  ei  amcin  wrth  galw,  er  ei  fod  yn  gwneu- 
thur  hyny  ;  nid  dangos  ei  ddoethìneb  oedd  ei  amcan  wrth  gadw, 
er  ei  fod  yn  gwneuthur  hyny  ;  ond  dangos  maî  "  Duw,  cariad 
yw."  Fe  eîlir  priodoli  ysgytiad  Pharaoh,  yn  y  môr,  i  amryw 
bethau,  heblaw  i'r  hyn  a  wna  y  Salm  ;  ond  y  maeyn  anmhosibl 
priodoli  drylliad  y  Mab  i  ddim  ond  i  gariad.  Nid  oedd  yn  ei 
gasàu  ;— ei  Fab  oedd:  nid  oedd  wedi  ei  anfoddloni ;  na,  yr  oedd 
bob  amser  yn  cyflawni  eì  ewyllys.  Wel,  paham  y  drylliodd 
Efe  Ef  ?  Am  eì  fod  yn  gyfiawn,  meddir  : — gwir  ei  fod  yn 
gyfiawn  wrth  wneuthur  ;  ond  gallasai  fod  felly  heb  ddryllio  y 
Mab.  Nid  oes  yr  un  rheswm  i'w  roddi  am  hyn,  ond  "  Felly  y 
carodd  Duw  y  byd."  Pe  buasai  wedi  llunio  trefn  ddoeth  a 
chref  i  achub  angel,  buasai  liyny  yn  amlygiad  o  gariad ;  ond 
buasai  mawredd  yr  angel  yn  cymylu  graddau  ar  fawredd  y 
cariad.  Buasai  gwneuthur  cymwynas  i  frenin  mewn  cyfyngder 
yn  dangostynerwch;  ond  buasai  gwneuthur  hyny  i  un  o  wehilion 
cymdeithas  yn  well  prawf  o  gywirdeb  y  tynerwch  hwnw. 
Brenin  oedd  angel  mewn  cymhariaítb  i  ni  ;  ond  i  ni, — gwehil- 
îon  y  greadigaeth, — y  gwnaed  y  gyniwynas.  Pwy  ynte  a  all 
ameu  mwy,  nad  "  Duw,  cariad  yw." 

2.  Y  mae  yr  holl  drefn  yn  gyfryw  ag  i  ddangos  cariad  yn  ei 
eìthafion,  Cariad  y w  hi  oll,  a'r  cariad  hwnw  yn  oreu  ;  cariad 
yn  ddigymysg,  a  hwnw  yn  un  mawr  ;  i'w  wneyd  yn  fwy, 
byddai  raid  gwneuthur  calon  Duw  yn  fwy.  I  ddeall  ei  faint,  y 
mae  yn  rhaid  gwybod  gwerth  ei  Fab  Ef.  Ni  wnaeth  Duw 
ddim  cymaint  a'r  a  allai,  nes  yr  aeth  i  ddangos  ei  gariad.  Fe 
daenodd  y  nefoedd  fel  llen  ;  ond  yr  oedd  digon  o  nerth  yn  ei 
fraich  i  daenu  myrdd  wed'yn,  pe  buasai  yn  ewyllysio.  Fegyn- 
lluniodd  y  greadigaeth  mewn  doethineb;  ond  yr  oedd  digon  o 
ddoethineb  yn  ei  fynwes  i  ddyfeisio  myrdd  o  gyfun- 
draethau  cywreiniach  wed'yn,  pe  buasai  yn  ewyllysio.  Ond 

wrth  ddangos  ei  gariad,  fe  wnaeth  gymaint  a'r  a  alîai.  Ní 
allasai  Efe  roddi  dim  mwy  :  ni  oddefai  ei  gariad  idtîoroddi  dim 
llai.  Ni  buasai  dim  llai  na  drylliad  y  Mab,  yn  esboniad  digonol 
ar  nerth  cariad  y  Tad  at  bechadur.  \  niae  uchder  a  dyfnder, 
hyd  a  lled,  yn  perthyn  iddo  ;  ond  y  mae  y  mesurau  olluwchlaw 
gwybodaeth.  Pe  gallai  rhywun  ddywedyd,  pa  faint  sydd  o 
orsedd  Duw  i  uflFern  pechadur,  hjmy  yw  uchder  a  dyfnder  y 
cariad :  os  gall  rhywun  ddywedyd  pa  faint  ydyw  hyd  tra- 
gywyddoldeb,  dyna  ei  hyd  ef.  Beth  ydy w  yr  arfaeth  ?  Cariad 
Duw  yn  dyfeisio.  Beth  ydyw  yr  aberth  ?  Cariad  Duw  yn 
rhoddi.  Beth  ydyw  y  nefoedd  ì  Cariad  Duw  yn  dangos  ei 
drysorau.  Nid  yw  addewidion  y  llyfr  hwn  ddim  ond  ystordai 
cariad,  wedi  eu  darparu  erbyn  dydd  yr  angen.  Nid  yw  ei 
fygythion  yn  ddim  ond  canllawiau  cariad  o  amgylch  y  geulan. 
Os  ydyw  pyrth  marwolaeth  yn  cael  eu  hagor  yma,  a'r  tô  yn 
cael  ei  godi  oddiar  ddif tryw,  cariad  sydd  jm  gwneuthuri  oleuni 
y  tân  anniffoddadwy  beri  i  ni  frysio  i  "ffordd  y  bywyd  sy  fry, 
i  ochel  uffern  obry."  Ni  buasai  dim  ond  cariad  yn  dywedyd 
gair  wrthym  am  uffern  ;  oblegid  buasai  yn  greulondeb  yngan 
dim  am  dani,  nes  i  ni  ddisgyn  yno,  oni  bai  fod  modd  i'w 
hosgoi  hi. 

Wel,  gan  mai  "  Duw,  cariad  yw,"  (i.)  "  Paham  y  dirmyga 
yr  annuwiol  Dduw?"  Nid  yw  Duw  fel  Hwn  ddim  yn  haeddu 
hyn  oddiar  ein  llaw.  Nid  anialwch  a  fu  Efe  i  chwi  un  amser. 
Paham  ynte  y  cymerwch  chwi  ei  enw  Ef  yn  ofer?  Paham  y 
meddyliwch  chwi  yn  galed  am  dano?  Paham  y  mae  eich 
calon  yn  dywedyd,  yn  wyneb  pob  croes  ragluniaeth, — '  Agefaist 
ti  fi,  fy  ngelyn  V 

(2.)  Gan  mai  "  Duw,  cariad  yw,"  y  mae  pechu  i'w  erbyn  yn 
annrhaethol  ddrwg.  Buasai  tori  gorchymynion  Duw  creulawn 
yn  fai,  pa  faint  mwy  rhai  Duw  y  cariad  ?  Y  mae  ambell  un 
yn  amcanu  at  fywyd  brenin  creulawn,  caled,  ac  er  bod  ei  ym- 
ddygiad  yn  feius,  eto  y  mae  caracter  y  brenin  yn  peri  i'r  wlad 
haner  maddeu  i'r  euog,  a  chydymdeimlo  âg  ef ;  ond  y  mae  y 
rhai  hyny  a  amcanasant  at  fywyd  Yictoria  hynaws  yn  cael  eu 
íîîeiddio  a'u  hwtio  gan  bawb.  Pe  buasai  Duw  y  nefoedd  yn  un 
creulawn,  gallasai  y  drwg-weithredwr  ddisgwyl  rhyw  gymaint 
o  gydymdeimlad  ;  ond  gan  mai  "Duw,   cariad  yw,"  bydd  yn 

cael  ei  hwtio  a'i  ffieiddio  gan  holl  synwyr  ac  urddas  yr  ymer- 
odraeth  ddwyfol  am  dragywyddoldeb. 

(3.)  Am  ei  fod  yn  Dduw  y  cariad,  y  mae  yma  aml  fynwes  yn 
dywedyd, — '  Yr  ydwyf  íi  yn  ei  garu  Ef,  am  iddo  Ef  yn  gyntaf 
fy  ngharu  i.' 

(4,)  Gan  ei  fod  yn  Dduw  y  cariad,  gobeithio  yr  wyf  fod  yma 
rywun  yn  barod  i  roddi  arfau  gwrthryfel  i  lawr,  a  rhedeg  at  y 
Mab  i  gael  cymod  â'r  Tad.  Dangosodd  Hezeciah  ei  drysorau  i 
genhadau  brenin  Babilon,  ac  fe  grëodd  yr  olwg  arnynt  awydd 
ynddynt  am  eu  meddianu.  Yr  ydym  ninau  wedi  bod  yn  ceisio 
dangos  cariad  Duw  ;  a  oes  yma  neb  yn  d^'muno  meddianu  ei 
gyfoeth  ? 

[Hydref  28,  18.51.] 


PREGETH  XXXL 


YR    HYN    VW   DUW   tW   BOBL. 


Salm  lxxsiv.  11. — -'Canys  hanl  a  ttarian  yw  yr  Arglwtdd  Dnrw:  jT 
Arcîlwydd  a  rydd  ras  a  gogoaiant :  ni  atal  efe  ddim  daioni  oddiwrth 
j  rhai  a  rodiant  yn  beríîaitli." 


YNYCH  y  cys^d'tir  addewidion  Duw  i'w  bobl  gyda 
desgrifiad  o  gymeriad  y  bobl  hyny.  Pan  y  mae  yn 
addaw  na  bydd  eisiau  arnynt,  desgrifir  hwynt  yn 
rhai  yn  ei  ofiii  Ef.  Pan  yr  addewir  na  bydd  arnynteisiau  dim 
daioni,  desgrifir  hwynt  yn  rhai  yn  ceisio  yr  Arglwydd.  Pan 
yr  addewir  pob  peth  rhagluniaeth  iddynt,  gwneir  hyny  feî  i 
rai  yn  ceisio  yn  gyntaf  deyrnas  Dduw.  Pan  y  mae  yn  addaw 
gwir  ddoethineb  iddynt,  fe'u  desgrifir  wrth  y  nôd  o  rai  uniawn. 
Pan  y  mae  yn  addaw  y  caiff  ei  eiriau  wneuthur  lles  iddynt,  y 
nôd  wrth  ba  un  y  desgrifir  hwynt  ydyw,  rhai  yn  rhodio  yn 
uniawn.  Ac  yn  y  testyn  hwn,  y  mae  yr  holl  addewidion 
gwerthfawr  yn  cael  eu  cysylltu  â'r  caracter  o  rodio  yn  beríTaith. 
Mor  bell  ydyw  addewidion  Duw  oddiwrth  fod  yn  gefnogaeth  í 
benrhyddid,  fel  ag  y  maent  yn  anwahanoî  gysylltiedig  âg 
uniondeb  bywyd  ac  â  rhodiad  perffaith.  Nid  oes  gan  neb 
hawl  yn  yr  addewidion  cyfTredinol  sydd  yn  y  Beibl,  hyd  nes  y 
gwneler  ef  yn  ddiddichell  ac  yn  onest ;  ac  nid  ydyw  yr 
addewidion  IHosog  sydd  i'r  saint  ynddo  yn  cael  eu  cyflawni 
iddynt,  ond  pan  y  maent  yn  ateb  i'r  caracter  a  roddir  iddynt 
yn  y  gwirionedd.  Y  mae  yr  Arglwydd  wedi  addaw  eu  cadw 
hwynt  heb  eisiau  ;  ond  yn  y  cymeriad  o  rai  yn  ei  ofni  Ef.  Y 
mae  Efe  wedi  addaw  rhoddi  pob  peth  rhagluniaeth  iddynt; 
ond  yn  y  cymeriad  o  rai  yn  '  ceisio  yn  gyntaf  deyrnas  Dduw'; 
ac  y  mae  yn   y  testyn  hwn   yn  addaw  bod  yn  "  Haul  "  ac   yn 

"  Darian  "  iddynt ;  ond  y  mae  hyny  yn  y  cymeriad  o  rai  *yn 

rhodio  yn  bcrffailh.'      Pan  y  maent  hwy  yn  y  "  fFyrúd  "  y  mae 

yn  rhoddi  "  gorchymyn  i'wangyHon  "  eu  ca  Iwhwynt.     Y  nìae 

addewid    fawr    bywyd    tragwyddol,    yr    hon     a    addawodd    y 

digelwyddog  Dduw  cyn  seiliad  y  byd  i'w  Fab,  ar  ryw  ohvg  yu 

ddiamheuol  o  du   y  pechadur  ;   ond  wedi   iddo  gael  ei  ddych- 

welyd  o  ben-arglwyddiaethol  ras,  y  mae  yr  addewidion  o'r  hyn 

ydyw  Duw  iddo,  yn  cael  eu  cysylitu  â'r   hyn  a  elHr  ei  yst}írieà 

megis  amod  o'i  du  Ef.     Fel  nad  all  gras  arwain  i   benrhyddid, 

oblegid  fod  yn  ei  natur  gynyrchu  rywirdeb   egwyddor  a  chy- 

wirdeb  ymddygiad,  felly  y  mae  yr  ystàd  hon  ar  y  dyn  oddi- 

mewn  ac    oddiaUan  yn   un   o  delerau  ei  weinyddiad.      Y  mae 

duwioHon  y  Beibl   yn   fynych  yn  dadleu  y  cywirdeb  hwn  ger 

bron   Duw,  nid  fel  sail  eu  gwrandawiad,  ond  fel  prawf  o'u  bod 

yn  yr  ystàd  y  mae  Duw  yn  gweinyddu  ei  fendithion  iddynt. 

Yr  oedd  Hezeciah,  pan  mewn  cyfyngder  yn  dadleu  perffcith- 

rwydd  ei  galon  a'i  uniondeb;    yr  oedd  Nehemiah  hefyd   yn 

gwneuthur  yr  un  peth ; — a  mynych  iawn  y  mae  yr  un  ddadi 

yn    ngenau     y    Salmydd : — "  Cl^'w,    Arglwydd,    gyfiawnder  ; 

ystyria  fy  Hefain,  gwraudaw  fy  ngweddi  o  wefusau  didwyU." 

Nid  ydyw  yn  golygu  wrth  hyn  gyfiawnder  perffaith.  ond  cywir- 

deb  egwyddor  ; — enaid   diffuant  tuag  at  Dduw,  er  y  gahai  fod 

yr  enaid  hwnw  yn  cael  ei  lithio  i  bechod  yn  fynych.      Ainlwg 

ydyw   nad  ydoedd   yn  golygu   cyfiawnder    perffaith,    oblegid 

dywed  mewn  He  araU : — "  Na  ddos  i  farn  â'th  was,  o  herwydd 

\\\  chytiawnheir  neb  byw  yn  dy  olwg  di."      Y  mae  y  cyfiawnder 

hwn  yn  golygu  caracter  cyffredinol   yr  oes  ; — yr  un  peth  ag  a 

ddywedir,  mewn  duU   araU,  yn   y  Testament  Newydd  : — "  Os 

dywedwn  nad  oes  ynom   bechod,    yr  ydym  yn  ein  twyUo  ein 

hunain,  a'r  gwirionedd  nid  yw  ynom."      Ond  fe  ddywed  yr  un 

ysgriíenydd: — "  Pob  un  a'r  sydd  yn  aros  ynddo  Ef,  nid  yw  yn 

pechu  :    pob   un   a'r   sydd  yn  pechu,  nis  gwelodd  Ef,  ac  nis 

adnabu  Ef."     Pa  fodd  y  cysonir  y  ddwy  dystiolaeth  ?     Wele,  y 

mae  y  goreu  o  ddynion  yn  pechu  ;  ond  nid  hyny  yw  cymeriad 

eu  hoes  hwynt  ar  y  cyfan.      Felly  y  mae  cyfìawnder  ac  union- 

deb  y  Salmyddi'wddeaU,ynyr  unystyr,  amgymeriad  cyffredinol 

ei  oes.     Ac  y  mae  '  rhodio  yn  berffaith,'  yn  y  teslyn,  yn  golygu 

yr  un   peth  :  perffeithrwydd   rhanau   o  ran  rhif,   ac  nid  o  ran 

maint ; — gwr  perffaith  o  ran,  ond  nid  â'r  rhanau  wedi  eu 
perffeithio.  Y  mae  pob  Cristion  yn  greadur  newydd, — pob 
peth  hanfodol  creadur  newydd  ^mddo  ;  ac,  fel  y  cyfryw,  y  mae 
*  y"  tdrych  heb  ei  waradwyddo  ar  yr  holl  orchymynion.'  Y 
n^ae  amcan  cywir  yn  ei  galon  am  gyfeirio  ei  draed  i  hoU 
iw^brau  y  dec  dfau  :  ond  mewn  llawer  o  bethau  y  mae  yn 
?4Ìthro :  er  fyiy,  ani  ícd  ei  egwyddor  yr  un  mor  eang  yn  ei 
'îanicaiî,  ag  yt'}  w  y  g\íiaith  yn  ei  gofynion,  dywedir  ei  fod  yn 
,'.i  (iio  yn  beTÍTail).  Y  n  ae  y  nôd  hwn  yn  nôd  i'r  byd,  ac  i'r 
Sii  nt  tu  }  u!  a  n  :  nid  i  D(!u\v.  Y  n;ae  ganddo  yntau  ei  nôd 
an.yi.t :—  '  Yr  Aigiw^tíd  a  (.dwyn  y  ihai  %yùá  eiddo  Ef;"  ond 
y  niae  bwn  yn  tarddu  o'r  nôd  yna,  fel  y  mae  y  fFrwd  o'r  ffynon. 
Y  niae  'y  ntíb  sydd  jn  enwi  enw  Crist  yn  ymadael  âg  anghyf- 
ìawnder.'  Feallai  mai  ystâd  yr  enaid  ynddi  hi  ei  hun,  ac  nid 
yr  amlygiadau  o'r  yslàd  hono  mewn  geiriau  a  gweithredoedd, 
ydy w  y  peth  mawr  yn  ngolwg  Duw ;  ond  y  mae  teimladau  y 
galon  yn  bethau  rhy  ddiManedig  i  ni  allu  eu  dal  ger  bron  Uygaid 
y  meddwl  i  ffurfio  barn  am  ein  cyílwr  wrthynt :  am  hyny  mwy 
sicr  i  ni  ydyw  barnu  ystâd  y  galon  wrth  yr  arwyddion  gweledig, 
sef  y  geiriau  a'r  gweithredoedd.  Y  mae  '  rhcdio  yn  berffaith' 
yn  brawfo  'galon  berffaith.'  Y  mae  "  gwneuthur  cyfiawnder" 
3m  brawf  fod  egwyddor  o  gyfiawnder  yn  y  galon.  Y  mae  y 
gweithredoedd  sydd  yn  ffrwyth  ffydd  gyfiawnhäol  yn  brawf 
fod  hono  yn  y  galon.  Y  mae  y"ffynon"  o  ras  "3'n  tarddu 
allan  "  mewn  ffrydiau  o  ufudd-dod.  I'r  Cristion,  3'n  y  cymer- 
iad  o  un  yn  '  rhodio  yn  berffaith,'  y  rhcddir  addewid  3*  testyn  ; 
un  yn  amcanu  yn  gywir  am  i'w  ufudd-dod  fod  mor  eang  ag 
ydyw  gofynion  y  ddeddf.  Wedi  rhoddi  hynyna  o  eglurhad  ar 
garacter  3'  personau  y  mae  addewid  y  testyn  wedi  ei  gwneuthur 
idd^mt,  ni  a  sylwn  yn  awr  ar  ei  chynwys.  Y  mae  y  testyn  yn 
g3'foethog  o  wirionedd :  mewn  un  gair,  dyna  3'dyw :  yr  hyn 
ydyw  Duw  i'w  bobl  ; — neu  hyn  ydyw ; — Desgrifiad  byr,  ond 
tra  chynwysfawr,  o  etifeddiaeth  gweision  yr  Arglwydd.  Weith- 
iau  fe'i  desgrifir  hi  mewn  un  gair ;  ond  yma,  gwneir  hyny  bob 
yn  rhan :  "Haul:"  goleuni  ar  y  llwybr ; — "Tarian:"  am- 
ddiffyn  rhag  peryglon  ; — "Gras  :"  cynhaliaeth  ar  y  ffordd  ; — 
"  Gogoniant  :"  y  wobr  yn  y  pen  draw  ;  a  swm  3-  cwbl : — "  Ni 
atal  Efe  ddim  daioni  oddiwrth  3-  rhai  a  rodiant  yn  berflalth." 

Desgrifid  etlfeddiaeth  yr  Israeliaid,  weithiaa,  wrth  un  gair :  — 
"  Gwlad  yr  adJewid-,"  neu  "  Wlad  Caiiaan  ;"  bryd  arall,  fe'^î 
desgrifid  hi  ychydig  yn  fwy  manwl,  fel  y  gwna  iMoses  yn  y 
geiriau  hyny.  Deut.  xi.  12. — "  Tir  yw,  yr  hwn  y  mae  yr  Ar- 
glwydd  dy  Dduw  yn  ei  ymgeleddu  ;  llygaid  yr  A.r:5lwydd  dy 
Ddaw  sydd  bob  amser  arna,  o  ddechrauad  y  liwy  Idyn  hyd 
ddiwedd  y  flwyddyn  hefyd."  Dyna  gip  olwgar  y  wlad.  Felly 
y  dywedir  yn  fynyclr  yu  y  gwirionedd,  fod  yr  Arglwydd  yu 
Dduw  i'w  bobl  ;  ond  yma  rhoddir  cip-olwj  ar  gyn^vys  hyiiy, 
Y  mae  cyfìFjlybiaethau  y  testyn,  debygid,  yn  cynwys  y  tri 
meddwl  hyn  : — 

I.  Fod  yr  Arglwydd  ^m  gyfarw^'-d  Iwr  iddynt: — "  Haul." 

II.  Yn  amddiffynwr  : — "  Tariaii." 

IK.  Yn  gynhali  wr : — "  Rhod  ii  gras  a  gogonîant."  Ncii,  gan 
ddywedyd  yr  olí  mewn  un  gair: — "  N"i  atal  Efe  ddiin  daion:' 
oddiwrth  y  rhai  a  rodiant  yn  berffaith." 

I.  "Haul."  F'eallai  mai  y  meddwl  cyntaf  a  inwyaf  union 
gyi  chol  yma  ydy w,  cyfarwyddyd  neu  hyfiforddiant.  Yr  oedd  y 
Salmydd,  yn  yr  adnodau  blaenorol,  wedi  traethu  ei  farn  am  dŷ 
yr  Arglwydd,  ac  wedi  bod  yn  ei  gymharuà  phebyll  annuwiol-- 
deb  ;  a'r  eífaith  a  gafodd  hyny  ar  ei  feddwl,  oedd  peri  iddo  ben- 
derfynu  y  byddai  yn  '  well  ganddo  gadw  drws  yn  nhŷ  ei  Dduw 
na  thrigD-  yn  mhebyll  annuwioldeb.'  A'V  rhes^wm  am  byny  ydyw 
y  testyn: — "  Canys  Haul  a  Tharian  yw  yr  Arglwydd"  Dduw," 
&c.  Yr  oedd  tŷ  yr  Arglwydd'  yn  ateb  y  ddau  ddiben  hyn 
mewn  modd  tra  neillduol :  byddai  cyrchu  aml  yno  am  gyfar- 
wyddyd,  ac  weithiau  am  amddiíîyn.  Nid'  ydoedd  hyn  yn 
briodol  i'r  luddewon  yn  fwy  nag  i'r  cenedloedd  paganaidd, 
Mynych  y  cyrchent  hwythau  i  dŷ  eu  duwiau  am  gyfarwyddyd  : 
hyny  oedd  diben  yroraclau,  y  rhai  oeddent  yn  dra  aml  yn  y  byd 
paganaidd.  Pa  un  a  oedd  y  rhai  hyny  yn  oraclau  gwiríoneddoî 
ai  peidio,  nis  gwyddom;  ond  y  maent  yn  dangos  fod  teimlad 
cyfiFredinol  mewn  dynion,  ymhob  oes  a  gwlad,  fod  yn  rhaid  i'r 
duw  a  addolid  fod  yn  gyfarwyddwr.  Yr  oedd  gan  yr  Israel- 
iaid  amryw  fifyrdd  i  ofyn  cyfarwyddyd.  Ygyntafy  maegenym 
hanes  am  dani  ydoedd  yr  Urim  a'rThummim,  yr  hwn  ydoedd 
fath  o  goelbren  sanctaidd.  Bu  hwn  mewn  arferiad  hyd  nes  yr 
adeiladwyd  y  deml.     Arferid  swynion   hefyd  i'r   diben  hyny ; 

f>nd  y  mae  yr  Arglwydd  yn  gwahardd  hyny.  Ymofynid  â 
Duw  yn  fynych  drwy  y  prophwyd.  Ar  y  cyntaf,  gelwid  Ef  yn 
**  Weîedydd,"  sef  un  yn  gweîed  pethau  oeddynt  yn  ddirgel  i 
ereiH.  Hvsbysai  yr  Arglwydd  ei  ewyllys  hefyd  drwy  freudd- 
wydion,  a  thf  \vy  Weîedigaethau  nos,  a  thrwy  lais  o'r  nefoedd. 
Oiìd  y  mae  yr  holl  bethau  hyn  wedi  myned  heibio  :  nid  oe& 
gweìedydd  gWeledigaeth,  na  breuddwydydd  breuddwyd,  yn 
awr ;  eto  y  niae  Duw  yn  Haul, — yn  Gyfarwyddwr  i'w  bobl  fel 
cynt.  Moses  a'r  prophwydi  sy  genym  yn  awr,  yn  Ile  y  pethau 
hyn.  Y  datguddiad  dwyfol  ydyw  ein  "  Ephod,"  ein  "  Urim  a 
Thummim"  ni  ;  a'n  heglurhâd  ni  ar  bob  dirgelwch  yw,  nid  pa 
fodd  y  meddyli,  ond  pa  fodd  y  darlleni. 

Nid  angenrheidiol  crybwyll  ein  bod  ni  oîl  yn  sefyll  mewn 
angen  am.  gyfarwyddwr.  Y  mae  ein  taith  ni,  fel  mordwyaeth 
Paul  gynt,  yn  fynych  yn  enbyd  ;  a  phriodol  y  gallwn  ofni,  fel 
yntau,  syrthio  ar  leoedd  geirwon.  Yrheol  ydyw  fody  rhai  sydd 
yn  myned  drwy  y  byd  yn  cael  eu  dinystrio  am  dragy  wyddoldeb 
drwy  hyny.  Nid  ydyw  yr  ychydig  sydd  yn  myned  drwyddo 
heb  hyn,  ond  eithriadau.  Y  mae  y  bydynfwy  peryglus,  mewn 
ystyr  ysbrydol  i  ni,  nag  ydoedd  dyfifryn  Sitim  i  frenhinoedd 
Sodom  a  Gomorrah.  Y  mae  ganddo  demtasiynau  ar  bob  llaw, 
ac  y  mae  ei  bobpeth  ef  yn  demtasiwn.  Y  mae  ei  holl  berthyn- 
asau  yn  agored  i  fyned  yn  faglau  i'n  dal;  ac  y  maen^yn  dal 
miloedd.  Nid  oes  yr  un  wedd  arno  nad  all  hi  fod  yn  ddinystr 
i  ni.  Nid  oedd  peryglon  taith  yr  Israeliaid  drwy  yr  anialwch 
ond  bychain  wrth  eu  cymharu  â  pher^^glon  ein  taith  ni  drwy'r 
ddaear.  Y  mae  pleser  y  byd  yn  fòr  sydd  yn  boddi  miloedd:  y 
mae  ei  gyfoeth  yn  graig  sydd  yn  dryllio  Ilestri  miloedd.  Y 
mae  ei  barch  a'i  anrhydedd  yn  wynt  tymhestlog  ag  aydd  yn 
cario  canoedd  o'i  ílaen  i  ddinystr.  Nid  ydyw  y  peryglon  hyn 
ddim  yn  ganfyddadwy  i  bawb ;  ond  y  mae  y  íîaith  fod  y 
mwyafrif  o  ddigon  o'r  rhai  sydd  ar  eu  taith  drwy'r  byd  yn 
colli'r  fFordd,  ac  yn  ei  diweddu  hi  mewn  dínystr,  yn  brawf 
digonol  mai  nid  ychydig  ydyw  y  peryglon.  Ac  nid  oes  olwg 
fwy  difrifol  ar  y  ddaear,  na  gweled  enaid  anfarwol  yn  cychwyn 
taith  íèr  bywyd,  a'i  dragwyddoldeb  yn  ymddibynu  ar  y  modd 
yr  ä  efe  drwyddi ;  ac  eto  pob  tebyg  mai  methiant  fydd  y 
daith,  oblegid  nad  oes  ganddo  brofiad  i'w  gyfarwyddo.     Y  mae 

yn  llawn  o  hunan-hyder:  am  hyny  nid  ydyw  yr  esiamplau  o 
ddinystr  eraill  yn  cael  ond  ychydig  neu  ddim  effaith  arno.  Y 
mae  yn  rhutliro  ymlaen  yn  wallgof  o'r  naül  ^tage  i'r  llaU.  Y 
mae  ei  noJweddiâd  yn  dyfod  yn  fwy  penderfynol  bob  dydd. 
Y  mae  yn  cymeryd  mwy  o  liw  parhàd  yn  feunyddioL  Yn  ei 
ieuenctyd  y  mae  piescrau  y  cnawd  yii  ei  wallgofi.  Y"n  nghanol 
oed  y  mae  hudoliaeth  golud  yn  gwneuthur  yr  un  peth.  Yn  ci 
henaint  y  mae  ail-fabandod  wedi  ymalîyd  ynddo.  Gellir 
symio  ei  oes  i  fyny  yn  y  gair  hwnw  : — "  Yn  ei  ddiwedd  ynfyd 
fydd."  Dyma  swm  y  cwbl.  Fe  edrychem  ni  ar  gylch  ein  cyd- 
nabyddiaeth,  leied  ydyw  y  nifer  s\dd  wedi  myned  drwy'r  byd 
yn  iawn.  Fel  yr  Israeliaid,  o'r  chwe'  chan  mil  a  g^^chwynas- 
ant  o'r  Aipht,  ni  ddaetli  ond  Caleb  a  Josi.ai  Ganaan.  Yr  o.dd 
y  miloedd  wedi  eu  dwyn  ymaith  megis  à  lliíeiriant,  fcl  nad 
oedd  ond  daü  o  gynifer  wedi  cyraedd  yn  ddiogel.  Ac  nid 
ydyw  y  cyfartaledJ  yn  fawr  mwy  e  o:  y  mae  taith  bywyd  yn 
fethiant  am  dragywyddoldeb.  Ond  y  uiae  yr  Arglwydd  trwy  fod 
yn  Uaul  i'w  bobi,  yn  eu  cyfarwyddo  yn  y  fifordd  uniawn,  sydd  yn 
ysgoi  y  peryglon  hyn.  "  Y  mae  dirgelwch  yr  Arglwydd  gydà'r 
rhai  a'i  hofnant  Ef,  a'i  gyfamod  i'w  cyfarwyddo  hwynt."  Y 
moddion  trwy  y  rhai  y  mae  yn  cyfarwyddo  ydyw  ei  air  a'i 
Ysbryd  ;  y  naiU  trwy  y  Uall.  Nid  ydyw  y  dirgelwch  sydd  yn 
y  gair  ddim  yn  amlwg  heb  yr  Ysbryd:  ei  oleuni  Ef  ar  y  cyf- 
amod  a  all  beri  iddo  gyfarwyddo. 

I.  Y  mae  yr  Arglwydd  yn  cyfarwyddo  trwy'r  gair, — trwy 
ddangos  y  gwirionedd  am  bethau,  hyny  yw,  eu  dangos  fel  y 
maent.  Yr  achos  paham  y  mae  pethau  y  bydhwnyn  duinystr- 
i  gymaint  o  ddynion  ydyw,  am  nad  ydynt  yn  eu  gweled  fel  y 
maent  mewn  gwirionedd.  Y"  mae  disgleirdeb  golud  yn  eu 
hatal  i  weled  y  twyll  sydd  ynddo.  Y  mae  meluswedd  buchedd 
yn  eu  rhwystro  i  feddwl  am  y  colyn  sy  dan  y  mél  ; — y  gogon- 
iant  sydd  o  amgylch  anrhydedd  yn  eu  liatal  i  weled  mai  coríF 
oer  a  thywyll  ydyw.  Ac  nid  yn  unig  y  mae  yr  olug  deg  sydd 
ar  bechod  yn  tueddu  i'n  harwain  ni  ar  gyfeihorn,  ond  y  maeyr 
olwg  anhawddgar  sydd  weithiau  ar  rinwedd  yn  tueddu  i  wneu- 
thur  yr  un  peth.  Y  mae  wyneb  teg  y  naiU  a  hacrwch  wyneb 
y  llall,  yntueddu  i'n  cadw  ni  rhag  edrych  ar  yr  hyn  sydd  o 
dan  yr  ymddangosiad.  Mor  ddyryslyd  ydyw  golwg  allanol 
P2 

pethau,  fel  y  mae  hyd  yn  nod  y  saint,  y  rhai  sydd  wedi  deall 
graddaiL  o  drefn  pelhau,  yn  myned  i  ameu  eilwaith  a  all 
y  pethau  fod  felly  !  Ni  a  gawn  Dafydd  yn  methu  deall  pahani 
yr  oedd  pethau  fel  yr  oeddynt;  a  Jeremiah  yn  dadleu  â  Duw 
am  ei  farnedigaethau  ; — am  Iwyddiant  íîordd  yr  anwir,  a  ffyn- 
iant  yr  anffyddloniaid.  Goleuni  Duw  ar  wirionedd  pethau  a 
symudodd  yr  amheuon  o  feddyÜau  y  saint  hyn.  Y  mae  gwrth- 
ddadleuon  yn  codi  yn  aml  eto  yn  meddyliau  y  duwiolion  ;  ac 
iiid  (us  ond  canfod  y  gwirionedd  am  bethau  yn  nghysegr  y 
gair  a'u  chwàl.  Nid  arwain  ei  bobl  fel  deillion  y  mae  yr 
Arglwydd :  ond  y  mae  yn  peri  iddynt  wrthod  ynaillbeth,  trwy 
ddangos  iddynt  beth  arall.  Y  mae  Moses  yn  gwrthod  anrhyd- 
edd  yr  Aipht,  oherwydd  gweled  taledigaeth  y  gwobrw)^  Y 
mae  awyrgylch  foesol  y  ddaear  mor  dwyllodrus,  fel  y  mae  yn 
anmhosibl  barnu  pethau  yn  gywir  ynddi.  Y  mae  hi  yn  dra 
chyffdlyb  i'r  niwl.  Y  mae  hwnw  yn  cuddio  pethau  pell,  ac  yn 
mwyhau  y  pethau  agos.  Y  mae  yn  ein  hatal  i  Aveled  y  myn- 
yddoedd  mawrion  sydd  yn  y  pellder,  ac  y  mae  yn  mwyhau  y 
pethau  bychain  sydd  yn  ymyl.  Fe  bàr  i  ryw  dwmpath  bychan 
sydd  yn  ein  hymylymddangos  yn  fryn  mawr,  tra  y  cuddia  efy 
mynydd  sydd  â'i  ben  yn  cyraedd  hyd  y  cymylau,  yn  gwbl  o'r 
golwg.  Onid  oes  rhyw  niwl  íel  hwn  yn  awyrgylch  foesol  y 
byd  ?  Y  mae  yn  anmhosibl  barnu  petì.au  yn  gywirynddi.  Y 
mae  yn  cuddio  y  mynyddoedd  tra;;;ywyddol  o'r  golwg  ;  ac  yn 
mwyhau  pethau  bychain  amser  nes  peri  iddynt  ymddangos  yn 
annhraethol  fwy  na'u  gwir  faint.  Wrth  edrych  drwy  niwl  y 
ddaear  ar  gyfoeth  a  phleserau,  ac  ar  anrhydedd  y  byd,  y  maent 
yn  ymddingos  yn  fawr  oiiaelh ;  yn  ddigon  mawr  i  fod  yn 
ddibenion  bywyd  creadur  anfarwol ;  ond  y  mae  c^'frwng  y  gwel- 
ediad  yn  dwyllodrus.  Yn  y  Llyfr  hwn  y  cawn  ni^  gwirionedd 
am  bobpeth.  Y  mae  Duw  yn  cyfarwyddo  ei  bobl  trwy  ddangoa 
y  gwirionedd  am  bethau,  yn  y  gyfraith  : — "  At  y  gyfraith,  ac  at 
y  dystiolaeth  :  oni  ddywedant  yn  ol  y  gair  hwn,  hyny  sydd  am 
nad  oes  oleuni  ynddynt." 

2.  Y  mae  yr  Arglwydd  yn  cyfarwyddo  trwy  blanu  egwydd- 
orion  yn  y  meddwl,  y  rhai  sydd  yn  anghymwyso  y  Cristion  i 
gael  ei  lithio  yn  fawr  gan  bethau  y  ddaear.  Y  mae  y  ffordd 
dda  yn  cael  ei  dangos  yn  y  gair ;    ac  hcfyd  y   mae  tuedd  i'w 

rhodio  yn  cael  ei  phlanu  yn  yr  enaid.  Y  mae  y  Cristion  yn 
gwybod  y  ffordd,  ac  hefyd  yn  ei  charu  hi : — "Mor  gu  genyf  dy 
gyfraith  di !  hi  ydyw  fy  myfyrdod  beunydd."  "  Bu  iiior 
llau-ea  genyf  flfordd  dy  dystiolaethau,  â'r  holl  olud."  Y  niae 
yr  egwyddorio  1  saiictaiJd  hyn  yn  diogelu  yr  enaid,  fel  "  nad 
oes  swyn  yn  erbyn  Jacob,  na  dewiniaeth  yn  erbyn  Israel."  Nid 
all  y  terntasiynau  ddini  cael  gafael  arnynt  hwy  fel  eraill.  Mewn 
ystyr  gyfyngedig,  gellir  dywedyd  am  danynt  fel  am  eu  Crist, 
pan  y  mae  tywysog  y  byd  hwn  yn  dyfod  atynt  yn  ei  demtas- 
iynau,  nad  oes  iddo  ddim  ynddynt  hw}^  Y  mae  yr  egwyddor- 
ion  hyn  yn  cyfarwyddo  yr  enaid  yn  y  fifordd  y  dylai  ei  rhodio, 
yn  debyg  fel  y  mae  instinct  neu  anian-reddf  yn  gwneuthur  à 
chreaduriaid  direswm.  Y  mae  eu  natur  hwy  yn  eu  dysgu  pa 
fodd  i  wneyd,  heb  ymresyinu  ;  felly  y  mae  anian  y  creadur 
newydd  yn  fynych  yn  gwneuthur  yr  un  peth  :  nid  ydy w  yn 
ymgynghori  à  chig  a  gwaed. 

Y  mae  taith  y  Cristion  yn  un  mor  bwysig,  fel  ag  y  mae  yr 
apostol  yn  desgrifio  y  greadigaeth, — yn  syllu  arni  hi, — ac  yn 
gwylied  gydà  phryder  bob  cam  o  honi.  Y  mae  mor  hawdd 
iddo  lychwino  ei  ddillad, — mor  hawdd  iddo  s^-rthio  ar  leoedd 
geirwon, — mor  hawdd  iddo  gael  ei  ddal  gan  y  maglau,  fel  ag  y 
bydd  hi  yn  ogoniant  tragywyddol  i  ddoethineb  yr  Arweinydd, 
os  cedwir  ef  rhag  hyny.  Rhoddwyd  Adda  mewn  byd  nad  oedd 
ond  un  fagl  ynddo  ;  ond  fe'i  daliwyd  ef  yn  hono.  Y  mae  y 
Cristion  mewn  byd  lle  y  mae  pob  gwrtliddrych  yn  demtasiwn, 
a  phobpeth  yn  fagl  ;  eto  nid  y w  yn  cael  ei  orchfygu  gan  y  naíU 
na'i  ddal  ean  y  llall.  Nid  oedd  ond  un  bwlch  y  gallasai  Adda 
syrthio  dros  y  ffordd,  ond  aeth  efe  i  lawr  drwy  hwnw  ;  ond  y 
mae  y  Cristion  yn  agored  i  syrthio  bob  moment,  eto  fe  ddeil  ei 
ffordd, — ni  Iwyr  fwrir  tf  i  lawr, — am  fod  ei  Dduw  yn  ei  gyfar- 
wyddo.     "  Haul  a  Tharian  yw  yr  Arglwydd  Dduw." 

II.  Y  xwxt  yr  Arglwyd  1  ya  amJdififynwr  i'w  bobl  : — 
"Tarian  yw  yr  Arglwydd  DJuw."  Y  mae  y  peth  cyntaf  yn 
peri  f  )d  yr  ail  yn  angenrheidiol  ;  ac  mewn  ystyr  y  mae  yn 
cynwys  yr  ail.  Buasai  yn  beryg'us  dilyn  goleuni  yr  haul  i 
lawer  man,  oni  buasai  fod  genym  sicrwydd  hefyd  am  y  darian 
yno  i'n  hamddiffyn.  Ac  y  mae  y  goleuni,  mewn  rhai  amgylch- 
iadau,  yn  amddififyn  ;   fel  y  mae  goleuni  y  dydd  yn  amddififyn 


i'r  teithiwr  rhag  bwystfilod  gwylltion  yr  anialwch  :  "  pan  godo 
haul  yin^^asglint,  a  gorweddant  yn  eu  Ilochesau."  Felly  y  mae 
Duw,  trwy  fod  yn  oleuni,  yn  cadw  ei  bobl  rhag  y  peryglon, 
Gweled  "taledigaeth}'  gwobr-'yy," — "  gweled  yr  anweledig," — 
íu  yn  darian  i  Moses,  i'w  gadwrhag  cael  niwed  gan  demtasiyn- 
su  yr  Aipht.  Y  niae  yr  Arglwydd  yn  darian  trwy  fod  yn  haul  j 
ac  nid  ydyw  yn  darian  i  neb,  os  nad  ydyw  Efe  yn  haul  iddo. 
Pan  yr  ydyin  yn  rhodio  yn  ei  aleuni  Ef,  dyna'r  unig  amser  yr 
ydym  dan  amddiffyn  ei  fraich.  Wrth  ei  gyfarwyddyd  Ef  yr 
aeth  yr  îsraeliaid  at  y  môr  ;  am  hyny  yr  oedd  yn  darian  iddynt 
i\v  cadw  rhag  niwed  nes  myned  drwyddo.  Yr  oedd  Duw  yn 
haul  i  Abraham  yn  Ur  y  Caldeaid  ;  óc  felly  yr  oedd  Efe  yn 
darian  iddo  yng  ngwlad  Canaan.  Gadawodd  wlad  ei  enedig- 
aeth  wrth  gyfarwyddyd  Duw  ;    am  hyny  fe  i  hamddiffynwyd 

gan   y  Duw  hwnw  ymhob  man  :  "nacofna; myfi  yw  dy 

darian." 

Ond  er  bod  yr  Arglwydd  yn  darian  trwy  fod  yn  haul  ;  y 
mae  yn  darian  raewn  ystyr  wahanol  i  hyn.  Y  mae  gweled  y 
diwg  yn  fath  o  amddiffyniad  rhagddo  ,-  ond  nid  digon  i  ni 
fuasai  hyn.  \  mae  y  golofn  yn  ein  harwain  i  lawer  man  tra 
pheryglus;  ond  nid  ydyw  yn  arwain  i  un  man  nad  ydyw 
y  darian  ynddo.  Hi  a  arweiniodd  Abraham  a  Jos->ph  ar  hyd 
ffordd  nid  adnabuant ;  ond  yr  oedd  yn  darian  i'r  naill,  a  chydâ'r 
lîall : — "A'r  Arglwydd  oedd  gydâ  Joseph."  Ac  os  na  bydd  y 
darian  yn  y  golwg,  fel  gyda'r  tri  llanc  yn  Babilon  ;  os  bydJwn 
ni  yn  sicr  mai  y  golofn  fydd  wedi  ein  harwain  i'r  amgylchiad^ 
fe  ddaw  y  darian  i'n  cynorthwyo  yn  foreu  iawn.  Cadw  rhag 
i'r  saethaa  niweidio  ydyw  diben  y  darian  ;  nid  rhwystro  cu 
gollwng  hwy  .t.  Y  mae  hyn  yn  cynwys  bod  y  Cristion  yn  y 
rhyfel, — nid  wedi  ffoi ; — bod  y  darian  mewn  un  llaw  yn  a  n- 
ddiffyn,  a'r  arf  ya  y  llaw  arall  yn  rhyfela.  Un  arall  oedd  yn 
dwyn  tarian  Goliath  ac  nid  efe  ei  hun  ;  ond  er  y  darian,  fe  gyr- 
haeddodd  y  gareg  ei  dalcen  ef.  Felly  y  mae  tarian  y  Cristion 
bob  amser  yn  llaw  un  arall :  mewn  gwirionedd,  Duw  ei  hunan 
ydyw  hi ;  a  chydù'r  fath  darian,  pa  niwed  all  ddigwyt'd  iddo? 

Y  mae  yr  Arglwydd  yn  amddiffyn  ei  bobl,  yn  weledig,  ac  yn 
aaweledig:  yn  anweledig  mewn  dwy  ffordd  : — 

(i.)  Trwy  gryfhau  eu  grasusau  i  wynebu  y  temtasiynau.  Fcl 

hyn  y  bu  yn  darian  i  Paul :  yr  oedd  gras  yn  ei  atal  rhag  cael 
niwed  yn  y  swmbwl.  Taflwyd  llawer  o  bicellau  taiillyd  at  yr 
Arglwydd  lesu  ;  oiid  yr  oedd  cymaint  o  ras  yn  ei  fynwes  Ef, 
nes  yr  oedd  yndifìTodd  pob  un.  Fel!}^  yn  y  Cristion  :  v  mae  y 
dyn  newydd  yn  gorchfygu  yr  hen.  Yn  yr  ystyr  hwny  dywedir 
fod  gwirionedd  Duw  y.i  darian  ;  a  ffydd  yn  darian ;  hyn}'  yw, 
crediniaeth  ddiysgog  yn  y  gwirionedd  datguddiedig  sydd  yn 
peri  i'r  Cristion  ddal  ei  ffordd  yn  y  rhyfcL  Un  pwynt  sefydlog 
sydd  yn  cadw  y  morwr  rhig  dyrysu  ;  felly  un  peth  disigl  sydd 
yn  gwneuthur  hyny  gydà'r  Cristion.  Gwirionedd  Duw  oedd 
y  darian  a  amddififynodd  Job: — "  Pe  lladdai  Efe  fi,  eto  mi  a 
obeithiaf  ynddo  Ef,'' — mi  a  ymddiriedaf  ynddo. 

(2.)  Y  mae  yr  Ar:^lwyJd  yn  amddiffyn  hefyd  trwy  gyfaddasu 
y  demtasiwn  i'r  nerth  : — "  Y  niae  yn  atal  ei  wynt  garw  ar  ddydd 
dwyrein-wynt."  Y  mae  yn  darian  trwy  gyfaddasu  y  nerth  i'r 
demtasiwn  ;  ac  hefyd  drwy  g^'faddasu  y  demtasiwn  i'r  nerth. 
1  Cor.  X.  13,  "  Nid  ymalîodd  ynoch  demtasiwn,  ond  un  dilynol: 
eithr  ffyddlawn  yw  Duw,  yr  hwn  ni  âd  eich  temtio  uwchlaw  yr 
hynaalloch  ;  eithi  a  wnaynghyd  â'r  demtasiwn  ddiangfahefyd, 
fel  y  ga'loch  ei  dwyn."  Os  goddefa  y  demtasiwn,  fe  wna 
ddiangfa  hefyd. 

2.  Y  m?e  yn  darian  hefydmewn  modd  amlwg  yn  fynych.  Fel 
hyn  y  mae  wedi  bod  yn  breswylfa  i'w  bobl   ymhob  cenedlaeth. 

Y  maent  yn  cael  aros  yn  nghysgod  yr  HoIIalluog.  Y  mae  ei 
garedigrwydd  fel  tarian  yn  eu  hamgylchu,  Salm  cv.  14,  "Ni 
adawodd  i  neb  eu  gorthrymu:  îe,  cer^^ddodd  frenhinoedd  o'u 
plegid."  "  larianau  y  ddaear  ydynt  eiddo  Duw  :'  ac  y  mae 
pob  un  o  honynt  yn  cael  ei  defnyddioi  amddiffyn  eibrophwydi. 

Y  mae  yr  Arglwydd  yn  darian  yn  amlach  yn  y  ddwy  ystyr 
íkenorol  nag  ydyw  yn  hon.  Oiii  bii  ei  foJ  felly  bob  dydJ,  nis 
gallai  y  saint  gadw  y  ma?  ani  ddiwrnod,  oblegíd,  er  fod  pob- 
peth  yn  ymddan^os  yn  Ilonydd  i'r  golwg  allanol ;  eto  y  mae 
rhyfel  prysur  yn  cael  ei  gario  ymlaen  yn  y  byd  ysbr^'Jol,  y  inaf; 
nerthoedd  y  byd  hwn  yn  ymryson  â  nerthoedd  y  byd  a  ddaw. 
Nid  oedd  y  rhyfel  y  bu  yr  Arglwydd  lesu  ynddo  yn  y  difîaeth- 
wch  ddim  yn  un  mwy  gwirionedJol  na'r  hwn  y  mae  pob 
Cristion  ynddo  bob  dydd.  Yr  ocdd  y  rhyfel  hwnwyn  anweledig, 
i'r  byd ;  felly  y  mae  rhyfel  y  Cristion   Pan  y  mae  rhyfel  ya  an wel- 

edig,  y  mae  y  darian  felly.  Y  mae  y  picellau  a  deílir  i'rmeddwl 
yn  cael  eu  hatal  i  niweidio,  gan  daria  i  ysbrydol  gras  yn  y  galon. 
Ond  pan  y  mae  y  demtasiwn  yn  dyfod  yn  weledig,  y  mae  y 
darian  yn  dyfod  yn  weledig ;  ac  y  mae  pob  peth  yn  darian  yn 
llaw  Dliw;  oblegid  mewn  gwirionedd  Efe  ei  Hunan  jalyw  y 
darian,  beth  bynag  fyddo  yr  offeryn.  A'r  rheswm  paham  y 
defnyddir  offerynau  mor  wael  ydyw,  "fel  y  byddo  godidog- 
rwydd  y  gallu  o  Dduw."  Byddai  yr  hen  ryfelwyr  yn  gwneyd 
y  darian  o  wahanol  ddefnyddiau;  ond  ofer  fuasai  pob  un  o 
honynt  yn  y  dyddiau  hyn,  hyd  yn  nod  rhai  aur  Solomon. 
Buasai  y  pylor,  â  pha  un  y  rhyfeür  yn  awr,  yn  eu  gwneulhur 
hwynt  oll  yn  ddiwerth.  Felly  y  mae  tarianau  Sion  yn  cael  eu 
gwneuthur  o  wahanol  ddefnyddiau.  Weilliiau  y  mae  yn 
gwneyd  tarian  o  wê  y  pryf  copyn  ;  bryd  arall  o  niwl  y  myn- 
yddoedd.  Weithiau  fe  wna  darian  o'r  goleuni  ;  bryd  arall  o'r 
tywyllwch.  "  Y  mae  ganddo  lawer  o'r  fath  bethau," — llawer  o 
ddefnyddiau  ;  ac  er  bod  darganfyddiadau  yr  oesoedd  hyn  wedi 
gwneuthur  yn  ofer  darianau  dynion,  nid  oes  yr  un  darganfydd- 
iad  a  wna  yn  ofer  darianau  Duw.  Gall  Efe  wneuthur  gwê  y 
pryf  copyn  yn  darian  mor  nerthol  eto,  fel  nad  all  holl  rym 
ufifern  ddim  gyru  saeth  drwyddi.  "  Pyrth  uffern  nis  gorch- 
fygant  hi." 

III.  Y  mae  yr  Arglwydd  yn  gynhaliwr  ei  bobl : — "  Efe  a 
rydd  ras  a  gogoniant."  Y  mae  hi  yn  y  testyn  hwn  fel  yr  oedd 
y  deml  gynt ;  yr  oedd  y  cyntedd  yn  hardd  ; — y  cysegr  yn 
harddach  ; — a'r  cysegr  sancteiddiolaf  yn  harddaf  o'r  oll.  Yn  y 
cyntedd  a'r  cysegr  yr  ydym  ninau  wedi  bod  hyd  yina  ;  ond  yn 
awr  dyma  y  cysegr  sancteiddiolaf, — "  gras  a  gogoniant."  Yr 
oedd  cael  goleuni  ac  amddiffyn  ar  y  daith  yn  beth  mawr  ;  ond 
dyma  beth  mwy, — cynhaliaeth,  a  gwobr  yn  ei  phen  draw  hi. 
Ar  ryw  olwg  nid  ydyw  hyn  ond  dau  enw  ar  yr  un  peth. 
"  Gras" — dyna  enw  y  ddaear  arno.  "  Gogoniant," — dyna  enw 
y  nefoedd  arno.  Gras,  ydyw  gogoniant  yn  yr  eginyn  :  gogon- 
.  iant,  ydyw  gras  yn  y  dywysen.  Gras.  ydyw  yr  un  bach  yn 
Nglirist:  gogoniant,  ydyw  y  gwr  perfHiith.  Gras,  ydyw  am- 
lineliau  {outlines)  y  dailun  :  gogoniant,  ydyw  y picthw  wedi  ei 
orphen.  Gras,  ydyw  teyrnas  Dduw  yn  yr  enaid  ynia:  gogon- 
iant,  ydyw  yr  enaid   yn    nheyrnas  Dduw,    wedi    yniadael    â'r 

fuchedd  hon.  Gra?,  ydyw  Israel  yn  yr  anialwch:  goiíoniant, 
ydyw  Israel  yn  Ngwlad  yr  Addewid.  Gras.  ydyw  gwreiddyn 
y  pren  yn  y  byd  hwn  :  gogoniant.  ydyw  ei  ffrwythau  yn  y  byd 
a  ddaw.  Y  mae  gras  yn  niyned  dan  yr  enw  gogoniant,  hyd  yn 
nôd  ar  y  ddaear.  "  A  newidir  o  ogoniant  i  ogoniant,  nif^'gis  gan 
Ysbryd  yr  Arglwydd,"  hyny  y w,  o'r  naiU  radd  o  ras  i'r  llalL  Y 
mae  gogoniant  yn  lianfod  gras,  ftl  ag  y  mae  gwres  yr  haul  yn 
gysylltiedig  â'r  goleuni.  Y  mae  mwy  o  amser  yn  ofynol  i 
■\vresogi  yr  awyr-gylch,  nag  ?ydd  i'w  goleuo  hi ;  ond  y  mae  y 
gwres  yn  sicr  o  ddilyn  y  goleuni  ;  felly  y  mae  go;oniant  yn 
sicr  o  ddilyn  gras.  "Haul," — dyma  y  golofn  sydd  yn  arwain 
Israel  drwy  yr  anialwch.  "  Tarian," — dyma  yr  amddiffyn 
sydd  yn  cadw  pob  gelyn  draw  .  "  Gras," — dyna  y  mana  sydd 
yn  cynal  ar  y  daith.  "Haul," — dyna  Dduw  yn  cyfarwyddo  ei 
was  i  fyned  i  Horeb.  "Tarian," — dyna  amddiffy'n  iddo  rhag 
Ihd  JezebeL  "Gras," — dyna  y  deisen  a'r  dwfr  sydd  i'w  gynal 
i  gerdded  am  ddeugaln  niwrnod  a  deugain  nos.  "  Haul," — 
dyna  ddoethineb  Duw  yn  cyfarwyddo.  "  Tarian," — dyna  allu 
Duw  yn  amddiffyn.  "  Gras,'" — dyna  gariad  Duw  yn  cynaL 
Duw  yn  haul, — dyna  Brophwyd  yn  dangos  y  ffordd  ;  Duw  yn 
darian, — dyna  Frenin  yn  amddiffyn  ;  Duw  yn  Rhoddydd  gras, 
— dyna  Dad  yn  cynal  ei  blant.  Y  mae  Duw  fel  hau!  yn  wrth- 
ddrych  gogoneddus;  ond  y  mae  yn  bell  oddiwrth  ei  bobL  Y 
mae  Duw  fel  tarian  yn  wrthddrych  ymddiried ;  ond  y  mae  yr 
un  gallu  ag  sydd  yn  cymell  ymddiried  yn  cynyrchu  ofn  hefyd. 
Y  mae  Duw  fel  Rhoddydd  gras  yn  yniyl  ei  bobl.  Teimlo  ein 
diddymdra  ein  hunain  yr  ydym  yn  wyneb  y  pethcyntaf;  ei 
ofni  yr  ydym  yn  yr  ail  ;  a'i  garu  yn  y  trydydd, — "  gras  a 
gogoniant." 

Yn  ol  yr  olwg  yr  ydym  ni  wedi  ei  cliy  T;eryd  ar  y  testyn,  y 
mae  y  gras  hwn  yn  golygu  pob  peth  angenrheidiol  i'r  daith 
ysbrydoL  Er  bod  gras  yn  y  Beibl  yn  myned  bron  am  bob 
peth  iachawdwriaeth  :  y  mae  yn  enw  ar  y  ffynon  o  ba  un  y 
tarddodd  hi ;  ac  hefyd  yn  enwary  ffrydiau.  Ac,  feallai,  nad  oes 
yr  un  gair  arall  mewn  iaith,  addesgrifìayr  oU  o'r  lachawdwriaeth 
mor  gyflawn  â'r  gair  gras.  Os  mynem  ni  ddangos  o  ba  le  y 
tarddodd  hi,  ni  a  ddesgrifìem  hyny  yn  gyíiawn  yn  yr  un  gair 
hwn,  "gras  :" — "  yn  ol  ei  arfaeth  ei  hun  a'i  ras."     Os  myneni  ni 

ddangos  pa  fodd  y  mae  pechadur  euog  yn  dianc,  y  gaìr  hwn  â 
ddengys  hyny  ; — "  Gras  yn  rhagor  amlhau."  Os  mynem  ni 
ddesgrifio  y  sefyllfa  hapus  y  mae  yr  hwn  sy  mewn  cymod  à 
l)u\v  ynddi,  gras  a  wna  hyny: — "  Cawsom  ddyfodfa  i'r  gras 
iìwn."  Os  mynem  ddesgrifio  athrawiaelh  yr  efengyl,  y  gair 
hwn  a  wna  hyny  : — "  gAvir  ras  Duw."  Os  mynem  ni  ddesgrifio 
y  genadwri  fawr,  gras  a  wna  ii^my: — "î  mi  y  l!ai  na'r  lleiaf  o'r 
holl  saint  y  rhoddwyd  y  gras  hwn,  i  efengylu  ymysgy  cenhedl- 
oedd  anchwihadwy  olud  Crist.  Mewn  gair,  "gras"  ydyw 
Alpha  ac  Omega  iachawdwriaeth.  Rhoddion  gras  ydyw  ei 
phob  peth  hi.  Rhoddwyd  cymaint  o  ras  yn  Nghrist,  hyd  nes  y 
trôdd  gras  yn  wirionedd.  Yr  oedd  gras  cyn  hyny  wedi  ei 
daenu  diwy  yr  hen  oruchwyhatth,  fel  yr  oedd  y  goleuni  yn 
moreu  y  greadigaeth;  ond  ar  y  groes  fe  gartrefw^'d  y  cyfan 
mewn  un  HauL  Nid  ydoedd  gras,  wtdi  hyn,  ddim  i  fod  fel 
ychydig  oruchion  yn  y  ffurfafen  :  na,  fe  \vnaed  haul  o  ras  ; 
pelydrau  yr  hwn  sydd  i  ienwi  yr  eglwys  â  goleuni  ac  â  gwrês 
am  byth  : — "  O'i  gyÜawnder  Ef  y  derbyniasom  ni  ol',  a  gras 
am  ras." 

1 .  Y  rnae  hyn  yn  cynwys  mai  gras  ydywholl  roddion  Duw  i'w 
bobl,  hyny  yw.  y  maent  oll  yn  t:irddu  o'i  ewyüys  da,  a  phob  un  yn 
gysylltiedig  â  gogoniant.  Nid  ydyw  yrolwg  arnynt  bobamser 
yn  cyfateb  i'n  syniadau  ni  am  ras  ;  ac  yr  ydym  yn  fynych  yn 
meihu  canfod  pa  gysylltiad  a  all  fod  rhyngdcynt  à  gogoniant. 
Buasai  yn  ymddangos  yn  anghyson  i  neb  cdywedyd  mairhoddi 
gras  yr  oedd  Duw  i  Joseph,  pan  oedd  y  pethau  chwerwon  hyny 
yn  dyfod  i'w  gyfaifcd  ;  ord  pan  ddiwcddodd  y  cyfan  yn  ogoniant, 
yr  oedd  yn  ddigon  hawdd  canfod  mai  gias  oeddent: — "  Byr 
ysgafn  gystudd  yn  gweithredu  tragywyddol  bwys  gogoniant." 
Nidyn  yr  un  dull  y  dyfrheir  y  ddcear  ymhob  gwlad.  Mtwn 
rhai  gwledydd  y  gwlith  yn  benaf  sydd  yn  gwneuthur  hyny: 
mewn  eraill,  y  mae  y  gwlaw  yn  disg)n  ar  amserau  pcnodol. 
Y  mae  eraill,  fel  Eden,  âg  afon  yn  Ihfo  dros  ei  cheulanau  i'w 
dyfrhau  ;  ond  pa  ddull  bynag  y  dyhheir,  yr  un  ydyw}-  diben, — 
yr  un  ydyw  yr  effaith,  cyr.yrchu  ffrwythlondeb.  Felly,  nid  yn 
yr  un  duU  y  cyfrenir  gras  i  bawb.  Y  mae  rhai  yn  ei  dderbyn 
fel  gwlith  y  boreu.  Y  maent  bob  amser  yn  dirf  ac  iraidd.  Y 
mae  yn  rhaid  gorchuddio  eraill  megis  à  llifeiriant ;  ond  gydag 

î'r  dyfroedd  ddechreu  treio,  gwelir  mai  yr  un  oedd  y  diben  yno, 
■ — peri  i'r  ddaear  darddu  a  thyfu  ; — rhoddi  gras  drwy  bob  peth. 
Ac  er  bod  mwy  o  oruchwyliaethau  chwerwon  yn  cyfarfod  âg 
a.mbell  Gristion  nag  sydd  yn  cyfarfod  â'r  llall,  eto  nid  oes  ond 
yr  hyn  sydd  anhebgorol  angenrheidiol  tuag  at  barotoi  i  ogon- 
iant.  Y  mae  yn  rhaid  i  rai  parthau  o'r  ddaear  gael  mwy  o  wlaw 
nag  eraill  i'w  cadw  yn  ffrwythlawn.  Y  mae  yn  rhaid  i'r  myn- 
yddoedd  gael  m.wy  na'r  dyffrynoedd,  oblegid  y  mae  y  rhediad 
•sydd  yn  y  tir  yn  peri  fod  pob  lleithder  yn  cael  ei  gario  ymaith 
yn  fuan.  Felly  yn  ysbrydol, — -y  mae  yn  rhaid  i  rai  gael  mwy  o'r 
gwlaw,  am  eu  bod  fel  y  mynyddoedd,  a  phob  lleithder  yn  cael 
•ei  gario  ymaith  yn  fuan  ;  ond  ni  chä  neb  ond  yr  hyn  sydd  yn 
angenrheidiol  i  barotoi  y  tir  i  ddwyn  cnwd  o  ogoniant.  "  Gras 
a  gogoniant." 

2.  Y  mae  yr  ymadrodd  yn  cynwys  y  meddyiddrych  o  barhad. 
Lle  bynag  y  dechreua  Duw  roddi,  fe  rydd  am  byth  wed'yn. 
Gallwn  fenthyca  geiriau  gwraig  Haman  a'u  cymhwyso  at  hyn  : 
Est.  vi.  13,  "Os  o  hàd  yr  Iuddevv'on  y  mae  Mcrdecai,  yr  hwn 
y  dechreuaist  syrthio  o'i  flaen,  ni  orchfygi  mo  hono,  ond  gan 
syrthio  y  syrthi  o'i  flaen  ef."  Nid  gwiw  i  ti  ddisgwyl  cyfnewid- 
iad  ar  yr  oruchwyliaeth  :  felly  os  ydwyt  wedi  dechreu  derbyn 
o  law  Duw,  fel  Duw  iachawdwriaeth,  gan  dderbyn  ti  a  dderbyni 
yn  dragywydd.  *'Gras," — y  mae  y  gair  yna  yn  cyraedd  hyá 
at  yr  lorddonen,  a  thrwyddi.  "  Gogoniant," — Y  mae  y  gair 
yua  yn  ymestyn  trwy  dragywyddoldeb.  Ac  y  maey  rhoddion, 
fel  gwin  priodas  Cana  gynt,  y  ddiweddaf  fydd  yr  oreu  o  hyd. 
Felly  yr  oedd  hi  gydag  Abraham.  Fe  roddodd  gyfoeth  mawr 
ìddo  yn  Haran  ; — rhoddodd  wlad  gyfan  iddo  yn  Nghanaan  : 
rhoddodd  fab  oedd  yn  etifedd  y  byd  iddo  wed'yn.  Ac  o  hynŷ 
hyd  heddyw,  y  mae  yn  parhau  i  roddi  iddo  yn  ddiball.  Nid  oes 
ond  un  os  yn  nhrefn  Duw:  "'os  plant," — dim  ond  bod  yn  sicr 
am  hynyna,  nid  oes  achos  ameu  am  ddim  arall, — "  etifeddion 
hefyd,"  yn  ddi-os.  "  Gras  yn  gymorth  cyfamserol "  yma,  a 
"  choron  gogoniant  "  yn  y  byd  a  ddaw. 

Os  dymunech  chwi  gael  y  cyfan  wedi  ei  symio  mewn  un  gair, 

dyma  fe, — "  Ni  atal  Efe  ddira  daioni  oddiwrth  y  rhai  a  rodiant 

yn  berffaith."     Y   mae   addewidion   y   Bibl    fel  arian   bathol 

gwlad,  y  rhai  sydd  wedi  eu  bwriadu  i   gylch  penodol ;  ond   y 

mae  yr  aur  yn  werthfawr  ymhob  gwlad:  felly  y  mae  rhaí 
addewidion  nad  ydynt  o  ddefnydd  ond  mewn  amgylch'adau 
penodol  ;  ond  y  mae  yr  addewid  hon  fel  yr  aur, — gellir  ei  chyf- 
newid  hi  ymhob  amgylchiad.  Yr  addewidion  ydyw  arian  tàl 
y  Cristion,  pa  rai  sydd  i'w  gynal  ar  y  daith,  pan  yn  rhodio  o'r 
naill  deyrnas  at  bobl  eraill ;  ond'gall  fyned  i  ambell  le  nad  all 
gyfnewid  yr  un  o  honynt  ond  hon, — "  Ni  atal  Efe  ddim 
daioni."  Ni  wyddom  ni  ddim  beth  fydd  y  daioni  yn  aml  ;  ond 
gallwn  fentro  gofyn, — fe  ŵyr  Duw; — fe  gyfaddasa  y  daioni  hwn 
ei  hun  at  yr  amgylchiad,  fel  y  gwna  y  dwfr  at  lûn  y  Ilestr. 
Mewn  tlodi,  modd  i  beidio  grwgnach  fydd  daioni.  Mewn 
trallod  blin,  amynedd  i  ddioddef  fydd  daioni.  Mewn  cyfoeth 
ac  esmwythyd,  cymorth  i  beidio  anghofio  Duw,  a  modd  i  rodio 
gydag  ef  fydd  daioni. 

Dylaihyn  gymodi  einmeddwl  â  phobpeth  a'n  cyfarfyddo,  sef 
bod  holl  oruchwyliaethau  Duw  wedi  eu  trefnu,  fel  ag  y  maent 
yn  cydweithio  i  ddwyn  o  amgylch  ddaioni  i  ni.  Y  mae  hyn 
i'w  ganfod  yn  aml wg  yn  hanes  yr  eglwys  ;  ond  nid  ydyw  yn 
llai  gwirioneddol  yn  hanes  pob  un  o'r  aelodau,  er  nad  ydyw 
mor  weledig.  Ni  ataliodd  Duw  ddim  daioni  oddiwrth  ei 
eglwys  erioed.  Ni  ddywedodd  Efe  ddim  ymha  le  y  cai  hi  y 
daioni, — pa  un  ai  yn  yr  Aipht,  ai  yn  Nghanaan,  ai  yn  Babilon; 
ond  fe  sicrhaodd  y  byddai  iddi  hi  ei  gael.  Ac  fel  y  gall  yr  eglwys 
ar  y  ddaear,  felly  y  gall  pob  Cristion  yn  y  nefoedd,  ganu  am 
drugaredd  a  barn.  Am  y  cyntaf  yn  unig  y  gall  efe  ganu  yma  : 
y  mae  yn  rhy  dywyll  eto  iddo  weled  delw  ac  argraíf  daioni  ar 
yr  ail ;  ond  yn  ngoleu  y  byd  a  ddaw,  fe  wêl  mai  yr  un  stamp 
oedd  ar  bob  goruchwyliaeth. 

"  0  fryniau  Caersalem  cair  gweled 

HoU  daith  yr  anialwcli  i  gyd  ; 
Pryd  hyn  y  daw  troion  yr  yrfa 

Yn  felus  i  lanw  ein  bryd  : 
Cawn  edrych  ar  stormydd  ac  ofnau, 

Ac  angau  dychrynllyd,  a'r  bedd  ; 
A  ninau  'n  ddiangol  o"u  cyraedd, 

Yn  nofio  mewn  cariad  a  hedd." 

Os  i'r  rhai  a  rodiant  yn  berfiaith  yn  unig  y  mae  addewidion 
y  testyn,  nid  rhaid  ond  deall  y  geiriau  mewn  ystyr  nacäol  i 

weled  trueni  pawb  eraill.  Pa  fath  un  ydyw  yr  hwn  sydd  heb 
Dduw  ?  un  heb  haul  ; — heb  darian  ; — heb  ras  ; — heb  ogoniant ; 
— heb  ddaioni.  Nid  ydyw  felly  yn  awr,  ara  ei  fod  yn  yr  un 
byd  â'r  rhai  a  rodiant  yn  berffaith  ;  am  ei  fod  yn  trigo  yn  am- 
gylchoedd  mynydd  Sion,  y  mae  y  gwlith  sydd  yn  disgyn  ar 
hwnw,  yn  fendith  i'r  holl  fyd.  Ond  yn  nghysgod  Sîon,  y  mae 
yr  holl  amgylchoedji  yn  cael  gwlith, — gwlith  S'ion  ydyw. 
Diau  i'r  Sodomiaid  gael  llawer  bendith  yn  nghysgod  Lot ;  ond 
pan  ymadawodd  ef,  fe  ymadawodd  y  bendithion  yr  un  foment. 

[Cyfansoddwyd  y  bregeth  hon  yn  niwedd  y  flwyddyn  1847.    Pregethwyd 
hi  dracliefn,  yn  Nolgellau,  lonawr,  1853  ;  ac  yn  y  Dyffryn,  Mawrth,  18Ô3.J 

DI  r   I   DDYN    OND   CREDU. 


Marc.  V.  36. — "  Nac  ofna  ;  cred  yn  unig.'' 


LEFARWYD  y  geiriau  hyn  gan  yr  Arglwydd  lesis 
wrth  Jairus,  pan  fynegwyd  iddo  fod  ei  ferch  wedi 
marw.  \  r  oedd  lesu  Grist  wedi  cychwyn  ar  gais 
Jairus  i'w  hiachau  hi ;  ond  tra  y  bu  Efe  yn  ymdroi  ar  y  fFordd 
gydâ  gwraig  y  dyferlif  gwaed,  bufarw  y  ferch.  A  phan  welodd 
y  teulu  hyny,  yn  lle  poeni  Jyr  Athraw  yn  ofer,  fel  y  tybient 
hwy,  anfonasant  genad  yn  ddioed  i  ddywedyd  wrth  Jairus  fod 
y  cwbl  drosodd.  Gellir  casglu  oddiwrth  yr  hanes  blaenorol, 
nad  oedd  ffydd  Jairus  yn  y  dechreu  ddim  yn  gref  iawn.  Y  mae 
yn  mawr  ymbil  â'r  Athraw  am  ddyfod  a  dodi  ei  ddwylaw  arni 
fel  yr  iacheid  hi.  Mor  wahanol  ydoedd  i'r  Canwriad  :  yr  oedd 
hwnw  yn  credu  y  gallasai  yr  Arglwydd  lesu  iachau  ei  was  ef 
o'r  fan  lle  yr  oedd  ;  ond  nid  oedd  gan  Jairus  obaith  am  iachad 
heb  iddo  ddyfod  a  dodi  ei  ddwylaw  ar  y  ferch  :  am  hyny,  pan 
glywodd  ei  bod  hi  wedi  marw,  bu  y  newydd  yn  ergyd  marwol 
i'w  íîydd  wan  ef.  Canfyddodd  yr  Arglwydd  lesu  hyny  yn 
ngwedd  ei  wyneb,  a  Uefarodd  y  testyn  ar  yr  achlysur  : — "  Nac 
ofna  ;  cred  yn  unig."  Yr  oeddit  wedi  dy  gau  i  fyny  o'r 
blaen,  fel  nad  oedd  genyt  yr  un  fFordd  i  ddianc  ond  trwy  greda 
ynof  fì,  a  dim  ond  disgwyliad  gwanaidd  y  diengit  ti  felly  ;  ond 
yn  awr  y  mae  yr  anialwch  wedi  cwbl  gau  o'th  amgylch,  a'th 
ofn  wedi  troi  yn  anobaith  ;  eto,  "  nac  ofna ;  cred  yn  unig." 
Saf,  ac  edrych  o'r  fan  lle  yr  wyt  ar  iachawdwriaeth  Duw.  Y 
mae  y  newydd  trist  yna,  a  glywaist  ti  yn  awr,  wedi  ei  fwriadu  i 
dy  gau  di  i  fyny  yn  llwyrach  i  fifydd  ynof  fi  :  am  hyny  "Nac  ofna ; 

cred  yn  unig."  Yr  oedd  Jairus  wedi  ei  gau  i  fyny  0  amgylch  ogylch, 
fel  nad  oedd  ond  yr  un  adwy  hon  iddo  ddianc  trwyddi,  sef,  credu, 
neu  ymddiried.  Pe  buasai  yti  diystyru  hono,  buasai  diangfa  yn 
anmhosibl  iddo  ;  a'm  hamcan  inau  wrth  ddarllen  y  testyn  oedd 
dangos  ein  bod  ninau  wedi  ein  cau  i  fyny  yn  gyffelyb  iddo, 
neu,  yn  ngeiriau  yr  Apostol,"  wedi  ein  cyd-gau  i  ffydd." 

Wrth  ddarllen  y  Bibl,  yr  ydym  yn  canfod  fod  flfydd  yn  cael 
lle  mawr  iawn  ynddo;  hebddi  hi  nid  yw  crefydd  ddim  yn  bod, 
oblegid  hi  sydd  yn  sylweddoli,  neu  yn  rhoddi  bod  i  wrth- 
ddrychau  crefydd  yn  y  meddwl  ;  a  hi  hefyd  sydd  yn  ffuríìo 
cysylltiad  rhwng  y  gwrthddrychau  â'r  enaid.  Nid  ydyw  Duw 
ddim  yn  bod  mewn  gwirionedd  i  neb  ond  i  berchen  ffydd. 
Ffydd  sydd  yn  trosglwyddo  trysorau  yr  Ydwyf  Hollddigonol 
i'r  creadur.  Hi  felly  ydyw  sylfaen  crefydd  yn  yr  enaid,  ac  iddi 
hi  fel  ysgogydd  neu  offeryn  y  mae  holl  weithredoedd  enwog 
crefydd  i'w  priodoli.  Ni  fuasai  holl  rinwedd  Mab  Duw  yn 
ddim  i'r  wraig  afiach  y  sonir  am  dani  yn  y  benod  hon,  pe  heb 
glywed  am  dano,  a  chredu  y  dystiolaeth  ;  ac  ni  fuasai  yn  ddim 
wed'yn  heb  gael  rhy wbeth  i  ffurfio  cysylltiad  rhyngddi  hi  âg  ef. 
Ffydd  sydd  yn  sylweddoli  y  pethau  i  ni,  ac  hefyd  yn  eu  tros- 
glwyddo  i'n  meddiant.  Crynodeb  o  waith  ffydd  mewn  crefydd 
ydyw  yr  unfed  benod  ar  ddeg  o'rHebreaid.;  ac  nid  anmhriodol  a 
fyddai  edrych  ar  y  gweithredoedd  a  grybwyllir  yno  fe!  cynllun 
o  waith  ffydd  ymhob  mynwes.  Y  mae  hi  yn  dwyn  ei  pherchen 
i  ymostwng  i  drefn  Duw  i  gael  cymeradwyaeth  ger  ei  fron  fel 
Abel,  yn  lle  gosod  i  fyny  fympwy  o'i  eiddo  ei  hun  fel  Cain.  Y 
mae  ei  pherchen  hi  ymhob  oes  yn  rhodio  gydâ  Duw,  fel  Enoch  ; 
a  chydâ  pharchedig  ofn,  y  mae  yn  cadw  at  lythyren  y  cyfar- 
wyddid  dwyfol  gydâ'r  arch  i  achub  ei  dŷ,  fel  Noah.  Fel 
Abraham,  y  mae  yn  myned  allan  yn  ysbryd  ei  feddwl  o'i  hen 
wlad,  ac  yn  aberthu  y  pethau  anwylaf,  os  bydd  Duw  yn  eu 
gofyn.  Nid  yw  holl  wahanol  rasusau  y  saint  ddim  ond  gwa- 
hanol  weithrediadau  ffydd.  Y  mae  hi  yn  newid  ei  gwedd  a'i 
henw  yn  ol  fel  y  bydd  natur  y  dystiolaeth  y  bydd  a  fyno  hi  â 
hi,  fel  y  bydd  goleu  yr  haul  yn  troi  yn  amryw  liwiau  yn  ol  fel 
y  bydd  natur  y  gwrthddrychau  y  bydd  yn  tywynu  arnynt. 
Pan  yn  gwaithredu  ar  y  tystiolaethau  am  ddaioni  Duw,  y  mae 
hi   yn   gariad   yn   y   fynwes :    pan    yn   edrych    ar   fygythion 

Duw,  y  mae  hi  yn  ofn  yn  y  galon.  Pan  yn  syllu  ar  ei  addewid- 
ion,  y  mae  hi  yn  troi  yn  obaith :  pan  yn  disgwyl  o  dan  lawer  o 
groesau  am  ddaioni  dyfodol,  y  mae  hi  yn  amynedd.  Yn  Noah, 
yr  oedd  y  bygythiad  yn  ei  gwneuthur  yn  barchedig  ofn.  Yn 
Abraham,  yr  oedd  yr  addewid  yn  ei  gwneuthur  hi  yn  obaith. 
Yn  Moses,  yr  oedd  y  croesau  oedd  yn  ei  gyfarfod  yn  ei 
gwneuthur  hi  yn  amynedd  i  ddisgwyl  am  daledigaeth  y  gobrwy. 
Mewn  gair,  byddai  mor  anhawdd  ymwneyd  â  chrefydd  heb 
fFydd,  ag  a  fyddai  i  ddyn  heb  fywyd  ymwneyd  â'r  byd  hwn : 
byddai  y  naill  yn  anmhosibl ;  byddai  y  llall  felly  hefyd.  Heb 
ffydd  anmhosibl  ydyw  rhyngu  bodd  Duw,  a  hyny  ydyw 
crefydd.  Ni  ddaw  y  gwddf  ddim  yn  rhydd  hebddi  hi :  "yr 
hwn  sydd  yn  credu  ynddo  Ef,  ni  ddemnir."  Ni  ddaw  y  galon 
ychwaith  ddim  yn  bur  ond  trwyddi  hi. 

Y  mae  amryw  ystyriaethau  i'r  gair  ffydd.  Yn  yr  Hen  Des- 
tament,  ymddiried  yn  Nuw  y  gelwir  yr  hyn  a  elwir  yn  ffydd 
yn  y  Testament  Newydd.  Yn  y  Newydd  eilwaith,  y  mae 
credu  yn  cael  ei  ddefnyddio  yn  aml  am  yr  hyn  a  fuasai  yn  cael 
ei  alw  yn  ymddiried  yn  yr  Hen.  Ond  y  mae  y  ddau  ystyr  yn 
rhedeg  i'w  gilydd.  Y  mae  natur  y  dystiolaeth  a  grediryncreu 
yraddiried.  Y  mae  y  meddwl  drachefn  sydd  yn  ymddiried  yn 
Nuw  yn  naturiol  yn  credu  pob  tystiolaeth  o'i  eiddo  ;  fel  y  mae  yr 
un  mor  briodol  dywedyd  mai  yr  ymddiried  sydd  yn  peri  y  credu 
ag  ydyw  dywedyd  mai  y  credu  sydd  yn  peri  yr  ymddiried.  Yn 
ngeiriau  y  Salmydd,  dyna  ydy^v  ffydd,  enaid  yn  glynu  wrth 
Dduw,  neu  y  creadur  yn  pwyso  ar  Greawdwr, — calon  yn  ddiysgog 
yn  ymddiried  yn  Nuw.  Y  mae  ffydd  yn  y  wedd  hon  arni  yn 
rhedeg  drwy  yr  holl  greadigaeth  sanctaidd.  Y  mae  hi  yn  y  nef- 
oedd  fel  ar  y  ddaear.  Fe  ddywedir,  weithiau,  y  bydd  ffydd  yno 
yn  troi  yn  olwg  ;  ond  ni  fydd  yno  yr  un  olwg  byth  i  wneuthur 
dyn  yn  llai  ymddibynol  ar  Dduw.  Yn  hytrach,  po  mwyaf  a 
wèl,  mwyaf  oll  o  ymddiried  a  deimla.  Cynyrchu  y  teimlad  o 
ymddibyniad  ar  Dduw  mewn  rhai  oeddynt  wedi  ei  golH,  a 
gosod  i  lawr  sail  i  ymddiried  ynddo,  oedd  diben  mawrcyfryng- 
dod  yr  Arglwydd  lesu;  a  phan  y  bydd  y  diben  hwn  wedi  ei 
ateb,  '  fe  gyflwynir  y  deyrnas  i  fyny  i  Dduw  a'r  Tad,  fel  y  bydd 
Duw  oll  yn  oll  ;' — y  deiliaid  wedi  eu  dwyn  i  deimlo  eu  hymddi- 
byniad  digyfrwng   ar   y   Brenin    tragywyddol,  a   chan  bwyso 

arno,  ac  ymddiried  ynddo,  yn  cychwyn  ar  y  daith  ddiddiwedd. 
Dau  beth  sydd  yn  hollol  angenrheidiol  tuag  at  ymddiried 
mewn  un  arall  ydynt,  yn 

1.  Na  byddo  gan  ddyn  ddim  sail  i  ymddiried  ynddo  ei  hun ; 
ac  yn 

2.  Bod  ganddo  sail  ddigonol  i  roddi  ei  bwys  ar  un  arall :  caeî 
barn  angau  ynddo  ei  hun,  nes  ofni ;  a  chanfod  cilfach  â  glan 
iddi  mewn  lle  arall,  nes  credu.  Nefoedd  dyn  ydyw  ymddiried 
yn  Nuw.  Priodol  ydyw  gofyn  ymhob  ystyr  arall  am  dano, — 
'' Ymha  beth  y  gwneir  cyfrif  o  hono?"  O'i  gymharu  â  Duw, 
y  mae  dyn  yn  llai  na  dim  ;  ar  wahân  oddiwrth  Dduw,  y  mae 
yn  wagedd  rhy  ysgafn  i  sefyll ;  ond  yn  pwyso  ar  Dduw,  y  mae 
yn  gadarn  fel  y  graig.  Nid  ysgogir  ef.  Y  mae  y  gragen  sydd 
yn  glynu  wrth  y  graig  mor  ddiysgog  a'r  graig  ei  hun  tra  y 
bydd  hi  yn  glynu.  Y  mae'r  pleatyn  mor  ddiogel  a'i  dad  tra  y 
bydd  yn  ei  law  ef.  Felly  y  mae  y  neb  sydd  yn  ymddiried  yn 
yr  Arglwydd  mor  ddiogel  a  phe  buasai  yn  meddu  ar  gadernid 
tragywyddol  ei  hun,  tra  y  bydd  yn  ymddiried.  Os  bydd  sail 
gyfreithlawn  i  ymddiried  mewn  gwrthddrych,  y  mae  yr  hyn  a 
all  gwrthddrych  yr  ymddired  yn  feddianol  gan  y  neb  sydd 
yn  ymddiried.  Fe  all  yr  hwn  sydd  yn  ymddiried  fod  yn  ddall, 
ond  os  bydd  llygaid  gan  wrthddrych  ei  ymddiried,  y  maent  i 
weled  drosto  ef.  Fe  all  ef  fod  yn  wan  ;  ond  os  bydd  braich  gan 
wrthddr^^ch  ei  ymddiried,  y  mae  ei  nerth  hi  yn  eiddo  ef.  Fe 
alleffod  yn  ffol  ac  anwybodus,  ond  os  bydd  gwybodaeth  a 
doethineb  gan  wrthddrycheiymddiried,  bydd  cymainto  honynt 
yn  eiddo  ef  ag  y  bydd  ei  amgylchiadau  yn  eu  gofyn.  Nid  yr  un 
peth  ydyw  ymddibynu  ar  Dduw  ag  ymddiried  yn  Nuw.  Bydd 
yr  holl  greadigaeth  byth  yn  ymddibynu  ar  Dduw;  ond  nibydd 
ond  cymaint  o  honi  aga  fydd  yn  ymddiried  yn  Nuw  yn  dded- 
wydd.  Bydd  y  rhai  sydd  yn  ymddiried  íel  y  plant  yn  cael  eu 
porthi  yn  y  palas,  tra  y  bydd  y  IleiII  fel  y  carcharorion  yn  cael 
eu  cynhaliaeth  yn  y  daear-dy.  Y  naill  wedi  cael  dianc  rhag 
ofni  trwy  gredu,  a'r  Ileill  oherwydd  credu  yn  gorfod  ofni.  Y 
naill  yn  credu  ac  yn  crynu,  a'r  Ileill  oherwydd  credu  wedi 
cyraedd  tir  na  frysiant  byth. 

Gan  mai  einnefoedd  ni  ydyw  yniddiried,  y  mae  yr  Arglwydd 
wedi  ordeinio  pob  peth  yn  fanteisiol  i'n  cael  ni  i  fyny  i  ymddiried. 


5îO  Dim  i  ddyn  ond  credii. 

Y  mae  y  natur  a  gawsom  ni  fel  creaduriaid  yn  eglur  wedi  eÌ 
bwriadu  i  ymddiried.  Y  mae  yr  amgylchiadau  sydd  wedi  eu 
trefnu  i  ni  gan  Dduw  wedi  eu  hordeinio  i'r  un  diben.  Y  mae 
y  datguddiad  a  roddodd  Efe  yn  ei  air,  yn  ein  cau  i  fyny  i'r 
ffydd.  Fel  pa  un  b^-nag  a  wnawn  ai  edrych  i'n  mynwes,  ai 
edrych  o'n  hamgylch,  ai  edrych  i'r  Bibl,  y  mae  yr  oll  fel  anial- 
ẅch  yn  cau  arnom  mor  llwyr  nes  peri  i  ni  ofni,  ac  nad  oes  ond 
un  ffordd  i  gael  ymwared  rhag  yr  ofn  hwnw,  sef  trwy  gredu. 

Y  mae  yr  ofn  wedi  ei  fwriadu  i'n  cau  ni  i  fyny  i  ymddiried. 

I.  Y  mae  cyfansoddiad  ein  natur  wedi  ei  fwriadu  i'n 
harwain  ni  i  ofni  er  mwyn  i  hyny  ein  cau  i  fyny  i  ymddiried. 
Nid  yw  galluoedd  dyn  ar  ryw  olwg  ddim  yn  gyfartal :  naiU  ai 
yr  ydym  yn  gwybod  gormod,  neu  yn  gallu  rhy  ychydig.  Pe 
buasem  fel  yr  anifeiHaid,  ni  buasem  yn  gwybod  digon  i  berì 
ofn  ;  mwynhau  y  presenol  ydyw  pob  peth  yr  anifail,  heb  allu  i 
ymsynied  am  y  dyfodol.  Gellir  dywedyd  am  ei  ystàd  ef,  ei 
bod  hi  yn  happy  ignorance,  anwybodaeth  hapus  ;  ond  nid  felly 
ni ;  eithr  y  mae  y  dyfodol  yn  dyfod  i  aflonyddu  ar  ein  presenol 
hi  yn  fynych  fynych,  ac  eto  yr  ydym  feJ  yr  anifeiHaid,  o  ran 
dim  a  allwn  ni  ein  hunain  ar  gyfer  y  dyfodol  hwnw.  Y  mae 
rhyw  ysgrifen  ar  fur  ein  tŷ  ni.  Yr  ydym  yn  teimlo  fel  Belsasar 
ei  fod  yn  perthyn  i  ni,  ond  ni  fedrwn  ni  na  neb  o'n  hamgylch 
ei  ddarllen  ef ;  y  mae  hyny  wedi  peri  i  aml  un,  felyntau,  grynu 
gan  ofn.  Y  mae  pob  peth  sydd  yn  perthyn  i  ddyn  fel  creadur 
yn  eglur  ddangos,  naill  ai  ei  fod  wedi  ei  greu  i  fod  yn  druenus, 
neu  ynte  ei  fod  wedi  ei  fwriadu  i  ymddiried  yn  Nuw.  Oni  bai 
am  hyn  ni  buasai  yn  cael  llygad  mor  graff  i  ganfod  y  drwg  o 
bell ; — ni  buasai  yn  cael  calon  mor  deimladwy  o  ofn  ; — ni  buasai 
yn  cael  braich  mor  amddifad  o  nerth.  Y  mae  rhai  creaduriaid 
fel  yr  estrys,  heb  ddoethineb  i  weled  yn  ddigon  pell  i  ofni ;  y 
mae  eraiU  fel  y  Lefiathan,  wedi  eu  gwneuthur  heb  ofn  ;  ac 
eraill  â'u  hesgyrn  yn  bibellau  pres  ac  yn  ffỳn  haiarn  o  nerth, 
fel  y  Behemoth;  ond  am  ddyn,  er  bod  ganddo  lygad  fel  angel  i 
weled  ymhell,  y  mae  ei  galon  fel  cwyr,  hi  adawdd  gan  ofn  ;  a'i 
fraich  fel  corsen  heb  nerth.  Nid  hir  y  byddwn  ni  yn  pender- 
fynu  wrth  edrych  ar  bob  peth  y  ddaear,  pa  un  ai  wedi  eu 
bwriadu  i  ymddibynu  arnynteu  hunain,  ai  ynte  i  bwyso  ar  ryw 
un  arall  y  maent.     Ymysg  yr  anifeiliaid,  nid  yw  y  rhai  sydd  a 

«ert'h  niawr  gatiddyrit  yn  fuan  o  draed,  pan  y  tnae  y  rhai  sydd 
heb  hyny  wedi  cael  naill  ai  cyflymdra  i  ddianc  o  gyraedd  y 
perygl,  neu  gyfrwysdra  i  dwyllo  y  gelyn.  Ymysg  y  planhigion, 
y  mae  y  dderwen  yn  dyrchafu  ei  phen  fel  cawres  yn  nghanol  y 
maes  heb  gysgod  o  un  man  ;  ond  am  y  winwydden,  nid  all  hi 
ddim  tyfu  a  íFrwytho  heb  gael  cysgod,  a  rhyw  beth  i  bwyso 
arno.  Nid  oes  gan  yr  eiddew  ddim  nerth  ;  ond  y  mae  ganddo 
rywbeth  i  ymaflyd  mewn  peth  sydd  yn  ei  feddu.  Felly,  nid 
oes  gan  ddyn  dditn  nerth  ond  nerth  i  lynu.  Pa  fodd  y  mae 
cymaint  o  ysbryd  dringo  ynddo,  ac  yntau  mor  wan,  os  nad  am  ei 
fod  wedi  ei  fwriadu  i  bwyso  ar  rywun  cadarn  ac  uchel, — un  abl 
i'wgynal,  ac  un  digon  uchel,  fel  y  byddo  digono  le  iddoddringo 
i  fyny  byth. 

Cymerwch  ond  un  o  briodoliaethau  natur  dyn  yn  esiampl  i 
weled  pa  fodd  y  maent  oU  yn  ein  cau  i  fyny  i  ymddiried,  sef  an- 
farwoldeb.  Y  mae  hyn  fel  wedi  ei  stampio  ar  ein  natur  ni,  fel 
naraid  i  ni  fyned  allan  i  chwilio  am  broíìon  o  hono.  Y  maeyn 
argraff  ar  yr  enaid.  Ni  a  allwn  feddwl  fod  diwedd  yn  bosibl  i 
bob  peth  gweledig,  ond  i  ni  ein  hunain.  Ni  a  allwn  dybied,  heb 
Éod  y  dyb  yn  gwneuthur  trais  à  diin,  y  gallyrhaulynaddiffoddi 
— y  gall  rhyw  awel  chwythu  allan  holl  lampau  disglaer  y 
ffurfafen.  Ni  a  allwn  ddychyiriygu  am  adeg  pryd  na  bydd 
amser  ei  hun  mwyach, — adeg  y  bydd  y  ddaear  gadarn  yma 
wedi  ei  cholli,  a'r  nefoedd  heb  le  iddi ;  ond  nis  gallwn  feddwl, 
heb  deimlo  ein  bod  yn  treisio  pob  peth  yn  ein  natur,  am 
ddiwedd  neu  ddifodiant  i  ni  ein  hunain.  Byddai  bron  mor 
hawdd  i  ni  feddwl  y  gallai  Duw  beidio  â  bod,  a  meddwl 
y  gallem  ni  ein  hunain  beidio  â  bod.  Nid  yw  marwoldeb  wedi 
€Ì  argraffu  yn  amlycach  ar  y  babell  bridd  yma,  nag  ydyw  an- 
farwoldeb  ar  ei  thrigianydd  hi.  Darfu  i  anadl  Duw  wneuthur 
y  preswylydd  yn  enaid  mor  fyw,  fel  nad  all  ef  feddwl  am  ddim 
yn  amgen  na  byw  cyhyd  â'r  Duw  a  anadlodd  fywyd  iddo;  ac 
y  mae  hyny  o  brawf  a  gawsom  ni  ar  fyw  yma  yn  ddigon  i'n 
dychrynu  ni  wrth  feddwl  am  fyw  byth.  Pe  cawsem  ni  fyw 
byth  ar  y  ddaear,  mewn  byd  mor  ansefydlog,  gallasai  cyfnewid- 
iadau  mor  fawrion  gymeryd  lle  yn  nhreigliadoesoedd  diddiwedd, 
fel  ag  i'n  hysbeiho  ni  o  bob  gronyn  o  ddedwyddwch  ;  ond  beth 
fydd  estyn  ein  dyddiau  mewn  byd  na  wyddom  ddim  am  ei  natur 


§Í2  Dim  i  ddyn  ond  credu. 

na'i  amgylchiadau, — byd  yr  ydym  yn  ddieithr  iddo  ymhoo 
ystyr  ?  Y  mae  yn  wir  mai  dieithriaid  a  phererinion  ydym  ni 
yma:  ni  theithiasom  y  ffordd  hon  o'r  blaen,  ac  nis  gwyddom 
beth  a  fydd  yfory ;  ond  o'n  cymharu  â'r  hyn  a  fyddwn  ni  yno^ 
yr  ydym  ni.yma  yn  trigo  yn  nghanol  ein  pobl  :  ni  a  wyddom  pa 
le  i  droi  mewn  ystorm  ^  ond  yno  ni  a  fyddwn  yn  anig  heb  ail 
i'n  cyfodi,  fel  y  mae  teithiwr  yn  nghanol  yraniahvchyn  gorsen 
wan  heb  gysgod  rhag  y  gwynt  o  un  pwynt.  Y  mae  morio  Mor 
y  Werydd  sy  mor  adnabyddus,  yn  enbyd  yn  aml ;  ond  pa  faint 
mwy  enbyd  ydyw  morio  moroedd  anadnabyddus  y  Gogledd^ 
rhai  nad  oes  neb  wedi  eu  chwilio  a  gwneuthur  charto  honynt  ? 
Mwy  dieithr  na'r  rhai  yna  fydd  y  môr  y  bydd  ein  llestri  bychain 
ni  yn  fuan  yn  cael  eu  gwthio  iddo.  Y  mae  y  meddwl  hwn  am 
fy w  byth  yn  ddigon  a  pheri  i'r  cadarnaf  ei  galon  ofni  ;  a'r 
achos  paham  nad  ydym  oll  yn  teimlo  yr  ofn  ydyw,  am  fod  y 
pethau  gweledig  sydd  yn  ein  hamgylchu  yn  cadwy  rhai  anwel- 
edig  o'r  meddwl ;  ond  pan  y  dêl  afiechyd  neu  drallod  i'n  troi  ní 
o'r  neilldu,  ac  i  bylu  ein  llygaid  i  bethau  amser,  y  maent  yn 
dyfod  i'r  golwg  y  pryd  hyny,  fel  y  mae  y  sêr  naturiol  yn  ym- 
ddangos  yn  y  nos ;  a  dim  ond  eu  gweled  y  maent  yn  sicr  o 
gynyrchu  ofn  mawr,  ahwnwyn  ofn  y  bydd  ymwared  oddiwrtho 
yn  anmhosibl  ond  trwy  gredu  yn  Nuw.  Pa  faint  bynag  o  ofn 
yr  Aipht  oedd  ar  Sarah  gynt,  yr  oedd  Abraham  yn  amddiffyn 
iddi ;  ond  pan  y  cychwynodd  hi  i'r  daith  beîl,  fe  dorwyd  y 
cwlwm  oedd  yn  ei  chysyllu  âg  Abraham  ^yrth  gychwyn  ; — yr 
oedd  yn  rhaid  credu  yn  rhywun  amgen  na'r  hen  batriarch  i 
gael  gwaredigaeth  oddiwrth  yr  ofn  hwnw.  Yr  oedd  ymddiried 
yn  Jacob,  ei  dad,  a  rhedeg  i'w  babell,  yn  ddiogelwch  i'r  llanc 
J'oseph  rhag  peryglon  pan  yn  Nghanaan ;  ond  buasai  yn  dlawd 
iawn  arno  pin  yn  myned  i  waered  i'r  Aipht,  oni  buasai  fod 
ganddo  gysgod  amgen  na  Jacob  :  "yr  Arglwydd  oedd  gyda 
Joseph."  Yn  wir,  y  mae  yr  anfarwoldeb  sydd  yn  perthyn  i  mi 
yn  ddigon  i'm  gwallgofì  gan  ofn,  oni  bai  y  caf  ymaíiyd  ar 
Greawdwr  ffyddlawn, — y  caf  rifo  blynyddoedd  tragywyddoldeb 
dan  bwyso  ar  yr  Hwnsydd  yn  ei  breswylio.  Pan  y  byddwyfyn 
llesmeirio  gan  ofn,  y  mae  Efe  yn  sibrwd,  "Nac  ofna;  crêd  yn 
unig." 

II.  Y  mae  yr  amgylchiadau    sydd  wedi  eu  trefnu   i  ni  gan 

Dduw  wedi  eu  bwriadu  i'n  cau  i  fyny  i  ymddiried.  Y  mae  y 
cwbl  yn  y  rhai  hyn  eto  yn  ein  taflu  yn  ol  yn  barhaus  ar  Dduw, 
fel  nad  allwn  gael  gwir  heddwch  yma  ond  trwy  ymddiried. 

Amcan  dyn  llygredig  yn  yr  oll  o'i  weithredoedd  ydyw 
gwneuthur  ei  hun  yn  annibynol  ar  Dduw ;  ond  y  mae  yr  Ar- 
glwydd  wedi  trefnu  pob  peth  y  byd  hwn  yn  y  fath  fodd,  fel 
y  mae  pob  dyn  yn  gorfod  teimlo  ei  ymddibyniadar  Dduw  bron 
bob  cam.  Fe  adeiladwyd  Babel  gan  annuwioHon  rhyfygus,  i 
wneuthur  eu  hunain,  debygent  hwy,  yn  annibynol  ar  Dduwi 
ond  buan  y  bu  hyny  yn  foddion  iddynt  orfod  teimlo  eu  hym- 
ddibyniad  yn  llwyrach  nag  erioed  :  felly,  pa  d\vr  bynag  a 
v/nawn  ninau  i  geisio  trwyddo  fod  yn  annibynol  ar  Dduw,  ni  a 
g-awn  weled  y  bydd  raid.  i  ni,  oherwydd  ein  tvvr,  deimlo  ein 
hymddibyniad  yn  Ilwyrach. 

Y  mae  gan  ddyn  allu  i  ymwneyd  â  phethau  y  ddaear.  Y 
mae  efe  "o'r  ddaear  yn  ddaearol,"  wediei  gyfaddasu  i  fyw  arni, 
ac  i  fyw  ynddi.  Y  mae  ganddo  serchiadau  i  ymhoffi  yn  ei 
thrigolion  ac  yn  eiphethau  hi ;  ond  y  mae  y  cymhwysder  hwn 
yn  sicro  naill  ai  ei  wneuthur  yn  druenus  gan  ofn,  neu  ei  gau  i 
fyny  i  ymddiried  yn  Nuv/.  Edr^-chwch  ar  ddyn  a'i  serch  wedi 
ymgl}  mu  o  amgylch  rhai  o  drigolion  y  byd  hwn  . — dyna  ddau 
gyfaill  fel  Jonathan  a  Dafydd,  neu  fam  a'i  phlant,  fel  Rahel  a'i 
meibion,  neu  wr  a  gwraig  fel  Abraham  a  Sarah; — fe  dry  y 
ffynhonau  yna  yn  chwerw,  fel  rhai  Mara  i  ddyn,  os  heb  ym- 
ddiried  yn  Nuw.  Fe  fydd  y  saeth  sydd  yn  ehedeg  y  dydd,  a'r 
haintiydd  yn  rhodio  yn  y  tywyllwch,  yn  cadw  Jonathan  mewn 
pryder  ynghylch  Dafydd, — Rahel  ynghylch  ei  meibion, — ac 
Abraham  ynghylch  Sarah, — os  na  wna  y  naill  a'r  Ilall  yr  Ar- 
glwydd  yn  noddfa,  sef  y  Goruchafyn  breswylfa  iddo  ;  ac  yn 
ol  graddau  y  serch  atynt  y  bydd  graddauyr  ofn  rhag  eu  colli, 
ac  nid  oes  dim  ymwared  o  hono  ond  ymddiried  yn  Nuw. 

Meddyliwch  eto  am  bethau  y  ddaear:  y  mae  y  rhai  hyn 
hefyd  ynllanw  y  fynwes  G  ofn.  Dyna  un  yn  llwyddo  yn  y 
byd, — ei  gj'foeth  yn  amlhau  ;  ond  bydd  y  Ilw^-ddiant  yna  yn 
drueni  nid  bychan  iddo  os  nad  arweinir  ef  i  ymddiried  yn 
Nuw.  "Llawnder  y  cyfoethog  ni  ad  iddo  gysgu."  Beth  ydyw 
y  pryder  sydd  i'w  ddarllen  yn  wyneb  y  bydolddyn,  a'r  cybydd? 
Onid  prawf  o  galon  yn  methu  mwynhau  dim  o  bethauy  ddaear 

rhag  ofn  eu  colli  ?  Ond,  meddir,  oni  all  dyn  golli  y  prydef 
yna  trwy  anystyriaeth  mor  hawdd  a  thrwy  gredu?  Y  mae  yn 
wirygall;  ond  pan  y  cyll  efe  y  pryder  felly,  y  mae  hyny  yn 
arwydd  sicr  fod  yr  Arglwydd  ar  ddwyn  rhyw  foddion  erailî 
i'w  ddwyn  i  deimlo  ei  ymddibyniad  ar  Dduw^  os  nad  iV  gau  i 
fyny  i  ymddiried.  O  fíaen  cwymp,  y  m.ae  uchder  ysbryd  yn 
myned.  Yr  oedd  Nebuchodonosor  yn  esiampl  o'r  dosbarth  yna. 
Yr  oedd  efe  wedi  meddianu, — ac  wedi  meddianu,  debygasai  efe,. 
mor  llwyr,  fel  nad  oedd  raid  pryderu  rhag  colli ;  ond  dyna  y 
pryd  y  dygwyd  ef,  trwy  foddion  chwerw,  i  wybod  mai  y  Gor- 
uchaf  sydd  yn  Ilywodraethu  yn  mrenhiniaeth  dynion. 

Pan  yr  eir  i  briodoli  parhad  ac  anghyfnewidioldeb  i  ddim  o 
bethau  y  ddaear  (nid  ydym  yn  gwneutbur  hyny  tra  yn  ofni  eu 
colli),  yr  ydym  yn  gorfod  teimlo  mai  gwae  y  dyn  a  wnela 
fraich  o  gnavrd  yn  h^^der  iddo.  Os  byddwn  ni  lawen  iawn 
am  unrhyw  gicaion,  heb  gymysgu  y  llawenydd  hwnw  â 
dychryn, — y  mae  y  pryf  wedi  ei  barotoi  i'w  daraw  ef, 
Yr  oedd  yr  Israeliaid  yn  priodoli  i'r  Aiphtiaid  yr  hyn  oedd  yn 
unig  yn  eiddo  Duw,  ac  felly  yn  pwyso  arnynt;  ond  buan  y 
caent  weled,  meddai  yr  Arglwydd,  "  mai  dynion  oeddynt  ac 
nid  Duw,  a^u  meirch  yn  gnawd  ac  nid  yn  ysbryd." 

Y  mae  y  tIaAvd  a'r  cyfoethog  yn  hyn  yn  cyd-gyfarfod.  Y 
mae  amgylchíadau  y  ddau  yn  eu  cau  i  fyny  i  oíni,  neu  i  gredu, 
*'  Llawnder  y  cyfoethog  ni  ad  iddo  gy?gu."  A  oes  dim  modd 
iddo  gael  hyny  .?  O  oes;  dim  ond  iddo  roddi  ei  hun  a'i  lawn- 
der  i  ofal  Duw,  fe  gysga  yn  ddigon  hapus.  Nid  oes  gan  y 
tlawd  ddim  ond  digon  am  heddyw.  Ni  all  yntau  ddim  cysgu 
gan  bryder  ynghylch  yfory  ;  O  gall,  ond  ymddiried  yfory  i'r 
Duw  a  ddarparodd  ar  gyfer  heddyw.  Yr  oedd  cyfoeth  a 
mawredd  Abraham  yn  ei  gau  i  fyny  i  ymddiried.  Yr  oedd  ei 
g3'foetIi  yn  ddigon  i  demtio  y  mân  frenhinoedd  o'i  amgylch  i 
ymosod  arno;  ond  "Nac  ofna,"  meddai  yr  Arglwydd,  "  myfi 
yw  dy  darian."  Yr  oedd  tlodi  ac  unigrwydd  Jacob  yn  ei  gau  i 
fyny  i  ymddiried  :  os  caf  "  fara  i'w  fwyta,  a  dillad  i'w  gwisgo, 
yna  y  bydd  yr  Arglwydd  yn  Dduw  i  mi."  Y  mae  cyfocth  a 
thlodi  yn  arwain  i'r  un  fan,  sef  i  daflu  y  baich  ar  yr  Arglwydd, 
Ni  allwn  ni  ddim  meddianu  pethau  y  byd  ond  yn  Nuw.  Y 
mae  mw^mhau  a   gofalu  yn   anmhosibl  i  ni  ;    ond   ni  a  allwn 

fwynhau  os  cawn  ni  ryw  un  arall  i  ofalu.  "  Gan  fwrw  eich 
holl  ofal  arno  ef."  "  Na  ofelwch  am  ddim  ; — gwneler  eich  hoíî 
ddeisyfiadau  chwi  yn  hysbys  gerbron  Duw.''  "Treigla  dy 
weithredoedd  ar  yr  Arglwydd,  a'th  feddyliau  a  safant."  "  Treigla 
dy  fFordd  ar  yr  Arglwydd,  ac  ymddiried  ynddo,  ac  Efe  a'i  dwg 
i  ben."  Ymddiried  yn  Nuw  a  bâr  i  ni  eu  meddianu,  heb  gael 
poenedigaeth  oddiwrth  ofn  ;  ac  ymddiried  yn  Nuw  yn  unig  a 
all  ein  cadw  ni  rhag  tristwch  y  byd  sydd  yn  gweithio  angau, 
wrth  eu  colli.  Gofynwyd  i  un  pan  yn  llwyddianus  yn  y  byd^ 
ai  nid  oedd  ei  Iwyddiant  yn  f.ì  arwain  oddiwrth  Dduw  ?  Nac 
ydyw,  meddai,  oblegid  yr  wyf  yn  mwynhau  Duw  yn  y  cwbl. 
Fe  drodd  y  rhôd  arno  mewn  amser,  ac  fe  gollodd  lawer  o'i 
gyfoeth.  Gofynwyd  iddo  eilwaith,  ai  nid  oedd  yn  grwgnach? 
Nac  ydwyf,  meddai,  oblegid  yr  wyf  yn  mwynhau  y  cwbl  yn  awr 
yn  Nuw.  Yn  ei  Iwyddiant  yr  oedd  yn  mwynhau  Duw  yn 
ei  roddion  ;  yn  ei  adfyd,  yr  oedd  yn  mwynhau  y  rhoddion  yn 
Nuw.  Y  gwahaniaeth  oedd  ei  fod  yn  mwynhau  Duw  trwy 
gyfryngau  pan  yn  Ilwyddianus,  ac  yn  dd'gyfrwng  pan  yn  ad- 
fydus.  Yr  oedd  yn  y  ddau  amgylchiad  yn  brawf  o  wirionedd 
y  dystiolaeth,  "Tiagedwi  mewn  tangnefedd  heddychol,  yr 
hwn  sydd  a'i  feddylfryd  ainat  ti,  am  ei  fod  yn  ymddiried  ynot." 

Gallasem  nodi  liawer  o  bethau  eraill  yn  nhywyllwch  ein 
hamgylchiadau  sydd  yn  ein  cau  i  fyny  i  ymddiried,  megis 
breuolder  ac  ansicrwydd  einiojs.  Ni  wyJdom  ni  d-iim  na  all 
pob  dydd  fod  yn  olaf  i  ni.  Yr  ydym  jm  rhodio  mewn  cysgod, — 
yn  ymdrafferthu  yn  ofer.  Yr  oedd  hyn  yn  peri  i'r  Salmydd 
ddywedyd,  "  Beth  a  ddisgwyliaf?  Fy  ngobaith  sydd  ynot  ti." 
Yr  oedd  ofn  yn  ei  gau  i  fyny  i  ymddiried.  Ond  ni  a  adawn  y 
tywyllwch  i  sylwi — 

2.  Fod  y  goleuni  yn  ein  harwain  ni  i'r  un  fan.  Y  mae  ein 
gwybodaeth  ni  fel  ein  hanwybodaeth  yn  ein  cau  i  fyny  i  ym- 
ddiried.  Nid  wyf  yn  tybied  y  cyfeiliornwn  wrth  ddywedyd 
mai  y  rheswm  pahaTi  y  mae  yr  angel  yn  ymddiried  yn  llwyrach 
yn  Nuw  na  ni  ydyw,  am  ei  foi  yn  gwybod  mwy.  Y  mae  ê 
yn  ymguddio  o  dan  gysgod  adenydd  yr  Hollalluog,  am  ei  fod 
yn  ddoeth,  ac  yn  canfod  y  drwg  o  bell,  tra  yr  ydym  ni  yn 
ffyliaid,  yn  myncd  rhagom  nes  cael  ein  cosbi.  Y  mae  y  neb  a 
chwane.^a  wybodacth  yn  sicr  o  fod   yn  chwanegu  gofid,   os    na 

bydd  ei  wybodaeth  yn  ei  gau  i  fyny  i  ymddiried.  Os  ydyW 
bod  dyn  yn  medru  cael  allan  bethau  mor  rhyfedd  yn  dangos  ei 
fawredd,  y  maeyr  un  pethau  yn  dwyn  ei  ymddibyniad  ar  Dduw 
yn  eglurach  iddo.  Os  ydym  wedi  cael  allan  rai  pethau  i'n 
diogelu  rhag  rhai  o'r  peryglon  yr  oedd  ein  tadau  yn  agored 
iddynt,  y  mae  yr  un  pethau  wedi  dwyn  i'r  golwg  beryglon 
eraill  na  wyddai  ein  tadau  ddim  am  danynt.  Ac  os  ydys  wedi 
deall  cyfansoddiad  dyn  yn  well  yn  awr,  fel  ag  i'w  ddiogelu  rhag 
Uawer  o'r  clef^^dau  oeddent  yn  medi  i  fyd  arall  yn  nyddiau  y 
tadau,  wrth  chwilio  i  gael  y  wybodaeth  yna,  fe  gafw^'d  allan 
fod  natur  dyn  mor  ryfedd  ac  ofnadwy,  fel  y  gall  y  peiriant 
ddyrysu  er  a  allo  dyfais  pawb,  oherwydd  y  mae  cynifer  o  ol- 
wynion  cuddiedig,  a  sỳrings  dirgelaidd,  yn  perthyn  iddo.  Os 
ydyw  wedi  darllen  wyneb  y  ffurfafen,  res  gwybod  cymaint  ana 
y  ser  yn  awr,  fel  y  gellir  rhag-ddywedyd  diffygiadau  yr  haul 
a'r  lleuad  am  ganoedd  o  flynyddoedd,  a  deall  deddfau  llanw  a 
t':rai  y  moroedd  ;  eto  wrth  gael  y  wybodaeth  yna,  fe  gafwyd 
golwg  eglur  pa  falh  greadur  diamddiffjnT  ydyw  dyn.  Fe  welwyd 
fod  rhyw  fydoedd  mawrion  yn  y  ffurfafen  (sef  y  ser  gwibiog) 
mor  ddiddeddf  o  ran  dim  a  wyddom  ni  am  eu  deddfau,  fel  na 
wyr  neb  pa  bryd  y  gall  un  o  honynt  yn  ei  hynt  gyflym  roddi 
ergyd  i'n  byd  bach  ni,  nes  ei  chwilfriwio  yn  y  fan.  Os  ydyw 
dyn  wedi  treiddio  i  lawr  i  grombiloedd  y  ddaear,  a  deall  ei 
chreigiau  hi,  fel  ag  i  wybod  ymha  le  i  chwilio  am  ei  thrysorau 
cuddiedig  hi  ;  wrth  gael  y  wybodaeth  yna,  fe  gafodd  ei  bod 
hi  wedi  ei  throi  megis  tân  odditanodd,  nad  oed-d  y  wyneb  ddim 
ond  plisgy  1  am  fòr  o  dân.  Yn  unol  â  geiriau  yr  apostol, 
fe  ganfyddw3'-d  ei  bod  hi  wedi  ei  rhoddi  i  gadw  i  dân- 
Felly,  nid  y\v  gwybodaeth  dyn  ddini  ond  3'n  dangos  iddo 
ei  fod  yn  nghanol  perglon  ;  a'u  bod  o  dan  ei  draed,—  uwch 
ei  ben,  —  oddifewn  iddo,  —  y  tuallan  iddo  :  os  3'w  yn 
canfod  noddfa  rhag  un  perygl,  y  mae  y  noddfa  yn  dwyn  perygl 
newydd  i'r  golwg.  Y  raae  ei  wybodaeth  mor  bell  oddiwrth  fod 
yn  amddiffyn  iddo,  fel  mai  ei  hiaith  hi  oll  ydy  w,  "  Brysia, 
dianc  yno."  Os  gall  ef  ddeall  dirgelwch  y  daran,  ni  wnahyny 
ond  dangos  iddo  mor  ddiamddiffyn  ^-dyw  rhag  ei  sacth  hi.  Os 
niedr  ef  ddadoysylltu  a  difynio  yr  elfenau,  ni  wna  hyiiy  c  nd  ti 
ddwyn  i  deimlo  ar  y  fath  bcthau  bychain  y   mac  ei   fy\\)d   ya 

yniddibymi;  y  mae  fel  yn  cìiwareu  yn  y  glorian  ;  y  gronyn 
lleiaf  yn  ychwaneg  o'r  peth  yna,  neu  yn  llai  o'r  llall,  a  fyddai 
yn  angau  iddo.  Pe  medrai  ddeall  achos  y  ddaeargryn,  ni  wnai 
hyny  ddim  ond  dangos  iddo  mor  ddiamddiftyn  ydyw  rhag  cael 
ei  ysgwyd  oddiar  ei  hwyneb  hi.  ]Vîor  wir  fod  y  neb  aychwan- 
ego  wybodaeth  yn  ychwanegu  gofid,  os  na  bydd  ei  wybodaeth 
yn  ei  gau  i  fyny  i  ymddiried.  Pe  yr  edrychai  drwy  y  telcscope, 
y  syllwydr,  yr  offeryn  ner  hol  yna,  ar  y  nefoedd  i  weled  yno 
ffurfafen  o  heuliau, — y  bydoedd  yn  ddirifedi,  heb  son  am  y 
trigohon,  y  mae  efe  yn  colH  ei  hun  yn  y  Ihaws; — y  mae  yn 
myned  mor  ddiddim  nes  dechreu  ofni,  ac  nid  oes  ymwared 
iddo,  ond  ymidiried.  Pcd  edrychai  drwy'r  offeryn  arall,  y 
microscope^  y  chwydd-wydr,  ar  y  byd  islaw  iddo,  i  weled  byd 
ar  ddeilen,  neu  mewn  diferyn  o  ddwfr,  y  maejr  wybodaeth  yna 
eto  yn  arwain  i  ymddiried,  er  y  gall  hi,  ar  ryw  olwg,  fagu  syn- 
iadati  mawr  am  dano  ei  hun  yn  y  fynwes  ;  ond  buan  y  mae  yn 
gorfod  cofìo  ei  fod  mor  wan  fel  y  gall  y  trychfilod  bychain  yna 
fyned  yn  drech  nag  ef.  Nid  oes  ganddo  noddfa  rhag  y  rhai 
yna,  ond  mewn  credu.  Fel  y  dywedodd  un,  nid  yw  gwybod- 
aeth  a  gallu  dyn  ddim  yn  cyd-gerdded  :  lle  y  gvvyr  ê  lawer,  nid 
all  ê  ddim  ;  a  lle  y  gall  ê  rywbeth,  ni  ŵyr  ê  ddim.  Fe  wyr 
lawer  ain  y  sêr;  ond  ni  all  ê  ddim, — y  mae  ei  fraich  yn  rhyfèr 
i  gyraedd  yno.  Fe  all  ychydig  ar  y  ddaear,  ond  ni  wyr  ê  ddim 
beth  a  fydd  yfory.  Mewn  gair,  gall  y  meddwl  gymeryd  ei 
aden  i  bob  man,  fel  colomen  Noah  ;  ond  ni  bydd  y  cwbl  ond 
yn  dangos  gwerth  yr  hen  arch  iddo.  Gall  ddyv,'edyd  wrth  ei 
enaid,  fel  y  Sahiiydd,  wedi  ei  deithiau  oll : — "  Dychwel,  fy 
enaid,  i'th  orphwysfa  ;"'  ac  unwaith  y  bydd  yn  ei  noddfa,  feall 
ddywedyd, — "  Nid  ofnwn  pe  symudai  y  ddaear,  a  phe  treighd 
y  mynyddoedd  i  ganol  y  môr." 

Yr  ydym  wedi  edrych  i'n  mynwes,  ac  edrych  o'n  hamgylch, 
a  chael  ein  cau  i  fyny  i  ymddiried  :   yn  awr — 

III.  Ni  a  edrychwn  i'r  Bibl;  a'r  un  ydyw  iaith  hwn  hefyd. 
Ond  yn  hyn  nid  yw  yr  efengyl  yn  ddim  newydd  ar  y  ddaear. 
Er  na  ddaeth  i  galon  dyn  i  feddwl  am  y  drefn,  eto  pan  ddat- 
guddiwyd  hi,  gwelwyd  mai  cau  i  fyny  i  ymddiried  y  mae  hon 
hefyd. 

I.  Y  mae  y  goleuni  a  rydd  y  Bibl  ar  Dduw,  ac  ar  ddyn,   yn 

cynyrchu  ofn,  i  beii  ymddiried.  (i.)  Edr^'chwch  ar  garactef 
Duw  yn  y  Bibl ;  y  mae  yn  anmhosibl  rhoddi  ystyriaeth  ddif- 
rifol  iddo  heb  ofni.  Beth  nad  all  yr  Hwn  y  mae  pob  peth  yn 
bosibl  \á'ìo  ?  Beth  na  wyr  y  perffaith-gwbl  o  wybod- 
aeth  ?  Pa  le  nad  yw  yr  Holl-bresenol  ynddo  ?  Nid  rhyfedd 
clywed  dyn  yn  gofyn,  "  I  ba  le  yr  af  oddiwrth  dy  ysbryd  ?" 
Neu  yn  dywedyd,  "Mi  a  wn  y  gelli  di  bob  pelh,  ac  nad  atelir 
yr  un  meddwl  oddiwrthyt."  Y  mae  yn  eglur  fod  holl  briodol- 
iaethau  Duw  wedi  eu  datguddio  yn  fanteisiol  i  gredu  ynddo. 
Os  ystyriwch  chwi  y  rhai  sydd  wedi  eu  datguddio,  ynghyd  â'r 
drefn,  neu  yr  amser,  ymha  un  y  datguddiwyd  hwynt,  chwi  a 
welwch  hyn.  Pe  buasai  y  rhai  naturiol,  megis  gallu  a  gwy- 
bodaeth,  wcdi  eu  datguddio  heb  y  rhai  moesol,  sef  cyfiawnder 
a  sancteiddrwydd,  gallasent  greu  braw  yn  y  fynwes.  Y  mae 
nerth  mawr  a  gwybodaeth  fawr  yn  cynyrchu  ofn  ;  ond  pan 
wybyddom  ni  rywbeth  am  garacter  moesol  daionus  eu  perchen, 
ni  bydd  yr  ofn  ond  peth  amserol.  Pe  buasai  y  priodohaethau 
moesol,  sef  cyfiawnder  a  sancteiddrwydd  yn  y  golwg,  heb  y  rhai 
naturiol,  ni  fuasent  yn  eflfeithio  nemawr  arnom.  Beth  yw  cyf- 
iawnder  heb  fraich  i'w  weinyddu  ?  Y  mae  hyd  yn  nod  y  plentyn 
yn  dysgu,  nid  yn  unig  peidioei  ofni,  ond  ei  ddiystyru.  Gweled 
y  ddau  gydâ'u  gilydd, — gallu  diderfyn,  gwybodaeth  ddiderfyn, 
ynglŷn  â  chyfiawnder  perffaith,  ac  â  sancteiddrwydd  pur,  a 
fuasai  yn  ein  cau  i  fyny  mewn  anobaith.  Buasai  caelgolwg  ar 
gleddyf  cyfiawnder  yn  llaw  Hollalluogrw^'dd  yn  peri  i  ni  gael 
barn  angau  ynom  ein  hunain  yn  y  fan.  Ond  wedi  gweled  hyn, 
dyma  olygfa  arall  gerbron : — "Trugaredd  hefyd  sydd  eiddot 
ti."  Pan  y  bydd  y  lleill  wedi  cynyrchu  ofn,  y  mae  trugaredd 
hefyd  yn  dyfod  ymlaen  i  ddywedyd,  "  Nac  ofna  ;    cred." 

Yr  oedd  amser  datguddiad  y  priodolaethau  hyn  yn  dangos 
eu  bod  wedi  eu  bwriadu  i  arwain  i  ymddiried.  Bu  c^'fiawnder 
y  Barnwr  a  gallu  y  Brenin  yn  y  golwg  yn  hir,  cyn  i  nemawr 
o  galon  y  Tad  gael  ei  amlygu.  Yr  oedd  cyfiawnder  y  Barnwr 
yn  llawer  amlycach  yn  ninystr  yr  hen  fyd,  a  dinasoedd  y  gwas- 
tadedd,  na  chalon  y  Tad.  Yr  oedd  cyfiawnder  a  sancteiddrwydd 
wedi  bod  yn  yr  olwg  yn  ddigon  hir  wrth  Sinai  i  beri  ofn,  cyn 
i  drugaredd  ddyfod  yno  i  ddywedyd,  "  Cred."  Yr  oedd  sanct- 
eiddrwydd  wedi  Uadd  Nadab  ac  Abihu  yn  y  cysegr,   cyn   i 

■ar'ugaredd  gael  gweini  nemawr  gymwynas  o  hono.  Yr  oedd 
'tywyllwch  y  cysegr  yn  peri  teimlad  ar  foment  mai  un  sanctaidd, 
ofnadwy,  oedd  yn  preswylio  yno  ;  ond  yr  oedd  yn  rhaid  myned 
i  mewn,  a  chwiHo  ychydig,  cyn  y  deuai  y  gair,  "Cred,"  oeddaf 
y  drugareddfa,  i'r  golwg.  Yr  oedd  Duw  wedi  preswyHo  ar  Sinai 
cyn  iddo  drigo  yn  Sion  :  yr  oedd  y  naill  wedi  dywedyd  yn 
effeithiol,  "Ofna,"  cyn  i'r  llall  gael  dywedyd,  "  Cred."  Ac  yn 
y  dadleniad  olaf  a  wnaeth  o  hono  ei  Hun  yn  y  dretn  hon,  y  bu 
hwnw.  Yr  oedd  deddf  Sinai  wedi  dywedyd  ar  Galfaria,  "Os 
gwneir  hyn  yn  y  pren  ír,  ofna,"  cyn  i'r  efengyl  ddywedyd,  "  Am 
y  gwneir  hyn,  fe  eUir  ireiddio  y  crin,  a'i  arbed,  am  hyny  cred." 
Yr  oedd  cyfiawnder  wedi  dywedyd,  "  Ofna,  oblegid  wele  fy 
nghleddyf  i  heb  arbed  y  Cyfaill,"  cyn  i  drugaredd  gael  dywedyd, 
"  Cred,  oblegid  am  nad  arbedwyd  y  Cyfaill,  fe  eUir  arbed  y 
gelyn."  Wrth  edrych  ar  urddas  y  person  a  mawredd  y  dioddef- 
iadau,  y  mae  yn  aamhosibl  peidio  ag  ofni  y  Dtiw  mawr  sydd 
mor  gyfiawn  fel  y  mae  yn  dryllio  ei  Fab  ei  Hun ;  ond  wrth 
edrych  drachefn  i'w  weled  yn  ei  draddodi  Ef  trosom  ni  oll,  y 
mae  yn  anhawdd  peidio  ymddiried  yn  y  Duw  sy  mor  drugarog, 
"  fel  y  rhoddodd  Efe  ei  Fab  ei  Huu  yn  aberth  yn  ein  lle." 

Y  mae  a  fynom  ni  â  Duw  sydd  yn  ofnadwy  ymhob  ystyr 
oîid  i  ymddiried  ynddo.  Ni  all  y  buan  o  draed  ddim  dianc 
rhagddo,  y  mae  yn  Hollbresenol.  Nid  all  y  doethion  lunio  yr 
un  cynllun  i'w  dwyllo,  y  mae  yn  HoUwybodol.  Ni  all  meibion 
y  cedyrn  ddira  ei  orchfygu,  y  mae  yn  Hollalluog.  Ond  cys- 
ylltwch  y  pethau  hyn  â  thrugaredd  ac  â  gras,  yn  lle  ein  harwain. 
i  ofni,  y  maent  yn  troi  yn  rhesymau  cryfaf  dros  ymddiried.  Y- 
mae  yr  Hollalluogrwydd  sydd  ynddo  ei  Hun  i'w  ofni,  yn  ei 
gysylltiad  â  Chariad,  yn  ddadl  dros  ymddiried ;  Esa.  xxvi.  3. 
Y  mae  Hollbresenoldeb  i'w  arswydo  mewn  Barnwr,  ond  mewn 
Tad  y  mae  yn  troi  yn  noddfa.  Er  hoffed  oedd  Jacob  o  Joseph, 
pan  oedd  y  mab  yn  dioddef  yn  yr  Aipht,  yn  Nghanaan  yr  oedd 
y  tad ;  ond  gall  Tad  Hollbresenol  ddywedyd,  "  Pan  elych  trwy 
y  dyfroedd,  myfi  a  fyddaí  gyda  thi ;  a  thrwy  yr  afonydd,  fel  na 
liíant  trosot."  Ni  bydd  y  plentyn  byth  yn  yr  Aipht  yn  dioddef, 
a'r  Tad  yn  Nghanaan.  Y  mae  Hollwybodaeth  mewn  gelyn  yn 
fíynhonell  trueni ;  ond  beth  sydd  yn  fwy  cysur  mewn  Cyfaill, 
na'r  maddwl  fod  ei  lygad  yn  parhau  i  wylio  drosof  ?     Ac  y  mae 

yr  Arglwydd  yn  dwyn  yr  un  pelh  ymlacn  yn  rlieswm  dros  í*\V 
blentyn  ymddiiied  ag  y  mae  yn  ei  cidwyn  dros  i'w  elyn  ofni. 
Y  .1  ae  yn  cysuro  Abrahani  trwy  ddywcdyd,  *' Myfi  yw  Duw 
Hollalluog  ;"  ond  y  mae  yn  galw  ar  ei  e]y:;ion  i  wiido.  am  fod 
dydd  yr  Arglwydd  Hollalluog  gerllaw.  Y  mae  pob  pelydr  o 
oleuni  sydd  ar  garacter  Duw  yn  y  Bibl  yn  ysgrifenu  mewn 
geinau  eglur  o  flaen  ein  llygaid  : — ''  Cred  ynddo  !"  Y  mae  yn 
rhy  fawr  i  ti  wneuthur  dim  àg  Ef  ond  ymddiried  ynddo. 
Uffern  "ydyw  syrthio  yn  nwylaw  y  Duw  byw  /'  ond  nefoedd 
ydyw  "  pwyso  ar  ei  fynwes."  Tàn  ydyw  ei  sancteiddrwydd  i 
ysu  pawb  sydd  allan  o'i  heddwch,  ond  mur  i  amddiffyn  y  rhai 
sydd  ynddo. 

(2.)  Y  mae  y  goleuni  a  rydd  y  Bibl  ar  ddyn  eío  yn  ei  gau  i 
fyny  i  ymddiried.  Ystyrier  ei  wendid  fel  creadur.  Y  mae  yn 
y  go^yg'''^'^  hwn  mor  ddiddim,  fel  y  raae  Uyfr  Duw  yn  pentyru 
cymhariaethau  i  geisio  ei  ddangos.  O'r  clai  y  torwyd  ef,  ac  y 
mae  ei  lioU  briodohaethau  fel  creadur  yn  dwyn  delw  ei  ddefn- 
ydd.  Sollyn  sych  ydyw  mewn  nerth  ;  anifail  ydyw  mewn 
gwybodaeth.  Blodeuyn  ydyw  mewn  tegwch  ;  swm  ei  holl 
bethau  goreu  ydyw  gwagedd.  Nid  yw  ei  oes  ond  Ued  Uaw  i 
ddechreu  :  y  mae  hono  yn  ciHo  yn  ddislaw  fel  y  cysgod,  ac  yn 
gyflym  fel  eryr  yn  ehedeg  at  ymboith  ;  ac  unwaith  yr  â  hi,  y 
mae  hi  fel  dwfr  wedi  ei  dywallt  ar  y  ddaear  ;  ffarwel  am  ei 
gasglu  drachefn.  Beth  a  dàl  creadur  fel  hwn  i  ddim  ond  i 
ymddiried?  N'd  oes  dim  i  wagedd  am  dani  ond  pwyso  ar  ry w 
"  ydwj'f  ;"  nid  oes  dim  a  rydd  sefydlogrwydd  i'r  abwydyn,  ond 
ei  gysylUu  â  rhyw  un  sydd  a  thipyn  mwy  o  bwysau  ynddo  nag 
sydd  ynddo  ef  ei  hun.  Y  inae  yr  ìiwn  y  mae  ei  degwch  fel 
blodeuyn  y  ghiswelltyn  yn  sicr  o  fod  heb  ddim  cyn  machlud 
hanl  brydnawn,  os  na  fydd  gogoniant  yr  Arglwydd  i'w  weled 
arno.  Y  mae  y  cypher^  y  goddim,  yn  ddigyfrif  hollol  mewn 
rhiíyddiaeth  heb  ei  gysylltu  â  ihyw  fìîgwr  ;  ond  y  mae  liyny 
yn  tynu  sylw  ato,  ac  yn  rhoddi  gweith  ynddo.  Cypìier  yn 
nghread.gaeth  Duw  ydyw  dyn:  y  mae  yn  rhaid  iddo  gael 
undeb  à  rhywun  mwy  sylweddol  nag  ef  ei  huii,  i  dynu  sylw 
ato,  ac  i  roddi  gwerth  ynddo.     Ond  i  adael  hyn, — 

Yn  ngoleu  y  Bibl  ni  a  welwn  fod  dyn  yn  bechadur:  hyn  sydd 
yn  ci  gau  mewn  anialwch   mawr  ac  ofnadwy,   nad  oes  yr   un 

?ynedfa  o  bono  ond  trwy  gredu.  Y  inae  dyn  dan  ddedlf,  a 
îiono  yn  gyfiawn,  ac  o  ^anlyniad  yn  anghyfnewidiol  ; — deddf 
sydd  yn  gofyn  yr  oll  o  hono,  a  deddf  na  cliafodd  hi  ddim  ond 
dirmyg  yn  unig  a  phob  amser  oddiar  ei  law; — deddf  sydd  â'ì 
'golwg  mor  dreiddiol,  fel  y  gwêl  hi  y  brycheuyn  lleiaf,  ac  mor 
gyírredinol,  fel  y  cymer  hi  i  mewn  y  pethau  mwyaf ; — deddfna 
fethodd  hi  erioed  a  chael  gafael  arei  throseddwr  ;  acwediei  gael, 
îii  ollyngodd  hi  erioed  yr  nn  yn  rhydd  nes  cael  y  ífyrling  eithaf 
ganddo,  neu  gan  rywun  arall  yn  ei  le.  Y  mae  hi  yn  gylchau  o 
-amgylch  dyn  i'w  gadw  mewn  bod  ;  y  mae  hi  yn  furiau  o'i 
gwmpas  i'w  gadw  rliag  diaiic.  Ni  chaiff  ê  ddim  ymlithro  i 
ddiddymiha,  er  ei  fod  fel  creadur  ar  ei  ymylon.  Y  mae  ei 
chyfiawnder  hi  yn  picrhau  y  hydd  raid  iddo  barhau  byth,  i  farw 
y  farwolaeth.  Nid  all  ê  ddianc  rhagddi :  y  mae  hi  yn  gyíled  a 
chreadigaeth  Duw.  Ni  all  è  ddim  ei  chau  hi  allan  o'i  fynwes: 
■os  ra  chaiff  hi  ddyfod  yno  i  Iywodracthu  â'r  deyrnvvialen  aur, 
hi  íỳn  ddyíod  yno  i  falurio  a'r  wialen  haiarn.  Y  mae  llawer, 
fel  yr  apostol  unwaith,  yn  fyw  hebddi,  am  na  ddaethant  eto  yn 
erbyn  ei  muriau  adamant  hi,  Y  maent  yn  cael  eu  cymeryd 
ymaith  gan  eu  pechodau,  fel  y  ddeilen  gan  yr  awel;  ond  deuant 
yn  erbyn  y  mur  yn  fuan,  a  phan  ddél  y  gorchymyn,  byddant 
farw ; — torant  eu  caionau  pan  welant  y  muriau  os  na  ddawyno 
rywun  i  ddywedyd,  ''  Nac  ofna  ;  crcd."  Dyna  sydd  yn  gwneu- 
thur  uífern  yn  llemordost:  y  trigolion  sydd  wedidyfod  at  furiau 
adatiiant  dcddf.  Y  mae  yr  olwg  arnynt  wedi  llanw  eu  hoU 
enaid  â  braw,  ac  nid  yw  y  gair  "cred  ■' ddim  yn  seinio  yn  y 
wlad.  Ond  pe  dangosai  Ysbryd  Duw  furiau  deddf  yma  heddyw, . 
y  mae  yr  efeiigyl  yn  'oaiod  i  gyfeirio  at  borth  bychan  i  ddianc 
yn  gyfreilhlaun  o'r  carchar.  ''Nac  ofnn  ;  crcd,"  yn  yr  Hwn 
sydd  wedi  myned  yn  ddiwedd  iddi,  Y  mae  y  ddeddf  yncydgau 
pawb  naill  ai  i  ddamnedigaelh  neu  i  ffydd.  Os  na  bydd  tii  yn 
athraw,  sef  yn  arweinydd,  at  Grist,  y  mae  hi  yn  sicr  o  fod  yn 
arweinydd  i  garchar, 

Y  mae  gwendid  creadur,  a  thrueni  pechadur,  yn  cau  dyn  i 
fyny  i  grtdu.  Pogwaiiaf  y  byddo  un,  goreu  oll  yd^-w  i  bwyso; 
a  pho  mwyaf  trutnus,  gcreu  C'il  y(!\  v/  i  gredu.  Y  maban 
ydyw  y  d  cgelaf  yn  y  lŷ  ;  ei  wtndul  3  c)  w  ei  ntrth  ef.  Am 
nad  all  ei  haich  eí  ddim,  y  ir.ae  biaich    [  awb  n  or  larod   i'w 

amddiffyn  :  am  nad  all  ef  ddim  traethu  ei  anghenion,  y  mae' 
pawb  yn  chwilio  yn  fan^l  i  geisio  cael  allan  beth  ydynt. 
Felly  gwendid  dyn  ydyw  ei  nerth ;  er  nad  oes  yr  un  creadur 
yn  rhy  uchel  i  ymddiried,  y  mae  y  dyn  y  mwyaf  analluog  o 
bawb  i  ymdaraw  drosto  ei  hun.  Efe  ydyw  y  maban  yn  y  teuhi : 
ni  all  ê  ddim, — ni  wyr  ê  ddim, — ni  fedd  ê  ddim  ;  ond  y  mae  y 
cwbl  a  all,. — a  wyr, — ac  a  fedd  Duw  yn  eiddo  iddo,  dim  ond 
pwyso  arno.  Gall  ymffrostio  gan  hyny  yn  ei  wendid,  os  bydd 
nerth  Duw  yn  cael  ei  berffeithio  ynddo  ;  oblegid  pan  y  mae  yn 
wan,  y  mae  yn  gadarn.  Y  mae  ei  drueni  eto  yn  ei  gau  i  fyny 
i  gredu.  Os  ydyw  yn  anghyfiawn,  dim  ond  credu  yn  yr  Hwn 
sydd  yn  cyfiawnhau  yr  annuwiol,  fe  fanteisia  ar  ei  drueni^ 
oblegid  fe'i  gwneir  yn  gyfiawnder  Duw  ynddo  Ef.  Nid  mor 
gyfiawn  a  Gabriel, — nid  mor  gyfiawn  ag  Adda ;  ond  mor 
gyfiawn  â  Duw  mewn  cnawd.  Os  ydyw  yn  dlawd,  heb  feddu 
dim,  y  mae  modd  iddo  gael  annhraethol  fwy  nag  a  gollodd  yn 
ol :  dim  ond  "  credu."  Ni  chyfrifir  y  wobr  i'r  hwn  sydd  yn 
gweithio,  ond  i'r  hwn  sydd  yn  credu.  Cymer  dy  anghyfiawn- 
der  yn  rheswrn  dros  ymguddio  yn  nghyfiawnder  Adda  yr  ail. 
Cymer  dy  anallu  i  gyflawni  yr  un  ddyledsw^^dd  yn  rheswm 
dros  ymnerthu  yn  ei  ras  Ef.  Cymer  yr  angau  sydd  yn  dringo 
i  dy  ffenestri  yn  dy  ddinas  dy  hun,  yn  rheswm  dros  fyned,  feî 
y  gwahangleifion  hyny,  allan  i  wersyll  rhyw  un  i  chwilio  am 
ymwared.     "  Nac  ofna;  cred." 

(3.)  Y  mae  trefn  iachawdwriaeth  yn  cael  ei  datguddio  yn  y 
fath  fcdd  ag  i'n  cau  ni  i  fyny  i  gredu.  Y  mae  hi  wedi  ei  chau  o 
amgylch,  fel  nad  oes  ond  un  agoriad  i  mewn  iddi,  sefcredu. 
Y  mae  hi  fel  Petra,  y  ddinas  yn  y  graig ;  nid  oedd  ond  un 
Uwybr  i  mewn  i  hono.  Yr  oedd  creigiau  oesol  o'i  hamgylch 
hi  ;  îe,  yn  y  graig  yr  oedd  hi  ei  hun,  wedi  ei  naddu  yn  y 
graig ;  ond  unwaith  y  byddid  i  mewn  trwy  yr  un  llwybr 
hwnw,  priodol  oedd  dywedyd,  "  Caned  presAvylwyr  y  graig," 
y  mae  digon  rhyngoch  â'r  peryglon.  Felly,  dinas  yn  y  graig 
ydyw  hon:  y  mae  llawer  yn  ceisio  dringo  i  mewn  dros  y 
creigiau,  ond  ofer  fydd  eu  gwaith  ;  ond  y  mae  ambell  un  wedi 
canfod  hafn  cul, — "  Pwy  bynag  a  ddel,"  ac  wedi  yniwthio 
drwy  hwnw  ;  ac  yna  y  mae  creigiau  arfaeth  ac  iawn  yn  troi  yn 
ddiogelwch  iddo  yn  y  fan.     Nid  llwybr  i  mewn  i'r  ddinas  ydyw 


Dim  i  ddyn  ond  crcdu.  523 

y  pethau  yna,  ond  amddiffyn  i'r  rhai  a  breswyhant  ynddí. 
Peidiwch  ag  ymddyrysu  gyda  dim  o  b'ethau  y  drefn,  "  ond 
cred."  Gallasai  Jairus  gael  lliaws  o  bethau  i  gynyrchu  ofn  yn 
ei  fynwes.  Oni  allasai  ddywedyd,  Ni  chlywais  i  ddim  ei  fod 
erioed  wedi  cyfodi  neb  o  farw  ;  acos  gall  efe,  oni  fyddai  hyn  yn 
greulondeb  â  fy  nihlentyn,  dyfod  â  hi  yn  ol  i  le  y  byddai  raid 
iddi  brofi  marwolaeth  eto  ;  ac  feallai  y  byddai  i  ni  geisio  hyn 
yn  bechod  yn  erbyn  Duw  ì  Nac  aros  gydâ'r  un  o'r  pethau 
yna,  "  cred."'  Beth  a  wn  i  ydy w  maint  yr  iawn  ?  Beth  ydyw 
ei  faint,  cred  yn  yr  Hwn  a'i  gwnaeth  ef.  Nid  mesur, — nid 
pwyso, — "ond  cred  yn  uníg:"  fe'th  geidw  di.  Beth  a  wn  i  pa 
enwau  sydd  yn  ysgrifenedig  yn  llyfr  y  bywyd?  "  Cred  yn 
unig,"  yn  y  neb  a'u  hysgrifenodd,  a  thi  a  fyddi  cadwedig,  pa 
enwau  bynag  sydd  yno. 

Paid  ag  aros  gydâ  dim  o'th  ofnau  dy  hun  ychwaith  ;  "  ond 
cred  yn  unig."  Beth  bynag  yw  nifer  dy  feiau,  "  na:  ofna  ond 
cred," — fe'u  cuddir.  Beth  bynag  yw  dy  annheilyngdod,  "  nac 
ofna;  cred," — fe'th  dderbynir.  Beth  bynag  yw  dyfnder  dy 
drueni,  "cred," — fe'th  waredir  o  hono.     "  Cred  ya  unig  !" 

Ac  onid  oes  genym  le  manteisiol  iawn  i  gredu  ?  Yr  oedd 
Duw  wedi  dyfod  yn  bur  fanteisiol  i  Israel  gynt  i  ymofyn  âg  ef, 
ac  ymddiried  ynddo.  Yr  oedd  ei  babell  yn  eu  pHth  :  yr  oedd 
yn  byw  gydâ  hwynt,  fel  un  o  honynt.  Gallesid  meddwl  fod 
Moses,  pan  ddangosodd  efe  ei  hun  i'w  frodyr,  yn  gyfryw  y 
buasent  oll  )m  ymddiried  ynddo.  Yr  oedd  yn  un  o  honynt,  ac 
er  hyny  yn  perthyn  i'r  llys.  Buasai  yn  rhy  anhawdd  iddynt 
ymddiried  mewn  un  o  wŷr  y  llys,  pe  buasai  yn  Aiphtiwr,  rhag 
iddo  eu  brad^'chu.  Ni  buasai  gwiw  ymddiried  mewn  un  o 
honynt  hwy  eu  hunain, — caethion  oeddent,  felly  heb  nerth  nac 
awdurdod.  Y  mae  yn  rhyfedd  nad  ymddiriedem  yn  Mab 
Duw.  Dyma  hollalluogrwydd  mewn  braich  o  gnawd; — holl 
fawredd  y  llys  mewn  un  sydd  yn  Frawd  i  ni.  Ymddiriedwch 
ynddo  byth,  ac  yna  ni'ch  cywilyddir. 

[Dyffrjn,  lon.  27,  1853.] 


PREGETH    XXXIII. 


DISGWYI.TADAU    DUW    AC    YMDDYGIADAU    DVN. 


Matthew  xxì.  r?.  ."S  :-  "  Yn  dcivccdaf  oll.  rfcn  .rnfrr.cf'dfilTnt  ci  frb  eî 
hun.  gan  ddjAvcdjd.  H-\vy  a  brrchniit  fj  mrb  i.  A  f  1  an  M-eltcd  y 
llafurwjr  y  mab.  h\vv  a  ddjwedasant  jn  en  plilh  cu  hun,  Hwn  jw'r 
etifedd  ;  deuwch,  lladdwn  ef.  adaliwn  ci  ctifeddiaeth  ef." 


MAE  y  testyn  yn  rlian  o  un  o  dc'amheoion  yr  Ar- 
gl\v\-dd  lesu.  Byddai  ^-n  llcfaru  daniheg'on  i  amryw 
ddibenion.  Weithiau  defnyddid  dameg  ganddo  i 
ddwyn  pethau  j'sbr^'dol  yn  fwy  agos  i  ddeall  ei  wrandawyr ; 
bryd  arall  er  mwyn  tynu  eu  sylw  a  sicrhau  y  gwirionedd  yn  eu 
cof ;  ac  yn  dra  mynych  hefyd  defnyddid  damhegion  ganddo  i 
gael  traethu  wrthynt  wirionedd  na  buasent  yn  ei  oddef  pe 
buasai  yn  ei  draethu  yn  noeih  heb  y  wisg  ddamhegoL  Ac  y 
mae  y  ddameg  o'r  lion  y  darllenwyd  y  testyn  yn  un  o'r  dosbaith 
hwn.  Yr  oedd  y  bobl  wedi  myned  mor  lygrediç  íel  na  oddef- 
ent  iddo  lefaru  wrthynt  y  gwirionedd  yn  eglur  ;  am  i.yny  yr 
oedd  yr  Arglwydd  lesu,  yn  ei  fawr  ddaioni,  er  mwyn  cael  ei 
draethu  wrthynt,  5'n  ei  gyfieu  mewn  damhegion.  Y  gwirionedd 
oedd  yn  cael  eigyfleu  i'w  sylw  yn  y  ddameg  hon  oedd, — ym- 
ddygiad  yr  Arglwydd  tuag  alynt  hwy  fel  cenedl,  a'u  hymddyg- 
iad  hwytliau  tuag  at  yr  Arglwydd,  ynghyd  â  chanlyniadau 
hyny.  Y  winllan  yma  oedd  teyrnas  Dduw,  oedd  wedi  ei  hym- 
ddiried  iddynt  hwy  fel  cenedl,  sef  y  cwbl  oedd  yn  peri  fod  yr 
luddewon  yn  rhagori  arholl  gcnhedloedd  y  ddaear  ;  sef  y  tadai'» 
y  cyfamodau,  yma:roddion  Duw,  (Scc.  Y  ffrwyth  yr  oedd  yr 
Arglwydd  yn  ei  ddisg\\yl  oedd,  ffyddlondeb  i  ddal  i  fyny  ei  enw 
ef  yn  y  byd,  i  ragori  nr  ^r  holi  genhcdlcedd  yn  cu  bywyd,  fel 
yr  oeddent  yu  ihagori  yn  eu  manteisicn.     Wit'.i  y  ^wahand 

weision  oedJ  y\\  cat;l  eu  hanfon  i  reisio  ffrwyth  yr  ydym  i 
ddeall,  y  gwalianol  ffyrdd  a  gynierodd  yr  Arglwydd  i  giisio 
cael  gan  idynt  yniddwyn  yn  gyfatebi)!  i'w  nianteision.  Gellir 
deall  wrtU  hvii  holl  oruchwylia-thau  Daw  tuag  atynt.  Gall 
foJ  ynia  gyfeiria  1  Ued  benodol  at  ei  wcision  y  prophwydi, 
oblegid  niynych  y  hyd  lai  yr  .A.rglwy.Id  yn  cymeryd  y  duU  hwa 
i  geisio  ffrwyth  odJiwrthynt.  Ac,  yn  ddiweJdaf  oll,  anfonodd 
atynt,  ar  yr  un  neges,  ei  Fab  ei  Hnn.  Y  mae  eu  hymdJygiad 
hwythau  at  y  Mab,  ynghyd  à  chanlyniadau  y  rhai  hyny,  yn 
cael  eu  dangos  yma.  Yr  oeJd  y  rhan  gyntafo'r  ddameg  yn 
hanesyddol,  a"r  ail  yn  brophwydoliaethol  ;  ond  erbyn  heddyw 
y  mae  y  brophwydoliaeth  wedi  troi  yn  hanesiaeth,  yn  ei 
chysylltiad  â'r  luddewon.  Y  maent  weJi  gwrthod  y  Mab,  a 
hyny  wedi  dwyn  arnynt  ddinystr  hyd  yr  eithaf.  Yr  oedd  yr 
luddewon  yn  esiampl  i  ni :  y  mae  ein  manteision  ni  yn  fawr, 
fel  yr  eiddynt  hwy.  Y  mae  yr  ArglwydJ  yn  diŵgwyl  teyrnged 
o  ffrwyth  oddiwrthym  ni,  fel  oddiwrthynt  hwy;  ac  y  mae  y 
barnau  a  dJilynasant  eu  hanffyddlondeb  hwy,  wedi  eu  cofnodi 
i  fod  yn  rhybuJJ  i  ni,  i  ochelyd  eu  llwybrau.  Ceisio  ffrwyth 
ydyw  ancatì  hoU  oruchwyliaethau  Duw  tuag  at  y  byd.  Yr 
oeJd  wedi  ei  geisio  mewn  llawer  ff.jrdd  gan  yr  luddewon,  neu 
yn  ngeiriau  yr  apostol,  "  wedi  llefaru  wrthynt  mewn  llawer 
moJd."  Ond  y  dull  olaf  y  daeth  i'w  geisio  oedd,  trwy  anfon  ei 
Fab ;  ac  er  i  bob  goruchwyliaeth  arall  fethu,  yr  oedd  yn  dis- 
gwyl  i'r  olaf  hon  Iwyddo.  "  Hwy  abarchant  fy  Mab  i."  Ond 
yr  oedJ  y  rliai  oedJent  wedi  lladd  y  prophwydi,  wedi  dyfod  yn 
ddigon  caled  o'r  diwedd  i  ladJ  y  Mab  hefyJ:  "  Hwn  yw'r 
etifedd,  deuwch  ;  lladdwn  ef." 

Y  ddau  beth  sydd  yn  ynigynyg  i'n  sylw  oddiwrth  y  testyn 
ydynt,  — Disgwyiiadau  yr  Arglwyd  1  wrth  anfon  ei  Fab,  aphen- 
derfyniad  dyn  yn  ngwyneb  yr  amlygiadhwn  o  Ddaw. 

I.  Ni  a  alwn  eich  sylw  at  yr  hyn  y  mae  yr  Arglwydd,  yn 
ngwyneb  yr  amlygiad  hwn  o  hono  ei  hun,  yn  ei  ddisgwyl  oddi- 
wrthym  : — "Hwy  a  barchant  fy  Mab  i."  Y  mae  y  testyn  yn 
tybied,  fel  y  dengys  y  rhan  llaenorol  o'r  ddameg,  fod  pob  peth 
arall  wedi  methuenill  eu  parch  hwynt  i  Dduw  ;  onderfodpob 
peth  arall  wedi  methu,  gallesid  disgwyl  y  buasai  anfon  y  Mab 
yn  ddigon  i  beri  i  bawb  ymostwng.     Edrychwch  ar  anfoniad  y 

Mab  fel  amlygiad  o  Dduw  i'r  byd  ;  neu  ynte  edrychwch  ar  yf 
hyn  ydyw  y  Mab  ynddo  ei  hun.  Yr  oedd  yn  rhesymol  disgwyl 
i  bawb  ei  barchu. 

T.  Edrychwch  ar  anfoniad  y  Mab  fel  amlygiad  o  Dduw  i'r 
byd :  "FyMabi."  Os  nad  oes  dim  arall  wedi  peri  iddynt 
íeddwl  yn  dyner  am  danaf,  fe  wna  hyn  hyny  :  "  hwy  a  barch- 
ant  fy  Mab  i,"  a  minau  ynddo  Ef.  Yr  oedd  yn  rhesymol  i'r 
Arglwydd  ddisgwyl  hyn  oddiar  law  dynion.  Ni  bydd  a  fynom  ni, 
wrth  sylwi  ar  y  testyn,  ddim  â'r  luddewon  yn  mhellach  nag  y 
bydd  eu  hymddygiadau  hwynt  yn  fantais  i  ni  weled  ein  hunain 
yn  eglurach.  Gallesid  disgwyl  i  anfoniad  y  Mab  enyn  parch, 
am  ei  fod, — 

(i.)  Yn  amlygiad  o  ddaioni  digymysg.  Ni  adawodd  yr 
Árglwydd  mo  hono  ei  hun  yn  ddi-dyst  mewn  un  oes,  nac  .iiewn 
un  wlad.  Er  ei  fod  mewn  amryw  ystyriaethau  wedi  gadael  y 
ddaear,  agadael  i  bawb  rodio  yn  ei  flordd  ei  hun,  etofe  adawodd 
yma  dystion  i  ddywedyd  pa  fath  un  yw  Efe  ;  sef  y  gwlawo'r  nef- 
oedd,  y  tymhorau  ff"rwythlawn,  y  lluniaeth,  a'r  llawenydd.  Ond 
y  mae  creadigaeth  a  rhagluniaeth  i  ryw  raddau  yn  amlygu  holl 
briodoliaethau  Duw ;  nid  yn  unig  tynerwch  a  daioni  Tad,  ond 
cyfiawnder  Barnwr,  a  digofaint  Deddfroddwr,  at  y  rhai  sydd 
wedi  troseddu  y  ddeddf:  felly  pan  y  deuai  y  priodoliaethau 
ofnadwy  i'r  golwg,  yr  oeddent  bob  amser  yn  rhwym  o  ddyfod 
i'r  golwg  yn  erbyn  dyn.  Pan  amlygid  ei  gyfiawnder,  yr  oedd 
o  angenrheidrwydd  yn  myned  yn  erbyn  dyn  ;  a  phan  amlygid 
ei  ddigofaint,  dyn  a  fyddai  ei  wrthddrych  :  felly,  er  bod  daioni 
mawr  yn  cael  ei  amlygu  gan  Dduw  tuag  at  y  byd,  nid  oedd  i'n 
golwg  ni  yn  ddaioni  digymysg.  Yr  oedd  trugaredd  yn  pleidio 
dyn,  a  chyfiawnder  yn  ei  erbyn,  Yr  oedd  y  tymhorau  ff'rwyth- 
lawn  yn  arwyddion  o  gariad  ato  ;  ond  yr  oedd  newyn  a  haint 
yn  ddatguddiad  o  ddigofaint  o'r  nef  yn  erbyn  annuwioldeb  ac 
anghyfiawnder  dynion.  Nid  oedd  Duw  un  amser  yn  amlygu 
ei  Hun  fel  Barnwr  yr  holl  ddaear, — fel  Brenin  tragywyddol, — 
na  chlywid  dynion  yn  dechreu  dywedyd,  "  Ffown:  pwy  a  saif 
gerbron  yr  Arglwydd  Dduw  sanctaidd  Hwn  .?''  "  Clywais  dy 
lais,  ac  ofnais,"  meddai  Adda  yn  y  boreu ;  ac  nid  heb  achos  yr 
ofnodd,  oblegid  yr  oedd  wedi  dyfod  yno  i  weinyddu  barn  arno  ; 
ac  y  mae  yn  dyfod  yn  aml  i'r  ddaear  eto  ar  yr  un  neges.     Nid 

heb  achos  y  mae  dynion  yn  ofni,  ac  nid  afresymol  ydyw  eu 
gwaith  yn  chwilio  am  noddfa,  pe  buasai  noddfa  i'w  chael.  Yr 
oedd  cyfiawnder  a  dyn  fel  Dagon  a'r  arch  ;  os  deuai  yr  arch  i'r 
golwg,  byddai  Dagon  i  lawr  ;  felly  dyn  a  chyfiawnder  Duw : 
dyna  fyd  cyfan  yn  gelaneddau  meirwon,  dim  ond  i  Dduw 
cyfiawn  edrych  arno  ;  dyna  ddinasoedd  poblogaidd,  a'u  mwg 
yn  dyrchafu  fel  mwg  ffwrn,  gydag  i  Farnydd  yr  hcll  ddaear 
ddisgyn  i  edryc'ì  arnynt.  Un  ol wg  o  eiddo  Brenin  Cyfiawn- 
der  a  derfysgodd  fyddin  Pharaoh,  nes  eu  boddi  yn  y  ^Mor 
Coch.  Nid  OL-dd  cyfiawndt-r  ddim  yn  d'od  i'r  golwg  heb  fod 
dyn  yn  dioddef.  Yn  holl  orchymynion  c  .fiawnder  yn  cia 
herbyn  ni,  dioddjfgarwch  Duw  oedd  diogelwjh  dyn  ;  h.y.,  tra 
y  byddai  Duw  yn  cadw  ei  gyfiawnder  o'r  golwg  y  byddai  dyn 
yn  ddio^el.  Yr  oedd,  ac  y  mae,  rhagluniaeth  yn  ddigon  tebyg 
i'r  wedd  a  fydd  ar  y  ffurfafen  ar  ddiwrnod  poeth  _yn  yx  haf :  y 
mae  ambell  gwr  o  îioni  yn  glir,  ac  y  mae  yr  haul  yn  tyw^mu 
yn  hyfryd  o  hono  ;  ond  mewn  cwr  arall  o'r  un  ffurfafen  y  mae 
cwmwl  du  y  daran,  ac  y  mae  y  mellt  yn  disgyn  o  hono  i  ddin» 
ystrio  ac  i  ladd  ;  ac  nid  yw  y  rhai  sydd  yn  y  llanerch  oleu,  o 
dan  dywyniadau  yr  haul,  ddim  heb  ofni  i'r  cwmwl  ymwelcd  â 
hwythau.  CyíFelyb  i  hjmjma  ydyw  rhagduniaeth  :  haul  daioni 
yn  llewyrch  ar  y  llanerch  hon  ; — cymylau  digofaint  i'w  canfod 
uwchben  y  fan  draw  ;  ac  nid  y\v  y  rhai  sydd  yn  y  llanerch  oleu 
ddim  heb  ofni  y  daw  y  mellt,  bob  yn  ychydig,  i'w  dinystrio 
hwythau  hefyd.  Felly  o'r  un  ffurfafen  y  mae  pelydrau  hyfryd 
yr  haul,  a'r  mellt  ofnadwy  yn  dyfod.  Nid  yw  y  daioni  ddiui 
yn  ddigymysg  ;  ac  nid  oes  yr  un  o  briodoliaethau  Duw  yx\ 
cael  eu  hamlygu,  nad  ydy  w  ei  gweled  hi  yx\  an  ;enrheidioI  tuag 
at  enill  parch  iddo.  Y  mae  gweled  ei  gyfiawnder,  a'i  sancteidd- 
rwydd,  mor  angenrheidiol  tuag  at  greu  parch  iddo,  ag  y  lyw 
canfod  ei  gariad  a'i  ras.  Y  mae  parchu  un  anghyfiawn, 
ansanctaidd,  yn  anmhosibl  i  ni  ;  ond  yr  o.dd  pob  nmlyg- 
iad  o'r  priodoliaethau  yn  rhwym,  fel  y  sylwyd,  o  ac'aosi 
dioddef  i  ddyn,  ac  felly  yr  ocddynt  yn  cyffroi  gjly  iia?th 
ei  galon  yntau  at  Dduw  :  felly  yr  oodd  yr  hyn  oedd 
yn  hanfodol  i  greu  parch,  o  angenrheidrwydd  yn  achlysuro 
casineb.  Ni  allasem  ni  ddim  parchu  Duw  heb  wcled  ei  gyf- 
iawnder  :  ond  yr  oedd  ei  weled  yn  peri  i  ni  ei  gasâu   N  allasem 

ni  ddim  ei  barchu  heb  weled  ei  sancteiddrwydd  :  ond  yr  oedd  eí 
weled  yn  angau  i  ni,  ac  felly  yn  enÿn  casineb,  Ond,  '*  hwy  a 
barchant  fy  Mab  i:"  oblegid  ynddo  ef  mi  arnlygaf  fy  holl  briod- 
oîiaethau  heb  fod  yr  un  o  honynt  yn  eu  herbyn  hwynt.  Caiíf  fy  . 
nghyfiawnder  ddyfod  i'r  golwg,  ond  ni  bydd  raid  iddynt  hwy 
waeddi,  ''Ffown  !"  oblegid  arno  Ef  y  caifiF  y  cleddyf  syrthio. 
CaifF  fy  sancteiddrwydd  ei  amlygu,  heb  i'w  wrês  eu  hysu  hwynt : 
Efe  fydd  yr  aberth  fydd  yn  cael  ei  losgi  gan  y  tân.  CaiíF  fy 
nigofaint  ei  ddatguddio  yn  erbyn  pob  annuwioldeb,  heb  Vr 
annuwiolion  fod  o  dan  y  gawod  :  ar  fy  Mab  i  y  tywelltir  hi, 
Mi  edrychaf  ar  y  ddaear,  a  chalíf  golwg  fy  llygad,  yn  lle  lladd 
yr  anwir,  ddryllio  y  diniwed.  Mi  a  ofynaf  am  waed  ;  ond  nid 
oddiar  ddwylaw  y  neb  a'i  tywalltodd,  ond  o  law  fy  Mab. 

(2.)  Yr  oedd  yn  rhesymol  disgwyl  parch  i'r  Tad  yn  y  Alab,, 
am  fod  anfoniad  y  Mab,  nid  yn  unig  yn  ddaioni  digymysg,  ond 
hefyd  yn  ddaioni  mawr  iawn.  Nid  awn  ni  ddim  i  edrych  yn 
awr  ar  yr  hyn  ydy w  y  Mab  ynddo  ei  Hun,  ond  fel  rhodd  o 
eiddo  y  Tad,  nen  fel  amlygiad  o  ddaioni  y  Tad.  Yroeddanfon 
y  gweision,  y  naill  ar  ol  y  Uall,  yn  amlygiad  o  ddaioni, — yn 
ddaioni  oedd  yn  cynyddu,  neu  yn  myned  rhagddo.  Yroedd  y 
daioni  yn  dyfod  i'r  golwg,  nid  mewn  anfon  llawer  o  honynt  yn 
unig,  ond  mewn  anfon  rhai  mwy  anrh^^deddus  bob  tro  na'r 
rhai  a  aethent  o'u  blaen  hwynt ;  ond  wedi  i  hyn  oU  fethu,  y 
mae  perchen  y  winllan,  fel  heb  wybod  pa  beth  i'w  wneuthur : 
"  Pa  beth  a  wnaf  ?"  ydyw  ei  iaith  ;  ond  fel  pe  buasai  y  meddwî 
yn  ei  daraw — "  Hyn  a  wnaf, — mi  a  anfonaf  atynt  fy  Mab  :  y  mae 
yn  rhaid  y  parchant  Ef. '  Y  mae  ymadroddion  yr  efengylwyr 
yn  dangos  mawredd  y  daioni  oedd  yn  hyn  : — "â  chanddo  un 
Mab;"  a'r  un  Mab  hwnw  yn  "  anwylyd  "  iddo,  medd  Marc  ;  ei 
*' anwyl  Fab,"  medd  Luc;  *'ei  Fab  ei  hun,"  medd  Matthew. 
Y  mae  yma  hefyd  gyferbyniad  yn  cael  ei  dynu  rhwng  y  Mab 
a'r  gweision:  gall  fod  yr  enw  "gweision,"  yn  y  llecyntaf,  yn  ei 
gysylltiad  â'r  luddewon,  yn  mlaenaf  yn  cynwys  y  prophwyd'. 
Yr  oedd  daioni  mawr  i'w  ganfod  yn  anfoniad  y  gweision, — 
anfon  cymaint  o  honynt, — anfon  rhai  mor  rhagorol.  Feallai  y 
gwrandawant  ar  hyawdledd  ymadrodd,  a  godidogrwydd  medd- 
yliau,  am  hyny  mi  a  anfonaf  atynt  Esay,  fab  Amos  ;  ond 
baeddu  hwnw  a  wnacthant.     Gall  y  gwrandawant  ar  un  llawn 

o  deimlad,  fydd  à'i  ben  yn  ddyfroedd,  a'i  lygaid  yn  íîynlionau 
■dagrau,  am  hyny  mi  aanfonaf  iddynt  Jeremi,  o  Anathoth  ;  ond 
anmharchu  hwnw  a  wnaethant.  Gally  rhoddant  wrandawiad  i 
tin  a  fydd  yn  cyd-ddioddef  â  hwynt, — yn  enwedig  os  bydd 
ganddo  hyfrydlais  a  fydd  yn  beroriaeth  yn  eu  clustiau,  a  digon 
■0  dân  yn  ei  ysbryd  i  ddwyn  pob  peth  yn  weledig  iddynt;  am 
hyny  mi  a  anfonaf  iddynt  Ezeciel  yr  offeiriad  ;  ond  diystyru 
hwnw  a  wnaethant.  Ni  feddaf  weision  rhagorach,  medd 
Perciien  y  winllan; — "  Beth  a  wnaf  ?  Mi  a  anfonaf  fy  Mab,  fỳ 
Anwylyd,  fy  unig  Fab,  fy  Mab  fy  Hun  :  y  mae  yn  rhaid  y 
parchant  Ef." 

Cymerwch  y  gwirionedd  heb  y  wisg  ddamhegol  am  dano. 
Oni  allesid  disgwyl  i'r  amlygiad  hwn  o  ddaioni  blygu  pechadur  ? 
Arfer  brenhinoedd  ydyw  anfon  y  gweision  i  gasglu  y  dreth  ;  ac 
os  cyfyd  gwrthryfel  m.ewn  rhyw  barth  o'r  deyrnas,  feallai  yr 
anfonir  y  Tywysog,  y  Mab,  i  ddarostwng  a  lladd  y  terfysgwyr  ; 
ond  gwnaeth  Duw  yn  groes  i'r  arfer  yna:  nid  anfon  ei  Fab  i'r 
byd  i  ddarostwng  y  byd,  fel  y  gwnai  dynion,  "ond  fel  yr 
achubid  y  byd  trwyddo  Ef."  Yr  oedd  hyn  yn  ddaioni  y 
gallesid  disgwyl  i  bob  calon  ei  deimlo.  Nid  oedd  pob  daioni 
arall  ond  dioddefgarwch  Barnwr  ;  ond  y  mae  rhoddi  y  Mab  yn 
amlygiad  fod  yna  ry wbeth  mwy  na  dioddefgarwch,  sef  bod  yna 
deimlad  Tad  tuag  at  ei  biant.  Nid  ei  amynedd  .sydd  yn  dyfod 
ì'r  golwg,  ond  ei  gariad.  Nid  rhoddi  o'r  hyn  sydd  yn  ngweddill 
ganddo  y  mae,  ond  megis  o'i  brinder,  oblegid  yr  un  Mab  hwn 
oedd  ei  hyfrydwch  beunyddiol.  Fe  ddywedir,  mai  nid  yr  hyn 
y  mae  un  yn  ei  roddi  ydyw  y  mesur  goreu  ar  faint  ei  rodd,  ond 
yr  hyn  sydd  yn  ngweddill  ganddo,  wedi  rhoddi.  Prisiwch  y 
rhodd  hon  wrth  y  rheol  yma.  Yr  oedd  gan  Abraham  Ismael, 
ac  addewid  Duw,  wedi  rhoddi  Isaac ;  yr  oedd  gan  Jacob 
Benjamin  a'i  naw  brawd,  wedi  colli  Joseph  ;  yr  oeddgan  Dafydd 
Solomon  a'i  frodyr,  wedi  colli  Absalom ;  ond  un  Mab  oedd  hwn : 
nid  oedd  yno  neb  i  lanw  gwagle  y  fynwes  wedi  ei  roddi  ;  eto 
fe'i  traddododd  trosom  ni  oli.  Y  mae  Duw  yn  hyn  yn  canmol 
ei  gariad, — yn  ei  gymell ;  îe,  yn  ei  wthio  i'n  sylw, — yn  ei  ddwyn 
mor  eglur  fel  nad  allwn  ni  lai  nag  edrych  arno.  Y  mae  fel  yn 
gorchymyn  i  ni  sylwi  arno ;  ac  fe  ddeil  y  rhodd  hon  sylw.  Fe 
roddodd  Solomon  ugain  dinas  i  Hiram  ;  ond  pan  ddaeth  Hiram 

i  edrych  arnynt,  nid  oeddynt  wrth  ei  fodd  ef, — ni  ddaliai  y 
rhodd  ddim  craífu  arni ;  ond  dyma  rodd  a  ddeil  sylw  am  dra- 
gywyddoldeb.  Ni  ofyn  neb,  "  Pa  rodd  yw  hon  a  roddaist  ?" 
Yr  oedd  gweled  yr  lesu  yn  wylo  ar  ol  Lazurus  yn  peri  i'r  ludd- 
ewon  ddywedyd,  "  Wele,  fel  yr  oedd  yn  ei  garu."  Ond  nid 
wylo  ar  ol  byd  colledig  a  wnaeth  Duw,  er  y  buasai  hyny  yn 
brawf  o  gariad,  ond  traddodi  ei  Fab  drosto:  yn  hyny  y  n  ae 
cariad.  Fe  ddywed  Solomon  fod  rhodd  a  gwobr  yn  tori  digof"- 
aint  a  llid  cryf,  a  bod  pawb  yngyfaill  i'rhael ;  onid  rhesymol  a 
fuasai  disgwyl  y  buasai  rhodd  Duw  y  nef  yn  troi  y  gelynion  oll 
yn  gyfeilHon, — y  buasai  pawb  yn  gyfaill  i  un  mor  hael  ì  "  Hwy 
a  barchant  fy  Mab  i." 

2.  Y  mae  yr  hyn  ydyw  y  Mab  ynddo  ei  hun  yn  naturiol  yn 
enyn  parch.  Fe  all  rhodd  ddangos  daioni  ac  ewyllys  da  y 
rhoddwr  heb  ei  bod  hi  nemawr  iawn  o  werth  i'r  derbyniwr.  Yr 
oedd  dwy  hathng  y  weddw  yn  dangos  fod  y  teimlad  cynhesaf 
yn  ei  mynwes  hi  at  achos  Duw,  eto  ni  fydd  yr  achos  fawr  iawn 
bellach  ymlaen  er  liyny  ;  ond  nid  felly  lion ; — yr  oedd  anfon  y 
Mab  yn  dangos  y  daioni  mwyaf  yn  y  Tad.  Yr  oedd  y  Mab  yn 
gyfryw  ag  yr  oedd  yn  rhesymol  disgwyl  y  buasai  pawb,  ond  ei 
weled,  yn  fci  barchii.  Teyinged  ydyw  gwir  barch  i  unrhyw 
wrthddrych,  y  mae  lioll  enaid  dyn  yn  eidaluiddo.  Nid  ellwch 
chwi  ddim  parchu  un,  os  na  bydd  eich  deall,  eich  rheswm,  yn  ei 
gymeradwyo.  Nid  ellwch  chwi  ddim  chwa'th  os  na  bydd  eich 
calon — eich  serch — i  ryw  fcsur  yn  ymlynu  wrtho.  Y  mae 
cymeradwyaeth  y  deall  o  wrthddrych,  os  na  bydd  ynddo  ddim 
i  sugno  y  galon,  yn  peri  i  chwi  ei  ofni  ;  ac  y  mae  yn  rhy 
anlaawdd  i'r  galon  ymlynu  yn  hir  wrth  unrhy w  wrthddrych,  os 
na  bydd  ynddo  rywbetli  i'r  deall  ei  gymeradwyo;  ond  y  mae  y 
ddau,  sef  cymeradwyaeth  y  deall,  ac  ymlyniad  y  galon,  yn 
cynyrchu  gwir  barch — neu  barchedig  ofn.  Ofn  wedi  ei  gym- 
ysgu  à  chariad,  a  chariad  wedi  ei  dymheru  àg  ofn,  ydyw  gwir 
barch,  neu  barcliedig  ofn.  O  dan  yr  Hen  Destament,  ofn  oedd 
crefydd.  Yr  oedd  digon  o  Dduw  yn  y  golwg  i  beri  i'r  deall 
ofni  yn  ddirfawr  ger  ei  fron,  ond  nid  digon  i  beri  i'r  galon  ym- 
lynu  yn  llwyr  wrtho;  ond  "  hwy  a  barchant  fy  Mab  i."  Y 
mae  digon  o  fawredd  ynddo  i  greu  ofn,  a  digon  o  raslonrwydd 
i  droi  yr  ofii  liwnw  yn  barch.     Y  mac  i'r  gair  parch  yma  hcfyd 

ystyr  ychydig  helaethach  na  hyn.  Y  mae  yn  cynwys  y  teimlad 
sydd  yn  mynwes  un  sydd  yn  ddiffygiol  iawn  mewn  rhyw  rin- 
wedd  ei  hun  pan  gerbron  un  arall  sydd  yn  enwog  ynddo.  Y 
mae  yr  ystyr  hwn  i'r  gair  yn  gyf^^styr  â'r  gair  cyiuihdd.  Hwy 
a  gywilyddiant  ger'oron  "fy  Mab  i  ;" — '' hwy  abarchantfy  INIab 
i  :"  bydd  ei  farwedd  a'i  raslonrwydd  yn  dangos  beth  ydwyf  fí, 
Bydd  ei  ostyngeiddrwydd  a'i  ufudd-dod  yn  dangos  b-íth  a 
ddylent  hwythau  fod.  Bydd  ei  fawredd  a'i  ras  yn  sugno  eu 
deall  a'u  serch  ;  bydd  ei  ostyngeiddrwydd  a'i  addfwynder  yn 
peri  iddynt  ffieiddo  eu  hunain  ger  ei  fron.  Caiff  ddangos  beth 
ydwyf  fi,  a  dangos  hefyd  beth  a  ddylent  hwythau  fod.  "  Hwy 
a  barchant  fy  Mab  i." 

(i.)  Y  mae  mawredd  ac  urddas  y  Mab  yn  gofyn  parch.  Y 
mae  bod  un  yn  amddifad  o  fawredd,  neu  fod  eraiU  heb  adwaen 
y  mawreddsydd  ynddo,  yn  peri  na  bydd  iddo  lawer  o  barch. 
Yr  oedd  y  Chineaid  yn  ddiweddar,  am  cu  bod  yn  tybied  nad 
oedd  mawredd  yn  perthyn  i  neb  ond  iddynt  hwy,  yn  rhyfela 
yn  erbyn  y  deyrnas  hon,  ac  yn  bwriadu  bron  ei  difodi  hi  ;  ond 
pan  yr  argyhoeddwyd  hwynt  ''>'u  camsyniad,  ceisio  amodau 
heddwch  a  wnaethant.  Gwelsant  mai  cu  doethineb  oedd 
parchu  Prj'^dain,  wedi  iddynt  ddeall  pa  fath  un  oedd  hi.  Yr 
ydych  chwithau  yn  gwrthryfela  yn  erbyn  Duw,  am  eich  bod 
chwi  heb  ddeall  y  mawredd  a'r  urddas  sydd  yn  perthyn  iddo  ; 
ond  ped  edrychech  chwi  ar  y  Mab,  chwi  welech  mai  eich  syn- 
wyr,  fcl  eich  braint,  ydyw  ei  barchu.  Yr  oedd  mawredd  Duw 
yn  bell  oddiwrthym  ni  ymhob  man  arall.  Y  mae  hefyd  yn 
fawredd  mor  ddiderfyn, — mor  anfeidrol, — fel  nad  allwn  ni  ddim 
cael  gafael  arno  ;  am  hyny  y  mae  i  ni,  i  fesur  mawr,  fel  pe  na 
byddai  ;  ond  yn  y  Mab,  y  mae  y  mawredd  wedi  dyfod  i'n  hymyl 
ni,  ac  y  mae  yn  fawredd  wedi  ei  symleiddio  [^iniplijìed),  i'w 
ddwyn  o  fewn  ein  cyraedd  ni.  Pe  na  buasai  dim  mwy  o  fawr- 
edd  Duw  yn  y  golwgyn  lesu  Grist  nag  sydd  yn  y  greadigaeth, 
y  mae  yn  fawredd  wedi  ei  ddwyn  i'n  hymyl,  ac  felly  yr  ydyin 
ni  yn  teiiiìlo  mwy  oddiwrtho.  Y  mae  Efe  yn  ddelw  weledig  y 
Duw  anweledig.  Gallwn  ninau  synio  rhywbelh  am  HoU- 
alluogrwydd  ond  ei  weled  mewn  braich  o  gwnawd.  Y  mae 
HoIIwybodaeth  yn  dyfod  yn  ddigon  isel  i  ni  syllu  arno, 
ond  i    ni  ei  weled  mewn  cysylltiad  âg  enaid  dynol.     Y  mae 

mawredd  Duw  fel  Creawdwr  a  Chynhaliwr  yn  cael  ei  ddangos 
yn  y  Mab  ar  raddfa  gyfatebol  i'n  galluogi  ni  i  syllu  arno. 
Ni  wyddom  ni  ddim  beth  ydyw  creu  na  chynal  ;  am  hyny  y 
mae  y  mawredd  sydd  yn  orynwysedig  mewn  gwneyd  y  naill  a'r 
llall  o'n  golwg  ni  ;  ond  yn  y  Mab  y  mae  yn  ein  hymyl. 
Edrychwch  arno  yn  bywhau  Lazarus,  bydd  hyny  yn  help  i 
chwi  ddeall  y  mawredd  s^^dd  mewn  bod  yn  fywyd  i  greadigaeth, 
neu  mewn  creu.  Edrychwch  arno  yn  rhoddi  llygaid  i'r  hwn  a 
anwyd  yn  ddall,  bydd  yn  ris  i  chwi  tuag  at  ddeall  y  mawredd 
sydd  yn  gynwysedig  mewn  bod  yn  oleuni  y  byd.  Edrychwch 
arno  yn  porthi  y  pum'  mil,  cewch  fantais  i  ddeall  y  mawredd. 
sydd  yn  gynwysedig  mewn  diwallu  pob  peth  byw  â'i  ewj'llys 
da.  Edrychwch  ar  y  rhinwedd  yn  dyfod  o  hono  i  iachau  gwraig 
y  dyferlif,  cewch  fantais  i  wybod  beth  sydd  yn  gynwysedig 
mewn  bod  ganddo  fywyd  ynddo  ei  Hun.  lë,  yr  oedd  y  fath 
fawredd  ynddo  fel  yr  oedd  ar  y  ddaear  fel  meistr  yn  ei  dŷ  ei 
hun ;  ac  fel  y  mae  llygaid  gweision  yn  y  Dwyrain  ar  law  eu 
meistriaid,  ac  yn  barod  i  ysgogi  yn  ol  eu  holl  amneidiau  hwynt; 
felly  yr  oedd  llygaid  pob  peth  arno  Ef:  os  gwnai  Efe  yr 
amnaid  lleiaf  â'i  law,  yr  oedd  ufudd-dod  parod  ac  ewyllysgar 
oddiwrth  y  gweision  yn  y  fan.  Yr  oedd  amnaid  i'r  gwynt  yn 
peri  iddo  ddistewi  ;  ysgogiad  ei  law  ar  y  môr  yn  peri  iddo 
lonyddu.  Yr  oedd  gwneyd  yr  amnaid  ar  angauyn  ddigon  iddo 
ddywedyd,  Gwnaethum  fel  y  gorchymynaist.  Nid  oedd  neb 
ond  dynion  yn  gofyn,  "Trwy  ba  awdurdod  yr  wyt  yn 
gwneuthur  hyn  ?"  Y  mae  y  Mab  hefyd  nid  yn  unig  yn  ddelw 
y  Tad,  sef  yn  arddangos  ei  fawredd  i  ni  mewn  gweithredoedd, 
ond  y  mae  hefyd  wedi  dangos  yr  un  peth  mewn  dioddef.  Ni 
chafodd  y  fraich  Hollalluog  ddim  lle  i  ddangos  ei  holl  nerth  nes 
iddi  gael  taraw  y  Mab.  Ni  welwyd  beth  a  allai  cleddyf  cyf- 
iawnder  ei  wneuthur  nes  iddo  glwyfo  y  Mab.  Dim  ond  i'r 
fraich  gyfifwrdd  â'r  mynyddoedd,  yr  oeddynt  yn  mygu.  Dim 
ond  i'r  llygaid  dwyfol  edrych  ar  yr  anwir,  yr  oedd  yn  cael  ci 
ladd.  lë,  wrth  fesur  y  mae  y  Duw  mawr  yn  ymddadleu  hyd 
yn  nod  â  theulu  annwn :  pe  tywalltai  Efe  arnynt  yn  ddiarbed, 
fe'i  difodai  hwynt.  Os  mynech  chwi  weled  holl  fawredd  Duw, 
edrychwch  ar  y  Mab.  Yr  oedd  rhyw  gymaint  o  arbed  ymhob 
man  arall, — rhy w  gymaint  o  atal  y  gwynt  garw, — ond  am  dano 

Ef,  fe'i  traddodwyd  heb  arbed.  Y  mae  Duw  yn  Nghrist  mor 
ofnadwy  yn  ei  fawredd,  fel  nad  all  neb  syllu  arno  heb  grynu 
ger  ei  fron, 

Edrychwch  faiiit  ydyw  Hwn.  Os  heb  barchu  y  Alab  yr 
ydych,  yr  ydych  yn  hynod  yn  y  greadigaeth, — yn  eithriad  iddi 
hi  oU.  Y  mae  yn  y  nef  thronau  ac  arglwyddiaethau,  tywysog- 
aethau  a  meddianau ;  y  mae  yno  archangyHon,  cerubiaid,  a 
seraphiaid  ;  ond  nid  oes  yno  neb  heb  barchu  y  Mab.  Y  mae 
yn  uffern  raddau  hefyd  :  thronau  ac  arglwyddiaethau,  tywysog 
Uywodraeth  yr  awyr  a'i  weinidogion,  y  diafol  a'i  angyhon  ;  ond 
er  mai  gwrthryfelwyr  ydynt,  nid  oesyr  un  ohonynthebbarchu 
y  Mab.  Pan  gyfarfyddent  âg  Ef  yma,  "  Sanct  Duw,"  oedd  yr 
enw  arno.  Erfynient  ei  nawdd  a'i  ewyllys  da  :  os  dy  wedai  air 
penderfynol  wrth  un  o  honynt,  megis  "  Ymaith,  Satan,"  nid 
oedd  y  mwyaf  gwrol  o  honynt  ddim  yn  meiddio  ateb  yn  ol  nac 
anufuddhau.  Cymerwch  ddysg,  gan  hyny,  wrth  edrych  ar 
ymddygiadau  pawb  eraiU,  a  "  chusenwch  y  Mab." 

(2.)  Edrychwch  ar  ei  ras; — y  mae  hwn  eto  yn  enyn  parch. 
Nid  mawredd  ofnadwy  ydyw  ei  fawredd  Ef,  ond  mawredd  a 
ellir  ei  guddio,  am  mai  mawredd  grasol  ydyw.  Ni  lefarodd 
dyn  erioed  fel  Efe,  ond  nid  llefaru  fel  ar  Sinai  nes  peri  i'r  bobl 
gryru  yr  oedd,  ond  tywalltwyd  gras  ar  ei  wefusau,  am  hyny  yr 
oeddynt  yn  ei  w^randaw  yn  ewyllysgar.  Yr  oedd  cymaint  o 
fawredd  ar  ei  weithredoedd,  nes  peri  i'r  bobl  ofyn,  "  Pwy  ydyw 
Hwn  ?"  ond  yr  oedd  cymaint  o  ras  ynddynt  fel  yr  â'i  yr  hoU 
wlad  ar  ei  ol.  Y  mae  holl  gyflawnder  y  Duwdod  yn  trigo 
ynddo  ;  ond  yr  oedd  yn  cadw  y  priodoliaethau  ofnadwy  i  raddau 
o'r  golwg,  i  gael  amlygu  yn  eglurach  y  rhai  grasol, — y  rhai 
hawddgar.  Un  o'r  pethau  priodol  i  Dduw  ydyw  talu  i  bawb 
yn  ol  eu  haeddiant,  neu  yn  ol  eu  gweithredoedd ;  "anrhydeddu 
ei  anrhydeddwyr  ;"  ond  Efe  a  guddiodd  hynyna  megis  o'r 
golwg.  Edrychwch  arno  yn  cael  ei  omedd  o  ychydig  ddwfr  gan 
wraig  o  Samaria, — yn  cael  ei  wrthod  gan  ddinas  o  Samariaid, 
— yn  cael  ei  wadu  gan  un  disgybl,  a'i  fradychu  gan  un  arall ; 
ond  yn  Ue  talu  iddynt  yn  ol  eu  gweithredoedd,  y  mae  yn  mawr- 
hau  ei  nerth  arno  ei  Hun.  Ac  os  edrychwn  ar  y  dull  y  mae  yn 
amlygu  priodoliaethau  Duw,  y  mae  yn  eu  hamlygu  oll  fel  ag  i 
ddangos  ei  ras.     Nid  dangos  ei  fawredd  mewn  un  peth,  a'i   ras 

mewn  peth  arall  y  tnae.  Felly  i  raddau  y  mae  Duw  yn 
gwneuthur  mewn  rhagluniaeth  ;  ond  amlygu  gras  yr  oedd  Efe 
wrth  amlygu  ei  fawredd.  Yr  un  peth  ag  oedd  yn  ei  ddangos 
yn  Dduw  Hollalluog,  oedd  yn  ei  ddangos  hefyd  yn  llawn  gras. 
Yr  un  weithred  ag  oedd  yn  amlygu  fod  ganddo  fy wyd  ynddo  ei 
Hun,  oedd  yn  amlygu  hefyd  ei  fod  yn  fywyd  y  byd.  Yr  oedd 
mawredd  yn  dyfod  i'r  golwg  yn  ngwyrthiau  Moses,  ond  mawr- 
edd  ar  wahan  oddiwrth  ras  ydoedd.  Edrychwch  ar  y  dwfr  yn 
troi  yn  waed,  chwi  a  welwch  fawredd,  ond  nid  oes  yma  ddim 
gras ;  ond  ar  y  dwfr  yn  troi  yn  win,  dyna  ras  yn  y  mawredd. 
Edrychwch  ar  yr  ystorm  ofnadwy  yn  dinystrio  ŷd  bara,  yn 
lladd  pawb  oedd  heb  gysgod  rhagddi,  dyna  fawredd  heb  ras  ; 
ond  edrychwch  ar  ostegu  yr  ystorm  ar  Fôr  Galilea,  acar  borthi 
miloedd  âg  ychydig  dorthau  ar  ei  lan,  dyna  ras  yn  y  mawredd. 
Edrychwch  ar  doi  y  wlad  â  thywyllwch  a  elhd  ei  deimlo,  nes 
gwneyd  pawb  fel  deillion,  dyna  fawredd  ;  ond  edrychwch  ar 
roddi  llygaid  i  un  a  anwyd  yn  ddall,  dyna  fawredd  gallu  Duw 
yn  amlygu  ei  hun  yn  mawredd  gras.  Edrychwch  ar  yr  holl 
Aipht  yn  flin  arni  gan  gornwyd  llynorog,  dyna  fawredd ;  ond 
edrychwch  ar  y  claf  o'r  parlys,  yr  hwn  a  ddygid  gan  bedwar, 
yn  myned  adref  heb  gymorth  neb,  gan  gario  ei  wely  gydag  ef, 
dyna  fawredd  yn  ras  Edrychwch  ar  un  marw  ymhob  tŷ  yn 
yr  Aipht,  dyna  fawredd ;  ond  i  weled  mawredd  gallu  yn  fawr- 
edd  gras,  edrychwch  ar  angau  yn  rhoddi  yn  ol  ei  ysglyfaeth  yn 
nhŷ  Jairus,  neu  yn  Bethania.  Gallasai  yntau  ddangos  ei  fod  yn 
Arglwydd  ar  y  gwynt  tiwy  beri  i  gawod  o  honoddisgyn  ar  Fôr 
Gahlea,  nes  suddo  pob  llong  oedd  yno;  gallasai  ddangos  mai  Efe 
oedd  goleuni  y  byd,  trwy  daraw  miloedd  o'r  trigohon  â 
thywyllwch  dalhneb  ;  gallasai  ddangos  mai  Efe  oedd  Arglwydd 
y  bywyd,  trwy  ei  alw  yn  ol  oddiar  filoedd  oeddent  yn  ei  gam- 
ddefnyddio ;  fe  ddangosodd  pan  yma  ei  fod  yn  teyrnasu,  a 
dangosodd  mor  eglur  a  hyny,  mai  gras  oedd  yn  teyrnasu  ynddo 
Ef.     "  Ty walltwyd  gras  ar  ei  wefusau." 

Ond  nid  oedd  y  gras  mawr  oedd  ynddo  dim  wedi  dyfod  i'r 
golwg  pryd  y  cyfeiria  y  ddamcg  ato.  Nid  oedd  yr  holl  bcthau 
a  enwyd  eisoes  ddim  ond  ysgub  y  blaenfîrwyth, — ychydig  o'r 
addfed  flfrwyth  cyntaf, — ychydig  o'r  hyn  oedd  yn  ngwcddill 
ganddo.     Ac  os  gallesid  digwyl  y  buasai  dynion  yn  ei  barchu 

Vvrth  weled  hyny,  pa  faint  m\/y  rhesymol*  ydyw  hyn  WLdi 
iddynt  weled,  nid  ysgub  y  blaeníîrwyth,  ond  ^^cnwd  toreithiog, 
— wedi  ei  weled  yn  rhoddi  nid  o'r  hyn  oedd  yn  ngweddill 
g'anddo,  ond  ei  holl  fywyd  ?  Os  oedd  bywhau  Lazarus  â  gair 
yn  dangos  gras  mawr,  pa  faint  mwy  ydyw  marw  ei  Hun  i 
îywhau  meìrw  ?  Os  oedd  rhoddi  llygaid  i  ddail  trwy  offeryn- 
oldeb  clai  a  phoeryn  yn  ras,  pa  faint  mwy  ydyw  myned  i 
dywyllwch  glyn  cysgod  angau  ei  Hun  i  gael  rhoddi  bywyd  i 
ddeilhon  ysbrydol  ?  Os  oedd  dwyn  y  clefydau  a'r  gwendidau 
ymaith  à^ì  air  yn  ras,  pa  faint  mwy  ydyw  eu  dwyn  hwynt  yn  ei 
gorff  ei  Hun  ar  y  pren, — "  gwella'r  arclioU  drwy  gymeryd 
clwyf  ei  Hun,''' — gostegu  yr  ystorm,  nid  â'i  air,  ond  trwy 
gymeryd  ei  daflu  iV  mòr  ei  hun  i'w  gwneuthur  yn  dawel  ?  Ni 
bu  neb  erioed  mor  hawdd  ei  barchu  a'r  Mab,  oblegid  y  mae  oU 
yn  hawddgar.  Yr  oedd  Abraham  yn  dywysog  Duw,  ond  nid 
oedd  heb  ei  walîau  ;  yr  oedd  Moses  yn  was  heb  €Ì  ail,  ond  nid 
cedd  hfìb  eì  feiau  ;  yr  oedd  Dafydd  yn  un  o  rai  rhagorol  y 
ddaear,  ond  nid  oedd  ei  ddillad  yntau  ddim  bob  amser  yn  wyn- 
ion  ;  ond  am  Hwn  y  mae  oU  ynhawddgar, — y  maeynun  addeil 
sylw  ymhob  man,  ac  ymhob  cymeriad.  Yr  oedd  Dafydd  yn 
ddifai  fel  brenin,  ond  nid  fcl  dyn.  Yr  oedd  Eii  yn  offeiriad 
heb  frycheuyn  ar  ei  wisg,  ond  fel  tad  yr  oedd  llawer  rhwng 
•ei  ddillad  a  bod  yn  wynion.  Yr  oedd  Solomon  yn  athronydd 
na  bu  ei  ail,  ond  fel  dyn  sefydlog,  pell  oedd  oddiwrtli  ragori, 
Ond  y  mae  Hwn  oll  yn  hawddgar.  Y  mae  mor  ddifai  fel  Dyn 
ag  ydy  w  íel  Brenin  :  nid  oes  brycheuyn  ar  ei  wisg  offeiriadol  ; 
ac  y  mae  ei  ddiUad  mor  wynion  ahyny  yn  nghanol  ei  deulu.  Y' 
mae  ei  hoU  urddas  Ef  yn  ras.  Yr  oedd  mawredd  Solomon  yn 
destyn  ymffrost  i  Israeh  Nid  oedd  gan  yr  Aiphtiaid,  yr 
Ethiopiaid,  a'r  Tyriaid,  na'r  un  genedl  arall  frenia  tebyg  iddo ; 
ond  yr  oedd  ei  wychderyn  costioyn  ddrud  iddynt, — yr  oeddent 
yn  gruddfan  odditan  yr  iau.  Ond  y  mae  holl  urddas  y  Mab 
yn  ras.  Nid  ein  cyfoeth  ni  sydd  wedi  ei  wneuthur  yn  fawr  ; 
ond  y  mae  ei  fawredd  yn  troi  yn  gyfoeth  i  ni.  "  Pan 
ddyrchafodd  i^  uchelder,  Efe  a  roddcs  roddion  i  ddynion."  Y 
mae  yn  rhyfedd  ein  bod  heb  ei  barchu  ! 

3.  "  Hwy  a  barcliant  fy  Mab  i "  hefyd,  oblegid  y  mae  y  Mab, 
nid  yn  unig  yn  amlygiad  o'r  hyn  ydwyf  fi,  ond  hefyd  ya  am- 

\i2 

lygiad  o'r  hyn  a  ddylent  hwytbau  fcd.     Y  mae  Efe  mor  enwog 

yn  yr  holl  rinweddau  y  maent  hwy  yn  ddi%giol  ynddynt,  fel 

nad  oes  modd,  deb^-gid,  iddynt  beidio  cywilyddio  ger  ei  fron, 

Un  achos  o  wrthryfel  dyn  ydyw  rhyw  ddychymyg  fod  Duw  yrs 

gofyn  gormod  ganddo, — yn  rhoddi  arno  fwy  nag  a  haeddai, — 

fod  yr  iau  yn  rhy  drom  i^v  dwyn,   a'r  gorchymyiaion  yn  rhy 

gelyd  i'w  cadw ;  ond  y  mae  y  Mab  wedi  dangos  mewn  gweithred 

mai  nid  felly  y  maent.     "  Er  ei  fod  yn  Fab,  fe  ddysgodd  ufudd- 

dod  trwy  y  pethau  a  ddioddefodd ;"  neu,  Efe  a  fynodd  wybod 

beth  oedd  ufuddhau  ei   Hun  mewn  dioddef :  ac  yn  awr  y  mae 

yn  dyst  i'r  greadigaeth  nad  ydyw  I>uw  yn  rhoddi  ar  ddyn  fwy 

nag  a  haeddai.     I  brofi  nad  ydyw  y   ddeddf  ddim  yn  un  an- 

mhosibl    ei    cbadw,   darfu   i'r   Hwn    oedd    uwchlaw  y   ddeddf 

gymeryd  arno  agwedd   gwas  i'w  hanrhydecdu.     I  brofi   naâ 

ydyw  Duw  ddim  yn  un   anhawdd  ei   wasanaethu,  gwisgodd  y 

Mab  ddillad  gweithio  i  gyfiawni  yr  ewyliys ;  ac  nid  ufuddhau 

mewn  amgylchiadau  cyffredin  yr  oedd,  ond   bu  yn  ufudd  hyd 

angau,  hyny  yw,  er  i'w  ufudd-dod  gostio  iddo   farw.     Yr  oedd 

y  Tad  yn   di&gwyl  i  ni  gywilyddio  gerbron  y  Mab.     Nid  oes- 

dim  mor  debyg  o  beri  iV  euog  deimlo  ei  euogrw^'dd  a  phresen- 

oldeb  un  dieuog.     Y  mae  mintai  o  ladron  yn  ddigon  talgryfion 

yn  mhresenoldeb  eu  gilydd,  ond  gerbron  dynion  gonest,  y  maent 

yn  cywilyddio.     Y  mae  y  meddwyn  yn  ddigon  dideimlad  gyda 

rhai  fel  yntau:  ond  odid  na  ostynga  efe  ei  ben  gerbron  rhai  heb 

eu  llychwino  gan  y  bai.     Yr  oedd  trigoHon  y  ddaear  yn  ddigon 

talgryfion  am  mai  i'r  un   dosbarth  yr  oeddent  oll  yn  perthyn ; 

y  naill  Iwchyn  yn  ymgodi  yn  erbyn  y  llall  mewn  balchder  ; — y 

naill  briddell  yn  ymryson  â'r  llall  mewn  beiddio  Duv/  ; — y  naill 

abwydyn  yn  ymorchestu  am  flaenoriaeth  ar  y  llall  mewn  mathru 

y  ddeddf :  ond  raedd  Duw,  Mi  wnaf  iddynt  gywilyddio  ; — mi 

anfonaf  fy  Mab  yno,   a  phan  welant  un  mor  fawr  yn  ufuddhau 

bydd  arnynt  hwythau  gywilydd  peidio  ; — pan  welant  un  mor 

gyfoethog  mor  ostyngedig,  bydd  arnynt  hwythau  gywilydd  o'u 

hucheldrem.     "YUwchyn  balch,"  medd  Duw,   "  wele  Etifedd 

pob  peth  yn  cymeryd  arno  agwedd  gwas  ;  a  ydyw  yr  olwg  arno 

ddim  yn   peri  i  ti  gywilyddio?     Y  briddell  sydd  yn  fy  hèrio, 

wele  yr  Hwn  sydd  yn  gydradd  à  mi  yn  ytngrymu  i  mi  ;  a  oes 

arnat  ti  ddim  cywilydd  o  dy  ymddygiad  .?     Yr  abwydyn  sydd 

yn  mathru  fy  neddf  i,  wele  fy  Mab,  oedd  uwchlaw  deddf,  yn  eì 
chadw  o'i  fodd  ;  a  ydyw  yr  ol wg  ddiin  yn  peri  i  ti  ffíeiddio  dy 
hun  ?"     "  Hwy  a  barchant  fy  Mab  i." 

Fe  ddywedir  mai  un  o'r  pethau  mwyaf  dinystriol  i  wlad 
5'dyw  fod  y  mawrion  yn  by w  ymhell  oddiwrth  eu  hetifeddiaeth- 
au:  ni  fedrant  felly  gydymdeimlo  âVis-radd,  nabod  yn  esiampl 
iddynt  raewn  dim  daloni  ^  am  hyny  y  mae  y  dosbarth  hwnw 
yn  myned  i  feddwl  yn  galed  am  danynt,  ac  yn  cymeryd  pob 
mantais  iysgwyd  ymaith  eu  hiau  hwynt ;  ond  os  byddant  yn  byw 
yn  eu  plith,  ac  yn  eu  golwg  yn  parchu  pob  deddf,  ond  odid  na 
chywilyddiayr  is-radd  ger  eu  bron.  Yr  oedd  peTchen  y  ddaear  ar 
ryw  olwg  ynbywynrhy  bell  oddiwrthi.  Rhwymobeichiau  arnom, 
m.edd  dynion,  y  mae,  na  ddwg  Efe  mo  honynt  àg  un  o'i  fysedd» 
Na,  medd  Duw,  mi  ddeuaf  fi  i  fyw  i'ch  mysg  chwi,  mi  ddygaf 
€Ìch  beichiau  chwi  fyHun^  nid  oes  bosibl  na  chywilyddiwch 
pan  welwch  chwi  hyn.  A  ydyw  yn  cael  parch  genym, — a 
ydyw  ei  ostyngeiddrwydd  wedi  alltudio  balchder  o  dy  galon  di  ? 
A  ydÿw  ei  weithgarwch  wedi  peri  i  ti  ffieiddio  dy  ddiogi  ?  A 
ydyw  ei  ddaioni  wedi  peri  i  ti  ffieiddio  culni  dy  fynwes?  A 
ydyw  gweled  Cyntafanedig  pob  creadur  yn  plygu  iV  ddeddf,  i 
gyflawni  pob  cyfiawnder,  ddim  jn  peri  i  ti  gywilyddio  am  nad 
wyt  yn  cyfeirìo  dy  draed  i  Iwybrau  y  gorchymynion  ?  Hyn  yr 
oedd  Duw  yn  ei  ddisgwyl  ;  ond  beth  ydyw  ymddygiad  dynion 
tuag  ato? 

II.  "  Hwn  yw'r  etifedd,  deuwch,  lladdwn  Ef."  O  nerth 
gelyniaeth  calon  dyn  !  yr  amiygiad  o'r  daioni  mwyaf  yn  cyn- 
yrchu  y  casineb  niwyaf  flfyrnig  !  Pan  ddangosodd  Duw  y  cwbl 
oedd  yn  ei  galon  Ef,  fe  ddangosodd  dyn  y  cwbl  oedd  yn  ei 
galon  yntau.  Yn  anfoniad  y  Mab,  wele  fawredd  cariad  Duw  : 
yn  Uaddiad  y  Mab,  wele  nerth  gelyniaeth  dyn.  Lladd  y  Mabî 
Yr  oedd  rhywbeth  tebyg  i  reswm  i'w  roddi  dros  bob  lladd  ond 
hwn.  Yr  oedd  i  Cain  ladd  Abel, — i  Absalom  ladd  Amnon, — i 
írodyr  Jcseph  feddwl  am  ei  ]add  ef,  yn  weithredoedd  rhinwedd- 
ol  o'u  cymharu  â  lladd  y  Mab.  Pe  buasai  y  Sodomiaid  yn  lladd 
y  ddau  wr  a  ddaethent  i'w  dinas,  nid  dieithr  a  fuasai  hyny, 
oblegid  yr  oeddent  wedi  dyfod  yno  i  ddinystrio  y  lle.  Pe 
buasai  Jeroboam  yn  Iladd  y  prophwyd  a  ddaethai  o  Judah,  nid 
hynod  a  fuasai  hyny,  oblegid  yr  oedd  wedi  dyfod  i  felldithio  ei 

allor  ef.  Pe  buasai  y  tywysogion  yn  lladd  Jeremiah,  nid  dieithf 
a  fuasai  hyny,  oblegid  yr  oedd  yn  prophwydo  yn  eu  herbyn 
hwynt.  Ond  lladd  y  Mab  í  dyna  weithred — pa  fodd  y  rhoddir 
cyfrif  am  dani?  Yr  ydym  yn  cyfrif  am  ei  anfoniad  trwy 
ddywedyd,  "  Felly  y  carodd  Duw  y  byd,  fel  yr  anfonodd  eî 
uniganedig  Fab;"  ac  nid  oes  genym  fodd  i  roddi  cyfrif  am 
ymddygiad  y  byd  tuagato,  ond  trwy  ddywedyd,  Felly  y  casâodd 
y  byd  Dduw,  fel  y  lladdasant  ei  unigancdig  Fab  Ef.  Yr 
luddewon,  meddwch,  a  wnaeth  hyn,  ac  nid  allem  ni  ddim,  pe 
mynem,  wneuthur  yr  un  peth,  Gellwch,  ac  y  mae  yn  ofnus 
fod  llawer  o  honoch  yn  mỳnu.  Y  mae  yr  Apostol  yn  sôn  attî 
ryw  rai  yn  ail-groeshoelio  y  Mab,  ac  yn  ei  osod  yn  watwar. 
Ac  y  mae  yr  Arglwydd  lesu  yn  dangos  y  gofynid  i'r  genhedl- 
aeth  hono,  holl  waed  y  prophwydi  a  dywalltwyd  er  dechreuad 
y  byd,  hyn}^  yw,  yr  ystyiid  hwy  yn  euog  o'u  Iladd  hwynt, 
Gallwn  ninaii,  yn  yr  un  ystyr,  fod  yn  euog  o  ladd  y  Mab. 

I.  Y  mae  pawb  sydd  yn  rhodio  yn  yr  un  Ilwybrau  a'r  rhai 
a'i  lladdasant  Ef,  yn  euog  o'i  ladd  eto  yn  ngh^-frif  Duw. 
Rhodio  yn  yr  un  Ilwybrau  a'r  rhai  a  laddasarit  y  prophwydi  yr 
cedd  yr  luddewon  yn  nyddiau  yr  Arglwydd  lesu  ;  felly  yr 
ocdd  eu  gwacd  3-n  cael  ei  ofyn  oddiar  eu  Ilaw  hwynt.  Pwy 
bynag  o  honom  ninau  s^'dd  yn  rhodio  yn  yr  un  Ilwybrau  a'r 
rbai  a  laddasant  y  ]\Iab,  fe  ofynir  ei  wacd  mor  wirioneddoî 
oddiar  ein  dwylaw  ni  a'r  eíddynt  hwy.  Y  mae  Duwyngweled 
y  diwedd  o'r  dechreu:  fe  wyr  beth  fydd  diwedd  y  pethau  hyn. 
Felly  yn  rghyfrif  Duw  y  mae  edrychiad  anllad  yn  odineb  ; — y 
mae  chwenychiad  ynUadrad; — y  mae  casineb  yn  Iladd  :  am 
mai  yn  y  pethau  yna  y  terfynent,  pe  byddai  yr  amgylchiadati 
yn  fanteisiol  iddynt  ddyfod  i'w  llawn  ryrrj.  Yr  oedd  yr 
luddewon  ymhell  cddiwrth  feddwl  am  laddArglwydd  y  by wyd 
ar  y  cyntaf;  ond  nid  oedd  y  Iladd  ond  íTrwyth  y  casineb  oedd 
yn  eucalon  hwynt  ato  er  ydechreu:  amgylchiadau  a  ddaethant 
yn  fanteisiol  i'r  hâd  addfedu, — i'r  casineb  derfynu  mewn  Iladd. 
Nisgallwn  ninau  ddim  Iladd  y  Mab  yn  weithredol,  oblcgid  y  mae 
goruwch  yr  holl  nefoedd,  a'i  fywyd  allan  o  gyraedd  pob  perygl 
byth;  ond  os  oes  yma  gasineb  at  3'r  hyn  y  mae  yn  ei  geisio 
genym,  yr  ydym  ninau  yn  Ileiddiaid  y  Mab  yn  nghyfrif  Duw. 
Yr  ocdd  yr  luddewon  yn  Ilciddiaid  y  prophwydi,  am  fod  yr  un 

casineb  ya  eu  mynwes  hwynL  at  eiriau  Duw  ag  oedd  ya 
mynwes  eu  tadau  ;  yr  amgylchiadau  yn  unig  a  wnelent  y 
gw-ihaniaeth  rhyngddynt  hwy  a'u  tadau.  Pe  buasent  yn  yr  un 
amgylchiadau,  buasent  ya  cyílawni  yr  un  gweithredoedd. 
Felly,  pe  buasai  yr  Arglwydd  yn  trcfnu  ein  hamgylchiadau 
ninau  yn  wahanol,  nid  yn  Jerusalem  y  buasü  ei  Fab  Ef  yn  cael 
ei  ladd,  ond  yn  Nghymru.  Yr  ydyni  yn  ddigon  parod  i  feio  yr 
luddewon:  yr  oeddent  yn  feius  ;  ond  ni  buasein  ni  ddini  yn 
fwy  difai  na  hwythau  yn  yr  un  amgylcliiadau.  lë,  pe  buasai  y 
Mab  yn  ymddangos  ymysg  pob  cenedl  ar  y  ddaear,  buasai  pob 
cenedl  yn  ei  la'ld, — yn  cydsynio  i  ddywedyd,  "  Ni  ddylai  hwn 
gael  byw."  Y  mae  pawb  sydd  heb  ei  dderbyn  yn  Geidwad,  o 
dan  lywodraetli  y  pethau  hyny  a  ddygasant  oddiamgylch  ei 
farwolaeth  ymysg  yr  luddewon.  Pa  faint  sydd  yn  y  gynull- 
eidfa  barchus  hon  y  geUir  dywedyd  am  danynt,  fel  y  dy wedodd 
Pedr  wrth  y  gynulleidfa  ddydd  y  Pentecost,  "  Yr  lesu  hwn,  yr 
hwn  a  groeshoeliasoch  chwi  T' 

2.  Medd  rhyw  wrthddadleuwr,  Ni  buaswn  i  byth  yn 
gwneuthur  hyny.  Yr  oedd  yr  luddewon  yn  tystio  felly 
am  y  prophwydi, — pe  buasent  hwy  yn  byw  yn  nyddiau  eu 
tadau  na  buasent  yn  eu  lladd  hwy  it.  Ond  yr  oedd  yno  beth 
i'w  profi  hwynt.  Yr  oedd  i'r  hen  brophwydi  gynrychiolwyr  ar 
y  ddaear  y  pryd  hyny,  ac  yr  oedd  yr  hyn  a  wnelsent  i'r  hen,  yn 
cael  ei  gasglu  oddiwrth  yr  hyn  yr  oeddent  yn  ei  wneuthur  i'r 
prophwydi  byw.  Os  dirm^-gu,  gwawdio,  a  lladd  y  rhai  hyny 
yr  oeddent,  yr  oedd  hyny  yn  brawf  diymwad  mai  yr  un  peth  a 
wnaethent,  pe  cawsent  gyfle,  i'r  prophwydi  gynt.  7  mae  i'r 
Arglwyddlesu  yntau  gynrychiolwyr  ary  ddaear,  sef  ei  weision  ; 
ac  y  mae  eich  ymddygiadau  tuag  atynl  hwy  a'u  cenadwri,  yn 
ddrych  o'r  modd  yr  ymddygech  ato  Ef  ei  Hun.  Os  gwrthod 
eu  cenadwri,  os  cymeryd  pob  mantais  i  gael  rhyw  frycheuyn 
ar  eu  cymeriad,  03  rhoJdicamesboniad  ar  eu  dibenion,  yrydych, 
fel  yna  yr  oedd  y  Phariseaid  yn  ymddwyn  at  y  Mab  : — ceisio 
ei  rwydo  yn  ei  ymalrodd  ; — cani  idarlunio  ei  dJibjnion  ;— 
priodoli  ei  wyrthiau  i  ddiafol: — y  pet.liau  yna  wedi  addfedu  a 
laddasant  y  Mab  gynt; — yr  un  ydyw  eu  natur  eto. 

3.  Yr  oedd  yr  luddewon  yn  cael  eu  profi  yn  euog  o  ladd  y 
prophwydi  trwy  eu  bod  yn  adeiladu  eu   beddau   hwynt.     Yr 

oeddent  fell)^  meddai  yr  Arglwydd  lesu,  Luc  xi.  47,  48,  yn 
profi  eu  hunain  y\\  gyd-foddlawn  i'w  gweithredoedd  hwynt,  sef 
un  wedi  lladd,  a'r  llall  yn  cloddio  y  bedd.  Y  maent,  yn  llygad 
y  gyfraith,  y  naill  yn  euog  fel  y  llall.  Yr  luddewon  a  laddas- 
antyMab;  îe,  ond  os  wyt  tithau  yn  cloddio  bedd  iddo,  yr 
ydwyt  yn  euog  fel  yr  luddew, — yn  gyd-foddlawn  i'w  weithred 
ef.  Dileu  ei  enw  oddiar  y  ddaear  oedd  diben  yr  luddew  yn  ei 
ladd  Ef;  os  v/yt  tithau  heb  wneuthur  arddehad  ohono,  yr  wyt 
yn  amcanu  at  yr  ua  diben,  felly  yn  cloddio  bedd  iddo.  Fe'i 
cyfododd  Duw  Ef  o'r  bedd,  ac  a'i  rhoddes  i'w  wneuthur  yn 
amlwg.  Pa  fodd  yr  oedd  i  fyned  felly  ?  Nid  trwy  i  angyhon 
gyhoeddi  ei  fod  yn  Frenin, — nid  trwy  i  lef  o'r  nef  ddywedyd, 
"  Ti  wyt  cffeiriad ;"  ond  yr  oedd  i  fyned  yn  amlwg  fel  Brenir, 
trwy  i  ddynion  gadw  ei  orchymynion;  yn  anilwg  felProphwyd, 
drwy  iddynt  gymeryd  eu  dysgu  ganddo  ;  yn  amîwg  fel  oífeir- 
iad,  trwy  iddynt  bwyso  ar  ei  iawn ;  ac  y  mae  pawb  sydd  heb 
wneuthur  h^-n  âg  Ef,  mewn  gwirionedd  yn  ei  wthio  yn  ol  i'r 
bedd  ; — yr  wyt  yn  tystio  am  dano  fel  yr  luddewon  mai  twyllwr 
3'dyw, — nad  Ceidwad  mo  hono.  Y  mae  hyn  yn  lladd  y  Mab. 
Y  mae  wedi  ei  ladd  lawer  gwaith  genych  ;  ond  y  mae  Duw  yn 
ei  godi  o  hyd,  ac  yn  ei  roddi  i'w  wneuthur  yn  amlwg ; 
ac  os  gw nai  di  hyny  heno,  ni  sonia  fe  ddim  am  yr  hyn  a  aeth 
heibio.  Ni  fua  ai  son  am  ymddygiad  y  gwinllanwyr  at  y 
gweision,  pe  buasent  yn  parchu  y  Mab  :  felly  ar  hyn  y  mae  ein 
tynged  ninau  yn  troi ; — hon  fydd  y  ddamnedigaeth.  Yr  oedd 
Nebuchodonozor  yn  foddlawn  i  anghofio  ymddygiad  y  tri  Ilanc 
os  byddent  hwy  yn  barod  i  blygu  wrth  glywed  yr  oíFer  cerdd 
y  pryd  hyny.  Felly  y  mae  Duw  yn  dywedyd,  os  byddwch 
chwi  yn  barod  heno  i  barchu  fy  Mab,  da;  mi  a  gladdaf  yr  hyn 
a  aeth  heibio  mewn  maddeuant.  Ac  y  mae  yn  rhaid  fod  dy 
galon  di  yn  galed, — dy  elyniaeth  diyngref, — osgelli  di  saethu  at 
ei  fy wyd  heno  eto,  wedi  clywed  am  ei  ragoriaethau.  Pan  ddiang- 
odd  Napoleon  o  Elba  yn  ol  i  Ffrainc,  yr  oedd  yfyddin  a'r  wlad 
yn  ei  erbyn;  gydag  iddo  lanio,  fe  anfonodd  un  o'i  swyddogion 
mwyaf  parchusat  y  fyddin  i  geisio  ganddynt  ymostwng  iddo, 
ond  ni  wrandawent  ar  y  swyddog,  am  hyny  fe  benderfynodd 
fyned  ei  hunan.  Pan  yn  agoshau  at  y  fyddin,  fe  ddisgynodd 
oddiar  ei  farcli,  ac  a  gerddoJd  yn  araf  tuag  atynt,  à'i   freichiau 

ymhleth  ar  ei  fynwcs,  heb  yr  un  arf  ganddo,  wedi  ei  wisgo  yn  y 
dillad  mihyrol  yn  y  rhai  yr  oedd  wedi  gwneuthur  ei  holl  orchest- 
ion.  Pan  ddaeth  i  olwg  y  fyddin,  fe  barotodd  y  milwyr  eu 
harfau  dinystr  yn  ebrwydd ;  ond  fe  gerddodd  ef  ymlaen  tuag 
atynt,  er  fod  arf  dinystr  pob  un  yn  gyfeiriedig  at  ei  galon  ;  ac 
wedi  iddo  ddyfod  i'w  hymyl,  fc'u  cyfarchodd  dan  ddywedyd- 
*' Os  oes  yna  ry wun  yn  ewyllysio  lladd  ei  ymerawdwr,  fe  all 
wneyd  hyny, — dyma  fì,"  gan  daflu  ei  fynwes  yn  agored  wrth 
ddywedyd  y  gair  ;  ond  gyda  hyn,  dyna  y  íioedd  fawr  yn  cael  ei 
rhoddi,  "  Byw  fyddo'r  ymerawdwr!"  Er  diystyru  y  gweision, 
darfu  iddynt  fethu  dal  yr  olwg  ar  y  brenin  heb  blygu.  Peth 
tebyg  i  hynyna  sydd  yn  cymeryd  lle  yma  heddyw.  Mab  Duw 
sydd  wedi  dyfod  i  wyneb  ei  elynion.  Y  mae  arf  dinystr  yn 
llaw  pob  un  o  honynt;  ond  nid  oes  yr  un  arf  yn  ei  law  Ef.  Y 
mae  wedi  ei  wisgo  yn  y  wisg  y  gwnaeth  Efe  y  gorchestion 
ynddi.  Y  mae  yn  goch  ei  ddillad  fel  un  asathraiygwinwryf.  Y 
mae  yn  eich  cyfarch  chwidan  ddywedyd,  "  Wrthryfelwyr,  os  oes 
yma  nebohonoch  afynailaddeiWaredwr, — dymaFi !"  Ai  tybed 
fod  yma  rywun  yn  ddigon  caled  eto  heddyw  i  ollwng  'yr  ergyd 
at  ei  galon.  Na:  mi  a  oteithiaf  mai  syrthio  i  lawr  ac  addoli,  a 
dywedyd,  "  Byw  fyddo'r  Brenin!"  a  wnewch  chwi  oll.  Os  ei 
ladd  Ef  a  wnai  di,  fe  fydd  llef  ei  waed  Ef  yn  dy  wneuthur  yn 
grwydryn  am  byth.  Fe  ddywedir  fod  Cain  yn  crynu, — yn 
methu  gorphwys, — wedi  iddo  ladd  ei  frawd  :  lle  bynag  yr  âi,  yr 
oedd  Uef  y  gwaed  yn  ei  glustiau,  a  chryndodyn  ei  galon.  "  Pa 
faint  mwy  cosbedigaeth,  y  bernwch  chwi,  haeddu  o'r  hwn  a 
laddodd  y  Mab.?"     "Cusenwch  y  Mab,  rhag  iddo  ddigio." 

[Boreu  Mercher,  Medi  15,  1852,] 

DIYSTYRU    DYDD   Y    PETHAU    BYCHAIN. 
^ÈCHAEiAH  iv.  10  ; — "  Canys  pwy  a  ddiystyrodd  ddydd  y  petliau  bycliain." 

3  UW  ydyẅ  y  mwyaf  mcwn  bod  :  iddo  Ëfyn  unig  y 
perthyn  gwir  fawredd.  A  dyn,  y  mae  yn  debyg, 
ydy w  y  lleiaf  o'i  greadüriaid  rhesymol.  Y  mae  genym 
hanes  am  lawer  sydd  yn  uwch  na  dyn  ;  ond  nid  oes  hanes  am 
neb  yn  îs.  Ond  y  mae  y  Creawdwr  mawr  yn  ymhyfrydu  mewn 
pethau  b^'chain,  tra  y  mae  dyn,  y  lleiaf  o*i  greaduriaid  Ef,  yn 
eu  diystyru  hwynt.  Y  mae  pob  peth  o'u  cymharu  àg  Ef  ei 
Hun  yn  fychain  i  Dduw.  Iddo  Ef  y  mae  yr  ynysoedd  fel 
brycheuyn,  a'r  holl  genhedloedd  fel  defnyn  o  gelwrn  ; — mil  o 
flynyddoedd  fel  un  dydd  ; — yr  oll,  wedi  eu  gwneuthur  yn  un 
swm,  yn  ddim,  a  llai  na  dim.  Ond  o'u  cymharu  â'u  gilydd,  y 
mae  rhai  o'i  weithredoedd  yn  fawrion,  ac  eraillyn  fychain.  Ac 
wrth  sylwi  ar  ei  greadigaeth,  fel  ar  ei  ragluniaeth,  gwelir  ei  fod 
Ef  yn  ymhyfrydu  mewn  gwneuthur  pethau  bychain.  Y  mae 
yn  debyg  fod  nifer  âc  amrywiaeth  y  creaduriaid  sydd  yn  rhy 
fychain  i'r  llygaid  eu  canfod  lawn  cymaint  a'r  rhai  sydd  yti 
ddigon  mawr  i  hyny  ;  ac  y  mae  llawn  cymaint,  os  nad  mwy,  o 
brydferthwch  gweithredoedd  Duw  allan  o  olwg  y  llygad,  oher- 
wydd  ei  fychandra,  ag  sydd  yn  y  gol wg. 

Drachefn :  y  mae  mor  ryfedd  gweled  dyn  yn  diystyru  dydd  y 
pethau  bychain  ag  ydyw  gweled  Duw  yn  ymhyfrydu  ynddynt. 
Nid  oes  cymhwysder  mewn  dyn  i  ymwneyd  ond  à  pheihau 
bychain.  Y  mae  Duw  yn  gwncuthur,  fcl  y  dywed  Elihu, 
bethau  mwy  nag  a  wyddom  ni.  Y  mac  taranau  ei  gadernid  ef 
y  tuallan  i  gylch  ein  deall  ni.  Y  mae  y  pethau  mawrion  oll  i 
ni  yn  anchwiUadwy  ;  à  phcthau  bychain  yr  ydym  ni  wedi  cin 


Diystyru  dydd y  pethan  hychain.  543 

'Cysylltu.  Ar  y  rhai  hyny  y  mae  ein  bywyd  a'n  dedwyddwch 
ni  yn  ymddibynu.  Ni  raid  cynhyrfu  y  greadigaeth  i'n  lladd 
ni :  gall  un  o'i  phethau  bychain  hi  wneuthur  hyny ; — awel  o 
wynt; — cawod  o  wlaw  ; — neu  y  ddamwain  leiaf.  Ni  raid 
3'.sgwyd  colofnau  y  greadigaeth  i  aflonyddu  ar  ein  heddwch  ni: 
gall  un  diwrnod  ein  hysbeilio  o'n  meddianau  ; — un  ystorra 
fechan  ladd  ein  perthynasau ; — neu  fynyd  o  amser  ein  gwneuthur 
fcl  Job  heb  iechyd  yn  ein  cnawd.  lë,  y  rnae  ein  byd  ni  yn  un 
bychan  :  y  mae  ei  holl  bethau  yn  fychain.  Yr  ydym  ninau 
nior  fychain,  fel  nad  oes  ond  ychydig  yn  ddigon  raawr  i  wybod 
eu  bod  yn  fychain.  Am  hyny  y  mae  lliaws  trigGlion  y  byd., 
ymhob  oes,  yn  diystyru  dydd  y  pethau  bychain, 

Gwneir  hyn  gyda  phob  peth  y  byd  ; — ei  wybodaeth,  ei  gelf- 
yddyd,  ei  fasnach,  ond  yn  benaf  gyda'i  grefydd.  Ac  at 
ddiystyru  dydd  y  pethau  b^^chain  gyda  chrefydd  y  cyfeiria  y 
íestyn.  Yr  oedd  yr  luddewon  wedi  dychwelyd  o'r  caethiwed 
yn  awr  er's  blynyddoedd.  Dechreuasant  yn  fuan  ar  ol  eu 
dychweliad  adgyweirio  anghyfanedd-dra  Jerusalem.  a'r  dcmli 
©nd  llwyddodd  eu  gelynion  i  ddyrysu  y  gwaith,  cyn  iddynt 
gael  ei  gychwyn  yn  iawn.  Ond  wedi  i'r  amgylchiadau  newid, 
llwyddodd  y  prophwydi  Haggai  a  Zechariah  i  gael  ganddynt 
€Ì  ail  gychwyn  ;  ac  yn  y  bcRod  hon  y  mae  y  prophwyd  yn  eu 
calonogi  i  fyned  ymlaen  gyda'r  gwaith  trwy  ddangos  iddynt 
sicrwydd  eu  Ilwyddiant.  Yr  oedd  dwylaw  Zorobabel  a  sylfaen- 
asent  y  tŷ,  i'w  orphen  hefyd.  Ac  yn  y  testyn,  y  mae  yn  gofyn 
mewn  ymffrost,  wedi  edrych  yn  brophwydoliaethol  ar  ygwaith 
wedi  ei  gwblhau.,  "Pwy  a  ddiystyrodd  ddydd  y  pethau  bychain  ?" 
Pa  le  y  mae  y  diystyrwyr  heddyw?  Neu  gall  ei  fod  yn  gofyn 
hyn  wrth  edrych  ar  gychwyn  y  gwaith  ;  a  hyny  oherwydd  yr 
ystyriaeth  fod  digon  o  blaid  ei  Iwyddiant,  oherwydd  yr  oedd 
saith  Iygad  yr  Arglwydd  yn  Ilawenychu  wrth  weled  y  gareg 
alcam  yn  Ilaw  Zorobabel:  am  hyny,  yr  oedd  gosodiad  y  gongl- 
faen  mor  sicr  a  gosodiad  y  sylfaen.  Oddiwrth  y  testynsylwn  : — • 

I.  Ar  y  gwahanol  gymeriadau  sydd  yn  diystyru  dydd  y 
pethau  bychain  gyda  chrefydd.  Gellir  rhestru  y  rhai  hyn 
•mewn  tri  dosbarth.  i.  Gelynion  crefydd.  z.  Ei  chyfeillion 
hi.  3.  Y  rhai  anmhenderfynol  yn  ei  chylch,  neu  y  rhai  s^'dd 
yn  clofE  mewn  perthynas  iddl 

1.  Y  mae  gelynion  crefydd  ynìhob  oes  yn  diystyru  dydd  eí 
phethau  bychain  hi.  Yr  oedd  rhai  felly  yn  diystyru  yr 
luddewon  ;  yr  oedd  Sanbalat  yr  Horoniad,  a  Thobiah  yr  Am- 
moniad,  yn  gwatwar,  ac  yn  dirmygu  eu  gwaith  yn  adeiladu 
gan  ddywedyd,  "  Ped  elailwynog  i  fyny,  efe  a  fwriai  i  lawr  en 
raur  ceryg  hwynt."  Yr  hyn  oedd  yn  peri  i''r  rhai  hyn  dybied 
felly  oedd,  fod  yr  adeiladwyr  yn  ychydig  ac  yn  dlodion,  a'r 
gwaith  yr  oeddent  yn  ymosod  arno  yn  fawr  ac  anhav/dd.  Y  mae 
yr  un  peth  yn  peri  i  elynion  crefyddymhoboes  ei  diystyru,  sef 
gwaeledd  y  moddion  neu  yr  oíFerynau  o'u  cymharu  â  mawredd 
yr  amcan  mewn  gol wg.  Y  mae  pregethu  yn  ftolineb  i  gadw  ; 
- — y  mae  pryf  Jacob  yn  ddiystyr  yn  eu  golwg  i  ddyrnu  myn- 
yddoedd  ; — y  mae  careg  fechan  yn  ynfydrwydd  i  ddryllio  delw 
fawr,  Pa  faint  o  wawdio  a  fu  yn  nechreu  y  ganrif  hon  ar  ym- 
drechiadau  cenhadol  yr  eglwys  1  Pa  sawl  un  a  fu  yn  gofyn 
mewn  diystyrwch  a  oedd  dyrnaid  o  boblach  dlodion  yn  myned 
i  gyfnewid  gwedd  foesol  Irdia  ; — i  ddadsylfaenu  crefyddau  oedd- 
ent  yn  fìloedd  o  ílynyddoedd  ooedran  ?  A  oedd  un  neu  ddau  o 
wehilion  cymdeithas,  fel  yr  oeddid  yn  eu  hj'styried,  yn  myned 
i  ail  greu  Affrica, — i  wneyd  y  Negro  yn  ddyn,  a'r  dyn  yn  Grist- 
ion  ?  Edrychid  ar  hyn  yn  freuddwyd  gwág  rhyw  ychydig 
oeddent  wedi  goddef  iV  dychymyg  gymylu  eu  rheswm  a'ii 
barn. 

Ac  y  mae  llawer  efo  yn  gofyn,  v.'rth  edrych  ar  ymdrcchiadau 
yr  eglwys: — "  Beth  a  wna  yr  luddewon  gweiniaid  h^m  .'"  Di- 
ystyrir  Ilyfr  crefydd, — ceblir  ei  phroffeswyr  hi ;  y  mae  doeth- 
ineb  Duw  yn  cael  ei  ddirmygu  gan  ymholydd  y  byd  hwn,  am 
ei  fod  yn  ddoethineb  mewn  dirgelwch.  Y  mae  yr  arfau  sydd 
yn  nerthol  i  fwrw  cestyll  i'r  llawr  yn  cael  eu  gwawdio,  am  nad 
ydynt  gnawdol.  Y  mae  gelynion  crefydd  yn  diystyru  dydd  ei 
phethau  bychain. 

2.  Y  mae  yn  beryglus  rhag  i  gyfeillion  crefydd  ddiystyru 
dydd  ei  phethau  bychain  hi.  Yn  Ilyfr  Ezra,  yr  ydym  yn  cael 
fod  yr  hcn  bobl  ymysg  yr  luddewon,  yn  gwneuthur  yr  un 
peth  mewn  rhan  â'r  Samariaid,  sef  diystyru  dydd  y  pethau 
bychain  ;  yr  oeddent  yn  wylo  wrth  weled  sylfaenu  yr  ail  deml ; 
tra  yr  oedd  yr  ieuainc  yn  llawenychu.  Y  mae  yn  debygol  mai 
un  achos  o'u  dagrau  ydoedd,  cymharu  eu  scfyllfa  bresenol  fcl 


Dìystyrii  dydd y  pethaii  hychain.  545 

Cenedl,  â  sefyllfa  Israel  yn  amser  Solomon,  pan  yr  adeiladwyd 
y  deml  gyntaf;  ac  oddi.wrth  eu  bod  yn  dlodion  ac  yn  anenwog 
y\\  awr,  yr  oeddcnt  yn  casglu  y  byddai  y  tŷ  yn  llwydaidd  a 
chyffredin  o'i  gymharu  â  hwnw.  Achos  arall  ydoedd,  eu  bod 
yn  cymharu  yr  ail  dŷ  yn  ei  sylfaeniad,  á'r  cyntafyn  ei  berffeith- 
iad  ; — yr  hen  deml  fel  y  gwelsent  hwy  hi,  cyn  i  Nebuchodon- 
os  )r  ddyfod  i  fyny  yn  eu  herbyn,  a'r  un  bresenol,  fel  yr  oeddent 
yn  ei  gweled  yn  awr.  Oherwydd  y  pethau  hyn  yr  oeddentyn 
rhy  ddiystyr  o'r  gwaith.  Ac  y  mae  dynion  da  eto  yn  rhy 
dueddol  i  ddistyru  pethau  eu  hoes  eu  hunain,  am  eu  bod  yn  ea 
cymharu,  yn  eu  cychwyn,  â  phethau  oes  ílaenorol  yn  eu  per- 
íFeithiad  ;  fel  pe  gwelech  chwi  un  yn  cymharu  diwrnod  pan  y 
mae  yr  haul  newydd  amlygu  ei  hun  yn  y  wawr,  â  diwrnod  arall 
pan  ydoedd  yn  ei  lawn  rym.  Y  mae  dyn  gyda  chrefydd,  fel 
gyda'r  byd  hwn,  yn  priodoli  gormod  i'r  amser  a  aeth  heibio; — 
yn  disgwyl  gormod  wrth  yr  amser  dyfodol,  ac  yn  rhy  ddiystyr 
o  bethau  yr  amser  presenoL  Ac  nid  bai  un  o^drau  yn  unig 
ydywhyn;  ond  y  mae  yr  hen  a'r  ieuanc  yn  hyn  yn  cytuno. 
Y  mae  pethau  mawr  wedi  bod,  medd  yr  hcn,  Y  maent  i 
ddyfod,  medd  yr  ieuamc.  Y  mae  y  pethau  pell  ar  bob  llaw  yn 
fawr ;  ond  y  mae  y  rhai  presenol  yn  fycha'a.  Yr  oedd 
Naaman  yn  eithriad  i'r  rheol  gyffredin.  Yr  oedd  efe  yn  tybied 
Abana  a  Pharpar,  y  dyfroedd  oeddent  yn  ymyl  ei  gartref,  ya. 
well  na'r  lorddonen  oedd  yn  bell  oddiwrtho.  "  Pan  adeilado 
yr  Arglwydd  Sîon,"  medd  y  Salmydd,  "y  gwehr  Ef  yn  ei 
ogoniant."  Ond  nid  ar  unwaith  y  mae  yn  ci  hadeiladu: 
y  mae  fel  yn  ei  gorphen  hi  bob  yn  rhan ;  a  phan  y  bydd 
un  o'r  tyrau  yn  cael  ei  gwblhau,  y  mae  pawb  y  pryd 
hyny  yn  gweled  Duw  ^''  y\\  hynod  yn  Judah."  Ond  pan  y  bydd 
yn  gosod  sylfaen  un  arall,  nid  oes  nemawr  o'i  ogoniant  yn 
fynych  yn  y  golwg  ;  ac  y  mae  perygl  i  ni,  wrth  ryfeddu  go- 
goniant  y  tŵ-r  sydd  wedi  ei  orphen,  fod  yn  rhy  ddiystyr  o'r  un 
sy  newydd  ei  ddechreu.  Feallai  y  bydd  mwy  gogoniant  y  twr 
yna  yr  ydym  ni  wedi  ei  ddiystyru,  na'r  un  yr  ydym  yn  ei 
ryfeddu  yn  awr.  Y  mae  ar  ddyn  eisiau  gweled  pob  peth  yn 
cychwyn  ac  yn  cael  ei  gwblhau  yr  un  fath  ;  ond  nid  mechanic^ 
nid  creftwr,  ydyw  Duw  :  Creawdwr  ydyw.  Y  mae  yn  rhaid  i 
greíftwr    wneuthur  pethau   yn  debyg  yr  un  fath ;     ond   gall 


54^  Diystyrii  dycld y  pcthau  bychain. 

Greawdwr  roddi  amrywiaeth  diddiwedd  yn  ei  weithredoedd,- 
Yn  y  dechre,  fe  wnaeth  rai  pethau  o  ddim, — eraill  o'r  dwfr,— 
eraill  o'r  pridd.  Nid  oedd  yn  ei  ddynwared  ei  han  ;  ond  yn 
dywedyd  "  Bydded  "  wrth  ddim ;  a  "  dyged  y  ddaear/'  neu 
"  heigied  y  dyfroedd,"  wrth  ryw  bethau  oeddent  mewn  botL 
Fel  hyn  y  mae  eto  yn  gweithio  yn  foesol.  Fe  wnaeth  y 
tabernacl  gynt,  fel  à'r  gair  "  by'dded,"  o  ddim.  Fe  wnaeth  y 
deml  fel  trwy  ddywedyd,  "  Dyged  y  ddaear,"  sef  mewn  modd 
mwy  naturiol.  Ond  Creawdwr  ydoedd  yn  y  naill  amgylchiad 
fel  y  llall.  Fe"i  gweiwyd  yn  dywedyd,  "^^^^6^,""^^  Nghymru,, 
nes  yr  oedd  yno  Gristion  yn  y  fan  nad  oedd  dyn  cyn  hyny  ; — ■ 
yn  gwneüthar  y  rhai  nid  oeddent  bobl  yn  bobl ;  ond  y  mae 
yn  dywedyd  yn  awr,  "Dyged  y  ddaear,"  sefg\'/neuthur  Cristion, 
nid  o  ddim,  ond  o'r  dyn.  Na  ddiystyrwn  hyn  ;  oherwydd  fe 
wneir  gwaith  yn  y  dull  hwn,  ŷ  bydd  gwiw  gan  Ddaw  ddy- 
wedyd  am  dano,  mai  "da  iawn  ydoedd.'' 

3.  Drachefn,-  y  mae  y  rhai  sydd  yn  cloffi  gyda  chrefydd  yn 
diystyru  dydd  ỳ  pethau  bychain.  Tebyg  ydyw  fod  rhai  felly 
yn  nyddiau  y  prophwyd.  Yr  oedd  y  genedl  yn  rhy  wanaidd 
a  dirmygus  ganddynt  i  ddyfod  gyda  hwynt  iV  gwlad  ;  am 
hyny  arosasant  yn  ngwlad  eu  caethiwed,  gan  fwriadu  ei  dilyn 
os  elai  dydd  ei  phethau  bychain  hi  heibio.  Nid  oeddent  wedi 
ewbl  gefnu  ar  Jehofa,  Duw  eu  tadau,  ondyr  oedd  ei  achos  a'i 
bobl  yn  rhy  fychain  yn  awr  iddynt  hwy  wneuthur  arddeliad  o 
honynt.  Yr  oedd  miloedd  felly  yn  Israel  yn  nyddiau  Elias, 
Nid  oeddent  yn  addoli  Baal  ;  ond  am  ei  bod  hi  yn  ddydd  y 
pethau  bychain  ar  achos  Jehofa,  yr  oeddent  yn  ddiystyr  o 
hwnw.  Y  mae  llawer  o  frodyr  i'r  rhai  hyn  yn  y  byd  eto :  nid 
Gcs  dim  yn  eisiau,  dybygech,  ond  i  ddydd  pethau  bychain 
erefydd  fyned  heibio  na  byddant  hwythau  yn  bleidwyr  flfydd- 
lawn  iddo.  Ei  gwcled  hi  wedi  cyraedd  sefydlogrwydd  a 
ehysondeb  sydd  yn  eisiau  i  beri  iddynt  ei  pharchu.  Ond  y 
mae  dyn  yn  myned  o'r  naill  eithaf  i'r  llall  :  y  mae  sefydlog- 
rwydd  a  chysondeb  peth  drachefn  yn  peri  iddo  edrych  arno  yn 
gyffredin.  Y  mae  yr  hyn  sydd  yn  digwydd  yn  barhaus  yn 
ddiystyr  yn  ei  ohvg  :  pethau  angbyffredin  yn  unig  a  gyfrifir  yrì 
fawrion  ganddo.  Y  mae  codiad  a  machludiad  cyson  yr  haulyn 
beth  bychan   yn    ei  olwg:   pe  safai  am  ddiwrnod,  cdrychid  ar 

hyny  yn  beth  mawr.  Yr  oedd  gweitbredoedd  cyson  Mab  DuWj, 
er  eu  bod  yn  fawrion;  yn  myned  yn  ddiystyr  yn  ngolwg  y  bobl  : 
yr  ocdd  arnynt  eisiau  gweled  arwydd  o'r  nef, — rhywbeth  ang- 
hyfirrediii.  Felly  y  mae  ordinhadau  tŷ  Dduw,  oherwydd 
cysondeb  eu  gweinyddiad,  yn  myned  yn  bethau  bychain  yn 
ngclwg  llawer  :  y  mae  arnynt  eisiau  gweied  pethau  anghy- 
íFredin.  Yr  oedd  pregethu  yn  uchel  yn  eu  golwg,  pan  nad 
oedd  i'w  gael  ond  unwaith  yn  y  mis ;  ond  y  mae  ei  gysondeb 
wedi  ei  wneuthur  yn  ddiystyr  yng  ngolwg  Ilawer. 

Y  mae  dosbarth  lliosog  yn  diystyru  dydd  y  pethaa 
bychain  ar  eu  meddyliau  eu  hunain  oherAvydd  yr  un  petb. 
Gan  fod  y  dylanwad  yn  gyson  ar  eu  meddwl,  diystyrant  hwynt, 
gan  dybied  nad  oes  ond  pethau  anghyffredin  yn  fawr.  Y  mae 
gan  yr  Arglwydd  lawer  ffordd  i  ddyfrhau  y  ddaear.  Yn  Eden 
nid  oedd  dim  gwlaw  :  gwlith  cyson  oedd  yn  gwnethur  hyn, 
Mewn  Ileoedd  eraill,  y  maey  gwlaw  yn  cael  ei  roddi  yn  ddibali 
am  wythnosau  ;  mewn  gwledydd  eraill,  y  mae  hi  yn  wlaw  ac 
yn  hindda  bob  yn  ail ;  ond  yr  un  diben  sydd  yn  cael  ei  ateb 
trwy  yr  holl  amrywiaeth  hyn.  Y  mae  y  gwlith  cyson  fydd 
mewn  un  wlad  yn  ateb  yr  un  diben  a'r  gwlaw  mawr  fydd  yn 
disgyn  ar  amserau  mewn  gwlad  arall.  Felly  y  mae  hi  yn 
ysbrydol ;  ac  y  mae  yn  beryglus  i  bobl  y  gwlith  ddiyst^'ru 
hwnw  am  ei  fod  yn  gyson. 

Y  mae  Ysbryd  Duw  yn  gwneuthur  ambell  deml  ysbrydol  fel 
y  gwnaed  un  Solomon,  sef  ei  gwneuthur  hi  mewn  amser  byr, 
a'i  gwneuthur  hefyd  gyda  chymaint  o  fawredd,  fel  nad  gwiw  i 
neb  godi  yn  erbyn  y  gwaith  ;  ond  y  mae  pawb  yn  cynorthwyo ; 
fel  yr  oedd  y  Sidoniaid  a'r  Tyriaid  yn  cynorthwyo  Solomon. 
Y  mae  yn  gwneuthur  un  arall,  yn  gyffelyb  i  deml  Zorobabel, 
yn  araf,  a  thrwy  lawer  o  rwystrau  ;  y  mae  y  diafol,  fel  Sanbalat, 
yn  gwawdio  wrth  weled  cychwyn  mor  fychan ;  ac  fel  y 
llwyddodd  Sanbalat  i  ddigaloni  y  tobl  fel  ag  i  rwystro'r  gwaith 
fyned  ymlaen  am  flynyddoedd,  felly  y  mae  y  diafol  yn  Ilwyddo 
yn  fynych  i  beri  i  lawer  ddiystyru  dydd  y  pethau  bychain.  Ond 
gwyliwch  wrandaw  arno :  oherwydd  y  mae  Ysbryd  Duw  am 
godi  y  deml,  er  mor  fychan  ydyw  y  cychwyn.  Y  mae  am  eich 
cael  yn  deml  i  Dduw.  Y  mae  am  godi  yr  holl  feini  o'r  tỳrau 
llwch; — am  gael  y  cysegr  sancteiddiolaf  eto  yn   gymwys  i'r 

Shecinah  dwyfol  breswylio  ynddo, — i'r  ddeddf  gartrefuyno.  Y 
mae  am  gael  hen  allor  yr  arogldarth  eto  i'w  lle,  fel  y  bydd 
aberth  moliant  yn  esgyn  yn  berarogl  oddiarni  yn  oes  oesoedd. 
Er  bod  y  colofnau,  a  fuant  yn  brydferth,  wedi  eu  darnio,  y  mae 
am  eu  codi  bob  darn.  Ac  er  y  gellir,  fel  y  dywedodd  un,  gerfio 
heddyw  ar  adfeilion  yr  hen  deml,  "  Fe  fu  Duw  unwaith  yn 
preswylio  yma,"  y  mae  yr  Ysbryd  tragywyddol  am  ei  chael  eto, 
y  gellir  ysgrifenu  uwchben  y  drws,  "  Nid  oes  yma  onid  tŷ  i 
Dduw  ;"  "  Dyma  fy  nhrigfan,  canys  chwenychais  hi."  Ond 
hynod  mor  araf  y  mae  yn  dechreu  !  Feallai  mai  ysgwyd  tipyn 
ar  ambell  faen,  sydd  yn  y  tỳrau  Uwch,  a  wna  i  ddechreu ;  neu 
ryddhau  ychydig  ar  ambell  ddarn  o  golofn,  sydd  ymysg  yr 
adfeiHon  ;  ond  na  ddiystyrwch  ddydd  y  pethau  bychain,  oher- 
wydd  y  mae  teml  Zorobabel  mor  sicr  o  gael  ei  gorphen  ag  un 
Solomon. 

11.  Pny  a  ddiystyrodd  ddydd  y  pethau  bychain  .?  Y  mae  y 
cwestiwn  yn  rhoddi  mantais  i  ni  edrych  ar  afresymoldeb  yr 
ymddygiad  ;  ac  y  mae  pob  peth  yn  ei  ddangos  felly.  Wi  th 
ddiystyru  dydd  y  pethau  bychain, 

I.  Yr  ydym  yn  goUwng  dros  gôf  drefn  y  byd  yr  ydym  ynddo, 
oherwydd  y  mae  ai  bob  peth  yn  hyn  o  dan  yr  un  ddeddf : 
bychain  ydynt  oll  yn  y  cychwyn. 

(i.)  Edrychwch  ar  ei  bethau  mewn  ystyr  naturiol.  Y  wawr 
wanaidd,  wedi  cynyddu,  ydyw  y  dydd.  Y  plentyn,  Avedi  tyfu, 
ydyw  y  dyn.  Yr  eginyn,  wedi  ei  beríîeithio,  ydyw  y  dwysen. 
Olrheiniwch  yr  afon  yn  ol,  chwi  a  ddeuwch  at  y  ífynon.  Os 
chwiliwch  chwi  achau  y  perl  gwerthfawr,  yna  chwi  a  ddeuwch 
at  beth  mor  fychan  a  diwerth  a'r  glo  sydd  yn  cael  ei  losgi ; — 
neu  y  mynor  tlws,  chwi  a  ddeuwch  at  y  clai  cyffredin.  Y  mae 
dechreuad  pob  peth  ein  byd  ni,  mewn  ystyr  naturiol,  yn  fychan. 

(2.)  Y  mae  ei  holl  amgylchiadau  eto  yn  dwyn  yr  un  ddelw. 
O  ba  beth  y  daeth  y  diluw  ?  Onid  o  beth  mor  fychan  ag  i 
bobl  grcfyddol  briodi  rhai  digrefydd  .?  Yr  oedd  syrthiad  Israel 
o  flaen  Ai,  yn  cychwyn  yn  ngwaith  Achan  yn  cuddio  y  fantell 
a'r  llafn  aur.  Yr  oedd  rhwygiad  y  frenhiniaeth  oddiwrth  dŷ 
Saul,  yn  cychwyn  yn  ei  waith  yn  cadw  ychydig  aniftiHaid  yn 
fyw  yn  lle  eu  Hadd.  Yr  oedd  caethghidiad  y  deg  Hwyth  i 
Assyria,   i'w  olrhain  i   beth  mor  fychan  a  dau  lò  Jeroboam  ;  a 

gwaith  y  Caldeaid  yn  dyfod  yn  erbyn  Judah,  ac  yn  y  diwedd 
yn  ei  chaethgludo,  i'w  olrhain  i  beth  mor  fychan,  ag  i  Hezeciah 
ddangos  ei  drysorau  i  genhadau  brenin  Babilon.  Y  mae  sefyllfa 
ddiry  wiedig,  orthrymedig,  Negro  AflFrica,  trwy  y  miloedd  blyn- 
yddoedd,  i'w  olrhain  i  beth  mor  fychan  a  gwaith  plentyn  drwg 
yn  gwawdio  ei  dad  pan  yn  feddw  ;  a  sefyllfa  isel  a  chrwydraidd 
yr  luddewon  am  ddwy  fil  o  flynyddoedd  i'w  hoh-hain  i  waith 
rhyw  gynifer  o  honynt  yn  dywedyd,  "  Ymaith  âg  ef;"  "  Bydded 
ei  waed  ef  arnom  ni,  ac  ar  ein  plant."  Y  mae  yn  syn  fod  dyn 
yn  diystyru  dydd  y  pethau  bychain,  pan  y  mae  ei  hoU  drueni 
"wedi  dyfod  o  beth  mor  fychan  a  bwyta  ffrwyth  pren,  a'i  hoU 
ddedwyddwch  am  dragywyddoldeb  o  beth  mor  fychan  ag  angau 
un  person.  Y  mae  afon  marwolaeth,  ac  afon  y  bywyd,  yn 
tarddu  o  ffynhonau  lîed  fychain. 

(3.)  Y  mae  y  byd  yn  ei  grefydd  eto  yn  dwyn  yr  un  ddelw. 
Gellir,  yn  ei  pherffeithiad,  ei  chymharu  hi  i  bren  uchel  a 
chysgodfawr,  ond  o  hedyn  bychan,  cyffelyb  i  hedyn  mwstard, 
y  tyfodd.  Wedi  ei  pherffeithio,  bydd  yn  fynydd  mawr,  yn 
llenwi  yr  holl  ddaear  ;  ond  careg  fechan  oedd  dechreu  hwnyna. 
Wedi  iddi  gael  ei  pherffeithio,  bydd  ei  Brenin  yn  "un 
Arglwydd,  a'i  enw  yn  un," — yn  llywodraethu  pob  man :  ond 
luddew  tlawd,  digyfrif,  "hebnaphryd  na  thegwch  iddo,"  oedd 
yntau  yn  ei  gychwyn.  Fel  y  mae  hi  yn  y  byd  y  mae  hi  yn 
yr  enaid.  Peth  daioni  ydyw  hi  yn  yrenaid.  Ofn  uffern  ydyw 
hi  i  gychwyn.  Arswydo  gerbron  Duw  fel  Barnwr  ydyw  hi  i 
ddechreu ;  ond  y  mae  ofn  uffern  ymhen  amser  yn  cael  ei  golli 
mewn  cariad  at  y  nef :  y  mae  arswyd  Barnwr  yr  holl  ddaear, 
yn  cael  ei  lyncu  i  fyny  gan  barch  i'r  Tad  sydd  yn  y  nef. 

Nid  ar  unwaith,  nac  mewn  ychydig  amser  ychwaith,  y  mae 
crefydd  yn  cymeryd  meddiant  llawn  ar  enaid  dyn.  Yn  y  dyn 
cyntaf,  cymerodd  feddiant  ar  yr  enaid,  fel  y  cymerodd  yntau 
feddiant  ar  y  byd.  Nid  oedd  dim  yn  gwrthwynebu  ei  haw- 
durdod  hi ;  ond  pob  peth  yn  talu  gwarogaeth  iddi  mewn 
moment ;  ond  yn  awr  y  mae  hi  yn  meddianu  yr  enaid  yn 
gyffelybfel  y  meddianodd  yr  Israeliaid  Ganaan,  sef  trwy  ymladd 
am  bob  modfedd  o  honi.  Ac  fel  y  bu  llawer  cwr  o'r  Av]ad 
hono,  am  nad  oedd  wedi  ei  meddianu  yn  llwyr,  yn  agored  i 
ruthriadau  y  Canaaneaid,  ac  i  ddifrod  bwystfilod  niweidiol,  am 

flynyddoedd  ;  felly  y  mae  llawer  o'r  enaid  fel  heb  ei  Iwyr  fedd- 
ianu  am  amser  hir,  er  nad  ydyw  y  ffieidd-dra  ddim  yn  dyfod  i'r 
lle  sanctaidd.  Nid  yw  y  gelynion  ddim  yn  meddianu  Jerusalem  ; 
dinas  y  Brenin  mawr  ydyw  hi  o  hyd  ;  eto  y  mae  cyrau  y  wlad 
yn  dra  agored  i  ruthriadau  y  gelynion.  Er  bod  y  galon  yn 
union  gydâ  Duw,  y  mae  deddf  pechod  yn  yr  aelodau  :  bob  yn 
ychydig  y  ca  hon  ei  gorchfygu.  Ac  nid  yw  y  pethau  sydd  yn 
ymddangos  yn  eithriad  i  hyn,  ddim  felly  ond  mewn  ymddang- 
osiad.  Nid  oedd  y  dull  cyhoeddus  y  cafodd  Saul  ei  argyhoeddi 
ond  cyffelyb  i  waith  Jericho  yn  syrthio  yn  wyrthiol  o  flaen  Israel : 
nid  oedd  hyny  ond  cychwyn  meddianu  y  wlad.  Yn  araf  iawn 
y  dygwyd  y  gwaith  ymlaen,  er  iddo  gychwyn  mewn  dull  mor 
gyhoeddus  ;  îe,  ymhen  oesoedd  y  gorphenwyd  ef.  Felly  yr 
ydym  yn  deall  wrth  iaith  yr  Apostol,  fod  cyrau  o'r  wlad  heb 
eu  meddianu  ymhen  blynyddoedd  : — ''Ys  truan  o  ddyn  wyf  íì ! 
pwy  a'm  gwared  oddiwrth  gorff  y  farwolaeth  hon  !"  Dyna 
brawf  fod  y  Canaaneaid  eto  yn  y  tir.  O  bethau  bychain  y  mae 
pob  peth  ein  byd  ni  yn  tarddu. 

2.  Wrth  ddiystyru  dydd  y  pethau  bychain,  yr  ydym  yn 
gollwng  drosgôfein  naturni  ein  hunain.  Gall  gynyddumewn 
perffeithrwydd  yn  ddiddiwedd.  Nid  amlygwyd  i  ni  ei  bod  hi 
i  sefyll  yn  oes  oesoedd.  Ni  bydd  pob  uchder  a  gyraedd  hi 
ddim  ond  mantais  iddi  gyraedd  i  un  uwch.  Bydd  yno  ryw  un 
i  fyny  uwchlaw  iddi  yn  dywedyd,  ''  Dring  !"  a  rhywbeth  ynddi 
hithau  yn  dywedyd,  "  Yr  wyf  yn  ymestyn  at  y  nôd."  Ond  er 
nad  oes  terfynau  gwybyddus  i'w  gallu  hi  i  gynwys,  ni  all  hi  yn 
y  dechreu  gynwys  ond  ychydig  iawn  o  bob  ptt').  Y  mae  pob 
peth,  yn  ei  berffeithrwydd,  o'i  gafael  hi :  y  mae  yn  rhaid  iddi 
gael  sillebu  cyn  darllen,  a  dysgu'r  wyddor  cyn  hyny.  Y  mae 
yr  hoU  ddarganfyddiadau  celfyddyiol,  os  byddant  yn  lled 
berffaith  yn  y  dechreu,  yn  cael  eu  gwrthod  gan  y  bobl  y  maer.t 
wedi  eu  bwriadu  i  fod  o  fwyaf  o  les  iddynt.  Fe  all  cyfreithiau 
gwlad  fod  yn  rhy  berffaith  i'r  deiliaid  :  felly  mewn  crefydd,  ni 
allwn  ni  wneuthur  dim  â  pherffeithrwydd  ;  y  mae  yn  rhaid  iddi 
hi  ddatguddio  ei  hun  yn  raddoî.  Y  mae  yn  rhaid  cael  tabcr- 
nacl  cyn  cael  teml; — cael  Duw  yn  y  cysegr  sancteiddiolaf,  cyn 
ei  gael  yn  Dduw  mewn  cnawd.  Y  mae  yn  rhaid  dysgu  addoli 
yn  Jerusalem,  cyn  y  byddis  yn  gymwys  i  addoh  ymhob  man. 

Y  mae  yn  rhaid  dys'Tu  cadw  un   diwrnod  o  saith  yn  Sabbath, 
cyn  y  byddi  di  yn  gymwys  i  gael  dim  ond  Sabbath. 

Y  mae  daioni  Duw  yn  disgleirio  mewn  trefnu  dydd  y  pethau 
bychain,  sef  mewn  ymddwyn  tua^  atom,  fel  y  dywed  y  pro- 
phwyd,  tr  wy  aníon  "  gorchymyn  ar  orchymyn,  Uin  ar  lin, 
ychydig  yma  ac  ychydig  acw,"  otlegid  pe  na  buasai  dydd  y 
pethau  bychain  yn  perthyn  iddynt,  ni  buasent  yn  gymwys  i  ni. 
Fe  welodd  rhai  o'r  prophwydi  y  pethau  megis  yn  eu  perffeith- 
rwydd.  Gwelodd  Moses  ac  Israel  fawredd  Duw  ar  Sinai  ;  ond 
yr  oedd  y  bobl  yn  dymuno  na  chwanegid  hyny  iddynt.  ac  yr 
oedd  Moses  ei  hun  yn  crynu  gan  ofn.  Pan  welodd  Esaiah 
Arglwydd  y  llucedd,  "  Gwae  fì,  darfu  am  danaf,"  oedd  ei  iaith. 
Gwnaeth  yr  olwg  i  Ezeciel  syrthio  ar  ei  wyneb  ar  y  ddaear; 
ac  fe  drodd  yr  olwg  ar  ogoniant  yr  Arglwydd  degwch 
gwedd  Daniel  yn  llygredigaeth.  Nid  all  ein  llygaid  ni  ddim 
dal  i  edrych  ar  danbeidrwydd  yr  haul  :  y  mae  yn  rhaid  i 
ni  ei  gael  wedi  ei  ?dlewyrchu,  ychydig  yma  ac  ychydig  acw, 
gan  y  ddaear.  Yr  ydym  yn  beio  llawer  ar  ein  hawyr-gylch; 
ond  y  mae  yn  dda  i  ni  ei  bod  hi,  i  gymedroli  y  goleuni  i'n 
llygaid  gweiniaid  ni.  Yn  cael  eu  hadlewyrchu,  ychydig  yma, 
ac  ychydig  acw,  y  mae  pethau  mawrion  y  Bibì.  Y  mae  cyf- 
iawnder  a  sancteiddrwydd,  gras  a  thrugaredd,  yn  d'od  i'r  golwg, 
ychydig  yma,  ac  ychydig  acw  ; — weithiau  y  mae  pelydr  o'r 
naill  a'r  llall  i'w  weled  mewn  aberth  ; — bryd  arall  mewn  barn  ; 
— weithiau  mewn  dinystr  gwlad  ; — bryd  arall,  mewn  arbediad 
person.  Yr  ydych  yn  ceisio  pethau  mawrion.  Ni  wyddoch  . 
beth  yr  ydych  yn  ei  oîyv\.  Y  mae  goleuni  y  pethau  mor  dan- ' 
baid,  fel  na  allem  ni  ddim  dyfod  atynt,  oni  bai  fod  y  tew  gymylau 
o'u  hamgylch  yn  lleddfu  ychydig  arnynt.  Nid  all  cig  a  gwaed 
ddim  etifeddu  teyrnas  DJuw.  Y  mae  yn  rhaid  dy  gylchu  di 
âg  anfarwoldeb,  cyn  y  gelli  di  ddal  pethau  mawrion  flsaac 
Taylors  Theory  of  Mans  Disemhodied  SoulJ.  Yn  Ue  diystyru 
y  pethau  bychain,  diolch  am  danynt  ydyw  ein  lle  ni:  diolch 
am  Dduw  mewn  cnawd  ;  diolch  am  bethau  ysbrydol  mewn 
drych  a  dameg ;  diolch  mai  trwy  ffenestr  gorn  (fel  y  mae 
rhai  yn  darllen  geiriau  yr  apostol)  y  mae  goleuni  y  byd  arall  yn 
dyfod  yma,  pe  buasai  yn  dyfod  trwy  gyfrwng  mwy  clir,  buasai 
yn  ein  dallu  ni ;  diolch  am  beidio  cloddio  trwy  holl  barwydydd 
yj 

y  fynwes  ar  unwaith,  onide  buasai  y  ffieidd-dra  sydd  ynddi  wedj 
ein  dyrysu  :  ond  bob  yn  ychydig  y  mas  yn  cael  ei  ddangos  ; 
diolch  mai  nid  gogoniant  mynydd  y  gweddnewidiad,  na 
gogoniant  Patmos,  yJyw  yr  Unig-anedig  oddiwrth  y  Tad  i  ni,. 
ond  gogoniant  y  dyn  Crist  le.-u. 

3.  Y  mae  afresymoldeb  diystyru  dydd  y  pethau  bychain  i'w 
weled  wrth  ystyried  diben  yr  efengyl.  Y  mae  hwnw  y  fath  na 
chyrhaeddir  mo  hono  ond  yn  y  fFordd  hon.  Onid  ydyw  hi 
wedi  ei  bwriadu  i  fod  yn  aniidote  i  eífaith  ffrwyth  gwahardd- 
edig  Eden.  Onid  yw  hi  wedi  ei  bwriadu  i  droi  y  Nebuchodo- 
ncíor  fawr  i  le  y  daw  i  dceall  pwy  ydyw  ?  Onid  ei  hamcan  ydy w 
peri  i  ddynion  yfed  llwch  y  llo  y  maent  mor  dueddol  i'w  addoli  ì 
I  gyraedd  yr  amcan  yna,  y  mae  y  Gwaredwr  wedi  dyfod  nid 
yn  unig  i'r  ddaear,  ond  i'w  pharthau  isaf  hi ; — nid  wedi  marw, 
ond  wedi  marw  o  farwolaeth  felldigedig  y  groes.  Y  mae  wedi 
ethol  ffol-bethau  y  byd, — wedi  ordeinio  cadw  trwy  ífoHneb 
pregethu ;  ac  nis  gall  neb  fyned  ar  ei  al  mewn  un  oss  heb  ym- 
wadu  àg  ef  ei  hun.  Er  bod  amgylchiadau  ei  achos  yn  newid, 
nid  ydynt  byth  yn  newid  fel  ag  i  \vneuthur  hunanymwadiad 
yn  ddiangenrhaid.  Pan  y  maeyr  Arglwydd  yn  rhoddi  pethau 
cryfion  gyda'r  efengyl,  y  mae  ei  hiselder  hi  yn  y  wlad  yn  peri 
mai  dydd  y  pethau  bychain  a  fydd  ei  dydd  hi  y  pryd  hyny ;  a 
phan  y  mae  hi  yn  barcbus  mewn  gwlad,  y  mae  y  dylanwadau 
sydd  yn  cydfyned  â  hi  yn  weìniaid,  fel  ag  y  mae  ei  dydd  hi  yn 
ddydd  y  pethau  bychain  y  pryd  hwnw  hefyd.  Y  mae  naill  ai 
yx  amgylchiadau  neu  raddau  y  dylanwadau  yn  ei  wneuthur 
felly.  Ni  allasai  neb  fyned  ar  ol  Mab  Duw  gynt  heb  ymwadu 
âg  ef  ei  hun.  Yr  oedd  trigoHon  Nazareth  yn  cacl  eu  rhwystro 
yn  ei  deulu,  a  thrigoHon  Caperrfaum  yn  ei  athrawiaeth.  Fe 
wnacth  bethau  mor  rhyfedd  yn  Capernaum,  lle  nad  oedd  neb 
yn  ei  adnabod,  nes  \ỳnn  sylw  pawb.  Ond  er  y  pethau  hyn, 
"Caledyw  yr  ymadrodd,"  meddai  y  bobl^  "pwy  a  ddichon 
wrandaw  arno  ?"  Yr  oedd  ar  drigolion  Nazareth  eisiau  iddo 
wneuthur  yno  y  pethau  yr  oedd  wedi  eu  gwneuthur  yn  Caper- 
naum  ;  ond  yr  oeddent  hwy  yn  gydnabyddus  â'i  holl  oes  ;  ac 
fe  ddywedir  iddo  ryfeddu  wrth  eu  hanghrediniaeth  hwy  yn 
anad  neb.  Ond  "  mab  y  saer  "  oedd  yno  ar  y  ffordd.  Felly^ 
pan  y  bu  yn  gwneuLhur  pcthau  rhyfcdd,  fel  yn  Capernaum,  yn 

Nghymru,  yr  oedd  llawer  yn  dywedyd,  "  Caled  y w  yr  ymad- 
rodd."  Yn  awr  y  mae  llawer  yn  dywedyd,  "Gwnayma,  yr  hyn 
y  clywsom  i  íi  ei  wneuthur  yn  nyddiau  ein  tadau."  Nid 
dieithr  ydyw,  os  ydyw  yr  lesu  yn  rhyfeddu  wrth  ein  hanghred- 
iniaeth.  Dylasem  ni  erbyn  hyn  fod  fel  trigohon  Nazareth,  yn 
îled  gydnabydduí  âg  Ef,  fel  na  buasai  raid  iddo  wneuthurrhyw 
bethau  mawrion,  fel  yw  Capernaum,  i  beri  i  ni  gredu  ynddo.  Y 
gwirionedd  ydyw,  eisiau  cael  myned  ar  ei  hol  heb  ymwadu  â 
hwynt  eu  hunain,  y  mae  llawer  ; — eisiau  eu  liachub  heb  eu 
troi  ;  eisiau  iechyd  heb  yraadael  à'r  clefyd.  Trwy  bethaoi 
bychaiii  y  raae  yn  rhaid  dy  achub  di. 

4.  Y  mae  afresyraoldcb  yr  yn^ddygiad  yn  dyfod  i'r  golwg 
yn  sicrwydd  llwyddiant  yr  aracan,  ond  iddynt  ddal  ato, 
cr  Ueicd  ydoedd  yn  ei  gychwyn.  "  Pwy  a  ddiystyrodd 
ddydd  y  pethau  bychain  V  '  Canys  y  raae  Uygaid  yr  Ar- 
glwydd,  S3'tld  yn  cyniwair  trwy  yr  holl  ddaear,  yn  Ilawen- 
ychu  with  weled  y  gareg  alcam  yn  llaw  Zorobabel  ;'  ara  hyny 
byddwch  galonog  gyda'r  gwaith.  Er  mai  yn  llaw  Zorobabel  y 
mae  y  blymen  {pltunmet),  y  mae  un  mwy  nag  ef  yn  gofalu  am 
dano.  Am  hyny  naadewch  i  Sanbalat  eich  digaloni,  naci'ch  tlodi 
eich  hunain  btri  i  chwi  Iwfrhau,  oherwydd  y  m.ae  y  "  llygaid 
sydd  yn  cyniwair  trwy  yr  holl  ddaear"  ar  yr  amcui.  Gai  fod 
113'gad  yr  Arglwydd  ar  y  peth,  y  mae  i  chwi  fod  yn  ddiystyr 
oherwydd  dim  sydd  ar  y  ffordd,  neu  ynte  oherwydd  eich 
diddymdra  eich  hun,  yn  gwbl  afresymol  ;  ac  y  mae  pawb  sydd 
yn  ddiŷstyr,  oherwydd  y  naiU  neu  y  llall  o'r  pethau  yna,  yn 
gollwng  dros  gof  pwy  sydd  o'u  plaid.  Yr  oedd  Moses  yn 
anobeithio  gwaredu  Israel  gan  ei  fod  yn  safndrwm  ;  ond 
y  mae  yr  Arglwydd  yn  gofyn  iddo,  "Pwy  a  wnaeth  enau  i 
ddyn  .^"  Os  medraf  lì  lefaru,  fe  ddaw  Israel  oddiyno,  er  dy  fod 
di  yn  safndrwm.  "  Bachgen  ydwyf  fi,"  meddai  Jeremiah  ;  nid 
y  w  o  bwys  pwy  wy t  li, — pwy  sydd  yn  dy  anfon  sydd  yn  bwysig. 
"  Bugail  peddwn  i,"  meddai  un  arall ;  ond  nid  oedd  dim  pwys 
yn  hyny, — geiriau  pwy  oedd  yn  ei  enau  oedd  yn  bwys'g.  Na 
ddyweded  neb  nad  yw  yr  hyn  sydd  ar  ei  feddwl  ond  bychan; 
nid  yw  ei  faint  ddim  o  gymaint  p'A-ys.  "  Na  ddifwyna  ef;  y 
îTiae  bendith  ynddo,"  er  Ueied  ydyw.  Y  mae  yr  edeu  yna,  sydd 
wedi  ei  gollv.-ng  i   waelod   dy  bydew,   yn   ymddangos   yn  waa 

iawn ;  ond  paid  a'i  barnu  hi  wrth  yr  olwg,  oblegid  y  mae  yr 
Hwn  sydd  wedi  ei  hanfon  hi,  wedi  gwneuthur  byd  â  pheth 
mor  fychan  a  gair, — wedi  enyn  uífern  â  pheth  mor  fychan  a'i 
anadl, — wedi  gwneuthur  nefoedd  âg  un  o  i  wenau.  Gan  mai 
un  fel  yna  sydd  wedi  ei  hanfon  hi,  gwylia  ei  dij'styru  hi.  Yr 
wyf  yn  ofni  cydsynio  â'r  pethau  bychain  yma;  byddwn  yn  sicr 
o  droi  3^n  ol.  Ni  raid  i  hyny  fod  ;  oherwydd  y  mae  saith 
lygad  yr  Arglwydd  arnat.  Ni  raid  i'r  cwmwl,  er  nad  yw 
ond  fel  cledr  llaw  gwr,  ddiflanu,  gan  fod  y  môr  wrth  ei  gefn. 
Ni  raid  i'r  wawr,  er  gwaned  yw,  gael  ei  gorchfygu,  gan 
fod  cysylltijd  rhyngddi  â'r  haul.  Gwnewch  yn  fawr  o  honynt, 
er  nad  ydynt  ond  mân-lwch,  canys  mân-lwch  aur  ydynt;  er 
nad  ydynt  ond  dolenau  bychain,  y  maent  yn  ddolenau  cadw^-n 
a  al)  dy  godi  di  byth. 

"  Y  mae  dydd  y  pethau  bychain,  yn  ddydd  pethau  gwerth- 
fawr,  ac  yn  arwain  at  ddydd  pethau  mawrion  ;"  ac  y  mae  ei 
ddiystyru  yn  cau  rhag  y  rhai  hyny.  Y  mae  pawb  sydd  yn 
gwneuthur  hyn,  mewn  gwirionedd  "  yn  barnu  eu  hunain  yn 
annheilwng  o  fywyd  tragywyddol." 

[Dyffryn,  boreu  llawrth,  Chwefror  11,  1854.] 


PREGETH  XXXV. 

YR    EFENGYL     UWCHLAW     CYWILYDD. 

EhüFELN'IAID  i.  16  : — "  Canjs  nid  oes  arnaf  gywilTcld  o  efeug'yl  Crist : 
oblegid  gallu  Duw  yw  hi  cr  iachamlwriaetli  i  bobun  a'rsydd  yncredui 
i'r  luddew  yn  gyntaf.  a  liefyd  i'r  Groegwr." 


R  oedd  yr  Apostol  Paul,  yn  y  cyfíawniad  o'i  swydd 
bwysig  fel  cenad  dros  Grist,  wedi  teithio  dros  ranau 
helaeth  o'r  byd  cyn  ysgrifenu  yr  epistol  hwn.  Fel 
y  rhoddwyd  calon  neu  ysbryd  brenin  i  Saul,  mab  Cis,  y  dydd 
yr  eneiniwyd  ef,  felly  rhoddwyd  calon  apostol  i  Saul  o  Tarsis, 
y  dydd  y  cyfnewidiwyd  ef  o  fod  yn  erlidiwr  yr  lesu,  i  fod  yn 
ddisgybl  iddo.  Ac  ni  bu  ei  holl  oes,  o  hyny  i'w  fedd,  ond  un 
ymdrech  diball  i  ledaenu  y  wybodaeth  am  Grist.  Ni  cheisiodd 
fyned  i  mewn  i  lafur  ei  frodyr,  trwy  ymroddi  i  adeiladu  yr 
eglwysi  oeddent  wedi  eu  íîurfio  eisoes,  gan  yrapostoHon  eraill; 
ond  y  rheol  wrth  ba  un  yr  ydoedd  yn  ymddwyn  oedd, — "  Pre- 
gethu  yrefengyl  y  tuhwnt  i  chwi;"acnid  "ifostio  yn  rheol  un 
arall  am  bethau  parod  eisoes  ;"hyny  yw,  eiamcan  ydoedd,  "ym- 
orchestu,"  fel  y  dywed,  "  i  bregethu  yr  efengyl,  nid  lleyrenwid 
Crist,  fel  nadadeiladai  ar  sail  un  arall."  Ac  fel  flFrwyth  yrym- 
egniad  hwn,  yr  oedd  y  gwledydd,  o  Jerusalem  i  Ilyricum,  wedi  eu 
Ilenwi  ganddo  âg  efengyl  Crist;  fel  y  gallai  ddywedyd  am  danynt, 
"  nad  ydoedd  mwyach  le  ynddynt,"  hyny  yw,  yr  un  Ile  o  bwys, 
nad  ydoedd  wedi  planu  Cristionogaeth  ynddo.  Y  fath  ydoedd 
brwdfrydedd  ei  zel,  ac  eangder  ei  galon  fawr,  fel  yr  ydoedd  wedi 
penderfynu  oífrymu  y  cenhedloedd  yn  un  aberth  ar  allor  Duw, 
i'w  cael  yn  ufudd  ar  air  ac  ar  weithred  i  efeng^yl  Crist ;  gan  e' 
ystyried  ei  hun  fel  yr  oífeiriad  oedd  i  ddarparu  yr  aberth  mawr 
yma. 

Yn  y  C)flawniad  o'r  gorchwy]  mawr  h\A'n,cyfarfyddai  âllawer 
o  wrthw^-nebiadau,  ond  nid  ydoedd  yn  gwneuthur  cyfrif  o 
ddim  ;  ac  nid  ydoedd  dim  yn  gallu  ei  droi,  am  fomeJt,  oddiwrth 
ddilyn  y  diben  mawr  ar  yr  hwn  yr  oedd  ei  galon  wedi  ei  gosod. 
Cyn  iddo  gychwyn  allan  i'w  waith  fel  apostol,  dangosodd  yr 
Arglwydd  iddo  pa  bethau  eu  maint  yr  oedd  yn  rhaid  iddo  eu 
dioddef  er  mwyn  ei  enw  Ef.  Nis  gw^'ddai  pa  Iwyddiant  a 
ddilynai  ei  weinidogaeth  mewn  dinas;  ond  yr  oedd  yn  sicr  o 
un  peth  a'i  cyfarfj'ddai  yno, — yr  oedd  yr  Ysbryd  wedi  tystio 
fod  rhwymau  a  bhnderau  yx\  ei  aros  ymhob  dinas.  Yn  hyn  yr 
oedd  ymadrodd  yi  Arglwydd  lesu  yn  cael  ei  wirio, — "  A  pha 
fesur  y  mesuroch,  yr  adfesurir  i  chwithau  ;" — felyr  ymddygasai 
efe  at  y  disgybîion  pan  yn  Saul  yr  erhdiwr,  felly  yrymddygwyd 
tuag  ato  yntau,  pan  y  cyfnewidiwyd  ei  enw  i  fodyn  Pauly  disgybl. 
Ond  nid  oedd  yn  gwneulhur  cyfrif  o  ddim  :  tra  y  byddai  ei 
draed  yn  rhyddion,  lledaenai  derfynau  yr  eglwys;  a  phan  y 
carcherid  ef  am  ei  broíîes,  adeiladai  yr  eglwys  drwy  ei  epistolau  ; 
ac  hyd  yn  nod  pan  y  bydai  afiechyd.  neu  gadwyn,  feallai,  yn  ei 
rwystro  i  ysgrifenu  ei  hun,  dcfnyddiai  law  un  arall  i  hyny, 
fel  y  gwnatth  gyda'r  epistol  hwn.  Fel  ei  Feistr,  nis  gwyddai 
beth  ydoedd  llonyddwch  :  ei  fwyd  a'i  ddiod  oedd  treuHo,  ac 
ymdreuHo,  wrth  "  dystiolaethu  efengyl  gras  Duw."  Fel  yr 
o.dd  gair  yr  Arglwydd  wedi  ei  gau  yn  nghalon  Jeremiah, 
felly  yr  oedd  yr  efengyl  wedi  ei  chau  fel  tân  yn  ei  esgyrnyntau; 
am  hyny  nis  gallai  ymala].  Yr  ydoedd  yn  cael  ei  yru  a'i 
a'i  gymell  i  hyn.  Cariad  ar  un  llaw  yn  ei  gymell,  ac  ofn  ar  y 
llaw  arall  yn  ei  yru.  Pe  buasai  cymhelHídau  cariad  yn  rhy 
weiniaid,  yr  oedd  angenrhaid  wedi  ei  osod  arno ;  a  gwae  oedd 
iddo,  oni  phregethai  yr  efengyl. 

Ond  er  bod  yr  hyn  a  wnaeth  yn  llawer,  yr  ydoedd  yr  hyn  yr 
oedd  yn  ei  ddymuno  ei  wneuthur  yn  Ilawer  mwy.  Yr  ydoedd 
yn  apostol  er's  ugain  mlynedd  ;  ond  hyd  yn  hyn  yr  ydoedd 
heb  ymwe]ed  â  Rhufain,  prif  ddinasy  byd.  Er  iddo  yn  fynych 
arfaethu  myned  yno,  byddai  rhywbetli  bob  tro  yn  ei  luddias  ; 
ac  yn  y  bymthegfed  benod  ni  a  gawnbeth  ydoedd  hyny,  sef  yr 
awydd  oedd  arno  i  bregethu  yr  efengyl  y  lle  nid  enwid  Crist. 
Yr  oedd  eglwys  wedi  ei  phlanu  yn  Rhufain  yn  fore  iawn  ;  a 
phob  tro  y  b^ddai  yr  apostol  ar  g^-chw^'n  i  ymwclcd  â  hi.   fe 

gìywai  atn  ryw  wlad  neu  ddinaà  bobloîçaidd  heb  erioed  glywed 
gair  o  efengyl  Crist,  ac  nis  gallai  ei  galon  dosturiol  feddwl  am 
eu  gadael  yn  eu  tywyllwch.  Ac  er  y  byddai  yn  gysur  nid 
bychan  i'w  feddwl  gael  cymdeithas  â*r  saint  yn  Rhufain,  iddo 
ef  ac  iddynt  hwythau  gael  cyd-ymgysuro  trwy  fiF)'dd  y  naiU  y 
llall,  eto  ymwadai  àg  ef  ei  hun,  ac  aberthai  ei  gysur  ei  hun  ar 
allor  Uesâd  rhaí  eraill  :  ond  gan  nad  ydoedd  mwyach  le  yn  y 
gwledydd  hyny,  yr  ydotdd  wedi  penderfynu,  ar  ol  cyfîawni  y 
weinidogaeth  ceid  ganddo  i'r  saint  tlodion  yn  Jerusalem,  ym- 
y.'eled  âg  eglwys  Rhufain;  ac.  yn  y  cyfamser,  ysgrifenodd  y 
I'ythyr  hwn  atynt. 

Y  mae  yn  ei  ddechreu  yn  amcanu  symud  ^nnalth  y  rhagfarn  a 
allasai  fod  yn  eu  meddwl  hwy  tuag  ato,  am  nad  ydoedd  wedi 
'ymweled  à  hwynt.  Yn  gyntaf  y  mae  yn  tystio  nad  ydoedd  ei 
absenold-^íb  i'w  briodoli  i  ddifaterwch  am  danynt :  na,  yr  ydoedd 
yn  Ilawenychu  yn  eu  Ilwyddiant ;— yr  oedd  enwogrwydd  eu 
fifydd  yn  peri  iddo  ddiolch  i  DJuw  drostynt,' — yr  oeddent  yn 
cael  y  fath  le  yn  ei  feddwl,  fel  yr  ydoedd  yn  galw  Duw  yn  dyst 
ei  füd  ynddibaid  yn  gwneuthcr  coffa  am  danynt  yn  ei  weddiau. 
A  rhag  y  gallent  briodoli  ei  absenoldeb  i  serch  niwy  yn  ei 
fynwes  at  leoedd  eraill, — Na,  meddai,  nid  hyny  ydyw  yr  achos  ; 
"Dyledwr  ydwyf  i'r  Groegiaid  ac  i'r  barbariaid  hefyd,  i'r  doeth- 
ion  ac  i'r  annoethion  hefyd.  Felly,  hyd  y  mae  ynoí  fi,  parod 
ydwyf  i  bregcthu  yr  efengyl  i  chwithau  hefyd  y  rhai  ydych  yn 
Rhufain."  Yr  ^'dwyf  yn  ystyried  fy  hun  yn  ddyledwr  i'r  byd  ; 
ac  yr  wyf  yn  ymorchestu  i  dalu  y  ddyled  bob  dydd.  Dyn  i'r 
byd  yduyf.  Nid  oes  dim  yn  angenrheidiol  i  roddi  hawl  iddynt 
arnaf,  ond  i  mi  glywed  eu  bod  yn  druenus  ;  a  phwy  bynag  sy 
fwyaf  feliy,  yn  nyled  hwnw  yr  ydwyf  'oellaf,  ac  i  hwnw  yr 
ydwyf  yn  anicanu  talu  yn  gyntaf.  Pa  mor  goethedig  bynag 
fyddant,  yr  ydwyf  fi  yn  eu  dyled  :  pa  mor  anwar  bynag  fyddant, 
dyled\7r  iddynt  ydwyf  fi.  Ai  doethion  Athen  ydynt,  neu  an- 
noethion  Melita,  yr  ydwyf  yn  ddyledwr  i'rnaill  fel  y  llall.  Ac 
y  mae  genych  chwithau  yn  Rhufain  hawl  i'm  gofyn  ;  ac,  hyd  y 
mae  ynof,  parod  ydwyf  i  dalu  fy  nyled  i  chwithau  hefyd.  Nid 
ydwyf  yn  meddwl  byw  ond  i  dalu  fy  nyled  ;  ac  os  bydd  fy 
marwo'aeth  yn  íoddion  mwy  effeithiol  i  hyny,  iiid  uwerthfawr 
genyf  fy  einioes  fy  hun,  os  gallaf  drwy  ei  rhoddi  i  lawr  fod  yn 

foidioa  i  dystiolaethu  y;i  well  efe-iTyl  ^ras  Daw.  Ac,  feallai, 
y  byddai  i  rai  briodoli  ei  absenoldeb  i  ^ywilydd  o'r  efengyl,  nid 
yn  ystyr  eangaf  y  gair,  ond  yn  hytrach  i  wendid  ffydd  ynddi, 
fel  pe  buasai  arno  ofn  i  roddi  y  prawf  arni  hi  yn  Rhufain,  am 
fod  Rhufain  yn  ganolbwynt  pob  peth  y  byd  y  pryd  hyny. 
Yno  yr  oedd  doethineb  y  byd  yn  cartrefu  ;  ac  yr  ydoedd  llygr- 
edigaeth  y  byd  hefyd  yn  cartrefu  yno.  Yr  oedd  yno  lawer  o 
luddewon,  y  rhai  oeddent  wedi  eu  caet^igludo  yno  cyn  amser 
Crist  ;  ac  yr  oeddent  erbyn  hyn  wedi  dyfod  yn  rhan  liosog  o 
boblogaeth  y  ddinas  fawr ;  yn  gymaint  felly,  fel  yr  ydoedd 
llawer  o'r  gwragedd  mwyaf  parchus  yn  Rhufain  yn  arfer  ym- 
gynull  yn  synagogau  yr  luddewon,  os  nad  oeddent  yr  broselyt- 
iaid  i'r  grefydd  luddewig.  Yr  oedd  y  philosophyddion  yn  aml 
iawn  yno  hefyd,  yn  cyfansoddi  ac  yn  esbonio  yn  feunyddiol 
ryw  gynllun  newydd  i  ddiwygio'r  byd.  A  gallasai  rhai  feddwl, 
oherwydd  y  pethau  hyn,  fod  ar  Paul  raddau  o  ofn  dyfod  i 
Rufain  i  bregethu.  A  phe  buasai  ofn  ar  ryw  un  o'r  apostolion, 
Paul  oedd  y  tebycaf  o  lawer  i  ofni,  am  ei  fod  yn  fwy  galluog 
ei  feddwl,  ac  yn  fwy  dysgedig  na'r  un  o'r  apostolion  eraill. 
Nid  ydyw  anwybodaeth  yn  ofni,  nac  yn  anhyderus  un 
amser.  Yr  oedd  dysgeidiaeth  yr  apostol  yn  ei  alluogi  i 
ganfod  mawredd  y  rhwystrau  oedd  yn  Rhufain,  yn  amlycach 
na'r  holl  apostolion  eraill  ;  a  phe  buasai  ar  rywun  gywilydd  o'r 
efengyl,  a  diífyg  íîydd  ynddi,  Paul  a  fuasai  hwnw.  Ond  yn  y 
testyn,  y  mae  yn  atebyr  wrthddadl  yna.  Na,  nid  hyny  a'm 
rhwystrodd  i  Rufain  :  "  Canys  nid  oes  arnafgywilyddoefengyl 
Crist," — nid  oes  genyf  ddiíTyg  ffydd  ynddi  i  wynebu  hyd  yn 
r.od  ar  Rufain  ei  hun  :  "  Oblegid  gallu  Duw  yw  hi  er  iach- 
awdwriaetii  i  bob  ua  ar  sydd  yn  credu." 

Y  mae  y  testyn  yn  rhagdybied  y  gallasai  fod  arno  gywil^'dd 
o'r  efengyl,  ac  hefyd  yn  sicrhau  nad  oedd  arno  gywilydd  o  honi ; 
a  hyn  fydd  sylfaen  yr  ychydig  sylwadau  a  gawn  ni  eu 
gwneuthur  yn  awr. 

I.  Paham  y  gallasai  fod  arno  gywilydd  o'r  efcngyl. 

II.  Pahain  nad  oedd  arno  gywilydd  o  honi. 

Y  mae  yn  rhaid  i  ni  gasglu  yr  ateb  i'r  peth  cyntaf  oddiwrth 
y  cyd-destyn  ;  ond  y  mae  y  testyn  ei  hunan  yn  cynwys  ateb  i 
i'r  ail,  sef  paham  nad  oedd  arno  gy  wilydd  o  honi :  "  Oblegid 
gallu  Duw  yw  hi." 

T.  Y  mae  y  testyn  yn  rhag-dybied  y  gallasai  fod  ar  Paul 
gywilydd  o'r  efengyl.  Gallasai  fod  arno  gywilydd  o  honi  ar 
ddau  olygiad  :  i.  Fel  luddew.  2.  Fel  dyn  dysgedig.  Gallesid 
disgwyl  y  buasai  ei  ragfarnau  cenedlaethol  yn  eì  atal  i'w  chynyg 
hi  i'r  luddewon;  ac  y  buasai  y  wybodaeth  eang  oedd  ganddo 
yn  ei  anghymhwyso  i'w  chynyg  hi  i'r  Groegiaid. 

I.  Fel  luddew,  gallasai  fod  ar  Paul  yn  fwy  arbenig  na'r  holl 
apostolioa  gywilydd  o'r  efengyl,  am  ei  fod  yn  perthyn  i'r  sect 
fanylaf  o'r  gref/dd  luddewig,  ac  wedi  ei  ddwyn  i  fynyo'i  febyd 
yn  holl  ddefodau  ac  arholion  y  gyfraith.  Ond  wrth  dderbyn 
yr  efengyl  ei  hun,  ac  wrth  ei  chynyg  hi  i'w  frodyr,  yr  ydoedd— 

(i).  Yn  ymwrthod,  ac  yn  ceisio  ganddynt  hwythau  ymwrth- 
od,  â'r  holl  ddisgwyliadau  oedd  ganddynt  am  fawredd  tymhorol. 
Yr  oedd  y  disgwyliad  hwn  wedi  myned  yn  ail  natur  i'r  luddew. 
Y  gobaith  am  hyn  ydoedd  wedi  cynal  y  genedl  mewn  chwech 
a  saith  o  gyfyngderau  ;  ac  er  eu  bod  wedi  syrthio  yn  aml,  yr 
ydoedd  hwn  wedi  atal  iddynt  gael  eu  Ilwyr  fwrw  i  lawr.  Ac 
oddiwrth  yr  hyn  ydoedd  wedi  ei  wneuthur  iddynt  eisoes,  yr 
oedd  ganddynt  le  cyfreithlawn  i  ddisgwyl  pethau  mawrion  eto, 
a'r  pethau  hyny  yn  fawr  yn  ystyr  y  ddaear  o'r  gair.  Wrth 
daflu  eu  golwg  yn  ol  dros  ddwy  fil  o  flynyddoedd,  gwelent  eu 
hunain  wedi  eu  neillduo  i  Dduw, — yn  cael  ymddwyn  tuag 
atynt  fel  plant,  tra  yr  ydoedd  yr  IioU  fyd  yn  cael  eu  trin  fel 
estroniaid.  Yr  un  daioni  ag  a  neillduodd  Abraham  o  ganol  ei 
frodyr,  a'r  un  gallu  ag  a  fu  yn  amddiffyn  iddo  yn  ei  holl 
grwydriadau,  a'r  un  drugaredd  ag  a'i  Ilwythodd  â  Ilawnder,  a 
fu  yn  eu  neillduo,  yn  eu  hamddiffyn,  ac  yn  eu  porthi  hwy  am 
ddwy  fil  o  flynyddoedd.  Ac  yn  eu  tyb  hwy,  nid  ydoedd  yr  hoH 
fawredd  hwn,  ond  gwystl  o  beth  mwy, — ysgub  blaenffrwythyn 
arwydd  fod  cynhauaf  toreithiog  i  ddilyn  ;  oblegid  onid  oeddent 
yn  darllen  yn  ysgrifeniadau  eu  prophwydi,  fod  dydd  o  Iwydd- 
iant  na  bu  ei  fath  ar  y  byd  eto  i  wawrio; — fod  y  deyrnas  i  gael 
ei  rhoddi  iddynt  hwy,  "  saint  y  Goruchaf,"  a  bod  mab  Dafydd  i 
ddyfod  i  eistedd  ar  ei  orseddfainc  yn  dragywydd, — ei  lywodr- 
aeth  i  ymesty.'i  o  fòr  i  fôr,  a  phob  awdurdod  a  brenhiniaeth 
arall  i  blygu  i'r  frenhiniaeth  gyff'redinol  hon  ?  Yr  oedd  yr 
luddewon  yn  deall  yr  holl  bethau  hyn  yn  Ilythyrenol ;  oblegid 
iachawdwriaeth  dymhorol  ydoedd  pob  un  a  dderbyniasent  gan 

Dduw  erioed.  Ac  nid  rhyfedd  fuasai,  pe  buasai  cywilydd  ar 
Paul  geisio  ysbeilio  ei  frodyr  o'r  gobaith  hwn  oedd  ganddynt^ 
yr  hwn  ydoedd  fel  seren  wedi  sirioli  eu  ffurfafen  yn  y  noson 
dywyllaf, — fel  pren  wedi  pereiddio  pob  dwfr  chwerw  a  yfwyd 
atynt  erioed.  A  gallwn  yn  hawdd  ddeall  paham  yr  oeddent  yn 
edrych  gyda  dirmyg  ar  bob  un  o'u  cenedl  oedd  yn  cofleidio 
efengyl  Crist;  oblegid,  drwy  byny,  yr  oedd  yn  rhoddi  ynfyd- 
rwydd  yn  erbyn  ei  hoh  frodyr ;  a  phriodol  y  gallent  ofyn  iddo» 
■ — Pa  fodd  y  cydsaif  hyn  âg  ysgrythyrau  y  prophwydi?  oni 
ddywedodd  y  prophwydi  fod  brenin  i  ymddangos  yn  ein  pHth  ? 
A  ydym  ni  i  ganfod  cyflawniad  o'r  brophwydohacti  hono  yn 
Mab  y  Saer  yna  ì  Onid  oedd  y  brenin  hwn w  i  gael  ei  amgylchu 
âg  urddas,  acâ  mawredd?  A  ydym  ni  i  ganfod  cyílawniad  &hyny- 
yn  nhlodi  ac  anenwogrwydd  lesu  o  Nazareth  ?  Onid  oedd  llyw- 
odraeth  y  brenin  hwnw  i  fod  yn  gyffredinol,  a'i  oruchafiaeth  i 
fod  ar  bawb  ?  A  ydym  ni  i  ganfod  cyflawniad  o  hyny  yn  marw- 
olaeth  boenus  a  dirmygus  yr  hwn  a  gyhoediwch  chwi  yn 
Grist? 

(2).  Yr  oedd  yr  apostol  wrth  dderbyn  yr  efengyl,  ac  wrth  ei 
chynyg  i  eraill,  yn  ymwadu,  ac  yn  ceisio  ganddynt  hwythaií 
ymwadu,  â'r  pethau  hyny  ymha  rai  yr  oedd  yr  luddew  yn 
ymffrostio  fwyaf.  Yr  oedd  ei  holl  seremonîau  a'i  grefydd  wedi 
eu  bwriadu  i  fod  yn  gysgodau  o  bethau  mwy;  ond  nid  ydyw 
yn  ymddangos  fod  corff  y  genedl,  os  ydoedd  hyd  yn  nôd  y 
duwiolion  oll,  yn  deall  hyny.  Edrychent  ar  eu  haberthau  a'u 
gwasanaeth  fel  wedi  eu  bwriadu  i  barhau,  ac  nid  fel  cysgodau  o 
ddaionus  bethau  i  ddyfod.  Yr  oedd  y  teimlad  a  barodd  i'r  dis- 
gyblion  ddangos  adeiladau  y  deml  i'r  Arglwydd  lesu,  yn  deim- 
lad  cyffredin  y  genedl  oll.  Yn  y  deml  yr  oedd  eu  holl  serch- 
iadau  yn  cydgyfarfod.  Ac  er  y  gallai  y  deml  hono  fod 
wedi  ei  dinystrio,  yr  oeddent  yn  hoffl  hyd  yn  nôd  ei  meini  hi. 
Yr  oedd  llwch  y  ddaear  lley  safai  yn  cyffroi  tosturi  yn  eu  calon, 
Wylent  ddagrau  yn  hidl  wrth  ei  chofio  ar  lan  afonydd  Babel. 
Y  dirmyg  pellaf  a  ellid  roddi  arnynt  ydoedd  taflu  cwmwl  ar 
eu  teml  a'u  crefydd,  Iddynt  hwy,  yr  unig  le  cysegredig  ar 
wyneb  y  ddaear  oedd  y  deml.  Yr  oedd  Duw  wedi  ymddangos 
ar  Sinai ;  ond  yr  oedd  wedi  trigo  yn  Sîon.  Ac  er  ei  fod  wedi 
cilio  yn  awr,  eto  di-gwylient,  yn  ol  prophwydoliaeth  Malachi^ 

y  deuai  yr  Arglwydci,  mewn  dull  mwy  gogoneddus  nag  erìoed, 
ì  breswylio  yn  ei  deml.  Ac  nid  dieithr  eu  bod  yn  edrych  ar 
hwnw  fel  yn  annheilwng  o''r  enw  luddew,  a  geisiai  ddadsylfaenu 
y  dybhon,  drwy  ddywedyd  fod  y  deml  wedi  gorphen  ei  gwaith  • 
— yr  allorau  yn  gwljl  ofer ; — ac  nad  oedd  yr  un  aberth  byth 
Tnwy  yn  angenrheidiol ; — fod  y  byd  oîl  yn  un  deml ;  ac  mai 
înynydd  Sion  o  hyn  allan  fyddai  pob  man,  boed  fryn,  boeá 
'fro,  lle  byddai  dau  neu  dri  wedi  ymgynull  i  addoli,  a  bod  y 
shecinah  yno  gydâ  hwynt.  Yr  oedd  yr -efengyl,  wrth  symuâ 
ymaith  y  áyb  yna,  yn  dadsylfaenu  un  arall  hefyd,  sef,  fod  yr 
luddewon  yn  bobi  briodol  i  Dduw.  Os  nad  eedd  yx  un  llanerch 
•o'r  ddaear  yn  fwy  cysegredig  na'u  gilydd,  yna  rhaid  nad  oedd 
yr  un  genedl  feliy.  Yn  hanes  Pedr  yn  nhŷ  Cornelius  ni  a 
welwn  mer  ddwfn  yr  oedd  y  syniad  am  sancteiddrwydd  ei  genedl 
ivedi  gwreiddio  yn  mynwes  pob  luddew.  Bu  yr  eglwys,  ara 
rai  blynyddoedd  ar  el  esgyniâd  ein  üarglwydd,  yn  meddwl  mai 
i'r  luddewon  yn  unig  yr  oedd  yr  oruchwyliaeth  hon  hefyá 
w^di  ei  bwriadu  ;  ond  pan  gafodd  efe  weledigaeth  y  Ilen  Ilian,  fe 
ganfu  yr  apostol  fod  canolfur  y  gwahaniaeth  wedi  ei  dynu  i 
-lawr,  ac  nad  oedd  yr  Arglwydd  mwyach  yn  derljyn  wyneb  yr 
luddew  mwy  na'r  cenedl-ddyn.  Ond  rhaid  bod  iiyn  yn  taraw 
yn  bur  chwithig  ar  glustiau  luddew,  yn  enwedig  pan  y  deuai  o 
tenau  luddew  arall.  A  gallasai,  oherwydd  hyn,  fod  ar  luddew 
gywilydd  proífesu  crefydd  oedd  yn  ysbeilio  ei  hen  grefydd  ef 
•o'i  holl  ogoniant, — yn  gwneuthur  ei  bobpeth  cysegredig  ef  yn 
gyffredin,  ac  yn  d'iosg  -ei  genedl  o'r  mawredd  hwnw  oedd  wedi 
€Ì  hamgylchynu  am  ddwy  fil  o  fiynyddoedd. 

(3).  Yr  oedd  yr  apostol,  drwy  broífesu  yr  efengyi,  yn  rhoddi 
pechod  erchyll  yn  erbyn  ei  genedl.  Nid  peth  bychan  oedá 
■ceisio  eu  hysbeilio  o'u  gobaith  am  ddaioni  i  ddyfod ;  peth  mwy 
oedd  estyn  ilaw  i  gipio  oddiarnynt  yr  hyn  ydeedd  yn  eu  medd- 
iant;  ond  mwy  na'r  ddau  ydoedd  ceisio  eu  gAvneuthur  yn  euog 
'o'r  pechod  mvvyaf  a  gyflawnwyd  ar  y  ddaear  erioed,  sef,  rhoddi 
MaD  Duw  i  farwolaeth.  Yr  oedd  eu  bod  wedi  trochi  eu  dwy- 
law  yn  ngwaed  "  y  Sanct  a'r  Cyfiawn  "  yn  eu  gosod  yn  îs  na'r 
Cinhedloedd,  y  rhai  a  ystyrient  yn  gŵn,  Yr  oedd  yr  apostol 
wedi  ei  ddysgu  yn  fanwl  yn  y  pethau  hyn.  Nid  ydoedd  yn  ol  i 
íaeb  mewn  cariad  at  ei  genedl  ; — yr  oedd  y  zêl  oedd  ganddo  dros 

ei  hen  grefydd  wedi  peri  iddo  unwaith  erlid  y  ífydd  yr  oedd  yn 
ei  phregethu  yn  awr ; — a  phricdol  y  gallasai  luddewiaeth  ofyn 
iddo,  yn  gyíFelyb  ag  y  gofynodd  yr  Arglwydd  lesu  i  Judas, — 
"Ai  tydi  sydd  yn  fy  mradychu  ?"  Yr  oeddwn  i  wedi 
gobeithio  mai  tydi  oedd  yr  hwn  fuasai  ŷ^  íy  ngwaredu  cddi- 
Avrth  y  ddysg  newydd  hon.  Ti  a  redaist  yn  dda  unwaith, — a 
hudwyd  dithau  hefyd  ?  Yn  dy  zel  di,  yr  ceidwn  yn  gweled 
seren  ddydd  fy  ngoruchafiaeth.  Wrth  wcled  dy  ymroddiad, 
dyy/edais, — Beth  fydd  y  bachgen  hwn  ?  Disgwyliais  y  buasai 
dy  frwdfrydedd  yn  rhoddi  ail  fywyd  ynof  trwy  y  wlad ; — y 
buasai  dy  alluoedd  mawrion  yn  dangos  mwy  o'm  gogoniant  i'r 
doethion  ; — y  buasai  purdeb  dy  fuchedd  yn  sugno  y  tlodion  i 
od  yn  fwy  llwyr  yn  ygwasaaaeth.  Ni  buaswn  yn  disgwyl  hyn 
ar  dy  law  di.  Ni  buaswn  yn  disgwyl  mai  tydi  a  fuasai  yn  troi 
yn  gyhuddwr  dy  genedl,  yn  waithruddwr  dy  grefydd,  ac  yn 
ddadleuydd  cyhoeddus  dros  "y  GaHlead."  Onid  oes  arnat 
gywilydd  o'th  ymddygiad  ?  Na,  "  nid  oes  arnaf  gywilydd  o 
efengyl  Crist." 

2.  Fel  y  gallasai  fod  arno  gywilydd,  oherwydd  ei  ragfarnau 
crefyddol,  i'w  chynyg  i'r  luddew,  felly  gallasai  fod  arno  gywil- 
ydd,  oherwydd  ei  ddysgeidiaeth  ddynol,  i'w  chynyg  i'r  Groegwr. 
Gallesid  edrych  ar  yr  luddew  a'r  Groegwr  fel  yn  cynrychioU  y 
byd  ymhob  peth  ag  ydoedd  wir  ac  ardderchog  ynddo.  Yr 
ydoedd  pob  peth  ag  ydoedd  yn  ardderchog  mewn  crefydd  yn  y 
byd  i'w  gael  ymysg  yr  luddewon  ;  a  pob  peth  ag  ydoedd  yn 
fawr  ac  yn  enwo^  fel  ffrwyth  y  rheswm  dynol  i'w  gael  ymysgy 
Groegiaid.  Ac  am  fod  Paul  yn  ddysgedig  yn  y  pethau  hyn, 
gallasai  fod  arno  gywilydd  cynyg  yr  efengyl  iddynt, — 

(i.)  Am  ei  bod  hi  mor  groes  i  bob  peth  a  ystyrient  hwy  yn 
wir  reswm.  Yr  oedd  yr  ymadrodd  am  y  groes  yn  ffohneb  yn 
eu  golwg.  Docthineb  Duw  ydyw  yr  efengyl ;  ond  yr  oedd  y 
porth,  oedd  yn  arwain  i  mewn  i'w  theml  hi,  yn  rhy  gyfyng  i 
ddysgedigion  y  byd  fyned  drwyddo.  Yr  oeddent  oll  yn  tram- 
gwyddo  wrth  y  groes,  oedd  ar  drothwy  y  deml.  Bywyd  mewn 
angau,  meddai  y  Groegwr,  pa  reswm  sydJ  yn  hyny  ?  Yr  oedd 
y  Stoiciaid  a'r  Epicuriaid  yn  Athen,  yn  gofyn  yn  ddirmygus 
am  Paul,  pan  yn  cyhoeddi  hyn : — *'  Beth  a  fỳnai  y  siaradwr  hwn 
ei  ddywedyd  ?"  Neu,    Beth  a  fỳnai  y  clebryn  hwn  ei  ddywedyd  ? 

ac  nid  oedd  liyn  rnor  hyno  1,  obleçid  vr  oedd  y  írrefydd  oedd  yn 
cael  ei  mync^i  ganddo  yn  grefydd  y  ffydd.  'i^r  oedd  ei 
liathrawiaethau  hi,  a'i  rheolau  moeiol,  yn  gyfryw  ag  yr  oedd 
iheswm  dynol  yn  eu  cyfrif  yn  dwyll,  neu  yn  ffolineb.  Duw 
wedi  ymddangos  yn  y  cnawd  : — Yiify  Irwy  Id,  med  !ai  y  Groeg- 
wr.  Y  person  hwnw  wedi  marw  : — -Dyna  ynfydrwyd  1  mwy  ;  y 
mae  y  duwiau  oll  yn  anfarwol.  Y  marw  hw  iw  wedi  ad- 
gyfodi  : — Dyna  ynfydrwyJd  yn  cacl  ei  bentyru  ar  ynfydrwydd. 
Y  mae  y  byd  i  gael  ei  ac  ub  drwy  gredu  v  geiriau  hyn  :  — 
Ffolineb,  flfolineb  !  Yr  oedd  y  doeîhion,  oeddent  wedi  cydsynio 
mai  un  Duw  sydd  yn  rhodJi  hwnw  mor  bell  yn  yr  eang- 
derau, — yn  ei  \/neuthur  mor  fawr, — fel  nad  ydoe  M  yn  talu 
moment  o  sylw  i'r  byd  bychan  hwn.  Ac  onid  ymddangosai 
yn  berfifeithrwydd  ífolineb  iddynt  Jdywedyd  fod  y  Duw  hwnw, 
nid  yn  unig  yn  sy!\vi  ar  y  byd  hwn,  ond  ei  fod  wedi  ym- 
ddangos  yn  y  cnawd.  Ac  yn  mhellach  eto,  pan  y  ch'went 
hanes  yr  hwn  yr  oeddis  yn  ei  broffesu  yn  Dduw, — ei  fod  wedi 
myneddrwy  y  byd  yn  ddyn  tlawd,  anenwog,  ymddangosai  yn  fwy 
fyth  felly.  Pe  buasai  y  fath  beth  ag  i  Dduw  ymddangos  ary  ddaear, 
meddai  y  Groegwr,  onid  fel  Duw  y  buasai  hyny  ?  Oni  buasai  yn 
preswylio  mewn  temloberlau, — yn  cael  ei  ddilyn  a  gosgordd-lu 
gogoneddus, — acyn  llanw  yddaearâ'i  fawredd  ?  Ac,  ai  tebygyw 
y  buasai  Duw  yn  marw?  Onid  ydyw  y  meddwl  yn  annheilwng  i 
fawredd  ac  urddas  Duw?  Ac,  ynenwedigol,  ei  fod  yn  cael  eiroddi 
i  farwolaeth  gan  ddyn  .?  A  ydyw  y  duwiau  yn  wanach  na  dyn- 
ion  ?  Ac  yn  goron  ar  yr  holl  ífolineb,  dywedir  fod  credu  y  pethau 
hyn  yn  adferu  dyn  i  ddedwyddwch.  Dywcder  fod  aberthu  yn 
angenrheidiol  ; — fod  dwyn  penyd  a  gwneuthur  pererindodau  yn 
angenrheidíol  ;  y  mae  rheswm  yn  hyny :  ond  y  mae  cyhoeddi 
crediniaeth  yn  angau  acadgyfodiad  un  arall,  fel  y  ffordd  i  hapus- 
rwydd,  yn  berflfeithrwydd  flTolineb.     Dyna  syniad  y  Groegwr. 

Ac  nid  ydoedd  athrawiaethau  yr  efengyl  ddim  yn  fwy  croes 
i'r  hyn  a  ystyrient  hwy  yn  rhesymol,  nag  oedd  ei  rheolau 
moesol  hi  i'r  hyn  a  yptyrient  hwy  yn  bosibl,  ac  yn  iawn.  Yr 
oedd  y  werin  o  dan  lywodraeth  chwantau  anifeilaidd;  ac  os 
ydoedd  y  doethion  yn  rhydd  oddiwrth  y  rhai  yna,  yr  oeddent 
hwythau  o  dan  lywodraeth  nwydau  y  diafol  ;  pryd  na  byddent 
o   dan  lywodraeth  glythineb  a  meddwdod,  yr  oedd  balchder, 

malais,  a  chenfigen  yn  llenwi  eu  mynwesau.  Yr  oeddent  yn 
arfer  edrych  ar  ddial  yn  rhinwedd,  ac  ufuddhau  i'w  tueddiadau 
yn  beth  hollol  gyfreithlawn, — ac  ar  burdeb  allanol  fel  yr  unig 
beth  angenrheidiol.  Onid  flFoîineb  iddynt  fyddai  dywedyd  y 
dylent  garu  eu  gelynion. — croeshoelio  eu  tueddiadau, — ac  ym- 
estyn  at  burdeb  calon  ?  Gwyddai  yr  apostol  hyn  oll.  Gwyddai 
y  byddai  ei  waith  yn  cyhoeddi  hyn  yn  ei  osodyn  nôd  i'w  gwawd 
a'u  dirmyg.  Yr  oedd  y  gwirioneddau  yr  oedd  yn  eu  cyhoeddi 
gymaint  uwchlaw  rheswm,  fel  yr  oedd  yn  rhaid  iddo  naill  ai 
gwawdio  ai  addoli.  Ac  er  mai  gwawdio  yr  oedd  rheswm  y 
Groegwr,  eto  nid  oedd  ar  yr  apostol  gywilydd  o  efengyl  Crist, 
(2.)  Nid  yn  unig  yr  oedd  yr  efengyl  uwchlaw  rheswm  y 
Groegiaid,  yr  oedd  hi  hefyd  yn  taflu  dirmygar  y  rheswm  a'r  wy- 
bodaeth  yr  ymffrostiai  y  doethion  ynddynt.  Gwelsom  eisoes  ei 
bod  hi  yn  ysbeilio  yr  luddewon  o'u  holl  fawredd:  yr  oedd  hi 
yn  gwneuthur  hyny  hefyd  â'r  Groegiaid.  Fel  yr  oedd  yr 
luddewon  wedi  meddwl  mai  gydá  hwy  fel  cenedl  y  byddai 
marw  syniadau  cywir  am  grefydd ;  felly  yr  oedd  y  Groegiaid 
wedi  meddwl  mai  gydâ  hwy  y  byddai  marw  doethineb.  Ed- 
rychent  gyda  dirmyg  balch  ar  bawb  eraill.  Barbariaid  iddynt 
hwy  oedd  y  byd  oll  ond  eu  cenedl  eu  hun.  Hwynthwy  oedd 
i  gael  allan  wirionedd,  ac  i'w  gadw  hefyd.  Yr  oedd  y  dyb  hon 
yn  eu  llenwi  à  balchder;  ond  yr  oedd  yr  efengyl  a  dynodd 
ganolfur  y  gwahaniaeth  rhwng  luddewon  a  Chenhedloedd,  yn 
tynu  hefyd  ganolfur  y  gwahaniaeth  rhwng  doethion  ac  annoeth- 
ion.  Yr  oedd  doethion  y  byd,  fel  y  gweithwyr  cyntaf  yn  y 
%vinllan,  yn  disgwyl  y  buasai  rhyw  ragoriaeth  yn  cael  ei  roddi 
arnynt  hwy  ,•  a  phan  glywsant  fod  y  barbariaid, — ysgubion  y 
byd,  a  sorod  pobdim, — yn  cael  eu  gwneuthur  cystal  a  hwythau, 
nid  rhyfedd  eu  bod  yn  ystyried  y  grefydd  oedd  yn  gwneuthur 
hynyyn  ffolineb.  A  ydyw  ein  doethineb  ni  i  gael  ei  gyfrif 
yn  ynfydrwydd, — ein  holl  ymchwiliad  i  natur  pethau  i  gael 
edrych  arno  yn  beth  diwerth?  A  ydyw  ein  holl  ddarganfydd- 
iadau  mewn  moesau  a  gwybodaeth  i  gaeleuhystyried  yn  ddim  ? 
A  ddisgwylir  i  ni  roddi  i  fyny  ein  holl  systews,  a  derbyn  rhyw 
athrawiacth  farbaraidd  o'r  fath  yna,  sydd  yn  ein  darostwng  ni 
yn  gydstad  â  gwehilion  y  byd  ?  Yr  ocdd  yr  apostol  o  ran 
galluoedd  meddwl,  ac  o  ran  dysg  hefyd,  yn  abl  i  gydymdeimlo 

á,  neu  i  ddeall  teimladau  y  Groegiaid  hyn.  Yr  oedd  yn  coíío 
p^ydâ  pha  ddirmyg  yr  oedd  ei  galon  falch  ei  hun  unwaith,  yn 
edych  ar  y  dynion  oeddent  yn  cyhoeddi  yr  athrawiaethau  yna, 
Gwyddai  ei  fod  yntau  yn  wrthddrych  yr  un  dirmyg  yn  awr. 
A  ydyw  hyn  ddiai  yn  peri  1  ti  gywilyddio,  Paul?  Na,  "  nid 
oes  arnaf  gywilydd"  cyhoeddi  efengyl  Crist  i'r  Groegiaid 
íFroen-uchel,  niwy  nag  i'r  Iiiddew  rhagíarnllyd.     Ond  paham? 

Y  mae  hyn  yn  ein  harwain  at  ein  hail  sylw  : — 

II.  Y  rheswm  paham  nad  oedd  ar  Paul  gywilydd  o'rcfengyl : 
— "  Oblegid  gallu  Duw  yw  hi,  er  iachawdwriaeth  i  bob  un  a'r 
sydJ  yii  credu."  Y  mae  yr  apostol  fel  yn  caniatau  mai  flfohneb 
ydyw  yr  efengyl,  ac  yn  cyfarfod  yr  luddew  a'r  Groegwr  ar  eu 
tir  eu  hunain;  ac  eto  yn  ymffrostio  ynddi,  hyd  yn  nod  yn  y 
fan  hono.  Fel  gweision  Naaman,  nid  ydyw  yn  ceisio  profi  fod 
yr  lordJonen  y  1  fwy  enwog  nag  Abana  a  Pharpar ;  onda  gadael 
bod  afonydd  Damascus  yn  fwy  enwog  na  dyfroedd  Israel  ;  eto 
mae  yn  ymffrostio  yn  yr  lorddonen  er  hyn  oll,  oblegid  y  mae 
rhinwedd  yn  ei  dyfroedd  hi  na  ŵyr  Abana  a  Pharpar  ddim  am 
dano.  Os  ydyw  yr  luddewoa  yn  eu  rhagfarn  yn  tramgwyddo, 
a'r  Groegiaid  yn  eu  doethineb  yn  gwawJio,  eto  "  nid  oes  arnaf 
gywilydd  o  efengyl  Crist,  oblegid  Gallu  Duw  yw  hi  er  iach- 
awdwriaeth  i  bob  un  a'r  sydd  yn  credu.  ' 

I.  Y  mae  hyn  yn  cynwys  ei  bod  hi  yn  gyfaddas  i  wynebu  ar 
bdwb: — "  iachawdwriaeth  i  bob  un."  Gallasai  yr  apostol  eu 
cyfarfod  ar  eu  tir  eu  hunain,  a  dadleu  teilyngdod  ei  genadwri 
ar  bob  golygiad.  Beth  bynag  oedd  mewn  luddewiaeth  yn  ei 
gwneuthur  hi  yn  deilwng  o  dderbyniad,  yr  oedd  mwy  mewn 
efengyl.  A  oedd  ei  llefariad  hi  gan  angylion  yn  gosod" 
mawredd  arni  hi  ?  Mwy  ydyw  yr  efengyi.  Traethwyd  hi  gan 
Arglwydd  yr  angyHon.  A  oedd  harddwch  ei  chysegr,  gwych- 
der  ei  hoffeiriaid,  ei  harch,  ei  deddf,  a'i  thrugareddfa,  yn  ei 
henwogi.?  Enwocach  ydyw  yr  efengyl,  cysegr  y.'  hon  ydyw 
y  nef, — offeiriad  yr  hon  sydd  o  urdd  dragywyddol, — a  gorsedd- 
fainc  ei  gras  yn  annhraethol  ragorach  na'r  arch  a'r  drugareddfa. 

Y  mae  ei  gogoniant  hi  yn  llyncu  i  fyny  ogoniant  luddewiaeth, 
fel  y  mae  goleuni  y  sêr  yn  cael  ei  ddilëu  gan  oleuni  yr  haul. 
Ni  ogoneddwyd  luddewiaeth,  er  iddi  gael  ei  gogoneddu, 
oherwydd  y  gogoniant  tra  rhagorol  sydd  ar  yr  efengyl. — Pa 

beth  oedd  yn  noethineb  y  Groegiaid  yn  teilyngu  derbyniad? 
Onid  oes  mwy  yn  yr  efengyl  ?  Yr  oedd  rhai  o'r  gwirioneddau 
oedd  ganddynt  hwy  yn  peri  i'r  meddwl  ymagor  ac  ymëangu,  ac 
ymgodi  graddau  oddiar  bethau  distadlaf  y  ddaear.  Njd  ydynt 
yn  deilwng  o'u  cymharu  â  gwirioneddau  yr  efengyl :  y  mae  y 
rhai  hyn  yn  ddigon  mawr  i  lanw  y  meddwl,  nes  peri  iddo  ddy- 
wedyd, — "  Digon  yw," — yr  hyn  ni  wnaeth  doethineb  y  byd 
erioed.  Ac  yn  mhellach,  gallesid  wrth  gyferbynu  yr  efeigyl  â 
chrefydd  yr  luddewon,  ac  â  doethiueb  y  Groegiaid,  ymffrostio 
yn  ei  chyfaddasrwydd  hi  i'r  byd  oll.  Hi  ydyw  yr  unig  grefydd 
gyfaddas  i'r  byd  oll  a  gynygiwyd  iddo  erioed.  Nid  oedd 
luddewiaeth  ddim  yn  gyfaddas  i  fod  yn  refydd  i'r  byd,  er  ei 
bod  hi  o  darddiad  dwyfol.  Ni  buasai  y  byd  ddim  yn  gallu 
esgyn  i  fyny  i'w  theml  hi  ;  a  phe  buasai  y  temlau  yn  cael  eu 
hamlbau,  yr  oedd  y  gwasanaeth  yr  oedd  hi  yn  ei  ofyn  yn  gyf- 
ryw  na  allesid  ei  gyflawni  yn  holl  wledydd  y  ddaear.  Ni  buasai 
ei  mynych  olchiadau  ddim  yn  gyfaddas  i  Greenland  a'r 
gwledydd  gogleddol.  Nid  oedd  yr  anifeiliaid  a'r  adar  yr  oedd 
hi  yn  eu  gofyn  yn  aberthau  ddim  i'w  cael  ymhob  gwlad.  Ac 
yr  oedd  doethineb  y  Groegiaid  yn  gyfryw  nad  allasai  y  werin 
ddim  ei  deall  ;  a  phe  buasent  yn  ei  ddeall,  ond  odid  na  buasai 
hyny  yn  eu  gwneuthur  yn  anflfyddwyr,  oblegid  yr  oedd  y 
doethion  yn  gyffredin  felly.  Yr  oedd  y  werin  yn  addoli  am  eu 
bod  yn  anwybodus,  a'r  doethion  yn  addoli  er  mwyn  rhoddi 
esiampl  i'r  weriii,  tra  yn  eu  calon  yr  oeddent  yn  anghredinwyr. 
Yr  oedd  yr  ychydig  oeddent  yn  gydnabyddus  â  dirgelion  eu 
crefydd,  yn  eu  hanghredu,  ac  yn  eu  diystyru  ;  ond  yr  oedd  yn 
rhaid  cuddio  y  dirgelion  hyn  o  olwg  y  lliaws  ; — "  cuddiedig 
bethau  cy  wilydd  "  oeddent.  Ond  y  mae  yr  efengyl  yn  gyfaddas 
i  fod  yn  grefydd  i'r  byd  oll.  Gall  holl  genhedloedd  y  ddaear, 
esgyn  i  fyny  i'w  chysegr  hi,  oblegid  y  mae  yr  unfainto  ffordd  o 
bob  man  iddo.  Y  mae  ei  haberth  hi,  trwy  yr  hwn  yr  agosheir  at 
Dduw,  i'w  gael  ymhob  gwlad.  Pe  na  byddai  yno  deirw  nac 
ychain, — pe  na  byddai  yno  aner  dair  blwydd,  adar  y  tô,  neu 
golomenod,  y  mae  y  gwaed  sy  ganddi  hi  i  wneuthur  cymod 
dros  yr  enaid  yno.  Gellir  ymarfer  â'i  holl  osodiadau  hi  yr 
un  fdth  yn  y  pegwn  gogleddol  ag  o  dan  y  cyhydedd.  Lle 
bynag  y  bydd  ysbryd  gweddi  ya  y  galon,  y  mae  y  fan  hono  yn 

dŷ  gweddi  iddi  hi.  Lle  bynag  y  teimla  yr  enaid  duedd  i  ym- 
ostwng,  y  mae  hi  yn  dywedyd  mai  yn  y  fanhono  y  dylidaddoli, 
pa  un  bynag  ai  Jerusalem  ai  Gerazim  a  fydd  ef.  Nid  oedd 
luddewiaeth  ddim  gartref  mewn  un  man  ond  yn  Ngwlad 
Canaan.  Ymhob  gwlad  arall,  yr  oedd  rhan  o  bethau  hanfodol 
ei  bywyd  hi  yn  niffÿg.  Yr  oedd  ei  Shibboleth  hi  yn  ei 
bradychu, — ei  Ileferydd  yn  ei  chyhuddo  yrahob  gwlad,  mai 
dieithr  oedd  hi  yno.  Ond  y  mae  yr  efengyl  gartref  ymhob 
man, — ei  gwlad  hi  ydyw  y  byd.  Libanus,  Carmel,  a  Sîon, 
oedd  mynyddoedd  cysegredig  luddewiaeth;  Cedron  a'r  lor- 
ddonen  oedd  ei  dyfroedd  sanctaidd  hi ;  ond  nid  ydyw  yr 
efengyl  yn  yr  ystyriaethau  hyn  yn  adwaen  neb  na  dim  yn  ol  y 
cnawd.  Y  mae  holl  fynyddoedd  y  byd  yn  gydstad  yn  ei  golwg 
hi.  Y  mae  pob  afon  yr  un  mor  gysegredig  iddi  hi.  Y  cwbl 
sydd  angenrheidiol  i  beri  i'w  serch  hi  Iynu  wrth  unrhyw  le, 
ydyw  ei  fod  yn  gyfaneddle  dynion.  Y  mae  hi  yn  caru  yn 
gyffelyb  ororau  oerion  Greenland,  abröydd  poethion  y  dwyrain. 
Gall  fyw  yn  nyffrynoedd  yr  Alps,  fel  ar  gopäau  mynyddoedd 
India. 

Eilwaith:  yr  oedd  doethineb  y  philosophyddion  yn  anghyd- 
weddol  â'u  crefydd,  am  hyny  teimlent  na  ddylesid  ei  draethu 
wrth  y  werin,  am  y  buasai  yn  dileu  crefydd,  a  buasai  hyny  yn 
ddinystr  i  foesoldeb.  Ond  y  mae  yr  efengyl  i'r  doethion  ac  i'r 
annoethion  hefyd.  Gallai  lanw  pen  y  Groegwr  â  doethineb,  a 
llanwei  galon  à  defosiwn  yr  un  foment,  yr  hyn  beth  nis  gallasai 
doethineb  y  b^'-d  hwn  ei  wneuthur ;  oblegid  yr  oedd  defosiwn 
yn  myned  o'r  galon  yn  yr  un  graddau  ag  y  byddai  doethineb 
yn  myned  i'r  pen.  Ond  y  mae  dirgelwch  yr  efengyl  yn  ddir- 
gelwch  duwioldeb  ; — yn  ddirgelwch  sydd  yn  arwain  i  addoli,- 
— yn  arwain  y  neb  sydd  yn  ei  gredu  i  ymdebygoli  i  Dduw. 
Y  mae  hi  yn  gwneuthur  y  galon  yn  well,  wrth  oleuo 
y  pen ; — yn  tanio  y  serch,  wrth  lenwi  y  deall.  Y  mae  hi 
yn  gwneuthur  yr  hyn  na  wnaeth  dim  erioed  o'r  blaen, — 
sef,  peri  i'r  Groegiaid  a'r  barbariaid,  y  doethion  a'r  annoeth- 
ion,  gyd-gyfarfod,  cyd-ryfeddu,  a  chyd-addoli.  Yn  gyffredin, 
nid  ydyw  yr  hyn  sydd  yn  rhyfedd  i'r  annoeth,  ddim  felly  i'r 
doeth ;  na'r  hyn  sydd  yn  rhyfedd  i'r  doeth,  ddim  felly  i'r  an- 
noeth.  Ond  dyma  beth  newydd  ar  y  ddaear, — y  doeth  a'r  an- 
A3 

noeth  yn  cydryfeddu  uwchben  yr  efengyl.  Y  mae  hiyn  ddyír-' 
oedd  nofiadwy  i'r  ddau :  y  mae  hi  yn  gofyn  ffydd  yn  y  naill  fel 
y  llall.  Er  gwendid  rheswm  yr  annoeth,  gall  ffydd  ymaflyd 
ynddi ;  ac  er  nerth  rheswm  y  doeth,  nid  oes  ond  ffydd  ynddo- 
yntau  a  aU  wneyd  hyny.  Priodol  y  galwodd  Judas  hi  yn 
iachawdwriaeth  gyíTredinol.  Gellid  ei  phregethu  hi  yn  Areo- 
pagus,  yr  un  fath  ag  yn  Melita; — ei  thystiolaethu  hi  wrth 
philosophyddion  Athen,  yr  un  fath  ag  wrth  Ismaeliaid  Arabia. 
Y  mae  hi  yn  gyfaddas  i  bob  un  :  i'r  luddew  yn  ei  deml  ;  i'r 
athronydd  yn  ei  ysgol  ;  i'r  barbariad  yn  ei  goedwig. 

2.  Nid  ydoedd  yn  cywilyddio  o  honi,  am  ei  bod  hi  yn 
Ilwyddo  ymhob  man.  "  Gallu  Duw  yw  hi,  er  iachawdwriaeth." 
Yr  oedd  wedi  gweled  diffaethwch  moesol  y  byd  yn  blodeuo  fel 
rhosyn  o  dan  ei  dylanwad  hi.  Gallasai  yr  efengyl  y  pryd  hyny 
rifo  ymysg  ei  disgyblion  rai  o'r  calonau  balchaf  a  fu  ar  y 
ddaear  erioed  ; — o'r  eneidiau  mwyaf  a  fu  mewn  cyrff"; — a  rhai 
o'r  babariaid  iselaf  ar  wyneb  y  ddaear.  A  gadael  mai  ffbhneb 
ydyw,— y  mae  ffblineb  Duw  yn  ddoethach  na  dynion ;  a 
gwendid  Duw  yn  gryfach  na  dynion  ;  oblegid,  gwelwch  effeith- 
iau  y  fí"olineb  yma.  Pa  beth  a  wnaeth  yn  y  byd  ì  Onid 
palmantu  y  ffbrdd  i  gyflawniad  y  gair  hwnw, — "  Ar  y  ddaear, 
tangnefedd  ?"  "  Pa  le  y  mae  y  doeth  ì  Pa  le  y  mae  yr  ysgrif- 
enydd  ?  Pa  le  y  mae  ymholydd  y  byd  hwn  ?"  Dangosant,  os 
medrant,  beth  y  maent  hwy  wedi  ei  wneuthur  i'r  byd.  Pwy  a 
wellâwyd  gan  eu  holl  gyfundrasthau  hwynt  l  Onid  oedd  y 
byd  yn  gorwedd  mewn  drygioni,  er  eu  holl  ymdrechion  ?  Y 
mae  y  rhyfelwr  heb  ei  wneyd  yn  fab  tangnefedd, — y  llew  heb 
ei  droi  yn  oen, — y  mae  calon  y  barbariad  heb  ei  phuro, — y  mae 
balchder  eu  mynwesau  eu  hunain  heb  ei  ladd.  Oni  wnaeth 
Duw,  trwy  yr  efengyl,  ddoethineb  y  byd  hwn  yn  ynfydrwydd  ? 
Trwy  gadw  y  rhai  sydd  yn  credu  trwy  ffbhneb  pregethu, — fe 
daíìodd  gwmwl  oesol  arno.  lë,  cywilyddio  o'r  efengyl, — 
paham  ?  Ai  am  iddi  wneuthur  erlidiwr  yn  weddîwr  ?  Ai  am 
rddi  wneuthur  philosophydd  balch  yn  Gristion  gostyngedig  ; — 
gwneuthur  y  barbariad  anifeilaidd  yn  ddyn  pur; — y  caethwas 
i  eraill,  yn  rhydd  yn  yr  Arglwydd  ; — a'r  hwn  oedd  yn  rhydd  yn 
y  cnawd,  yn  gaethwas  i  Grist  ?  Hi  rodiodd  drwy  y  byd  oedd 
yn  ddyffryn  o  esgyrn  sychion  ; — Uefarodd  nes  y  bu  cynwrf  ya 

■eü  plith  ; — llefarodd  eilwaith  nes  y  gwisgwyd  hwynt  â  gíau  ac 
á  chnawd  ;  hi  lefarodd  drachefn  nes  y  buant  fyw, — byw  ì 
Dduw, — byw  i^w  gilydd, — byw  i  dragwyddoldeb.  Da  y  gallasaì 
yr  apostol  ymífrostio  ynddi.  Yr  oedd  hi  yn  syml  iawn ;  ond  yr 
oedd  urddas  a  mav/redd  yn  ei  symlrwydd  hi.  Yr  oedd  eì 
■buddugoliaethau  hi  yn  ddistaw,  ond  yn  llwyr.  Yr  oedd  cariad 
at  Dduw,  yn  amlygu  ei  hun  mewn  defosiwn,  a  chariad  at  ddyn, 
mewn  cymwynasau,  yn  gôf-adeiladau  o  honynt  ymhob  man, 
•Ni  ellir  camgym^ryd  y  lle  y  bu  hi ;  oblegid  yr  oedd  gogoniant  i 
Dduw, — tangnefedd  ar  y  ddaear, — ewyllys  da  i  ddynion, — ya 
gôf  am  hyny  ymhob  man. 

3.  Nid  oedd  arno  gywilydd  o  honi,  am  fod  rhyw  beth  gor- 
•uwchnaturiol  yn  sicrhau  ei  llwyddiant  hi, — ^"  Gallu  Duw." 
Dyma  y  dirgelwch, — cuddiad  ei  chryfder  hi.  Er  ei  bod  hi  yn 
addas  fel  coríî  o  wirionedd,  er  ei  bod  hi  yn  cynwys  gwirionedd- 
au  digon  mawrion  i  dynu  sylw  y  byd,  pe  na  buasai  a  fynent  â'i 
iachawdwriaeth  ef,  eto  nid  yn  hyn  yr  oedd  íFydd  yr  apostol,  ac 
■nid  ynddo  ei  hun  na'i  frodyr  ychwaith,  er  nad  y  gwaelaf  mewn 
areithyddiaeth  ydoedd.  Gailasai  siarad  nes  synu  Ffestus,  a 
dychrynu  FfeHx;  gallasai  dj-nu  sylw  philosophyddion  Athen; 
ac  ymresymu  mor  fedrus  yn  ysgol  Tyrannus,  nes  caethiwo 
meddyhau  disgyblion  yr  athronwyr ; — eto  nid  ar  hyny  yr  oedd 
sylfaen  ei  wroldeb.  Na.  ""  gallu  Duw  yw  hi,'"  hyny  yw,  y  mae 
gallu  Duw  yn  cyd-fyned  â  hi.  i  beri  iddi  ateb  ei  diben.  Dy- 
•wedir  llaw^r  am  gyfaddasrwydd  yr  efengyl :  gwir  yw  ei  bod  ysn 
gyfaddas, — fod  mawr  amryw  ddoethineb  Duw  wedi  ei  a-nnlygu 
ynddi;  ond, 

(i.)  Y  mae  y  cyfaddasrwydd  sydd  ynddi  i  eisiau  y  byd  yn 
profi  nas  gall  hi  Iwyddo  heb  alhi  Duw  gydâ  hi.  Nis  gallasai 
fod  yn  iachawdwriaeth  i'r  byd,  heb  ei  godi  oddiwrth  y  daearol 
at  y  nefol, — heb  ei  dynu  oddiwrtho  ei  hun  at  Dduw.  Yr  oedd 
yn  hanfodol  i  iachawdwriaeth  yr  luddew,  ei  ddiddyfnu  oddi- 
wrth  ei  aberthau  a'r  deml.  Yr  oedd  cyfaddasrwydd  yn  yr 
efengyl  i  wneyd  hyn  ;  ond  yr  oedd  hyny  yn  ddigon  o  reswm 
paham  na  fynai  yr  luddew  dalu  moment  o  sylw  iddi.  Yr  oedd 
yn  hanfonol  i  iachawdwriaeth  y  Groegwr,  ddarostwng  uchel- 
drem  ei  feddwl.  Yr  oedd  yr  efengyl  yn  gyfaddas  i  hyny  ;  ond 
fel  gydâ'r  luddew,  yr  oedd  y  cyfaddasrwydd  hwn  oedd  ynddi 

ya  ei  lenwi  â  rhagfarn  yn  ei  herbyr.  Felly  am  bob  dosbarth  o 
ddynion,  ac  am  bob  cenedl  ar  wy neb  y  ddaear.  Cyfaddasrwydd  yr 
efengyl  i  sefyllfa'r  byd  oedd  y  rheswm  mawr  paham  yr  oedd  yn 
rhaid  cael  gallu  Duw  gyda  hi.  Yr  oedd  hi  yn  ysbeilio'r  byd  o 
bob  gogoniant, — yn  ei  osod  oll  dan  farn  Duw, — yn  tystio  nad 
allai  wneyd  dim  byth  at  ei  gadwedigaeth, — fod  yn  rhaid  iddo 
ymostwng  i  gael  ei  gadw  trwy  ras.  A  oedd  hyny  ddim  yn 
wir  ?  Oedd  ;  ond  am  ei  fod  yn  wirionedd.  yr  oedd  y  byd  yn 
codi  mewn  arfau  yn  ei  erbyn.  Nid  oedd  ond  gallu  Duw  a 
allasai  beri  iddo  dderbyn  y  fath  wirionedd. 

2.  Yr  oedd  yr  hyn  a  wnaethai  hi  yn  y  byd  yn  brawf  fod 
gallu  Duw  gyda  hi.  Pe  medrem  yn  awr  ddilyn  ei  llwybr 
drwy'r  byd,  ni  a  gaem  olwg  ar  hyn.  Y  mae  hi  yn  dechreu  yn 
Jerusalem,  amddiífynfa  rhagfarn  a  balchder.  Dyna  Pedr  yn 
ei  chyhoeddi  yn  ddiaddurn  iawn  yn  y  deml.  Dyna  olygfa  na 
welwyd  dim  o'i  bath  dan  haul  o'r  blaen  !  Cuddied  areithwyr 
Groeg  a  Rhufain  eu  penau  mewn  cywilydd  :  ni  ddarfu  i'w  holl 
ffraethineb  hwynt  erioed  gynyrchu  y  fath  efiFaith  !  Beth  sydd 
yn  ei  achosi  ?  Ai  hyawdledd  Pedr  ?  Nagê,  gwr  anllythyrenog 
ydyw.  "  Gallu  Duw  yw  hi."  Ewch  i  waered  gydà  Phylip  i 
Samaria; — neu,  dilynwch  Pedr  i  dŷ  Cornelius  ; — neu  amgylch- 
wch  o  Jerusalem  i  Ilyricum  gydâ  Phaul ; — dyna  ragfarn  y 
Samariaid  yn  diflanu  o  flaen  geiriau  Phylip, — paham  ì  "  Gallu 
Duw  yw  hi."  Dyna  y  cenhedloedd  yn  nhŷ  Cornehus  yn 
dechreu  llefaru  â  thafodau  a  mawrygu  Duw, — paham?  "  Gallu 
Duw  yw  hi."  Dyna  liaws  mawr  o'r  luddewon  aco'r  Groegiaid 
yn  credu  yn  Iconium, — yn  Philippi, — yn  Thessalonica,  yn 
Athen,  yn  Corinth, — paham  ?  "  Gallu  Duw  yw  hi."  Yr  oedd 
swyn  y  deml,  2i  phoinp  y  seremoniau,  yn  myned  ymhell  o  blaid 
luddewiaeth  ;  yr  oedd  hi  hefyd  wedi  ei  chysylltu  â  bendithion 
tymhorol.  Yr  ocdd  llygred  gaeth  a  chnawdolrwydd  paganiaeth 
yn  denu  yr  addohyyr.  Ond  dyma  grefydd  yn  llwyddo  heb 
deml,  heb  bomp^  heb  seremoniau,  heb  hyawdledd, — paham? 
"Gallu  Duw  yw  hi."  Y  mae  ei  hathrawiaethau  hi  yn  ymad- 
roddion  celyd  i  gnawd;  y  mae  ei  gwobrau  hi  tuhwnt  i  allu 
llygad  dyn  eu  canfod.  Y  mae  hi  yn  gorchymyn  aberthu  y 
presenol  i'r  dyfodol ;  ei  harwyddair  hi  ydyw : — "  Gwerth  yr 
hyn  oll  sy  genyt,  a  thi  a  gei   drysor  yn  y  nef."     Pa  fodd  y 

gellir  cyfrif  amlwyddiant  crefydd  fel  yma?"  Gallu  Duwyw  hi." 
Oddiwrth    y   gwirioneddau    hyn    ni    a    dynw^n     ddau    sylw 
ymarferol : — 

I.  Gan  mai  gallu  Duw  ydyw  yr  efengyl,  nid  oes  arnom 
ninau  ddim  cywilydd  o  honi.  Y  mae  y  cymeriadau  yr  oedd 
yr  luddew  a'r  Groegwr  yn  eu  cynrychioH  i'w  cael  yn  ein  pHth 
ninau.  Y  mae  gan  un  galon  dda,  y  mae  gan  y  HaU  ben  goleu. 
Nid  oes  ar  y  naill  angen  am  ei  ail-eni, — y  cyfnewidiad  calon  y 
sonia  ein  hefengyl  am  dano ;  y  mae  y  Haîl  yn  cyfrif  ein  dir- 
geHon  ni  yn  ynfydrwydd.  Y  mae  yn  edrych  arnom  fel  yr 
edrychai  y  Groegiaid  ar  yr  apostol,  yn  ífyHaid  am  eu  cyhoeddi. 
Nid  ydyw  yn  gweled  ond  dyn  yn  lesu  o  Nazareth  ; — llais  dyn 
y  mae  yn  ei  glywed  ar  làn  bedd  Lazarus  ; — marwolaeth  dyn 
y  mae  yn  ei  ganfod  ar  y  groes.  Geiriau  dyn  ydyw  ei  eiriau  ; 
gweithredoedd  dyn  ydyw  ei  weithredoedd ;  awdurdod  wedi 
ei  rhoddi  i  ddynion  ydyw  pob  aw^durdod  sy  ganddo.  Y  mae 
sancteiddrwydd  fFugiol  yr  luddew,  a  gwawd  balch  y  Groegwr, 
yn  tueddu  i'n  hatal  i  draethu  yr  holl  Gyngor  ; — i  ddywedyd 
wrth  y  naiH, — "  Oddieithr  geni  dyn  drachefn,  ni  ddichon  efe 
weled  teyrnas  Dduw  ;"  ac  wrth  y  llall, —  "  Oddieithr  eich 
troi,  a'ch  gwneuthur  fel  plant  bychain,  nid  ewch  chwi  ddim 
i  mewn  i  deyrnas  nefoedd  :" —  Dywedyd  wrth  y  naiH,  fod 
yn  rhaid  iddo  ddiosg  y  wisg  yna  y  mae  yn  ymlapio  ynddi, 
ac  ymostwng  i  dderbyn  am  ddim  wisg  y  briodas,  o  law  y 
brenin  sydd  wedi  darparu  y  wledd,  onide  nid  ä  i  mewn: — 
dywedyd  wrth  y  UaH,  fod  yn  rhaid  iddo  ddisgyn  o  gymylau 
balchder,  ac  eistedd  fel  plentyn  wrth  draed  yr  lesu,  gan  dderbyn 
ei  eiriau  o'i  enau,  heb  ameu  dim ; — fod  yn  rhaid  iddo  aberthu 
ei  anwylyd,  sef  ei  reswm,  ar  aHor  yr  efengyl,  fel  yr  aberthodd 
Abraham  ei  fab  ; — fod  yn  rhaid  i  reswm,  oedd  yn  frenin  arno, 
ac  yn  frenin  o'i  genedl  ef,  roddi  i  fyny  yr  orsedd  i  ífydd,  yr  hon 
sydd  yn  enedigol  o  wlad  araH.  Ond  er  ei  bod  hi  yn  ddieithr, 
wrth  ei  gair  hi  y  mae  pob  peth  i  gael  ei  wneuthur ; — hi  sydd  i 
benderfynu  beth  a  gaiíî  ddyfod  i  mewn,  a  pha  beth  a  gaiíF  ei 
gadw  aHan.  Os  dywed  hi  y  gall  Un  fod  yn  Dri,  a  Thri  yn 
Un  ; — y  gaH  Person  Dwyfol  ymuno  â  natur  ddynol ; — y  gall 
Mab  Duw  farw,  ac  adgyfodi ;  ni  feiddia  neb  ei  gwrthddy wedyd 
hi.     Pan  egyr  hi  y  drws  i  ryw  wirioneddau,  nid  oes  gan  res\.  m 

na  neb  hawl  i'w  gau.  Gwnant  eu  cartref  yn  yr  enaid, — ym- 
nyddant  o  amgylch  y  serchiadau, — plygant  yr  ewyllys  i'w 
ffurf  ei  hun.  Ac  yn  mhellach,  hi  orfoda  yr  hen  frenin,  sef  y 
rheswm,  i  ymgrymu  hyd  y  llawr  iddynt.  Ffolineb,  medd  yr 
luddew;  ynfydrwydd,  medd  y  Groegwr.  Bydded  felly;  eto  nid 
oes  arnom  gywilydd  o'r  efengyl,  oblegid  "gallu  Duw  yw  hi."  Pe 
ar  hyawdledd,  dysg,  agwybodaeth,  y  buasai  ein  llwyddiant  ni  yn 
ymddibynu,  ni  a  anobeithiem  am  hyny.  Ni  fedrwa  ni  ddim 
gobeitho  pregethu  fel  rhai  o'n  tadau  : — ni  feddwn  dàn  eu  hen- 
eidiau  ; — tafod  y  dysgedigoedd  ganddynt,  ni  feddwn  ni  ddim  o 
hono.  Nifedrwn  sefyllarEbal,  atharanuybygythion,acar  Sinai, 
a  pheri  i'r  mynydd  fygu,  fel  hwynt.  Nid  yJymmor  hyddysg  ar 
ganiadau  Sîon  ychwaith  ;  er  bod  y  delyn  genyra,  y  mae  ein 
deheulaw  ni  yn  bur  anfeiìrus,  ar  y  tanau.  Nis  gallwn  eich 
arwain  ychwaith  i  Gethsemane  a'r  Uys,  ac  oddiyno  at  y  groes, 
a'ch  gorfodi  chwi  i  aros  nes  gweled  y  diwedd,  fel  y  medrai  aml 
un  o  honynt  hwy.  A  phe  byddai  ein  llwyddiant  ni  yn  ymddi- 
bynu  ar  ein  medr  i  wneuthur  y  pethau  hyn,  ni  a  ddisgynem  i 
lawr  o'r  pulpud  y  foment  hon,  i  beidio  esgyn  iddo  yn  dra- 
gywydd  niwy.  Ond  nid  ar  hyny  y  mae  yn  ymddibynu  ;  ac 
nid  ar  eu  medr  yr  oedd  eu  llwyddiant  hwynt  yn  ymddi- 
bynu ; — na,  yn  Nuw  yr  oedd  eu  nerth,  nid  ynddynt 
€u  hunain.  Babanod  ydyw  llawer  o  honom  ni  yn  awr.  Y 
mae  ymholyiîd  y  byd  hwn,  y  doeth,  a'r  ysgrifenydd,  yn  barod 
i'n  gwawdio  ni ;  ond  y  mae  ein  Duw  ni  yn  perffeithio  nerth  o 
enau  plant  bychain,  a  rhai  yn  sugno.  Os  ydyw  presenoldeb  y 
corff  yn  wan,  a'r  ymadrodd  yn  ddirmygus,  nid  ydy w  yn  ofer 
bob  amser  ; — "  nerthol  trwy  Dduw."  Pell  oddiwrthym  fyddai 
cyfiawnhau  diogi  yn  yr  offerynau  :  yr  ydym  yn  annheilwng  o'n 
swydd,  os  nad  ydym  yn  ein  perffeithio  ein  hunain  h^-d  y  mae 
ynom  fel  offerynau  ;  ond  er  hyn,  buasem  yn  anobeithio  am 
iwyddiant,  oni  bai  fod  genym  ryw  un  i  ymddiried  ynddo  heb- 
law  yr  offeryn.  Byddai  ein  gwaith  ni  yn  berffeithrwydd 
ffolineb  ar  bob  golygiad,  ond  golygiad  y  testyn.  Yr  ydym  yn 
ymryson  à  nerthoedd  y  byd  hwn,  ac  ni  bu  erioed  ymrysonfa  yn 
fwy  anghyfartal.  Y  mae  y  pethau  sy  genym  i'w  cymell  yn 
ysbrydol  ac  yn  anweledig.  Y  mae  y  gwobrau  yr  ydym  yn  eu 
cyhoeddi  y  tuhwnt  i'r  llcn;  y  distryw  yr  ydym  yn  ei  fygwth,  y 

mae  tô  arno  ;  nis  gallwn  ei  ddangos.  Yr  ydym  yn  cymell  i'r 
winllan ;  ond  wedi  gorphen  y  gwaith  y  mae'r  tâl,  tra  y  mae  y 
pethau  yr  ydym  yn  ymryson  â  hwynt  à'u  gwobrau  wrth  law- 
Y  maent  yn  talu  am  y  gwaith  bob  dydd.  Nid  oes  genym  ond 
un  dydd  o  saith  at  yr  ymrysonfa;  y  mae  y  gelynion  yn  cael 
chwe'  diwrnod  i  barotoi,  a  phob  seithfed  yr  ydym  yn  ymosod 
arnynt.  Y  mae  Satan  yn  gallu  dangos  teyrnasoedd  y  byd  a'u 
gogoniant  i  galonogi  ei  filwyr  yn  y  gwasanaeth,  tra  yr  ydym 
ni  yn  gorfod  cyfeirio  yn  bell,  bell,  at  fryniau  tragywyddoldeb, 
y  rhai  sy  mor  bell  nad  all  ond  llygad  fifydd  eu  gweled.  A  phe 
na  buasai  genym  rywbeth  y  tuhwnt  i  gylch  natur  i  syrthio  yn 
ol  arno,  buasai  yr  anghyfartalwch  sy  rhyngom,  yr  anfanteision 
yr  ydym  yn  llafurio  danynt,  wedi  peri  i  ni  oU  adael  y  maes  er's 
talm.  Ond  er  bod  gan  Satan  chwe'  diwrnod  am  un  i  ni, — er 
bod  ganddo  arian  parod  i  dalu  i'w  filwyr, — -eto  yr  ydym  yn 
meiddio  i'r  maes,  oblegid  "  gallu  Duw  yw  hi."  Y  mae  diífyg 
gweithredu  yn  ol  hyn  yn  gwneuthur  y  mawr  ddrwg  i  ni.  Yr 
ydym  fel  Martha  yn  edrych  ar  y  marw,  yn  lle  ar  yr  adgyfod- 
iad  ; — yn  credu  trueni  y  byd,  yn  lle  credu  gallu  Duw.  Hon 
ydyw  ein  harch  ni :  ni  agoncrwn  y  PhiUstiaid  tra  y  bydd  hon 
ar  y  maes.  Y  mae  Duw  trwy  yr  efengyl  yn  dywedyd  wrthym, 
fel  y  dywedodd  yr  Arglwydd  lesu  wrth  y  dyn  hwnw, — "  Os 
gelH  di  gredu,  pob  peth  a  all  fod  i'r  neb  a  gredo."  A  phe  ym- 
ddiriedem  ni  fwy  yn  Nuw,  ni  a  gaem  ei  fohanu  Ef  eto  am  iach- 
dwriaeth  ei  wynebpryd.  A  diau  ydy  w  mai  diffyg  ymddibyniad 
mwy  Uwyr  ar  Dduw  ydywyr  ataifa  fawr  sydd  ar  ffordd  llwydd- 
iant  yr  efengyl.  Y  mae  y  frame-work  genym:  feallai  ein  bod 
ni  yn  boddloni  ar  hyny.  Y  mae  y  pibellau  genym  :  rhy 
ychydig  o  ofal  sydd,  a  ydyw  yr  olew  euraidd  yn  dyfod  drwy- 
ddynt.  Pryd  nad  oedd  dim  frame-work  gan  yr  efengyl  yn 
nyddiau  yr  apostoHon,  acyn  nyddiaudiwygwyr  Cymru,  yroedd 
hi  yn  rhedeg,  ac  yn  cael  gogonedd.  Ei  chapel  hi  oedd  y  maes 
neu  lethr  y  mynydd;  ei  phulpud  hi  oedd  telpyn  o  graig,  neu 
foncyff  o  bren ;  ond  O  !  y  fath  addurniadau  prydferth  fyddai  ar 
y  gynulleidfa,  sef  calon  ddryUiog,  a  llygaid  yn  ffynonau  o 
ddagrau.  Y  mae  hi  wedi  cyfnewid  yn  awr: — yn  lle  pulpud  o 
graig,  y  mae  genym  ni  rai  o'r  cedrwydd,  a  choed  gwerthfawr; 
ac  y  mae  y  graig,  yn  lle  bod  dan  draed  y  pregethwr,  yn  awr  yn 

nghalonau  y  gwrandawyr ;  ond  yn  wir,  ni  a  newidìem  gydâ 
chalon  lawen, — ni  a  gymerem  eu  pulpudau  oerion  hwynt  dan 
ganu,  pe  caem  ni  eu  cynuUeidfaoedd  poethion  hwynt  hefyd. 
Yr  oedd  hyny  o  ddisgyblion  oedd  ganddi,  fel  Stephan,  yn  llawn 
o  ffydd  ;  am  hyny  yr  oedd  hi  yn  eangu  ei  therfynau  bob  dydd. 
Yr  ydym  ninau  wedi  cael  gosod  ein  traed  i  lawr  yn  y  tir  ; — cael 
eistedd  dan  ein  gwinwydden  a'n  íBgysbren  ; — y  mae  y  frame- 
worh  wedi  ei  osod  i  fyny,  ond  y  mae  yn  farw  i  raddau  mawr. 
Beth  sydd  yn  eisiau.ai  eidynu  i  lawr,  amynedi'r  meusydd  eto  ? 
Nage;  ond  peidio  ymddiried  ynddo  ; — peidio  ymddiried  mwy 
i'r  offeryn  yn  yr  adeilad  hardd,  nag  yr  oedd  ein  tadau  yn  ei 
wneyd  yn  y  meusydd  ; — teimlo  nafedrwn  niwneuthur  dim  ein 
hunain  yma,  mwy  nag  y  medrent  hwy  yno.  Yr  hyn  sydd 
arnom  ei  eisiau  ydyw  gallu  dwyfol  i  wneuthur  y  frame-work 
yn  fyw, — i  roddi  enaid  yn  ein  mawl, — ysbryd  yn  ein  gweddi, — 
tàn  yn  ein  pregethau,  i  beri  fod  ein  geiriau  fel  hoelion  wedi  ei 
sicrhau  gan  Feistr  ein  cynuUeidfa. 

2.  Gan  mai  gallu  Duw  ydyw  yr  efengyl,  nac  anobeithiwch. 
Gwyliwch  ryfygu  :  y  mae  eich  cyflwr  yn  anobeithiol  i  bob 
peth  ond  efengyl.  Fel  yr  ysbryd  gwendid  hwnw,  pe  treuliech 
chwi  gymaint  ar  a  feddech  ar  feddygon,  nifedrech  mewn  modd 
yn  y  byd  ymuniawnu.  Fel  gwahanglwyf  Naaman  y  Syriad,  pe 
deuai  holl  ddoethion  y  byd  i  roddi  eu  llaw  ar  y  fan,  yno  y 
byddai  y  gwahanglwyf  wedyn.  Er  ymolchi  yn  nyfroedd  yr 
lorddonen,  ac  yn  ffrydiau  cysegredig  y  Ganges ;  y  mae  yr 
ystaen  yn  aros.  Er  gwneuthur  pererindod  i  Mecca,  a  phroíì 
holl  gynghorion  anffyddwyr,  y  mae  y  pla  yn  parhau.  Ond 
dyma  beth  a  gyfyd  yr  ystaen,— a  wellâ  y  pla,— "  Galhi  Duw 
ydyw  hi  er  iachawdwriaeth."  Os  oes  yma  ry w  un  mewn  pryder 
ynghylch  ei  gyflwr, — wedi  ei  weled  yn  ngoleuni  deddf,— ond 
heb  gael  tangnefedd  drwy  gredu,  wrth  y  cyfryw,  ni  a  ddy wedwn, 

Mentrwch  y  drefn  :    "gallu  Duw  yw  hi."     Gall   fod   yma 

eraiU  â'u  calonau  yn  drymion  oherwydd  annuwioldeb  eu 
perthynasau ;  y  maent  yn  barod  i  roddi  i  fyny  bob  ymdrech, 
ac  i  laesu  eu  dwylaw  mewn  anobaith  ;— wrth  y  cyfryw  y  dy- 
^edwn, — "  Bydded  genych  ffydd  yn  Nuw,"  "oblegid  gallu  Duw 
yw  hi."  Y  mae  hi  wedi  achub  pob  math  a'r  ddyn.  Pe  byddai 
y  rhai  yr  ydych   yn   wylo  drostynt,  yn  ymdrabaeddu   yn  y 

pechodau  mwyaf  anifeilaidd,  fel  barbariaid  y  byd  ; — yn  atheist- 
iaid  fel  yr  Ephesiaid ; — neu  yn  addolwyr  pechod  fel  y  Corinth- 
iaid ; — eto  y  mae  gobaith,  am  mai  "  gallu  Duw  yw  hi."  Hi 
a  burodd  fynwes  y  barbariaid;  hi  a  lanwoddgalonyrEphesiaid 
â  defosiwn,  ac  a  olchodd  y  Corinthiaid  aílan  ;  a'r  hyn  a  wnaeth 
unwaith,  gall  ei  wneyd  eto  ;  oblegid  ni  flina  ac  ni  ddiífygia 
Duw  tragywyddoldeb. 

GwyHwch  ryfygu.  Y  mae  canoedd  yn  sugno  gwenwya 
marwol  iddynt  eu  hunain  o'r  gwirionedd  hwn  :  mynant  gyfar- 
wyddo  Ysbryd  yr  Arglwydd ;  os  na  weithia  yn  ol  y  cynllun 
sydd  yn  eu  meddwl  hwy,  gwrthodant  ei  waith.  Y  maent,  fel 
Naaman  y  Syriad,  wedi  penderfynu  yn  flaenorol  ar  y  duU 
ymha  un  y  mae  y  prophwyd  i  wellâu  y  gwahanglwyf.  Y  mae 
yn  rhaid  cael  rhwysg  a  mawredd  o  amgylch  y  peth.  Y  maent 
yn  disgwyl  am  dafodau  gwahanedig  o  dân  i  ymddangos, — llais 
o'r  nefoedd  yn  seinio, — neu  wynt  nerthol  yn  rhuthro;  ond  yn 
lle  y  pethau  mawrion  hyn,  anfon  rhyw  genad  distadl  y  mae  y 
prophwyd, — llais  gwanaidd  yn  y  galon  yn  dywedyd, — Dos,  ac 
ymolch  yn  yr  lorddonen,  a  thi  a  lanheir, — Dos,  proífesa  Fab 
Duw, — cred  ynddo, — a  chadwedig  a  fyddi.  Ond  y  mae  can- 
oedd  yn  ein  cynulleidfaoedd  yn  ymddigio  wrth  hyn,  fel  y 
Naaman  hwnw  :  nis  mynant  eu  meddyginiaêthu,  os  na  chânt 
hyny  yn  eu  ífordd  eu  hunain.  Gwyha  ryfygu, — Duw  ydyw. 
Y  mae  yn  rhaid  iddo  gael  ei  fíbrdd  ei  hun.  Ac  os  dywed  Ef 
eto  yn  y  llais  mwyaf  gwanaidd,  gwyha  anufuddhau,  rhag  na 
lefara  Efe  mwy.  Yr  hyn  oll  a  ddywed  Efe  wrthyt, — Gwna  : 
oblegid  fel  y  mae  yn  rhydd  i  weithredu  fel  y  gwêl  yn  dda,  y 
mae  yn  rhydi  i  dewi  hefyd  pryd  y  gwêl  yn  dda. 

[Boreu  Sadwrn,  lonawr  15,  1818.] 

